
Ingeborg,  Dronning  af  Frankrig.*) 

(Med  en  Udsigt  over  Philip  Augusts  Tid). 


I. 

i  de  første  Dage  af  August  Maaned  1193  vaiede  det  danske 
Flag  fra  nogle  anseelige  Langskibe  i  en  Havn  paa  Frankrigs 
Nordkyst.  Vi  vove  ikke  at  afgjøre,  om  Flaget  paa  den  Tid 
omtrent  saae  ud  som  nu;  maaskee  bar  det  dengang  endnu 
ikke  det  hvide  Kors,  men  et  andet  Skjoldmærke,  og  dette 
maaskee  ikke  paa  rød,  men,  som  nogle  Historikere  have  an- 
taget, paa  guul  Grund,  uden  at  det,  saavidt  vi  vide,  med 
Sikkerhed  kan  paa  vises,  naar  dette  Gule  er  blevet,  hvad  man 
nu  forstaaer  ved  Rødt.  Thi  muligvis  kaldte  man  det  danske 
Flag  redt,  allerede  dengang  det  i  Virkeligheden  var,  hvad 
man  nu  vilde  kalde  guult;  maaskee  betegnede  man  i  hiin 
Tid  med  det  sanume  Ord  ikke  den  samme  Farvenuance  som 
nuomstunder,  da  det  ellers  raaatte  synes  underligt,  at  vore 
Kæmpeviser  og  andre  ikke  blot  poetiske  Skriftmonumenter 
fra  Middelalderen  saa  ufravigelig  kalde  Guldet  redt,  uagtet 
Alt,  hvad  vi  af  Smykker  eller  Mønter  fra  Fortiden  have  op- 
gravet af  Jorden,  virkelig  ikke  er  mere,  men  snarere  mindre 
rødt  end  Guldet  i  vore  Dage.  Denne  Conjectur  turde 
maaskee  endog  finde  en  Bestyrkelse  i  den  umiskjendelige 
Tendens,  som  Folkesproget  endnu  har  bevaret,  til  med  Ordet 
«rød»  at  betegne  den  smukke  Haarfarve,  som  ofte  rettere 
burde  kaldes  guul  eller  gylden.  Men  hvilken  end  dets  Farve 
har  været,  kan  det  vel  antages  for  vist,  at  Dannebrog,  eller 


';    Denne  Afliandling  er  skreven  i  Paris  i  Aaret  1855.  Red. 

dog  et  dansk  Flag,  alt  dengang  var  til;  thi  de  samme  Hi- 
storieforskere antage  jo,  hvis  jeg  ikke  h'usker  feil,  at  et 
Dannebrog,  maaskee  det  oprindelige  gule,  har  existeret  tid- 
ligere end  det,  som  under  Volmerslaget  paa  den  esthlandske 
Kyst  faldt  ned  til  os  fra  Himlen;  og  følgelig  har  et  saadant 
sandsynligviis  vaiet  paa  de  danske  Skibe,  der  bragte  Kong 
Knud  den  Sjettes  Søster,  Valdemar  den  Stores  Datter,  Inge- 
borg, som  Kongebrud  til  Frankrigs  Kyst. 

II. 

Fra  Skibene  gik  Toget  tillands  til  Amiens,  hvor  Kong 
Philip  August,  der  med  stor  Utaalmodighed  skal  have  ventet 
paa  sin  unge  Brud,  selv  kom  hende  imøde  med  et  talrigt  og 
pra^gtigt  Følge.  Ingeborg  var  ledsaget  af  Biskop  Peder  af 
Koeskilde,  en  klog  og  beleven  Mand,  som  tidligere  havde  stu- 
deret ved  Universitetet  i  Paris  og  følgelig  kj endte  Sproget 
og  Sæderne  i  Frankrig.  Derfor  var  han  valgt  til  som  over- 
ordentlig Ambassadeur  at  ledsage  Prindsessen,  og  med  ham 
fulgte  tillige  et  anseeligt  Følge  eller  Gesandtskab  af  geistlige 
Herrer  og  Riddere.  Om  der  end  ifølge  den  høiere  og  ældre 
Civilisation  paa  fransk  Side  har  viist  sig  større  Pragt  og 
Elegance,  bør  man  dog  ikke  troe,  at  de  Danske  i  Klæder  og 
udvortes  Optræden  ved  denne  Leilighed  stode  tilskamme. 
Thi  ikke  blot  var  vort  Fædreland  paa  den  Tid  i  sin  Velmagt 
og  forholdsviis  et  af  de  rigeste  Lande  i  Europa,  men  Sydens 
sirligere  Sæder  og  Moder  udbredte  sig  maaskee  selv  i  hiin 
Qerne  Tidsalder,  trods  Mangelen  paa  Dagspresse,  Jernbaner  og 
Dampskibe,  meget  hurtigere,  end  man  i  Almindelighed  tænker 
sig.  Danmarks  Kongehuus  var  desuden  dengang  i  nærmere 
eller  fjernere  Slægtskabsforbindelse  med  de  fleste  Regent- 
familier i  Europa  og  havde  alt  oftere  havt  politiske  Berø- 
ringer med  Frankrig.*)     En  Annalist   fra  den  Tid,    vi  her 


*)    See  Laporte  Dutheil  (i  Mémoires  de  l'Institut;  lettres  et  beaux- 
arts,  tome  4,  l'an  XI.) 

have  for  Qie,  og  som  citeres  af  Historikeren  Mallet,  siger 
udtrykkelig,  at  «de  Danske,  som  Følge  af  deres  udbredte 
Handel  mod  Tydskerne,  dengang  ikke  længer  gik  i  Matros- 
dragt, men  bare  Klæder  og  Vaaben  som  de  andre  Nationer 
og  hverken  manglede  Skarlagen  og  Purpur  eller  brogede 
Stoffer  og  fiint  Linned.  De  besade  alle  Slags  Eigdomme  i 
Overflod  som  Følge  af  det  Fiskeri,  der  dreves  paa  Skaanes 
Kyster,  og  Kjabmænd  fra  alle  Lande  bragte  dem  Guld  og 
Sølv  og  alle  Slags  kostbare  Sager  i  Bytte  for  deres  Sild  og 
andre  Fisk.»  —  Man  feiler  vistnok  overhovedet  meget  ved 
i  Henhold  til  enkelte,  fra  vort  Standpunkt  paafaldende  Kjends- 
gjerninger  kun  at  tænke  sig  Middelalderen  som  en  vankundig 
og  barbarisk  Tid,  nedsænket  i  Grumhed  og  Overtro,  medens 
selv  de  velhavende  Klasser  fandt  Behag  i  at  beboe  snevre, 
smudsige  Gader  og  smaae,  usunde,  fugtige  Huse.  Hvad  det 
sidste  Punkt  angaaer,  maa  man  erindre,  at  Folkemængden  i 
Byerne  og  i  de  enkelte  Huse  var  mindre  end  i  vore  Dage, 
at  man  maaskee  opholdt  sig  saa  lidt  som  muligt  i  sit  Huus, 
at  man  kan  vænne  sig  til  Alt,  og  at  Vanen  er  den  anden 
Natur.  Men  i  det  Hele  maa  man  helst  nøies  med  at  sige, 
at  Middelalderen  havde  ganske  andre  Sæder,  Moder,  Livs- 
anskuelse og  Tænkemaade  end  vor  Tid,  og  at  hele  den  moralske 
og  materielle  Cultur  i  alle  gode  og  slette  Livsyttringer  udgik 
saa  directe  fra  Religionen  eller  fra  det,  man  i  den  religieuse  Tro 
antog  for  guddommeligt,  som  det  næppe  nogensinde  mere  vil 
skee  og  nuomstunder  ei  engang  kan  begribes.  Det  var  en 
særegen  Cultur,  fuldkommen  i  sin  Retning,  men  denne  var 
væsentlig  forskjellig  fra  den,  vi  forfølge.  Hvorledes  skulde  vi 
uden  at  forudsætte  et  relativt  høit  Culturtrin  kunne  forklare 
os  Tilværelsen  af  de  forbausende  Monumenter  af  Bygnings- 
kunst, Poesi  og  Boglærdom,  som  ere  overleverede  os  fra  hiin 
Periode,  hvor  man  saa  at  sige  aldrig  kjendte  Fred  og  ei  en- 
gang Fredslutrunger,  men  kun  Vaabenstilstande.  Og  om  end 
Poesien,  men  dog  fornemmelig  Musikken,  ikke  havde  naaet 
saa  megen  Formfuldkommenhed  som  i  vore  Dage,   saa  maa 

man  paa  den  anden  Side  erkjende,  at  hine  l^unster,  der  sæd- 
vanlig ansees  for  Civilisationens  høieste  Blomst,  i  Middel- 
alderen førte  en  mere  agtet  og  hædret  Tilværelse  end  i  vor 
Tid  og  hos  det  dannede  og  velhavende  Samfund  vare  Gjenstand 
for  en  Iver,  en  Interesse,  en  activ  Begeistring,  hvorpaa  man 
nuomstunder  sjelden  seer  Exempler.  Og  bortseet  fra  den 
overordentlige  Rigdom  af  poetisk  Literatur,  hvilken  Iver  og 
Dygtighed  finder  man  ikke  i  de  strengere  Videnskaber,  naar 
man  stiller  sig  paa  Datidens  indskrænkede  Standpunkt?  Hvilket 
Liv  i  Philosophien ,  som  aldrig  nogensinde  i  de  nyere  Tider 
var  saa  populair!  Hvilken  vidunderlig  Tiltrækningskraft  ud- 
øvede ikke  denne  Høiskole  i  Paris,  hvor  Abælard,  tre  Hundrede 
Aar  far  den  første  Bogtrykkerpresse,  blev  navnkundig  over 
hele  Verden  og  var  det  ved  sin  Veltalenhed,  før  han  blev 
det  ved  sin  ulykkelige  Kjærlighed! 

HL 
Paris  var  saaledes  allerede  dengang,  hvad  det  er  endnu, 
i  literair  og  videnskabelig  Henseende  Verdens  Hovedstad. 
Allerede  fra  det  ellevte  Aarhundrede  vare  dets  Skoler  be- 
rømte i  den  hele  christelige  Verden,  og  fra  alle  Lande  flokkedes 
man  for  at  høre  de  franske  Theologers  og  Juristers  Fore- 
læsninger, som  dengang  holdtes  i  det  latinske  Sprog,  der 
forstodes  i  den  hele  katholske  Verden.  Dog  havde  denne 
Universitetsvirksomhed  endnu  kun  en  privat  Charakteer  under 
Kirkens  Tilsyn,  og  uden  at  Staten  i  mindste  Maade  bekymrede 
sig  om  Underviisningen.  De  af  Carl  den  Store  grundede 
Palatinatskoler  vare  afløste  af  geistlige  Skoler,  der  oprettedes 
i  Bispegaarde  og  Klostre,  og  her  kunde  Enhver,  der  følte 
Lyst  og  Evne  dertil,  bestige  Kathedret.  Bispeskolen  i  Paris 
var  den  meest  besøgte  af  alle.  Men  da  Abælard,  som  her 
havde  været  Discipel,  aabnede  sin  egen  Skole,  eller  Høresal, 
paa  St.  Genovevabakken*),    voxede  Tilløbet  i  den  Grad,    at 


*)    I  det  nu  for  Tiden  fattigste  og  smudsigste  Qvarteer,  der  fornemmelig 
beboes  af  Kludekræmmere. 

Paris,  som  med  sine  tyve  til  tredive  krumme  Smaagader,  inde- 
klemte paa  et  snevert  Rum,  næppe  havde  Plads  til  sine  egne  tre- 
dive Tusinde  Indbyggere,  saae  sig  oversvømmet  af  ti  Tusinde  Stu- 
denter, for  en  stor  Deel  Fremmede,  der  om  Dagen  trængte  sig  til 
Høresalene  og  om  Natten  ikke  kunde  finde  Logis.  De  maatte 
stuve  sig  sammen  i  Kjældere  og  Kroge  som  Slagteqvæg,  og 
i  den  milde  Aarstid  overnattede  de  paa  Straaknipper  i  Ga- 
derne omkring  Abælards  Skole  for  at  være  tilstede  i  den  tid- 
lige Morgenstund,  naar  den  beundrede  Lærer  begyndte  sit 
Foredrag.  Hvor  findes  vel  i  vor  Tid  en  saa  livlig  Interesse 
for  det  Aandelige,  og  hvor  er  den  studerende  Ungdom,  som 
vilde  bringe  et  lignende  Oifer  for  ei  at  gaae  Glip  af  en  Fore- 
læsning? Og  dog  havde  Paris  ikke  dengang,  meer  end  nu, 
nogen  skummel  Klostercharakteer  eller  hyldede  puritansk 
Strenghed  i  Sæderne.  Denne  lille  By  var  trods  sit  beskedne 
Ydre  allerede  dengang  et  Hjem  for  Forlystelser,  naturligviis 
i  Datidens  simple  Smag;  en  samtidig  Forfatter  kalder  den  en 
Forførelsens  og  Fordærvelsens  Stad  og  advarer  Ungdommen 
mod  dens  Snarer  og  de  Synder,  man  der  forledes  til  at  be- 
gaae.  Dette  Pariser- Universitet,  som  saaledes  factisk  bestod, 
om  end  tildeels  under  aaben  Himmel,  blev  endelig  under 
Ludvig  den  Syvende  officielt  grundet  og  ordnet  ved  Lov,  og 
flere  Collegier  oprettedes.  Studenterne,  som  herved  fik  Tag 
over  Hovedet  og  fast  Fod  i  Samfundet,  begyndte  snart  at 
føle  sig  som  en  Magt  i  Staten;  de  haandhævede  deres  Vær- 
dighed som  "Herrer  i  Aandernes  Rige»  ved  stadige  Stridig- 
heder med  Borgerne  i  Paris,  omtrent  som  det  endnu  finder 
Sted  ved  de  tydske  Universiteter  mellem  Studenter  og  «Phi- 
listre '),  og  dette  Forhold  udartede  undertiden  til  formelig 
Kamp  og  blodige  Gadeuordener.  Ved  en  saadan  Leilighed 
var  det,  at  Philip  August,  der  skjøndt  Antagonist  af  Geist- 
ligheden var  ivrig  Beskytter  af  Universitetet  og  Videnskaberne, 
tog  Studenternes  Parti,  lod  nogle  stærkt  compromitterede 
Borgeres  Huse  jevne  med  Jorden,  deres  Træer  og  Viinhaver 
ødelægge,    og  indrømmede  « Skolerne »   ganske  overordentlige 

Privilegier.  Men  at  et  ikke  ringe  aandeligt  Samqvem  alt 
dengang  fandt  Sted  mellem  Paris  og  Norden,  og  at  en  Mængde 
unge  Danske  stadig  opholdt  sig  i  Paris,  kan  man  slutte  deraf, 
at  her  allerede  for  Prindsesse  Ingeborgs  Ankomst  fandtes  et 
særeget  Collegium,  udelukkende  grundet  for  Danske,  som 
studerede  ved  Universitetet  i  Paris. 

IV. 

Derimod  var  Frankrigs  politiske  Betydning  paa  den  Tid 
langt  ringere  end  dets  videnskabelige  Anseelse,  og  det  havde 
næppe  saa  megen  Magt  og  Udstrækning  som,  hvad  man  i  vor 
Tid  kalder  en  Magt  af  anden  Kang.  Vel  havde  under  Lud- 
vig den  Syvende  (den  Fromme)  en  udmærket  Minister,  den 
berømte  Abbed  Suger  (f  1151),  søgt  at  bringe  Orden  i  det 
Indre,  befordre  Stædernes  Udvikling  for  herved  at  styrke 
Kongemagten  imod  den  mægtige  Lehnsadel;  men  som  politisk 
Eenhed  var  Riget  svækket  og  opløst  ved  et  ulykkeligt  Korstog, 
ved  uafbrudte  Kampe  og  Stridigheder  med  oprørske  Vasaller, 
af  hvilke  den  mægtigste,  Kongen  af  England,  blev  med  hver 
Dag  mere  truende  for  den  franske  .Krone.  Da  Ludvigs  Søn, 
Philip  August,  besteg  Thronen  (1180),  bestod  Kongeriget 
Frankrig  kun  af  Centrumsprovindserne  mellem  Seine  og  Loire, 
omtrent  saa  Meget  som  fem  Departementer  af  de  nuværende 
86  eller  som  det  Hertugdømme  Frankrig  (L'ile  de  France), 
hvor  Hugo  Capet  regjerede,  da  han  i  987  som  den  mæg- 
tigste af  de  61  næsten  uafhængige  Lehnsbesiddere,  der 
beherskede*  Frankrig,  lod  sig  udnævne  til  Konge.  Vasallerne 
i  Syden,  med  Greven  af  Toulouse  i  Spidsen,  havde  i  et  Par 
Aarhundreder  næsten  været  selvstændige  og  ikke  anerkjendt 
Kongerne  af  Frankrigs  Overhøihed,  men  sluttet  sig  til 
Spanien;  Provence,  de  østlige  og  nordost  lige  Provindser  er- 
kjendte  factisk  kun  den  tydske  Keiser  for  Lehnsherre,  og 
næsten  hele  Vesten :  Normandiet,  Bretagne,  Guienne  og  Gas- 
cogne  (Aquitanien) ,  havde  siden  Vilhelm  Erobreren  været 
meer  og  mindre  umiddelbare  Lehn  af  den   engelske  Krone. 

I  Modsætning  til  sin  Fader  var  Philip  August  ingen  religieus 
Enthusiast,  men  en  sand  Statsmand,  der  med  en  levende 
Følelse  af  Kongemagtens  Opgave  og  Værdighed  forbandt  ud- 
mærkede praktiske  Kegentegenskaber.  *)  Han  var  siden  Carl 
den  Store  den  første  Monark,  som  havde  et  stadigt  politisk 
Maal  for  øie,  den  første,  der  omfattede  Landets  sande  Inter- 
esser, hele  den  indre  og  ydre  Politik  med  et  saa  fordomsfrit 
og  sikkert  Herskerblik,  som  kun  faa  senere  Eegenter  have 
besiddet  det.  Det  er  hans  udødelige  Ære  først  at  have  und- 
fanget Ideen  til  og  indseet  Fordelene  af  den  politiske  Eenhed, 
som  senere  udgjorde  Frankrigs  Styrke  og  Storhed,  istedetfor 
at  man  hidtil  kun  havde  forfulgt  Udviklingen  af  det  feudale 
Princip  som  socialt  Ideal.  Saaledes  blev  han  ikke  blot  den 
første  Skaber  af  Frankrigs  geographiske  og  monarkiske  Een- 
hed, men  var  maaskee  den  tidligste  Typus  for  Souverainiteten 
eller  den  absolute  Kongemagt,  denne  Statsform,  der  senere 
gjorde  Touren  om  Continentet,  og  som,  idet  den  befriede 
Verden  fra  Kirke-  og  Adelsdespotiet,  maa  henregnes  til  de 
store  Emancipationsideer,  der  fra  Tid  til  anden  fremtræde  i 
Historien  og  bevirke  en  Gjenfødelse  af  Menneskeheden.  Med 
Philip  August  begyndte  først  det  virkelige  franske  Monarki; 
han  forberedte  denne  Sammensmeltning  af  Lehnssouveraini- 
teterne,  som  efterhaanden  forenede  de  adsplittede  Kræfter  af 
det  gamle  Galliens  forskjellige  Folkestammer.  Ved  hans  Død 
vare  Provindserne  Vermandois,  Artois,  Vexin,  Berry,  hele  Nor- 
mandiet,  Maine,  Anjou,    Touraine,    Poitou,    Auvergne  ind- 


*)  Hos  de  nyere  franske  Historikere  er  ogsaa  Anerkjendelsen  af  denne 
Konges  Fortjenester  bleven  meer  og  meer  almindelig.  »Ph.  Aug.«  siger 
Guizot,  "anvendte  sin  hele  Regjeringstid  til  at  organisere  Kongeriget, 
til  at  bringe  det  factiske  Kongedømme  i  Overeensstemmelse  med 
dets  Retstitel,  dets  ydre,  virkelige  Tilstand  med  de  om  dets  Natur 
allerede  udbredte  Ideer.  Det  manglede  den  materielle  Storhed  og 
Styrke;  Ph!  A.  arbeidede  uafladelig  paa  at  tilveiebringe  denne 
Virkelighed.«  (Cours  d'Histoire  moderne,  histoire  de  la  legislation 
en  France,  tome  V.) 

lemmede  i  Monarkiets  oprindelige  Kjerne,  Lehnshøiheden 
erhvervet  over  Hertugdømmet  Bretagne,  og  Kongenavnet  var 
ikke  længere  en  tom  Lyd,  men  en  Virkelighed. 

V. 

Philip  August  stod  ved  Overgangen  fra  Ynglings-  til 
Mandsalderen ,  da  han  beilede  til  den  danske  Prindsesses 
Haand,  og  han  havde  alt  i  over  to  Aar  været  Enkemand.  Han 
var  kun  otte  og  tyve  Aar,  men  allerede  dengang  havde  han 
levet  og  udført  Mere,  end  mange  Kegenter  ved  Slutningen 
af  deres  Løbebane.  Kun  lidt  over  fjorten  Aar  gammel  havde 
han  tiltraadt  Eegjeringen;  han  unddrog  sig  hurtig  det  For- 
mynderskab, hans  Moder  og  hendes  fire  Brødre,  alle  mægtige 
Lehnsbesiddere,  vilde  udøve  over  ham,  og  viste  sin  selv- 
stændige Charakteer  ved  at  alliere  sig  med  Greven  af  Flan- 
dern og,  trods  sine  Slægtninges  ivrige  Modstand,  at  ægte 
dennes  Niece,  Isabella  af  Hennegau  (omtrent  1184).  Han 
haabede  ved  dette  Ægteskab  at  erhverve  Vermandois  og  en 
Deel  af  Flandern.  Onklerne  truede  ham  med  Krig,  men  Fol- 
kets Masse  var  allerede  Philip  August  med  Liv  og  Blod  hen- 
given, og  saaledes  seirede  han  i  den  Krig,  han  (1185)  maatte 
føre  mod  sin  Svigerfader  for  at  komme  i  Besiddelse  af  Med- 
giften. Derpaa  understøttede  han  de  engelske  Prindser  — 
Vasaller  af  Frankrig  —  i  et  Oprør  mod  deres  Fader,  Kong 
Henrik  den  Anden  af  England;  og  da  i  1187  den  mægtige 
Saladin  havde  omstyrtet  den  christelige  Throne  i  Jerusalem, 
sluttede  han  lli^O  « evigt  Venskab«  med  Prinds  Kichard,  som 
imidlertid  var  bleven  Konge  i  England,  og  drog  med  ham 
paa  et  Korstog;  han  landede  (13de  April  1191)  vedPtolemais 
(St.  Jean  d'Acre),  angreb  og  indtog  denne  Fæstning,  efter  at 
Kichard,  som  paa  Veien  havde  bemægtiget  sig  Cypern,  var 
ankommen  med  sin  Armee;  men  Philip  August  havde  ingen 
Andeel  i  den  Grumhed,  hvormed  Richard  (Løvehjerte)  lod 
over  2000  arabiske  Fanger  myrde.  Pludselig  besindede  han 
sig,    fandt  at  have  gjort  Nok  for  Korsets  Ære,    og  at  han  i 

Hjemmet  havde,  vigtigere  Ting  at  gJBre,  navnlig  i  Richards 
Fraværelse.  Han  lod  en  Styrke  af  10,000  Mand  tilbage  paa 
Krigsskuepladsen,  men  reiste  selv  i  Hast  hjem,  medens  hans 
Kampfælle  og  Rival  vedblev  at  glemme  sit  eget  Rige  og  ud- 
tømte dets  Kræfter  for  at  beruse  sig  i  tom  Berømmelse. 
Paa  Tilbageveien  besøgte  han  Rom  for  at  forsikkre  Paven 
om  sin  Iver  for  Kirken  og  Korset  og  saaledes  forud  sikkre 
sig  den  geistlige  Autoritets  Overbærelse,  naar  han  aabent 
brød  Pagten  med  Richard,  som  i  Palæstina  havde  behandlet 
ham  med  Overmod.  Og  nu  begyndte  Philip  August  den 
Kamp,  som  han  deels  med  Magt,  deels  med  List  fortsatte 
næsten  hele  sit  Liv  for  at  bemægtige  sig  de  engelske  Pro- 
vindser  paa  fransk  Grund  og  befrie  sig  fra  Englands  Lehns- 
herredømme.  Da  han  kom  tilbage,  var  hans  Dronning  død, 
og  hans  første  Tanke  var:  ved  et  nyt  Ægteskab  at  forøge  sine 
Stridskræfter  til  den  Kamp,  han  havde  besluttet. 

VL 

Adskillige  Historikere  have,  under  Paavirkning  af  adelige 
og  geistlige  Partiinteresser,  søgt  at  stille  denne  Konges  mo- 
ralske Charakteer  i  det  ufordeelagtigste  Lys;  men  først  og 
fremmest  bør  man  dog  her  ikke  anlægge  anden  Maalestok 
end  Sæderne  og  Tænkemaaden  i  den  Tid,  han  tilhørte.  Det 
kan  ikke  negtes,  at  han  var  lidet  nøieregnende  i  Valget  af 
Midlerne  for  sine  Planer,  og  at  han  viste  liden  Agtelse  for 
Løfter  og  Eder,  naar  de  kom  i  Collision  med  vigtige  politiske 
Interesser  og  de  alvorlige  Regentpligter,  der  ledede  alle  hans 
Handlinger;  men  i  saa  Henseende  kæmpede  han  kun  med 
samme  Vaaben,  som  hans  samtidige  Modstandere  efter  Evne 
anvendte  mod  ham;  thi  Troløsheden  blandt  Fyrster  og  Mæg- 
tige har  aldrig  været  større  end  i  hiin  af  Historikere  og  Poeter 
for  dens  ridderlige  Dyder  anpriste  Tid.  Meget  af,  hvad  der 
i  vore  Dage  synes  grumt  og  barbarisk,  opfattedes  ikke  i 
Middelalderen  paa  samme  Maade.  Saaledes  vil  den  moderne 
Tolerance  ubetinget  misbillige,  at  Philip  i  Begyndelsen  af  sin 

Kegjering  lod  nogle  og  firsindstyve  Jøder  indebrænde,  fordi 
de  havde  mishandlet  en  Christen,  som  var  beskyldt  for  Tyveri 
og  Mord,  paatrykt  ham  en  Tornekrone  og  hængt  ham  paa  et 
Kors;  —  eller  at  han  i  1183,  under  Paaskud  af  det  Rygte, 
at  de  hver  Paaske  oifrede  en  Christen,  lod  alle  Jøder  udvise 
af  Riget  efter  at  have  berøvet  dem  en  stor  Deel  af  deres 
tildeels  ved  Aager  erhvervede  Rigdomme.  Dette  var  imidlertid 
i  hiin  Tid  ikke  blot  undskyldeligt,  men  en  politisk  klog  Hand- 
ling, der  skaffede  Kongen  en  overordentlig  Popularitet  baade 
hos  Geisthgheden  og  hos  Lægfolk.  Men  naar  man  læser  hans 
Historie  hos  samtidige  Skribenter,  *)  faaer  man  et  høiere  Be- 
greb om  ham  og  seer  ikke  blot,  at  han  var  Gjenstand  for 
Folkets  og  Samtidens  Beundring,  at  den  voldsomme  og  ofte 
rænkefulde  Politiker  tillige  besad  Ridderlighed  og  Ædelmod; 
men  man  bemærker  i  hele  hans  Liv  den  Charakteerstyrke, 
den  Eenhed  og  Kraft  i  Forfølgelsen  af  et  ophøiet  Formaal,  som 
til  enhver  Tid  indgyder  Interesse  og  Agtelse.  Han  var  den 
første  Konge  af  det  capetingiske  Dynasti,  som  med  Datidens 
ridderlige  Mod  forenede  de  nyere  Tiders  indsigtsfulde  og  ud- 
holdende PoUtik ;  al  hans  Stræben  gik  ud  paa  at  udvide  Kro- 
nens Domaine  og  forøge  dens  Magt  mod  ydre  og  indre 
Fjender.  Ingen  Hindring  standsede  ham;  for  Kongedømmets 
Interesser  opoffrede  han  Alt,  sin  egen  Ro,  sin  Lyst  til  For- 
nøielser,  undertiden  sit  gode  Rygte,  og,  hvad  der  fordrede  ikke 
mindre  moralsk  Mod,  sin  Tids  Fordomme  og  Overtro,  Baroner 
og  Præster.  Men  hvad  der  især  i  hiin  krigerske  Tid  var 
noget  Sjeldent  og  endnu  i  vore  Dage  giver  ham  Adkomst  til 
Beundring,  det  var,  at  hans  rastløse  Aand  paa  een  Gang  om- 
fattede alle  Landets  Interesser:  paa  samme  Tid,  som  han  med 
UnderhandUnger  og  Felttog  virkede  for  sin  store  Magtpolitik, 
udkastede  han,  omgivet  af  sine  Baroner  og  borgerlige  Raad- 


*)  Vie  de  Philippe  Augusta  par  Guillaume  le  Breton,  og  Ph. 
A.  par  Rigord,  i  Guizots:  Collection  des  mémoires  rela- 
tifs  k  l'histoire  de  France,  tome  II. 

givere,  vigtige  Reformplaner  og  nyttige  Love.  Han  sørgede 
for  Handelens  Opkomst,  grundede  og  beskyttede  et  Handels- 
Compagni,  en  Art  Hansa,  i  Paris  og  havde  Sands  for  Sta- 
dens Forskjønnelse  og  det  offentlige  Sundhedsvæsen ;  ikke  blot 
lod  han  dens  første  Fæstningsmure  opføre,  men  han  byggede 
Vandledninger,  Hospitaler  og  Kirker.  Notredamen  skred  rask 
fremad,  og  Paris  fik  under  Philip  August  sine  første  Torve- 
haller og  sin  første  Brolægning  —  (for  de  udjagede  Jøders 
Penge).  Han  havde  ikke  Magt  nok  til  at  forhindre  den  lang- 
varige og  grusomme  Krig,  der  under  Pavens  Tilskyndelse 
førtes  (1209 — 24)  i  Provence  og  Languedoc  imod  det  albi- 
gensiske  Kjætteri,  og  som  begyndte  med  Indstiftelsen  af 
Inquisitionen ;  men  han  holdt  sig  idetmindste  fri  for  al  Deel- 
tagelse  i  en  saa  upolitisk  Borgerkrig.  Saaledes  var  den  Fyrste, 
som  i  1193  sendte  Gesandter  til  Eoeskilde  for  at  forlange  den 
danske  Kongesøsters  Haand.  Man  vil  allerede  have  sluttet, 
at  det  ikke  blot  var  Rygtet  om  hendes  Skjønhed  og  Dyder 
(som  forresten  meget  berømmes  af  samtidige,  navnlig  geist- 
lige Forfattere),  der  bevægede  ham  til  dette  Skridt.  Han 
ønskede,  at  Knud  den  Sjette  skulde  overdrage  ham  den  Ret  til 
den  engelske  Throne,  som  de  danske  Konger  endnu  dengang 
ikke  havde  opgivet;  han  ønskede  tillige,  at  en  dansk  Flaade 
skulde  hjælpe  ham  til  at  foretage  en  Landgang  i  England;  i 
dette  Tilfælde  forlangte  han  ingen  anden  Medgift.  Denne 
Plan  kunde,  hvis  den  var  bleven  udført,  have  givet  den  nu- 
værende Verden  et  andet  Udseende.  Knud  den  Sjette  modtog 
gjerne  den  hans  Søster  tilbudte  Ære  og  var  heller  ikke  util- 
bøielig  til  at  indgaae  paa  den  foreslaaede  Betingelse;  men 
hans  Raadgivere,  især  af  Geistligheden,  fandt  det  nødvendi- 
gere at  bekrige  de  hedenske  Vender  og  ugudeligt  at  angribe 
de  christne  Englændere.  De  foretrak  at  betale  en  Medgift  i 
klingende  Mønt,  og  efter  nogen  Underhandling  med  de  franske 
Gesandter  gave  disse  deres  Samtykke  hertil.  Det  er  ikke 
usandsynligt,  at  de  herved  have  overskredet  deres  Fuldmagter; 
men  de  vare  maaskee  alt  gaaede  for  vidt  til  med  Anstand  at 

kunne  trække  sig  tilbage.  De  bestemte  da  Medgiften  til 
10,000  Mark  S«lv,  hvilken  Sum  paa  Stedet  blev  dem  ud- 
betalt. 

VII. 

Ingeborg  var  en  Datter  af  Kong  Valdemar  den  Første 
og  Sophie,  Datter  af  en  russisk  Fyrste,  Vladimir;  hun  var 
født  1175  og  altsaa  i  1193  atten  Aar  gammel.  Samtidige  Hi- 
storikere rose  hendes  Ynde  og  fortræffelige  Egenskaber;  man 
sammenlignede  hendes  Skjonhed  med  Helenes  og  hendes 
ædle  Manerer  med  Polyxenes.  Etienne  fra  Tournay,  der  havde 
kjendt  hende  som  Dronning,  meente,  at  hun  ganske  svarede 
til  det  Billede  af  den  christelige  Jomfru,  som  Sanct  Ambro- 
sius har  skildret;  man  roste  endog  mere  hendes  Sjæls-  end 
hendes  Legemsskjonhed.  Skjondt  saa  ung  af  Aar  besad  hun 
den  modne  Alders  Viisdom;  hun  syntes  «mere  erfaren  end 
Sara,  forstandigere  end  Kebekka,  skjønnere  end  Rachel,  from- 
mere end  Anna,  kydskere  end  Susanne ».  —  Selv  de  Philip 
August  meest  hengivne  Skribenter,  som  Rigord  og  Guillaume 
le  Breton,  omtale  hende  aldrig  uden  med  Agtelse,  og  Alle 
synes  enige  om  at  betragte  hende  som  et  Mønster  paa  Dyd 
og  Skjønhed. 

Formælingen  fandt  Sted  i  Domkirken  i  Amiens  den  14de 
August  1193,  og  allerede  næste  Dag,  Mariæ  Himmelfartsdag, 
blev  Ingeborg  med  megen  Pomp  kronet  og  salvet  til  Dron- 
ning af  Kongens  Onkel,  Erkebiskop  Guillaume  af  Rheims. 
Men  nu  indtraf  den  sælsomme  Begivenhed,  som  for  lang  Tid 
gjorde  hendes  følgende  Liv  til  en  Kjæde  af  Sorg  og  Ydmy- 
gelse, og  over  hvis  sande  Grund  der  endnu  hviler  et  Slør, 
som  Historien  aldrig  har  kunnet  gjennem  trænge.  Den  eneste 
Person,  der  kunde  have  bragt  Klarhed  i  dette  Punkt,  nemlig 
hendes  kongelige  Gemal,  synes  stedse  at  have  bevaret  Hem- 
meligheden, det  være  nu  ifølge  en  ridderlig  Discretion,  eller 
fordi  Tilstaaelsen ,  hvad  der  synes  os  rimeligere,  kunde  have 
været  saarende  for  hans  Egenkjærlighed.     Han  udtalte  plud- 

selig  den  Beslutning  at  ville  skilles  fra  den  med  Længsel 
imødesete  Brud  og  sende  hende  tilbage  til  Danmark.  Dette 
afslog  hun  selv  med  stor  Bestemthed,  og  hun  skal  have  yttret, 
at  hun  Et  af  To  hellere  vilde  gaae  i  et  Kloster.  De  danske 
Gesandter,  som  havde  ledsaget  Prindsessen,  afsloge  ligeledes 
en  saa  nedværdigende  Fordring,  og  for  ei  engang  at  høre 
den  gjentage  forlode  de  med  en  for  Tiden  charakteristisk, 
diplomatisk  Tact  i  stor  Hast  Frankrig.  De  fornemme  fran- 
ske Herrer,  Philip  Augusts  Vasaller,  som  vare  hidkomne  til 
Formælingen,  gjorde  alt  Muligt  for  at  bevæge  ham  til  at 
beseire  denne  saa  uventede  Antipathi;  han  samtykkede  til- 
sidst  i  endnu  engang  at  have  en  Sammenkomst  med  Dron- 
ningen. Denne  fandt  Sted  i  Slottet  Sanct  Maur  i  Nærheden 
af  Paris;  han  begav  sig  til  hendes  Sovekammer,  men  nogle 
-Øieblikke  efter  traadte  han  pludselig  ud  og  erklærede,  at 
Ingeborg  aldrig  kunde  være  hans  Kone,  og  at  han  ei  engang 
vilde  taale,  at  man  nogensinde  i  hans  Nærværelse  nævnede 
hendes  Navn*). 

vni. 

De  mundtlige  eller  skriftlige  Traditioner,  som  Krønikerne 
have  opbevaret  om  denne  Begivenhed,  dele  sig  i  tre  Arter: 
den  phantastiske ,  som  bærer  Sagnets  poetiske  Charakteer  og 
mulig  har  ligget  til  Grund  for  en  eller  anden  tabt  Folkesang : 
at  nemlig  Kongen  midt  under  Salvingshøitideligheden  plud- 
selig blev  betagen  som  af  en  Svimmel  og  af  en  panisk  Skræk 
ved  Synet  af  Ingeborg.  Han  blegnede,  skjælvede  og  forbau- 
sede  sit  Følge  med  alle  Tegn  paa  en  ubetvingelig  Afsky.  En 
mere  prosaisk  Version,  som  selv  fandt  Tiltro  hos  dem,  der 
toge  Ingeborgs  Parti,  paastod,  at  Kongens  Uvillie  ingenlunde 
var  opstaaet  saa  pludselig,  men  allerede  skrev  sig  fra  Natten, 


*)  Géraud:  Mémoire  sur  Ingeburge  de  Danemark,  reine  de 
France,  courronné  par  l'Académie  des  inscriptions  et  belles  lettres 
1844.     (Bibliothéque  de  l'Ecole  de  Chartres,  tome  I). 

som  gik  forud  for  Kroningen ;  han  skulde  hos  Dronningen  have 
fundet  en  ildelugtende  Aande*)  eller  en  hvilkensomhelst  an- 
den hemmelig  Legemslyde.  Den  tredie  Forklaringsmaade,  som 
rimeligviis  fandt  størst  Udbredelse  hos  Folket,  var  den  reent 
overtroiske  at  betragte  det  Hele  som  en  Art  Gudsdom  eller 
som  et  Værk  af  Djævelen  og  onde  Magter**),  en  magisk  For- 
hexelse,  ifølge  hvilken  Phihp  August  stedse  i  Dronningens 
Nærværelse  følte  sig  som  slagen  af  Lamhed  baade  paa  Sjæl 
og  Legeme.  En  saadan  Forklaring  var  endnu  dengang  i  Ti- 
dens Aand,  og  man  erindres  herved  uvilkaarlig  om  visse 
Scener,  som  spille  en  dramatisk  Hovedrolle  i  det  berømte 
«Niebelungenlied».  Rigord  fortæller,  at  Hexe  og  Spaaqvinder 
havde  paavirket  Kongens  Sind.  Andre  mene,  at  han  først 
Dagen  efter  hendes  Ankomst  fik  at  vide,  at  hans  -Ønske  om 
en  Alliance  til  at  erobre  England  var  afslaaet,  og  at  denne 
politiske  Skuffelse  pludselig  lod  Ingeborg  tabe  al  Elskværdig- 
hed i  hans  6ine  og  gjorde  hende  lil  Gjenstand  for  hans  Had. 
Hvad  der  imidlertid  er  en  utvivlsom  Kjendsgjerning,  det  er, 
at  Kongen  Dagen  efter  Formælingen  ikke  havde  anden  Tanke 
end  Skilsmisse.  Han  erindrede  sig,  at  hans  Fader,  Ludvig 
den  Syvende,  da  han  vilde  skille  sig  fra  sin  Dronning,  Eleonora 
af  Guienne,  blot  havde  samlet  Rigets  Baroner  og  Prælater, 
som  i  Dronningens  Fraværelse  havde  stemt  for  Skilsmissen, 
og  at  dette  Magtsprog  senere  blev  erkjendt  for  gyldigt  og  ud- 
ført. Philip  August  troede  at  kunne  gjøre  ligesaa,  dog  neg- 
tede  han  ikke  Ingeborgs  Ret  til  at  være  tilstede  ved  Forsam- 
lingen, ja  han  tilstod  hende  endog  en  Tolk,  hvoraf  man  kan 
slutte,  at  Forhandlingerne  bleve  førte  paa  Fransk.  Men  den 
stakkels  Ingeborg  stod,  efter  det  danske  Gesandtskabs  Afreise, 
ganske  ene;  hun  fandt  ei  engang  en  Forsvarer  og  synes  ikke 
selv  at  have  forsøgt  paa  at  tale  sin  Sag,  saa  at  Tolken  blot 
tjente  til  at  meddele  hende  Udfaldet.     I  Mangel  af  et  saa- 


*)  Vilhelm  af  Newborough. 
")  Guillaume  de  Nangis. 

dant  Motiv  til  Ægteskabets  Ophævelse,  som  offentlig  kunde 
udtales,  greb  Kongen  til  det  Paaskud  at  lade  Prælaterne  ud- 
arbeide  en  Stamtavle,  ifølge  hvilken  Ingeborg*)  i  fjerde  Led 
var  beslægtet  med  hans  første  Dronning,  Isabella  af  Henne- 
gau.  Han  skrev  til  Paven,  som  udnævnte  to  Bisper  til  at 
undersøge  Spørgsmaalet,  og  i  Henhold  til  dette  vidtløftige 
Slægtskabsforhold,  som  Ingen  før  havde  anet,  erklærede  Ba- 
roner og  Prælater  Ægteskabet  for  ugyldigt.  Dette  skete  i  Com- 
piegne  den  5te  Novbr.  1193,  under  Forsæde  af  den  ovenfor 
nævnte  Erkebisp,  Guillaume  af  Kheims. 

IX. 

Den  ulykkelige  Dronnings  Stilling  var  dobbelt  sørgelig  i 
et  Land,  hvis  Sprog  hun  ikke  forstod  og  endnu  ikke  havde 
havt  Tid  til  at  lære.  Men  hvorledes,  vil  man  spørge,  kunde 
hun  da  efter  Biskop  Peder  afKoeskildes  og  de  øvrige  Danskes 
Afreise  overhovedet  gjøre  sig  forstaaelig,  og  hvorledes  havde 
hun  selv  kun  i  det  første  Døgn  af  sit  Ægteskab  kunnet 
underholde  sig  med  sin  kongehge  Gemal?  Jo,  som  en  vel- 
opdragen Dame  havde  hun  lært  Latin,  der  paa  den  Tid  ikke 
blot  var  Kirke-,  men  ogsaa  Hof-  og  Diplomatsprog,  og  som 
saaledes  forstodes  af  de  dannede  Klasser  i  Frankrig,  om  end 
den  nordfranske  Dialekt,  hvoraf  det  os  bekjendte  franske  Sprog 
i  det  14de  og  15de  Åarhundrede  udviklede  sig,  allerede  var 
det  almindelige  Talesprog.  Imidlertid  synes  hun  kun  ufuld- 
komment at  have  kunnet  udtrykke  sig  paa  Latin  og  har  næppe 
uden  Vanskelighed  været  istand  til  mundthg  at  underholde 
sig  i  dette  Sprog,  saavidt  man  kan  slutte  af  de  historiske 
Ord,  i  hvilke  hun  gav  sin  Smerte  Luft,  da  Tolken  meddeelte 
hende  Forsamlingens  Kjendelse.  Hun  brast  i  Taarer  og  ud- 
brød: «Mala  Francia,   mala  Francia!  Koma,   Koma!')    (Onde 


*)  Ved  Carl  den  Gode,  Greve     af  Flandern,  en   Søn    af  den    danske 
Konge  Knud  den  Hellige. 

Frankrig!  Rom,  Rom!)  —  Til  Paven  i  Rom  satte  hun  nu 
sit  eneste  Haab.  Men  Philip  August,  som  ikke  frygtede  den 
daværende  Pave,  og  hvis  Fortjeneste  det  netop  var  at  hævde 
Kronens  Uafhængighed  imod  Pavernes  overdrevne  Fordringer, 
lod  sig  ikke  bevæge  af  hendes  Sorg,  men  lod  hende  fore  til 
Abbediet  Cisoing  i  Stiftet  Tournay  i  Flandern,  hvor  man 
endog  i  den  Grad  skal  have  ladet  hende  mangle  de  simpleste 
Livsfornødenheder ,  at  hun  saae  sig  nødt  til  at  sælge  en  Deel 
af  sine  Klæder  og  det  Salvtoi,  hun  havde  medbragt.  Dog 
bør  man  ikke  antage,  at  Philip  August  har  givet  Ordre  til 
den  slette  Behandling,  der  blev  Dronning  Ingeborg  tildeel; 
en  fransk  Historiker,  Daniel,  forsikkrer  netop  det  Modsatte; 
men  med  sit  ægte  franske  Gemyt  tænkte  Kongen  næppe  meer 
paa  hende,  og  om  han  end  allerede  1196  ægtede  Agnes, 
Datter  af  Hertugen  af  Meranie*),  som  nedstammede  fra  Carl 
den  Store,  saa  synes  Ægteskab  og  Qvinder  overhovedet  kun 
for  ham  at  have  været  en  Bisag  eller  Tidsfordriv,  saafremt 
det  ikke  var  Politik.  Snart  fik  han  desuden  meget  alvorli- 
gere Ting  at  tænke  paa,  thi  Richard  Løvehjerte,  som  paa 
sin  Hjemreise  fra  Palæstina  var  bleven  indespærret  af  den 
tydske  Keiser  i  en  Borg  i  Tyrol,  var  undsluppet  af  Fængse- 
let og  truede  med  at  tilintetgjøre  Philip  August's  Planer  til 
at  samle  det  franske  Rige,  Denne  kaldte  Jøderne  tilbage  for 
at  skaffe  sig  Penge,  og  Krigen  førtes  nu  paa  fransk  Grund 
næsten  uafbrudt  og  med  vexlende  Held,  indtil  der  ved  Pavens 
Mellemkomst  og  Richards  Død  (1199)  indtraadte  en  Pause. 

X. 

Imidlertid  var  man  ikke  blot  i  Danmark,  men  ogsaa  i 
andre  Lande  hurtig  bleven  bekjendt  med  det  Skete.  Hvor- 
ledes man  udenfor  Frankrig  dømte  derom,  kan  sluttes  deraf, 
at  en  udenlandsk  Prindsesse,  hvis  Haand  Philip  August,  endnu 

*)  Meran  i  Tyrol. 

fer  hans  Ægteskab  med  Agnes  havde  attraaet,  uden  Be- 
tænkning afviste  ham,  idet  hun  beraabte  sig  paa  »hans 
skammelige  Opførsel  mod  Kongen  af  Danmarks  Søster«.  Fra 
dansk  Side  synes  man  med  sin  Beklagelse  og  Benegtelse  af 
det  paaduttede  Slægtskab  slet  ikke  at  have  vendt  sig  til 
Frankrig,  men  kun  directe  til  Paven.  Knud  den  Sjette  skal 
have  været  høist  indigneret,  men  vidste  intet  Bedre  at  gjøre 
end  af'  sende  en  Deputation  til  Rom ,  bestaaende  af  den  be- 
kjendte  Andreas  Sunesøn  og  Abbed  Vilhelm,  der  tilhørte  den 
franske  Genovevaorden,  og  som  havde  tilraadet  Ægteskabet. 
Dette  var  maaskee  en  diplomatisk  Feil,  som  viser,  at  Hoffet 
i  Roeskilde  ikke  tilstrækkelig  kjendte  Forholdene  i  det  sydlige 
Europa,  da  det  netop  var  Philip  Augusts  Politik  saa  lidt  som 
muligt  at  respectere  Pavens  Autoritet;  eller  maaskee  har  Ab- 
salon, som  dengang  var  dansk  Premierminister,  af  Princip 
ikke  villet  anerkjende  den  verdslige  Magts  Selvstændighed 
ligeoverfor  Paven.  Til  denne  sendte  man  fra  Lund  og  Roes- 
kilde vidtløftige  Slægtregistre.  Ingeborg  selv  sendte  fra  sin 
Klostereensomhed  Breve  til  Rom,  og  Følgen  var,  at  Celestin 
d.  Tredie  annullerede  Skilsmisseacten  og  forbød  Kongen  af 
Frankrig  at  indgaae  nyt  Ægteskab;  han  havde  1195  sendt 
to  Legater  til  Frankrig,  som  samlede  et  Concil  af  Geistlige 
og  søgte  at  formaae  Kongen  til  at  fornye  Forbindelsen  med 
Ingeborg,  men  Celestin  var  gammel  og  af  en  svag  Charak- 
teer,  og  Philip  August  frygtede  ham  saa  lidt,  at  han  endog 
lod  Legaterne  fængsle  og,  som  vi  have  seet,  næste  Aar  for- 
mælede sig  med  Agnes.  Da  Ingeborg  nu  (1197)  sendte  en 
ny  Klageskrivelse  til  Rom,  paadrog  hun  sig  herved  kun  et 
strengere  Fængsel;  fra  Abbediet  blev  hun  flyttet  til  en  Fæst- 
ning, hvor  hun  tvivlede  om  nogensinde  at  see  Enden  paa  sine 
Lidelser,  som  —  man  kan  ikke  tilbageholde  denne  Tanke  — 
en  kraftig,  klog  og  directe  Mellemkomst  fra  Danmarks  Side 
uden  Tvivl  kunde  have  bragt  til  at  ophøre.  Men  desto  virk- 
sommere var  det  danske  Diplomati  i  Rom. 

XL 

Heldigviis  var  her  Celestin  død,  og  hans  Efterfølger,  In- 
nocens  d.  Tredie,  var  en  ivrig  og  energisk  Pave.  Philip  havde 
ladet  de  to  danske  Gesandter  paa  Tilbagereisen  fra  Kom 
fængsle  i  Nærheden  af  Dijon  og  frataget  deua  de  pavelige 
Buller  eller  Depecher,  de  skulde  overbringe,  og  kun  ved  to 
mægtige  franske  Geistliges  Indflydelse  kom  de  atter  paa  fri 
Fod.  Men  den  nye  Pave  skrev  strax  til  Biskoppen  af  Paris, 
Eudes  (Odo)  af  Sully,  at  han  skulde  opfordre  Kongen  til  at 
underkaste  sig  Kirkens  Love.  Da  dette  Brev  i  tre  Maaneder 
forblev  uden  Svar,  skrev  han  selv  til  Philip  August,  forestil- 
lede ham  den  Forargelse,  han  ved  sin  Opførsel  gav  i  Chri- 
stenheden, og  som  Kirken  ikke  kunde  lade  ustraffet,  hvis  han 
fremturede  deri.  Paven  saae  sig  nødt  til  at  skrive  paany 
mod  Slutningen  af  Aaret  1198,  og  han  erklærede,  at  denne 
Paamindelse  var  den  sidste.  Overbringeren  af  dette  Brev, 
Cardinal  Pietro  af  Capua,  var  forsynet  med  Fuldmagt  til  at 
udføre  Pavens  Trusler.  Efter  at  et  Aar  var  hengaaet  med 
Underhandlinger,  indsatte  han  den  6te  Decbr.  1199  i  Dijon 
et  Concil  af  fire  Erkebisper,  atten  Biskopper  og  en  Deel  Ab- 
beder, og  da  Kongen  ikke  vilde  opgive  sit  Ægteskab  med 
Agnes  af  Meranie ,  blev  Kiget  sat  i  Ban,  og  efter  et  nyt  Con- 
cil blev  Excommunicationsacten  opslaaet  paa  Porten  af  Dom- 
kirken i  Vienne,  i  Provindsen  Dauphiné,  som  dengang  endnu 
ikke  hørte  til  Frankrig.-  Alle  høiere  og  lavere  Geistlige  er- 
holdt Befaling  til  at  oplæse  den  ved  Portene  af  Kirkerne  i 
Frankrig  samt  strengt  at  iagttage  dens  Forskrifter.  Biskop- 
perne af  Paris,  Senlis,  Soissons,  Amiens  og  Arras  gjorde 
Begyndelsen,  og  de  ivrige  fulgte  Exemplet,  efter  at  Paven, 
trods  deres  Forbøn,  havde  stadfæstet  Interdictet.  Om  man 
end  erindrer,  at  den  kirkelige  Tro  og  de  religieuse  Ceremonier 
paa  den  Tid  udgjorde  Folkenes  Liv  og  ansaaes  for  nødven- 
digere Livsbetingelse  end  Luft  og  Brød,  saa  vil  dog  Ingen  i 
vor  Tid  tilfulde  kunne  tænke  sig  den  uhyre  Virkning  af  et 
saadant  paveligt  Ord,   der  lukkede  alle  Kirker,    bragte   alle 

Klokker  til  at  forstumme,  udsatte  Ægteskaber  og  kun  gjorde 
en  Undtagelse  med  Barnedaab  og  den  sidste  Olie  til  Doende, 
men  lod  Ligene  henstaae  ubegravede  ved  Indgangen  til  Kir- 
ker og  Kirkegaarde,  indtil  man  nødtes  til  at  begrave  dem  i 
uindviet  Jord,  i  Haver  og  Marker.  Det  var  et  revolutionairt 
Middel,  i  Grunden  aldeles  uforeneligt  med  det  Begreb  om 
en  verdslig  iStat,  der  var  i  sin  Udvikling;  det  var,  som  om 
et  uhyre  Sørgeflor  bedækkede  heleKiget;  Intet  kunde  i  hoiere 
Grad  anskueliggjore  den  mod  den  danske  Prindsesse  begaaede 
Uret.  Kun  de,  som  lode  sig  indskrive  til  et  Korstog,  havde 
Eet  til  den  Begunstigelse  at  hore  en  Messe  og  begraves  i 
viet  Jord;  Folket  knurrede,  men  straffedes  herfor  med  stren- 
gere Paalæg,  og  dog  synes  det,  at  ingen  Klasse  gjorde  alvor- 
ligt Forsøg  paa  ved  Opstand  at  unddrage  sig  en  saa  utaale- 
lig  Tilstand,  der  varede  i  hele  otte  Maaneder. 

XII. 

Med  sin  kraftige,  stundom  ubændige  Natur  begik  Philip 
først  den  Dristighed  at  forjage  de  [Biskopper,  som  havde  ud- 
ført den  pavelige  Sentens,  og  at  fratage  Kirker  og  Klostre 
deres  Eiendomme;  i  den  Magtfølelse,  der  besjælede  ham  efter 
hans  farligste  Modstanders,  Richards,  Død,  tænkte  han  en 
Tidlang  paa  at  optage  Kampen  med  Sanet  Peders  mægtige 
Efterfølger.  Han  sendte  paa  sin  Side  Gesandter  til  Rom; 
men  Innocens  gav  urokkelig  det  Svar,  at  «Concubinen  maatte 
fjernes,  og  Dronning  Ingeborg  indsættes  i  sin  Ret«.  Philip 
lovede  endelig  begge  Dele  for  at  faae  Interdictet  ophævet, 
hvilket  ogsaa  skeete*).  Løftet  var  kun  en  politisk  List,  og 
det  var  i  det  Hoieste  kun  Alvor  med  den  ene  Deel  af  For- 
pligtelsen. Agnes  blev  forviist  til  et  kongeligt  Slot  ikke  langt 
fra  Paris,  og  han  samtykkede  i  en  Sammenkomst  med  Inge- 
borg. Hun  blev  indført  af  tre  Erkebisper  og  med  festlige 
Ceremonier.    Kdngen  gav  hende  Haanden  og  erklærede,    at 


*)  Ved  et  Concil  i  Nesle,  1200. 

han  fra  nu  af  vilde  behandle  hende  med  den  hendes  Stilling 
tilkommende  Agtelse.  Men  de  Tilstedeværende  fandt,  at  den 
Tone,  hvori  han  talte,  og  Haardheden  i  hans  Ansigtstræk 
ikke  tydede  paa,  at  hans  Løfter  vare  ærlig  meente.  Ei  hel- 
ler varede  det  længe,  inden  Paven  modtog  en  ny  Skrivelse 
fra  Ingeborg,  hvori  det  hed,  «at  hun  endnu  stedse  var  Fange 
og  kun  havde  skiftet  Fængsel.  Hendes  Stilling  var  endnu 
mere  tung  og  trykkende  end  forhen.  Man  tilstod  hende  in- 
gen Frihed  eller  Magt,  intet  Tegn  paa  hendes  kongelige  Vær- 
dighed. Ingen  kunde,  uden  en  egenhændig  Tilladelse  af  Kon- 
gen, nærme  sig  hende  eller  tale  med  hende  ....  Endelig 
(hvad  der  for  en  saa  from  Korsdragerinde  maatte  være  det 
haardeste  Slag)  havde  Philip  ladet  hendes  Navn  udslette  af 
de  offentlige  Banner,  som  det  var  Skik  at  synge  for  Kongen 
og  Dronningen  i  alle  Frankrigs  Kirker«.  Pave  Innocens, 
som  mærkede,  at  han  var  bleven  narret,  og  at  de  franske 
Prælater  frygtede  mere  for  Kongen  end  for  ham,  gav  sin 
Legat,  Octavian,  som  Philip  havde  vidst  at  vinde,  en  skarp 
Irettesættelse  for  hans  Eftergivenhed  og  viste  ved  denne  Lei- 
lighed  sin  classiske  Lærdom,  idet  han  paa  Kirkens  ved  ham 
repræsenterede  Magt  anvendte  det  Horatsiske  Vers:  «Partu- 
riunt  mon  tes,  nascetur  ridiculus  mus»*).  Han  afsendte  des- 
uden en  ny  Legat  for  at  være  tilstede  ved  det  Concil,  som 
1201  skulde  sammentræde  i  Soissons,  og  som  i  sidste  In- 
stans skulde  dømme  imellem  Ingeborg  og  hendes  Gemal,  der 
selv  havde  andraget  paa  lovformelig  Skilsmisse  og  Revision 
af  Processen. 

xni. 

Omsider  synes  det,  at  man  i  Danmark  har  begyndt  at 
tvivle  om  Pavens  Almagt;  man  bestemte  sig  til  at  sende 
Gesandter  og  Retslærde  til  Frankrig,  og  om  end  Philip  næppe 


*)  Et  Bjerg  gjør  Barsel,  og  Fosteret  er  kun  en  ubetydelig  Muus. 

yndede,  at  man  hidtil  slet  ikke  havde  henvendt  sig  til  ham, 
fik  de  dog  Tilladelse  til  at  være  tilstede  ved  Mødet  i  Sois- 
sons  og  føre  Dronningens  Sag.  Processen  førtes  med  Hef- 
tighed fra  begge  Sider.  Kongen  tog  først  Ordet  og  frem- 
satte sit  Forlangende  om  ikke  længere  at  være  bundet  til  en 
Prindsesse,  med  hvem  han  befandt  sig  i  et  saa  nært  Slægt- 
skabsforhold. Derpaa  reiste  Kongen  af  Danmarks  Gesand- 
ter sig,  men  deres  Tactik  gik  væsentligst  kun  ud  paa  at  ex- 
cipere  mod  den  her  nedsatte  Ret  og  appellere  til  Paven. 
«Vi  ere  Vidner«,  yttrede  de,  «at  da  Kongen  vor  Herre  over- 
«gav  sin  Søster  til  Eders  Gesandter,  svore  disse  paa  deres 
«Sjæl  og  paa  Eders,  at,  saasnart  som  Ingeborg  havde  sat  Fod 
«paa  fransk  Grund,  skulde  I  ægte  hende,  lade  hende  salve 
«til  Dronning  og,  saalænge  som  I  Begge  maatte  forblive  i 
«Live,  behandle  hende  i  Overeensstemmelse  med  hendes  dob- 
«belte  Rang  af  Dronning  og  Ægtefælle.  I  har  ratificeret  denne 
«Ed  ved  et  Diplom,  som  er  tilsendt  Kongen  af  Danmark;  vi 
»have  det  her  i  vore  Hænder,  tilligemed  de  Baroners  og  Præ- 
"laters  Underskrifter,  som  have  svoret  i  Eders  Navn.  Og 
»saasom  I  behandler  Eders  legitime  Hustru  ganske  anderledes, 
«end  I  havde  lovet,  saa  anklage  vi  Eder  for  vor  Herre  Pa- 
«vens  Aasyn  for  Meened  og  Brud  paa  Tro  og  Love.  Vi  ex- 
«cipere  ogsaa  mod  Dommeren  Octavian,  Biskop  afOstia,  som 
«er  os  mistænkt  paa  Grund  af  det  Frændeforhold,  hvori  han 
(•siges  at  staae  til  Eder,  og  af  den  yderlige  Partiskhed,  som 
«han  viser  i  Alt,  hvad  Eder  angaaer«.  Dronningen  tiltraadte 
strax  i  sit  eget  Navn  denne  Appel,  og  Legaten  opfordrede 
de  Danske,  siden  de  havde  MistilUd  til  ham,  at  oppebie  An- 
komsten af  en  ny  Legat,  som  var  underveis;  men  de  trak 
sig  tilbage  uden  andet  Svar,  end  at  de  vedbleve  at  fordre 
Sagen  appelleret. 

XIV. 

Nogle  Dage  efter,  da  den  nye  Legat  var  ankommen,  af- 
holdtes en   ny  Forsamhng.     Kongen  mødte   med   en   talrig 

Skare  Lovlærde ,  som  beviste  omkaps ,  at  Skilsmisse  nødven- 
dig maatte  finde  Sted.  De  danske  Gesandter  vare,  som  om 
Jorden  havde  brændt  dem  under  Fødderne,  allerede  paa  Veien 
til  Kom,  og  Ingeborg  befandt  sig  atter  ene,  uden  Forsvarer. 
Efter  nogen  Venten  vare  Dommerne  allerede  ifærd  med  at 
afgive  Kjendelsen,  hvis  Natur  næppe  kunde  være  tvivlsom, 
da  der  fra  den  ene  Parts  Side  ikke  var  fremført  et  Ord.  Da 
indtraf  en  besynderlig  Hændelse,  som  i  lang  Tid  senere  be- 
skjæftigede  Overtroen,  og  som  unegtelig  af  sig  selv  maatte 
lokke  til  romantisk  Udsmykkeise.  Igjennem  det,  som  det 
synes,  talrige  Publicum,  der  var  tilstede,  fremtrængte  sig  plud- 
selig en  ung  Geistlig  eller  Ketslærd,  som  Ingen  kjendte,  og 
hvis  Skjæbne  man  aldrig  senere  erfarede;  en  ung  «Klerk'), 
sige  Krønikerne ,  eller,  hvad  man  nu  vilde  kalde  en  theologisk 
eller  juridisk  Student,  bad  med  Ydmyghed  om  Ordet  og  om 
Tilladelse  til  at  tale  for  Dronningen,  hvilket  man  tilstod  ham. 
Det  var  aabenbart,  at  han  ikke  improviserede;  han  maatte 
alt  længe  have  følt  sig  bevæget  ved  den  ædle  Qvindes  Lidel- 
ser og  have  samlet  alle  de  Skrift-  og  Lovsteder,  som  kunde 
støtte  hendes  Sag;  thi  han  forsvarede  hende  med  saa  stor 
Forstand,  Kraft  og  Veltalenhed,  at  hele  Forsamlingen  uvil- 
kaarlig  følte  sig  rystet.  Kongen  selv  forbausedes  over  den 
unge  Mands  Mod,  Fyrighed  og  Talent,  og  Dommerne  vovede 
ikke  at  udtale  nogen  Kjendelse.  Man  hævede  Forsamlingen, 
og  ved  Udgangen  søgte  Alle  at  nærme  sig  den  unge  Klerk; 
Alle  vilde  see  ham,  tale  til  ham  og  høre  ham  tale  paany, 
men  det  var  ikke  muligt  at  finde  ham;  han  var  der  ikke, 
han  var  sporløst  forsvunden,  uden  at  Nogen  havde  seet  ham 
gaae  bort  eller  vidste,  hvad  der  var  blevet  af  ham.  Da 
dette  blev  bekjendt  udenfor  Forsamlingen,  fandt  man  det 
ganske  i  sin  Orden;  Folket,  som  aldrig  er  i  Forlegenhed  for 
en  Forklaring,  sagde,  at  Gud,  som  ikke  lader  den  betrængte 
Dyd  uden  Beskyttelse,  havde  sendt  en  af  sine  Engle  i  Skik- 
kelse af  en  Klerk  ned  fra  Himlen  for  at  forsvare  Ingeborg. 
Selv  Kongen,  der  dog  var  en  stærk  Aand  og  næsten  en  Fri- 

tænker  for  sin  Tid,  undgik  ikke  at  lade  sig  paavirke  af  denne 
Omstændighed.  Ikke  blot  var  ikke  selv  den  Stærkeste  paa  hiin 
Tid,  endnu  mindre  end  nuomstunder,  fri  for  Overtro,  men 
hos  Philip  August  var  desuden  det  næsten  nordiske  Stivsind 
og  den  ubøielige  Villieskraft  forbundet  med  noget  af  den  gal- 
liske Races  Letsind  og  Hurtighed  til  at  skifte  Stemning.  Med 
et  af  de  Omslag,  der  hos  ham  ikke  vare  ganske  usædvanlige, 
lader  han  Bisper  og  Advocater  vedblive  indbyrdes  at  debattere 
Sagen,  og  uden  at  oppebie  deres  Kjendelse,  maaskee  for  ei 
at  underkaste  sig  den,  ankommer  han  pludselig  tilhest  for 
Porten  af  det  Abbedi,  hvortil  Dronningen  efter  Mødet  havde 
trukket  sig  tilbage;  han  lader  hende  kalde,  rækker  hende 
Haanden  for  at  lade  hende  stige  op  bag  ham  paa  hans  egen 
Hest,  og  i  dette  Optog  forlader  han  Soissons  uden  at  tage 
Afsked  med  sine  Baroner,  Prælater  og  Retslærde.  Da  Efter- 
retningen om  denne  Slutning  paa  Conciliet  naaede  til  Agnes 
af  Meranie,  gjorde  den  et  saa  heftigt  Indtryk  paa  hende,  at 
hun  blev  syg  af  Sorg  og  dade  faa  Dage  efter.  Hun  blev  be- 
graven  nærved  Nantes,  og  Philip  grundede  da  til  hendes 
Ihukommelse  et  Kloster  for  120  Benedictinernonner. 

XV. 

Men  hos  Kongen  fik  snart  det  haarde  Gemyt  og  den 
uforklarlige  Antipathi  Overhaand.  Hans  uboielige  Sind  havde 
kun  for  et  Øieblik  givet  efter  for  en  Indflydelse,  han  næppe 
selv  var  bleven  sig  bevidst,  og  snart  blev  den  ulyksalige 
Ingeborgs  Taalmodighed  sat  paa  en  endnu  haardere  Prøve. 
Som  om  han  vrededes  over  sin  forbigaaende  Svaghed  og 
maaskee  irriteret  ved  Tabet  af  Agnes,  hvem  han  uden  Tvivl 
har  elsket*),  lod  han  Ingeborg  med  forøget  Strenghed  inde- 
spærre i  Borgen  Etampes,  hvor  hun  alt  befandt  sig  under 
Interdictet,  og  hvor  Ingen  uden  paa  Kongens  egen  Befaling 


*)  Hun  skjænkede  ham   to  Børn ,   som   senere    bleve    legitimerede    af 
Paven. 

turde  nærme  sig  hende.  Her  synes  hendes  Lidelser  at  være 
stegne  til  det  Høieste;  hun  erholdt  kun  en  utilstrækkelig 
Næring,  hendes  Klæder  hang  i  Pjalter,  man  negtede  hende 
Bade,  Aareladning  og  al  Pleie  saavel  for  Sjælen  som  for 
Legemet.  Ja,  Kongens  Tjenere  dreve  deres  uværdige  Mishand- 
linger saa  vidt,  at  man  med  fuld  Foie  har  anklaget  dem  for 
den  Hensigt  forsætlig  at  have  tragtet  Dronningen  efter  Livet, 
maaskee  i  det  Haab  derved  at  stige  i  deres  Herres  Gunst. 
Imidlertid  fandt  hun  selv  her  Midler  til  at  lade  et  Klageskrig 
naae  til  Rom:  «Min  Fader«,  skrev  hun,  «jeg  vender  mine 
('Tanker  til  Eder  for  ei  at  gaae  tilgrunde;  og  det  er  ikke 
«for  mit  Legeme,  men  for  min  Sjæl,  at  jeg  er  angstfuld, 
«thi  jeg  lider  D^den  Dag  for  Dag,  hellige  Fader,  for  at  be- 
«vare  Ægteskabets  Ret  ukrænket.  O,  hvor  den  vilde  synes 
«mig,  ulykkelige  Qvinde,  velkommen,  sad  og  lyksalig,  denne 
«Død,  som  alene  kan  ramme  Kjodet,  men  som  vilde  befrie 
«mig  fra  de  tusindfold  Dadsqvaler,  jeg  her  lider".  Paven 
følte  sig  dybt  rørt  ved  et  saa  sjeldent  Heltemod  i  Ulykken, 
og  det  lykkedes  ham  foreløbig  at  formilde  hendes  Fængsel. 
Kongen  vedblev  imidlertid  at  lade  det  Rygte  udbrede,  at  det 
var  en  Trolddom,  som  hindrede  ham  i  at  leve  sammen  med 
hans  Dronning,  medens  han  paa  samme  Tid  gjorde  nogle  Skridt 
til  en  forsonlig  Tilnærmelse;  dog  dette  var  kun  for  at  over- 
tale hende  til  at  tage  Sløret.  Men  Ingeborg  modstod  urok- 
kelig alle  Overtalelser  og  forlangte  kun  at  gjenindsættes  i 
sin  Ret. 

XVI. 

Imidlertid  maa  man  ikke  troe,  at  Philip  August  sad 
som  en  kold  Barbar  i  sine  Slotte  i  Paris*)  og  glædede  sig 
over  sin  Gemalindes  Lidelser.  Det  er  endog  sandsynligt,  at 
han  ikke  i  dens  Enkeltheder  har  kjendt  eller  været  Ophav 
til  den  uforsvarlige  Behandling,   der  blev  hende  tildeel;    thi 


*)  Det  gamle  Louvre  og  det  nuværende  Justitspalads. 

han  havde  paa  den  Tid  meget  vigtige  Ting  at  gjøre,  og  den 
uhyre  Virksomhed  og  Anstrengelse,  han  behøvede  for  at  værne 
om  sit  Kige,  kan  næsten  undskylde  ham,  om  han  i  lange 
Mellemrum  glemte  sin  Dronning.  Derimod  finde  vi  det  ube- 
gribeligere, at  der  paa  denne  Tid  (kort  for  og  efter  Knud 
den  Sjettes  Død)  ikke  findes  Spor  til,  at  man  i  Danmark  for 
Alvor  har  virket  for  at  bringe  en  saa  uværdig  Tilstand  til  at 
ophøre;  Ingeborg  syntes  næsten  mere  glemt  i  sit  Fædreland 
end  i  Frankrig,  hvor  Mange  baade  i  Stilhed  og  aabenlyst 
yttrede  Deeltagelse  for  den  ædle  Qvinde,  hvis  Ankomst  man 
engang  havde  hilset  med  Glæde,  og  hvis  Skjæbne  kun  for- 
øgede Agtelsen  for  hende.  Og  selv  om  man  ganske  havde 
opgivet  Haabet  om  at  opnaae  Noget  ved  Underhandlinger, 
saa  var  Danmark  ikke  dengang  saa  svagt,  at  det  behøvede 
at  vige  for  Magten;  men  ved  alle  de  Alliancer,  som  sluttedes 
af  Philips  talrige  Fjender,  ved  de  Krigsforetagender,  de  ud- 
førte —  intetsteds  støde  vi  paa  Danmarks  Navn,  intetsteds 
paa  et  Livstegn,  som  kunde  forraade  nogen  hemmelig  eller 
aabenbar  Virksomhed  fra  dansk  Side.  Man  syntes  ikke  uden- 
for Østersøen  at  kjende  og  troe  paa  nogen  anden  Magt  end 
Paven  i  Kom,  og  Keisen  derhen  var  for  lang  til  ofte  at 
kunne  gjentages.  Men  medens  man  i  Norden  søgte  at  sikkre 
sig  Pavens  og  Himlens  Gunst  ved  Korstog  til  Esthland  og 
Lifland,  afslog  Philip  August  bestemt  al  Deeltagelse  i  det 
fjerde  Korstog,  som  Præsten  i  Neuilly,  Foulques,  prædikede 
i  Frankrig ;  derimod  havde  han  strax  efter  den  sidste  forstilte 
Forsoning  med  Ingeborg  brudt  Freden  med  den  engelske 
Konge  Johan  uden  Land  og  besat  fiere  af  hans  franske  Pro- 
vindser.  Den  franske  Pairsret  havde  for  et  paa  Hertug  Ar- 
thur af  Bretagne  begaaet  Mord  dømt  Johan  til  at  miste 
alle  hans  Lehn  paa  fransk  Grund  og  overdraget  Philip  Au- 
gust at  udføre  Dommen.  Efter  et  fireaarigt  Felttog  havde 
Philip,  understø.ttet  af  en  Armee  fra  Bretagne,  lykkelig  løst 
denne  Opgave,  og  Stilstanden  af  1206  gjorde  ham  til  Herre 
over  Maine,  Bretagne,  hvad  der  af  Touraine  ogAnjou  ligger 

Nord  for  Loire,  og  hele  Normandiet,  som  i  omtrent  300  Aar 
havde  været  løsrevet  fra  den  franske  Krone.  Et  Par  Aar 
efter  begik  Johan,  i  Anledning  af  en  Erkebisps  Udnævnelse, 
den  Uklogskab  at  lægge  sig  ud  med  Geistligheden  og  Paven. 
Da  han  vedblev  sin  Trods,  blev  hele  England,  som  forhen 
Frankrig,  sat  i  Ban,  og  da  Paven  ikke  selv  formaaede  at 
exeqvere  Banbullen,  som  tillige  indeholdt  Johans  Afsættelse, 
saa  overdrog  han  dette  Hverv  til  Philip  August,  hvem  intet 
Behageligere  kunde  hændes.  Under  disse  Omstændigheder 
var  det  en  Selvfølge ,  at  Paven  ikke  vilde  genere  Kongen  med 
en  fortsat  Intervention  til  Gunst  for  Ingeborg. 

XVII. 

For  første  Gang  saae  man  nu  det  Skuespil,  at  næsten 
alle  europæiske  Magter  i  Følelsen  af,  at  det  gjaldt  en  euro- 
pæisk Interesse,  afsondrede  sig  i  to  store  Coalitioner.  For 
Paven  vare,  foruden  Philip  August,  Kongen  af  Sicilien,  Land- 
greven af  Thiiringen,  Hertugen  af  Østerrig,  Kongen  af  Bøh- 
men og  de  mægtige  Erkebisper  af  Mainz  og  Trier.  Med  den 
engelske  Konge  forbandt  sig  Keiser  Otto  den  Fjerde  og  hans 
Parti  i  Tydskland,  Greven  af  Flandern,  Hertugen  af  Brabant, 
og  i  Frankrig  selv  Guienne  og  Gascogne,  Anjou  og  Norman- 
diet,  som  endnu  ikke  kunde  vænne  sig  til  at  erkj ende  Philip 
August  for  Herre.  Der  var  næsten  kun  to  Monarker,  der 
holdt  sig  neutrale  og  næppe  syntes  at  vide,  hvad  der  foregik; 
det  var  Philips  tvende  Svogre,  Keiseren  af  Constantinopel, 
som  var  gift  med  hans  Søster,  og  Kongen  af  Danmark.  Men 
pludselig  forandrede  Situationen  sig.  Philip  August  traf  For- 
beredelser til  en  Landgang  paa  den  engelske  Kyst,  en  Ope- 
ration, som  fra  de  ældste  Tider  ofte  var  iværksat,  og  som 
navnlig  siden  Vilhelm  Erobrerens  Tid  udgjorde  Englændernes 
stadige  Frygt*).    Johan  uden  Land  fik  da  pludselig  det  bi- 


*)  En  saadan  udførtes  ogsaa  virkelig  (1215  —  17)  kort  før  Johans  Død 
af  Philip  Augusts  Søn,  Prinds  Louis,   men   denne   Gang  imod  Fa- 

zarre  Indfald  at  gjøre  Innocens  den  Tredie  en  Foræring  af 
Kongerigerne  England  og  Irland  og  selv  kun  som  Pavens  og 
Kirkens  Vasal  at  forbeholde  sig  en  Civilliste  af  1000  Mark 
Salv  aarlig.  Som  Følge  heraf  forlod  Paven  vel  ikke  Philip 
Augusts  Parti,  men  han  forbød  denne  den  paatænkte  Expe- 
dition  mod  England,  og  Ingeborg  kunde  nu  atter  fra  Rom 
regne  paa  en  Understøttelse,  som  omsider  skulde  gjøre  Ende 
paa  hendes  Lidelser. 

XVIII. 

Krigen  var  imidlertid  ingenlunde  hermed  forbi.  Paven 
havde  kun,  idet  han  overtog  den  engelske  Konges  opgivne 
Bo,  gjort  England  til  neutralt  Gebeet,  omtrent  som  i  vore 
Dage  Donaufyrstendømmerne  ere  blevne  det  ved  den  øster- 
rigske  Occupation.  Men  dette  hindrede  ikke  en  engelsk  Ar- 
mee  fra  at  lande  i  Flandern  for  at  forene  sig*  med  den  paa 
Continentet  mod  Philip  dannede  Coahtion,  om  end  de,  der  i 
ham  tillige  tænkte  at  bekæmpe  Paven,  nu  for  en  Deel  saae 
sig  skuffede  i  deres  Combination.  Flandern  var  dengang  ved 
sin  Handel  og  Industri  et  af  de  rigeste  og  mægtigste  Lande 
i  Europa.  Philip  saae  sig  nu,  ligesom  senere  Napoleon  ved 
Boulogne,  nødt  til  at  opgive  sin  Plan  og  rettede  sin  Flaade 
mod  den  flanderske  Kyst,  medens  han  samtidig  trængte  ind 
fra  Landsiden  med  en  stærk  Armee.  Den  engelske  Flaade 
opsøgte  den  franske  ved  Dam,  og  da  en  stor  Deel  af  den 
franske  Besætning  var  gaaet  iland  for  at  plyndre,  kunde  Eng- 
lænderne uden  Vanskelighed  deels  bemægtige  sig,  deels  op- 


derens  Eaad  og  Ønske  og  uden  practisk  Resultat.  Vel  besatte  de 
Franske  London  og  erobrede  i  en  Haandevending  det  halve  Rige, 
hvorpaa  Prinds  Louis  blev  udraabt  til  engelsk  Konge.  Men  Paven 
begyndte  at  slynge  Banstraaler,  og  der  reiste  sig  i  Johans  Søn, 
Henrik  den  Tredie,  en  Modkonge,  som  standsede  de  Franskes  Er- 
obringer og  SQm,  efterat  en  engelsk  Admiral  havde  ødelagt  en  ny 
fransk  Flaade,  der  var  underveis,  ved  Underhandlinger  bevægede 
den  franske  Prætendent  til  atter  at  forlade  Landet. 

brænde  over  300  af  de  franske  Skibe;  dog  blev  et  betydeligt 
Antal  reddet,  idet  Philip  hurtig  kom  til  fra  Landsiden  og 
efter  en  blodig  Seir  kastede  Englænderne  tilbage  paa  deres 
Skibe.  Man  synes  herved  at  erindres  om  eller  forberedes 
paa,  hvad  der  sex  Aarh undreder  senere  fandt  Sted  ved  Abu- 
kir.  Derefter  hjemsøgte  Philip  de  fornemste  flamske  Stæder 
med  Brand  og  Pengebøder,  sløifede  Fæstningerne,  og  han 
efterlod  dette  før  saa  rige  og  blomstrende  Land  bedækket  med 
Euiner.    Dette  foregik  i  Aaret  1213. 

XIX. 

I  Løbet  af  samme  Aar,  sandsynligviis  efter  det  flamske 
Felttog,  slog  endelig  Befrielsens  Time  for  Ingeborg,  og  Phi- 
lip besluttede  sig,  uden  at  man  egentlig  veed,  hvilket  Motiv 
der  har  gjort  Udslaget,  til  at  leve  under  Tag  med  sin  Dron- 
ning. Dette  skal  have  vakt  stor  Glæde  hos  hele  Folket.  Hun 
var  nu  otte  og  tredive  Aar  gammel.  Adskillelsen  havde  varet 
i  tyve  Aar,  og  om  hun  end  de  sidste  ti  Aar  havde  havt  det 
taaleligere  og  ikke  som  forhen  været  afspærret  fra  menneske- 
ligt Selskab ,  saa  vare  dog  næppe  mange  Spor  tilbage  af  hen- 
des tidligere  Skjønhed.  Men,  sige  Krønikerne,  hendes  Cha- 
rakteers  Blidhed,  hendes  ædle  og  høimodige  Sind  vare  for- 
blevne uforandrede.  Det  er  muligt,  at  disse  Egenskaber, 
efterhaanden  som  Philips  heftige  Gemyt  blev  roligere,  ved 
deres  egen  Kraft  virksommere  have  beseiret  hans  Antipathi, 
end  det  var  lykkedes  Pavens  Forestillinger  og  de  danske  Di- 
plomater i  Rom.  Nogle  Historikere  tale  om  Samvittigheds- 
nag hos  Kongen,  Andre  have  endnu  hentydet  paa  en  anden 
Indflydelse,  som  dog  ikke  er  beviist.  Under  den  større  Fri- 
hed, Ingeborg  i  længere  Tid  havde  nydt,  skulde  hun  i  høi 
Grad  have  vundet  Kronprindsens,  senere  Ludvig  den  Ottendes  og 
hans  Gemalinde,  Bianca  af  Castiliens  Hengivenhed.  Denne 
Prindsesse ,  der  senere  som  Dronning  og  Regentinde  blev  be- 
kjendt  som  en  af  de  ved  Aandens  og  Hjertets  Fortrin  meest 
udmærkede  Damer  i  Middelalderen,   besad  megen  Magt  over 

Philip  August*),  og  herides  Forestillinger  skulde  det  endelig 
være  lykkedes  at  bevirke  Ingeborgs  Indsættelse  i  hendes  Ket. 
Hvad  der  maaskee  kan  tale  for  denne  Mening,  er,  at  Inge- 
borg som  Enke  under  Ludvig  den  Ottendes  og  Biancas  Regjering 
blev  behandlet  med  den  Ære  og  Hoiagtelse,  hvorpaa  hendes 
Eang  og  langvarige  Ulykke  gav  hende  Krav.  Dog  kunde 
dette  unegtelig  ogsaa  være  den  simple  Falge  af,  at  hun  i  de 
sidste  ti  Aar  af  Philips  Regjering  levede  i  fuldstændig  Nydelse 
af  sin  Dronningværdighed,  som  det  synes,  i  god  Forstaaelse 
med  Kongen,  og  uden  at  nogen  Sky  nu  formorkede  hendes 
dyrt  erhvervede  Lykke. 

XX. 

Forsoningen  med  Ingeborg  syntes  at  bringe  Kongen  Held ; 
thi  allerede  det  følgende  Aar  (1214)  blev  Vidne  til  hans  Livs 
mest  glimrende  Bedrift,  som  satte  Kronen  paa  hans  udhol- 
dende Politik  og  idetmindste  for  en  Tid  befæstede  den  Byg- 
ning, paa  hvis  Opførelse  han  med  saa  rastløs  Iver  havde  ar- 
beidet.  Coalitionen  havde  paany  samlet  Kræfter,  og,  medens 
Johan  gjorde  Landgang  paa  Vestkysten  og  gjorde  Erobringer 
ad  Loire,  truedes  Frankrigs  Nordgrændse  med  Indfald  af  en 
Armee  paa  100,000  Tydskere,  Englændere  og  Flamlændere, 
anførte  af  Keiser  Otto,  Greven  af  Salisbury  og  en  Mængde 
andre  Grever  og  Hertuger.  Philip  sendte  sin  Søn  mod  Johan 
og  drog  selv  med  næppe  50,000  Mand  imod  den  store  Inva- 


*)  Det  var  hende,  som  vidste  at  beseire  Philips  Skrupler,  da  han  af 
Hensyn  til  Paven  ikke  vilde  sende  sin  Søn  i  London  den  Under- 
støttelse af  Skibe  og  Penge,  hvortil  denne  høilig  trængte.  «Naar 
saa  er»,  svarede  Bianca,  «saa  veed  jeg,  hvad  jeg  har  at  gjøre. 
Ved  den  hellige  Jomfru,  jeg  har  smukke  Børn,  som  tilhøre  min 
Ægteherre,  dem  vil  jeg  sætte  i  Pant,  og  der  findes  nok  Folk,  som 
laane  mig  derpaa«.  Rørt  af  Beundring  over  saa  meget  Mod,  kaldte 
Kongen  hende  'tilbage.  »Bianca«,  sagde  han,  «jeg  giver  Eder  af 
min  Skat  saa  meget  Sølv,  som  I  troer  nødvendigt;  gjør  dermed, 
som  I  lyster«. 

sionsarmee,  som  han  mødte  paa Broen  ved  Bouvines,  imel- 
lem Lille  og  Tournay.  Kampen  udbredte  sig  med  stor  Hef- 
tighed paa  begge  Sider  af  Floden;  Anførerne  kæmpede  selv 
midt  i  Haandgemænget  som  simple  Soldater.  Mange  geist- 
lige Herrer  toge  Deel  i  Slaget,  uagtet  det  var  Søndag,  og 
blandt  dem  Bispen  af  Beauvais,  som  kæmpede  uden  Sværd 
og  Landse  med  en  Kølle  «for  ei  at  udgyde  Menneskeblod », 
og  som  paa  den  Maade  gjorde  den  engelske  General  til  Fange. 
Flamlænderne  gjorde  længe  den  tappreste  Modstand,  men  da 
deres  Greve  var  taget  tilfange,  flygtede  de  omkaps  medKei- 
seten  og  alle  hans  Tydskere.  De  Franske  havde  ved  deres 
større  Eenhed  i  Overbefaling  og  Maneuvrer  vundet  en  fuldstæn- 
dig Seir  over  de  dobbelt  saa  talrige  Fjender.  Ligesom  alle 
store  Foretagender  under  Philip  August  bleve  udkastede,  le- 
dede og  udførte  af  Kongen  selv,  saaledes  commanderede  og 
kæmpede  han  personlig  i  Slaget  ved  Bouvines.  Ham  tilkom- 
mer nærmest  Æren  for  denne  Seir,  den  mærkeligste  og 
meest  følgerige,  som  siden  Carl  Martels  Triumph  over  Mau- 
rerne var  vundet  ved  franske  Vaaben.  Hele  Eiget,  som  et 
-Øieblik  havde  været  truet  med  Undergang,  holdt  nu  Glædes- 
fester, og  disse  varede  i  Paris  uafbrudt  syv  Dage  og  Nætter*). 
Coahtionens  Haab  om  en  Deling  af  Frankrig  var  forstyrret, 
og  Johan  skyndte  sig  tilbage  til  England.  Ved  de  efter  Sei- 
ren  afsluttede  Tractater  bleve  alle  Philips  Erobringer  i  Vest- 
frankrig stad/æstede  og  anerkjendte,  og  Flandern,  som  fore- 
løbig var  confiskeret,  bragt  til  fuldstændig  Underkastelse  og 
Lehnslydighed.  De  større  franske  Communer,  som  hver  havde 
sendt  deres  Contingent  til  Hæren,  der  kæmpede  ved  Bouvines, 
erholdt  forøgede  Rettigheder,  som  bestyrkede  Alliancen  mel- 
lem Bourgeoisiet  og  Kongemagten.  Fra  nu  af  arbeidede  Phi- 
lip August  indtil  sin  Død  (1223)  nærmest  paa  at  befæste 
den  indre  Orden  og  Eenhed  i  det  nyskabte  Monarki.  Dron- 
ning Ingeborgs  Exempel  syntes,  til  Held  for  dette  Fredsværk, 


*)  Guillnume  le  Breton. 

at  meddele  ham  Noget  af  hendes  Besindighed  og  milde  Maade- 
hold.  Ægteskabet  med  hende  havde  været  ufrugtbart,  men 
da  hans  Søn  af  første  Ægteskab,  Ludvig  den  Ottende,  hvis  over- 
drevne Fromhed  undertiden  foruroligede  Faderen,  besteg 
Thronen,  kunde  man  i  den  folkelige  Jubel,  hvormed  hans 
Thronbestigelse  blev  feiret,  idet  oflFentUge  Fester  aldrig  før 
med  saadan  Pomp  havde  ledsaget  et  Thronskifte,  see  et 
Tegn  paa  det  overordentlige  Fremskridt,  Kongedømmets  Idee 
under  Philip  Augusts  Regjering  havde  gjort  i  den  offentlige 
Bevidsthed. 


XXI. 

Ingeborgs  Liv,  der  for  største  Delen  henrandt,  om  ikke 
i  egentligt  Fangenskab ,  saa  dog  i  klosterlig  Eensomhed,  har, 
som  man  kunde  tænke  sig,  ikke  været  rigt  paa  Begivenheder. 
Jeg  har  gjennembladet  de  forholdsviis  ikke  mange,  trykte 
Samlinger,  der  haves  af  gamle  franske  Folkeviser*),  for  at 
see ,  om  ikke  Sagnet  eller  en  folkelig  Digter  skulde  have  op- 
bevaret et  og  andet  Træk  af  hendes  Liv,  som  Historien  ikke 
har  optegnet.  Men  jeg  har  ikke  her  truffet  paa  hendes  Navn; 
og  dog  er  det  næppe  tænkeligt,  at  Folkepoesien,  som  i  Mid- 
delalderen var  rigere  i  Frankrig  end  i  de  fleste  andre  Lande, 
aldeles  ikke  skulde  have  bemægtiget  sig  et  saa  tiltalende 
Stof.  De  Franske  have  til  alle  Tider  fremfor  noget  andet 
Folk  været  rede  til  at  gjore  Viser  om  alle  mulige  Ting;  men 
desværre  har  den  Retning,  der  senere  blev  overveiende  i  deres 
Smag  ogNationalhteratur,  medført,  at  de  egentlige  Folkesagn, 
navnlig  i  de  Dialekter,  hvoraf  det  nuværende  franske  Sprog 
fremgik,  ere  at  ansee  som  tabte,  med  Undtagelse  af  de  en- 
kelte, der  tilfældig  have   bevaret  sig  hos   selve  Folket.     Jo 


*)  Som  Romancero  fran^ais  ved  Paulin,  Paris  1833,  og  Eecueil  de 
chants  historiques  fran^ais  (fra  l'Jte  til  18de  Aarh.)  ved  Leroux 
de  Lincy,  1841. 

mere  den  latinsk-skolastiske*)  Dannelse,  de  classiske  Studier 
og  den  derpaa  grundede  Literatur  fik  Overhaand,  desto  mere 
ansaaes  det  for  en  Skam  at  nedstige  til  den  nationale  Folke- 
poesi, og  de  akademiske  Poeter  fra  det  17de  og  18de  Aar- 
hundrede  havde  næppe  en  Anelse  om,  at  en  saadan  existe- 
rede.  I  deres  lærde  Stolthed  som  Forfattere  af  Oder,  Epist- 
ler og  alle  Slags  "correcte«  Snurrepiberier,  vilde  de  næppe 
have  taalt,  at  Nogen  paa  Tryk  havde  udgivet  hine  gamle 
naive  Vers,  som  behandle  Riim  og  Prosodi  med  en  saa 
uclassisk  Skjødesløshed  og  hverken  respectere  Akademiets 
Ordbog  eller  Rhetorikens  syntactiske  Regler  og  conventionelle 
Phraser.  Først  i  den  nyere  Tid  har  man  begyndt  at  samle 
Noget  af,  hvad  der  endnu  stod  til  at  redde;  men  istedetfor 
at  gaae  til  Kilden  og  adspørge  den  mundtlige  Tradition  lod 
man  sig  meest  nøie  med  at  øse  af  de  lettere  tilgængelige 
Manuscripter,  som  fandtes  i  Bibliothekerne.  Saaledes  for- 
bigik  man  netop  den  meest  poetiske  Side  af  Folkepoesien,  og 
med  Undtagelse  af  nogle  Specialsamlinger  i  særegne  Folke- 
dialekter, som  den  bretonske  og  gasconske,  indskrænke  de 
hidtil  udgivne  Samlinger  sig  nærmest  til  historiske  og  eroti- 
ske Rimerier  af  « dannede«  og  fornemme  Forfattere,  hvor 
Efterligningen  af  lærde  Kunstformer  og  den  ved  Troubadou- 
rerne indførte  Affectation  og  Unatur  har  fortrængt  den  op- 
rindelige naive  Poesi.  Under  den  nærværende  Regjering  er 
endelig  en  officiel  Opfordring  skeet  til  et  stort  Nationalværk, 
omfattende  Alt,  hvad  der  af  fransk  Folkepoesi  endnu  er  at 
finde  hos  Almuen  i  de  forskjellige  Provindser,  foruden  det, 
som  alt  haves  adspredt  og  uden  Fuldstændighed  i  trykte 
Skrifter.  Men  dette  vidtløftige  Værk  er  endnu  næppe  sin 
Fuldendelse  nær,  og  da  Sagen  har  været  opsat  saa  længe,  er 


")  Det  er  i  poetisk  Henseende  ret  mærkeligt,  at  Abælard,  som  tidligere 
vilde  have  anseet  det  for  under  sin  Værdighed  at  tale  og  skrive  Åndet 
end  Latin,  efter  sin  Forelskelse  pludselig,  som  drevet  af  en  uvil- 
kaarlig  Magt,  gav  sig  til  at  skrive  erotiske  Digte  paa  simpelt 
Fransk   som  en  anden  Dødelig. 

maaskee  de  bedste   af  Folkeaandens  poetiske  Skatte   uigj en- 
kaldelig  forsvundne. 

XXII. 

Vi  have  saaledes  ikke  Mere  at  berette  om  de  tre  og  tyve 
Aar,  Ingeborg  tilbragte  fri  og  hædret,  end  om  de  tidligere 
Sorgens  Aar,  da  hendes  Breve  til  Paven  udgjorde  hendes  Til- 
værelses eneste  Livstegn.  Alt,  hvad  der  hedder  Bevægelse 
og  Begivenhed  synes  at  vige  tilbage,  hvor  hendes  ædle  Per- 
sonlighed viser  sig,  og  den  sjeldne  Aandskraft,  Fasthed  og 
Følelse  af  sin  Værdighed,  hvorpaa  hun  alt  fra  sit  attende 
Aar  havde  aflagt  Prøver,  synes  i  Klosterlivets  Eensformighed 
udelukkende  at  have  concentreret  sig  i  religieus  Andagt  og 
Resignation.  Hun  overlevede  sin  Gemal  i  tretten  Aar,  men 
uagtet  Ludvig  den  Ottende,  ifølge  den  Høiagtelse,  han  og  hans 
Dronning  Bianca  nærede  for  hende,  endog  ifølge  en  formelig 
Overeenskomst  (i  August  1223)  havde  sikkret  hende  en  glim- 
rende Enkestand,  see  vi  hende  allerede  i  Begyndelsen  af  1225 
med  nogle  troe  Tjenere  trække  sig  tilbage  fra  Verden  til  en 
beskeden  Afkrog  paa  en  lille  0  ved  Corbeil  (imellem  Paris 
og  Fontainebleau),  hvor  hun  havde  grundet  et  Kloster  og  en 
Kirke,  i  hvilken  tretten  Geistlige,  som  underholdtes  af  hen- 
des Midler,  vare  forpligtede  til  hver  Dag  at  holde  Gudstje- 
neste. Her  døde  hun  i  Juli  1236  og  blev  begravet  i  Kir- 
ken, som  kaldtes  «Sainct-Jean  paa  øen«.  Man  saae  her  i 
lang  Tid  hendes  Grav,  betegnet  ved  en  Kobberplade,  hvor 
hendes  Billede  i  Legemsstørrelse,  med  Scepter  og  Krone,  var 
udgravet,  samt  med  en  Indskrift  i  latinske  Vers  med  gothisk 
Skrift,  der  lovpriste  hendes  Herkgmst  og  Fromhed.  Denne 
Grav  og  Kobberpladen,  som  dækkede  den,  var  i  1736  for- 
svunden; men  en  Afbildning  af  den  derpaa  fremstillede  Figur 
findes  opbevaret  i  L'atlas  des  monuments  fran9ais  af  Alex- 
andre Lenoir.  I  L'Histoire  du  diocése  de  Paris,  af  Abbé 
Lebeuf,  tome  XI,  meddeles  Indskriften  paa  Ingeborgs  Grav 
tilligemed  en  Beskrivelse  af  Kirken,  saaledes  som  den  efter 

hendes  egen  Idee  var  opført.  Af  de  Documenter,  jeg  har 
kunnet  raadføre  mig  med,  er  det  ikke  klart,  om  Kirken 
endnu  existerer,  men  det  er  sandsynligt,  at  den  enten  er 
nedbrudt  eller  idetmindste  ombygget;  thi  efter  at  det  oprin- 
delige Gravmæle  var  forsvundet,  opførte  Munkene  af  Sainct- 
Jean  et  nyt,  prydet  med  en  Plade  af  sort  Marmor  og  en 
Indskrift  i  Prosa,  og  denne  Plade,  hedder  det,  findes  nu  for 
Tiden  indsat  i  Muren  paa  en  Bygning  i  Nærheden  af  den 
gamle  Kirke. 

P.  L.  Møller. 


Polakkernes  „store  Uge"  i  Åaret  1830*) 

(fra  29.  Nov.  til  5.  Decb.). 


Ved  dette  Aarhundredes  Begyndelse  var  Polens  Deling  mel- 
lem Naborigerne  Rusland,  -Østerrig  og  Preussen  en  urokkelig 
Kjendsgjerning;  mon  Datidens  første  Mand,  Napoleon  d.  Store, 
tænkte  efter  Nogles  Sigende  paa  at  omstyrte  denne  som  saa 
mange  andre  bestaaende  Tilstande,  og  sikkert  er  det,  at  han 
lod  sig  forstaae  med,  at  han  vilde  gjenoprette  det  gamle  Kon- 
gerige Polen  i  dets  fulde  Udstrækning.  Være  sig  nn,  at  dette 
kun  har  været  den  Medekrog,  som  han  kastede  ud  for  derpaa 
at  fange  Polakkerne  og  lokke  dem  til  med  ham  at  drage 
mod  Rusland,  saa  er  det  dog  sikkert,  at  Polakkerne  i  stort  An- 
tal ilede  til  hans  Faner,  at  mange  af  dem  lode  deres  Liv 
for  den  store  Keiser,  og  at  mange  under  ham  fik  en  Uddan- 
nelse og  en  Leilighed  til  at  vise  deres  Evner,  som  senere 
skulde  komme  dem  selv  og  deres  Fædreland  tilgode.  Efter 
Napoleons  Fald  samledes,  som  bekjendt,  en  Congres  i  Wien, 
hvor  Europa  skulde  have  sin  nye  Ordning.  Det  er  naturligt, 
at  der  ogsaa  her  blev  Tale  om  Polen.  Paa  Ruslands  Vegne 
var  paa  Congressen  mødt  Keiseren,  Alexander  I,  i  egen  Per- 
son, og  han  bidrog  Sit  til,  at  Congressen  udhaledes  saa  længe, 
som  Tilfældet  var.  Det  er  bekjendt,  at  man  paa  Congressen, 
eller  rettere  i  Anledning  af  den,  tilbragte  Tiden  med  glim- 


•)  Efter  tydske  og  polske,  tildeels  ogsaa  efter  russiske  Kilder. 

rende  Fester  og  Baller.  Her  go^de  Alexander  god  Figur,  og 
ved  sit  vindende  Væsen  opnaaede  han  vel  ikke  at  samle  alle 
Polakker  under  sit  Herredømme,  saaledes  som  han  havde 
drømt  om  og  gjorde  Fordring  paa,  men  dog  at  samle  den 
største  Deel  af  den  fordums  polske  Stat  under  sit  Scepter; 
Preussen  beholdt  kun  Vest-Preussen  og  Posen,  østerrig  kun 
Galizien,  idet  dog  Krakau  blev  en  Fristat,  medens  Eusland 
fik  Kongeriget  Polen  og  de  gammel -polske  Provindser:  Li- 
thauen,  Volhynien  og  Podolien.  Men  i  Wiener-Congresacten 
fandtes  en  Passus,  som  lød  paa,  at  Kongeriget  Polen  vel 
skulde  være  forenet  med  Eusland,  men  dog  have  sin  egen 
Constitution  og  Statsforvaltning,  og  at  Polakkerne  i  det  Hele 
taget  skulde  være  undergivne  saadanne  Nationallove  og  In- 
stitutioner, som  kunde  borge  for  Bevaringen  af  deres  Folke- 
eiendommelighed.  Det  var  den  almindelige  Tro,  at  Alexander 
vilde  sørge  godt  for  Polakkerne,  og  derfor  blev  han  ogsaa 
modtaget  med  Begeistring  i  Warschau,  da  han  paa  sin  Hjem- 
reise  fra  Congressen  passerede  Byen.  Her  gav  han  Polak- 
kerne den  lovedo  Forfatning  med  en  Folkerepræsentation,  be- 
staaende  af  to  Kamre  (Senatet  og  Landbudenes  Kammer), 
samt  en  Mængde  Frihedsrettigheder.  Men  hvorledes  blev 
denne  Forfatning  respecteret?  Alexander  indsatte  i  Aaret 
1818  sin  Broder  Constantin  til  Statholder  over  Polen  og 
øverstbefalende  over  den  polske  Hær ,  vel  nærmest  fordi 
Constantin  var  gift  med  en  polsk  Prindsesse.  Skjøndt  nu 
Constantin  elskede  denne  sin  Hustru  med  Inderlighed,  og 
han  tillige  ansees  for  at  have  været  en  Ven  af  Polakkerne, 
var  han  dog  alt  Andet  end  afholdt,  og  hertil  bidrog  maaskee 
meget  den  besynderlige  Dobbelthed,  som  charakteriserede  ham. 
Han  var  boglærd,  men  tillige  i  høi  Grad  Barbar,  han  kunde  være 
mild  ved  større  Forseelser,  men  var  haard,  hvor  det  ^'aldt 
Ubetydeligheder,  saa  at  han  ofte  fandt  Fornøielse  i  med  egen 
Haand  at  straffe  sine  Officerer  for  smaae  Unøiagtigheder  ved 
Paradetjenesten.  Men  hvad  der  meest  af  Alt  gjorde  ham 
ilde  lidt,  var  den  Maade,   hvorpaa  han  overholdt  den  Polak- 

kerne  givne  Forfatning,  og  som  inaaskee  nærmest  havde  sin 
Grund  i,  at  han  først  og  fremmest  var  Soldat,  hvorfor  efter 
hans  Mening  ogsaa  de  civile  Rettigheder  kun  kunde  bestaae, 
for  saa  vidt  de  lode  sig  forene  med  de  militaire  Pligter  og  de 
Militaires  Rettigheder.  Forfatningen  forbød  ikke,  at  russiske 
Tropper  rykkede  ind  i  Kongeriget  Polen,  men  den  paabød 
kun,  at  den  russiske  Regjering  i  saadanne  Tilfælde  selv  skulde 
sørge  for  Alt,  hvad  de  russiske  Soldater  trængte  til;  men 
desuagtet  opstillede  Constantin  den  Lære,  at  det  Sted,  hvor 
Tropperne  havde  deres  Qvarteer,  ogsaa  skulde  sørge  for  deres 
Underhold,  og  han  gjennemførte  denne  Lære  saaledes,  at  Polen 
blev  et  Spisekammer  for  en  stor  Deel  af  den  russiske  Hær. 
Fremdeles  lod  Constantin  aldeles  i  Strid  med  Forfatningen 
polske  Borgere  stille  for  russiske  militaire  Domstole  for  For- 
seelser, som  stode  i  en  aldeles  ubetydelig  eller  slet  ingen 
Forbindelse  med  Krigstjenesten.  —  Forfatningen  gav  Polak- 
kerne Trykkefrihed,  personlig  Frihed,  Eiendomsfrihed;  men 
Trykkefriheden  blev  indskrænket.  Censur  paabudt.  Indførelse 
af  fremmede  Blade  og  Skrifter  aldeles  forbudt;  den  personlige 
Frihed  antastedes,  og  den  Sætning  i  Forfatningen,  som  ogsaa 
findes  i  vor  Forfatning,  at  Enhver,  som  anholdes,  skal  stilles 
for  en  Dommer,  og  at  denne  inden  tre  Dage  skal  afsige  en 
Kj endelse,  som  afgjør,  om  han  skal  fængles  eller  i  modsat 
Fald  strax  løslades,  overholdtes  aldrig:  Masser  af  Polakker 
hensade  i  Fængslerne  elier  holdtes  fangne  i  deres  egne  Huse, 
uden  at  der  nogensinde  var  blevet  afsagt  nogen  Fængslings- 
kjendelse  over  dem,  og  blev  ogsaa  en  saadan  afsagt,  appel- 
leredes den  saalænge  af  Russerne,  enten  til  bestaaende  eller 
til  særligt  i  den  Anledning  'oprettede  Domstole,  indtil  der 
faldt  en  Kjendelse  efter  Russernes  Hoved.  Og  hvorledes  gik 
det  med  Eiendomsfriheden  ?  Var  Nogen  mistænkt,  og  det  blev 
han  let,  thi  Polen  var  oversaaet  med  russiske  Spioner*)  un- 
der Anførsel  af  en  Polak,  Rozniecki,  fik  han  Indqvartering  af 


")  Deres  Tal  angives  til  5  å  6,000,  deraf  alene  i  Warschau  omtr.  1,000. 

russiske  Soldater,  som  han  skulde  underholde;  kunde  eller 
vilde  han  ikke  det,  lode  Spionerne  ham  slippe,  imod  at  han 
betalte  dem  en  ikke  ringe  Sum,  og  vilde  han  ikke  betale, 
toge  de  uden  videre  selv  hans  Gods,  hvor  de  kunde  finde  det. 
Det  er  forovrigt  en  Kjendsgjerning,  at  disse  russiske  Spioner 
navnlig  rettede  deres  Blik  mod  de  i  Polen  bosiddende  Jøder; 
thi,  om  det  end  ikke  lykkedes  dem  at  fængsle  mange  af  disse, 
saa  havde  de  dog  størst  Opfordring  til  at  kaste  sig  over  Jø- 
derne, idet  disses  mindre  Uafhængighedsfølelse  lettere  lod  dem 
udbetale  Penge  og  Andet  til  de  russiske  Spioner  for  at  blive 
frie  for  deres  Udspioneren ;  men  hvad  der  udbetaltes  en  Spion, 
beholdt  denne  for  sig,  og  hans  Kovbegjærlighed  lod  ham  vende 
sig  til  den  Side,  hvor  Byttet  var  størst  og  lettest  at  op- 
naae.  Spionvæsenet  kostede  Polakkerne  —  thi  de  maatte, 
ligesom  andre  Forbrydere,  selv  betale  ~  aarlig  2  Millioner  Gyl- 
den! Den  samme  Polak,  Forræderen  Kozniecki,"  satte  igjennem 
hos  Russerne,  at  Torturen  igjen  indførtes,  og  de  meest  brugte 
Pinsler  bestode  i  at  give  Fangerne  Sild  at  spise  og  intet  An- 
det og  dertil  ikke  det  Mindste  at  drikke  samt,  for  Qvinder, 
at  snøre  tyndt  Seglgarn  om  deres  Bryster  og  stramme  det 
mere  og  mere,  indtil  de  tilstode!  Endvidere  var  det  ifølge 
Forfatningen  tilladt  enhver  Polak  at  udvandre  saavelsom  Ud- 
lændinge at  indvandre  i  Riget;  Russerne  negtede  de  Første 
deres  Pas  og  forlangte  saadan  Sikkerhedsstillelse  af  de  Sidste, 
at  hverken  hine  kom  ud  af  eller  disse  ind  i  Riget.  Og 
hvorledes  overholdt  Russerne  Forfatningens  Forskrifter  om 
Rigsdagen  og  dens  Rettigheder?  En  Rigsdag  skulde  sammen- 
kaldes hvert  andet  Aar;  men  fra  1815—1830  var  Rigsdagen 
kun  indkaldt  tre  Gange!  Russerne  behøvede  jo  ogsaa  derfor 
kun  tre  Gange  at  opløseden!  Ifølge  Forfatningen  skulde  Rigs- 
dagen bevilge  Riget  Udgifter  og  Indtægter,  og  uden  en  saa- 
dan Bevilling  maatte  ingen  Udgifter  afholdes;  der  var  ingen 
Rigsdag,  altsaa  heller  Ingen,  der  kunde  bevilge  Pengene, 
og  Regjeringen  bevilgede  dem  derfor  selv,  naturligviis  af 
Polens  Midler!    Intet  Rigsdagsmedlem  kunde,  saalænge  Rigs- 

dagen  var  samlet,  fængsles  eller  tiltales  uden  Rigsdagens 
Samtykke;  de  faa  Gange,  Rigsdagen  samledes,  sørgede  man 
altid  for  ikke  at  behøve  at  overtræde  denne  Bestemmelse, 
idet  man  enten  fængslede  de  mistænkte  Rigsdagsmænd  før 
Rigsdagens  Sammentræden  eller  ogsaa  holdt  dem  fangne  i 
deres  Huse,  saa  at  de  ikke  kunde  møde!  Disse  og  mange 
andre  Klagepunkter  opstilledes  af  Polakkerne,  og  enhver  An- 
den end  en  Russer  vil  vel  erkjende,  at  de  ere  tilstrækkelige 
til  at  hjemle  den  Misfornøielse ,  som  stadig  voxede  mere  og 
mere.  Og  dog  har  en  Polak,  Mochnacki,  maaskee  Ret,  naar 
han  skriver:  « Jeg  spørger:  hvis  Russerne  ogsaa  paa  det  Aller- 
helligste havde  overholdt  Forfatningen,  mon  da  ikke  hiin 
Statsforfatnings  fuldstændige  Udvikling  endnu  tidligere  vilde 
have  sat  os  istand  til  Opstanden  end  de  gjorte  Indskrænk- 
ninger? Revolutionen  laa  i  Oprettelsen  af  Kongeriget  Polen; 
de  russiske  Monarker  kunde  ikke  forebygge  den,  hverken  ved 
punktlig  at  overholde  eller  ved  at  krænke  Forfatningen;  der- 
for udleder  jeg  den  heller  ikke  af  Mangler  i  Regjeringen,  thi 
denne  kunde  have  været  tusinde  Gange  værre,  naar  vi  blot 
havde  været  uafhængige!  —  Ingen  Friheder  og  Institutioner 
kunne  forsøde  en  Nations  Skjæbne,  som,  efter  en  Gang  at 
have  været  stor  og  mægtig,  er  sunken  og  atter  ønsker  at 
hæve  sig.  Et  saadant  Land  er  i  en  bestandig  Oprørstilstand; 
et  saadant  Folk  lever  og  forstaaer  sig  selv  ene  under  en  Op- 
stand 0.  s.  v.»  Deri  ligger  vistnok  Hovedaarsagen  til  den 
stadige  Gjæring  i  Polen  og  til  de  gjentagne  Opstande,  at  Po- 
len een  Gang  har  været  en  stor,  mægtig  og  selvstændig  Stat, 
og  at  det  nu  er  adsplittet  og  deelt  i  forskjellige  russiske 
Provindser,  i  preussiske  og  østerrigske  Lande;  men  Anled- 
ningen til,  at  den  vedvarende  Gjæring  har  givet  sig  Luft, 
ligger  ganske  vist  i  de  russiske  Magthaveres  Fremgangs- 
maade. 

I  Tidsrumnaet  fra  1815 — 1830  blev  der  ofte  i  Polen  op- 
daget Sammensværgelser,  som  havde  til  Formaal  at  Løsrive 
alle  polske  Provindser  fra  det  russiske  Herredømme  og  forene 

dem  til  een  Stat.  Russerne  optraadte  med  Kraft  mod  saa- 
danne  Formaal  og  straffede  Deeltagerne  haardt  (saaledes  blev 
i  1825  paa  een  Gang  600  Polakker  deporterede  til  Siberien); 
men  ikke  desto  mindre  stiftedes  stadig  nye  Forbindelser  mel- 
lem Polakkerne  med  det  samme  Formaal,  og  vi  træffe  i  1828 
Spiren  til  den  Sammensværgelse,  som  skulde  føre  Opstanden 
i  1830  med  sig.  Russiske  Forfattere  paastaae,  at  denne  Sam- 
mensværgelse udelukkende  er  udgaaet  fra  og  har  hentet  sine 
Medlemmer  fra  enkelte  ærgjerrige,  adelige  Polakker,  at  ikke 
engang  hele  Polens  Adel  var  med  og  slet  Ingen  af  det 
polske  Folk.  Om  end  dette  for  saa  vidt  kan  være  sandt, 
som  endeel  Adelige  hørte  til  de  Sammensvorne,  saa  er  det 
dog  forøvrigt  usandt,  og  det  bedste  Beviis  herfor  er,  deels,  at 
det  fremgaaer  af  de  Sammensvornes  Navne,  at  mange  af  dem 
ikke  vare  Adelige,  deels  at  i  ethvert  Fald  de  Sammensvornes 
Sag  viste  sig  at  være  hele  Polens  Sag,  saaledes  som  det  vil 
fremgaae  af  det  Følgende;  at  dannede,  ikke  udannede,  at  rige, 
ikke  fattige  Folk  sætte  sig  i  Spidsen  for  et  saadant  Fore- 
tagende som  en  Stats  Løsrivelse  fra  dens  Undertrykkere,  tør 
vel  ansees  som  den  første  Betingelse  for  en  slig  Handlings 
lykkelige  Udfald,  da  et  saadant  kræver  Dygtighed  og  Penge, 
og  ikke  den  blotte  physiske  Kraft. 

De  Polakker,  som  havde  sammensvoret  sig,  vare  meest 
unge  Folk,  Studenter  og  Officerer  af  de  lavere  Grader,  og 
dernæst  en  stor  Mængde  Soldater  af  den  polske  Hær,  der- 
iblandt Cadetskolen  og  især  det  senere,  efter  Slaget  ved 
Ostrolenka,  saa  navnkundige  fjerde  Regiment.  Det  er  alle- 
rede blevet  fortalt,  at  Storfyrst  Constantin  var  øverstbefalende 
over  den  polske  Hær.  Han  havde  øvet  denne  Hær  fortræf- 
feligt, og  det  saaledes,  at  den  ikke  blot  kunde  opføre  smukke 
Skuespil  ved  Parader  og  Revuer,  men  ogsaa  nødvendigviis 
maatte  være  en  god  Hær,  naar  den  stod  i  Marken  ligeoverfor 
Fjenden.  Mon  Constantin  havde  tænkt  paa,  at  han  skulde 
være  den  Første,  som  skulde  mærke  Følgerne  af  sin  egen 
Dygtighed?   Navnlig  fjerde  Regiment  var  det,  paa  hvilket  Con- 

stantin  havde  kastet  sin  Kjærlighed:  han  indøvede  dette  Re- 
giment som  intet  andet;  han  gav  ofte  dets  Soldater  Extra- 
rationer  af  Kjod  og  Brændeviin ;  naar  han  skulde  vise  noget 
Eegiment  frem  som  Mønstertropper,  saa  var  det  det  fjerde; 
skulde  han  selv  føre  et  Regiment,  saa  blev  det  altid  det  fjerde; 
og  dette  samme  fjerde  Regiment  var  det,  som  kæmpede  tap- 
prest  af  alle,  og  som  tilføiede  Russerne  meest  Skade!  De 
Sammensvornes  Ledere  vare  Peter  Wysocki  og  Joachim  Lelewel 
den  bekjendte  Historiker,  som  i  sin  Ungdom  forfattede  og 
lige  til  sin  Død  troede  paa  den  Sætnings  eller  Spaadoms 
Sandhed:  at,  naar  Europas  Folkeslag  havde  vundet  Frihed, 
saa  vilde  ogsaa  Polen  opstaae  paany.  Sammensværgelsen  var 
ikke  synderlig  forgrenet  og  havde  navnlig  ikke  mange  Med- 
lemmer rundt  om  paa  Landet;  den  holdt  sig  især  til  de  to 
Byer:  Warschau  og  Wilna;  men  den  Hurtighed  og  Beredvil- 
lighed, hvormed  ogsaa  Landboerne  sluttede  sig  til  Reisningen, 
efterhaanden  som  denne  fra  Warschau  af  udbredte  sig,  viste,  at 
Landboerne  ikke  vare  fremmede  for  de  Sammensvornes  Ideer. 
Efter  Wysockis  Mening  var  Opstanden  alt  længe  tilstræk- 
kelig forberedt  til  at  kunne  udbryde;  det  gjaldt  blot  om  at 
bestemme  Dagen.  Man  valgte  en  Dag  i  Mai  Maaned  1829 
dertil.  Naar  Keiser  Nikolaus  paa  en  Parade  efter  sin  Kro- 
ning til  polsk  Konge  afslog  at  ophæve  de  Indskrænkninger, 
som  især  i  1825  vare  gjorte  i  Forfatningen,  skulde  de  Sam- 
mensvorne bryde  løs  mod  den  hele  keiserlige  Familie  og 
nedsable  denne;  derefter  skulde  de  benytte  den  almindelige 
Forvirring,  som  vilde  opstaae,  og  hermed  troede  de  Opstan- 
dens lykkelige  Udfald  sikkret.  Man  opgav  imidlertid  denne 
Plan  og  indskrænkede  sig  til  at  overvære  Kroningen  som 
tause  Tilskuere.  Ikke  et  Hurraraab  hørtes,  ikke  et  Jubelskrig, 
og  det  uagtet  Erkebiskoppen  efter  Kroningen  tre  Gange  ud- 
bragte et  ('Leve  Kongen!«  Alt  var  skummel  og  dyb  Taus- 
hed!  Keiseren  gav  Baller  og  Fester,  den  russiske  øvrighed 
lod  Gaderne  illuminere,  men  Folket  forholdt  sig  som  nys- 
gjerrige  Tilskuere!    Man  arresterede  Wysocki  og  flere  Andre, 


42  Polakkernes   »store  Uge«   i  Aaret  1830. 

men  maatte  løsgive  dem  igjen.  Saa  lod  man  sin  Mistanke 
falde  paa  den  militaire  Skole  i  Warschau  og  gav  den  en  ny 
Chef,  General  Trembicki,  som  ogsaa  forstod  at  plage  Eleverne 
med  Arbeide  og  -Øvelser  i  den  Tro  derved  at  berøve  dem 
Tid  til  at  tænke  paa  deres  Fædreland;  men  det  Maal,  som 
naaedes,  var  her  ligesom  i  saa  mange  andre  lignende  Tilfælde 
et  ganske  andet  end  det,  som  tilsigtedes;  man  opnaaede  blot, 
at  Eleverne  kom  til  at  hade  Russerne  endnu  grundigere  end 
tilforn  og  gjorde  deres  Bedste  for  at  være  forberedte,  naar 
den  store  Dag  kom,  da  Fædrelandet  behøvede  deres  Kræfter. 
Saa  kom  Aaret  1830.  Der  gives,  som  bekjendt,  Tider, 
hvor  Luften  i  alle  Lande  og  paa  alle  Steder  er  ligesom  fyldt 
med  revolutionaire  Tordenskyer,  og  hvor  Uveiret,  naar  det 
begynder  paa  eet  Sted,  strax  bryder  løs  paa  alle  andre,  efter- 
haanden  som  Efterretningen  om  det  første  Nedslag  udbreder 
sig.  Et  saadant  Aar  var  1830.  I  Belgien  begyndte  Revolu- 
tionen efter  en  Forestilling  i  Theatret,  hvor  man  havde  givet 
«den  Stumme  i  Portici»;  det  var  en  Forplantelse  af  Uveiret 
i  Paris,  hvor  JuHrevolutionen  havde  jaget  Carl  X.  paa  Porten 
Og  gjort  Ludvig  Philip  til  Konge;  fra  Frankrig  og  Belgien 
drog  Bevægelsen  til  Tydskland  og  Schweitz,  ja  selv  det  ad- 
stadige England  slap  ikke  fri:  Toryerne  maatte  vige  for  Whig- 
gerne. Efterretningerne  om  Alt  dette  naaede  Warschau;  der 
var  ingen  Tid  at  spilde,  thi  Rygtet  gik,  at  russiske  Hær- 
masser skulde  trænge  ind  i  Polen  for  at  besætte  dette  Land, 
medens  den  polske  Hær  skulde  rykke  frem  imod  Rhinen  for 
at  benyttes  mod  Revolutionerne  i  det  vestlige  Europa.  De^ 
21de  Novbr.  1830  traadte  de  polske  Patrioters  Ledere  sammen 
i  Videnskabernes  Selskabs  Bibliothek  og  erklærede  Alle  som  Een, 
hvor  forskjellige  end  deres  Anskuelser  i  mindre,  underordnede 
Spørgsmaal  vare,  Lelewel  for  deres  Fører,  idet  de  tilfoiede, 
at  den  29de  Novbr.  maatte  enten  Revolutionen  udbryde,  eller 
de  Alle  gaae  til  Grunde.  Lelewel  søgte  at  standse  Stormen; 
han  ansaae  Dagen  for  at  være  for  nærliggende,  og  han  selr 
personlig  var  meget  optaget  og  bekymret,  da  hans  Fader,  en 


Polakkernes  »store  Uge«  i  Aaret  1830.  43 

Polak,  der  ligesom  Joachim  Lelewel  var  høitagtet  og  elsket 
af  Alle,  laa  paa  sit  Yderste.  Men  de  Andre  trængte  paa,  og 
i  det  ^ieblik,  da  Faderen  udaandede,  stillede  Sønnen  sig  i 
Spidsen  for  de  Sammensvorne.  Dagen  var  uigjenkaldelig  fast- 
sat til  den  29de  Novbr.  Man  gik,  som  rimeligt  er,  skjult, 
men  dog  til  en  vis  Grad  aabent  tilværks.  En  af  de  Sam- 
mensvorne, Dombrowski,  lader  ved  høi  lys  Dag  Ammunition 
bringe  ind  i  Byen,  Befalinger  udstedes  og  gives  til  Studenter, 
Officerer,  Soldater;  Signalet,  efter  nogle  Forfattere  en  Bryg- 
gergaards  efter  andre  den  russiske  Ryttericasernes  Brand, 
aftales,  Tiden  fastsættes.  Stedet  for  Udbruddet  paa  een  Gang  i 
begge  Byens  Dele  berammes,  og  den  videre  Fremgangsmaade 
vedtages.  Om  Aftenen  Kl.  7  begyndte  Stormen.  En  Officeer, 
Wysocki,  træder  ind  i  Cadetternes  Gaserne  og  opfordrer  dem 
til  at  gribe  til  Vaaben;  Alle  ile  ned  i  Spisesalen,  modtage 
Vaaben  og  Patroner  og  rykke  mod  Sobieskibroen.  Ved  Broen 
modtages  de  af  russiske  Ryttere:  de  hugge  dem  rasende  ned 
Og  trænge  videre  frem  over  Broen,  dele  sig  derpaa  "i  to  Hobe, 
Jivoraf  en  drager  mod  Warschau,  en  anden  mod  Slottet  Bel- 
vedere,  Storfyrstens  Bolig.  Den  Hob,  som  drager  mod  Slottet, 
støder  igjen  paa  Russere,  og  det  lykkes  den  ikke  at  sætte  Ild 
paa  Ryttericasernen ;  den  hugger  sig  imidlertid  igjennem  og 
naaer  Slottet,  hvor  den  møder  en  Skare  Studenter,  anførte  af 
Zavisza.  Studenter  og  Cadetter  trænge  ind  i  Slottet  efter  at 
have  pedsablet  de  russiske  Vagter,  som  gjorde  Modstand; 
samme  Skjæbne  havde  et  Par  russiske  Generaler,  som  søgte 
at  standse  Skaren.  Man  naaer  Constantins  Værelse,  meu 
træffer  ham  ikke;  han  er  ved  sin  tydske  Kammertjeners 
Hjælp  kommet  op  paa  et  Tagkammer,  hvorfra  han  senere 
undslap.  Imidlertid  levede  de  Indtrængende  i  den  Tro,  at  de 
alt  havde  myrdet  Storfyrsten,  idet  de  ansaae  en  af  de  myr- 
(Jede  russiske  Generaler  for  ham.  De  droge  derfor  bort  fra 
Slottet  ad  Byen  .til.  Paa  hele  Veien  maae  de,  henved  200 
i  Antal,  ksempe  sig  frein  mod  russiske  Ryttere,  men  med 
et  Tab  af  nogle  Fanger  og  Saarede  naae  de   dog  Byen  og 

storme  igjennem  Gaderne  med  Raabet:    Til  Vaaben,    Polak- 
ker! Kusserne  myrde  Eders  Brødre! 

Imidlertid  var  Kampen  ogsaa  begyndt  i  den  modsatte 
Ende  af  Byen.  Det  var  efter  nogle  Forfatteres  Beretning  her 
at  en  Bryggergaards  Brand  skulde  være  Signalet,  og  de  samme 
Forfattere  fortælle  videre,  at,  da  Gaarden  ikke  vilde  fænge, 
tvang  man  en  Jade  til  at  sætte  Ild  paa  hans  Huus,  som  laa 
ved  Siden  af.  Vist  er  det,  at  fjerde  Regiment,  en  Afde- 
ling Artilleri  og  en  Afdeling  Rytteri  paa  een  Gang  rykkede 
ud  af  deres  Caserner.  Et  russisk  Garderegiment  lægger  dem 
ingen  Hindringer  iveien,  og  de  angribe  det  ikke,  men  drage 
mod  Banken,  som  de  besætte  for  at  beskytte  den  mod  Plyn- 
dring. Paa  samme  Tid  udgaaer  en  Proclamation  til  Soldater 
og  Borgere,  som  paa  det  Strengeste  forbyder  enhver  Plyn- 
dring, Mord  og  Brandstiftelse!  Derpaa  forener  man  sig  med 
de  tidligere  omtalte  Skarer,  Cadetter  og  Studenter,  man  stor- 
mer Arsenalet  og  bevæbner  Folket  med  de  der  forefundne 
40,000  Geværer  og  Sabler,  man  opbryder  Klostre  og  Fængs- 
ler, hvor  polske  Statsfanger  holdes  indelukkede,  og  sætter 
disse  i  Frihed,  man  iler  til  Praga,  Warschaus  Forstad,  og 
erobrer  Krudtmagasinet,  man  udraaber  Opstanden  i  Theatret, 
kimer  med  Stormklokkerne  og  fylder  Gaderne  med  bevæb- 
nede Borgere.  Enhver  Polak,  som  kunde  bære  Vaaben  iler 
til  Fanerne;  saa  almindelig  var  Opstanden!  Man  fortæller,  at 
en  af  Warschaus  berømteste  Læger  forgjæves  søgte  sine  Pa- 
tienter i  deres  Hjem ;  han  fandt  Sengene  tomme  og  de  Syge 
paa  Gaderne  med  Vaaben  ihænde! 

En  sand  Rædsel  slog  alle  Russere;  endeel  russiske  Of- 
ficerer bleve  fangne,  endeel  dræbte.  Lelewel  nævner  8  rus- 
siske Generaler  som  dræbte;  blandt  disse  var  der  dog  een, 
som  havde  hiin  Skjæbne  paa  Grund  af  en  reen  Feiltagelse, 
idet  man  ansaae  ham  for  en  Anden.  Russernes  første  Spion, 
Rozniecki,  skal  have  været  tilstede  i  Theatret,  da  Opstanden 
udraabtes  der;  forklædt  som  Kudsk  og  raabende:  Til  Vaa- 
ben, Polakker!  Leve  Fædrelaudet!  Ned  med  Spioner  og  For- 

rædere!  skal  han  være  undsluppet.  Ogsaa  polske  Officerer, 
som  gjorde  deres  Soldater  Modforestillinger  og  opfordrede  dem 
til  Ro,  bleve  dræbte,  blandt  dem  den  gamle  General  Potocki, 
som  opfordredes  til  at  stille  sig  i  Spidsen  for  Tropperne,  men 
gav  et  undvigende  Svar;  han  blev  revet  af  Hesten,  traadt 
under  F^odder  og  endelig  skudt.  Politimesteren  fik  ikke  min- 
dre end  tretten  Bajonetstik,  men  blev  dog  senere  helbredet  og 
flygtede.  Russerne  forholdt  sig  tildeels  passive;  de  ansaae  sig 
for  altfor  svage  til  at  standse  Revolutionen,  da  kun  faa  polske 
Tropper,  som  ikke  havde  faaet  Underretning  om,  hvad  der 
forestod,  vare  forblevne  Storfyrsten  troe.  Hertil  kom,  at  en 
af  Storfyrstens  Adjudanter  havde  forestillet  ham,  at  den  hele 
Tumult  var  opstaaet  ved  et  Rygte  om,  at  Russerne  vilde 
myrde  Polakkerne  og  stikke  Byen  i  Brand;  man  behøvede 
derfor  blot  at  trække  Russerne  tilbage  og  forholde  sig  rolig, 
saa  vilde  det  Hele  være  forbi.  Constantin  gik  ind  herpaa 
med  den  Bemærkning,  at  Russerne  Intet  havde  at  bestille 
med  et  polsk  Slagsmaal.  Samme  Aften,  som  Revolutionen 
var  begyndt  i  Warschau  af  en  ringe  Skare  unge  Mænd,  samme 
Aften  var  den  ogsaa  gjennemført  ved  alle  Borgernes  Hjælp, 
og  Russerne  enten  fordrevne  eller  dog  bragte  til  Taushed! 

Natten  mellem  den  29de  og  30te  November  forsamlede 
sig  Kongerigets  Administrationsraad.  Det  var  Raadet  klart, 
at  det  ikke  med  sin  daværende  Sammensætning  egnede  sig 
til  at  være  hele  Statens  øverste  udøvende  Magt,  og  det  til- 
kaldte derfor  flere  fremragende  Mænd,  f.  Ex.  Czartoryski, 
Radzewill,  Chlopicki  o.  fl.  Derpaa  udstedte  det  strax  en  Pro- 
clamation,  som  dog  ikke  blev  synderlig  godt  modtaget,  da  den  ef- 
ter den  almindelige  Mening  var  holdt  i  en  ikke  tilstrækkelig  na- 
tional Tone;  men  Administrationsraadet  forstod  at  afvæbne 
Folkets  Misfornøielse  ved  at  forlægge  sit  Forhandlingssted  til 
den  polske  Finantsministers  Palads,  og  denne  Forlæggelse, 
som  foregik  ved  en  høitidelig  Procession  fra  Raadets  gamle 
Forsamlingssted  til  det  nye,  samlede  en  jublende  Folkemasse 
om  Raadets  Medlemmer,  som  viste  sig  i  polske  Nationaluni- 

former.  Endnu  roligere  blev  Folket,  da  et  af  Eaadets  Med- 
lemmer fra  Altanen  meddelte,  at  Raadet  havde  udnævnt  den 
almindelig  afholdte  General  Chlopicki  til  øverstbefalende  over 
Hæren  og,  indtil  Chlopicki  kunde  overtage  Overbefalingen, 
udnævnt  General  Paz  dertil. 

Chlopicki  var  født  1772,  valgte  den  militaire  Løbebane, 
kæmpede  under  Kosciszko  og  Napoleon  og  blev  af  denne 
under  Toget  mod  Russerne  i  1812  udnævnt  til  Brigadegene- 
ral. Chlopicki  var  blevet  opfordret  til  at  indtræde  i  Sammen- 
sværgelsen, men  havde  afslaaet  det,  og  senere,  den  anden  No- 
vember, da  Opstanden  udbred,  skal  en  Officeer  være  traadt 
ind  til  ham  i  Theatret  og  have  rakt  ham  en  Sabel  med  de 
Ord:  "General!  De  polske  Tropper  vente  Dem  i  deres  Spidse*, 
hvorpaa  Chlopicki  skal  være  blegnet  og  ikke  have  været  at  finde 
i  flere  Dage.  Uagtet  dette  og  flere  andre  Handlinger  af  Chlo- 
picki, hvorom  nedenfor,  kunde  synes  at  tale  imod  ham,  er  der 
dog  vistnok  ingen  Tvivl  om,  at  han  var  sit  Fædreland  tro- 
fast hengiven,  og  sikkert  er  det,  af  han  under  hele  det  paa- 
følgende Felttog  kæmpede  tappert  imod  Russerne,  indtil  han, 
efterat  være  bleven  haardt  saaret  i  begge  Been  af  en  Gra- 
nat, som  dræbte  den  tredie  Hest  under  ham,  maatte  lade  sig 
føre  til  Krakau,  hvor  han  henlevede  Resten  af  sine  Dage. 

Dernæst  udnævnte  Administrationsraadet  Lubienski  til 
Commandant  for  Nationalgarden,  et  Troppecorps,  som  imid- 
lertid først  skulde  organiseres;  thi  uagtet  Forfatningen  havde 
paabudt  dets  Oprettelse,  havde  Russerne  endnu  ikke  gjort  det 
Mindste  for  i  denne  Henseende  at  gjere  Forfatningens  Ord 
til  Virkelighed.  Nu  saae  man  ogsaa  den  polske  Cocarde 
paa  Alles  Hoveder,  men  der  herskede  i  den  Henseende  ingen- 
lunde Eensartethed:  Nogle  bare  rød-hvid-blaae,  andre  røde  og 
hvide,  atter  Andre  kun  røde  eller  hvide  Cocarder.  Raa- 
det bragte  Eensartethed  tilveie  ved  at  paabyde  den  hvide  Co- 
carde som  den  ene  rigtige,  der  var  Kjendemærket  paa  alle 
Polakkers  Eendrægtighed. 

Medens  Folket  Dagen   igjennem    hengav   sig   til  Jubel, 

forsaavidt  det  ikke  gjorde  Tjeneste  enten  i  Byen  eller  ved  at 
holde  ø'ie  med  Russerne,  som  laae  udenfor  den,  skete  der  den 
følgende  Nat  nogle  Rolighedsforstyrrelser,  idet  de  polske  Trop- 
per, som,  paa  Grund  af  det  næsten  uoverkommelige  Arbeide, 
Regjeringen  havde  havt,  ikke  havde  faaet  Forpleining,  trængte 
ind  i  fiere  Butikker  for  at  skaffe  sig  Fødemidler.  Den  her- 
ved fremkomne  Uorden  var  dog  ikke  starre,  end  at  den  strax 
ophørte,  da  Officererne  blandede  sig  deri  og  skaff'ede  Solda- 
terne, hvad  de  behøvede. 

Den  første  December  fandt  man  Chlopicki  og  overbragte 
ham  Raadets  Udnævnelse.  Han  kastede  et  Blik  paa  Land- 
kortet, som  laa  foran  ham,  og  svarede  derpaa  Deputationen 
med  de  Ord:  « Vover  Polen  alene  at  begynde  en  Kamp  mod 
Rusland,  er  det  fortabt!«  Alligevel  modtog  han  den  tilbudte 
Overcommando,  men  paa  den  Betingelse,  at  han  indtil  videre 
maatte  føre  den  i  Kong  Nikolaus'  Navn.  Han  gav  sig  der- 
paa til  med  Iver  at  trække  alle  polske  Tropper  sammen  i 
Warschau  og  sørge  for  Hærens  Proviantering  og  Udrust- 
ning. Dernæst  udstedtes  en  Befaling  om ,  at  Ingen ,  som 
ikke  var  istand  til  at  bære  Vaaben,  maatte  have  saa- 
danne,  hvorimod  enhver  kampdygtig  Mand  blev  indordnet 
deels  i  Hamren,  deels  i  National-  eller  Sikkerhedsgarden.  Hen- 
ved 1000  Studenter  organiseres  til  en  Æreslegion  under  An- 
førsel af  Schyrma,  Professor  i  Philosophi,  ligesom  ogsaa  Ca- 
detskolen  ordnes  som  et  Corps  for  sig  selv.  —  Paa  denne 
Dag  forefaldt  endnu  en  Begivenhed,  som  skulde  faae  en  vig- 
tig Indflydelse  paa  Begivenhedernes  senere  Gang,  det  var 
Dannelsen  af  en  saakaldet  patriotisk  Club.  Dens  Formaal 
var  ved  alle  Midler  at  føre  Revolutionen  igjennem,  men  den 
adskilte  sig  fra  de  to  alt  bestaaende  Clubber,  den  diploma- 
tiske under  Fyrst  Czartoryski,  som  væsentlig  satte  sin  Lid 
til  Diplomatiet  og  Udlandets  Hjælp,  og  den  constitutionelle 
under  Fyrst  Ostrowski,  som  ikke  var  mod  Ruslands  Herre- 
dømme, naar  blot  Polens  frie  Forfatning  blev  udvidet  og  haand- 
hævet  derved,    at  den  var  reent  demokratisk,   og  at  den  ho- 

vedsagelig  stolede  paa  Polens  egne  Kræfter  og  paa  Udfaldet 
af  en  Kamp  mod  Russerne.  Den  valgte  til  sin  Fører  Joachim 
Lelewel;  men  da  denne  havde  altfor  mange  Forretninger,  af- 
slog han  Tilbudet,  som  derpaa  blev  modtaget  af  Bronikowski. 
Allerede  Dagen  efter  sin  Dannelse,  den  2den  December,  havde 
Clubben  en  Adresse  færdig  til  Regjeringen,  i  hvilken  dens 
Iver  viste  sig.  Adressen  gik  blandt  Andet  ud  paa,  at  Chlo- 
picki  snarest  mulig  skulde  sendes  mod  Russerne,  at  Opstan- 
den ved  alle  Midler  skulde  søges  forplantet  til  de  andre  rus- 
sisk-polske Provindser,  at  ingen  Russere  maatte  opholde  sig 
i  Polen,  at  Constantin  skulde  fanges  og  beholdes  som  Gid- 
sel, medens  man  forhandlede  directe  med  St.  Petersborg,  at 
de  polske  Officerer,  som  endnu  ikke  havde  erklæret  sig  for 
Revolutionen,  skulde  opfordres  til  at  gjøre  dette  inden  tre 
Timer,  og,  hvis  de  ikke  gjorde  dette,  erklæres  for  Forrædere ; 
endelig,  at  Regjeringen  i  sig  skulde  optage  nogle  Medlemmer 
af  den  patriotiske  Club.  Regjeringen  modtog  Adressen  me- 
get forekommende  og  lovede  at  tage  Forslaget  under  Over- 
veielse,  ligesom  den  ogsaa  optog  fire  Medlemmer  af  den  pa- 
triotiske Club. 

Imidlertid  laa  Constantin  endnu  bestandig  udenfor  War- 
schau ;  han  havde  endnu  det  Haab,  at  hele  Opløbet,  som  han 
kaldte  det,  vilde  lægge  sig,  saa  at  han  igjen  uden  Kamp 
kunde  drage  ind  i  Byen.  For  at  opnaae  Vished  sendte  han 
en  Parlementair  ind  i  Staden  og  bad  om,  at  den  bestaaende 
Regjering  vilde  sende  Folk  ud,  med  hvilke  han  kunde  under- 
handle. Der  blev  da  udsendt  fire  Mænd  til  ham,  nemlig 
Bubecki,  Czartoryski,  Lelewel  og  Ostrowski.  Ifølge  Lelewel's 
Beretning*)  skulde  disse  fire  Mænd  i  Nationens  Navn  erklære, 
at  den  forlangte  Forfatningen  opretholdt  i  dens  fulde  Omfang, 
udvidet  til  alle  Polakker,  samt  alle  disse  forenede  i  eet  Rige, 
hvorhos  den  skulde  spørge  Storfyrsten,    om  han  havde  givet 


*)  Samtalen   i  Vierzbua   af  Lelewel,    omarbeidet  af  Ostrowski.     Avig- 
non 1832. 

det  lithauiske  Hærcorps  Befaling  til  at  drage  mod  Warschau. 
I  selve  Samtalens  Lob  paastod  Bubecki,  at  det  i  Warschau 
Forefaldne  kun  var  en  Opstand  imod  Ministrene  og  andre 
Embedsmænd,  og  at  dets  Formaal  var  at  forsvare  Forfatnin- 
gen, hvorimod  Lelewel  tog  Bladet  fra  Munden  og  erklærede, 
at  det  var  Begyndelsen  til  en  National reisning,  og  at  den 
hele  Nalion  var  beredt  paa,  naar  dette  Signal  var  givet,  med 
Vaaben  i  Haand  at  tilkæmpe  sig  sine  ukrænkelige  Rettighe- 
der. Derpaa  erklærede  Storfyrsten,  at  han  for  at  undgaae 
Blodsudgydelse  ikke  vilde  foretage  noget  fjendtligt  Skridt  mod 
Warschau  og  Kongeriget ;  han  lovede  at  bringe  Keiseren  Ef- 
terretning om  Samtalen,  han  forsikkrede  paa  Æresord,  at  han 
ikke  havde  givet  det  lithauiske  Hærcorps  Befaling  til  at  drage 
ind  i  Kongeriget,  og  han  tillod  at  offentliggjøre  denne  hans 
Erklæring.  Paa  hans  Spørgsmaal,  om  han  skulde  drage  bort 
eller  blive,  opfordrede  Lelewel  og  Ostrowski  ham  paa  det 
Ivrigste  til  snarest  mulig  at  ramme  Landet,  hvorimod  Czarto- 
ryski  og  Bubecki  meente,  at  han  igjen  burde  drage  ind  i 
Warschau;  men  da  Deputationen  var  kommet  tilbage  til 
Warschau,  skrev  Czartoryski  og  Bubecki  til  Constantin,  at 
de  tiltraadte  Lelewels  og  Ostrowskis  Raad  og  opfordrede  Con- 
stantin til  at  forlade  Polen.  Det  blev  nu  ogsaa  Storfyrsten 
selv  indlysende,  at  han  snart  maatte  træffe  sit  Valg.  Rus- 
serne havde  forladt  Warschau  i  stor  Hast,  de  Fleste  havde 
ikke  engang  ført  alle  deres  Vaaben  og  deres  Overkapper  med; 
om  Proviant  var  der  aldeles  ingen  Tale;  nu  havde  de  ligget 
flere  Dage  og  Nætter  under  aaben  Himmel,  havde  lidt  Sult 
og  Tarst  i  den  ikke  meget  milde  Aarstid;  intet  Under  da, 
at  de  søgte  Ly  og  Legemets  Fornødenheder  der,  hvor  de 
kunde  finde  dem,  hvoraf  Følgen  blev,  at  de  gave  sig  til  at 
røve  og  plyndre,  uden  at  Storfyrsten  og  hans  Officerer  vare 
istand  til  at  hindre  det.  Efterat  den  polske  Deputation  havde 
været  hos  Constantin,  stod  det  ogsaa  klart  for  de  hos  ham 
værende  polske  Tropper,  at  de  Efterretninger,  som  de  i  de 
sidste  Dage  havde  faaet  gjennem  Russerne,  maatte  være  urig- 

tige.  Nogle  polske  Officerer  henvendte  sig  til  Storfyrsten  for 
at  blive  løste  fra  deres  Eed  og  faae  Tilladelse  til  at  drage  bort. 
Han  svarede  dem,  at  han  ikke  kunde  løse  dem  fra  Eden, 
men  at  han  paa  den  anden  Side  heller  ikke  kunde  eller  vilde 
forhindre  dem  i  at  forlade  ham.  Dette  Svar  blev  Tegnet  til 
almindeligt  Opbrud.  De  russiske  Generaler,  som  tidligere 
havde  truet  de  polske  Tropper  med  Døden  og  alle  Ulykker, 
hvis  de  vovede  at  knurre,  og  som  havde  fremstillet  Begiven- 
hederne i  Warschau  i  et  fuldstændig  urigtigt  Lys,  turde  nu 
ikke  længere  fortsætte  denne  Opførsel.  Den  polske  General 
Szembeck  og  Oberst  Skrynecki  toge  først  Afsked  med  Con- 
stantin,  derpaa  fulgte  et  Par  polske  Officerer,  som  vare  Stor- 
fyrstens Adjutanter.  Den  ene  af  disse  gav  Constantin,  da 
denne  søgte  at  holde  ham  tilbage,  det  Svar:  "Før  jeg  blev 
Deres  Adjutant  var  jeg  Polak«,  den  anden  afsendte  en  Skri- 
velse til  Chlopicki  med  Underretning  om,  at  han  stillede  sine 
Kræfter  til  den  polske  Nations  Eaadighed,  men  at  han  an- 
saae  det  for  sin  Pligt  som  Storfyrstens  Adjutant  at  ledsage 
denne  til  Grændsen.  Underofficerer  og  Menige  fulgte  Offi- 
cerernes Exempel,  og  om  Morgenen  tidlig  droge  Polakkerne 
tilbage  lil  Warschau,  hvor  de  modtoges  med  stormende  Ju- 
bel. Ikke  en  eneste  Soldat  bar  Fjerbusk  paa  sin  Chakot,  og 
ingen  Officeer  satte  Hanefjer  paa  sin  Hat;  disse  Prydelser  an- 
saaes  nemlig  for  unationale  og  fjernedes  derfor.  Almindelig 
Overraskelse  vakte  det  at  see  Generalerne  Krosinski  og  Kurna- 
towski  ride  ind  i  Byen  i  Spidsen  for  deres  Folk.  Disse  to 
Mænd  havde  nemlig  gjort  sig  almindelig  forhadte;  de  havde 
troligen  udført  enhver  Befaling,  som  var  bleven  givet  dem 
af  Storfyrsten;  de  havde  piint  og  plaget  deres  Soldater,  og 
de  ansaaes  for  at  være  blevne  fuldstændig  russificerede.  Da 
de  nu  droge  ind  i  Byen,  stormede  Folket  sammen  om  dem, 
rev  dem  af  deres  Heste  og  havde  isinde  at  gjøre  det  af  med 
dem  med  det  Samme.  Imidlertid  kom  General  Szembeck 
til  i  rette  Tid,  og  hans  Bestræbelser  skyldes  det,  at  de  bleve 
frelste  og  førte  i  d  i  Finantsministerens  Palads,  hvor  Regje- 


Polakkernes    »store  Uge«   i  Aaret  1830.  51 

ringen  var  samlet,  og  foran  hvilket  Mængden  nu  gjorde  Holdt. 
Man  raabte  paa  Hævn  over  de  to  Generaler  og  forlangte  dem 
udleverede;  da  traadte  Professor  Scliyrma,  Studenternes  An- 
farer,  frem  paa  Balconen  imellem  Universitetets  og  den  polske 
Militairfane  og  erklærede,  at  begge  Generaler  vare  beredte 
til  for  Folkets  ^ine  at  aflægge  Troskabseden,  og  strax  der- 
efter svore  de  ogsaa  Begge  paa,  at  de  vilde  være  Polen  troe 
og  forsvare  Fædrelandet  indtil  deres  sidste  Blodsdraahe.  Fol- 
ket var  i  Taushed  Vidne  til  denne  Edsaflæggelse,  men  da 
saa  Generalerne  begyndte  at  tale  til  det  for  at  retfærdiggjere 
sig,  opstod  der  en  saadan  Larm,  at  de  i  al  Hast  maatte 
trække  sig  tilbage.  Derpaa  traadte  General  Chlopicki  frem, 
hilset  med  Hurraraab ;  han  bad  Folket  være  roligt  og  lovede, 
at  de  to  Generalers  Forhold  skulde  blive  undersøgt.  Der- 
med var  Mængden  tilfreds  og  forfoiede  sig  bort. 

Samtidig  med,  at  de  polske  Tropper  forlode  Storfyrsten, 
udstedte  denne  følgende  Proclamation  til  Polakkerne.  «Jeg 
tillader  de  polske  Tropper,  som  indtil  dette  øieblik  ere  blevne 
mig  troe,  at  drage  bort.  Selv  sætter  jeg  mig  i  Bevægelse 
med  den  keiserlige  Hær  for  at  Qerne  mig  fra  Hovedstaden; 
jeg  venter,  at  Polakkernes  Troskab  vil  forbyde  dem  at  hin- 
dre mig  i  mine  Bevægelser  paa  min  Hjemmarsch.  Ligeledes 
haaber  jeg,  at  Polakkerne  ville  modtage  de  offentlige  Byg- 
ninger, Eiendomsfriheden  og  den  personlige  Frihed,  som  jeg 
herved  overgiver  til  den  polske  Nations  Beskyttelse,  og  at  de 
ville  skjænke  denne  urokkelig  Sikkerhed.« 

Warschau,  den  3die  December  1830. 

Constantin. 

Efterat  denne  Proclamation  var  udstedt,  drog  Constantin 
bort.  Polakkerne  modtoge  Efterretningen  herom  og  Procla- 
mationen  med  den  største  Glæde;  thi  de  troede  i  Proclama- 
tionen  at  see  en  Anerkjendelse  af  deres  -Ønskers  Berettigelse 
og  det  fra  competent  Side. 

Dagen  derefter,  den  4de  Dec,  dannedes  en  provisorisk 
Regjering,  bestaaende  af  Czartoryski,  Dombowski  og  Lelewel. 

N  4' 

Man  haabede  paa  denne  Maade  bedre  at  kunne  concentrere 
Magten,  som  tidligere  havde  været  hos  Administrationsraadet 
og  de  i  den  patriotiske  Club  optagne  Medlemmer.  De  tre 
Mænd,  som  dannede  denne  Kegjering,  vare  da  ogsaa  alminde- 
lig agtede  og  anseete,  og  det  er  derfor  intet  Under,  at  denne 
Kegjerings  Dannelse  hilsedes  med  Jubel.  Kun  een  Mand  viste 
sig  utilfreds  og  tilbageholdende,  det  var  Chlopicki.  —  Det 
er  allerede  omtalt,  at  der  blandt  Polakkerne  gaves  Folk,  som 
haabede  paa  Polens  Gjenoprettelse  ved  Udlandets  Hjælp. 
Nogle  af  disse  Mænd  haabede  paa  Frankrigs,  andre  paa  Oster- 
rigs  Hjælp,  og  ikke  Faa  troede,  at  Rusland  var  den  rette 
Magt  at  henvende  sig  til.  Disse  Sidstes  Antal  var  i  Keiser 
Alexanders  Regjeringsperiode  (f  1825)  steget  betydeligt  i 
Styrke,  og  til  dette  herte  baade  Bubecki  og  Chlopicki.  De 
havde  forstaaet  at  snige  sig  ind  i  det  revolutionaire  Frem- 
skridtsparti, de  havde  deres  Folk  i  den  patriotiske  Club,  og 
de  bearbeidede  stadig  Folket.  Da  den  provisoriske  Regjering 
var  dannet,  og  Lelewel,  en  af  Polens  bedste  Mænd,  men  og- 
saa en  af  de  ivrigste  Ikke-Russere,  havde  ført  Sæde  i  den, 
og  da  Polakkerne  havde  modtaget  denne  Regjering  med  Ju- 
bel og  Glæde ,f  meente  Chlopicki  og  hans  Parti,  at  nu  var 
deres  Rolle  udspillet, .  hvis  de  ikke  ved  et  rask  Skridt  sergede 
for  at  bevare  den.  Dette  Skridt  skulde  allerede  skee  den 
følgende  Dag,  den  5te  December.  Chlopicki  havde  som  øverst- 
commanderende^.  over"  hele  Hæren  sammenkaldt  denne  til  en 
stor  Revue.  Umiddelbart  før  denne  begiver  han  sig  ind  i 
Regjeringens  Sal  og  erklærer  Regjeringen,  at  han  bemægti- 
gede sig  Dictaturet,  indtil  Rigsdagen  kunde  træde  sammen 
den  18de  December*).     Derpaa  stiger  han  tilhest.     Han  er 


'')  Da  han  saae  Tegn  paa  Forbittrelse  blandt  Regjeringens  Medlem- 
mer, slog  han  med  knyttet  Haand  i  Bordet  og  erklærede  Enhver, 
som  ikke  adlød  ham,  for  Landsforræder.  At  hau  forøvrigt  kunde 
gjøre  et  saadant  Skridt  og  gjennemfore  det,  uden  at  Regjcringen 
gjorde  Noget  derimod,   dertil  maa  Grunden  søges  i,  at  han  ansaae 

iført  den  Uniform,  som  han  havde  baaret  i  den  store  Na- 
poleons Tid;  navnlig  havde  han  ogsaa  paa  Hovedet  en  tre- 
kantet Hat  a  la  Napoleon;  han  vidste,  at  denne  Hat  i  hine 
Tider  besad  en  Tryllekraft,  som  var  uimodstaaelig.  Ledsa- 
get af  sine  Officerer  og  sit  Følge  begiver  han  sig  ud  tilKe- 
vuen.  Folket  tiljubler  ham  Bifald,  hvor  han  drager  frem, 
og  følger  ham  i  store  Skarer.  Paa  Marsmarken,  hvor  Trop- 
perne ere  forsamlede,  lader  han  disse  slutte  en  Quarré,  rider 
ind  i  denne  og  oplæser  en  Proclamation  til  Soldater  og  Folk, 
omtrent  af  samme  Indhold  som  hans  Tale  i  Kegjeringssalen. 
Alle  see  forbausede  paa  ham;  men  deres  Tillid  til  ham  og 
deres  Tro,  at  Dictaturet  er  overdraget  ham  af  den  proviso- 
riske Kegjering,  bevirker,  at  de  fortsætte  Revuen  under  Jubel 
og  Glæde;  selv  Wysocki,  som  var  derude  blandt  Cadetternes 
Førere,  tager  Deel  i  Bifaldet.  Med  Sangen:  End  er  Polen 
ei  fortabt')  drage  Soldaterne  hjem.  Chlopicki  selv  var  imid- 
lertid ligesom  lidt  angst  for,  at  han  havde  vovet  et  for  dri- 
stigt Skridt;  derpaa  tyder,  deels  at  han  drog  hjem  ad  en  an- 
den Vei  end  igjennem  Hovedgaderne,  deels  den  stærke  Vagt 
af  hengivne  Tropper,  som  han  altid  lod  bevogte  det  Huus, 
hvor  han  boede.  Endnu  samme  Aften  underrettes  Borgerne 
om,  hvad  der  er  skeet,  men  Chlopicki  har  i  sin  Proclama- 
tion til  dem  ført  et  glimrende  Sprog,  talt  til  dem  om  de 
gamle  romerske  Dictatorer,  lovet  kun  at  benytte  sin  Magt 
til  Fædrelandets  Vel  og  at  nedlægge  den,  saasnart  Rigsda- 
gen traadte  sammen,  —  og  derved  vinder,  han  Befolkningen, 


sig  selv  og  ogsaa  af  Regjeringen  ansaaes  for  uundværlig.  Alle- 
rede to  Gange  i  de  sidst  forløbne  Dage  havde  han,  naar  han  ikke 
kunde  sætte  sin  Villie  igjennem,  erklæret,  at  han  nedlagde  sin 
Overcommando,  og  ligesaa  mange  Gange  havde  Regjeringen  tryg- 
let ham  om  at  beholde  den.  Desuden  støttede  Chlopicki  sig  til 
Hærens  Kjærlighed  og  til  ikke  faa  Borgere,  ligesom  det  almindelig 
antages,  at  ogsaa  eet  af  Regjeringens  Medlemmer  forud  har  kjendt 
hans  Plan. 

ligesom  han  havde  vundet  Soldaterne.  Hans  Hæder  bliver 
endnu  større,  da  der  fra  Provindserne  kommer  de  bedste  Ef- 
terretninger om,  at  Revolutionen  er  i  fuld  Gang  overalt,  og 
at  Fæstningen  Modlin  med  dens  store  Forraad  navnlig  af 
Krudt  efter  Chlopicki's  Befaling  er  bleven  besat  af  Polakker. 
—  Saaledes  endte  Polens  store  Uge  med  en  Dictator! 

Charles  Nanke- 

(Kampe  paa  Mississippifloden), 


JJa  Oprøret  udbrød  i  Foraaret  1861,  havde  Nordstaterne  ikke 
et  eneste  Krigsskib  hverken  paa  Mississippifloden  eller  paa 
nogen  af  dens  Bifloder,  og  Sydstaterne  havde  derfor  let  ved 
at  bemægtige  sig  Herredømmet  over  denne  Nordamerikas 
Pulsaare,  der  skulde  blive  Skuepladsen  for  de  mærkværdigste 
Søbedrifter,  og  hvis  Vande  ved  Krigens  Slutning  skulde  bære 
over  hundrede  Orlogsmænd,  hvoraf  en  stor  Deel  blev  bygget 
ved  Flodens  Bredder.  Sydstaterne  vare  Herrer  over  hele  Tra- 
fiken  paa  Flodens  vigtigste  Strækning,  og  de  alene  droge 
Fordeel  af  de  store,  vestlige  Staters  Hjælpekilder;  intet  Under 
derfor,  at  Syden  opbød  al  Kraft  for  at  lukke  Floden,  og  at 
Norden  tidligt  tænkte  paa  at  aabne  den.  Nordstatsregje- 
ringens  første  Plan  var  med  en  betydelig  Landstyrke  at  trænge 
ned  ad  Floden  Nord  fra,  og  den  første  Mississippiflotille, **) 
der  byggedes  høit  oppe  paa  Floden,  midt  inde  i  Landet,  skulde 
hjælpe  til  herved;  men  man  manglede  Tropper,  og  Marine- 
secretairen  kom  ganske  naturligt  paa  den  Tanke,  om  det  ikke 
skulde  være  muligt  at  forcere  Flodens  Munding,  derved  be- 
mægtige sig  New-Orleans,  trænge  op  ad  Floden  og  saa  møde 
den  Nord  fra  opererende  Styrke.  Hans  Flan  vandt  ikke  stort 
Bifiald,    da  Sydstaternes  Flaade,    deres  Anlæg  af  Forter   og 


*)    Efter  Boynton  og  officielle  Rapporter. 
"*)    See   .Historisk  Archiv    1870.    II.     Side  245. 

Flodforhindringer  Senden  for  Byen  antoges  at  være  i  den 
Grad  stærke,  at  Træskibe  umuligt  kunde  passere  dem.  Hertil 
kom,  at  General  Mac  Clellan  nødigt  vilde  afstaae  de  til  en 
saadan  Expedition  nødvendige  Tropper,  men  i  Løbet  af  Vin- 
teren 1861 — 62  kom  der  imidlertid  et  Arrangement  istand 
imellem  de  to  Krigsbestyrelser,  og  i  Januar  1862  fik  da- 
værende Capitain  Farragut  sine  første  Ordrer.*) 

Mississippifloden  falder  i  flere  Arme  ud  i  den  mexicanske 
Bugt,  og  ovenfor  det  Punkt,  hvor  Floden  saaledes  forgrener 
sig,  holdt  Nordstaterne  fra  Krigens  Begyndelse  en  Blokade- 
eskadre  liggende,  der  saaledes  forbød  alt  Samqvem  med  New- 
Orleans  ad  Søveien.  I  October  1861  bestod  denne  Eskadre 
af  en  to  Tusinde  Tons  stor  Skruecorvet  «Richmond'>  paa  tyve 
Kanoner,  et  mindre  Skrueskib  «Waterwitchi)  paa  fire  Kanoner 
og  Seilcorvetterne  »Vincennes«  og  <«Preble»  paa  ti  og  elleve 
Kanoner;  alle  disse  Skibe  havde  den  gængse,  svære,  ameri- 
kanske Armering.  Natten  mellem  den  12te — IBde  October, 
da  «Richmond'>  roligt  laa  og  fyldte  Kul,  kom  pludseligt  som 
en  uhyre  Hval  et  forunderligt  udseende  Skib  isigte,  der  strax 
løb  paa  »Richmond«  med  saadan  Kraft,  at  Kulskibet  blev 
revet  los,  og  Corvetten  fik  et  Hul  under  Vandgangen;  det  var 
Vædderskibet  «Manassas»,  om  hvilket  der  gik  de  forunder- 
ligste Rygter  ombord  i  Blokadeskibene.  «Richmond»  gav 
Fjenden  sit  Lag,  men  i  Mørket  kunde  man  ikke  see,  om  det 
gjorde  Virkning;  Vædderskibet  angreb  nok  en  Gang;  en  Panik 
syntes  at  udbrede  sig  ombord  i  Skibene;  man  stak  Kjæderne 
fra  sig;  «Richmond»  og  «Vincennes»  kom  paa  Grund,  og 
dette  sidste  Skibs  Besætning  forlod  Skibet  efter  at  have  lagt 
en  'Løbeild  til  Krudtmagasinet;  nogle  smaae  Sydstatsdampere 
kom  til  og  aabnede  deres  Ild ;  Nordstatsofficererne  saae  bræn- 


*)  Før  Krigen  var  Commodore  den  høieste  sømilitaire  Charge  i  Nord- 
amerika. Under  Krigen  kaldtes  Eskadrecheferne:  Fiagofficerer,  en 
Benævnelse,  der  dog  snart  gav  Plads  for  den  i  Europa  gængse  Ad- 
miralstitel. 

dende  Flaader,  Torpedoer  og  Vædderskibe  —  men  herved 
blev  det;  Vædderskibet  forsvandt  i  Mørket;  «Vincennes'>  vilde 
ikke  til  at  springe  i  Luften;  Besætningen  gik  igjen  ombord 
i  Skibet  for  strax  at  kaste  alle  Kanoner  overbord  og  saa 
slippe  bort.  Resultatet  var,  at  Sydstaterne  med  Rette  kunde 
rose  sig  af  at  have  jaget  Blokadeeskadren  bort,  og  hvad  der 
var  af  storre  Betydning  —  de  benyttede  Leiligheden  til 
gjennem  Pressen  at  erklære  Blokaden  hævet. 

Foruden  »Manassas«  fik  Sydstaterne  i  Løbet  af  Vinteren 
det  fire  Tusinde  Tons  drægtige  Pantserbatteri  »Louisiana »  fær- 
digt, et  for  Træskibe  yderst  farligt  Skib  med  kraftig  Maskine 
og  sexten  svære  Kanoner,  hvoraf  de  syv  vare  hundredpundige 
og  riflede ;  yderligere  var  nok  et  Pantserskib  "Mississippi«  under 
Bygning,  og  kommer  hertil  en  halv  Snees  større  og  mindre 
bevæbnede  Dampskibe,  vil  man  see,  at  Sydstatssøstyrken  paa 
dette  enkelte  Punkt  allerede  var  betydelig  nok  for  en  Flaade, 
der  kun  bestod  af  Træskibe.  Men  det  var  ikke  alene  Skibene, 
der  forsvarede  Adgangen  til  New-Orleans,  thi  ved  en  Bøining 
i  Floden,  nitten  danske  Mile  fra  Byen  og  sex  fra  Flodmun- 
dingen, hvor  Mississippi  næppe  er  to  Tusinde  Alen  bred,  var 
paa  hver  Flodbred  anlagt  Forterne  Jackson  og  St.  Philip,  som 
Sydstaterne  besatte  tidligt  i  1861.  Fort  Jackson  var  især- 
deleshed  et  meget  stærkt  casemateret  og  tidssvarende  Befæst- 
ningsanlæg, bestykket  hovedsagelig  med  to  og  tredivepundige 
Kanoner  og  ni  og  ti  Tommers  Granatkanoner;  begge  Forter 
havde  tilsammen  over  hundrede  Kanoner  og  sex  til  syv  hun- 
drede Mands  Besætning.  I  Skikkelse  af  Flodforhindringer 
havde  man  lige  nedenfor  Forterne  udspændt  svære  Kjæder, 
der  vare  hentede  fra  Orlogsværftet  i  Pensocola.  Kjæderne 
bleve  holdte  oppe  af  otte  Skibsskrog,  som  man  havde  ankret 
op  i  Floden  under  Forternes  Kanoner.  Store  Træflaader, 
fyldte  med  brændbare  Sager,  laae  endvidere  klare  til  af  den 
rivende  Strøm  at'  føres  ned  mellem  Nordstatsskibene  for  saa- 
ledes  at  spille  de  forrige  Tiders  Branderes  Rolle,  og  man 
fatter  derfor  let,  at  alle  disse  Forberedelser  gjorde  Sydstaterne 


58  Fra  den  nordamerikanske  Søkrig. 

saa  trygge  med  Hensyn  til  New-Orleans,  at  den  comman- 
derende  Officeers  starste  Frygt  var,  at  Farragut  skulde  vende 
om  under  Forsøget  paa  at  forcere  Floden. 

I  Februar  Maaned  ankom  Farragut  til  Mississippimun- 
dingen, hvor  Nordstaterne  imidlertid  havde  sat  sig  fast  paa 
en  derliggende  -0,  og  i  Løbet  af  et  Par  Maaneder  indtraf 
efterhaanden  de  Skibe,  man  havde  lovet  ham.  Vel  var  det 
kun  Træskibe,  men  flere  af  disse  vare  hiin  Tids  bedste  og 
kraftigste  Skibe.  Det  blev  imidlertid  umuligt  at  anvende  de 
dybest  gaaende  af  disse,  og  hertil  hørte  de  to  over  tre  Tusinde 
Tons  store,  prægtige  Skruefregatter  «Wabash»  og  « Colorado«, 
paa  hvis  svære  Batterikanoner  man  ikke  lagde  mindre  Vægt  end 
paa  deres  rummelige  Mers,  der  vare  halvtredsindstyve  Fod 
høiere  end  Forterne,  og  hvorfra  mindre  Kanoner  og  Skarp- 
skytter kunde  beherske  det  Indre  af  Værkerne,  der  skulde 
passeres.  At  faae  disse  Skibe  over  Barren  i  Flodmundingen 
viste  sig  aldeles  umuligt;  her  begyndte  Naturen  at  lægge 
Farragut  betydelige  Vanskeligheder  i  Veien,  og  det  var  ikke 
uden  Grund,  at  Marinesecretairen  skrev  til  ham  efter  at  have 
paalagt  ham,  at  New-Orleans'  Besættelse  var  Hovedmaalet: 
«Eegjeringen  stoler  paa  Deres  Dygtighed  til  at  lede  et  saa 
storartet  Foretagende  og  paa  Deres  personlige  Evne  til  at 
fremkalde  en  inderlig  Samvirken  mellem  alle  Deres  Officerer« ; 
thi  havde  Farragut  ikke  været  i  Besiddelse  af  denne  Evne, 
havde  der  været  mere  end  tilstrækkelig  Grund  til,  at  det  hele 
Foretagende  var  strandet  fra  den  første  Begyndelse.  Skrue- 
fregatterne kunde,  som  sagt,  ikke  komme  over  Barren;  med 
de  sværeste  Corvetter  gjordes  flere  frugtesløse  Forsøg,  men 
endelig  bleve  de,  hjulpne  af  Bugseerdampere,  trukne  igjennem ; 
dog  intet  Skib  voldte  mere  UleiUghed  end  Hjulfregatten 
•  Mississippi'),  der  skjøndt  fuldstændig  udlosset,  blot  med  det 
nødvendige  Kul  ombord  til  at  passere  Barren,  med  største  Be- 
svær maatte  trækkes  langsomt  gjennem  en  Fod  Mudder.  I 
stærk  Strøm,  ofte  i  haardt  Veir  og  Taage,  var  Udførelsen  af 
alle  disse  Arbeider  en  meget  vanskelig  Sag,  og  baade  Officerer 

Og  Matroser  vare  derfor  hjertelig  tilfredse,  da  alle  de  større 
Skibe  vare  komne  over  Barren. 

Den  Flaade,  der  var  bestemt  til  at  forcere  Floden,  bestod 
af  tolv  store  Kanonbaade  (nogle  af  Størrelse  som  vore  Skrue- 
corvetter),  deelte  i  to  Divisioner,  og  af  fem  større  Skibe,  hvor- 
iblandt Farraguts  Yndlingsskib,  den  nu  verdensberømte  « Hart- 
ford" ,  der  var  en  svær  Corvet  af  Størrelse  som  vore  Skrue- 
fregatter. Foruden  af  disse  Skibe  bestod  Styrken  af  en  sær- 
egen Deling  Morteerskibe ,  der  under  daværende  Capitain 
(senere  Admiral)  David  D.  Porter's  Commando  skulde  bom- 
bardere Forterne,  forinden  Farragut  vilde  forsøge  paa  at  løbe 
forbi  dem.  Disse  Skibe  vare  Seilskonnerter,  nitten  i  Tallet, 
ombyggede  til  at  kunne  føre  en  tretten  Tommers  Morteer, 
der  veiede  sytten  Tusinde  Pund,  og  hvis  tomme  Bombe  veiedø 
godt  to  hundrede  Pund;  de  vare  inddeelte  i  tre  Divisioner, 
hvoraf  hver  havde  et  bestemt  Antal  armerede,  kraftige  Bug- 
seerdampere  til  sin  Raadighed. 

Det  blev  hen  i  April,  inden  de  egentlige  Krigsoperationer 
begyndte,  og  det  Første,  der  maatte  gjøres,  var  at  finde  en 
dækket  Ankerplads,  hvorfra  Bombardeerskonnerterne  kunde 
kaste  deres  Bomber  ind  i  Forterne  uden  selv  at  være  for 
meget  udsatte  for  disses  Ild.  En  lille  Opmaalingsexpedition, 
dækket  af  en  Kanonbaad,  udførte,  stadigt  truet  af  Riffelskytter 
paa  Flodbredderne,  deres  farefulde  Hverv  og  bestemte  efter 
en  tre  Dages  Opmaaling  af  Farvandet  Morteerskibenes  nøi- 
agtige  Afstand  fra  Forterne.  Omtrent  en  halv  Miils  Vel 
nedenfor  disse  laa  en  lille  Skov,  bag  hvilken  Morteerskibene 
bleve  opankrede,  og  for  at  skjule  deres  Mastetoppe  for  Fjenden 
fandt  Porter  paa  at  pynte  Stænger  og  Tougværk  op  med  Løv. 
Skjønt  Skoven  selvfølgelig  ikke  var  den  bedste  Dækning,  saa 
havde  den  dog  den  betydelige  Fordeel,  at  Skonnerterne  kunde 
flyttes  et  hundrede  Alen  den  ene  eller  den  anden  Vei,  uden 
at  man  fra  Forterne  i  Hast  kunde  opdage  det. 

Den  syttende  April  begyndte  Bombardementet,  særligt 
rettet  mod  Fort  Jackson,   og  paa  denne  Dag  blev  der  kastet 

over  fjorten  hundrede  Bomber.  Om  Eftermiddagen  kunde 
man  see,  at  een  af  Fortets  Bygninger  brændte,  og  som  man 
senere  fik  at  vide,  var  Krudtmagasinet  stærkt  truet,  men 
derved  blev  det  den  første  Dag,  da  Bombardementet  ophørte 
om  Aftenen  for  at  begynde  ved  Daggry.  Nogle  af  de  meest 
udsatte  Skonnerter  bleve  i  Løbet  af  den  følgende  Dag  flyttede, 
da  de  saarbare  Skibe  vare  blevne  ramte  et  Par  Gange.  Paa 
Bombardementets  tredie  Dags  Aften  beordrede  Farragut  to 
af  Kanonbaadene  til  at  gjøre  et  Forsøg  paa  at  ødelægge  de  For- 
hindringer, der  spærrede  Floden.  Med  Dristighed  blev  For- 
søget gjort,  men  Torpedoen,  der  skulde  springe,  vilde  ikke 
tænde;  den  ene  Kanonbaad  kom  paa  Grund  under  Fjendens 
Kanoner,  der  begyndte  at  spille,  men  Bombardeerskonnerterne 
jøste  Bomber  ind  i  Fortet,  og  Kanonbaaden  kom  endelig  af 
Grund.  Imidlertid  lykkedes  det  at  kaste  Kjæden  fra  et  af  de 
opankrede  Skibsskrog,  saa  der  blev  opnaaet  det  allerede  be- 
tydelige Kesultat,  at  der  blev  en  viid  Aabning  i  Forhin- 
dringen. 

De  brændende  Flaader,  der  om  Natten  bleve  sendte  ned 
ad  Floden,  vare  i  Begyndelsen  Skibenes  Skræk,  og  det  var 
heller  ingen  Spøg  for  en  halvhundrede  Skibe,  der  laae  til- 
ankers  tæt  ved  Siden  af  hverandre  i  en  rivende  Strøm,  at 
faae  en  saadan  Brander  ind  imellem  sig.  Det  første  af  disse 
Ildhav  drev  sydende  og  knittrende  klar  af  Skibene,  men  der 
maatte  tages  kraflige  Forholdsregler  for  at  undgaae  en  saa 
stor  Fare.  En  Mængde  Smaabaade  forsynede  med  Dræg  laae 
klare  til  at  kroge  sig  fast  i  Branderne  og  bugsere  dem  paa 
Grund;  en  Damper  blev  holdt  i  Beredskab  med  Sprøite- 
slanger  for  at  virke  som  en  stor  Dampsprøite,  og  da  der  en 
af  Bombarderaentsnæ,tterne  kom  en  mægtig,  brændende  Flaade 
ned  ad  Floden,  lob  Dampere  lige  i  den,  splittede  den  ad  og 
gave  sig  til  at  sprøite  fra  tre  Slanger;  Baadene  kom  til,  krogede 
sig  fast  og  slæbte  Branderen  paa  Grund.  Dette  første,  heldige 
Forsøg  virkede  ypperligt  paa  Skibenes  Besætninger,  og  de 
øvrige  brændende  Flaader  modtoges  af  Matrosernes  Hurraraab. 

Bombardementet  fortsattes  med  Kraft,  og  den  fjerde  Dag 
blev  en  fjendtlig  Damper  sprængt  i  Luften.  Den  femte  Dag 
ramte  der  Flagskibet  et  mærkeligt  Uheld,  idet  et  drivende 
Vrag  fiskede  «Hartfords»  Kjæde,  der  lob  ud  med  voldsom 
Fart  og  qvæstede  flere  Folk.  Den  rivende  Strøm  gjorde  i 
det  Hele  taget  Søfolkene  stort  Bryderi :  Ankere  ogKjæder  for- 
listes, og  Skibene  fik  ofte  Havarier  ved  Sammenstød;  en  af 
de  større  Kanonbaade  mistede  saaledes  Stormasten  og  derved 
nogle  Folk,  og  Flagskibet  var  det  eneste  Skib,  der  ikke  mistede 
to  Ankere  paa  Mississippifloden.  Samme  Dag  var  den  lille 
Skov,  der  laa  mellem  Morteerskonnerterne  og  Forterne,  efter- 
haanden  bleven  saa  gjennemskudt,  at  den  kun  afgav  en 
maadelig  Dækning,  Forterne  fordoblede  deres  Ild  til  omtrent 
to  Skud  i  Minutten  og  gjorde  Skibene  endeel  Skade  paa 
deres  Keisninger.  Overhovedet  syntes  Bombardementet  ikke 
at  gjøro  den  forønskede  Virkning,  og  Modet  begyndte  at  synke 
lidt,  men  en  Overløber  oplivede  det  igjen  ved  at  fortælle,  at 
Fort  Jackson  var  stærkt  deraoleret,  og  Besætningen  demorali- 
seret. Efter  et  sex  Dages  Bombardement  besluttede  Farragut 
at  løbe  forbi  Forterne  og  Forhindringeine  Natten  mellem  den 
23de  og  24de  April. 

Det  er  af  Tilberedelserne  til  Slagdagen,  næsten  mere  end 
af  deres  Optræden  paa  selve  Kamppladsen  ombord  i  det  iso- 
lerede Skib,  at  de  store  Admiraler  have  vundet  deres  Navn- 
kundighed: Frugten  afMaaneders  og  AarsArbeide  hostes  her 
paa  en  eneste  Dag.  Alt  maa  forberedes,  thi  i  Kampens 
Tummel,  hvor  Krudtrøgen  indhyller  Alt,  er  som  oftest  hver 
Skibschef  overladt  til  sig  selv;  Signaler  blive  af  tvivlsom 
Nytte,  men  staaer  en  virkelig  stor  Admiral  i  Spidsen  for  det 
Hele,  vil  hans  Aand  paatrykke  hver  Skibsbesætning  et  Stempel, 
der  sjeldent  gjor  Udfaldet  tvivlsomt.  Da  Nelson  lige  forinden 
Verdens  storste  Søslag  ved  Trafalgar  i  sin  Kahyt  var  knælet  ned 
for  den  Almægtige,  og  derpaa  havde  talt  nogle  Ord  til  Folkene 
paa  sin  Vandring  gjcnnem  Batterierne,  hvor  Alt  var  rede  til 
at  møde  Fjenden,  og  da  hans  navnkundige  Signal:  »England 

venter,  at  hver  Mand  gjør  sin  Pligt!))  vaiede  fra  «Victory», 
følte  han,  at  Ledelsen  af  den  uhyre  Flaade  ligesom  var  sluppen 
ham  ud  af  Hænderne.  Han  vidste,  at  Admiralskibets  Plads 
var,  hvor  Kampen  var  haardest,  og  hver  Skibschef,  at  han 
var  paa Plads,  naar  « hans  Skib  var  langs  Siden  et  fjendtligt)); 
—  da  han  i  ';Slagets  jTummel  rohgt  gik  op  og  ned  af  sit 
Skibs  Skandse  og  talte  med  sin  Flagcapitain ,  udfyldte  han 
ligefuldt  sin  høie  Stilling;  thi  hver  Mand  ombord  i  den  stolte 
Flaade,  han  commanderede,  havde  ubetinget  Tillid  til  ham, 
han  var  Matrosernes  Yndling,  og  hver  Skibschef  havde  ind- 
suget hans  Ideer  til  den  Grad,  at,  da  han  meddeelte  sin  be- 
kjendte  Slagplan  —  Mange  have  kaldt  den  dumdristig  —  til  de  i 
hans  Kahyt  samlede  Skibschefer,  lød  et  almindehgt  Bifaldsraab 
fra  disse  rolige,  mandige,  engelske  Skikkelser,  der  ellers  ikke  saa 
overmaade  let  bleve  begeistrede.  —  Slaget  ved  Trafalgar  var 
vundet,  da  Nelson  sagde  sine  Underbefalingsmænd  det  sidste 
Farvel  ved  Admiralskibets  Faldreb;  det  blev  ikke  vundet  alene 
den  21de  October. 

Denne  sine  Undergivnes  Tillid  og  Kjærlighed  besad  Farra- 
gut  i  fuldt  Maal,  og  fortjener  Udholdenhed  og  de  omhygge- 
ligste Forberedelser  et  godt  Udfald,  saa  vandt  Farragut  ærligt 
den  Laurbærkrands ,  hans  Bedrifter  flettede  ham.  I  Tilbe- 
redelsen til  den  natlige  Kamp  forberedte  han  omhyggeligt 
Alt;  han '  opmuntrede  Enhver  til  at  tage  sin  Opfindsomhed 
tilhjælp,  og  den  Dagsbefaling,  han  udgav  i  Anledning  af,  hvad 
der  ventede,  er  et  lille  Mesterværk,  som  imidlertid  desværre 
ikke  egner  sig  til  ordret  Gjengivelse  for  de  Fleste,  da  den 
er  fuld  af  altfor  mange  Soudtryk;  thi  de  mindste  Detailler, 
saasnart  de  kunde  være  til  virkehg  Gavn  for  Skib  og  Besæt- 
ning, gik  aldrig  Farragut  forbi.  Alle  overflødige  Stænger, 
Kæer  og  Seil  bleve  stuvede  bort,  kun  Mersseil,  Klyver  og 
Mesan  bleve  underslaaede ;  Kanoner  bleve  anbragte  overalt, 
hvor  de  kunde  gjøre  Gavn:  paa  Bakken  og  i  Mersene;  alle 
Skibene  bleve  bragte  til  at  stikke  dybere  for  end  agter,  for 
at  de  ikke  skulde  svinge  rundt  i  den  rivende  Strøm,  hvis  de 

skulde  komme  paa  Grund,  Varpankre  og  Slæbere  holdtes  i 
Beredskab ;  særlig  Opmærksomhed  blev  henvendt  paa  at  slukke 
mulig  Ildsvaade ;  det  blev  paalagt  hvert  Skib  under  ingen  Om- 
stændighed at  trække  sig  ud  af  Ilden  uden  Admiralens  ud- 
trykkelige Ordre,  og  denne  Ordre  kunde  saare  vanskeligt  gives 
i  Mulm,  Maike  og  Krudtrøg.  En  Maskinmester  fandt  paa  at 
dække  Maskinerne  ved  at  hænge  Kjæder  udenbords,  og  denne 
Pantsring  vandt  almindeligt  Bifald;  Sandsække,  Klæder  og 
Køier  brugtes  til  at  dække  Folkene;  stærke  Tougnet  bleve 
udspændte  langs  den  indvendige  Skibsside  for  at  opfange 
Splinter;  nogle  Chefer  smurte  deres  Skibe  over  med  Mudder 
for  at  gjøre  dem  ukjendelige;  Andre  hvidtede  Dæk  og  Ka- 
perter for  saaledes  bedre  i  Mørket  at  kunne  skjelne  de  for- 
skjellige  Gjenstande,  der  hørte  til  Kanonbetjeningen;  kort 
sagt:  Alt  blev  gjort,  hvad  Admiralens  Fremsynethed  bød,  og 
hvad  hver  Mands  Opfindsomhed  fandt  paa. 

Natten  førend  Kampen  sendte  Farragut  en  Officeer  i  et 
Fartøi  op  til  Flodforhindringerne  for  at  see,  hvorledes  det 
stod  til  med  dem.  Expeditionen  blev  opdaget;  der  blev  tændt 
Blus  paa  Kysten,  og  Forterne  aabnede  Ilden,  men  det  lille 
Fartøi  undslap  og  bragte  den  gode  Efterretning,  at  den  aabnede 
Passage  var  fri.  Den  følgende  Dag  gik  Admiralen  ombord  i 
hvert  enkelt  af  sine  Skibe  for  at  forsikkre  sig  om,  at  hans 
Ordrer  vare  blevne  forstaaede,  og  han  fandt  Alt  godt  for- 
beredt og  hos  Alle  den  bedste  Villie  til  at  møde  den  natlige 
Kamps  Farer  med  Ro  og  Bestemthed.  Ingen  Chef  gik 
tilkøis  den  Nat:  Seiladsen  op  ad  Floden  i  den  rivende  Strøm 
mellem  de  mange  Skibe  stillede  allerede  Fordringer  nok  til 
stærke  Nerver,  og  desforuden  skulde  man  forbi  Forhindringer 
og  bekæmpe  fjendtlige  Pantserskibe  og  Forter  i  Nattens 
Mørke ! 

Det  var  en  §tille,  mørk,  diset  Nat  mellem  den  23de  og 
24de  April,  da  det  aftalte  Signal  —  to  røde  Lanterner  — 
blev  heist  ombord  i  « Hartford«,  og  med  saa  hdt  Støi  som 
muligt  lettede  hele  Flaaden.      Letningen  var  vanskelig,    og 


64  Fra  den  nordamerikanske  Søkrig. 

Klokken  blev  3'/?,  inden  alle  Skibene  havde  lettet  Anker, 
men  de  bleve  godt  og  heldigt  maneuvrerede,  og  der  skete 
ingen  Havarier.  I  to  Rækker  skulde  nu  Farraguts  Skibe  labe 
forbi  Forterne  paa  samme  Tid,  som  Morteerflaaden  skulde 
bombardere  saa  hurtigt  som  muligt,  og  som  fem  af  denne 
Afdelings  Dampere  paa  kort  Hold  skulde  beskyde  Fort  Jack- 
sons Strandbatterier  med  Skraa  og  Kardætsker  for  at  bringe 
Kanonerne  til  Taushed. 

At  give  et  samlet  Billede  af  denne  Kamp  er  en  ligefrem 
Umulighed,  da  Ingen  saae  den  i  sin  Heelhed,  thi  Nattens 
Mørke  og  Krudtrag  indhyllede  Alt,  saa  at  det  enkelte  Skib 
havde  Meie  med  at  kjende  Ven  fra  Fjende;  kun  Kanonernes 
Glimt  og  de  brændende  Flaaders  Ildhav  oplyste  flygtigt  de 
nærmeste  Omgivelser.  Da  det  første  Skib  netop  var  kommet 
forbi  Forhindringerne,  aabnede  Forterne  Ilden,  Skibene  svarede 
efterhaanden,  som  de  kom  op;  Baal  blussede  paa  Flodbred- 
derne; de  tændte  Brandere  knittrede;  en  Regn  af  Bomber 
faldt  ned  omkring  Fort  Jackson ,  og  de  fem  Damperes  Skraa- 
sække  og  Kardætsker  joge  Folkene  fra  de  beskudte  Kanoner. 

Det  forreste  Skib,  den  fem  hundrede  Tons  store  Kanon- 
baad  Caijuga,  armeret  med  en  elleve  Tommers  Kanon  og  et 
Par  fire  og  tyve  pundige,  havde  netop  passeret  Forhindringen, 
da  den  blev  opdaget,  og  begge  Forter  aabnede  Ilden  mod 
den  med  god  Virkning;  men  med  uskadt  Maskine  slap  Ka- 
nonbaaden  forbi  for  strax  derpaa  at  blive  angreben  af  de 
fjendtlige  Kanonbaade.  <•  Caijuga«  var  imidlertid  i  Mørket 
kommet  saa  langt  forud  for  de  øvrige  Skibe,  at  den,  da  Forterne 
laae  mellem  den  og  dens  Kammerater,  saae  sig  i  den  ubehage- 
lige Stilling  at  have  et  Dusin  Fjender  mod  sig.  Tre  af  disse 
styrede  mod  »Caijuga"  for  at  løbe  den  ned  eller  entre:  een 
for  fra,  een  agter  fra  og  een  fra  den  styrbords  Side;  men 
«Caijuga'>  affyrede  paa  kun  fyrretyve  Alens  Afstand  sin  elleve 
Tommers  Kanon  mod  den  sidste,  der  øieblikkelig  løb  sig  paa 
Grund  for  kort  efter  at  gaao  op  i  Flammer.  De  forreste  Ka- 
noner brugtes  nu  med  Held  mod  den  forreste  Modstander, 

Og  Folkene  bleve  kaldte  agterud  for  at  afslaae  Entring  fra  den 
agterste  Modstander.  I  dette  kritiske  -Øieblik  fik  Kanon- 
baaden,  der  var  truffen  to  og  fyrretyve  Gange,  Hjælp  af 
"Varunao  og  «Oneida%  to  andre  store  Kanonbaade.  Som  de 
andre  Skibe  lob  «Varuna»  tæt  forbi  det  ene  Fort,  idet  den 
under  Forbifarten  paa  kort  Hold  sked  med  Skraa  og  Kardæt- 
sker,  og  da  den  havde  undsat  «Caijuga»,  saae  ogsaa  den  sig 
omringet  af  Fjender.  Kanonerne  paa  begge  Sider  bleve  brugte 
med  saa  god  Virkning,  at  fire  fjendtlige  Kanonbaade  efter- 
haanden  bleve  skudte  i  Brand  med  Granater,  og  Alt  gik 
ypperligt  for  »Varuna«,  indtil  eil  Damper  med  Jernboug  løb 
paa  den  to  Gange.  Nordstatskanonbaaden  feiede  Fjendens 
Dæk  reent  fra  for  til  agter  med  sine  Kanoner,  men  nok  en- 
gang blev  den  paaseilet  og  begyndte  at  synke,  men  stadigt 
betjentes  Kanonerne  mod  en  Modstander  paa  hver  Side. 
iVaruna«  søger  at  løbe  sig  paa  Land,  og  efter  at  have  an- 
rettet et  frygteligt  Blodbad  paa  sine  Fjender,  synker  Skibet 
affyrende  sine  Kanoner  til  det  Sidste  mod  et  brændende  fjendt- 
ligt Skib  paa  hver  Side! 

«Oneida»,  der  kom  wCaijugao  tilhjælp,  blev  af  Strøm- 
men ført  saa  klos  ind  under  Fortet  St.  Philips  Kanoner,  at 
Gnisterne  fra  disse  næsten  naaede  Dækket,  men  det  var 
maaskee  denne  store  Nærhed,  der  frelste  Skibet,  thi  Fjenden 
tog  feil  af  Afstanden  og  skød  for  høit.  Under  et  Kanonglimt 
saaes  Vædderskibet  «Manassas»  løbe  ned  ad  Floden  mod  de 
efterfølgende  Skibe,  og  kort  efter  kom  i  Mørket  en  fjendtlig 
Damper  tvers  for  Bougen  af  «Oneida»,  der  løb  den  ned  til 
Vandgangen,  og  synkende  saaes  Skibet  drive  bort. 

Den  store  Hjulfregat  "Mississippi«,  ført  af  den  samme  Capi- 
tain  Melanchton  Smith,  som  vi  tidligere  have  omtalt  i  dette  Tids- 
skrift, havde  en  mærkværdig  Forbifart.  Strøm  og  Mørke  havde 
efterhaanden  bragt  Uorden  i  Farraguts  Linier,  og  flere  af 
Skibene  vare  ofte  blevne  tvungne  til  at  bakke  for  at  gaae 
klare  af  hverandre  og  af  de  brændende  Flaader.  Nogle  Ka- 
nonbaade vare,  som  vi  have  seet,   løbne  forbi  Flagskibet,  og 

hvert  Skib  søgte  at  komme  forbi  Forterne  saa  hurtigt  som 
muligt.  Det  ene  Skud  efter  det  andet  traf  den  gamle  "Mis- 
sissippis" store  Skrog,  og  otte  af  disse  gik  heelt  igjennem 
Skibet.  Krudtrøgen  blev  saa  tyk,  at  Glimtene  fra  Kanonerne 
og  Flammerne  fra  de  brændende  Flaader  kun  sloge  matte 
igjennem,  og,  indhyllet  i  dette  Mørke,  følte  man  ombord  i 
»Mississippi«  pludseligt  et  Stød,  der  bragte  hele  Besætningen 
til  at  vakle  —  det  var  cManassas«,  og  havde  Vædderskibet  blot 
været  en  Smule  heldigere,  var  den  gamle  Hjulfregat  gaaet 
tilbunds  paa  Stedet,  Begge  Skibe  fortsatte  deres  Cours, 
Vædderskibet  for  at  Løbe  paa  den  to  tusind  Tons  store  Corvet 
« Brooklyn«,  og  Fregatten  for  at  møde  en  fjendtlig  Damper, 
som  i  Forbigaaende  blev  saa  ilde  tilredt,  at  der  aldrig  blev 
hørt  fra  den  siden,  skjøndt  Capitain  Smith  i  sin  Rapport  ikke 
omtalte,  at  han  havde  ødelagt  den,  da  Mørket  gjorde  det 
umuligt  at  forvisse  sig  herom  strax.  Det  gryede  imidlertid 
ad  Dag,  « Mississippi«  var  med  noget  beskadiget  Maskine 
kommet  forbi  Forter  og  Forhindringer;  «Manassas»  kom  nu 
igjen  anstigende,  og  da  Flagskibet  »Hartford«  laa  tæt  ved, 
praiede  Capitain  Smith  Admiralen  og  bad  om  Tilladelse  til 
at  binde  an  med  Vædderskibet.  Med  fuld  Fart  søgte  "Mis- 
sissippi« at  løbe  dette  ned,  men  da  Vædderskibet  vilde  undgaa 
Stødet,  kom  det  paa  Grund,  og  Besætningen  løb  iland,  medens 
et  hvidt  Flag  vaiede  ud  af  en  Kanonport.  Capitain  Smith 
sendte  en  Maskinist  ombord  i  Skibet,  hvis  Maskine  endnu 
var  igang,  og  man  var  fra  Baade  ifærd  med  at  bringe  en 
Slæber  ombord  for  at  trække  det  af  Grunden,  da  en  bræn- 
dende Kanonbaad  kom  drivende  ned  mod  "Mississippi«.  Hjul- 
fregattens Baade  bleve  kaldte  tilbage,  der  blev  givet  Ordre  til 
at  stikke  »Manassas«  ibrand;  den  brændende  Kanonbaad 
tørnede  mod  Vædderskibet,  der  ved  Stødet  kom  flot,  og  i 
Flammer  dreve  nu  begge  de  fjendtlige  Skibe  sammen  ned  ad 
Floden  for  kort  efter  at  springe  i  Luften. 

Corvetten  »Brooklyn«,  hvis  Plads  var  agtenfor  Flagskibet, 
tabte  snart  dette  afsigte  og  styrede  kun  efter,  hvad,    man 

troede,  var  Glimtet  fra  «Hartfords»  Kanoner.  Pludseligt  blev 
.  Skibet  standset  ved  at  løbe  mod  et  af  de  Skibsskrog,  der  bar 
den  Kjæde  oppe,  som  var  spændt  over  Floden;  Corvetten 
lystrede  ikke  Eoret,  den  svingede  rundt  og  kom  paa  Grund 
med  Forskibet,  i  hvilken  uhyggelige  Stilling  den  led  betyde- 
ligt af  St.  Philips  Kanoner.  Næppe  var  « Brooklyn«  kommen 
flot  igjen  og  dampede  videre,  førend  «Manassas»  traf  paa 
den ;  paa  en  halv  Snees  Fods  Afstand  fyrede  Vædderskibet  et 
Skud,  der  vilde  have  sprængt  Corvetten  i  Lutten,  hvis  dets 
Virkningikke  var  blevet  hæmmet  af  Sandsækkene,  som  dækkede 
Dampkamret.  Vædderskibet  borede  sin  Stevn  i  « Brooklyns« 
Side,  men  Stødet  var  for  skraat  til  at  anrette  alvorlig  Skade. 
Lige  ovenpaa  dette  Møde  kom  et  stort  tremastet  Skruedamp- 
skib tæt  forbi  « Brooklyn«,  som  paa  kort  Hold  gav  det  hele 
sit  Lag  med  Granater  fra  sine  svære  Kanoner,  og  Fjenden 
drev  brændende  ned  ad  Floden.  Under  alle  disse  Begiven- 
heder, der  fulgte  Slag  i  Slag,  var  Corvetten  kommen  tæt 
under  Fortets  Kanoner,  Lodhiveren  raabte :  « Kun  tretten  Fod! » 
og  Chefen  beskriver,  hvad  der  paafulgte,  saaledes:  «I  den 
korte  Tid,  vore  Kanoner  kunde  bære,  øste  vi  nu  Skraasække 
og  Kardætsker  ind  i  Fortet  og  bragte  det  til  Taushed  — 
mine  Topsgaster  kunde  fra  Mersene  see  i  Glimtene,  hvorledes 
Folkene  løb  fra  Kanonerne  for  at  søge  Dækning.  Da  vi  havde 
passeret  Forterne  kom  vi  i  Kast  med  Kanonbaadene.  Cor- 
vettens  Kanoner  'maae  paa  det  korte  Hold  have  gjort  god 
Virkning.  Skibet  var  i  Ilden  i  halvanden  Time  og  led  be- 
tydeligt; vi  have  fire  og  tredive  Døde  og  Saarede.» 

Man  vil  af  disse  Episoder  have  faeet  et  Indblik  i  Kam- 
pens Væsen  og  Natur,  og  forat  fuldstændiggjøre  Billedet,  ville 
vi  blot  endnu  —  idet  vi  forbigaae  de  øvrige  Skibes  Tilskik- 
kelser —  meddele  Admiralskibet  «Hartfords»  Gjennemfart. 
Efter  heldigt  at, have  passeret  Forhindringer,  «Manassas»  og 
Forter,  opdagede  man  i  den  tykke  Krudtrøg  tæt  forude  den 
matte  Lysning  af  en  brændende  Flaade.  Skibet  blev  strax 
dreiet  til  Siden   for  at   undgaae  Branderen,    men    det  kom 

under  Dreiningen  paa  Grund  under  Fort  Jacksons  Kanoner, 
Flammerne  fra  Branderen  slikkede  op  ad  «Hartfords»  Side 
fra  for  til  agter,  op  i  Keisningen  og  ind  af  Kanonportene, 
Eøgen  drev  Folkene  fra  Kanonerne  paa  den  ene  Side,  en 
Granat  stak  Ild  i  Kahytten,  og  det  saa  et  øieblik  ud,  som  om 
"Hartford")  var  tabt.  Men  Farragut  og  den  tapre  Besætning 
tabte  under  disse  næsten  fortvivlede  Omstændigheder  ikke 
Fatningen;  som  om  Intet  var  i  Veien,  vedblev  det  halve 
Antal  Kanoner  at  fyre  Skud  paa  Skud;  man  gik  igang  med 
at  slukke;  Maskinen  bakkede;  Corvetten  gled  af  Grunden  klar 
af  Branderen,  og  snart  fil:  man  Bugt  med  Ilden.  « Hartford« 
dampede  videre  i  Mørket  forat  møde  en  fjendtlig  Damper, 
der  fuld  af  Folk  øiensynlig  havde  isinde  at  prøve  paa  at  entre, 
men  det  jQendtlige  Skib  blev  skudt  i  Brand  af  Granater  og 
snart  efter  fløi  det  i  Luften. 

Efterhaanden  naaede  alle  Farraguts  Skibe,  med  Undtagelse 
af  et  eneste,  en  forud  betegnet  Ankerplads  ovenfor  Forterne, 
men  skjønt  Pantserskibet  « Louisiana"  og  et  Par  Kanonbaade 
ikke  vare  ødelagte,  og  Forterne  ikke  havde  overgivet  sig,  be- 
sluttede Admiralen  overeensstemmende  med  sine  udtrykkelige 
Ordrer  strax  at  vise  sig  for  New-Orleans  med  alle  sine  Skibe. 
Underveis  blev  Flaaden  angreben  af  et  Landbatteri  paa  om- 
trent tyve  Kanoner,  som  imidlertid  snart  bleve  bragte  til 
Taushed.  Overalt  paa  Floden  mødte  man  den  meest  hen- 
synsløse ødelæggelse  af  alt  Værdifuldt  i  Skikkelse  af  bræn- 
dende Bomulds-,  Kul-  og  Dampskibe.  Det  mægtige  Pantser- 
batteri  « Mississippi » ,  som  Sydstaterne  ikke  naaede  at  fuld- 
føre, kom  brændende  flydende  ned  ad  Floden,  og  ved  New- 
Orleans,  hvor  Pøbelens  Easeri  steg  til  det  Høieste,  blev  Alt, 
der  blot  kunde  flyde  paa  Søen,  opbrændt,  saa  Farraguts  Skibe 
havde  Møie  med  at  undgaae  de  brændende  Vrag.  Skibene 
ankrede  ligeud  for  New-Orleans,  og  en  Officeer  blev  strax 
sendt  iland  for  at  forlange  Byens  Overgivelse ;  men  Byen  var 
i  Oprør,  Magistraten  fordringsfuld,  og  Farragut,  der  ingen 
Tropper  havde   til  sin  Raadighed,    vilde  nødigt  beskyde  den 

aabne  By,  som  et  Par  Dage  senere,  den  28de,  overgav  sig 
til  ham,  og  Unionsflaget,  dækket  af  Flaadens  Kanoner,  blev 
heist  paa  Raadhuset  for  kort  Tid  derpaa  at  blive  beskyttet 
af  General  Butlers  maaskee  lidt  for  kraftige  Haand. 

Dagen  efter  Ankomsten  til  New-Orleans  udgav  Farragut 
følgende  Dagsbefaling :  »Klokken  elleve  ville  vi  Alle,  Officerer 
og  Mandskab,  takke  den  Almægtige  for  Hans  underfulde  Naade 
og  Godhed  ved  under  de  sidste  Dages  Begivenheder  at  have 
ladet  os  miste  saa  faa  Folk.  Paa  det  nævnte  Klokkeslet  vil 
Gudstjenesteflaget  blive  heist  paa  alle  Flaadens  Skibe,  og 
deres  Besætninger  ville,  samlede  i  Ydmyghed  og  Bøn,  bevidne 
Ham,  der  raader  for  alle  Ting,  deres  Tak".  Og  New-Orleans 
Besættelse  —  et  af  Krigens  Hovedmomenter  —  blev  naaet 
med  et  Tab  af  kun  et  hufldrede  og  fem  og  firsindstyve  Dræbte 
og  Saarede;  Skibene  bleve  trufne  i  Alt  et*  hundrede  og  fire 
og  tresindstyve  Gange,  og  flere  af  dem  havde  lidt  betydeligt. 

Da  Farragut  viste  sig  for  New-Orleans,  efterlod  han,  som 
vi  have  seet.  Forterne  og  nogle  Krigsskibe  bag  ved  sig  ube- 
seirede.  Morteerskibene  laae  nedenfor  Forterne  under  Porter, 
der  strax,  da  han  fik  at  vide,  at  Admiralen  var  sluppen 
lykkelig  forbi,  sendte  en  Parlamentair  iland  for  at  forlange 
Forternes  Overgivelse,  hvilket  blev  afslaaet.  Bombardementet, 
der  ikke  længer  blev  besvaret,  fortsattes,  og  Porter  lod  nogle 
af  Morteerskonnerterne  kaste  Bomber  efter  Pantserbatteriet 
"Louisiana«,  der  laa  tæt  under  Fort  Jackson,  og  hvis  Uvirk- 
somhed under  Kampen  kun  kan  forstaaes  ved,  at  dens  Be- 
sætning hiin  Nat  —  som  der  berettes  fra  flere  Sider  —  var 
drukken.  Imidlertid  vare  Forterne  nu  afskaarne  fra  al  Tilførsel, 
og  samme  Dag,  som  Unionsflaget  blev  heist  i  New-Orleans, 
kom  en  Parlamentair  fra  Forterne  ombord  til  Porter,  og  Under- 
handlingerne, der  førte  til  Forternes  Overgivelse,  kom  igang. 
Medens  Underhandlerne  vare  samlede  i  Porters  Flagskib,  og 
ParlamentairflagCt  vaiede  fra  Forterne,  blev  der  meldt  ham, 
at  "Louisiana«  kom  brændende  drivende  ned  mod  hansMor- 
teerskibe.    Porter  spurgte  de  tilstedeværende  Sydstatsofficerer, 

hvad  det  skulde  sige,  og  fik  til  Svar:  «Vi  ere  ikke  ansvarlige 
for  Søofficerernes  Handlemaade".  »Louisiana«  nærmede  sig, 
og  der  kom  Melding  til  Porter,  at  det  brændende  Skib  kunde 
blive  farligt  for  hans  eget  Skib.  Paa  hans  Spørgsmaal,  om 
»Louisianas«)  Kanoner  vare  ladte,  blev  der  svaret:  :<Det  er 
ikke  usandsynligt« ,  og  i  samme  ^ieblik  gik  Kanonerne  af. 
Efter  at  have  givet  Ordre  til  at  fjerne  de  Skibe,  der  mulig- 
viis  kunde  komme  i  Veien  for  det  brændende  Pantserskib, 
bemærkede  han  til  de  fjendtlige  Officerer:  «Hvis  De  ikke 
frygte  for  den  Explosion,  der  snart  vil  komme,  saa  kunne  vi 
Andre  ogsaa  tage  imod  den«.  Underhandlingerne  fortsattes; 
kort  efter  sprang  Skibet  i  Luften  med  et  forfærdeligt  Brag, 
der  milevidt  omkring  rystede  Alt,  men  heldigviis  skeete  det 
ikke  i  Nærheden  af  Skibene. 

Mississippiflodens  Munding  var  saaledes  igjen  aabnet,  og 
en  Troppestyrke  besatte  New-Orleans;  men  hvor  føleligt  det 
lidte  Nederlag  var  for  Sydstaterne,  saa  var  den  store  Flod  og 
dens  Bifloder  langt  fra  i  Nordstaternes  Hænder,  thi  en- 
hver gunstig  StiUing  paa  Floderne  blev  befæstet.  Torpedoer 
og  Forhindringer  bleve  udlagte,  og  dybt  inde  i  Landet  byggedes 
Vædderskibe.  Vel  kunde  Nordstatsorlogsmændene  befare  Flo- 
den, blokere  Bifloderne,  for  en  stor  Deel  saaledes  standse 
Trafiken  og  for  en  kort  Tid  bringe  de  anlagte  Batterier  og 
opkjørte  Feltbatterier  til  Taushed;  men  Træskibene  led  naturlig- 
viis  ofte  betydeligt  ved  ideligt  at  komme  i  Kast  med  Land- 
batterierne, og  Arbeidet  var  høist  utaknemmeligt  for  Flaaden ; 
thi  nye  Batterier  bleve  hurtigt  anlagte  ved  Flodens  mange 
Bøininger,  der  i  den  rivende  Strøm  vare  vanskelige  at  passere. 
I  lang  Tid  efter  New-Orleans  Besættelse  manglede  Skibene 
Hærens  nødvendige  Samvirken,  uden  hvilken  Sydens  befæstede 
Stillinger  ved  det  mægtige  Flodsystem  ikke  kunde  erobres 
eller  holdes  for  længere  Tid,  om  Skibene  endog  vare  heldige 
nok  til  at  opnaae  en  øiebUkkelig  Overgivelse. 

Tidligt  i  Mai  gik  Farragut  op  ad  Floden,  og  strax  to 
Mile  ovenfor  New-Orleans  traf  han  paa  nogle  forladte  Batterier 

Og  paa  nogle  yderst  kostbare  og  storartede  Flodforhindringer 
af  Bomme  ogKjæder,  der  vare  udspændte  for  at  forhindre  den 
oprindelige  Mississippiflotille  fra  at  nærme  sig  Byen  Nord  fra. 
Den  Maade,  hvorpaa  Sydstaterne  undertiden  sogte  at  forsvare 
deres  Byer  ved  Floden,  gjorde  af  og  til  Farragut  Bryderier. 
De  anlagde  saaledes  Batterier  tæt  ved  Byerne,  og  naar  saa 
et  eller  andet  Skib  fordrede  Byens  Overgivelse,  og  de  civile 
øvrighedspersoner  negtede  den,  vare  Skibscheferne  i  den 
ubehagelige  Omstændighed,  enten  at  lade  Oprørsfanen  vaie 
eller  ogsaa  ved  at  fyre  løbe  Fare  for  at  blive  sigtede  for  bar- 
barisk Fremgangsmaade,  for  at  myrde  Qvinder  og  Børn,  og 
saa  videre.  En  af  de  commanderende  Sydstatsgeneraler,  Lo- 
veli, sendte  i  en  saadan  Anledning  Farragut  et  meget  vold- 
somt Brev,  der  endte  med  følgende  Phrase:  «Den  Skik  at 
slaae  Qvinder  og  Børn  ihjel  er  lykkeligviis  ophørt  siden  de 
indianske  Stammers  Udryddelse,  og  jeg  haaber  ikke  Unionens 
Søofficerer  ville  kalde  den  tillive  igjen.«  Havde  Folk,  der 
bleve  tiltroede  Sympathi  for  Unionen,  deres  Eiendomme  be- 
liggende ved  Bredderne,  var  det  ikke  usædvanligt,  at  Sydstats- 
mændene paa  saadanne  Punkter  netop  opkjørte  et  Feltbatteri 
eller  lode  nogle  Riffelskytter  aabne  Ilden  mod  Nordens  Trans- 
portskibe, for  hvilken  Overlast  Straffen  ikke  udeblev,  og  paa 
denne  Maade  blev  megen  uskyldig  Privateiendom  ødelagt. 

At  vedligeholde  Forbindelsen  med  de  store  vestlige  Stater, 
var  et  Livsspørgsmaal  for  Sydstaterne,  og  skjøndt  Unions- 
skibene,  som  ovenfor  omtalt,  kunde  befare  Floden,  blev  denne 
Dag  for  Dag  stærkere  befæstet,  og  Nordstatsregjeringen  øn- 
skede derfor  Intet  heller,  end  at  Skibene  skulde  slaae  et  andet 
Hovedslag  paa  Mississippien ,  hvorfor  Farragut  « efter  Mini- 
steriets ønske  og  Præsidentens  Befaling»  besluttede  at  gjøre 
et  Angreb  fra  Flodsiden  paa  Vicksburg,*)  Mississippis  Gi- 
braltar,   skjønt  han  aldeles  manglede  en  tilstrækkelig  Land- 


*)    Vicksburgligger  under  32 Va"  nordlig  Brede;  New-Orleans  under  SO**. 

styrke.  Byen  Vicksburg  ligger  ved  en  skarp  Bøining  i  Floden 
og  forsvaredes  af  en  næsten  tre  Qvartmile  lang  Kække  svært 
og  talrigt  armerede  Batterier,  der  deels  vare  anlagte  som 
Strandbatterier  og  deels  op  ad  Skraaninger  omkring  Byen 
indtil  en  Høide  af  tre  hundrede  Fod  over  Floden.  Skibe, 
der  vilde  nærme  sig,  vare  saaledes  udsatte  baade  for  lang- 
skibs Skydning  og  for  de  hoitliggende  Batteriers  plonge- 
rende  Ild. 

Ligesom  ved  New-Orleans  var  det  Admiralens  Mening 
at  lade  Porters  Morteerskonnerter  bombardere  de  fjendtlige 
Værker,  inden  de  dertil  bestemte  Skibe  gave  sig  i  Kast  med 
Batterierne,  og  med  megen  Uleilighed  bleve  sexten  Morteer- 
skonnerter slæbte  den  lange,  bugtede  Vei  mod  Strømmen  fra 
Mississippimundingen  til  Vicksburg.  Den  26de  Juni  om  Af- 
tenen begyndte  Bombardementet,  og  den  28de  om  Morgenen 
gjorde  Farragut  Signal  for  otte  større  og  mindre  Skibe,  svært- 
armerede  Corvetter  og  Kanonbaade,  der  alle  havde  været  med 
ved  New-Orleans,  til  at  lette  og  engagere  Batterierne,  paa 
samme  Tid  som  Morteerskonnerterne  kastede  det  størst  mu- 
lige Antal  Bomber  og  Porter  med  sine  Hjuldampskibe 
løb  tæt  ind  under  de  nærmeste  Strandbatterier  for  at  bringe 
disse  til  Taushed.  Den  natlige  Kamp  begyndte,  kun  oplyst 
af  Glimtene  fra  Kanonerne,  og  Ilden  beskrives  af  Deeltagerne 
som  endnu  heftigere  end  ved  Forterne  Jackson  og  St.  Philip: 
Qorten  Dampskibe  og  sexten  Morteerskonnerter  svarede  Skud 
for  Skud  paa  Landbattcriernes  Ild,  og  Projectiler  af  enhver 
Caliber,  ligefra  tretten  Tommers  Bomber  til  Riffelkugler,  susede 
igjennem  Luften.  Som  vi  have  seet,  skete  Angrebet  for- 
nemmelig, fordi  Regjeringen  ønskede,  at  der  skulde  gjøres  Noget, 
og  Admiralens  Mening  var  hovedsagelig  at  vise,  at  hans  Træ- 
skibe til  enhver  Tid  kunde  passere  Mississippiens  stærkeste 
Batterier ;  thi  at  erobre  den  faste  Stilling  ved  Vicksburg  uden 
en  tilstrækkelig  stor  Landstyrke,  havde  han  anseet  for  en 
Umulighed,  og  for  at  bruge  Porters  egne  Ord  i  Rapporten: 
« kunde  Dampskibe  og  Morteerskonnerter  fuldstændigt  beherske 

Floden  og  Strandbatterier,  men  kravle  op  ad  tre  hundrede 
Fod  høie  Skrænter,  det  maatte  der  Soldater  til!»  Fem  af 
Farragiits  Skibe  slap  godt  forbi;  vel  led  de  Betydeligt  paa 
Skrog  og  Reisning,  men  Fjenden  skjød  ofte  for  høit,  og  da 
»Hartford«  i  Dagningen  passerede  et  af  de  ovre  Batterier, 
bragtes  dette  fuldkomment  til  Taushed,  Matroserne  gave  tre 
Hurraer,  men  Glæden  varede  kun  kort,  thi  da  « Hartford« 
havde  fjernet  sig,  kom  Folkene  til  Kanonerne  og  begyndte 
Skydningen  igjen  med  nogle  af  disse.  Admiralskibet  led  en 
Deel  paa  Skrog  og  Reisning,  men  havde  mærkeligt  nok  ingen 
Døde  eller  Saarede,  og  havde  blot  Skibenes  Linie  været  noget 
bedre  sluttet,  vilde  de  sandsynligviis  i  den  halvanden  Time, 
de  vare  i  Ilden,  have  lidt  endnu  mindre,  da  deres  samlede 
Ud  vilde  have  holdt  Fjenden  i  længere  Tid  borte  fra  Ka- 
nonerne, men  Mørke,  Krudtrøg  og  en  tre  Miles  Strøm  lagde 
foruden  Fjendens  Kanoner  store  Hindringer  i  Veien  for  Ski- 
benes Maneuvrer. 

Med  sin  sædvanlige  Kraft  førte  Porter  de  til  hans  Dehng 
hørende  forholdsviis  skrøbelige  Hjuldampere  mod  Fjenden; 
men  hans  Skibe  fik  nogle  høist  uheldige  Skud.  Ombord  i 
« Jackson«  sprang  en  Granat,  der  skød  Styreapparatet  itu; 
hurtig  kom  en  anden  Damper  «Clifton»  tilhjælp  for  at  slæbe 
sin  beskadigede  Kammerat  bort,  men  en  Kugle  træffer  en 
Dampkjedel,  Dampen  strømmer  voldsomt  ud,  dræber  strax 
syv  Mand,  skolder gflere  alvorligt,  og  i  Forvirringen  springer 
Nogle  overbord  af  Frygt  for  at  skoldes.  Nu  blev  « Jackson« 
det  hjælpende  Skib  og  bjergede  «Cliftons«  Folk.  Saa  kom 
« Westfield«  til,  men  ogsaa  dens  saarbare  Maskine  blev  for 
kort  Tid  beskadiget,  og  en  fjerde  Damper  slæbte  «Clifton» 
bort;  ('Jackson«  maatte  hjælpe  sig  selv  og  drev  med  Strømmen 
efterhaanden  ud  af  Ilden.  Hele  Flaadens  Tab  bestod  af  sytten 
Dræbte  og  tredive  Saarede,  og  Farragut  havde  gjort,  hvad 
han  kunde:  «Regjeringen«,  hedder  det  i  hans  Raport,  «vil 
see,  at  Forterne  kunne  passeres,  at  vi  have  passeret  dem,  og 
at  vi  kunne  gjore  det  om  igjen  saa  ofte,  det  bliver  forlangt. 

Det  vil  imidlertid  ikke  være  nogen  let  Sag  for  os  at  gjøre 
Andet  end  at  bringe  Batterierne  til  Tauslied  for  en  Tid,  saa- 
længe  Fjenden  med  en  betydelig  Styrke  kan  forhindre  en 
Landgang.!)  Ovenfor  Vicksburg  stødte  Farragut  sammen  med 
Commodore  Davis ,  der  med  den  oprindelige  Mississippiflotille, 
som  vi  strax  skulle  berøre,  gjennem  en  hæderlig  Virksomhed 
havde  naaet  Vicksburg  Nord  fra. 

Medens  Morteerskonnerterne  laae  fortøiede  langs  den  med 
Skov  bevoxede,  sumpede  Flodbred,  blev  der  gjort  flere  Forsøg 
paa  at  brænde  dem  op.  Men  Porter  var  paa  sin  Post  og 
holdt  Vagt  i  Skoven  for  ikke  at  blive  overrasket.  Den  1ste 
Juli  sendte  Sydstaterne  to  Eegimenter  ind  i  Skoven  for  at 
angribe  Skibene,  men  aldrig  saasnart  vare  Porters  Udkig 
drevne  tilbage,  førend  halvhundi-ede  Kanoner  og  Morterer, 
ladte  med  alle  forskjellige  Slags  Projectiler,  aabnede  Ilden  og  jog 
Tropperne  tilbage  med  betydeligt  Tab,  efterladende  en  stor 
Deel  Vaaben  og  Bagage.  Strax  herpaa  lod  Porter  fem  Hou- 
bitzer  bringe  iland  og  hængte  en  stor  Skibsklokke  op  i  et 
Træ;  en  Deel  Liner  satte  de  udstillede  Skilvagter  i  Forbin- 
delse med  Klokken,  og  allerede  Dagen  efter  maatte  han  prise 
sin  Fremsynethed,  da  der  skete  nok  et  samlet  Angreb,  som 
de  uventede  Smaakanoner  imidlertid  afviste.  Fra  den  Tid  af 
var  Porter  fri  for  større  Angreb,  men  Kiifelskytter  vedbleve, 
dækkede  af  Skoven,  deres  Virksomhed,  undertiden  med 
Miniaturgranater,  uden  at  Skibene  dog  derfor  forlede  deres 
Plads. 

Medens  Farraguts  og  Davis'  Skibe  laae  samlede  ovenfor 
Vicksburg,  kom  man  under  Veir  med,  at  et  kraftigt  Vædder- 
skib var  under  Bygning  et  Sted  op  ad  Jazoofloden,  der  falder 
i  Mississippi  lidt  nordenfor  Vicksburg,  og  gjennem  gjentagne 
Kecognosceringer  forvissede  man  sig  om,  at  der  tyve  Mile  fra 
Jazoos  Munding  var  anbragt  Forhindringer  tvers  over  Floden, 
at  et  Landbatteri  dækkede  Forhindringerne,  og  at  Vædder- 
skibet »Arkansas«  byggedes  her.  For  seent  blev  imidlertid 
en  Expedition  udrustet,   og  da  endelig,   den  15de  Juli,   en 


Fra  den  nordamerikanske  Søkrig.  75 

pantsret  Kanonbaad  itCarondelet« ,  en  Trækanonbaad  "Tyler » 
og  et  upantsret  Vædderskib  «Queen  of  the  West«*)  dampede 
op  ad  Jazoofloden,  mødte  de  "Arkansas«  med  hundrede  og 
firsindstyve  Mands  Besætning,  armeret  med  sex  otte  Tom- 
mers glatte  og  fire,  halvtredsindstyvepundige  riflede  Kanoner. 
Skibet  havde  stor  Lighed  med  "Merrimack«,  der  sloges  med 
den  første  Monitor.  Kanonbaadene  flygtede,  idet  de  beskøde 
deres  Fjende  uden  Virkning,  medens  hans  svære  riflede  Pro- 
jectiler  anrettede  stor  Skade,  og  ilde  tilredte  naaede  de  flyg- 
tende Kanonbaade  den  samlede  Flaade  ved  Vicksburg.  Farra- 
gut  og  Davis  havde  vel  hørt  Kanonaden,  men  det  faldt  Ingen 
af  dem  ind,  at  det  var  noget  Alvorligt,  og  ikke  et  Skib  havde 
derfor  Dampen  oppe,  da  de  sønderskudte  Kanonbaade  kom 
isigte. 

Den  eneste  Maade,  hvorpaa  "Arkansas«  nu  kunde  naa 
ind  under  Vicksburgs  Kanoner  var  ved  at  løbe  Spidsrod 
gjennem  den  betydelige  Nordstatsflaade,  og  "Arkansas«  gjorde 
sine  Ting  godt.  Med  fuld  Fart  lob  Skibet  strax  midt  ind 
imellem  sine  Fjender  under  en  voldsom  Ild  fra  disse;  Kug- 
lerne prellede  af  mod  de  jernklædte  Sider;  « Arkansas«  brugte 
alle  sine  Kanoner,  der  paa  det  korte  Hold  anrettede  stor 
Skade  paa  Træskibene;  og  efter  faa  Minutters  Forløb  laa 
Vædderskibet  sikkert  tilankers  under  Landbatteriernes  Ka- 
noner. »Arkansas«  kom  Nordstatsskibene  saa  uventet,  at  den 
første  Forbauselse  næppe  fik  Tid  til  at  lægge  sig,  før  Skibet 
havde  udført  sin  dristige  Maneuvre,  og  sammenlignelsesviis 
har  det  sin  store  Interesse  at  erfare,  at  Pantservædderskibet 
paa  denne  Prøvefart  saarede  og  dræbte  otte  og  halvfjerdsinds- 
tyve Mand  ombord  i  Træskibene  eller  omtrent  halv  saa  Mange, 
som  der  saaredes  eller  dræbtes  paa  hele  Farraguts  Flaade,  da 
denne  forcerede  Indløbet  til  New-Orleans! 

Ærgrelsen  og  Forbittrelsen  var  selvfølgelig  stor  ombord  i 


*)    En  hurtig  Floddamper,  som  man  havde  fortømret  svært  og  forsynet 
med  Jernboug. 


76  Fra  den  nordamerikanske  Søkrig. 

Unionsskibene,  og  man  besluttede  strax  samme  Aften  at  gjere 
et  Forsøg  paa  at  ødelægge  den  høist  ubeleilige  Modstander. 
Noget  efter  Solnedgang  løb  to  af  Davis'  tyndtpantsrede  Ka- 
nonbaade  ned  og  gave  sig  i  Kast  med  de  øvre  Batterier, 
medens  Farragut  lettede  med  nogle  af  sine  Skibe  for  at  an- 
gribe de  nedre  Batterier  og  Vædderskibet.  Det  blev  imidlertid 
saa  mørkt,  at  det  var  umuligt  at  see  « Arkansas",  og  under 
den  natlige  Kamp,  som  udspandt  sig  mellem  Fæstningsvær- 
kerne og  Farraguts  Skibe,  blev  det  kun  nok  engang  godtgjort, 
at,  naar  Skibene  vilde,  kunde  de  løbe  forbi  Vicksburg. 

En  Uges  Tid  senere  gjordes  nok  et  uheldigt  Forsøg  mod 
"Arkansas«.  Morteerskibene  skulde  aabne  Ilden,  og  denne- 
gang var  det  een  af  de  omtalte  tyndtpantsrede  Kanonbaade 
« Essex«  og  saa  "Queen  of  the  West«,  der  skulde  løbe  forbi 
Landbatterierne  og  prøve  paa  at  løbe  »Arkansas«  ned.  Mor- 
teerskibene aabnede  Ilden,  « Essex«  løb  med  fuld  Fart  mod 
"Arkansas«,  som  netop,  lige  forinden  « Essex«  var  paa  Livet 
af  den,  kastede  sit  Forvarp  los  og  svingede  rundt  i  Strømmen, 
saa  at  Stødet  blev  undgaaet.  « Essex«  løb  sig  paa  Grund  og 
i  Løbet  af  en  halv  Snees  Minutter  brugte  nu  de  Qendtlige 
Batterier  og  "Arkansas«  Skibet  til  Skive.  Medens  « Essex« 
stod  paa  Grund  affyrede  den  sine  svære  Kanoner  mod  Vædder- 
skibet, og  da  Modstanderne  kun  laae  nogle  Alen  fra  hinanden, 
tilføiede  de  hinanden  endeel  Skade.  Imidlertid  kom  « Queen 
of  the  West«  til,  men  dette  Træskib  blev  hurtigt  saa  stærkt 
medtaget,  at  det  maatte  trække  sig  tilbage,  og  med  Nød  og 
næppe  naaede  det  ud  af  Ilden.  « Essex«  bakkede  sig  af 
Grund,  og  under  en  Regn  af  Projectiler  løb  Kanonbaaden 
forbi  alle  Batterier.  Saa  at  sige  ikke  Skud  traf  den  bevæge- 
lige Skive,  og  "Essex«  naaede  Farraguts  Skibe. 

Et  mærkeligt  Uheld  fulgte  under  hele  Krigen  Sydstaternes 
Vædderskibe,  og  "Arkansas«  skulde  ogsaa  kun  kort  Tid  op- 
træde paa  Krigsskuepladsen.  Den  8de  August  om  Morgenen 
mødte  en  af  Commodore  Davis  tyndtpantsrede  Kanonbaade 
Vædderskibet;  en  Kamp  begyndte,  hvorunder  »Arkansas«  strax 

kom  ibrand  og  blev  sat  paa  Grund;  Besætningen  reddede  sig 
iland,  og  efter  kort  Tids  Forlob  sprang  det  frygtede  Vædder- 
skib i  Luften.  Som  Grund  til  dette  pludselige  Endeligt  an- 
gives, at  Maskinen  var  gaaet  istykker,  hvorfor  Chefen  foretrak 
at  sprænge  Skibet  i  Luften.  At  Vædderskibet  var  en  alvorlig 
Modstander,  fremgaaer  bedst  af  Farraguts  egne  Ord,  thi  han 
indberettede:  «Det  er  i  et  af  mit  Livs  lykkeligste  Øieblikke, 
da  jeg  underretter  Regjeringen  om  Arkansas  ødelæggelse." 

Som  tidligere  berørt  modte  Farragut  Davis'  Eskadre  ovenfor 
Vicksburg.  Denne  Eskadre,  den  oprindelige  Mississippiflotille, 
der  i  Slutningen  af  1861  udelukkende  var  bygget  paa  det  store 
Flodsystem,  midt  inde  i  Landet,  have  vi  tidligere  (jfr.  Hist. 
Arch.  1870.  II.  Pag.  237  ff.)  omtalt  nøiere;  den  var  en  af  Krigens 
mærkelige  Fremtoninger,  et  Foster  af  amerikansk  Foretagelses- 
aand,  der  skabte  de  tidligere  omtalte  lavtgaaende,  ufuldkom- 
ment pantsrede,  men  svært  armerede  store  Casematkanon- 
baade,  som  den  driftige  og  talentfulde  Mr.  Eads  byggede  i 
saa  utrolig  kort  Tid.  I  Begyndelsen  var  den  lille  Flaadeaf- 
deling  underlagt  Hæren,  og  Forhaabningerne  til  dens  Virk- 
somhed vare  ikke  store,  men  snart  godtgjorde  den  under  den 
dygtige  Capitain  Foote  sin  Berettigelse  til  at  udgjore  et  sær- 
egent Led  af  Marinen.  Dag  for  Dag  voxede  Flotillen  i  Stør- 
relse, og  den  fik  sin  egen  Historie  i  den  mærkværdige  Flod- 
krig, hvorfor  vi  i  det  Følgende  i  Korthed  ville  følge  den  paa 
dens  Tog  ned  ad  Floden,  indtil  den  dybt  inde  i  Landet  stødte 
sammen  med  Farraguts  Skibe,  der  havde  aabnet  Mississippien 
fra  den  mexikanske  Havbugt. 

Da  Foote  den  6te  September  1861  overtog  Commandoen 
over  den  vestlige  Flotille,  bestod  den  kun  af  tre  Træskibe, 
man  i  Hast  havde  kjøbt  og  armeret;  men  ni  pantsrede  Ka- 
nonbaade  og  otte  og  tredive  Morteerbaade  vare  under  Byg- 
ning, og  efterhaanden  som  disse  bleve  færdige,  stødte  de  til 
Foote,  der  havde  stor  Vanskelighed  ved  at  skaffe  nogenlunde 
gode  Besætninger  tilveie.  I  Begyndelsen  bestod  Kanonbaadenes 
Tjeneste  i  Recognosceringer  og  i  at  støtte  Armeens  Bevægelser 

langs  Flodbredden,  og  til  dette  Sidste  egnede  de  sig  fortrin- 
ligt, thi  lavtgaaende,  som  de  vare,  kunde  de  \øhe  tæt  ind 
under  Land,  og  saa  langt  deres  svære  Kanoner  rakte,  havde 
Armeen  fri  Passage,  thi  de  fjendtlige  opkjørte  Feltbatteriers 
lette  Artilleri  kunde  ikke  gjore  de  letpantsrede  Skibe  nogen 
væsentlig  Skade,  og  flere  Gange  bleve  Sydstatstropperne  haardt 
straffede  for  deres  Dristighed  i  at  binde  an  med  Kanonbaa- 
dene,  hvis  Besætninger  imidlertid  næsten  daglig  vare  Gj  en- 
stand  for  skjulte  RifFelskytters  Efterstræbelser. 

I  Begyndelsen  af  1862  skulde  imidlertid  Skibene  optræde 
med  mere  Eftertryk  paa  Krigsskuepladsen,  og,  uden  nærmere 
at  omtale  de  fjendtlige  Hæres  Stilling  ligeoverfor  hverandre, 
skulle  vi  blot  anføre,  at  Forterne  Henry  og  Donelson,  der 
lukkede  to  af  Mississippis  store  Bifloder,  Cumberland  ogTenessee, 
for  Nordstaternes  Transporter,  vare  to  af  Sydens  Holdepunk- 
ter, der  først  maatte  indtages,  inden  |man  kunde  tænke  paa 
en  fremadgaaende  Bevægelse  mod  sydligere  beliggende  befæ- 
stede Stillinger,  Man  besluttede  først  at  angribe  Fort  Henry, 
og  Expeditionen  bestod  af  fire  pantsrede  og  tre  upantsrede 
Kanonbaade ,  alle  armerede  med  femoghalvfjerdsindstyve  svære 
Kanoner;  man  erindre,  at  disse  saakaldte  Kanonbaade  vare 
temmelig  store  til  denne  Benævnelse  i  snevrere  Betydning. 
Et  Troppecorps  under  General  Grant,  indskibet  i  Transport- 
skibe, fuldstændiggjorde  Expeditionen.  Fort  Henry  var  et 
Værk  med  ni  Bastioner,  og  Bestykningen  bestod  af  en  Snees 
Kanoner:  tolv  glatløbede  toogtredivepundige  og  Eesten  nogle 
større  og  mindre  riflede  og  glatte  Kanoner.  Det  var  den 
6te  Februar  Klokken  ti  om  Formiddagen,  at  Foote  dampede 
op  mod  Fortet  for  for  første  Gang  at  prøve  sine  Kanonbaade 
i  den  til  alle  Tider  lidet  afholdte  Kamp  mod  Landbatterier. 
De  pantsrede  Faitøier  dampede  foran  med  de  tre  Træskibe 
en  Fjerdingvei  agterude,  og  paa  begge  Sider  holdt  man  sin 
Ild  tilbage,  indtil  Afstanden  var  omtrent  tre  Tusind  Alen, 
da  Skibene  begyndte  Skydningen.  Disse  nærmede  sig  mere 
og  mere,  man  saae  tydelig  Fortets  Kanoner  og  deres  Mand- 

skab,  og  da  Afstanden  kun  var  nihundrede  Alen,  aabnede 
Pantserskibene  en  godt  vedligeholdt  Ild  fra  deres  forreste 
Kanoner.  Fortet  svarede  og  traf  saa  godt,  at  den  lette  Pands- 
ring  viste  sig  at  være  til  stor  Nytte;  Trækanonbaadene  be- 
gyndte efterhaanden  ogsaa  Skydningen,  der  paa  det  korte 
Hold  fortsattes  livligt  og  med  god  Virkning  paa  begge  Sider. 
De  pantsrede  Kanonbaade  bleve  ofte  trufne,  det  tynde  Pand- 
ser  holdt,  og  Skaden,  der  blev  tilføiet  dem,  hidrørte  fra  Gra- 
nater og  Kugler,  der  kom  ind  af  Portene,  eller  som  traf  de 
upantsrede  Dele  af  Skibene.  En  Kugle,  der  ftøi  ind  af  en 
Port,  traf  en  af  Kanonbaaden  »Essex« 's  Kjedler,  og  Chefen, 
syvogtyve  Officeerer  og  Matroser  bleve  dræbte  eller  skoldede 
under  Explosionen;  i  Commandohuset,  hvortil  der  kun  var 
Adgang  nedenfra,  qvaltes  de  derstaaende  Folk  af  den  ud- 
strammende Damp,  og  Kanonbaaden  drev  uden  Styr  ned  ad 
Floden,  indtil  en  Trækanonbaad  tog  den  paa  Slæb.  Imid- 
lertid gjorde  Skibenes  Granater  lyst  i  Fortet:  flere  Kanoner 
blev  demonterede,  en  stor  ti  Tommers  Kanon  blev  ubrugelig, 
en  anden  Kanon  sprang,  og  da  efter  en  Times  Forleb  en 
Trediedeel  af  Besætningen  var  skudt  ned,  capitulerede  Com- 
mandanten  og  overgav  Fortet  til  Flotillen,  der  havde  to  Døde 
og  ni  Saarede  foruden  de  ved  Explosionen  Dræbte  og  Qvæstede. 
Kort  efter  Fortets  Overgivelse  sendte  Foote  tre  af  sine 
Skibe  længere  op  ad  Floden ;  disse  naaede  et  Par  Dage  senere 
op  til  Jernbanebroen  mellem  Memphis  og  Louisville,  hvor 
de  fandt  Broen  lukket  og  Aabnemechanismen  ødelagt;  oven- 
for Broen  flygtede  flere  Dampere  dybere  ind  i  Landet.  Strax 
blev  et  lille  Landgangscompagni  indskibet,  som  efter  en  Ti- 
mes Forløb  fik  Broen  lukket  op,  og  to  af  de  hurtigste  Ka- 
nonbaade sendtes  efter  de  Flygtende,  som  efter  fem  Timers 
Jagt  bleve  overhalte.  To  af  de  fjendtlige  Skibe,  der  vare 
ladede  med  Ammunition  og  Vaaben,  bleve  sprængte  i  Luften, 
og  Lufttrykket  var  saa  voldsomt,  at  en  Kanonbaad,  der  laa 
femtenhundrede  Alen  borte,  fik  en  let  Skade  paa  sine  Dækslu- 
ger.    Den  følgende  Aften  ødelagdes,  foruden  en  Masse  Ma- 

teriel,  en  tohundrede  og  firsindstyve  Fod  lang  Damper,  der 
var  under  Omdannelse  til  pantsret  Skib,  og  i  det  Hele  taget 
lykkedes  det  denne  heldige  lille  Expedition  at  tilintetgjøre 
eller  tage  ni  fjendtlige  Dampere. 

Langt  betydehgere  end  Fort  Henry  var  Fort  Donelson: 
omtrent  tyve  Fod  over  Floden  laa  et  Batteri  toogtredive-pun- 
dige  og  fireogtresindstyve  pundige  Kanoner;  tresindstyve  Fod 
høiere  oppe  et  lignende  og  endelig  halvandethundrede  Fod 
over  Vandet  det  egentlige  Fort,  bestykket  med  hundredeog- 
ottetyvepundige  Kanoner.  En  større  Troppestyrke  laa  hiin- 
sides  Skraaningen  i  en  befæstet  Stilling,  dér  var  udenfor 
Skudvidde.  Erobringen  af  dette  Fort  var  af  stor  Betydning, 
da  Tenesseefloden,  der  flyder  igjennem  en  særdeles  frugtbar 
Landstrækning,  var  seilbar  paa  en  Strækning  af  over  hun- 
drede danske  Mile  for  større  Skibe,  og  da  der  langs  dens 
Bredder  var  anlagt  udstrakte  Jernværker.  Den  commande- 
rende  General  ønskede  Intet  hellere,  end  at  Skibene  skulde 
angribe,  og  skjøndt  Foote  ved  at  have  ventet  en  halv  Snees 
Dage  kunde  have  foretaget  Angrebet  med  sex  Kanon- 
og  otte  Morteerbaade ,  foruden  at  han  til  den  Tid  vilde 
have  faaet  sine  Besætninger  completterede ,  hvortil  de  paa 
Grund  af  Desertion  hoilig  trængte,  efterkom  han  General 
Hallecks  Begjæring  og  sendte  den^  14de  fire  pantsrede  og  to 
upantsrede  Kanonbaade  mod  Fortet.  De  fire  første  dampede 
i  Linie  ved  Siden  af  hverandre,  saavidt  Pladsen  tillod  det, 
mod  Fort  Donelson,  som  aabnede  Ilden,  saasnart  Fjenden 
kom  paa  Skud.  Uden  at  svare  vedblev  Skibene  deres  Cours 
til  paa  en  Fjerdingveis  Afstand,  da  Skydningen  blev  alminde- 
lig. Kanonbaadene  mindskede  imidlertid  ikke  Fart,  men  løb 
dristigt  ind  paa  indenfor  sexhundrede  Alens  Afstand,  og  paa 
dette  korte  Hold  fortsattes  Kampen  livligt  i  Løbet  af  en  Ti- 
mes Tid.  Kanonbaadenes  Granater  og  massive  Projectiler 
sloge  ned  i  de  lavere  liggende  Batterier,  demonterede  engang 
imellem  en  Kanon  og  jog  Folkene  bort,  men  Fjendens  svære 
Kugler  anrettede  stor  ødelæggelse  ombord  i  de  tyndtpantsrede 

Skibe,  som  det  var  umuligt  Andet  end  træffe  paa  den  korte 
Afstand,  og  de  hundredeogottepundige  Projectiler  brøde  heelt 
igjennem  de  pantsrede  Sider.  Flere  Projectiler  slog  ind  igjen- 
nem  de  aabne  Porte,  dræbte  og  saarede  endeel  Mennesker, 
men  Skibenes  Kampevne  var  derfor  ikke  brudt;,  deres  Ild 
vedblev  usvækket,  hvorimod  Fortets  sagtnede  øiensynlig,  og 
Bakteriet  nærmest  Flodbredden  blev  forladt.  Men  lige  med 
Eet  vendte  Bladet  sig:  Leilighedsvaabnet ,  de  over  Hals  og 
Hoved  anskaffede,  ufuldkomment  pantsrede  Kanonbaade  bleve 
trufne  i  deres  Achillesbæl,  og  næsten  samtidigt  fik  tre  af 
Footes  Baade  Skud  i  Styreapparatet  og  maatte  lade  sig  drive 
ud  af  Ilden.  Kampen  var  endt  hermed,  og  Erfaringen  viste, 
at  de  svære  Projectiler  paa  kort  Hold  sloge  igjennem  Pants- 
ret,  —  man  erindre,  at  det  var  i  Begyndelsen  af  1862  og  i 
Amerika,  hvor  Krigen  først  fremkaldte  Pantserinteresser,  — 
der  dog  havde  gjort  god  Gavn  ved  at  holde  de  lettere  Kug- 
ler ude,  thi  en  af  Baadene  «Louisville»  blev  ramt  ikke  min- 
dre end  nioghalvfjerdsindstyve  Gange  og  havde  kun  ti  Døde 
og  Saarede,  og  en  anden  «Pittsburg»,  der  blev  truffet  fyrre- 
tyve Gange,  havde  kun  to  Saarede ;  i  det  Hele  taget  var  Flo- 
tillens  Tab  elleve  Døde  og  treogfyrretyve  Saarede,  et  ringe 
Tab  i  en  Artillerikamp  med  et  betydeligt  Landbatteri  paa 
sexhundrede  Alens  Afstand.  Næste  Dag  toge  Tropperne,  un- 
derstøttede af  et  Par  Kanonbaade,  Fortet  med  Storm  efter 
stort  Tab  af  Menneskeliv  paa  begge  Sider. 

Ved  Forterne  Henrys  og  Donelsons  Fald  blev  Sydstater- 
nes nordre  Forsvarslinie  brudt,  flere  vigtige  Byer  faldt  i 
Unionens  Hænder,  og,  trængte  Syd  paa  langs  Mississippi, 
optoge  de  Kampen  paa  Floden  ved  den  berømte,  faste  Stil- 
ling ved  øen  Nr.  10,  der  ligger  i  en  af  Flodens  skarpe  Sno- 
ninger. Fra  øen  løber  Floden  et  Stykke  Nordvest  hen,  saa 
i  vestlig  og  sydlig  Retning  og  ved  det  nordhgste  Knæk  lig- 
ger Byen  Ny-Madrid.  Under  øen  laa  et  flydende  Batteri 
paa  sexten  Kanoner  og  en  Deel  Kanonbaade;  selve  øen  og 
Flodbredderne  vare  forsvarede  af  halvfjerdsindstyve  svære  Ka- 

noner,  i  kort  Afstand  fra  hverandre  stode  Feltbatterier  op- 
kjørte,  Sønden  for  Ny  Madrid  var  der  ligeledes  Batterier,  og 
store  Sumpe  dækkede  hele  Stillingen,  der  holdtes  besat  af 
en  betydelig  Troppestyrke.  General  Pope  opererede  heldigt 
og  kraftigt  Sønden  for  Stillingen  med  en  betydelig  Armee, 
og  efterat  have  overvundet  store  Vanskeligheder  besatte  han 
Ny  Madrid  den  14de  Marts,  paa  samme  Tid  som  Foote  op- 
tog Operationerne  ovenfor  Øen.  At  angribe  Batterierne  fra 
denne  Kant,  var  et  vanskeligt  Stykke  Arbeide ;  thi  Strømmen 
\jdh  haardt,  og  Kanonbaadene  med  deres  ringe  Dampkraft 
kunde  ikke  gjøre  stort  Mere  end  stoppe  den,  og  fik  en  Ka- 
nonbaad  et  uheldigt  Skud  i  Maskinen  eller  Styreapparaterne, 
kunde  den  let  drive  ind  under  Fjendens  Kanoner.  At  holde 
Skibene  paa  Plads  med  Strømmen  og  bruge  de  forreste  Ka- 
noner, var  en  overmaade  vanskelig  Sag,  og  Foote  opgav  der- 
for at  slaaes  paa  kort  Hold,  idet  han  nærede  store  Forhaab- 
ninger  til  sine  Morteerbaade.  Desuden  havde  Sydstaterne  en 
Flaade  paa  den  nedre  Mississippi,  —  Farragut  gjorde,  som 
vi  have  seet,  forst  i  Slutningen  af  April  sit  beromte  Angreb 
mod  New-Orleans  — ,  et  af  de  Pantserskibe,  som  Faragut 
senere  ødelagde,  ventedes  daglig  op  til  -Øen  Nr.  10,  og  blev 
Footes  Flotille  svækket  betydeligt,  kunde  Sydstatsskibene  uden 
videre  vise  sig  paa  Bifloderne  og  paa  det  Stykke  af  Floden, 
der  allerede  var  bragt  i  Nordstaternes  Hænder.  Kegjeringen 
billigede  fuldstændigt  Footes  besindige  Fremgangsmaade,  og 
i  det  Hele  taget  tor  man  vel  paastaae,  at  denne  Fart  med 
Strømmen  med  Footes  ufuldkomne  Skib  var  en  for  Søman- 
den vanskeligere  Opgave  end  den,  Faragut  løste  saa  glim- 
rende ved  New-Orleans  ved  at  dampe  forbi  Batterier  og  For- 
hindringer mod  Strømmen. 

I  Forening  med  et  Troppecorps  gik  Foote  den  l4de  Marts 
fra  Cairo*)  ned  ad  Floden  med  syv  Pantserskibe  og  to  Mor- 


*)  Beliggende  paa  37  Gr.  nordlig  Brede. 

teerskibe,  en  Styrke ,  der  allerede  samme  Dag  forringedes 
med  en  af  de  pantsrede  Kanonbaade,  hvis  Kjedler  vare  lække, 
og  som  derfor  maatte  sendes  tilbage  forat  reparere.  Næste 
Dag  naaede  man  Øen,  men  en  tæt  Taage  indhyllede  Alt, 
saa  at  Operationerne  maatte  udsættes  til  den  følgende  Dags 
Morgen,  da  Morteerbaadene  paa  langt  Hold  begyndte  at  kaste 
tretten  Tommers  Bomber,  der  snart  dreve  flere  fjendtlige 
Regimenter  ud  af  deres  Stilling.  Den  følgende  Morgen  gjorde 
Kanonbaadene  det  første  Angreb;  tre  af  dem  bleve  surrede 
sammen  paa  Grund  af  den  enes  ringe  Maskinkraft,  og  lige- 
ledes paa  langt  Hold  aabnede  de  Ilden,  der  kun  havde  til- 
følge, at  de  Tropper,  der  stode  indenfor  Skudvidde,  trak  sig 
tilbage.  Kanonbaadene  bleve  kun  trufne  et  Par  Gange,  men 
en  Kanon,  der  sprang  i  en  af  dem,  dræbte  og  saarede  fem- 
ten Mand.  I  elleve  Dage  fortsattes  nu  denne  Kamp  paa 
langt  Hold;  Skibene  led  Intet,  og  blev  ogsaa  en  enkelt  Ka- 
non af  og  til  demonteret  i  Landbatterierne,  var  det  saa  tem- 
melig betydningsløst.  Footes  Afdeling  var  efterhaandenj  voxet 
til  sexten  Morteerbaade,  foruden  de  syv  Kanonbaade,  og  Syd- 
staternes Styrke  talte  paa  samme  Tid  tretten  Dampkanon- 
baade  foruden  et  Flydebatteri. 

Det  blev  imidlertid  snart  Foote  klart,  at  medmindre  det 
kunde  lykkes  General  Pope  at  bringe  Tropper  over  Floden 
nedenfor  øon  og  saaledes  omgaae  og  afskjære  Fjenden,  vilde 
Nr.  10  næsten  være  uindtagelig;  men  til  denne  Bevægelse 
behøvede  Pope  Transportmidler  og  Krigsskibe  til  at  dække 
sin  Bevægelse,  og  hvorledes  man  skulde  skaffe  ham  saadanne, 
var  det  store  Spørgsmaal.  I  et  almindeligt  Krigsraad  bleve 
to  forskjellige  Forslag  satte  under  Drøftelse;  det  første  var, 
at  sende  Kanonbaade  forbi  øeu,  men  da  kun  en  eneste  Of- 
ficeer stemte  herfor,  og  da  alle  de  øvrige  ansaae  det  for  hals- 
løs Gjerning,  blev  dette  Forslag  lagt  til  Side.  Det  Andet 
bestod  i  at  grave  en  Canal  igjennem  det  sumpede  Land  til 
Ny  Madrid  og  igjennem  den  sende  Generalen  den  fornødne 
Hjælp,  og  dette  Forslag  vandt  Bifald.    Tæt  ved  Flodbredden 

paa  Missouri- Siden  ligger  en  stor  Sump,  der  ved  Hoivande, 
ved  en  kun  femhundrede  Fod  bred  Landtange,  er  adskilt  fra 
Floden;  Sumpen  strækker  sig  Vest  og  Sydvest  ud  og  for- 
vandles paa  sine  Steder  til  Smaasøer,  der  forbindes  ved  smalle 
Canaler,  og  nær  ved  Ny  Madrid  mundede  en  lille  Aa  ud  i 
Floden.  Sumpene  var  hist  og  her  tæt  bevoxede  af  mægtige 
Træer  og  Underskov;  man  maatte  gjennemskjære  halvanden 
danske  Mile  Skov,  og  Canalens  hele  Længde  blev  tre  Mile 
med  en  Brede  af  halvhundrede  Fod.  Først  gjennemskar  man 
Landtangen,  og  Strømmen  løb  saa  hurtigt  her,  da  Floden 
laa  høiere  end  Sumpen,  at  Baadene  maatte  fires  igjennem 
med  Touge  paa  hver  Side  af  Canalen.  Undertiden  syntes 
Arbeidet  at  voxe  Amerikanerne  over  Hovedet ;  kæmpemæssige 
Træer,  der  stode  op  i  den  rivende  Strøm,  skulde  rykkes  op; 
det  var  ikke  nok  at  fælde  dem,  Kødderne  maatte  ogsaa  af 
Veien,  og  Smaaskibenes  Maskiner  og  Spil  bleve  anvendte; 
saa  kom  man  til  de  smaae,  mudrede  Canaler,  som  maatte 
uddybes,  gjøres  bredere,  og  i  hvilke  det  ikke  var  nogen  let  Sag 
at  gjøre  Siderne  af  tilstrækkelig  Fasthed.  Ufortrødent  ar- 
beidede  Soldater  og  Matroser  Dag  og  Nat,  ledede  af  Ingenieur- 
oberst  Bissell,  og  efter  nitten  Dages  Forløb  naaede  man  Ny 
Madrid,  hvor  General  Popes  Troppecorps  med  Begeistring 
modtog  den  lille  Flotille.  Men  desværre  var  det  ikke  lyk- 
kedes i  den  korte  Tid  at  gjøre  Canalen  farbar  for  nogen  af 
Orlogsmændene;  saadanne  maatte  der  til  for  at  dække  Over- 
gangen, og  ganske  naturligt  fremstod  igjen  det  tidligere  Spørgs- 
maal,  om  det  vilde  være  muligt  at  sende  Kanonbaade  forbi 
Batterierne. 

Som  Følge  heraf  besluttedes  det,  for  at  forringe  Faren 
ved  at  løbe  forbi  disse,  at  gjøre  et  Forsøg  paa  at  fornagle 
Kanonerne  i  et  af  de  øvre  Batterier,  der  af  Skibene  maatte 
passeres  paa  kun  fire  hundrede  Alens  Afstand,  og  fem  Baade, 
bemandede  med  halvhundrede  Matroser  og  halvhundrede  Sol- 
dater, bleve  om  Aftenen  den  første  April  sendte  afsted.  Med 
ombundne  Aarer  roede  den  lille  Styrke  klos  ind  under  Land 

Og  nærmede  sig  saa  forsigtigt,  at  de  først  et  Par  Baadslæng- 
der  borte  bleve  opdagede  af  Skildvagterne  ved  Kanonerne. 
Disse  affyrede  deres  Geværer  og  løb  bort^  og  det  gjaldt  nu 
at  skynde  sig;  thi  der  blev  gjort  Aliarm,  en  Qendtlig  Kanon - 
baad  lettede  strax  og  stod  ned  mod  Batteriet;  men  Foreta- 
gendet var  godt  ledet,  Vovestykket  lykkedes  ypperligt,  og 
efterat  have  fornaglet  elleve  Kanoner,  slap  hele  Styrken  bort 
uden  Tab, 

Den  følgende  Dag  rettede  hele  Footes  Eskadre  Ilden  mod 
det  omtalte  Flydebatteri,  der  ogsaa  laa  høist  ubeleiligt  og 
man  var  saa  heldig  at  træffe  det  saaledes,  at  det  drev  bort 
og  kom  paa  Grund. 

General  Pope  havde  i  den  seneste  Tid  stadigt  forlangt 
Kanonbaade  af  Foote,  Brevvexlingen  mellem  dem  blev  lidt 
skarp,  og  den  commanderende  Søofficeer  fandt  sig  foranle- 
diget til  kraftigt  at  imødegaae  Yttringer  som:  « Operationer- 
nes heldige  Udfald  afhænger  ene  af  Deres  Bestemmelser«) ; 
dog  da  nogle  af  de  væsentligste  Hindringer  vare  ryddede  af 
Veien,  besluttede  Foote  sig  til  at  sende  den  letpantsrede  Ka- 
nonbaad  «Carondelet'),  ført  af  Capitain  Walke  forbi  Batte- 
rierne.    Slutningen  af  Footes  Ordre  til  Walke  lød  saaledes: 

"Under  Udførelsen  af  Deres  vanskelige  og  farefulde  Hverv 
paalægger  jeg  Dem  Vigtigheden  af  at  have  alle  Lys  slukkede 
og  af  ikke  at  tillade  Nogen  ombord  at  tale,  naar  De  passe- 
rer Batterierne,  men  blot  hviske.  Brug  enhver  Forsigtighed, 
for  at  Fjenden  ikke  skal  mærke,  at  De  løber  forbi. 

Er  De  heldig  i  Udførelsen  af  de  Dem  paalagte  Pligter, 
som  De  frivillig  udfører,  vil  det  geraade  Dem  og  hver  Mand 
ombord  til  den  største  Ære,  og  jeg  er  sikker  paa,  at  Eegje- 
ringen  vil  belønne  en  Handling,  som  jeg  haaber,  vil  sætte 
Armeen  istand  til  at  gjøre  et  heldigt  Angreb  paa  Oprører- 
nes faste  Stilling  paa  samme  Tid,  som  vi  ville  angribe  i 
Fronten. 

Idet  jeg  anbefaler  Enhver  ombord  hos  Dem  til  Guds 
Varetægt,  der  styrer  alle  Ting,  forbliver  jeg  o.  s.  v. 


SQ  Fra  den  nordamerikanske  Søkrig. 

P.  S.  Er  De  uheldig,  og  er  det  umuligt  at  undslippe, 
brænd  eller  sænk  Deres  Skib  og  lad  det  ikke  falde  i  Fjendens 
Hænder.« 

Den  fjerde  April  blev  Alt  gjort  klart  ombord  i  «Caron- 
delet«  til  at  løbe  forbi  -Øen,  om  det  skulde  blive  en  mørk 
Nat.  Dækket  blev  klædt  med  et  extra  Lag  Planker;  Kjæ- 
der  bleve  lagte  paa  Kanonbaadens  meest  ubeskyttede  Steder; 
et  elleve  Tommers  Toug  blev  rullet  op  uden  om  Commando- 
huset;  Kjedlerne  bleve  dækkede,  kort  sagt,  man  belavede  sig 
saa  godt  man  kunde,  paa  at  skjærme  Skibet.  Veiret  blev 
iagttaget  med  spændt  Opmærksomhed,  thi  Foretagendet  var 
af  det  Slags,  der  i  moralsk  Henseende  nødigt  maa  opsættes 
Dag  til  anden,  og  da  Aftenen  kom,  saae  det  ud  til  at  blive 
klart  Veir,  men  efterat  Maanen  var  gaaet  ned,  forandrede 
Udseendet  sig:  det  begyndte  at  blive  diset.  Vinden  gik  om, 
og  mørke  Skyer,  der  bebudede  et  Uveir,  trak  op  i  Nordvest. 
Alt  var  i  Orden,  hvert  Lys  dæmpet,  hver  Mand  bevæbnet  til 
Tænderne  for  at  afslaae  mulig  Æntring,  Haandgranater  for- 
deelte  og  Dampsprøiten  klar  med  kogende  Vand.  Chefen 
havde  besluttet  at  sænke  Skibet  heller  end  at  sprænge  det  i 
Luften,  hvorved  der  vilde  gaae  flere  Menneskehv  tabt,  og 
Klokken  ti  lettede  "Carondelet«  med  en  Kulpram  paa  den 
ene  og  en  Pram  fuld  af  Hø  paa  den  anden  Side  til  yderligere 
Dækning. 

Alt  gik  godt  en  halv  Fjerdingvei,  og  man  troede  alle- 
rede, at  det  var  lykkedes  at  slippe  ubemærket  forbi,  men 
pludsehg  gik  der  Ild  i  Soden  i  Skorstenene,  og  som  oplyst  af 
to  store  Fakler  gled  Skibet  ned  ad  Floden.  Der  blev  kastet 
Eaketter,  Skildvagterne  gjorde  Allarm,  Kanoner  bleve  affy- 
rede, og  der  var  nu  ikke  Andet  for  end  at  sætte  fuld  Fart 
paa.  Det  truende  Uveir  var  nu  lige  over  Hovedet:  Kegnen 
styrtede  ned  i  Strømme,  Vinden  susede.  Lyn  fulgte  paa  Lyn, 
og  det  var  vanskeligt  at  skjelne  Tordnens  Kullen  fra  Kanon- 
skuddene, Man  kunde  ikke  see  en  Haand  for  sig,  men  dette 
uigjennemtrængelige  Mørke,    som    kun  Lynglimtene    oplyste. 

Og  som  under  andre  Omstændigheder  vilde  have  været  den 
storste  Fare,  hjalp  her  Kanonbaaden,  og  ikke  et  Skud  traf. 
Forude  holdtes  Loddet  gaaende;  en  gammel  Mississippilods, 
der  i  tyve  Aar  havde  faret  paa  Floden,  stod  her  og  gav  i 
Lynglimtene  Agt  paa,  hvor  <'Carondelet»  befandt  sig.  Strøm- 
men var  haard,  Prammene  paa  Siderne  gave  slet  Styring,  Skibet 
tog  i  Morket  en  Gier,  —  som  det  kaldes,  o:  kom  pludselig 
ud  af  Cours,  —  som  førte  det  mod  en  farlig  Grund  lige  un- 
der Batteriernes  Kanoner,  og  havde  ikke  et  Lynglimt  oplyst 
Lodsen  paa  heie  Tid  om  Skibets  Stilling,  havde  «Carondelet» 
været  tabt.  Landbatterierne  blevne  heldigt  passerede,  og 
Flydebatteriet,  der,  som  vi  have  seet,  var  kommet  paa  Grund 
længer  nede,  gjorde  heller  ingen  Skade.  Skydende  Minutskud 
—  det  med  Foote  aftalte  Signal  for  heldig  Forbifart,  hvilket 
imidlertid  ikke  blev  hart  under  Uveiret  —  ankom  Kanon- 
baaden under  Armeens  Jubel  og  Glædesblus  til  Ny  Madrid; 
men  lidt  Uheld  kommer  der  saare  let  paa  Soen,  og  «Caron- 
delet«  blev  løbet  haardt  paa  Grund  ved  sit  Bestemmelses- 
sted, dog  kom  den  efter  nogen  Anstrengelse  flot  igjen.  To  Næt- 
ter senere  løb  nok  et  Skib,  Pantserkanonbaaden  «Pittsburg» 
igjennem,  og  da  Oprørerne  indsaae,  at  de  ikke  kunde  holde 
Stillingen,  begyndte  de  at  trække  sig  tilbage,  og  om  Morge- 
nen den  7de  April,  inden  en  Soldat  var  kommen  over  Flo- 
den, overgav  den  berømte  ø  Nr.  10  sig  med  Besætning,  Ka- 
noner, nogle  Skibe  o.  s.  v.  til  Foote. 

Denne  Stillings  Erobring  og  det  samtidige  blodige  Ho- 
vedslag ved  Pittsburg,  hvori  Kanonbaadene  ogsaa  med  Held 
deeltoge,  brød  Sydens  anden  store  Forsvarslinie,  og  Natio- 
nens Tak  blev  strax  telegrapheret  til  Foote,  der  imidlertid 
var  bleven  saa  lidende  af  sit  Saar,  som  aldrig  lod  ham  sove 
roligt,  at  han  kort  Tid  efter  maatte  afgive  Commandoen  til 
Commodore  Davis.  Faa  Oflicerer  nøde  i  den  Grad  sine  Med- 
borgeres Agtelse  'Og  Tillid  som  Foote,  og  han  blev  senere 
bestemt  til  at  lede  Operationerne  mod  Charleston,  da  Admi- 
ral du  Pont  havde  været  uheldig  der,  men  Døden  bortrev  ham. 

Dag  for  Dag  voxede  Mississippiflotillens  betydningsfulde 
Samvirken  med  Landstyrken,  der  midt  inde  i  det  fjendtlige 
Land,  hvor  Veiene  vare  slette  og  Jernbanerne  ufarbare,  for- 
nemmelig vare  henviste  til  Flodveiene,  som  Skibene  holdt 
aabne.  Transporten  gik  her  meget  hurtigere  og  lettere  for 
sig  end  paa  Landjorden,  og  saa  langt  Kanonbaadenes  svære 
Kanoner  rakte,  havde  Tropperne  Intet  at  frygte  paa  Marschen 
langs  de  som  oftest  flade  Flodbredder,  som  de  lavtgaaende 
Kanonbaade  kunde  løbe  tæt  til.  Fjenden,  der  dreves  ud  af 
den  ene  faste  Stilhng  ved  Floden  efter  den  anden,  trak  sig 
Syd  paa. 

Tolv  Mile  Sønden  forøen  Nr,  10  ligger  den  vigtige  By 
Memphis*),  der  blev  forsvaret  af  de  stærke  Forter  Pillow  og 
Randolph;  Fort  Pillow  alene  var  et  Anlæg  med  fyrretyve 
svære  Kanoner,  der  støttede  sig  til  sex  Tusind  Mand  foruden 
til  et  Dusin  Dampkanonbaade.  I  Løbet  af  et  Par  Uger  gik 
Tingene  deres  vante  Gang  med  en  Artillerikamp  paa  langt 
Hold,  hvilken  viste  sig  at  være  temmelig  ørkesløs  for  begge 
Parter.  Medens  Flaaden  og  Hæren  laae  foran  denne  Stilling, 
blev  der  den  10de  Mai  leveret  et  af  disse  eiendommelige 
Fremtidssøslag,  hvoraf  den  amerikanske  Søkrigshistorie  har 
flere  at  opvise.  Den  fjendtlige  Styrke  bestod  af  otte  Kanon- 
baade, hvoraf  nogle  havde  Vædderapparat  og  andre  havde 
Siderne  beskyttede,  deels  med  Jernbaneskinner  og  deels  med 
Bomuldsballer.  Disse  Kanonbaade  svarede,  hvad  Størrelsen 
angaaer,  ligesaa  uegentligt  til  Kanonbaadebenævnelsen  som 
Nordstatskanonbaadene ;  det  var  Flod-  og  Slæbedam ^-»ere,  der 
i  Hast  vare  omdannede  til  Krigsbrug,  saa  godt  det  lod  sig 
gjøre;  Broderparten  af  dem  var  saaledes  uden  Tvivl  længere 
end  vore  gamle  Seillinieskibe ,  men  i  ringe  Dybgaaende  og 
svært  Artilleri  vare  de  et  fyldigt  Udtryk  for  «Kanonbaads- 
begrebet«  —  idetmindste  saaledes  som  det  opfattes  af  Nogle, 
og  hvad  andet  Navn  skulde  man  desuden  give  disse  Fartøier? 


•)  Beliggende  paa  35  Gr.  nordlig  Brede. 


Fra  den  nordamerikanske  Søkrig.  '  89 

Skjønt  deelviis  forsynede  med  Spore  eller  Vædderapparat, 
var  derfor  intet  af  de  ovennævnte  Skibe  af  den  Klasse,  som 
vi  i  vor  Fremstilling  have  betegnet  som  « Vædderskibe ». 
Typen  for  iiSydstatsvædderskibet»  ex  professo  var,  som  vi  have 
seet,  baade  større  og  krigsdygtigere.  De  syv  Nordstatskanon- 
baade  vare  langsommere;  men  hvor  ufuldkomne  de  forresten 
knnde  være,  vare  de  dog.  Farten  fraregnet,  Sydstatskanonbaadene 
overlegne,  Commodore  Davis  Skibe  laae  fortøiede  langs  Flod- 
bredden, da  Sydstatsskibene  den  nævnte  Dag  om  Morgenen 
kom  dampende  op  ad  Floden  med  Coursen  lige  paa  en  Mor- 
teerbaad,  som  de  vilde  løbe  ned,  men  Kanonbaadene  "Cin- 
cinnati« og  <iMound  City»  kom  hurtigt  til  Hjælp  og  frelste 
deres  Kammerat.  Kampen,  en  sand  Tournering,  blev  nu  al- 
mindelig; det  gjaldt  at  give  Stød  og  at  undgaae  Stød;  det 
korte  Hold  lod  baade  Kanoner  og  Revolvere  spille  en  stor 
Rolle,  og  medens  saaledes  »Cincinnati«  laa  og  duellerede 
langs  Siden  paa  en  Modstander,  skjød  »Cincinnatis«  Chef, 
Lieutenant  Stempel,  med"  sin  Revolver  det  fjendtlige  Skibs 
Lods;  strax  efter  saaredes  Lieutenanten  af  en  Riifelkugle; 
Duellen  vedblev  mellem  Besætningerne;  der  skulde  entres; 
men  « Cincinnati"  satte  Dampsprøiten  igang  med  kogende 
Vand  og  drev  de  fjendtlige  Matroser  bort  fra  deres  eget  Skibs 
Dæk.  En  saadan  Episode  beviser  bedst  Slagets  Charakteer; 
begge  Parter  sloges  godt,  men  Unionskanonbaadene  havde 
lidt  frygteligt  af  Explosioner  som  Følge  af  Skud  i  Kjedlerne. 
Da  de  to  Kanonbaade  vare  ødelagte,  trak  de  hurtigere  Syd- 
statsskibe  sig  efter  en  Times  Kamp  tilbage  under  Fortets 
Kanoner. 

Den  4de  Juni  blev  Fjenden  tvungen  til  ogsaa  at  opgive 
denne  faste  Stilling.  Dagen  efter  ankrede  Davis  en  halv 
Miil  Norden  for  Memphis,  hvortil  de  fjendtlige  Kanonbaade 
havde  trukket  sig  tilbage,  og  da  den  i  Slaget  lidte  Skade 
var  istandsat,  besluttede  Sydstatsskibene  at  gjere  det  sidste 
Forsøg  paa  at  forsvare  Memphis,  der  var  Knudepunktet  for 
en  af  Sydens  vigtigste  Jernbaneforbindelser.     Davis  havde  ef- 

terladt  to  Kanonbaade  ved  Forterne  Pillow  og  Eandolph,  men 
foruden  hans  fem  øvrige  Kanonbaade  førte  Unionsflotillen 
dennegang  fire  nye  Trævædderskibe  i  Ilden.  Det  var  sim- 
pelthen nogle  af  de  hurtigste  Floddampere,  der  ved  svær  For- 
tømring  og  Jernboug  vare  omdannede  deels  med  Hensyn  til 
at  kunne  taale  Stød,  men  fornemmelig  til  at  kunne  knuse 
Modstanderens  Side  ved  med  fuld  Fart  at  løbe  paa  ham. 
Det  var  en  Marineoberst,  EUet,  der  førte  disse  af  ham  saa 
meget  anbefalede  Vædderskibe,  og  han  brugte  dem  godt  og 
det  mere  end  een  Gang.  Sydstatsflotillen  laa  slagklar  ved 
Memphis,  og  Kampen  begyndte  den  5te  Juni,  inden  Kanon- 
baadene  kom  paa  Skud,  med,  at  to  af  Ellets  Vædderskibe  «Mo- 
narchi)  og  «Queen  of  theWest«*)  løb  lige  mod  den  fjendtlige 
Linie.  Sydstatsvædderskibene  søgte  at  bakke  ned  ad  Floden 
og  vende;  «Queen  of  the  West»  løb  imidlerd  strax  et  af  dem 
isænk,  men  blev  selv  derpaa  øieblikkelig  gjort  ukampdygtig 
ved  at  blive  truffet  eftertrykkeligt  af  et  fjendtlig  Skibs  Stavn; 
«Monarch»  løb  saa  paa  cQeen  of  the  Wests«  Banemand,  der 
sank  paa  Stedet.  Medens  denne  blodige  Tournering  rasede, 
vare  Kanonbaadene  komne  op ;  de  aabnede  deres  Ild,  og  kort 
efter  fløi  to  fjendtlige  Skibe  i  Luften.  Haardt  medtagne  af 
Kanonbaadenes  svære  Projectiler  søgte  Sydstatsflagskibet  "The 
little  Eebel»  mod  Land;  en  af  Ellets  Vædderskibe  vilde  stoppe 
det,  men  Stødet  var  for  svagt,  «The  little  Kebel»  naaede 
Flodbredden,  og  hele  Besætningen  sprang  overbord,  svømmede 
eller  vadede  iland  og  frelste  sig  i  Skovene.  Kampen  vedblev 
med  Haardnakkethdd,  men  i  mindre  end  en  Time  bleve  Syd- 
statsskibene  løbne  ned,  sprængte  i  Luften  eller  tvungne  til 
at  sætte  paa  Grund,  og  kun  et  eneste  af  dem  undkom. 
Unionsskibenes  Tab  af  MenneskeUv  var  ringe,  og  af  Skibe 
blev  kun  "Queen  of  the  West»  ødelagt. 

Efter  Søslaget   ved  Memphis   var  Sydens  Søstyrke   paa 


*)  Det  samme  Skib,   vi   have  seet  spille  en  Rolle  senere,    da  Farragut 
og  Davis  Skibe  forenedes. 

Floden  og  dens  Bifloder  hovedsagelig  brudt;  kun  hist  og  her 
oppe  paa  en  eller  anden  Biflod  byggedes  et  enkelt  Skib,  og 
ingen  større  Begivenhed  betegnede  det  korte  Tidsrum,  der 
forløb,  inden  Farragut,  der  havde  aabnet  Floden  Syd  fra,  for- 
enede sig  med  den  i  Begyndelsen  saa  ubetydelige  Mississippi- 
Flotille,  hvis  Virksomhed  dog  i  Løbet  af  nogle  Maaneder  var 
bleven  saa  overmaade  stor. 

Kun  en  mindre  Expedition,  der  blev  foretagen  op  ad 
« White  Kiver »  for  at  ødelægge  nogle  Landbatterier,  der  laae 
tyve  Mile  op  ad  denne  Flod,  ville  vi  omtale  paa  Grund  af 
et  Uheld,  der  mødte  en  af  Kanonbaadene.  Fire  af  disse, 
efterfulgte  af  Transportskibe,  hvori  et  Kegiment  Soldater  var 
indskibet,  gik  den  16de  Juni  op  ad  Floden,  og  den  følgende 
Dag,  samtidigt  med  at  Tropperne  bleve  landsatte,  engagerede 
Skibene  Batterierne.  Sænkede  Skibe  gjorde  Seiladsen  van- 
skelig, men  Kanonbaadene  dampede  videre,  og  «MoundCity», 
der  havde  nærmet  sig  paa  en  Afstand  af  omtrent  ni  hun- 
drede Alen,  blev  pludseligt  angrebet  af  et  maskeret  Batteri, 
der  sendte  et  Projectil  igjennem  en  af  Kanonbaadens  aabne 
Porte  ind  i  Kjedlerne.  Det  var  maaskee  det  meest  uheld- 
svangre Skud,  der  traf  noget  Skib  under  hele  Krigen;  thi 
af  en  Besætning  paa  hundrede  og  fem  og  halvfjerdsindstyve 
Mand  slap  kun  sexogty ve  uskadte  derfra ;  Nogle  fløi  i  Luften, 
Andre  bleve  skoldede  eller  saarede  paa  en  anden  Maade,  og 
for  at  undgaae  at  blive  levende  kogte  sprang  en  Mængde 
overbord.  Det  var  en  forhenværende  Nordstatssøolficeer,  der 
commanderede  Fortet,  og  han  udviste  en  heldigviis  sjelden 
Grusomhed  ved  at  skyde  paa  de  Svømmende.  Samme  Af- 
ten begravedes  nioghalvfjerdsindstyve  Mand  af  «Mound  Citys« 
ulykkelige  Besætning.    Fortet  blev  taget  med  Storm. 

Som  vi  have  meddeelt  løb  Farragut  den  28de  Juni  forbi 
Vicksburg,  og  den  sydlige  og  nordlige  Mississippieskadre  vare 
saaledes  forenede  'efter  hver  for  sig  at  have  bidraget  væsent- 
lig til  at  bryde  Sydens  Kraft  ved  den  næsten  fuldkomne  øde- 
læggelse af  Fjendens  Søstyrke  paa  den  mægtige  Flod  og  ved 

at  sætte  Hæren  istand  til  at  udføre  mangen  vigtig  Bevæ- 
gelse. Vi  ville  standse  her;  et  Afsnit  af  den  paa  Kesultater 
saa  rige,  eiendommelige  Flodkrig  var  endt;  men  fra  Vicks- 
burg,  Mississippis  Gibraltar,  vedblev  Sydstatsflaget  at  vaie, 
og  meget  Blod  skulde  flyde,  inden  den  med  saa  megen  Tap- 
perhed forsvarede  og  med  ikke  mindre  Udholdenhed  angrebne 
faste  Stilling  ved  Vicksburg  skulde  overgive  sig  til  den  seir- 
rige  General  Grant  det  følgende  Aars  Sommer. 

o.  Irminger. 

„En  af  Verdens  største  og  forunderligste  Mænd". 
(Subm). 


I. 

i:  aa  en  af  Færøerne  gik  omtrent  ved  Aar  1170  en  Yngling 
paa  en  Snees  Aar  en  Dag  fra  Kirken,  blandt  hvis  Tjenere  han 
lige  var  bleven  optaget,  selvfølgelig  paa  et  af  den  lange 
Værdighedsrækkes  nederste  Trin.  Freidig  og  fornøiet  søgte 
han  sin  Moder  og  meente,  at  hun  nu  ret  skulde  være  glad 
ved  Udsigten  til,  at  hendes  Søn  kunde  blive  en  lærd  og  hellig 
Mand,  maaskee  tilsidst  en  Biskop.  Men  Moderen  gav  sig  til 
at  græde  og  sagde,  at  han  var  født  til  noget  Andet  og  Større, 
thi  Kong  Sigurd  i  Norge  var  hans  Fader,  og  han  havde  derfor 
Ret  til  Norges  Krone.  Da  opflammedes  det  unge  Menneske 
af  nye  og  store  Tanker;  han  besluttede  at  lade  Klærkevæsen 
og  alt  Andet  fare,  thi  nu  stod  hans  Hu  kun  til  at  vinde  den 
kongelige  Fædrenearv.    Denne  YngUng  hed  Sverre. 

Hans  Moder  Gunhild,  en  fribaaren  Qvinde  af  god, 
skjøndt  ikke  fornem  Æt,  havde  i  sin  Tid  tjent  den  ene  af 
Harald  Gilles  Sønner  og  Norges  samtidige  Konger:  Sigurd, 
Eysten  og  Inge,  nemlig  den  førstnævnte,  som  for  sin  stygge 
Mund  ogsaa  kaldtes  Sigurd  Mund.  Hun  havde  ledet  Mad- 
lavningen ombord  paa  hans  Skib,  naar  han  drog  frem  og  til- 
bage mellem  Bergen  og  Nidaros  (Trondhjem),  og  Sigurd  Mund, 


*)    Til  Udaroeidelsen   er,    foruden   andre   Kilder,    hovedsagelig  P.   A. 
Munch:   »Det  norske  Folks  Historie«  benyttet. 

som  var  en  stor  og  smuk  samt  maalsnild  Mand,  men  derhos 
baade  madkjær  og  qvindekjær,  havde  vundet  sin  Madlaverskes 
Kjærlighed,  saa  hun  blev  svanger.  Dog,  alt  en  Stund  før 
hendes  Nedkomst,  truede  Kongen  med  at  ville  dræbe  Barnet; 
thi  en  pavelig  Afsending,  som  just  dengang  var  i  Norge,  havde 
gjort  store  Ophævelser  over  hans  usædelige  Levnet.  Gunhild 
blev  da  ræd  for  sit  Foster  og  flygtede  fra  Norge  til  Færøerne, 
hvor  hun  tog  Tyendeplads  paa  Bispegaarden ;  hos  et  Par 
gamle  Folk,  der  boede  i  Nærheden,  fødte  hun  i  al  Hemmelig- 
hed en  Søn,  som  hun  kaldte  Sverre,  og  som  foreløbig  blev 
hos  de  Gamle.  Dette  var  ved  Juletid  1152.  Færøerne  hørte, 
som  bekjendt,  dengang  under  Norge. 

Hen  paaVaaren  1153  kom  et  norsk  Skib  til  øen.  Om- 
bord paa  det  var  en  Mand  af  Kong  Sigurds  Hird,  en  færingsk 
Haandværker  ved  Navn  Une.  Han  havde  tidligere  beilet  til 
Gunhild  men  faaet  Afslag,  og  hun  hørte  om  hans  Komme 
med  Ængstelse,  thi  maaskee  søgte  han  hende  for  at  hævne 
sig,  eller  han  kunde  være  sendt  af  Kong  Sigurd  for  at  dræbe 
Barnet.  Derfor  skjulte  hun  det  i  en  Fjeldhule,  som  endnu 
kaldes  Sverres  Hule,  og  her  gik  hun  daglig  hen  for  at  give 
det  Næring.  Men  skjondt  hun  bar  Tyendedragt  og  gjorde 
Tyendedont,  blev  hun  dog  gjenkjendt  af  Une,  som  netop  ogsaa 
havde  taget  Bolig  paa  Bispegaarden,  thi  hans  Broder  Roe 
var  Capelian  hos  Bispen.  Une  beilede  paany  til  Gunhild,  fik 
vel  først  Afslag  som  tilforn,  men  ved  at  efterspore  hendes 
Veie  og  opdage  hendes  Gang  til  Barnet  nødte  han  hende  til 
at  love  sit  Ja.  De  bleve  da  viede  af  Bispen;  Sverre  udgaves 
for  at  være  deres  Søn,  og  Ingen  undtagen  de  selv  vidste 
bedre  Besked.  Une  reiste  Aaret  efter  med  Hustru  og  Barn 
til  Norge,  men  efter  Kong  Sigurds  Fald  (1155)  vendte  de  til- 
bage til  Færøerne,  hvor  Sverre  fremdeles  blev  hele  sin 
Barndom. 

Han  fostredes  da  her  paa  Fjeld  og  paa  Hav,  blev  stærk 
og  behændig  ved  at  springe  op  og  ned  ad  øernes  « Hamre-, 
ved  at  tage  Deel  i  den  dristige  Fuglejagt  og  den  meisomme- 

lige  Fiskefangst,  lærte  at  bruge  sine  Vaaben  som  sine  Lemmer, 
at  døie  Hunger  og  Kulde,  Storm  og  Regn,  at  være  snarraadig 
og  koldblodig,  hvad  enten  det  gjaldt  at  bjerge  Baaden  paa 
den  vilde  Sø  eller  at  fange  Grindeflokken  i  de  lukkede  Vige. 
Men  tillige  fik  han  boglig  Lærdom,  thi  han  opdroges  sammen 
med  Biskoppens  Børn  —  hans  saakaldte  Farbroder  Roe  var 
imidlertid  bleven  Biskop  —  og  det  sattes  altsaa  Sverre  som 
det  høieste  Maal  at  blive  Klærk.  Idet  han  lærte  Munkenes 
Viisdom,  fik  han  tillige  Kjendskab  til  deres  Daarlighed,  og 
begge  Dele  kom  ham  siden  til  god  Nytte. 

Det  er  fortalt,  hvorledes  Sverre  opgav  at  blive  Kirke- 
mand, da  han  underrettedes  om  sin  Ret  til  Krav  paa  Norges 
Kongedømme.  Men  hvilke  vare  da  Forholdene  i  Norge,  og 
hvilke  Udsigter  havde  Sverre  til  at  kunne  hævde  sin  Ret? 

Sverres  Fader,  Sigurd  Mund,  og  de  to  andre  Gillesønner 
vare  dræ-bte,  og  Haakon  Her  de  bred,  som  havde  over- 
vundet den  sidste  af  Brødrene,  var  hurtigt  derefter  selv  bleven 
fældet,  endnu  ikke  sexten  Aar  gammel.  Som  Seirherre  mellem 
saa  mange  Kampe  og  Uroligheder  stod  tilbage  den  listige  og 
kraftfulde  Høvding  Erling  Skakke,  og  han  havde  faaet  sin 
Søn  Magnus  gjort  til  Konge,  skjøndt  Magnus  kun  paa 
mødrene  Side  var  af  Hellig  Olafs  Æt.  Til  Gjengjæld  lod 
ErUng  sin  Søn  tage  Norges  Kongedømme  til  Lehn  af  St.  Olaf: 
derved  fik  han  nemlig  hans  Kongeværdighed  helliget,  idet 
Erke biskop  Eysten  salvede  og  kronede  Magnus,  og  saaledes. 
vandt  han  tillige  en  stor  Støtte  i  Kirkens  mægtige  Bistand. 
De  verdslige  Stormænd,  de  selvraadige  Høvdinger  og  oprørske 
Flokke  drog  han  saa  voldsomt  frem  imod,  at  al  Modstand 
blev  kuet,  om  ikke  knækket:  og  vel  havde  han  til  Valdemar  I 
(den  Store)  i  Danmark  aftraadt  "Viken»  o:  Landet  ved  Chri- 
stianiafjorden og  sydpaa  til  Gøta-Elven,  men  Danekongens 
Herredømme  i  disse  Strækninger  var  kun  en  tom  Navneværdi, 
saa  at  Erling  paa  egne  og  paa  Sønnens  Vegne  havde  en  lige 
saa  stærk  som  vidtrækkende  Myndighed. 

Sverre   derimod  var    uden  Venner,    uden  Penge,    uden 

Navn.  Sin  Ket  til  at  kalde  sig  Kongs-Emne  formaaede  han 
ikke  at  godtgjøre,  thi  den  eneste  lovgyldige  Beviisferelse,  hvor 
Vidner  ei  var  at  faae,  nemlig  at  hans  Moder  kunde  staae 
frem  til  «Gudsdomi>  ved  Jernbyrd,  den  vilde  Erling  vel  aldrig 
tillade,  om  Gunhild  ellers  endnu  levede  ved  Sverres  Ankomst 
til  Norge  og  havde  Lyst  til  at  indlade  sig  paa  Jernbyrdens 
mislige  Prøve,  hvis  Udfald  altid  var  tvivlsomt.  Sverre  havde 
følgelig  aldeles  ingen  Støtte  og  saagodtsom  ingen  Udsigter 
til  at  naae  sit  Maal,  og  det  var  jo  heelt  usikkert,  om  han 
besad  de  Egenskaber,  der  kunne  gjore  en  Mand  til  Høvding 
og  en  Høvding  til  Konge.  Han  maatte  styre  ud  paa  Til- 
fældighedernes stormfulde  Hav  uden  at  kunne  laste  sin  Baad 
med  Andet  end  sit  eget  Jeg,  sit  haardføre  Legeme,  sin  snar- 
raadige  Forstand  og  sin  ihærdige  Sjæl,  der  rumaiede  hans 
bedste  Skat:  Modet,  Udholdenheden  og  Troens  lykkelige  Evne. 
Men  dermed  stævnede  han  fremad,  satte  Livet  ind  paa  sin 
Gjerning  og  fuldbyrdede  den  seirrigt. 

IL 

Sverre  opholdt  sig  rimeligviis  endnu  en  Stund  paa  Fær- 
øerne, inden  han  gav  sig  ud  paa  sin-  eventyrlige  Færd. 
Astrid,  en  Datter  af  Færøerbispen  lloe,  blev  formodentlig  hans 
Hustru,  og  hun  fødte  ham  flere  Børn ;  med  en  kongelig  Sys- 
selmand kom  han  i  voldsom  Trætte,  og  han  skal  have  gjort 
en  Eeise  til  Orknøerne,  uvist  i  hvad  Ærinde.  Stærke  Drømme 
røbe,  hvad  der  gjærede  i  hans  Sind,  eller  han  forstod  i  alt 
Fald  senere  at  fortælle  om  saadanne  Syner,  som  at  han  havde 
drømt  at  være  en  Fugl  i  Norge,  og  Fuglen  voxede  saa,  at 
den  med  sine  Fjer  dækkede  hele  Landet;  og  en  anden  Gang: 
at  Hellig  Olaf  rakte  ham  sit  Sværd  og  sit  Mærke,  og  han 
gik  frem  mod  Erling  Skakke  og  unge  Kong  Magnus,  hvis 
Fylking  strax  veg  tilbage.  løvrigt  vides  Intet  om  Slutningen 
af  hans  Ophold  paa  Færøerne.  Da  han  var  seilet  bort  og 
var  landet  i  det  sydlige  Norge,  medbragte  han  en  Skrivelse 
fra  Biskop  Eoe   til  Ærkebiskop  Eysten   men    fik   snart   saa 

Meget  at  vide  om  denne  Prælats  Venskab  for  Erling  og  Magnus, 
at  han  ikke  turde  haabe  god  Modtagelse  paa  den  Kant. 
Derimod  kunde  han  vistnok  vente  at  faae  Tilhold  hos  sin 
Frænde,  EystenMeyla,  som  med  Bistand  af  Birger  Brosa, 
Jarl  i  det  svenske  Gøtarike,  havde  reist  Oprør  mod  Erling 
og  Magnus,  og  som  netop  paa  den  Tid  —  i  Aaret  1174  — 
lod  sine  Følgesvende  "Birkebenerne«  give  sig  Kongenavn; 
men  Sverre  fandt  Eysten  Meylas  Færd  taabelig,  og  han  var 
for  besindig  til  at  forspilde  sin  egen  Sag  i  Utide  ved  at  for- 
ene den  med  slig  Daarlighed.  Derfor  foretrak  han  at  holde 
sig  tilbage,  og  uden  at  aabenbare  sig  for  Nogen  drog  han 
fra  Sted  til  Sted  og  benyttede  Leiligheden  til  at  lære  alle  For- 
hold ret  at  kjende.  Saa  kom  han  ogsaa  til  Erlings  Hird, 
gjorde  Bekjendtskab  med  flere  af  Hirdmændene,  ja  baade  med 
Jarlen  selv  og  med  Kong  Magnus,  og  da  han  var  behagelig 
og  lystig  i  Omgang,  fik  han  under  Samtaler  Meget  at  vide, 
som  de  næppe  havde  sagt,  om  de  havde  vidst,  med  hvem  de 
talte.  Troligviis  færdedes  han  i  Klærkedragt,  men  om  En- 
keltheder fra  denne  Tid  er  ikke  Synderligt  bevaret,  maaskee 
fordi  han  siden  har  bestræbt  sig  for  at  undertrykke  Medde- 
lelser derom. 

I  Slutningen  af  1176  optræder  han  udenfor  Norge,  hos 
den  nysnævnte  Jarl  i  Gøtarike,  Birger  Brosa,  hvis  Hustru 
Birgitte  var  Datter  af  Harald  Gille,  altsaa  Søster  til  Sverres 
Fader.  For  denne  Faster  og  hendes  Husbond  aabenbarede 
han,  hvem  han  var,  og  optraadte  i  det  Hele,  trods  sine  slette 
Kaar,  aabenlyst  som  norsk  Kongs-Emne;  men  han  fik  hverken 
Hjælp  eller  Trøst,  blev  derimod  mistænkt  og  ilde  behandlet. 
Da  Julen  var  forbi,  drog  han  derfor  atter  afsted  og  styrede 
nu  ad  Værmeland  til,  hvor  Folkvid  Lagmand  havde  en 
Datter  af  Sigurd  Mund  (altsaa  en  Søster  af  Sverre)  til  Hustru 
eller  Frille;  hun  hed  Cæcilia.  Det  var  i  den  haardeste 
Vintertid  (Januar"  1177),  i  et  uveisomt  Land,  og  Sverre  havde 
kun  en  eneste  Mand  hos  sig.  «Det  var«,  hedder  det  i  Sa- 
gaen,   "aldeles,  som  der  fortælles  i  Eventyr  om  Kongebørn, 

der  flygte  for  Stifmødre;  thi  sex  eller  syv  Dage  i  Rad  foer 
han  vild  i  ukjendte  Skove  og  led  baade  Hunger  og  Kulde«. 
Alligevel  naaede  han  frem  tilsidst  og  blev  vel  modtagen  af 
sin  Søster  Cæcilia.  Han  traf  endog  Reisende  fra  Norge,  men  det 
var  Flygtninge,  som  kun  fortalte,  at  Erling  og  Kong  Magnus 
nu  meer  end  nogensinde  havde  Magten,  og  Ingen  kunde  give 
Sverre  bedre  Raad,  end  at  han  maatte  opgive  sit  Maal  og 
dølge  sig  selv  indtil  bedre  Tider,  thi  fra  hans  Optræden  ved 
Birger  Brosas  Hof  vare  hans  Krav  blevne  bekjendte  vidt  om- 
kring, og  for  at  være  tryg  maatte  han  altsaa  fare  langveis 
bort  og  bie  paa  beleiligere  Stund.  At  en  saadan  vilde  komme 
snart,  saae  det  kun  lidt  ud  til;  og  dog  var  den  ganske  nær. 

ni. 

Birke b enerne  ere  alt  ovenfor  i  Forbigaaende  nævnte 
som  Oprørsmænd  mod  Erling  Skakke  og  Kong  Magnus.  Deres 
Flok  var  fremstaaet  1174  og  havde  faaet  sit  Navn  deraf,  at 
Folkene  en  Tid  havde  maattet  spænde  Birkebark  paa  Benene 
i  Mangel  af  bedre  Fodtøi.  Det  var  haarde  Karle,  raae  og 
vilde,  men  vaabendjærve.  I  to  Aar  havde  de  færdedes  i  det 
sydostlige  Norge,  derpaa  havde  de  vundet  Trondelagen,  de 
frie  Storbønders  gamle  Hjem,  hvor  Erling  og  Magnus  havde 
mange  Uvenner.  Eysten  Meyla,  formeentlig  Barn  af  Harald 
Gilles  Søn,  Kong  Eysten,  (altsaa  Sverres  Sodskendebarn), 
havde  de  udraabt  som  deres  Konge,  og  en  talrig  Skare  af  de 
bedste  Trenders  Sønner  havde  sluttet  sig  til  ham,  da  han 
med  Birkebener- Flokken  atter  drog  bort  fra  Trondelagen  til 
det  sydosthge  Norge.  Her  opholdt  dengang  Kong  Magnus 
sig,  medens  Faderen  Erling  var  i  Bergen.  Men  Kong  Magnus 
tilføiede  Birkebenerne  et  stort  Nederlag,  hvori  Eysten  Meyla 
blev  dræbt,  og  hvorfra  nogle  Birkebenere  flygtede  til  Danmark, 
andre  til  Telemarken,  atter  andre  til  Værmeland  og  de  til- 
liggende Grændsebygder  mellem  Norge  og  Sverige.  Det  var 
netop  nogle  af  disse  Flygtninge,  som  Sverre  traf  paa  Folkvid 
Lagmands  Gaard  i  Værmeland  hos  sin  Søster  Cæciha;  og  de 

samt  deres  Ulykkesfæller  fik  nu  efterhaanden  nærmere  Eede 
paa,  hvem  Sverre  var,  og  hvad  han  havde  i  Sinde.  At  hans 
Optræden  i  Gøtarike  som  norsk  Kongsemne  var  rygtedes, 
havde  skræmmet  Sverre  fra  at  drage  til  Norge  eller  blive  i 
dets  Nærhed,  men  samme  Rygte  bragte  Birkebenerne  til  at 
flokke  sig  om  ham.    De  bade  ham  være  deres  Hovding. 

Det  var  imidlertid  et  daarligt  Folk  at  begynde  et  stort 
Forehavende  med.  Den  forsprængte  og  forfulgte  Skare  talte 
kun  70  Mand,  nogle  haardt  saarede,  andre  uden  Klæder, 
mange  uden  Vaaben,  de  allerfleste  heelt  unge,  allesammen  for- 
sultne, uvorne  og  ryggesløse.  Sverre  afslog  da  deres  Tilbud. 
«Det  synes  mig«,  sagde  han  bl.  A.,  «at  I  og  jeg  ikke  have 
Andet  tilfælles  end  Mangel  og  megen  Vaande«.  Han  hen- 
viste dem  til  Birger  Brosa,  hvis  Sønner  vare  i  alt  Fald  lige 
saa  (daarligt)  berettigede  som  Magnus  Erlingssøn  til  at  bære 
Norges  Krone  —  nemlig  vod  at  være  Bom  af  en  norsk  Konge- 
d atter,  Birkebenerne  sendte  ogsaa  Bud  til  Gotarike,  men 
Birger  undskyldte  sig  og  sine  Sønner  med  disses  Ungdom  og 
med  Vanskeligheden  for  en  svensk  Hær  ved  at  bryde  ind  i 
Norge  og  give  Normændene  en  Konge  mod  deres  Villie. 
"Men  en  Son  af  Kong  Sigurd  var  her  i  Julen »,  sagde  han; 
"tag  ham  til  Konge«.  Og  da  de  fortalte,  at  de  kom  lige  fra 
denne  Mand,  saa  vedblev  Jarlen :  « Opsøg  ham  dog  paany  og 
hils  ham  fra  mig,  at  jeg  lover  ham  alt  Venskab  og  byder 
ham  Fredland  for  ham  og  hans  Folk.  Sæt  ham  to  Vilkaar: 
enten  at  opfylde  Eders  Bon  eller  at  miste  Livet«.  Dette  Raad 
fulgte  Birkebenerne  i  Et  og  Alt.  Sverre  vægrede  sig  nemlig 
som  tilforn,  men  de  tvang  ham  ved  Trusler  om  Vold  og  Drab. 
Saaledes  paatog  han  sig  Hovdingedommet,  hvilket  skete  i 
Begyndelsen  af  Marts  1177  paa  en  Gaard  i  Værmeland  tæt 
ved  den  nuværende  By  Karlsstad. 

Nogle  have  meent,  at  Størstedelen  af,  hvad  der  i  Sverres 
Historie  ligger  forud  for  disse  og  de  følgende  Hændelser  i 
Marts  1177,  er  opdigtet,    eller  overhovedet,    at  Sverre  forst 

som  Birkebenernes  Høvding  udgav  sig  for  Søn.  af  Sigurd 
Mund,  ligesom  han  vistnok  forst  nu  aflagde  Klærkedragt, 
men  at  han  senere,  da  han  fik  vundet  og  hævdet  sin  Konge- 
magt, tillod  sig  at  slaae  alskens  Krønike  fast  som  Kjends- 
gjerning,  hvilket  han  ikke  blot  havde  Magt  til,  men  ogsaa 
kunde  saa  meget  lettere,  som  saare  mange  Kjendsgjerninger  i 
hans  Liv  dog  havde  Eventyrets  Præg.  Det  maa  ansees  for 
umuligt  at  komme  tilbunds  i  dette  Spørgsmaal;  men  der 
er  intet  Beviis,  ikke  engang  noget  vægtigt  Sandsynligheds- 
beviis  i m  o  d  Kigtigheden  af  det  Væsentlige  i  de  ovenfor  gjen- 
givne  Beretninger,  medens  Adskilligt  taler  for  Sandheden  af 
Hovedpunkterne  deri. 

De  70  Birkebenere  gik  Sverre  «tilhaandei),  idet  de 
rørte  hans  Sværd  og  lagde  deres  Hænder  i  hans,  hvorhos  de 
aflagde  ham  Lydighedsed  og  altsaa  vare  hans  »haandgangne 
Mænd"  som  hans  Hirdraænd,  Gjæster  og  Huskarle*).  Næste 
Dag  fortalte  Sverre  en  Drøm,  han  havde  havt  om  Natten: 
En  ældgammel  Mand  havde  tre  Gange  nærmet  sig  til  ham; 
havde  sagt  sig  at  være  Samuel;  havde  salvet  og  kysset  Sverre 
og  viet  hans  Gjerning  ved  Løfter  om  Guds  Bistand.  Hans 
Mænd  fandt  Drømmen  mærkelig  og  vare  glade  ved  den. 

Dagen  derpaa  drog  Sverre  afsted  med  sin  lille  Flok, 
nærmede  sig  Viken  og  fik  hurtigt  Tilløb,  saa  at  over  400 
Mand  fulgte  ham.  De  vilde  give  ham  Kongenavn,  og  efter 
først  at  have  undslaaet  sig  lod  han  sig  nøde  dertil.  Hyl- 
dingen fandt  da  Sted  endnu  inden  Midten  af  Marts  (1177). 
Sverre  var  vel  dengang  knap  meer  end  24  Aar  gammel  og 
optræder  jo  alt  med  mærkelig  Snildhed  og  Sindighed.  Slige 
Egenskaber  og  mange  flere  maatte  der  ogsaa  til,  om  hans 
vanskelige  Færd  ikke  altfor  let  skulde  mislykkes. 


*)  Hirdinændene  vare  Kongens  nærmeste  Stridsmænd.  Gjsesterne  havde 
det  ydre  Vagthold,  Speideri  og  Reise-Ærinder  at  besørge.  Hus- 
karlene  gjorde  Tyendedont. 

IV. 

Mange  af  Sverres  Følgesvende  havde  sluttet  sig  til  ham 
for  at  komme  til  at  plyndre  i  Viken,  men  dette  vilde  Sverre 
ikke  tillade,  og  i  det  Hele  kunde  han  kun  bruge  Folk,  der 
vare  lige  saa,  øvede  i  Tugt  og  Orden  som  i  at  doie  Ondt. 
Han  trak  sig  derfor  tilbage  til  Værmeland,  hvorpaa  Flokkens 
Tal  atter  indskrænkedes  til  70.  Medens  han  nu  ved  Breve 
sBgte  at  tilkalde  de  til  Telemarken  flygtede  Birkebener  og  at 
hidse  Teledolerne  til  Fjendskab  mod  Erling  og  Magnus,  be- 
sluttede han  selv  at  gaae  nordpaa  til  Trondhjem.  Dog  turde 
han  ikke  vælge  den  almindelige  Vei  gjennem  Norge,  hvor 
alle  beboede  Bygder  vare  gjorte  rede  til  at  hindre  hans  Færd. 
Han  maatte  derimod  holde  sig  mere  østerpaa,  deels  paa  svensk 
Grund,  deels  i  de  ubeboede  Grændsestrækninger. 

Det  var  i  den  sidste  Uge  af  April,  at  Sverre  og  Birke- 
benerne  brøde  op  fra  Værmeland  og  begyndte  deres  navn- 
kundige Færd  til  Trondhjem.  Til  en  Begyndelse  havde  de 
en  «Tolvmilesskov»  at  passere  i  det  nordlige  Værmeland,  der- 
næst en  lige  saa  lang  Skov  i  Vestre-Dalarne,  fremdeles  en 
femten  Miles  Skov  i  -Ostre-Dalarne  —  altsaa  mindst  40  Mile, 
overalt  gjennem  uveisomme,  uryddede  og  bjergfulde  Skove, 
hvor  ingen  Mennesker  boede,  saa  der  hverken  var  Mad  at 
faae  eller  Huse  at  finde  Læ  i.  Det  var  Vaarbrudstid ,  Isen 
i  Vanddragene  gik  op,  Moserne  kunde  ikke  bære,  Jorden  blev 
et  Ælte,  hvori  hverken  Mænd  eller  Heste  kunde  fange  Bund. 
Ofte  kom  Sult  til  Træthed,  Fugtighed  og  Kulde;  Bark  og 
Bær,  der  havde  overvintret  under  Sneen,  maatte  tjene  til  at 
fylde,  om  ikke  fode  de  tomme  Maver;  kun  stundom  vankede 
en  styrkende  Ket  af  Elsdyrskjød  eller  Fuglevildt.  Indbyggerne 
i  -Ostre-Dalarne  (Jarnberjaland)  vare  Hedninger  og  saa  lidet 
oplyste,  at  de  knap  vidste,  om  en  Konge  var  Dyr  eller  Men- 
neske; dog  hjalp  de  Sverre. 

Fra  Jarnberjaland  gik  Birkebenerne  atter  ind  paa  norsk 
Grund,  nemlig  til  Herdalen  (Herjedal)  og  Jemteland,  forst  15, 
saa   38  Dages   møisommelige   og   langsomme   Gang  —  des 

langsommere,  jo  længere  de  gik,  og  jo  trættere  de  altsaa  bleve. 
Da  kun  lidt  over  en  halv  Snees  Mile  var  tilbage,  kunde  de 
for  Udmattelse  knap  vinde  over  en  Aa,  som  laa  i  deres  Vei; 
efterhaanden ,  som  hver  Enkelt  kom  i  Land,  smed  han  sig 
kraftlas  og  haablos  paa  Bredden,  og  da  maatte  Sverre  mande 
dem  op  ved  at  foreholde  dem  den  snare  Udsigt  til  at  naae 
«christne  Mænds  Huse». 

Men  disse  christne  Mænd  vare  Kong  Magnus  hengivne, 
og  paa  hans  Vegne  søgte  de  at  standse  Birkebenerne.  Sverre 
var  dem  dog  for  snild.  Ved  en  rask  Bevægelse  fik  han  deres 
Baade  i  sin  Vold  og  saaledes  tillige  Bønderne  selv  i  sin 
Magt,  saa  at  de  maatte  yde  ham  saavel  Følge  som  anden 
Hjælp. 

Endelig  var  det  paa  Tide  at  bøie  vestover,  ned  ad  Trond- 
hjemsfj orden  til.  Sverre  hastede  nu  af  alle  Kræfter  og  tog  i 
fem  Døgn  ingen  Nattesøvn,  for  at  der  ikke  skulde  gaae  Bud 
forud  for  hans  eget  Komme.  Den  tiende  Juni  naaede  han 
Høiderne  lige  østfor  Nidaros. 

I  Trøndelagen  havde  flere  Birkebener  nær  Slægt,  og  Kong 
Magnus  eller  Erling  Skakke  mange  Uvenner.  Dog  lykkedes 
det  ikke  Sverre  at  faae  Tilløb  fra  sine  Folks  Venner,  medens 
derimod  hans  Fjender  vare  vaagne  og  ikke  lode  sig  overraske. 
En  Hær  fra  Byen  (Nidaros)  drog  ham  imøde,  og  da  han  selv- 
anden gik  paa  Speideri,  skjønnede  han,  at  Overmagten  var 
altfor  stor,  men  da  han  saa  gjorde  en .^tilbagegaaende  Bevæ- 
gelse med  sine  Folk,  traf  han  strax  en  ny  Fjendeskare,  be- 
staaende  af  flere  Hundrede  Bønder  fra  Selbobygden.  Her  vare 
gode  Raad  dyre,  men  ved  at  gjøre  en  hurtig  Svingning  naaer 
Sverre  frem  mellem  Selbyggerne  og  Selbosøen,  faaer  fat  i 
deres  Baade,  som  laae  ved  Bredden,  og  sætter  for  Næsen  af 
Forfølgerne  over  til  disses  eget  Hjem.  Her  udskrev  han  en 
halv  Maaneds  Fortæring  til  sit  Mandskab  og  drog  derpaa  i 
en  stille  Nat  ubemærket  bort  for  at  søge  Tilhold  paa  det 
høie  VatsQeld,  hvorfra  Birkebenerne  havde  Udsigt  over  flere 
Dalstrøg,  navnlig  Gulaa-Dalen,  lige  hen  til  Nidaros,  uden  at 

de  selv  kunde  mnes  nedenfra.  Guldalerne  samlede  sig  vel  i 
en  Fart,  men  da  de  Intet  mærkede  til  Fjenden,  gik  Hver 
atter  til  Sit,  hvilket  Sverre  aieblikkelig  benyttede  til  at  kaste 
sig  ned  i  Bygden,  hvor  Bønderne  maatte  yde,  hvad  han 
krævede.  Saa  søgte  han  paany  længer  bort  og  kom  til  Sokne- 
dalen,  og  her  havde  han  det  store  Held,  at  de  fra  Telemarken 
budsendte  Birkebener  stødte  til  ham.  Hans  Styrke  voxede 
derved  til  200  Mand,  og  han  turde  paany  nærme  sig  Nidaros. 
Eigtignok  blev  Birkebenernes  Komme  bemærket,  og  de  i 
Byen  tilstedeværende  Lendermænd  og  Bønder  samt  de  væbnede 
Bymænd  droge  ud  med  syvdobbelt  Overmagt  imod  ham,  oven- 
ikjøbet  medtagende  St.  Olafs  Kongebanner;  men  hvis  disse 
Folk  have  været  nogenlunde  brave,  maa  enten  Sverre  have 
stillet  sin  lille  Skare  mærkværdigt  godt,  eller  ogsaa  have 
Birkebenerne  i  fortrinlig  Grad  lagt  for  Dagen,  hvorledes  Nøden 
kan  fostre  Helte,  thi  i  en  Fart  gik  det  saa,  at  Bymændene 
tilhobe  toge  Flugten ,  Høvdingerne  ligesaa ,  Bannerføreren 
styrtede,  og  Banneret  —  Norges  Kongebanner  —  faldt  i 
Birkebenernes  Hænder,  men  Sverre  drog  seirrig  ind  i  Byen. 
Troligviis  have  Bymændene,  som  ikke  vare  Erling  og  Magnus 
gode,  kun  nødtvungne  gaaet  i  Kampen  mod  Sverre  og  ved 
deres  Flugt  gjort  Striden  til  Nederlag  for  deres  Høvdinger. 
Disse  samlede  sig  vel  paany  med  Forstærkning  fra  Ind- 
tranderne  (Beboerne  af  Fylkerne  ved  den  indre  Deel  afTrond- 
hjemsfj orden),  og  Sverre  maatte  atter  fortrække  fra  Byen, 
denne  Gang  søværts,  men  da  han  kom  tilbage  efter  at  have 
taget  flere  Skibe,  deels  Krigs-  deels  Fragtfartøier ,  der  gik  i 
hans  Modstanderes  Ærinde,  saa  vare  Fjenderne  borte  fra 
Nidaros,  og  Borgerne  modtoge  ham  med  Klokkeklang  og  fest- 
ligt Optog.  De  havde  faaet  Tillid  til  ham  ved  at  see,  hvor 
snildt,  hvor  drabeligt  og  hvor  heldigt  han  foer  frem,  og  hvor 
godt  han  mestrede  de  vilde  Birkebeners  Flok.  Desuden  var 
Ærkebiskop Eysten  sikkert  borte  fra  Byen;  thi  han  var  ellers 
den  mægtigste  Mand  og  Kong  Magnus's  bedste  Ven. 

Sverre  lod  nu  stævne  øre-Thing,  og  Thingmænd  fra  alle 

Trøndelagens  otte  Fylker  mødte  og  gave  ham  Kongenavn.  Dette 
havde  vel  alt  forhen  hans  Mænd  skjænket  ham,  men  først 
ved  at  hyldes  af  Thingmændene  paa  Øre-Thinget  vandt  han 
Eet  til  at  hedde  hele  Norges  Konge. 

Dog  varede  det  længe,  inden  hans  Kongedømme  fik  Fod- 
fæste og  han  selv  et  blivende  Sted. 

V. 

Sverres  Held  i  Mdaros  varede  kun  kort,  thi  da  Kong 
Magnus  og  Erling  Jarl  fra  Bergen  sendte  Skibe  med  Mand- 
skab nordpaa,  maatte  Birkebenerne  drage  over  Land  mod 
Syd,  op  ad  Dovre,  ned  gjennem  Grudbrandsdalen  og  til  Søen 
Mjøsen.  Her  havde  tre  af  Magnus's  Lenderraænd  samlet  18 
Skibe  og  over  1400  Mand,  medens  Sverre  ikke  havde  250. 
Dog  vilde  Birkebenerne  gaae  paa,  men  Sverre  fandt  Forholdet 
altfor  ugunstigt:  «Det  er  ikke  Bod  for  min  Fader  og  mange 
Frænder,  om  jeg  bider  i  Græsset«,  sagde  han.  Folkene  lode 
sig  da  føre  bort,  mod  Sydvest  til  Hadeland  ved  Kandsfjord- 
vandet.  Alle  Fartøierne  ved  denne  Indsø  faldt  i  Sverres 
Hænder,  og  han  deelte  nu  sin  Flok  i  to  for  at  lade  den  ene 
plyndre  hos  en  af  Magnus's  rige  Venner  i  Nabolaget,  medens 
han  selv  med  den  anden  Halvdeel  vilde  værge  sig  mod  tre 
væbnede  Bondehære,  der  havde  reist  sig  imod  ham,  men  endnu 
ikke  forenet  sig.  Ved  hurtige  og  kraftige  Angreb  lykkedes 
det  ham  at  skræmme  Bønderne,  saa  at  de  bade  om  Grid, 
hvilket  blev  dem  tilstaaet,  og  den  bortsendte  Deel  af  Birke- 
benerne havde  lige  saa  godt  Held,  idet  den  vendte  tilbage  med 
rigt  Bytte. 

Men  en  mægtig  og  ivrig  Ven  af  Magnus  og  Erling:  Orm, 
kaldet  «Kongsbroder» ,  (fordi  han  var  Halvbroder  til  Harald 
Gilles  Søn,  Kong  Inge,)  drog  nu  Sverre  i  Møde  fra  Egnene 
ved  Viken  og  Tyrifjord,  som  kun  ved  Bingerike  er  skilt  fra 
Hadeland  og  Eandsfjorden.  Denne  stærke  Fjende  vilde  Sverre 
ikke  oppebie.  Han  lod  hugge  en  Mængde  Tømmerstokke  og 
bød  sit  Mandskab  rulle  de  ved  Randsfjorden  tagne  Fartoier 

hen  til  Mjøsen,  over  den  fem  Mile  brede  Fjeldryg  mellem  Hade- 
land og  Toten.  Magnus's  Lendermænd  ved  Mjøsen  bleve 
overraskede  og  droge  til  Søens  Sydende,  medens  Birkebenerne 
ryddede  dens  nordlige  Halvdeel,  fik  fat  paa  alle  Fartøier  og 
holdt  Thing  i  Hamar.  Sverre  besatte  Lendermændenes 
Gaarde,  tilegnede  sig  de  kongelige  Skatter  og  drog  dernæst 
seirrig  om  baade  paa  Hedemarken,  i  -Østerdalen  og  i  Valdres. 
Hvor  han  kom  frem,  underkastede  Enhver  sig,  og  hans  Skare 
forøgedes,  saa  den  talte  overhalvfjerde  Hundrede  Mand.  Alligevel 
var  den  for  ringe  til,  at  han  kunde  sætte  sig  fast  paa  noget 
Punkt,  end  sige  ordentlig  underlægge  sig  større  Strækninger. 
Hvor  svag  den  i  Grunden  var,  viste  sig  snart  i  det  lidelses- 
fulde Tog,  han  nu  blev  nødt  til  at  indlade  sig  paa. 

Orm  Kongsbroder  havde  ikke  naaet  Birkebenerne,  men 
Erling  og  Magnus  kom  fra  Bergen,  hvor  de  ellers  meest  op- 
holdt sig,  og  forenede  sig  med  ham  i  Viken.  Deres  samlede 
Styrke  nødte  Sverre  til  at  forlade  det  Søndenfjeldske,  og  han 
søgte  da  til  Vestlandet,  til  det  af  Kongen  og  Jarlen  forladte 
Bergen.  Men  han  naaede  ikke  saa  langt.  Det  gik  godt  paa  den 
første  Deel  af  Veien,  som  lagdes  op  igjennem  Valdres,  hen 
over  Fillefjeld  og  ned  gjennem  Lærdalen  ved  Sognefjordens 
inderste  Ende.  Men  ud  paa  Sognefjorden  kunde  Birkebenerne 
ikke  komme,  thi  Farten  var  dem  spærret  af  ventende  Fjender. 
Da  maatte  Sverre  beslutte  sig  til  at  gaae  fra  Lærdalen  lige 
sydpaa,  tværs  over  Fjeldene,  til  Vors.  Endog  om  Sommeren 
er  denne  Fart  besværlig,  og  nu  var  Aarstiden  alt  til  Snefald. 
Alligevel  kunde  dette  Tog  vel  have  lykkedes,  hvis  ikke  Vos- 
serne  med  mange  Fæller  fra  de  omliggende  Bygder  havde 
samlet  sig  til  en  vældig  Hær,  som  den  28de  October  over- 
raskede Birkebenerne.  Disse  fylkede  sig  vel  strax,  og  idet  de, 
skjøndt  færrest,  vare  først  til  at  angribe,  fik  de  Bønderne  til 
at  vige,  men  paa  videre  Fremgang  var  ei  at  tænke,  eftersom 
hele  denne  Deel  af  Landet  aabenbart  var  i  Vaaben  for  Kong 
Magnus,  og  Bergen  tilmed  var  besat  af  hans  Stridsmænd.  Der 
var  intet  Andet  for  end  at  drage  om  igjen  ad  den  nys  til- 

bagelagte  Vei,  hvilket  dog  var  lettere  sagt  end  gjort.  A ars- 
tiden  led,  og  Uveir  kom  paa.  En  uhørt  Masse  Snee  gjorde 
Alting  vildsomt,  og  istedetfor  at  styre  ret  nordover  kom 
Birkebenerne  altfor  Bstlig,  saa  de  vankede  om  oppe  paa  de 
brede  Fjeldmarker  mellem  Aurland  og  Hallingdal.  I  otte 
Dage  sporede  de  hverken  Vei  eller  Sti,  havde  hverken  Huus 
eller  Læ,  hverken  Mad  eller  Drikke,  undtagen  Sneen,  som  de 
smeltede  i  Munden.  I  det  tætte  Fygeveir  kunde  man  knap 
holde  -Øiet  aabent  og  slet  ikke  see  frem  for  sig.  Stundom 
kom  Bygerne  med  saa  voldsomme  Vindstød,  at  Alle  maatte 
kaste  sig  overende  og  holde  Skjoldene  tæt  over  sig;  men  En, 
der  ikke  gjorde  saa,  blev  af  Stormpustet  slaaet  til  Jorden 
med  Eygraden  brudt  paa  tre  Steder,  saa  han  var  død  i  det 
Samme.  Bittre  Hævn  tanker  fostredes  da  i  Sverres  Sind,  og 
der  kom  den  Dag,  da  han  lod  det  gaae  frygteligt  ud  over  de 
Bygder,  hvis  Modstand  havde  voldt  ham  denne  Nød. 

Langt  om  længe  sagtnede  Veiret,  og  Birkebenerne  saae, 
hvor  de  vare:  høit  tilveirs,  tæt  ved  en  Fjeldkant  med  det 
svimlende  Dyb  brat  nedenunder.  Fortvivlede  vilde  Nogle 
styrte  sig  i  Afgrunden,  Andre  vilde  paa  tappre  Fædres  Viis 
bære  Sværd  paa  hverandre  for  at  vinde  en  rask  Vaabendød 
fremfor  Vansmægtelsens  Elendighed.     Men  Sverre  sagde: 

«Dersom  I  springe  ud  over  Fjeldet,  gjøre  I  gal  Mands 
Værk,  og  ville  I  vende  Vaaben  mod  Eder  selv,  da  er  dette 
hedenske  Mænds  Skik,  som  ei  kjende  Gud.  Vi  vide,  at  den 
Mand,  som  selv  volder  sin  Bane,  kan  ei  vente  Naade  hos 
Gud.  Dette  er  da  Djævelens  Tilskyndelse,  og  hans  Villie  agte 
vi  ei  at  gjøre,  men  vi  ville  vende  os  til  Guds  Miskundhed 
og  komme  vel  ihu,  at  han  ikke  straffer  haardt,  hvor  kun 
Lidet  er  forbrudt.  Lader  os  altsaa  med  Ydmyghed  bøie  os 
for  ham,  som  han  selv  har  lært  os:  lærer  af  mig,  thi  jeg  er 
sagtmodig,  og  I  skulle  finde  Hvile  for  Eders  Sjæle.  Hver 
Mand  kan  see,  at  det  er  bedre  med  det  Gode  at  bøie  sig 
under  Guds  Naade  end  ubesindig  at  kaste  sig  i  Djævelens 
Vold.     Og  derfor  vil  jeg,    at  I  skulle  gjøre  som  jeg,    med 

hellige  Bønner  paakaldende  Guds,  Jomfru  Marias  og  St.  Olafs 
Miskundhed." 

Da  Kongen  begyndte  at  tale,  rasede  Veiret  saa  haardt, 
at  næppe  de  Nærmeste  kunde  here  hans  Ord;  men  Gud  gjorde 
Vinden  spag,  da  han  fremsagde  sit  Løfte,  Solen  skinnede,  og 
Himlen  blev  klar  som  paa  Midsommers  Tid. 

Birkebenerne  kom  nu  ned  i  Hallingdalen,  dog  kun  med 
saa  stor  Møie,  at  i  en  kort  Stund  Tredive  af  den  forkomne 
Skare  styrtede  døde  om.  De  Andre  slæbte  sig  først  hen  til 
nogle  Sæterhytter,  som  de  traf  paa  ved  Midnat,  og  strax  de 
kom  under  Tag,  kastede  de  sig  paa  Gulvet.  De  vilde  gjerne 
have  Ild,  men  Ingen  mægtede  at  tænde,  undtagen  Sverre 
selv.  Han  fik  Baal  samlet  og  Flammen  til  at  blusse,  saa  at 
de  gjennemisnede  Kroppe  kunde  optees  under  Hvilen;  men 
ved  Hanegalstimen  maatte  de  atter  paa  Benene,  og  nu  skred 
de,  langsomt  og  forsigtigt  med  ideligt  Vagthold,  gjennem 
Bygden  og  fra  Hallingdal  videre  østerpaa  til  Valdres,  dog 
ikke  tværs  over  Aasene,  thi  af  at  vandre  paa  Fjeldmarkerne 
havde  Birkebenerne  faaet  nok  paa  hiin  frygtelige  Vinterfart. 
Foruden  de  30  Mand  havde  de  mistet  140  Heste  med  for- 
gyldte Sadler,  gode  Vaaben  og  andre  Kostbarheder. 

Men  i  Valdres  hvilede  de  ud,  og  Sverre  boede  paa  Kongs- 
gaardene. 

VI. 

Efter  at  have  samlet  Kræfter  i  Valdres  styrkede  Birke- 
benerne sig  fremdeles  i  det  næste  Landskab  østerpaa,  Gud- 
brandsdalen  *),  og  de  tilbragte  saa  Slutningen  af  Aaret  (1177) 

*)  For  dem,  der  ikke  have  Norges  Kaart  i  Hovedet  eller  ved  Haanden, 
opregnes  her  de  vigtigste  søndenfjeldske  Dalstrøg  og  Landskaber 
fra  Vest  til  Øst:  Sætersdalen,  Telemarken,  Numedalen,  Halling- 
dalen,  Valdres  med  Hadeland  og  Ringerike  ved  Randsfjorden  og 
Tyrifjorden,  Gudbrandsdalen  fra  Dovre  til  Mjøsen ,  ved  hvilken  Sø 
Toten  ligger  mod  Vest  og  Hedemarken  mod  Øst,  samt  Østerdalen 
eller  Glommens  Dalføre,  og  endelig  Raumerike  Syd  derfor.  De 
nævnte  Dalfører  ere  alle  meer  eller  mindre  langstrakte  fra  Nord  til 
Syd,  med  Fjeldaase  eller  bredere  Fjeldmarker  imellem  sig. 

med  at  husere  paa  Hedemarken  og  i  østerdalen  blandt  de 
Lendermænd  og  Bønder,  som  holdt  med  Kong  Magnus  og 
derfor  kun  uvilligt  hyldede  Kong  Sverre,  naar  han  var  over 
dem,  men  derimod  lagde  Kaad  op  imod  ham,  naar  han  var 
et  Stykke  borte  og  syntes  svækket.  Ved  hurtige  Overfald, 
forstilte  Bortgange  og  pludselige  Tilbagekomster  lykkedes  det 
ham  at  holde  sig  oppe,  men  det  gik  ud  over  hans  gode  Rygte, 
idet  Birkebenerne  for  at  leve  maatte  plyndre  og  derved  kom 
i  det  gamle  Udraab  som  Røvere  og  Voldsmænd. 

Medens  Sverre  med  List  og  Magt  tog  Julemad  i  øster- 
dalen, sad  Erling  Skakke  i  Viken,  hvorfra  han  strax  i  det 
nye  Aar,  1178,  brød  op  for  at  fange  sin  Modstander,  der  for- 
meentlig  ikke  turde  gaae  nordover  til  det  Trondhjemske,  fordi 
Ærkebiskop  Eysten  nu  var  vendt  hjem  til  Nidaros.  Alligevel 
slap  Sverre  bort  itide.  Han  drog  nemlig  østerpaa  til  Værme- 
lændingerne,  og  disse  toge,  som  tilforn,  godt  imod  ham,  men 
spærrede  Veiene  for  den  forfølgende  Erling;  og  med  Tilhold 
i  Værmeland  samt  i  Dalsland  og  tildeels  i  Vestgøtland  fær- 
dedes Birkebenerne  en  Tid  paa  Plyndringer  og  Streiftog  ind 
i  den  sydlige  Deel  af  Viken,  det  nuværende  Bohus-Lån. 

Længe  kunde  Kong  Sverre  dog  ikke  blive  paa  disse 
Kanter,  thi  Kong  Magnus  og  Erling  Jarl  samlede  altfor 
mægtig  en  Styrke  til  Grændsebygdernes  Værn.  Birkebenerne 
maatte  altsaa  begynde  forfra  og  atter  drage  nordpaa.  Dette 
deres  andet  Tog  til  Trøndelagen  gik  ikke,  som  det  første, 
gjennem  de  mindst  bebyggede  og  mindst  farbare  Egne  ved 
Skjellet  mellem  Norge  og  Sverige,  men  mere  østlig,  gjennem 
Dalarne,  Helsingeland  og  derfra  til  (det  norske)  Jemteland. 
Det  var  i  det  Hele  en  fredelig  Gang,  vistnok  møisommelig 
og  ingenlunde  uden  Farer,  men  dog  langt  mindre  slem  end 
den  tidligere.  Det  Følge,  Sverre  nu  havde,  var  jo  ogsaa  bedre 
øvet  saavel  i  Udholdenhed  som  i  Mandstugt,  og  Kongen  talte 
saa  snildt  for  Beboerne  af  de  nævnte  svenske  Landskaber,  at 
de  lede  ham  fare  i  Fred.  Kun  en  Deel  af  Jemterne  bleve  af 
deres   Høvdinger,    som    vare   Kong   Magnus's   Lendermænd, 

æggede  til  at  staae  Birkebenerne  imod.  Da  brugte  Kong 
Sverre  sine  Folks  avede  Kainpdygtighed  til  deres  Frelse  ved 
List.  Det  var  Nat,  dengang  hans  Speidere  bragte  ham  Bud 
om  Jemternes  Komme,  og  strax  stod  han  op  og  vækkede  den 
lille  Hob,  der  tillige  med  ham  laa  paa  en  0  i  Storsjøen, 
medens  hans  andre  Mænd  havde  fundet  Hvile  paa  andre 
Steder.  Over  Søens  Is  nærmde  Jemterne  sig  fra  alle  Kanter, 
og  øieblikkelig  løb  Birkebenerne  frem  mod  nogle  af  dem; 
men  i  Kampen  brugte  de,  efter  Sverres  Raad  og  Paalæg, 
samme  Hærskrig  og  Tilraab,  som  de  hørte  Jemterne  bruge, 
og  derpaa  trak  de  sig  skyndsomst  ud  af  Striden,  skjulende 
sig  paa  øen,  hvorimod  Jemterne  vedbleve  at  rykke  frem  i 
Kreds,  saa  at  de  efterhaanden  stødte  sammen,  dog  uden  at 
kjende  hverandre,  idet  de  i  Mørket  ingen  Forskjel  kunde 
gjøre  paa  Ven  og  Fjende,  eftersom  Birkebenerne  havde  brugt 
deres  Hærskrig.  Endelig  stormede  Sverre  frem  paany  og 
forøgede  ved  sit  Anfald  Jemternes  Forvirring.  De  bleve  saa 
fuldstændig  slagne,  at  de  endog  maatte  underkaste  sig  og  give 
ham  Bøder. 

Sluppen  vel  fra  denne  Klemme  drog  Sverre  videre.  Dog 
gik  han  ikke,  som  forrige  Gang,  ned  til  Trondhjemsfjord  og 
lige  mod  Nidaros  men  nordligere,  til  Namsenfjord,  hvor  han 
fik  nogle  Skibe  og  nye  Folk.  Paa  en  af  Sraaaøerne  yderst 
ude  ved  Havet  holdt  han  derpaa  Hus-Thing  og  Kaadslagning 
med  sine  Folk,  hvem  han  stillede  tre  Forslag:  enten  at  fare 
til  Haalogaland  (Nordlandene)  for  at  skaffe  sig  Gods  og  sø- 
gaaende  Skuder,  hvormed  et  større  Togt  til  Bergen  kunde 
forsøges;  eller  at  seile  til  Færoerne  i  lignende  øiemed;  eller 
at  opgive  Alt  for  en  Tid  og  drage  til  et  fjernere  Sted,  f.  Ex. 
Ireland,  for  at  vente,  til  Erling  og  Magnus  vel  efterhaanden 
tabte  deres  Yndest  og  Magt  i  Norge.  Man  kan  skjønne,  at 
Sverres  Syn  paa  Tingene  ikke  var  meget  lyst  eller  haabefuldt. 
Hans  Folk  syntes  imidlertid  ikke  om  at  vælge  noget  af  disse 
Vilkaar,  men  vilde  Alle  strax  til  Nidaros,  og  Sverre  maatte 
give  efter  for  deres  Krav,    skjøndt  han  varede  dem  ad;    thi 

Ærkebispen  var  nu  i  Byen,  og  han  var  Mand  for  at  reise  en 
dygtig  Styrke  af  Huskarle  og  rustede  Skibe,  ligesom  han 
forstod  at  faae  Bymændene  med  sig  og  at  hidse  dem  ved  at 
udmale  Kygterne  om  Biikebenernes  Voldsomheder  og  lovlose 
Færd  mod  fredelige  Borgere. 

Det  gik  da  ogsaa  galt,  dengang  Birkebenerne  seilede  ind 
til  Trondhjem.  Sverre  selv  var  i  Livsfare,  mange  Mænd  faldt, 
og  kun  med  Nød  slap  Kongen  med  Eesten  af  sin  Skare  over 
Dovre  og  til  det  Søndenfjeldske. 

Her  træder  han  først  paany  frem  efter  at  være  naaet  til 
Egnene  ved  Dramselven  og  Dramsfjorden,  hvor  Kong  Magnus 
kom  ham  imøde  fra  Tunsberg  af.  Birkebenerne  begyndte  alt 
at  trække  sig  tilbage,  men  medens  de  endnu  vare  et  eller 
andet  Sted  ved  Tyrifjorden *)  paa  dennes  sydlige  Side,  be- 
stemte Sverre  sig  til  at  slaaes  med  Kong  Magnus.  « Vi  have 
mistet  mange  brave  Gutter«,  sagde  han  til  sine  Mænd,  »og 
den  Agtelse,  man  havde  for  os,  er  ødelagt  ved  vore  Uheld. 
Lade  vi  os  nu  jage  fra  Bygd  til  Bygd,  faae  vi  snart  Alverden 
paa  Nakken,  og  vi  ville  falde  paa  Flugt  med  liden  Ære.  Ei 
heller  kunne  vi  vente  nogen  Tid  at  vinde  Herredømme  i  Landet 
uden  i  det  Mindste  een  Gang  at  have  seet  Kong  Magnus's 
Mærke  kneise  imod  os.  Overmandes  vi  i  Strid  med  ham, 
falde  vi  dog  med  Ære,  men  seire  vi,  vil  vor  Magt  blive  des 
større."  Saaledes  bestemte  Birkebenerne  sig  til  Kampen, 
skjøndt  den  var  saare  ulige.  Ved  Hi r tabroen  —  tæt  ved 
Hortekollen  i  Sylling  —  stod  Slaget,  og  om  Magnus  end  ikke 
blev  kastet  paa  Flugt,  maatte  han  dog  drage  tilbage  vester- 


*)  Tyrifjord  ligger  sydligt  5  Ringerike,  faa  Miil  nordfor  Drammen. 
Dramselven  forlader  den  nævnie  « Fjord«  (Indsø)  i  dennes  sydvest- 
lige Hjørne,  men  Søen  sender  mod  Sydost  en  blind  Arm,  som 
hedder  Holsfjorden.  Mellem  Dramsfjorden  og  Holsfjorden  løber  et 
Dalstrøg,  som  under  Et  kaldes  Lien,  og  i  hvis  øverste,  nordlige 
Ende  Sylling  ligger  tæt  ved  Holsfjorden.  Her  var  det,  at  Sverre 
vandt  hiin  betydningsfulde  første  Seir  over  Kong  Magnus,  som 
ovenfor  skal  fortælles. 

paa  til  Tunsberg  og  lade  Sverre  fare  uhindret  østerover,  til 
Kauinarike  (Landet  østfor  Christianiafjorden).  Snart  efter 
kom  det  til  ny  Strid,  nærmere  hen  imod  Gøta-Elven,  altsaa 
i  Vikens  sydlige  Landskaber,  hvorhen  Magnus  atter  seilede 
fra  Tunsberg,  og  Sverre  tog  igjen  Fordelen  deraf.  Det  var 
vel  kun  smaae  Skjærmydsler  med  Baghold  og  Overfald  —  saa- 
ledes  en  Nat,  da  Sverre  selv  syvende  iaa  i  en  Skov,  som 
nogle  af  Magnus  Folk  droge  igjennem,  og  hvor  ikke  mindre 
end  18  af  disse  fældedes  —  men  Birkebenernes  Anseelse  blev 
dog  derved  atter  bragt  paa  Fode,  saavel  som  Sverres  Myn- 
dighed over  dem.  Disse  Smaaheld  kom  derved  til  at  danne 
et  vigtigt  Vendepunkt  i  Begivenhederne.  Imidlertid  gik  Som- 
meren (1178),  og  hen  paa  Høsten  drog  Sverre  til  Trondhjem, 
formodentlig  ad  den  nærmeste  Vei,  lige  gjennem  Landet.  Han 
blev  i  Nidaros  Vinteren  over,  i  Fred  med  Bymændene  og 
uhindret  af  Ærkebispen,  som  var  reist  til  Bergen  for  at  tage 
Deel  i  den  store  Rustning,  som  nu  forberededes  til  en  af- 
gjørende  Kamp  i  Aaret  1179. 

VH. 

Ud  paa  Vaaren  1179  styrede  en  mægtig  Flaade  nordpaa 
fra  Bergen.  Ombord  paa  den  vare  Kong  Magnus,  hans 
Fader,  Erling  Jarl,  Orm  Kongsbroder  og  Ærkebiskop  Eysten 
samt  mange  mægtige  Lendermænd  og  Høvdinger,  i  det  Hele 
en  saare  betydelig  Styrke.  De  vilde  søge  Birkebenerne,  og 
de  fandt  dem  i  Havet  udenfor  Stadt,  Norges  vestligste  Pynt, 
mellem  Bergen  og  Trondhjem.  Da  Sverre  saae,  hvor  over- 
mægtige hans  Fjender  vare,  vilde  han  undvige  ved  at  staae 
tilsøes,  men  hans  Skibe  kunde  ikke  vinde  hurtigt  nok  afsted 
fra  Forfølgerne.  Da  bøiede  han  sine  Knæ,  gjorde  Bønner  til 
Gud  og  Lofter  til  St.  Olaf.  Det  hjalp,  thi  en  tyk  Taage 
lagde  sig  over  Farvandet,  saa  at  de  Flygtende  slap  væk  til 
stor  Harme  for  Erling  Jarl,  der  sagde:  «Saaledes  gik  det  ikke 
den  Tid,  Lykken  var  med  os. »  Uvis  om,  hvilken  Retning  Sverre 
havde  taget,  deelte  Jarlen  sin  Styrke,  saaledes  at  Orm,  Eysten 

Og'  Flere  droge  sydpaa,  medens  Erling  og  Kong  Magnus  førte 
den  øvrige  Hær  og  Flaade  nordpaa.  Ved  Indløbet  til  Trond- 
hjemsfjorden  hørte  han,  at  Birkebenerne  vare  komne  ad  denne 
Vei,  men  ved  hans  Ankomst  til  Nidaros  havde  Sverre  alt  saa 
meget  Forspring,  at  han  uden  overvættes  Vanskelighed  naaede 
op  i  Fjeldene  og  Dalførerne  ovenfor  (søndenfor)  Byen. 

Nogle  Dage  hengik  da  saaledes,  at  Erling  og  Magnus 
laae  deels  paa  deres  Flaade,  deels  i  Byen,  medens  Birke- 
benerne havde  maattet  lade  deres  Skibe  i  Stikken  og  havde 
leiret  sig  nogle  Mile  borte,  oppe  i  Landet;  men  Jarlen  havde 
ikke  nøiagtig  Rede  paa,  hvor  de  vare,  eller  hvad  de  fremdeles 
agtede  at  gjøre. 

Da  kom  en  Aften  et  Par  af  Jarlens  Mænd  og  raadede 
ham  at  sørge  for  omhyggeligt  Vagthold.  »Det  er  aldeles  vist«, 
sagde  de,  «at  Birkebenerne  ere  i  Guldalen,  og  Nogle  mene 
rigtignok,  at  de  ville  videre  tilfjelds,  men  det  kan  lige  saa 
gjerne  hænde,  at  de  komme  hid«.  <'Gid  det  var  saa  vel«, 
svarede  Erling,  dog  uden  at  agte  videre  derpaa.  »Men  Herre!« 
fortsatte  Manden,  « Nogle  mene,  at  I  lægger  mere  Vind  paa 
at  drikke  Jer  fuld  i  Mjød  og  Viin  end  paa  at  sørge  for 
Mandskabets  Sikkerhed«.  Da  blev  Jarlen  vred,  skjældte  de 
Andre  for  Krystere  og  paatog  sig  selv  at  holde  Vagt;  men 
endda  viste  det  sig,  at  Raadet  og  Paamindelsen  ingenlunde 
havde  været  at  foragte.  Thi  samme  Nat  kom  Birkebenerne 
netop  ned,  og  de  fandt  nok  hverken  Vagter  eller  Forposter, 
som  standsede  dem.  Hvad  Erling  angaaer,  der  havde  lovet 
at  klare  hele  Vagtholdet  alene,  saa  laa  han  tillige  med 
Kong  Magnus  og  den  hele  Hær  og  sov,  ovenikjøbet  efter 
et  lystigt  Gilde,  saa  at  de  Fleste  endnu  vare  halvdrukne,  da 
de  bleve  kaldte  op  og  i  Hast  samledes  til  Striden. 

Det  havde  under  disse  Omstændigheder  vistnok  været 
klogest  at  gaae  ombord  og  lægge  Udt  fra  Land  for  at  gjøre 
Forberedelser  i  al  Mag,  men  Erling,  som  maaskee  ikke  havde 
faaet  al  Vinen  ud  af  Hovedet,  »kunde  ikke  bære  det  over 
sit  Hjerte,   at  den  Djævels  Præst,   Sverre,  skulde  sætte  sig  i 

Magnus's  Plads.«  «End  skulle  I  sige,  at  den  gamle  Knark 
kan  faae  Sværdet  til  at  bide»,  sagde  han  om  sig  selv,  idet 
han  gik  frem  og  kastede  sit  dragne  Sværd  i  Leeg  fra  Haand 
til  Haand.  (Han  var  ellers  klædt  i  en  rød  Bomuldsskjorte, 
Silkehue  og  Spændebrynje,  som  dog  ikke  naaede  heelt  sam- 
men). Men  da  han  kom  ud  paa  den  aabne  Mark  og  kastede 
Blikket  henad  sine  Folks  Rækker,  udbrød  han  med  et  halvt 
Suk:  «Hvor  ere  vi  nu  Alle!«  Der  var  nemlig  ikke  samlet 
mere  end  600  Mand. 

Sverre  havde  imidlertid  kun  400,  og  deraf  var  en  Deel 
nye  og  slet  væbnede  Folk  fra  Guldalen.  En  saadan  Gul- 
døling,  hvis  Navn  var  Eyvind,  mødte  blot  med  en  Træknip- 
pel, men  da  han  blev  spottet  derfor,  svarede  han:  «DeVaa- 
ben,  jeg  agter  at  bruge,  komme  mig  imøde  fra  Byen  af; 
thi  Jarlens  Mænd  bære  dem  endnu.«  Saadan  Stemning  raa- 
dede  i  Birkebenernes  Hær. 

Striden  stod  paa  Kai  ve  s  kinds-Ager  en  ved  Nidaros  og 
endte  hurtigt  med  Seir  for  Sverre.  Birkebenerne  toge  Kong 
Magnus's  Mærke,  og  samtidigt  fik  Erling  sit  Banesaar  ved 
et  Stik  i  Livet..  «Et  farligt  Stik,  Herre!«  raabte  en  af  hans 
Mænd;  men  Jarlen  svarede:  «Mig  fattes  Intet.«  Endnu  gav 
han  en  Birkebener  et  hvast  Hug,  inden  han  derefter  segnede 
om.  Flugten  blev  nu  almindelig,  Kong  Magnus  fik  næppe 
Stunder  til  at  kysse  sin  Faders  Læbe,  sigende:  «Vi  samles 
igjen.  Fader  min,  paa  Glædens  Dag«.  Jarlen  kunde  ei  svare. 
Kong  Magnus  undkom  paa  et  af  sine  Skibe,  men  Mange 
nedhuggedes  eller  druknede,  og  Sverre  fik  baade  sine  egne 
Fartoier  fat  og  de  fleste  af  sine  Fjenders. 

En  eiendommelig  Jordefærd  fik  Erling  Jarl.  Sverre 
gjorde  denne  navnkundige  Høvding  stor  Ære  i  hans  Død  — 
maaskee  for  at  ingen  Anden  skulde  tage  sig  af  denne  Sag  og 
vende  den  til  større  Skade  for  Birkebenerne,  end  Jarlens 
Fald  var  dem  til  Fordel.  Ved  Jordfæstelsen  holdt  Sverre 
derfor  en  Tale,  hvori  han  bl.  A.  sagde:  «Det  har  skikket  sig 
underligt,  at  istedetfor  trende  Mænd  —  for  Konge,  for  Jarl, 

for  Ærkebiskop  —  staaer  en  eneste  Mand,  og  denne  Mand 
er  jeg.  Her  er  da  mange  mærkelige  Tidender,  for  hvilke 
Alle  maae  være  takskyldige,  nemlig  at  saamange  Mænd,  der 
strede  under  Kong  Magnus's  Banner,  nu  stedes  til  Hvile. 
Thi  Ærkebiskop  Eysten  og  andre  lærde  Mænd  have  jo  ofte 
nok  sagt,  at  alle  de  Mænds  Sjæle,  der  faldt  i  Kampen  for 
Kong  Magnus,  skulde  komme  i  Paradiis,  og  altsaa  have  vi  at 
glæde  os  ved  en  stor  Tilvæxt  i  Helgenernes  Tal.  Men  Er- 
ling selv.  som  gjorde  Magnus  til  Konge  og  altid  var  hans 
Kongedømmes  Støtte,  han  maa  da  især  blive  en  Helgen,  hvis 
Forbønner  hos  Gud  faae  megen  Kraft.  Jeg  seer  vel  Mange 
staae  sorgfulde  ved  denne  Grav,  der  vilde  være  lystige, 
om  det  var  min;  dog  forekommer  Sligt  mig  kortsynet,  siden 
man  saa  ofte  har  gjort  Eder  kloge  paa,  hvad  den  havde  at 
vente,  der  lod  Livet  under  slige  Vilkaar,  og  da  vi  for  vor 
Deel  herefter  kunne  leve  os  selv  til  Baade  og  med  mindre  Uro 
end  hidtil,  saa  synes  det  mig  at  være  paa  begge  Sider  saare 
glædeligt,  at  det  har  taget  den  Ende  med  disse  Mænd.  Læg- 
ger blot  Ærkebispens  Løfter  omhyggeligt  paa  Hjerte!  Men 
er  det  derimod  saa  ilde,  at  hine  herlige  Løfter  ei  gaae  i  Op- 
fyldelse, da  have  baade  de  Faldne  og  de  Efterlevende,  som 
troede  derpaa,  alt  længe  nok  maattet  undgjælde  for  disse 
Løgne.  Og  da  er  mit  Eaad,  at  1  tage  Sagen  paa  en  anden 
Maade,  nemlig  at  I  bede  for  dem,  der  have  sagt  Verden 
Farvel ;  at  I  anraabe  Gud  om  at  tilgive  Eriing  Jarl  alle  hans 
Synder,  fornemmelig  at  han,  skjøndt  kun  en  Jarl,  havde  den 
Frækhed  at  give  sin  Søn  Kongenavn  og  tilmed  reise  Flok 
og  Mærke  mod  Kongers  Sønner.  Vi  skulle  derhos  bede  for 
alle  de  Mænds  Sjæle,  der  ere  komne  af  Dage  i  denne  uret- 
færdige Strid,  baade  nu  og  før.  Jeg  vil  ogsaa  for  Guds  Skyld 
tilgive  dem  det  Onde,  de  have  gjort  mig.»  Denne  Indled- 
ning, hvori  der  ganske  vist  findes  meget  fornuftige  og  ikke 
uvittige  Bemærkninger,  var  paa  den  anden  Side  ikke  blot 
bidsk  og  drillende,  men  ogsaa  noget  vrang  i  Fremstillingen  af 
Kjendsgjerninger;    man  mærker  kjendeligt,  at  den  Døde  var 

en  Fjende,  som  Sverre  med  stor  Glæde  saae  sig  skilt  ved. 
Dette  Forhold  var  imidlertid  kun  Sandheden,  som  alle  Tilhørerne 
naturligviis  vidste.  Og  efter  Indledningen  fulgte  desuden  den 
egentlige  Høitidstale,  der  dog  ikke  heller  gik  ud  paa  at  lov- 
prise den  Bortgangne,  men  vel  paa  at  skatte  ham  og  de  an- 
dre Faldne  Ære,  idet  Sverre  —  efter  Tidens  Brug  —  takkede 
alle  Tilstedeværende  for  deres  Sang  og  Bønner  samt  opmun- 
trede Enhver  til  at  sørge  paa  det  Bedste  for  de  Faldnes  Jorde- 
færd; men  «var  der  Nogen,  for  hvem  Ingen  meldte  sig  til 
at  vise  ham  den  sidste  Ære,  saa  skulde  han  (Sverre)  selv 
skaffe  Folk  dertil.«  Langtfra  at  stødes  over  Talen  for  Ind- 
ledningens Skyld  fandt  Alle  Behag  i  den,  siger  Sagaen,  og 
«Mange  yttrede  lydeligt  deres  Bifald.« 

Et  betegnende  Vidnesbyrd  om  Betydningen  af  Sverres 
Seir  paa  Kalveskinds-Ageren  (19  Juni  1179)  kan  hentes  fra 
den  Omstændighed,  at  han  fra  den  Tid  af  almindeligt  om- 
taltes som  «Kong')  Sverre,  og  det  ikke  af  sine  Tilhængere 
alene;  Navnet  Birkebener  blev  ogsaa  nu  en  Hæderstitel, 
hvorimod  Kong  Magnus  og  hans  Tilhængere  herefter  fik  et 
Øgenavn,  nemhg  wHeklungerne«  o:  Hekle- Arvingerne,  fordi 
de  sagdes  at  have  deelt  imellem  sig  en  fattig  Kones  Hekle 
eller  Kofte,  hvori  noget  Sølv  var  fastgjort. 

Det  kan  her  være  Stedet  til  foreløbig  at  fremhæve,  at 
Sverres  Strid  med  Magnus  og  ErUng  Jarl  i  Tidens  Løb  viste 
sig  at  være  —  hvad  der  dog  næppe  har  været  dem  selv  be- 
vidst —  en  Kamp  mellem  to  forskjellige  Principer  for  Sam- 
fundsordningen. Idet  Sverre  seirede,  blev  det  en  Seir  for 
det  stærkere  Kongedømme,  hvis  fastsluttede  Magt  kunde 
fremme  Rigets  og  Folkets  Eenhed,  styre  de  forskjellige  Byg- 
der paa  samme  Viis  uden  Splid  og  Tvedragt  samt  bryde  Skran- 
kerne mellem  de  ulige  stillede  og  ulige  anseete  Stænder. 
Kong  Magnus  Erlingssøns  personlige  Ubetydelighed  betegner  paa 
en  træffonde  Maade,  hvad  den  Sag  i  Virkeligheden  var,  som  der 
kæmpedes  for  under  hans  Banner:  det  var  Høvdingestyrelse 
og  Faamandsvælde.     De  gamle,    høibaarne  Slægter  strede  i 

8* 


1X6  Kong   Sverre. 

hans  Navn  for  deres  egen  Overlegenhed  overfor  de  «nye 
Mænd«,  som  med  Sverre  kom  op  i  Birkebenernes  Skare.  Og 
i  nær  Forbindelse  med  de  enkelte  Stormænds  Anseelse  stod 
de  enkelte  Bygdelags  Særskilthed,  hvad  enten  Høvdingernes 
Magt  beroede  paa  vidtstrakt  Selveie  eller  paa  længe  hævdede 
Forlehninger  i  samme  Egne.  Det  var  Udsigten  til  at  vinde 
Stormands  Magt  og  Ære,  som  hvæssede  Birkebenernes  Sværd 
i  Kampen.  Saaledes  sagde  ogsaa  Sverre,  før  Slaget  begyndte 
paa  Kalveskinds-Ageren:  »Den,  der  med  sande  Vidner  kan 
godtgjøre,  at  han  har  fældet  en  Lendermand,  skal  selv  blive 
Lendermand ;  den,  der  dræber  en  Hirdmand,  skal  blive  Hird- 
mand, og  overhovedet  skal  Enhver  faae  Titel  og  Værdighed 
som  den  Mand,  der  er  faldet  for  hansHaand".  Efter  Striden 
kunde  man  derfor  see  Folk,  der  hidtil  blot  havde  været  Even- 
tyrere, Arbeidsmænd  og  Torperbørn,  ja  endog  Ransmænd  og 
Rømningsmænd,  gaae  stolte  omkring  i  Skrud  og  Skarlagen  og 
med  gode  Vaaben.  «De  gjenkjendte  næppe  sig  selv«,  siger 
Sagaen. 

Men  om  end  saagodtsom  alle  Seirherrerne  ikke  havde 
Andet  for  øie  end  at  stige  op  i  de  Beseiredes  Sted  og  at 
skabe  et  nyt  Aristokrati  med  dem  selv  som  Ætmænd  i  de 
Fældedes  Sted,  saa  havde  dog  i  det  Mindste  Sverre  vistnok 
et  videre  Syn.  I  alt  Fald  nøiedes  han  ikke  med  at  indsætte 
nye  Lendermænd  —  o:  Lehnsmænd,  der  havde  Land  at 
styre,  og  det  med  meget  selvstændig  Myndighed,  kun  med 
visse  Forpligtelser  overfor  Kongen  —  nei,  han  indsatte  tillige 
Sysselmænd  o:  Embedsmænd,  der  vare  Kongens  Tjenere, 
repræsenterede  hans  Magt  og  udøvede  hans  Villie. 

At  ikke  Alting  blev  afgjort  strax  eller  hurtigt,  er  iøvrigt 
let  forstaaehgt;  Kalveskinds -Kampen  var  kun  Begj'ndelsen. 
Ikke  blot  under  Sverres  Eegjering,  men  atter  i  de  følgende 
Menneskoaldere  fortsattes  de  blodigste  Feider  mellem  det  Gamle 
og  det  Nye,  mellem  Faamandsvælde  og  Kongevæide,  mellem 
Rigets  Søndersplittethed  i  de  store  Ætters  Hænder  og  Fol- 
kets Eenhed  under  en  ordnet  Styrelse. 

VIII. 

Vinteren  1179—80  tilbragte  Sverre  i  Nidaros,  medens 
Magnus  var  i  Bergen  og  i  Viken  tillige  med  sine  mægtigste 
Venner,  blandt  hvilke  Orm  Kongsbroders  to  Halvbrødre, 
Arnesønnerne  Philip  og  Nikolas,  maae  nævnes;  thi  denne 
Nikolas  Arnessøn  var  den  senere  saa  navnkundige  Biskop  i  Oslo 
og  Fører  for  Baglerpartiet,  og  han  omtales  ved  denne  Leilighed 
for  første  Gang.  I  Løbet  af  Foraaret  gjordes  der  fra  begge 
Sider  meget  store  Kustninger,  og  Magnus  søgte  sin  Mod- 
stander ved  at  seile  til  Trondhjem.  De  to  Konger  havde 
endog  et  Par  Sammenkomster,  og  Sverre  foreslog,  at  de  skulde 
dele  Landet  og  Herredømmet,  men  deraf  blev  Intet,  hvorimod 
de  enedes  om  at  mødes  til  et  stort  Slag  en  vis  Dag  (den  27de 
Mai)  paa  en  Fælled  lige  ved  Byen,  nemlig  paa  Sletten  ved 
Hen   eller  Ilevolden. 

Før  Slaget  sagde  Sverre  til  sine  Folk:  «Vi  have  vel  en 
stor  Hær,  men  maae  endda  kæmpe  mod  betydelig  Overmagt, 
thi  over  hele  Sletten  staae  Kong  Magnus's  Fylkinger  med 
forgyldte  Klæder  og  kostbare  Vaaben.  Det  vilde  være  godt 
for  Jer,  om  I  kunde  bære  dem  til  Byen  i  Qvæld.  Ja,  I  gode 
Halse !  Her  er  at  vælge  mellem  at  seire  eller  at  døe  med  Ære. 
I  skulle  ikke  denne  Gang  hugge  Tømmer  i  Skoven,  men  maale 
Hug  med  Lendermænd.  Dog,  Alt  er  forud  bestemt:  Intet 
slaaer  denUfeige  ihjel,  og  Intet  frelser  den,  som  feig*)  er;  men 
Fald  paa  Flugt  er  værst.  Den  eneste  Udvei  er:  ikke  at  lade 
dem  faae  Fremgang;  prøver  Eders  Sværd  paa  hine  tykmavede 
Folk  fra  Viken.  Største  Delen  af  Kong  Magnus's  Styrke  vil 
være  ham  til  Hinder,  Mange  passe  bedre  til  Brudefærd  end 
til  Hærfærd,  hans  Hird  vil  sagtens  kæmpe  bedst,  og  mod  den 
vil  jeg  selv  gaae,  men  Lendermændene  ville  nok  tage  sig  lidt 
mere  i  Vare,  og  Bønderne,  som  halvt  nødtvungne  ere  slæbte 


*)  Ordene  «feigi>  og  «ufeig«  staae  her  i  deres  egentlige  Betydning: 
bestemt  til  snart  at  døe  (og  det  Modsatte).  Sverre  paakaldte 
Folkenes  Tro  paa  en  forud  bestemt  Skjæbne. 

hid,   ville  være  lige  glade,    hvem  der  falder,    naar  Hver  blot 
skjærmer  sit  eget  Skind,  saaledes  som  Skjalden  siger: 

"Naar  mundfagre  Gjeate  vil  være  min  Veninde, 
Jeg  agter  ei,  om  Magnus  eller  Sverre  skal  vinde.« 

Gaaer  nu  frem,  gode  Gutter!  og  Herren  være  med  os!« 

Slige  Ord  opmuntrede  Birkebenerne.  Syv  af  dem,  hvor- 
iblandt Høvdinger,  tilbøde  at  gaae  fremmest  foran  Fylkingen. 
Sverre  selv  var  den  Dag  ridende  for  at  kunne  være,  hvor 
det  meest  gjordes  fornødent. 

Det  blev  en  voldsom  Kamp.  Hvor  Sverres  Mærke 
stævnede  frem,  var  det  med  Seir,  men  paa  andre  Steder  vege 
Birkebenerne  for  Overmagten,  ja  gave  sig  til  at  løbe;  men 
Sverre  hastede  da  strax  til  Undsætning  og  til  Opmuntring, 
som  virkede  saa  godt,  at  Kong  Magnus  sluttelig  raaatte  flygte 
til  Skibene  med  hele  sit  Mandskab.  Dog  bleve  Mange 
liggende ,  døde  eller  døende ,  paa  Valpladsen ,  og  ikke 
Faa  blandt  Heklungerne  udmærkede  sig  ved  stor  Djærvhed. 
En  af  dem,  en  haardt  saaret  Mand,  reiste  sig  paa  Knæerne, 
da  han  saae  Sverre  ride  nær  forbi,  og  han  slog  med  sit 
Sværd  efter  Kongen,  som  ogsaa  fik  en  dygtig  Flænge  over 
■Øret  og  i  Halsen,  men  den  Anden  blev  i  samme  -Oieblik 
naaet  af  saa  mange  Sværd  og  Spyd,  at  han  knap  kunde  falde 
om.  En  af  Kong  Magnus's  Lendermænd,  der  var  navnkundig 
for  sin  Styrke,  og  som  derhos  havde  den  fortrinligste  Brynje, 
paa  hvilken  Hug  ei  bed,  blev  staaende  alene  tilbage,  omgiven 
af  Fjender,  uden  at  fældes,  før  han  segnede  om  af  Træthed; 
da  reve  Birkebenerne  Brynjen  af  ham  og  dræbte  ham.  Der- 
imod bar  Nikolas  Arnessøn  sig  kun  ilde  ad ;  han  skulde  have 
faldet  Fjenden  i  Eyggen,  men  istedetfor  at  gjøre  Angreb  tog 
han  Flugten. 

Kong  Magnus  undveg  tilsøes  hgesom  Ærkebispen,  Orm 
Kongsbroder  og  Flere,  medens  adskillige  Skibe  og  meget  Gods 
maatte  efterlades.  Sverres  Seir  paa  Ilevolden  var  fuldstændig 
og  stor.     Han  havde  ei  længer  Modstand  at  overvinde  i  det 

Norden  fjeldske,  og  ved  sin  Ankomst,  nogle  Uger  derefter,  til 
Bergen,  hvor  Erling  Jarl  og  Kong  Magnus  altid  havde  havt 
deres  bedste  Tilhold,  kunde  han  besætte  Byen  ganske  fredelig 
og  modtage  Hæder  af  de  tilsyneladende  villige  og  venlige 
Indbyggere.  Han  blev  Vinteren  over  (1180 — 81)  i  Bergen, 
hvorimod  Kong  Magnus  var  flygtet  til  Kong  Valdemar  I  i 
Danmark,  hvor  han  forovrigt  modtog  Skat  og  Skyld  fra  Viken, 
hvis  Landskaber  nemlig  deels  Orm  Kongsbroder  deels  andre 
Mænd  holdt  besatte  og  styrede  i  hans  Navn.  Ærkebiskop 
Eysten  var  flygtet  til  England,  hvor  han  blev  i  tre  Aar,  og 
havde  lyst  Ban  over  Sverre,  som  dog  ikke  brød  sig  derom. 

IX. 

Ud  paa  Vaaren,  i  April  1181,  gjorde  Sverre  et  Tog  til 
Viken,  hvor  han  tiltvang  sig  alskens  Udredsel,  men  medens 
han  var  ved  Hvaløerne  (udenfor  Frederiksstad),  kom  Magnus 
fra  Danmark  med  saa  stor  en  Styrke,  at  Birkebenerne  maatte 
flygte,  og  lidt  efter  Midten  af  Mai  var  Sverre  paany  i  Bergen, 
forfulgt  af  Kong  Magnus  og  hans  Heklunger.  For  ei  at  faae 
Skam  ved  stadig  at  vige  besluttede  Sverre  sig  til  at  kæmpe, 
skjøndt  Overmagten  imod  ham  var  betydelig  og  hans  Folk 
temmelig  uvillige.  Det  var  da  ogsaa  nær  gaaet  galt  i  Kam- 
pen —  den  stod  ved  Nordnæs  udenfor  Bergen  —  idet 
Sverres  største  Skib,  Olafssuden,  blev  tæt  omringet  og  haardt 
angrebet.  Birkebenerne  kunde  kun  med  Nød  og  næppe  af- 
værge Skibets  Entring,  skjøndt  de  kæmpede  bravt;  En  af  dem 
ramte  med  tolv  Pileskud  itræk,  hver  Gang  fældende  en 
Mand.  Midt  under  den  heftigste  Strid  steg  Sverre,  som  bar 
hvid  Hættekappe  og  rødt  Skjold,  frem  paa  Dækket,  lagde 
Vaabnene  til  Side  og  knælede,  idet  han  sang  den  lange 
Hymne  "Alma  chorus  dei»  uden  at  agte  paa  de  Slag  og 
Skud,  der  regnede  ned  omkring  ham.  Et  Tilfælde  bragte 
Fordelen  over  paa  Birkebenernes  Side.  Kong  Magnus  havde 
taget  saa  heftig  Deel  i  Kampen,  at  han  var  kommen  ud  paa 
den  ydre  Skibsrand;    da  fik  han  et  Stik  i  Foden,   og  ved  at 

træde  tilbage  gled  han  og  faldt  baglænds.  Strax  skrege  Hek- 
lungerne,  at  deres  Konge  var  dræbt,  og  med  det  Udraab; 
«Saa  er  Eigets  Skjæbne  afgjort !»  bød  Orm  Kongsbroder  at 
overhugge  Tengslerne  o :  Tougene,  hvorved  Fartøierne  knyttedes 
til  det  Skib,  de-r  skulde  entres.  Vel  reiste  Magnus  sig  og 
sagde,  at  han  Intet  feilede,  men  Forskrækkelsen  og  Forvir- 
ringen havde  alt  taget  Overhaand  blandt  Heklungerne,  saa  at 
Birkebenerne  slap  heldig  fra  denne  Vaande. 

Paa  deres  Tilbagetog  sydover  bleve  Heklungerne  imidlertid 
optagne,  samlede  og  hjulpne  af  Biskop  Erik  i  Stavanger,  og 
da  de  atter  seilede  ad  Bergen  til  med  fornyede  og  forøgede 
Kræfter,  maatte  Sverre  drage  bort  til  Nidaros,  hvor  han  til- 
bragte Sommeren  (1181),  syslende  især  med  at  forstærke  Træ- 
borgen ved  Ilevolden  og  med  i  det  Hele  at  sørge  for  For- 
svarsværker. 

Disse  Foranstaltninger  kom  ham  til  Gode,  da  Magnus  i 
August  Maaned  kom  seilende  fra  Bergen,  men  ikke  turde  an- 
gribe Nidaros.  Derimod  indlod  han  sig  paa  at  komme  sam- 
men med  Sverre  til  et  personligt  Møde,  idet  der  ligesom 
Aaret  forud  skulde  prøves  paa  mindeligt  Forlig;  Nikolas 
Arnessøn  aabnede  Forhandlingerne  paa  Magnus's  Vegne.  Sverre 
foreslog  atter  at  dele  Kongedømmet  og  lovede  bl.  A.  at  ville 
drage  af  Landet  med  sine  Birkebenere  i  tre  Aar,  mod  at 
Magnus  og  hans  Mænd  derefter  skulde  rømme  Kiget  og  blive 
borte  i  de  næste  tre  Aar.  Men  Magnus  vilde  hverken  ind- 
lade sig  paa  en  saadan  Overeenskomst  eller  paa  at  holde  et 
nyt  Slag  paa  Ilevolden,  saa  at  det  Hele  endte  med  Skjænderi 
mellem  Høvdingerne  og  Slagsmaal  mellem  deres  Mænd. 
Magnus  vendte  derpaa  tilbage  til  Bergen. 

Ellers  hændte  der  denne  Sommer  det  Mærkelige  i  Ni- 
daros, at  en  Mand,  som  havde  faret  vidt  omkring  og  været 
saavel  i  Miklegaard  som  hos  tydske  Fyrster,  kom  til  Sverre 
med  Paastand  om  at  være  hans  Broder,  nemlig  Sen  af  Si- 
gurd Mund,  hvilket  han  krævede  Ret  til  at  godtgjøre  ved 
Jernbyrd.     Han  hed  Erik,    men  om  hans  Fødsel  vides  iøv- 

rigt  Intet.  Sverre  havde  ikke  stor  Lyst  til  at  faae  denne 
Broder  til  Kongs-Emne  ved  sin  Side;  dog  turde  han  ikke 
vægre  sig  ved  at  tilstede  Jernbyrden,  ventelig  fordi  det  for- 
holdt sig  saa  svagt  med  Beviserne  for  hans  egen  kongelige 
Fødsel.  Under  disse  Omstændigheder  søgte  han  da  listelig 
at  vende  Sagen  til  sin  egen  Fordeel.  Thi  han  lod  ikke  blot 
Erik  forud  love,  at  han  i  intet  Fald  maatte  gjare  Arvekrav 
gjældende,  men  han  vilde  have  ham  til  at  bære  det  gloende 
Jern  til  Vidnesbyrd  om,  at  han  var  cKong  Sigurds  Søn  og 
Sverres  Broder«.  Saaledes  kunde  han  faae  Gudsdom  for 
sin  egen  Byrd,  hvis  Erik  slap  heldig  fra  Prøven,  men  gik  det 
galt,  blev  det  dog  kun  Erik  selv  til  Skade.  Denne  vægrede 
sig  imidlertid  ved  at  bære  Jern  paa  hiint  Vilkaar,  uden  at 
Sverre  turde  tvinge  ham  dertil.  Prøven  gik  godt,  hvad  enten 
Erik  maaskee  selv  i  Udlandet  havde  vundet  Besked  om  Mid- 
lerne til  at  tage  paa  gloende  Jern  uden  Skade,  eller  Præ- 
sterne, som  ledede  Gudsdommen,  have  hjulpet  ham  med  den 
rette  Salve  for  at  skaffe  Sverre  en  ubeleilig  Frænde  paa 
Halsen.  Nok  er  det,  at  Eriks  Paastand  godkjendtes  og  senere 
aldrig  betvivledes;  han  kaldes  almindelig  med  Tilnavnet 
»Kongssøn«  og  fik  en  Høvdingepost  i  Sverres  Hird.  Han 
blev  meget  afholdt  og  holdt  sin  Flok  fortrinligt. 

Omtrent  paa  samme  Tid  havde  Sverre  faaet  sin  Søn 
Sigurd  og  maaskee  tillige  sine  andre  Børn  fra  Færøerne 
over  til  Norge,  hvorimod  deres  Moder  Astrid  ikke  havde 
maattet  komme  med.  Ligeledes  var  hans  Søster  Cæcilia 
dragen  til  ham  efter  at  have  forladt  Folkvid  Lagmand  i 
Værmeland.  Senere  nævnes  endvidere  flere  af  Sverres  Frænder 
paa  mødrene  Side  som  Befalingsmænd  i  hans  Hird. 

X. 

Det  vilde  blive  for  vidtløftigt  i  denne  Skildring  at  for- 
tælle udførlig  om  alle  de  Tog,  som  Kongerne  havde  for  i  den 
følgende  Tid,  Kun  i  al  Korthed  kan  det  nævnes,  at  Magnus 
i  Løbet  af  Resten  af  1181  og  i  Aaret  1182  gjorde  flere  store 

Udrustninger  for  at  vinde  Nidaros  og  dermed  berøve  Sverre 
hans  bedste  Støttepunkt.  Først  drog  Magnus  dertil  paa  en  Tid, 
da  Sverre  var  fraværende  i  Viken;  han  besatte  Byen  og 
tog  Sverres  Flaade,  rnen  turde  dog  ikke  blive  der.  Han  kom 
anden  Gang  og  begyndte  med  samme  Held,  men  nødtes  da 
til  at  fortrække,  fordi  Sverre  kom  tilbage.  Og  end  ringere  gik 
det  med  hans  senere  Forsøg,  stundom  fordi  han  ikke  var  ud- 
holdende nok,  i  det  Hele  fordi  ban  i  Dygtighed  ikke  kunde 
maale  sig  med  Sverre,  som  efter  Omstændighederne  var  lige 
dristig  og  forsigtig,  lige  hurtig  og  sindig,  og  som  altid  forstod 
at  lede  Birkebenerne  efter  sine  egne  Planer,  dem  han  ingen- 
sinde røbede  i  Utide,  skjøndt  han  tilsyneladende  var  aaben- 
hjertig  nok  og  villig  til  at  handle  efter  Andres  Eaad. 

I  Sommeren  1183  stode  Sverres  Sager  alligevel  daarligt; 
thi  vel  havde  han  Nidaros,  en  saare  vigtig  Plads,  som  nu  end 
ydermere  var  omhyggelig  befæstet,  og  hvorfra  han  kunde  be- 
herske de  nærmeste  Bj^gder;  men  de  mange  mægtige  Lender- 
mænds  Bistand  gav  Magnus  ulige  større  Hjælpekilder,  og  han 
kunde  ved  idelige  Angreb,  uden  at  sætte  noget  Væsenligt  paa 
Spil,  trætte  Birkebenernes  Taalmod,  svække  deres  Styrke  og 
lamme  deres  Anseelse,  indtil  han  engang  ved  gunstig  Lei- 
lighed  kunde  falde  over  dem  med  stor  Overmagt  og  tilintet- 
gjøre  dem  aldeles.  Derfor  skjønnede  Sverre  godt,  at  Tingene 
maatte  bringes  i  en  ny  Gænge  paa  den  ene  eller  anden 
Maade. 

Han  holdt  da  flere  Thingmoder  og  foreslog  skifteviis  For- 
skjelligt.  Snart  talte  han  om  at  drage  til  Viken,  snart  om 
at  fare  til  Gotland,  eller  om  at  seile  vesterover  til  Orknoerne 
og  Syderøerne,  men  Ingen  kunde  blive  klog  paa,  hvor  han 
egentlig  agtede  sig  hen;  derimod  blev  Magnus  i  Bergen  tryg 
ved  at  høre  om  alle  disse  usikkre  og  vidtgaaende  Planer. 
Endelig  erldærede  Sverre  at  ville  til  Haalogaland  (Nordlandene) 
og  seilede  virkelig  afsted  med  en  Snees  smaae  Skuder.  Han 
var  dog  knap  kommen  ud  af  Fjorden,  for  han  lod  blæse  til 
Huusthing  og  forklarede,  at  det  aldrig  havde  været  hans  Me- 

ning  at  fare  nordpaa,  og  især  nu,  da  der  blæste  en  skarp 
Nordenvind,  var  det  bedre  at  nytte  Vinden  og  seile  rask 
sydpaa;  saa  kunde  det  altid  senere  bestemmes,  hvor  man  nær- 
mere skulde  styre  hen.  Som  sagt,  saa  gjort.  Men  ved  Stadt- 
Forbjerget  holdt  han  atter  Huusthing  og  sagde,  at  det  maaskee 
var  lige  saa  godt  at  gaae  tilViken:  «Underveis  kunde  vi  vel 
see  ind  til  Bergen,  om  der  skulde  være  nogen  Fangst  at  gjøre; 
dog  opmuntrer  jeg  Jer  ikke  dertil,  men  vil  blot  omtale  det». 
Birkebenerne  vare  imidlertid  strax  villige  til  at  prøve  paa  at 
gjøre  den  omtalte  Fangst,  og  de  styrede  altsaa  videre  mod 
Syd.  Med  de  fleste  Skibe  vedblev  Sverre  at  holde  sig  til- 
havs, men  nogle  Fartøier  sendtes  indenskjærs  for  at  komme 
i  Lag  med  Heklungernes  Udkigsbaade.  Et  Par  af  disse  bleve 
ogsaa  tagne,  og  god  Besked  vandtes  derved  om  alle  Forhold 
i  Bergen,  hvor  Ingen  anede  mindste  Fare.  Sverre  fik  ikke 
blot  at  vide,  hvor  gode  eller  hvor  slette  Anstalter  der  var 
gjort  til  Forsvar,  men  underrettedes  tillige  nøiagtig  om,  paa 
hvilke  Steder  de  forskjellige  af  Heklungernes  Høvdinger  havde 
Bolig.  De  erobrede  Skuder  bleve  besatte  med  Birkebenere, 
men  paa  Masterne  ophængtes  den  fangne  Besætnings  Skjolde, 
og  idet  disse  Fartøier  sendtes  forud  for  den  øvrige  Flaade, 
der  nu  stævnede  ret  ind  i  Sundene  til  Bergen,  slap  de  tæt 
hen  til  de  fremskudte  Vagter,  som  naturligviis  troede,  at  de 
foer  med  deres  sædvanlige  Mandskab;  men  medens  Vagterne 
i  en  Fart  overmandedes,  før  de  fik  Tid  til  at  give  Varsler  til 
de  næste  Poster,  slap  Birkebenerne  uhindrede  og  ubemærkede 
frem  lige  til  den  Vig,  om  hvis  inderste  Deel  Bergen  ligger. 
Det  var  Nat,,  og  efter  at  have  givet  tydelige  Forskrifter  om 
Angrebsplanen  lod  Sverre  sin  Broder,  Erik  Kongssøn,  gjøre 
en  omgaaende  Bevægelse  og  lod  sine  egne  Folk  i  flyvende 
Fart  roe  ind  til  Broerne,  hvor  han  fik  Magnus's  Langskibe, 
som  laae  der  uden  Mandskab,  løsgjorte  og  skudte  ud  i  Vandet, 
hvorpaa  han  med  Hærskrig  stormede  op  igjennem  Byen.  Det 
var  den  fuldstændigste  OverrumpHng,  og  Alt  lykkedes  paa  det 
Bedste  for  de  djærve  Angribere.     Paa  Modstand  var  ikke  at 

tænke.  Heklangerne  bleve,  efterhaanden  som  de  kom  ud, 
nedhugne  eller  maatte  bede  om  Grid,  forsaavidt  de  ikke  fik 
Held  til  at  undflye.  Kong  Magnus  slap  bort  ved  at  gjøre  et 
fortvivlet  Spring  fra  Kongsgaardens  Svale  ud  paa  Apostel-Kirke- 
gaarden,  men  med  Undtagelse  af,  at  han  hverken  blev  fangen 
eller  fældet,  var  Sverres  Seir  saa  ubetinget  som  mulig,  og  det 
endda  næsten  uden  Tab.  Heklungernes  Kjernetropper  splittedes 
eller  overgave  sig,  deres  store  Flaade  blev  tagen,  mangfoldigt 
og  rigt  Gods  maatte  de  efterlade  til  Bytte  for  Birkebenerne. 
Sverre  fik,  foruden  mange  andre  Kostbarheder,  Kong  Magnus's 
hele  Kroningsdragt  med  Kronen,  Scepteret  o.  s.  v.  Ærkebiskop 
Eysten,  som  netop  var  kommen  hjem  til  Norge  fra  sin  Land- 
flygtighed i  England,  fandt  det  nu  raadeligst  at  forlige  sig 
med  Sverre,  hvorefter  han  endnu  i  samme  Sommer  kom  til- 
bage til  sit  Ærkesæde.  Men  Kong  Magnus  maatte  anden  Gang 
rømme  Eiget  for  Sverre,  og  han  søgte  atter  Tilhold  i  Dan- 
mark, hvor  imidlertid  Knud  VI  havde  efterfulgt  sin  Fader, 
Valdemar  I.  Dog  havde  Magnus  stadig  Orm  Kongsbroder  og 
flere  Stormænd  i  det  søndenfjeldske  Norge  til  Venner. 

XL 

Med  Bistand  af  sine  mægtige  Tilhængere  og  med  nogen 
Hjælp  fra  Dannerkongen  foer  Magnus  næste  Aar  (1184)  fra 
Danmark  til  den  skjæbnesvangre,  sidste  Kamp  mod  sin  lykke- 
lige Modstander.  Denne  havde  imidlertid  ordnet  sit  forøgede 
Herredømme  og  varetog  saavel  Landsstyrelsen  som  Krigs- 
væsenet med  al  Omhu.  Især  havde  han  sørget  for  Flaaden 
og  havde  bl.  A.  ladet  gjøre  et  uhørt  stort  Skib  «Mariesuden», 
hvis  dristige  Bygning  han  selv  ledede.  Endelig  havde  han 
med  megen  Haardhed  kuet  sine  gamle  Skyldnere,  der  nys  igjen 
havde  voldt  ham  Fortræd  ved  Uvillighed  og  Gjenstridighed, 
nemlig  Indbyggerne  i  Sogn,  hvor  hundrede  Gaarde  siges  at 
være  blevne  brændte,  saa  at  den  fordum  saa  fagre  Bygd  var 
forvandlet  til  en  eneste  Samling  af  rygende  Tomter.  Det  var 
netop,  medens  Sverre  endnu  var  paa  dette  grumme  Straffe- 

tog  inde  i  Sognefjorden,  at  Magnus  naaede  ham.  Langsomt 
og  opholdte  af  hyppig  Modvind,  men  haabefulde  og  modige 
vare  Heklungerne  nemlig  i  Løbet  af  April  og  Mai  seilede  langs 
det  søndenfjeldske  Norges  Kyster  fra  Gøta-Elven  til  Lindesnæs, 
og  overalt  paa  dette  Strøg  fik  de  god  Modtagelse,  Tilførsel  og 
Forstærkning.  I  Begyndelsen  af  Juni  naaede  de  frem  langs 
Vestlandet,  fik  paalidelig  Kundskab  om  Sverres  Fraværelse  fra 
Bergen  og  hastede  dobbelt  ivrig  afsted.  Under  Opseilingen 
til  Bergen,  som  de  i  Forbigaaende  vilde  bemægtige  sig,  kom 
der  en  saadan  Kuling  paa,  at  Masten  knækkede  paa  et  af  Ski- 
bene, og  Kongens  Fartøi  lagde  sig  saa  svært  i  Søgangen,  at 
en  af  Stavnboerne  raabte:  "Det  bliver  vaadt  her  forude  paa 
Dækket,  det  sprøiter  om  Saxene,  og  Frembyggerne  saae  helst, 
at  man  seilede  mindre  skarpt«.  Men  Magnus  reiste  sig  og 
svarede:  «Ikke  vidste  jeg,  at  der  nu  skal  gjøres  Ild  paa  Dæk 
eller  forude  paa  Saxene.  Ikke  en  eneste  Klud  skal  fires,  men 
hvert  Reb  skal  strækkes  af  al  Magt!«  De  naaede  da  Bergen 
og  tog  den  med  Lethed,  Bymændene  til  mere  Fryd  end 
Sorg,  thi  de  vare  jo  Heklungernes  Venner  fra  gammel  Tid. 
Men  da  Magnus  kort  efter  stævnede  videre  nordpaa,  saae  de 
med  Bekymring  det  onde  Varsel,  at  hans  Skib  var  saa  tæt 
besat  med  Krager,  at  næsten  hvert  Tov  var  dækket. 

Hans  Lykke  var  i  Virkeligheden  nu  forbi;  thi  hans 
Møde  med  Sverre  blev  hans  endelige  Nederlag:  han  faldt  i 
Kampen  i  Norefjorden,  ogsaa  kaldet  Slaget  ved  Fimreite. 

Norefjorden  er  en  Green  af  Sognefjorden.  Naar  man  fra 
Bergen  seiler  en  halv  Snees  Miil  nordpaa,  kommer  man  til 
det  Farvand,  som  kaldes  Sogn-Søen,  og  derfra  skyder  Sogne- 
fjorden sig  i  en  Længde  af  omtr.  tredive  Miil  ind  i  det  høie 
Fjeldland,  med  temmelig  lige,  østlig  Eetning.  Men  henimod 
Fjordens  inderste,  østlige  Ende  forgrener  den  sig  i  flere  mindre 
Fjorde,  smalle  i  Forhold  til  de  omgivende  Kysters  storartede 
Former,  men  dybe  nok  for  den,  der  kan  vogte  sig  for  blinde 
Skjær.  En  af  disse  Fjorde,  paa  Nordsiden,  er  Norefjorden, 
som  gaaer  op  til  Sogndal,    der  atter  ligger  sydfor  den  uhyre 

Jostedalsbræ.  NoreQordens  yderste  (sydlige)  Deel  adskilles  fra 
Hovedfjorden  ved  en  Halve,  paa  hvilken  Fimreite  ligger,  og 
da  Striden  stod  ved  denne  Halvøes  indvendige  (nordlige)  Side, 
kan  Slaget  benævnes  baade  efter  Norefjorden  og  efter  Fimreite. 

Da  Magnus  med  god  Bør  kom  strygende  ind  ad  Sogne- 
fjorden, underveis  forstærket  ved  stadigt  Tillab  af  de  paa 
Sverre  forbittrede  Sognboere,  vidste  han,  at  han  vilde  træffe 
sin  Modstander  i  Norefjorden,  og  at  Sverve  kun  havde  en 
Deel  af  sine  Folk  og  Skibe  hos  sig;  thi  for  ei  at  tale  om  de 
Birkebenere,  der  vare  efterladte  andetsteds  —  f.  Ex.  i  Bergen, 
hvor  de  nu  laae,  fældede  af  de  seirrige  Heklunger  — ,  saa  vare 
ikke  engang  Alle  de,  som  han  havde  medtaget  paa  Toget  her 
til  Sogn,  samlede,  da  Nogle  vare  sendte  om  til  Mord  og  Brand 
i  andre  Bygder  og  endnu  ei  vare  komne  tilbage. 

Magnus  styrede  altsaa  trøstig  frem.  Hans  Styrke  var  26 
Skibe,  hvoraf  vel  kun  enkelte  vare  store,  men  hvis  Besætning 
dog  anslaaes  til  over  3100  Mand.  Dertil  kom  de  tililede 
Sogninger  med  deres  Baade.  Sverre  havde  Alt  i  Alt  14  Skibe; 
flere  af  dem  vare  rigtignok  storre,  og  et  af  dem,  nemlig 
«Mariesuden»,  rummede  320  Mand,  men  i  det  Hele  vare  Birke- 
benerne  næppe  meer  end  18—1900  i  Tallet,  altsaa  ikke  stort 
meer  end  halvt  saa  mange  som  Heklungerne. 

Det  var  lige  efter  Middagsmaaltidet,  Fredag  den  15de 
Juni  118^,  at  Birkebenernes  Vagter  først  fik-Øie  paa  de  op- 
seilende  Skibe,  og  da  Sverre  kom  til,  skjønnede  han  strax, 
at  det  var  fjendtlige  Langskibe  med  stor  Overmagt.  Han  lod 
skyndsomt  blæse  til  Landgang  for  at  holde  JRaad  og  tog  saa- 
ledes  til  Orde:  «Det  nytter  ei  at  negte,  at  Kong  Magnus 
nu  kommer  for  at  see  til  os.  En  stor  Deel  af  vort  Mandskab 
er  borte  —  Gud  veed,  hvorledes  det  er  gaaet  dem,  der  vare 
i  Bergen  —  deres  Hjælp  faae  vi  saaledes  at  undvære.  Derfor 
maae  vi  beslutte,  om  vi  ville  vove  Kampen  eller  gaae  i  Land 
og  lade  vore  Skibe  i  Stikken.  Men  i  saa  Fald  er  det  vel  at 
mærke,  at  vi  just  ikke  have  gjort  os  til  Venner  med  Folket  her 
i  Sogn,  saa  at  naar  Kong  Magnus  sætter  efter  os  med  alt  sit 

Mandskab,  vil  Almuen  heromkring  uden  Tvivl  være  med  ham. 
Og  sandt  at  sige :  skal  jeg  nu  miste  disse  Skibe,  som  jeg  har 
skaffet  med  saa  megen  Besvær  og  Fare,  da  vil  jeg  vist  aldrig 
mere  preve  paa  at  faae  mig  Skibe  i  Norge,  og  Enhver  af 
Eder  faaer  da  sørge  for  sig  selv.  Ikke  vil  jeg  ved  Egensin- 
dighed udsætte  Jer  for  Kamp,  hvis  I  finde  den  uoverkomme- 
lig, men  jeg  vil  ei  heller  forfærdes,  hvis  I  see  nogen  Mulig- 
hed i  at  vove  denne  Dyst.«  Birkebenerne,  som  ikke  havde 
synderligt  Valg,  svarede,  at  de  visselig  vilde  slaaes  og  ikke 
tage  Flugten  uforsøgt,  hvortil  Sverre  bemærkede,  at  Saadant 
var  ogsaa  hans  -Ønske,  og  at  de  maatte  slaaes  saa  meget 
bedre  denne  Gang,  som  de  nu  skulde  bringe  en  Konge  til 
Hel.  Men  Birkebenerne  vidste  ikke,  om  han  derved  sigtede 
til  Magnus  eller  til  sig  selv. 

De  roede  derpaa  noget  høiere  op  i  Norefjorden,  deels  for 
imidlertid  at  faae  deres  Skibe  gjorte  i  Stand  til  Kampen  og 
forsynede  njed  Stene  til  at  dænge  paa  Fjenden,  deels  for  om 
muligt  at  naae  sammen  med  et  Par  af  deres  Fartøier,  der 
laae  længere  inde  i  Fjorden,  men  som  nu  budsendtes  i  største 
Hast  og  heldigviis  kom  tidsnok. 

Heklungerne  vare  selvfølgelig  lige  saa  slagfærdige  som 
kamplystne.  Kong  Magnus  talte  ikke  mindre  alvorligt  end 
Sverre:  «Jeg  veed«,  sagde  han,  «at  de  Fleste  ville  ansee  det 
for  en  god  Ende,  om  dette  var  sidste  Gang,  Sverre  og  jeg 
behøvede  at  kræve  slig  Leding  og  Meie;  det  er  vel  værd  at 
bede  Gud  derom,  og  mit  Haab  staaer  ogsaa  dertil.  Jeg  var 
kun  fem  Aar  gammel,  da  Høvdingerne  og  Landets  Folk  gave 
mig  Kongsnavn,  og  syv  Aar,  da  Ærkebiskop  Eysten  tillige  med 
Legaten  fra  Eom  og  alle  Rigets  Lyd  biskopper  viede  mig  til 
Konge  —  da  var  jeg  saa  barnlig,  at  jeg  hverken  kunde 
raade  for  Ord  eller  Eed,  og  jeg  syntes  bedre  om  at  lege  med 
andre  Gutter  end  qm  at  sidde  mellem  Høvdinger.  Ikke  attraaede 
jeg  Kongedømmet,  og  liden  Glæde  har  jeg  havt  af  det.  Nu 
er  jeg  28  Aar  gammel,  og  i  de  sidste  8  Aar  har  min  Konge- 
titel været  mig  selv  og  alle   Landets  Indbyggere  til  Skade; 

men  den  almægtige  Gud  lønne  mine  Venner  og  Høvdinger 
saavel  som  hele  Almuen,  at  de  desuagtet  saa  kjærlig  have 
staaet  mig  bi  i  saa  mange  Farer.  —  Nu  have  vi,  Gud  skee 
Lov,  overflødig  Folkestyrke,  Sverre  derimod  kun  en  ringe 
Magt,  og  den  ligger  desuden  stænget  og  indelukket  i  Fjorden 
som  Faar  i  en  Fold.  Gud  lade  os  komme  saaledes  fra  dette 
Møde,  at  vi  siden  kunne  være  i  Fred  for  vore  Fjender,  hvad 
enten  levende  eller  døde!«  Stærkt  Bifald  fulgte  paa  denne 
Tale,  og  Mændene  raabte:  «Tak  for  hvert  Ord,  ædle  Konge, 
og  Gud  lade  dig  fælde  dine  Fjender! » 

Andre  af  Heklungernes  Stormænd  talte  ligeledes,  om  end 
i  noget  anden  Tone.  De  skjældte  Sverre  og  spottede  ham, 
fordi  det  nu  var  ude  med  ham,  og  han  ikke  mere  fik  Hjælp 
af  Fanden,  som  hidtil  havde  hjulpet  ham  med  Kaad  og  Daad; 
de  haanede  hans  B'olk  og  deres  Førere  som  simple,  vanbyr- 
dige  Ugjerningsmænd.  Selv  udgjorde  de  jo  Flokken  af  Nor- 
ges ældste  og  mægtigste  Ætlinge ;  de  havde  navnkundige  Sværd 
i  Arv  fra  navnkundige  Fædre,  de  bare  rige  og  pragtfulde 
Klæder.  Det  var  ikke  Kong  Magnus  alene,  som  den  Dag 
gik  i  Strid  med  prunkende  hvid  og  skarlagenrød  Kjortel. 

Sverre  havde  lagt  sine  Skibe  bag  et  lidet  Næs  og  gjort 
den  sidste  Ordning  af  sin  Styrke.  Derpaa  gik  han  i  Land, 
lod  sig  række  Vadskevand  og  lod  sine  Klæder  horste,  som 
om  han  skulde  til  Gjæstebud.  Hans  Dragt  var  brun  fra  Top 
til  Taa. 

Endnu  er  at  fortælle,  at  Heklungernes  Skibe  vare  surrede 
sammen  i  Bundter  paa  fire,  fem  og  sex  Stykker,  hvorimod 
Sverre  lod  sine  være  frie  hvert  for  sig  —  «Vi  maae  nytte«, 
sagde  han,  «at  vore  Skibe  ere  bordhoie,  vort  Mandskab 
kjækt  og  krigsvant«  —  samt  at  Kong  Magnus  (mod  Orm 
Kongsbroders  Raad)  lod  gjøre  et  samlet  Angreb  paa  «Marie- 
suden»  alene  for  at  have  vundet  Alt,  naar  han  havde  vundet 
dette  store  Hovedskib.  Men  da  dette  Angreb  ikke  lykkedes, 
blev  Følgen  kun,  at  Sverres  øvrige  Skibe  fik  des  friere  Lei- 
lighed  til  Kamp. 

Da  Flaaderne  nærmede  sig  hinanden,  fik  Søen  imellem 
dem  Udseende  af  et  Vand,  hvorpaa  der  falder  en  stærk  Byge: 
det  var  Pileregnen  fra  begge  Sider.  Men  strax  efter  tørnede 
Skibene  sammen,  og  da  det  skete  under  en  Svingning,  fik 
"Mariesuden»  Forstavnene  af  Magnus's  Skibe,  saa  mange  som 
der  var  Plads  til,  tværs  ind  paa  sin  Bagbordsside,  i  hvilken 
de  strax  hagede  sig  fast  til  Entring.  Hele  Massen  drev  efter- 
haanden  hen  mod  Stranden,  og  «Mariesuden»  kom  imellem 
de  fjendtlige  Fartøier  og  Landet.  Birkebenerne  ombord  paa 
det  nævnte  Skib  havde  Nok  at  gjore  med  at  dække  sig,  thi 
Heklungerne  angrebe  voldsomt;  men  den  Omstændighed,  at 
disses  Skibe  vendte  Forstævnene  ind  mod  «Mariesudens»  Lang- 
side, hindrede  dem  i  at  virke  ret  med  deres  Mængde,  idet 
de  ikke  kunde  strømme  frem  til  Entring  og  Haandkamp. 
Imidlertid  regnede  det  med  Pile,  Spyd  og  Stene;  i  Læng- 
den vilde  Birkebenerne  ikke  kunne  holde  ud.  Da  sprang 
Sverre  i  en  Baad  roede  hen  til  Erik  Kongssøn  og  sine 
andre  Skibsførere ,  opmuntrede  dem  og  viste  dem ,  hvor- 
dan de  skulde  bære  sig  ad.  Medens  Kampen  rasede  omkring 
«Mariesuden»  —  saa  heftigt,  at  flere  Birkebenere  segnede 
dade  om  af  Anstrengelse,  uden  at  være  saarede  —  skulde 
Erik  Kongssøn  og  de  andre  Høvdinger  roe  rundt  om  og  an- 
gribe fra  den  modsatte  Side.  De  gave  sig  ufortøvet  paa  Vei. 
De  havde  tretten  Skibe,  og  da  netop  Halvdelen  af  Magnus's 
26  Skibe  laa  ved  »Mariesuden«,  traf  Birkebenerne  i  denne 
omgaaende  Bevægelse  kun  samme  Tal  af  Skibe,  som  de  selv 
havde;  men  deres  vare  størst,  og  skjøndt  Heklungerne  vær- 
gede sig  godt,  maatte  de  dog  bukke  under.  Deres  Skibe, 
som  tildeels  vare  sammensurrede  og  laae  iEække,  bleve  en- 
trede, det  ene  efter  det  andet.  De,  som  sprang  bort  fra  dem, 
bragte  Forvirring  og  Skræk  blandt  deres  Fæller,  ja  disse 
Flygtninge  overfyldte  endog  Heklungernes  Fartøier  ved  «Marie- 
suden»,  saa  at  tre  af  dem  sank,  medens  Resten  selvfølgelig 
ikke  kunde  fuldbyrde  Entringen  af  Sverres  stolte  Hærskib. 
Saaledes  blev  Slaget  tabt.    Sverre,  hvem  det  før  havde  været 

umuligt  at  naae  tilbage  til  wMariesuden«,  saa  at  han  maatte 
staae  i  Land  under  Kampens  afgjørende  Vending,  der  imid- 
lertid kun  skyldtes  hans  sikkre  Ledelse,  kunde  nu  med  Let- 
hed komme  ombord,  hvor  han  strax  gik  op  i  Løftingen, 
istemmende:  Kyrie  eleison! 

Heklungerne  maatte  bede  om  Grid  eller  søge  Frelse  ved 
at  springe  fra  Borde;  Nogle  naaede  i  Land,  og  Enkelte  slap 
bort,  men  Flere  dræbtes  eller  druknede.  Blandt  disse  var  Kong 
Magnus. 

Slaget  var  paa  sit  Heieste  ved  Solnedgangs  Tid,  og  i 
den  lyse  Midnatstime  var  Alt  forbi.  Skibene  fortoiede  og 
ordnede.  De  faldne  Heklungers  Tal  angives  til  2,000,  altsaa 
meget  over  Halvdelen  af  deres  Mandskab  og  Flere  end  alle 
Birkebenerne  ved  Slagets  Begyndelse.  At  der  mellem  dem, 
som  fulgte  Kong  Magnus  i  Doden,  var  en  overveiende  Mængde 
af  de  ypperste  norske  Stormands  -  Ætter,  især  fra  Vest-  og 
Sydlandet,  er  allerede  fremhævet.  Saa  forunderligt  stort  og 
uformodet  var  Svcrres  Held,  at  hans  Fjender  siden  sagde, 
at  det  skyldtes  en  Hex,  som  han  havde  havt  med  sig,  og 
som  ved  sine  djævelske  Kunster  havde  faaet  Havet  til  at 
sluge  Kong  Magnus  med  hans  Flaade.  Af  denne  var  det 
iøvrigt  kun  en  mindre  Deel,  som  gik  tilbunds;  men  des  flere 
Skibe  faldt  i  Sverres  Hænder  med  alt  det  rige  Gods,  de  havde 
ombord. 

xn. 

Sverre  var  nu  Enehersker  i  Norge.  Sit  Maal  havde  han 
naaet,  først  og  fremmest  ved  sin  personlige  Dygtighed  og  ved 
Birkebenernes  Tapperhed,  men  tillfge  ved  udholdende  Bistand 
af  Tronderne.  Fra  gammel  Tid  havde  disse  været  mægtigst 
i  Landet,  men  i  Erlings  og  Magnus's  Dage  havde  de  været  paa 
Veie  til  at  miste  deres  overlegne  Anseelse,  eftersom  disse 
Mænd  stadig  søgte  og  fandt  deres  bedste  Støtte  i  de  vest- 
landske og  søndenfjeldske  Bygder,  hvorved  Trenderne  naturlig 
maatte  bringes  til  at  slutte  sig  om  Sverre.     Muligviis  havde 

de  dog  tillige  støttet  hara  af  Hengivenhed  for  gamle  Tradi- 
tioner og  af  Forkjærlighed  for  Eenhed  i  Rigsstyrelsen.  Erling 
og  Magnus  havde  jo  kjøbt  den  Sidstes  Kongeværdighed  ved 
at  forrykke  Kongedmnmets  Principer:  Magnus  havde  taget 
sit  Rige  til  Lehn  af  Hellig  Olaf  og  havde  altsaa  bygget  sinMagt 
paa  Kirkemændenes  Samtykke,  ligesom  han  havde  stottet  den 
paa  Stormændenes  Bistand,  der  selvfølgelig  atter  maatte  be- 
tales med  Godkjendelse  af  deres  Selvstændighed  i  de  sær- 
skilte Landskaber.  Magnus  havde  desuden  afstaaet  Viken  — 
om  end  kun  af  Navn  —  til  Dannerkongen  som  sin  Overherre, 
Sverre  slog  derimod  en  Streg  baade  over  det  Ene  og  det 
Åndet.-  Han  udledede  sine  Krav,  efter  den  gamle  Arvelov, 
fra  sin  Fødsel;  han  takkede  Gud,  men  hverken  Bisper  eller 
Lendermænd  for  sin  Ret  og  sin  Magt;  han  anerkjendte  ingen 
fremmed  Overhøihed  over  nogen  Deel  af  Riget.  Saaledes 
stod  han  paa  det  Gamles  Grund. 

Men  tillige  reiste  han  en  ny  Bygning.  Skjøndt  han 
havde  lovet  og  nu  holdt  sit  Løfte  til  Birkebenerne:  at  disse 
—  vanbyrdige  Torpersønner  og  usle  Rømningsmænd  —  skulde 
tage  Arv  efter  de  slagne  Modstandere,  og  skjøndt  han  deels 
gav  dem  de  Faldnes  Gods  og  Titler,  deels  lod  dem  ægte 
deres  Enker  og  Df)ttre,  saa  indfortes  dog  intet  nyt  Stormands- 
vælde,  men  et  stærkere  Konge  vælde.  Det  er  alt  tidligere 
omtalt,  hvorledes  han  begyndte  at  indsætte  Sysselmænd  o: 
kongelige  Tjenere  eller  Embedsmænd  i  de  altfor  selvstændige 
Lendermænds  Sted;  dermed  fortsatte  han  efter  en  større 
Maalestok,  da  han  blev  raadig  over  hele  Landet,  og  saaledes 
skete  efterhaanden  en  Overgang  i  Formen  for  Landets  Sty- 
relse. Nu  begyndte  han  tillige  at  indsætte  Lagmænd, 
ligeledes  kongelige  Embedsmænd,  der  i  Tidernes  Løb  fik  den 
djømmende  Myndighed  i  Hænde.  Fra  først  af  skulde  Lag- 
ma-ndene  vel  kun  yde  den  i  Loven  mindre  kyndige  Almue 
Raad  og  Hjadp  under  Rettergang,  men  derved  afvænnedes 
Folket  efterhaanden  fra  at  sætte  sig  ind  i  Loven,  og  man 
fandt    det    sluttelig    nemmere    at   henskyde    sig    under  disse 

kongelige  Lagmænds  Kjendelser  end  at  stævne  Sagerne  ind 
for  de  store  Lagthing,  paa  hvilke  Folket  selv  dømte.  Og  fra 
den  lovfortolkende  Myndighed,  som  Lagmændene  begyndte 
med,  var  der  ingen  uendelig  Vei  til  den  lovgivende  Magt, 
som  saaledes  gled  fra  Folkets  over  i  Kongens  Hænder.  Af 
Betydning  var  det  ogsaa,  at  Sverre  ansatte  Mænd  af  ringe 
Byrd  til  at  beklæde  Sysselmændenes  og  Lagmændenes  Vær- 
digheder; derved  udjevnedes  den  gamle  Ulighed  mellemstæn- 
derne, naturligviis  paa  Frihedens  Bekostning.  Selv  hævdede 
Sverre  sin  Stillings  Høihed  paa  bedste  Viis.  Han  tog,  efter 
tidligere  norske  Konger,  Navnet  Magnus,  fordi  Sverre-Navnet 
var  saa  nyt,  saa  ukjendt,  maaskee  noget  plebejisk  i  Lyden; 
dog  hædredes  det  saaledes  ved  hans  Storhed  og  Ry,  at  det 
alligevel  i  Længden  blev  gængs.  Han  ægtede  en  Søster  til 
Sveakongen  Knut  Eriksson ;  hun  hed  Margrethe  og  blev  Moder 
til  Datteren  Christina.  Sine  Børn  fra  Færøerne:  Sigurd  og 
Haakon,  Cæcilia  og  Ingebjørg,  havde  han  alt  faaet  til  sig; 
deres  Moder,  den  oftnævnte  Astrid,  levede  vel  endnu,  men 
enten  havde  Sverre  aldrig  været  viet  til  hende,  eller  ogsaa 
betragtedes  Ægteskabet  som  ophævet  ved  den  Utroskab,  for 
hvilken  hun  beskyldtes;  i  alt  Fald  hindredes  hans  Giftermaal 
med  den  svenske  Margrethe  ikke  deraf.  Sverres  Søster,  Cæcilia, 
der  tidligere  havde  levet  hos  Folkvid  Lagmand  i  Værmeland, 
men  formodentlig  uden  at  være  hans  Hustru,  og  som  alt  i 
nogen  Tid  havde  opholdt  sig  i  Norge,  hvor  Sverre  havde  givet 
hende  en  Gaard,  blev  nu  gift  med  den  fornemme  Baard 
Guthormssøn,  og  Sverre  holdt  Brylluppet  med  megen  Pomp. 
Sin  egen  Kroning,  hvis  Pragt  og  Hellighed  kunde  forøge  hans 
kongelige  Anseelse  og  desuden  gjøre  politisk  Gavn  ved  at 
bøde  paa  det  altid  Usikkre  i  Sverres  Fødsel  og  dertil  knyttede 
Arveret,  mægtede  han  vel  ikke  at  faae  sat  i  Værk,  saalænge 
Ærkebiskop  Eysten  levede ;  men  den  laa  stedse  indenfor  hans 
ønsker. 

Imidlertid  blev  Sverres  Kongedømme  langtfra  uanfægtet. 
Det  gamle  Aristokrati  var  hverken  heelt  udryddet  eller  gjort 

aldeles  afmægtigt,  og  Geistligheden  hverken  kunde  eller  vilde 
give  Slip  paa  Kirkens  nyvundne  Høihedsret  over  Kongevær- 
digheden. Personlige  og  principielle  Interesser  gik  Haand  i 
Haand  og  fremkaldte  nye  Partier  med  nye  Stridigheder,  der 
ikke  under  Sverre  men  først  under  hans  Sannesøn  endelig 
afgjordes  til  Kongemagtens  Fordeel. 

XIII. 

Kuvlungerne  kaldtes  den  første  Flok,  som  efter  Kong 
Magnus  Erlingssøns  Fald  reiste  sig  mod  Sverre.  Dennes 
Modstandere  havde  kun  tildeels  bøiet  sig,  og  blandt  dem,  der 
underkastede  sig,  viste  flere  sig  snart  upaalidelige  og  troløse, 
men  adskillige  Heklunger  havde  efter  Nederlaget  søgt  til  Dan- 
mark for  at  være  af  Veien,  saa  længe  det  var  nødvendigt,  og 
red  Haanden,  saasnart  der  blev  Anledning.  Disse  lønlige  og 
aabenbare  Fjender  fandt  allerede  1185,  Åaret  efter  Magnus's 
Fald,  et  nyt  Kongsemne,  nemlig  Jon,  der  udgav  sig  for  at 
være  en  Søn  af  Harald  Gilles  Søn,  Kong  Inge;  han  skulde 
altsaa  være  Sødskendebarn  —  paa  Sværdsiden  —  med  Sverre 
og  følgelig  ligesaa  berettiget  til  Thronen  som  denne.  Jon 
havde  været  Munk,  og  efter  Munkekappen  «Kuvlen»  blev 
han  kaldt  Kuvlungen,  thi  Birkebenerne  meente,  at  dette  Navn 
var  det  Mindste,  han  skulde  beholde  til  Minde  om  sit  Klo- 
sterliv; hans  Tilhængere  kom  dernæst  til  at  hedde  Kuvlun- 
gerne. Jon  var  et  ubetydeligt  Menneske,  hvem  kun  hans 
Mænd  bare  i  Veiret,  netop  som  Høvdingerne  maatte  ønske  sig 
en  Konge,  naar  de  i  Virkeligheden  stilede  efter  selv  at  styre. 
Men  desuden  stod  Geistligheden  upaatvivlelig  bagved,  og  i 
det  Hele  havde  denne  Reisning  ikke  ringe  Kræfter.  Vikens 
Landskaber  ydede  naturligviis  Jon  de  fleste  Venner,  men  da 
Kuvlungerne  vare  godt  forsynede  med  Skibe,  vare  de  snart  her, 
snart  der.  Bergen  fik  de  ogsaa  i  Hænde,  og  først  hen  i 
Vinteren  mellem  1185  og  1186  droge  de  atter  derfra  tilbage 
til  Viken. 

Sverre  seilede  i  April  eller  Mai  (1186)  mod  dem  fra  Nida- 
ros  med  en  betydelig  Styrke,  besatte  Bergen,  som  de  da  længst 
havde  forladt,  men  naaede  ikke  videre,  formodentlig  fordi  den 
beleilige  Tid  gik  spildt  med  nogle  Uroligheder  mellem  hans 
Folk  og  Udlændingene  paa  de  mange  Kjøbmandsskibe  i  Ber- 
gen. Der  opstod  fOTst  Klammeri  i  en  Skjænkestue,  som  Tyd- 
skerne holdt,  og  deraf  udvikledes  en  blodig  Kamp,  hvori  og- 
saa  Bymændene  toge  Deel.  Sverre  maatte  holde  Thing  for 
at  mægle  Forlig,  og  han  fremsagde  ved  denne  Anledning  en 
mærkelig  Tale,  hvori  han  ikke  blot  indstændig  advarede  mod 
Fylderi,  men  tillige  takkede  Engelskmændene,  der  bragte  Hvede, 
Honning,  Meel  og  Klæde  til  Byen,  samt  dem,  der  bragte 
Lærred,  Linned,  Vox  og  Kjedler,  hvorimod  han  skjældte  Tyd- 
skerne, som  indførte  Viin  til  Fristelse  og  Fordærv  for  de 
Norske,  især  da  disse  til  Gjengjæld  borthandlede  Smør  og 
Andet,  som  Landet  ikke  kunde  undvære.  « Disse  Tydskere» 
sagde  han,  <(er  jeg  lidet  taknemmelig  for  deres  Færd,  og  saa- 
fremt  de  ville  beholde  Liv  og  Gods,  maae  de  see  at  komme 
bort,  jo  før,  jo  hellere;  thi  deres  Nærværelse  har  været  os  og 
vort  Rige  til  liden  Tarv».  Man  kunde  heraf  fristes  til  at 
tillægge  Sverre  et  høist  beundringsværdigt  Klarsyn  paa  det 
tyranniske,  trykkende  Handelsvælde,  som  Tydskerne  —  navnlig 
Hanseaterne  —  senere  skulde  komme  til  at  øve  i  Bergen; 
men  troligere  er  det  dog,  at  han  blot  har  havt  de  øieblik- 
kelige  Forhold  for  øie,  i  hvis  Fortrædelighed  Tydskerne  til- 
fældig havde  stor  Skyld.  Det  vilde  da  ogsaa  været  ligesaa 
forkeert  som  umuligt,  om  Enkeltmands  Villie  skulde  hindret 
en  Udvikhng  af  Handelslivet,  der  med  sine  gode  og  onde 
Sider  var  en  naturlig  Følge  af  givne  Tilstande.  løvrigt  havde 
et  saadant  Kongebud  ingen  lovgyldig  Magt,  undtagen  som 
Politiforanstaltning;  ei  heller  undlode  Tydskerne  at  være  i 
Bergen  som  forhen,  i  alt  Fald  inden  et  Aars  Forløb  efter  denne 
Hændelse. 

Hvad  Kuvlungerne  angaaer,    kom  Sverre  ikke   dengang 
betids  efter  dem.     Tværtimod   vendte  han  henimod  Høsten 


Kong  Sverre.  135 

tilbage  til  Nidaros  og  hjemsøgtes  der  af  dem.  Medens  Sverre 
med  ganske  faa  Folk  sad  i  Borgen  oppe  paa  Steenbjergene, 
kom  Kuvlungerne  og  overraskede  Birkebenerne,  baade  Høv- 
dinger og  menige  Mænd,  som  vare  i  Byen.  Mange  Birke- 
benere  dræbtes,  men  alle  de  Fangne  tik  Grid,  endog  uden 
Troskabsed,  idet  Jon  Kuvlung  sagde,  at  han  lige  saa  gjerne 
kunde  troe  dem  paa  deres  Æresord.  Næste  Morgen  havde  de 
imidlertid  Alle  forladt  ham  og  begivet  sig  til  Borgen,  hvor 
Sverre  vedblivende  holdt  sig.  Han  havde  dog  ikke  Styrke 
nok  til  at  angribe  Kuvlungerne  i  Byen  og  maatte  finde  sig 
i  at  see  dem  enten  brænde  eller  besætte  hans  Skibe,  som  de 
alligevel  ikke  synes  at  have  medtaget,  da  de  snart  efter  i  al 
Stilhed  ved  Nattetide  seilede  deres  Vei  og  droge  til  Bergen, 
hvor  de  saa  forbleve  Vinteren  over.  I  Vaaren  og  ud  paa 
Sommeren  (1187)  gjorde  de  to  nye  Forsøg  paa  at  tage  Nida- 
ros,  men  kom  ikke  engang  i  Land,  og  idet  Sverre  forfulgte 
dem  paa  det  sidste  Tog,  naaede  han  at  slaae  dem  ret  efter- 
trykkelig, saa  at  de  forsprængtes  heelt  til  det  Søndenfjeldske» 
tilTunsberg.  Her  søgte  Sverre  dem  1188,  men  det  kom  ikke 
til  nogen  større  Kamp,  hvorimod  Kuvlungerne  toge  den  raske 
Beslutning  at  benytte  Sverres  Ophold  her  paa  Sydlandet  til  et 
hastigt  Tog  over  Land  til  Nidaros,  som  de  virkelig  ogsaa  be- 
mægtigede sig,  baade  Byen  og  Borgen,  der  blev  plyndret, 
brændt  og  nedbrudt.  Derfra  seilede  de  atter  til  Bergen, 
jovende  mange  Voldsomheder,  med  hvilke  de  fortsatte  saaledes 
at  Bergenserne  sluttelig  længtes  efter  Sverre,  skjøndt  de  ellers 
langtfra  vare  hans  Venner.  Deres  ønsker  i  saa  Henseende 
opfyldtes  endelig.  Lidt  før  Juul  kom  Sverre,  Jon  Kuvlung 
fældedes  efter  at  være  bleven  skilt  fra  sine  Mænd,  der  spredtes 
paa  Flugt.  Nu  hændtes  imidlerlid  det  Mærkelige,  at  det  — 
ifølge  Birkebenernes  Udsagn  —  godtgjordes  angaaende  Jon> 
at  han  slet  ikke  yar  Kongebarn,  men  Søn  af  ringe  Forældre. 
Faderen,  der  netop  samtidig  var  tilstede  i  Bergen,  angav 
nemlig,  at  hans  Søn  skulde  have  et  Ar  under  Foden,  og  da 
Jon  Kuvlungs  Liig  blev  undersøgt,  var  samme  Ar  kjendeligt 

nok.  Hvad  enten  det  forholdt  sig  saa  eller  saa,  var  i  hvert 
Fald  dette  Kongsemnes  Historie  nu  til  Ende. 

Under  Kuvlunge  -  Stridighederne  havde  en  anden  Mand 
udgivet  sig  for  ligeledes  at  være  Søn  af  Kong  Inge.  Han 
hed  Sigurd  og  fik  Tilnavnet  Brænder,  fordi  han  i  -Øst- 
landsbygderne,  hvor  han  havde  samlet  sine  Tilhængere,  foer 
frem  med  Brand  og  Vold.  Sverres  Broder,  Erik,  som  imid- 
lertid var  bleven  forlehnet  med  Viken  og  havde  faaet  Jarls- 
navn,  overlod  væsentligst  Bønderne  selv  at  gjøre  det  af  med 
disse  Ransmænd,  men  sendte  dog  (1189)  nogle  Krigsmænd, 
og  derefter  blev  der  gjort  Ende  paa  Sagen.  Sigurd  Brænder, 
hvem  Jon  Kuvlung  i  sin  Tid  havde  været  villig  til  at  aner- 
kjende  som  Broder,  raabte  før  sit  Fald:  «Nu  lader  det  til,  at 
I  faae  udrettet,  hvad  I  ville,  og  sagtens  fortælle  I  da  Kong 
Sverre,  at  I  have  fældet  denne  Søn  af  Kong  Inge;  men  det 
Sande  er,  at  jeg  hedder  Hedin  og  er  Islænding,  baade  paa 
fædrene  og  mødrene  Side  af  ringe  Byrd». 

Ikke  meget  værre  var  den  Opstand,  som  reistes  af  Var- 
eller  Vargbælgerne,  der  egentlig  lededes  ef  en  af  de  gamle 
Slægthøvdinger,  Simon  Kaaressøn ,  men  hvis  foregivne 
Kongsemne  var  en  Dreng  ved  Navn  Vikar,  kun  faa  Aar 
gammel.  Han  sagdes  at  være  Søn  af  Magnus  Erlingssøn, 
men  hans  Fader  var  en  Haandværker.  Simon  Kaaressøn 
havde  tillige  med  flere  af  Kuvlungerne  efter  Flugten  fra  Ber- 
gen, hvor  Jon  Kuvlung  faldt,  havt  Tilhold  i  Danmark,  men 
da  han  reiste  til  Norge  for  at  vække  Opstand,  sluttede  ad- 
skillige Stormænd  i  det  Søndenfjeldske  sig  til  ham.  Tuns- 
bergerne  gjorde  det  imidlertid  af  med  denne  Skare,  den  lille 
Vikar  dræbtes,  Simon  og  de  fleste  Varbælger  ligesaa.  Deres 
Navn  udledes  enten  af  Var  =  Vaar,  Overtræk,  og  det  kunde 
da  være  et  øgenavn  for  at  antyde  Lumskhed,  eller  ogsaa 
kommer  det  af  Varg  =  Ulv  og  skulde  i  saa  Fald  betegne, 
at  de  gik  klædte  i  Ulveskindspelse. 

Flere  mindre  Oprør  kunne  forbigaaes,  men  -Oskæggernes 
maa  omtales.    Hallkell  Jonsson  hed  en  af  Heklungernes 

Høvdinger.  Han  var  bleven  gift  med  Magnus  Erlingssøns  Søster 
og  var  altsaa  nærmest  til  at  hævne  ham,  men  paa  den  anden 
Side  havde  han  svoret  Sverre  Tro  og  var  bleven  hans  Lender- 
mand.  Dog,  Hallkell  tog  det  lidet  nøie  med  Løfter  og  Eder, 
blev  desuden  vistnok  ægget  af  Nikolas  Arnessøn,  der  efter- 
haanden  viste  sig  meer  og  meer  som  Hovedmand,  lønligt 
eller  aabenbart,  for  den  ene  Stempling  efter  den  anden  mod 
Sverre ,  hvorom  siden  Mere.  Ved  Siden  af  Hallkell  stod 
en  uægte  Søn  af  Erling  Skakke,  kaldet  Sigurd  Jarlssøn, 
hvem  Sverre  iøvrigt  ogsaa  havde  viist  megen  Godhed,  samt 
Olaf,  kaldet  Jarlsmaag,  fordi  han  var  Svoger  til  Harald 
Jarl  paa  Orknøerne.  Deres  Kongsemne  var  en  Søn  af  Mag- 
nus Erlingssøn,  ved  Navn  Sigurd.  Denne  var  først  bleven 
fostret  hos  Hallkell,  hvis  Hustru  jo  var  Drengens  Faster,  men 
nu  overdroges  han  til  Olaf  Jarlsmaag,  for  at  han  lettere 
itide  kunde  komme  over  til  Orknøerne,  hvor  Oprørsflokken 
skulde  samles. 

Olaf  Jarlsmaag  og  hans  kongelige  Fostersøn  besøgte 
Sverre.  Denne  lod  sig  ikke  mærke  med  Noget,  skjøndt  han 
vel  havde  Anelse  om,  hvad  der  var  igjære,  og  Iforstod,  at 
Besøget  kun  blev  gjort  for  at  dysse  ^al  Mistanke  i  Søvn. 
Men  den  Dag,  da  de  Eeisende  vare  til  Afsked  hos  Kongen, 
slap  det  dog  denne  ud  af  Munden :  « Olaf,  Du  burde  være  mig 
tro.')  Sverre  sad  med  en  Kniv  i  Haanden,  og  idet  Olaf 
spurgte,  hvorfor  han  kom  med  hiin  Yttring,  stak  han  frem 
for  sig  med  Kniven,  sigende:  «Vore  Fjenders  Fylgier  sværme 
nu  om  os.»  Olaf  var  glad  ved  uden  videre  Tiltale  at  slippe 
ud  af  Stuen.  Udenfor  traf  han  Sigurd  og  sagde:  «Der  vare 
vi  nær  komne  i  Klemme,  Fostersøn !»  Saa  seilede  de  vester 
i  Havet  til  Hjaltland  (Shetlandsøerne),  og  næste  Vaar,  1193, 
til  Orknøerne,  hvor  Hallkell  kom  til,  og  hvor  Jarlen  Harald 
gav  dem  god  Modtagelse.  Drengen  Sigurd  fik  Kongenavn, 
og  med  betydeligt  Følge  fra  -0erne  droge  de  om  Sommeren 
til  Norge.  -Oskægger  kaldtes  de,  fordi  deres  Mandskab  var 
samlet  paa  de  nævnte  øer. 

Som  de  andre  Oprørsflokke  mod  Sverre  havde  øskæg- 
gerne  deres  bedste  Tilhold  i  Vikeh,  men  da  de  vilde  holde 
sig  gode  Venner  med  Indbyggerne,  droge  de  ved  indtrædende 
Mangel  paa  Forraad  derfra  og  gjorde  et  Slags  Vikingetog 
gjennem  danske  Farvande.  De  naaede  til  det  nuværende 
Travemiinde,  hvor  de  ved  Plyndring  fik  en  stor  Mængde 
Bytte;  som  Modsætning  til  Birkebenerne  vilde  de  herefter 
gjerne  kaldes  Guldbenerne. 

Sverre  var  i  Mdaros.  En  Hær,  han  sendte  over  Land 
sydpaa,  blev  slaaet  ved  Sarpsborg,  og  nu  besatte  -Øskæggerne 
hele  Vestlandet  indtil  Stadt  (mellem  Bergen  og  Trondhjem). 
Dog  fik  de  i  Bergen  kun  Byen,  ikke  Borgen.  Saaledes  led 
Vinteren,  men  allerede  i  Marts  (1194)  seilede  Sverre  fra  Nida- 
ros  til  Bergen,  hvor  -Øskæggerne  gik  ud  paa  deres  Skibe  og 
førte  dem,  rede  til  Kamp,  til  Florevaag  tæt  ved  Byen. 
Sverre  speidede  paa  sin  vanlige  Viis,  idet  han  i  Aftenmørket 
roede  ud  i  en  lille  Baad  blandt  Fjendens  Fartøier,  saa  at  han 
ikke  blot  blev  kjendt  med  hvert  enkelt  af  disse,  med  dets 
Størrelse  og  Styrke,  men  ogsaa  fik  Mangt  at  vide  om  Planen 
for  det  tilstundende  Slag.  Han  havde  flere  Skibe  end  -Øskæg- 
gerne, men  disses  vare  langt  høiere  og  stærkere,  ligesom  der 
i  Mandtal  vistnok  var  5  -Øskæggere  mod  3  Birkebenere.  Men 
Birkebenerne  førtes  bedre  og  vare  ulige  mere  øvede  i  at  lystre 
Befalinger.  Derfor  vandt  Sverre  Seir,  skjøndt  den  var  dyre- 
kjøbt,  thi  Fjenderne  sloges  bravt.  Den  lille  Kong  Sigurd  og 
næsten  alle  Hovedmændene  for  deres  Færd  bragtes  af  Dage; 
kun  Sigurd  Jarlssøn  slap,  fordi  han  ikke  var  tilstede;  han 
flygtede  først  til  Viken,  siden  til  Danmark.  —  Paa  Sverres 
Side  faldt  bl.  A.  hans  Svoger  Baard,  hvis  Ægteskab  med 
Cæcilia  ovenfor  er  omtalt.  (Deres  Søn  Inge  fostredes  nu  ved 
Sverres  Hof  og  blev  1204  tagen  til  Konge  af  Birkebenerne.) 
Cæcilia  var  dog  død  flere  Aar  for  Slaget  i  Florevaag,  og 
Baard  havde  atter  giftet  sig,  med  Kagnhild,  en  Lendermands 
Datter  fra  Valdres.  Denne  Kagnhild  havde  født  Baard  flere 
Børn,  og  mellem  disse  var  den  senere  saa  navnkundige  Skule, 

som  fik  Hertugnavn,  men  tog  Kongenavn  og  reiste  Opmr  mod 
Sverres  Sønnesøn  Haakon. 

De  her  omtalte  Opstande  bleve  saaledes  alle  kuede,  om 
end  tildeels  først  efter  længere  Kamp.  Men  samtidig  trak 
der  Skyer  sammen,  som  sluttelig  gave  et  Uveir  fra  sig  af  ulige 
stiorre  Varighed.  Det  var  Baglerpartiets  Kamp  mod  Sverre, 
Striden  mellem  Kongemagt  og  Kirkemagt,  mellem  verdslig  og 
geistlig  Myndighed. 

XIV. 

Norge  var  fra  først  af  væsentlig  blevet  christnet  af  Konger 
og  med  Magt;  følgelig  havde  Kongerne  ordnet  de  kirkelige 
Forhold  efter  deres  Tarv  og  Tykke,  saa  at  de  bleve  Kirkens 
Herrer,  og  Geistligheden  kunde  da  vanskelig  optræde  med 
stor  Selvstændighed,  end  sige  Selvraadighed  overfor  de  verds- 
lige Landsherskere.  Dertil  kom,  at  der  i  den  norske  Geist- 
lighed var  færre  Udlændinge  end  f.  Ex.  i  den  danske,  og  den 
Omstændighed  maatte  naturlig  bevirke,  at  kun  faa  Prælater 
vare  i  Stand  til  ret  at  omplante  paa  Norges  Grund  de  i  det 
jøvrige  Europa  gængse  Former  for  Forholdet  mellem  verdslig 
og  geistlig  Myndighed.  Skjondt  den  christne  Kirkes  almin- 
delige Orden  —  de  kirkelige  Embedsværdigheders  Kække, 
Sacramenterne,  Klostervæsenet  o.  s.  v.  —  efterhaanden  vandt 
Indgang  i  Norge,  saa  gik  det  derimod  meget  langsommere 
ikke  blot  med  Troens  aandelige  Væxt  og  dens  Indflydelse 
paa  Sæder  og  Forestillinger,  men  ogsaa  med  Hierarchiets, 
Præstevældens  Udvikling  som  et  særskilt  Led  i  Statsmagtens 
hele  Organisme.  Et  betegnende  Vidnesbyrd  om,  hvor  meget 
Norge  i  lange  Tider  stod  tilbage  i  Henseende  til  de  kktholske 
Ideers  Gjennemførelse,  kan  hentes  fra  Folkets  Ligegyldighed 
for  Ægteskabets  religieuse  Vielse,  der  ei  ansaaes  fornøden  for 
dets  Gyldighed,  eller  fra  den  i  Åarhundreder  vedvarende  Mod- 
stand mod  Coelibatsloven ,  (at  Præsterne  ikke  turde  gifte 
sig),  saa  at  Præsternes  « Følgekoner »  stadig  fik  Hædersplads 
i  Samlag.     Man  kan  derfor  ikke  undre  sig  over,    at  Norges 

Biskopper  betragtedes  ved  Pavehoffet  som  et  Slags  Missions- 
biskopper  i  et  fjernt,  ucultiveret  Land.  De  kaldtes  ogsaa 
« Lydbiskopper » ,  d.  v.  s.  Folkebisper,  Bisper  blandt  Hed- 
ningerne *). 

Saa  fik  Norge  midt  i  det  12te  Aarhundrede  sin  egen 
Ærkebiskop,  og  snart  efter  (1152)  kom  en  Cardinal  for  at 
ordne  Kirkeforholdene,  Nicolaus  Brekspear  (senere  Pave  Ha- 
drian IV).  Dengang  regjerede  Gillesønnerne  Eysten,  Inge  og 
Sigurd  Mund.  Disse  synes  at  have  opgivet  den  kongelige 
Ret  til  at  kaare  Bisper  og  Sognepræster  samt  at  have  god- 
kjendt  Cardinalens  andre  Anordninger,  navnlig  deels  Indret- 
ningen af  «Capitler»  ved  hvert  Bispesæde,  hvis  Medlemmer 
(Canniker,  Chorbrødre)  skulde  vælge  Biskoppen  og  udgjare  hans 
Eaad,  deels  Udredelsen  af  Peterspenge  til  den  pavelige  Stol, 
den  saakaldte  Eomaskat. 

FaaAar  senere,  da  der  skulde  vælges  en  ny  Ærkebiskop, 
udnævntes  denne  imidlertid  ikke  af  Domcapitlet,  men  af 
Kongen  (Inge).  Valget  faldt  paa  den  oftnævnte  Ærkebiskop 
Eysten,  en  høibyrdig  Trønder,  rig  paa  Menneskekundskab  og 
Bogkundskab,  inde  i  Styrelsens  Forhold  og  nøie  kjendt  med 
alle  fremragende  Personligheder  i  Landet,  veltalende  og  villie- 
fast,  men  tillige  forsigtig  og  besindig.  Almuen  paa  Frosta- 
thinget  fik  han  til  at  indvilge  i,  at  de  ham  tilfaldende  Bø- 
der skulde  betales  i  «sølvmaalt  øre » istedetfor  i  den  sædvanlige 
« Lovøre«,  d.  v.  s.  med  fordoblet  Maal.  Endnu  værdifuldere 
Indrømmelser  fik  Eysten  af  Erling  Skakke,  da  denne  vilde 
vinde  Kongedømmet  for  sin  Son  Magnus,  thi  det  var  jo  Kir- 
ken, der  skulde  hellige  Magnus's  Kongeværdighed  ved  at  krone 
ham,  og  da  det  skete,  blev  Kirken  Landets  Overherre,  idet 
Magnus  tog  Riget  til  Lehn  af  Hellig-Olaf.  Eisten  lod  ogsaa 
« Christenretten')  o:  Bestemmelserne  om  Kirkemændenes  Myn- 
dighed som  særskilt  Stand,  forandre  i  heikirkelig  Aand.    Hans 


•)  Det  oldnordiske   lydr  =  Folk.      Paa    Latin    betegnes    ■^Folk«    og 
•  Hedninger"  med  samme  Ord. 

nye  Lovbog  desangaaende  kaldtes  « Guldfjeder »  formedelst  sin 
stadselige  Udstyrelse  med  gyldne  Begyndelsesbogstaver  o.  s.  v., 
medens  den  ældre  Lovbog,  der  skal  stamme  fra  Magnus  den 
Godes  Tid,  benævnes  « Graagaasen » . 

Da  Eysten  og  Erling  Skakke  holdt  sammen,  bleve  Eysten 
og  Sverre  folgelig  Fjender.  Ærkebispen  lovede  Sverres  Mod- 
standere Salighed,  og  siden,  under  sin  Landflygtighed  i  Eng- 
land, bansatte  han  Sverre.  Efter  sin  Tilbagekomst  forligte 
han  sig  vel  med  Kongen,  men  kun  nødtvungen  og  med  For- 
behold, saa  at  han  —  om  han  end  ikke  aldeles  aabenlyst 
deeltog  i  de  senere  Stemplinger  mod  Sverre  —  dog  ikke  und- 
lod paa  flere  Maader  at  begunstige  navnlig  Kuvlungerne. 
løvrigt  syslede  han  meget  med  at  udvide  og  forskjønne  Christ- 
kirken  i  Mdaros,  den  berømte  Trondhjems-Domkirke. 

1187,  altsaa  midt  under  de  før  beskrevne  Opstande  mod 
Sverre,  blev  Eysten  syg,  og  ved  Juletid  var  han  Døden  nær. 
Da  kaldte  han  Kongen  til  sig,  og  de  talte  sammen,  siger 
Sagaen,  om  mange  Ting,  og  ved  Afskeden  bad  Ærkebispen, 
at  Sverre  vilde  tilgive  ham,  hvad  han  havde  handlet  utilbør- 
ligt mod  Kongen,  eller  som  denne  sagde  i  sin  Tale  ved  Ey- 
stens  Jordefærd :  "Ærkebispen  havde  indrømmet,  at  han  havde 
viist  større  Iver  i  at  staae  ham  (Sverre)  imod,  end  det  egent- 
lig kunde  forsvares."  Men  om  denne  Samtale  havdes  rigtig- 
nok ingen  anden  Beretning  end  Sverres  egen.  Ved  hiin  Lei- 
lighed  har  Sverre  formeentlig  faaet  i  Hænde  —  paa  den  ene 
eller  anden  Maade  —  det  Document,  som  Magnus  Erlings- 
søn  havde  udstedt  til  sin  og  Kronens  Skade,  men  til  Ærke- 
bispens og  Kirkens  Fordeel;  i  hvert  Fald  forsvinder  dette 
Document  fra  nu  af  i  lang  Tid. 

Eysten  havde  anbefalet  Biskop  Erik  i  Stavanger  til  at 
blive  sin  Efterfølger,  og  Erik  blev  virkelig  valgt,  dog  hverken 
af  Domcapitlet  i  It^idaros  eller  af  Kongen,  men  af  en  Biskops- 
forsamling.  Sverre  satte  sig  forgjæves  derimod,  Erik  var 
nemlig  meget  fjendsk  imod  ham,  havde  endog  deeltaget  i 
aaben  Kamp  mod  ham  og  var  i  det  Hele  høikirkelig  Prælat, 

kun  af  stærkere,  grovere  Mon  end  Eysten.  Som  Ærkebiskop 
begyndte  han  med  at  rette  haarde  Ord,  i  høitidelig  Prædiken 
fra  Chordøren  i  Trondhjems  Domkirke,  til  Birkebenerne,  vist- 
nok tildeels  for  deres  vilde  Levnets  Skyld,  men  dog  tillige, 
fordi  de  negtede  at  betale  efter  «salvmaalt  øre«  i  ærkebi- 
skoppeligt  Sagefald.  Dette  Punkt  bragte  ham  dernæst  i  Tvist 
med  Kongen  selv;  thi  Sverre  vilde  lige  saa  godt  have  det 
ham  tilkommende  Sagefald  fordoblet,  eller  ogsaa  skulde  Ærke- 
bispen lade  Alt  blive  ved  det  Gamle,  som  havde  været,  før 
Pagten  desangaaende  sluttedes  mellem  Eysten  og  Erling  (eller 
Magnus).  Hertil  svarede  Erik,  at  «Guds  Ret  tilkom  det  al- 
drig at  aftage,  men  Kongen  havde  at  forblive  ved  de  Love, 
han  havde  besvoret.«  Fremdeles  vilde  Sverre  krones,  men 
Erik  afslog  at  indlade  sig  derpaa,  idet  han  henskjød  sig  under 
Pavens  Afgjorelse  af  en  saa  betydningsfuld  Sag.  Endvidere 
gjaldt  det  at  besætte  Stavanger-Bispestol,  som  var  bleven 
ledig  ved  Eriks  Ophøielse  til  Ærkesædet,  og  da  «baade  Geist- 
ligheden og  Folket  enstemmig«  valgte  Nikolas  Arnessøn, 
satte  Sverre  sig  ivrig  derimod,  thi,  som  ovenfor  omtalt,  var 
Mkolas  Arnesson  en  af  de  meest  fremtrædende  Heklunger, 
Halvbroder  til  Kong  Inge  og  Orm  Kongsbroder,  Fører  for  en 
Heklungeskare  i  Kampen  paa  Ilevolden  (1180),  derefter  Mag- 
nus Erlingssøns  Ordfører  under  Forsøget  paa  Forlig  ved  Kon- 
gernes Sammentræf  i  Nidaros  det  følgende  Aar,  overhovedet 
en  utvivlsom  og  ved  sine  Slægts-  og  Venskabsforbindelser,  ved 
sin  Klogskab  og  ved  sin  hensynsløse  Charakteer  en  farlig 
Fjende  af  Kongen.  Sverre  vægrede  sig  altsaa  ved  at  god- 
kjende  Nikolas's  Valg,  og  han  paaberaabte  sig,  at  han  ikke 
havde  været  med  til  Valget  og  afgivet  sin  Stemme;  han  er- 
klærede nemlig,  at  det  Afkald  paa  Kronens  Ret  til  at  deel- 
tage  i  Biskopsvalgene,  som  Samkongerne  Inge,  Sigurd  og 
Eysten  havde  indrømmet  Cardinal  Nicolaus  Brekspear,  kun 
gjaldt  for  det  Tilfælde,  at  der  var  flere  Konger,  som  reojerede 
samtidig  og  fælles.  Nikolas  Arnessøn  skallede  sig  imidlertid 
Kongens  Samtykke  ad  en  Omvei;  han  skrev  til  Sverres  Hu- 

stru  Margrethe,  talte  smukt  og  ydmygt  om  Sverre,  paakaldte 
ogsaa  det  Slægtskab,  som  var  imellem  ham  (Nikolas)  og  Dron- 
ningen. Hun  gik  da  i  Forbøn  for  ham,  og  Sverre  gav  «for 
hendes  Skyld«  sit  Minde  til  Kaaringen,  men  tilføiede:  "Jeg 
troer  ikke,  det  varer  længe  fra  denne  Stund,  før  baade  Du  og 
Flere  angre  det.«  Nikolas  fik  iøvrigt  strax  efter  Oslo-Bispe- 
stol istedetfor  Stavanger;  derved  kom  han  des  længer  fra 
det  sædvanlige  Kongesæde  i  Nidaros  og  des  bedre  ind  mellem 
de  mod  Sverre  meest  uvillige  og  oprørsksindede  Bygder  samt 
nærmere  ved  Danmark,  hvor  Sverres  Fjender  havde  stadigt 
Tilhold. 

XV. 

Tvistepunkterne  mellem  Kong  Sverre  og  Ærkebiskop  Erik 
forøgedes  med  nye,  og  Sverre  henskjød  Afgjarelsen  til  Frosta- 
thinget  i  Trøndelagen,  hvor  Ærkebispen  mærkelig  nok  mødte. 
Her  krævede  Kongen  bl.  A,,  at  Æ>kebispen  skulde  fare  med 
ringere  Styrke,  og  beraabte  sig  i  denne  og  andre  Henseender 
paa  den  gamle  folkelige  Lovbog  »Graagaasen«,  hvorimod  Ær- 
kebispen henviste  til  «Guldfjeder».  Bønderne  dømte  efter 
Kongens --Ønske,  og  Fælgen  blev  intet  Eingere,  end  at  Ærke- 
bispen skyndsomst  drog  bort  med  alle  sine  Mænd  og  det 
mt-est  mulige  Løsøre.  Han  vendte  sig  til  Danmark,  til  Ab- 
salon i  Lund,  og  var  hos  ham  i  flere  Aar,  medens  han  baade 
af  den  nævnte  danske  Ærkebiskop  og  af  dennes  lærde  og  dyg- 
tige Ven,  Abbed  Vilhelm  i  Æbelholt,  fik  Bistand,  fornemmelig 
ved  skriftlige  Indlæg  til  Paven  i  Eom.  Selvfølgelig  blev  der 
i  disse  Skrivelser  lagt  Vægt  paa  Alt,  hvorved  den  norske 
Kirkes  Selvstændighed  var  truet  af  Sverre,  hvorimod  Strids- 
emnerne om  Sagefaldet  og  Folkeholdet  bleve  fortiede  —  lige- 
som atter  Sverre  paa  sin  Side  bar  sig  omvendt  ad  i  sine 
Henvendelser  til  Folket,  hvis  Interesse  for  de  sidstnævnte  Punkter 
faldt  sammen  med  hans  egen.  Og  han  kunde  vel  behove  alle 
Midler  til  at  styrke  sig  ved  sine  Landsmænds  Samstemning, 
thi    efterhaanden    virkede   Prælaternes  Fremstillinger  i  Kom. 

Der  gik  rigtignok  nogle  Aar  uden  stirre  Fjendskab,  paa  Grund 
af  forskjellige  politiske  Forhold,  deriblandt  Paveskifte,  dernæst 
vistnok  ogsaa  det  Korstog,  som  udgik  fra  Norden  1191,  og  hvori 
Frænder  af  Dannerkongen  og  af  Absalon  deeltoge  sammen  med 
fremragende  Normænd  af  Sverres  Tilhængere,  og  endelig  vel 
tillige  Omstændighederne  ved  den  danske  Biskop  Valdemars 
Oprør,  idet  han  en  Tid  nød  baade  Sverres  og  Pavens  Ven- 
skab og  Bistand.  Men  da  disse  tilfældige  Forhold  vare  forbi, 
brød  Uveiret  løs,  og  fra  1194  traadte  Paven  stærkt  og  be- 
stemt op,  tog  Ærkebiskop  Erik  i  fuld  Beskyttelse,  bekræftede 
den  norske  Ærkestols  Forrettigheder  i  Overeensstemmelse  med 
Ærkebispens  Krav  og  lyste  endelig  Ban  over  Sverre,  »hvis 
han  ikke  lod  Ærkebiskoppen  faae  Alt,  hvad  denne  vilde  og 
krævede.')     Denne  Pavebulle  er  dateret  Juni  1194. 

Nu  maa  det  erindres,  at  Sverre  i  Vaaren  1194  havde 
slaaet  øskæggerne  i  Florevaag  ved  Bergen.  Han  var  derfra 
reist  til  Viken  og  havde  i  Konghelle  truffet  en  pavelig  Le- 
gat, om  hvem  man  iøvrigt  ikke  har  nølere  Besked.  Denne 
Mand  stillede  sig  først  i  det  venskabeligste  Forhold  til  Sverre, 
ja  var  endog  villig  til  at  krone  ham,  men  nogle  af  Vikens 
tilstedeværende  Geistlige,  der  som  saadanne  hørte  under  Oslo- 
Bispen,  Nikolas  Arnessøn,  fik  snart  Legaten  aldeles  omstemt. 
Derover  blev  Sverre  saa  vred,  at  han  ikke  blot  jog  Legaten 
af  Landet,  men  endog  stævnede  Biskop  Nikolas  for  sig  og 
beskyldte  ham  for  at  staae  bag  alle  de  aabenbare  og  hem- 
melige Stemplinger,  hvermed  Kongens  og  Eigets  Eo  nu 
aareviis  var  bleven  forstyrret.  Efter  først  at  have  villet  benegte 
Beskyldningen  nødtes  Biskoppen  til  at  bede  om  Naade,  lovede 
Troskab  og  Lydighed  i  Fremtiden  og  »var  nu  den  Mygeste«, 
siger  Sagaen.  Det  har  formeentlig  været  ved  denne  Leilig- 
hed,  at  Sverre  —  efter  hvad  der  etsteds  fortælles  —  har  til- 
ladt sig  det  Middel  til  at  blødgjore  Bispens  Sind,  at  han  lod 
ham  binde  fast  til  et  Skjær,  saa  Vandet  næsten  flød  ham  ind 
i  Munden;  men  denne  Historie  er  noget  uvis.  Imidlertid  tog 
Sverre  Bispen  med  sig  til  Bergen,  hvor  der  skulde  vælges  en 

ny  Biskop,  og  her  gik  Sagerne  nok  saa  glat  for  Kongen. 
Det  var  hans  Hirdpræst,  Martin,  en  lærd  Mand,  Englænder 
af  Fjødsel,  som  blev  valgt,  og  ovenikjøbet  gik  de  forsamlede 
Bisper  ind  paa  at  krone  Kongen  med  det  Samme.  Nikolas 
Arnessøn  var  Sverres  bedste  Støtte  i  det  Altsammen,  og  da 
han  var  ældst  af  do  tilstedeværende  Prælater,  fungerede  han 
som  Hovedmand  ved  Kroningen,  der  fandt  Sted  den  29de 
Juni  (1194). 

Men  snart  efter  kom  Budskabet  om  Banlysningen.  Hver 
Søndag  forkyndte  Ærkebiskop  Erik  den  fra  Høichoret  i  Lunds 
Domkirke,  idet  han  oplæste  den  pavelige  Bulle,  som  ovenfor 
er  omtalt,  og  som  troligviis  er  kommen  til  Danmark  i  Juli 
Maaned.  Sverre  paastod  rigtignok,  at  det  Hele  var  et  Op- 
spind af  de  Danske  og  af  Ærkebiskop  Erik ;  da  denne  i  Dan- 
mark havde  havt  den  Vanskjæbne  at  blive  blind,  forklarede 
Sverre,  at  det  var  Banstraalen,  hvilken  han  falskelig  udslyn- 
gede mod  Norges  retmæssige  Konge,  som  havde  vendt  sig 
mod  hans  eget  -Øie.  Alligevel  fik  han  snart  at  mærke,  at 
det  skulde  gaae  værre  til  endnu.  Thi  til  Uheld  for  ham  var 
det  i  samme  Sommer  eller  Høst,  at  Knud  VI  sendte  den 
høit  anseete  Abbed  Vilhelm  samt  sin  unge  lærde  Canstler,  An- 
ders Sunesøn,  til  Rom  i  Anledning  af  sin  Søster  Ingeborgs 
Sag  mod  hendes  Ægtefælle,  Philip  August  af  Frankrig,  og 
Abbed  Vilhelm,  der  alt  tidligere  havde  laant  Erkebiskop  Erik 
sin  Pen,  har  under  sin  personlige  Nærværelse  i  Rom  næppe 
undladt  at  ægge  Pavehoffet  end  yderligere  mod  Sverre  og  alle 
hans  Tilhængere.  I  alt  Fald  lyste  Paven  i  November  Maaned 
i  Peterskirken  for  en  meget  stor  Forsamling  Ban  over  alle 
de  norske  Biskopper,  som  havde  dristet  sig  til  at  krone  Kon- 
gen, skjøndt  han  var  uforligt  med  Kirken,  ja  endog  paa 
Kroningsdagen  var  en  banlyst  Mand  —  hvilket  rigtignok  ikke 
sua  tidlig  kunde  vides  i  Bergen. 

Ærkebiskop  Erik  besørgede,  naturligviis  fra  Lund,  Bud- 
skabet til  Norge  om  Bispernes  Bansættelse,  som  dog  ikke 
skulde  træde  i  Kraft,  naar  de  vilde  forlade  Sverre  og  komme 

til  Ærkebispen.  Sverre  paa  sin  Side  sammenkaldte  et  Biskops- 
og  Høvdingsmøde  i  Bergen,  Vaaren  1195,  for  at  man  i  Fælles- 
skab kunde  overlægge,  hvad  der  nu  var  at  gjere.  Og  det  viste 
sig  da  klart,  at  han  endnu  havde  Magten  og  Myndigheden. 
Thi  Forsamlingen  enedes  om,  at  der  skulde  udgaae  Sende- 
bud fra  Kongen  og  Bisperne  i  Forening  til  Paven,  altsaa  med 
Forbigaaelse  af  Ærkebispen,  og  dennes  Færd  skulde  nu  i  det 
Hele  stilles  i  et  saadant  Lys  for  den  hellige  Fader,  at  denne 
kunde  lære  Eriks  Heftighed,  Paastaaelighed  og  Overgreb  at 
kjende.  Paa  samme  Made  forhandlede  Sverre  ogsaa  med 
Harald,  Jarl  paa  Orknøerne.  Han  var  stærkt  truet  af  Kon- 
gen for  den  Bistands  Skyld,  som  øskæggernes  Opror  havde 
hentet  fra  øerne,  og  han  klarede  sig  kun  ved  at  møde  per- 
sonlig og  tale  med  stor  Ydmyghed  samt  overlade  Sverre  faldt 
Selvdømme;  efter  dette  mistede  han  Hjaltland  (Shetland)  med 
Skat  og  Skyld,  som  lagdes  under  Kronen,  saavelsom  det  halve 
Sagefald  paa  Orkneerne,  hvorhos  Sverre  ovenikjobet  erklærede 
alle  Jorder  og  Eiendomme,  som  havde  tilhørt  F'olk  fra  disse 
vestlige  øer,  der  vare  faldne  paa  -Øskæggernes  Side,  for  at 
være  forbrudt  Gods,  saa  at  det  enten  maatte  kjøbes  tilbage 
af  de  Faldnes  Frænder  eller  blive  Kronens.  Endelig  hævede 
Sverre  dette  Mødes  Forhandlinger,  som  han  med  sin  vante  Dyg- 
tighed havde  bragt  til  et  for  sig  saa  gunstigt  Resultat,  med 
følgende  Alvorsord  til  Bisperne:  "Det  er  mit  Raad  til  Eder, 
gode  Høvdinger,  at  I  med  Forstand  udøve  den  Magt,  som 
Gud  har  forlehnet  Eder,  og  betænker  stedse,  at  det  er  ikke 
Eders  Arv  eller  Fædrenegods.  Hvis  Erik  Blinde  jager  Eder 
derfra,  skaffer  han  Jer  vist  ikke  noget  Godt  i  Stedet;  han 
har  jo  ikke  engang  kunnet  skaffe  sig  selv  Noget,  thi  han  har 
nu  i  flere  Aar  ikke  havt  meer  end  ni,  ti  Mand  hos  sig,  og 
selv  dem  paa  Andres  Bekostning.  Men  holde  I  kun  fast 
ved  mig,  skal  jeg  nok  tage  Stødet  af  og  ordne  Alt  paa  det 
Bedste. » 

Biskopperne  gave  gode  Løfter,    men  idetmindste  een  af 
dem,    nemlig  Nikolas  Arnessøn,    tøvede  ikke  længe  med  at 

bryde  dem.  Han  drog  samme  Aar  (1195)  til  Danmark  og 
indgik  Forlig  med  Ærkebiskop  Erik.  Fra  denne  sendtes  der 
nu  nye  Breve  til  Eom,  og  fra  Chorbrødrene  i  Mdaros  indgik 
sammestedshen  Klager  over  Indgreb  af  Sverre  i  Capitlets 
Friheder,  Paven  svarede  hurtig  (Marts  1196)  til  Gunst  for 
disse  Klager,  men  det  store  Hovedanliggende  blev  ikke  saa 
let  afgjort.  Sverres  og  de  norske  Bispers  Sendebud  vare 
vedblivende  i  Eom,  som  de  forst  forlode  ved  Slutningen  af 
1196.  Med  det  Budskab,  de  bragte,  gik  det  imidlertid  heelt 
underlig  til. 

Sendebuddene  havde  lykkelig  naaet  Danmark,  da  de  plud- 
selig bleve  syge  og  døde  i  Februar  1197.  Til  Norge  kom 
Efterretningen  derom  paa  den  Maade,  at  der  nogen  Tid  efter 
fremtraadte  danske  Mænd  i  Trondhjem,  hvor  Sverre  dengang 
opholdt  sig,  og  de  medbragte  de  norske  Sendebuds  Breve  fra 
Paven,  hvilke  de  havde  faaet  i  Pant  for  nogle  Pengelaan  til 
Sendebuddene;  disse  vare  nu  døde,  og  saa  fik  Sverre  at  ind- 
løse Brevene.  Han  gjorde  det,  og  Brevene  viste  sig  da  at 
indeholde  den  Besked  fra  Paven,  at  Kongens  Sag  var  retfær- 
digere end  Ærkebispens,  og  at  Paven  derfor  løste  ham  og 
hele  hans  Rige  fra  alle  Bansættelser. 

Hvordan  det  er  gaaet  til  med  hiint  pludselige  Dødsfald, 
er  uoplyst;  men  om  Sendemændene  end  ere  blevne  forgiftede, 
som  ikke  er  utrohgt,  saa  er  der  dog  ingen  Grund  til  at  ansee 
Sverre  skyldig  deri,  selv  paa  den  meest  middelbare  Maade. 
Derimod  antages  det  for  rimehgt,  at  Brevene  ere  blevne  for- 
falskede, hvilket  Innocens  III  —  som  dengang  var  Cardinal 
og  altsaa  kan  have  kjendt  Brevene,  saaledes  som  de  bleve 
nedskrevne  —  senere  udtrykkelig  paastod.  Om  nu  Sverre 
strax  har  vidst  det  eller  ei,  er  for  saa  vidt  ligegyldigt,  som 
han  i  hvert  Fald  benyttede  sig  deraf. 

Alt  dette  skete  i  den  første  Deel  af  1197,  men  sam- 
tidig havde  Sverres  Fjender  paa  anden  Maade  vundet  høist 
betydelige  Fordele. 

10* 

XVI. 

Allerede  i  1195  havde  en  Normand  ved  Navn  Reidar, 
kaldet  « Sendemand«,  bragt  Bud  til  Norge  fra  den  græsk- 
romerske Keiser,  som  paa  den  Tid  søgte  Tropper  allevegne 
fra.  Reidar  blev  Vinteren  over  hos  Sverre,  og  da  han  reiste 
i  Vaaren  (1196),  havde  han  vel  faaet  Afslag  paa  sin  Begjæ- 
ring  om  at  leie  kongelige  Krigsfolk,  men  det  var  blevet  ham 
tilladt  (hvad  Sverre  iøvrigt  ei  heller  godt  kunde  forbyde)  at 
hverve  Bondesønner  og  Kjøbmænd  til  at  drage  i  Tjeneste 
hos  den  græske  Keiser.  Reidar  drog  altsaa  i  Sommeren  1196 
med  en  Hob  Folk  fra  Norge,  men  kom  ikke  længere  end  til 
Haløre  Kjøbstad  og  Markedsplads,  som  var  etsteds  ved  øre- 
sund,  maaskee  det  nuværende  Helsingør,  rimeligere  Kjøben- 
havn.  Her  traf  de  sammen  med  Ærkebiskop  Erik,  Biskop 
Nikolas  Arnessøn  og  flere  Normænd,  især  Vikværinger  (Folk 
fra  Viken).  Disse  havde  hos  sig  en  Dreng,  som  de  kaldte 
Inge,  og  som  de  udgave  for  at  være  Magnus  Erlingssøns 
Barn,  medens  Birkebenerne  paastode,  at  han  var  dansk.  Nu 
opgav  Reidar  aldeles  Reisen  til  Constantinopel  og  sluttede  sig 
med  sin  Skare  til  de  andre  Normænd.  Paa  selve  Markeds- 
pladsen toge  de  Drengen  Inge  til  Konge,  og  saaledes  stiftedes 
Baglernes  Flok.  Navnet  fik  de  af  bagall  (det  latinske 
baculus),  en  Bispestav,  fordi  Biskop  Nikolas  aabenbart  var 
Flokkens  Fører.  Det  var  dette  Oprør  mod  Sverre,  som  ikke 
blot  varede  langt  ud  over  hans  Levetid,  men  som  næsten  i 
en  heel  Menneskealder  bragte  blodigere  og  mere  haardnakkede 
Stridigheder  over  Norge,  end  nogen  tidligere  Kamp  havde  gjort. 
Ved  deres  Ankomst  til  Norge  optoge  Baglerne  selvfølgelig  alle 
SverresUvenner  og  Modstandere  mellem  sig,  men  fornemmelig 
Levningerne  af  Heklungernes,  Kuvlungernes  og  Varbælgernes 
Partier.  Kirkevælde  og  Stormandsvælde  strede  her  atter  mod 
Kongevælde. 

Baglerne  kom  i  Sommeren  1196  til  Norge,  til  Viken. 
Her  drog  Sverre  dem  i  Mode,  dog  med  ringere  Styrke  end 
deres;  de  havde  mindst  5,000  Mand.    Medens  de  to  Fjende- 

skarer  her  laae  ved  hinanden,  lod  Sverres  Søn,  Sigurd  Lavard, 
som  havde  faaet  Vagthold  paa  Land,  sig  en  Nat  overraske 
og  flygtede  med  Skamme,  hvortil  Faderen  i  Vrede  sagde: 
«Tvi  vorde  den  Kongesøn,  der  passer  saa  daarlig  sit  Hverv! 
Bedre  holdt  jeg  Vagt,  da  jeg  kæmpede  med  Kong  Magnus 
om  Riget.«  —  En  anden  Gang  roede  Sverre  selv  en  Dag 
hen  til  et  af  Baglerne  besat  Fjeld,  hvor  Biskop  Nikolas  da 
steg  frem  og  æggede  ham:  "Hvorfor  gaaer  Du  ikke  i  Land? 
Vil  Du  ikke  slaaes  nu,  Gudsfornegter  ?  Ellers  pleier  dog  Intet 
i  Livet  at  være  dig  kjært  som  at  hærge  og  rane!  See,  Skjol- 
det er  blevet  mit  præstelige  Haandliin,  Hjelm  og  Sværd  er  min 
Biskopshue  og  Stav;  disse  Vaaben  skal  jeg  bære,  til  Du  er 
dræbt  eller  jaget  af  Riget.«  Birkebenerne  raabte,  at  han  var 
en  Nidding  og  ufarlig;  han  havde  ofte  viist  sig  som  en  daarlig 
Karl  til  at  bære  Vaaben.  Biskop  Nikolas  svarede  tilbage: 
«I  skylde  mig  altid  for  at  være  frygtsom,  men  kom  ene  i 
Land,  Sverre,  saa  skal  jeg  komme  mod  dig.«  Sverre  sagde 
da  med  Blanding  af  Skjemt  og  Haan:  "Hvis  Nikolas  og  jeg 
slaaes,  vil  man  nok  sige,  at  det  er,  som  naar  to  Hunde 
bides;  thi  Ingen  af  os  har  Ord  for  at  besidde  Mod.»  Saa 
lod  han  sine  Folk  roe  tilbage  til  Skibene.  Snart  efter  seilede 
han  bort,  forst  til  Bergen  og  derfra  til  Trondhjem,  for  denne- 
sinde opgivende  den  ulige  Kamp.  Baglerne  raadede  altsaa 
frit  i  Viken  Vinteren  1196 — 97,  og  den  foregivne  Inge  Mag- 
nussøn kaaredes  til  Ko'^ge  paa  Borgarthing.  Nikolas  Arnes- 
søn  sad  atter  paa  sin  Bispestol  i  Oslo,  og  han  samt  hans 
Venner  fik  i  Hamar,  hvis  Bispestol  samtidig  blev  ledig,  valgt 
en  vis  Ivar  Skjaalge  (den  Skeløiede).  Denne  Biskop  viste  sig 
siden  altid  som  Fjende  af  Sverre  og  hans  Æt. 

Ovenfor  er  omtalt,  at  det  var  i  Vaaren  1197,  at  Sverre 
fik  det  for  sig  saa  mistænkelig  gunstige  og  vistnok  forfalskede 
Pavebrev,  som  befriede  ham  for  Banlysningen.  Snart  derefter 
drog  han  ud  fra  Trondhjem  med  stor  Leding,  som  han  forøgede, 
imedens  han  langsomt  seilede  frem  sydpaa  langs  Vestlandet; 
da  han  sidst  i  Juli  forlod  Bergen,  havde  han  vel  7,000  Mand. 

Paa  denne  Tid  holdt  han  Thingmøde,  hvortil  ikke  blot  hans 
Krigsfolk,  men  ogsaa  Bander  vare  stævnede  sammen;  de  Første 
paalagde  han  indstændig  at  beflitte  sig  paa  Mandstugt  og 
Maadehold,  men  til  Alle  talte  han  med  det  Samme  om 
sit  Forhold  til  Baglerne,  hvem  Toget  gjaldt.  Han  frem- 
stillede sin  Byrd  for  at  godtgjøre  sin  Kongsret  og  omtalte 
fornemmelig  Bisp  Nikolas  med  Ringeagt,  idet  han  kaldte  ham, 
med  al  hans  Tungefærdighed,  for  et  Harehjerte,  der  havde 
Eævs  Forstand  —  vistnok  en  ret  træffende  Charakteristik. 
Faa  Dage  efter  var  Flaaden  med  gunstig  Bør  naaet  ind  i 
Viken  og  op  til  Oslo,  hvor  Baglerne  laae  med  al  deres  Styrke. 
Kong  Sverre  gik  da  op  til  Hovedø-Kloster  for  at  høre  Messe 
og  holdt  derpaa  Huusthing  paa  sit  Skib  for  at  give  Besked 
om  Angrebet.  Biskop  Nikolas  ordnede  imidlertid  Baglernes 
Fylkinger  og  opmuntrede  dem  bl.  A.  ved  den  Forsikkring,  at 
da  Birkebenerne  vare  banlyste,  vilde  deres  Sværd  ikke  bide. 
Han  holdt  til  Hest,  dengang  Sverres  Skibe  seilede  frem  og  be- 
gyndte Angrebet.  Foran  Broerne  var  der  sænket  nogle  Fartøier, 
som  en  Stund  hæmmede  Sverres  Folk,  men  da  de  vare  komne 
derover  og  i  Land,  gik  de  des  raskere  paa.  Men  ogsaa  Baglerne 
sloges  godt,  saa  det  blev  en  varm  Dyst.  Da  sagde  En  til 
Biskop  Nikolas :  «Eid  nu  hart  frem.  Herre!  vore  Folk  trænge 
vel  til  Opmuntring,  thi  vi  see  ikke  rettere,  end  at  Birkebe- 
nernes  Sværd  bide  heelt  godt.«  Men  Nikolas  svarede:  "Nei, 
lad  os  ride  væk  det  Bedste,  vi  kunne,  thi  nu  er  Djævelen  løs.« 
Og  han  flygtede  med  sit  Følge. 

Kort  at  sige:  Sverre  slog  Baglerne  i  Oslo-Kampen 
den26de  Juli  1197.  Dog  kunde  han  ikke  fuldstændige j øre  sin 
Seir  ved  at  forfølge  Fjenden,  hvorimod  han  tog  stort  Bytte. 
Alt  Bytte,  som  Birkebenerne  nogen  Tid  fik,  skulde  samles 
og  skiftes  efter  givne  Regler;  men  visse  Sager  havde  Kongen 
Forret  til  at  indkjøbe  mod  fuld  Betaling.  Her  vilde  nu 
Sverre  indløse  de  fra  Baglerne  erobrede  Skibe  med  tilhørende 
Redskaber,  men  Folkene  fandt  hans  Bud  for  lavt  og  yttrede 
Vrangvillie.      Da  sprang  Kongen  vred  i  Land  og  gav  sig  til 

at  pidske  de  Gjenstridige;  derved  fik  han  sin  Villie.  Medens 
Delingen  stod  paa,  kom  en  Præst  med  Brev  fra  Biskop  Niko- 
las; han  tilbod  Forlig.  Kongen  sagde,  at  han  ikke  kunde 
stole  paa  Nikolas  Arnessons  Tilbud  og  Løfter,  «men  vil  han 
selv  komme,  kunde  jeg  nok  unde  ham  Grid,  og  siig  ham,  at 
jeg  har  Andet  at  søge  Berømmelse  ved  end,  naar  han  viser 
mig  den  Tillid  at  komme,  da  at  dræbe  ham.»  Biskoppen 
kom  imidlertid  ikke,  men  skyndte  sig  med  de  andre  fra  Kam- 
pen undkomne  Bagler,  der  næppe  vare  ganske  faa,  over  Land 
til  Trondhjem,  hvor  de  tog  Borgen  fra  Birkebener-Besætnin- 
gen  og  ødelagde  mange  Skibe  samt  vandt  saa  stort  Bytte, 
at  de  derved  voldte  Sverre  større  Skade,  end  han  ved  Oslo 
havde  tilføiet  dem.  Saa  gik  det  i  lang  Tid  paa  den  Maade, 
at  de  to  Partier  eller  Krigsflokke  jagede  Riget  rundt  efter 
hinanden,  nu  tillands,  nu  ad  Søveien. 

En  Tidlang,  Sommeren  1198,  laae  begge  Fjendeskarer 
sammen  ved  og  i  Bergen,  Baglerne  meest  paa  deres  Skibe, 
Sverre  i  den  befæstede  Borg.  NaturUgviis  gik  det  da  løs 
med  Overfald  og  Smaakampe,  og  Forbittrelsen  paa  begge 
Sider  æggedes  saaledes,  at  hver  Haandkamp  var  ledsaget  af 
de  blodigste  Optrin.  Saaledes  hændte  det  en  Dag,  at  Bag- 
lerne forfulgte  Birkebenerne  og  fik  En  af  disse  fat  lige  ved 
Borgporten.  De  halede  i  ham  fra  den  ene  Side,  hans  Fæller 
fra  den  anden,  ingen  af  Parterne  vilde  slippe,  og  Manden 
blev  sluttelig  reven  i  Stykker. 

Stundom  forefaldt  ogsaa  større  Kampe,  hvoriblandt  en 
paa  Jonsvolden,  hvor  Birkebenerne  seirede.  En  anden 
Gang  gik  Sverre  med  over  100  Mand  fra  Borgen  ned  i  Byen 
og  itørte  sig  Chorkaaber  i  Kirkerne,  hvorefter  de  i  smaae  Flokke 
gik  over  i  Munkeliv  -  Kloster  for  at  fange  Biskop  Nikolas  og 
andre  Baglerhevdinger,  som  agtede  sig  til  Messe  der;  kun 
fordi  en  Bagler,  som  var  kommen  alene  iforveien,  mærkede 
Uraad  og  slap  hort,  mislykkedes  dette  Foretagende.  Senere 
fandt  Biskop  Nikolas  paa  at  brænde  hele  Bergen  af  og  satte 
det  virkelig  i  Værk,   rigtignok  til  Skade  for  sig  selv,  da  By- 

mændene  naturligviis  bleve  forbittrede  derover,  men  tillige  til 
stor  Skade  for  Birkebenerne,  for  hvem  « Bergens-Sommeren", 
som  den  blev  kaldt,  i  det  Hele  endte  til  liden  Baade. 

Da  Hasten  kom,  havde  Sverre  næppe  Andet  af  Riget 
under  sig  end  det  egentlige  Trøndelagen,  hvortil  han  var  dragen 
fra  Bergen,  samt  Borgen  ved  denne  By,  i  hvilken  han  ved 
sin  Bortreise  havde  efterladt  Besætning. 

Saa  megen  Modgang  skyldtes  dog  ei  alene  de  Kræfter, 
som  Stormændene  selv  kunde  fore  i  Striden  under  deres  Be- 
stræbelser for  at  kue  Kongemagten  i  Sverres  Person  og  Styrelse, 
En  væsentlig  Omstændighed  var  det,  at  de  paa  deres  Side 
havde  Kirkens  Vaaben,  og  at  disse  netop  nu  bleve  hvæssede 
til  dobbelt  Skarphed  og  svungne  med  dobbelt  Ihærdighed. 

Det  var  nemlig  i  Aaret  1198,  at  den  store  Innocens 
III  besteg  den  pavelige  Stol,  og  hans  ligesaa  faste  og  kloge 
som  høisindede  Pohtik  sporedes  snart  i  alle  Christenhedens 
Lande.  Han,  som  directe  og  indirecte  tilvendte  sig  Herre- 
dømmet i  næsten  hele  Italien,  som  ydmygede  Europas  mæg- 
tigste Herskere,  som  i  Tidens  Løb  fik  Portugals,  Arago- 
niens, Polens  og  Englands,  ja  endogsaa  Serbiens  og  Bulga- 
riens Fyrster  til  at  kalde  sig  Lehnsherre  og  betale  sig  Skat 
—  han  undlod  selvfølgelig  ei  at  lade  sin  overlegne  Myndig- 
hed blive  følt  i  Norge,  og  havde  dette  Land  beholdt  en  Sty- 
relse som  Erling  Skakkes  og  Magnus  Erlingssøns  med  disses 
Bøielighed  overfor  Kirken,  saa  vilde  det  vel  næppe  have  und- 
gaaet  at  blive  paveligt  Skyldrige ;  men  at  Sverres  Kamp  mod 
andre  Fjender  under  disse  Vilkaar  maatte  blive  dobbelt  mis- 
lig, er  let  forstaaeligt,  og  man  maa  kun  undres  over,  at  han 
ikke  heelt  bukkede  under  i  Striden. 

XVIL 

Inden  Udløbet  af  Aaret  1198  bekræftede  Innocens  III  — 
som  var  valgt  i  Aarets  Begyndelse  —  Sverres  Bansættelse, 
men  nøledes  ikke  dermed:  han  lagde  Interdict  over  hver 
Deel  af  Riget,  som  blev  Kongen  lydig.    I  den  pavelige  Bulle 

taler  Innocens  i  en  Tone,  der  vidner  om,  at  den  strenge 
Kirkefyrste  troede  paa  Alt,  hvad  Sverres  Fjender  havde  sagt, 
baade  Sandt  og  Usandt.  Sverre  beskyldtes  for  at  voldfore 
Kirkerne,  forfølge  de  Geistlige,  plage  de  Fattige,  være  grum 
mod  de  Mægtige ;  hans  uægte  Fødsel  burde  have  hindret  ham 
i  at  naae  nogen  geistlig  Værdighed,  og  dog  »siges  der»,  at 
han  har  beklædt  en  saadan;  des  værre  raser  han  alligevel  nu, 
ja  han  har  endog  forfalsket  den  tidligere  Paves  Bulle.  Der- 
for maa  Ingen  folge  eller  lyde  ham,  under  Straf  af  Ban,  af 
alle  Kirkers  Tillukning ,  af  Forbud  mod  ethvert  Sacra- 
ments  Uddelelse  (undtagen  Barnedaab  og  Døendes  Skrifte- 
maal);  ham  og  hans  Venner  skal  kirkelig  Jordfæstelse  være 
ncgtet. 

At  der  i  disse  Udtryk  var  megen  Overdrivelse,  ja  reent 
ud  Usandhed,  fornemmelig  i  Henseende  til  Paastandene  om 
Sverres  Haardhed  og  Uretfærdighed  i  Styrelsen,  behover  næppe 
at  bemærkes;  i  Forhold  til  sin  Tid  var  Sverre  i  det  Hele 
meget  mild  og  god  som  Regent;  selv  Ira  hans  Uvenners  Side 
er  dette  indrømmet,  og  han  kunde  med  Feie  sige  i  sit  For- 
svarsskrift, at  han  altid  havde  holdt  Haand  over  de  hellige 
Stiftelser,  og  at  faa  Konger  havde  givet  Geistligheden  be- 
dre Ret. 

Samtidig  med  Interdicts-Bullen  skrev  Innocens  til  Ærke- 
biskop Erik  og  stillede  sig  aldeles  paa  hans  Side,  idet  han 
særlig  paalagde  ham  at  rive  Bergens-Bispen,  Martin,  los  fra 
Kongen  eller  ogsaa  at  bansætte  ham.  —  Men  end  ydermere 
tilskrev  han  tillige  Kongerne  i  Danmark  og  i  Sverige  samt 
Jarlen  Birger  Brosa,  at  de  skulde  reise  sig  og  drage  hen  «for 
at  kuldkaste  hiint  Uhyre. » 

Disse  pavelige  Tordenbreves  Virkning  var  selvfølgelig 
stor.  Biskop  Martin  forlod  virkelig  Sverre,  og  alle  Norges 
Bisper  vare  nu  enten  i  Baglernes  Hær  eller  hos  Ærkebiskop 
Erik  og  Ærkebiskop  Absalon,  eller  i  alt  Fald  bort->  fra  Riget 
og  i  Kongens  Modstanderes  Rækker.  Interdictet  over  hver 
Bygd,    der  blev  Kongen  tro,   forkyndtes  allevegne,   og  Bullen 

derom  kunde  ikke  erklæres  uægte,  saaledes  som  det  var  skeet 
med  den  tidligere  Bulle  om  Bansættelsen.  Men  Sverre  an- 
spændte des  meer  sin  Aands  sjeldne  Evner,  og  en  Frugt  deraf 
var  det  nys  nævnte,  hoist  mærkelige  Forsvarsskrift,  som  maa- 
skee  er  forfattet  af  Kongen  selv,  men  i  alt  Fald  er  udarbeidet 
under  hans  personlige  Ledelse  og  omhyggelige  Tilsyn,  Dette 
Skrift,  der  er  altfor  langt  til  her  at  kunne  gjengives,  var  be- 
regnet paa  at  vinde  den  offentlige  Mening  i  Norge  og  blev 
derfor  vistnok  udbredt  i  flere  Afskrifter  for  at  oplæses  for 
Menigmand  paa  Thinge.  Det  vidner  i  lige  Grad  om  udviklet 
Dannelse  og  om  aandeligt  Snille.  det  beklager  Landets  Nød, 
men  lægger  Skylden  paa  de  ildesindede  Prælater,  det  hævder 
den  verdslige  Magts  retmæssige  Myndighed,  udleder  Konge- 
dømmets Eet  fva  Gud  og  Loven,  tillægger  Kongen  Tilsynet 
med  Kirken ,  forsvarer  naturligviis  Sverres  Handlinger  og 
kaster  med  logisk  Skarphed  en  uretfærdig  Bansættelses  Ansvar 
og  Ulykke  tilbage  paa  den,  som  er  den  sande  Ophavsmand 
dertil.  —  Man  seer,  at  der  er  ikke  saa  Lidt  af  senere  Aar- 
hundreders  protestantiske  Principer  i  denne  Protest  mod  Kir- 
kens Overgreb  i  Kathohcismens  feireste  Storlid.  Men  havde 
Norges  menige  Almue  og  fornemmelig  dets  menige  Præsteskab 
paa  den  Tid  været  saa  gjennemtrængt  af  Kathohcismens  og 
Papismens  Aand,  som  det  da  var  Tilfældet  i  sydligere  Lande 
-  havde  Interdictet  faaet  Fuldbyrdelse  i  Et  og  Alt,  var  det 
blevet  overholdt  i  hver  af  sine  Enkeltheder  og  levendegjort 
med  al  sin  Eædsel  i  Folkets  hele  Tro  — ,  saa  havde  sikkert 
nok  ei  engang  en  Begavelse  og  en  Dygtighed  som  Sverres 
kunnet  holde  Tørnen  ud.  Kun  en  Hersker  af  hans  Malm 
kunde  prøve  derpaa. 

Hvad  de  udenrigske  Fjender  angaaer,  som  Paven  agtede 
at  hidse  paa  Norge,  saa  havde  Knud  VI  i  Danmark  Nok  at 
gjøre  i  anden  Retning,  navnlig  med  Krig  mod  Otto  af  Bran- 
denburg, Adolph  af  Holsteen  og  flere  tydske  Smaafyrster; 
den  svenske  Konge,  Sverker  den  Yngre  Karlsson,  var  be- 
slægtet med  Sverres  Faster,  Fru  Brigitta,  og  han  stillede  sig 

overhovedet  i  et  ikke  uvenligt  Forhold  til  Norges  Konge ;  ende- 
lig var  Birger  Brosa,  Folkunga-Ættens  mægtige  Hoved,  nok- 
som sysselsat  med  at  berede  Enighed  i  sit  eget  Land,  med 
hvis  to  stridende  Kongeslægter  han  var  beslægtet,  og  hvis  da 
herskende  Konge ,  den  nys  nævnte  Sverker ,  var  hans 
Svigersøn  —  han  var  derhos  fra  gammel  Tid  god  Ven  med 
Sverre,  der  jo  var  hans  Hustrues  nære  Frænde,  og  han  lod 
en  af  sine  Sønner,  Philip  Jarl,  kæmpe  i  Birkebenernes  Hær.  — 
1  selve  Norge  var  ikke  blot  Almuen  og  det  menige  Præste- 
skab for  lidt  indvoxet  i  kirkelig  -  katholsk  Synsmaade,  til  at 
Interdictet  fra  den  Side  kunde  blive  overholdt  i  fuld  Streng- 
hed, men  ogsaa  de  hoiere  geistlige  Corporationer  (Kloster- 
brødre o.  s.  V.)  synes  tildeels  at  have  været  temmelig  villige 
til  at  sætte  sig  ud  over  Forbuddet,  f.  Ex.  ved  at  holde  Messe 
for  Sverre,  naar  de  kunde  undskylde  sig  med,  at  Birkebenerne 
vare  over  dem  med  truende  og  tvingende  Magt. 

Vi  vende  tilbage  til  den  staaende  Strid  mod  Baglerne. 
Disses  Overlegenhed  beroede  tildeels  paa,  at  de  havde  store 
og  stærke  Krigsskibe;  saadanne  maatte  altsaa  Sverre  anskaffe 
sig.  Da  han  nu  efter  »Bergens- Sommeren«  (1198)  opholdt 
sig  Vinteren  over  i  Trondhjem,  holdt  han  ved  Juletid  Thing- 
møde  for  at  faae  Beboerne  til  at  bidrage  Noget  til  at  frelse 
Landet  ved  et  overordentligt  Krigsstyr  (udover  den  egent- 
lige Leding).  Trønderne  viste  sig  i  denne  Trængselstid  rede- 
bonne, og  i  April  (1199)  havde  Sverre  otte  store  og  fornemmelig 
meget  høie  Krigsskibe  optømrede  paa  Byggepladserne  ved 
Nidaros,  hvorhos  han  lod  Fragtskibe  og  alle  Fartøier,  der 
nogenlunde  kunde  bruges,  indrette  til  Krigsbrug,  ligesom 
han  ogsaa  sørgede  for  Byens  Forsvar  ved  Bygningen  af  et 
Brohoved. 

I  Juni  kom  Baglerne.  De  gjorde  ikke  strax  Landgang 
ved  Nidaros  men  seilede  først  længere  ind  i  Fjorden  og  gjorde 
Strandhug.  Bønderne  samlede  sig  imidlertid  imod  dem,  hvor 
de  kom  frem,  og  Baglerne  vendte  derfor  snart  tilbage,  men 
den  første  Dag,  da  de  vilde  i  Land,  mislykkedes  Forsøget  for 

dem,  og  den  næste  Dag  var  selve  Bisp  Nikolas  Arnesson 
lige  ved  at  blive  fangen,  just  som  han  var  ifærd  med  at  ud- 
søge et  godt  Sted  til  at  fornye  Angrebet  fra.  Sverre  lod 
nemlig  den  Skude  forfølge,  der  havde  Bispen  ombord,  og 
Nikolas  raabte  i  Qvide  til  sine  Folk:  «Jeg  giver  Jer  baade 
grønt  og  rødt  Klæde  til  Kjortler,  naar  I  roe  godt,  men  I  roe 
jo  ikke;  vore  Fjender  fare  som  Galne  efter  os,  mens  vor  egen 
Skude  staaer  ligesom  stille.«  Han  sprang  i  det  Samme  saa 
rask  frem  i  Skibet,  at  hans  Hue  faldt  i  Vandet,  og  den  maatte 
han  lade  Birkebenerne  beholde;  selv  slap  han  lykkelig  bort. 
I  de  følgende  Uger  droge  Baglerne  om  paa  Plyndring,  men 
i  det  Hele  kom  de  kun  ilde  derfra.  Endelig  havde  Sverre 
faaet  sin  Flaades  Bygning  saa  vidt  fremmet,  at  han  kunde 
lade  den  løbe  ud,  og  den  jagede  nu  Baglernes,  skjøndt  Biskop 
Nikolas  stadig  havde  pralet  af,  at  disse  Skibe,  som  Birkebe- 
nerne « klinkede  sammen »,  aldrig  kunde  blive  Noget  at  bryde 
sig  om,  saa  at  »Sverre  Præst »,  som  nu  kun  havde  eet  Næs» 
tilbage,  snart  ei  heller  behøvede  Mere  end  Spidsen  deraf,  hvor 
han  kunde  nøies  med  Pladsen  til  en  Galge. 

Det  fik  nu  Betydning,  at  Birkebenernes  Skibe  vare  nye, 
tørre,  rene  og  derfor  letseilende,  medens  Baglernes,  der  havde 
været  længe  i  Søen  og  desuden  vare  stærkt  ladede,  kun  lod 
sig  bevæge  meget  tungere.  Derfor  bleve  de  ikke  blot  ind- 
hentede, men  i  Kampen  —  paa  Strindsøen  —  vandt 
Sverre  Seir.  Slaget  førtes  med  Djærvhed  og  Haardnakkethed 
af  Baglerhøvdingen  Halvard  fra  Saastad  (i  Oplandene),  men 
baade  det  stol-e  Skib,  hvorpaa  Bisp  Nikolas  med  den  lille  Kong 
Inge  var  ombord,  og  de  Skibe,  hvorpaa  Sigurd  Jarlssøn  og 
Reidar  Sendemand  vare,  synes  at  have  holdt  sig  saagodtsom 
heelt  udenfor  Striden.  —  For  Birkebenernes  Vedkommende 
er  det  at  bemærke,  at  Sverre  denne  Gang  —  mod  Sædvane 
—  forbød  sine  Mænd  at  skjænke  Nogen  Grid.  Kampen  varede 
i  sex  Timer;  Sverre  selv  skjød  idelig  med  Laasbue,  Philip  Jarl 
(Birger  Brosas  Søn)  ligesaa,    skjøndt   han   blev  saaret  af  en 

Piil  i  Armen;    men  han  drog  den  ikke  ud,    fer  Slaget  var 
til  Ende. 

Uden  engang  at  give  sig  Tid  til  at  dele  deres  Bytte 
ved  retmæssigt  Skifte  forfulgte  Birkebenerne  de  flygtende 
Bagler;  den  nævnte  Halvard  var  falden,  men  de  andre  Høv- 
dinger undslap,  tildeels  til  Danmark.  Bisp  Nikolas  Arnessøn 
kom  vel  ikke  engang  tilbage  til  Norge,  saa  længe  Sverre 
levede.  Sverre  selv  kom  ei  heller  tiere  til  Trondhjem.  Han 
opholdt  sig  i  de  sendenfjeldske  Landskaber,  gjorde  sig  dem 
lydige,  straffede  dem  for  deres  Utroskab  og  værgede  dem  mod 
Baglernes  fornyede  Anfald.  Om  et  af  disse  skal  her  blot  for- 
tælles, at  Philip  Jarl  derved  blev  dræbt  paa  Asker  i  Nærheden 
af  Oslo.  Det  var  ikke  længe  herefter,  at  Baglerne  seilede  til 
Bergen  og  tilNidaros,  som  de  for  en  Stund  bemægtigede  sig 
og  at  nye  Farer  optaarnede  sig  om  Sverre  og  vare  lige  ved 
at  overvælde  ham. 

XVHI. 

Ud  paa  Vinteren,  i  Begyndelsen  af  Aaret  1200,  stiftedes 
nemlig  et  vældigt  Oprør  blandt  Storbønder  og  Almue  i  alle 
de  sydlige  Kystfylker,  som  altid  havde  været  Sverre  fjendske, 
og  som  nu  yderligere  vare  blevne  høilig  æggede  ved  nye  Paa- 
læg  om  Skat  og  Leding  m.  m.,  saa  at  deres  Stempling,  trods 
Deeltagernes  store  Tal,  holdtes  aldeles  skjult  for  Birkebenerne 
Paa  en  bestemt  Dag,  den  1ste  Marts  1200,  myrdedes  for- 
skjellige  kongelige  Sysselmænd,  og  der  sørgedes  for,  at  intet 
Budskab  om  disse  Overfald  let  skulde  naae  Oslo,  hvor  Sverre 
var.  Han  fik  alligevel  snart  Nys  derom  og  samlede  da  i 
Hast  en  Flok,  deels  af  sine  egne  Krigere,  deels  af  Bymænd. 
Der  var  lis  paa  Fjorden,  og  Kongen  gik,  efter  gammel  Vane, 
selv  i  al  Stilhed  ud  paa  den  for  at  faae  Kig  paa  Bønderne, 
der  nærmede  sig,  og  Nys  om,  hvordan  de  havde  lagt  deres 
Plan.  Der  kom  imidlertid  flere  Bondeflokke,  hver  fra  sin  Side, 
og  det  med  uhyre  Overtal.  De  Birkebenere,  som  først  bleve 
angrebne,  kunde  ikke  Andet  end  flygte.   Men  Sverre  red  dem 

i  Møde  med  Hovedhæren  og  raabte:  «Tvi  vorde  Jer,  som 
rende  her,  saa  den  Ene  ligger  over  den  Anden«.  «Værer  ved  _ 
godt  Mod»,  tilføiede  han,  da  han  havde  faaet  dem  standsede 
og  samlede;  «vi  have  vel  faaet  nogle  Slag,  men  Sligt  hænder 
ofte  paa  Søen,  sagde  Sælen,  da  den  blev  skudt  i  Øiet.«  Han 
opmuntrede  end  ydermere  sine  Mænd  ved  at  sige:  «DenFor- 
deel,  Bønderne  kunne  vente,  have  de  nu  vundet,  thi  saaledes  , 
er  den  Drøm  bleven  opfyldt,  som  jeg  havde  i  Nat,  da  jeg 
drømte,  at  jeg  eiede  en  Bog  saa  stor,  at  den  naaede  over 
hele  Landet,  men  eet  Læg  af  dens  Blade  var  bortstjaalet:  det 
betyder  de  Mænd,  Bønderne  nu  have  taget  fra  os.  Ræddes 
derfor  ei  for  dem ;  jo  flere  de  ere,  des  værre  Ufærd  skulle  de 
faae ! » 

Skjøndt  Bønderne  ikke  blot  sloges  med  Haardnakkethed, 
idelig  tagende  Kampen  op  efter  deelvise  Nederlag,  men  endog 
strede  med  en  fanatisk  Iver,  der  synes  at  tyde  paa,  at  religieus 
Ophidselse  var  med  i  Spillet,  som  venteligt  var  i  disse  Byg- 
der, hvor  Nikolas  Arnessøn  var  Bisp  og  vel  har  brugt  alle 
Midler  for  at  puste  Stemningen  mod  Sverre  op  til  Had  og 
Afsky  —  skjøndt  Bønderne  een  Gang  fik  Oslo -Byen  i  deres 
Magt  og  kunde  have  brændt  Sverres  Skibe,  hvis  de  ikke  havde 
moret  sig  mere  med  at  drive  om  i  Gaderne  for  at  vælge  de 
Gaarde,  hvori  de  om  Aftenen  vilde  svire  —  skjøndt  endelig 
Bøndernes  Flokke  tilsammen  vare  maaskee  20,000  Mand, 
medens  Sverres  kun  talte  3,000:  saa  gik  det  dog  her,  som 
saa  ofte,  at  den  lille,  vel  førte  Skare  med  en  Kjernetrop  af 
øvede  Krigere  sluttelig  fik  Bugt  med  de  i  Tal  langt  overlegne 
Modstandere.  «Det  var  ellers  vor  Lykke«,  sagde  Sverre  bag- 
efter, «at  denne  Folkemagt  ikke  kom  over  os  paa  een  Gang, 
og  jeg  haaber  sandelig,  at  vi  aldrig  oftere  skulle  faae  med  saa 
stort  Overtal  at  gjøre.» 

Seiren  over  Bønderne  var  alligevel  kun  Frelse  fra  Neder- 
lag, og  Birkebenerne  maatte  være  glade  ved  at  kunne  slippe 
bort.  De  isede  deres  Skibe  ud  fra  Oslo,  kom  Fjorden  igjen- 
nem    til   aaben  Sø   og  naaede  Bergen  Paaskeaften  den  9de 

April,  just  som  Baglerne  hvert  ^ieblik  ventedes  her  paa  ny 
Hærfærd,  kommende  fra  Trondhjem. 

Og  de  kom  ganske  rigtig,  allerede  den  næste  Dag.  Selv- 
følgelig anede  de  ikke,  at  det  var  Birkebenernes  Skibe,  som 
laae  ved  Byen,  og  de  roede  derfor  rask  frem,  indtil  de  plud- 
selig saae  «Seirsfluen",  Sverres  Mærke.  Da  søgte  de  ud  igjen 
eller  satte  Fartoierne  ind  paa  Stranden  for  at  undflye  i  Land; 
men  Birkebenerne  vare  efter  dem,  og  paa  deres  Skibe  fik  de 
fat,  men  Mamdene,  i  alt  Fald  de  vigtigste,  nemlig  Kong  Inge 
og  Reidar  Sendemand,  slap  til  Kysten  og  naaede  over  Fjel- 
dene til  Viken. 

Sverre  samlede  nu  paa  Bergenskanten  en  betydelig  Styrke, 
og  da  han  drog  til  Viken  med  den,  maatte  Beboerne  bøde 
for  deres  Oprør  og  al  den  Fortræd,  de  havde  voldet.  De,  der 
endnu  gjorde  Modstand,  fik  deres  Gaarde  brændte,  og  svære 
Paalæg  bleve  alle  Bygderne  idømte.  Men  Baglerne  kunde 
han  alligevel  ikke  faae  bortdrevne.  De  bleve  hele  Aar et  (1200) 
i  Viken  og  den  følgende  Vinter  med,  i  hvilken  Sverre  opholdt 
sig  i  Bergen  efter  at  have  givet  sin  Leding  Orlov. 

XIX. 

Endelig  komme  vi  til  Sverres  sidste  Leveaar.  Han  havde 
i  Vaaren  1201  samlet  Leding  paany  og  var  dragen  til  Viken. 
Her  inddrev  han  først  Skat  og  Skyld  med  det  Gode  eller  med 
det  Onde;  dernæst  beleirede  han  en  Baglerflok  under  Reidar 
Sendemand,  som  havde  sat  sig  fast  paa  Slots  bjerget  ved 
Tunsberg.  Denne  Beleiring  begyndte  i  September,  og  Bag- 
lernes Stilling  var  ikke  til  at  tage  ved  Stormløb.  Et  Castel, 
de  havde  bygget,  fik  Sverre  i  en  mørk  Nat  slaaet  et  tykt 
Toug  fast  i  Toppen  paa,  og  da  Birkebenerne  gave  sig  til  at 
hale,  vaklede  Taarnet  allerede,  men  saa  brast  Touget  uhel- 
digviis.  løvrigt  fik  Sverre  her  en  Undsætning  af  et  Par  Hun- 
drede fremmede  Leietropper  af  de  i  England  og  Frankrig 
saakaldte  «ribauds»  (Ribbalder),  sendte  af  Kong  Johan-uden- 
Land.     Det  var  vilde  og  hensynsløse  Krigore,    som   den   en- 

gelske  Konge  sagtens  gjerne  vilde  af  med,  saasnart  han  ikke 
længere  havde  Trang  til  dem,  men  de  gjorde  Sverre  god 
Nytte  som  Bueskytter  og  lode  sig  i  hvert  Fald  bruge  tii  at 
kastes  forrest  frem  i  Angreb.  Beleiringen  trak  længe  ud,  20 
Uger,  altsaa  ind  i  Januar  1202,  og  lieidar  indlagde  sig  Ære 
ved  sin  Udholdenhed,  men  ogsaa  Sverre  havde  sin  Dygtighed 
og  Myndighed  fornøden  for  at  holde  Tugt  blandt  Folkene,  der 
ofte  havde  det  knapt  og  ondt,  især  da  Tunsbergmændene  langt- 
fra vare  dem  gode. 

Endelig  maatte  de  Beleirede  lade  alt  Haab  om  Undsæt- 
ning fare  og  sende  Tilbud  om  Overgivelse,  «men  hvis  de  ikke 
kunde  faae  Grid,  vilde  de  hellere  gaae  ned  fra  Bjerget  og 
falde  for  Sværd  end  omkomme  af  Sult.«  Sverre  maatte  have 
sine  Mæ,nds  Samtykke,  naar  de  Overvundne  saaledes  skulde 
faae  Lov  at  til  leve.  Til  en  Begyndelse  raabtes  der,  at  Alle  de, 
som  laae  paa  Bjerget,  vare  Dåden  værd:  havde  Birkebenerne 
maattet  doie  saa  Meget  for  disse  Folks  Skyld,  var  det  dog 
for  galt,  om  de  skulde  skjænke  Fædres  og  Frænders  Bane- 
mænd Livet,  ja  siden  dele  Kum  med  dem.  Da  sagde  Kon- 
gen: "Betænker  vel,  gode  Mænd,  om  nogen  af  Eder  tør  an- 
see  sig  større  end  mig  eller  for  at  være  for  god  til  at  sam- 
menligne sig  med  mig,  og  overveier  dernæst,  om  man  kan 
bebreide  ham  det  som  en  Skam,  hvis  han  følger  mit  Exempel. 
Her  i  Tunsberg  dræbte  Baglerne  min  Broder  Hide,  i  Oslo 
dræbte  de  min  Frænde  Philip  Jarl  og  mange  Andre,  i  Vinter 
have  I  selv  hørt  dem  kalde  mig  baade  med  det  ene  og  det 
andet  -Ogenavn.  Nu  vil  jeg  tilgive  dem  Alt  dette  for  Guds 
Skyld,  som  jeg  haaber,  at  han  vil  tilgive  mig,  hvad  jeg  har 
syndet  mod  ham.  I  have  lige  saa  vel  Sjæle  som  jeg,  hvilket 
I  nøie  maae  betænke,  og  derfor  kan  dog  Ingen  kalde  Eder 
Uslinger.«  —  Ved  denne  høisindede  Henvendelse  fik  han 
Fredsløftet  givet,  og  han  nøledes  ikke  med  at  overholde  det 
efter  Bogstaven,  men  sørgede  for  de  saarede  og  syge  Fjenders 
Pleie  med  sand  Omhu.  For  ret  at  vurdere  denne  Færd 
maa  man  huske,  hvilken  Tidsalder  det  var,  og  hvad  Culturen 

ellers  dengang  tillod;  og  man  maa  saa  meget  mere  beundre 
denne  Menneskelighed  og  Christelighed,  som  den  øvedes  under 
en  bitter  Borgerkrig  af  en  Mand,  der  netop  af  Kirkens  Tje- 
nere blev  udskregen  som  et  Djævelens  Barn  i  alle  Maader. 


Allerede  under  Opholdet  i  Tunsberg  havde  Sverre  skrantet. 
Da  han  efter  Slotsbjergets  Indtagelse  seilede  til  Bergen,  skete 
det  i  korte  Dagsreiser,  og  han  var  for  det  Meste  sengeliggende. 
Henimod  Slutningen  af  Februar  1202  naaede  Skibene  Ber- 
gen, og  Kongen  lod  sig  strax  bringe  op  i  sin  Borg,  hvor  der 
blev  redet  Leie  til  ham  i  Hallen.  I  Almindelighed  kom  kun 
Faa  ind  til  ham,  men  da  han  en  Morgen,  den  5te  Marts, 
følte  sig  bedre,  lod  han  nogle  Flere  komme  ind.  Til  en  af 
disse  Besøgende  sagde  han:  «Jeg  har  drømt,  at  en  Mand  kom 
til  mig,  og  det  var  den  samme  Mand,  som  jeg  ofte  har  seet 
i  Drømme,  naar  jeg  drømte  sandt.  Jeg  syntes  at  være  mig 
bevidst,  at  jeg  var  meget  syg  og  mat,  og  jeg  spurgte  ham 
derfor,  hvad  Ende  han  troede,  at  Sygdommen  vilde  faae.  Da 
gik  han  strax  fra  mig  med  de  Ord:  « Bered  dig  kun  til  at 
staae  op,  Sverre!«  — Denne  Drøm  kan,  som  det  synes,  tages  i 
to  Betydninger,  men  hvordan  det  end  gaaer,  vil  det  vel  skee 
hurtigt.')  —  »Det  skjønner  I  vist  selv«,  svarede  den  Besø- 
gende, »bedre  end  nogen  Anden,  men  mig  bæres  for,  at  hiin 
Tale  om  at  staae  op  næppe  sigter  til  Andet  end  den  Opstan- 
delse, der  skeer  ved  den  yderste  Dom,"  Kongen  svarede,  at 
det  var  ikke  usandsynligt. 

Den  følgende  Morgen  lod  han  hente  Præster  nede  i  Byen 
for  at  blive  betjent  med  den  sidste  Olies  Sacramento.  Da 
lod  han  ogsaa  oplæse  og  indsegle  Breve,  som  han  havde  ladet 
skrive  til  sin  Søn  Haakon  i  Trondhjem,  om,  hvorledes  der 
skulde  forholdes  med  Bigets  Styrelse,  og  han  erklærede  tillige 
for  alle  de  Tilstedeværende,  for  at  de  siden  kunde  vidne  derom, 
at  han  ikke  var  sig  bevidst  at  have  meer  end  en  eneste  Søn 

i  Live,  nemlig  Haakon,  saa  at  Enhver,  der  senere  maatte 
udgive  sig  for  hans  S^n,  kun  var  Bedrager  og  Urostifter*). 
«Farend  jeg  bliver  oliet»,  sagde  han,  «vil  jeg  lade  mig  løfte 
op  i  mit  Helsæde  og  der  afvente  enten  Bod  eller  Bane.  Niko- 
las Arnessøn  vil  da,  naar  jeg  døer  i  mit  Helsæde,  omringet 
af  mine  Venner,  faae  noget  langt  Andet  at  hare,  end  han 
har  ventet:  han  har  sagt,  at  jeg  skulde  hugges  i  Stykker  for 
Hund  og  Ravn;  men  Gud  være  lovet,  som  i  saa  mange  Fa- 
rer har  skjærmet  mig  for  mine  Uvenners  Vaaben.« 

Da  han  mærkede,  at  det  led  paa  det  Sidste,  foreskrev 
han,  at  man  efter  hans  Død  skulde  lade  hans  Aasyn  være 
frit,  for  at  baade  Venner  og  Fjender  kunde  see,  om  der  vel 
paa  hans  Legeme  viste  sig  nogen  Virkning  af  hans  Fjenders 
Forbandelse.  <«Jeg  har»,  sagde  han,  «havt  mere  Møie,  Ufred 
og  Fare  af  Kongedømmet  end  Kolighed  og  Behagelighed,  og 
det  forekommer  mig,  som  om  Mange  kun  af  Avind  ere  blevne 
mine  Fjender,  hvilket  Gud  nu  tilgive  dem!  Han  domme  i 
hele  min  Sag!" 

Han  døde  Lørdag  den  Øde  Marts  1202.  Hans  Liig  lag- 
des til  offenligt  Skue,  som  han  havde  foreskrevet,  med  blottet 
Ansigt,  og  Alle  vidnede  eenstemraig,  at  de  ikke  havde  seet 
fagrere  Liig,  Siden  blev  han  med  megen  Pragt  jordfæstet  i 
Christkirken,  i  Væggen  paa  den  sydlige  Side,  Da  Kisten  var 
sat  ind  i  den  aabnede  Muur,  lukkedes  denne  til  igjen,  og 
over  Tilmuringen  fæstedes  et  Stykke  Fløil  samt  hans  Mærke, 
Skjold  og  Staalhue.  I  Væggen  indfattedes  dernæst  en  Kob- 
berplade, paa  hvilken  der  med  gyldne  Bogstaver  stod  nogle 
latinske  Vers,  som  i  Oversættelse  lyde  saaledes:     <'Her  hviler 


*)  Sverres  ældste  Søn,  Sigurd  Lavard,  som  baade  i  det  første  Sam- 
menstød med  Bagli-rne  og  senere,  navnlig  i  Oslo  -  Kampen  mod 
Bønderne,  havde  viist  sig  udnelig  og  feig,  var  troligviis  død  kort  før 
Faderen;  han  efterlod  en  Søn,  Guttorm ,  der  efter  sin  Farb"oder 
Haakon  Sverressøus  Død  (1104)  blev,  skjøiidt  kun  4  Aar  ganimeli 
tagen  til  Konge  af  Birkebenerne;  men  han  døde  snart  efter,  rime- 
ligviis  forgiftet. 

Kongernes  Pryd,  Troens,  Ærens  og  Manddommens  Støtte, 
Manster  og  Forbillede,  Fosterjordens  og  Fædrenerigets  utrætte- 
lige Værn  og  Forsvar,  sine  Fjenders  Skræk,  Norges  Hæder, 
sit  Folks  Berømmelse,  sine  Venners  Lyst  og  Glæde.«  Men 
af  Sverres  saavel  som  de  øvrige  Kongers  Gravsteder  med  Ind- 
skrifter og  Prydelser  i  Bergens  Cliristkirke  er  der  nu  intet 
Spor  tilbage,  efter  at  Kirken  selv  blev  nedreven  1531. 

Hiin  Indskrift  var  visselig  sat  af  Sverres  egne  Mænd, 
men  i  det  Væsentlige  maatte  den  stemme  med  den  almindelige 
Dom.  Næsten  hvert  Blad  i  hans  Historie  vidner  om  en 
overlegen  Dygtighed,  lige  fra  det  Tidspunkt,  han  blev  Konge, 
til  han  dode  som  Konge  —  den  første  norske  Konge,  siden 
Sigurd  Jorsalafarers  Dage,  der  døde  Straadød  paa  sin  Throne. 
Blot  den  ene  Omstændighed  turde  være  tilstrækkelig  beteg- 
nende, at  han,  trods  alle  Trusler  og  Forbud  fra  en  Pave  som 
den  store  Innocens  III,  fik  geistlig  Bistand  paa  sit  Dødsleie 
og  kirkelig  Høitidspragt  i  sin  Grav.  Dog  havde  han  været 
en  streng  Hersker,  der  ingenlunde  kjøbte  sig  Tilhængere  paa 
sin  Værdigheds  og  Myndigheds  Bekostning ;  men  han  var  alle 
sine  Omgivelser  saa  umiskjendelig  overlegen  og  havde  dertil 
i  sin  Personlighed  en  meget  vindende  Elskværdighed,  hvis 
skjemtende  Lune  vel  mangen  Gang  mildnede  Tankens  dybe 
Alvor.  I  allehaande  Forhold  var  han  saa  meget  inde,  eller 
han  satte  sig  saa  let  ind  i  dem,  at  han  blev  den  ypperligste 
Raadgiver  i  Stort  og  Smaat.  Det  er  et  ærefuldt  Vidnesbyrd 
for  ham,  at  den  hæderlige  Biskop  Paal  Jonsson  fra  Island, 
skjøndt  han  var  Kirkemand  og  iovrigt  stod  Sverres  kirkelige 
Fjender  nær,  dog  pleiede  trofast  Venskab  med  ham.  Hans 
egne  Folks  urokkelige  Hengivenhed,  og  navnlig  Trøndernes 
Vedhængen  ved  ham,  tjener  ham  ogsaa  til  Roes  og  Hæder. 

Hans  Overlegenhed  hidrørte  naturligviis  ikke  blot  fra 
medfødte  Gaver,  .men  tillige  fra  en  virkelig  Dannelse,  der 
atter  var  støttet  af  mange  Kundskaber.  Han  var  oplært  som 
Klærk  og  glemte  ikke  den  theologiske  eller  kanoniske  Lærdom, 
som  han  ofte  havde  Leilighed  til  at  benytte  overfor  sine  kirke- 

11* 

lige  Fjender,  og  som  bl.  A.  kan  skjønnes  af  hiint  "Forsvars- 
skrift«, som  Interdicts  -  Bullen  foranledigede.  Den  Lærdom, 
hans  Søn  Haakon  som  Konge  lagde  for  Dagen,  skyldes  vel 
ogsaa  Faderens  Plan  for  hans  Opdragelse;  overhovedet  synes 
det  fra  Sverres  Tid  at  være  blevet  Skik  i  Norge  at  lade 
Kongebørn  nyde  lærd  Underviisning.  Imidlertid  gik  Sverres 
boglige  Interesser  langt  ud  over  Klærkedannelsen.  Han  an- 
førte ofte,  for  at  give  sin  Tale  Vægt,  Steder  af  Eddadigtene 
og  andre  Oldqvad;  han  forstod  at  skatte  baade  «Lyve-Sagaer», 
d.  V.  s.  opdigtede  Fortællinger  m.  m.,  og  historiske  Meddelelser, 
som  han  lod  afskrive  og  forfatte  —  stundom  vel  med  meer 
end  tilladelig  Lempelse  i  Fremstillingen  af  de  ham  og  hans 
Sag  vedrørende  Hændelser.  Det  maa,  hvad  dette  Punkt  an- 
gaaer,  ikke  oversees,  at  hans  egen  Saga  er  affattet  under 
stærk  Paavirkning  af,  hvad  han  vilde  have  frem,  og  hvad 
han  vilde  have  fortiet;  og  hertil  kommer,  at  der  om  hans 
Modstanderes  Bedrifter  tildeels  kun  foreligger  meget  spar- 
somme Beretninger  andetstedsfra.  Men  Alt  i  Alt  vides  der 
dog  saa  Meget  af  Vidnesbyrd  fra  de  forskjellige  Sider,  at 
det  bliver  indlysende,  hvor  mærkelig  en  Mand  Kong  Sverre 
var,  i  mange  Maader  langt  forude  for  sin  Tid  baade  som 
Menneske  og  som  Landshersker. 

Af  Væxt  var  Sverre  temmelig  lav,  men  før  og  stærk, 
med  et  bredt  og  veldannet  Ansigt  og  særdeles  skjær  Hud; 
øinene  vare  noget  rødsprængte  men  laae  fagert  og  fast; 
Skægget  bar  han  oftest  tilstudset.  Hans  Væsen  var  roligt  og 
eftertænksomt,  hans  Mæle  klart  og  klangfuldt,  saa  at  hans 
Ord  tydeligt  kunde  høres  i  stor  Afstand,  om  han  end  ikke 
syntes  at  tale  hoit.  Veltalende  var  han  i  høi  Grad.  Han 
kunde  føre  sig  med  megen  Værdighed,  især  naar  han,  præg- 
tig klædt,  sad  i  sit  Høisæde;  da  saae  han  høiere  ud,  end 
han  i  Virkeligheden  var.  Aldrig  drak  han  saa  meget  af  stærke 
Drikke,  at  han  blev  beruset,  og  sjelden  nod  han  moer  end 
eet  Maaltid  om  Dagen.  Legemlig  Anstrengelse  og  Natte- 
vaaffen  kunde  han  taale  bedre  end  de  Fleste. 

Han  var  ved  sin  Død  kun  50  Aar  gammel  —  ingen  høi 
Alder,  men  dog  et  Særsyn  i  den  norske  Kongehistorie,  da 
ingen  Konge  siden  Harald  Haarfager  havde  naaet  det  50de 
Aar,  undtagen  Harald  Haarderaade.  Enhver  kan  ogsaa  af 
Sverres  Historie  skjønne,  at  Kongeværdigheden  i  Norge  ikke 
var  saa  magelig,  at  Folk  med  den  let  skulde  kunne  blive 
gamle. 

A.  Falk  MAN. 


De  spanske  Tropper  i  Provindserne  Zeeland  og 
Holland  1572-1573.  ^ 


JJet  var  først  i  Aaret  1572,  at  den  nederlandske  Opstand 
mod  Philip  II  for  Alvor  begyndte.  Urolighederne  siden  1565 
vare  blevne  bilagte  deels  af  Nederlænderne  selv,  deels  af  Spa- 
nierne ;  Gueuserforbundet  med  Vilhelm  af  Oranien  i  Spidsen 
havde  opløst  sig  af  sig  selv  i  Aaret  1567,  da  dets  Medlemmer 
flygtede  ud  af  Landet,  og  Hertugen  af  Albas  Bloddomme 
havde  hensat  hele  Folket  i  en  dump  Ligegyldighedstilstand, 
der  formodentlig  vilde  have  endt  med  Landets  Beroligelse  om 
ikke  Tilfredsstillelse,  hvis  ikke  Alba  ved  ublue  Skattepaalæg 
havde  fremkaldt  den  almindelige  Forbittrelse,  som  er  nødven- 
dig for  en  Kevolution.  Pengespørgsmaalet  bragte  den  Enig- 
hed tilveie,  som  tidligere  havde  manglet  mellem  de  forskjellige 
Fractioner  blandt  Nederlænderne,  og  Opstanden  brød  ud  i  lys 
Lue,  da  de  landflygtige  Gueusere  paany  havde  samlet  sig  og 
erobret  Søstaden  Briel  (1ste  April  1572).  Fra  dette  øieblik  af 
begyndte  den  store  Kamp  mellem  Hollænderne  og  deres  Un- 
dertrykkere, som  skulde  ende  med  Nederlandenes  Frihed,  Det 
er  en  Episode  af  denne  Kamp,  som  nedenfor  skal  fortælles. 


Skjæbnen  har  aldrig  noget  Aar  viist  sig  mere  lunefuld, 
og  et  lovende  Foraar  er  aldrig  blevet  fulgt  af  større  ødelæg- 


")  Efter  John  Lothrop  Motley. 

gelse  Og  Skuffelse  i  Efteraaret,  end  i  det  mindevæi-dige  Aar 
1572.  Paa  øen  Walchern  holdt  Middelburg  og  Arnemuyde 
endnu  med  Philip  II,  Campveer  og  Flushing  vare  der- 
imod paa  Prindsen  af  Oraniens  Side.  Paa  øen  Syd-Beveland 
forsvaredes  Byen  Goes  eller  Tergoes  endnu  standhaftigt  af  en 
lille  Besætning  af  spanske  Tropper,  og  saalænge  denne  By 
holdt  sig,  kunde  man  ogsaa  holde  Middelburg.  Faldt  denne 
vigtige  By,  vilde  det  være  ude  med  Spaniernes  Herredomme 
over  Walchern  og  Provindsen  Zeeland. 

Jerome  de't  Zeraerts,  en  modig  og  paalidelig,  men  meget 
uheldig  Officeer,  forte  paa  Walchern  Commandoen  for  Oranien. 
Han  havde  ved  forskjellige  hurtigt  besluttede  Expeditioner 
søgt  at  give  sine  urolige  Tropper  Noget  at  bestille,  men  Lyk- 
ken havde  ikke  været  hans  Bestræbelser  gunstig.  Han  havde 
saaledes  lagt  sig  for  Middelburg,  men  igjen  seet  sig  nødt  til 
at  hæve  Beleiringen.  Han  havde  ogsaa  gjort  et  Forsøg  paa 
at  bemægtige  sig  Tergoes,  men  havde  maattet  trække  sig  til- 
bage med  Skam.  Da  han  kom  tilbage,  lukkede  Borgerne  i 
Flushing  Stadens  Porte  for  ham  og  negtede  i  flere  Dage  at 
indlade  ham  eller  hans  Tropper  i  Byen.  For  at  bøde  paa 
sin  Ulykke,  der  snarere  var  en  Følge  af  hans  Troppers  Mangel 
paa  Disciplin  og  deres  Utilfredshed  med  ham  end  af  Mangel 
paa  Mod  eller  god  Ledelse  fra  hans  Side,  samlede  han  nu  en 
Styrke  paa  7,000  Mand  og  gik  med  dem  mod  Tergoes,  hvis 
ordentlige  Beleiiing  han  begyndte  den  26de  August.  Byens 
Garnison  var  langtfra  stor  nok,  og  skjøndt  Folkene  udviste 
stor  Tapperhed,  blev  det  dog  snart  klart,  at  de  maatte  bukke 
under,  hvis  de  ikke  tik  Undsætning.  Med  deres  Undergang 
vilde  Spanierne  miste  den  paa  Grund  af  sin  Beliggenhed  ved 
Havet  saa  vigtige  Provinds  Zeeland,  og  Hertugen  af  Alba 
gav  derfor  Commandanten  i  Antwerpen,  d'Avila,  Befaling  til 
ufortøvet  at  ile  Tergoes  til  Hjælp.  Der  blev  gjort  flere  For- 
søg herpaa,  saavel  til  Vands  som  til  Lands,  men  de  mislyk- 
kedes alle.  Zeelænderne  beherskede  Vandene  med  deres  Flaade 
og  vare  altfor  meget  hjemme  mellem  disses  Dybder  og  Grunde, 

til  at  deres  Fjender  kunde  maale  sig  med  dem.  Skuffede  i 
deres  Forsøg  paa  at  undsætte  Byen  enten  til  Vands  eller  til 
Lands,  udtænkte  Spanierne  en  Plan,  hvorved  begge  Maader 
forenedes.  Denne  deres  Plan  gav  Anledning  til  en  af  de 
meest  glimrende  Heltegjerninger,  som  udmærke  denne  Krigs 
Historie. 

Naar  Schelde  er  kommen  forbi  Antwerpen  og  har  dannet 
Grændsen  mellem   Provin dserne  Flandern   og  Brabant,    deler 
den  sig,   inden  den  forener  sig  med  Havet,  i  to  Arme,   som 
strømme   i    næsten    modsatte  Retninger.     Imellem    disse    to 
Arme   ligge  Provindsen   Zeelands   -Øer,    halvt    flydende    paa, 
halvt  sænkede  under  Bølgerne.       Byen  Tergoes   var  Hoved- 
byen paa  Syd-Beveland,    som   er  dette  Archipelags  vigtigste 
Deel;  men  Syd-Beveland  har  ikke  altid  været  en  ø.     Halv- 
tredsindstyve Aar  tidligere  havde  en  af  de  voldsomste  Storme, 
som  omtales  i  dette  udsatte  Lands  stormfulde  Aarbøger,  øde- 
lagt alle  Diger,  og  en  vedholdende  Række  Nordenvinde  havde 
med  saa  stor  Kraft  pidsket  Nordsøens  Vande  ind  imod  Zee- 
lands lave  Kyst,  at  de  ikke  hurtigt  nok    kunde    finde  Afløb 
gjennem    det    snevre  Stræde   ved   Dover,      øens  Diger  vare 
gjennembrudte,    og   Havet    var    strømmet    ind    over  Landet. 
Hundreder  af  Landsbyer  vare  gaaede  til  Grunde,   en  Deel  af 
Landet  blev  revet  bort  fra  Provindsen  og  for  bestandig  begravet 
under  Havet.    Dette  "druknede  Land«,  som  det  kaldtes,  skilte 
nu  øen  fra  Fastlandet.      Ved  Lavvande  kunde  man  med  en 
erfaren  Lods   imidlertid    nok    vade    over  den  Havarm,    som 
havde  indtaget  Landets  Plads.     Middeldybden  var  ved  Lav- 
vande mellem  4  og  5  Fod,  men  Vandet  steg  og  faldt  mindst 
10  Fod;  Grunden  var  dyndet  og  usikker,  og  den  var  desuden 
gjennemskaaren  af  tre  rindende  Strømme  eller  Canaler,    der 
altid  vare  meget  for  dybe,  til  at  man  kunde  vade  over  dem. 
Capitain  Plomaert,    en    tapper    og    erfaren   Flamlænder, 
som   var  Philips   Sag  varmt  hengiven,    fattede  den  Plan   at 
sende  Forstærkning  tværs  over  det  druknede  Land  til  Tergoes. 
Ledsaget  af  to  af  Omegnens  Bønder,    der  vare  velbekjendte 


De  spanske  Tropper  i  Prov.  Zealand  og  Holl.  1572-1573.      169 

med  Veien,  tilbagelagde  han  to  Gange  den  farlige  og  moi- 
sonimelige,  næsten  to  danske  Mile  lange  Vei  fra  det  t^rre 
Land  paa  den  ene  Side  til  den  anden.  Efterat  han  saaledes 
havde  overbeviist  sig  om  Muligheden  af  et  sligt  Foretagende, 
forelagde  han  den  spanske  Oberst  Mondragon  sin  Plan. 

Denne  modige  Veteran  tog  sig  med  megen  Iver  af  For- 
slaget, undersøgte  Grunden  og  besluttede  efter  at  have  raad- 
ført  sig  med  Sancho  d'Avila,  i  egen  Person  at  føre  en  Af- 
deling ad  den  Vei,  som  Plomaert  havde  givet  Anviisning  paa. 
3,000  udsøgte  Mænd,  Spaniere,  Walloner  og  Tydskere,  1,000 
af  hver  Nation,  bleve  skyndsomst  og  i  største  Hemmelighed 
dragne  sammen  ved  Bergen  op  Zoom;  fra  et  Sted  ved  Navn 
Aggier  i  Nærheden  af  denne  By  maatte  Toget  nødvendigviis 
gaae  ud.  Der  var  skaffet  en  stor  Mængde  Sække  tilveie,  som 
fyldtes  med  Skibsbrød  og  Krudt,  og  hver  Soldat  maatte  bære 
en  saadan  paa  Hovedet.  Skjøndt  det  allerede  var  langt  henne 
paa  Efteraaret,  var  Veiret  dog  gunstigt.  Tropperne,  som  endnu 
ikke  havde  faaet  Noget  at  vide  om  det  hemmelige  Foreta- 
gende, som  de  vare  udseete  til,  vare  allerede  samlede  ved 
Randen  af  Vandet,  og  Mondragon,  som  trods  sin  Alder  selv 
vilde  gaae  i  Spidsen  for  denne  vovelige  Expedition,  gav  dem 
nu  om  Aftenen  den  20de  October  en  kort  Fremstilling  af 
dette  Foretagendes  Beskaffenhed.  Hans  Skildring  af  de  Farer, 
som  de  gik  imøde,  bidrog  snarere  til  at  opflamme  end  til  at 
formindske  deres  Iver.  Deres  Begeistring  kjendte  ingen 
Grændser,  da  han  beskrev  dem,  hvor  vigtig  den  By  var,  som 
de  skulde  undsætte,  og  hentydede  til  den  Ære,  som  de  vilde 
vinde,  der  saa  uforsagt  ilede  den  til  Hjælp.  Da  det  næsten 
var  Halv-Ebbe,  styrtede  Veteranen  sig  muntert  ud  i  Bølgerne 
blot  med  Veiviserne  og  Plomaert  foran  sig  og  fulgt  af  sin 
Hær,  der  gik  næsten  i  en  eneste  lang  Række.  Vandet  gik 
dem  aldrig  lavere  end  til  Brystet,  men  oftere  høiere  end 
Skuldrene.  Veien  til  -Øen  maatte  tilbagelægges  i  Løbet  af 
6  Timer  i  det  Høieste;  thi  ellers  vilde  den  stigende  Flod 
begrave  dem  for  stedse.      Gjennem  det  gyngende  og  usikkre 

Dynd,  hvor  de  ofte  ikke  kunde  finde  Fodfæste,  fuldførte  Ska- 
ren i  5  Timer  sin  eventyrlige  Nattevandring,  undertiden 
svammende  for  at  frelse  Livet  og  under  en  bestandig  Kamp 
med  Bolgerne,  som  hvert  Øieblik  truede  med  at  opsluge  dem. 

Førend  Vandet  endnu  var  steget  til  mere  end  Halv-Flod, 
og  forendt  det  endnu  var  begyndt  at  grye  ad  Dag,  satte 
Hæren  atter  Fod  paa  det  tørre  Land  ved  Landsbyen  Irseken. 
Af  alle  de  3,000  Mand  vare  kun  9  saa  ulykkelige  at  drukne; 
i  den  Grad  havde  Mod  og  Mandstugt  staaet  dem  bi  paa 
denne  mørke  og  farlige  Færd  over  selve  Havbunden.  Her- 
tugen af  Alba  kunde  med  Rette  erklære  det  for  en  af  de 
meest  glimrende  og  originale  Bedrifter  i  Krigens  Aimaler. 

Som  det  var  aftalt,  tændtes  der  strax  Bauner  paa  Stran- 
den for  at  forkynde  Sancho  d'Avila,  der  i  Bergen  op  Zoom 
med  Uro  ventede  paa,  Udfaldet,  at  Tropperne  vare  komne 
over  i  god  Behold.  En  kort  Hvile  tilstodes  dem  nu,  og  da 
det  begyndte  at  blive  lyst,  begave  de  sig  afsted  fra  Irseken, 
som  laa  omtrent  4  Mile  (geographiske)  fra  Tergoes.  Efterret- 
ningen om,  at  en  spansk  Hær  saaledes  var  dukket  op  fra 
Havets  Dyb,  fløi  forud  for  dem,  medens  de  rykkede  frem. 
Beleirerne  beherskede  Vandet  med  deres  Flaade  og  Landet 
med  deres  Hær,  og  nu  havde  dog  disse  ubetvingelige  Spaniere 
fundet  en  Vei,  som  hverken  var  Vand  eller  Land,  og  vare 
saaledes  komne  listende  over  dem  i  Nattens  Stilhed.  En  pa- 
nisk Skræk  havde  bemægtiget  sig  Alle,  da  Spanierne  nu  faldt 
over  en  Fjende,  der  var  deres  egen  Styrke  langt  overlegen  i 
Antal.  Det  var  umuligt  for  de't  Zeraerts  at  faae  sine  Sol- 
dater til  at  gjøre  Modstand;  Patrioternes  Hær  flygtede  i  Hast 
og  med  Skam  til  Skibene,  ivrigt  forfulgt  af  Spanierne,  som 
indhentede  og  nedsablede  hele  Bagtroppen,  førend  det  lyk- 
kedes den  at  komme  ombord  paa  Skibene.  Den  tappre  lille 
Garnison,  der  med  saa  stort  Held  havde  forsvaret  Byen,  blev 
nu  forstærket  med  de  modige  Veteraner,  der  vare  komne  til 
Byens  Undsætning. 

Efter  Indtagelsen  af  Mons  og  Udplyndringen  af  Mecheln 
havde  Hertugen  af  Alba  begivet  sig  til  Nimwegen,  efter  at 
han  havde  sendt  sin  Son,  Don  Frederik,  afsted  for  at  under- 
kaste sig  den  nordlige  og  østlige  Deel  af  Landet,  som  ogsaa 
viste  sig  kun  altfor  rede  til  at  kaste  sig  for  Erobrerens  Fød- 
der. De  Stæder,  som  saa  kort  Tid  iforveien  og  med  saa  stor 
Begeistring  havde  sluttet  sig  til  Prindsen  af  Oranien,  gjorde 
nu  kun  meget  ringe  Modstand.  Ziitphen  gjorde  et  svagt  For- 
søg paa  at  modsætte  sig  de  kongelige  Troppers  Indrykning 
og  fik  derfor  en  forfærdelig  Eevselse.  Alba  sendte  sin  Søn 
den  Befaling,  «at  han  ikke  maatte  lade  en  eneste  Mand  i 
Byen  beholde  Livet,  og  at  han  skulde  afbrænde  hvert  Huus 
til  Grunden."  Hertugens  Befaling  blev  næsten  bogstavelig 
adlydt.  Don  Frederik  rykkede  ind  i  Ziitphen,  og  uden  et 
øiebliks  Varsel  lod  han  hele  Garnisonen  nedsable.  Derpaa 
faldt  Borgerne  som  et  værgeløst  Bytte;  nogle  af  dem  bleve 
ihjelstukne  paa  Gaderne,  andre  hængte  i  de  Træer,  der  pry- 
dede Byen,  og  atter  andre  klædte  af  indtil  Skindet  og  derpaa 
drevne  ud  paa  Marken  for  at  fryse  ihjel  i  Vinternatten.  Da 
det  blodige  Værk  blev  altfor  anstrengende  for  Bødlerne,  bleve 
500  uskyldige  Borgere  bundne  sammen  to  og  to.  Byg  mod 
Kyg,  og  druknede  i  Floden  Yssel.  Nogle  faa  Stakler,  som 
det  først  var  lykkedes  at  undgaae  Forfølgelsen,  bleve  senere 
trukne  frem  fra  deres  Skjulesteder  og  hængte  ved  Fødderne  i 
Galgerne,  og  nogle  af  disse  Offre  udholdt  deres  Lidelser  i  fire 
Dage  og  Nætter,  inden  Døden  gjorde  Ende  derpaa.  Det  er 
overflødigt  at  bemærke,  at  Qvinderne  i  Ziitplten  ikke  behand- 
ledes bedre  end  i  enhver  anden  By,  som  de  spanske  Tropper 
havde  indtaget  eller  holdt  besat.  Rædslerne  vedvarede,  indtil 
der  næppe  var  et  eneste  levende  eller  ukrænket  Væsen  til- 
bage i  den  ulykkelige  By. 

Angrebet  og-  Blodbadet  havde  fundet  Sted  saa  pludseligt, 
at  Hjælp  næppe  vilde  have  været  mulig,  selv  om  der  havde 
været  nogen  Tilbøielighed  til  at  yde  den,  men  dette  var  ingen- 
lunde Tilfældet.    Hele  Landet  med  Undtagelse  af  Provindserne 

Holland  Og  Zeeland  havde  allerede  igjen  bolet  sig  under  det  span- 
ske Aag.  Der  fandtes  ikke  eet  Menneske,  som  havde  Mod  nok 
til  at  nærme  sig  blot  for  at  faae  at  vide,  hvad  der  var  fore- 
gaaet  indenfor  Byens  Volde,  før  fiere  Dage  efter,  at  Dommen 
var  fuldbyrdet.  «Man  harte  sidste  Søndag  et  Jammerskrig 
ovre  fra  Ziitphen,«  skrev  Grev  Nieuwenar  til  Ludvig  af  Nas- 
sau, « en  Lyd,  som  om  der  var  et  stort  Slagteri,  men  vi  vide 
ikke,  hvad  der  gik  for  sig.» 

Prindsen  af  Oraniens  Svoger,  Grev  Van  den  Bergh,  viiste 
sig  i  høi  Grad  uværdig  til  at  tilhore  den  berømmelige  Slægt, 
han  var  knyttet  til.  Han  havde  i  Begyndelsen  af  Aaret  paa 
Prindsens  Vegne  modtaget  Hylding  af  Stæderne  i  Gelderland 
og  Overyssel.  Nu  forlod  han  feigt  den  Kampplads,  hvor  han 
havde  søgt  at  vinde  Laurbær,  saalænge  Lykkens  Sol  havde 
skinnet.  Efter  at  han  havde  skrevet  fra  Byen  Kampen,  hvortil 
han  havde  trukket  sig  tilbage,  at  han  havde  i  Sinde  at  for- 
svare Byen  til  sit  sidste  Aandedræt,  flygtede  han  umiddelbart 
derefter  hemmeligt  og  hovedkulds  bort  fra  Landet.  Paa  sin 
Flugt  blev  han  udplyndret  af  sine  egne  Folk,  og  hans  hait- 
frugtsommelige  Hustru,  Maria  af  Nassau,  maatte,  forklædt  som 
Bondepige,  blive  tilbage  i  en  lille  Landsby. 

Med  Van  den  Berghs  Flugt  svigtede  alle  de  Stæder,  som 
under  hans  Anførsel  havde  reist  Prindsen  af  Oraniens  Fane, 
paa  een  Gang  denne  Sag.  Ogsaa  Friesland,  hvor  Kobles 
havde  vundet  en  Seir  over  6,000  Patrioter,  bøiede  sig  igjen 
under  Aaget.  Men  slog  end  de  frie  Frisers  gamle  Hjerte  kun 
svagt,  saa  var  der  endnu  Livskraft  tilbage  hos  deres  Brødre 
paa  den  anden  Side  af  Zuyder-Søen.  Medens  Vilhelm  af 
Oranien  var  indenfor  Provindsens  Grændser,  og  medens  dens 
Søster-Provindser  havde  viist  sig  troløse  imod  ham,  vilde  dog 
Holland  ikke  følge  deres  slette  Exempel. 

Da  hele  Oprøret  var  dæmpet  undtagen  i  de  yderste  Egne 
mod  Nordvest,  fik  Don  Frederik  Befaling  til  at  gaae  fra  Ziit- 
phen til  Amsterdam  og  derfra  begynde  paa  Hollands  Under- 
kuelse.    Den  lille  By  Naarden   paa  Zuyder- Søens  Kyst  laa 

paa  hans  Vei  og  havde  endnu  ikke  underkastet  sig.  Den  22de 
November  sendtes  en  Trop  af  100  Ryttere  til  Byens  Porte 
for  at  opfordre  den  til  at  overgive  sig.  Den  lille  Besætning, 
som  Prindsen  af  Oranien  havde  ladet  blive  der,  var  ikke  til- 
boielig  til  at  gjore  Modstand,  men  Borgernes  Mod  var  kraf- 
tigere end  deres  Volde.  De  svarede  paa  Opfordringen  med 
den  Erklæring,  at  de  indtil  nu  havde  forsvaret  deres  By 
for  Prindsen  af  Oranien,  og  at  de  med  Guds  Hjælp  vilde 
vedblive  at  gjcre  saa.  Da  Rytterne  fjernede  sig  med 
dette  Svar,  sprang  en  Afsindig  ved  Navn  Adrian  Krankhoeft 
op  paa  Volden  og  affyrede  en  Feltslange  ned  iblandt  dem. 
Ingen  kom  til  Skade  derved,  men  Borgernes  trodsige  Ord  og 
den  Afsindiges  Skud  skulde  snart  faae  et  frygteligt  Svar. 

Imidlertid  afsendte  Indbyggerne  i  Byen,  som  var  alt  An- 
det end  stærk,  og  som  kun  var  slet  forsynet  med  Vaaben* 
Levnetsraidler  og  Soldater,  indtrængende  Breve  til  Sonoy  og 
de  andre  af  Patrioternes  Anførere,  som  vare  nærmest  ved 
dem.  Deres  Sendebud  kom  imidlertid  saa  godt  som  tom- 
hændede tilbage;  de  medbragte  lidt  Krudt  og  en  stor  Mængde 
Lofter,  men  ikke  en  eeneste  bevæbnet  Mand,  ikke  een  Ducat, 
ikke  eet  Stykke  Skyts.  De  meest  formaaende  af  Anførerne 
raadede  ovenikjobet  til  en  hæderlig  Capitulation ,  hvis  man 
endnu  kunde  opnaae  en  saadan. 

Da  den  lille  Byes  Borgere  saaledes  saae  sig  skuffede  i 
deres  Haab,  indsaae  de  nok,  at  de  ikke  længere  kunde  bevare 
deres  trodsige  Stilling.  De  sendte  derfor  den  1ste  December 
Borgemesteren  og  en  Raadsherre  til  Amersfoort  for  om  muligt 
at  slutte  Forlig  med  Don  Frederik.  Da  disse  Sendebud 
ankom  til  deres  Bestemmelsessted,  blev  der  negtet  dem  Ad- 
gang til  Generalen.  Hæren  havde  allerede  faaet  Befaling  til 
at  rykke  frem  mod  Naarden,  og  de  fik  nu  det  Bud,  at  de 
skulde  følge  med  Fortropperne  og  vente  paa  Svaret  udenfor 
deres  Bycs  Porte.  Denne  Befaling  var  kun  et  slet  Varsel, 
og  det  Indtryk,  den  frembragte  paa  dem,  forstærkedes  ved 
de  Advarsler,  de  modtoge  fra  deres  Venner  i  Amersfoort,  der 

indtrængende  raadede  dem  fra  at  vende  tilbage  til  Naarden. 
Dette  Kaad  var  ikke  spildt  paa  den  Ene:  da  de  vare  komne 
et  Stykke  frem  paa  Veien,  listede  Borgemester  Laurentszoon 
sig  ubemærket  ud  af  Slæden  og  efterlod  sin  Kappe.  « Farvel! 
jeg  troer  ikke,  at  jeg  vil  vove  mig  hjem  til  Naarden  for  ^ie- 
blikket,"  hviskede  han  rolig  til  sin  Kammerat,  som  han  over- 
lod til  hans  Skjæbne.  Den  Anden,  som  ikke  saa  let  kunde 
skilles  fra  sine  Born,  sin  Plustru  og  sine  Medborgere  i  Farens 
Stund,  drog  ligesaa  rolig  videre  frem  for  at  underkaste  sig 
den  truende  Dom. 

Hæren  ankom  om  Aftenen  til  Bussem,  som  laa  en  halv 
Miil  borte  fra  Naarden.  Her  tog  Don  Frederik  Hovedqvarteer 
og  lod  nu  Byen  omringe.  Raadsherre  Gerrit  fik  derpaa  Be- 
faling til  at  begive  sig  hjem  til  Naarden  og  den  følgende 
Morgen  bringe  en  større  Deputation,  som  maatte  have  til- 
strækkelig Fuldmagt  til  at  overgive  Byen.  Gesandten  kom 
derfor  igjpn  den  næste  Dag,  ledsaget  af  Latinskolens  Rector, 
Lambert  Hortensius,  og  fire  andre  Borgere.  Forend  de  kom 
til  Bussem,  mødte  de  Julian  Romero,  som  underrettede  dem 
om,  at  han  var  bemyndiget  til  at  underhandle  med  dem  paa 
Don  Frederiks  Vegne.  Han  forlangte  Byens  Nøgler  udleverede 
og  gav  Deputationen  det  hoitidelige  Lofte,  at  alle  Indbyg- 
gernes Liv  og  Eiendom  skulde  skaanes.  Til  Bekræftelse  her- 
paa  gav  Don  Julian  tre  Gange  Lambert  Hortensius  Haanden. 
Da  de  saaledes  havde  faaet  en  Krigers  Ord  i  Pant,  udleverede 
Byens  Udsendinge  Nøglerne  uden  først  at  udvexle  skriftlige 
Forsikkringer  med  ham,  og  umiddelbart  derefter  førte  de  Ro- 
mero ind  i  Byen,  hvorhen  han  snart  fulgtes  af  500  til  600 
Musqueterer. 

For  at  give  disse  Gjæster  en  venlig  Modtagelse  gjorde 
alle  Byens  Huusmødre  strax  Forberedelser  til  et  overdaadigt 
Maaltid,  som  Spanierne  ydede  fuld  Retfærdighed,  medens 
Obersten  og  hans  Officerer  bleve  beværtede  af  Raadsherre 
Gerrit  i  hans  eget  Huus.  Saasnart  Gildet  var  forbi,  gik  Ko- 
mero  tilligemed  sin  Vært  ned  paa  Torvet.    Der  var  imidlertid 

blevet  ringet  med  den  store  Klokke,  og  Borgerne  havde  faaet 
Paalæg  om  at  indfinde  sig  i  Gast-Huis  Kirken,  som  de  for 
Tiden  brugte  til  Raadhuus.  Efter  nogle  faa  Minutters  For- 
lob var  der  samlet  500  inde  i  Bygningen,  hvor  de  nu  rolig 
ventede  paa  at  faae  Meddelelse  om,  hvad  de  skulde  forhandle. 
Pludselig  traadte  en  Præst,  som  havde  gaaet  op  og  ned  uden- 
for Kirkedøren,  ind  i  Bygningen  og  bod  dem  berede  sig  til 
Døden;  men  Forkyndelsen,  Beredelsen  og  Døden  selv  kom 
samtidig.  Døren  blev  stødt  op,  og  en  Skare  væbnede  Spa- 
niere styrtede  ind  over  den  hellige  Tærskel.  De  affyrede  en 
Salve  paa  den  værgeløse  Flok  og  sprang  derefter  ind  paa 
dem  med  Sværd  og  Dolk.  Et  Fortvivlelsens  Skrig  opstod,  da 
de  ulykkelige  Offre  saae  deres  haabløse  Stilling  og  betragtede 
Bødlernes  vilde  Aasyn.  Nedsablingen  var  kun  et  -Øiebliks 
Sag;  inden  faa  Minutter  laae  Alle  dræbte,  og  imellem  dem 
var  ogsaa  Kaadsherre  Gerrit,  fra  hvis  Bord  den  spanske  Ge- 
neral lige  havde  reist  sig.  Derpaa  blev  der  stukket  Ild  paa 
lOrken,  og  Døde  og  Døende  brændte  nu  sammen  til  Aske. 

Opflammede  og  ikke  mættede  styrtede  Spanierne  derefter 
ud  paa  Gaderne,  tørstende  efter  nye  Rædsler.  Alle  Huse  plyn- 
dredes for  deres  Indhold,  og  Folk  bleve  tvungne  til  at  bære 
Byttet  ud  til  Leiren,  hvorpaa  de  til  Belønning  derfor  ned- 
huggedes. Byen  blev  derpaa  antændt  i  alle  Verdenshjørner, 
for  at  de  Borgere,  som  maatte  have  skjult  sig,  kunde  blive 
drevne  ud  af  deres  Skjulesteder.  Saasnart  de  kom  frem,  bleve 
de  dræbte  af  deres  utaalmodige  Fjender;  nogle  af  dem  bleve 
gjennemborede  med  Kaarder,  andre  sønderlemmede  med  -Øxer, 
og  atter  andre  omringedes  i  de  flammende  Gader  af  Klynger 
af  leende  Soldater,  der,  berusede  som  de  vare,  ikke  af  Viin, 
men  af  Blod,  stødte  dem  frem  og  tilbage  med  deres  Landser 
og  havde  en  vild  Morskab  af  at  see  paa  deres  Dødskamp. 
Lambert  Hortensius's  Liv  blev  skaanet  af  Hensyn  til  hans 
Lærdom  og  Gtni,  men  han  havde  næppe  Grund  til  at  væ're 
sine  Fjender  taknemmelig  for  denne  Naade;  thi  de  sloge  hans 
eneste   Søn  ihjel  og  udreve  hans  Hjerte  for  Faderens  øine. 

Næppe  een  Mand  eller  Qvinde  blev  frelst  uden  ved  et  reent 
Tilfælde.  Det  lykkedes  en  Skare  af  nogle  Hundrede  Borgere 
at  undkomme  over  Sneemarkerne  ud  i  det  aabne  Land ;  de 
bleve  imidlertid  snart  paagrebne,  berøvede  alle  deres  Klæder 
og  hængte  op  i  Træerne  ved  Benene  for  at  fryse  ihjel  eller 
omkomme  ved  en  endnu  langsommere  Død.  De  fleste  af  dem 
døde  snart,  men  det  lykkedes  tyve  iblandt  dem,  som  vare 
formuende  Folk,  at  tilkjøbe  sig  Livet  af  deres  umenneskelige 
Forfølgere,  efter  at  de  dog  forst  havde  udstaaet  en  Mængde 
Lidelser.  Den  første  Borgemester,  Heinrich  Lambertszoon, 
var  derimod  ikke  saa  lykkelig.  Han  var  bekjendt  for  at  være 
en  riig  Mand  og  blev  derfor  pint  paa  den  Maade,  at  man 
udsatte  hans  Fodsaaler  for  Ilden,  indtil  de  vare  næsten  heelt 
fortærede.  Da  man  havde  lovet  ham,  at  hans  Liv  skulde 
blive  skaanet,  indvilgede  han  omsider  i  at  betale  en  hal 
Løsesum;  men  næppe  havde  han  skaffet  den  fastsatte  Sum 
til  Veie,  før  han  efter  Don  Frederiks  udtrykkelige  Befaling 
blev  hængt  i  sin  egen  Gadedør,  og  senere  bleve  hans  afhug- 
gede Lemmer  naglede  fast  til  Stadens  Porte. 

Saagodtsom  alle  Indbyggerne  i  Naarden,  Soldater  saa- 
velsom  Borgere,  vare  saaledes  udryddede,  og  nu  gav  Don 
Frederik  den  bestemte  Befaling,  at  Ingen  under  Dødsstraf 
maatte  give  nogensomhelst  Flygtning  Huusly  eller  Føde.  Han 
negtede  ligeledes  de  Døde,  hvad  han  endnu  kunde  negte  dem, 
en  Grav.  I  tre  Uger  laae  de  ubegravede  Liig  henslængte  om- 
kring paa  Gaderne,  og  de  faa  ulykkelige  Qvinder,  der  endnu 
krøbe  sammen  i  de  Huse,  som  havde  undgaaet  Flammerne, 
kunde  ikke  røre  sig  udenfor  deres  Smuthuller  uden  at  træde 
paa  deres  Mænds,  Fædres  eller  Brødres  Levninger.  Alt  dette 
skeete  efter  hans  udtrykkelige  Befaling,  hvem  Smigrerne  kaldte 
«det  guddommeligste  Geni,  man  nogensinde  har  kjendt«. 
Kort  Tid  derefter  kom  der  Befaling  til  at  sleife  Fæstnings- 
værkerne, der  dog  havde  viist  sig  tilstrækkelig  svage  i  Nødens 
Stund,    og  til   at  jevne  Alt,  hvad  der  endnu  var  tilbage  af 


De  spanske  Tropper  i  Prov.  Zeeland  og  HoU.  1572-1573.      177 

Byen,  med  Jorden.  Dette  Værk  blev  trolig  fuldbyrdet,  og  for 
en  lang  Tid  havde  Naarden  ophørt  at  være  til. 

Alba  skrev  med  det  sædvanlige  Velbehag,  han  pleiede  at 
udvise  i  saadanne  Tilfælde,  til  sin  Hersker,  at  «de  havde 
skaaret  Halsen  over  paa  Borgerne  og  hele  Garnisonen,  og  at 
de  ikke  havde  levnet  en  levende  Sjæl«,  og  denne  Forsikkring 
var  næsten  bogstavelig  sand.  Forøvrigt  omtalte  disse  Blod- 
hunde deres  Forbrydelser  i  de  meest  oprørende  Udtryk,  der 
svarede  til  Forbrydelsen.  «Det  var  en  Guds  Naade»,  sagde 
Hertugen,  «at  disse  Folk  dristede  sig  til  at  forsvare  en  By, 
der  var  saa  svag,  at  ingen  Anden  vilde  have  forsøgt  noget 
Lignende.«  Den  virkehg  retskafne  og  ridderlige  Mendoza 
var  ikke  mindre  from.  «Naardens  ødelæggelse,«  sagde  han, 
«var  en  Straf,  som  maa  have  fundet  Sted  med  det  guddom- 
melige Forsyns  udtrykkelige  Naade^  en  Straf,  fordi  den  var 
den  første  By  i  Holland,  hvor  Kjætteriet  byggede  sin  Kede, 
og  hvorfra  det  fløi  ud  til  alle  Nabobyer.« 

Ikke  uden  Ulyst,  men  efter  alvorlig  Overveielse  giver  Hi- 
storieskriveren et  tro  Billede  af  disse  Begivenheder.  At  søge 
at  gjøre  dem  mindre  vilde  være  i  høi  Grad  urigtigt,  at  over- 
drive vilde  være  en  Umulighed.  Det  er  godt,  at  Verden  ikke 
forglemmer,  hvor  megen  Uret  en  enkelt  uskyldig  Nation  har 
maattet  lide  under  Despotismens  Hænder  og  i  Guds  hellige 
Navn.  Der  har  været  Tunger  og  Penne  nok  til  at  fortælle 
om  et  Folks  Udskeielser,  naar  det  fra  Slaveri  er  brudt  ud  i 
Kaseri.  Det  er  vel  godt,  at  saadanne  Forbrydelser  omtales 
og  betragtes  paany;  men  ligesaa  gavnligt  er  det  at  studere 
det  modsatte  Billede.  Det  altid  unge  og  altid  gamle  Tyranni 
viser  sig  stadig  med  de  samme  steenhaarde  Træk,  med  den 
samme  imponerende  Maske,  som  det  har  baaret  gjennem  alle 
Tider,  og  det  kan  aldrig  blive  for  nøie  undersøgt,  navnlig  naar 
det  selv  maler  sit  eget  Billede,  og  naar  dets  Tilhængeres 
Bekjendelser  give  os  et  Indblik  i  dets  brødefulde,  hemmelige 
Historie.  Ved  at  betragte  Tyranniets  Træk  ville  vi  ikke  komme 
til  at  elske  Folkefriheden  mindre. 

Historien  om  Hertugen  af  Albas  Regjering  i  Nederlan- 
dene er  et  af  det  Slags  Billeder,  overfor  hvilke  man  bliver 
næsten  maalløs  af  Forbaiiselse.  Hvorfor  har  dog  den  Almæg- 
tige tilladt,  at  saadanne  Misgjerninger  udførtes  i  hans  hellige 
Navn?  Var  det  nødvendigt,  at  mange  Slægter  skulde  vade 
igjennem  alt  dette  Blod  for  at  opnaae  Borgerfrihedens  og 
Troesfrihedens  Velsignelser  for  deres  Efterkommere?  Var  det 
nødvendigt,  at  en  Alba  med  Sværd  og  Ild  skulde  tilintet- 
gjøre  en  Nation,  at  -Ødelæggelse  skulde  udbredes  over  et  lyk- 
keligt Land,  for  at  Vilhelm]  af  Oraniens  rene  Helteskikkelse 
skulde  træde  endnu  tydeligere  frem,  ligesom  en  antik  Statue 
af  pletfrit  Marmor  mod  en  mørk  Baggrund. 

Efter  at  den  Hær,  som  Prindsen  af  Oranien  med  saa 
uheldigt  Udfald  havde  ført  til  Mons's  Undsætning,  var  ad- 
splittet, havde  han  selv  begivet  sig  til  Holland.  Han  var 
kommen  til  Byen  Kampen  kort  Tid  før  den  svigtede  hans 
Sag.  Derfra  var  han  med  Følge  dragen  over  Zuyder-Søen 
til  Enkhuyzen.  Han  kom  nu  til  denne  Provinds,  den  eneste, 
som  var  bleven  ham  fuldkommen  tro,  ikke  som  en  Seirherre, 
men  som  en  ulykkelig,  landflygtig  Mand.  Indenfor  disse  kolde 
Laguner  fandtes  der  imidlertid  Hjerter,  som  sloge  varmt,  og 
ingen  Erobrer  kunde  ved  sin  Hjemkomst  fra  en  glimrende  Række 
Seire  være  bleven  modtagen  med  mere  hengiven  Ærbødighed, 
end  Vilhelm  nu  blev  det  i  den  mørkeste  Stund  i  Landets  Hi- 
storie. Han  havde  kun  70  Ryttere  med  sig;  det  var  Alt,  hvad 
der  var  tilbage  af  de  20,000  Soldater,  som  han  anden  Gang 
havde  hvervet  i  Tydskland,  og  han  indsaae  godt,  at  det  vilde 
være  en  haabløs  Sag  nu  for  Tiden  at  søge  at  stille  en  tredie 
Hær  paa  Benene.  Han  var  nu  kommen  derhen  for  idetmindste 
at  dele  Skjæbne  med  Holland,  naar  han  ikke  kunde  opnaae 
dets  Befrielse.  Han  drog  fra  By  til  By,  raadførte  sig  med 
-Øvrighederne  og  Indbyggerne  og  ordnede  en  stor  Mængde 
Sager,  som  vedrørte  baade  Krigen  og  Freden.  Efter  hans 
Opfordring  vare  Provindsernes  Stænder  komne  sammen  i 
Harlem.    Forsamlingen  bad  ham,   at   han    om  muligt  vilde 

forelægge  dem  de  Planer  og  Midler,  han  maatte  have  udtænkt, 
hvorved  man  fremdeles  kunde  gjøre  Modstand  mod  Hertugen 
af  Alba.  Efter  denne  Anmodning  forelagde  Prindsen  dem  i 
et  hemmeligt  Møde  sine  Planer  og  oplyste  dem  om  Sagens 
Udsigter.  Hans  Tale  er  ikke  bleven  opbevaret  nogetsteds; 
uden  Tvivl  har  hans  indstændige  Paalæg  om  Hemmelighol- 
delsen forebygget  eller  tilintetgjort  enhver  Beretning  om  Mø- 
det. Det  er  imidlertid  rimeligt,  at  han  gav  en  udførligere 
Fremstilling  af  sine  Underhandlinger  med  England  og  Mulig- 
heden af  en  Gjenoptagelse  af  hans  private  Forhandlinger  med 
det  franske  Hof,  end  det  var  raadeligt  at  overgive  til  Offent- 
ligheden. 

Medens  Prindsen  saaledes  havde  været  beskjæftiget  med 
at  sætte  den  modige  Provinds  i  Stand  til  den  sidste  Kamp 
paa  Liv  og  Død  med  Fjenden,  nærmede  denne  forfærdelige 
Kamp  sig  allerede.  Denne  Krig  i  Nederlandene  var  ikke 
nogen  almindelig  Krig.  Den  var  et  Sammenstød  mellem  to 
Principer,  som  af  Naturen  vare  hinanden  saa  fjendske,  at  det 
enes  fuldstændige  Undergang  maatte  blive  den  eneste  mulige 
Ende  derpaa.  Medens  Kampen  gik  for  sig,  syntes  hver  en- 
kelt af  de  Stridende  at  være  opflammet  af  personligt  Had, 
og  Folk  fandt  Tilfredsstillelse  i  Udøvelsen  af  de  grusomste 
Handlinger,  som  enhver  Slægt,  der  ikke  er  opdragen  til  Slag- 
teri, med  Kædsel  vil  gyse  tilbage  for.  At  myrde  værgeløse 
Fanger,  i  bogstavelig  Forstand  at  drikke  sin  Fjendes 
Hjerteblod,  at  vise  et  djævelsk  Talent  i  Udfindeisen  af  Maa- 
der,  hvorpaa  man  kunde  pine  hinanden,  det  ansaae  man  nu 
ikke  blot  for  sin  Pligt,  men  fandt  endogsaa  Glæde  deri. 
Nederlandenes  Frihed  var  nu  bleven  jaget  lige  til  sit  Leie; 
den  havde  søgt  sit  sidste  Tilflugtssted  i  det  Sand  og  Krat, 
hvor  den  var  bleven  opfødt  i  sin  vilde  Barndom,  og  beredte 
sig  nu  til  at  knuse  sin  Plageaand  i  et  sidste  Favntag  eller 
døe  i  Kampen. 

Efter  at  ødelæggelsen  og  Blodbadet  i  Naarden  var  forbi, 
ilede  Don  Frederik  til  Amsterdam,  hvor  Hertug  Alba  da  havde 

sit  Qvarteer,  for  at  modtage  den  faderlige  Velsignelse  for  det 
vel  udførte  Værk.  Til  Faderens  Bifald  sluttede  sig  snart 
Kongens,  og  Hertugen  modtog  i  et  Brev,  som  Philip  havde 
skrevet,  saa  snart  han  fik  Underretning  om  den  morderiske 
Daad,  de  varmeste  Lykønskninger  i  Anledning  af,  at  Don 
Frederik  saa  klart  havde  viist  sig  som  sin  Faders  Søn.  Nu 
var  der  imidlertid  mere  Arbeide  baade  for  Fader  og  Søn. 

Amsterdam  var  den  eneste  Stad  i  Holland,  som  stod  paa 
Albas  Side,  og  han  besluttede  nu  at  gjenvinde  hele  Provind- 
sen herfra.  Prindsen  af  Oranien  opholdt  sig  i  den  sydlige 
Deel;  hans  Lieutenant,  Diedrich  Sonoy,  havde  sit  Qvarteer  i 
Nord-Holland.  Den  vigtige  By  Harlem  laa  midt  imellem 
dem  paa  et  Sted,  hvor  Landets  Brede  fra  Hav  til  Hav  var 
mindre  end  en  halv  Times  Gang. 

Ved  denne  Byes  Fald  vilde  Provindsen  blive  skaaren 
midt  over,  Patrioternes  Kræfter  yderligere  adsplittede,  og  al 
videre  Modstand  rimeligviis  umuliggjort. 

Harlems  Indbyggere  følte  den  Fare,  hvori  de  svævede. 
Albas  Statholder  i  Holland,  Bossu,  havde  ligefrem  erklæret 
den  Fremgangsmaade ,  man  hidtil  havde  fulgt  ved  Mecheln, 
Ziitphen  og  Naarden  for  Eegjeringens  faste  Politik.  Kongens 
Repræsentant  havde  formelig  bekjendtgjort,  at  han  vilde  ud- 
rydde Mænd,  Qvinder  og  Børn  i  enhver  By,  som  satte  sig 
op  imod  ham,  men  Forkyndelsen  og  Udøvelsen  af  et  saadant 
System  havde  en  ganske  anden  Virkning  end  den  tilsigtede. 
Hollændernes  Hjerter  bleve  snarere  æggede  til  at  gjøre  Mod- 
stand end  skræmmede  til  Underkastelse  ved  Naardens  Skjæbne. 
En  heldig  Begivenhed,  der  indtraf,  opfattedes  ogsaa  som  et 
lykkeligt  Varsel  for  den  forestaaende  Kamp.  En  lille  Flaade 
af  væbnede  Fartøier,  som  tilhørte  Holland,  var  frossen  inde 
i  Nærheden  af  Amsterdam.  Ved  sin  Ankomst  fra  Naarden 
sendte  Don  Frederik  strax  en  Trop  udsøgte  Mænd  over  Isen 
for  at  angribe  de  fængslede  Skibe.  Mandskabet  paa  Skibene 
havde  imidlertid  befæstet  sig  ved  at  hugge  en  bred  Kende 
om  hele  Flaaden,    der  saaledes  fra  dette  øieblik  af  blev  en 

saagodt  som  uindtagelig  Fæstning.  Fra  denne  lisfæstning 
gjorde  en  stærk  Skare  af  velbevæbnede  og  flinke  Musketerer 
et  Udfald  paa  Skøiter,  da  Beleirernes  Styrke  nærmede  sig. 
En  hurtig  og  glimrende  Kamp  begyndte,  og  Hollænderne,  der 
vare  saa  vante  til  saadanne  Idrætter,  overvandt  med  Lethed 
deres  Modstandere  og  dreve  dem  bort  fra  den  glatte  Valplads 
med  et  Tab  af  flere  Hundrede  Døde,  som  de  maatte  efterlade 
paa  Isen.  «Det  var  noget  Uhørt  lige  til  i  Dag«,  sagde  Alba, 
«at  see  en  Flok  Musketerer  kæmpe  saaledes  paa  den  tilfrosne 
Sø».  I  Løbet  af  de  næste  24  Timer  befriede  Floden  og  et 
pludseligt  Tøveir  Skibene,  som  alle  undkom  til  Enkhuyzen, 
og  en  umiddelbart  paafølgende  Frost  gjorde  al  Forfølgelse 
umulig. 

Spanierne  vare  aldeles  forbausede  over  disse  for  dem  nye 
Maneuvrer  paa  Isen.  Det  er  morsomt  at  læse  deres  omstæn- 
delige Beskrivelse  af  de  forunderlige  Kedskaber,  som  havde 
sat  Hollænderne  i  Stand  til  at  glide  i  en  saadan  Fart  til 
Kamp  mod  en  overlegen  Fjende  og  fare  ligesaa  pludselig  bort 
igjen  efter  at  have  vundet  en  betydelig  Seir.  Spanierne  vare 
imidlertid  ikke  Folk,  der  lode  sig  skræmme,  og  de  vare  altid 
flinke  Lærlinge,  selv  om  Fjenden  var  deres  Lærer.  Alba  ud- 
skrev øieblikkelig  7,000  Par  Skøiter,  og  hans  Soldater  lærte 
snart  at  udføre  militaire  Bevægelser  med  denne  nye  Udrust- 
ningsgjenstand  med  ligesaa  meget  Mod,  om  end  ikke  med 
saa  stor  Behændighed  som  Hollænderne. 

Trods  den  modige  Aand,  som  herskede  i  Provindsen,  be- 
gyndte en  Deel  af  øvrigheden  i  Harlem  dog  at  blive  bange, 
da  Faren  nærmede  sig.  De  vare  feige  nok  til  at  indlade  sig 
paa  Underhandlinger  med  Alba  og  til  at  sende  Tre  af  deres 
Midte  til  Amsterdam  for  at  underhandle  med  Hertugen.  En 
af  dem  var  klog  nok  til  at  blive  tilbage  hos  Fjenden;  de 
to  Andre  ble  ve  ved  deres  Hjemkomst  fængslede  og  efter  en 
upartisk  Undersøgelse  af  Sagen  dømte  til  Døden.  Medens 
disse  Udsendinge  fra  den  feige  øvrighed  vare  borte,  havde 
nemlig  den  hlle  Garnisons   modige  Commandant,    Kipperda, 

kaldt  Borgerne  og  Soldaterne  sammen  paa  Torvet.  Han  fore- 
stillede dem,  at  det  var  en  absolut  Nødvendighed  at  vove  en 
sidste  Kamp  for  Friheden.  Med  afskrækkende  Farver  fore- 
stillede han  dem  Mechelns,  Ziitphens  og  Naardens  Skjæbne 
som  et  Spaadoms  -  Speil,  hvori  de  kunde  læse  deres  egen 
Skjæbne,  hvis  de  virkelig  vare  feige  nok  til  at  overgive  Byen. 
Det  var  en  Umulighed,  forsikkredo  han,  at  tænke  paa  noget 
Forlig  med  Fjender,  der  vare  ligesaa  falske  som  blodtørstige, 
og  hvis  slette  Lidenskaber  vare  opæggede  og  ikke  slukkede 
ved  de  Kædselsgjerninger,  hvormed  de  allerede  havde  for- 
lystet sig.  Kipperda  talte  til  Folk,  som  kunde  sympathisere 
med  hans  modige  og  ophøiede  Følelser.  Soldater  og  Borgere 
raabte  Alle  som  Een ,  at  de  vilde  forsvare  sig  istedet- 
for  at  overgive  sig;  thi  i  Harlem  fandtes  der  ingen  Feige 
uden  iblandt  øvrigheden.  Strax  efter  sendte  ogsaa  Prindsen 
af  Oranien  sin  trofaste  Medhjælper,  St.  Aldegonde,  til  Harlem 
for  at  omdanne  øvrigheden  fra  Grunden  af. 

Harlem,  over  hvis  Kuiner  det  spanske  Tyranni  havde  i 
Sinde  at  trænge  ind  i  Holland,  laa  paa  den  snævreste  Deel 
af  den  snævre  Landtange,  som  skiller  Zuyder-Saen  fra  Nord- 
søen. Afstanden  fra  det  ene  Hav  til  det  andet  var  næppe  IVo 
danske  Mile.  Vestfor  Byen  udstrakte  der  sig  en  smal  Strim- 
mel Land,  som  engang  havde  været  et  Morads,  men  nu  var 
en  frugtbar  Eng,  som  med  stor  Anstrengelse  holdtes  vedlige 
i  selve  det  stormfulde  Havs  Svælg.  Imellem  Nordsøen  og 
denne  Græsgangs  yderste  Kand  hævede  de  vilde  og  phantastiske 
Diiner  sig,  som  Vinden  og  Bølgerne  havde  optaarnet,  saa  at 
de  lignede  Bjerge,  disse  store  Knuder  paa  det  Sandrev,  som 
styrkes  ved  den  fine  Sivart,  der  vikler  sig  ind  i  Sandet,  og 
som  faae  Nordsøens  Bælger  til  at  adlyde  Menneskets  Bud. 
Til  den  modsatte  eller  østlige  Side  havde  man  fra  Harlem 
Udsigt  til  Amsterdam;  denne  allerede  dengang  blomstrende 
By  laa  kun  to  danske  Mile  derfra.  De  to  Stæder  skiltes 
fra  hinanden  ved  en  udstrakt  Indsø  og  vare  forbundne  ved 
en  smal  Chaussée.    Harlemer-Havet  var  fremkommet  for  mindre 

end  et  Aarhundrede  siden  ved  fire  mindre  Søers  Oversvøm- 
melse under  en  Storm,  som  havde  truet  med  at  opsluge  hele 
Halvøen;  det  var  4-5  Qvadratmile  stort,  men  havde  blot  en 
Dybde  af  15  Fod;  det  laa  udsat  for  alle  Verdens  Vinde,  og 
ofte  rasede  her  Storme,  der  i  Farlighed  kunde  maale  sig  med 
Atlanterhavets.  Imod  Nord  gik  Het  Y's  Vande  næsten  tværs 
over  Halvøen,  og  denne  Bugt  af  Zuyder-Søen  var  blot  adskilt 
fra  Hailemer-Havet  ved  en  smal  Landstrimm.el.  Over  denne 
gik  Veien  imellem  de  to  Søsterstæder,  der  nu  ulykkeligviis 
stode  i  Vaaben  mod  hinanden.  Midtveis  var  Dæmningen 
gjennembrudt  og  lukket  med  Sluser,  og  naar  disse  aabnedes, 
forenedes  begge  Vande  og  satte  det  omkringliggende  Land 
under  Vand. 

Byen  var  en  af  de  største  og  smukkeste  i  Nederlandene; 
men  den  var  tillige  en  af  de  svageste.  Voldene  vare  af  en 
gammeldags  Construction  og  forsynede  med  smaae ,  men 
ikke  stærke  Taarne.  Forsvarsværkernes  Udstrækning  og  slette 
Beskaffenhed  krævede  en  betydelig  Garnison,  men  ulykkeligviis 
var  Garnisonen  endnu  svagere  end  Voldene.  Hvad  Byen 
navnlig  maatte  stole  paa ,  var  dens  Borgeres  Tapperhed. 
Byens  Gader  vare  efter  den  Tids  Forhold  store  og  regelmæs- 
sige; langs  Canalerne  var  der  plantet  Lindetræer  og  Popler. 
St.  Bavons  gamle  Kirke,  en  stor  og  imponerende  Muursteens- 
Bygning  stod  næsten  midt  i  Byen  og  var  den  meest  frem- 
ragende Gjenstand  ikke  blot  i  Byen,  men  i  hele  Provindsen; 
den  kunde  sees  mange  Mile  borte  og  syntes  at  samle  hele 
den  stille  lille  By  under  sine  beskyttende  Vinger. 

Det  viste  sig  snart,  at  Havfladen  imellem  Harlem  og 
Amsterdam  vilde  blive  Hovedskuepladsen  for  de  Begivenheder, 
der  snart  skulde  tage  deres  Begyndelse.  Beleiringen  begyndte 
strax.  Den  bortløbne  Borgemester,  de  Fries,  viste  den  Skam- 
løshed efter  Albas  Opfordring  at  sende  et  Brev  til  Borgerne 
og  opfordre  dem  til  at  overgive  sig  paa  Naade  og  Unaade. 
Sendebudet  blev  hængt,  et  grusomt  men  praktisk  Svar,  som 
gjorde  en  Ende  paa  alle  videre  forræderske  Skrivelser.    Dette 

skete  i  den  første  Uge  af  December.  Den  10de  sendte  Don 
Frederik  en  stærk  Afdeling  afsted  for  at  bemægtige  sig  Fortet 
og  Landsbyen  Sparendam  som  en  nodvendig  Forberedelse  til 
Beleiringen.  En  Bonde  viste  Anføreren  for  Skaren,  Zapata, 
en  hemmelig  Vei  over  de  oversvømmede  og  tilfrosne  Enge,  og 
Spanierne  stormede  nu  tappert  Fortet,  adsplittede  Garnisonen 
dræbte  300  Mand  og  satte  sig  i  Besiddelse  af  Værkerne  og 
Landsbyen.  Den  næste  Dag  viste  Don  Frederik  sig  udenfor 
Harlems  Volde  og  skred  nu  til  en  Beleiring  efter  alle  Kun- 
stens Kegler.  Det  taagede  Veirlig  begunstigede  hans  Fore- 
tagende, og  han  vedblev  ogsaa  at  drage  Forstærkning  til  sig, 
saa  at  tilsidst  mindst  30,000  Mand,  hvoriblandt  1,500  Ryt- 
tere, vare  leirede  omkring  Byen.  Tydskerne  under  Grev  Ober- 
stein  havde  deres  Qvarteer  i  en  stor  og  smuk  Skov  af  Bøge- 
og  Lindetræer,  som  laa  imellem  den  sydlige  Deel  af  Voldene  og 
Harlemer-Havet.  Don  Frederik  indtog  med  sine  Spaniere  en 
Stilling  paa  den  modsatte  Side  ved  et  Sted,  som  kaldtes 
Kleef  Huis,  og  hvoraf  der  endnu  findes  Ruiner.  Wallonerne  og 
de  øvrige  Regimenter  vare  fordeelte  paa  forskjellige  Steder, 
saa  at  Byen  var  fuldstændig  indesluttet.  Langsmed  Stranden 
havde  Prindsen  af  Oranien  ladet  opføre  en  Række  Forter, 
hvorved  Harlem  i  Begyndelsen  havde  sit  Herredømme  over 
Havets  Isflade  sikkret.  Men  under  Beleiringen  lod  Don  Fre- 
derik opføre  andre  Forter,  saa  at  Tingene  fik  et  andet 
Udseende. 

Ligeoverfor  den  umaadelige  Styrke,  der  næsten  var  lige- 
saa  stor  som  Byens  hele  Befolkning,  stod  Garnisonen  inden- 
for Voldene  —  aldrig  over  4,000  Mand.  I  Begyndelsen 
var  den  endogsaa  langt  mindre;  men  de  samme  Omstændig- 
heder, som  begunstigede  Don  Frederiks  første  Operationer, 
vare  ogsaa  til  stor  Nytte  for  Hollænderne.  En  tæt  Frost- 
taage  svævede  stadig  over  Søen,  og  i  Skjul  af  dette  Forhæng 
blev  der  daglig  trods  alle  Beleiringshærens  Bestræbelser  ind- 
ført store  Masser  af  Folk,  Levnetsmidler  og  Ammunition  til 
Byen.     Slæder  foer  hen  over  Isen;   Mænd,   Qvinder,  ja  selv 

Børn  ilede  paa  deres  Skøiter  afsted  med  Vindens  Hastighed, 
og  Alle  bragte  med  sig,  hvad  de  kmide  faae  fat  paa  i  Løbet 
af  de  korte  og  mørke  Decemberdage  og  lange  Nætter ,  da 
Beleiringen  begyndte.  Garnisonen  talte  tilsidst  omtrent  1,000 
Skandsegravere,  3,000  kampdygtige  Mænd  og  omtrent  300  kamp- 
dygtige Qvinder.  Disse,  der  alle  vare  agtværdige  Personer, 
dannede  et  meget  virksomt  Corps  og  vare  væbnede  med 
Sværd,  Bøsse  og  Dolk.  Deres  Høvding,  Kenau  Hasselaer,  var 
en  omtrent  47  Aar  gammel  Enke  af  en  anseet  Familie  og  af 
uplettet  Rygte.  I  Spidsen  for  sine  Amazoner  deeltog  hun  i 
mange  af  de  heftigste  Kampe  under  Beleiringen  baade  inden- 
for og  udenfor  Voldene.  Naar  Byens  Piger  og  Koner  viste 
sig  besjælede  af  en  saadan  Aand,  var  det  ogsaa  at  vente,  at 
Mændene  ikke  vilde  overgive  Staden  uden  Kamp. 

Prindsen  af  Oranien  havde  samlet  en  Styrke  paa  3,000 
til  4,000  Mand  ved  Leyden,  og  disse  sendte  han  henimod 
Midten  af  December  afsted  til  Byen  under  Anførsel  af  De  la 
Marck.  Disse  Tropper  bleve  imidlertid  underveis  angrebne  af 
en  stærk  Afdeling  under  Bossu,  Noiroarmes  og  Romero.  Ef- 
ter en  haardnakket  Kamp  under  en  stærk  Sneestorm  blev 
De  la  Marck  fuldstændig  kastet  tilbage,  1,000  af  hans  Sol- 
dater nedhuggedes,  og  et  stort  Antal  førtes  som  Fanger  til 
Galgerne,  som  allerede  ragede  frem  over  den  spanske  Leir, 
og  som  fra  Beleiringens  Begyndelse  til  dens  Ende  aldrig  sav- 
nede Offre.  Iblandt  de  Fangne  var  der  en  tapper  Officer 
ved  Navn  Baptist  van  Trier,  for  hvis  Liv  De  la  Marck  for- 
gjæves  bød  2,000  Kroner  og  19  spanske  Fanger.  Forslaget 
vistes  tilbage  med  Foragt,  og  Van  Trier  blev  hængt  op  i  Gal- 
gen ved  det  ene  Boen,  indtil  han  døde;  for  at  gjengjælde 
denne  barbariske  Fremgangsmaade  lod  De  la  Marck  øieblik- 
kelig  de  19  Spaniere  hænge.  Med  disse  gjensidige  Grusom- 
heder kan  Beleiringen  siges  at  have  taget  sin  Begyndelse. 

Don  Frederik  havde  indtaget  en  Stilling  ligeoverfor  Kors- 
porten, der  ikke  var  synderlig  stærk,  men  beskyttedes  af  en 
Ravelin.     Da  det  var  hans  Mening  i  en  Hast  at  gjøre  en 

Ende  paa  Beleiringen,  anlagde  han  strax  Batterier,  og  den 
18de,  19de  og  20de  December  rettede  han  en  voldsom  Kano- 
nade mod  Korsporten,  St.  Johannesporten  og  den  mellem- 
liggende Vold.  680  Skud  aifyredes  den  første  Dag,  og  næsten 
ligesaa  mange  paa  hver  af  de  to  følgende.  Voldene  lede  i 
hoi  Orad  herved,  men  Mænd,  Qvinder  og  Børn  arbeidede  Dag 
og  Nat  inde  i  Byen  paa  at  udfylde  Aabningerne,  saa  snart 
de  vare  dannede.  De  bragte  Sække  med  Sand,  Steenblokke, 
Vognlæs  med  Jord  fra  alle  Kanter  i  Byen  og  plyndrede  Kir- 
kerne for  alle  deres  Billedstøtter,  som  de  masseviis  kastede 
ind  i  Aabningerne.  De  havde  herved  mere  praktisk  Nytte  af 
disse  Helgenfigurer,  end  de  kunde  have  opnaaet  ved  blot  at 
anraabe  dem  om  Hjælp;  men  denne  Handling  vakte  Kædsel 
hos  Beleirerne.  Folk,  der  daglig  med  koldt  Blod  nedhuggede 
deres  Medskabninger  og  hængte  deres  Fanger,  bragtes  nu  til- 
syneladende til  at  gyse  ved  den  umaadelige  Forbrydelse,  der 
saaledes  udøvedes  mod  Billedstøtterne. 

Efter  tre  Dages  Kanonade  gav  Don  Frederik  Befaling  til 
at  storme  for  i  Hast  at  sætte  Kronen  paa  sine  Bedrifter  i 
Ziitphen  og  Naarden  ved  et  pludseligt  Blodbad  her.  Han 
meente,  at  Byen  skulde  falde  i  Løbet  af  en  Uge,  og  naar 
der  saa  var  gaaet  en  anden  Uge  med  til  at  plyndre  og  dræbe, 
kunde  han  gaae  videre  til  «nyHøst»,  indtil  hele  Holland  var 
underkuet.  Komero  rykkede  frem  mod  Breschen  i  Spidsen 
for  en  talrig  Skare,  men  mødte  en  Modstand,  der  forbausede 
Spanierne.  Inde  i  Byen  lød  Stormklokken,  og  hele  Befolk- 
ningen strømmede  til  Voldene.  Beleirerne  bleve  modtagne 
ikke  blot  med  Sværd  og  Bøsser,  men  med  alle  mulige  Red- 
skaber, som  Borgerne  kunde  faae  fat  paa.  Tunge  Stene,  ko- 
gende Olie,  brændende  Kulstykker  regnede  ned  over  Solda- 
ternes Hoveder,  Tøndebaand,  der  vare  dyppede  i  Tjære  og 
antændte,  slyngedes  behændigt  ned  om  deres  Hals.  Selv  Spa- 
niernes Mod  og  Vildhed  maatte  vige  tilbage  for  den  Iver  og 
Haardnakkethed,  som  den  af  een  og  samme  Aand  grebne 
Befolkning  udviste.     Romero  mistede  et  Øie  i  Striden,    en 

Mængde  Officerer  faldt  eller  saaredes,  og  300  til  400  Sol- 
dater laae  døde  i  Breschen,  medens  kun  3  eller  4  af  Byfol- 
kene mistede  Livet.  Endelig  blev  der  givet  Signal  til  at 
trække  sig  tilbage,  og  Spanierne  harte  op  med  Angrebet. 
Don  Frederik  indsaae  nu,  at  Harlem  ikke  vilde  falde  for  hans 
Fødder  ved  den  første  Lyd  af  hans  Trompet;  det  var  nu 
klart,  at  der  maatte  gaae  en  Beleiring  forud  for  det  tilsigtede 
Blodbad.  Han  gav  derfor  Befaling  til  at  underminere  Kave- 
linen  og  nærede  ingen  Tvivl  om,  at  han  jo  inden  faa  Dages 
Forlab  vilde  have  Byen  i  sin  Magt. 

Imidlertid  gjorde  Prindsen  af  Oranien  fra  sit  Hovedqvar- 
teer  i  Sassenheim  ved  den  sydlige  Ende  af  Saen  et  nyt  For- 
sag paa  at  bringe  Byen  Undsætning.  2,000  Mand  med  7 
Feltkanoner  og  en  Mængde  Vogne  med  Levnetsmidler  sendtes 
afsted  under  Batenburg,  der  havde  aflast  De  la  Marck,  hvem 
Prindsen  omsider  havde  Qernet  fra  hans  Post.  Den  for  Alt 
ligegyldige  og  samvittighedsLøse  Fribytter  skulde  nu  ikke 
længer  tjene  en  Sag,  som  han  snarere  havde  vanæret  ved  sin 
Grusomhed  end  fremmet  ved  sin  rasende  Tapperhed.  Baten- 
burgs  Expedition  var  imidlertid  ikke  heldigere  end  hans  For- 
gængers. Da  Tropperne  vare  komne  i  Nærheden  af  Byen, 
kunde  de  ikke  finde  Vei  i  den  tykke  Taage ,  som  næ- 
sten bestandig  indhyllede  Skuepladsen.  Man  affyrede  vel 
Kanoner,  ringede  med  Klokkerne  og  tændte  Blus  paa  Voldene, 
men  Expeditionen  var  uigjenkaldelig  fortabt.  Spanierne  faldt 
over  dem,  far  de  igjen  havde  fundet  Veien  til  Byen;  Mange 
nedsabledes,  Andre  søgte  at  undflye  i  forskjellige  Ketninger, 
og  kun  et  Par  lykkedes  det  at  slippe  ind  til  Harlem.  Baten- 
burg bragte  en  lille  Kest  af  Tropperne  tilbage  med  sig,  men 
alt  Forraadet,  som  man  i  saa  hai  Grad  trængte  til,  var  tabt, 
og  den  lille  Hær  aldeles  adelagt. 

Den  Næstcommanderende,  de  Koning,  var  iblandt  de 
Fangne;  Spanierne  skare  hans  Hoved  af  og  slyngede  det 
indover  Voldene  i  Byen  med  denne  Indskrift :  « Dette  er  Hove- 
det af  Capitain  de  Koning,  som  er  paa  Veien  med  Forstærk- 

ning  til  den  gode  Stad  Harlem.«  Borgerne  svarede  med  en 
endnu  mere  barbarisk  Spøg.  De  huggede  Hovederne  af  11 
Fanger  og  lagde  dem  i  en  Tønde,  som  de  kastede  ned  i  Spa- 
niernes Leir.  Paa  Tønden  var  der  fæstet  en  Seddel  af  føl- 
gende Indhold:  «Bring  Hertugen  af  Alba  disse  10  Hoveder 
som  Betaling  for  hans  Ti-Skillings-Skat  og  desuden  eet  Hoved 
i  Tilgift.«  Med  saadan  gyselig  Morskab  søgte  Beleirerne  og 
de  Beleirede  at  bringe  nogen  Afvexling  i  denne  Vinterbelei- 
rings  Kædsler.  Da  der  daglig  forefaldt  Udfald  og  Smaafægt- 
ninger,  var  der  stadig  Forraad  nok  af  Fanger,  paa  hvem 
begge  Parter  kunde  øve  deres  Opfindsomhed,  og  Galgerne  i 
Leiren  og  Byen  vare  ogsaa  altid  fuldtbesatte. 

Efter  Angrebet  den  21de  December  havde  Don  Frederik 
fortsat  sit  underjordiske  Angreb  ved  regelmæssige  Løbegrave. 
Ligesaa  hurtigt  som  Spanierne  imidlertid  minerede,  ligesaa 
hurtigt  contraminerede  Borgerne,  og  Spaniere  og  Nederlændere 
mødtes  daglig  i  Kampe  paa  Liv  og  Død  i  Jordens  Skjød,  i 
Gange,  der  vare  saa  snævre,  at  man  kun  kunde  benytte  sig 
af  Dolke,  og  saa  mørke,  at  de  matte  Lygter  næppe  belyste 
det  dræbende  Stik;  det  var  som  en  Strid  ikke  imellem  Men- 
nesker, men  mellem  onde  Aander,  og  dog  vare  disse  Kampe, 
hvor  Mand  stod  mod  Mand,  ikke  de  eneste.  Ofte  foer  der  en 
Kegn  af  Hoveder,  Lemmer,  lemlæstede  Kroppe,  sønderfiæn- 
gede  Levninger  af  Hundreder  af  menneskelige  Væsener  op 
fra  Jorden  som  fra  en  usynlig  Vulkan.  Minerne  sprængtes 
med  en  mageløs  Kraft  og  Hurtighed,  men  alligevel  fortsatte 
Spanierne  Arbeidet  med  uformindsket  Iver,  og  endnu  under- 
gravede de  Beleirede  uforsagt  deres  Værker  og  standsede  deres 
Fremtrængen  ved  Sværd,   Spyd  og  forfærdehge  Sprængninger. 

Imidlertid  opmuntrede  Prindsen  af  Oranien  Borgerne  til 
at  holde  Stand  ved  hyppige  Løfter  om  Hjælp.  Hans  Breve 
vare  skrevne  paa  ganske  smalle  Strimler  Papiir,  som  sendtes 
ind  i  Byen  ved  Brevduer.  Den  28de  Januar  afsendte  han  en 
betydelig  Ladning  af  de  to  nødvendige  Ting,  Krudt  og  Brød, 
og  desuden  400   gamle  Soldater,   som  førtes  frem    paa  170 

Slæder  tværs  over  Harlemer-Havet.  Borgerne  vedbleve  deres 
Kamp  mod  Løbegravene  til  Eavelinen  udenfor  Korsporten, 
men  de  kunde  aabenbart  ikke  holde  den  ret  længe.  I  al 
Hemmelighed  og  med  stor  Udholdenhed  og  Iver  havde  de 
derfor  i  de  lange  Vinternætter  opført  en  Halvmaane  af  fast 
Muurværk  paa  Indresiden  af  denne  Port.  Gamle  Mænd,  svage 
Qvinder  og  smaae  Børn  deeltoge  med  de  kraftigere  Mænd  i 
Opførelsen  af  dette  Værk,  hvormed  de  haabede  at  kunne  for- 
svare sig,  naar  Eavelinen  var  falden. 

Den  31te  Januar,  efter  to  eller  tre  Dages  Kanonade  imod 
Korsporten  og  St.  Johannesporten  samt  den  mellemliggende 
Vold,  gav  Don  Frederik  Befaling  til  et  natligt  Angreb.  Vol- 
dene havde  lidt  stor  Skade,  og  en  Deel  af  St.  Johannesporten 
laa  i  Ruiner.  I  et  stort  Antal  stormede'  Spanierne  Breschen, 
Byen  var  nær  ved  at  blive  indtagen  ved  Overraskelse,  og  den 
commanderende  General  var  allerede  saa  vis  paa  sin  Seir,  at 
han  kaldte  hele  sin  Styrke  under  Vaaben  for  at  nedhugge 
Befolkningen,  som  i  Forfærdelse  vilde  strømme  ud  ad  hver 
Udgang.  Angrebet  kom  vel  uventet,  men  de  40  til  50  Skild- 
vagter forsvarede  tappert  Voldene  .og  gjorde  paa  samme  Tid 
Allarm.  Stormklokkerne  lød,  og  Borgerne,  som  i  hele  denne 
farlige  Vinter  aldrig  kunde  sove  nogen  tryg  Søvn,  havde  snart 
igjen  bemandet  Bastionerne.  Dagslyset  kom  over  dem,  medens 
den  vilde  Kamp  endnu  var  paa  sit  Høieste.  De  Beleirede  for- 
svarede sig  ligesom  forrige  Gang  med  Bøsse  og  Kaarde,  med 
smeltet  Beg  og  brændende  Træ  og  med  Køller  og  Steen. 
Efter  at  der  var  holdt  Morgenbøn  i  den  spanske  Leir,  blæstes 
der  til  et  nyt  Hovedangreb.  Der  fandt  et  rasende  Angreb 
Sted  mod  Korsporten,  og  Ravelinen  blev  tilsidst  indtagen. 
Spanierne  strømmede  ind  i  Skandsen,  som  saalænge  havde 
været  Gjenstand  for  deres  Angreb,  og  troede  nu  strax  at 
kunne  gjennemfare  Byen  med  Ild  og  Sværd.  Men  da  de 
vare  komne  op  paa  Volden,  saae  de  til  deres  Forbauselse  den 
nye  og  stærkere  Forskandsning ,  som  saa  hemmelighedsfuldt 
var  bleven  opført  indenfor.     Nu  kunde  de  forstaae,    hvorfor 

Kavelinen  omsider  var  bleven  rømmet ;  Halvmaanen ,  hvis 
Tilværelse  de  ikke  havde  anet,  hævede  sig  for  dem  med  sin 
Besætning  af  Kanoner.  Der  aabnedes  en  skarp  Ild  mod  An- 
griberne, og  i  samme  -Øieblik  sprang  Kavelinen,  som  Borgerne 
havde  undermineret,  i  Luften  med  et  forfærdeligt  Knald  og 
tog  alle  de  Soldater  med  sig,  som  saa  triumpherende  havde 
betraadt  den.  Dette  var  et  Vendepunkt;  der  gaves  strax  Signal 
til  at  trække  sig  tilbage,  og  Spanierne  flygtede  til  deres  Leir, 
efterladende  mindst  300  Døde  under  Voldene.  Saaledes  havde 
de  ærlige  Borgere  i  Harlem  for  anden  Gang  med  Hæder  af- 
slaaet  et  Angreb  af  en  overvældende  Styrke,  som  førtes  af 
Spaniens  dygtigste  Generaler. 

Nu  var  det  indlysende,  at  det  næsten  vilde  være  en 
Umulighed  at  indtage  Byen  enten  gjennera  Løbegravene  eller 
ved  en  pludselig  Storm.  Man  besluttede  derfor  at  under- 
tvinge den  ved  Hunger.  Imidlertid  led  den  umaadelige  Hær 
udenfor  Voldene,  eftersom  Vinteren  tog  til,  ligesaa  meget  af 
denne  Plage,  som  Befolkningen  indenfor  Voldene.  Masseviis 
bukkede  Soldaterne  under  for  de  Sygdomme,  som  den  strenge 
Kulde  og  den  knappe  Føde  havde  avlet,  og  der  fandtes,  som 
sædvanlig  i  saadanne  Tilfælde,  et  langt  større  Antal  af  saa- 
danne  Døde  end  af  dem,  der  faldt  for  Fjendens  Haand.  Inde 
i  Byen  maatte  nødvendigviis  Elendigheden  tiltagv3  med  hver 
Dag,  da  hele  Befolkningen  fik  sin  Føde  meget  knapt  tilmaalt. 
Deres  Forraad  blev  daglig  mindre  og  mindre,  og  der  var  stor 
Fare  for,  at  al  Tilførsel  vilde  blive  aldeles  afskaaret  ved  For- 
aarets  Komme,  naar  Isen  paa  Søen  tøede  op.  Hvis  de  mistede 
Herredømmet  over  Havet,  saa  maatte  de  enten  overgive  sig 
eller  sulte  ihjel,  og  det  var  meget  tvivlsomt,  om  Prindsen  af 
Oranien  vilde  være  i  Stand  til  at  skaffe  nogen  Flaade  tilveie. 
Hungersnøden  viste  allerede  sin  rædsomme,  truende  Skikkelse, 
og  i  deres  Elendighed  længtes  de  efter,  at  Spanierne  vilde 
gjøre  et  Angreb,  for  at  de  kunde  see  en  mindre  frygtelig 
Fjende  under  -Øinene.  De  opstillede  sig  daglig  paa  Fæst- 
ningsværkerne med  flyvende  Faner  og  klingende  Spil  og  søgte 

ved  deres  Spot  at  lokke  Fjenderne  til  nyt  Angreb.  For  at 
opvække  deres  Modstanderes  religieuse  Forbittrelse  klædte  de 
sig  i  Præsternes  prægtige,  guldbroderede  Klæder,  som  de  toge 
fra  Kirkerne,  og  gik  omkring  med  dem  i  et  stort  Optog  med 
prægtigt  udstafferede  Billeder,  Keliquier  og  andre  i  Katholi- 
kernes  -Oine  hellige  Symboler,  som  de  bagefter  slængte  ned 
fra  Voldene  eller  under  spottende  Udraab  brøde  i  tusinde 
Stykker. 

Imidlertid  holdt  Fjenden  en  alvorlig  Raadslagiiing,  om 
man  skulde  hæve  Beleiringen  eller  ikke.  Don  Frederik  holdt 
bestemt  paa,  at  der  nu  var  blevet  gjort  nok  for  de  spanske 
Vaabens  Hæder;  han  var  kjed  af  at  see  sine  Folk  gaae 
hjælpeløst  til  Grunde,  og  Byttet  forekom  ham  altfor  ringe  i 
Sammenligning  med  de  Liv,  det  maatte  koste.  Hans  Fader 
var  derimod  af  en  anden  Mening,  og  Don  Bernardino  de 
Mendoza,  hvem  Frederik  havde  afsendt  til  Nimwegen  for  at 
indhente  Faderens  Tilladelse  til  at  hæve  Beleiringen,  kom  til- 
bage med  følgende  Svar  fra  Alba:  "Siig  Don  Frederik,  at 
hvis  han  ikke  skulde  bestemme  sig  til  at  fortsætte  Beleirin- 
gen, saa  vil  jeg  ikke  længer  betragte  ham  som  min  Søn, 
hvad  Mening  jeg  saa  end  har  været  af  tidligere.  Skulde  han 
falde  under  Beleiringen,  vil  jeg  selv  begive  mig  til  Valplad- 
sen for  at  fortsætte  Kampen,  og  naar  vi  begge  ere  faldne, 
da  skal  Hertuginden,  min  Hustru,  komme  fra  Spanien  og 
gjøre  det  Samme.« 

Et  saadant  Sprog  kunde  ikke  misforstaaes,  og  Fjendtlig- 
hederne bleve  gjenoptagne  med  ligesaa  megen  Vildhed  som 
før.  De  Beleirede  hilste  dette  med  Jubel  og  gjorde  som  sæd- 
vanlig hvei  Dag  de  meest  fortvivlede  Udfald.  Saaledes  gik 
Borgerne  engang  i  Ly  af  en  tyk  Taage  lige  hen  til  Fjendens 
Hovedbatteri  og  søgte  at  fornagle  Kanonerne;  men  de  faldt 
Alle  foran  Kanonernes  Munding,  hvorhen  de  havde  ladet  sig 
føre  ikke  af  Forfængelighed,  men  af  Kjærlighed  til  deres  Fædre- 
land, og  laae  døde  rundtomkring  Batteriet  med  deres  Hamre 
og  Søm  i  Hænderne.      Den  samme  Aand  fandt  sit  Udtryk 

hver  eneste  Dag.  Da  Foraaret  kom,  bleve  Køerne  daglig 
drevne  udenfor  Portene  og  gik  her  og  græssede  nok  saa  frede- 
ligt, og  det  var  ikke  Spanierne  muligt  at  faae  fat  i  et  eneste 
af  disse  Dyr,  uden  at  de  maatte  betale  mindst  et  Dusin  Sol- 
dater derfor.  «De  bedste  Soldater  i  Verden«,  skrev  Don  Fre- 
derik, « kunde  umulig  udrette  Mere,  end  disse  Borgere." 

I  Slutningen  af  Februar  brød  Isen  op.  Grev  Bossu,  som 
havde  bygget  en  lille  Flaade  af  Smaaskibe  i  Amsterdam,  slap 
kort  Tid  efter  med  et  Par  Kanonbaade  ind  i  Søen  gjennem 
en  Aabning,  han  havde  brudt  i  Overtoom,  omtrent  en  halv 
Miil  fra  Amsterdam.  Der  var  saaledes  stor  Fare  for,  at  man 
skulde  miste  Magten  paa  Soen.  Prindsen  af  Oranien  havde 
imidlertid  heller  ikke  ligget  ledig,  men  var  snart  i  Stand  til 
at  sende  sin  Flotille  i  Søen.  Paa  samme  Tid  var  Amsterdam 
kommen  i  en  næsten  ligesaa  farlig  Stilling  som  Harlem. 
Ligesom  denne  By  ikke  kunde  faae  Tilførsel  ad  anden  Vei  end 
over  Søen,  saaledes  var  Amsterdam  afhængig  af  Diget.  Der- 
som den  store,  kunstige  Landevei,  som  førte  til  Muyden  og 
Utrecht,  skulde  blive  overskaaren,  saa  vilde  Amsterdam  være 
ligesaa  udsat  for  Hungersnød  som  Harlem.  « Siden  jeg  kom 
til  Verden,"  skrev  Alba,  «har  jeg  aldrig  gaaet  i  en  saa  æng- 
stelig Spænding.  Hvis  det  skulde  lykkes  dem  at  afskære 
Communicationen  over  Digerne,  maae  vi  hæve  Beleiringen  af 
Harlem,  overgive  os  med  foldede  Hænder  eller  sulte  ihjel.« 
Prindsen  af  Oranien  saae  tydeligt,  hvorledes  Sagerne  stode, 
men  desværre  savnede  han  som  sædvanlig  baade  Folk  og 
Midler.  Han  bønfaldt  sine  Venner  i  England,  Frankrig  og 
Tydskland  om  Hjælp;  han  bad  sin  Broder  Ludvig  paa  det 
Indstændigste  om  at  bringe  nogle  faa  Soldater,  hvis  det  stod 
i  menneskelig  Magt  at  gjøre  det.  «Hele  Landet  længes  efter 
Dig,»  skrev  han,   «som  om  Du  var  Ærkeengelen  Gabriel.« 

Selv  gjorde  Prindsen  Alt  hvad  der  var  muligt  for  et 
Menneske,  der  var  saa  bundet  som  han.  Medens  han  skrev 
de  indtrængende  Breve  og  haabede  og  ventede  paa  Tilførsel 
af  Tropper  fra  Tydskland  elier  Frankrig,  gjorde  han  sit  Bedste 

med  de  Frivillige,  han  kunde  opdrive.  Han  havde  endnu  sit 
Qvarteer  i  Sassenheim,  sydfor  Byen,  medens  Sonoy  med  sin 
lille  Styrke  laa  leiret  mod  Nord.  Han  sendte  nu  denne 
General  med  saa  stor  en  Skare,  som  han  kunde  tilveiebringe, 
til  et  Angreb  paa  Diemerdiget.  Hans  Mænd  forskandsede  sig 
saa  godt,  de  kunde,  mellem  Diemeren  og  Het  Y,  aabnede 
samtidig  Sluserne  og  gjennembrøde  Diget.  Medens  deres  An- 
forer  var  i  Edam  for  at  hente  Forstærkning,  bleve  de  an- 
grebne af  en  storre  spansk  Styrke  fra  Amsterdam.  En  vild 
Kamp  begyndte,  deels  i  Baade,  deels  paa  den  slibrige  Landevei, 
deels  i  Vandet,  en  Kamp,  der  lignede  de  mange,  der  havde 
fundet  Sted  mellem  de  gamle  Batavere  og  Komerne  under 
Civilis's  Krige.  Udfaldet  blev,  at  Patrioterne  bleve  over- 
vældede. 

Sonoy,  som  var  underveis  for  at  undsæite  dem,  blev 
skuffet  i  sin  Plan,  da  de  Frivillige,  han  havde  hvervet  i  Am- 
sterdam, pludselig  tabte  Modet.  Bydende  Farerne  Trods,  gik 
han  nu  saagodt  som  ene  frem  med  sin  lille  Baad,  men  blot 
for  at  blive  Vidne  til  sine  Folks  Nederlag  og  Flugt.  Det  var 
for  seent  at.  søge  at  samle  de  vigende  Tropper,  der  havde 
kæmpet  tappert,  men  vare  blevne  nodte  til  at  vige  for  den 
overlegne  Styrke.  En  Mand  af  den  lille  Skare  havde  ved 
denne  Leilighed  udviist  en  aldeles  vidunderlig  Tapperhed  og 
Kraft.  Jan  Haring  fra  Horn  havde  nemlig  stillet  sig  ganske 
alene  oppe  paa  Diget  paa  et  Sted,  hvor  der  var  saa  smalt 
imellem  Het  Y  paa  den  ene  Side  og  Diemer-Søen  paa  den 
anden,  at  der  næppe  kunde  staae  to  Mænd  ved  Siden  af 
hinanden.  Væbnet  med  Sværd  og  Skjold,  stillede  han  sig  her 
frem  imod  et  Tusinde  Fjender  og  holdt  dem  virkelig  tilbage 
i  saa  lang  Tid,  at  hans  egne  Folk,  hvis  de  havde  villet,  kunde 
have  sluttet  sig  sammen  igjen  og  slaaet  hele  Angrebet  tilbage. 
Nu  var  det  forsilde;  Kampen  var  gaaet  altfor  ulykkeligt  til 
at  det  Tabte  kunde  gjenoprettes;  men  endnu  holdt  den  brave 
Kriger  ud,  indtil  han  ved  sin  selvopoffrende  Tapperhed  havde 
sat  alle  de  Landsmænd,  der  endnu  vare  tilbage  i  Forskands- 

ningerne,  i  Stand  til  at  iværksætte  et  ordentligt  Tilbagetog. 
Derpaa  styrtede  han  sig  ud  i  Soen  og'  undkom  lykkelig  uden 
at  blive  ramt  af  noget  Spyd  eller  af  en  eneste  Kugle.  Havde 
han  været  en  Græker  eller  en  Romer,  en  Horatius  eller  Cha- 
brias,  vilde  hans  Navn  have  været  berømt  i  Historien,  og 
hans  Billedstøtte  være  opreist  paa  Torvet;  thi  den  gjæve 
Hollænder  havde  paa  sit  Dige  viist  ligesaa  meget  Heltemod 
i  en  hellig  Sag  som  Oldtidens  berømmeligste  Helte. 

Dette  mislykkede  Forsøg  paa  at  afskjære  Forbindelsen 
mellem  Amsterdam  og  det  øvrige  Land  styrkede  atter  Albas 
Haab.  Flere  Hundrede  Patrioter  vare  dræbte  eller  fangne; 
blandt  hine  var  ogsaa  Maleren  Antonius  Oliver,  ved  hvis 
Hjælp  Ludvig  af  Nassau  var  sluppen  ind  i  Mons.  To  Fæn- 
drikker i  Albas  Tjeneste  afhuggede  hans  Hoved  og  fik  den 
Priis  af  2,000  Caroliner,  som  var  udsat  derfor.  Der  blev  nu 
fæstet  en  Seddel  med  Eiermandens  Navn  ved  det,  og  derpaa 
slyngedes  det  ind  i  Harlem.  Paa  samme  Tid  opførtes  der  en 
ny  Galge  paa  et  fremragende  Sted  i  den  spanske  Leir  udenfor 
Byen,  og  i  denne  bleve  alle  Fangerne  hængte,  nogle  ved  Ho- 
vedet, andre  ved  Benene,  ligefor  deres  Landsmænds  -Oine. 
Denne  udsøgt  barbariske  Handling  vakte  naturhgviis  atter 
Borgernes  Kappelyst.  To  af  det  gamle  Raad,  der  holdt  med 
Spanierne,  sade  endnu  fængslede  i  Harlem  sammen  med  7 
andre  Personer,  hvoriblandt  en  tolvaars  Dreng.  De  bleve  nu 
dømte  til  Galgen.  Den  ene  af  de  forhenværende  Borgemestre 
ledsagedes  til  Retterstedet  af  sin  Hustru  og  Datter,  der  kjær- 
ligt opmuntrede  ham  til  med  Taalmodighed  at  finde  sig  i 
Pøbelens  Forbandelser  og  den  uretfærdige  Dom.  Forbittret 
over  en  saadan  Dristighed,  følte  Sværmen  sig  ikke  tilfreds- 
stillet ved  at  lade  sin  Hævn  gaae  ud  over  de  oprindelige 
Offre,  men  jagede  efter  Henrettelsen  Hustruen  og  Datteren  ud 
j  Vandet,  hvor  de  begge  omkom.  Vi  finde  det  rigtigt  at 
anføre  disse  Prøver  paa  den  Grusomhed ,  som  Patrioterne 
undertiden  udøvede  i  ligesaa  høi  Grad  som  deres  Undertryk- 
kere —  en  Grusomhed,  som  de  fremmede  Voldsmænds  utro- 

lige  Barbari  havde  gjort  næsten  uundgaaelig.  Ifølge  Mendozas 
Ord  maatte  man  troe,  at  hvert  Menneske  indenfor  og  udenfor 
Harlem  ^var  opflammet  af  en  særegen  og  personlig  Hævnens 
Aand.i)  Det  uskyldige  Biod,  som  var  udgydt  i  Mecheln,  Ziit- 
phen  og  Naarden  og  paa  Skafotter  i  Tusindviis,  havde  altfor 
længe  skreget  fra  Jorden.  Hollænderne  maatte  have  været 
mere  eller  mindre  end  Mennesker,  hvis  de  ikke  undertiden 
havde  ladet  sig  henrive  til  Handlinger,  som  Ketfærdigheden 
og  Fornuften  maa  fordømme. 

Vi  kunne  danne  os  en  Forestilling  om  den  Rædsel  og 
Afsky,  hvormed  ædlere  Naturer  betragtede  saadanne  blodige 
Scener,  ved  at  see,  hvorledes  een  af  Garnisonens  tappreste  Of- 
ficerer, Capitain  Curey,  følte  sig  tilmode.  Han  var  oprindelig 
af  en  meget  blid  Charakteer,  men  var  bleven  opflammet  næ- 
sten til  Kaseri  ved  Synet  af  Spaniernes  Grusomheder  og  var 
derfor  gaaet  ind  i  Krigerstanden,  som  han  havde  en  med- 
født Afsky  for.  Rasende  tapper,  som  han  var,  gik  han  selv  i 
Spidsen  for  sine  Folk  ud  ved  hvert  dristigt  Udfald  og  hvert  farligt 
natligt  Eventyr.  Uden  Pantsersærk  og  blot  væbnet  med  sit 
Sværd  var  han  altid  at  finde  der,  hvor  Kampen  rasede  vil- 
dest, og  utallige  Offre  faldt  for  hans  Sværd.  Men  naar  han 
saa  kom  hjem  fra  saadanne  Udflugter,  lukkede  han  sig  altid 
inde  i  sin  Bolig,  gik  til  Sengs  og  kunde  blive  liggende  flere 
Dage,  syg  af  Samvittighedsnag  og  klagende  bittert  over  al  den 
Blodsudgydelse,  som  han  selv  havde  taget  saa  megen  Deel  i, 
og  som  den  grusomme  Skjæbne  syntes  at  gjøre  uundgaaelig. 
Dog,  naar  denne  fromme  Stemning  havde  sat  sig,  pleiede 
Vildskaben  at  komme  igjen,  og  saa  kunde  han  atter  styrte 
sig  ud  i  Kampen  for  at  komme  i  et  nyt  Blodbad  og  søge 
nye  Offre  for  sit  Raseri. 

Udfald  og  Kampe  udenfor  Voldene  hørte  næsten  til  Da- 
gens Orden.  Den.  25de  Marts  gjorde  et  Tusinde  af  de  Belei- 
rede  et  glimrende  Udfald,  trængte  alle  Fjendens  Yderposter 
tilbage,  brændte  300  Telte  og  erobrede  7  Kanoner,  9  Faner 
og  flere  Vogne  med  Levnetsmidler'i  og  det  lykkedes    dem  at 

bringe  Alt  ind  i  Byen.  Efter  at  de  saaledes  ligefor  Øinene 
af  30,000  gamle  og  meåe  Tropper  havde  hentet  sig  Forstærk- 
ning, og  efter  at  de  havde  dræbt  800  Fjender,  hvad  der  næ- 
sten var  een  for  hver  Borger,  der  deeltog  i  Kampen,  medens 
de  selv  kun  mistede  4  af  deres  Folk,  vendte  Harlemerne 
hjem  og  opreiste  et  pralende,  om  end  sørgeligt  udseende 
Mindesmærke  om  Seiren.  De  opkastede  nemlig  paa  Volden 
en  Jordhai,  som  kunde  sees  i  Fjendens  Leir,  og  herpaa  plan- 
tede de  nu  de  i  Fægtningen  saa  dristigt  erobrede  Kanoner 
og  Faner  med  den  spottende  Indskrift  flagrende  over  Midten 
af  Høien:  "Harlem  er  Spaniernes  Kirkegaard." 

Under  saadanne  Begivenheder  henrandt  Vinteren  og  Be- 
gyndelsen af  Foraaret.  Alba  havde  Ret,  da  han  skrev  til  sin 
Herre,  «at  det  var  en  Krig,  som  man  aldrig  før  havde  seet 
eller  hørt  Mage  til  i  nogetsomhelst  Land  paa  Jorden«,  og 
Hertugen  havde  dog  kjendt  til  Krigen  i  næsten  60  Aar.  Han 
lod  Philip  vide,  «at  aldrig  havde  nogen  By  været  forsvaret 
med  saadan  Dygtighed  og  Tapperhed  som  Harlem,  hverken  af 
Oprørere  eller  af  Folk,  der  kæmpede  for  deres  retmæssige 
Fyrste«.  Don  Frederik maatte  nu  visselig  have  opdaget,  hvil- 
ken Feiltagelse  han  havde  gjort  sig  skyldig  i,  da  han  forsik- 
krede,  at  Byen  nok  vilde  overgive  sig  i  Løbet  af  en  Uge, 
medens  hans  Fader,  som  talte  med  næsten  6  Aars  Kjendskab 
til  Forholdene,  havde  fundet  dette  « Smørfolk«  mindre  bøie- 
ligt  end  selve  de  « Jernfolk«,  som  han  gjorde  sig  til  af  at 
have  tæmmet.  Her  viste  det  sig  tilfulde,  at  hverken  Græ- 
kenlands eller  Italiens  Himmel  eller  Schweitz's  ophøiede  Na- 
tur er  nødvendig  for  at  vække  en  Aand,  der  byder  fremmed 
Voldsmagt  Trods  —  en  Aand,  der  rørte  sig  ligesaa  stolt 
imellem  Hollands  Vintertaager  og  flade  Enge,  som  den  nogen- 
sinde havde  rørt  sig  under  en  mere  solrig  Himmel  og  i  mere 
romantiske  Lande. 

Imidlertid  havde  Mendoza  været  i  Spanien  og  var  kom- 
men tilbage,  forsynet  med  Penge.  Desuden  havde  Philip  efter 
hans  Raad  og  Albas  indstændige  Anmodninger  givet  Gouver- 

neuren  i  Milano,  Kequesens,  Befaling  til  at  sende  tre  prøvede 
Eegimenter  til  Nederlandene,  hvor  man  nu  havde  mere  Brug 
for  dem  ved  Harlems  Beleiring  end  i  Italien.  Medens  Land- 
magten var  bleven  saaledes  styrket,  var  Flaaden  ligeledes 
bleven  meget  forøget.  Paa  den  anden  Side  havde  Prindsen 
afOranien  faaet  samlet  over  et  Hundrede  Fartøier  af  forskjellig 
Beskaffenhed,  saa  at  hele  Havet  nu  vrimlede  af  Skibe. 
Sø  træfninger  fandt  Sted  saagodt  som  hver  Dag,  og  det  var 
let  at  see,  at  nu  skulde  Kampen  om  Liv  eller  Død  gaae  for 
sig  paa  Søen.  Saalænge,  som  Hollænderne  kunde  bevare 
Herredømmet  over  Søen,  var  det  endnu  muligt  at  undsætte 
Harlem  Tid  efter  anden;  men  dersom  det  lykkedes  Spanierne 
at  overvinde  Prindsens  Flaade,  da  maatte  Staden  uundgaaelig 
bukke  under. 

Den  28de  Mai  fandt  omsider  den  afgjørende  Kamp  Sted. 
Skibene  kom  i  nær  Berøring  med  hverandre,  og  der  opstod 
en  vild  og  langvarig  Kamp.  Bossu  havde  100  Skibe  under 
sig,  Patrioternes  Admiral,  Martin  Brand,  næsten  150,  men  af 
mindre  Dimensioner.  Batenburg  havde  Befahngen  over  Trop- 
perne ombord  i  de  hollandske  Fartøier.  Efter  at  flere  Tu- 
sinde vare  faldne,  erklærede  Seiren  sig  endelig  for  Spanierne. 
22  af  Prindsens  Skibe  bleve  tagne,  og  Resten  fuldstændig  ad- 
splittet; Bossu  seilede  triumpherende  tværs  over  Søen.  Patrio- 
ternes Forter  bleve  strax  erobrede,  og  Harlemerne  med  deres 
Venner  vare  nu  aldeles  udelukkede  fra  Søen. 

Dette  var  Begyndelsen  af  Enden.  Hele  Staden  henfaldt 
i  Fortvivlelse.  I  lang  Tid  havde  hver  Mand  i  Byen  maattet 
leve  af  eet  Pund  Brød  om  Dagen,  medens  Qvinderne  kun  fik 
et  halvt,  men  nu  var  Brødet  sluppet  op,  og  med  Tabet  af 
Søen  stod  Hungersnøden  ligefor  Døren.  De  bønfaldt  Prind- 
sen paa  det  Indstændigste  om,  at  han  dog  vilde  forsøge  at 
gjøre  Noget  for  dem.  Tre  Uger,  erklærede  de,  var  den  aller- 
længste Tid,  det  endnu  vilde  være  dem  muligt  at  holde  ud  i. 
Han  sendte  dem  Bud  ved  Brevduer,  at  de  maatte  holde  Stand 
en  UUe  Stund  endnu;    thi  han  var  ved   at  samle  en  Styrke, 

Og  det  skulde  nok  lykkes  ham  at  tilføre  dem  Levnetsmidler. 
Imidlertid  voxede  Indbyggernes  Lidelser  i  Løbet  af  Juni  med 
hver  Time.  Almindelig  Føde  havde  man  alierede  i  lang  Tid 
ikke  smagt;  nu  levede  Befolkningen  af  Hørfrø  og  Eaps,  og 
da  dette  ogsaa  slap  op,  fortærede  de  Katte,  Hunde,  Rotter  og 
Muus;  snart  vare  ogsaa  disse  urene  Dyr  fortærede,  og  da 
kogte  de  Oxe-  og  Hestehuder  og  spiste  Skolæder.  De  pluk- 
kede Nælder  og  Græs  paa  Kirkegaardene  og  det  Ukrud,  som 
groede  imellem  Brostenene,  for  at  opholde  Livet  endnu  lidt 
ved  det  Slags  Føde,  indtil  den  lovede  Hjælp  kunde  komme. 
Mænd,  Qvinder  og  Børn  døde  i  Sneseviis  paa  Gaderne  af 
Sult,  og  de  Overlevende  besade  næppe  Mod  og  Styrke  til  at 
fjerne  Ligene  og  begrave  dem.  De,  der  endnu  levede,  syntes 
at  snige  sig  hid  og  did  som  Skygger,  misundelige  paa  dem, 
paa  hvis  Lidelser  Døden  allerede  havde  gjort  Ende. 

Saaledes  sled  Juni  sig  hen.  Den  1ste  Juli  gave  Borgerne 
deres  Samtykke  til,  at  der  indlededes  Underhandlinger.  Der 
afsendtes  i  denne  Hensigt  en  Deputation  til  Beleirerne,  men 
Forhandlingerne  fik  snart  Ende,  da  Don  Frederik  ikke  vilde 
indlade  sig  paa  Betingelser.  Den  3die  Juli  aabnedes  derfor 
igjen  en  skrækkelig  Kanonade  imod  Byen;  der  affyredes  1008 
Kugler,  det  største  Antal,  der  paa  een  Dag  var  kastet  ind  i 
Byen  lige  siden  Beleiringens  Begyndelse.  Voldene  bleve  slemt 
medtagne,  men  der  gaves  ingen  Befaling  til  Storm,  da  Be- 
leirerne vare  visse  paa,  at  det  var  en  physisk  Umulighed  for 
Indbyggerne  at  holde  ud  ret  mange  Dage  endnu. 

Et  sidste  Brev,  skrevet  med  Blod,  blev  nu  afsendt  til 
Prindsen  af  Oranien,  og  heri  skildredes  den  fortvivlede  Stilling, 
hvori  de  Beleirede  befandt  sig.  Paa  samme  Tid  slyngede  de  med 
Fortvivlelsens  Spot  de  sidste  Stykker  Brød,  som  endnu  vare 
tilbage  i  Byen,  ud  i  den  fjendtlige  Leir.  En  Dag  eller  to 
senere  indlededes  der  for  anden  og  tredie  Gang  Underhand- 
linger, men  de  førte  ikke  til  noget  mere  tilfredsstillende  Re- 
sultat end  første  Gang.  Et  sort  Flag  blev  da  heiset  op  paa 
Domkirkens  Taarn   som   et  Fortvivlelsens  Signal  til  Ven  og 

Fjende;  men  strax  efter  fløi  en  Due  ind  i  Byen  med  et  Brev 
fra  Prindsen,  der  bad  dem  holde  ud  to  Dage  endnu,  da  der 
var  Undsætning  underveis. 

Prindsen  havde  virkelig  gjort  Alt,  hvad  der  under  de 
forhaandenværende  Omstændigheder  var  muligt.  Han  sam- 
menkaldte Borgerne  i  Delft  paa  Torvet  og  forkyndte  dem  sin 
Hensigt:  selv  at  ile  til  Byens  Undsætning,  hvis  han  blot 
kunde  faae  nogle  faa  Tropper  samlede.  Soldater  fandtes  der 
dog  ikke;  men  der  herskede  den  største  Medfølelse  for  Har- 
lem i  dens  Søsterstæder  Delft,  Kotterdam  og  Gouda.  Et  stort 
Antal  Borgere,  deriblandt  flere  Personer  af  Stand  og  alle  an- 
seete  og  agtede  Mænd,  meldte  sig  frivillig  til  at  drage  med 
til  Undsætning.  Prindsen  var  ikke  videre  tilfreds  med  at 
faae  en  saa  broget  sammensat  Hær,  paa  hvis  Standhaftighed 
han  ikke  kunde  stole.  Som  Soldat  vidste  han  nok,  at  ved  et 
saa  vigtigt  Foretagende  kunde  Begeistring  ikke  træde  i  Erfa- 
ringens Sted.  Da  øvede  Tropper  imidlertid  ikke  vare  til  at 
opdrive,  og  Nøden  ikke  tillod  at  bie  længer,  opsatte  han  en 
Fuldmagt,  hvorved  Paulus  Buys  indsattes  til  Gouverneur  under 
hans  Fraværelse  og  til  midlertidig  Statholder,  hvis  han  skulde 
falde  paa  Toget.  4,000  væbnede  Frivillige  tilligemed  600 
Ryttere  under  Carlo  de  Noot  vare  nu  samlede,  og  Prindsen 
satte  sig  selv  i  Spidsen  for  dem.  Der  reiste  sig  imidlertid 
et  almindeligt  Raab  mod  dette  hans  Forsæt  fra  øvrighed  og 
Borgere  i  alle  Stæderne  og  fra  selve  Tropperne.  De  vilde 
ikke  give  deres  Samtykke  til,  at  et  for  Hollands  Tilværelse 
saa  kostbart,  ja  uundværligt  Liv  uden  Nødvendighed  sattes  i 
Fare.  Vel  var  det  meget  magtpaaliggende  at  bringe  Harlem 
Hjælp,  men  Prindsen  var  af  langt  større  Betydning  end 
mange  Byer.  Han  maatto  da  tilsidst  give  efter  og  overlade 
Baron  Batenburg  Commandoen  paa  dette  Tog.  Den  8de  Juli 
i  Skumringen  drog  Skaren  ud  fra  Sassenheim.  Den  talte  nu 
næsten  5,000  Mand,  som  medførte  400  Vogne  med  Proviant 
og  7  Stykker  Feltskyts.  Iblandt  de  Frivillige  var  Olden  Barne- 
veld,  der  senere  blev  saa  berømt  i  Republikens  Historie ;  han 

gik  nu  i  Kækken  med  sin  Bøsse  paa  Skulderen.     Her  havde 
man  et  Exempel  paa  den  Aand,   som  herskede  i  Provindsen. 

Batenburg  gjorde  Holdt  i  Nordwyks- Skovene  sydfor  Byen, 
og  her  ventede  han  indtil  Midnat.  Alt  syntes  roligt  i  Fjen- 
dens Leir.  Efter  at  der  var  holdt  Bøn,  gav  han  Befaling  til 
at  rykke  frem  i  Haab  om  at  kunne  liste  sig  igjennem  sine 
sovende  Modstanderes  Linie  og  iværksætte  Befrielsen  ved 
Overraskelse;  men  han  blev  bitterlig  skuffet.  Spanierne  vidste 
fuldstændig  Besked  om  hans  Planer  og  Styrke,  da  to  Duer, 
som  bragte  Breve,  hvori  Alt  vedrrøende  Expeditionen  var 
fremstillet,  vare  blevne  skudte  og  bragte  til  Don  Frederiks 
Leir. 

Man  sidste  saaledes,  at  Borgerne  havde  gjennembrudt 
Fæstningsværkerne  paa  den  Side,  hvorfra  de  ventede  Baten- 
burg, for  at  gjøre  et  Udfald  og  virke  sammen  med  Befrierne, 
saa  snart  de  maatte  vise  sig.  Der  var  gjort  Aftale  om  Sig- 
nalblus, hvorved  de  Beleirede  skulde  underrettes  om  deres 
Venners  Ankomst.  Den  spanske  General  befalede  derfor,  at 
der  ligefor  Aabningen  i  Volden  skulde  antændes  et  stort  Baal 
af  Grene,  Straa  og  Tjære.  Bagved  opstillede  han  5,000  ud- 
valgte Tropper.  Andre  5,000  tilligemed  en  Cavalleristyrke 
opstilledes  i  Nærheden  af  Diinerne  for  at  anfalde  Patrioternes 
Hær  fra  venstre  Side.  6  Regimenter  under  Komero  sendtes 
afsted  i  østlig  Eetning  for  at  angribe  fra  høire  Side.  Den 
tykke  Røg  hindrede  Borgerne  inde  i  Byen  i  at  see  de  Blus, 
som  Batenburg  havde  ladet  tænde,  og  skjulte  de  5,000  Spa- 
niere for  de  fremrykkende  Hollændere.  Da  Batenburg  rykkede 
frem  fra  Skoven,  saae  han  sig  pludselig  angreben  af  en  over- 
legen Styrke,  og  inden  faa  Minutter  var  han  aldeles  omringet 
af  en  overvældende  Mængde.  Hele  den  spanske  Hær  stod 
nemlig  under  Vaaben  og  havde  ventet  ham  i  to  Dage;  de 
ulykkelige  Borgere  derimod  vidste  ikke  Noget  om  hans  Komme. 
Kamplarmen,  som  de  hørte,  var,  troede  de  en  bhnd  Alarm, 
som  Spanierne  gjorde  for  at  lokke  dem  ud  til  Leiren,  og  de 
afsloge  derfor  en  Udfordring,  som  de  ikke  vare  i  Stand  til  at 

modtage.  Batenburg  blev  strax  dræbt,  og  hans  Tropper  ad- 
splittedes. Antallet  af  de  Dræbte  angives  forskjelligt  fra  600 
indtil  2,000,  ja  Spanierne  angive  det  endog  til  3,000.  Saa- 
meget  er  imidlertid  vist,  at  hele  Styrken  blev  aldeles  tilintet- 
gjort eller  splittet  ad,  og  Forsøget  paa  at  befrie  Byen  var 
aldeles  mislykket.  Batenburgs  Død  beklagedes  mindre,  fordi 
han,  rimeligviis  dog  med  Urette,  blev  beskyldt  for  at  have 
været  beruset,  da  Kampen  fandt  Sted,  og  derfor  ikke  i  Stand 
til  at  lede  det  ham  betroede  Hverv  paa  rette  Maade. 

Nu  skare  Spanierne  Næse  og  -Ører  af  En  af  Fangerne 
og  sendte  ham  ind  til  Byen  for  at  forkynde,  hvad  der  var 
skeet,  og  for  ond  yderligere  at  bekræfte  dette  kastede  de 
ogsaa  et  Par  Hoveder  ind  over  Voldene.  Da  Kygtet  om  dette 
afgjørende  Nederlag  kom  til  Delft,  udbrød  der  en  almindelig 
Forbittrelse  mod  Prindsen  af  Oranien,  ja  ifølge  en  Beretning 
fra  Alba,  som  man  dog  bør  have  nogen  Mistro  til,  yttrede 
en  Deel  af  Pøbelen  stor  Lyst  til  at  plyndre  Prindsens  Huus 
og  overøste  ham  med  Bebreidelser.  Vist  er  det,  at,  hvis  disse 
Demonstrationer  virkelig  have  fundet  Sted,  saa  har  Folkets 
Forbittrelse  aldrig  været  mere  uberettiget;  men  Fortællingen 
grunder  sig,  som  sagt,  blot  paa  et  løst  Udsagn  af  Alba  og 
stemmer  slet  ikke  overeens  med  andre,  samtidige  Beretninger 
om  disse  Begivenheder. 

Nu  havde  imidlertid  den  heltemodige,  ulykkelige  By  intet 
Andet  at  gjøre  end  at  finde  sig  i  sin  Skjæbne.  Det  var  nu 
en  Umulighed  at  forsøge  Nogetsomhelst  mere  til  Bedste  for 
den.  Søen  og  Forterne  vare  i  Fjendens  Hænder,  den  bedste 
Styrke,  som  det  havde  været  muligt  at  reise  mod  Beleirings- 
hæren,  var  tilintetgjort,  og  Prindsen  af  Oranien  sendte  nu 
med  tungt  Hjerte  Bud  til  Borgerne,  at  de  maatte  overgive 
sig  paa  de  bedste  Vilkaar,  de  kunde  opnaae  hos  Fjenden. 

De  fortvivlede  Efterretninger  satte  Byen  i  en  frygtelig 
Bevægelse.  Nu  var  der  ikke  længer  noget  Haab  tilbage ;  man 
ha\de  kun  Valget  imellem  at  lade  sig  hugge  ned  eller  at 
sulte  ihjel.    Men  var  der  ikke  noget  Haab  indenfor  Voldene, 

saa  kunde  man  dog  endnu  udenfor  finde  en  Krigers  Død. 
Et  øieblik  tænkte  man  paa  at  lade  Garnisonen  og  de  raskeste 
Borgere  rykke  ud  af  Portene  i  en  fast  Colonne  og  hugge  sig 
en  Vei  gjennem  Fjendens  Leir  eller  falde  paa  Valpladsen. 
Man  troede,  at,  naar  først  alle  de  Kampdygtige  vare  dræbte, 
saa  vilde  Fjenden  nok  vise  mere  Skaansel  mod  de  Hjælpeløse 
og  Svage,  som  vare  alene  tilbage  i  Byen;  i  ethvert  Tilfælde 
var  den  Stærkere  dog  hverken  i  Stand  til  at  beskytte  eller 
trøste  disse,  om  han  end  blev  hjemme  i  Byen.  Saasnart 
denne  Beslutning  blev  bekjendt,  opstod  der  imidlertid  en  saa- 
dan  Hylen  og  Skrigen  af  Qvinder  og  Børn,  at  Soldaterne  og 
Borgerne  ikke  kunde  bære  det  over  deres  Sind  at  iværksætte 
Planen.  De  følte,  at  det  vilde  være  feigt  ikke  at  døe  sam- 
men med  dem,  og  de  toge  derfor  den  Beslutning,  at  alle 
Qvinder,  Syge,  Gamle  og  Børn  skulde  bringes  sammen  og 
opstilles  i  en  Fiirkant,  som  skulde  omringes  af  alle  de  vaaben- 
føre  Mænd,  der  endnu  vare  tilbage,  og  saaledes  opstillede 
skulde  man  saa  tilkæmpe  sig  en  Vei  fra  Porten  og  seire  ved 
Fortvivlelsens  Kraft  eller  idetmindste  finde  Døden  i  Forening. 
Disse  afsindige  Planer,  som  man  troede  de  Beleirede 
fuldkommen  i  Stand  til  at  udføre,  bleve  snart  bekjendte  i 
Spaniernes  Leir.  Efter  Alt,  hvad  han  havde  været  Vidne  til 
i  de  forløbne  7  Maaneder,  indsaae  Don  Frederik,  at  der  ikke 
var  Nogetsomhelst,  som  Harlemerne  ikke  kunde  vove  eller 
udføre.  Han  var  bange  for,  at  de  skulde  stikke  Ild  paa  deres 
By  og  brænde  deres  Huse,  deres  Børn  og  sig  selv  til  Aske, 
og  han  vilde  nødig  have,  at  Frugterne  af  en  med  saa  stor 
Opoffrelse  kjøbt  Seir  skulde  snappes  ud  af  Hænderne  paa  ham, 
just  som  han  skulde  til  at  plukke  dem.  Der  afsendtes  derfor 
efter  hans  Befaling  et  Brev  til  -Øvrigheden  og  de  ledende  Borgere 
i  Harlem.  Dette  Brev,  som  var  underskrevet  af  den  comman- 
derende  General  over  den  tydske  Styrke  i  Beleiringshæren, 
Grev  Oberstein,  opfordrede  dem  til  at  overgive  sig  paa  Naada  og 
Unaade,  men  indeholdt  tillige  den  høitidelige  Forsikkring,  at 
ingen  Andre  skulde  straftes  end  de,  som  efter  Borgernes  egen 

Mening  maatte  have  fortjent  det,  og  lovede  rigelig  Tilgivelse, 
hvis  Byen  vilde  overgive  sig  uden  længere  Tøven.  Dengang 
Don  Frederik  afsendte  dette  Brev,  var  han  i  Besiddelse  af 
sin  Faders  strengeste  Ordre  til  ikke  at  lade  een  Mand  af 
Garnisonen  beholde  Livet  med  Undtagelse  af  Tydskerne  og 
desuden  at  henrette  et  stort  Antal  Borgere;  disse  Befalinger 
vovede  han  natuiligviis  ikke  at  overtræde,  selv  om  han  skulde 
have  følt  nogen  Tilboielighed  dertil.  Som  en  Falge  af  Ober- 
steins  halvofficielle  Brev  overgav  Byen  sig  imidlertid  paa 
Naade  og  Unaade  den  12te  Juli. 

Der  blev  nu  ringet  med  den  store  Klokke  og  befalet,  at 
alle  de  Vaaben,  som  Garnisonen  eller  Borgerne  vare  i  Besid- 
delse af,  skulde  bringes  hen  paa  Raadhuset.  Mændene  fik 
derefter  Befaling  til  at  indfinde  sig  i  Klosteret  Zyl,  medens 
Qvinderne  skulde  samles  i  Domkirken.  Samme  Dag  red  Don 
Frederik,  ledsaget  af  Grev  Bossu  og  en  talrig  Stab,  ind  i 
Byen.  Det  Syn,  som  her  mødte  hans  øie,  kunde  endog  have 
rørt  et  Steenhjerte.  Overalt  saaes  Tegn  paa  de  Lidelser,  som 
Borgerne  saa  tappert  havde  udstaaet  under  de  7  Maaneders 
Beleiring.  De  rygende  Ruiner  af  Husene,  som  Kuglerne  havde 
antændt,  de  ødelagte  Fæstningsværker,  de  fældede  Træer, 
Dyngerne  af  Brosteen,  sønderbrudte  Billedstøtter  og  hvad  An- 
det, man  havde  brugt  til  at  udfylde  de  Huller  med,  som  den 
daglige  Kanonade  havde  frembragt,  Skeletter  af  Dyr,  som 
Kjødet  var  gnavet  af,  de  ubegravne  Liig  af  Mænd  og  Qvin- 
der,  der  vare  segnede  døde  om  paa  Gaderne,  og  fremfor  Alt 
de  Efterlevendes  indfaldne  og  udtærede  Skikkelser  —  Alt  dette 
maatte  vel  idetmindste  have  kunnet  opvække  Tvivl  om  hvorvidt 
ikke  de  allerede  udstaaede  Lidelser  kunde  været  en  tilstrækkelig 
stor  Straf,  selv  for  en  saa  forfærdelig  Forbrydelse  som  Kjætteri. 
Men  Don  Frederik  var  ingenlunde  af  denne  Mening.  Det 
forekom  ham,  at  .han  ikke  blot  læste  Fortvivlelse,  men  ogsaa 
Trods  i  de  indfaldne  øine,  der  stirrede  paa  ham,  da  han 
holdt  sit  Indtog  i  Byen,    og  det  høitidelige  Løfte,   som  han, 

om  end  ikke  med  Iagttagelse  af  alle  Former,  havde  givet, 
var  nu  aldeles  glemt. 

Alle  Garnisonens  Officerer  bleve  strax  fængslede.  Nogle 
af  dem  havde  imidlertid  allerede  forekommet  Seirherrens  Dom 
ved  en  frivillig  Død.  En  meget  anseet  fransk  Officeer,  Capi- 
tain  Bordet,  lod,  ligesom  Brutus,  sin  Tjener  holde  sit  Sværd, 
hvorpaa  han  saa  styrtede  sig,  da  han  ikke  vilde  overgive  sig 
levende  til  Spaniernes  Hævn.  Opoffrende  Handlinger  fattedes 
ikke.  Istedetfor  Peter  Hasselaer,  en  ung  Officeer,  der  havde 
udmærket  sig  ved  sin  overordentlige  Tapperhed  under  Belei- 
ringen,  fængslede  Spanierne  af  en  Feiltagelse  hans  Fætter 
Nicholas.  Uden  at  gjøre  Indvendinger  lod  han  sig  føre  til 
det  uundgaaelige  Skafot,  da  pludselig  Peter  Hasselaer  banede 
sig  Vei  gjennem  de  Fangnes  Kækker.  "Hvis  det  er  Fæn- 
drik Hasselaer,  I  ville  have  fat  paa,»  raabte  han,  «saa  er  jeg 
Manden.  Lad  denne  Uskyldige  gaac  sin  Vei!«  Yør  Solen 
var  gaaet  ned,  var  hans  Hoved  faldet.  Officererne  førtes  til 
Kleefs-Huis,  hvor  de  lige  strax  henrettedes.  Capitain  Ripperda, 
som  saa  freidig  havde  dadlet  -Øvrighedens  forsagte  Opførsel 
og  ved  sin  Veltalenhed  opflammet  Soldaterne  og  Borgerne 
til  Modstand,  og  hvis  Kløgt  og  Mod  havde  bidraget  meget 
til  at  gjøre  Beleiringen  saa  langvarig,  var  iblandt  de  første 
Offre. 

Den  følgende  Dag  kom  Alba  selv  over  til  Leiren.  Han 
red  rundtomkring  Byen  og  undersøgte  Fæstningsværkerne  ud- 
vendigfra, hvorpaa  han  vendte  tilbage  til  Amsterdam  uden  at 
have  været  inde  i  Byen.  Den  næste  Morgen  begyndte  et 
storartet  Slagteri.  Borgerne  havde  kjøbt  sig  frie  for  Plyndring 
med  240,000  Gylden,  som  de  havde  forpligtet  sig  til  at  betale 
i  fire  Terminer ;  men  en  Blodsudgydelse  maatte  nødvendigviis 
ledsage  Seiren,  og  i  denne  Henseende  indlod  man  sig  ikke 
paa  Indrømmelser.  Alba  havde  desuden  erklæret  det  for  sin 
faste  Bestemmelse  at  anstille  et  almindeligt  Blodbad  ved 
denne  Leilighed.  Garnisonen  var  under  Beleiringen  gaaet 
ned  fra  4,000  Mand  til  1,800  og  af  disse  fik  de  600  Tydskere 

efter  Albas  Befaling  Løbepas  mod  Løfte  om  ikke  mere  at 
gjøre  Tjeneste  mod  Kongen.  Hele  den  øvrige  Deel  af  Garni- 
sonen blev  derimod  strax  nedhugget  tilligemed  mindst  ligesaa 
mange  Borgere.  Trommeslagere  gik  daglig  gjennem  Byen  og 
udraabte,  at  Alle,  der  husede  Folk,  som  ved  nogen  tidligere 
Leilighed  havde  undflyet  deres  Straf,  øieblikkelig  skulde  ud- 
levere dem;  hvis  ikke,  da  vilde  de  selv  blive  hængte  i  deres 
egne  Gadedøre.  Det  var  navnlig  over  saadanne  Folk  og  over 
Soldaterne,  at  Slagteriet  gik  ud,  skjøndt  man  med  hver  Dag,  der 
gik,  fandt  paa  nye  Grunde  til  at  dræbe  Enhver,  der  udmær- 
kede sig  ved  sin  Stilling,  Kigdom  eller  frisindede  Tænkemaade ; 
thi  Blodsudgydelsen  kunde  ikke  tilendebringes  saa  snart,  men 
maatte  trods  al  anvendt  Flid  og  Anstrengelse  fortsættes  i 
flere  Dage.  Fem  Bødler  med  deres  Medhjælpere  vare  hele 
Tiden  i  Arbeide",  og  da  de  tilsidst  vare  udmattede  af  Over- 
anstrengelse eller  maaskee  endog  blevne  syge  af  Rædsel  over 
deres  Værk,  bandt  man  300  Ulykkelige  sammen,  to  og  to,  med 
Ryg  mod  Ryg  og  druknede  dem  i  Harlemer-Havet. 

Efter  at  2,300  menneskelige  Skabninger  vare  blevne 
myrdede  med  koldt  Blod  i  denne  By,  hvor  saa  mange  Tusin- 
der vare  omkomne  i  Forveien,  fandt  omsider  en  blasphemisk 
Benaadningsaet  Sted.  57  af  de  meest  anseete  Borgere  vare 
dog  ikke  indbefattede  i  denne  Amnesti,  men  førtes  i  Forva- 
ring som  Gidsler  for  de  øvrige  Borgeres  gode  Opførsel.  Af 
disse  Gidsler  bleve  nogle  kort  Tid  efter  henrettede,  andre  døde 
i  Fængslet,  og  hele  Resten  vilde  vistnok  ogsaa  være  bleven 
offret,  dersom  ikke  Bossu  havde  lidt  et  Nederlag  paa  Søen, 
hvorved  Prindsen  af  Oranien  fik  Leilighed  til  at  befrie  Fangerne. 
Under  hele  Beleiringen  var  der  blevet  afskudt  10,256  Skud 
mod  Voldene;  12,000  af  Beleirerne  vare  døde  af  Saar  eller 
Sygdom  i  Løbet  af  de  7  Maaneder  og  2  Dage,  der  vare  hen- 
gaaede  mellem  Byens  Omringelse  og  Overgivelse.  I  de  første 
Dage  af  August,  da  Henrettelserne  omsider  vare  tilendebragte, 
holdt  Don  Frederik  sit  Triumphindtog,  og  første  Afsnit  af 
Indfaldet  i  Holland  var  dermed  til  Ende. 

Saadan  var  den  mindeværdige  Beleiring  af  Harlem,  der 
giver  os  Leilighed  til  i  lige  hm  Grad  at  beundre  den  men- 
neskelige Evne  til  at  paaføre  Andre  og  til  selv  at  udholde 
Lidelser. 

Spanierne  feirede  en  Seiersfest;  i  Utrecht  gjorde  de  et 
Billede  af  Prindsen  af  Oranien,  som  de  førte  omkring  i  Op- 
tog og  derefter  radbrækkede  og  brændte.  Det  var  imidlertid 
klart,  at  hvis  Harlems  Indtagelse  var  en  Seir,  saa  var  det  en 
saadan,  som  Erobrerne  nok  kunde  have  byttet  med  et  Nederlag. 
I  alt  Fald  var  det  vist,  at  det  spanske  Monarki  ikke  var 
kraftigt  nok  til  at  taale  mange  fiere  Seire  af  det  Slags,  Naar 
man  havde  maattet  bruge  30,000  udvalgte  Tropper,  hvoriblandt 
de  tre  Regimenter,  som  Alba  havde  givet  Navnene  « de  Uover- 
vindelige«, «de  Udjødelige»  og  «de  Uopnaaelige«,  for  at  ind- 
tage den  svageste  By  i  Holland  efter  7  Maaneders  Beleiring 
og  med  et  Tab  af  12,000  Mand,  hvor  mange  Folk,  hvor  lang 
Tid  og  hvor  mange  Døde  krævedes  der  saa  ikke  for  at  un- 
dertvinge Resten  af  den  lille  Provinds  ?  Thi  ligesom  Naardens 
Ødelæggelse  havde  havt  en  modsat  Virkning  af  den,  der  var 
tilsigtet,  og  snarere  havde  opflammet  end  underkuet  Neder- 
lændernes Modstandslyst,  saaledes  havde  nu  Harlems  lange 
og  ærefulde  Torsvar  trods  den  sørgelige  Ende  blot  tjent  til  i 
høieste  Grad  at  fremkalde  Had  og  Fædrelandskjærlighed  i 
Provindsens  andre  Stæder.  Selv  den  nye  Verdens  Skatte  vilde 
være  utilstrækkelige  til  at  betale,  hvad  Erobringen  af  denne 
lille  Sandbanke  vilde  koste.  I  Løbet  af  5  Aar  var  der  sendt 
25  Millioner  Floriner  fra  Spanien  som  Udgifter  til  Krigen  i 
Nederlandene,  og  dog  var  dette  Beløb  i  Forbindelse  med  de 
uhyre  store  Summer,  som  aarlig  indkom  ved  Skatter  og  Con- 
iiscationer,  ikke  nok  til  at  redde  Skatkammeret  fra  Mangel 
og  holde  Tropperne,  som  ikke  kunde  faae  deres  Løn  udbetalt, 
fra  at  gjøre  Oprør. 

Ikkedestoraindre  herskede  der  nu  for  øiebhkket  en  uhyre 
stor  Glæde.  Philip  laa  just  farlig  syg  i  Segovia,  da  det 
lykkehge  Budskab   om  Harlems   Indtagelse   og   den   dermed 

følgende  Blodsudgydelse  ankom.  Beretningen  om  al  denne 
Jammer,  som  Alba  omstændelig  udmalede  for  ham,  virkede 
nu  som  et  Tryllemiddel.  Blodet  af  de  2,300  af  hans  Med- 
mennesker, som  efter  hans  Befaling  vare  blevne  myrdede  i 
denne  ene  By,  viste  sig  som  en  Livsensdrik  for  den  blod- 
tørstige Monark;  han  drak  og  følte  sig  forfrisket  derved. 
«Den  vigtigste  Medicin,  som  har  gjengivet  Hans 
Majestæt  Helbreden,»  skrev  Secretairen  Cayas  fra  Madrid 
tilAlba,  «er  den  Glæde,  som  de  gode  Efterretninger, 
1  meddeelte  ham  angaaende  Harlems  Indtagelse, 
have  voldt  ham.»  I  sin  overordentlige  Glæde  glemte  Kon- 
gen ganske,  hvor  utilfreds  han  nylig  havde  været  over  Sa- 
gernes Gang  i  Nederlandene,  og  hvor  mange  Skatte  der  vare 
udøste  med  intetsigende  Resultat.  «Da  Hans  Majestæt  nok 
vidste,  hvad  I  trængte  til,»  vedblev  Cayas,  »sendte  han  strax 
Bud  efter  Don  Velasco  og  befalede  ham  at  forsyne  Eder  med 
Penge,  om  han  saa  skulde  stige  ned  i  Jordens  Dyb  og  grave 
efter  dem.« 

Medens  Spanierne  hoverede  paa  denne  Maade,  havde 
Prindsen  af  Oranien  hverken  tabt  Modet  eller  Haabet,  men 
som  altid  stolede  han  ogsaa  nu  paa  en  Magt,  der  stod  over 
Menneskenes.  «Jeg  havde  haabet  at  kunne  sende  Dig  bedre 
Efterretninger,"  skrev  han  til  Grev  Ludvig,  «men  siden  det 
nu  har  behaget  den  gode  Gud  anderledes,  maae  vi  finde  os 
i  hans  guddommelige  Villie.  Jeg  tager  ham  til  Vidne  paa, 
at  jeg  har  gjort  Alt,  hvad  der  stod  i  min  Magt,  for  at 
bringe  Staden  Hjælp.«  Et  Par  Dage  senere  underrettede 
han  ogsaa  i  et  Brev  Broderen  om,  at  det  var  lykkedes  Zee- 
lænderne  at  indtage  Fæstningen  Rammekens  paa  øen  Wal- 
chern.  «Jeg  har  det  Haab,«  skrev  han,  <iat  dette  vil  stække 
Overmodet  hos  vore  Fjender,  der  efter  Harlems  Fald  have 
troet  sig  i  Stand 'til  at  sluge  os  levende.  Jeg  er  overbeviist 
om,  at  de  ville  finde  et  ganske  andet  Stykke  Arbeide,  end  de 
gjøre  Regning  paa.» 

Carl  Gram. 


Jane  Grrey.*) 

JCifter  Edvard  den  Sjettes  Død  1553  opstod  en  Kamp  mellem 
otte  Qvinder  om  Besiddelsen  af  den  engelske  Krone,  der  endnu 
aldrig  havde  prydet  et  qvindeligt  Hoved.  Det  er  noksom  be- 
kjendt,  at  den  afdøde  Konges  ældste  Søster,  Maria,  gik  af 
med  Seiren,  og  at  den  skjønne  syttenaarige  Nidages-Dronning, 
JaneGrey,  maatte,  som  Tribut  til  Seirherren,  lægge  sit  Hoved 
under  Bøddeløxen.  For  denne  skjønne,  skyldfrie  Qvinde  har 
Verden  aldrig  ophørt  at  føle  samme  ømme  og  veemodige 
Kjærlighed,  som  en  Fader  nærer  for  et  Barn,  han  har 
elsket  og  mistet.  Hun  var  en  blid  og  alvorlig,  yndig 
ung  Dame,  der  havde  modtaget  en  maaskee  altfor  lærd  Op- 
dragelse. Conseilspræsidenten,  den  stolte  Dudley,  Hertug  af 
Northumberland,  antog,  at  Loven  enten  var  paa  hendes  Side, 
eller  med  Magt  kunde  bringes  dertil,  og  han,  som  havde  hørt 
sin  Fader  bhve  hujet  gjennem  Londons  Gader  og  seet  ham  blive 
taget  afdage  som  en  Hund,  søgte  allerede  førend  Kongens  Død  et 
Ægteskab  tilveiebragt  mellem  sin  syttenaarige  Son,  Guilford,  og 
Jane  Grey,  i  det  glade  Haab  engang  at  faae  en  Sønnesøn  paa 
Englands  Throne.  Selv  havde  han  erhvervet  sig  stort  Ky 
som  Kriger,  Statsmand,  Fædrelandsven,  ja  endog  som  Støtte 
for  den  reformeerte  Kirke,  og  Samtykket  til  Forbindelsen 
erhvervedes  let  af  Jane  Greys  Forældre,  Hertugen  og  Hertug- 
inden af  Suffolk.  Sex  Uger  efter  Ægteskabets  Fuldbyrdelse 
døde  Kong  Edvard. 


*)  Frit  efter  Dixon. 

Nu  skulde  Dudleys  Planer  iværksættes,  og,  for  at  de 
kunde  modnes  tilfulde,  holdtes  Kongens  Død  hemmelig  hele 
Natten  (6te  Juli)  og  den  paafølgende  Dag.  Den  næstpaaføl- 
gende  Dag  forevistes  Liget  for  Londons  Overborgemester,  sex 
Kaadsherrer  og  en  Snees  af  de  rigeste  Kjøbmænd,  og  Dudley 
fremlagde  Actstykker  fra  den  afdøde  Konge,  som  disse  Mænd 
underskreve,  og  ifølge  hvilke  Scepteret  gik  over  til  Jane  Grey. 
Sagen  skulde  holdes  hemmelig,  indtil  Kongens  Søster  Maria 
var  vel  indespærret  i  Tower,  hvilket  Hverv  paalagdes  Lord 
Eobert,  der  afsendtes  til  Hunsdon,  hvor  Prindsessen,  paa 
Veien  til  sin  døende  Broder,  formodedes  at  være.  Da  skulde 
Jane  Grey  proclameres  som  Dronning. 

For  at  have  Alt  beredt  sendte  Dudley  sin  Gemalinde 
efter  Jane  Grey.  Dennes  Moder  vilde  ikke  give  Afkald  paa 
sin  Datter,  og  Jane  vilde  heller  ikke  forlade  sit  Hjem.  Hertug- 
inden af  Northumberland  hentede  da  sin  Søn,  Lord  Guilford, 
der  foreholdt  hende,  at  det  var  hendes  Phgt  som  Hustru  at 
følge  med  ham,  og  de  fulgtes  da  til  hans  Faders  Eiendom, 
Sion  ved  Themsen,  hvor  Hertugen  i  Spidsen  for  en  Skare  af 
Englands  Stormænd  erklærede  hende  for  Dronning.  Denne 
Udnævnelse  overvældede  hende.  Hun  havde  elsket  Kong  Ed- 
vard som  en  Søster,  hun  havde  leget  med  ham,  deelt  hans 
Hemmeligheder  og  Forhaabninger,  og  ved  Efterretningen  om 
hans  Død  var  hun  falden  i  Afmagt.  Det  gjorde  hun  ogsaa, 
da  hun  erklæredes  for  hans  Efterfølgerske  paa  Thronen. 
Men  da  det  sagdes  hende,  at  det  var  hans  egen  sidste  Villie, 
der  kaldte  hende  til  Thronen  i  Henhold  til  den  Kongen  givne 
Eet  til  at  vælge  sin  Efterfølger,  reiste  hun  sig  og  udtalte  for 
de  hende  omgivende  Stormænd,  at  hun  aldrig  havde  tænkt 
sig  Muligheden  af  en  saadan  Ophøielse,  men  at,  saafremt  hun 
var  kaldet  til  at  regjere,  Gud  da  vilde  give  hende  Kraft  til 
at  gjøre  det  til  Ære  for  ham  og  Gavn  for  Folket.  —  Denne 
Udnævnelse  fandt  Sted  en  Søndag;  næste  Dag  begyndte  hendes 
Ni-Dages-Regjering. 

Første  Dag. —  En  skjøn  Juli  Morgen  gik  hun  ombord 
i  Konge-Chaluppen  ved  Sion,  og,  efterfulgt  af  en  talrig  Skare 
af  Fartøier  med  Flag,  Vimpler,  Musikcorps  og  salutgivende 
Skyts,  seilede  hun  ned  ad  Themsen,  hvor  hun  Klokken  Tre 
landede  ved  Dronningetrappen  under  Kanontorden  og  Folke- 
jubel og  gjennem  en  Række  af  knælende  Borgere  førtes  til 
Kongeborgen,  ledsaget  af  de  Stormænd,  der  havde  hævet  hende 
op  paa  Thronen.  Hendes  Moder  bar  hendes  Slæb,  og  hendes 
Ægtefælle,  Guilford,  gik  ved  hendes  Side  med  blottet  Hoved 
og  bukkede,  hvergang  hun  værdigede  at  tale  til  ham.  Klok- 
ken Fem  forkyndtes  i  Staden  hendes  Thronbestigelse  samtidig 
med  Kongens  Død  og  hans  sidste  Villie. 

Men  Dagen  endte  ikke  saa  smukt,  som  den  var  begyndt. 
Da  Dronningen  efter  Aftensmaaltidet  havde  begivet  sig  til 
sine  Værelser,  bragte  Overskatmesteren,  Lord  Winchester,  hende 
Juvelerne,  hun  skulde  bære,  og  Kronen,  hun  skulde  prøve. 
Jane  betragtede  det  glimrende,  kostbare  Legetøi,  prøvede 
Kronen  og  sagde:  «Den  passer.« 

Winchester  meddeelte  hende,  at  der  skulde  forfærdiges 
en  Krone  til.  «En  Krone  til?  Til  hvem?«  «Til  Lord  Guil- 
ford,« svarede  Winchester,  "eftersom  han  skal  krones  som 
Konge.«  Ved  denne  Meddelelse  henfaldt  Jane  i  taus  Over- 
veielse,  der  gik  over  til  Vrede,  da  Guilford  var  traadt  ind. 
"Kronen,")  sagde  hun,  «var  ikke  et  Legetøi  for  Drenge  og 
Piger.  Hun  kunde  ikke  udnævne  ham  til  Konge.  En  Hertug 
havde  hun  Eet  til  at  udvævne,  men  kun  Parlamentet  kunde 
udnævne  en  Mand  til  Konge.«  Guilford  begyndte  at  græde 
og  forlod  Værelset.  Faa  Minutter  efter  kom  han  tilbage  med 
sin  Moder  og  yttrede  klynkende,  at  han  vilde  være  Konge 
og  ikke  nøies  med  at  blive  Hertug.  Dronningen  var  bestemt, 
og  efter  en  varm  Meningsudvexling  mellem  den  gamle  Her- 
tuginde og  den  unge  Dronning  tog  Førstnævnte  sin  Søn  ud 
med  sig,  idet  hun  sagde,  at  hun  ikke  vilde  lade  ham  blive 
tilbage  hos  en  utaknemmelig  Kone. 

Anden  Dag.  —  Daarlige  Efterretninger  indløb  fra  de 
jøstlige  Grevskaber.  Da  Lord  Robert  kom  til  Hunsdon  for  at 
fange  Maria,  var  Fuglen  floiet,  Prindsessen  borte  og  Huset 
tomt.  Nogle  faa  ærlige,  trofaste  og  hengivne  Mænd,  der 
vidste,  hvorledes  fire  Millioner  engelske  Undersaatter  helst 
ønskede  Thronspørgsmaalet  løst,  havde  itide  underrettet  hende 
om  Broderens  Død  og  formaaet  hende  til  at  flygte,  førend 
Lord  Robert  ankom  i  Spidsen  for  sine  Ryttere.  Paa  den 
faste  Borg  Kenning  Hall  ved  Waveney  Floden  udnævntes  hun 
til  Dronning,  efterat  hun  havde  udsendt  skriftlige  Opfordrin- 
ger i  alle  Retninger  til  Englands  Befolkning.  Vel  frygtede 
Folket  og  dettes  Repræsentanter  hos  Maria  for,  at  hun  som 
Katholik  vilde  kunne  vildledes  af  sine  Skriftefædre  og  spanske 
Venner;  men  for  dette  Onde  vilde  man  hellere  udsættes  end 
for  Følgerne  af  en  Borgerkrig,  der  truede  med  at  blive  lang- 
varigere og  grusommere  end  Kampen  mellem  den  røde  og 
hvide  Rose.  De  Fleste  vare  enige  om  at  betragte  den  afdøde 
Konges  ældste  Søster  som  den  sande  Arving  til  den  engelske 
Throne.  Af  de  otte  Qvinder,  som  gjorde  Fordring  paa  denne, 
vare  de  To  Udlændinge  og  de  Sex  af  tvivlsom  Byrd  med 
Hensyn  til  at  ansees  for  ægte  eller  uægte  fødte.  Henrik  den 
Ottende  havde  selv  tvivlsomgjort  Marias  og  hendes  yngre 
Søsters,  den  senere  Dronning  Elisabeths  Byrd;  men  senere 
syntes  han  dog  at  have  anerkjendt  dem  uden  at  have  givet 
en  afgj ørende  Erklæring  i  saa  Henseende.  Folket  ændsede 
ikke  dette,  men  ønskede  Maria  paa  Thronen  for  Fredens 
og  Ordenens  Skyldt 

Tredie  Dag.  —  Da  Dronning  Jane  Onsdag  Formiddag 
præsiderede  i  Statsraadet,  ankom  Efterretningen  om  Marias 
Udnævnelse  til  Dronning  i  Kenning  Hall,  Norfolk  -  Shire. 
Riddere  og  Herremænd  vedbleve  at  strømme  til  hende,  varme 
af  Sommerens  Sol,  graae  af  Sommerens  Støv,  og  det  lød  over 
By  og  Land,  at  en  Kamp  var  ifærd  med  at  udbryde  mellem 
Adel  og  Menigmand,  at  Hertug  og  Greve  vilde  stride  for 
Dronning  Jane,  Ridder  og  Gaardmand  for  Dronning  Maria. 

Der  opstod  nu  i  Kaadet  Spørgsmaal  om,  hvem  man  skulde 
udsende  mod  Marias  Stridsmænd.  Havde  Hertugen  af  Nor- 
folk været  paa  fri  Fod,  vilde  han  have  været  den  rette  Mand, 
men  Dudley  holdt  ham  i  Fængsel,  og  alle  Norfolks  Fæstere 
væbnede  sig  nu  for  Maria.  Valget  faldt  paa  Dronning  Janes 
Fader,  Grey,  men  hun  vilde  ikke  samtykke,  da  hun  trængte 
til  hans  Eaad,  og  bad  derfor  medTaarer  om,  at  et  nyt  Valg 
maatte  skee.  Dette  faldt  paa  Dudley,  hvis  blotte  Nærværelse 
i  Norfolk- Shire  ansaaes  for  tilstrækkelig  til  at  jage  Dronning 
Maria  over  til  Frankrig,  og  han  modtog  Valget  tilligemed 
Dronning  Janes  Taksigelser  og  Lykønskninger. 

Fjerde  Dag.  —  Fodfolk,  Ryttere,  Skyts,  Krudtkarrer 
samles  og  opfylde  Veiene  ved  Dudley's  Palads,  og  Hertugen 
giver  et  Afskedsmaaltid  for  Overparlamentsherrerne,  hvem  han 
paalægger  ubrødelig  Troskab  mod  Dronning  Janes  Sag,  medens 
han  med  Sværdet  værner  om  hendes  Throne.  Lord  Arundel 
udtaler  for  Dudley  sin  Sorg  over,  at  det  ikke  er  ham  forundt 
at  drage  med  i  Felten  og  udaande  ved  hans  Fødder.  For- 
holdet mellem  disse  Mænd  fik  snart  et  fuldstændigt  Omsving. 

Femte  Dag.  —  1  fuld  Rustning  og  omgiven  af  en 
glimrende  Stab,  rider  Dudley  i  Spidsen  for  sin  Hær  ud  for  at 
møde  Fjenden.  Kunde  store  Navne  og  fornemme  Livsstil- 
linger have  forskaffet  Dronning  Jane  Seiren,  da  havde  hun 
kunnet  sove  roligt;  thi  Englands  første  og  meest  prøvede 
Krigere  droge  ud  som  Stridsmænd  for  hende.  Men  de  vare 
Generaler  uden  Tropper,  Admiraler  uden  Skibe,  Lehnsherrer 
uden  Vasaller,  Nogle  vare  endogsaa  hemmelige  Fjender.  Folk 
strømmede  til  af  Nysgjerrighed  for  at  see  det  krigerske  Op- 
tog, men  ingen  Jubel  lod  sig  høre,  en  alvorsfuld  Taushed 
herskede,  som  gjorde  et  nedslaaende  Indtryk  paa  Hertugen 
og  hans  Følge. 

For  at  komme  i  Sikkerhed  og  fornemmelig  være  Kysten 
saa  nær  som  muligt  red  Dronning  Maria  med  et  talrigt  Følge 
til  Hertugen  af  Norfolks  befæstede  Borg,  Framlingham,  og  til- 
bagelagde  ikke   mindre   end   fyrgetyve    engelske   Miil  i  een 

eneste  Dag.  Nær  var  hun  bleven  fangen  af  en  Trop  under 
Anførsel  af  Dudley's  to  Sønner,  men  Mandskabet  svigtede 
Dronning  Jane  og  gik  over  paa  Marias  Parti,  medens  de 
tvende  Anførere  kunde  takke  deres  Hestes  Raphed  for,  at  de 
selv  undgik  den  Skjæbne,  de  havde  tiltænkt  Maria.  I  Dagens 
Løb  tilmeldtes  der  det  i  Tower  forsamlede  Statsraad,  at  flere 
Stormænd  havde  sluttet  sig  til  hende  og  hvervede  Folk  til 
hendes  Forsvar. 

-  Sjette  Dag.  —  Om  Løverdagen  kjørte  et  Train  af  Vogne 
ud  af  Tower  med  en  Masse  Krigsfornødenheder  til  Her- 
tugen, for  hvem  der  optaarnede  sig  en  Mængde  Hindringer, 
han  aldrig  havde  gjort  Regning  paa.  Borgerstanden  kunde 
ikke  døie  ham  og  ydede  ham  derfor  ingen  Hjælp,  og  jo  læn- 
gere han  marscherede  frem,  desto  flere  erklærede  og  virksomme 
Fjender  stødte  han  paa,  medens  Antallet  af  Marias  Tilhængere 
stadigt  voxede.  Værst  for  ham  var  det,  at  nogle  Skibe,  som 
Storadmiralen,  Lord  Clinton,  havde  sendt  til  Norfolk-Kysten 
under  Paaskud  af  at  forhindre  Marias  Flugt,  hvis  hun  skulde 
prøve  paa  at  forlade  Landet,  netop  sluttede  sig  til  hendes  Parti 
og  forsynede  dette  med  Skyts  og  Proviant.  Dudley  søgte 
derfor  at  faae  sin  Stridsmagt  forøget  ved  nye  Tilførseler  fra 
London  og  ilede  mod  Cambridge,  som  han  naaede  Løver- 
dag Nat. 

Syvende  Dag.  —  Det  var  en  Søndag.  Fra  tusinde 
Prædikestole  mindedes  det  engelske  Folk  om,  at  et  Rige,  der 
er  i  Tvedragt  med  sig  selv,  staaer  for  Fald.  1  Paladset  i 
Tower  ymtedes  om  Forræderi  og  Oprør,  hvilket  foranledigede, 
at  Portene  bleve  lukkede  og  Nøglerne  bragte  op  til  Dronnin- 
gens Værelse.  Dronningens  Slægtning,  Jarlen  af  Pembroke, 
samt  Overskatmesteren,  Winchester,  havde  hemmeligt  forsøgt 
at  undslippe,  men  Pembroke  blev  strax  greben,  og  Winchester 
overleveredes  op  ad  Dagen  som  Arrestant  i  Tower. 

Ottende  Dag.  —  Mandagen  bragte  ny  Sorg  for  Dron- 
ning Jane.  Tvedragten  herskede  ikke  blot  i  Landet,  men  i 
hendes  egen  Slægt.      Hertugen,    hendes   Fader,    mistænkte 

Hertugen,  hendes  Svigerfader;  hendes  Moder  og  Svigermoder 
trættedes,  og  hendes  barnagtige  Gemal  gik  om  og  klynkede 
over,  at  han  endnu  ikke  var  bleven  Konge.  Ogsaa  Medlem- 
merne af  hendes  Statsraad  vare  hinanden  indbyrdes  fjendske, 
kort  sagt.  Alt  forenedes  for  at  gjore  hendes  Stilling  uholdbar. 
Skjøndt  hun  stod  høit  i  Folkegunst,  antog  dog  det  engelske 
Folks  Fleertal,  at  Maria  var  den  Thronberettigede,  og  at  denne 
skulde  have  mistet  sine  Kettigheder,  fordi  hun  havde  særegne 
Anskuelser  om  Nøglerne  til  Himmelens  Porte  og  om  Alterets 
Brød  og  Viin,  kunde  selv  de  meest  veltalende  Geistlige  ikke 
bringe  Menigmand  til  at  fatte.  Da  hun  desuden  var  ældre, 
ugift  og  svagelig,  og  der  altsaa  var  Udsigt  til,  at  hun  hver- 
ken vilde  komme  til  at  regjere  længe  eller  efterlade  sig  Thron- 
arvinger,  antog  man,  at  hun  i  alt  Fald  ikke  vilde  kunne  skade 
Landet  fra  sin  Throne ;  og  skulde  hun  endog  som  KathoUk 
og  Tilhænger  af  Spanien  gjøre  Noget  kroget,  saa  vilde  det 
let  kunne  rettes  af  hendes  Søster,  den  unge,  kraftige  og 
smukke  Elisabeth,  Man  vilde  hellere  for  en  kort  Tid  holde 
ud  med  Marias  Munke  end  have  en  Gjentagelse  af  Striden 
mellem  Lancaster  og  York.  Viismændene  saae  Sagen  med 
andre  -Øine,  men  i  Ufredstider  ændser  man  ikke  meget  de 
Mænd,  der  kun  fægte  med  Beviisførelser  uden  at  forstaae  at 
føre  Sværd  og  Landse ,  og  Tusinder  af  vaabenøvede  Bruus- 
hoveder  bare  derfor  i  Triumph  Dronning  Maria  op  paa  hen- 
des Faders  Throne. 

Niende  Dag.  —  Tirsdag  Morgen  var  Spillet  tilende, 
Forestillingen  fordi.  Da  Dudley  marscherede  fra  Cambridge 
mod  Bury,  gjorde  hans  Krigsmænd  Oprør  og  tvang  ham  til 
at  vende  tilbage  til  Cambridge,  der  allerede  opfyldtes  af 
Dronning  Marias  Tilhængere.  Medens  han  havde  sit  Ho- 
vedqvarteer  i  King's  College,  var  han  i  Virkeligheden  kun  en 
Fange,  hvem  det  tillodes  at  sove  uden  tilsyneladende  Be- 
vogtning. 

Statsraadet  overlod  Jane  til  hendes  sørgelige  Skjæbne  i 
Tower,  og  selv  de  Statsraader,  som  havde  overtalt  hende  til 

at  modtage  Kronen,  og  deriblandt  Pembroke,  Winchester  og 
Arundel,  bleve  Forrædere  mod  den  stakkels  værgeløse  Qvinde 
og  sluttede  sig  til  Dronning  Maria,  i  hvis  Kaad  de  optoges. 
Janes  Ni-Dages-Regjering  var  tilende,  og  Maria  hilsedes  som 
Englands  Dronning. 

Da  Tropperne  ankom  til  Towers  Porte  og  forlangte  Ad- 
gang i  Dronning  Marias  Navn,  udleverede  Grey  Nøglerne  og 
ilede  op  i  sin  Datters  Værelse.  Hun  sad  som  Dronning  under 
en  Thronhimmel.  «Stiig  ned,  min  Datter!«  sagde  den  stak- 
kels Hertug;  « dette  er  intet  Sted  for  Dig.«  Jane  havde 
stedse  tænkt  det  Samme  og  forlod  Thronen  uden  et  Suk. 

Pembroke,  som  var  hendes  Søsters  Svigerfader  og  havde 
været  den  Første  til  at  hylde  Dronning  Jane,  var  nu  den 
Første  til  at  hylde  Dronning  Maria  og  at  forkynde  hendes 
Thronbestigelse  for  Londons  Overborgemester  og  et  UdvaUr 
af  Borgere.  Paget  og  Arundel  sendtes  til  Maria  i  Framling- 
ham  for  at  overbringe  Efterretningen  om  hendes  Seir;  Paget 
beholdt  hun  som  Raadgiver,  og  Arundel  sendtes  til  Cambridge 
for  at  arrestere  Dudley. 

Denne  magtsyge  Hertug  havde,  da  han  erfarede,  at  hans 
Plan  var  mislykket  og  han  selv  hjemfalden  til  Lovens  Straf, 
søgt  at  frelse  sit  Liv  ved  at  oplæse  Forkyndelsen  om  Marias 
Thronbestigelse  for  Cambridges  Indvaanere  og  kaste  sin  Hoved- 
bedækning iveiret  som  Tegn  paa  Underkastelse.  Men  det  var 
for  seent,  at  hans  Troskabserklæring  kom.  Borgemesteren  i 
Cambridge  fulgte  ham  til  King's  College  og  erklærede  ham  i 
Dronningens  Navn  for  Fange.  En  gunstig  Leilighed  til  Und- 
vigelse forsømte  han  at  benytte.  For  at  opløse  og  sprede 
hans  Stridskræfter  havde  Statsraadet  givet  Ordre  til,  at  enhver 
Mand  skulde  forføie  sig  til  sin  Hjemstavn.  Dudley  paa- 
stod,  at  Ordren  ogsaa  gjaldt  ham.  Borgemesteren  blev  raad- 
vild  og  drog  Bevogtningen  bort.  Istedetfor  at  benytte  det 
gunstige  6^ieblik  til  at  stige  tilhest,  ride  til  Kysten  og  opsøge 
en  Baad  forblev  han  i  Cambridge  og  haabede,  som  en  for- 
tvivlet Spiller,   at  Lykken  kunde  vende  sig  til  hans  Fordeel. 


216  Jane  Grey. 

Da  Arundel  imidlertid  senere  traadte  ind  i  hans  Bolig,  svandt 
hans  Haab;  han  faldt  paa  Knæ  for  Greven,  bad  ham 
om  at  være  god  imod  ham ,  for  Guds  Naades  og  Barm- 
hjertigheds Skyld,  og  tilføiede,  at  han  kun  havde  handlet  i 
Overeensstemmelse  med  Arundels  og  hele  Statsraadets  Be- 
slutning. Arundels  Svariød:  «Jeg  er  sendt  til  Dem  af 
Dronningen,  og  i  hendes  Navn  arresterer  jeg  Dem."  Dette 
Svar  fik  han  af  en  Mand,  som  tidligere  selv  havde  ønsket  at 
drage  tilfelts  med  ham  for  Dronning  Jane  og  at  udaande  ved 
hans  Fødder. 

I  Retten,  der  nedsattes  over  Dudley,  præsiderede  den  af 
Alder  og  Kummer  graanede  Hertug  af  Norfolk,  som  nu  havde 
erholdt  Frihed ,  var  gjenindsat  i  sine  Rettigheder  og  nu 
fældede  Dødsdommen  over  sin  Fjende.  Dudley  maatte 
indrømme ,  at  han  havde  baaret  Vaaben  imod  Dronning 
Maria,  men  til  hans  Forsvar  tjente,  at  Statsraadet  havde  for- 
maaet  ham  hertil,  og  han  protesterede  imod,  at  de  Mænd, 
der  havde  overdraget  ham  Anførerhvervet,  nu  optraadte  som 
hans  Dommere  og  dømte  ham  til  Døden.  Hvor  rigtig  denne 
Indsigelse  end  var,  toges  den  dog  ikke  tilfølge.  Dødsdommen 
blev  fældet,  og  Henrettelsen  ansattes  til  Mandagen  den  21de 
August. 

Vagten  var  allerede  marscheret  op,  Blokken  opstillet,  og 
Skarpretteren  ventede  med  sin  øxe,  da  Dudley  udfandt  et 
Middel  til  at  forhale  Dødsstunden.  For  at  bevare  Livet  saa- 
længe  som  muligt  var  Kirkens  stolte  Fjende  viUig  til  at  blive 
dens  Slave.  Han  følte  pludselig  Trang  til  at  blive  Katholik, 
til  at  høre  Messe,  og  Forberedelserne  til  denne  bleve  strax 
trufne  til  stor  Glæde  for  Arundel,  som  gottede  sig  over  Dud- 
leys  Fornedrelse  og  tilkaldte  saa  mange  Vidner  til  den,  som 
den  korte  Tid  tillod.  Hertugens  Vei  til  Capellet  førte  lige 
forbi  Jane  Grey's  Vinduer,  og  denne  unge  Dame  saae  med 
Smerte  og  Undseelse,  at  Helten  fra  tyve  Valpladse  sogte  at 
vinde  en  kort  Livsfrist  ved  at  skifte  Tro  og  høre  Messe.  I 
Capellet  vendte  han  sig  mod  de  Tilstedeværende  med  de  Ord : 

"Mine  Herrer!  Jeg  giver  Eder  herved  tilkjende,  at  jeg  fuldt 
og  fast  troer,  at  dette  er  den  rette  og  sande  Vei,'>  Omven- 
delsen befriede  ham  imidlertid  ikke  for  at  døe  under  Bød- 
deløxen. 

Otte  Dage  efter  Henrettelsen  traadte  Jane  Grey  ind  til 
Towers  Vicegouverneur,  der  havde  en  Borger  til  Bordgjæst, 
og  hun  udbad  sig  Tilladelse  til  at  tage  Plads  ved  Bordet. 
"Holdes  der  Messe  nu  i  London?«  spurgte  hun  Borgeren. 
«Paa  enkelte  Steder!«  lød  Svaret.  «Saa  begriber  jeg  Her- 
tugens hurtige  Omvendelse,"  bemærkede  hun,  «skjøndt  hvem 
skulde  nogensinde  have  troet  det  om  ham?«  «Maaskee  han 
haabede  at  opnaae  Tilgivelse  derved!«  yttrede  Borgeren. 

»Tilgivelse?«  udbrød  hun,  idet  hendes  øie  lynede:  "Til- 
givelse ved  at  svigte  sin  Tro?  Han  har  bragt  mig  og  min 
Slægt  i  grændseløs  Elendighed  ved  sin  Ærgjerrighed.  Lige- 
som hans  Liv  var  slet,  var  ogsaa  hans  Død.  Jeg  beder  Gud, 
at  hverken  jeg  eller  nogen  af  Mine  maa  døe  saaledes.  — 
Gud  forbyde,  at  jeg,  skjøndt  jeg  er  ung,  skulde  svigte  min 
Tro  af  Kjærlighed  til  Livet.  Hvormeget  mindre  burde  han  have 
gjort  det,  han,  som  var  tilaars  og  ikke  kunde  have  havt  lang 
Tid  tilbage.  Christus  har  sagt:  «Den,  som  fornegter  mig  for 
Menneskene,  ham  vil  jeg  ikke  vedkjende  mig  i  min  Faders 
Rige. » 

Næsten  alle  Jane  Grey's  Slægtninge  og  Raadgivere  vare 
gaaede  over  til  den  nye  Dronnings  Tro.  En  Præst  blev  sendt 
til  Jane  for  ogsaa  at  formaae  hende  hertil,  og  man  haabede, 
at  dette  i  Tidens  Løb  vilde  lykkes.  Men  ligesaa  lidt,  som 
en  Omvendelse  vilde  stemme  overeens  med  Janes  ophøiede 
Tænkemaade ,  ligesaa  lidt  valgtes  et  gunstigt  Tidspunkt 
til  Forsøget,  thi  Opstanden  i  Kent  var  netop  ifærd  med  at 
udbryde. 

Denne  Opstand  foranledigedes  af  Rygtet  om,  at  Dronning 
Maria  vilde  ægte  en  spansk  Prinds,  og  Wyat,  en  erklæret 
Fjende  af  Spanien,  stod  i  Spidsen  for  den.  Vel  blev  den  dæm- 
pet, men  den  bevirkede,  at  Spaniens  Venner  søgte  at  overtale 

Maria  til  Strenghed  mod  Modstanderne  af  Spanien  og  Katho- 
licismen.  Blandt  de  udseete  Offre  var  ogsaa  Jane  Grey,  over 
hvem  Dronningens  Hovedraadgiver ,  Carl  den  Femtes  tro 
Eedskab,  Eenard,  søgte  at  overtale  hende  til  at  lade  Døds- 
dommen fuldbyrdes.  Syv  Maaneder  vare  henrundne,  siden 
hendes  Ni-Dages-Kegjering  var  tilende;  Ophavsmanden  til  denne 
havde  bødet  med  Livet  for  sit  mislykkede  Forsøg,  og  under 
den  kentske  Opstand  var  hendes  Navn  ikke  blevet  nævnet. 
Ved  sin  Ungdom,  Uskyldighed  og  Skjønhed  havde  hun  vundet 
Alles  Hjerter,  endogsaa  Dronningens  Skriftefaders,  Feckenham's, 
men  Eenard  fordrede  hendes  Henrettelse,  og  Dronningen  ind- 
vilgede omsider. 

Feckenham  sendtes  til  Tower  med  Dødsbudskabet,  som 
modtoges  af  Jane  med  et  sørgmodigt  Smiil,  der  bød  det  vel- 
komment. Han  fandt  hendes  Sindsro  unaturlig  og  næsten 
uqvindelig.  Han  talte  til  hende  om  hendes  Sjæl,  Menneskets 
Synder,  Angerens  Nødvendighed;  men  han  fandt  hende  i  Fred 
med  Verden  og  med  Gud.  Han  talte  til  hende  om  Tro,  Fri- 
hed, Helliggjørelse,  om  Sacramenterne,  de  hellige  Skrifter, 
den  hellige  Kirke;  men  hun  kjendte  alle  disse  Ting  langt 
bedre  end  han  og  førte  et  Sprog,  som  endog  gik  langt  over 
hans  Fatteevne.  Omsider  bragte  hun  Ordstriden  til  Ende  ved 
med  henrivende  Sagtmodighed  at  minde  ham  om,  at,  efter- 
som hun  kun  havde  faa  Timer  tilbage  her  i  Livet,  burde 
man  ikke  forhindre  hende  i  at  tilbringe  denne  korte  Tid  i 
Bøn  til  Gud. 

Dronningens  Skriftefader  blev  mere  rørt,  end  man  kunde 
have  ventet.  Han  indsaae,  at  det  var  umuligt  at  føre  hende 
over  i  den  romersk  -  katholske  lOrkes  Skjød  inden  den  til 
Henrettelsen  bestemte  Time,  og  han  vendte  derfor  tilbage  til 
Dronningen  i  Whitehall  og  meddeelte  Englands  hævngjerrige 
Beherskerinde  med  en  Geistligs  overlegne  Sprog,  at  Omven- 
delsesværket  nødvendiggjorde  en  Udsættelse  af  Henrettelsen, 
hvilken  ikke  maatte  finde  Sted  om  Fredagen.  Efter  mange 
Ophævelser  gav  Dronningen  efter,  idet  hun  frygtede  Fecken- 

ham's  Vrede  mere  end  Kenard's,  og  Førstnævnte  drog  da 
tilbage  til  Tower  for  at  fuldbyrde  sit  Hverv.  Jane  var  venlig 
men  kold.  Hun  havde  ingen  Brug  for  ham  og  hans  Forma- 
ninger i  den  korte  Tid,  hvori  det  endnu  var  forundt  hende 
at  leve.  Det  smertede  hende,  at  han  havde  uleiliget  sig 
til  Dronningen  for  at  faae  Tiden  til  hendes  Dødsstund  for- 
længet, thi  det  kunde  aldrig  falde  hende  ind  at  svigte  sin 
Tro  som  Dudley;  et  saadant  Offer  vilde  hun  aldrig  bringe. 
Uagtet  hun  naturligviis  hang  ved  Livet,  som  enhver  syttenaars 
Pige  i  hendes  Sted  vilde  gjøre,  var  hun  beredt  paa  at  offre 
det  paa  hendes  Cousines,  Dronning  Marias  Befaling.  Det 
eneste  -Ønske,  hun  nu  havde,  var,  at  man  vilde  forunde  hende 
Eo  til  Forberedelse  til  at  gaae  Døden  imøde. 

Feckenham  udrettede  altsaa  anden  Gang  ligesaa  Lidet 
hos  Jane  som  første  Gang,  og  da  han  vendte  tilbage  til 
Dronningen  med  dette  Budskab,  blev  denne  vild  af  Easeri. 
øieblikkeligt  bød  hun  sine  Secretairer  at  udfærdige  Ordren 
til  Janes  Henrettelse,  og  hun  søgte  og  udfandt  Midler  til  at 
gjøre  denne  saa  piinlig  som  muligt.  Hun  kunde  skille  Jane 
fra  sin  Ægtefælle  Guilford  i  den  Tid,  de  endnu  havde  tilbage 
at  leve  med  hinanden;  hun  kunde  lade  hans  Vei  til  Eetter- 
stedet  falde  forbi  hendes  Vinduer ;  hun  kunde  lade  hans  hals- 
huggede Liig  føres  tilbage  forbi  dem;  hun  kunde  lade  Ska- 
fottet opstilles  paa  Græssletten  udenfor  dem;  hun  kunde  lade 
Jane's  Fader,  Lord  Grey,  føres  fra  Landet,  hvor  han  holdtes 
fangen,  til  London,  for  at  være  Vidne  til  Datterens  Aflivelse ; 
hun  kunde  negte  hende  en  Præst  af  hendes  egen  Tro  til  at 
bede  med  hende  og  istedetfor  sende  hende  Jesuiter  og  Skrifte- 
fædre til  at  gjøre  hende  den  sidste  Nat,  hun  havde  paa  Jor- 
den, til  en  Qval;  Alt  dette  kunde  Dronning  Maria  gjøre,  og 
hun  udforte  det  i  Virkeligheden  ogsaa;  og  Skjændselen  herfor 
falder  ene  og  alene  paa  hende  selv.  Eenard  fordrede  kun 
Janes  Død;  med  denne  lod  Spanien  sig  noie;  Qvalerne  vare 
Marias  eget  Værk. 

Præsterne,  som  sendtes  til  Jane  i  Tower,  vare  hendes 
værste  Plageaander;  de  vilde  ikke  lade  sig  afvise,  og  efter  at 
være  trængte  ind  i  hendes  Værelse  vilde  de  ikke  gaae.  Den 
haardeste  Kamp  gjaldt  Dogmet  om  Vinen  og  Brødet.  "Tør 
De  benegte,  at  Christus  er  tilstede  i  Brødet  og  Vinen?«  Jane 
svarede:  « Brødet,  som  brydes,  minder  mig  om  Frelseren,  der 
hengav  sit  Liv  for  mine  Synder;  Vinen  minder  mig  om  hans 
Blod,  som  udøstes."  Hun  agtede  dermed  at  udtale,  at  Chri- 
stus ikke  legemligt,  men  kun  sindbilledligt  er  tilstede  i  Brø- 
det og  Vinen.  «Men  han  sagde  jo  dog:  Tager  dette  og  æder, 
det  er  mit  Legeme?«  indvendte  Feckenham.  "Rigtigt!« 
svarede  Jane:  «I  samme  Betydning,  som  han  sagde:  Jeg  er 
Viinstokken. »  Det  var  en  Lignelse,  ingen  materiel  Virke- 
lighed. 

Efter  Feckenham's  Bortgang  tog  Jane  skriftlig  Afsked 
med  sin  Fader,  som  hun  ikke  vidste  var  paa  Veien  til  To- 
wer som  Arrestant.    Hendes  Brevs  Slutningsord  vare: 

«Nu  har  jeg  meddeelt  Dig,  hvorledes  min  Tilstand  er: 
min  Død  er  nær  forestaaende.  Du  vil  naturligviis  sørge  der- 
over; men  for  mig  er  der  Intet  mere  velkomment  end  at 
ombytte  min  elendige  jordiske  Throne  med  den  himmelske 
Throne  hos  min  Frelser,  i  Troen  paa  hvem  (tilgiv,  at  en 
Datter  skriver  saaledes  til  sin  Fader)  Herren  vedblive  at  be- 
vare Dig,  for  at  vi  engang  kunne  mødes  i  Himlen.« 

Da  det  blev  bekjendt  i  Tower,  at  Dødsdommen  var  fældet, 
og  at  Jane  skulde  henrettes  Mandag  Morgen,  kappedes  man 
om  at  faae  et  Mindetegn  fra  hende,  et  Ord  fra  hendes  Læber, 
et  Blik  fra  hendes  Øie. 

Om  Søndagen  bad  hendes  Gemal,  Guilford,  hende  om  en 
sidste  Sammenkomst.  Denne  sørgelige  Skilsmisse  frabad  hun 
sig  imidlertid,  da  den  ikke  passede  til  Forholdene  og  Stem- 
ningerne, hvorimod  hun  opfordrede  ham  til  at  bære  sin  Skjæbne 
som  en  Mand  —  og  den  Retfærdighed  skyldes  den  ellers  saa 
svage  Yngling,  at  han  gik  sin  Død  imøde  med  mandig  Vær- 
dighed.   Jane  tilbragte  hele  Søndagen  med  at  læse  og  bede. 

1  hendes  Bog,  en  græsk  Udgave  af  det  nye  Testamente, 
bemærkede  hun  et  ubeskrevet  Slutningsblad,  og  derpaa  ned- 
skrev hun  til  sin  Søster,  Catharine  Grey,  disse  Linier: 

"Denne  Bog,  som  jeg  sender  Dig,  er  ikke  udvendigt  be- 
sat med  Guld,  men  dens  Indre  er  mere  værd  end  alle  Ædel- 
stene. Den  indeholder,  kjære  Søster,  Herrens  Lov,  hans 
Testamente  og  sidste  Villie,  som  skal  føre  Dig  til  den  evige 
Glæde. » 

Mandag  Morgen,  førend  det  endnu  var  lyst,  hørtes  Tøm- 
rerne at  arbeide  under  hendes  Vinduer  paa  Blokken,  hvor 
Øxen  skulde  skille  hendes  skjønne  Hoved  fra  Kroppen.  Da 
hun  kastede  Blikket  ud  paa  Plainen,  saae  hun  Bueskytterne 
og  Landsedragerne  opstillede  og  hendes  Huusbond  blive  ført 
til  Retterstedet.  Da  satte  hun  sig  ned  for  at  oppebie  6ie- 
blikket,  da  hun  selv  skulde  kaldes  derhen.  Det  var  en  smer- 
telig Ventetid.  Omsider  hørtes  en  Vogn  rasle  paa  Stenene, 
hun  vidste,  at  den  bortkjørte  Guilfords  Liig,  og  hun  gik,  trods 
sine  Omgivelsers  Modstand,  hen  til  Vinduet  for  at  tilkaste 
det  et  veemodigt  Blik,  medens  hun  tillige  saae  Blokken  og 
Skarpretteren,  som  ventede  paa  hende. 

Hun  afhentedes  af  Towers  Vice  -  Gouverneur  og  Fecken- 
ham.  Iført  en  sort  Kjole,  vandrede  hun  til  Døden  med  en 
Bønnebog  i  Haanden  og  et  himmelsk  Smiil  paa  det  forklarede 
Aasyn.  Til  den  om  Skafottet  forsamlede  Skare  af  Tilskuere 
sagde  hun: 

«Jeg  er  kommen  her  for  at  døe.  Kampen  mod  Dron- 
ningens Thronbestigelse  var  ulovlig;  men  for  Eders  og  min 
himmelske  Faders  Aasyn  erklærer  jeg  mig  uskyldig  deri.« 
Efter  et  øiebliks  Taushed,  under  hvilken  hun  ligesom  hæve- 
des over  denne  Verden,  som  hun  nu  skulde  forlade,  vedblev 
hun:  «Jeg  beder  Eder  Alle  være  Vidne  til,  at  jeg  døer  som 
en  Christen,  og.  at  jeg  kun  haaber  min  Frelse  af  Guds  Barm- 
hjertighed for  hans  eneste  Søns,  vor  Herre  og  Frelsers  Jesu 
Christi  Blods  Skyld.  Og  nu,  gode  Christne,  beder  jeg  Eder 
om  at  forene  Eders  Bønner  med  mine.»    Derpaa  knælede  hun 

Og  bad  Feckenham  om  Tilladelse  til  at  fremsige  en  Psalme, 
hvilket  han  nølende  besvarede  med  Ja,  hvorpaa  hun  med 
klar  Stemme  fremsagde  Psalraen:  «Hav  Barmhjertighed  med 
mig,  o  Gud,  efter  Din  store  Miskundhed.« 

Efter  det  sidste  Vers  reiste  hun  sig,  gav  sine  Handsker 
og  sit  Tørklæde  til  sin  Kammerpige ,  sin  Psalmebog  til 
Vice  -  Gouverneuren ,  løsnede  derpaa  sin  Kjole  og  aftog  sit 
Brudesmykke.  Skarpretteren  vilde  hjælpe  hende,  men  blidt 
borttog  hun  hans  Hænder  og  bandt  selv  et  hvidt  Tørklæde 
for  sine  øine.  Bøddelens  tilslørede  Skikkelse  faldt  for  hen- 
des Fødder  og  bad  om  Tilgivelse  for  den  Gjerning,  han  nu 
skulde  udføre,  hvilket  hun  besvarede  med  at  tilhviske  ham 
nogle  faa  Ord,  fulde  af  Medlidenhed,  hvorpaa  hun  høit  bad 
ham  om  at  udføre  sit  Hverv  hastigt.  Derpaa  faldt  hun  paa 
Knæ  foran  Blokken,  efter  hvilken  hun  ledte  med  aabne  Fingre, 
da  Bindet  for  -Øinene  hindrede  hende  i  at  see.  En  Hos- 
staaende  førte  hendes  Haand  hen  til  Stedet,  ^en  søgte,  og 
idet  hun  lagde  sit  ædle  Hoved  ned,  indgik  hun  til  den  evige 
Fred  med  de  Ord:  « Herre,  i  Din  Haand  anbefaler  jeg  min 
Aand!') 

B-n. 

blaget  ved  Waterloo  havde  tilføiet  den  franske  Hær  et  føle- 
ligt Nederlag,  men  ingenlunde  knust  Frankrigs  Modstands- 
kraft, thi  endnu  kunde  der  stilles  en  Hær  paa  henved  200,000 
Krigere  imod  de  fremtrængende  Fjender.  Men  Nederlaget 
havde  givet  Keiserdømmets  aabenbare  og  hemmelige  Fjender 
i  Kepræsentationen  Mod  til  at  løfte  Hovedet,  og  de  benyttede 
med  Kraft  og  Energi  den  første  Bestyrtelse  til  at  føre  et 
afgj  ørende  Slag  imod  Napoleon.  Dette  Slag  styrtede  Keiseren 
og  aabnede  Paris's  Porte  for  de  forbundne  Hære,  uden  at 
nogen  alvorlig  Modstand  var  forsøgt.  Kun  ved  anden  Gang 
at  gjentage  den  18de  Brumaire,  ved  at  sprænge  denne  For- 
samhng  af  Deputerede  og  gjøre  sig  til  uindskrænket  Herre 
vilde  det  have  været  muligt  for  Napoleon  at  gjøre  det  sidste 
alvorlige  Modstandsforsøg  mod  de  fremtrængende  Fjender. 
Dette  foreslog  ogsaa  Lucien,  Sjælen  i  hiin  følgerige  18de 
Brumaire,  Keiseren,  men  denne  vovede  ikke  at  følge  det  givne 
Raad.  Han  foretrak  at  underhandle,  og  Følgen  blev,  at  han 
fjerde  Dagen  efter  Waterloo  -  Slaget  maatte  undertegne  sin 
Thronfrasigelse.  Hermed  var  Alt  tabt  baade  for  Keiseren  og  for 
Frankrig.  Tætte  Folkehobe  havde  strax  ved  Keiserens  An- 
komst til  Paris  modtaget  ham  med  Jubelraab  og  forlangte  at 
føres  mod  Fjenden,  men  nu,  efter  Thronfrasigelsen,  var  han 
kun    en    Privatmand,    og   forgjæves   anmodede   han   Regje- 


*)  Efter  Vaalabelle:  ochute  de  I'empire«  og  Lamartine:    »histoire 
de  la  restauration.' 

ringen  om  at  blive  stillet  som  simpel  General  i  Spidsen 
for  Hæren  for  at  frelse  Fædrelandet:  man  smilte  kun  ad  hans 
Tilbud  og  forlangte  fremfor  Alt  at  blive  af  med  ham.  Ge- 
neral Becker  fik  det  vanskelige  Hverv  paa  een  Gang  at  sørge 
for  hans  personlige  Sikkerhed  og  som  en  Fangevogter  at  vaage 
over,  hvad  han  foretog  sig.  Regjeringen  frygtede  ham,  selv 
efter  at  han  havde  ophørt  at  være  Keiser. 

Napoleon  kunde  længe  ikke  fatte  en  endelig  Beslutning 
om,  hvorhen  han  skulde  begive  sig  i  Landflygtighed.  Han 
vaklede  imellem  de  nordamerikanske  Fristater  og  England. 
Endelig  bestemte  han  sig  for  de  første,  men  han  tøvede 
endnu  stedse  med  Afreisen  fra  Slottet  Malmaison  tæt  ved 
Paris,  hvorhen  han  havde  begivet  sig  efter  Thronfrasigelsen ; 
det  var,  som  om  han  endnu  nærede  et  Haab  om,  at  Stem- 
ningen blandt  Folket  i  Hovedstaden  skulde  afgjort  erklære  sig 
for  ham  og  tvinge  Regjeringen  til  at  kalde  og  stille  ham  i 
Spidsen  for  Hæren.  Da  fik  man  i  Slottets  umiddelbare  Nær- 
hed øie  paa  preussiske  Dragoner  og  røde  Landsenerer,  Napo- 
leon maatte  reise  strax,  hvis  han  ikke  vilde  udsætte  sig  for 
som  Fange  at  falde  i  Hænderne  paa  Preusserne,  og  disse 
vilde  næppe  have  -ladet  sig  nøie  med  at  berøve  ham  Friheden, 
thi  Bliicher  havde  sagt  med  ægte  Soldaterraahed :  «Hvis  jeg 
kan  faae  fat  paa  ham,  vil  jeg  lade  ham  hænge  foran  Fronten 
af  mine  Soldater." 

Umiddelbart  efter  at  man  havde  gjort  denne  uhyggelige 
Opdagelse,  bleve  de  fornødne  Foranstaltninger  trufne  til  Af- 
reisen.  Det  var  Kl.  5  om  Eftermiddagen  den  29de  Juni  1815. 

De  keiserlige  Vogne  vare  deelte  i  to  Hold,  hvoraf  hvert 
skulde  kjøre  sin  forskjellige  Vei.  Tre  Vogne  med  Napoleon 
samt  begge  Generalerne  Bertrand,  Becker,  Gourgaud,  Hertugen 
af  Rovigo  og  endeel  Tjenerskab  skulde  tage  Veien  ad  Ram- 
bouillet.  Chartres,  Chåteaudun,  Vendome,  Tours,  Poitiers  og 
Niort  til  Rochefort.  Grevinde  Bertrand  og  hendes  Børn, 
Greven  og  Grevinden  af  Montholon,  Hr.  de  Las-Cases  og  hans 

Søn  samt  den  øvrige  Deel  af  Følget  skulde  reise  sammesteds 
hen  gjennem  Orleans,  Chåteauroux  og  Saintes. 

Keiserens  Vogn  afgik  først ;  det  var  en  let,  simpel  Wiener- 
vogn uden  al  Bagage  eller  Nogetsomhelst,  der  kunde  tyde 
paa  en  lang  Eeise.  I  den  sad  Napoleon  tillige  med  Stormare- 
chal  Bertrand,  Hertugen  af  Rovigo  og  General  Becker,  alle 
Fire  civilklædte  og  uden  mindste  Udmærkelsestegn.  Kun  de 
to  andre  Vogne,  der  vare  elegante  og  rigt  udstyrede,  kunde 
tildrage  sig  nogen  Opmærksomhed.  De  kjørte  tæt  efter  hin- 
anden, men  i  nogen  Afstand  fra  den  forreste.  I  den  aller- 
eleganteste Vogn  sad  kun  General  Gourgaud,  der  havde  ud- 
bedt sig  den  farefulde  Ære  at  være  Lynafleder  for  alle  de 
Farer,  som  politisk  Fanatisme,  Had  eller  Begjærlighed  kunde 
strøe  paa  Keiserens  Vei.  I  den  Vogn,  som  fulgte  efter  denne, 
sade  Keiserens  Kammertjener  Marchand  og  tre  Andre  af  Tjener- 
personalet. 

Rambouillet  var  den  første  Station.  Generalerne  i  Kei- 
serens Vogn  gjorde  ikke  Regning  paa  noget  langt  Ophold  i 
denne  By,  da  man  kun  havde  kjørt  i  et  Par  Timer.  Men 
Napoleon  erklærede  at  ville  blive  der  til  den  næste  Dag. 
Han  nærede  det  Haab,  at  de  Forbundnes  Nærhed  og  Følelsen 
af  den  overhængende  Fare  endnu  kunde  bevæge  den  provi- 
soriske Regjering  til  at  antage  hans  Forslag  om  at  føre  Hæren, 
og  han  vilde  da  gjøre  det  muligt  for  dem  at  naae  ham  og 
kalde  ham  tilbage.  Og  selv  om  Regjeringen  ikke  vilde,  saa 
var  det  jo  muligt,  at  nogle  af  hans  trofaste  Soldater  eller 
Generaler  kunde  ile  efter  ham  for  i  det  sidste  øieblik  saa 
at  sige  at  tvinge  ham  til  at  tage  Anførselen  og  knuse  Fjen- 
den. Ledet  af  dette  hemmelige  Haab  udsendte  han  tre  Gange 
i  Nattens  Løb  General  Gourgaud  for  at  forhøre  sig  paa  Veien 
til  Malmaison,  om  ikke  en  eller  anden  Coureer  skulde  komme, 
og  for  at  speide  .efter  enhver  usædvanlig  Lyd,  der  muligviis 
kunde  antyde,  at  en  eller  anden  Officeer  ilede  efter  ham.  Men 
han  hørte  Intet;    kun   den  ensomme  Vei  og  den  tause  Nat 

naaede  hans  -Øie  og  øre,  og  alle  tre  Gange  kom  han  tilbage 
uden  at  kunne  meddele  Noget. 

Disse  Formodninger  vare  ikke  saa  ganske  en  tom  Ind- 
bildning, som  det  maaskee  kunde  synes.  Nordarmeens  For- 
tropper havde  nemlig  viist  sig  ved  St.  Denis  Dagen  iforveien, 
den  28de  Juni.  General  Excelmans  var  kommet  til  Vincennes 
omtrent  midt  paa  Dagen  med  to  Divisioner  Dragoner.  Han 
begav  sig  øieblikkelig  til  General  Daumesnil,  der  førte  Befa- 
lingen over  Castellet,  bad  ham  om  ikke  at  lade  sig  mærke 
med  hans  Nærværelse  i  Fæstningen  og  meddeelte  ham,  at 
han  vilde  vente-  der,  til  Mørket  faldt  paa,  for  da  at  ile  til 
Malmaison  med  et  Halvhundrede  af  sine  Officerer,  bemægtige 
sig  Keiseren  og  tvinge  ham  til  at  stille  sig  i  Spidsen  for  sine 
Tropper.  «Det  er  for  silde, »  svarede  Daumesnil,  «en  af  mine  Ad- 
jutanter  kommer  fra  Tuilerierne;  Keiseren  er  reist  imorges  Kl.  9.» 
Til  denne  Tid  troede  virkehg  saavel  Marineministeren  og  Fouché 
som  alle  Regjeringens  Medlemmer,  at  Afreisen  var  skeet. 
Havde  Excelmans  vidst,  at  Napoleon  havde  tøvet  langt  ud 
over  denne  Tid,  ja,  hvis  han  endog  blot  havde  havt  den 
mindste  Anelse  om,  at  der  var  gjort  Holdt  i  Rambouillet, 
vilde  han  sandsyn ligviis  have  forhindret  Keiseren  i  at  forlade 
denne  By. 

Først  Kl.  11  næste  Formiddag  reiste  Napoleon  videre.  — 
Der  havde  udbredt  sig  det  Rygte,  at  Keiseren  var  falden  i  en 
Træfning  mod  Preusserne.  Da  Vognen  atter  gjorde  Holdt  et 
øieblik  i  Chåteaudun,  ilede  Postmesterens  Kone  med  de  hef- 
tigste Tegn  paa  Uro  og  Bekymring  ud  imod  den.  «De  kom- 
mer fra  Paris?«  sagde  hun,  "hvorledes  staaer  det  med  Kei- 
seren? Er  det  sandt,  at  der  er  hændt  ham  en  ny  Ulykke?« 
Ved  disse  Ord  fæstede  hun  uvilkaarlig  sit  BUk  paa  det  Indre 
af  Vognen.  Pludselig  blegner  hun,  løfter  sine  øine  mod 
Himmelen,  siger  ikke  et  Ord,  idet  hun  gaaer  bort,  men  bryder 
ud  i  en  Strøm  af  Taarer.     Hun  havde  gjenkjendt  Napoleon. 

Keiseren  reiste  bestandig  videre.  Den  1ste  Juli  henad 
Aften   naaede   han  Saint  -  Maixent.     Her  skulde  der  skiftes 

Heste.  Nogle  Nysgjerrige  flokkede  sig  om  Vognen,  der  kom 
stadig  Flere  til,  og  efter  faa  øieblikkes  Forløb  ilede  Indbyg- 
gerne i  den  lille  By  til  allevegne  fra  og  forøgede  Stimmelen. 
Urolige  over  dette  Røre  ilede  en  Deel  Nationalgardister  til 
for  at  visitere  Vognen.  General  Becker  maatte  udlevere  sit 
Pas;  dette  var  affattet  i  den  sædvanlige  Form,  men  lød  kun 
paa  Generalen,  hans  Secretair  (saaledes  var  Napoleon  be- 
tegnet) og  een  Tjener,  ialt  tre  Personer.  Da  Nationalgardisterne 
fandt  Fire  i  Vognen,  erklærede  de,  at  der  maatte  indhentes 
nærmere  Ordre  fra  Municipaløvrigheden,  før  de  Reisende  kunde 
faae  Lov  til  at  kjøre  videre.  Imidlertid  voxede  Folkehoben 
bestandig,  og  de  Reisende  begyndte  alt  at  bhve  noget  urolige, 
da  General  Becker  fik  -Øie  paa  en  Gensdarmeriofficer,  som 
kjendte  ham.  Han  vinkede  ham  til  sig  og  anmodede  ham 
om  at  sørge  for  at  faae  Ende  paa  disse  Fortrædeligheder. 
Officeren  lovede  at  gjøre  sit  Bedste,  ilede  afsted  og  kom  et 
^ieblik  efter  tilbage  med  Passet  og  en  Tilladelse  til  at  reise 
videre.  Uden  at  Keiserens  Incognito  var  blevet  røbet,  naaede 
Vognen  omsider  midt  om  Natten  Niort. 

I  denne  By  laa  der  endeel  keiserlige  Tropper  samlede 
for  at  dæmpe  Urolighederne  i  Vendée.  Napoleon  vilde  blive 
der  Dagen  over.  Han  tog  ind  paa  Postgaarden  og  sendte 
Hertugen  af  Rovigo  til  Præfecten  for  at  underrette  ham  om, 
at  han  ønskede  at  tale  med  ham  Kl.  4  næste  Morgen.  Alle- 
rede ved  Solopgang  den  2den  Juli  var  Keiseren  oppe.  Han 
stod  ude  paa  Gaden  og  saae  paa  nogle  Husarer,  som  vare 
ifærd  med  at  strigle  deres  Heste;  Een  af  dem  kjendte  ham. 
»Keiseren  leve!»  raabte  Husaren,  og  hans  Kammerater  ilede 
til.  Endeel  af  Indvaanerne  og  hele  Garnisonen  vare  snart 
paa  Benene.  Ogsaa  Præfecten  ilede  til.  Han  bad  Napoleon 
om  at  flytte  ind  i  hans  Embedsbolig  i  de  Værelser,  som 
han  om  Natten  -havde  ladet  sætte  i  Stand  til  ham.  Men 
næppe  var  han  ankommet  der,  før  en  Skare  Borgere  og  Sol- 
dater omringede  Huset;  de  forlangte  med  høie  Raab  at  ville 
see  Keiseren;  han  afslog  at  vise  sig.   Forgjæves  trungtePræ- 

fecten  og  nogle  andre  Embedsmænd  ind  iblandt  Hoben,  for- 
kyndte, at  de  ikke  kunde  faae  Keiseren  at  see,  og  at  de 
skulde  gaae  hver  til  Sit;  de  spredte  sig  nok  lidt,  men  hele 
Dagen  gjenlod  Præfectens  Bolig  af  deres  begeistrede  Jubelraab. 

Keiseren  indvilgede  dog  i  at  modtage  Byens  Notabih- 
teter.  Officererne  af  Garnisonen  tilstodes  der  ligeledes  den 
Gunst  at  blive  forestillede  for  ham.  Alle  Værelser  i  Præfec- 
tens Bolig  vare  snart  fulde.  Keiseren  talte  med  Enhver  og 
var  venlig  imod  Alle.  Man  discuterede  i  hans  Nærværelse 
Dagens  Begivenheder :  de  Forbundnes  Overskridelse  af  Grænd- 
sen  og  deres  Fremrykning  mod  Paris.  Selv  besvarede  han 
ethvert  Sporgsmaal,  som  man  angaaende  disse  Begivenheder 
rettede  til  ham.  Alle  Stemmer  erklærede  sig  for  Kamp  til 
sidste  Mand,  men  paa  samme  Tid  kunde  Ingen  tænke  sig  et 
Forsvar  uden  under  Napoleons  Ledelse.  Man  besvoer  ham 
ikke  at  reise  videre,  men  øiebhkkehg  at  vende  om  igjen,  at 
ile  til  Tours,  til  Orleans,  at  samle  alle  Nationens  Kræfter 
bag  Loire.  Officererne  af  2det  Hussarregiment  blandt  Andre 
kastede  sig  saa  at  sige  for  Keiserens  Fadder  og  bonfaldt  ham 
om  ikke  at  give  Frankrig  til  Priis  for  de  fremtrængende 
Fjender,  men  endnu  engang  stille  sig  i  Spidsen  for  Hæren. 

<'Jeg  er  Intet  mere,  jeg  formaaer  Intet  mere,»  svarede 
Napoleon  dem.  Han  gik  ind  i  et  Værelse  ved  Siden  af  for 
at  unddrage  sig  disse  indtrængende  Bonner,  som  det  kostede 
ham  Mere  at  afslaae,  end  han  turde  lade  sig  mærke  med. 
Men  paa  samme  Tid  bad  han  General  Becker  om  at  gjore 
Indberetning  til  den  provisoriske  Regjering  i  Paris  om,  hvad 
her  var  forefaldet,  hvorledes  Folkestemningen  var,  og  ved 
samme  Leilighed  ikke  glemme  at  lade  Fouché  og  haus  Em- 
bedsbrodre  vide,  hvilke  Hindringer  hans  Indskibning  rimehg- 
viis  vilde  mode.  Thi  paa  en  tidligere  Forespørgsel  fra  Napo- 
leon til  Sopræfecten  i  Rochefort  indløb  der  under  hans 
Ophold  her  i  Niort  det  Svar,  at  engelske  Krydsere  spærrede 
Udløbene  fra  denne  Byes  Rhed.  Generalen  afsendte  en  saa- 
dan  Skrivelse,  som  sluttede  med  det  Tilbud,  at  Regjeringen, 

saafremt  engelske  Krydsere  gjorde  det  umuligt  at  løbe  ud, 
kunde  raade  frit  over  Napoleon  som  en  General,  der  kun 
besjæledes  af  det  Ønske  at  tjene  sit  Fædreland. 

•  Næste  Dag,  den  2den  Juli,  Kl.  4  om  Morgenen  takkede 
Napoleon  hjertelig  til  Afsked  Præfecten  for  hans  Gjæstfrihed 
og  skred  frem  mod  sin  Vogn.  Men  allerede  længe  før  Dag- 
gry havde  en  talrig  Mængde  Borgere,  Officerer  og  Soldater 
samlet  sig  foran  Husets  Døre.  Ved  Synet  af  Napoleon  om- 
ringede de  den  landflygtige  Hersker  og  vilde  ikke  tillade  ham 
at  reise  bort.  «Keiseren  leve!  Bliv  hos  os!»  lød  det  fra  alle 
Munde.  Han  gav  Tegn  til  Kudsken,  at  han  skulde  kjøre,  og, 
efter  at  denne  længe  med  Møie  havde  søgt  at  trænge  igjen- 
nem  de  tætte  Klynger,  fjernede  Vognen  sig  omsider  rask  for 
Mængdens  bedrøvede  Blikke.  Fire  Timer  efter.  Kl.  8  om 
Morgenen,  rullede  Keiseren  igjennem  Eocheforts  Porte.  General 
Gourgaud  var  kjørt  iforveien  dertil  og  havde  sat  sig  i  Forbin- 
delse med  Søpræfecten  for  forud  at  tage  de  nødvendige 
Forholdsregler  til  at  skuffe  de  engelske  Krydsere. 

Saaledes  havde  da  Keiseren  efter  tre  Dages  Eeise  naaet 
sit  første  Maal,  uden  at  noget  Uheld  var  indtruffet.  Men, 
skal  man  fæste  Lid  til  Hertugen  af  Kovigos  Memoirer,  synes 
det,  at  alvorlige  Farer  have  luret  paa  Veien.  Han  paastaaer, 
i  Kochefort  at  have  faaet  Underretning  fra  Politiet  om,  at  en 
Person,  som  havde  Ondt  i  Sinde,  havde  fulgt  deres  Spor  lige 
fra  det  Øieblik,  de  forlede  Malmaison;  men  Snigmorderen  blev 
ledet  paa  Vildspor  ved,  at  Napoleon  kjerte  i  en  saa  simpel 
Vogn;  han  antog,  at  Keiseren  maatte  søges  i  de  prægtigst 
udstyrede  Vogne,  hvorfor  han  udelukkende  rettede  sin  Op- 
mærksomhed paa  disse.  En  anden  Usling  af  samme  Slags 
lod  sig  derimod  ikke  narre;  tilligemed  nogle  haandfaste  Karle 
fulgte  han  Keiserens  simple  Kjøretøi,  men  lurede  forgjæves 
paa  en  Leilighed'  til  at  kunne  overfalde  sineOffre;  Bourbon- 
nerne  lønnede  ham  senere  rigelig  med  Æresbeviisninger  for 
hans  æreløse  Færd. 

Paa  hele  Veien  havde  Napoleon  været  meget  taus  og 
indesluttet  i  sig  selv ;  de  afbrudte  Yttringer,  han  vexlede  med 
sit  Reiseselskab,  viste  tydelig,  at  hele  hans  Tanke  dvælede 
ved  Fremtiden,  og  at  han  ingenlunde  havde  opgivet  Haabet 
om  endnu  engang  at  kunne  gjere  sig  til  Herre  over  Begi- 
venhederne. 

Han  tog  ind  til  Søpræfecten  i  Rochefort,  Baron  Bonne- 
foux.  Rygtet  om  hans  Ankomst  havde  snart  naaet  Alle,  og 
hele  Byen  kom  i  stærkt  Røre.  Den  hele  Befolkning  ilede 
strax  i  Masse  til  hans  Bolig,  Nogle  trængte  ind  i  Præfectens 
Have,  Andre  fyldte  den  Deel  af  Havnen,  som  denne  Have 
behersker.  Med  høie  Raab  forlangte  Mængden  at  see  Kei- 
seren;  længe  forblev  han  døv  for  disse  Jubelraab,  men,  da 
Intet  kunde  svække  denne  Begeistring,  da  Mængden  trofast 
holdt  ud  den  hele  Dag,  lod  han  sig  omsider  beseire.  Hen- 
imod  Aften  viste  Keiseren  sig  paa  Terrassen,  ledsaget  af 
Baron  Bonnefoux.  En  næsten  hellig  Taushed  modtog  ham, 
men  snart  brød  Massen  ud  i  en  ubeskrivelig  Jubel,  som  ved- 
blev at  lyde,  længe  efter  at  Keiseren  havde  trukket  sig  til- 
bage. I  samme  øieblik,  da  Rocheforts  Befolkning  under  en 
saadan  Jubel  hilste  Napoleon  som  det  levende  Symbol  paa 
Fædrelandets  Uafhængighed  og  Frankrigs  Storhed,  overgav 
den  provisoriske  Regjering  ved  en  skammelig  Capitulation 
Paris  til  Englænderne  og  Preusserne! 

Den  provisoriske  Regjering  havde  stillet  to  Fregatter  til 
Keiserens  Raadighed,  hvilke  begge  laae  paa  Rocheforts  Rhed 
under  Batterierne  paa  øen  Aix.  Fregatten  Saale  com- 
manderedes  af  Flaadecapitain  Philibert,  Fregatten  Medusa 
af  Fregatcapitain  Poné.  Begge  disse  Skibe  vare  ypperlige 
Seilere,  og  den  engelske  Blokade  var  for  Tiden  ikke  synderlig 
stærk ;  men  til  at  Løbe  ud  hørte  der  fremfor  Alt  gunstig  Vind. 
Paa  denne  ventede  man  bestandig  forgjæves.  Napoleon  raad- 
slog  daglig  med  de  vigtigste  militaire  Notabiliteter  paa  Stedet 
saavel  af  Land-  som  af  Sø-Etaten.  Forskjellige  Planer  bleve 
drøftede,  men  Napoleon  bestemte  sig  ikke  for  nogen  af  dem. 

Han  lod  den  ene  Dag  gaae  efter  den  anden  uden  at  tage 
nogen  Beslutning  —  det  var  en  sand  N^lerpolitik  her  ligesom 
tidligere  i  Malmaison.  Hvad  der  sikkert  bidrog  væsentlig  til 
denne  Adfærd,  vare  de  Forhaabninger  om  en  for  ham  heldig 
Vending  i  Begivenhederne,  som  fremkaldtes  og  forøgedes  hos 
ham  ved  de  utvetydige  Vidnesbyrd,  han  daglig  modtog  med 
Hensyn  til  Befolkningens  Hengivenhed  for  ham,  saavel  som 
den  Begeistring  fra  Militairets  Side,  for  hvilken  han  stadig  var 
Gjenstand.  I  Byen  befandt  sig  nemlig  et  ikke  ringe  Antal 
Tropper  af  alle  Vaabenarter  saavel  som  en  Deel  sømilitaire 
Corpser,  der  udgjorde  en  Stamme,  hvoraf  en  Armee  kunde 
udvikles.  Dissg  sendte  flere  Deputationer  til  Keiseren  for  at 
bevidne  ham  deres  Deeltagelse  og  tolke  den  dybe  Sorg,  de 
følte  ved  Tanken  om,  at  han  vilde  forlade  Frankrig.  Napo- 
leon ventede  kun  paa  en  Opfordring  fra  den  provisoriske 
Eegjering  —  som  han  ikke  antog,  vilde  give  Fædrelandet  til 
Priis  for  Fjenden  —  for  atter  at  stille  sig  i  Spidsen  for 
Hæren.  Da  indløb  en  Depeche  fra  Paris  til  General  Becker, 
der  gav  et  bestemt  Afslag  paa  Napoleons  Tilbud  i  Skrivelsen 
fra  Niort  og  befalede  at  paaskynde  hans  Afreise  af  al  Magt. 
"Jeg  vilde  offre  mit  Liv  for  at  sikkre  Deres  Majestæts  Af- 
reise,« sagde  Becker  i  en  Samtale  herom  med  Napoleon, 
omen  det  -Øieblik  kunde  komme,  da  Fregatternes  Chefer  vilde 
modtage  deres  Befalinger  fra  Ludvig  den  Attendes  Ministre 
og  underkjende  mine,  og  da  vilde  et  saadant  Offer  ikke  en- 
gang kunne  frelse  Deres  Majestæt.«  —  »Nu  vel  da,«  svarede 
Keiseren,  «lad  os  saa  strax  indskibe  os  til  øen  Aix.» 

Opholdet  i  Kochefort  havde  varet  fem  Dage. 

De  fornødne  Forberedelser  vare  hurtig  gjorte,  og  Kl.  Fem 
om  Eftermiddagen  den  8de  Juli  forlod  Keiseren  Præfectens 
Bohg,  ledsaget  af  en  Afdeling  ridende  Jægere.  Paa  høire 
Side  af  Charente  -ved  et  af  Kystbatterierne  ventede  Storbaaden 
fra  Fregatten  Saale  ham.    Keiseren  steg  ned  i  Fartøiet. 

Hele  Rocheforts  Befolkning  havde  samlet  sig  ved  Hav- 
nen ;  dens  Holdning  udtrykte  Sorg  og  Ærbødighed.    Mængdens 

tilbagetrængte  Følelse  viste,  at  den  fattede,  hvilket  uhyre 
Offer  der  bragtes  i  dette  øieblik;  Taarerne  trillede  ned  ad 
Kinderne  paa  mange  blandt  Tilskuerne.  Den  høitidsfulde 
Taushed  afbrødes  først  i  det  øieblik,  da  Baaden  stødte  fra 
Land.  Et  tungt,  veemodsfuldt  «Keiseren  leve!"  lød  fra  alle 
Munde  som  det  sidste  Farvel  og  fulgte  i  nogle  Minutter  det 
skrøbelige  Fartøi  henad  Bølgerne.  I  samme  -Øieblik  rungede 
Jubelraab  i  Keiserdømmets  Hovedstad:  de  hilste  en  anden 
Hersker.  Napoleon  forlod  for  stedse  Frankrigs  Fastland  paa 
den  samme  Dag  og  i  den  samme  Time,  som  Ludvig  den 
Attende  holdt  sit  Indtog  i  Tuilerierne. 

Man  havde  et  temmelig  betydeligt  Stykke  Vei  at  tilbage- 
lægge paa  Floden,  inden  man  naaede  Rheden;  desuden  var 
Vinden  imod.  Først  Kl.  8  om  Aftenen  naaede  Keiseren  til 
Fregatterne.  Han  var  meget  træt,  og  istedetfor  at  gaae  iland 
paa  -Oen  Aix  lagde  han  til  ved  Fregatten  «Saale»,  hvor  han 
overnattede  med  sit  Følge. 

Næste  Morgen  ved  Daggry,  den  9de,  gik  Keiseren  fra 
Borde  for  at  lande  paa  -Øen.  Skildvagterne  ved  de  Værker 
paa  øen,  som  vendte  mod  Fregatterne,  havde  iagttaget  Ind- 
skibningen fra  Havnen  Dagen  iforveien,  de  havde  seet  Kei- 
seren gaae  ombord,  de  vidste,  han  var  der,  og  holdt  -Øie  med 
ham,  da  han  nu  styrede  mod  øen.  I  Løbet  af  nogle  faa 
øieblikke  vrimlede  Kysten  af  tætte  Skarer,  som  udbrøde  i 
begeistrede  Eaab  ved  Synet  af  Napoleon.  Jubelen  tiltog,  da 
han  steg  i  Land,  og  midt  imellem  den  tætte  Vrimmel,  der 
var  som  ude  af  sig  selv  og  uophørlig  raabte  « Keiseren  leve! 
Reis  ikke  bort!  Før  os  til  Loire!»,  skred  Keiseren  gjennem 
de  første  Værker  for  at  holde  Revue  over  det  Marineregiment, 
der  laa  i  Garnison  der.  Af  Soldaterne  modtoges  han  med 
ligesaa  stor  Jubel  og  Begeistring.  Napoleon  syntes  her  at 
have  gjenfundet  sin  tidligere  Almagt  i  dens  hele  Udstrækning. 
Han  forte  selv  Commandoen  og  gik  derpaa  frem  foran  de 
opstillede  Rækker,  idet  han  uddeelte  Kors  og  Belønninger  til 
Officerer  og  Soldater.     Da  Revuen  var  endt,  inspicerede  han 

tilligemed  Officererne  af  Artilleriet  og  Genicorpset,  alle  For- 
ter, Batterier  og  Værker,  som  han  her  havde  ladet  opfare  for 
at  beskytte  Rheden  og  Seiladsen  mellem  Rochefort,  Rochelle 
og  Bordeaux.  -Øens  Befolkning  veeg  ikke  fra  ham,  saalænge 
denne  Inspection  varede.  Den  trængte  sig  tæt  om  ham,  selv 
da  Marineregimentet,  der  stod  opstillet  i  Slagorden  paa  Strand- 
bredden, havde  defileret  forbi  ham,  og  han  atter  vilde  gaae 
ombord.  Under  Raabene  "Til  Loire!  Forlad  os  ikke!«  stødte 
han  fra  Land  for  at  gaae  ombord  paa  Fregatten  «Saale».  K.ei- 
seren  var  synlig  oplivet  af  denne  begeistrede  Modtagelse,  der 
afspeilede  hans  glimrende  Bedrifter.  Han  kunde  trænge  der- 
til i  disse  tunge,  bittre  Dage. 

Om  Natten,  som  han  atter  tilbragte  ombord  paa  «Saale», 
bleve  forskjellige  Planer  igjen  drøftede,  men,  da  ingen  af  dem 
vandt  Keiserens  ubetingede  Bifald,  besluttede  han  at  sende 
Hr.  de  Las  Cases  og  Hertugen  af  Rovigo  til  de  engelske 
Krydsere  for  at  erfare,  om  ikke  de  Leidebreve,  som  der  tid- 
ligere var  ansøgt  om  hos  den  engelske  Regjering,  vare  komne, 
saavel  som  for  at  faae  Oplysning  om,  hvorledes  han  kunde 
vente  at  blive  modtagen  ombord  i  et  engelsk  Skib  og  i  Eng- 
land. Thi  den  Tanke  at  betroe  sig  til  det  engelske  Folks 
Høimod  havde  beskjæftiget  ham  meget  siden  Thronfrasigelsen. 
Ved  en  Samtale  med  Dronning  Hortense  i  Malmaison  sagde 
han  saaledes :  « Overgive  mig  til  Østerrig  ?  Aldrig.  Det  har  jo 
min  Kone  og  min  Søn.  Overgive  mig  til  Rusland!  Det  vilde 
være  at  betroe  mig  til  et  Menneske.  Overgive  mig  til  Eng- 
land!   Det  er  det  Samme  som  at  overgive  mig  til  et  Folk.» 

Om  Natten  den  10de  Juli  gik  Hr.  de  Las  Cases  og  Her- 
tugen af  Rovigo  ombord  paa  det  engelske  Blokadeskib  «Belle- 
rophon«,  der  commanderedes  af  Capitain  Maitland  og  tillige- 
med Briggen  "Myrmidonen«  udgjorde  hele  Blokade-Escadren. 
Han  blev  meget  forbauset  ved  at  erfare,  at  Napoleon  vilde 
begive  sig  til  de  forenede  Stater  i  Nordamerika  under  engelsk 
Leide.  Thi  hans  Kundskab  til,  hvad  der  var  skeet,  gik  ikke 
længer  end  til  Slaget  ved  Waterloo.    Alt,  hvad  der  var  fore- 

faldet  senere,  Napoleons  Thronfrasigelse,  hans  Eeise  fra  Paris 
og  Ankomst  til  Kochefort,  var  for  ham  fuldkomment  nyt. 
Begge  Afsendinge  spurgte  Capitainen,  hvad  han  vilde  gjøre, 
dersom  Napoleon  forsøgte  paa  at  løbe  ud  ombord  enten  paa 
Fregatterne,  et  fransk  Kofifardiskib  eller  paa  et  neutralt,  maa- 
skee  et  amerikansk  Skib. 

«Jeg  vil  angribe  Fregatterne  og  tage  dem,  hvis  jeg  kan; 
i  saa  Fald  er  han  min  Fange.  —  Gaaer  han  ombord  i  en 
fransk  Coifardimand,  tager  jeg  den  som  god  Prise,  og  Napo- 
leon er  da  ogsaa  min  Fange.  Men  et  neutralt  Skib  vil  jeg 
visitere,  og  træffer  jeg  ham,  tør  jeg  ikke  lade  ham  slippe, 
men  maa  holde  Skibet  tilbage  og  overlade  Afgjørelsen  til  min 
Admiral.«  Han  betvivlede  meget,  at  den  engelske  Kegjering 
vilde  tillade  Napoleon  at  seile  til  Amerika. 

«Men  hvor  vil  man  da  tillade  ham  atreisehen?  spurgte 
Hertugen  af  Kovigo. 

«Det  veed  jeg  ikke,»  svarede  Maitland;  «men  jeg  er 
næsten  vis  paa,  at  man  ikke  vil  tillade  ham  at  tage  til  Ame- 
rika. Hvad  har  Keiseren  forøvrigt  imod  at  begive  sig  til 
England?  Paa  den  Maade  vilde  alle  Vanskeligheder  falde 
bort.  1 

Hr.  de  Las  Cases  yttrede,  at,  uagtet  hverken  han  eller 
Hertugen  af  Kovigo  havde  nogen  Beføielse  til  at  udtale  sig  i 
denne  Henseende,  saa  troede  han  dog  at  kunne  sige,  at  Kei- 
seren af  to  Grunde  næppe  vilde  bestemme  sig  for  at  reise  til 
England:  «Deels  maa  Keiseren  frygte  for,  at  den  langvarige 
Krig  har  vakt  altfor  bittre  Følelser  imod  ham  hos  de  engelske 
Ministre,  og  deels  trænger  Keiseren  til  at  leve  under  et  langt 
mildere  .Klima,  end  han  kan  finde  i  det  kolde  England. 

«Der  er  Egne  i  England,  f.  Ex.  i  Grevskabet  Kent,» 
svarede  Capitain  Maitland,  «hvor  Klimaet  er  lige  saa  mildt 
som  i  Frankrig;  og  hvad  Ministrene  angaaer,  da  har  Napo- 
leon Intet  at  frygte  fra  deres  Side;  Kegjeringen  er  jo  ikke 
uindskrænket.  Alle  staae  under  Loven,  og  Nationen  vilde 
aldrig  finde  sig  i,  at  man  satte  sig  ud  over  den  overfor  ham. 

Napoleons  Ophold  i  England  vilde  være  det  bedste  Middel  til 
at  udslukke  alt  politisk  Had  imod  ham.« 

Videre  Tilsagn  kunde  han  ikke  indlade  sig  paa,  da  han 
var  uden  alle  Instructioner. 

Med  denne  Beskeed  kom  begge  Afsendinger  tilbage  til 
Napoleon.  Hans  Sag  syntes  ikke  at  staae  saa  godt,  som  han 
havde  ventet.  Hvem  indestod  ham  for,  at  han  ikke  vilde 
blive  behandlet  som  Fange,  om  han  ogsaa  overgav  sig  frivillig? 
Og  hvis  det  var  saa,  handlede  han  da  ikke  langt  klogere  i 
at  forSiøge  paa  at  løbe  ud?  Lykkedes  Forsøget,  var  han  fri, 
mislykkedes  det,  var  han  kun  det  Samme,  han  vilde  blive 
ved  at  overgive  sig,  nemlig  Englands  Krigsfange. 

Kigtignok  blev  det  nu  vanskeligere  at  komme  igjennem, 
thi  Capitain  Maitland  antog,  som  han  senere  erklærede,  at 
det  aldrig  kunde  falde  Napoleon  ind  at  overgive  sig  frivillig, 
men  at  hans  Sendelse  kun  var  beregnet  paa  at  skuffe  Eng- 
lændernes Aarvaagenhed.  Han  nærmede  sig  derfor  Kheden 
endnu  mere  og  indtog  en  saadan  Stilling,  at  han  beherskede 
ethvert  Udløb.  Dog  var  dette  ingen  uoverstigelig  Hindring 
i  den  heltemodige  Capitain  Ponés  -Oine.  Han  foreslog 
nemlig  at  lette  Anker  ved  Solnedgang,  til  hvilken  Tid  der 
fra  Land  pleiede  at  reise  sig  en  Brise,  som  var  tilstrækkelig 
stærk  til  at  føre  Fregatterne  ud;  om  Natten  vilde  han  da 
lægge  sig  Side  om  Side  med  «Bellerophon»,  rette  et  vold- 
somt Angreb  imod  den  og  kæmpe,  saalænge  han  havde  en 
Mand.  Efter  al  Sandsynlighed  maatte  paa  denne  Maade 
« Medusa »  offres,  men,  dækket  af  Natten,  kunde  Napoleon  imid- 
lertid løbe  ud  ombord  paa  «Saale»  og  naae  rum  Sø  uden  Fare 
for  at  blive  angreben;  thi  hvad  Udfald  end  Kampen  maatte 
faae,  saa  vilde  Bellerophon  have  lidt  saa  meget,  at  den  umulig 
kunde  tænke  paa  at  forfølge  Napoleon,  og  med  Briggen  «Myr- 
midonen«  vilde  -wSaale')  let  blive  færdig. 

Denne  Plan  vandt  Alles  udeelte  Bifald.  Men  Capitain 
PhiUbert,  som  førte  Overbefalingen  over  begge  Fregatter,  af- 
slog at  gaae  ind  paa  den,  fordi  han,  som  ansvarlig  for  Skibene, 


236  Napoleon  den  Førstes  Bortreise   fra  Frankrig  1815. 

ikke  meente  at  kunne  give  sit  Minde  til,  at  det  ene  tilintet- 
gjordes. Heller  ikke  Napoleon  vilde  tillade,  at  en  heel  Be- 
sætning offredes  for  hans  Frelse,  men  han  takkede,  dybt  rart 
over  det  Heltemod  og  den  Hengivenhed,  den  tappre  Capitain 
havde  lagt  for  Dagen. 

En  af  Herrerne  i  Napoleons  Følge  kom  da  til  at  tænke 
paa  en  anden  Plan,  som  nogle  Dage  f&r  var  bleven  foreslaaet 
hos  Søpræfecten  i  Kochefort  af  den  gamle  Admiral  Martin. 
Denne  uforfærdede  Sømand  havde  nemlig  raadet  Napoleon  til 
at  indskibe  sig  i  Royan  ved  Udløbet  af  Gironde  paa  den  godt 
udrustede  og  vel  armerede  Corvet  «Bajadere»,  der  førtes  af  en 
af  Frankrigs  dristigste  Sømænd,  Capitain  Baudin.  Der,  hvor 
man  ikke  ventede  ham,  vilde  Napoleon  lettere  kunne  undgaae 
Englænderne  end  ved  Rochefort.  Da  denne  Plan  forekom 
Alle  mindre  vovelig  og  at  give  Udsigt  til  et  heldigt  Udfald, 
sendtes  General  Lallemand  derhen  for  selv  paa  Stedet  at  tage 
Alt  i  øiesyn.  Veien  dertil  kunde  tilbagelægges  i  Løbet  af 
nogle  faa  Timer.  Ved  sin  Tilbagekomst  erklærede  Lallemand, 
at  Alt  stod  gunstigt,  at  Baudin  havde  modtaget  Forslaget 
med  Begeistring  og  lovet  at  føre  Keiseren  sikkert,  «om  det 
saa  var  til  Verdens  Ende.«  Men  Keiseren  stolede  ikke  paa 
Lallemand,  som  han  mistænkte  for  at  have  orleanistiske  Sym- 
pathier,  og  slog  det  Hele  hen  uden  at  ville  indlade  sig  derpaa. 
Der  er  næppe  nogen  Tvivl  om,  at  Baudin  vilde  have  kunnet 
udføre  den  kjække  Plan,  som  Keiseren  sikkert  ikke  vilde  have 
afslaaet,  hvis  han  havde  kunnet  komme  til  at  tale  med  Bau- 
din selv. 

Derimod  syntes  Napoleon  mere  tiltalt  af  et  andet  Forslag. 
Nogle  unge  Søofficerer  af  det  Marineregiment,  som  garnisone- 
rede paa  ^en  Aix,  tilbøde  at  ville  bemande  to  store  Fisker- 
baade  med  40å50  af  de  flinkeste  Søfolk,  tage  Napoleon  og 
hans  Følge  ombord  og,  dækkede  af  Nattens  Mørke,  føre  dem 
forbi  de  engelske  Krydsere  ud  i  rum  Sø,  hvor  man  haabede 
at  træffe  paa  en  eller  anden  Coffardimand,  som  enten  med 
gode  Ord  eller  med  Magt  skulde  tvinges  til  at  tage  Keiseren 

ombord  og  føre  ham  til  de  forenede  Stater.  Det  Vovelige  i 
Planen  formindskedes  betydelig  ved,  at  man  satte  sig  i  For- 
bindelse med  en  dansk  Brig,  som  skulde  deeltage  i  dette 
Foretagende. 

Der  laa  nemlig  i  Havnen  ved  Rochefort  en  Skibscapitain, 
fransk  af  Fødsel,  ved  Navn  Bessan.  Hans  Kone  var  dansk, 
og  selv  gjorde  han  Tjeneste  i  den  danske  Flaade  som  Lieu- 
tenan't.  Han  forte  for  43ieblikket  den  danske  Brig  »Magdalene« 
og  havde  truli'et  de  fornødne  Anstalter  for  at  kunne  frelse 
Keiseren  paa  sit  Skib.  Denne  tilligemed  Generalerne  Ber- 
trand og  Gourgaud  samt  Hertugen  af  Rovigo  og  Kammer- 
tjeneren Marchand  skulde  indsldbe  sig  i  den  danske  Brig. 
De  øvrige  af  hans  Følge  skulde  derimod  indskibes  i  begge 
Fiskerbaadene ,  og  i  disse  og  Briggen  skulde  hans  Effecter 
fordeles.  Briggen  laa  for  Anker  i  Rochefort  for  at  indtage 
en  Ladning  Brændeviin  til  Amerika.  Blev  nu  Skibet,  naar 
det  løb  ud,  ikke  undersøgt  af  Englænderne,  saa  kunde  Kei- 
seren og  hans  Ledsagere  forblive  rolig  i  Kahytten.  Men  for 
det  Tilfælde,  at  det  skulde  blive  anholdt  og  undersøgt,  havde 
Capitainen  under  en  engelsk  Kamin  i  Kahytten  ladet  anbrige 
en  Falddør,  igjennem  hvilken  man  kunde  komme  ned  i 
Lasten.  Her  stod  der  imellem  to  Rækker  Brændeviinstønder 
fem  tomme  Fade,  der  indvendig  vare  belagte  med  Madratser. 
I  disse  kunde  man  skjule  fem  Personer.  Der  var  sørget  for 
Proviant  til  dem  for  flere  Dage,  og  frisk  Luft  tilførtes  Fadene 
igjennem  skjulte  Rør,  som  udmundene  under  Sengestederne  i 
Kahytten. 

Baadene  skulde  afseile  først  om  Aftenen  den  13de  Juli 
for  at  henlede  de  engelske  Krydseres  Opmærksomhed  paa  sig, 
hvis  de  ikke  ubemærket  kunde  slippe  forbi.  Om  Natten  skulde 
da  den  danske  Brig  følge  efter  dem. 

Den  12te  Juli  erfarede  General  Becker  af  Aviserne,  hvad 
der  var  skeet  i  Paris:  de  forbundne  Hæres  Indtog  i  Hoved- 
staden, den  provisoriske  Regjerings  og  begge  Kamrenes  Op- 
løsning og  Ludvig  den  Attendes  Indtog  i  Tuilerierne.      Der 

var  ikke  længere  nogen  Tid  at  give  bort;  hvert  øiebliks  Tøven 
kunde  medføre  de  alvorligste  Farer  for  Keiserens  personlige 
Sikkerhed.    Keiseren  maatte  tage  en  afgjørende  Beslutning. 

Han  lod  Capitain  Bessan  kalde  til  sig  og  hørte  opmærk- 
somt paa,  hvorledes  denne  udviklede  den  ovennævnte  Plan  til 
Flugt  i  alle  dens  Enkeltheder. 

Derpaa  sagde  han  til  ham:  «Jeg  har  taget  min  Beslut- 
ning, Capitain,  og  vil  reise  med  Dem  Natten  mellem  den 
13de  og  14de. » 

Paa  den  fastsatte  Dag  var  Alt  færdigt.  Bessan  begav 
sig  endnu  engang  til  Keiseren. 

Denne  modtog  ham  med  de  Ord:  «Naa,  det  er  Dem; 
Baadene  ere  klare?   Altsaa  iaften!    Terningen  er  kastet !» 

Kl.  11  om  Aftenen  den  13de  vare  alle  Dispositioner 
trufne.  Den  danske  Brig  ventede  kun  paa  Befaling  til  at 
løbe  ud;  Capitain  Bessan  speidede  i  Mørket  efter  Keiserens 
Skikkelse. 

General  Becker  begav  sig  til  Keiseren  og  sagde:  «Sire! 
Alt  er  færdigt;    Capitainen  venter  kun  paa  Deres  Majestæt." 

Napoleon  svarede,  at  han  strax  skulde  komme.  Men,  da 
han  skred  igjennem  Stuen  for  at  gaae  bort,  hørte  han,  at 
Damerne  i  Værelset  ved  Siden  af  græd  og  jamrede  over, 
at  Følget  skulde  skilles  ad,  indskibes  paa  tre  Fartøier  og 
underkaste  sig  en  saa  farefuld  Seilads.  Hustruerne  vilde  ikke 
skilles  fra  deres  Mænd,  og  flere  af  dem,  der  frivillig  havde 
tilbudt  sig,  beklagede  sig  bittert  over  at  skulle  gaae  ombord 
i  Baadene  og  ikke  kunne  følge  Keiseren  paa  Briggen.  Ja 
paa  Grund  af  denne  indbyrdes  Skinsyge  vare  flere  af  dem 
endnu  ikke  færdige  med  deres  Forberedelser  til  Afreisen. 
"Hvorfor  skulle  vi  desuden  reise  til  de  forenede  Stater?  Og 
om  nu  et  af  Skibene  bliver  taget?  Hvorledes  vil  det  da  gaae 
de  Fangne?  Var  det  dog  ikke  langt  bedre  og  naturligere  at 
gaae  til  England  end  at  udsætte  sig  for  alle  disse  Farer  og 
en  to  Maaneders  Seilads?  Ved  frivillig  at  overgive  sig  var  der 
Intet  at  frygte  for.   Den  største  Fare  var  i  alt  Fald  at  bMve 

tagen  til  Fange ;»  saaledes  \øå  det  i  Chor  fra  alle  Munde. 
Alle  raabte  paa  England.  Selv  Hertugen  af  Kovigo  sagde  til 
General  Becker:  «Kaad  dogKeiseren  til  at  opgive  dette  far- 
lige Forsøg  og  overgive  sig  til  Storbritanniens  Ædelnaodighed.') 

Napoleon,  der  siden  Slaget  ved  Waterloo  havde  givet 
altfor  meget  efter  for  sine  Omgivelsers  Kaad,  kunde  heller 
ikke  nu  modstaae  deres  indstændige  Bønner  og  de  Illusioner, 
de  vakte  hos  ham. 

«Nu  velan, i>  sagde  han,  «saa  lad  os  tage  til  England.« 

«Han  befalede  Bertrand  at  takke  de  Officerer,  der  havde 
villet  vove  deres  Liv  for  ham,  og  lade  Sagerne  udskibe. 

Næste  Morgen  sendte  han  de  Las  Cases  og  General 
Lallemand  til  Capitain  Maitland  paa  «Bellerophon»  for  at  erfare, 
hvad  Admiral  Hotham,  der  krydsede  i  Nærheden,  havde  sagt 
angaaende  den  Modtagelse,  han  kunde  vente  hos  Englænderne. 
Men  heller  ikke  nu  fik  han  noget  bestemt  Svar.  Maitland 
erklærede  sig  villig  til  at  tage  ham  ombord  og  føre  ham  til 
England.  Han  havde  ingen  specielle  Instruction  er,  men  han 
troede  at  turde  udtale  som  sin  personlige  Anskuelse,  at  Eng- 
land vilde  skjænke  Keiseren  den  samme  gjæstfrie  Modtagelse, 
som  det  havde  skjænket  saa  mange  berømte  Flygtninge. 
Garantier  kunde  han  ikke  give,  men  han  ventede  Alt  af  sine 
Landsmænds  Høimodighed. 

Med  dette  Svar  vendte  de  tilbage  til  øen  Aix,  hvor 
Napoleon  havde  opholdt  sig  i  de  to  sidste  Dage.  Svaret  be- 
hagede ikke  Keiseren.  For  sidste  Gang  samlede  han  sine 
Trofaste  omkring  sig  for  med  dem  at  drøfte  alle  MuHgheder 
af  den  uigjenkaldelige  Beslutning,  han  havde  fattet.  Alle 
udtalte  sig  for  at  reise  til  England  og  udmalede  det  vidun- 
derlige Indtryk,  Keiserens  Ankomst  dertil  vilde  fremkalde. 
Kun  Lallemand  erklærede  sig  herimod  og  raadede  ham  til  at 
modtage  Bessans*  Tilbud.  Napoleon  kastede  et  prøvende  Blik 
paa  Forsamlingen  og  endte  al  Strid  med  de  Ord: 

«Min  Beslutning  er  fattet,  jeg  skriver  til  Prindsregenten, 
og  imorgen  gaae  vi  ombord  paa  den  engelske  Krydser.« 

Hans  Følge  skiltes  ad  for  at  gjøre  deres  Forberedelser 
til  Afreisen,  og  Napoleon,  der  var  blevet  alene  tilbage, 
skrev  følgende  Brev  til  Prindsregenten : 

»Deres  Kongelige  Høihed!  Priisgiven  de  Partier,  hvori 
mit  Land  er  deelt,  og  de  europæiske  Stormagters  Fjend- 
skab, har  (jeg  endt  min  politiske  Bane,  og  jeg  kommer  som 
Themistokles  for  at  sætte  mig  ved  det  britiske  Folks  Arne. 
Jeg  stiller  mig  under  dets  Loves  Beskyttelse,  hvilken  jeg  ud- 
beder mig  hos  Deres  Kongelige  Høihed  som  den  mægtigste, 
den    meest    udholdende    og    den    høimodigste    blandt   mine 

Fjender. 

Napoleon.« 

Dette  saa  værdige  og  kortfattede  Brev  skulde  Gourgaud 
bringe  til  London,  og  de  Instructioner,  han  fik  med,  lød  paa, 
at  han  paa  det  Bestemteste  skulde  erklære,  at  Napoleon,  hvis 
man  ikke  tillod  ham  at  reise  til  de  forenede  Stater,  bestandig 
vilde  forblive  i  England.  Der  vilde  han  tage  Bolig  paa  en 
Villa  10ål2  Miil  fra  London  under  Navn  af  »Oberst  Duroc.» 
Gourgaud  blev  tilligemed  Hr.  de  Las  Cases  strax  afsendt  til 
»Bellerophon«  for  at  meddele,  at  Napoleon  vilde  gaae  ombord 
der  næste  Dag  og  for  at  anmode  om  et  Skib  til  at  overføre 
General  Gourgaud  til  England.  Capitain  Maitland  var  ude 
af  sig  selv  afHenrykkelse  ved  Forestillingen  om,  at  han  skulde 
nyde  den  Ære  at  bringe  Aarhundredetå  Helt  til  England;  i 
sin  Glæde  lovede  han  at  ville  modtage  ham  paa  den  meest 
ærefulde  Maade  og  lod  ufortøvet  General  Gourgaud  seile  til 
England  paa  Corvetten  «Slany»,  som  var  kommet  Natten 
iforveien. 

Endnu  havde  Keiseren  Valget  imellem  to  Udveie  til 
Frelse : 

Han  kunde  modtage  Capitain  Bessans  Tilbud. 

Han  kunde  lade  største  Delen  af  sit  Følge  blive  tilbage 
paa  øen  Aix  og  kun  med  een  eller  to  Officerer  tage  til  Kysten 
ved  Bordeaux,  hvor  deels  Corvetten  »Bajadere«  under  Baudins 
Commando  endnu  ventede  paa  ham,   og  i  hvis  Nærhed  deels 

en  Mængde  amerikanske  Coffardimænd  laa.  Paa  een  af*  dem 
gik  lians  Broder  Joseph  Bonaparte  faa  Dage  efter  ombord 
og  naaede  lykkelig  de  forenede  Stater. 

Han  kunde  endelig  begive  sig  til  det  Indre  af  Landet, 
støde  til  Hæren  ved  Loire,  der  samle  alle  de  over  den  østlige 
og  vestlige  Deel  af  Frankrig  spredte  Hærafdelinger  og  med 
disse  betydelige  Kræfter  gjøre  en  Modstand,  som  kunde  blive 
ødelæggende  for  de  Forbundne. 

Sikkert  tænkte  han  over  disse  forskjellige  Hjælpekilder  i 
Natten  mellem  den  14de  og  15de  Juli.  Men  at  nære  Tvivl 
om  Englands  Høimodighed  og  Ærlighed  var  efter  hans  Fore- 
stilling at  fornærme  et  tappert  og  mægtigt  Folk. 

Anderledes  dømte  flere  af  hans  hengivne  Beundrere. 
Capitain  Poné  sagde  til  General  Gourgaud,  før  han  skulde 
gaae  ombord  paa  Bellerophon  i  den  ovennævnte  Sendelse: 
«Siig  dog  for  Guds  Skyld  til  Keiseren,  at  han  tager  feil  af 
Englænderne  og  deres  Kegjering.  Jeg  kjender  dem!  Han  vil 
komme  til  at  fortryde  sit  Valg;  noget  Værre  kunde  han  ikke 
gjøre.  Gjør  endelig  Alt  for  at  faae  ham  til  at  opgive  sin 
Beslutning!« 

Capitain  Bessan  kom  om  Aftenen  den  14de  for  at  tage 
Afsked  med  Keiseren.  Denne  forærede  ham  en  kostbar,  dob- 
beltløbet Jagtbøsse,  som  han  selv  havde  brugt,  og  sagde: 
«Jeg  kan  i  dette  Oieblik  ikke  tilbyde  Dem  Andet  end  dette 
Vaaben.  Vil  de  modtage  det  til  Erindring  om  mig?»  Over- 
vældet af  sine  Følelser  kastede  Bessan  sig  for  Keiserens 
Fødder  og  bønfaldt  ham  om  ikke  at  overgive  sig  til  Eng- 
lænderne. (I Endnu  er  Intet  tabt,  inden  to  Timer  ere  Deres 
Majestæts  Sager  ombord  paa  Briggen,  og  jeg  letter  strax 
Anker.))  Keiseren  var  urokkelig,  og  Marechal  Bertrand,  der 
netop  traadte  ind  i  Stuen  i  dette  øieblik,  sagde:  »Deres 
Bønner  ere  til  ingen  Nytte,  Capitain!  Deres  Hengivenhed  er 
priisværdig,  Deres  Adfærd  ædel,  men  Keiseren  kan  ikke  længere 
træde  tilbage."  —  «Saa  har  jeg  intet  Andet  at  gjøre  end  at 
tage  Afsked  med  Deres  Majestæt  og  reise  bort  med  den  Brig, 

der  var  bestemt  for  Deres  Majestæt.  Jeg  skal  nøiagtig  følge 
den  Vei,  De  har  billiget,  og  Tiden  vil,  frygter  jeg,  kun  altfor 
snart  vise  Deres  Majestæt,  hvilket  Valg  der  vilde  have  været 
det  sikkreste.') 

Han  gik  ombord  paa  "Magdalene«,  lettede  Anker  Kl.  10 
samme  Aften  og  løb  ud  i  rum  Sø  uden  i  fjerneste  Maade  at 
blive  foruroliget  af  de  engelske  Krydsere;  derpaa  styrede  han 
mod  Kiel  og  naaede  lykkelig  dertil. 

Medens  Keiseren  den  15de  Juli  Kl.  3  om  Morgenen  var 
ved  at  klæde  sig  paa  for  at  gaae  ombord  paa  <'Bellerophon», 
leverede  General  Becker  ham  et  Brev,  hvori  Baron  Bonne- 
foux,  Søpræfecten  i  Kochefort,  underrettede  ham  om,  at  man 
med  det  Allerførste  kunde  vente  Fregatcapitain  de  Eigny, 
som  var  paa  Veien  fra  Paris  med  Befaling  til  at  anholde 
Napoleon. 

Da  Keiseren  havde  endt  sin  Paaklædning,  gik  han  om- 
bord paa  den  franske  Brig  « Spurven«,  som  for  fulde  Seil 
ventede  ham  ved  øen  Aix.  Her  tog  han  Afsked  med  Gene- 
ral Becker,  hvem  han  takkede  for  den  Opmærksomhed,  han 
havde  viist  ham,  og  som  paa  sin  Side  var  aldeles  overvældet 
af  sine  Følelser.  Han  vilde  ikke  tillade  Generalen  at  følge 
med  til  de  fjendtlige  Skibe.  «Vi  maae  tænke  paa  Frankrig,« 
sagde  han;  «det  er  af  egen  frie  Villie,  jeg  gaaer  ombord  paa 
Krydseren.  Fulgte  De  med  mig,  vilde  man  ganske  sikkert 
sige,  at  De  havde  udleveret  mig  til  Englænderne.  Jeg  vil 
ikke  have,  at  endog  blot  en  Mistanke  om  en  saadan  Skjændsel 
skulde  kunne  hvile  paa  Frankrig.« 

Briggen  styrede  lige  mod  «Bellerophon».  Her  herskede 
den  dybeste  Taushed,  den  meest  spændte  Forventning.  Alt 
var  pudset  og  blankt,  hver  Matros  paa  sin  Plads,  og  Capitain 
Maitland  ventede  Keiseren  i  Spidsen  for  sin  Stab.  Ærbødig 
traadte  han  hen  til  Faldrebet  og  rakte  Keiseren  Haanden. 
«Hr.  Capitain,«  sagde  denne,  «jeg  gaaer  ombord  paa  Deres 
Skib  for  at  stille  mig  under  de  engelske  Loves  Beskyttelse. »  — 

"Ingen  har  nogensinde  fortrudt,«  svarede  Maitland,  «at  have 
betroet  sig  til  Englands  Høimod.« 

Med  funklende  -Øine  fulgte  den  franske  Besætning  paa 
« Spurven«  deres  Keiser,  saalænge  de  kunde  see  ham.  I 
sanime  -Øieblik,  han  forsvandt  for  deres  -Øine,  tordnede  et 
langt,  rullende  «Keiseren  leve!«  fra  Skibet.  Det  var  det 
sidste  Farvel,  den  sidste  jublende  franske  Hyldest,  der  nogen- 
sinde skulde  lyde  for  Napoleons  øren.  Paa  dette  Tegn  strøg 
de  franske  Fregatter  «Saale«  og  « Medusa«  inde  paa  Rheden  det 
trefarvede  Flag,  og  Keiseren  saaerfra  "Bellerophons«  DækBour- 
bonnernes  hvide  Flag  indtage  dets  Plads.  Det  første  Keiser- 
dømme  var  forsvundet  for  stedse! 

Knap  en  Time  efter  ankom  den  engelske  Admiral  Hot- 
ham. Han  udbad  sig  Tilladelse  til  at  blive  forestillet  for 
Napoleon  og  indbød  ham  næste  Dag  ombord  i  sit  Skib,  hvor 
han  modtoges  paa  fyrstelig  Viis,  men  han  foretrak  at  gjøre 
Reisen  til  England  ombord  i  det  mindre  beqvemme  «Bellero- 
phon«  nærmest  af  Velvillie  for  Capitain  Maitland,  for  hvis 
Avancement  han  antog,  at  denne  Omstændighed  kunde  være 
fordeelagtig. 

Næste  Morgen  Kl.  8,  den  17de  Juli,  lettede  «Bellerophon» 
tilligemed  «Myrmidonen»  og  styrede  mod  Englands  Kyst.  «Belle- 
rophon »  var  et  af  de  ældste  Skibe  i  den  engelske  Flaade ;  det 
havde  deeltaget  i  Slaget  vedAbukir  og  der  lidt  meget.  Dets 
Armering  skrev  sig  fra  samme  Tid  og  var  følgelig  meget  slet. 
Det  var  en  yderst  slet  Seiler,  og  det  ankom  først  paa  Plymouths 
Rhed  den  26de  Juli  efter  9  Dages  Seilads.  Dette  viser  nok- 
som, at  de  franske  Fregatter,  der  vare  nye  og  meget  hurtig- 
seilende  Skibe,  havde  havt  alle  Fordele  paa  deres  Side,  hvis 
Napoleon  havde  bestemt  sig  for  at  undflye. 

Efterretningen  om,  at  Napoleon  var  gaaet  frivillig  ombord 
paa  Engelskmanden,  vakte  den  største  Overraskelse  baade  i 
Paris  og  London.  Selv  de  Forbundnes  Generaler  kunde  næsten 
ikke  troe  det  muligt. 

16* 

Saasnart  det  rygtedes,  at  Napoleon  var  ankommet  til 
Plymouth,  kom  hele  Landet  i  Bevægelse.  Langveis  fra  reiste 
Folk  til  denne  Stad  for  at  faae  Keiseren  at  see.  Utallige 
Anmodninger  rettedes  til  Capitain  Maitland  om  at  faae  Tilla- 
delse til  at  gaae  ombord,  men  de  bleve  alle  afslaaede.  Enhver 
Forbindelse  imellem  Skibet  og  Land  blev  paa  det  Strengeste 
forbudt.  Ikke  alene  Baadene  fra  «Bellerophon»  men  ogsaa  en 
heel  Deel  Baade  fra  andre  Krigsskibe  i  Havnen  bleve  lagte 
tæt  sammen  rundt  omkring  Fregatten  for  at  holde  det  Mylder 
af  Fartøier  borte,  som,  fulde 'af  Passagerer,  søgte  ud  til  Fre- 
gatten. Søen  var  i  stor  Afstand  rundt  om  denne  bogstavelig 
oversaaet  med  Fartøier  af  alle  Slags,  som  puffedes  og  trængtes, 
for  at  de  Nysgjerrige  kunde  faae  et  Glimt  af  den  Mand  at 
see,  hvis  Navn  saalænge  havde  fyldt  Europa  med  Beundring, 
og  alene  ved  Trykket  af  denne  umaadelige  Masse  klemtes 
ofte  Afspærringsbaadene  heelt  ind  mod  Fregattens  Sider. 

Napoleons  Skrivelse  til  Prindsregenten  kom  ikke  til  denne. 
Troløs  brød  Capitainen  paa  Corvetten  Slany  det  givne  Løfte 
og  vilde  ikke  tillade  General  Gourgaud  at  gaae  iland.  Den 
21te  Juli  modtog  Keiseren  en  paa  Fransk  affattet  Skrivelse, 
der  meddeelte  ham,  at  « Napoleon  Bonaparte  skulde  føres  til 
Sanct  Helena  og  kun  turde  medtage  fire  Ledsagere  under 
Forudsætning  af,  at  disse  først  erklærede  sig  for  den  engelske 
Regjerings  Krigsfanger."  Samme  Dag  lettede  « Bellerophon »  og 
gik  til  Torbay,  hvor  Admiral  Kockburn  befandt  sig  ombord 
paa  «Northumberland».  Om  Aftenen  den  7de  August  under- 
rettede denne  Officeer  Napoleon  om,  at  den  engelske  Kegjering 
betragtede  ham  som  Krigsfange,  og  at  han  havde  Befaling 
til  at  fratage  ham  hans  Penge  og  Vaaben,  ja  selv  haus  Kaarde. 
Den  sidste  Bestemmelse  gav  Anledning  til  en  hidsig  Indsi- 
gelse fra  General  Bertrands  Side,  idet  han  gjorde  den  Be- 
mærkning, at,  naar  man  gav  Kaarden  tilbage  selv  til  Officerer, 
der  vare  tagne  til  Fange  paa  Valpladsen,  saa  kunde  vel  Keise- 
ren idetmindste  gjøre  Fordring  paa  den  samme  Ket.  Admi- 
ralen tillod  da  paa  sit  eget  Ansvar,  at  Keiseren  beholdt  det 

Vaaben,  han  saa  længe  havde  ført  med  en  saa  stor  Hæder. 
Man  undsaae  sig  ikke  ved  at  gjennemsøge  Alt,  hvad  Keise- 
ren  førte  med  sig,  paa  det  Smaaligste,  Stykke  for  Stykke,  og 
fratog  ham  endogsaa  flere  Værdigjenstande,  som  han  havde 
havt  Lov  til  at  beholde.  Først  da  denne  skammelige  Ran- 
sagning var  forbi,  tillodes  det  ham,  den  8de  August,  at  for- 
lade "Bellerophon«  og  gaae  ombord  paa  «Northumberland». 

Napoleons  Holdning  ligeoverfor  al  den  skammelige  Ad- 
færd, man  viste  imod  ham,  var  værdig  og  rolig;  ingen  Klage, 
ingen  Fortrydelse  lød  fra  hans  Læber.  Det  var  den  samme 
Eesfgnation,  som  havde  hvilet  over  al  hans  Færd  paa  hans 
hele  Reise,  men  aldrig  saa  snart  havde  han  sat  Foden  paa 
«Northumberland»s  Dæk,  før  han  atter  gjenvandt  den  Røst  og 
de  Kræfter,  der  syntes  at  have  forladt  ham  siden  hans  Neder- 
lag og  Fald,  og,  idet  han  atter  reiste  sig  i  sin  hele  Stolthed, 
udslyngede  han  imod  England  den  Fordømmelsesdom ,  der 
altid  vil  hvile  tungt  paa  det: 

"Jeg  protesterer  herved  høitidelig  for  Himlens  og  Men- 
neskers Aasyn  imod  den  Krænkelse,  man  har  tilføiet  mine 
helligste  Rettigheder  ved  med  Magt  at  raade  over  min  Per- 
son og  min  Frihed.  Jeg  er  frivillig  gaaet  ombord  paa  "Belle- 
rophon«:  jeg  er  ikke  Fange;  jeg  er  Englands  Gjæst. 

«Saasnart  jeg  satte  min  Fod  paa  «Bellerophon'>s  Dæk,  sad 
jeg  ved  det  britiske  Folks  Arne.  Hvis  Regjeringen  ved  at 
befale  «Bellerophons»  Capitain  at  modtage  mig  saavel  som  mit 
Følge  kun  har  villet  lægge  en  Snare,  da  har  det  forraadt  sin 
Ære,  plettet  sit  Flag. 

«Naar  denne  Daad  fuldbyrdes,  ville  Englænderne  for- 
gjæves  tale  om  deres  Ærlighed,  deres  Love,  deres  Frihed. 
Britisk  Troskab  vil  være  udslukt  i  «Bellerophon»s  Gjæst- 
frihed. 

«Jeg  appellerer  til  Historien;  den  vil  sige:  en  Fjende, 
som  i  tyve  Aar  forte  Krig  mod  det  engelske  Folk,  kom  fri- 
villig for  i  sin  Ulykke  at  søge  et  Asyl  under  dets  Love; 
hvilket  mere  slaaende  Vidnesbyrd    kunde   han   vel   give  paa 

sin  Agtelse  og  sin  Tillid?    Men  hvorledes  gjengjældte  man  i 

England  hans  Heisind?     Man  afslog  at  række  denne  Fjende 

en  gjæstfri  Haand,  og,  da  han  havde  overgivet  sig  i  god  Tro, 

tilintetgjorde  man  ham! 

Napoleon.') 

«Northumberland»  gik  under  Seil  om  Eftermiddagen  den 
8de  August.  En  eneste  Gang  før  Udlobet  af  Canalen  kunde 
Napoleon  skimte  den  franske  Kyst.  Det  var  paa  Høiden  af 
Cap  de  laHogue.  Man  fortæller,  at  han,  da  han  gjenkjendte 
den,  strakte  Hænderne  mod  Strandbredden  og  raabte  med  dybt 
rørt  Stemme:  »Farvel,  du  Tappres  Land!  Farvel,  kjære  Frank- 
rig! Blot  nogle  Forrædere  mindre,  saa  vilde  Du  endnu  være 
den  store  Nation,  Verdens  Herskerinde!« 

Da  han  den  17de  Obtober  efter  tresindtyve  Dages  Sei- 
lads  saae  ud  over  Havet,  skimtede  han  heelt  ude  i  Horisonten 
en  mørk  Plet,  som  -Øiet  næppe  kunde  skjelne  midt  i  det 
uhyre,  eensomme  Hav.  Dette  Punkt  voxede,  efterhaanden 
som  Skibet  skred  fremad.  Han  spurgte,  hvad  dette  mærke- 
lige Skjær  hed :  han  hørte  Navnet  uden  at  blegne  og  betrag- 
tede det  længe  i  Taushed:  det  var  den  golde  Klippe,  som 
England  havde  udseet  til  at  være  hans  Fængsel  og  hans  Grav! 

C.  R. 

I. 

JJen  10de  Januar  1638  fødtes  en  af  Danmarks  genialeste 
Mænd,  der  i  Daaben  fik  Navnet  Niels  Stensen  og  var  Søn  af 
en  hos  Christian  den  Fjerde  vel  anseet  Guldsmed.  I  den  lærde 
Verden  blev  han  siden  berømt  under  Navnet  Nicolaus  Steno, 
Stenonis  eller  Stenonius.  Han  var  som  Dreng  sygelig;  derfor 
holdt  han  sig  inde,  afsondret  fra  Kammeraternes  vilde  Lege, 
og  blev  herved  tidlig  ledet  hen  til  Grublen  og  en  vis  Tung- 
sindighed. I  Aaret  1656  blev  han  Student,  og  to  Aar  senere 
kæmpede  han  paa  Kjøbenhavns  Volde  mod  Svenskerne. 

Der  var  paa  den  Tid  næppe  nogen  Videnskab,  i  hvilken 
der  yttrede  sig  et  saa  stærkt  bevæget  Liv  som  i  Physiologien. 
Omtrent  40  Aar  iforveien  havde  Englænderen  William  Har- 
vey opdaget  Blodets  Kredsløb,  hvilket  gav  Stødet  til  en  Kække 
hurtigt  efter  hinanden  følgende  Opdagelser,  som  i  en  utrolig 
kort  Tid  gave  nyt  Syn  paa  de  dyriske  Livsfun  etioner.  Aselli 
fandt  Mælkekarrene  1622**),  ogAarene  1648 — 52  ere  minde- 


*)  Foruden  andre  Kilder  er  der  til  denne  Afhandling  væsentlig  benyttet: 
N.  M.Peter  sen  s  Literaturhist.  3.  B.  Hist.  Tidsskrift  3.  R.  4.  B. 
Swaramerdam:  Biblia  naturæ.  Den  franske  Udgave  af  A.  Bou- 
rignons  Værker,  ogla  viedeDmslle  Antoinette  BourignonJ, 
écrite  par  elle  mérae. 

**)  I  N.  M.  Petej'sens  Literaturhist.  bliver  denne  Opdagelse  sat  sex 
Aar  førend  Kredsløbets,  Feilen  hidrører  fra,  at  det  Aar,  Harvey 
udgav  sin  Bog  derom,  nemlig  1628,  er  blevet  anseet  for  Opdagel- 
sesaaret,  hvilket  i  Virkeligheden  ligger  9  Aar  længere  tilbage,  alt- 
saa  1619. 

værdige  ved  Pequet's,  Eudbeck's  og  Thomas  Bartholin's  Iagt- 
tagelser af  do  lymphatiske  Kar  og  derhen  horende  Redskaber, 
hvorom  Fortiden  ingen  Anelse  havde  havt. 

Herhjemme  var  der  en  halv  Snees  Aar,  før  Stensen  blev 
Student,  oprettet  et  Anatomikammer,  ved  hvilket  den  som 
practisk  Anatom  hæderligt  bekjendte  Simon  PauUi  underviste. 
Denne  Mand  har  skrevet  den  første  danske  Botanik.  I  Aaret 
1648  afstod  Paulli  Professoratet  til  den  berømte,  lærde  Thomas 
Bartholin.  Denne  havde  havt  den  Lykke  at  tilbringe  en  Deel 
af  sin  Ungdom  i  Huset  hos  Oluf  Worm,  hvor  han  blev  be- 
kjendt  med  Videnskabens  mægtige  Fremskridt;  fra  1641 — 43 
opholdt  han  sig  i  Padua,  Vuggen  for  Tidens  store  Opdagelser, 
og  saasnart  denne  unge,  høitbegavede  og  allerede  berømte 
Mand  havde  begyndt  sine  Forelæsninger,  samlede  han  hurtigt 
en  Skare  af  begeistrede,  lærelystne  Elever  omkring  sig.  Iblandt 
disse  bleve  Ole  Borch  og  Niels  Stensen  de  navnkundigste. 

Da  Stensen  i  en  Alder  af  22  Aar  drog  til  Holland,  anbe- 
falede Bartholin  ham  paa  det  Bedste,  og  han  blev  derfor  vel 
modtaget  af  Blasius  i  Amsterdam.  Han  havde  ikke  blot  gjort 
grundige  Studier  i  Anatomi,  Medicin  og  de  derhenhørende 
Videnskaber,  men  han  var  tillige  dygtig  i  levende  og  døde 
Sprog,  Philosophi  og  Mathematik,  hvilke  to  Fag  i  saa  hei 
Grad  interesserede  ham,  at  han  endog  i  sin  Ungdom  tænkte 
paa  at  vælge  dem  til  Livsstudium  og  da  navnlig  Geometrien. 
Han  beskrives  som  en  blid  ung  Mand  med  et  tungsindigt, 
beskedent  og  vindende  Væsen.  Af  Naturen  var  han  nærsynet 
og  havde  særdeles  skarpt  Blik  for  smaae  Gjenstande,  hvilket 
i  Forening  med  en  usædvanlig  Behændighed  i  at  bruge  Dis- 
sectionskniven  satte  ham  i  Stand  til  uden  ringeste  Vanske- 
lighed at  udføre  Præparater,  der  bleve  beundrede  af  de  største 
Anatomer. 

Blasius  optog  ham  i  sit  Huus,  og  rastlos  fortsatte  Stensen 
her  sine  Studier.  En  Dag,  fortæller  han  i  et  Brev  til  Bar- 
tholin, havde  han  kjobt  Hovedet  af  et  Faar  og  var  i  deres 
lille  Museum  i  Færd    med   at  borttage  Hjernehinderne    for 

at  undersøge  Hjernen  — ,  da  falder  det  ham  ind  at  eftersee 
et  Kar  i  Mundhulen,  —  og  han  opdager  Orespytkjertlernes 
Udforselscanal,  Blasius  vilde  først  ikke  ret  troe  paa  Opda- 
gelsen, men  Stensen  fandt  ligeledes  Canalen  paa  Hovederne 
af  andre  Dyr;  de  berømte  Lærde,  Sylvius  og  van  Horne,  god- 
kjendte  den,  og  den  Sidste  gav  i  en  Forsamling  af  udmær- 
kede Lærde  Canalen  Navnet:  ductus  Stenonianus  (Stensens 
Canal).  Herved  var  vor  Landsmands  Ry  grundlagt,  men  Bla- 
sius forfulgte  ham  med  bittert  Had  og  tilegnede  sig  Æren. 
Der  var  ogsaa  Andre,  som  forledte  af  Misundelse  angrebe 
ham,  ofte  paa  en  usømmelig  Maade,  og  disse  Stridigheder  be- 
vægede Stensen  til  at  drage  til  Leyden.  I  Aaret  1662  fulgte 
hans  anden  større  Opdagelse,  nemlig  af  Svedkjertlerne,  hvor- 
ved Læren  om  Uddunstningerne  fik  et  forandret  Udseende. 
I  denne  By  studerede  han  Anatomi,  Medicin  og  Chemi  under 
Sylvius  og  van  Horne ;  hans  Medstuderende  var  den  siden  ver- 
densberømte Swammerdam,  med  hvem  han  senere  traf  sammen 
i  Paris.  Omtrent  ved  denne  Tid,  eller  maaskee  lidt  senere, 
fuldendte  han  sine  Undersøgelser  over  Kjertierne  og  de  gjen- 
nem  disse  afsondrede  Vædsker,  hvilket  maaskee  er  hans  for- 
trinligste anatomiske  Værk. 

Derpaa  tog  han  fat  paa  Musklerne,  og  som  det  fødte 
Geni  bragte  han  atter  her  Klarhed  i  Mørket,  hvorved  han 
fik  Plads  mellem  de  store  Naturforskere,  som  Blodkredsløbets 
Opdagelseshistorie  har  skjænket  udødelig  Ære. 

Ligefra  Hippokrates'  Tid  havde  Hjertet  været  en  gaade- 
fuld  Ting,  ubegribelig,  ja,  næsten  overnaturlig.  Man  antog 
det  for  Sjælens  Sæde,  Arnestedet  for  indre  Varme,  et  Værk- 
sted ikke  blot  for  Blodet,  men  tillige  for  et  Fluidum  og  for 
Livsaanderne.  Dette  Væv  af  Phantasterier,  som  overleveredes 
fra  Slægt  til  Slægt  i  lange  Tider,  og  som  nu  var  voxet  fast  i 
Opfattelsen  og  havde  faaet  Hævd,  tilintetgjorde  Niels  Stensen. 
Hjertet  er  en  simpel  Muskel  og  ikkun  et  Bevægelsesredskab, 
forklarer  han. 

Dette  synes  i  vor  Tid  at  være  en  selvforstaaelig  Sag; 
enhver  Skoledreng  veed  det.  Vistnok,  men  det  er  Geniets  Gave 
i  den  mørke  Tid  selvstændig  og  uhildet  at  skue  Sandheden 
og  med  Overbeviisningens  Mod  og  stærke  Magt  at  for- 
kynde den. 

Medens  Stensen  arbeidede  saa  ivrigt  og  med  saa  stort 
Held  i  Videnskabens  Tjeneste,  var  hans  Fader  død,  og  1664 
modtog  han  Budskab  om  sin  Moders  og  flere  Slægtninges 
Bortgang,  hvilket  bevægede  ham  til  at  reise  hjem. 

Han  blev  særdeles  vel  modtagen  i  Kjobenhavn,  men  reiste 
dog  snart  atter  udenlands.  Aaret  efter  opholdt  han  sig  i 
Paris,  kummerfuld  og  nedbøiet.  Thevenot*.)  viste  ham  her 
megen  Venlighed.  Denne  Mand  var  i  Besiddelse  af  en  alsidig 
Dannelse  og  omfattende  Kundskaber  i  Sprog,  og  da  navnlig 
orientalske,  Mathematik,  Geographi  og  Historie.  Opmuntret 
af  denne  indflydelsesrige  Mand  hengav  Stensen  sig  paany  til 
sine  anatomiske  Undersøgelser,  og  studerede  desuden  Chemien. 

I  Thevenot's  Huus  samledes  adskillige  af  de  dygtigste 
Lærde  og  dannede  et  saakaldet  »Akademi, »  af  hvilket  Sten- 
sen blev  et  anseet  Medlem.  For  dette  Akademies  Medlemmer 
foredrog  han  de  Kesultater,  hvortil  han  var  kommen  ved  Under- 
søgelsen af  Hjernen,  og  disse  bleve  senere  nedlagte  i  et  Skrift, 
i  Anledning  af  hvilket  Flourens,  en  af  Nutidens  betydeligste 
Physiologer,  kalder  Stensen  «den  første  sande  Anatom  af 
Hjernen,"  fordi  det  er  ham,  der  først  har  seet  Hjernefibrene, 
det  Væsentligste  i  dette  Organs  Bygning.  Altsaa  ogsaa  paa 
dette  Punkt  vandt  han  sig  uvisnelig  Hæder. 

Disse  store  Opdagelser  vare  fulgte  Slag  i  Slag  —  næsten  uden 
Anstrengelse,  som  han  selv  beretter ;  men  de  forskaffede  ham  en 
høi  Rang  iblandt  de  Lærde.  Overalt  blev  han  hædret  og  vel 
modtagen.  Den  Gang  var  han  endnu  næppe  27  Aar ;  hvad  Un- 
der, at  man  saae  op  til  ham  som  til  den,  af  hvem  man  kunde 


*)  Naar  Stansens  udmærkede  Biograph,  N.  M.  Petersen,  lader  ham 
studere  Anatomi  underf  Thevenot,  da  beroer  dette  paa  en  Feil- 
tagelse. 

haabe  det  Største  —  da  indtraf  der  et  mærkeligt  Omslag  i  hans 
Sind,  som  drog  hans  Tanker  over  i  en  heel  ny  Ketning  og 
standsede  ham  paa  den  saa  ærefuldt  begyndte  Bane. 

Den  berømte  Bossuet,  der  var  indtagen  af  Stensens  Begavelse, 
Kundskabsrigdom  og  beskedne  Fremtræden,  samtalte  ofte  med 
ham  om  religieuse  Emner.  Men  det  synes  ikke,  som  om  disse 
Samtaler  have  gjort  noget  betydeligt  Indtryk  paa  Stensen, 
«thi,'»  siger  han,  « Studiet  af  Naturen,  hvortil  jeg  udelukkende 
havde  hengivet  mig,  tillod  mig  endnu  ikke  alvorligt  at  tænke 
over  Keligionen.«  Imidlertid  foretog  han  en  Keise  til  Italien, 
og  i  Foraaret  1666  steg  han  i  Land  ved  Livorno.  Storher- 
tugen af  Toscana  saavelsom  dennes  Broder,  Cardinal  Leopold, 
yndede  særligt  Naturvidenskaberne  og  havde  samlet  en  Skare 
af  dens  værdigste  Dyrkere  omkring  deres  Hof.  Iblandt  disse 
blev  Stensen  vel  optagen;  Storhertugen  anviste  ham  Qvarteer, 
Underholdning,  Stipendier  og  udnævnte  ham  endog  til  sin 
Læge.  En  saadan  Venlighed  og  Beundring,  som  han  her  mødte, 
havde  han  endnu  ikke  kjendt  Mage  til  paa  sin  straalende 
Bane.  Som  tidligere  granskede  han  endnu  saare  ivrigt  i  Na- 
turen, og  her,  i  det  yndige  Etrurien,  begyndte  han  paa  sine 
geologiske  Studier,  der  engang  skulde  bringe  ham  en  ny  Hæ- 
derskrands,  uden  dog  at  forsømme  Philosophien  og  Anatomien. 
I  Aaret  1667  udkom  saaledes  i  Florents  et  betydeligt  Værk 
om  Musklerne,  hvori  han  fremsætter  den  Anskuelse,  at  disses 
Sammensætning  og  Bevægelse  bør  opfattes  efter  Mathema- 
tikens  Love.  Den  stærke  Tænker  er  atter  her  forud  for  sin 
Tid;  thi  hvad  han  allerede  den  Gang  udtalte,  er  først  i  vore 
Dage  bleven  gjennemført  i  Physiologien.  Til  Forsvar  for  sin 
nye  Methode  siger  han  blandt  Andet:  Astronomen  og  Opti- 
keren have  behandlet  Naturens  Frembringelser  mathematisk, 
efterhaanden  som  deres  Indsigt  i  disse  Ting  tiltog,  og  selve 
Musklernes  Sammensætning  fordrer  med  en  vis  Nødvendighed, 
at  de  forklares  mathematisk.  Men  hvi  skulde  jeg  forbeholde 
Musklerne,  hvad  der  jo  tilkommer  hele  Legemet?  Vort  Legeme 
er  et  Organ,    sammensat  af  tusinde  Organer,    og  den,    der 

antager,  at  det  tilfulde  kan  gjennemgranskes  uden  Mathema- 
tikens  Hjælp,  han  maa  nødvendigviis  antage,  at  Materien  er 
uden  Udstrækning,  Legemet  uden  Form.« 

I  disse  Linier  har  han  kort  og  klart  angivet  Mathema- 
tikens  Anvendelse  i  Physiologien  og  tillige  Grændsen  derfor; 
thi  hvad  der  ligger  udover  Udstrækning  og  Form,  magter 
den  ikke. 

Storhertugen  sendte  Sten  sen  adskillige  Gjenstande  til 
Undersøgelse,  deriblandt  ogsaa  et  stort  Haifiskehoved.  Ved 
omhyggeligt  Studium  af  dette  kom  han  til  den  Slutning,  at 
de  saakaldte  «glossopetræ»,  tandlignende  Forsteninger,  ere  Tæn- 
der hidrørende  fra  Forverdenens  Haier.  (Enhver  som  har 
besøgt  Stevns  eller  Møens  Klint,  vil  ofte  have  fundet  dem  i 
Kridtet).  Det  var  det  første  Skridt  paa  Geologiens  Bane  og 
med  det  Samme  det  første  Anløb  til  Fjernelsen  af  en  gammel 
Vildfarelse.  Derpaa  fulgte  nogle  Arbeider  om  Ægget  og  ende- 
lig 1669  hans  geologiske  Værk.  Heri  viser  han  sig  paany 
som  det  mægtige  Geni,  hvis  Tanke  Samtiden  ikke  kan  magte. 
Hans  Skrift  blev  derfor  upaaagtet  i  omtrent  100  Aar;  Sven- 
skeren Tylas  var  den  Første,  som  drog  det  frem,  og  derpaa 
den  berømte  Geolog  Werner,  der  grundede  sit  System  paa 
den  deri  indeholdte  Betragtning. 

Herodot,  Ovid  og  Plinius  have  Bemærkninger  og  Iagtta- 
gelser vedrørende  Jordbundslæren.  Forsteninger  af  Dyr  og 
Planter  blive  kaldte  « Naturspil »,  og  Lagdeling  have  de  intet 
Begreb  om.  Omtrent  paa  samme  Trin  stod  man  endnu,  da 
Stensen  traadte  frem.  Deluc  giver  ham  Hædersnavnet:  le 
premier  vrai  géologue  (den  første  sande  Geolog).  I  Hoffmanns 
«Geognosiens  Historie »  kaldes  han  «den  moderne  Geologies 
Skaber,"  og  Videnskabsmænd  som  Beaumont,  A.  Humboldt 
og  Carl  Voigt  omtale  hans  Værk  med  Beundring. 

Hvorved  udmærker  dette  vidunderlige  Skrift  sig  da?  Der- 
ved, at  heri  er  Grunden  lagt  til  en  Forsteningslære  og  de 
Gamles  « Naturspil »  bortviist  af  Videnskaben.  Stensen  nøies 
ikke  med  at  erklære  dem  for  Levninger  af  Forverdenens  Dyr 

Og  Planter,  men  hans  grundige,  udstrakte  Kundskaber  sætter 
ham  i  Stand  til  ofte  at  bestemme  dem  og  derved  at  drage 
Forskjel  imellem  Fersk-  og  Saltvandsdannelser.  Dernæst  har 
han  i  denne  mærkelige  Bog  første  Gang  fremsat  Læren  om 
Lagdelinger.  Han  er,  hvad  Nutidens  Lærde  kalde  Neptunist. 
De  primitive  Bjerge,  som  vare  til  forend  organiske  Skabninger, 
adskiller  han  fra  de  secundaire,  i  hvilke  der  findes  en  Mængde 
Dyre-  og  Plantelevninger,  og  som  ere  leirede  ovenpaa  de  ferst- 
nævnte.  Denne  Afleiring  i  Lag  forklarer  han  som  foregaaet 
ved  en  Afsætning  af  Vandet,  og  han  fremstiller  et  System 
for  Dannelsen  af  Dalene  og  Lag-Formationerne,  hvilke  sidste 
udtrykke  Perioder. 

Det  er  interessant  at  see,  hvorledes  den  lærde,  skarp- 
sindige Tænker  paa  enkelte  Steder  anvender  sit  Snille  for  at 
bringe  sin  Naturbetragtning  i  Samklang  med  Biblen.  Men 
dette  Særsyn  er  let  forklarligt,  thi  under  Udarbeidelsen  tærede 
religieus  Tvivl  paa  hans  Livskraft,  ogtoAar,  forend  det  geolo- 
giske Værk  udkom,  der  egentligt  kun  er  Forløber  for  et  større, 
som  dog  ingensinde  blev  fuldendt,  hvad  der  heller  ikke  var 
Forfatterens  Tanke,  afsvoer  han  sin  protestantiske  Tro  og  gik 
over  til  Katholicismen.   Hermed  gik  det  til  paa  følgende  Maade: 

Storhertugen  og  de  toscanske  Videnskabsmænd  havde 
allerede  længe  ønsket  den  udmærkede  Naturforskers  Overgang 
til  deres  Kirke,  idet  de  tilfulde  indsaae  den  glimrende  Seir, 
som  denne  derved  vilde  vinde.  Deres  Opførsel  mod  Stensen 
var  derfor  ikke  uden  Beregning.  Selv  fortæller  han  i  et  Brev, 
hvorledes  Gud  gav  ham  den  første  Anledning  til  alvorligt  at 
søge  Sandheden:  «Jeg  befandt  mig  i  Livorno,  netop  da  man 
feirede  Christi  Legerasfest,  og  da  jeg  saae,  at  man  med  saa 
stor  Pomp  bar  Hostien  i  Procession  gjennem  Gaderne,  følte 
jeg  mit  Sind  bevæget  af  følgende  Argument:  Enten  er  denne 
Hostie  et  simpelt  Stykke  Brød,  og  da  ere  de,  der  bevise  den  saa 
stor  Ære,  kun  nogle  Daarer,  eller  ogsaa  indeholder  den  Christi 
sande  Legeme,  og  hvorfor  ærer  jeg  den  da  ikke?  Ved  denne 
Tanke,  som  fyldte  mit  Sind,  kunde  jeg  paa  den  ene  Side  ikke 

overtale  mig  til  at  troe ,  at  Bedrag  beherskede  en  saa  stor 
Deel  af  Christenheden  som  alle  de  Romersk-Katholske,  blandt 
hvilke  der  findes  saa  mangfoldige  lærde  og  opvakte  Mænd; 
paa  den  anden  Side  vilde  jeg  ikke  fordømme  den  Tro,  i 
hvilken  jeg  var  født  og  opdragen.  Og  dog  maatte  jeg  nod- 
vendigviis  antage  een  af  Delene;  thi  disse  to  Punkter  kunne 
ikke  forliges,  og  den  Religion,  der  feiler  i  et  saa  væsentligt 
Stykke,  kan  ikke  ansees  for  sand ».  Derpaa  beretter  han,  hvor- 
ledes han  stræbte  at  finde  Sandheden,  deels  ved  Samtaler  og 
deels  ved  at  studere  rehgieuse  Skrifter,  som  han  læste  i  Ori- 
ginalsprogene. 

I  et  andet  Brev  siger  han,  at  Studiet  af  den  cartesianske 
Philosophi,  den  Splid  og  Uovereensstemmelse,  der  herskede 
iblandt  de  hollandske  Theologer,  og  deres  verdslige  Levemaade 
havde  rokket  Barnetroen  hos  ham.  Han  fortsætter  saaledes: 
«En  stor  Betydning  for  mig  havde  nogle  af  mine  katholske 
Venners  Levnet,  hvis  Mage  ikke  findes  blandt  de  Verdslig- 
vise, og  som  jeg  heller  ikke  har  bemærket  hos  nogen  anden 
Religions  Bekjendere.» 

En  Dag  forte  hans  Ven,  Naturforskeren  Redi,  der  var 
Læge  ved  Annalena-Klosteret,  ham  ud  i  dettes  Apothek,  hvor 
han  kom  i  Tale  med  Nonnen  Maria  Flavia  del  Nero.  Hun 
var  henimod  50  Aar  gammel,  følgelig  uden  stor  legemlig 
Ynde,  hvilket  bemærkes,  eftersom  man  med  Urette  har  tildeelt 
sandsehgt  Indtryk  en  Rolle  i  den  store  Mands  Omvendelse. 
Endvidere  skildres  hun  som  en  jevn,  godmodig,  inderlig  tro- 
ende Qvinde,  men  kun  i  ringe  Grad  begavet.  I  den  Beret- 
ning, som  hun  efter  sine  geistlige  Foresattes  Befaling  indgav, 
meddeler  hun  denne  og  senere  Sammenkomster  med  Stensen. 
«Da  jeg  følte  mig  beaandet,«  fortæller  denne  snaksomme, 
hjertelige  Qvinde,  «saa  sagde  jeg  uden  at  tænke  noget  Videre 
derved,  at  han  ikke  bekjendte  sig  til  den  gode  katholske  Tro  og 
derfor  maatte  fare  til  Helvede.«  Selv  beretter  hun  naivt,  at  det 
ikke  gjorde  stort  Indtryk  paa  ham;  dog  lovede  han  hende  at 
ville  bede  Gud  om  Sandheden,    hvilket  han  ogsaa  efterkom, 

Og  derom  bragte  hans  af  de  katholske  Venner  fæstede  Tjener 
hende  Besked.  Saaledes  var  Omvendelsesmaskineriet  sat 
godt  i  Gang.  Mels  Stensen  søgte  hende  oftere,  og  hun  « sagde 
ham  da  i  Eenfoldighed  og  Fortrolighed  Et  og  Andet,  thi  hun 
forstod  hans  Attraa.« 

En  Morgen,  som  det  ringede  til  Ave  Marie  i  Klosteret, 
stod  en  bleg,  sørgmodig  Skikkelse  ved  Talegitteret  og  ventede 
paa  hende;  det  var  Niels  Stensen.  En  af  Europas  største 
Lærde,  den  skarpsindige,  geniale  Tænker  sogte  Oplysning  og 
Trøst  hos  en  eenfoldig  Qvinde!  Hun  bad  ham  at  læse  Ave 
Marie  med  hende,  og  han  adlød,  men  da  han  kom  til  Slut- 
ningen: ("Hellige  Jomfru,  bed  for  os!«  standsede  han.  Efter- 
haanden  fik  hun  ham  til  at  gjore  Alt,  hvad  hun  ønskede: 
at  forrette  sin  Andagt  foran  et  Madonnabillede,  at  læse  Bøn- 
ner til  den  hellige  Jomfru  og  til  at  faste  Fredag  og  Løverdag. 
Han  var  i  stor  Nød  og  Sjæleangst,  og  da  Nonnen,  utaalmodig 
over,  at  han  tøvede  med  Omvendelsen,  gjorde  Mine  til  at 
trække  sig  tilbage,  bønfaldt  han  hende  om  ikke  at  slippe  ham, 
men  altid  tale  med  ham  om  hellige  Ting. 

Paa  denne  Tid  fik  den  ulykkelige  Lærde  Adgang  til 
Signora  Lavinia  Felice  Cenami  Arnolfini,  en  fornem  Dame, 
hvis  Mand  var  Ambassadeur  ved  det  toscanske  Hof,  og  som 
vel  uden  Overdrivelse  kan  siges  at  have  været  en  af  de 
skjønneste,  ædleste  og  meest  begavede  Qvinder  paa  den  Tid. 
Sin  Kirke  inderlig  hengiven  attraaede  hun  med  hele  sin  Sjæl 
at  frelse  den  elskelige,  berømte  Mand. 

Efter  mange  Omvendelsesforsøg  udbrød  hun  engang: 
«0,  hvor  gjerne  hengav  jeg  indtil  min  sidste  Blodsdraabe, 
naar  I,  min  ædle  Herre,  derved  kunde  bringes  til  at  indsee 
den  katholske  Troes  fulde  Vigtighed!«  Stensen  blev  dybt 
rørt  herover  og  lovede  daglig  at  anvende  flere  Timer  paa  at 
studere  Uovereeqsstemmelserne  og  Kirkefædrene. 

Imidlertid  blev  han  kaldt  hjem  af  Frederik  den  Tredie,  og 
han  besluttede  at  reise  med  et  Skib,  der  laa  seilklart  i  Livor- 
nos Havn,  men  da  han  kom  for  at  tage  Afsked  hos  Cardinal 

Leopold,  meddeelte  denne  ham,  at  Skibet  var  borte,  og  saa- 
ledes  blev  der  Intet  af  Keisen,  hvilket  Søster  Maria  foreholdt 
Stensen  som  et  aiensynligt  Tegn  paa  det  indgribende  Forsyns 
Førelse.  Atter  blev  han  bestormet,  medens  Tvivl  og  dræ- 
bende Uro  kæmpede  i  hans  Bryst. 

Om  Aftenen  paa  de  Afdødes  Fest,  den  2den  Novbr.  1667, 
havde  han  en  lang,  alvorlig  Samtale  med  Ambassadricen,  og 
fortørnet  over  hans  haardnakkede  Kjætteri  bod  hun  ham  for- 
lade Huset  og  ikke  oftere  betræde  det. 

»Opgiv  mig  ikke,"  bad  han  i  sit  Hjertes  Vaande. 

I  hellig  Harme  udbrød  hun:  "Herre,  de  Besøg  og  Sam- 
taler, som  jeg  mod  Sædvane  har  forundt  Eder,  have  ikke 
havt  anden  Grund  end  Iver  for  Eders  Sjæls  Frelse;  de  ere 
udsprungne  af  Christen  Kjærlighed  for  at  vinde  Eder  for  Troen. 
Da  I  nu  ikke  vil  hengive  Eder  til  Sandhedens  Erkjendelse, 
saa  vil  jeg  ikke  længere  bortkaste  min  Tid  til  Unytte.  Kom 
da  ikke  mere  i  mit  Huus,  hvis  I  ikke  beslutter  Eder  til  at 
blive  Katholik!«) 

Sønderknust  gik  Niels  Stensen  fra  hende  og  opsogte 
strax  den  pavelige  Nuntius,  for  hvem  han  afsvoer  sin  luther- 
ske Barnetro. 

Saaledes  var  den  betydningsfulde  Seir  vunden,  og  alle 
hans  katholske  Venner  glædede  sig,  dog  meest  Fru  Lavinia, 
hvem  han  fra  den  Stund  af  kaldte  sin  aandelige  Moder  og 
bestandig  siden  omfattede  med  Ærefrygt  og  Hengivenhed. 

n. 

Det  er  allerede  tidligere  omtalt,  at  Stensen  i  Leyden 
sluttede  et  inderligt  Venskab  med  Hollænderen  Swammerdara. 
Denne  var  fedt  i  Aaret  1637  i  Amsterdam,  hvor  Faderen 
eiede  et  Apothek  og  en  fortrinlig  Samling  af  Naturalier  og 
Curiositeter.  Der  fandtes  Dyr  og  Planter  fra  alle  Jordens 
Egne,  Mineraller,  Sjeldenheder  fra  Ost-  og  Vestindien  tillige- 
med snurrige  Porcellainsfigurer.     Samlmgen  var  saa  vel  ord- 

net  og  mærkværdig,  at  mange  Fyrster  besøgte  den.  I  dette 
vidunderlige  Hjem  voxede  den  lille  Dreng  op  og  indsugede 
saaledes  fra  Barndommen  af  dyb  Kjærlighed  til  Naturen  og 
Lyst  til  at  gruble  derover.  Da  han  blev  ældre  og  havde 
begyndt  at  studere  Medicin,  dannede  han  sig  selv  en  natur- 
historisk Samling.  Fra  Ungdommen  af  var  Swammerdam  en 
indesluttet  Drømmer,  der  tidlig  og  silde  grublede  over  det 
Skjulte  i  Naturen  og  meget  tidlig  fattede  mægtige  Planer. 
Alle  de  Dyr,  som  i  Geldern,  Utrecht  og  Holland  færde- 
des ved  Dag  eller  Nat,  fangede  han  og  undersøgte.  Orme, 
Insecter,  Larver,  Æg,  kort  sagt  Alt  blev  indsamlet,  undersøgt, 
præpareret  og  gjennemtænkt.  1663  blev  han  i  Leyden  ind- 
skreven som  medicinsk  Candidat.  I  denne  By  var  det,  at 
han  mødte  vor  berømte  Landsmand. 

Under  de  to  Lærdes  Ophold  i  Paris  bestyrkedes  Ven- 
skabet mellem  dem,  og,  ligesaavel  som  Steno,  tildrog  Swammer- 
dam sig  almindelig  Opmærksomhed.  «Naar  Akademiet  her 
var  samlet«,  fortæller  den  berømte  Hollænder  Boerhaave, 
-uhørte  Swammerdam  altid  til  i  Taushed,  og  ingensinde  lod 
han  sig  bevæge  til  at  sige  et  Ord.  Endelig  efter  megen  Over- 
talelse og  ikke  uden  Uvillie  dissekerede  han  et  Insect  for  det 
videbegjærlige,  lærde  Selskab,  et  Kunststykke,  hvorover  Enhver 
forundrede  sig  og  høilig  priste  ham.» 

Dog  var  det  ikke  alene  i  Naturforskerberømmelsen,  at 
Stenos  og  Swaramerdams  Liv  kom  til  at  ligne  hinanden; 
I  December  Maaned  samme  Aar,  som  Stensen  blev  Katho- 
lik,  kom  nemlig  en  mærkværdig  Qvinde  flygtende  til  Am- 
sterdam, ledsaget  af  en  Mand  fra  den  danske  ø  Nord- 
strand. De  leiede  sig  et  lille  Huus  nedad  mod  Havet  paa 
et  eensomt  Sted,  hvor  de  tænkte  at  tilbringe  Vinteren  i  Stil- 
hed, indtil  Søen  atter  blev  aaben,  og  de  med  Skib  kunde 
drage  til  Slesvig.-  Denne  Qvindes  Navn  var  Antoinette  Bon- 
rignon,  og  da  hun  fik  afgjorende  Indflydelse  paa  Swammerdams 
Liv,  maa  hun  nærmere  omtales. 

Historisk  Archiv.     1871.     I.  J7 

Hun  fortæller  selv,  at  da  hun  1616  kom  til  Verden  i 
Lille,  var  hun  saa  styg,  at  hendes  Moder  frygtede  at  have 
født  et  Uvæsen;  hele  hendes  Pande  var  bedækket  med  sort 
Haar  ligened  til  linene.  Overlæben  var  fastvoxen  til  Næsen, 
og  Munden  gabede  følgelig  bestandig.  I  sex  Uger  holdt  man 
hende  skjult;  derefter  vare  Pandehaarene  forsvundne,  og  en 
Saarlæge  havde  rettet  paa  hendes  Mund.  Desuagtet  kunde 
Forældrene  ikke  glemme  det  forste  uhyggelige  Indtryk,  og 
Antoinette  gik  om  som  et  Utyske.  Dette  gav  hende  Anled- 
ning til  sørgmodig  Grublen;  hun  søgte  Trøst  i  den  hellige 
Skrift  og  i  Læsning  af  mystiske  Bøger;  den  begavede  Qvindes 
klare  Tanke  forvirredes,  saa  at  hun  troede  at  see  Syner. 
Endskjøndt  hun  aldrig  fik  legemlig  Skjønhed,  ja  vel  endog 
snarere  var  hæslig,  søgte  Alle  desuagtet  hellere  hendes  Sel- 
skab end  Søsterens,  da  hun  fra  sin  Eensomhed  igjen  vendte 
sig  til  Verden;  «thi,))  siger  hun,  «jeg  var  aandrig  og  for- 
nøielig.  Mange  unge  Mænd  ønskede  at  ægte  mig,  men  jeg 
elskede  Ingen.« 

Folk,  som  kj endte  hende  nøie,  f.  Ex.  Poiret,  den  berømte 
mystiske  Theolog  og  Tilhænger  af  Cartesius,  bevidne,  at  hun 
aldrig  hengav  sig  til  nogen  Mand,  men,  bestandig  opfyldt  af 
sin  Gjerning  under  alle  Farer  og  Forfølgelser,  levede  kydsk 
til  Døden. 

Faderen  ønskede,  at  hun  skulde  gifte  sig,  hvilket  hun 
dog  ikke  turde  indlade  sig  paa.  Ræd  flygtede  hun  bort,  for- 
klædt i  Mandsklæder,  netop  som  Vielsen  skulde  holdes,  og 
søgte  Tilflugt  i  et  Kloster. 

Bestandig  stærkere  troede  hun  at  fole  Kaldelsen  fraoven 
til  at  gjenoprette  den  sande  cbristne  Kirke,  som  Tidernes 
Vankundighed  havde  tilintetgjort.  Til  nogle  af  Nonnerne 
meddeelte  hun  sine  Tanker  og  Aabenbaringer,  hvilket  bevir- 
kede, at  hun  atter  maatte  flygte. 

Efter  at  have  ført  et  eventyrligt,  omflakkende  Liv  i  Flan- 
dern og  Brabant  kom  hun,  som  fortalt,  i  Aaret  1667  til 
Amsterdam. 

Hendes  første  Forsæt,  at  leve  i  Eo,  opgav  hun  snart; 
saaledes  lod  hun  ved  Nytaarstid  et  Brev  trykke,  som  hun 
havde  skrevet  til  en  Mand  i  Lille,  omhandlende  Verdens  Til- 
stand og  Guds  Dom.  Derpaa  aabnede  hun  sin  Dør  for  Alle, 
som  vilde  komme  til  hende,  og  hendes  Huus  blev  snart  Sam- 
lingsstedet for  en  broget,  stormende  Hob.  Der  var  Refor- 
meerte.  Anabaptister,  Rabbinere,  Propheter  og  Aandeseere. 

Stort  Ry  gik  der  i  Amsterdam  af  hendes  aandelige  Gaver, 
hendes  Skriftlærdom  og  hendes  ildfulde,  henrivende  Tale.  Da 
glemte  Tilhørerne  den  ydre  Hæslighed:  hendes  rige  Sjæl  om- 
gav den  med  Skjonhedsglands. 

Swammerdam  laa  imidlertid  paa  Sygeleiet. 

Da  han  kom  op,  hengav  han  sig  i  de  følgende  Aar 
aldeles  til  Studiet  af  Insecterne  og  forglemte  derover  Medi- 
cinen, hvortil  han  aldrig  havde  haft  rigtig  Lyst.  Dog  beri- 
gede han  forinden  Lægevidenskaben  med  nogle  vigtige  Opda- 
gelser. I  Aaret  1667  fandt  han  paa  at  gjøre  Arterier  og  Vener 
mere  synlige  og  lettere  at  dissekere  ved  at  indsprøite  dem  med 
flydende,  forskjelligfarvet  Vox,  en  Injectionsmethode,  som  senere 
har  faaet  stor  Betydning  for  Anatomien.  Samme  Aar  fik  han 
Doctorgraden,  og  kort  efter  udkom  hans  første  betydeligere 
Arbeide,  hvori  han  omhandler  Aandedrættets  Mechanisme, 
Thermoskopet,  der  tjener  til  Udmaaling  af  den  dyriske  Varme 
f.  Ex.  under  Febersygdomme,  og  Opdagelsen  af  Klapperne  i 
de  lymphatiske  Kar,  samt  Læren  om  Lymphens*)  Bevægelse. 
For  de  to  sidstnævnte  Iagttagelser  giver  han  med  ædel- 
modig Beskedenhed  sin  Ven  F.  Ruysch  Æren.  I  Aaret  1668 
kom  Storhertugen  af  Toscana  til  Holland  og  besøgte  da 
vor  Naturforskers  mærkværdige  Samling.  I  Fyrstens  Nærvæ- 
relse foreviste  Swammerdam  nogle  Smaadyrs  Anatomi  og  navnlig 
en  Sommerfugls  Udvikling,  «saa  at  det  Skjulte  blev  øiensyn- 
ligt,i)    og  Storhertugen  tilligemed  Thevenot  og  de  andre  til- 


*;  Ved  Lymphe  forstaaes  de  Vædsker  i  Legemet,  som  endnu  ikke  ere 
tilførte  Kredsløbet,  men  befinde  sig  paa  Veien  dertil. 

17*= 

stedeværende  fornemme  Herrer  bleve  i  høi  Grad  henrykte 
over,  hvad  de  saae.  Fyrsten  tilbød  den  Lærde  12,000  Gylden 
for  Kunstkammeret,  dog  med  den  Betingelse,  at  han  selv 
skulde  bringe  det  til  Florents  og  blive  der,  men  Swammerdam 
afslog  det  gode  Tilbud,  thi  han  holdt  ikke  af  Hoflivet.  Et 
Aarstid  derefter  udkom  hans  Værk,  hvori  han  beskriver  In- 
secterne  og  inddeler  dem  efter  deres  Forvandlinger. 

Disse  Studier  havde  hidtil  kun  foraarsaget  Udgift  og  Intet 
indbragt.  Dette  foreholdt  hans  Fader  ham ;  thi  skjøndt  denne 
selv  interesserede  sig  for  Naturalier,  begreb  han  dog  ikke  Be- 
tydningen af  Sønnens  Gjerning  og  betragtede  hans  Færd 
som  Noget,  der  kunde  være  godt  nok  til  at  udfylde  ledige 
Timer,  men  ingenlunde  værdigt  til  at  blive  en  alvorlig  Mands 
Livsopgave. 

Sønnen  forstod  sig  kun  Lidt  paa  den  praktiske  Verden 
og  vel  slet  Intet  paa  Penge  uden  for  saa  vidt,  som  han  for 
dem  kunde  kjøbe  Naturalier.  Han  var  en  underlig,  grublende, 
barnlig  Aand,  Naturstudiet  inderlig  hengiven;  det  var  hans 
Liv,  hans  Alt,  og  i  Modsætning  til  sin  Ven,  Niels  Stensen, 
der  jo  færdedes  i  den  fornemme  Verden  og  var  hjemme  i 
næsten  alle  Videnskabens  Gebeter,  levede  han  eensomt  i  sit 
zoologiske  Museum  eller  i  Naturen,  og  hans  rige  Begavelse 
var  ligesom  samlet  i  eet  Brændpunkt:  Studiet  af  de  lavere 
Dyreformers  Udvikling  og  indre  Bygning. 

Han  lovede  Faderen  at  blive  et  nyttigt  Menneske  i 
Samfundet  og  atter  tage  fat  paa  Lægekunsten,  men  først 
maatte  han  fuldende  sit  begyndte  Værk  om  Insecterne;  thi 
det  lod  ham  ikke  Ro. 

Med  en  rastløs  Flid  og  en  Hengivenhed,  som  maaskee 
er  enestaaende,  arbeidede  han ;  men  hans  Legeme  kunde  ikke 
udholde  den  uhyre  Anstrengelse ;  Sygdom  nedbrød  hans  Kraft, 
og  det  blev  derfor  bestemt,  at  han  skulde  søge  at  gjenvinde 
Kræfterne  paa  Landet,  inden  han  begyndte  sin  Bane  som 
Læge.  Men  i  den  frie  Natur  traadte  Fristelsen  ham  atter 
saa  nær  i  Form  af  de    omkringflagrende  Sommerfugle,    Bier 

Og  Fluer,  Snegle  og  Biller  tilligemed  alt  det  ovrige  Kryb, 
hvoraf  der  vrimler  i  Sommertiden,  at  han  ikke  kunde  mod- 
staae  sin  gamle  Tilboielighed. 

Faderen  blev  vred,  men  vedblev  dog  endnu  at  understotte 
ham.  1671  fuldendte  hanetArbeide  om  de  qvindeligeKjøns- 
organer.  Samme  Aar  i  Juni  Maaned  forlod  Antoinette  Bou- 
rignon  Holland  for  at  reise  til  Tønning  paa  Slesvigs  Vestkyst. 
Ved  Afseilingen  udtrykte  hun  sin  Glæde  over  at  skulle  boe 
paa  Nordstrand,  hvor  hun  havde  kjøbt  en  Eiendom,  «men»,  til- 
foier  hun  i  sin  Selvbiographi,  «jeg  fik  ingensinde  denne  ø  at 
see».  Desuagtet  berette  senere  Biographer,  at  hun  der  dannede 
en  Menighed.  I  Amsterdam  havde  hun  afsvoret  den  katholske 
Tro  og  udgivet  flere  af  sine  Boger. 

De  ere  skrevne  i  et  flydende  Sprog  og  vidne  trods  mystisk 
Dunkelhed  om  megen  Begavelse.  Hun  lærte,  at  Biblen  ikke 
er  tilstrækkelig  Kilde  for  Troen  og  Religionen ;  derfor  skjænker 
Gud  sine  Udvalgte  Inspirationen.  De  bestaaende  Forhold  og 
navnlig  Tidens  Ugudelighed  angriber  hun,  og  ofte  med  stor 
Virkning.  Anmassende,  indbildske  Lærde  hudfletter  hun  paa 
det  Blodigste,  f.  Ex.  i  «le  renouvellement  de  l'esprit  evangé- 
lique.«  Den  hule  Disputeerkunst,  hvilken  vor  guddommelige 
Holberg  siden  hos  os  bekæmpede  med  Vid  og  Lune,  drager 
hun  allerede  den  Gang  tilfelts  imod.  Og  igjennem  hver 
Linie  gaaer  en  brændende,  villiestærk  Troes  Begeistring. 

Disse  Boger  læste  Swammerdam ;  de  fremkaldte  religieuse 
Tvivlsmaal  og  Længsler  hos  ham.  Da  han  bad  Antoinette  Bou- 
rignon  om  Tilladelse  til  at  skrive  til  hende  om  sin  Sjæls 
Nod,  og  hun  indvilgede,  kom  der  en  Brevvexling  i  Stand 
mellem  dem,  hvoraf  han  oste  Trost. 

I  Slutningen  af  September  1673  tilendebragte  Swammer- 
dam sine  Undersøgelser  om  Bierne.  Om  Dagen  havde  han 
uophørlig  gjort  Iagttagelser  deels  i  Naturen  deels  under  Tag 
med  stærke  Forstørrelsesglas,  og  en  Deel  af  eller  hele  Natten 
anvendte  han  til  at  nedskrive  disse  og  gjengive  dem  ved 
Tegninger,  hvoraf  hvert  er  et  Mesterværk  for  sin  Tid.    Boer- 

haave  siger  herom:  « Fra  Naturforskningens  Begyndelse  til  vor 
Tid  er  Intet  koromet  til  Syne ,  som  kan  sammenlignes 
dermed.') 

Kedskaberne  til  disse  mikroskopiske  Undersagelser  op- 
fandt han  selv;  han  benyttede  Knive  og  Lancetter  saa  fine, 
at  de  maatte  slibes  under  Forstørrelsesglas,  og  i  at  præparere 
Dyr  og  Dele  deraf  var  han  en  uopnaaelig  Mester.  Hans  Værk 
er  endnu  et  Kildeskrift.  Om  hans  store  Undersagelseskunst 
siger  en  af  Nutidens  betydeligste  Entomologer,  den  danske 
Professor  J.  Schiødte:  «Gjennemgaaer  man  Swammerdams 
Afhandling  (Lusenes  Mundbygning)  med  nogen  Opmærksomhed, 
saa  vil  man  overbevises  om,  at  hans  Undersøgelse,  saavidt 
den  strækker  sig,  ikke  mindre  her  end  ellers  overalt  i  hans 
uforlignelige  Værk,  er  ligesaa  sindrig  og  reen  for  Feil,  som 
hans  Fremstilling  er  fyldig,  klar  og  levende,  rig  paa  træf- 
fende Udtryk  og  heldige  Sammenligninger.') 

De,  som  før  Swammerdam  beskreve  Insecterne,  gave  kun 
Navneregistre  og  Afrids  af  den  ydre  Skikkelse;  men  denne 
geniale  Naturforsker  har  skabt  en  heel  ny  Videnskab  deraf 
og  ved  egen  Kraft.  Derfor  siger  Franskmanden  Cuvier  med 
Kette:  »Ethvert  Arbeide  af  Swammerdam  har  et  almindeligt 
Kesultat,  nemlig  Sammenligningen  af  Dyrenes  Udvikling  med 
Planternes.  Han  viser  navnlig,  at,  idet  Insectet  gjennemløber 
Trinene  fra  Ægget  til  den  fuldtudviklede  Tilstand ,  ud- 
vikles kun  Redskaber,  som  før  vare  tilstede  hos  det.  Denne 
eiendommelige  Kjendsgjerning,  at  Forvandlingen  kun  er  en 
Udvikling,  og  at  Forskjellen  imellem  Insecterne  og  de  høiere 
Dyr  her  kun  bestaaer  i,  at  de  sidstes  Udvikling  foregaaer 
langsommere  —  uden  de  hos  Insecterne  almindelig  kjendte 
Spring:  Æg,  Larve,  Puppe  —  er  en  saare  betydningsfuld  Sand- 
hed, som  Swammerdam  først  har  fremsat.« 

Den  samme  ubegribelige,  aandelige  Svimmelhed,  som  tid- 
ligere havde  ramt  Vennen  i  Italien,  greb  nu  ogsaa  Swammer- 
dam. I  sit  Mesterværk,  Døgnfluernes  Naturhistorie,  bekjender 
han    aabenhjertet  for  -Bourignon,    at   han   har   fuldendt    det 

under  megen  Angst  og  Samvittighedsnag.  Farst,  da  hun 
gav  sit  Minde  dertil,  lod  han  Bogen  trykke,  men  fra  nu  af 
udrettede  han  Intet  mere  i  Videnskaben.  Overanstrengende 
Studier  havde  udtømt  hans  Kraft.  Ene,  forstødt  af  Faderen 
og  tildeels  miskjendt  i  sin  Gjerning,  som  kun  nogle  Faa 
begreb  —  og  endog  disse,  f.  Ex.  Thevenot,  vare  tilbøielige 
til  at  betragte  hans  Arbeider  som  artigt  Snurrepiberi  — ,  kom 
Mørket  over  hans  Sjæl,  samtidigt  med,  at  Sygdom  knu- 
gede ham. 

Sin  Bog  om  Bierne,  skreven  paa  Hollandsk,  hvilket  var 
det  eneste  Sprog,  som  han  ret  magtede,  overgav  han  til  en 
Anden  uden  at  bekymre  sig  om,  hvad  der  skeete  med  dette 
kostelige  Værk,  som  havde  krævet  en  saa  uhyre  Anstrengelse 
og  et  saa  dybt  Studium  for  at  blive  fuldendt.  Væmmelse  ved 
Verden  rugede  over  ham,  og  han  betragtede  sit  Liv  som  syndigt 
og  forspildt.  I  et  Anfald  af  mørk  Fortvivlelse  kastede  han 
en  Deel  af  sine  Arbeider  paa  Ilden,  thi  han  frygtede  for  at  have 
vanhelliget  Guds  Hemmeligheder  ved  at  drage  Sløret  bort 
fra  det  Skjulte  i  Naturen. 

Det  var  hans  høieste  ønske  at  ende  sine  Dage  i  dyb 
Eensomhed.  Sin  rige  Samling  og  Alt,  hvad  han  eiede,  be- 
sluttede han  at  sælge  for  derved  at  faae  de  fornødne  Penge; 
desuden  ønskede  han  at  unddrage  sig  Synet  af  disse  i  hans 
-Øine  syndefulde  Ting.  Forgjæves  stræbte  Thevenot  at  sælge 
hans  Kunstkammer,  og  Niels  Stensen  havde  i  Italien  ligesaa 
lidt  Held  med  sig  i  den  Henseende;  dog  tilskrev  den  Sidste 
Swammerdam  et  religieust  Brev,  hvori  han  inderligt  formanede 
ham  til  at  gaae  over  til  den  ene  saliggjørende  katholske 
Kirke:  kun  da  vilde  Storhertugen  kjøbe  Samlingen. 

Hertil  svarede  Swammerdam  skarpt,  at  han  foragtede 
slige  Kunster,  og  at  hans  Sjæl  ei  var  tilfals. 

Som  Niels ,  Stensen  fordum  bad  den  eenfoldige  Qvinde  i 
Annalena-Klosteret  om  ikke  at  opgive  ham,  saaledes  sendte 
nu  Swammerdam  Brev  til  Antoinette  Bourignon  med  Bøn  om 
Tilladelse  til  at  besøge  hende.      Han  reiste  derpaa  til  Byen 

Slesvig,  hvor  hun  opholdt  sig.  Den  Gang  var  hun  60  Aar 
gammel,  men  der  var  endnu  Ild  paa  hendes  Tunge,  og  hen- 
des Aand  var  lige  levende.  Saa  satte  den  store  Videnskabs- 
mand sig  ved  hendes  Fødder  som  ydmyg  Discipel,  lyttende 
til  hendes  Tale! 

Dette  skeete  i  Slutningen  af  Aaret  1675. 

Da  han  havde  opholdt  sig  en  Tid  hos  hende,  drog  han 
og  en  anden  af  hendes  Venner  til  Kjabenhavn  for  at  bede 
Kongen  om  Beskyttelse  for  hende  imod  de  lutherske  Geist- 
liges Forfølgelser,  men  de  fik  ikke  engang  Audiens.  Boer- 
haave  fortæller,  at  han  ved  denne  Leilighed  besøgte  sin  gode 
Ven  Mels  Stensens  Moder,  hvilket  dog  ikke  er  rigtigt;  thi 
hun  var,  som  fortalt,  allerede  død  1664,  og  det  har  vel  været 
Søsteren  eller  en  anden  nær  Slægtning,  der  har  modtaget 
Besøget. 

I  Juni  1676  kom  Swammerdam  tilbage  til  Amsterdam, 
hvor  Faderen  var  mere  forbittret  end  forhen,  og  en  kort  Tid 
var  Sønnen  endog  huusvild.  Aandelig  og  legemlig  nedbrudt 
stod  han  nu  ogsaa  bortviist  af  sin  Slægt,  ene  og  fattig.  Siden 
synes  Faderen  at  være  bleven  mildere  stemt,  thi  han  tilstod 
ham  200  Gylden  aarlig,  hvilket  dog  ikke  var  tilstrækkeligt 
til  at  leve  for.  Kort  efter  døde  imidlertid  den  Gamle,  og 
Sønnens  Fattigdom  var  dermed  forbi  —  eet  Onde  mindre, 
men  der  blev  nok  tilbage.  De  legemlige  og  aandelige  Lidel- 
ser tiltog.  Under  Pinslerne  plagede  Synet  af  Samlingen  den 
overspændte  Syge,  og  han  lod  den  derfor  sætte  paa  Auction. 
Den  15de  Februar  1685  gjorde  Døden  Ende  paa  hans  Qvaler. 
Andre  sige,  at  han  døde  1680,  samme  Aar  som  Antoinette 
Bourignon.  I  sit  Testamente  havde  han  overdraget  sine  Af- 
handlinger over  Bierne  og  Sommerfuglene  til  Thevenot  og 
befalet,  at  de  skulde  oversættes  i  det  tydske  Sprog,  hvilket 
dog  ikke  blev  efterkommet.  Et  halvt  Hundrede  Aar  senere 
kjøbte  Boerhaave  dem,  og  af  ham  bleve  de  udgivne  i  det 
latinske  og  hollandske  Sprog  i  den  skjønne  Bog:  Biblia 
naturæ,  der  er  et  af  Zoologiens  ypperste  Værker. 

III. 

Det  er  berettet,  hvorledes  Stensen  1667  gik  over  til  den 
katholske  Kirke.  Fra  den  Stund  af  beskjæftigede  han  sig 
næsten  udelukkende  med  theologiske  Studier.  1669  aflagde 
han  et  kort  Besøg  i  Kjebenhavn,  hvorfra  han  atter  vendte 
tilbage  til  Italien,  og  han  levede  her  i  Stilhed  indtil  Aar 
1672,  da  Christian  V  paa  Griffenfeldts  Opfordring  udnævnte 
ham  til  Professor  ved  Theatrum  anatomicum  i  Kjobenhavn. 
Han  modtog  Posten,  men  kunde  i  sin  daværende  Sindstilstand 
ikke  omfatte  den  med  stor  Varme,  og  da  han  paa  Grund  af 
sit  Frafald  blev  angreben  og  udsat  for  Stiklerier,  forlod 
han  efter  IV2  Aars  Forlob  Fødelandet  for  aldrig  mere  at 
see  det. 

Det  solvarme  Italien  og  de  katholske  Venner  ved  Tos- 
canas Hof  droge  ham  med  mægtig  Længsel.  Fuld  Hengivelse 
er  et  betegnende  Træk  for  alle  stærke  Aander;  de  gjøre  Intet 
halvt.  Saaledes  frembyder  ogsaa  Stensens  Overgang  til  den 
katholske  Lære  Skuet  af  Alvor  og  villiestærk  Selvopoffrelse. 

I  Aaret  1675  bød  hans  Skriftefader  ham  at  lade  sig 
indvie  til  Præst,  hvilket  ogsaa  skeete  med  stor  Høitidelighed. 
Ved  denne  Leilighed  aflagde  han  Løfte  om  evig  Kydskhed 
og  Armod;  desuden  ønskede  han  at  aflægge  et  tredie,  nemlig 
altid  at  ville  udføre  det  Fuldkomneste  og  saaledes  arbeide 
fremad  til  Guds  Ære.  Dette  blev  ham  afslaaet,  og  han  lod 
sig  nøie  med  at  love  aldrig  at  gjøre  Andet,  end  hvad  der 
paa  een  Gang  kunde  være  til  Herrens  Tjeneste  og  Næstens 
Gavn. 

I  Danmark  var  han  tidligere  truffet  sammen  med  Jo- 
han Friedrich,  Hertug  til  Hannover  og  Brunsvig.  Denne 
Fyrste  var  gaaet  over  til  Katholicismen  og  bad  nu  Paven  om 
at  faae  Mels  Stensen  som  Biskop.  Dette  -Onske  blev  bered- 
villigt opfyldt,  idet  Stensen  udnævntes  til  Biskop  af  Titopolis 
eller  Titiopolis  og  apostolisk  Vicar  i  Norden.  Der  berettes, 
hvorledes  han  under  inderlig  Bøn  og  strenge  Bodsøvelser  for- 
beredte sig  til  sin  ansvarsfulde  Post. 

Barfodet  gik  han  fra  Florents  til  Loretto.  Da  han  kom 
til  denne  By,  var  han  syg,  hvorfor  den  øverste  Geistlige  b-ød 
ham  at  bære  Skotøi.  Efterat  være  bleven  indviet  i  Rom 
vandrede  han  tilfods  i  det  barske  Efteraarsveir  nordpaa  til 
Hannover.  De  udsendte  Carosser  bortviste  han,  men  gik  ind 
i  Byen  til  Kirken,  hvor  han  forrettede  sin  Andagt  og  derpaa 
opsøgte  Hertugen. 

Her  udgav  han  flere  Stridsskrifter  imod  Lutheranerne,  og 
hans  Forhold  ved  Hoffet  skildres  som  et  Exempel  paa  sand 
apostolisk  Frimodighed. 

Efter  Hertugens  Død  maatte  Katholicismens  Sag  opgives 
der  i  Landet,  og  han  blev  nu  udnævnt  til  Suffragan  hos  Bi- 
skoppen af  Miinster.  Paa  dette  Sted  forøgede  han  sit  Lev- 
nets Strenghed,  idet  han  i  Stedet  for  een  Dag  om  Ugen  fastede 
fire.  Til  de  Fattige  gav  han  hele  sin  Eiendom  og  solgte 
endog  sin  Embedsring  og  Vogn  for  at  understøtte  dem. 

Dette  Levnet  paadrog  ham  mange  Fjender,  hvis  Antal 
forøgedes  derved,  at  han  negtede  at  indvie  uværdige  Personer. 
Da  Biskoppen  af  Miinster  døde,  maatte  han  trække  sig  til- 
bage til  sit  Vicariat,  Hamborg. 

Trængslerne  toge  dog  til,  og  han  blev  paa  een  Gang 
forfulgt  af  Lutheranere  og  Katholiker ;  men  han  bar  Alt  med 
stor  Taalmodighed. 

Hans  Discipel  Rose,  som  vi  skylde  Efterretning  om  Sten- 
sens  sidste  Dage,  fortæller,  at  han  fandt  ham  uden  Hjem, 
blottet  for  alle  Livets  Beqvemmeligheder,  mager,  bleg,  kjødløs; 
hans  Klædning  bestod  i  en  gammel  Kappe,  som  han  bar 
Vinter  og  Sommer.  Under  denne  Elendighed  folte  han  Længsel 
efter  Toscana,  hvor  han  havde  levet  sine  lykkeligste  Timer. 
Som  han  tænkte  paa  at  drage  dertil,  opstod  imidlertid  Haab 
hos  ham  om  at  faae  nogle  Missioner  oprettede  i  Schwerin. 

Om  hans  Spægelse  paa  dette  Sted  bemærker  Rose,  at  den 
endog  gik  til  Yderhghed;  ved  Siden  deraf  var  hans  geistlige 
Virksomhed  meget  anstrengende,  især  da  han  udførte  den 
med  mageløs  Mdkjærhed.      Han    sov  kun   nogle  Timer  om 

Natten,  siddende  paa  en  Stol ;  plagedes  han  af  sit  sædvanlige 
Onde,  meget  heftigt  Bugvrid,  lagde  han  sig  paa  en  Smule 
Straa  uden  at  klæde  sig  af,  kun  bedækket  med  en  ussel 
Kappe  og  et  gammelt  Tæppe.  Hans  Samtale  var  hoist  be- 
hagelig, skjondt  altid  af  gudelig  Natur,  og  han  vidste  paa  en 
beundringsværdig  Maade  at  dreie  ethvert  Emne  hen  til  Guds 
Ære  og  Sjælenes  Gavn. 

Disse  forfærdelige  Pinsler,  denne  bestandigt  stigende  Bod 
og  krampagtige  Gudsdyrkelse  skjulte  sikkert  en  dyb  Fortviv- 
lelse, som  den  ulykkelige  Mand  søgte  at  holde  borte  ved 
Selvmarter. 

Selvpinselen  kan  utvivlsomt  benyttes  som  en  Maalestok  for 
den  lurende  Fortvivlelse;  de  voxe  begge  i  samme  Forhold. 
Og  at  Stensen  ikke,  som  en  enkelt  Biograph  vil  antyde, 
var  i  Fred  med  sig  selv ,  sees  af  hans  Breve  til  Fru 
Lavinia.  Der  lyder  igjennem  dem  en  søndershdt  Sjæls  Tvivl 
og  Længsel  efter  Forløsning. 

I  Slutningen  af  Aaret  1686  tiltoge  Stensens  legemlige 
Lidelser  i  en  foruroligende  Grad,  men  desuagtet  pleiede  han 
uafbrudt  i  otte  Dage  og  Nætter  Hertugens  døende  Almisseuddeler. 
Under  de  voldsomste  Smerter  læste  han  om  Søndagen  Messen 
og  prædikede  to  Gange,  holdt  om  Mandagen  Messe  og  Tale, 
lagde  sig  om  Tirsdagen  paa  en  Bænk  eller  paa  Gulvet,  og 
først  om  Onsdagen  lod  han  sig  rede  en  Seng,  paa  hvilken 
han  hvilede,  kun  dækket  af  sin  usle  Kappe. 

Ved  hans  Dødsleie  stode  nogle  faa  Venner,  deriblandt 
Rose  og  dennes  Brodersøn,  en  tolvaars  Dreng,  som  de  i  fana- 
tisk Iver  for  at  omvende  iil  Katholicismen  med  Magt  havde 
holdt  borte  fra  Moderen. 

Der  gik  lilbud  til  Lubeck  efter  en  Jesuiterpater ;  men  han 
kunde  ikke  komme  tidsnok. 

Saa  fremsagde  den  Døende  med  høi  Røst  sit  Skriftemaal, 
og  under  gruelig  Qval,  medens  hans  Legeme  næsten  var 
bristefærdigt,  søgte  han  Trøst  i  brændende  Bøn. 

I  sin  store  Jammer  klyngede  han  sig  til  Frelseren,  og 
med  dennes  Navn  paa  Læberne  drog  han  Dødssukket. 

Dette  skeete  den  25de  November  1686. 

Den  ovenomtalte  Dreng  følte  sig  saa  dybt  r^t  herover, 
at  han  strax  lod  sig  omvende,  og  han  saavel  som  Rose  bleve 
vel  modtagne  af  Storhertugen  i  Florents.  Denne  lod  Liget 
bringe  did,  og  med  Hæder  blev  det  bisat  i  St.  Laurentsii 
Kirke.     Over  Graven  reistes  en  prægtig  Mindesteen. 

Saaledes  endte  disse  to  Videnskabsmænd,  begge  i  stor 
Nød  og  i  mørk  Forsagelse  af  det,  som  engang  havde  været 
Gjenstand  for  deres  Begeistring,  og  hvorved  de  erhvervede  sig 
udødelig  Ære,  samtidigt  med,  at  de  bragte  Videnskaben  et 
godt  Stød  fremad. 

Emil  Chr.  Hansen. 


Katastrophen  i  Senlis  i  Aaret  1789.*) 


Henimod  Slutningen  af  Aaret  1789  vare  den  store  Kevolu- 
tions  Principer  allerede  kj endte  og  tildeels  modtagne  med 
Begeistring  i  de  fleste  franske  Byer.  Naturligviis  folte  de 
Stæder,  som  laae  nærmest  ved  Hovedstaden,  Bevægelsen  hur- 
tigst, men  saagodt  som  overalt  blandede  der  sig  dog  endnu  i 
Glæden  over  det  Nye  en  vis  Følelse  af  Loyalitet  og  Hengi- 
venhed for  det  Gamle,  som  først  qvaltes  i  Septemberdagenes 
rædsomme  Myrderier.  Saaledes  var  det  ogsaa  Tilfældet  i  den 
lille  By  Senlis,  som  ligger  en  halv  Snees  Mile  Nord  for  Paris. 
Man  holdt  Taler  og  patriotiske  Møder,  man  hørte,  at  Kongen 
fra  sit  Eesidensslot  i  Versailles  var  bleven  ført  til  Hovedstaden 
under  en  Escorte  af  hylende  Fiskerkjællinger,  at  Folk  vare 
blevne  hængte  paa  Lygtepælene  o.  s.  v.,  men  man  havde  ikke 
og  kunde  heller  ikke  godt  have  nogen  Anelse  om,  hvor  vidt 
den  voldsomme  Bevægelse  vilde  gaae,  eller  hvilke  Følger  den 
vilde  drage  efter  sig.  Borgerne  vare  blevne  indrullerede  i 
Nationalgarden,  ligesom  i  Paris,  og  den  lille  By  ventede  med 
stor  Spænding  paa  den  høitidelige  Ceremoni,  ved  hvilken 
denne  Borgergardes  Faner  skulde  indvies  i  Kathedralkirken ; 
thi  enhver  Mand  i  Staden  af  Betydning  var  bleven  indbudt 
til  at  være  tilstede,  og  forøvrigt  stod  Adgangen  til  Høitide- 
ligheden  aaben  for  Enhver,  som  ønskede  at  overvære  den.  Alle 
Stadens  Embedsmænd  og  Laugene  skulde  deeltage  i  Proces- 
sionen, og  Søndagen  den  trettende  December  var  fastsat  til 

Festiviteten.  Man  skulde  gaae  ud  fra  Raadhuset,  en  Afdeling 
af  Nationalgardens  Cavalleri  skulde  aabne  Toget,  derpaa  Muske- 
tererne og  Bueskytterne  i  deres  smukke  Uniformer,  med 
Trommer  og  Piber  foran,  saa  et  Compagni  Fusilierer  tilligemed 
Embedsmændene,  efter  dem  Fanerne  med  en  Æresvagt,  og 
Toget  skulde  sluttes  af  Riffelskytter  og  Jægere.  Klokken  Ni 
skulde  det  Hele  gaae  for  sig,  og  Tegnet  dertil  skulde  være 
et  Kanonskud,  der  besvaredes  af  Domkirkens  Klokker. 

Ventelig  fandt  saadanne  Optog  Sted  i  alle  Frankrigs  Byer 
paa  den  Tid,  men  i  Senlis  knyttede  der  sig  til  denne  Folkefest 
en  Katastrophe,  som  vil  erindres,  saalænge  Revolutionen  min- 
des, og  om  hvilken  den  venlige  lille  By  endnu  bærer  et 
talende  Vidnesbyrd. 

Veiret  var  ubehageligt,  koldt  og  mørkt,  saa  at  der  ind- 
traadte  en  lille  Standsning,  inden  Afmarschen  fandt  Sted, 
skjøndt  Alt  var  i  Orden.  Man  debatterede  nemlig,  hvilken 
Vei  man  helst  skulde  gaae.  Nogle  vilde  gaae  ad  Smaagaderne, 
Andre  ad  de  storre  og  bredere  Hovedgader.  Ved  denne  Tid 
kom  en  lille  Mand  —  Bilion  hed  han  —  til,  og  skjondt  det 
syntes,  som  om  han  vilde  være  Tilskuer,  var  det  dog  tyde- 
ligt, at  han  med  stor  Spænding  fulgte  Debatten  om,  hvilken 
Vei  der  skulde  vælges. 

«Hvad  gaaer  der  af  Dem»,  Billon,  spurgte  en  Hr.  Hame- 
lin, en  af  Byens  første  Mænd,  «De  burde  jo  være  i  Deres 
Uniform  og  ved  Deres  Compagni. » 

«De  veed,  hvorledes  jeg  er  bleven  behandlet  af  Muske- 
tererne,« svarede  Billon.  «Efter  den  Fornærmelse,  som  man 
dengang  tilfoiede  mig,  kan  jeg  ikke  godt  tage  Deel  i  Noget 
af  Alt  dette.     Men,  hvor  har  De  deres  Plads?« 

«Aa,  jeg  veed  det  ikke  bestemt.  Jeg  kan  ligesaagodt 
være  det  ene  Sted  som  det  andet  —  foran  eller  bagved.« 

«Vil  De  lyde  mig,«  svarede  Billon,  "saa  hold  Dem  bag- 
ved; det  vil  være  bedst  for  Dem.  Veed  De,  hvilken  Vei  man 
vil  tage?  Det  vilde  være  en  Skam,  forekommer  det  mig,  ikke 
at  gaae  gjennem  de  store  Gader,  hvor  Alle  vente  Toget.« 

«Det  er  ogsaa  min  Mening,  Bilion,  men  jeg  er  ikke 
Herre  derover.  Kom  nu,  løb  hjem  og  klæd  Dem  om;  vær 
ikke  gnaven  paa  saadan  en  Dag.» 

Billon  skiltes  fra  Hr.  Hamelin  og  gik  hen  til  nogle  andre 
formaaende  Mænd,  hvem  han  ligeledes  anbefalede  de  store 
Gader.  Netop  i  dette  -Øieblik,  paa  Slaget  Ni,  kom  der  Befa- 
ling om  at  gaae  ad  Rue  du  Chåtel ,  som  netop  var  den 
Gade,  Billon  havde  anbefalet.  Ordren  jfløi  fra  Mund  til  Mund, 
og  da  Billon  havde  hart  den,  gik  han  bort  efter  først  at 
have  kastet  et  langt  Blik  paa  Musketererne. 

Rieul  Michel  Billon  var  Uhrmager  og  boede  paa  Hjørnet 
af  de  to  Gader  du  Chåtel  og  de  la  Tonnellerie.  Han  var  en 
stille,  indesluttet  Mand,  og  derfor  maatte  hans  varme  Anbe- 
faling af  den  Vei,  man  efter  hans  Mening  burde  vælge,  have 
en  dybere  Grund  end  blot  og  bar  Nysgjerrighed.  Vi  maae 
gaae  nogle  Maaneder  tilbage  i  Tiden  for  at  finde  denne. 
Billon  havde  meget  faa  Fjender.  Han  var  lille  og  koparret 
med  Haar  af  en  ubestemmelig  Farve;  hans  Blik  var  fast, 
stundom  lynende,  hans  Klædedragt  elegant,  hans  Sprog,  naar 
han  tog  sig  for  at  tale,  heftigt,  overbevisende,  ofte  vittigt. 
Han  var  altid  høflig  mod  Fremmede,  men  blev  anseet  for  at 
være  en  Tyran  i  sit  Huus,  og  han  søgte  meget  paa  Byens 
første  Caféer.  Hans  af  Naturen  noget  tunge  Sind  var  stadig 
Gjenstand  for  hans  Venners,  navnlig  Maleren  Desroques's  Op- 
muntringer, og  det  var  tildeels  paa  dennes  Opfordring,  at  han 
i  Slutningen  af  1788  havde  indgivet  Ansøgning  om  at  blive 
Medlem  af  Musketerernes  udvalgte  Corps.  Billon  skjød  for- 
trinligt, og  dette  i  Forbindelse  med  hans  Venners  Anbefaling 
syntes  at  maatte  være  tilstrækkeligt  til  at  sikkre  ham  den 
Plads  i  Corpset,  som  han  ogsaa  fik. 

Imidlertid  tiltog  Billon's  Melancholi  i  Løbet  af  Aaret 
1789  og  voxede  jnavnlig  stærkt  ved  Efterretningen  om  Eevo- 
lutionsbegivenhederne  i  Paris.  Han  havde  omtrent  ved  denne 
Tid  udlaant  en  Sum  Penge  til  ti  Procent,  og  hans  indiserete 
Skyldner    tog    derfor   ikke  i  Betænkning  overalt  at  stemple 

ham  som  en  Aagerkarl.  At  miste  sine  Renter  og  Æren  paa 
een  Gang  var  formeget  for  Billon;  han  sagde  flere  Gange  til 
Desroques,  at  det  var  det  haardeste  Slag,  som  endnu  havde 
truifet  ham,  og  at  han  ikke  kunde  overleve  denne  Skjændsel. 
Rimeligviis  vilde  dog  Tiden  og  roligere  Betragtninger  have 
seiret  over  hans  Tungsind,  da  hans  Venner  ikke  paa  nogen 
Maade  tabte  deres  Velvillie  for  ham;  da  indtraf  der  en  Bed- 
venhed,  som  baade  blev  skjæbnesvanger  for  ham  og  mange 
Andre.  Chefen  for  Musketererne,  en  stolt,  haard  Mand,  sam- 
menkaldte et  Mode  af  Corpsets  Medlemmer,  og  Billon  blev 
paa  Grund  af  Aager  udslettet  af  disses  Tal.  Rigtignok  gik 
denne  Afstemning  hemmeligt  for  sig,  men  dens  Udfald  blev 
dog  snart  bekjendt  i  Byen,  og  dette  kunde  Uhrmageren  ikke 
udholde.  Han  blev  menneskefjendsk  og  rugede  paa  Hævn. 
I  nogle  Dage  viste  han  sig  ikke  udenfor  sit  Hjem;  men  han 
vedblev  dog  at  arbeide,  og  man  meente,  at  hans  Forbittrelse 
lidt  efter  lidt  skulde  lægge  sig.  Han  optog  virkelig  ogsaa  sine 
gamle  Sædvaner,  gik  paa  Caféerne  og  lod,  som  om  han  havde 
glemt  Alt,  men  hemmeligt  pønsede  han  paa  at  myrde  Chefen 
for  Musketererne  og  opgav  kun  denne  Plan,  fordi  denne  dog 
kun  var  een  Mand,  og  han  vilde  ramme  dem  Alle.  Dertil 
søgte  han  fra  nu  af  bestandig  Leilighed. 

Den  fremadskridende  Revolution  syntes  at  give  ham 
denne.  Militaire  Corpser  bleve,  som  alt  tidligere  omtalt,  op- 
rettede overalt,  og  Enhver,  som  tidligere  havde  holdt  sig  til- 
bage, flokkedes  om  Fanerne.  Selv  Billon  var  med;  han  blev 
indrulleret  i  Nationalgarden  og  bemærkede  med  Glæde,  at 
hans  tidligere  Kammerater  ikke  mere  oversaae  ham.  Men 
dette  afvæbnede  ham  ikke.  I  Juli  Maaned  1789  foretog  han 
en  hemmelig  Reise  til  Paris  og  medbragte  derfra  nogle  temmelig 
store  Kasser  —  med  Handelsvarer  sagde  han  — ,  som  han 
omhyggelig  gjemte  i  sit  eget  Sovekammer  og  i  egen  Person  vilde 
pakke  ud.  Hans  Kone,  en  stakkels  godhdende  Skabning,  saae 
med  Forbauselse  disse  store  Kasser,  hvis  Bestemmelse  var 
hende  ubekjendt,   komme  ind  i  Huset.    Paa  hendes  Spørgs- 

maal  svarede  Bilion  i  Eeglen  kort  og  undvigende,  stundom 
med  et  ondskabsfuldt  Smiil;  men  en  Dag,  da  hun  saae  ham 
lade  og  ordne  en  Deel  Geværer  og  gjentog  sit  Spørgsmaal, 
bemærkede  han:  "Der  vil  snart  skee  fjendtlige  Indfald  i  Frank- 
rig; det  er  enhver  god  Borgers  Pligt  at  gjore,  hvad  han  kan. 
Forresten  er  det  bedst,  at  Du  passer  Dine  Huusholdnings- 
sager  og  lader  mig  i  Fred.«  Derpaa  skjød  han  hende  ud  af 
Døren  og  begyndte  atter  paa  sit  Arbeide.  Han  tog  Døtrene 
af  og  indrettede  Skydere  paa  dem,  gjennem  hvilke  Geværløb 
kunde  stikke  frem.  Gulvet  tog  han  op,  og  paa  Bjælkerne 
stillede  han  en  uhyre  Krudtkasse,  ovenpaa  hvilken  han  an- 
bragte en  svær  Vægt.  En  Tømmermand  havde  allerede  tid- 
ligere anbragt  Tvær-  og  Krydsbjælker  i  Værelset,  og  efter  sex 
Maaneders  Forløb  havde  Billon  lavet  sig  en  stærk  Fæstning, 
hvis  Tilværelse  var  skjult  for  Alle,  endogsaa  for  hans  Kone, 
der  ikke  ansaae  det  Hele  for  Andet  end  et  Paafund  af  hans 
Særhed. 

Om  Aftenen  førend  den  trettende  December  —  den  Dag, 
da  Processionen  skulde  gaae  for  sig  —  anvendte  Billon  al  sin 
Veltalenhed  for  at  bevæge  sin  Ven  Desroques  til  at  lade  være 
at  deeltage  i  den  følgende  Dags  Ceremonier.  Vennen  vak- 
lede lidt,  men  endelig  lykkedes  det  Billons  Overtalelse  at 
aflokke  ham  et  halvt  uvilligt  Løfte  om  at  blive  hjemme. 
Selve  den  trettende,  om  Morgenen,  fik  Billon  paany  det  Løfte 
af  Desroques,  at  han  den  Dag  ikke  vilde  forlade  sit  Hjem. 
Andre  Venner  bleve  ligeledes  advarede  af  ham. 

Imidlertid  var  Processionen  begyndt.  Kanonskuddene, 
Klokkeringningen  og  Børnenes  glade  Raab  naaede  Billons 
øre,  medens  han  ilede  hjemad.  Han  havde  sendt  sin  Hustru 
og  Tjenestepige  bort,  og  Huset  var  torat.  Efter  omhyggeligt 
at  have  lukket  Døren  af  og  kastet  Nøglen  hen  i  en  mørk 
Krog,  steg  han. op  ad  Trapperne  til  sit  Soveværelse,  skjød 
Lemmene  fra  Vindusskodderne  og  ladede  forskjellige  Skyde- 
vaaben,  som  han  lagde  ved  Siden  af  sig  for  at  have  dem  paa 
rede  Haand.    Han  var  færdig  med  sine  Forberedelser,  da  han 

Historisk  Archiv.    1871.    I.  18 


274  Katastrophen  i  Senlis  i  Aaret  1789. 

hørte  Larmen  af  Skaren  udenfor.  Bilion  saae  sig  om  for  at 
see,  om  han  havde  glemt  Noget.  Paa  Bordet  tæt  ved  ham 
laa  der  forskjellige  Papiirstrimler,  paa  hvilke  han  den  fore- 
gaaende  Nat  havde  skrevet  Breve,  Vers  og  en  heel  Deel 
usammenhængende  Sentenser.  Paa  et  af  Papirerne  stod  saa- 
ledes:  «Jeg  vil  blive  stor  som  den  Evige;  ligesom  han  vil 
jeg  blive  skrækkelig  i  min  Hævn!»  Paa  et  andet:  «I  ville 
storme  ind  som  Løver  og  blive  bortblæste  som  Myg!«  Ved 
Siden  af  disse  Udbrud  laa  en  humoristisk  Gravskrift  over 
ham  selv. 

Processionen  havde  nu  naaet  Uhrmagerens  Huus.  Natio- 
nalgardens Cavalleri  var  alt  kommet  forbi,  og  Musketeer- 
compagniet  nærmede  sig.  Man  harte  et  Skud.  Et  øieblik 
antog  man,  at  et  Gevær  var  gaaet  af  ved  Uforsigtighed ;  men 
det  kunde  dog  næppe  være  Tilfældet;  thi  en  af  Trommesla- 
gerne ved  Musketererne  var  styrtet  død  om  med  en  Kugle 
gjennem  Hovedet.  Nok  et  Skud  lyder,  medens  en  af  Kam- 
meraterne bøier  sig  over  den  døde  Trommeslager,  og  nok  en 
af  Musketererne  falder.  Det  er  øiensynligt,  at  der  foreligger 
Mord:  Nogle  vende  om  og  flygte,  Andre  løbe  raadvilde  om- 
kring, og  i  Tummelen  falder  det  ene  Skud  efter  det  andet. 

Imidlertid  har  en  Bødker  ved  Navn  Henry  Spére  bemær-. 
ket,  at  Køgen  kommer  fra  Billons  Huus,  og  da  han  er  Uhr- 
magerens Gjenbo,  iler  han  øiebhkkelig  ind  i  sin  Stue,  griber 
et  Gevær  og  fyrer  paa  det  Vindue,  hvorfra  Kogen  kommer. 
En  Fylding  flyver  i  Splinter,  men  Bilion  har  seet  Spére  og 
sætter  ham  en  Kugle  i  Hatten.  Bødkeren  lader  paany,  og 
medens  Billons  Opmærksomhed  for  et  ^ieblik  synes  afledet 
fra  det  store  Mordværk,  bliver  der  givet  Ordre  til  at  storme 
hans  Huus.  Nogle  løbe  til  Døren,  Vinduerne  slaaes  ind, 
men  Uhrmageren  vedbliver  uforstyrret  sin  Gjerning,  og  for 
hvert  Skud  falder  en  Mand.  Anføreren  for  Musketererne, 
Hr.  de  Lorme,  Billons  gamle  Fjende,  fViaer  tre  Kugler  i  Bry- 
stet og  styrter  om  uden  en  Lyd,  en  anden  Officeer  bemærker,  at 
en  Bøssepibe  er  rettet  mod  hans  Bryst  —  han  bøier  sig  for- 

over,   og  i  samme  -Øieblik  knuser  en  Kugle  hans  Hjerneskal. 
Uhrmageren  er  en  forfærdelig  sikker  Skytte! 

Endelig  giver  Døren  efter,  og  Skaren  styrter  ind.  Nok  en 
Dør  slaaes  ind,  og  et  Par  Mand  ile  op  ad  Trappen  til  første 
Etage.  Det  første  Værelse  er  tomt,  det  næste  ligeledes;  men 
en  stærkt  barrikaderet  Dør  synes  at  føre  ind  til  Morderens 
Kammer.  En  Tømrer  bliver  hentet,  men  Døren  modstaaer 
øxen,  indtil  en  Murer,  ved  Navn  Chevalier,  der  er  bekjendt 
for  sin  uhyre  Styrke,  griber  den  og  med  et  eneste  Slag  slaaer 
en  Fylding  ind.  Hurtigt  fjerner  man  de  Hindringer,  som  ere 
i  Veien  for  en  hurtig  Indtrængen  i  Værelset,  men  næppe  er 
Chevalier  kommen  derind,  førend  han  opdager,  at  der  er  Ild 
i  Værelset  ved  Siden  af,  og  sender  iilsomt  Bud  efter  Sprøite- 
folk.  Bilion  er  imidlertid  flygtet,  og  medens  Nogle  stræbe  at 
slukke  Ilden,  iler  han  op  ad  en  Loftstrappe,  da  han  vel  veed, 
at  Døren,  der  er  imellem  ham  og  hans  Forfølgere,  vil  holde 
nogen  Tid  endnu.  Men  hans  Tilbagetogslinie  er  afskaarcn 
—  der  er  allerede  Folk  paa  Loftet.  Hurtig  smælder  han 
Døren,  der  fører  til  dette,  i  og  sætter  en  Geværpibe  ud  gjen- 
nem  et  af  de  Huller  i  den,  som  han  har  været  saa  forsigtig 
at  anbringe.  Skuddet  gaaer  af,  og  en  Mand  falder.  Billon 
aabner  atter  Døren  og  iler  fremad,  da  han  pludselig  føler  sig 
greben  i  Struben.  Men  med  et  Slag  af  et  Pistolskjæfte  slaaer 
han  Angriberen  til  Jorden  og  trækker  sig  tilbage  til  en  smal 
Trappe,  der  fører  op  til  det  øverste  Loft.  Her  er  Forfølgelse 
umulig;  rolig  og  med  Overlæg  fyrer  Billon  paa  sine  Forføl- 
gere, og  ved  hvert  Skud  falder  et  Oifer!  Kun  een  Mand,  de 
la  Bruyére,  har  endnu  Mod  til  at  sætte  efter  Flygtningen, 
der  efter  at  have  affyret  sit  sidste  Skud  skjuler  sig  bag 
Bjælkeværket,  men  idet  han  griber  Billon,  raaber  denne:  «Slip 
mig  og  frels  Dig  selv,  Huset  vil  springe  i  Luften!«  —  «Har 
jeg  fanget  Dig,  _ slipper  jeg  Dig  ikke,«  var  de  la  Bruyéres 
Svar ;  men  næppe  vare  Ordene  udtalte,  førend  Gulvet  vaklede 
under  ham  —  der  hørtes  et  forfærdeligt  Brag,  Alt  indhylledes 

i  Krudtrøg;  Bjælker,  Brædder,  Steen  og  Støv  slyngedes  rundt 
til  alle  Sider,  og  Morderens  Værk  var  fuldbragt! 

I  et  øieblik  herskede  der  en  gyselig  Taushed,  men  det 
varede  ikke  længe,  førend  de,  som  ikke  vare  ramte  af  de  ned- 
faldende Gjenstande,  nærmede  sig  det  forbandede  Huus.  Villige 
Arme  gave  sig  til  at  udgrave  de  Begravne,  og  snart  fandt  man 
dem  —  Nogle  uskadte,  Andre  forfærdeligt  lemlæstede.  De  la 
Bruyére,  som  i  det  sidste  -Øieblik  havde  grebet  Billon,  var 
frelst  som  ved  et  Vidunder,  idet  det  faldende  Tømmer  lige- 
som havde  dannet  en  Bue  over  hans  Overkrop,  men  hans 
Been  vare  bedækkede  af  svære  Bjælker,  som  vare  farvede  med 
hans  Blod.  «Alt  i  Orden,  mine  Venner!«  raabte  han,  da 
man  naaede  ham,  «saug  blot  denne  Bjælke  over,  saa  svarer  jeg 
for  Eesten !  •>  Tæt  ved  ham,  forfærdeligt  lemlæstet,  laa  Billon, 
endnu  levende  og  søgende  at  befrie  sig  selv  fra  de  Euiner, 
som  bedækkede  ham;  men  han  blev  kjendt  af  et  Par  af  Ar- 
beiderne,  der  med  Øxeslag  knuste  hans  Hjerneskal. 

Den  korte  Decemberdag  var  forbi,  førend  man  endnu 
havde  faaet  Listen  over  de  Døde  og  Saarede  færdig.  Sex  og 
Tyve  vare  døde  og  Fyrretyve  saarede  ved  Billens  djævelske 
Foranstaltninger.  De  la  Bruyére  levede  mange  Aar  efter 
denne  Dag,  men  han  maatte  underkaste  sig  de  smerteligste 
Operationer  og  mistede  Brugen  af  et  øie.  Hans  Kone  døde 
af  Sorg  og  Selvbebreidelse  over  at  have  formaaet  en  Ven 
af  Manden  til  at  blive  i  Senlis  paa  Festdagen,  der  havde 
kostet  ham  Livet.  Byen  saae  om  Middagen  den  trettende 
December  ud,  som  om  den  var  bleven  bombarderet;  Bilions 
Huus  var  fuldstændigt  i  Kuiner,  Nabohusene  tildeels  ogsaa, 
og  over  tresindstyve  Bygninger  havde  lidt  meer  eller  mindre 
Skade.  I  Kathedralkirken,  der  laa  flere  Hundrede  Alen  derfra, 
vare  store  Stykker  af  Hvælvingerne  faldne  ned ;  men  lykkehg- 
viis  var  Ingen  kommen  til  Skade,  skjøndt  der  befandt  sig 
adskillige  Mennesker  derinde.  Næppe  en  Rude  var  heel  i 
Byen,  og  Kugler  paa  tolv,  tyve  og  sex  og  tredive  Punds  Vægt 
ble  ve  fundne  i  de  nærmeste  Huses  Vægge,   Halvtredsindstyve 

Familier  vare  ved  denne  hensynsløse  ødelæggelse  blevne 
bragte  til  Tiggerstaven,  og  Staten  maatte  støtte  den  private 
Godgjørenhed  for  at  skaffe  disse  Stakler  Underhold.  Billens 
Enke,  der  Intet  havde  vidst  om  sin  Mands  skjændige  Planer, 
blev  kastet  i  Fængsel,  men  løsladt  fjorten  Dage  efter.  Saa- 
snart  hun  var  kommen  ud,  bad  hun  om  Tilladelse  til  at 
maatte  begrave  Mandens  Liig,  der,  efter  at  være  udgravet,  var 
blevet  slæbt  gjennem  Gaderne  og  endelig  henkastet  under 
Galgen  til  Føde  for  Kavnene. 

Men  Staden  Senlis  bestemte,  at  Uhrmagerens  Minde 
skulde  være  forbandet  og  hans  Skjændselsgjerning  mindes, 
saalænge  Bj^en  stod.  Hans  Huus  blev  jævnet  med  Jorden, 
der  blev  strøet  Salt  paa  Tomten,  det  blev  forbudt  nogen- 
sinde at  reise  nogen  Bygning  paa  dette  Sted,  og  endnu  den 
Dag  i  Dag  vidner  en  tom  Plads  mellem  to  Gader  i  Senlis 
om  Billons  Udaad. 

D,  M. 

i  Aaret  1748  blev  der  i  Aachen  sluttet  Fred  efter  den  øster- 
rigske  Arvefølgekrig.  Denne  Fred  endte  de  da  herskende, 
almindelige  europæiske  Stridigheder,  og  herved  forligtes  ogsaa 
England  og  Frankrig,  der  længe  havde  bekæmpet  hinanden 
baade  i  Europa  og  i  deres  Colonier  hiinsides  Oceanet.  Men 
Diplomaterne  havde  forsømt  at  drage  en  bestemt  Grænd- 
selinie  mellem  de  britiske  og  de  franske  Besiddelser. 
Denne  mærkværdige  Forsømmelse  førte  nogle  Aar  efter  atter 
til  en  Krig,  som  skulde  afgjøre,  hvem  af  disse  to  mægtige 
Nationer  der  skulde  herske  i  Nordamerika.  Det  er  af  denne 
Krig,  at  vi  ville  fremdrage  en  enkelt,  men  afgjørende  Episode. 
Englænderne  eiede,  som  bekjendt,  dengang  -Østkysten  af  de 
nuværende  forenede  Fristater;  men  Nord  herfor  besade  Frank- 
rig de  vigtige  Strækninger  omkring  den  store  St.  Lorenzflod 
lige  til  de  canadiske  Søer.  Herfra  havde  Franskmændene 
aabnet  sig  en  Handelsvei  mod  Syd  til  Ohiofloden  og  Missis- 
sippi, og  ved  denne  sidste  Flods  Lob  havde  de  sat  sig  fast 
og  grundlagt  en  vigtig  Coloni,  det  nuværende  Louisiana.  Hvis 
det  lykkedes  dem  at  bemægtige  sig  de  vidtløftige  og  frugt- 
bare Strækninger  om  hine  to  store  Floder,  vare  de  engelske 
Colonier  hindrede  i  al  yderligere  Udvidelse  mod  Vest  og 
vilde  med  Tiden  blive  et  let  Bytte  for  Frankrig. 

England  blev  dengang  styret  af  den  dygtige  og  kraftige  Minister 
William  Pitt  den  Ældre,  som  besluttede  at  slaae  et  afførende 

Slag  mod  Frankrigs  amerikanske  Besiddelser,  medens  det 
fordærvede  franske  Hof  lod  sine  Colonier  skjøtte  sig  selv  og 
i  Østerrigs  Interesse  spildte  sine  Kræfter  i  den  preussiske 
Syvaarskrig. 

I  Aaret  1758  blev  en  betydelig  Flaade,  under  Admiral 
Boscawen,  sendt  til  Amerika.  Med  Flaaden  fulgte  et  engelsk 
Troppecorps,  som  blev  stillet  under  den  unge  General  James 
Wolfe's  Commando. 

Denne  Mand  var  Søn  af  en  udmærket  Militair  og  født 
1726  i  Westerham  i  Kent.  Han  blev  fra  Ungdommen  af 
opdraget  til  Soldat  og  vandt  sine  første  Sporer  i  Neder- 
landene under  den  østerrigske  Arvefølgekrig;  ban  udmærkede 
sig  navnlig  i  Slaget  ved  Lawfeld  1747  og  vandt  sig  herved 
Kang  som  Brigadecommandeur.  Da  man  i  Aaret  1758  be- 
troede James  Wolfe  den  nysnævnte  vigtige  Commando,  blev 
han,  som  kun  var  32  Aar  gammel,  udnævnt  til  Generalmajor, 
og  han  viste  sig  snart  denne  Tillid  værdig.  Han  bidrog 
saaledes  væsentlig  til  Erobringen  af  Fæstningen  Louisborg  og 
Besættelsen  af  øen  Cap  Bretton.  Det  næste  Aar  vilde  han 
erobre  Canadas  Hovedstad,  Quebek,  og  derved  føre  det  dræ- 
bende Slag  mod  Franskmændenes  Herredømme  i  disse  Egne. 

Denne  Stad  var  paa  en  Maade  Nøglen  til  Canada.  Na- 
turen selv  havde  gjort  den  til  en  befæstet  Plads;  den  var 
bygget  paa  Spidsen  af  et  steilt  Bjerg  og  paa  Siderne  beskyttet 
af  Afgrunde.  Paa  hoire  Side  flyder  St.  Lorenz's  klare  Strøm 
forbi  den,  og  paa  venstre  Side  beskylles  den  af  St.  Charles- 
floden,  før  denne  forener  sig  med  hiin  mægtige  Strøm.  Den 
var  temmelig  godt  befæstet,  men  endnu  ikke,  som  nuomstun- 
der,  gjort  uindtagelig. 

Commandanten  var  den  franske  General  Montcalm,  som 
maaskee  er  rnange  af  vore  Læsere  bekjendt  af  Coopers 
Eoman:  «Den  sidste  Mohikaner«.  Hans  Tropper  vare 
tålrigere  end '  Englændernes ,  men  den  største  Deel  var 
Canadiere  og  deriblandt  mange  af  Quebeks  Indbyggere.  Han 
havde  ogsaa  en  stor  Deel  Vilde  hos  sig.     Montcalms  Strids- 

kræfter  vare  opstillede  paa  den  nordlige  Strandbred  nedenfor 
Staden,  fra  St.  Charlesfloden  til  Vandfaldet  ved  Montmo- 
rency,  og  deres  Stilling  var  sikkret  ved  stærke  Forskands- 
ninger  og  dybe  Grave. 

Til  Angrebet  paa  Quebek  havde  den  commanderende 
engelske  General  James  Wolfe  samlet  8,000  Mand;  under 
ham  befalede  Brigadecommandeurerne  Monckton,  Townshend 
og  Murray.  Det  var  unge  og  tappre  Mænd  som  deres  An- 
fører, og  de  vare  ligesom  han  vel  bekjendte  med  Vaaben- 
haandværket.  Grenadererne  blandt  Wolfes  Tropper  bleve  an- 
førte af  Oberst  Guy  Carleton,  det  lette  Infanteri  af  Oberst- 
lieutenant  William  Howe.  De  samlede  Stridskræfter  bleve  i 
Slutningen  af  Juni  Maaned  indskibede  paa  den  Flaade,  som 
bevogtede  St,  Lorenzstrømmen,  og  landsatte  paa  den  store, 
folkerige  og  velbebyggede  -0  Orleans,  noget  nedenfor  Quebek, 
hvor  de  opsloge  deres  Leir  paa  de  frugtbare  Marker. 

Natten  efter  Troppernes  Udskibning  rasede  en  heftig 
Storm,  som  anrettede  stor  Skade  paa  Transportskibene  og 
ødelagde  nogle  smaae  Fartmer.  Endnu  medens  den  rasede, 
kom  en  Mængde  Brandere,  som  vare  udsendte  for  at  ødelægge 
Flaaden,  drivende  med  Strømmen.  Men  de  engelske  Søfolk 
bestege  dem  uforfærdet  og  bugserede  dem  til  Siden,  saa  at 
de  ingen  Skade  gjorde.  Efter  lang  Modstand  opkastede  Wolfe 
paa  den  vestlige  Spids  af  -Oen  Orleans  og  ved  Pont  Levi 
paa  St.  Lorenzflodens  sydlige  Bred  Batterier  indenfor  Stadens 
Kanonskudvidde.  Oberst  Guy  Carleton  commanderede  det 
første  Batteri,  Brigadecommandeur  Monckton  det  sidste.  Fra 
Pont  Levi  blev  der  udkastet  Bomber  og  gloende  Kugler; 
mange  Huse  i  den  øvre  Stad  bleve  antændte  og  Staden  for- 
vandlet til  Euiner,  men  Fortet  blev  uskadt. 

Wolfe,  som  længtes  efter  en  afgjørende  Kamp,  satte  den 
niende  Juli  paa  Baade  over  fra  -Oen  Orleans  til  St.  Lorenz- 
flodens nordlige  Bred  og  leirede  sig  nedenfor  Montmorency- 
faldet.  Dette  var  en  mindre  heldig  Stilling,  thi  den  rivende 
Strøm  laa  endnu  med  sine  klippefulde  Bredder  imellem  hans 

Og  Montcalms  Leire.  Men  det  Terrain,  som  han  havde  valgt, 
laa  hoiere  end  det,  som  Franskmændene  holdt  besat,  og 
nedenfor  Faldet  var  der  et  Vadested  over  Montmorency,  og 
dette  kunde  passeres  i  Ebbetiden.  Tre  Mile  længere  inde  i 
Landet  opdagede  man  endnu  et  Vadested,  men  Bredderne 
vare  steile  og  bedækkede  med  Skov.  Paa  begge  Bredder 
havde  den  aarvaagne  Montcalm  opkastet  Brystværn  og  poste- 
ret Tropper. 

Den  18de  Juli  foretog  Wolfe  med  to  bevæbnede  Slupper 
og  to  med  Tropper  besatte  Transportsldbe  en  Eecognoscering 
opad  Floden.  Han  kom  uskadt  forbi  Quebek  og  undersøgte 
omhyggeligt  Bredderne  ovenfor  Staden.  Næsten  lige  fra  Flod- 
bredden hævede  sig  overalt  steile,  takkede  Klipper.  Man  sagde 
ham,  at  der  ovenover  disse  laa  en  Flade,  som  kaldtes  Abra- 
hamssletten, og  paa  denne  kunde  man  nærme  sig  Staden  fra 
dens  svageste  Side.  Men  hvorledes  skulde  man  naae  denne 
Slette?  Klipperne  vare  jo  for  største  Delen  utilgængelige, 
og  ethvert  Punkt,  hvor  det  var  tænkeligt,  at  en  Landstigning 
kunde  finde  Sted,  var  befæstet. 

Skuffet  i  sine  Forventninger  vendte  Wolfe  tilbage  til 
Montmorency  og  besluttede  at  angribe  Montcalm  i  hans  faste 
Leir,  hvor  vanskeligt  det  end  vilde  blive  at  nærme  sig  denne. 
Townshend  og  Murray  skulde  under  Ebbetiden  med  deres 
Brigader  gaae  over  Montmorency  nedenfor  Faldet  for  at 
storme  den  Kedoute,  som  var  opkastet  ligeoverfor  Fortet. 
Paa  samme  Tid  skulde  Monckton  med  en  Deel  af  sin  Bri- 
gade sættes  over  fra  Pont  Levi  i  Baade.  Skibet  «Centurioni), 
som  var  posteret  i  Farvandet,  fik  det  Hverv  at  bringe  Ilden 
fra  et  Batteri,  der  beherskede  Vadestedet,  til  Taushed,  medens 
et  Artilleritrain  blev  posteret  paa  en  Høi  og  beskjød  Fjendens 
Forskandsning  paalangs ,  og  to  armerede  Flodbaade  bleve 
satte  paa  Stranden  i  Nærheden  af  Redouten  for  at  beskytte 
Troppernes  Overgang. 

Men  det  gik,  som  det  sædvanligt  gaaer  ved  indviklede 
Befalinger  og  vanskelige  Maneuvrer:    en  Deel   blev    misfor- 

staaet  eller  forsømt,  og  Følgen  heraf  blev  Forvirring.  Mange 
af  de  Baade,  som  kom  fra  Pont  Levi,  løb  paa  Grund  paa  et 
Sted,  hvor  de  vare  meget  udsatte  for  Ilden  fra  Fjendens  Bat- 
terier. Wolfe,  som  var  tilstede  paa  Strandbredden  og  ledede 
det  Hele,  anstrengte  sig  for  at  holde  sine  utaalmodige  Trop- 
per tilbage,  indtil  Baadene  atter  vare  komne  af  Grunden  og 
Folkene  landsatte.  Tretten  Compagnier  Grenaderer  og  200 
Mand  Provindslropper  kom  først  i  Land.  Grenadererne  af- 
ventede ikke  Ankomsten  af  Brigadecommandeur  Monckton  og 
hans  Regimenter  eller  af  de  Tropper,  som  under  Townshends 
Anførsel  vare  bestemte  til  at  angribe  samtidig  med  dem. 
Uden  engang  at  give  sig  Tid  til  at  blive  opstillede  i  Slagor- 
den stormede  de  heftigt  løs  paa  Fjendens  Forskandsninger. 
En  Regn  af  Kugler  modtog  dem  og  drev  dem  tilbage  til 
Vadestedet,  hvor  de  maatte  søge  Beskyttelse  bag  den  af  Fjen- 
den forladte  Redoute.  Her  bleve  de  staaende  uden  atter  at 
kunne  ordne  deres  Rækker,  thi  saasnart  de  vovede  sig  frem 
fra  deres  Skjul,  vare  de  udsatte  for  den  ødelæggende  Ild. 
Endelig  kom  Moncktons  Brigade  i  Land,  ordnede  sig,  kom 
Grenadererne  til  Hjælp  og  drev  Fjenden  tilbage.  Imidlertid 
trak  Grenadererne  sig  nu  ligesaa  overilet  tilbage,  som  de  før 
vare  trængte  frem,  og  lode  mange  af  deres  saarede  Kamme- 
rater tilbage  paa  Kamppladsen,  hvor  de  bleve  dræbte  og 
scalperede  af  de  Vilde.  Det  herved  foraarsagede  Ophold  blev 
fordærveligt  for  hele  Foretagendet.  Det  var  allerede  ud  paa 
Dagen,  en  Storm  reiste  sig,  Floden  begyndte  at  komme,  og 
om  kort  Tid  vilde  Tilbagetoget  være  spærret  for  Englænderne, 
ifald  de  bleve  slaaede.  Wolfe  maatte  derfor  afstaae  fra  An- 
grebet og  trække  sig  tilbage  over  Floden,  efter  at  han  ved 
Genaderernes  dumdristige  Hidsighed  havde  mistet  over  400 
Mand.  De  to  Skibe,  som  vare  satte  paa  Grund,  bleve  stukne 
i  Brand,  for  at  de  ikke  skulde  falde  i  Fjendens  Hænder. 

Nu  blev  Brigadecommandeur  Murray  afsendt  paa  Trans- 
portskibe med  1,200  Mand;  han  skulde  seile  op  forbi  Staden 
og   i    Forening    med    Contre- Admiral   Holmes    ødelægge    de 

fjendtlige  Skibe  og  landsætte  Tropper  paa  den  nordlige  Flod- 
bred. Skibene  vare  sikkrede  mod  ethvert  Angreb ;  nogle  For- 
raad  og  nogen  Munition  blev  ødelagt;  der  blev  taget  nogle 
Fanger,  og  derpaa  vendte  Murray  tilbage  med  Efterretningen 
om,  at  Englænderne  havde  taget  Forterne  Niagara,  Ticonde- 
rogha  og  Pont  Crowen,  og  at  General  Amherst  rustede  sig 
til  Angreb  paa  Isle  aux  Noix. 

Wolfe  havde  en  svag  Helbred  og  et  pirreligt  Sind ;  Neder- 
laget ved  Montmorencyfaldet  havde  gjort  et  dybt  Indtryk  paa 
ham,  og  han  troede  sig  bedækket  med  Skam.  De  Bebreidelser, 
han  gjorde  sig  selv,  forøgedes  endmere  ved  det  Held,  som 
havde  fulgt  de  øvrige  Befalingsmænd  i  andre  Egne.  Alle  de 
Vanskeligheder,  som  optaarnede  sig  om  ham,  nagede  uaflade- 
ligt paa  hans  Sind,  og  hertil  kom  endnu,  at  General  Amherst 
tøvede  med  at  komme  ham  til  Hjælp.  Han  tabte  næsten 
Modet  og  erklærede,  at  han  ikke  vilde  vende  tilbage  med 
uforrettet  Sag  for  som  andre  uheldige  Befalingsmænd  at  ud- 
sætte sig  for  Pøbelens  Haan  og  Bebreidelser.  Som  en  Følge 
af  disse  Sindsbevægelser  blev  han  angrebet  af  en  Feber,  der 
i  nogen  Tid  gjorde  ham  udygtig  til  at  foretage  sig  Noget. 

Midt  under  sin  Sygdom  sammenkaldte  han  et  Krigsraad, 
som  besluttede  at  forandre  hele  Operationsplanen.  Man  be- 
stemte sig  til  at  sende  Tropper  opad  Floden  forbi  Staden  for 
om  muligt  at  foretage  en  Diversion  i  hiin  Retning  eller  lokke 
Montcalm  til  et  Slag  i  aaben  Mark.  Før  Wolfe  bragte  denne 
Plan  til  Udførelse,  recognoscerede  han  endnu  engang  Staden 
sammen  med  Admiral  Saunders,  men  der  frembød  sig  ingen 
bedre  Udvei. 

Den  korte  canadiske  Sommer  var  forbi,  man  var  i  Sep- 
tember Maaned;  Leiren  ved  Montmorency  blev  opløst,  og 
Tropperne  bragtes  over  til  Pont  Levi;  man  lod  kun  saa  mange 
blive  tilbage,  som  der  behøvedes  til  at  holde  Batterierne  paa 
øen  Orleans  besatte. 

Den  5te  og  6te  September  fandt  Inskibningen  Sted  oven- 
for Pont  Levi  paa  Transportskibe,    som  i  dette  -Øiemed  vare 

sendte  derop.  Montcalm  afsendte  de  Bougainville  med  1,500 
Mand  langs  ad  den  nordlige  Flodbred  ovenfor  Staden  for  at 
iagttage  Escadrens  Bevægelser  og  forhindre  en  Landgang. 
For  at  skuffe  Franskmændene  med  Hensyn  til  det  Steck  som 
var  bestemt  til  Landingen,  seilede  Admiral  Holmes  tre  Mile 
længere  opad  Floden  forbi  det  Punkt,  hvor  Landstigningen 
virkelig  skulde  finde  Sted.  Ved  Nattens  Frembrud  skulde 
han  imidlertid  vende  tilbage  og  beskytte  Landgangen.  I  denne 
Expedition  deeltog  ogsaa  den  senere  som  Opdager  saa  be- 
kjendte  James  Cook.  Han  skulde  tilligemed  nogle  andre  Sø- 
mænd peile  Floden  og  udlægge  Boier  ligeoverfor  Montcalms 
Leir,  som  om  man  havde  et  Angreb  isinde  fra  hiin  Side. 

Wolfe  var  endnu  ikke  kommen  til  Kræfter  efter  sin 
Sygdom.  »Min  Helbred  er  ødelagt,«  skrev  han  til  en  Ven, 
«jeg  har  ikke  engang  den  Trøst  at  have  ydet  Staten  nogen 
betydelig  Tjeneste,  og  jeg  har  heller  ingen  Udsigt  dertil.«  Hans 
meest  brændende  -Ønske,  der  gav  ham  Kraft  til  at  udholde 
de  største  Anstrengelser,  var  at  faae  Leilighed  til  at  udviske 
den  Skamplet,  som  Nederlaget  ved  Montmorency  efter  hans 
Mening  havde  sat  paa  hans  Krigerære.  I  denne  Stemning 
skal  han  engang  ved  sit  Aftensmaaltid  have  digtet  og  sun- 
get en  lille  Soldatersang,  som  endnu  gaaer  under  hans  Navn. 

Da  han  indskibede  sig  til  sit  natlige  Foretagende,  synes 
en  Anelse  om  hans  nærforestaaende  Død  at  have  foresvævet 
ham.  En  Midshipmand  John  Robinson,  der  var  tilstede  ved 
denne  Leilighed  og  senere  blev  Professor  i  Edinbourgh,  pleiede 
at  fortælle,  at  Wolfe,  medens  han  sad  blandt  sine  Officerer, 
og  Baaden  stille  gled  ned  ad  Strømmen,  dæmpet  og  med 
Inderlighed  reciterede  Grays  «Elegie  paa  en  Landsbykirke- 
gaard,« som  dengang  nylig  var  udkommen.  Især  syntes  et 
Vers,  som  handler  om  den  jordiske  Magts  og  Æres  For- 
gængelighed at  harmonere  med  hans  mørke  Sindstemning. 
«Mine  Herrer,«  udbrød  han  efter  at  have  fremsagt  Digtet, 
«jeg  vilde  hellere  være  dette  Digts  Forfatter  end  indtage 
Quebek!« 

Indskibningen  foregik  paa  Flodbaade  den  13de  September 
ved  Midnat ;  man  lod  Baadene  saa  sagte  som  muligt  drive  ned 
ad  Strømmen.  «Hvem  der?»  raabte  en  Skildvagt  fra  Bredden. 
« Frankrig!')  svarede  en  Captain,  som  forstod  Fransk,  fra  den 
forreste  Baad.  «Fra  hvilket  Kegiment?«  spurgte  Skildvagten 
igjen.  "Dronningens  Eegiment!«  svarede  Captain  en ,  som 
vidste,  at  dette  Regiment  var  blandt  Bougainvilles  Corps. 
Man  ventede  netop  en  Proviantconvoi  fra  Bougainvilles  Stil- 
ling, og  Skildvagten,  som  troede,  at  det  var  denne,  raabte, 
« Passeer  !»>,  og  Baadene  giede  uhindret  videre. 

Landingen  fandt  Sted  ved  Cap  Diamond  i  en  Bugt,  som 
endnu  bærer  Wolfes  Navn.  Han  havde  opdaget  den  ved 
Eecognoscering  og  lagt  Mærke  til,  at  der  herfra  førte  en  steil 
Fodsti  op  til  Abrahamshøiden ;  man  kunde  kun  med  megen 
Besvær  klattre  op  ad  den,  og  den  syntes  at  være  svagt  besat 
foroven.  Wolfe  var  en  af  de  Første,  som  landede  og  be- 
gyndte at  stige  op;  Stien  var  saa  smal,  at  der  kun  kunde 
gaae  to  Mand  ved  Siden  af  hinanden,  og  den  var  desuden 
gjennemskaaret  af  Tværgrave.  Oberst  Howe  med  det  lette 
Infanteri  og  Høilænderne  klattrede  op  ad  de  steile  Klipper, 
idet  de  holdt  sig  fast  ved  Rødder  og  Qviste,  og  forjog  en 
fransk  Troppeafdeling  under  en  Sergent,  der  havde  Post  paa 
Toppen.  Efterhaanden,  som  Folkene  kom  op,  ordnede  Wolfe 
dem  i  Rækker  og  Geledder,  og  ved  Dagens  Frembrud  var  han 
i  Besiddelse  af  den  vigtige  Abrahamsslette. 

Montcalm  blev  som  lynslagen,  da  han  fik  Efterretningen 
om,  at  Englænderne  befandt  sig  paa  Sletten  og  truede  Staden 
fra  dens  svageste  Side.  Han  forlod  sine  Forskandsninger, 
ilede  over  St.  Charlesfloden  og  besteg  Høiderne,  som  overalt 
hæve  sig  fra  dens  Bredder.  Hans  Stridskræfter  vare  lige  saa 
talrige  som  Wolfes,  men  en  stor  Deel  af  dem  vare  kun  Colo- 
nialtropper  og  Vilde.  Da  han  saae  den  velordnede  Hær  af 
regulaire  Tropper,  som  han  skulde  kæmpe  imod,  sendte  han 
øieblikkelig  lilbud  afsted  til  de  Bougainville,  for  at  kalde  ham 
til  Hjælp  med  sit  Detachement,  og  til  de  Vaudreuils  Leir  for 

at  forlange  1,500  Mand  Forstærkning.  Imidlertid  forsøgte 
han  at  overfloie  Englændernes  venstre  Flanke  og  trænge  dem 
henimod  de  ligeoverfor  liggende  Afgrunde.  Men  Wolfe  mær- 
kede hans  Hensigt  og  sendte  Brigadecommandeur  Townshend 
imod  ham  med  et  Regiment,  der  desuden  blev  understøttet 
af  to  Batailloner,  saa  at  den  engelske  venstre  Flanke  havde 
en  dobbelt  Front. 

Franskmændene,  som  tænkte,  at  de  blot  skulde  drive  et 
Streifparti  tilbage,  havde  i  deres  Hastværk  kun  medtaget  tre 
lette  Feltkanoner.  Englænderne  besad  kun  en  eneste  Kanon, 
som  Matroserne  med  megen  Besvær  havde  bragt  op  paa 
Høiden.  Med  dette  Skyts  beskjøde  de  en  Tidlang  hinanden, 
medens  Montcalm  bestandig  ventede  paa  den  tilkaldte  Hjælp. 
Men  da  han  længe  havde  ventet  forgjæves,  forgik  Taahnodig- 
heden  ham  endelig,  og  han  førte  sine  disciplinerede  Tropper 
frem  til  en  Kamp  paa  nærmere  Hold  med  Geværild,  medens 
Indianerne  fra  Tykningerne  og  Kornmarkerne  skulde  under- 
støtte dem  med  en  vedholdende  Ild.  Franskmændene  stor- 
mede modigt,  men  uordnet  fremad  og  fyrede  hurtigt;  men 
deres  Ild  gjorde  kun  ringe  Virkning;  Englænderne  gave  der- 
imod først  Ild,  da  deres  Angribere  vare  komne  dem  paa 
fyrretyve  Skridt  nær,  og  deres  Salver  vare  derfor  langt  mere 
ødelæggende;  men  de  Vilde  gjorde  dem  dog  stor  Skade  ved 
fra  deres  Skjul  at  bortskyde  deres  Officerer.  Wolfe,  som 
stedse  var  i  Spidsen  for  sine  Tropper,  blev  saaret  af  en  Kugle 
i  Haandleddet,  men  han  bandt  et  Lommetørklæde  om  Saaret 
og  førte  sine  Grenaderer  fremad  til  et  Bajonetangreb,  og 
Fjenden  begyndte  at  vige;  men  nu  blev  han  truffet  af  en 
Kugle  i  Brystet.  Han  følte,  at  Saaret  var  dødeligt,  og  fryg- 
tede, at  Modet  skulde  svigte  Tropperne,  naar  de  saae  ham 
falde.  Han  støttede  sig  til  en  Lieutenant  for  at  holde  sig 
oppe  og  sagde  svagt:  «Mine  brave  Folk  skulle  ikke  see  mig 
falde."  Han  blev  baaret  længere  tilbage;  man  bragte  ham 
Vand  for  at  læske  hans  Tørst  og  spurgte  ham,  om  han  øn- 
skede en  Saarlæge.      <iDet  er  til  ingen  Nytte,«    svarede  han, 

med  mig  er  Alt  forbi.«  Nu  forlangte  han,  at  man  skulde 
lægge  ham  ned,  og  Lieutenanten  satte  sig  paa  Jorden  og 
holdt  ham  i  sine  Arme. 

-De  lobe!  De  l«be!  See,  hvor  de  lobe!«  raabte  pludselig 
En  af  de  Omstaaende.  «Hvem  løber?«  spurgte  Wolfe  ivrigt, 
som  om  han  vaagnede  op  af  en  dyb  Søvn.  "Fjenden,  Sir, 
de  vige  overalt.«  Den  døende  Helt  kom  endnu  engang  til 
sig  selv.  «En  af  Eder,  mine  Venner,  skal  gaae  til  Oberst 
Burton  og  befale  ham  saa  hurtigt  som  muligt  at  lade  Webbs 
Kegiment  marchere  over  St.  Charlesfloden  og  afskære  Fjen- 
den Tilbagetoget  over  Broen.«  Derpaa  vendte  han  sig  om 
paa  Siden  og  sagde:  «Gud  være  lovet,  nu  kan  jeg  dø  i  Fred!« 
Han  udaandede  sin  Heltesjæl  med  den  Trøst  i  sine  sidste 
øieblikke,  at  Seiren  vilde  udslette  Mindet  om  Nederlaget 
ved  Montmorency.  England  gav  sin  tappre  og  begavede  unge 
Søns  Liig  Plads  blandt  sine  berømte  Mænd  i  Westminster- 
Abbediet. 

Brigadecommandeur  Murray  havde  virkelig  gjennembrudt 
Fjendens  Centrum,  og  Høilænderne  anrettede  et  stærkt  Blod- 
bad med  deres  Claymorer,  idet  de  dreve  Franskmændene  ind 
i  Staden  eller  tilbage  til  deres  Forskandsninger  ved  St.  Char- 
lesfloden. Den  første  Brigadecommandeur  Monckton  var 
haardt  saaret  i  Lungen,  og  Befalingen  gik  over  til  Towns- 
hend,  der  skyndte  sig  igjen  at  ordne  Tropperne  i  Centrum, 
som  vare  komne  i  Uorden  under  Forfølgelsen.  Nu  rykkede 
de  Bougainville  frem  i  nogen  Afstand.  Han  kom  med  to 
Tusinde  Mand  friske  Tropper;  men  han  kom  for  sent  til  at 
forandre  Kampens  Udfald.  Den  tappre  Montcalm  var  bleven 
dødehg  saaret,  medens  han  ved  Johannesporten  anstrengte 
sig  for  igjen  at  samle  sine  flygtende  Tropper,  og  han  var 
bleven  bragt  ind  i  Staden. 

Townshencl  rykkede  frem  med  en  Troppeafdehng  for  at 
møde  de  Bougainville;  men  denne  undgik  en  Kamp  og  trak 
sig  tilbage  til  Skovene  og  Sumpene,  hvorhen  man  ikke  holdt 
det  for  raadeligt  at  forfølge  ham.    Englænderne  havde  vundet 

en  fuldstændig  Seir;  omtrent  500  Fjender  vare  faldne;  der 
var  taget  over  1,000  Fanger,  hvoriblandt  flere  Officerer,  og  de 
Engelske  vare  i  Besiddelse  af  en  stærk  Stilling  paa  Abrahams- 
sletten,  som  de  skyndte  sig  at  befæste  og  armere  med  deres 
Artilleri,  der  blev  bragt  derop  over  Høiderne. 

Den  tappre  Montcalm  skrev  til  General  Townshend  for 
at  anbefale  Fangerne  til  Briternes  Menneskelighed.  Da  Læ- 
gen sagde  ham,  at  han  kun  havde  nogle  faa  Timer  tilbage 
at  leve  i,  svarede  han:  «Saa  meget  desto  bedre;  jeg  er  glad 
ved,  at  jeg  ikke  vil  komme  til  at  opleve  Quebeks  Overgivelse. » 
Han  betroede  Stadens  Forsvar  til  de  Kamsay,  som  havde 
commanderet  Garnisonen.  <«1  Deres  Varetægt  overgiver  jeg 
Frankrigs  Ære.  Jeg  blander  mig  nu  ikke  mere  i  Noget  og 
giver  ingen  Befalinger  mere;  jeg  har  vigtigere  Ting  at  tage 
vare  end  denne  odelagte  Stad  og  dette  ulykkelige  Land.  Min 
Tid  er  kort,  i  Nat  vil  jeg  vende  mine  Tanker  til  Gud  og 
forberede  mig  til  Døden.  Vær  ved  godt  Mod,  og  gid  det 
maae  lykkes  Dem  at  komme  ud  af  den  nuværende  uheldige 
Stilling."  Derpaa  lod  han  sin  Capellan  hente,  som  tilligemed 
Coloniens  Biskop  tilbragte  Natten  hos  ham.  Montcalm  døde 
henad  Morgenstunden  som  en  tapper  Soldat  og  from  Katholik. 

Sjelden  have  vel  to  værdigere  Fjender  end  Wolfe  og 
Montcalm  udgydt  deres  Blod  paa  den  samme  Valplads.  Fire 
Dage  efter  Begges  ærefulde  Død  overgav  Quebek  sig. 

infanten  Don  Pedro  var  eneste  Søn  af  Kong  Alphons  IV 
af  Portugal  og  var  fodt  i  Aaret  1320.  Han  var  en  ung 
Mand  med  et  indtagende  Ydre,  med  en  Blanding  af  Alvor  og 
Munterhed  i  sit  Væsen,  behændig  og  ypperlig  i  alle  ridderlige 
øvelser,  en  Ven  af  Jagten  og  ikke  mindre  af  Digtekunsten, 
begavet  med  stor  Villiestyrke  og  en  fast  Charakteer  og  besjælet 
af  en  Retsfølelse,  som  senere  drev  ham  til  en  velmeent,  men 
vilkaarlig  Strenghed. 

Hans  Fader,  Kong  Alphons,  ansaae  det  for  rigtigst  i  Tide 
at  lade  Infanten  som  Thronarving  gifte  sig,  for  at  Slægten 
ikke  skulde  uddae,  og  for  at  hans  Liv  herved  kunde  udvikle 
sig  roligt  og  ordentligt  ved  Familielivets  Indflydelse.  Efter  at 
en  Plan,  at  gifte  ham  med  en  castiliansk  Prindsesse  Bianca, 
var  gaaet  overstyr  paa  Grund  af  dennes  Legemssvaghed,  blev 
Pedro,  sandsynligviis  uden  at  man  tog  meget  Hensyn  til  hans 
Ønsker  eller  Tilbøielighed,  i  sit  tyvende  Aar  formælet  med 
Con  stanze,  af  en  af  de  fornemste  castilianske  Familier. 
Hun  fødte  ham  to  Sønner,  af  hvilke  deri  første,  Luis,  døde 
tidlig,  og  den  anden,  Ferdinand,  fulgte  sin  Fader  paa  Thronen. 
Alligevel  synes  den  ægteskabelige  Forbindelse  kun  i  kort 
Tid  at  have  tilfredsstillet  Infanten  og  hans  Gemalinde. 

Ved  Constanzes  Hof  befandt  der  sig  en  Hofdame,  In  es 
eller  Agnes  de  Castro,  af  adelig  Herkomst  og  beslægtet 
med  Infantinden  og  det  castilianske  Kongehuus,  skjøndt  hun, 


*)  Efter  Friedrich  v.  Kaumer. 

som  Nogle  paastaae,  var  født  i  en  Forbindelse,  der  ikke  havde 
Kirkens  Velsignelse.  Hvorledes  dette  nu  end  forholder  sig, 
viser  Historien,  at  der  paa  den  Tid  fandt  mange  saadanne 
Forbindelser  Sted  i  Spaniens  og  Portugals  høieste  Kredse, 
uden  at  dette  Forhold  vakte  Forargelse. 

Ines  stod  dengang  midt  i  sin  fagreste  Ungdom  og  Skjøn- 
hed,  og  disse  Gavers  Værd  forhøiedes  endnu  ved  hendes  Sæde- 
lighed, Beskedenhed,  blide  Sind  og  ædle  Hjerte,  der  var  istand 
til  at  nære  den  meest  trofaste  og  sværmeriske  Kjærlighed. 
Alle  disse  Egenskaber  gjorde  et  saa  dybt  Indtryk  paa  Infan- 
ten, at  hans  Gemaalinde  tog  sig  det  smerteligt  nær  og  efter 
Samraad  med  Kong  Alphons  foranledigede,  at  hendes  første- 
fødte Søn,  Luis,  blev  holdt  over  Daaben  af  Ines  for  saaledes 
at  tilveiebringe  et  Slags  aandeligt  Slægtskab,  som  kunde  hindre 
enhver  nærmere  Forbindelse  mellem  Infanten  og  Ines.  Et 
Digt  af  hiin,  som  sandsynligviis  er  henvendt  til  Ines  og  netop 
skriver  sig  fra  denne  Tid,  antyder  ogsaa  disse  Forhold. 

Efter  Constanzes  Død  (hun  døde  1345)  kunde  Intet  længere 
tilbageholde  Infantens  uendelige  Kjærlighed  til  Ines;  ogsaa 
hun  fandt  i  ham  sit  Livs  eneste  og  høieste  Lykke,  og  en 
hemmelig  fuldbyrdet  Vielse  tilintetgjorde  enhver  Tvivl,  som 
de  endnu  kunde  nære  om  det  Tilladelige  i  deres  Forbindelse. 
Ines  skjænkede  efterhaanden  Infanten  tre  Sønner,  Alphons,  som 
døde  ung,  Joanno  og  Diniz,  samt  en  Datter,  Beatrix. 

Da  Don  Pedro  kun  havde  een  levende  Søn  med  Constanze,  var 
det  Faderens,  Kong  Alphons's  inderlige  ønske,  at  Sønnen  atter 
vilde  gifte  sig.  Hans  Undskyldning,  at  Mindet  om  hans  af- 
døde Gemalinde  holdt  ham  tilbage  fra  enhver  ny  Forbindelse, 
vandt  ikke  megen  Tiltro,  og  Faderens  bestemte  Spørgsmaal, 
om  han  var  viet  til  Ines,  vovede  han  af  mange  Grunde  ikke 
at  besvare  bekræftende.  Da  det  ikke  var  forblevet  nogen 
Hemmelighed,  at  Ines  ved  ham  var  bleven  Moder  til  flere 
Børn,  og  da  hendes  Families  Indflydelse  bestandig  syntes  at 
voxe,  trivedes  Misundelsen  og  Mistanken  hos  mange  Stormænd 
mere  og  mere  frodig,  og  man  bibragte  behændig  Kongen  den 

Mistanke,  at  Pedro  med  Tilsidesættelse  af  sin  i  Ægteskabet 
med  Constanze  fødte  Søn  vilde  hæve  en  Søn  af  Ines  paa 
Thronen.  Denne  Forbindelse,  sagde  man,  vakte,  hvad  enten 
den  var  stadfæstet  af  Kirken  eller  ikke,[  almindelig  Forargelse 
og  kunde  kun  bringe  Portugal  Undergang.  Der  var  et  let 
og  simpelt  Middel,  som  for  bestandig  kunde  hæve  alle  Be- 
kymringer og  redde  Landet  fra  Borgerkrig  og  uundgaaelig 
Undergang:  at  dræbe  Ines  de  Castro.  —  Pedros  Moder,  som 
havde  faaet  Nys  om  disse  blodige  Planer,  lod  ham  advare 
gjennem  Ærkebiskoppen  af  Braga  og  opfordrede  ham  til  at 
bekjende  sit  Ægteskab  eller  sende  Ines  bort  —  men  Pedro 
troede  ikke  paa  Muligheden  af,  at  en  saadan  Skjændselsdaad 
kunde  skee  med  hans  Faders  Minde. 

I  de  første  Dage  af  Januar  Maaned  1355  reiste  Kong 
Alphons  i  al  Stilhed  til  Coimbra,  ledsaget  af  Ines's  hævngjer- 
rige  Fjender,  og  paa  en  Tid,  da  man  vidste,  at  Infanten  var 
fraværende  paa  en  Jagt,  trængte  han  ind  i  den  hellige  Claras 
Kloster,  hvor  Ines  levede  i  største  Stilhed  og  Eensomhed  med 
sine  Børn.  Da  hun  mærkede  Larmen  af  de  Kommende,  blev 
hun  høilig  forskrækket  og  anede  sin  forestaaende  Skjæbne,  — 
men  Flugt  eller  Modstand  var  lige  umulig.  Saasnart  Kongen 
traadte  ind  i  hendes  Værelse,  faldt  hun  ham  tilfode  med  sine 
Børn  og  udbrød:  »Herre,  hvorfor  vil  I  dræbe  mig  Uskyldige! 
Kunde  jeg,  turde  jeg  modsætte  mig  Eders  Søn,  min  Beskytter 
og  trofaste  Ven?  Hav  Medlidenhed  med  mig,  en  Qvinde, 
med  mine  Børn,  Eders  Sønnebørn.  Plet  ikke  Eders  Berøm- 
melse ved  en  saadan  Grusomhed  og  tilgiv  mig,  hvis  jeg  har 
krænket  Eder!» 

Synet  af  hende,  hendes  Ord,  Skjønhed  og  Uskyldighed 
gjorde  et  saadant  Indtryk  paa  Kongen,  at  han  med  Taarer  i 
-Øinene  forlod  Værelset.  Men  udenfor  stod  Pedro  Coello, 
Alvar  Gonzalcz  pg  Lopez  Pacheco,  tørstende  efter  Hævn  og 
Blod.  De  bleve  ængstelige  over,  at  deres  Plan  ikke  skulde 
blive  fuldført;  thi  sikkert  kunde  den  ikke  forblive  skjult,  og 
Infantens  Hævn    vilde    da   ikke   lade  vente  paa  sig  —  kun 

Kongens  Meddeelagtighed  kunde  beskytte  dem  herimod.  «Ere 
vi  komne  herhen,«  raabte  de  Kongen  imede,  «for  at  blive  til 
Nar?  Skal  Portugal  gaae  tilgrunde  for  denne  Qvindes  Skyld ?» 
Beseiret  af  sin  Lidenskabelighed  gjorde  Alphons  sig,  uden  at 
tage  Hensyn  til  Retfærdighedens  Fordringer,  til  deres  Med- 
skyldige og  sagde:  («Gjorer,  hvad  I  ville!«  Dermed  gik  de  ind 
og  dræbte  Ines  med  djævelsk  Grusomhed. 

Da  Infanten  fik  Underretning  herom,  blev  hans  Vrede  og 
Smerte  ligesaa  heftig,  som  hans  Kjærlighed  tilforn  havde 
været  det.  Det  kom  til  aabenlys  Krig  mellem  Fader  ogS«n, 
og  hiin  led  allerede  i  dette  Liv  den  retfærdige  Straf  for  sin 
blodige  Gjerning  og  for  det  Opror,  han  uden  Grund  i  sin 
Ungdom  havde  reist  mod  sin  milde  Fader.  Først  efter  at 
han  havde  indrømmet  Infanten  mange  Rettigheder,  og  de 
meest  anseete  Mænd  havde  gjort  indtrængende  Skridt  for  at 
mægle  Fred,  kom  det  til  en  ydre  Forsoning;  i  deres  Hjerter 
bleve  Fader  og  Son  fremmede  for  hinanden. 

Efter  sin  Thronbestigelse  (1357)  beedigede  Pedro  og  beviste 
ved  Vidner,  at  han  havde  været  kirkelig  viet  til  Ines.  Han  lod 
Coello  og  Gonzalez,  som  Kongen  af  CastiUen  udleverede  ham, 
henrette  under  frygtelige  Pinsler;  men  for  sin  elskede  Ines 
feirede  han  et  Triumphtog,  som  i  sit  Slags  er  enestaaende  i 
Historien.  Ines  blev  fem  Aar  efter  Mordet  optaget  af  sin 
Grav  i  den  hellige  Claras  Kloster  og  paa  en  rigt  smykket 
Baare  ført  til  det  17  Legoas  fjernt  liggende  Kloster  Alcoba^a. 
Paa  begge  Sider  af  hele  Veien  stod  der  Fakkelbærere,  og  Bi- 
skopper, alle  Slags  Geistlige,  Munke,  Adelsmænd  og  Borgere, 
Koner  og  Piger  deeltoge  i  det  heitidelige,  uoverskuelige  Tog. 
I  Alcoba9a  blev  Ines's  Liig  smykket  som  en  Dronnings  og  sat 
paa  en  Throne,  hendes  Hoved  prydedes  med  Kronen,  og  knæ- 
lende kyssede  Utallige  hendes  Haand!  Da  først  lagde  man 
hende  i  hendes  nye,  pragtfulde  Grav,  over  hvilken  en  Mar- 
morstatue af  hende  hævede  sig,  smykket  med  Kronen. 

Efter  Kong  Pedros  Død  i  A-aret  1367  besteg  hans  og 
Constanzes  Søn,  Ferdinand,  Thronen  uden  Indsigelse  og  levede 


Tre  Portngiserinder.  293 

i  god  Forstaaelse  med  sine  Halvsødskende ,  Ines  de  Castros 
Børn.  Ferdinand  var  en  smuk,  og  i  Modsætning  til  sin 
strenge  Fader  en  mild  Mand;  men  han  var  tillige  ødsel, 
ustadig,  middelmaadig  begavet  og  især  blottet  for  Kegjerings- 
dygtighed.  Kun  altfor  meget  forsømte  han  sine  Regjerings- 
pligter,  og  engang,  da  han  forlod  Eaadet,  sagde  en  af  dette 
i  sine  Embedsbrødres Navn  til  ham:  « Herre,  vi  anmode  Eder 
indstændigt  om  for  Fremtiden  at  opføre  Eder  anderledes  end 
hidtil,  ellers«  —  »Hvad  ellers?«  spurgte  Kongen.  « Ellers 
ville  vi  søge  os  en  anden  Hersker."  — 

En  saadan  Mand,  der  af  Naturen  var  en  Ven  af  Qvindc- 
kjønnet,  maatte  let  blive  afhængig  af  det.  Først  forlovede 
han  sig  med  Leonore  af  Aragonien,  hvilken  Giftermaalsplan 
dog  gik  tilbage,  da  Brudens  Skjønhed  ikke  stod  i  Forhold  til 
Brudgommens.  Derefter  blev  det  i  den  1371  mellem  Por- 
tugal og  Castilien  afsluttede  Fred  bl.  A.  aftalt,  at  Kong  Fer- 
dinand inden  5  Maaneders  Forløb  skulde  ægte  Prindsesse 
Leonore,  en  Datter  af  Kong  Henrik  af  Castilien.  Der  var 
almindelig  Glæde  over  denne  Aftale,  som  syntes  at  give  et 
Løfte  om  Fred  mellem  disse  saa  ofte  uenige  Folk,  og  man 
ventede  Formælingen  til  den  bestemte  Tid. 

Om  Ferdinand  virkelig,  som  adskillige  Forfattere  mene, 
har  tænkt  paa  at  ægte  sin  Halvsøster  Beatrix,  maa  henstaae 
uafgjort;  men  visselig  tog  han  ligesaa  lidt  i  Betænkning  at 
gjøre  sig  fri  for  Forbindelsen  med  Leonore  af  Castilien  som 
med  Leonore  af  Aragonien;  derimod  sluttede  han  sig  liden- 
skabeligt til  en  tredie  Leonore. 

Ved  Infantinden  Beatrix's  Hof  levede  Maria  Tellez, 
Enke  efter  Don  Alvaro  de  Sousa,  en  Qvinde  med  et  ædelt 
Ydre,  stor  Forstand  og  en  Alvor  i  Charakteren,  som  beroede 
paa  hendes  Herredømme  over  alle  Lidenskaber  og  uplettede 
Dyd.  Ganske  anderledes  var  hendes  Søster,  som  var  i  Besøg 
hos  hende,  Leonore  Tellez,  Lorenzo  da  Cunhas  Gemalinde, 
en  Dame,  der  var  begavet  med  en  blændende  Skjønhed,  stor 
Skarpsindighed,  usædvanlig  Behændighed  og  Klogskab,  og  som 

desuden  var  saa  vittig,  indtagende  og  fortryllende,  at  næppe 
Nogen,  som  hun  vilde  vind«,  kunde  modstaae  hende.  Desuden 
kunde  hun  beherske  sit  ydre  Væsen,  som  kun  faa  Qvinder,  og 
forstille  sig,  som  det  svagere  Kjon  oftere  er  istand  til.  Ligesaa 
hovmodig,  listig,  lidenskabelig  baade  i  Kjærlighed  og  Had  og 
bestemt,  hun  var,  ligesaa  ærgjerrig,  begjærlig  efter  og  skabt 
til  Magt  var  hun  ogsaa. 

Næppe  havde  den  svage  Ferdinand  seet  Leonore  hos 
hendes  Søster,  før  han  blev  saaledes  hildet  og  fanget  af  hendes 
i  enhver  Henseende  fremtrædende  Overlegenhed,  at  han  be- 
sluttede at  hæve  Trolovelsen  med  Infantinden  Leonore  af 
Castilien,  med  det  Gode  eller  Onde  skille  Leonore  Tellez  fra 
hendes  Ægtefælle  og  ægte  hende.  Han  betroede  denne  Plan  til 
Marie,  Leonores  Søster,  og  gjorde  Regning  paa  hendes  Mæg- 
ling og  Medhjælp.  Denne  ædle  og  dydige  Dame  blev  meget 
forskrækket  ved  denne  Meddelelse  og  sagde  frimodigt  til 
Kongen:  «Min  Søster  er  for  god  til  at  være  Frille  og  uduelig 
til  at  være  Dronning  af  Portugal.  Hendes  Ægtefælle,  en  ædel, 
med  Eder  selv  beslægtet  Mand,  bør  I  ikke  behandle  paa  en 
saa  forsmædelig  Maade,  og  I  er  forpligtet  til  at  ægte  Infant- 
inden af  Castilien,  til  Eders  eget  og  Eders  Lands  Bedste  og 
ifølge  Eders  høitidelige  Løfte.  Et  Ordbrud  vilde  hidføre  en 
Krig  og  kun  drage  Skjændsel  og  Foragt  over  min  Søster 
istedetfor  den  forventede  Lykke.  Lad  hende  derfor  rolig  og 
uforstyrret  vende  tilbage  til  sin  Gemal.« 

Disse  Forestillinger  gjorde  intet  Indtryk  paa  Kongen,  ja 
da  Lorenzo  da  Cunha,  for  hvem  disse  Forhold  ikke  kunde 
blive  skjulte,  kaldte  sin  Ægtefælle  hjem,  erklærede  Ferdinand 
hendes  Ægteskab  for  ugyldigt,  fordi  det  uden  Tilladelse  var  ind- 
gaaet  mellem  for  nært  Beslægtede,  og  svoer  i  stedse  voxende 
Lidenskabelighed,  at  han  foretrak  Leonore  for  alle  Verdens 
Kongedøttre.  Ligesaa  ivrigt  sluttede  denne  sig  til  Kongens 
Plan  og  var  meget  fortørnet  over,  at  hendes  Søster  af  under- 
ordnede Bevæggrunde,  som  det  forekom  hende,  vilde  spærre 
hende  Veien  til  Kronen  og  Magten,  og  hun  indrømmede  gjerne, 


Tre  Portngiserinder.  295 

at  man  letsindig  begyndte  og  iilsomt  fremskyndede  en  Skils- 
misseproces under  det  ovennævnte  Paaskud.  Under  saadanne 
Omstændigheder  maatte  Lorenzo  da  Cunha  opgive  al  Mod- 
stand, og  han  jBygtede  til  Castilien  af  Frygt  for  større  Farer. 
Da  Kong  Ferdinand  derpaa  hævede  sin  Forlovelse  med  Kongen 
af  Castiliens  Datter,  frygtede  man,  at  denne  af  den  Grund 
skulde  begynde  en  Krig;  men  istedetfor  erklærede  han,  at 
hans  Datter  aldrig  kunde  komme  til  at  mangle  en  hæderlig 
Gemal,  og  mod  Indrømmelsen  af  nogle  ydre  Fordele  lod  han 
sin  Nabo  skride  uforstyrret  frem  paa  den  begyndte  Bane. 
Saaledes  syntes  alle  Hindringer  ryddede  af  Veien  for  den 
ægteskabelige  Forbindelse. 

Skjøndt  Camoens  i  sin  Lusiade,  og  vel  Mange  med  ham 
indrømmede,  at  Ingen  kunde  modstaae  Leonores  Skjønhed, 
og  meente,  at  Enhver,  der  selv  ha\de  prøvet  Amors  Magt, 
vilde  undskylde  Fernando,  og  kun  de  fordømme  ham,  der 
vare  blevne  uberørte  af  den,  viste  det  sig  dog,  hvad  der  kom 
uventet,  at  den  største  Deel  af  det  portugisiske  Folk  misbil- 
ligede Kongens  Forhold.  I  hele  Landet  reiste  der  sig  en 
almindelig  Misbilligelse  og  Uvillie  over  den  anstødelige  Maade, 
hvorpaa  Kongen  vilde  tilegne  sig  en  Andens  Hustru  og  bryde 
sit  Ord  til  Kongen  af  Castilien. 

Efter  at  Sagen  paa  mange  Maader  var  bleven  drøftet  i 
Samtaler,  paa  Gader  og  Torve,  men  altid  med  Dadel,  og 
navnlig  i  Lissabon,  voxede  Utilfredsheden  og  Hidsigheden 
saaledes,  at  man  besluttede  ved  Bønner  og  Trusler  at  bringe 
Kongen  fra  hans  upassende  og  skadelige  Bestemmelse.  Man 
valgte  Fernando  Velasquez,  en  modig  og  veltalende  Mand,  til 
Ordfører,  og  henved  3,000  Bevæbnede  droge  med  ham  i  Spid- 
sen under  høie  Raab  til  Paladset.  Da  Kongen  blev  under- 
rettet herom,  fik  han  endnu  Tid  til  at  lade  Slottets  Porte 
lukke  og  sende  Skaren  en  Adelsmand  imøde,  som  høflig  spurgte 
dem,  hvad  de  tilsigtede,  og  lovede,  at  Kongen  beredvillig 
vilde  rette  sig  efter  deres  Bønner  og  -Onsker,  hvis  de  angik 
noget  Tilladeligt  og  Muligt.     Herpaa  svarede  Velasquez:    «Vi 


296  Tre  Portugiserinder. 

Ifomme  som  gode  Portugisere  af  Iver  for  vor  Konges  Tarv, 
Ære  og  gode  Navn,  fordi  man  siger,  at  han  vil  ægte  Donna 
Leonore  Tellez,  som  dog  i  Forveien  er  gift  med  Lorenzo  da 
Cunha.  Dette  vilde  være  en  stor  Synd  mod  Gud,  Adelen  og 
Folket,  en  Skjændsel  og  Nedværdigelse  for  hans  egen  Person 
og  gode  Navn.  Derfor  komme  vi  som  gode  Portugisere  for 
at  bede  ham  om,  at  han  vil  opgive  dette  Forsæt,  og  naar 
han  ikke  finder  Behag  i  Ægteskabet  med  en  Infantinde  af 
Castilien,  dog  i  Overensstemmelse  med  sin  kongelige  Stilling 
vil  vælge  sig  en  anden  Hustru  for  med  hende  at  avle  arve- 
berettigede Sanner,  som  engang  kunne  herske  efter  ham, 
ikke  Bastarder,  avlede  med  en  Andens  Hustru.« 

Adelsmanden  aflagde  Beretning  herom  for  Kongen  og 
kom  snart  tilbage  med  det  Svar,  at  de  kun  skulde  forholde 
sig  rolige;  thi  hvad  de  formodede  angaaende  en  Formæling 
med  Donna  Leonore,  var  falsk;  han  havde  ikke  ægtet  hende, 
og  Gud  forbyde,  at  det  skulde  skee.  Da  Sagen  imidlertid  var 
af  den  Beskaffenhed,  at  Kongen  ikke  tilfredsstillende  kunde 
oplyse  den  ved  Mellemmænd,  skulde  de  den  f<)lgende  Dag 
Alle  indfinde  sig  i  den  hellige  Dominicus's  Kloster,  hvor  Kon- 
gen da  selv  vilde  fremstille  Sagen  for  dem  i  god  Ko  og  Mag 
og  tage  en  saadan  Beslutning,  som  bedst  stemmede  med 
Alles  ønsker  og  Forventning. 

Dette  i  Kongens  Navn  givne  Svar  beroligede  Alle,  saa 
at  de  gik  hjem.  Men  næste  Dag  madte  ikke  blot  en  utallig 
Mængde  af  Folket,  men  ogsaa  den  største  Deel  af  de  konge- 
lige Raader  tillidsfuldt  og  godtroende  ved  den  hellige  Domini- 
cus's Kloster.  Her  hørte  de,  at  Kong  Ferdinand,  som  frygtede 
at  høre  bittre  Ord  eller  endog  at  møde  Tvang,  i  Løbet  af 
Natten  var  flygtet  i  største  Hemmelighedsfuldhed  til  San- 
tarem,  ledsaget  af  Leonore.  Den  skuffede  Mængde  gav  sin 
Vrede  Luft  i  heftige  Yttringer  mod  Ægteskabet  og  Leonore, 
men  maatte  senere  bøde  haardt  herfor.  Kongen  lod  alle 
deres  Formue,  som  man  holdt  for  skyldige,  inddrage,  Velas- 
quez  blev  henrettet,  og  Hænder  og  Fødder  afhuggedes  paa  Andre. 


Tre  Portngiserinder.  297 

Snart  efter  fuldbyrdedes  Ferdinands  og  Leonores  For- 
mæling, og  der  udstedtes  nu  en  kongelig  Erklæring,  som  i 
en  forunderlig  Blanding  handlede  om  Ægteskabets  Vigtighed 
og  Hellighed,  det  billige  ønske  at  faae  jævnbyrdige  Efter- 
kommere samt  Leonores  heie  Byrd  og  store  Fortrin.  Denne 
søgte  ogsaa  i  Erkjendelse  af  sin  vanskelige  Stilling  at  vinde 
Alles  Sind  ved  sin  Skjonheds  Trylleri,  sin  Aands  Ynde,  sin 
Elskværdighed  og  Kong  Pedros  til  hendes  Raadighed  staaende, 
efterladte  Skatte.  Hendes  ønsker  vare  Befalinger  for  Kong 
Ferdinand,  og  snart  bleve  hendes  gamle  og  nye  Venner  samt 
hendes  Slægtninge  hævede  til  en  saadan  Magt  og  Glands,  at 
hun  mere  end  af  Navn  alene  blev  virkelig  regj erende  Dronning 
af  Portugal. 

Dog  en  saadan  Bane  kunde  ikke  blive  uden  Torne.  De 
Tilsidesatte  bleve  forbittrede,  og  de  mere  Ængstelige,  som 
frygtede  Leonores  Snuhed  og  Hævngjerrighed,  tyede  i  Stilhed 
til  Castilien.  Dette  var  rimeligviis  ikke  ukjært  for  Dronningen, 
men  Forholdet  til  hendes  Svogre,  Joanno  og  Diniz,  Ines  de  Ca- 
stros Sønner  og  de  nærmeste  Thronarvinger,  skaffede  hende 
alvorlige  Bekymringer.  Da  Kong  Ferdinand  forlangte  af  sine 
Halvbrødre,  at  de  skulde  kysse  Dronningens  Haand,  gjorde 
Joanno  det  uden  Indsigelse,  medens  Diniz  høit  i  Hoffets  Paa- 
hør  sagde,  at  hun  snarere  var  forpligtet  til  at  kysse  hans 
Haand.  Herover  blev  Kongen  saa  heftig  vred,  at  han  trak 
sit  Sværd  og  vilde  have  dræbt  sin  Broder,  hvis  ikke  Andre 
havde  hindret  ham  deri.  Diniz  flygtede  derpaa  til  Castilien, 
og  samtidig  hermed  bleve  Lorenzo  da  Cunhas  Godser  ind- 
dragne, under  Paaskud  af,  at  han  havde  taget  Deel  i  en 
Sammensværgelse  mod  Kongen. 

Efter  disse  sidste  Seire  for  Leonore  var  der  kun  een  In- 
fant, nemlig  Joanno,  tilbage  i  Portugal,  med  hvem  hun  oven- 
ikjøbet  levede  paa  en  næsten  venskabelig  Fod  paa  Grund  af 
hans  ovennævnte  høflige  Optræden  og  andre  særlige  Egen- 
skaber. Joanno  var  meget  indtagende,  en  Mester  i  alle  ridder- 
lige -Øvelser,  gavmild,  elskværdig  og  Kong  Ferdinand  oprigtig 


298  Tre  Portngiserinder. 

hengiven.  Saaledes  syntes  der  at  herske  Enighed,  idetmindste 
indenfor  den  kongelige  Familie,  da  der  paa  en  heel  uventet 
Maade  reiste  sig  en  ny,  frygtelig  Storm. 

Dronning  Leonore  hadede  sin  Søster  Marie,  siden  denne, 
strengt  sædelig  som  hun  var,  havde  raadet  Kongen  fra  at 
indlade  sig  i  Ægteskab  med  hende  og  opfordret  ham  til  at 
holde  sit  Infantinden  af  Castilien  givne  Ord.  Hun  viste  saa- 
ledes sit  Had  derved,  at  hun  lod  Maries  Godser  sælge  for  at 
indfrie  et  Laan,  denne  havde  gjort  hos  Kongen.  Maries 
Skjønhed,  ædle  Sind  og  rene  Dyd  havde  allerede  for  lang  Tid 
siden  gjort  et  stærkt  Indtryk  paa  Infanten  Joanno,  og  hendes 
uforskyldte  Misforhold  til  Dronningen  kunde  vel  snarere  forøge 
end  formindske  hans  Tilbøielighed.  Men  i  ethvert  Tilfælde 
var  der  fuldtgyldige  Grunde  tilstede  for  at  holde  denne  Kjær- 
lighed og  det  derpaa  følgende  Ægteskab  yderst  hemmeligt. 
Da  den  klartseende  Dronning  desuagtet  opdagede  dette  For- 
hold, blev  hun  betaget  baade  af  Frygt  og  Vrede,  og  med  hele 
sin  Aands  Kraft  søgte  hun  efter  en  Udvei,  en  Plan  til  at 
gjøre  dette  Ægteskab  uskadeligt  for  sig  og,  om  muligt,  hævne 
sig  paa  Marie  og  Joanno  for  deres  Dristighed  og  fjendthge  Hen- 
sigter. Paa  Grund  af  Kong  Ferdinands  svage  Helbred  fryg- 
tede Leonore  nemlig  hans  snarhge  Død,  og  at  man  maaskee 
skulde  reise  den  Indvending  mod  hendes  Datter  Beatrix,  at 
hun  var  født  i  et  uretmæssigt  Ægteskab  og  saaledes  uberet- 
tiget til  Thronen.  Derimod  kunde  Joanno  og  hans  lovligfødte 
Børn  træde  frem  med  de  meest  gyldige  Fordringer,  Marie 
sætte  Kronen  paa  sit  Hoved,  og  hun,  Leonore,  magtesløs 
synke  ned  i  underordnede  Kredse.  Saadanne  ærgjerrige  Hen- 
sigter havde  nu  vistnok  ikke  hidført  Joannos  og  Maries  Ægte- 
skab, men  i  sin  blinde  Hævngjerrighed  haabede  Leonore  dog 
at  kunne  friste  ham  ved  Ærgjerrighedens  Tillokkelser  og  der- 
paa styrte  ham  saavel  som  Marie  i  Fordærvelse. 

Først  og  fremmest  lod  hun,  som  om  hun  Intet  anede  om 
hendes  Søsters  Forhold  til  Infanten,  men  behandlede  denne 
med  den  største  Venhghed  og  antydede,    at  Aftalen  om  et 

Ægteskab  mellem  hendes  Datter  Beatrix  og  en  uægte  Søn  af 
Kongen  af  Castilien  forekom  hende  upassende,  medens  overvei- 
ende  Grunde  talte  for  at  formæle  hende  med  Joanno.  Alphons, 
Dronningens  Broder,  stillede  denne  Plan  i  det  meest  glim- 
rende Lys,  al  Tvivl  om  Arvefølgen  vilde  herved  fjernes  og 
Kongemagten  falde  i  Joannos  Hænder.  Disse  Forestillinger  fik 
Magt  over  Infantens  Sind ;  den  nære,  sikkre  Udsigt  til  Thronen 
syntes  ham  at  være  at  foretrække  for  en  tvivlsom  Lykke  med 
Donna  Marie.  Han  fortrød,  at  han  ved  sit  Giftermaal  havde 
spærret  sig  hiin  glimrende  Bane. 

Under  denne  Stemning  indgav  man  ham  den  Mistanke, 
at  hun  var  ham  utro,  og  at  han  derfor  havde  Eet  til  at 
dræbe  hende  og  ægte  Beatrix.  Lange  Samtaler  med  Dron- 
ningen og  hendes  Broder  bestyrkede  ham  i  Overbeviisningen 
om  Maries  Brøde  og  om  Oprigtigheden  af  den  antydede  Plan 
at  skjænke  ham  Infantinden  Beatrix's  Haand. 

En  mørk  Nat  red  Joanno  med  flere  Ledsagere  ad  Veien  ti| 
Coimbra;  underveis  standsede  han  i  Tomar,  hvor  en  meget 
ung  Søn  af  Maries  første  Ægteskab  opholdt  sig.  Han  for- 
langte en  Dolk  af  ham  og  viste  saa  megen  Hast,  Ophidselse 
og  Uro,  at  hiin  anede  Uraad  og  lod  sin  Moder  advare.  Men 
den  ædle  Qvinde  vilde  ikke  holde  det  Usandsynlige  for  rime- 
ligt og  i  Tillid  til  sin  Uskyldighed  derfor  heller  ikke  flygte. 

Ved  Daggry  naaede  Joanno  med  sine  Ledsagere  Oliven- 
haverne omkring  Coimbra  og  aabenbarede  dem  nu  sin  Be- 
slutning at  dræbe  sin  Gemalinde.  Der  var  Ingen,  der  mod- 
sagde ham,  Ingen,  som  forsvarede  den  Uskyldige  og  dadlede 
den  forbryderske  Plan;  og  forgjæves  traadte  Billedet  af  Ines, 
hans  myrdede  Moder,  frem  for  hans  øie.  Alle  snege  sig  til 
Maries  Huus  og  benyttede  sig  af  det  Tidspunkt,  da  et  Tjene- 
stetyende traadte  udenfor,  til  uden  Larm  at  trænge  ind  til 
Infantindens  Soveværelse.  De  sprængte  den  lukkede  Dør, 
saa  at  Marie  vaagnede  ved  Larmen  og  næppe  fik  Tid  til  at 
skjule  sin  Nøgenhed  med  et  Klædningsstykke.  Derpaa  kastede 
hun  sig  for  sin  Gemals  Fødder   og  raabte:    «Hvad    betyder 

dette  usædvanlige  Besøg,  kjære  Herre ?»  «Det  skal  I  snart 
faae  at  vide,  smukke  Dame, »  svarede  Joanno.  «Ihar  sagt,  at 
jeg  er  Eders  Gemal  og  I  min  Ægtefælle.  I  har  udbredt  det 
Kygte  over  hele  Riget,  saa  at  ogsaa  Kongen,  Dronningen  og 
Hoffet  have  erfaret  det  og  derved  faaet  en  Leilighed  til  at  lade 
mig  kaste  i  Fængsel  eller  dræbe.  Derfor  og  endnu  mere, 
fordi  I  er  skyldig  med  en  Anden,  fortjener  I  Døden.«  Hertil 
svarede  Marie:  «Hvor  slet  har  man  ikke  raadet  Eder,  min 
Herre  og  Huusbond!  Gud  tilgive  dem,  som  have  givet  Eder 
et  saadant  Raad.  Naar  I  vilde  lade  Eders  Folk  fjerne  sig  og 
kun  tale  et  -Øieblik  med  mig,  vilde  jeg  let  kunne  retfærdig- 
gjøre  mig.  Hør  mig  for  Guds  Skyld.!  Bagefter  har  I  Tid 
nok  til  at  fuldbyrde  Eders  Villie.»  «Jeg  er  ikke  kommen 
for  at  forhandle  med  Eder, »  svarede  Joanno,  og  med  disse  Ord 
kastede  han  hende  nøgen  til  Jorden  og  ramte  hende  med 
hendes  Søns  Dolk  mellem  Brystet  og  den  venstre  Skulder. 
Hun  raabte  kun:  « Guds  Moder,  Du  kjender  Sandheden,  hjælp 
mig  og  forbarm  Dig  over  min  Sjæl!«  Et  andet  Stød  ramte 
hende  i  Underlivet.  Hun  raabte  endnu  en  Gang:  »Jesus, 
Maries  Søn,  hjælp  mig!«  og  —  døde. 

Selv  efter  Mordet  holdt  Joanno  sin  Gemalinde  for  skyldig , 
men  da  Leonore  høit  og  lydelig  klagede  herover,  og  da  hele 
Landet  tog  Parti  for  Maries  Uskyldighed,  saae  Infanten  sig 
nødsaget  til  at  bede  Kongen  og  Dronningen  om  Tilgivelse. 
Den  blev  ogsaa  tilstaaet  ham,  i  al  Oprigtighed  af  Kongen, 
men  af  Dronningen  kun  for  at  skuffe  ham  og  føre  ham  lige 
i  Undergangen.  Thi  i  samme  Grad,  som  han  søgte  at  faae 
sin  Forlovelse  med  Beatrix  fuldbyrdet,  vidste  Dronningen  at 
reise  Vanskeligheder  og  Hindringer,  indtil  Infanten  for  seent 
fik  den  Overbeviisning,  at  man  aldrig  havde  meent  det  alvorlig 
med  denne  Plan,  og  at  hans  myrdede  Hustru  aldrig  havde 
været  ham  utro.  Angrebet  af  dennes  Slægtninge,  skyet  af 
Dronningen,  piint  af  Samvittighedsnag  og  tilbagevendende 
Kjærlighed  til  Marie,  berøvet  sine  Godser  lidt  efter  lidt,  saa 
at  han  maatte  pantsætte  sine  Klæder  og  Vaaben  —  flygtede 

Joanno  endelig  til  Castilien  og  mistede  al  Udsigt  til  den  portu- 
gisiske Krone,  som  han  havde  haabet  at  naae  ved  en  For- 
brydelse. 

Efter  Fjernelsen  af  Kongens  Halvbrjødre  herskede  Dron- 
ningen uindskrænket,  og  Midtpunktet  for  alle  hendes  Planer 
og  Overveielser  var,  med  hvem  hun  nu  skulde  formæle  sin 
eneste  Datter,  Beatrix.  Beatrix,  siger  en  Forfatter,  blev  efter- 
haanden  forlovet  med  alle  Prindser  i  den  hele  Christenhed, 
saa  stor  var  hendes  Forældres  Ubestemthed  og  de  indtrædende 
Hensyns  Indflydelse:  først  med  Hertugen  af  Benevent,  en 
uægte  Søn  af  Kong  Henrik  af  Castilien ;  derpaa  med  Infanten 
Henrik,  Kong  Johan  af  Castiliens  ældste  Søn;  saa  med  den 
engelske  Prinds  Edvard;  derpaa  med  Ferdinand,  Kong  Johans 
næstældste  Søn,  og  endelig  med  denne  selv.  Grundene  til 
denne  idelige  Ombytning  kunne  ikke  fremstilles  her  i  det 
Enkelte;  i  Hovedsagen  var  det  Leonore,  som  havde  den 
afgjørende  Stemme,  idet  hun  sluttede,  at,  naar  hendes  Datter 
var  gift,  vilde  Herredømmet  tilfalde  hende  selv  alene. 

I  alle  disse  Planer  og  Forandringer  greb  snart  ogsaa 
andre  Personer  ind.  Nærmest  Infanten  Johan,  Stormester 
af  Ordenen  Avis,  en  uægte  Søn  af  Kong  Pedro  og  en  adelig 
Dame,  Therece  Lorenzo  de  Andrade.  Han  udmærkede  sig 
allerede  i  sin  Ungdom  ved  Klogskab,  Mod,  Virksomhed  og 
Forsigtighed ;  og  efter  Ines  de  Castros  Børns,  Diniz's  og  Joannos 
Flugt  fik  han  uventet  en  ny  og  større  Betydning. 

Foruden  ham  var  der  Johan  Fernandez  A  n  d  e  i  r  o ,  senere 
Greve  af  O  ur  em,  en  smuk,  dristig,  ærgjerrig  og  livsglad 
Mand,  som  Kong  Ferdinand  brugte  i  mange  hemmelige  For- 
retninger, og  som  ogsaa  snart  forstod  at  sætte  sig  fast  i 
Dronningens  Yndest.  Thi  hendes  Gemal  blev  stedse  mere 
sygelig  og  ubehagelig,  og  hans  i  alle  Henseender  store  Mid- 
delmaadighed  kunde,  skjøndt  Dronningens  Magt  og  Indfly- 
delse væsentlig  beroede  herpaa,  ikke  være  hende  egentlig  beha- 
gelig. Baade  Leonore  og  Andeiro,  lige  levelystne  begge, 
levede  som  saa  ofte  i  det  bedrageriske  Haab,  at  Ingen  kjendte 

det  nærmere  Forhold,  der  var  opstaaet  imellem  dem.  For 
endnu  bedre  at  kunne  tæmme  alle  onde  Tunger  lod  Dron- 
ningen Andeiros  Gemalinde,  en  ædel  og  klog  Galizierinde, 
komme  til  Hoifet.  Venlige  Ord  og  rige  Gaver  bevirkede,  at 
hun  offentlig  roste  Dronningen,  men  i  snevrere  Kredse  dad- 
lede hun  hende  stærkt,  fordi  hun  drog  hendes  Ægtefælle  fra 
hende. 

En  tilsyneladende  ubetydelig  Hændelse  satte  Sagernes 
Stilling  i  et  klarere  Lys.  En  Dag,  da  Kongen  og  Dronningen 
tilligemed  Hoffet  opholdt  sig  i  Evora,  traadte  Andeiro  og 
Gonzalo  Tellez,  Eleonores  Broder,  ind  i  hendes  Værelse. 
Begge  vare  meget  varme  paa  Grund  af  den  stærke  Hede,  og 
Dronningen  spurgte,  om  de  ikke  havde  Klæder  til  at  aftøne 
Sveden  med.  Paa  Svaret  Nei  deelte  hun  sit  Lommetørklæde 
og  gav  hver  Halvdelen.  Andeiro  nærmede  sig  derpaa  Dron- 
ningen og  sagde  hemmelig  og,  som  han  troede,  uden  at  blive 
hørt  af  Nogen:  «Senora!  et  mere  benyttet  Stykke  Tøi,  og 
som  havde  været  Eder  nærmere,  vilde  have  været  mig  kjærere, 
og  et  saadant  burde  I  have  givet  mig.»  Over  denne  tvety- 
dige Vittighed  lo  Dronningen,  medens  Ines,  en  af  hendes 
Hofdamer,  som  hørte  disse  Ord,  høilig  forargedes  derover  og 
fortalte  dem  til  sin  Mand,  Gonzalo  Velasquez  de  Azevedo,  en 
Slægtning  af  Dronningen.  Begge  sluttede,  som  rimeligt  var, 
at  Andeiro  ikke  vilde  have  vovet  at  benytte  saadanne  Ord, 
dersom  der  ikke  bestod  et  utilbjørligt  og  usømmeligt  Forhold 
mellem  ham  og  Dronningen.  Velasquez  og  hans  Gemalinde 
besluttede  at  fortie  Sagen,  men  snart  brød  hiin  sit  Forsæt  af 
Letsind,  Vrede  og  Overmod.  Da  Dronningen  nemlig  engang 
roste  de  engelske  Ridderes  Sæder,  sagde  Gonzalo  Velasquez: 
«Jeg  paastaaer  det  Modsatte,  og  særlig  er  der  en  Skik  hos 
dem,  jeg  ikke  kan  billige.  Naar  en  Dame  giver  dem  et 
Smykke,  Lommetørklæde  eller  en  lignende  Gave,  nærme  de 
sig  hende  og  sige  sagte,  at  et  brugt  Kjærlighedspant,  som 
havde  været  hende  nærmere,  vilde  være  dem  mere  kjær- 
komment. 

Dronningen  følte  godt  den  bittre  Hentydning,  men  hun 
lod  for  ^ieblikket,  da  flere  Personer  vare  tilstede,  som  om 
hun  ikke  forstod  den,  og  gav  intet  dadlende  Svar.  Kort  efter 
kaldte  hun  imidlertid  Velasquez  ind  i  sit  Værelse  og  sagde  i 
største  Vrede  til  ham:  «Jeg  veed  meget  godt,  at  Eders  Hu- 
stru har  aabenbaret  Eder,  hvad  I  yttrede  igaar;  men  vær 
overbeviist  om,  at  I  begge  skulle  komme  til  at  betale  mig 
herfor. » 

Dronningen  var  saa  meget  mere  forbittret,  som  hun  hid- 
til havde  i  hm  Grad  udmærket  Velasquez  som  sin  Slægtning; 
hun  frygtede  aabenlys  Anklage,  sit  eget  Fald  og  Andeiros 
Død.  Efter  en  alvorhg  Overveielse  kom  hun  til  det  Kesultat, 
at  Nødværge  var  hende  tilladt  og  intet  Sikkringsmiddel  saa 
hensigtsmæssigt  som  at  lade  Gonzalo  Velasquez  dræbe.  Men 
langt  farligere  end  denne  forekom  hende  imidlertid  Infanten 
Johan,  Kong  Pedros  uægte  Son  med  Therese  Lorenzo.  Han 
vilde  sikkert  hævne  sin  Halvbroders,  Kongens,  krænkede  Ære, 
om  ikke  paa  Dronningen,  saa  dog  paa  Andeiro;  han  vilde 
gjøre  Fordring  paa  Formynderskabet  for  Infantinden  Beatrix, 
ja  maaskee  paa  Thronen,  og  for  at  hæve  sig  styrte  Leonore 
og  bedække  hende  med  Skjændsel  og  Foragt.  I  hans  Død 
laa  den  eneste  Mulighed  for  hende  til  at  hævde  sin  Stilling. 
Derfor  blev  der  fremlagt  opsnappede  Breve,  som  man  sagde 
fra  Kongens  Halvbroder  Johan  og  Gonzalo  Velasquez,  for  Fer- 
dinand, og  disse  indeholdt  alle  Slags  Kænker  og  Anslag  mod 
Kongen  og  Riget.  Istedetfor  at  prøve  disse  høist  sandsynlig 
understukne  og  falske  Breve  og  høre  de  Anklagede  lod  Kon- 
gen dom  begge  pludselig  fængsle.  Herover  opstod  der  hos 
Mange  saa  stor  Forbittrelse,  at  de  tilbøde  med  List  eller  aaben 
Magt  at  befrie  de  Fangne;  men  i  Tillid  til  deres  Ret  og 
Uskyld  forsmaaede  disse  en  saadan  Udvei  og  haabede  paa  en 
lovlig,  retslig  Apklage,  Forsvar  og  Frikj endelse. 

Men  endnu  samme  Aften  sendte  Dronningen,  som  i 
enhver  Opsættelse  saae  den  største  Fare  for  sig,  en  af  sine 
Riddere  med  en  af  Kongen    underskrevet  Befaling  til  Vasco 

Martins  de  Mello,  den  øverste  Befalingsmand  i  Slottet  Evora, 
at  han  skulde  lade  halshugge  Stormesteren  Johan  og  Gon- 
zalo  Velasquez.  Ridderen  tilfmede  mundtlig  i  Dronningens 
Navn,  at  det  var  Kongen  meget  magtpaaliggende ,  at  denne 
Befaling  fuldbyrdedes  strax  og  uden  nogen  Opsættelse. 

Vasco  Martins,  som  var  en  klog  og  redelig  Mand,  fandt 
det  meget  paafaldende,  at  man  umiddelbart  efter  Fængslin- 
gen, uden  noget  retsligt  Forhor  og  midt  om  Natten  bragte 
ham  en  saadan  Befaling  til  hurtigst  mulig  Udførelse,  og  at 
Eidderen  talte  saa  indtrængende  derom.  Han  faldt  paa  den 
Tanke,  at  denne  Befaling  var  falsk  og  understukket  af  den 
dristige  og  lidenskabelige  Dronning,  som  saa  fuldstændig 
havde  Herredømmet  over  sin  svage  Gemal.  Dog  sagde  han 
til  hendes  Sendebud,  at  Befalingen  skulde  blive  udfort.  Efter 
en  meget  kort  Frist  vendte  Ridderen  tilbage  og  spurgte,  om 
Fangerne  allerede  vare  henrettede.  Paa  det  benegtende  Svar 
bragte  han  skyndsomst  en  anden  kongelig  Befaling  med  det 
Indhold,  at  begge  Fanger  uden  mindste  Tøven  skulde  hals- 
hugges; tillige  var  Kongen  meget  fortørnet  over,  at  hans 
første  Befaling  ikke  strax  var  adlydt,  men  at  der  var  ind- 
traadt  en  lovstridig  Opsættelse.  Paa  samme  Tid  skyndede 
Overbringeren  af  Brevet  paa  Fuldbyrdelsen  af  Dødsdommen 
med  endnu  større  Iver  og  synlig  Ængstelse. 

Ved  Alt  dette  blev  Vasco  Martins  endnu  mere  bestyrket 
i  sin  Mistanke  og  erklærede  med  ligesaa  megen  Ro  som  Be- 
stemthed, at  Befalingen  ikke  blev  udført,  fordi  det  allerede 
var  over  Midnat,  og  dette  ikke  var  den  rette  Tid  til  at  fuld- 
byrde Bloddomme.  Det  syntes  ogsaa  at  være  muligt,  at 
Kongen  var  ophidset  af  Vrede  og  Lidenskab  og  senere  vilde 
angre  sin  Beslutning.  Fangerne  vare  i  sikker  Forvaring,  ja 
endog  lænkede;  dette  var  tilstrækkeligt.  Naar  det  gjaldt 
Henrettelsen  af  en  af  Rigets  Stormænd  og  en  Mand,  som  var 
Søn  af  og  Broder  til  en  Konge,  vilde  et  saadant  Hastværk 
være  usømmeligt.     Derfor  vilde  han  vente  med  Executionen 


Tre  Portugiserinder.  305 

til  den  følgende  Dag  og  da  see,  om  Kongen  endnu  fastholdt 
sin  Befaling. 

Leonores  Udsending  vendte  efter  dette  afslaaende  Svar 
ikke  mere  tilbage;  men  Vasco  gik  næste  Morgen  til  Kongen, 
som  blev  meget  forundret  over  de  to  Befalinger,  som  han 
ikke  kjendte  og  ikke  havde  undertegnet.  Han  gjættede  Sam- 
menhængen, takkede  Vasco  for  hans  Forsigtighed  og  Klogskab, 
men  befalede  ham  at  fortie  Sagen  for  at  undgaae  større  For- 
argelse. Den  skarptseende  Dronning,  som  anede  eller  erfarede, 
hvad  der  var  skeet,  forudsaae,  at  hun  nu  ikke  mere  kunde 
gjøre  liegning  paa  en  Anklage  mod  eller  Straf  over  Fangerne, 
og  at  deres  Frigivelse  forestod  om  kortere  eller  længere  Tid. 
Hun  vilde  derfor  ogsaa  have  Fortjenesten  af  deres  Befrielse 
eller  idetmindste  have  Udseende  af  ikke  at  have  givet  Anled- 
ning til  deres  Fængsling. 

Medens  endnu  begge  Fanger  vare  bekymrede  for  deres 
Liv,  opfordrede  Leonore  dem  i  sin  Mands  Fraværelse  til  at 
overvære  Messen  med  sig.  Efter  endt  Gudstjeneste  talte  hun 
meget  venlig  med  dem  og  lod  dem  ledsage  sig  lige  til  Pal- 
ladset.  Her  vilde  Infanten  og  Gonzalo  tage  Afsked  med 
hende,  men  hun  indbød  dem,  som  et  nyt  Tegn  paa  hendes 
Naade,  til  sit  Taffel.  Den  Tanke  gjennemfoer  dem,  om  man 
skulde  have  i  Sinde  at  lade  dem  forgive ;  men  dette  var  ingen- 
lunde Tilfældet,  og  efter  Bordet  spurgte  Infanten,  som  paany 
havde  fattet  Mod,  om  Grunden  til  sin  Fængsling.  Hun  svarede : 
«Det  mangler  aldrig  paa  onde  Tunger.  Nogle  Riddere  af 
Eders  Orden,  men  fremfor  Alle  den  første  Comthur,  Vasco 
Porcalho,  fortalte  Kongen,  at  I  havde  til  Hensigt  at  drage  til 
Castilien  for  med  Eders  Brødre  og  andre  Infanter  at  angribe 
Portugal  ved  Castiliens  Hjælp.  Nu  er  Kongen  imidlertid 
overbeviist  om  Eders  Troskab.  En  Fyrstes  Tvivl  krænker  ikke 
en  Vasals  Ære;,  snarere  bliver  denne  efter  hans  Retfærdig- 
gjørelse  dobbelt  straalende  og  klar». 

Efter  denne  Samtale  med  Infanten  vendte  Dronningen 
sig  til  Andeiro,   trak  en  kostbar  Ring  af  Fingeren  og  sagde, 

som  et  Beviis  paa  hendes  Uskyld  eller  Dristighed;  «Juan 
Fernandez  Andeiro,  modtag  denne  King!»  —  « Jeg  vover  ikke  at 
tageden.))  —  »Hvorfor?«  —  »Fordi  jeg  frygter,  hvad  man  vil 
sige  om  os.»  —  «Tag,  hvad  jeg  giver  Dig,  og  lad  Folk  sige, 
hvad  de  ville.«  Og  han  tog  Kingen  og  satte  den  paa  Fin- 
geren til  alle  Tilstedeværendes  Forbauselse. 

Paa  Infantens  til  Kongen  rettede  Spørgsmaal,  hvorfor 
han  havde  ladet  ham  fængsle,  gav  denne  det  taabelige  Svar, 
at  det  var  skeet  for  at  vise,  hvormegen  Magt  han  havde  over 
ham.  —  Infanten  erklærede  derpaa  alle  de  mod  ham  reiste 
Beskyldninger  for  Logn,  og  Velasquez  da  Cunha,  en  af  hans 
Kiddere,  tilbød  at  ville  forsvare  hans  Brødefrihed  mod  Enhver. 
Næsten  alle  anseete  Adelsmænd  gjorde  nu  deres  deel  tagende 
Opvartning  hos  Prindsen;  kun  Andeiro,  Hovedophavsmanden 
til  Forfølgelsen,  blev  borte.  Comthuren  Porcalho  negtede 
senere,  at  han  paa  nogen  Maade  havde  anklaget  Infanten, 
hans  Stormester,  og  Dronningens  Fjender  paastode,  at  hun 
havde  villet  formaae  ham  til  at  rydde  hiin  af  Veien,  for  at 
han  siden,  ligesom  Infanten  Joanno  efter  Mordet  paa  sin  Ge- 
malinde, kunde  blive  nodt  til  at  flygte  og  heelt  forlade 
Landet. 

Gonzalo  Velasquez  blev  efter  sin  Befrielse  overvældet  med 
Naadesbeviisninger  af  Dronningen,  for  at  han  skulde  tie;  ja 
hun  bragte  endogsaa  et  Ægteskab  istand  mellem  hans  Søn 
og  en  Datter  af  Andeiro,  hvorved  hendes  Parti  paany  syntes 
befæstet  og  styrket. 

Hun  var  imidlertid  altfor  klog  til  ikke  at  indsee,  at  hen- 
des Gemals  tre  Halvbrødre  fremdeles  vilde  blive  hende  fjendt- 
ligsindede; thi  de  to,  Ines  de  Castros  Sønner,  havde  hun 
allerede  tvunget  til  at  flygte  til  Castilien  og  nylig  truet 
den  tredie,  Johan,  paa  Livet.  De  kunde,  idet  de  benegtede 
Gyldigheden  af  hendes  Ægteskab  med  Ferdinand,  engang  i 
Tiden  gjøre  Fordring  paa  Thronen  eller  paa  Formynderskabet 
over  hendes  Datter  Beatrix.  Det  kom  derfor  an  paa  atsikkre 
sig  en  mægtig  Bistand  mod  dem,  hvorfor  Leonore  hemmelig 

lod  gjøre  Kong  Johan  af  Castilien,  som  netop  var  bleven 
Enkemand,  det  Forslag,  at  han  selv,  og  ikke  Sønnen,  skulde 
ægte  Beatrix.  Efter  at  et  foreløbigt  bekræftende  Svar  var 
indløbet,  blev  Andeiro,  Greve  af  Ourem,  sendt  til  Castilien 
som  befuldmægtiget  Afsending;  og  i  saa  høi  Grad  ønskede 
selv  anseete  Mænd  at  vinde  den  høitbetroede  Yndlings  Yn- 
dest, at  de  sluttede  sig  til  hans  Følge  som  Marechaller,  Mund- 
skjænke  etc.  Ægteskabspagten  (som  fylder  41  Sider  i  stort 
Qvart)  indeholdt  en  Uendelighed  af  Betingelser,  blev  udkastet 
og  afsluttet  med  den  størst  mulige  Forsigtighed  og  besvoret 
af  de  fornemste  Portugisere  og  Castilianere.  Os  vedkommer 
kun  følgende  Hovedartikel:  Beatrix  er  eneberettiget  Arving 
til  Kiget.  Efter  hendes  Faders  Død  bliver  hendes  Moder 
uindskrænket  Herskerinde  over  Portugal,  indtil  en  Søn  af 
Beatrix  er  fjorten  Aar  gammel.  Skulde  Kongen  af  Castilien 
krænke  dette  Forligs  Bestemmelser,  anvende  Magt  eller  ikke 
holde  Castiliens  og  Portugals  Kroner  adskilte,  gaaer  hans  og 
hans  Gemalindes  Eet  tabt.  Kong  Johan  reiste  ingen  Ind- 
vending mod  alle  disse  Betingelser  og  Indskrænkninger,  alle 
Leonores  kunstige  Planer  og  Beregninger  laae  ham  fjernt,  og 
han  holdt  kun  fast  ved  den  Tanke,  at  Portugals  Arving 
engang  skulde  bringe  ham  eller  hans  Arvinger  dette  Eige. 

I  Mai  Maaned  1383  traf  Kong  Johan  og  Dronning 
Leonore,  hvem  hendes  Gemal  ikke  kunde  ledsage  paa  Grund 
af  tiltagende  Legemssvaghed,  sammen  i  Elvas  med  et  meget 
talrigt  og  glimrende  Følge.  Men  fremfor  Alle  glimrede  Leo- 
nore ved  sin  uforlignelige  Skjønhed,  ved  sin  Pragt  med  Guld, 
Perler  og  Ædelstene,  sin  Klogskab  og  sit  høist  indtagende 
Væsen.  Da  Staden  Elvas  ikke  kunde  yde  tilstrækkelig  Plads 
for  de  forsamlede  Adelsmænd,  Prælater,  Geistlige  og  Damer 
og  ligesaa  lidt  havde  Localiteter,  der  egnede  sig  til  Fester, 
Lege  og  Turneringer,  blev  der  reist  utallige  Telte  i  en  nær- 
liggende, skjøn  Dal,  af  hvilke  et  var  større  end  alle  de  andre 
og  afgav  Plads  for  de  Kongeliges  og  Hoffets  Tafler. 

20* 

Blandt  alle  de  tilstedeværende  Portugisere  var  Ingen  saa 
anseet  og  fremragende  enten  ved  sin  Families  Anseelse  eller 
ædle  Charakteer  og  i  Krigene  viste  Heltemod  som  Nuno  Al- 
varez  Pereira,  Infanten  og  Stormesteren  Johans  trofaste  Ven. 
Da  man  gik  tilbords,  blandede  han  sig  ikke  ivrig  i  Trængslen, 
men  maatte  ogsaa  opleve,  at  der  ikke  blev  nogen  Plads  for 
ham  og  hans  Broder,  men  Begge  maatte  staaende  see  til. 
Hvad  enten  dette  nu  slet  og  ret  var  Uhøflighed  eller  en  for- 
sætlig Fornærmelse  mod  Pereira  som  en  Ven  af  Infanten 
Johan,  blev  han,  hvem  desuden  Begivenhedernes  hele  Gang 
mishagede,  saa  heftig  opbragt,  at  han,  da  han  gik  forbi  et 
Bord,  stødte  saa  haardt  til  det  med  Foden,  at  Knive,  Gafler, 
Skeer,  Tallerkener,  Fade,  Bægre,  Alt  imellem  hinanden,  faldt 
paa  Gulvet.  Derpaa  gik  han  rolig  ud  af  Døren,  som  om  han 
Intet  havde  gjort,  og  Intet  var  skeet.  —  Kong  Johan  af  Ca- 
stilien,  som  hørte  og  saae  dette,  spurgte  forbauset,  hvem  det 
Menneske  var,  og  da  han  var  bleven  underrettet  herom  og 
om  Grunden  til  det  Skeete,  føiede  han  forudsigende  til:  «Hvem 
der  i  min  Nærværelse  har  Mod  til  at  gjøre  Sligt  og  føler  en 
Krænkelse  saaledes,  har  Mod  til  at  vove  langt  større  Ting.» 
Festlighederne  fortsattes  imidlertid  uforstyrret,  og  den  17de 
Mai  blev  Kong  Johan  af  Castihen  i  Badajoz  formælet  med 
Beatrix,  efter  at  hun  først  høitidelig  havde  opgivet  de  af 
hende  tidligere  indgaaede  Forlovelser.  De  Fleste  nærede  nu 
Haab  om  vedvarende  Fred  og  en  lykkelig  Forening  af  begge 
Kiger.  Den  kloge,  livlige,  i  Ord  og  Handling  lige  dristige 
Leonore  fandt  imidlertid  kun  Hdet  Behag  i  det  afmaalte, 
stive,  kolde  og  ordknappe  Væsen  hos  sin  Svigersøn  og  yttrede 
endogsaa  til  En  af  sine  Omgivelser,  hvem  hun  ellers  ikke 
gjorde  til  sine  Tankers  Fortrolige:  «Jeg  vilde  ønske,  at  den 
Mand  var  mere  Mand.«  Under  denne  gjensidige  Misstemning 
beroede  det  paa  Forholdene,  om  de  nødtvungneskulde  arbeide 
for  et  fælles  Maal  eller  fuldstændig  fjernes  fra  hinanden. 

Kong  Ferdinand  overlevede  kun  faa  Maaneder  sin  Dat- 
ters Giftermaal;   han  døde  den  22de  October  1383.      Ifølge 

hans  Testamente  og  den  med  Castilien  sluttede  Overeens- 
komst  tiltraadte  Leonore  Eegjeringen  uden  Modsigelse  og 
Sjøgte  at  vinde  Stemningen  for  sig  ved  Klogskab,  Nedladenhed 
og  Opfyldelsen  af  forskjellige  ønskede  Foranstaltninger.  Trods 
denne  tilsyneladende  Sikkerhed  og  Rolighed  bleve  dog  de  vig- 
tigste Spørgsmaal  og  Forhold  tvivlsomme.  De  forskjelhge 
Anskuelser,  der  gjorde  sig  gjældende,  kunne  nærmest  sam- 
menfattes under  følgende  fire  Hovedpunkter: 

a.  Beatrix  er  den  eneste  lovlige  Thronarving  og  hendes 
Moder  den  naturlige  Regentinde  baade  ifølge  Testamentet 
og  Overeenskomsten  med  Castilien. 

b.  Beatrix  stammer  fra  et  lovstridigt  Ægteskab  og  maatte, 
selv  om  hun  var  avlet  i  et  jævnbyrdigt  Ægteskab,  staae 
tilbage  for  de  mandlige  Medlemmer  af  den  kongelige 
Familie,  og  da  nærmest  for  sin  Onkel,  Infanten  Joanno, 
Ines  de  Castros  Søn. 

c.  Kong  Pedros  ægteskabelige  Forbindelse  er  ikke  fuldstændig 
beviist.  Men  selv  om  dette  ogsaa  var  Tilfældet,  har 
Infanten  Joanno  dog  forbrudt  alle  sine  Fordringer  ved 
Mordet  paa  sin  uskyldige  Gemalinde,  sin  Flugt  til  Casti- 
lien og  fordømmelige  Deeltagelse  i  Krigen  mod  Por- 
tugal.    Beatrix's  Rettigheder  ere  derfor  mere  grundede. 

d.  Beatrix  har  mistet  sin  Ret  derved,  at  hun  har  ægtet 
Kongen  af  Castilien.  Thi  det  hedder  i  de  i  Lamego 
vedtagne,  endnu  gyldige  Rigslove:  Kongen  af  Portugals 
førstefødte  Datter  skal  ægte  en  Portugiser,  for  at  Riget 
ikke  skal  falde  i  Hænderne  paa  Fremmede,  og  naar  hun 
ægter  en  fremmed  Fyrste,  skal  hun  ikke  være  Dronning. 
Saaledes  vare  Anskuelserne,  de  retslige  Bestemmelser  og 

Fordringerne ;  man  kunde  dog  forudsee,  at  Afgjørelsen  i  sidste 
Instans  vilde  beroe  paa  de  mere  eller  mindre  Berettigedes 
Personlighed  og  Optræden.  Saasnart  Kong  Johan  fik  Under- 
retning om  sin  Svigerfaders,  Kong  Ferdinands  Død,  lod  han 
Infanterne  Joanno  og  Diniz,  Ines  de  Castros  Sønner,  fængsle; 
herved  bleve  deres  Fordringer  i  ReaUteten  tilintetgjorte,    og 

kun  Muligheden  af  en  Strid  mellem  Kong  Johan  af  Castilien 
og  Dronning  Leonore  af  Portugal  syntes  at  være  tilbage. 
Leonore  kaldte  sig,  glad  ved  Herredømmet  og  Besiddelsen, 
for  Dronning,  Statholderinde  og  Regentinde  over  Rigerne  Por- 
tugal og  Algarbien,  uden  at  betegne  sin  Datter  som  Arving 
eller  at  nævne  Kongen  af  €astilien.  Denne  gav  hende  der- 
imod tydeligt  at  forstaae,  at  han  forlangte  Hylding,  og  at 
Regjeringen  skulde  udgaae  fra  ham.  Under  disse  Omstæn- 
digheder besluttede  Leonore  paa  den  ene  Side  ikke  at  opgive 
en  Smule  af  de  hende  i  Ægteskabspagten  tillagte  Rettigheder, 
men  paa  den  anden  Side  heller  ikke  ganske  at  bryde  med 
sin  Svigersøn  og  saaledes  at  miste  en  under  visse  Omstæn- 
digheder væsentlig  Støtte  for  sin  Stilling.  Hun  befalede  derfor 
at  heise  den  castilianske  Fane  ved  Siden  af  den  portugisiske. 

Det  viste  sig  snart,  at  det  foreliggende  store  Spørgsmaal 
om  Portugals  Frihed  og  Uafhængighed  skulde  afgjøres  ikke 
blot  i  Samfundets  høieste  Kredse,  Da  Greven  af  Cea  i  Lis- 
sabon vilde  plante  begge  Faner  og  raabte:  « Plads  for  Beatrix, 
Portugals  Dronnning,  vor  Herskerindes  udeblev  ikke  alene 
ethvertsomhelst  Tegn  paa  Bifald,  men  Utilfredsheden  gav  sig 
lydelig  tilkjende,  og  Infanten  Joannos  Onkel,  Alvaro  de  Castro, 
tillod  sig  endogsaa  spottende  Yttringer.  Grev  Cea  trak  sig 
klogelig  tilbage,  og  der  var  ikke  mere  Tale  om  noget  offent- 
ligt Bifald. 

Da  Alkaden  Rodriguez,  den  øverste  Embedsmand  i  Santa- 
rem,  udbragte  et  Leve  for  Dronning  Beatrix  foran  Hovedkirken 
sammesteds,  tav  Alle,  og  da  han  atter  opfordrede  til  at  følge 
hans  Exempel,  raabte  en  gammel  Kone:  «Gud  forbyde  det! 
Leve  Infanten  Joanno,  som  har  Arveret  til  Riget.  Ned  med 
Kongen  af  Castihen!«  Alle  stemte  i  med  og  raabte:  «Vi 
ville  aldrig  underkaste  osCastiUen;  derfor  have  vore  Forfædre 
ikke  udgydt  deres  Blod.  Gud  vil  aldrig  tillade  det.»  Kun 
med  Besvær  lykkedes  det  Rodriguez  at  flygte  fra  det  voxende 
Oprør  ind  i  Slottet,  og  |en  lignende  Modstand  traadte  frem 
næsten  i  alle  Portugals  Stæder. 

Imidlertid  havde  Kong  Johan  sendt  Lope  de  Texeda,  en 
duelig  Mand,  til  Lissabon,  og  han  lovede,  at  hans  Herre  vilde 
holde  de  indgaaede  Forpligtelser,  belønne  de  Troe,  straffe  de 
Gjenstridige  etc.  Mange  Adelsmænd  ansaae  Lydighed  for 
Pligt  eller  for  fordeelagtig.  Dronning  Leonore  viste  Venlighed 
og  en  god  Villie,  kun  Folket  blev  ved  sin  Modstand.  —  Kong 
Johan,  for  hvem  alle  disse  Forhold  og  Begivenheder  ikke 
kunde  blive  ukjendte,  raadførte  sig  med  sine  Kaadgivere,  om 
han  strax  skulde  begive  sig  til  Portugal,  og  i  saa  Fald,  om 
da  med  en  Hær  eller  uden  en  saadan.  De  ældre,  mere  betænk- 
somme Raader  svarede,  at  Kongen  maatte  strengt  overholde 
den  af  ham  og  Cortes  besvorne  Ægteskabspagt.  En  fredelig 
Keise  til  Portugal  uden  væbnet  Følge  vilde  under  den  nu 
herskende  Stemning  udsætte  ham  for  store  Farer ;  et  krigerisk 
Indfald  vilde  gjøre  ham  dobbelt  forhadt.  Meget  hellere  skulde 
han  ved  Gesandten  lade  forkynde  i  Portugal,  at  han  ikke 
alene  vilde  holde  hiin  Overeenskomst,  men  ogsaa  forandre  og 
lempe  de  Betingelser,  som  havde  vakt  Uvillie  og  Forargelse. 
Kun  paa  denne  Maade,  ved  Mildhed,  Forsigtighed,  Maadehold, 
Ordholdenhed,  ved  Spørgsmaal  og  Henstillinger  kunde  Kon- 
gen haabe  at  vinde  Folkets  Kjærlighed  og  engang  blive  Herre 
over  Landet. 

Smigrerne  og  de  yngre  Raader  svarede  derimod  Johan, 
at  han  bevæbnet  skulde  drage  til  Lissabon ;  hiin  ægteskabelige 
Overeenskomst  kunde  ikke  binde  ham,  da  den  stred  mod 
hans  og  Dronningens  Ære;  fremdeles  var  hans  Majestæt,  da 
han  aflagde  Ed  paa  den,  ikke  tilstrækkelig  underrettet  om 
dens  Indhold.  Vilde  Hans  Majestæt  imidlertid  gjore  nogle 
Indrømmelser,  da  skeete  saadanne  bedre  og  mere  overeens- 
stemmende  med  Ærens  Fordringer  i  Lissabon  end  i  Castilien. 
Saasnart  Portugiserne  saae  Soldater,  vilde  de  Alle  under- 
kaste sig. 

Herimod  indvendte  de  Ældre,  at  Kongen  ikke  kunde 
paastaae,  at  han  var  bleven  bedraget  eller  narret  ved  Afslut- 
ningen af  hiin  Overeenskomst;    ethvert   Punkt   blev   oplæst, 

overveiet,  omhyggelig  prøvet  og  antaget;  Intet  blev  uklart 
eller  uundersøgt:  Kongen  havde  godkjendt,  billiget  og  beediget 
Alt.  Enhver  Krænkelse  af  Tractaten  medførte  en  fordøm- 
melig Meeneed.  —  Omendskjøndt  Kong  Johan  ifølge  sin  Til- 
bøielighed  gjerne  strax  var  faldet  ind  i  Portugal,  besluttede 
han  dog  ifølge  de  nævnte  vægtige  Grunde  nærmest  kun  at  træffe 
Forberedelser  og  rydde  Hindringer  af  Veien. 

I  Toledo  feirede  imidlertid  Kong  Johan  og  Beatrix  en 
Sørgefest  for  Kong  Ferdinand,  aflagde  derpaa  Sørgedragten 
og  satte  sig  som  Herskere  over  Castilien  og  Portugal  pragt- 
fuldt smykkede  under  en  Thronhimmel.  Derefter  blev  Hoved- 
banneret, med  det  castilianske  Vaaben  foroven  og  det  portu- 
gisiske forneden,  foldet  ud  og  velsignet  af  Ærkebiskoppen.  Ved 
Slutningen  af  Høi tideligheden  kaldte  Kongen  paa  den  allerede 
tidligere  nævnte  Vasco  Martins  de  Mello,  som  nu  hørte  til 
Dronning  Beatrix's  Hof,  og  sagde  til  ham:  <iJeg  overdrager 
Eder  herved  den  høieste  Værdighed,  jeg  kan  uddele,  nemlig 
Stillingen  som  øverste  Bannerfører  for  alle  mine  Kiger.  Tag 
da,  til  en  Indvielse  af  Eders  nye  Stilling  og  Værdighed,  denne 
Fane  og  udraab  Os  som  Konge  af  Portugal  i  Staden.  Vasco 
Martins  svarede:  « Herre,  jeg  kan  ikke  modtage  Eders  Naade, 
da  jeg  er  Kongen  af  Portugals  Lehnsmand.  Der  kunde  ud- 
bryde en  Krig  mellem  Portugal  og  Castilien,  og  i  saa  Fald 
vilde  jeg  ikke  kæmpe  mod  mit  Fædreland,  bringe  mig  selv 
i  en  skjæv  Stilling  og  plette  min  Ære.» 

Kongen  blev  meget  forbauset  over  Vascos  modige  Erklæring, 
men  skjulte  dog  sin  Uvillie  og  overdrog  hiin  Værdighed  til 
en  fornem  Castilianer,  Johan  Fustada  de  Mendoza.  Stolt  og 
glad  over  dette  Hverv,  besteg  Mendoza  sin  Hest  og  udfoldede 
Dobbeltfanen  foran  Hovedkirken  og  i  Overværelse  af  en  tal- 
rig Menneskemængde.  Men  i  samme  -Oieblik  rev  et  vældigt 
Vindstød  det  portugisiske  Vaaben  saaledes  løs  fra  Fanen,  at 
det  kun  hang  fast  ved  en  Traad;  Hesten  blev  sky,  løb  løbsk 
og  styrtede  endelig  med  sin  Rytter.  Et  tydeligt  Tegn  fra 
Himlen  viste  herved,  sagde  de  Fleste,  at  Castilien  ikke  skulde 

herske  over  Portugal;    de  mere  smidige  Hofmænd  fortolkede 
det  saaledes,    at  man  skulde  opstille  Portugals  Vaaben  ved 
iden  af  Castiliens. 

Alonso  Correa,  Biskop  i  den  befæstede  portugisiske  By 
Guarda,  bemærkede,  bror  ubehagelig  enhver  Forhaling  var 
for  Kongen.  For  at  vinde  hans  Yndest  tilbød  han  at  over- 
give hiin  By,  som  aabner  Adgangen  til  Portugal,  til  ham. 
Glad  herover  og  uden  synderlig  Overveielse  drog  Kongen  med 
sin  Gemalinde  til  Guarda,  kun  ledsaget  af  et  ringe  Følge, 
og  først  paa  Veien  meddeelte  han  sine  Kaadgivere  sin  Plan. 
De  Forsigtigste  fraraadede  den,  fordi  Biskoppen  ikke  var  sikker 
paa  Borgernes  Stemning,  og  fordi  Befalingsmanden  paa  Bor- 
gen rimeligviis  vilde  gjore  Modstand.  De  mere  Dristige  ind- 
vendte, at  Kongen  fik  sikkert  Fodfæste  i  Portugal  ved  Besæt- 
telsen af  en  saa  vigtig  By;  videre  Fremskridt  vilde  heller 
næppe  udeblive,  da  Alle  hellere  vilde  lade  sig  regjere  af  en 
Konge  end  af  en  Qvinde,  der  kaldte  sig  Dronning. 

Johan  og  Beatrix  sluttede  sig  begge  til  denne  sidstnævnte 
Anskuelse.  Med  omtrent  30  Ledsagere  rede  de  ved  Daggry 
ind  i  Guarda  og  bleve  af  Biskoppen  optagne  i  hans  Pallads. 
Da  nu  Cabral,  Befalingsmanden  paa  Borgen,  forholdt  sig  rolig, 
og  ikke  faa  portugisiske  Adelsmænd  mødte  for  at  stedes  til 
Haandkys,  troede  Kongen  allerede  Maalet  naaet,  og  han  blev  derfor 
meget  ubehagelig  overrasket  ved  den  opstillede  Betingelse,  at 
de  kun  kunde  hylde  ham,  naar  han  opfyldte  alle  de  i  Ægte- 
skabscontracten  stillede  Betingelser.  Da  Johan  aldeles  ikke 
havde  dette  i  Sinde,  burde  han  idetmindse  ikke  have  sparet 
paa  venlige  Ord,  Gaver  og  Lofter;  men  istedetfor  viste  han 
sig  saa  karrig  baade  paa  Ord  og  Gaver,  saa  uelskværdig,  at 
han  afskrækkede  selv  Venhgsindede  og  efter  ligefremme  Brud 
paa  de  indgaaede  Betingelser  drev  dem  over  i  sine  Modstan- 
deres Leir. 

Leonore,  som  aldrig  havde  havt  den  fjerneste  Tanke  om 
at  hjælpe  til  at  grunde  Castiliens  Herredømme  i  Portugal, 
vilde  sikkert  have  optraadt  langt  bestemtere  mod  sin  Sviger^ 

Søn,  hvis  ikke  netop  paa  samme  Tid  nærmere  og  større  Farer 
havde  truet  hende.   Hele  hendes  Aandskraft,  al  Elskværdighed 
i  hendes  Opførsel,  hele  hendes  Skj enheds  Trylleri  havde  ikke 
været  tilstrækkelige  til  at  udslette  Erindringen  om  det  Forbi- 
gangne og  qvæle  Bekymringen  for  Fremtiden.      Navnlig  gav 
hendes  Forhold  til  Andeiro,   Greve  af  Ourem,    Anledning  til 
Forargelser  ikke  alene  for  dem,    som  holdt  paa  den  strenge 
Sædelighed,  men  ogsaa,  og  det  i  endnu  høiere  Grad  for  dem, 
som  misundte  ham  hans  store  Indflydelse.     Selv  Greven  af 
Barcellos,    Leonores  Broder,    havde   allerede,    medens   Kong 
Ferdinand  levede,    besluttet   at  dræbe  Andeiro  for  at  redde 
sin  Families  Ære  og  med  Magt  lede  Dronningen  ind  paa  den 
rette  Vei.   Men  denne  anede  hans  Hensigt  og  forstod,  ligesom 
Andeiro,  at  berolige  ham  ved  alle  Slags  Kunstgreb.    En  anden 
Plan,  som  gik  ud  paa  at  dræbe  Yndlingen  ved  hans  Tilbage- 
reise  fra  Castilien,    mislykkedes  ligeledes,    fordi  han  uventet 
drog  en  anden  Vei  og  saaledes  undslap  dem,  som  lurede  paa 
ham.     Selv  Kong  Ferdinand  havde,    saa  rolig  og  taalmodig 
han  end  var,    opdaget   sin   Gemahndes  Forhold  til  Andeiro, 
da  hun  stedse  blev  mere  og  mere  dristig  og  hensynsløs.    Han 
besluttede  derfor  at  overdrage  sin  Halvbroder,    Stormesteren 
Johan,    der   ligeledes  var  bekymret  for  det  kongelige  Huses 
Ære,  at  dræbe  Andeiro  og  overlade  ham  Fæstningen  Coimbra 
for  at  sikkre  ham  mod  Leonores  Hævn.    De  kongelige  Befa- 
linger og  Documenter  desangaaende  vare  allerede  udfærdigede 
i  Foraaret  1383,  da  Johan  Fernandes,  Kongens  Haandskriver, 
forestillede  ham,   at,  naar  Andeiro  fortjente  en  saadan  Straf, 
burde  den  udføres  paa  en  mindre  voldsom  Maade.    Fra  Coim- 
bra  kunde  Johan    ogsaa   engang   optræde   som    Hersker   og 
udelukke  Kongens  Datter  fra  Thronfølgen.    Derfor  blev  denne 
Plan  opgivet,    og   førend   en  ny  Beslutning  var  fattet,    døde 
Kong  Ferdinand  samme  Aars  Høst.      Dog  fortalte  man,    at 
han  i  sin  Skinsyge  havde  qvalt  Leonores  yngste  Barn  i  Svøbet. 
I  Kongens  Dødsstund  flygtede  Andeiro  til  sin  Borg  Ou- 
rem i  den  Tro,  at  den  ham  hidtil  truende  Fare  vilde  forhøies, 

Og  de  største  Uroligheder  indtræde.  Men  Leonore,  som  trængte 
til  hans  Hjælp  og  personlige  Nærværelse,  indbød  ham  lige- 
som de  andre  Adelsmænd  til  Kongens  Begravelseshøitid.  An- 
deiros  Kone  advarede  ham  mod  at  begive  sig  midt  ind  blandt 
saa  mange  Fjender,  men  hans  Utaalmodighed  efter  at  see 
Dronningen  og  tage  Deel  i  Kegjeringen,  hans  Tillid  til  sine 
talrige  Ledsagere,  Haabet  om,  at  alt  Skeet  var  glemt  og  hans 
Magt  voxet,  saavel  som  det  for  alle  Yndlinge  eiendommelige 
Overmod  lod  ham  overhøre  denne  velmente  Advarsel  og  drev 
ham  til  Lissabon.  Her  vakte  det  strax  nyt  Anstød,  at  alle 
vigtige  Forretninger  gik  gjennem  hans  Hænder,  samt  at  han 
ved  Kong  Ferdinands  høitidelige  Jordefærd  ikke  var  klædt  i 
den  daværende  Sørgefarve,  Hvidt,  hvad  man  i  Almindelighed 
fortolkede  som  et  Tegn  paa  Glæde  over,  at  hans  Forhold  til 
Dronningen  var  blevet  friere.  Værst  var  det  dog  for  Begge, 
at  man  antog  dem  for  castiliansksindede  og  ansaae  Portugals 
Uafhængighed  for  truet  herved.  Saaledes  kom  Flere,  og  der- 
iblandt Nuno  Alvarez  Pereira  og  hans  Onkel,  Kuy  Pereira, 
ganske  naturlig  til  den  Slutning,  at  man  burde  dræbe  An- 
deiro  og  tvinge  Dronningen  til  at  træde  frem  for  Portugals 
Frihed. 

Da  man  opfordrede  Infanten  Johan  til  at  yde  sin  Bistand 
hertil,  særlig  af  den  Grund,  at  hans  Halvbroder,  Kong  Fer- 
dinands Ære  var  beskæmmet  ved  Leonores  Liv,  og  at  Hævn 
var  en  Pligt,  svarede  han:  «Jeg  hører  ikke  noget  til,  at 
Folket  tager  Forargelse  af  Dronningens  Forhold  til  Andeiro 
eller  taler  meget  derom.«  «Ja  Herre, »  svarede  Euy  Pereira, 
«I  veed  heller  ikke,  hvorledes  det  gaaer  til  med  Sligt.  Da 
jeg  vilde  ægte  min  Hustru,  Violante  Lopez,  talte  Alverden 
derom;  da  jeg  havde  ægtet  hende,  talte  Ingen  mere  derom. b 
Stormesteren  samtykkede  da  i,  at  Pereiraerne  næste  Morgen 
maatte  indfinde  -sig  med  bevæbnede  Ledsagere,  men  endnu 
samme  Nat  skrev  han  til  dem,  at  han  ikke  kunde  laane 
Haand  til  dette  Foretagende.     Saaledes  blev  det  næsten  op- 

givet,  skjøndt  det  samtidig  fra  en  heel  anden  Side  blev  endnu 
kraftigere  støttet. 

1  Lissabon  levede  paa  denne  Tid  Alvaro  Paes,  en  gammel, 
høit  anSeet  Mand,  som  tidligere  havde  været  Kantsier  hos 
Kongerne  Pedro  og  Ferdinand,  og  hvem  endnu  alle  -Øvrig- 
hedspersoner søgte  og  raadførte  sig  med  i  tvivlsomme  Til- 
fælde. Denne  forestillede  Greven  af  Barcellos,  at  det  var  hans 
Pligt  at  dræbe  Andeiro,  Greve  af  Ourem,  og  saaledes  redde 
sin  Velgjører,  Kong  Ferdinands,  sin  Søster  Leonores,  sin  egen 
og  hele  Familiens  Ære,  samt  befrie  Portugal  fra  de  største 
Farer.  —  Barcellos  indrømmede,  at  han  allerede  tidligere 
havde  næret  samme  Beslutning,  men  ikke  indsaae,  hvorledes 
man  kunde  gjennemføre  den.  Da  Paes  atter  trængte  ind  paa 
ham,  tilføiede  Greven:  «Tal  med  Infanten  Johan!  Han  er 
som  Kong  Ferdinands  Broder  i  samme  Stilhng  som  jeg  i 
Egenskab  af  Broder  til  Dronningen.« 

Paes  forestillede  nu  Infanten  med  levende  Eftertryk,  at 
Dronningen  og  Andeiro  alt  tidligere  havde  bragt  ham  Døden 
nær,  og  at  han  nu,  da  der  var  dobbelt  Grund  til  Fjendskab 
og  Had,  sikkert  vilde  bukke  under  for  deres  Efterstræbelser, 
hvis  han  ikke  af  reent  Nødværge  kom  dem  i  Forkjøbet  og  til 
hele  Folkets  Bedste  udførte  en  gavnlig  Gjerning. 

Stormesteren  erindrede  Paes  om  den  Hævn,  som  Dron- 
ningen bestemt  vilde  kræve,  naar  man  dræbte  hendes  liden- 
skabeligt elskede  Yndling;,  han  mindede  om  Andeiros  Magt 
og  Forsigtighed  og  endelig  om,  at  man  slet  ikke  vidste, 
hvorvidt  Folket  vilde  tage  Deel  heri,  eller  hvilke  Følelser  det 
vilde  nære  i  saa  Henseende.  «Stol  trøstig  derpaa,  det  hele 
Folk  skal  og  vil  staae  paa  Eders  Side. »  Endelig  gik  Infanten 
i  Tillid  til  disse  Forsikkringer  ind  paa  Planen,  og  Paes  sagde 
da:  '(Dette  er  en  Kongesøns  Ære,  som  indseer  Vigtigheden 
af  denne  Beslutning.  Jeg  er  derfor  nu  ved  godt  Mod.« 
Men  da  Johan  aabenbarede  denne  Plan  for  Flere  og  overalt 
kun  mødte  Betænkeligheder  og  ingen  Stemning  derfor,  forlod 
han  skyndsomst  Lissabon;  dog  kom  han  efter  gjentagen  Over- 

veielse  til  det  Kesultat,  at  hans  Hemmelighed  mindst  vilde 
blive  skjult  under  disse  Omstændigheder,  og  Straffen  ramme 
ham  desto  sikkrere.  Derfor  vendte  han  tilbage  til  Hoved- 
staden Natten  til  den  6te  December  1383  med  den  faste 
Bestemmelse  at  bringe  Sagen  til  Afgjørelse. 

Allerede  Kl.  9  om  Morgenen  var  der  en  talrig  Forsam- 
ling hos  Dronningen  af  Riddere  og  Adelige,  Fruer  og  Frø- 
kener; ogsaa  Greven  af  Barcellos,  som  var  enig  med  Infanten, 
og  Andeiro,  Greve  af  Ourem,  var  tilstede.  Denne  Sidste  havde 
trods  Sorgetiden  klædt  sig  i  en  straalende  Dragt  og  talte,  i 
en  knælende  Stilling  foran  Dronningen,  saa  sagte  med  hende, 
at  de  Andre  ikke  kunde  forstaae  Indholdet  af  Samtalen.  I 
samme  øieblik  traadte  Johan  i  Pantserskjorte  og  ledsaget  af 
25  bevæbnede  Svende  ind  i  Dronningens  Forværelse.  Da 
Dørvogteren  vilde  standse  dem  og  først  anmelde  dem,  skjød 
Stormesteren  ham  tilside  med  de  Ord:  «Hvad  har  Du  her 
at  sige?»  Han  gik  lige  hen  til  Dronningen  og  knælede  for 
hende;  hun  reiste  ham  op  og  spurgte  efter  nogle  høflige  Ord: 
»Hvorfor  er  I  vendt  tilbage  fra  Alentejo,  hvis  Forsvar  jeg  har 
overdraget  Eder?«  «Fordi  man,«  svarede  han,  <åkke  har 
givet  mig  tilstrækkelige  Midler  til  at  forsvare  Landegrændsen 
mod  Castilianerne«.  Dronningen  befalede,  at  alle  hans -Ønsker 
i  denne  Henseende  skulde  opfyldes.  Længere  hen  i  Samtalen 
sagde  hun  betydningsfuldt:  « Englænderne  have  den  roesvær- 
dige Skik,  at  de  ikke  bære  Vaaben  i  Fredstid,«  hvortil  In- 
fanten svarede:  «De  leve  næsten  altid  i  Krig  og  ere  da 
bevæbnede;  i  den  lange  Fred  maae  vi  lære,  hvorledes  de  skulle 
bruges.«  Med  endnu  større  Skræk  bemærkede  Greven  af 
Ourem,  hvor  mange  af  hans  Fjender  der  var  tilstede  bevæb- 
nede. Han  gav  sine  Venner  et  Vink  om  hurtigt  at  ile  hjem 
og  strax  vende  bevæbnede  tilbage.  Han  glemte,  at  just  denne 
Forsigtighed  vilde  lade  ham  blive  hjælpeløs  tilbage  mellem 
hans  mange  Modstandere. 

I  denne  Mellemtid  nærmede  Infanten  sig  Greven  af  Bar- 
cellos og  sagde  hemmelig  til  ham:    «Gaa   bort,    thi  jeg  vil 

dræbe  Greven  af  Ourem.«  —  «Jeg  vil  blive  og  hjælpe  Eder.» 
—  "Jeg  beder  Eder,  gaa  at  ordne  det  Nødvendige  i  Byen, 
siden  ville  vi  spise  sammen."  Andeiro  nærmede  sig  og  af- 
brød denne  Samtale,  tilsyneladende  munter  og  frimodig  og 
indbød  Infanten  til  at  spise  hos  sig,  hvad  denne  dog  afslog. 
Efter  at  Alle  havde  taget  Afsked  med  Dronningen,  gjentog 
Andeiro  i  Forværelset  hiin  Indbydelse  og  vilde  derpaa  skynde 
sig  bort  under  Paaskud  af  at  ordne  Middagsmaaltidet.  Da 
tog  Stormesteren  ham  ved  Haanden,  trak  ham  tilside  som 
for  at  tale  med  ham  og  hug  ham  med  sit  Sværd  lige  i 
Hovedet.  Da  Andeiro  nu  vilde  tye  tilbage  til  Dronningens 
Værelse,  traadte  Euy  Pereira  i  Veien  for  ham  og  gjorde  med 
et  Dolkestød  Ende  paa  hans  Liv.  Infanten  forhindrede  mere 
Blodsudgydelse  og  sagde:  «Hvad  Ketfærdigheden  bød  os  gjøre, 
skal  ikke  udarte  til  Grusomhed.« 

Da  Dronningen  i  sit  Værelse  hørte  Skriget  og  mærkede 
sin  Yndlings  Mord,  blev  hun  yderst  forskrækket  og  tabte 
næsten  sin  Fatning.  Snart  samlede  hun  sig  dog  og  sagde 
med  høi  Køst:  «De  have  uden  Grund  dræbt  en  tro  Tjener, 
dog,  jeg  veed  meget  godt  Grunden,  og  i  Morgen  vil  jeg  be- 
vise vor  Uskyldighed  ved  Ildprøven  i  den  hellige  Franciscos 
Kirke.')  Imidlertid  vare  Leonores  Tjenere  og  Ledsagere  efter 
Slotsportenes  Tillukning  blevne  betagne  af  en  saadan  Angst, 
at  de  flygtede  gjennem  Vinduerne  og  over  Tagene;  Dronnin- 
gen lod  derfor,  da  hun  saae  sig  saaledes  forladt,  spørge  In- 
fanten, om  hun  ogsaa  var  bestemt  til  Døden.  Infanten  sva- 
rede, at  han  ikke  havde  villet  krænke  hende,  men  kun  tjene 
hende  og  straffe  en  Skyldig. 

Samtidig  hermed  havde  efter  Aftale  Alvaro  Paes  og 
Stormesterens  Venner  ladet  forkynde  i  Lissabons  Gader,  at 
man  vilde  dræbe  ham,  og  at  man  derfor  skulde  ile  ham  til 
Hjælp;  derpaa  var  Kjærligheden  til  ham  og  Hadet  til  Dron- 
ningen traadt  tydelig  frem,  og  de  værste  Trusler  bleve  ud- 
stødte mod  denne  Sidste.  Først  da  Infanten  viste  sig,  opgav 
man  et  paatænkt  Angreb  paa  Slottet,  men  kun  for  at  skride 

til  andre  Voldsomheder.  Biskop  Martin,  hvem  man  desuden 
hadede  som  Castilianer,  havde,  hvad  enten  det  var  med  For- 
sæt eller  tilfældigt,  ikke  ladet  ringe  med  Hovedkirkens  Klokker 
enten  til  Storm  eller  for  at  tilkjendegive  sin  Glæde.  Oprø- 
rerne brøde  i  deres  Raseri  Kirkedørene  op,  forfulgte  Biskoppen 
op  i  Taarnet  og  styrtede  ham  med  to  uskyldige  Ledsagere 
ned  herfra. 

Ved  Middagsmaaltidet  hos  Grev  Barcellos,  hvortil  In- 
fanten havde  begivet  sig  under  høilydt  Bifald,  blev  det  imid- 
lertid  besluttet  af  flere  Tilstedeværende,  at  de  vilde  begive  sig 
til  Dronningen  og  undskylde  sig  for  Mordet  paa  Andeiro.  De 
besatte  Dørene  og  trængte  bevæbnede  og  uden  at  være  meldte 
ind  i  Leonores  Værelse,  hvor  hun  sad  taus  og  i  dyb  Sorg. 
Ogsaa  de,  som  traadte  ind,  kunde  ikke  finde  Ord  til  at  ud- 
tale sig.  Da  sagde  endelig  Dronningen  med  bevæget  Stemme : 
(•Hvilken  Dristighed!  Træder  man  saaledes,  bevæbnet  og  uan- 
meldt, ind  i  en  Dronnings  Værelse?"  Hine  hørte  til  og  tav. 
Da  vedblev  Leonore:  «Gaaer  bort,  rolig  og  uanfægtet,  siden 
Gud  vil  det  saa.» 

Greven  af  Array olos,  en  Onkel  til  Ines  de  Castro,  som 
ikke  havde  nogen  directe  Deel  i  Mordet  paa  Andeiro,  sagde 
nu  til  Infanten,  at  han  skulde  fremføre  sin  Bøn.  Denne 
faldt  da  ogsaa  paa  Knæ  og  sagde:  «Jeg  vilde  ikke  fornærme 
Eder,  men  kun  befrie  Landet  fra  ham,  som  førte  det  sin 
Undergang  imede  og  arbeidede  i  Castiliens  Interesse.  Tilgiv 
mig,  ikke  Mordet  paa  Andeiro,  men  at  det  blev  begaaet  saa 
usømmeligt  i  Eders  fredlyste  Pallads.  Jeg  haaber  at  kunne 
betale  Eders  Tilgivelse  med  større  Tjenester.«  Da  Dronningen 
ikke  svarede  og  ikke  løftede  øinene  fra  Jorden,  føiede  Greven 
af  Array  olos  til:  «Da  Infanten  beder  Eder  om  Tilgivelse,  som 
en  Synder  sin  Gud,  og  han  ikke  er  forpligtet  til  Mere,  saa 
bønhør  ham  og,  betænk,  at  hans  Gjerning  ikke  er  saa  slet, 
at  den  jo  kan  udsones  ved  større  Tjenester.«  —  Endnu 
tav  Leonore  bestandig,  og  først  da  ogsaa  hendes  Broder  Bar- 
cellos paa  samme  Maade  trængte  ind  paa  hende,  sagde  hun 

med  et  bittert  Smiil:  "Hvortil  nytter  denne  overflødige  og 
kunstlede  Sorg?  Hvorfor  beder  Infanten  om  den  Tilgivelse, 
som  han  allerede  har  skjænket  sig  selv?  Hvorledes  kan  man 
give  En,  hvad  han  allerede  selv  har  taget  sig?  Lad  os  tale 
om  andre  Ting.  Det  hedder  sig,  at  Kongen  af  Castilien  vil 
falde  ind  i  Portugal  med  en  Hær.  Hvad  skulle  vi  gjore,  naar 
det  skeer?«  »I  maa  henvise  ham,»  svarede  Infanten,  «til 
Cortes«  —  "Men  naar  han  nu  ikke  fulgte  min  Opfordring?« 
—  «Det  vil  han,  naar  han  seer,  at  det  er  Eders  Alvor;  men 
hvis  ikke,  maae  vi  sammenkalde  Cortes,  prove  Ægteskabs- 
contracten  og  gjøre  Modstand  med  Vaaben  i  Haand».  —  »Visselig 
er  det  intet  ilde  Raad.  I  min  Gemals  Levetid  kunde  vi  med 
hele  Rigets  Magt  ikke  modstaae  Castilianerne,  og  nu,  uden 
Hær  og  Penge,  splittede  i  Partier,  imod  Ret  og  Forlig  — ?» 
"Dronningen,"  sagde  Grev  Alvaro  Pirez,  «synes  ikke  om  vor 
Tale,  lad  os  derfor  gaae!»  Og  det  skeete.  Da  Dronningen 
ved  deres  Bortgang  gjennem  Døren  saae  Andeiros  blodige 
Liig,  hvilket  Ingen  under  disse  Forhold  havde  bekymret  sig 
om,  raabte  hun  i  den  dybeste  Smerte:  "Hvilken  uhørt  Gru- 
somhed! Den  naaer  endnu  udover  Døden,  siden  den  ikke 
engang  under  en  Ridder,  der  var  ligesaa  god  som  I,  en 
Grav!»  Hun  sørgede  i  Stilhed  for  en  rolig  Begravelse,  og  i 
Løbet  af  næste  Nat  forlod  hun  det  hende  forhadte  Slot  og 
sluttede  sig  inde  i  Borgen. 

Da  Lissabons  Indbyggere  stedse  bleve  hende  mere  og  mere 
^endske,  ansaae  hun  sig  heller  ikke  for  sikker  her,  men 
flygtede  den  2den  Januar  1384  til  Alanquer  og  herfra  til 
Santarem.  Fra  denne  By  udsendte  hun  en  Rundskrivelse  til 
alle  Byer  og  Landskaber,  hvori  hun  vel  førte  Klage  over  det 
Skeete,  men  tilføiede,  at  hun  vilde  skrive  til  Kongen  af  Casti- 
lien, at  han  ikke  skulde  komme  til  Portugal,  da  Kronerne 
maatte  blive  fuldstændig  adskilte.  Overfor  Kongen  gav  hun 
sin  lidenskabelige  Stemning  friere  Løb  og  skrev  klagende: 
«I  mit  Pallads,  i  mit  Værelse,  lige  for  mine  øine  har  man 
myrdet  Greven  af  Ourem;  iil  herhid  og  hævn  mig  og  ham!» 

Efter  denne  Hævn  og  denne  Kevselse  af  det  oprørske  Lissa- 
bon vilde  Kongen,  haabede  Leonore,  vende  tilbage  til  Casti- 
lien  og  hun  beholde  Herredommet.  Ogsaa  sluttede  mange 
Adelige  sig  til  hende,  som  hadede  Folkemagten,  ansaae  In- 
fanten Johans  fremspirende  Fordringer  for  utilstrækkelige, 
frygtede  Castiliens  Magt  og  vilde  søge  at  undgaae  en  Bor- 
gerkrig; Leonore  forstod  ogsaa  ved  sine  ofte  omtalte  glim- 
rende Egenskaber  paany  at  vinde  Manges  Hengivenhed. 

Alt  dette  undgik  ikke  Infantens  Opmærksomhed,  saa  at 
han  i  Erkj endelse  af  sin  Afmagt  og  af  Betænkelighed  ved  at 
indvikle  sit  Fædreland  i  Krig  besluttede  at  tye  til  England 
paa  et  engelsk  Skib.  Men  da  Dronningen  allerede  havde 
taget  Forholdsregler  for  at  opbringe  dette  Skib,  og  hans  Venner 
indstændig  forestillede  ham,  at  han  ikke  burde  søge  Æren 
udenlands,  men  vie  sit  Fædreland  alle  sine  Kræfter,*  opgav 
han  hiin  Beslutning.  Under  disse  Omstændigheder  kom  vel- 
menende Folk  til  det  Kesultat,  at  for  at  tilintetgjøre  enhver 
Anledning  til  Strid  burde  Infanten  ægte  Dronningen,  regjere 
i  Fællesskab  med  hende  og  skaffe  Landet  en  gyldig  og  aner- 
kjendt  Thronarving.  Omendskjendt  Johan  hverken  kunde 
ønske  eller  haabe,  at  denne  Plan  blev  til  Virkelighed,  rakte 
han  dog  Haanden  dertil  for  at  vise  sin  Kjærlighed  til  Freden. 
Leonore  modtog  de  i  denne  Anledning  udsendte  Gesandter 
med  Venlighed,  og  deriblandt  endog  Alvaro  Paes,  der  var  een 
af  Ophavsmændene  til  Opstanden,  ja,  hun  tilsagde  selv  Hoved- 
stadens Beboere  høitidehg  sin  Tilgivelse ;  Ægteskabsplanen  skal 
hun  ikke  bestemt  have  forkastet,  men  vel  tiet  med  Hensyn  til 
den.  Men  sikkert  er  det,  at  hun  med  Alt  dette  kun  havde 
til  Hensigt  at  skjule  sine  hemmelige,  fjendtlige  Hensigter. 
Udsendingene  fattede  ogsaa  Mistanke  om  Efterstræbelser  og 
skyndte  sig  tilbage  til  Lissabon. 

Her  havde  imidlertid  Meget  forandret  sig.  Folket,  som 
frygtede  Dronningens,  Adelens  og  Castiliens  Hævn,  behøvede 
en  Anfører,  som  kunde  samle  og  lede  de  adspredte  Kræfter. 
«Vi  have,»  sagde  det,  «for  din  Skyld  udsat  os  for  saa  mange 

Farer;  nu  bør  ogsaa  Du  tage  Mod  til  Dig  og  forsvare  Kiget 
og  Fædrelandet.  Du  maa  antage  og  haandhæve  en  Kegents 
Værdighed  og  Stilling. » 

Da  Byraadet,  der  for  den  største  Deel  bestod  af  Adels- 
mænd, ikke  vilde  stadfæste  en  saa  vigtig,  følgerig  Beslutning 
uden  grundig  Overveielse,  trængte  en  dristig  Bødker,  under- 
støttet af  en  Skare  af  Folket,  ind  i  Raadets  Forsamlingssal 
og  tiltvang  sig  ved  de  heftigste  Trusler  Kaadets  Indvilligelse 
og  Stadfæstelse. 

Imidlertid  havde  Johan  i  Stilhed  underrettet  sin  Halv- 
broder Joanno,  en  Søn  af  Ines  de  Castro,  om,  at  han  arbeidede 
for  ham,  og  erholdt  hans  Samtykke.  Han  lod  afbilde  paa 
en  Fane,  hvorledes  han  smægtede  i  Castiliens  Fængsler. 
Men  da  man  slet  ikke  kunde  gjøre  Eegning  paa  Joannos  Be- 
frielse, maatte  Infanten  komme  til  den  Overbeviisning,  at 
efter  det  hidtil  Skeete  var  ethvert  halvt  Skridt  mere  skadeligt 
end  nyttigt;  derfor  sønderrev  han  det  Svar,  som  hans  Ud- 
sendinge bragte  ham  fra  Dronningen,  uden  at  læse  det,  skilte 
sig  derved  atter  fra  hende  og  tvang  hende  næsten  til  at  slutte 
sig  endnu  inderligere  til  hendes  Svigersøn,  Kongen  afCastilien. 
Infantens  Stilling  blev  derfor  i  høi  Grad  betænkelig.  Han 
havde  hverken  Penge  eller  Soldater,  hverken  Byer  eller  Fæst- 
ninger. Alt  var  imod  ham,  Sædvaneretten,  Ægteskabspagten, 
Ferdinands  Testamente,  Kongen  af  Castiliens  Magt,  samt  den 
største  Deel  af  Adelen  og  de  Fornemme.  Kun  det  menige 
Folk  stod  paa  hans  Side,  vistnok  begeistret  fbr  Portugals 
Uafhængighed,  men  tillige,  hvad  Erfaringen  tilstrækkelig  viste, 
ustadigt,  vankelmodigt  og  teilesløst. 

Den  12te  Januar  1384  viste  Kongen  af  Castilien  sig  med 
sin  Gemalinde  Beatrix  for  Santarems  Porte,  og  i  Leonores 
Kaad  blev  der  nu  udtalt  modsatte  Anskuelser,  ikke  alene  om 
det  ydre  Ceremoniels  meest  smaalige  Formahteter  (hvorledes 
man  skulde  gaae,  staae,  sidde,  modtage  ham  osv.),  men  og- 
saa om,  hvorvidt  man  skulde  give  ham  Adgang  til  Byen  og 
Borgen,    eller   om   han   skulde    bhve  i  Forstaden.    Leonore, 


Tre  Portagiserinder.  323 

som  led  under  Trykket  af  sine  store  Sorger,  var  meest  til- 
bøielig  til  Imødekommen,  fordi  hun  var  for  svag  uden  casti- 
liansk Hjælp,  fordi  en  Forsoning  med  Infanten  nu  var  umulig, 
og  fordi  hun  var  ude  af  Stand  til  at  danne  et  tredie, 
seirende  Parti.  Forst  og  fremmest  skulde  Infanten  og  Hoved- 
staden revses ;  da  vilde  Kongen  afCastilien  vel  snart  blive  nodt 
til  at  vende  tilbage  til  sit  Kige, 

Dog,  der  var  under  alle  Omstændigheder  ingen  Tid  at 
spilde ;  Leonore  skyndte  sig  ud  af  Byen,  «og  ved  Modtagelsen 
af  hendes  Datter  og  Svigersøn  manglede  der  fra  begge  Sider 
hverken  Taarer  og  -Ømhed  eller  Klager  over  Forholdene  og 
Begivenhederne.  Da  Leonore  om  Aftenen  vilde  vende  tilbage 
til  sit  Slot,  gav  Kongen  af  Castilien  hende  den  ene  Arm  og 
sin  Gemalinde  den  anden  og  førte  hende  til  et  i  Nærheden 
liggende  Kloster.  Denne  Vending  i  Sagernes  Stilling  var 
sikkert  uventet  og  overraskende  for  Leonore;  men  Kongen 
viste  sig  saa  overordentlig  forekommende  og  venskabelig,  Bea- 
trix  saa  øm  og  kjærlig,  at  Leonore  skammede  sig  over  den 
opstaaede  Mistanke  og  med  fuld  Tillid  kastede  sig  i  sin 
Svigersøns  Arme.  Han  forestillede  hende,  at  hun,  vistnok  med 
Urette,  var  hadet  af  Mange  og  derfor  kun  kunde  optræde 
med  ringere  Udsigt  til  Held.  Det  var  derfor  bedst  for  Alle, 
om  Beatrix  optraadte  som  den  rette  Arving  og  Dronning,  om 
de  Skyldiges  Afstraffelse  udgik  fra  hende  med  Tilsidesættelse 
af  ethvert  Skin  af  Partiskhed  og  Lidenskab,  og  om  Kongen 
alene  tog  Overledelsen  for  at  bringe  Eenhed  og  Sikkerhed  i 
alle  Bevægelser  og  Forholdsregler.     ^ 

Forgjæves  advarede  troe  Venner  Leonore  for  castiliansk 
Underfundighed;  hun  var  paa  sin  livlige  Maade  begeistret  for 
en  Plan,  som  hurtigt  vilde  føre  til  Maalet  og  Sikkringen  af 
hendes  Magt.  Tillidsfuld  lagde  hun  al  den  Magt,  Ægteskabs- 
pagten og  Kong-  Ferdinands  Testamente  overdrog  hende,  i 
sin  Svigersøns  Haand. 

Men  næppe  havde  denne  fralistet  Leonore  en  saa  over- 
ordentlig vigtig  Beslutning,  før  han  besatte  Byen  og  Slottet 

Santarem,  kaldte  sig  Konge  af  Castilien  og  Portugal  og  uden 
Skjul  viste,  at  han  betragtede  hiin  Frasigelse  ikke  som  et 
kortvarigt  Proforma- Værk,  men  som  en  sidste,  uforanderlig 
Beslutning.  Til  Leonores  Raad  og  Indvendinger  tog  han  ikke 
det  mindste  Hensyn,  og  den  allerede  ovenfor  antydede  Mod- 
sætning mellem  deres  Charakterer  traadte  bestandig  tydehgere 
frem.  Leonore  var  munter,  spøgefuld,  ubetænksom  i  sin  Tale, 
en  Fjende  af  al  Form,  dristig  og  bydende  i  sit  Væsen  og  i 
sine  Handlinger;  Kong  Johan  var  derimod  alvorlig,  ordknap, 
yderlig  melancbolsk,  ubehagelig  i  sit  Væsen  og  forargedes  i 
den  Grad  over  Dronningens  Opførsel,  at  han  skaanselløst 
irettesatte  hende.  Herover  blev  denne  overordentlig  forbittret, 
saaat  hun  hmt  og  lydeligt  klagede  og  sagde  til  sine  Fortrolige: 
«Hvad  har  jeg  ikke  gjort  for  Kongen?  Jeg  har  skaffet  ham 
et  Kongerige  og  opoflFret  Alt  for  ham,  og  nu  skjuler  han 
ikke  engang  i  Begyndelsen,  saaledes  som  Tyranner  pleie  at 
gjøre,  sin  Uretfærdighed  og  Utaknemmelighed.  Hvad  kan  jeg 
haabe  eller  frygte  efter  en  saadan  Begyndelse?  Hvorfor  har 
jeg  ogsaa  med  Urette  foretrukket  som  Svigersøn  en  Fremmed 
fremfor  indfødte  Portugisere,  en  Fjende  fremfor  Slægtninge! 
Sikkerlig  er  Infanten  med  langt  større  Ret  Herre  over  Por- 
tugal end  Kongen  af  Castilien.  Kunde  jeg  fjerne  mig  herfra, 
tillod  min  Ære  det,  blev  jeg  ikke  een  Dag  længere  her  og 
gik  hellere  til  ham,  Portugals  Ven,  end  jeg  vilde  leve  her  i 
Afhængighed  af  min  Svigersøn.  Forkynd  Infanten,  at  jeg 
fortryder  min  Frasigelse  og  haaber,  at  han  vil  hævne  den 
mig  og  ham  tilføiede  Uret.« 

Disse  Yttringer  bleve  ikke  ubekj  endte  for  Kong  Johan, 
og  han  tilskrev  det  Leonores  hemmelige  Opmuntringer,  at 
flere  Stæder,  saaledes  blandt  andre  Coimbra,  hvor  hendes 
Broder  førte  Befalingen,  ikke  overgav  sig.  Derfor  lod  han 
hende  bevogte  strengt  og  svarede  med  bitter,  skj ærende  Spot 
paa  hendes  naturhge  Klager,  at  det  skeete  til  Forøgelse  af 
hendes  Anseelse  og  Sikkerhed.    Hvem  kan  da  undre  sig  over. 

at  en  Qvinde  som  Dronning  Leonore  ønskede  til  enhver  Priis 
at  bryde  disse  Utaknemmelighedens  Lænker? 

Da  Infantinden  Beatrix  drog  til  Castilien,  havde  Dron- 
ning Leonore  medgivet  hende  som  Æresdame  Donna  Beatrix 
de  Castro,  en  Niece  af  den  myrdede  Ines  de  Castro.  Leo- 
nores Skjæbne  gik  hende  meget  nær,  og  hun  ønskede  læng- 
selsfuldt og  inderhgt  at  befrie  baade  hende  og  sit  Fædreland 
fra  Castihens  Aag,  som  Dag  for  Dag  blev  mere  forhadt  i 
Portugal  ved  den  meest  himmelraabende  Stolthed  og  Vil- 
kaarlighed.  Ved  Hjælp  af  to  af  Kong  Johans  Slægtninge, 
Greverne  Alphonso  og  Pedro  af  Trastamare,  haabede  Beatrix 
at  kunne  sætte  sin  Plan  igjennem.  Alphonso  var  trods  sin 
varme  Tilbøielighed  hendes  endnu  ikke  bønhørte  Ven,  og 
Leonores  uimodstaaelige  Skjønhed  og  Elskværdighed  havde 
gjort  et  meget  dybt  Indtryk  paa  Grev  Pedro,  hvad  der  ikke 
var  blevet  ubemærket.  Derfor  sagde  Beatrix  til  Grev  Alphonso : 
«Jeg  lover  Dig  min  Haand,  naar  Du  aflægger  et  Beviis  paa 
den  store  Kjærlighed  til  mig,  som  Du  saa  ofte  har  roest  Dig 
af,  derved,  at  Du  befrier  min  saa  skjændigt  og  utaknemmeligt 
behandlede  Dronning.  Jeg  veed,  hvor  høit  din  Broder  Pedro 
ærer  og  elsker  Leonore;  Du  kan  let  formaae  ham  til  modig 
at  vie  hende  sin  Tjeneste.  Med  hans  Magt  og  Stilhng  beroer 
det  kun  paa  ham,  om  hun  skal  gjenvinde  Frihed  og  Herre- 
dømme ;  skeer  dette,  vil  hun  taknemmelig  og  begeistret  opfylde 
hans  meest  inderlige  ønske:  at  skjænke  ham  sin  Haand  og 
bringe  ham  Kjærlighedens  Lykke,  en  Ridders  Berømmelse  og 
en  Konges  Magt.« 

Begge  Riddere  gik  med  Begeistring  og  største  Iver  ind 
paa  dette  Forslag,  og  Leonore  gav  sit  Samtykke;  thi  hun 
saae  heri  kun  Nødværge  mod  Utaknemmelighed  og  Uretfærdig- 
hed :  Kongen  af  Castilien,  hvem  hun  havde  hævet  og  ført  til 
Portugal,  havde  ikke  alene  berøvet  hende  den  kongelige  Magt, 
men  ogsaa,  i  sin  Feighed  og  Uretfærdighed,  hendes  person- 
lige Frihed.  Hvilken  Konge,  ja  hvilket  Menneske  var  for- 
pligtet til  at  taale  Sligt! 

Den  sidste  Aftale  gik  ud  paa,  at  Leonores  Broder,  der 
havde  Overbefalingen  i  Coimbra,  skulde  gjøre  et  Udfald,  og 
Grev  Pedro  ved  denne  Leiligh«d  føre  Leonore  til  ham.  Under 
Paaskud  af  en  hemmelig  Underhandling  angaaende  Coimbras 
Overgivelse  blev  der  vexlet  Breve  mellem  disse  to  Mænd. 
Den  Franciscaner,  som  bragte  Brevene  frem  og  tilbage  mel- 
lem dem,  anede  eller  kjendte  Noget  til  Indholdet  og  raadede 
derfor  en  Ven,  Jøden  David,  til  at  begive  sig  med  sin  Familie 
til  det  mere  sikkre  Coimbra.  Et  saa  uforstandigt  Raad  førte 
til  mere  bestemte  og  bekymrede  Spørgsmaal  og  endelig  til 
Opdagelser,  som  David  snarest  mulig  meddeelte  Kongen  af 
Castilien.  Denne  ansaae  det  i  Begyndelsen  for  umuligt,  at 
en  nær  Slægtning  kunde  deeltage  i  en  Sammensværgelse  mod 
ham,  men  efter  en  Samtale  med  sin  Gemalinde  fandt  han 
det  dog  raadeligst  at  sætte  Lid  til  Jøden,  forekomme  Faren 
og  gjøre  den  for  ham  meest  gavnlige  Brug  af  Forholdene  og 
Begivenhederne. 

Grev  Pedro  blev  underrettet  om,  at  hans  Plan  var  for- 
raadt.  Han  flygtede  om  Natten  til  Coimbra,  men  blev,  da 
han  ikke  medførte  Leonore,  og  man  frygtede  for  Forræderi, 
ikke  modtaget  i  Byen,  saa  at  han  kun  med  Besvær  undkom 
over  Porto  til  Lissabon,  hvor  han  sluttede  sig  til  Infanten. 

Den  følgende  Morgen  samlede  Kong  Johan  i  sit  Værelse 
sin  Gemalinde,  Infanten  Carlos  af  Navarra,  en  Skriver,  Jøden 
David,  Maria  Peres,  en  af  Leonores  Fortrolige  og  endnu  en 
Jøde,  Judas,  som  hun  havde  taget  under  sin  Beskyttelse. 
Maria  Peres  og  Judas,  hvem  man  truede  med  eller  endog 
underkastede  Torturen,  tilstode  Alt,  hvad  de  vidste,  eller  hvad 
man  vilde  vide ,  navnlig  ogsaa ,  at  de  Sammensvornes 
Plan  havde  gaaet  ud  paa  at  bevirke  Kongens  Død.  Hertil 
havde  det  vistnok  kunnet  komme  i  Tilfælde  af  aaben  Kamp, 
men  det  laa  egentlig  ikke  i  den  oprindelige  Plan,  saalidt  som 
man  havde  gjort  det  til  Hovedformaalet. 

Efter  at  Alt  var  blevet  nedskrevet,  lod  Kongen  Leonore 
kalde.    Omendskjøndt  hun  kjendte  Faren,  viste  hun  dog  den 


Tre  Portugiserinder.  ^7 

største  Fatning  og  traadte  frem  med  kongelig  Værdighed. 
Da  hun  saae  sin  Modstander,  Jøden  David,  sagde  hun:  «Er 
I  her,  har  I  ladet  mig  kalde?«  Kongen  afbrød  hende  og 
sagde :  « Han,  som  har  reddet  mit  Liv,  er  her  med  mere  Ret 
end  I,  som  har  villet  berøve  mig  det.»  Da  hendes  Protegé, 
Jøden  Judas's  Vidnesbyrd  var  blevet  hende  forelæst,  sagde 
hun  i  den  heftigste  Vrede:  »'Judas,  Du  Hund  og  Forræder, 
som  har  solgt  mig !  Du  lyver ;  hvis  der  nogensinde  har  været 
noget  Saadant  igjære,  har  Du  tilraadet  mig  det.«  Da  Dron- 
ning Beatrix  harte  det,  udbrød  hun  grædende:  «0  Moder, 
inden  et  Aars  Forløb  har  Du  altsaa  kunnet  ønske  at  see  mig 
som  Forældreløs,  som  Enke  og  ganske  forladt!«  Men  ven- 
dende sig  til  Kongen  vedblev  Leonore:  «Hvad  betyde  Til- 
staaelser,  som  man  ved  Pinsler  har  aftvunget  en  Jøde  og  en 
svag  Qvinde,  i  Sammenhgning  med  alt  det  Gode,  som  jeg 
har  viist  Dig,  Utaknemmelige?«  Har  jeg  nogen  Brøde,  da  er 
det,  fordi  jeg  har  overvældet  Dig  med  Velgjerninger,  hvad 
der  ofte  pleier  at  lønne  sig  slet.«  Herpaa  svarede  Kong  Jo- 
han: «Af  Agtelse  for  Eders  Datter  Beatrix,  Svigermoder,  vil 
jeg  ikke  lade  Eder  dræbe,  men  jeg  vil  sætte  Eder  i  det  casti- 
lianske Kloster  Tordesillas,  hvor  der  alt  lever  flere  konge- 
lige Enker. 

Som  alle  ubetydelige  Mennesker  vilde  Kongen  kun  fjerne 
den  nærmeste  Fare;  han  var  ikke  i  Stand  til  at  see  ind  i 
Fremtiden.  Paa  hans  Dom  svarede  Leonore:  «Saaledes  kan 
Du  behandle  dem,  som  ere  Dig  undergivne;  Du  har  ingen 
Eet  til  at  raade  over  mig.  Det  er  en  smuk  Løn:  frivillig 
nedlægger  jeg  Kronen  og  skjænker  Dig  et  Kongerige  og  be- 
troer Dig  Mere,  end  jeg  har  Ret  til!  —  og  nu  paa  en  Jødes 
Vidnesbyrd,  som  endog  kunde  være  i  Stand  til  at  fornegte 
Gud  af  Frygt,  anklager  og  bagvasker  Du  mig  for  blot  at 
kunne  berøve  mig  mine  Rettigheder  og  min  Frihed  og  und- 
lade at  holde,  hvad  Du  har  lovet  mig.  Med  Rette  kan  jeg 
gjentage  Ordsproget:    «Naar   man   vil  slaae  en  Hund  ihjel, 

kalder  man  den  gal» ;  Nødværge  mod  en  uretfærdig  Angriber 
er  en  Forbrydelse.« 

Leonore,  som  havde  haabet,  at  hendes  mægtige  Slægt- 
ninge vilde  kunne  befrie  hende  paa  Veien  til  Castilien,  saae 
sig  skuffet  heri. 

Den  rolige  Betragtning  af  hele  hendes  Liv  og  det  uhel- 
dige Kesultat  af  hendes  høieste  og  vigtigste  Planer  maatte 
vistnok  forbittre  hende  Opholdet  i  Klostret  Tordesillas.  Men 
hendes  stolte  Charakteer  fornegtede  sig  ikke;  hverken  i  Blik 
eller  Mine,  i  Ord  eUer  Gjerninger  viste  hun  nogensinde  den 
mindste  Nedslaaethed,  men  holdt  sig  opreist  lige  til  sin  Død, 
ved  sit  ubetvingelige  Mod  og  sin  forbausende  Charakteerstyrke. 

Alle  den  fangne  og  mishandlede  Dronnings  Venner  sluttede 
sig  strax  til  Kongen  af  Castiliens  Modstandere.  Han  kunde 
ikke  erobre  Lissabon,  blev  fuldstændig  beseiret  i  Slaget  ved 
Aljubarrota  af  de  begeistrede  Portugisere,  og  med  Infanten 
Johans  Regjering,  hvilken  Portugiserne  valgte  til  Konge,  be- 
gynder et  Afsnit  af  Portugals  Historie,  i  hvilket  Portugals 
Berømmelse  naaede  de  fjerneste  Verdensdele,  og  som  bliver 
et  Glandspunkt  i  Historien  og  i  Verdens  fortsatte  Udvikling. 

1. 

lor  tilfulde  at  forstaae  de  gamle  nordiske  Ketsforhold,  saa- 
ledes  som  vi  navnlig  kjende  dem  fra  Island,  er  der  een  Side, 
der  bestandig  maa  fremhæves,  nemlig  den,  at  de  i  en  heel 
anden  Grad  end  Nutidens  bære  Præg  af  at  hvile  paa  en  fri 
Overeenskomst  mellem  de  enkelte  Mænd,  som  derfor  ogsaa 
kunne  bevæge  sig  i  hine  med  en  meget  udstrakt  Frihed. 
Ketskredsen  var  «en  på  fordrag  grundad  samhålligh et«  (Geijer); 
derfor  maatte  ikke  alene  enhver  Paatale  af  et  Eetsbrud  ud- 
gaae  fra  den  Forurettede  eller  fra  den,  der  havde  lovlig  Adkomst 
til  at  handle  paa  hiins  Vegne,  men  det  var  ogsaa  Klagerens 
Sag  selv  at  bringe  Foruretteren  en  lovlig  Stævning,  at  frem- 
komme med  Klagen  paa  Thinget  og  endelig  at  sørge  for  at 
faae  den  afsagte  Dom  fuldbyrdet.  Var  der  saaledes  endog 
ved  den  egentlige  Eettergang  overladt  saa  Meget  til  den  En- 
keltes Virksomhed,  kan  det  ikke  undre,  om  der  var  ladt  et 
vidt  Kum  aabent  for  ligefrem  Selvtægt;  derfor  vare  jo  ogsaa 
egentlige  Kampe  med  væbnet  Haand  mellem  enkelt  Mænd  i 
det  Mindste  taalte,  og  derfor  skiltes  der  saa  bestemt  mellem 
Drab  og  Mord.  Hiint  fandt  Sted  ved  et  aabent  Anfald 
paa  en,  helst  væbnet.  Fjende,  saaledes  at  Drabsmanden  tilhge 
tilkjendegav  sig  umiddelbart  eller  middelbart  (ved  at  efterlade 
sit  Vaaben  eller  Lignende).  Overtraadtes  disse  Vedtægter, 
indtraadte  den  da  lige  saa  vel  som  nu  forhadte  Forbry- 
delse Mord.     Endnu  i  en  meget   senere  Tid   betragtede  jo 

allevegne  Bidderne  og  Adelen  det  som  een  af  deres  Forrettig- 
heder at  maatte  feide  paa  hverandre  indbyrdes  uden  derved 
at  kunne  betragtes  som  skyldige  i  Brud  paa  Landefreden. 

Da  der  imidlertid  ved  Siden  af  den  store  Ængstelse  for 
at  gjøre  Indgreb  i  de  Enkeltes  Frihed,  selv  ved  dennes  vil- 
deste Yttringer,  gik  en  ikke  mindre  kraftig  Omhu  for  at  op- 
holde en  bestemt  Samfundsorden,  der  baade,  som  omtalt,  søgte 
at  beherske  Selvtægtens  ubundne  Tøilesløshed  og  navnlig 
lagde  sig  for  Dagen  ved  de  mange  i  det  Enkelte  gaaende,  ja 
ofte  smaalige  Bestemmelser  for  Rettergangens  Form  —  var 
det  naturligt,  at  der  maatte  føles  Trang  til  en  Form  for  Af- 
gjørelsen  af  Stridigheder  mellem  Mand  og  Mand,  der  i  lige 
Grad  gav  hver  af  de  Stridende  frit  Spillerum  til  at  bruge 
sine  Evner  og  mulige  Overvægt  og  paa  den  anden  Side  fast 
opretholdt  Vedtægtens  Lov.  Det  var  denne  Trang,  der  fandt 
sin  Tilfredsstillelse  ved  »Holmgangen«,  d.  v.  s.  Kampen 
mellem  Mand  og  Mand  under  visse  vedtagne  Former.  Holm- 
gangen var  derfor  ligefrem  optagen  i  Lovene  som  Led  i  retslig 
Afgjørelse;  saaledes  hedder  det  fra  Norge  ved  det  tiende 
Hundredaars  Midte:  «Det  var  Lov  og  gammel  Sædvane,  at 
det  var  Ret  for  hver  Mand  at  byde  en  Anden  til  Holmgang, 
enten  han  skulde  forsvare  sin  Sag  eller  paatale  den.»  Ved 
næste  Hundredaars  Begyndelse  hedder  det  om  Island:  «Det 
var  Lov  i  den  Tid,  at  den,  der  tyktes  forurettet  af  en  Anden, 
bød  til  Holmgang«.  Det  er  altsaa  fuldkommen  i  Oldtidens 
Aand,  at  Saxo  fortæller  om  Frode  Fredegod:  «Han  fastsatte, 
at  enhver  Strid  skulde  afgjøres  ved  Sværdet,  da  han  meente, 
at  det  var  smukkere  at  kæmpe  med  Styrke  end  med  Ord.» 
Selve  Kampmaaden  var  derfor  ogsaa  bestemt  ved  Lovene, 
saa  der  kunde  være  Tale  om  <«at  kæmpe,  som  de  gamle  Love 
foreskrive."  Holmgangen  var  som  Følge  af  dens  fuldkomne 
Lovlighed  ogsaa  en  gyldig  Afbrydelse  af  en  Retssags  videre 
Behandling  ved  Thinget;  ved  at  byde  hertil  forlangte  den  Ene 
af  de  Stridende  at  afgjøre  sit  Mellemværende  med  den  Anden 
alene,  saa  at  al  anden  Behandling  af  Sagen  bortfaldt.   Navnlig 

var  den  derfor  en  almindelig  Udvei,  hvor  Sagen  ellers  vilde 
være  tabt  ved  en  Mangel  i  Iagttagelsen  af  de  omtalte  utallige 
Former  ved  Rettergangen.  Holmgangene  forefaldt  ogsaa  saa 
jævnligt  ved  Thingene,  at  det  kunde  siges  om  en  Holm  i 
-Øxaa*)  ved  Islands  Althingssted:  «Der  have  Mænd  fer  pleiet 
at  gaae  paa  Holm».  For  at  Alt  kunde  skee  saa  meget  mere 
naiagtigt  efter  den  bestemte  Orden,  besluttedes  og  udførtes  des- 
uden Holmgangene  ofte  ved  Thingene,  selv  om  de  ikke  knyttede 
sig  til  nogen  der  forhandlet  Retssag. 

Til  de  nødvendige  Former  herte  en  tydelig  og  bestemt 
Udfordring,  enten  ved  Thinget  eller  forkyndt  i  den  Udfor- 
drendes Hjem,  oftest  med  tre  Dages  Varsel,  en  Tidsfrist,  der 
allerede  omtales  i  Edda;  imidlertid  kunde  Kampen  ogsaa 
forlanges  afholdt  samme  Dag,  ja  øieblikkelig.  Da  saaledes 
engang  den  Udfordrede  var  falden,  bød  den,  der  havde  holdt 
Skjold  (see  nedenfor)  for  den  Seirende,  den  Dræbtes  Skjold- 
holder Holmgang.  "Vi  have  nu  først  havt  Morskab  af  deres 
Kamp,  nu  skulle  vi  more  andre  Mænd  en  Stunds  Kampen 
modtoges,  da  hiin  «paa  ingen  Maade  vilde  vægre  sig,  naar 
der  saaledes  blev  budt  ham  Holmgang«;  men  Seiren  blev 
paa  samme  Side  som  før.  Dog  gaves  undertiden  af  sær- 
lige Grunde  længere  Frist;  en  Holmgang,  der  bestemtes 
Dagen  før  Juul,  fastsattes  til  tre  Nætter  efter  Juul,  og  der 
tales  ogsaa  om  en  halv  Maaneds  Frist.  Umiddelbart  før 
Kampen  fastsattes  en  udtrykkelig  Overeenskomst  om  Kamp- 
maaden.  Betingelserne  for  at  standse  Kampen  o.  s.  v.,  de  saa- 
kaldte  Holmgangslove,  der  fastsattes  af  Udfordreren,  som  derfor 
ligefrem  siger:  «Jeg  vil  fremsige  Holmgangslovene ,  thi  jeg 
har  udfordret  Dig».  Selve  Kampen  holdtes  oprindelig  vist- 
nok hyppigst,  som  selve  Navnet  udviser,  paa  en  Holm,  vel 
fordi  paa  en  saadan  deels  Kampen  ikke  kunde  forhales  ved, 
at  den  ene  Kæmpende  veeg,  deels  ingen  Udenforstaaende  saa 


*)  Øxaa  er  en  Aa,  der  Vest  for  Althingsstedet,  fra  Nord  løber  i  Thing- 
vallavatn. 

let  kunde  blande  sig  i  den.  Det  er  saaledes  nylig  omtalt, 
at  der  ved  Islands  Althingssted  var  en  Holm,  som  jævnlig 
benyttedes  paa  denne  Maade,  og  fra  dens  almindelige  Brug 
udgik  ikke  alene  Benævnelsen  «Holm'>  for  Kamppladsen,  selv 
om  denne  ikke  var  nogen  saadan  i  egentlig  Forstand,  men  kun 
en  afmærket  Plads  — ,  men  ogsaa  en  Mængde  andre  Udtryk, 
som  »Holmgang«,  « Holmstævne »,  «Holmgangsmand»,  «byde 
Holm  I),  «æske  til  Holm«,  «gaae  paa  Holm",  «lose  sig  af 
Holm«  0.  s.  V.  Til  det  første  af  disse  Udtryk  var  der  saa  meget 
større  Anledning,  som  Holmgangen  langtfra  altid,  hvad  der 
nærmere  skal  omtales,  var  en  Kamp  ene  mellem  To,  hvilket 
udtrykkelig  forudsættes  i  det  andet  islandske  Ord  for  Tve- 
kamp, da  det  egentlig  betyder  « Enekamp ». 

Havde  man  ingen  virkelig  Holm,  indhegnede  man  en 
Plads  ved  Hesselstokke,  hvis  Ender  bleve  stukne  i  Jorden, 
en  Sædvane  saa  gammel,  at  allerede  Edda  kjender  Udtrykket 
«hesle  Plads  for  En«  om  at  udfordre,  og  som  ligeledes  fandt 
Sted  ved  Kampe  mellem  hele  Hære,  der  holdtes  efter  fore- 
gaaende  Aftale.  Eller  ogsaa  afmærkede  man  Kampstedet  med 
Stene:  «Der  var  afmærket  et  Holmsted,  idet  Stene  vare  lagte 
i  Kreds  udenom ;  Den  skal  altid  siden  bære  Mddingsnavn,  der 
viger  ud  over  de  Mærkestene,  som  ere  satte  i  Kreds  om 
Holmgangsstedet').  Ogsaa  her  passe  Saxo's  Ord  fuldstændig: 
« Dersom  een  af  de  Kæmpende  ved  at  flytte  Foden  tilbage 
traadte  udover  den  afmærkede  Kredslinie,  havde  han  som 
Overvunden  tabt  Sagen«.  Ofte  lagde  ogsaa  hver  af  de  Stri- 
dende sin  Kappe  under  sine  Fødder  og  stod  paa  den;  "hver 
af  os  skal  kaste  sin  Kappe  under  sine  Fødder  og  ei  vige  en 
Fingersbred,  men  den,  der  viger,  skal  bære  Mddingsnavn, 
medens  den,  der  gaaer  frem,  skal  hedde  en  kjæk  Mand». 
Undertiden  anvendtes  endnu  mere  Omhu  paa  nøie  at  afgrændse 
Kamppladsen  ved  en  Forening  af  de  anførte  Maader.  «Det 
var  Holmgangslov ,  at  Kappen  skulde  være  fem  Alen 
mellem  Fligene,  der  skulde  være  Løkker  i  Hjørnerne,  hvori 
der  skulde  sættes  Pæle   med  Hoveder  paa.      Den,   der  be- 

Sørgede  det  Hele,  skulde  gaae  hen  til  Pælene  saaledes,  at  han 
kunde  see  Himlen  mellem  sine  Been  og  holde  i  -Øreflipperne  med 
sine  Hænder,  idet  ban  fremsagde  den  Formular,  som  siden  brugtes 
ved  det  Offer,  der  kaldes  Pæleoffer  (som  offredes  ved  Holmgangen); 
der  skulde  være  tre  Jordstrimler  rundt  om  Kappen,  en  Fod  brede ; 
uden  om  Jordstrimlerne  skulde  der  være  fire  Stænger,  der  kaldtes 
Heslerne  —  det  er  en  heslet  Plads.  Dersom  en  Mand  gaaer 
med  een  Fod  udenfor  Heslerne,  viger  han,  men  flygter,  hvis 
han  gaaer  med  begge".  Denne  Maade,  ved  en  Kappe  at  be- 
tegne Kampstedet,  synes  at  have  været  meget  brugt  i  den 
senere  Tid,  idetmindste  forekommer  den  hyppigt  i  de  senere 
fabelblandede  Sagaer,  hvis  Beskrivelse  af  Holmgangen  ellers 
aldeles  stemmer  med  de  Ældres.  Den  Udfordrede  havde  første 
Hug,  og  almindeligviis  grebe  de  Kæmpende  strax  til  Svær- 
dene, hvis  Længde  synes  at  have  været  vedtagen  een  Gang 
for  alle,  da  det  leilighedsviis  hedder:  «Det  Sværd,  som  Du 
har,  er  længere,  end  Lovene  tilstede ».  Dog  fortælles  derogsaa, 
at  de  Stridende  engang  forst  kastede  Spydene  mod  hverandre, 
og  da  disse  ei  ramte,  grebe  Sværdene;  ja,  da  den  Ene  ikke 
kunde  faae  sit  Sværd  til  at  bide  paa  Modstanderen,  skjondt 
dennes  Skjold  var  saa  forhugget,  at  han  kastede  det  fra  sig 
som  ubrugeligt,  smed  hiin  sit  Sværd  og  Skjold,  løb  ind 
paa  ham,  kastede  ham  om  og  bed  hans  Strube  over.  Men 
denne  Maade  at  afgjøre  Kampen  paa  ansaaes  ikke  for  sømmelig, 
hvor  Modstanderne  ikke  havde  brugt  Andet  end  ærlige  Mid- 
ler. «Det  vil  synes  ilde  gjort,  hvis  jeg  bider  Dig  i  Struben, 
som  Trolde  gjøre»  lægges  der  en  Kæmpe  i  Munden.  Men 
det  var  en  i  Oldtiden  dybt  rodfæstet  Tro,  at  Mange  besade 
Evner  til  at  døve  Sværd:  Edda  kjender  den  godt;  Odin  nævner 
selv  blandt  sin,e  andre  Evner:  «Jeg  døver  mine  Modstanderes 
Egge» ;  det  var  blandt  de  Kunster,  Rigs  (Heimdals)  Euner 
satte  Kongen  istand  til,  og  Sigdrifa  advarer  sin  Elsker  mod 
de  onde  Qvinder,  der  formaae  Sligt.  Horledes  Middelalderen 
bevarede  denne  Tro,  sees  af,  at  baade  Chr.  Pedersen  og  Poul 
Eliesen  tale  om  « Sværdbreve »,  d.  v.  s.  Tryllesedler,  der  kunde 

sikkre  mod  Anfald  med  Sværd.  I  Oldtiden  meentes  nemlig, 
at  Sværdene  kunde  doves  ved  Synet;  derfor  var  det  en  almin- 
delig List  overfor  en  Fjende,  der  antoges  for  at  have  denne 
Evne,  at  medbringe  to  Sværd,  et,  der  virkelig  skulde  bruges 
og  et,  der  kun  vistes  frem  for  at  skuffe  hiin ;  det  første  bares 
da  gjerne  i  Skeden,  det  andet  hængende  i  en  Løkke  ved 
Haandleddet.  Saaledes  raader  Kong  Adelsteen  Gunløg  Orme- 
tunge: «Nu  er  Sagen  kommen  i  en  slem  Stilling,  thi  denne 
Mand  døver  ethvert  Jern;  men  der  er  et  Sværd,  som  jeg  vil 
give  Dig,  med  dette  skal  Du  hugge,  men  viis  ham  det,  som 
Du  havde  forud«.  Til  at  anvende  denne  List  var  der  saa- 
meget  større  Leilighed,  som  det  var  Holmgangsmændenes  Skik 
«ei  at  have  nødig  at  drage  deres  Sværd  paa  selve  Holmen, 
men  forud  at  lade  Sværdet  hænge  ved  Haanden,  saa  at  det  var 
strax  tilrede,  naar  man  vilde«;  Det  udførtes  derfor  ogsaa  saa- 
ledes, at  det  ene  Sværd  droges  ud  med  den  ene  Haand,  me- 
dens samtidigt  Vedkommende  huggede  med  det  andet  i  den 
anden  Hånd.  Selvfølgelig  vare  Holmgangsmændene  forsynede 
med  Skjold,  og  almindeligviis  gaves  der  hver  af  dem  Ret  til  skifte 
Skjold  tre  Gange;  «hver  Mand  skal  have  tre  Skjolde,  men 
naar  de  ere  ødelagte,  da  skal  han  gaae  tilbage  paa  Kappen, 
om  han  ogsaa  før  er  gaaet  derfra,  og  skal  derefter  dække  sig 
med  Vaabnene.«  Ofte  fulgte  en  god  Ven  med  den  Kæm- 
-pende  og  holdt  Skjoldet  for  ham;  undertiden  vilde  imidlertid 
Kæmpen  ikke  modtage  denne  Tjeneste,  enten  fordi « Ingen  skulde 
vove  sig  i  Fare  for  hans  Skyld«,  eller  fordi  «egen  Haand  er 
huldest«.  Det  hændte  ogsaa,  at  den  Ene  af  de  Kæmpende 
forlangte  en  Hviletid  under  Kampen,  der  ogsaa  almindeligviis 
tilstodes,  og  Freden  bevaredes  ubrødelig  under  denne,  ja  der 
forekommer  endog  det  Tilfælde,  at  Udfordreren  ikke  alene  først 
efter  Begjæring  fik  Frihed  til  at  gaae  ned  til  en  Bæk  og 
drikke,  men  da  han  anden  Gang  forlangte  et  Ophold  i  Kam- 
pen for  at  binde  sine  Skobaand,  benyttede  hans  Modstander 
Tiden  til  at  hente  et  Skjold  til  hver  af  dem  og  et  bedre  Sværd 
til  hiin.    Det  kan  vel  ikke  undre,  at  en  saadan  Kamp  tilsidst 

kunde  standse,  for  at  der  kunde  begynde  et  varigt  Venskab 
mellem  de  fordums  Fjender.  Dog  kunde  ogsaa  Vreden  eller 
Lidenskaben  være  saa  stor,  at  den  forledte  til  at  bryde  den 
vedtagne  Fred.  I  Kampen  mellem  Skjaldene  Gunløg  Orme- 
tunge og  Ravn  havde  hiin  hugget  Foden  af  denne,  der  dog 
ikke  vilde  opgive  Kampen,  men  støttede  Beenstumpen  mod  en 
Træstub  og  kun  bad  Gunløg  om  at  give  ham  Noget  at  drikke. 
Denne  svarede :  «Svig  mig  da  ikke,  naarjeg  bringer  Dig  Vand 
i  min  Hjelm«.  Ravn  lovede  det,  men  da  hiin  kom  med 
Vandet,  greb  han  Hjelmen  med  den  venstre  Haand  og  hug- 
gede ham  i  Hovedet  med  den  høire,  og  paa  Gunløgs  Be- 
breidelse  svarede  han,  at  det  havde  bevæget  ham  til  denne 
Udaad,  at  han  ei  undede  ham  at  hvile  i  Helga  den  Skj-ønnes 
Favn;  hun  var  nemlig  Stridens  Gjenstand.  For  at  Kampen 
kunde  betragtes  som  afgjort,  maatte  den  Ene  være  saaret; 
"dersom  den  Ene  bliver  saaret,  saa  at  der  kommer  Blod  paa 
Kappen,  behøves  der  ei  at  kæmpes  længere«.  Men  var  Saa- 
ret meget  lille,  kunde  der  dog  opstaae  Tvivl  om  Afgjørelsen ; 
ved  en  tidligere  Tvekamp  mellem  de  Nysnævnte,  Gunløg  og 
Ravn,  var  den  Første  bleven  let  saaret,  medens  den  Sidstes 
Sværd  var  sprunget,  hvorfor  Begge  tilskreve  sig  Seiren. 
Noget  Lignende  hændte  Skjalden  Kormak,  der  til  en  Holm- 
gang havde  laant  Rolv  Krages  gjenopgravede  Sværd  Skofnung 
(af  xskafa«  afhugge,  bevaret  i  Skavjern);  med  dette  huggede 
han  sin  Modstanders  Sværd  over,  men  dettes  Spids  sprang 
hen  og  saarede  hans  Haand,  saa  der  kom  Blod  paa  Kappen, 
og  han  altsaa  maatte  ansees  for  overvunden.  Forud  for  Kam- 
pen fastsattes  der  en  vis  Sum,  ved  hvilken  den  Saarede  kunde 
«løse  sig  af  Holm»,  d.  e.  standse  Kampen.  Det  var  Holm- 
gangslov  i  den. Tid,  at  dersom  han  (Udfordreren),  blev  besei- 
ret,  skulde  han  løse  sig  med  saa  mange  Penge,  som  der  var 
bestemt,  eller  i  Almindelighed:  «Med  tre  Mark  Sølv  skal  den 
løse  sig  af  Holmen,  der  bliver  saaret  eller  ukampdygtig«,  og 
netop  denne  Sum  forekommer  ofte  som  den  fastsatte.  Dog 
nævnes  ogsaa  høiere  Summer,  som  sex  Mark,  og  endda  spot- 


336  Holmgangen  i  Nordens  Oldtid. 

tedes  ved  et  saadant  Tilfælde  Modstanderen,  fordi  han  ikke 
agtede  sig  mere  værd  end  en  Træl » ,  ligesom  det  var  et  Ud- 
tryk for  Selvtillid,  naar  den  Udfordrede  ønskede  Løsepengene 
forhøiede:  «0m  der  ogsaa  fastsættes  sex  Mark  for  tre,  synes 
det  saa  meget  bedre,  som  jeg  saa  faaer  Mere.«  Undertiden 
negtede  imidlertid  Udfordreren,  der,  som  omtalt,  fastsatte  Holm- 
gangslovene,  at  lade  denne  Udvei  være  aaben  for  nogen  af 
dem :  « Jeg  vil  ikke  løse  mig  med  Penge  af  Holmen,  men  heller 
ikke  tager  jeg  Penge  af  Andre«. 

En  heel  egen  Art  Holmgang  er  den  vistnok  kun  en 
eneste  Gang  nævnte  « Kargang »,  d.  v.  s.  en  Kamp  i  et  Kar,  der 
lukkedes  foroven,  og  ved  hvilken  hver  af  de  Stridende  vexel- 
viis  havde  en  Knippel  til  Værge,  saaledes  at  den  Udfordrede 
synes  først  at  have  havt  et  Sværd  og  dermed  gjort  første 
Hug,  hvorefter  Vaabnene  ombyttedes.  En  saadan  Ulighed  i 
Væbningen  omtales  vistnok  ellers  kun  af  Saxo,  hvor  Sam- 
menhængen imidlertid  er  en  heel  anden,  idet  han  beretter, 
at  Frode  bestemte,  at,  hvis  en  Menigmand  udfordrede  en  af 
Kæmperne,  skulde  hiin  møde  bevæbnet,  medens  denne  kun 
maatte  kæmpe  med  en  alenlang  Knippel.  —  Efter  Kampen 
bragte  den  Seirende  et  Offer.  Dersom  Udfordreren  vandt, 
fik  han  den  Priis,  Kampen  gjaldt;  ellers  maatte  han  enten 
løse  sig  af  Holmen  paa  den  omtalte  Viis,  eller,  hvis  han  faldt, 
tilfaldt  alt  hans  Eie  Seirherren;  «det  var  Holmgangslov,  hvis 
han  faldt,  da  havde  han  forbrudt  al  sin  Eiendom,  og  den 
skulde  arve,  som  fældede  ham  paa  Holmen«.  Naar  Kampen 
ikke  blev  ført  til  denne  afgj  ørende  Ende  enten  ved,  at  den 
Ene  ved  Saar  nødtes  til  at  standse,  eller  ved  Andres  Mel- 
lemkomst, var  det  ikke  sjeldent,  at  den  senere  gjenoptoges, 
selv  om  dertil  krævedes  saa  megen  Umage  som  en  Reise  fra 
Island  til  Norge,  hvilket  saaledes  var  Tilfældet  med  de  ofte 
nævnte  Skjalde,  Gunløg  og  Ravn.  Den  hele  Holmgangssæd- 
vane  synes  vistnok  alt  for  meget  at  fremme  den  Stærkeres  Ret, 
men  det  maa  huskes,  at  Vedtægten  tillod  at  lade  en  Anden 
møde  i  sit  Sted,  og  hiin  Tid  var  rig  paa  Kæmper,  der  satte 

en  Ære  i  at  benytte  denne  Leilighed  til  at  værne  om  den 
Svagere.  Derfor  svarer  ogsaa  den  Udfordrede:  »Visselig  skal 
jeg  selv  komme  imod  Dig  eller  en  Anden  i  mit  Sted«;  ja 
selve  Udfordreren  gav  dette  Vilkaar:  «han  bød  Kongen  at 
faae  en  Mand  i  sit  Sted  til  Enekamp«.  Endog  paa  selve 
Kamppladsen  kunde  Min  opfordre  een  af  de  Ledsagende  til  at 
gaae  i  Stedet  for  den  Udfordrede,  naar  en  Saadan  tyktes  ham 
en  værdigere  Modstander.  «Kom,  Du  store  Mand,  hid  paa 
Holmen  og  kæmp  med  mig,  hvis  Du  har  megen  Lyst;  det 
er  meget  rimeligere;  thi  jeg  vil  ei  synes  en  større  Mand,  fordi 
jeg  lægger  ham  (den  Udfordrede)  til  Jorden.«  Derfor  fore- 
kommer en  saadan  Overtagelse  af  Kampen  overmaade  hyp- 
pigt, skjøndt  undertiden  en  overmodig  Udfordrer  spottede 
derover:  «Den  Hund  tør  ei  kæmpe  med  mig«  hedder  det 
leilighedsviis.  Desuden  tilhørte  jo  den  faldne  Udfordrers  Gods 
Seirherren,  ligesom  der  ofte  gjordes  store  Løfter  til  den,  der 
vilde  paatage  sig  Kampen;  var  det  en  Qvinde,  denne  gjaldt, 
tilbødes  hun  forud  som  Kampløn,  eller  i  alt  Fald  vilde  den, 
der  var  reddet.  Lønne  sin  Kedningsmand,  hvilket  denne  imid- 
lertid ikke  altid  vilde  modtage:  thi  «han  havde  hverken  gjort 
det  for  Penges  eller  Qvindens  Skyld,  men  af  Venskab.« 

Denne  Hjælp  for  de  Svagere  var  ogsaa  saa  meget  mere 
nødvendig,  som  det  ikke  kan  negtes,  at  Holmgangsvedtægten, 
om  den  end  satte  Grændser  for  den  Stærkeres  Eet  ved  at 
indordne  denne  under  en  vis  Orden,  dog  lod  et  altfor  vidt 
Spillerum  aabent  for  ligefrem  Vold,  idet  Mange  aldeles  vil- 
kaarlig  benyttede  Udfordringen  til  at  aftvinge  den  Svagere 
Et  eller  Andet,  de  havde  Lyst  til,  uden  mindste  lovlige  Ad- 
komst. Saaledes  forekommer  der  Prøver  paa,  at  en  Mand 
tvang  en  Anden  til  at  sælge  ham  sin  Gaard  ved  Trusel  om 
Udfordring;  men  navnlig  var  det  de  saakaldte  « Holmgangs- 
mænd«,  der  gjorde  en  formelig  Levevei  af  denne  Styrkens 
Overmagt;  en  Saadan  afmales  i  følgende  Udtryk:  « Han  havde 
erhvervet  sig  Rigdom  i  Holmgange,  idet  han  havde  budt  gode 
Bønder  til  Holmgang  om  deres  Jorder  og  Eiendom,  fældet 

dem  og  var  bleven  meget  riig  paa  Land  og  Løsere«  \—  og  af 
Saadanne  nævnes  Mangfoldige.  Fremfor  Alt  var  det  almin- 
deligt, at  disse  vilde  tiltvinge  sig  en  Qvindes  Kjærlighed, 
idet  de,  hvis  hun  negtedes  dem,  udbøde  hendes  nærmeste 
Værge  til  Holmgang.  «En  Mand  ved  Navn  Ljot  er  en  Ber- 
særk og  Holmgangsmand ;  han  kom  her  og  beilede  til  min 
Datter,  men  vi  negtede  ham  Ægteskabet,  derefter  bød  han 
min  Søn  Holmgang'),  klager  saaledes  en  Moder ;  og  overmaade 
talrige  ere  Sagaernes  Fortællinger  om  denne  Vold;  ja  ofte 
vilde  hine  paa  denne  Maade  endog  berøve  en  Mand  hans 
Hustru.  I  Norge  søgte  derfor  Erik  Jarl  at  hæmme  dette 
Uvæsen:  «Det  tyktes  da  Folk  en  stor  Uskik  i  Landet,  at 
Voldsmænd  eller  Bersærker  bøde  gjæve  Mænd  til  Holmgang 
om  Gods  eller  Penge;  Mange  fik  af  dette  Skam  og  Pengetab, 
og  Nogle  mistede  reent  ud  Livet;  derfor  afskaffede  Erik  Jarl 
alle  Holmgange  i  Norge  og  gjorde  alle  Eansmænd  og  Ber- 
særker fredløse« ;  ogsaa  søgte  han  derfor  at  afholde  Gunløg 
og  Eavn  fra  den  omtalte  Holmgang,  for  hvis  Skyld  de  netop 
vare  komne  til  Norge.  Som  her  er  fremstillet,  var  Holm- 
gangen sædvanligviis  Tvekamp;  men  meget  ofte  aftaltes  der, 
at  hver  af  de  egentlige  Stridende  skulde  medbringe  et  lige 
stort  Antal  Mænd,  der  ogsaa  skulde  deeltage  i  Kampen:  «Jeg 
vil  byde  Holmgang,  enten  han  vil  med  fire  Mand,  eller  vi  To 
skulle  afgjøre  det»  erklærer  saaledes  en  Islænder.  Olaf  Tryg- 
vesen  var  i  England  Hovedmanden  ved  en  Kamp,  hvor  der 
paa  hver  af  Siderne  skulde  være  Tolv,  ja,  der  tales  endog  om 
Fyrretyve  paa  hver  Side  foruden  de  egentlige  Hovedmænd. 
Ogsaa  kunde  Flere  komme  til  at  deeltage  i  Kampen  ved,  at 
Ledsagerne  erklærede  ikke  at  ville  sidde  ledige  under  denne. 
Omvendt  forandredes  ogsaa  paa  selve  Kampstedet  efter  Aftale 
en  Holmgang  mellem  Flere  til  Tvekamp  mellem  Hoved- 
mændene. Det  falder  af  sig  selv,  at,  hvor  Flere  deeltoge  i 
Kampen,  kunde  den  ovenfor  fremstillede  Ordning  ikke  fuldkom- 
men bevares,  om  det  end  skeete  for  Hovedkæmpernes  Ved- 
kommende. 

Det  var  saa  langt  fra,  at  Christendommen  strax  afskaffede 
Holmgangene,  at  endog  ivrige  Christne  deeltoge  i  saadanne; 
nylig  er  nævnet  Olaf  Trygvesen  i  England;  Tangbrand,  en  af 
Christendommens  første  Forkyndere  paa  Island,  forsvarede  derved 
ikke  alene  en  Qvinde,  men  modtog  Udfordring  fra  en  af  den 
nye  Troes  Modstandere  og  dræbte  ham  i  en  Kamp,  i  hvilken 
han  bar  et  korsmærket  Skjold;  paa  Island  vedbleve.  de  i  det 
Hele  i  længere  Tid  mellem  Christne,  da  det  udtrykkelig  hedder, 
at  de  i  en  saadan  Kamp  Saarede  berettedes.  Her  afskaffedes 
de  imidlertid  ved  Lov  1011 ;  vel  forekomme  Udfordringer  senere, 
men  disse  omtales  da  ogsaa  misbilligende  som  »hedenske  Mænds 
Skikke.')  Afskaffelsen  i  Norge,  der  allerede  er  omtalt,  faldt 
ved  1015;  her  i  Danmark  søgte  som  bekjendt  Harald  Hein 
at  skaffe  en  Modvægt  ved  en  anden  Afgjørelsesmaade ,  men 
selve  Saxo's  Beretning  herom  giver  det  tydeligste  Beviis  paa, 
hvor  lidt  Holmgangen  stred  mod  de  nordiske  Christnes  Be- 
vidsthed. Han  omtaler  udtrykkelig  Loven  om  Benegtelseed, 
som  gives  ved  Udfordring,  men  efter  at  have  fremhævet  dens 
skadelige  Følger  for  Gudsfrygten  siger  han,  at  « denne  Beviis- 
førelse  ei  støttede  sig  til  Vaabenbrug  eller  Vidner,  men  kun 
til  Edens  Sikkerhed«,  og  efter  at  have  omtalt,  hvorledes  den 
fremkaldte  megen  Meeneed  tilføier  han:  «Men  den  udslettede 
ogsaa  aldeles  Brugen  af  Tvekamp«;  thi  det  syntes  mindre 
farligt  at  afgjøre  Stridigheder  ved  Eed  end  ved  Staalet;  «hiin 
bragte  nemlig  Fare  for  Gudsfrygten,  dette  for  Liv  og  Lem- 
mer«, og  hele  hans  misbilligende  Opfattelse  af  den  nye  Be- 
viismaade  belyses  endmere  ved  den  haarde  Dom,  han  fælder 
over  Harald  Heins  Retspleie.  I  Sverige  optager  endnu  Up- 
landsloven  (1295)  idetmindste  i  eet  Tilfælde  Brugen  af  Tve- 
kamp « efter  ældre  hedenske  Loveo;  naar  En  havde  yttret 
Tvivl  om  en  Andens  Mandighed,  skulde  han  møde  den  For- 
nærmede til  Tvekamp  eller  tabe  al  Ære  og  deraf  afhængig 
Ret.  Det  maa  ogsaa  huskes,  hvor  snart  hos  de  christne  Folk 
Tvekampen  opfattedes  som  Gudsdom,  hvorved  den  maatte 
blive  saa  meget  mindre  stødende. 

22* 

Ligesom  det  vel  af  det  Fremstillede  vil  være  tydeligt, 
hvor  Meget  af  de  senere  Duelvedtægter  der  har  sin  Kod  i 
den  nordiske  Oldtids  Brug,  hvilket  ogsaa  let  lader  sig  forklare 
ved  at  huske  paa  den  store  Deel,  Normannerne  have  i  Rid- 
derskabets Udvikling  —  maa  det  til  Sammenligning  være 
tilladt  at  minde  om,  hvor  længe  Tvekampen  som  retshgt  Af- 
gjørelsesmiddel  holdt  sig  i  Frankrig  og  England,  altsaa  netop 
i  de  Lande,  hvor  hiin  Indflydelse  var  stærkest.  I  det  først- 
nævnte Land  var  det  egentlig  Ludvig  den  Hellige,  der  søgte 
at  afskaffe  den;  i  England  omtales  endnu  med  14de  Aar- 
hundredes  Slutning  under  Richard  II  mindst  tre  Tilfælde,  og 
blandt  Andet  forlangtes  der  udtrykkehg  Eed  af  den  Kæmpende 
paa,  at  han  ikke  brugte  Tryllemidler,  og  navnlig  paa,  at  han 
ikke  bar  en  »Tryllesteeni)  hos  sig,  hvilket  Sidste  stærkt  minder 
om  Sagaernes  « Lægesteen »,  der  strax  kunde  hele  ethvert 
Saar.  Saadanne  Stene  fulgte  ofte  med  berømte  Sværd,  saa- 
ledes  med  det  omtalte  Skofnung,  og  kun  ved  disse  kunde, 
efter  den  almindelige  Tro,  Saarene  af  hine  heles. 

o.  Kalkar. 


Sir  Peter  Carew. 

(Et  Tidsbillede  fra  det  sextende  Aarhnndrede.) 


Jlamilien  Carew  nedstammede  fra  en  gammel,  ædel  Baron- 
slægt, der  tidligere  havde  været  Eier  af  Grevskabet  Pembroke 
i  Wales  og  senere  af  Mohuns  Ottery  i  Devonshire  i  England. 
Familiens  egentlige  Navn  var  Montgomery,  men  da  en  af 
dens  Stamfædre  havde  giftet  sig  med  Eugarthe,  Søster  til 
en  Prinds  af  Wales,  og  derved  var  bleven  Herre  til  Slottet 
Carew  i  Pembroke,  blev  dette  Slot  i  Tidens  Løb  Familiens 
egentlige  Herresæde,  og  Navnet  Montgomery  tabte  sig  efter- 
haanden. 

Sir  Peter  Carew,  om  hvem  her  skal  fortælles ,  var 
en  yngre  Søn  af  Kidder,  Sir  William  Carew  til  Mohuns  Ottery, 
og  Sønnesøn  af  Sir  Edmund  Carew,  Kidder  og  sidste  Baron 
til  Carew.  Han  kom  til  Verden  i  Aaret  1514,  og  da  han 
allerede  tidligt  viste  godt  Nemme  og  var  en  kjæk  Dreng, 
tænkte  Faderen,  at  der  kunde  blive  noget  Stort  af  ham,  men 
da  Peter  var  en  yngre  Søn,  kunde  han  ifølge  Arveretten  i 
England  ikke  faae  Familiens  Eiendomme,  og  Faderen  meente 
derfor,  at  han  maaskee  kunde  blive  en  dygtig  Lærd.  Til  den 
Ende  sendte  han  den  tolvaars  Dreng  til  Exeter  og  satte  ham 
i  Kost  hos  Tøihandler  og  Alderman  Thomas  Hunt,  der  skulde 
sørge  for  hans  legemlige  Bespiisning,  medens  Keetoren  ved 
Byens  Latinskole  skulde  sørge  for  den  aandelige.  Enten 
Peter  nu  var  bange  for  Rectoren,  der  var  en  haard  og  streng 
Mand,  eller  han  i  det  Hele  ikke  havde  Lyst  til  at  lære  No- 

get  —  nok  er  det,  han  vilde  ikke  gaae  i  Skole,  men  drev 
omkring  paa  Gader  og  Stræder  og  var  som  oftest  at  finde 
ved  Stadsmuren.  Naar  da  den  skikkelige  Alderman  paa 
Rectorens  Opfordring  vilde  fange  Drengen,  klattrede  den  liUe 
Slyngel  gjerne  op  til  Spidsen  af  et  af  Muurtaarnene ,  og  gik 
man  ham  paa  Livet  med  Løfter  om  Prygl,  truede  han  med 
at  kaste  sig  hovedkulds  ned  fra  Taarnspidsen :  «Saa  brækker 
jeg  Halsen«,  raabte  han,  «men  I  blive  hængte,  fordi  I  have 
tvunget  mig  dertil!")  Alderman' en  gik  da  bort  og  overdrog 
Andre  at  fange  Drengen,  naar  han  kom  ned,  men  han  sendte 
Bud  til  Sir  William  og  underrettede  ham  om  disse  og  lig- 
nende Streger,  som  hans  Søn  daglig  spillede.  Da  Sir  Wil- 
liam næste  Gang  kom  til  Exeter,  kaldte  han  Sønnen  til  sig, 
bandt  ham  med  Remme  og  overgav  ham  til  Tjenerne,  der 
skulde  føre  ham  som  en  Hund  gjennem  Byens  Gader  hjem 
til  Mohuns  Ottery.  Her  blev  han  virkelig  i  nogen  Tid  koblet 
sammen  med  Hundene,  indtil  Faderen  endelig  for  at  gjøre 
endnu  et  Forsøg  bragte  ham  til  London,  hvor  Lærerne  i  St. 
Pauls  Skole  gjorde  sig  al  optænkelig  Umage  for  at  lære 
Drengen  Noget.  Men  lige  meget  hjalp  det:  Peter  holdt  mere 
af  Frihed  end  af  Lærdom,  og  det  var  umuligt  at  bringe  ham 
til  at  holde  af  Bogen. 

Da  Sir  William  næste  Gang  kom  til  London  og  forhørte 
sig  om  sin  Søn,  maatte  Lærerne  tilstaae,  at  de  aldrig  havde 
havt  en  saa  gjenstridig  og  umedgjørlig  Discipel,  hvorfor  de 
raadede  Faderen  til  at  sætte  ham  til  en  anden  Beskjæftigelse, 
da  han  slet  ikke  vilde  lære  Noget.  Nu  traf  det  sig  saa  hel- 
digt, at  Sir  William,  da  han  vandrede  om  i  St.  Pauls  Have, 
traf  en  gammel  Bekjendt,  som  tjente  ved  det  franske  Hof. 
Efter  de  første  Hilsener  lagde  Herren  Mærke  til  Peter,  som 
var  fulgt  med  Faderen,  og  spurgte,  hvem  han  var.  Da  Sir 
William  havde  fortalt,  at  Drengen  var  hans  Søn,  og  den 
fremmede  Herre  havde  bemærket  Peters  Kjækhed  og  livlige 
Udseende,  bad  han,  om  han  maatte  tage  ham  med  til  Frank- 
rig;  han   skulde  da  lade  ham   opdrage  ved  Hoffet  og  sørge 

som  en  Fader  for  ham.  Sir  William,  der  dog  ikke  kunde 
vente  at  faae  nogen  Professor  ud  af  Drengen,  tog  imod  Til- 
budet, udstyrede  sin  Søn,  som  Datidens  adelige  Pager  bleve 
udstyrede,  og  overgav  ham  til  Vennen,  der  ogsaa  en  Tid  syntes 
at  holde  meget  af  sin  Myndling.  Men  da  dennes  Klædedragt 
begyndte  at  blive  noget  luvslidt,  og  hans  Penge  slap  op,  kjøl- 
nedes  Kjærligheden,  og  af  Pagen  blev  der  gjort  en  Tjener. 
Han  blev  viist  fra  sit  Kammer  ned  i  Stalden,  hvor  han  maatte 
røgte  sin  Herres  Mulæsel,  og  skjøndt  Stillingen  ikke  var  syn- 
derlig hæderlig  for  en  ung  Adelsmand,  var  Peter  dog  ganske 
vel  fornøiet  med  Byttet;  thi  han  havde  nu  Frihed  nok  og 
kunde  søge  sin  Omgang,  hvor  han  vilde. 

Hvorlænge  den  unge  Gentleman  kunde  være  vedbleven  at 
være  Æselsvogter,  er  ikke  godt  at  vide,  da  han  efter  al  Rime- 
lighed næppe  selv  havde  foretaget  noget  Skridt  for  at  komme 
ud  af  sin  lave  StiUing  —  da  sendte  Forsynet  ham  Hjælp  i  Skik- 
kelse af  en  af  hans  Faders  Slægtninge,  hvis  Navn  ligeledes 
var  Carew.  Denne  ædle  Ridder,  som  var  bekjendt  for  sin  store 
Tapperhed,  var  nemlig  kommen  til  den  franske  Konges  Hof 
for  at  tilbyde  sin  Tjeneste;  han  var  bleven  vel  modtaget  og 
havde  faaet  Commandoen  over  en  Ryttertrop.  Da  denne 
Herre  en  Dag  red  ind  i  Slotsgaarden,  hørte  han,  at  en  af 
Tjenerne,  der  stod  ved  Porten,  raabte:  « Carew  Anglais,  Carew 
Anglais!')  Forundret  over  at  høre  sit  Navn  nævne  paa  denne 
Maade  vendte  Ridderen  sig  om  og  spurgte  Tjeneren,  hvem 
han  havde  kaldt  paa.  Da  han  erfarede,  at  een  af  Mulæsel- 
drengene hed  saaledes,  kaldte  han  den  Paagjældende  hen  til 
sig  og  saae  nu  til  sin  Forfærdelse,  at  den  lasede  og  snavsede 
Gaardsdreng  var  Sir  William  Carews  Søn  fra  Devonshire, 
Ætling  af  et  af  Englands  berømteste  Huse !  Paa  sine  Spørgs- 
maal  fik  han  videre  til  Svar,  hvad  vi  alt  vide,  at  Peter  Ca- 
rew var  begyndt  som  Page  ved  Hoffet  og  senere  af  sin 
Herre  var  bleven  sat  til  den  nedværdigende  Bestilling,  han 
nu  havde. 

Eidderen,  der  fandt  Behag  i  Drengens  aabne  Ansigt  og 
raske  Svar,  befalede  en  af  sine  egne  Folk  at  passe  Muldyret  og 
tog  Peter  med  sig  for  at  finde  hans  Herre  ved  Hoffet.  Efter  at 
have  taget  denne  Cavaleer  alvorligt  i  Skole  paa  Grund  af 
hans  skammelige  Opførsel  mod  en  ung  Adelsmand,  som  han 
havde  lovet  at  tage  sig  af,  fik  han  hans  Samtykke  til  at  af- 
skedige Drengen  af  sin  Tjeneste,  og  Peter  blev  nu  af  sin 
venlige  Slægtning  ordentlig  udstyret  og  oplært  i  Eidning, 
Fægtning  og  andre  saadanne  øvelser,  som  passede  sig  for  en 
ung  Adelsmand.  Ikke  længe  efter  udbrod  der  en  Krig  mellem 
Keiser  Carl  den  Femte  og  Frants  den  Første,  der  vilde  have 
Hævn  for  Tydskernes  Erobring  af  Pavia  i  Italien.  Peters 
Slægtning  var  med  i  den  store  franske  Hær,  som  blev  sendt 
didhen,  men  døde  paa  Marschen,  og  den  unge  Carew  vilde 
atter  have  staaet  alene  i  Verden,  dersom  ikke  en  Ven  af 
hans  afdøde  Velynder,  en  fransk  Marquis,  havde  taget  sig  af 
ham.  Under  Pavias  Beleiring  gik  Peter  Marquien  tilhaande, 
men  da  denne  blev  dræbt  af  en  Kanonkugle,  Kong  Frants 
selv  fangen  og  Hæren  adsplittet  (1525),  indsaae  Peter  Carew, 
der  imidlertid  var  naaet  til  Ynglingsalderen,  at  der  ikke  var 
Mere  at  gjøre  paa  fransk  Side,  og  begav  sig  derfor  til  den 
keiserlige  Hær,  hvor  han  blev  saa  naadigt  modtaget  af  Prind- 
sen  af  Oranien,  at  han  endogsaa  fik  en  Post  i  Armeen.  Peter 
blev  hos  sin  Velgjører  i  halvandet  Aar,  og  da  Prindsen  efter 
den  Tids  Forløb  døde,  sikkrede  hans  Gemalinde  ham  et  godt 
og  anstændigt  Udkomme. 

Da  nogen  Tid  var  hengaaet,  længtes  den  unge  Carew  efter 
at  see  sine  Slægtninge  i  Hjemmet  og  bad  Prindsessen  om 
Tilladelse  dertil.  I  Begyndelsen  vilde  hun  ikke  give  sit 
Minde;  «thi  den  unge  Mands  Holdning  var  saa  høvisk,  hans 
Opførsel  saa  ædel  og  hans  Tjenester  saa  værdifulde,  at  han 
havde  stjaalet  alle  Hjerter  og  vundet  AUes  Kjærlighed,  for- 
nemmelig Prindsessensw.  Dog  samtykkede  hun  tilsidst  og 
udrustede  ham  da  med  Alt,  hvad  der  sømmede  sig  en  ung 
Mand   af  fornem    Slægt,    som  forlader   en    ædel  Prindsesses 

Tjeneste.  Hun  anbefalede  ham  skriftligt  til  Kong  Henrik 
Vni  af  England  og  skrev  ligeledes  til  Sir  William  Carew. 
Dernæst  befalede  hun  to  af  sine  Hoffolk,  at  de  skulde  ledsage 
ham  med  deres  Tjenere,  gav  ham  en  gylden  Kjæde  om  Hal- 
sen og  en  Sum  Penge  med  de  Ord,  at,  naar  han  atter  vilde 
vende  tilbage  til  hende,  skulde  han  faae  en  Adelsmands  Stil- 
ling, med  hvilken  han  skulde  blive  tilfreds.  Efter  at  Peter 
havde  sagt  sin  ærbødige  Tak  for  saa  megen  Naade,  tog  han 
Afsked  og  drog  bort. 

Saasnart  han  var  ankommen  til  England,  begav  han  sig 
tilligemed  sine  Ledsagere  til  Hoffet,  som  dengang  blev  holdt 
i  Greenwich,  fremstillede  sig  for  Kongen  og  overrakte  sine 
Breve.  Da  Kongen  havde  læst  Skrivelserne  og  takket  for 
dem,  prøvede  han  strax  den  unge  Mand,  og  da  han  fandt,  at 
Prindsessen  af  Oranien  havde  talt  Sandhed,  viste  han  ham 
megen  Naade  og  antog  ham  i  sin  Tjeneste  som  Livpage. 
Prindsessens  Folk  lod  han  godt  forpleie  og  gav  dem  til  Af- 
sked fem  Hundrede  Kroner  tilligemed  en  Takkeskrivelse  til 
deres  Fyrstinde. 

Efter  at  Ynglingen  saaledes  havde  vundet  Kongens  Naade, 
ønskede  han  Orlov  for  at  besøge  sin  Fader,  som  han  nu  ikke 
havde  seet  i  sex  Aar,  og  til  hvem  han  ligeledes  havde  Breve 
fra  Prindsessen  af  Oranien.  Det  blev  ham  tilladt,  og  han 
red  .nu  tilligemed  sine  Ledsagere  til  Mohuns  Ottery,  hvor 
hans  Fader  boede.  Da  han  kom  dertil  og  erfoer,  at  baade 
hans  Fader  og  Moder  vare  hjemme,  gik  han  uden  Tøven  ind 
til  dem,  og  da  han  fandt  dem  begge  i  Stuen,  knælede  han 
ydmygt  ned  og  bad  om  deres  Velsignelse,  idet  han  overrakte 
Faderen  Prindsessens  Breve.  Sir  William  og  hans  Gemalinde 
forbausedes  høilig  over  denne  Optræden  og  vidste  ikke,  hvad 
det  skulde  betyde,  at  en  saa  velklædt  og  vel  ledsaget  ung 
Mand  knælede  for  dem;  thi  de  tænkte  aldeles  ikke  paa  deres 
Søn,  Peter,  der  i  sex  Aar  ikke  havde  ladet  høre  fra  sig,  og 
som  de  antoge  for  død  for  længe  siden.  Men  da  Sir  William 
havde  læst  Brevene  og  overbeviist  sig  om,  at  den  unge  Mand 

ogsaa  virkelig  var  hans  Søn,  modtog  han  ham  med  stor 
Glæde,  bød  de  Herrer,  som  ledsagede  ham,  velkomne,  og 
beværtede  dem  efter  bedste  Evne.  Da  nogle  Dage  vare  gaaede, 
bad  Peter  sin  Fader  om  Tilladelse  til  at  maatte  vende  tilbage 
til  Hoffet;  desuden  skulde  hans  Ledsagere  nu  reise  tilbage  til 
Fastlandet.  Sir  William  ikke  alene  ledsagede  de  Bortdragende 
et  godt  Stykke  paa  Vei,  men  belønnede  dem  gavmildt  og 
medgav  dem  Takkeskrivelser  til  Prindsessen. 

Alt  som  Kong  Henrik  lærte  Carew  at  kjende,  steg  ogsaa 
den  unge  Mand  i  Fyrstens  Gunst,  thi  ikke  alene  talte  han 
ligesaa  flydende  Fransk  som  Engelsk,  men  han  var  ogsaa 
opvakt,  livlig  og  en  stor  Mester  i  alle  ridderlige  Idrætter, 
navnlig  Ridning,  for  hvilken  han  havde  stor  ForkjærUghed,  og  da 
han  efter  to  Aars  Forløb  var  bleven  for  gammel  til  at  være 
Page,  udnævnte  Kongen  ham  til  Kammerjunker.  Da  Henrik 
Vni  i  Aaret  1533  vilde  reise  til  Caiais  for  at  have  et  Møde  med 
Kong  Frants  den  Første,  talte  han  ofte  med  Carew  om  For- 
holdene ved  det  franske  Hof.  Og  der  var  da  Ingen,  som 
kunde  give  ham  saa  nøiagtige  og  fuldstændige  Oplysninger 
om  Kong  Frants  og  hans  Mænd,  som  den  fordums  Page  og 
senere  Muldyrvogter  ved  det  franske  Hof,  hvorfor  Kong  Hen- 
rik var  Carew  meget  bevaagen.  Af  denne  Grund  tog  han 
ham  ogsaa  med  sig  til  Caiais,  og  han  var  da  een  af  de 
Herrer,  som  bleve  tilsagte  til  Tjeneste,  da  Storadmiralen 
af  Frankrig  blev  beklædt  med  Hosebaandsordenens  Insignier. 
"Hans  Holdning,«  siger  den  gamle  Biograph,  «var  ved  denne 
Leilighed  saaledes,  at  Franskmændene  høilig  priste  ham.» 
To  Aar  efter  Kong  Henriks  Tilbagekomst  blev  Lord  William 
Howard  sendt  til  Skotland  for  at  overbringe  Kong  Jacob  V 
Hosebaandsordenen  (1535).  Peter  Carew  var  med  ved  denne 
Leilighed  og  opvakte  atter  her  Beundring  ved  sit  fine  Væsen 
og  sit  ypperlige  Fransk.  Da  Kongen  i  Aaret  1539  formælede 
sig  medLady  Annaaf  Cleve  og  afsendte  Jarlen  af  Southampton 
til  hendes  Modtagelse  i  Caiais,  var  Peter  Carew  een  af  de 

« muntre«  Herrer,  som  ved  denne  Leilighed  var  med,  og  han 
høstede  paany  Roes  for  sin  Optræden. 

Ved  denne  Tid  (1540)  udbrjød  en  Krig  mellem  Tyrkerne 
og  Kongen  af  Ungarn.  Ved  det  engelske  Hof  var  der  da 
som  vel  alle  Steder  i  Europa  megen  Tale  om  Stortyrken, 
hvad  for  en  mægtig  Mand  han  var,  hvilket  prægtigt  Hof  han 
holdt,  og  hvor  tapper  han  var.  Saadan  Tale  kunde  ikke  An- 
det end  opflamme  de  unge  Mænd  ved  Hoffet,  og  Mange  af 
dem  længtes  saare  meget  efter  at  faae  denne  Fyrste  at  see, 
men  Ingen  meer  end  Peter  Carew,  der  nærede  et  inderligt 
ønske  om  at  reise  og  lære  fremmede  Landes  Skikke  at  kjende. 
Han  talte  derom  med  een  af  sine  Slægtninge,  John  Champer- 
nowne,  der  ligeledes  tjente  ved  Kong  Henriks  Hof,  og  begge 
de  unge  Mænd  bleve  da  enige  om  at  bede  om  Orlov  for  at 
give  sig  ud  paa  denne  Færd.  Kongen  modtog  deres  Begjæring 
meget  naadig ;  dog  behagede  det  ham  ikke,  at  de  vilde  begive 
sig  ud  paa  et  saa  farligt  Foretagende,  hvor  det  var  rimeligere, 
at  de  vilde  tilsætte  Livet,  end  at  de  vilde  høste  Fordeel  og 
Berømmelse;  dog  gav  han  omsider  efter  og  hjalp  dem  med  at 
skaffe  Alt  tilveie,  som  var  nødvendigt  til  deres  Udrustning,  lige- 
som han  medgav  dem  Anbefalingsskrivelser  til  forskjellige  Adels- 
mænd i  Frankrig  og  ItaUen.  Næste  Foraar  toge  de  Afsked  med 
Kongen  og  deres  Venner  og  begave  sig  paa  Veien  tilligemed 
en  tredie  ung  Mand,  Henry  Knolles,  som  havde  sluttet  sig 
til  dem.  Efter  at  have  gjennemreist  Frankrig  og  Italien  til- 
bragte de  Vinteren  i  Venedig.  Her  blev  Henry  Knolles  til- 
bage, medens  de  to  Andre,  forsynede  med  Passer  fra  den 
tyrkiske  Gesandt,  gik  tilsøes  til  Ragusa  for  derfra  at  tage 
over  Land  gjennem  Tyrkiet  til  Constan tinopel.  Skjøndt  de 
havde  Passer  fra  den  tyrkiske  Gesandt,  bleve  de  dog  an- 
holdte her  og  spurgte  om  Formaalet  for  deres  Reise.  Da  de 
ikke  ønskede  at  offentliggjøre  dette,  udgave  de  sig  for  Kjøb- 
mænd,  der  handlede  med  AUun,  og  under  denne  Maske  fik 
de  da  ogsaa  Lov  til  at  opholde  sig  i  Constantinopel  i  fem  å, 
sex  Uger.    I  Løbet  af  denne  Tid  kom   de  til  Sultanens  Hof 

Og  vare  saa  heldige  et  Par  Gange  at  faae  Storherren  at  see  i 
«al  hans  Pragt  og  Herlighed.«  Af  større  Nytte  for  dem  var 
det  dog,  at  de  gjorde  Bekjendtskab  med  den  franske  Gesandt, 
der  senere  hjalp  dem  ud  af  den  Knibe,  deres  mistænkeligt 
lange  Ophold  bragte  dem  i,  ved  at  foregive,  at  de  vare  hans 
gode  Venner.  Men  han  advarede  dem  dog  nu  mod  at  blive 
længere  i  Byen  og  hjalp  baade  dem  og  en  Spanier,  der  havde 
siddet  sex  Aar  i  Fangenskab,  men  som  de  havde  seet  Leilig- 
hed  til  at  befrie,  paaVei  ud  af  Riget.  I  Venedig  udrustede  de 
denne  Spanier  med  Alt,  hvad  han  behøvede,  men  skjøndt  han 
havde  lovet  ved  given  Leilighed  at  gjøre  Gjengjæld,  absen- 
terede denne  Herre  sig  dog  uden  saa  meget  som  at  sige  Farvel 
eller  takke.  Da  de  her  hørte,  at  Kongen  af  Ungarn  beleirede 
Buda,  besluttede  de  at  reise  derhen  for  at  tilbyde  ham  deres 
Tjeneste,  men  da  de  kom  til  Wien,  erfarede  de,  at  Beleiringen 
alt  var  hævet,  da  den  tyrkiske  Sultan  var  kommen  Staden 
til  Undsætning  med  stor  Styrke.  Der  var  altsaa  Intet  at 
gjøre  i  Henseende  til  Vaabenbedrifter,  og  Staldbrødrene  be- 
sluttede da  at  blive  nogen  Tid  i  Wien.  Her  blev  imidlertid 
Champernowne  angreben  af  Pesten  og  døde;  Carew  følte  sig 
meget  syg,  men  han  havde  dog  Kræfter  nok  til  at  stige  til 
Hest,  og  i  fuld  Galop  flygtede  han  fra  den  befængte  By  og 
standsede  ikke,  førend  han  kom  til  Mailand,  hvorfra  han 
reiste  hjem. 

Da  han  var  kommen  til  England,  fremstillede  han  sig 
strax  for  Kong  Henrik,  der  blev  meget  bedrøvet  ved  at  er- 
fare, at  Champernowne  var  død,  men  paa  den  anden  Side  med 
stor  Fornøielse  hørte  den  unge  Mands  Beretninger  om  Alt, 
hvad  han  havde  oplevet.  Det  Samme  var  Tilfældet  med  Hof- 
folkene, der  atter  og  atter  opfordrede  Carew  til  at  fortælle; 
som  Følge  heraf  tilbragte  han  en  meget  behagelig  Tid  ved 
Hoffet,  hvor  han  var  afholdt  af  Alle.  Det  Meste  af  sin  Tid 
anvendte  han  til  ridderlige  øvelser,  hvori  han,  som  alt  for- 
talt, var  en  stor  Mester. 

Et  Aar  efter  Carews  Tilbagekomst  erklærede  Kong  Hen- 
rik i  Forbindelse  med  den  tydske  Keiser  Kong  Frants  Krig 
(1543)  og  afsendte  Sir  John  Wallop  med  6,000  Mand  til 
Frankrig.  Mellem  disse  Stridsmænd  var  ogsaa  Peter  Carew 
og  hans  ældre  Broder,  Sir  George  Carew,  der  var  Rytterilieu- 
tenant,  medens  Peter  førte  « den  sorte  Skare, »  hundrede  Fod- 
folk, som  han  selv  havde  udrustet  og  beklædt  med  den  mørke 
Dragt,  der  gav  dem  deres  Navn.  Da  Hæren  paa  Marschen 
fra  Caiais  og  ind  i  Landet  drog  forbi  Byen  Therouanne, 
kom  en  Herold  ud  af  Staden  og  overbragte  Generalen  en 
Udfordring  fra  nogle  Herrer  i  Byen  til  ligesaa  mange  Herrer 
i  den  engelske  Hær  om  den  følgende  Morgen  at  maale  Landser 
med  dem  i  tvende  Løb.  Generalen  tyktes  vel  om  Budskabet 
og  samlede  strax  sine  Høvdinge  og  Riddere  for  at  raadslaae 
med  dem  om  Sagen.  Nogle  meente  da,  som  sandt  var,  at 
det  vilde  være  unyttigt  at  vove  Liv  og  Blod  blot  for  Ærens 
Skyld,  naar  der  var  alvorligere  Ting  i  Vente,  men  Peter 
Carew,  hans  Broder  og  fire  Andre  dreve  stærkt  paa,  at  man 
skulde  modtage  Udfordringen,  og  saaledes  blev  det.  Den  føl- 
gende Morgen  mødtes  man,  og  Peter  Carew  viste  her,  hvad 
han  duede  til;  thi  ved  det  første  Løb  manglede  der  kun  Lidt  i, 
at  han  havde  kastet  baade  Hest  og  Rytter  overende,  og  i 
andet  Løb  brød  han  sin  Landse  itu  paa  Modstanderens  Bryst. 
Derpaa  drog  Hæren  videre  ad  Landrecis  til,  som  blev  beleiret 
i  fire  Maaneder  af  de  franske  Hære.  Da  denne  Beleiring 
imidlertid  ikke  førte  til  Noget,  opsøgte  man  Kong  Frants  ved 
Cambrecis  for  der  at  tilbyde  Franskmændene  et  Slag.  Et 
saadant  har  formodentlig  ikke  ligget  i  Kongens  Plan;  thi  han 
trak  sig  hurtigt  tilbage  uden  at  modtage  Angrebet,  og  Eng- 
lænderne forfulgte  ham.  Under  denne  Forfølgelse  vovede 
Peter  Carews  Broder,  Sir  George,  sig  temmelig  langt  frem  og 
blev  taget  til  Fange.  For  at  udvexle  ham  tog  Peter  Carew 
da  en  fangen  fransk  Ridder  med  sig  til  Caiais,  hvor  han  ud- 
styrede ham  paa  det  Bedste  og  gav  ham  fri  imod  det  Løfte, 
at  Ridderen   enten   skulde   skaffe   Sir  George  Carew  paa  fri 


350  Sir  Peter  Carew. 

Fod  eller  sende  nogle  Hundrede  Kroner  i  Erstatning  for  de 
udlagte  Penge.  Kidderen  holdt  ikke  sit  Ord,  fortæller  Kroni- 
keskriveren; men  Sir  George  maa  dog  være  kommen  temmelig 
snart  ud  af  Fangenskabet,  da  han  kort  Tid  efter  nævnes  som 
Deeltager  i  nye  Krigsforetagender. 

Om  disse  er  der  forøvrigt  i  den  nærmest  paafølgende 
Tid  ikke  Stort  at  melde.  Peter  Carew  var  med  som  Capitain 
for  en  Deling  Ryttere  og  viste  sig  meget  ivrig  i  Tjenesten, 
saa  at  han  endog  var  een  af  de  Første,  som  trængte  ind  i 
Nedre-Boulogne.  Endvidere  erobrede  han  Slottet  Hardelowe 
og  holdt  her  saa  prægtigt  et  Huus  som  hverken  før  eller 
senere  i  sit  Liv;  men  det  var  nær  kommet  til  et  Brud  mellem 
ham  og  Kong  Henrik.  Peter  Carew  havde  nemlig  —  hvad 
der  ogsaa  kunde  være  uforsigtigt  nok  —  da  han  var  skikket 
til  Hertugen  af  Sufifolk,  hans  Overfeltherre,  betroet  Slottet  og 
hele  Besætningen  til  sin  Lieutenant,  Richard  Reynolds,  maaskee 
i  den  Formening,  at  han  vilde  komme  hurtigt  tilbage.  Men 
Suffolk  sendte  ham  i  et  Ærinde  til  Kongen,  der,  da  han 
havde  hørt  ham  fremføre  sit  Hverv,  i  en  temmelig  barsk  Tone 
spurgte  ham,  efter  hvis  Tilladelse  han  havde  forladt  sin  Com- 
mando.  Carew  beraabte  sig  paa  Hertugen  af  Suffolk  som 
General,  men  dermed  var  Kongen  ingenlunde  fornøiet.  «Husk 
vel  paa«,  sagde  han,  «at,  saalænge  Vi  selv  er  tilstede,  er  der 
ingen  anden  General  end  Os,  ei  heller  kan  Nogen  forlade  sin 
Commando  uden  Vort  Samtykke  eller  særegne  TiUadelse.  Af 
den  Grund  vilde  I  heller  ikke  være  i  Stand  til  at  kunne  forsvare 
Eder,  dersom  Vi  vilde  gaae  frem  imod  Eder,  som  det  lovmæssig 
er  os  tilladt.«  Peter  knælede  da  ned  og  bad  om  Tilgivelse,  hvil- 
ken han  fik,  og  der  synes  ikke  at  være  indtraadt  nogen  For- 
andring i  det  tidligere  gode  Forhold  til  den  lunefulde  Monark. 

Efter  Indtagelsen  af  Boulogne  var  Landkrigen  mod  Frank- 
rig foreløbig  tilende,  og  Kong  Henrik  vendte  tilbage  til  Eng- 
land, men  han  fik  ikke  længe  Lov  til  at  være  i  Ro ;  thi  snart 
efter  hed  det  sig,  at  den  franske  Konge  med  en  mægtig  Flaade 
havde  i  Sinde  at  anfalde  England  (1544),  og  da   et  saadant 

Foretagende  kunde  blive  meget  farligt,  dersom  man  ikke 
strax  traf  de  fornødne  Forholdsregler,  lod  Kong  Henrik  hur- 
tigt en  heel  Deel  Skibe  udruste.  Peter  Carew  fik  Befaling 
over  eet  af  dem,  der  var  meget  stort.  Som  Følge  af  disse 
Udrustninger  forholdt  de  Franske  sig  hele  Vinteren  (1544-45) 
roligt  i  Havnen;  men  de  engelske  Søfolk  havde  en  besværlig 
Tjeneste  at  udføre,  da  de  i  det  kolde  og  stormfulde  Veirlig 
bestandig  maatte  holde  Vagt  i  Canalen. 

Da  Veiret  blev  mildere,  løb  Franskmændene  paany  ud 
med  deres  Galeier,  hvorfor  Kong  Henrik  lod  en  Flaade  paa 
fem  og  fyrretyve  Skibe  stikke  i  Søen,  og  man  fandt  snart  de 
franske  Galeier,  der  vare  ankrede  op  ved  Havre.  Deres  An- 
tal var  22.  Peter  Carew,  der  commanderede  et  stort  venetiansk. 
Skib,  var  som  sædvanlig  den,  der  først  fik  øie  paa  Fjenden, 
og  han  ønskede  strax  at  angribe,  hvortil  Admiralen,  Viscount 
Lisle,  gav  sit  Samtykke.  Kampen  var  heftig  og  langvarig,  og 
Seiren  vaklede  fra  den  ene  Side  til  den  anden;  thi  naar  det 
blæste,  havde  Englændernes  søgaaende  Skibe  Overmagten, 
medens  Galeierne,  der  bleve  drevne  frem  ved  Aarer,  havde 
Fordelen,  naar  Vinden  faldt  af.  I  to  Dage  sloges  man  med 
Easeri;  da  blev  Veiret  stormfuldt,  og  Galeierne  maatte  søge 
Havn,  men  den  engelske  Eskadre  turde  ikke  vove  sig  ind  paa 
de  ubekjendte  Kystfarvande  og  vendte  tilbage  til  Portsmouth, 
hvorfra  Admiralen  strax  reiste  til  Kong  Henrik  for  at  give 
ham  Underretning  om  de  forefaldne  Begivenheder. 

Den  Skade,  Englænderne  tilføiede  de  Franske,  kan  dog 
nok  ikke  have  været  meget  stor;  thi  saasnart  som  Veiret 
atter  blev  godt,  vilde  disse  forsøge  at  føre  Krigen  over  i 
Fjendens  Land,  og  deres  Forehavende  lykkedes  saa  godt,  at 
de  kom  i  Land  ,paa  mange  Steder  af  Englands  Kyst  langs 
Canalen  og  gjorde  en  Deel  Fortræd  (Juli  1545).  Henrik  den 
Ottende  ilede  til  Portsmouth,  rasende  over,  at  Fjenden  havde 
vovet  at  angribe  ham  i  hans  eget  Land,  uden  at  han  var  i 
Stand  til  at  gjøre  Modstand.    Alle  Bauner  langs  Kysten  bleve 

tændte,  alt  Mandskab  kaldtes  under  Vaaben,  og  hele  Flaaden 
fik  Befaling  til  at  løbe  til  Portsmouth,  hvad  der  ogsaa  skeete. 

Saasnart  Franskmændene  mærkede,  at  det  ikke  var  sikkert 
at  blive  længere  i  England,  trak  de  sig  atter  tilbage,  og  Kong 
Henrik  gav  Ordre  til,  at  hele  Flaaden  skulde  gjøres  seilklar. 
Førend  den  skulde  stikke  i  Søen,  indtog  Kongen  en  Frokost 
ombord  i  Admiralskibet,  og  her  fik  Peter  Carew  paany  Lei- 
lighed  til  at  udmærke  sig.  Da  Kongen  nemlig  under  Maal- 
tidet  ønskede  at  vide,  om  nogen  Fjende  var  i  Sigte,  løb  Peter 
strax  op  i  en  af  Masterne  og  kom  tilbage  med  den  Besked, 
at  der  var  en  tre,  fire  Skibe,  som  saae  ud  til  at  være  Kjøb- 
mandsskuder,  under  Opseiling.  Kort  efter  saae  han  endnu 
flere,  og  da  det  nu  maatte  formodes,  at  Skibene  vare  franske 
Krigsfartøier,  hævede  Kongen  Taflet  og  befalede,  at  man 
skulde  sætte  ham  i  Land.  Forinden  talte  han  i  længere  Tid 
med  Admiralen  og  Sir  George  Carew,  der  var  udnævnt  til 
Viceadmiral,  og  hængte  en  kostbar  Signalpibe  i  en  svær  Guld- 
kjæde  om  Halsen  paa  denne  Sidste,  forinden  han  tog  bort. 

Da  Kongen  var  steget  i  Land,  gik  enhver  Chef  ombord  i 
sit  Skib,  men  næppe  var  Sir  George  kommen  op  paa  Dækket, 
og  Seilene  vare  tilsatte,  førend  det  store  og  skjønne  Skib,  han 
commanderede,  «Mary  Rose »,  begyndte  at  lægge  sig  paa  Siden. 
En  af  de  andre  Skibschefer,  som  laa  i  Nærheden,  spurgte 
om,  hvad  dette  skulde  betyde,  og  fik  til  Svar,  at  der  ombord 
i  "MaryEose»  var  en  Bande  Skurke,  som  ikke  vilde  lade  sig 
commandere.  Det  smukke  Skib  gik  tilbunds  med  en  Besæt- 
ning af  700  Mand,  hvoraf  kun  meget  faa  bleve  reddede. 
Hvorledes  det  egentlig  er  gaaet  til  med  denne  Ulykke,  er  ikke 
let  at  see  efter  den  gamle  Biographs  noget  forvirrede  Beret- 
ning, men  rimeligst  er  det  at  antage,  at  den  Overstcomman- 
derendes  Mangel  paa  Sømandskundskab  har  været  Skyld  deri. 
Sir  George  var  Landkriger  og  maatte  altsaa,  naar  han  skulde 
føre  et  Skib,  have  Marinecapitainer  under  sig,  der  besørgede 
alt  det  Nautiske  ved  Expeditionen.  Biographen  siger,  at  der 
ombord   paa   «Mary  Rose«    var   «ikke  mindre  end  hundrede 

Mænd,  som  kunde  føre  et  Skib«,  og  det  er  da  til  at  antage, 
at  disses  Uenighed  om,  hvor  mange  Seil  Skibet  kunde  føre  i 
den  stærke  Storm  —  en  Uenighed,  som  Chefen  paa  Grund  af 
sin  Uvidenhed  ikke  kunde  bilægge  ved  et  Magtsprog  —  har 
været  Skyld  i,  at  Skibet  kuldseilede.  Forøvrigt  er  dette  et 
Tilfælde,  som  ikke  saa  sjeldent  indtræffer  i  Min  Tids  Søkrigs- 
historie,  og  vi  skulde  ikke  have  dvælet  videre  derved,  der- 
som det  ikke  havde  medført  Sir  George  Carews  Død,  hvorved 
Peter  Carew  blev  Hoved  for  Slægten  og  kom  i  Besiddelse  af 
Familiens  store  Eiendomme. 

Til  Trods  for  det  skeete  Uheld,  der  i  en  betydelig  Grad 
ærgrede  Kongen,  som  fra  Land  var  øienvidne  dertil,  løb  dog 
hele  Flaaden  strax  ud,  105  Seilere  stærk.  Franskmændene, 
der  nok  saae,  at  her  hverken  var  Ære  eller  Fordeel  at  vinde, 
flygtede  over  Hals  og  Hoved;  men  da  den  engelske  Admiral 
ikke  ønskede  at  vende  tilbage  uden  at  give  de  Franske  en 
lille  Lection,  leb  han  til  Bugten  ved  Tréport,  hvor  han  be- 
sluttede at  gjare  Landgang  (Septbr.  1545).  Peter  Carew 
klattrede  selvanden  op  ad  en  steil  Klippe;  det  engelske  Flag 
blev  plantet,  Franskmændene  flygtede,  Tréport  tilligemed  sine 
Omgivelser  blev  udenvidere  plyndret,  og  alle  de  franske  Skibe, 
som  laae  i  Havnen,  bleve  brændte.  Efter  disse  Bedrifter 
vendte  hver  Mand  tilbage  til  sit  Skib,  og  Flaaden  stak  atter 
tilsøes ;  men  Admiralen,  der  havde  lagt  Mærke  til  den  ypper- 
lige Tjeneste,  som  Peter  Carew  baade  denne  Gang  og  tidhgere 
havde  ydet,  kaldte  ham  til  sig  for  at  give  ham  Kidderslaget. 
Den  unge  Mand  bemærkede  hertil,  at  hans  Onkel  ogsaa  var 
ombord  paa  Flaaden,  at  hans  Herlighed  vel  vidste,  at  denne 
havde  tjent  Kongen  med  Troskab  og  Tapperhed  ved  alle  Lei- 
ligheder,  og  at  han  derfor  bedre  fortjente  den  tiltænkte  Ære 
end  han  selv.  Admiralen  glædede  sig  over  Peters  Beske- 
denhed, lod  Onklen  hente  og  gav  saa  begge  Carew'er  Ridder- 
slaget, idet  han  priste  dem  for  deres  Tapperhed  og  gode  Tjeneste 
og  lagde  dem  paa  Hjerte  bestandig  at  vedblive  dermed. 

Historisk  Archiv.     1871.     I.  23 

Nu  var  Peter  Carew  altsaa  ikke  alene  Sir  Peter,  men 
han  var  ogsaa  Eidder  og  Eier  af  store  Besiddelser.  Han 
kunde  derfor,  tilfreds  med  den  Ære,  han  havde  nydt,  have 
trukket  sig  tilbage  til  sine  Godser  og  henlevet  et  behageligt 
Privatliv,  men  dette  laa  ikke  i  hans  kraftige  og  virksomme 
Charakteer.  Han  var  et  fuldkomment  Barn  af  sin  Tid:  en 
Handlingens  Mand,  ærlig  og  oprigtig,  trofast  mod  sin  Konge 
og  sit  Land,  naar  det  trængte  til  ham,  en  Foragter  af  al  Tve- 
tydighed og  Tvetungethed,  i  det  Hele  en  Mand,  hvis  Exempel 
enhver  Tidsalders  Sonner  kunde  have  godt  af  at  følge.  Den 
ægte  ridderlige  Aand,  som  gjennem trængte  denne  Herre,  har 
Gyldighed  for  alle  Tider  —  selv  om  Romantikken  har  for- 
skjønnet  Billedet  en  Deel  —  og  ikke  mindst  for  vor  Tid,  der 
i  sin  materiahstiske,  egenkjæriige  Stræben  altfor  meget  synes 
at  glemme  den  Ridderlighed  og  Eedebonhed  til  at  offre,  som 
var  et  betegnende  Træk  for  Middelalderen,  der  i  saa  meget 
Andet  stod  langt  tilbage  for  Nutiden. 

Sir  Peter  gik  altsaa  igjen  til  Hoffet,  hvor  Kongen  mod- 
tog ham  vel  og  med  Glæde  herte  hans  FortælUng  om,  hvad 
skeet  var,  og  da  han  havde  endt,  forlangte  Kong  Henrik  sit 
Sværd  for  at  slaae  ham  til  Ridder.  Men  da  han  imidlertid  af  de 
Breve,  Sir  Peter  overrakte,  erfarede,  at  dette  allerede  var  skeet, 
vendte  han  sig  til  Helten,  takkede  ham  for  hans  Tjeneste  og 
lovede  ham,  at  han  ikke  skulde  blive  glemt.  Det  gode  For- 
hold til  Monarken  blev  end  yderligere  befæstet  derved,  at  Sir 
Peter  havde  en  meget  smuk  Sangstemme,  som  Henrik  gjerne 
hørte,  og  da  denne  selv  ikke  var  ukyndig  i  Musikken,  sang 
de  ofte  sammen.  Deres  Yndlingssange  vare  især  to:  «Da  jeg 
laa  ved  Kysten.«  og  «Da  jeg  drog  gjennem  den  vilde  Skov.» 
Paa  saadan  Viis  forlob  Tiden  let  og  behageligt  for  Sir  Peter, 
indtil  -han  paany  fik  Leilighed  til  at  vise  sit  velvillige  og 
hjælpsomme  Sindelag. 

Aaret  efter  hans  Tilbagekomst  fraTréport  blev  der  nem- 
lig sluttet  Fred  mellem  England  og  Frankrig  (1546),  og  Sir 
Peter  ledsagede  Gesandten,  der  skulde  modtage  Kong  Frants's 

Eed,  til  Frankrig.  Ved  Hoffet  her  blev  en  ung  Mand  i  det 
engelske  Følge,  Jarlen  af  Worcester,  grovt  behandlet  af  en 
Franskmand.  Han  selv  var  for  ung  til  at  vove  en  Dyst  med 
Fornærmeren,  men  da  Gesandten  fik  Nys  om  Sagen,  blev  han 
rasende  opbragt,  sammenkaldte  sit  Følge  og  udtalte  sig  for 
de  engelske  Herrer  paa  en  saadanMaade,  at  disse  nok  mær- 
kede, hvorledes  han  meente,  at  Fornærmelsen  burde  hævnes. 
Da  derfor  Gesandten  kort  Tid  efter  blev  stedet  til  høitidelig 
Audiens  hos  Kongen  og  Dauphinen  og  mødte  med  hele  sit 
Følge,  gik  Sir  Peter  hen  til  den  Herre,  som  havde  fornærmet 
den  unge  Englænder,  og  gav  ham  en  dygtig  ørefigen.  Baade 
Kongen  og  Dauphinen  bleve  meget  fortrydelige  over  en  saadan 
Opførsel  i  deres  Audiensgemak  og  under  deres  -Oine;  dog 
lode  de,  som  om  de  Intet  havde  seet;  men  da  de  senere  fik 
Sandheden  at  vide,  vendte  deres  Vrede  sig  mod  den  ufor- 
skammede Franskmand,  og  de  meente,  at  Sir  Peter  havde 
været  i  sin  gode  Ret,  da  han  straffede  ham.  Senere  fik  Carew 
forøvrigt  Leilighed  til  at  vise  Kong  Frants  en  Artighed,  idet 
han  paa  Jagten,  da  Kongen  var  træt  og  varm  og  vilde  tørre 
sig  med  sit  Lommetørklæde,  men  ikke  kunde  finde  det,  tilbød 
ham  sit.  Kongen  var  meget  taknemmelig  derfor,  indlod  sig 
i  en  fortrolig  Samtale  med  Sir  Peter  og  ønskede  senere  be- 
standig at  have  ham  med  sig  paa  Jagten. 

Under  dette  samme  Ophold  ved  Kong  Frants's  Hof  traf 
Sir  Peter  den  Ridder,  som  han  havde  frigivet  i  Caiais,  imod 
at  han  enten  skulde  betale  nogle  Penge  eller  faae  Sir  George 
Carew  sat  i  Frihed.  Begge  Dele  havde  Ridderen,  som  alt 
fortalt,  undladt;  men  da  Historien  blev  bekjendt  ved  Hoffet, 
reiste  der  sig  en  almindelig  Uvillie  mod  den  uordholdne 
Mand,  og  han  blev  nødsaget  til  at  bede  Sir  Peter  om  Til- 
givelse, hvilken  han  da  ogsaa  fik.  De  Gaver,  denne  fra  Tid 
til  anden  modtog  af  den  gavmilde  Konge,  gav  han  bort  med 
"baade  Hænder«,  saa  at  han  selv  kun  eiede  Lidt,  der  var 
Noget  værd,  men  til  Gjengjæld  skaffede  denne  Rundhaandet- 
hed  ham  stor  Anseelse  ved  det  franske  Hof,  og  han  skaffede 

sig  derved  ikke  alene  et  godt  Navn,  men  ogsaa  mange  tak- 
nemmelige Venner. 

Da  Sir  Peter  vendte  hjem  fra  Udlandet,  blev  han  ramt 
af  Cupidos  Piil  og  fængslet  i  Kjærlighedens  Lænker.  En  Hof- 
dame, Enke  efter  en  afdød  Baron,  vandt  hans  Hjerte,  men 
han  maatte  længe  sukke  forgjæves,  ja  fik  endog  en  Kurv,  da 
han  aabenbarede  sin  Dame  sit  Hjertes  Tilstand.  Han  gik 
da  til  Kongen  og  bad  om  hans  Mellemkomst.  Henrik  VHI 
var  i  Begyndelsen  ikke  meget  villig  dertil,  da  han  formo- 
dentlig ved  Frieriet  til  sine  egne  sex  Gemalinder  havde  faaet 
mere  end  Nok  af  den  Slags  Forretninger,  men  i  Betragtning 
af  Sir  Peters  store  Fortjenester  gav  han  dog  tilsidst  efter  og 
skrev  et  indtrængende  Brev  til  Baronessen,  i  hvilket  han 
lovede  at  skjænke  hende  og  hendes  Arvinger  et  Stykke  Land 
i  Udstyr,  dersom  hun  gik  ind  paa  Eidderens  ønske.  Kongens 
Villie  var  i  dette  Tilfælde  en  Lov,  og  Damen  gav  efter;  dog 
synes  hun  at  have  været  ganske  vel  tilfreds  dermed;  thi  skjondt 
Henrik  VHI  døde  (Jan.  1547),  førend  Brylluppet  fandt  Sted, 
gjorde  hun  dog  ingen  nye  Indvendinger,  men  Festen  blev 
feiret  samtidig  med  den  nye  Konges,  Edvard  VTs,  Kroning. 
Den  nyformælede  Ridder  foranstaltede  i  Anledning  af  Høi- 
tiden  tilligemed  flere  Andre  en  Tournering,  til  hvilken  de 
indbøde,  hvem  der  havde  Lyst.  Sir  Peter  bar  ved  denne 
Leilighed  sin  Dames  Handske  paa  Hjelmen  og  indlagde  sig 
megen  Ære  ved  Dystridtet.  Da  ogsaa  nogle  Fremmede  meldte 
sig,  modtog  han  Udfordringen;  men  da  han  gjorde  sig  rede 
til  at  tage  imod  En  af  dem,  opdagede  han,  at  den  saakaldte 
Fremmede  ingen  Saadan  var,  men  derimod  en  Englænder. 
Han  holdt  da  sin  Hest  an  og  lod  Ridderen  anmode  om  at 
give  Plads  for  en  Fremmed,  men  da  denne  vægrede  sig, 
svarede  Sir  Peter  koldblodigt:  «Godt,  vil  han  ikke,  er  det 
mig  det  Samme!«,  og  han  kastede  i  første  Løb  Hest  og  Rytter 
overende. 

Da  hans  Ven,  Kong  Henrik,  nu  var  død,  ønskede  Sir 
Peter  at  trække  sig  tilbage  til  sine  Godser,  og  han  og  hans 

Lady  rede  derfor  til  Lincolnshire,  hvor  de  forbleve  i  Ko  i  tre 
Aar.  Da  udbrød  der  i  Devonshire  et  Oprør,  som  var  foran- 
lediget af  religieuse  Aarsager,  og  det  blev  overdraget  Sir 
Peter  og  hans  Slægtning,  Sir  Gawen  Carew,  at  bilægge  dette. 
De  fik  de  fornødne  Fuldmagter,  og  efter  at  have  været  hos 
Kongen  og  faaet  frie  Hænder  til  at  gjøre,  hvad  de  maatte 
finde  nødvendigt,  gik  de  til  Exeter,  hvor  de  i  Forening  med 
Sir  Piers  Courtenay  og  Fredsdommeren  for  hele  Grevskabet 
overlagde,  hvad  der  kunde  være  at  gjøre.  Det  var  imidlertid 
langtfra  nogen  let  Sag.  Almuen  var  yderst  forbittret  over  at 
skulle  miste  den  papistiske  Tro,  som  den  af  Hjertet  var  hen- 
given; adskillige  anseete  Mænd  pustede  hemmeligt  til  Ilden, 
og  da  Folket  fik  Nys  om  Fredsdommerens  og  Biddernes  Kaad- 
slagning  i  Exeter,  strømmede  en  heel  Deel  Mennesker  fra 
Sam ford- Courtenay,  hvor  Urolighederne  først  havde  begyndt, 
og  tillige  fra  andre  Steder  sammen  i  Crediton,  et  Pra  Miil 
fra  Exeter.  Det  blev  da  bestemt,  at  Sir  Peter  og  Sir  Gawen 
Carew  skulde  ride  derhen  med  en  tilstrækkelig  Styrke  for  at 
berolige  eller  adsplitte  Hoben.  Da  Soldaterne  imidlertid  kom 
til  Crediton,  var  Gaden  barrikaderet  og  Husene  paa  begge 
Sider  saa  fulde  af  Bevæbnede,  at  der  hverken  kunde  tænkes 
paa  mindelig  Overeenskomst  eller  paa  at  komme  igjennem 
med  Vaaben  i  Haand.  Da  stak  een  af  Rytterne,  uden  at  An- 
førerne bemærkede  det,  en  Hytte  i  Brand,  og  nu  løb  Enhver, 
som  kunde,  sin  Vei,  efterladende  Qvinder  og  Oldinge,  og  da 
Rytterne  kom  ind  i  Byen,  fandt  de  ingen  Urostiftere,  hvorfor 
de,  da  Alt  syntes  roligt,  vendte  tilbage  til  Exeter. 

Men  Rygtet  om  Brandstiftelsen  var  hurtigt  kommet  ud  i 
Landet,  og  Folket  reiste  sig  som  en  Hvepsesværm.  En  Hob 
bemægtigede  sig  et  Punkt  i  Nærheden  af  Exeter,  Clyst  St. 
Mary,  og  forskandsede  sig  der  paa  en  Bro  saa  stærkt,  at  det 
ikke  var  muligt  for  Nogen  at  komme  fra  Exeter  igjennem 
deres  StiUing.  Endnu  troede  dog  Fredsdommerne  og  de  konge- 
lige Befuldmægtigede,  at  der  kunde  udrettes  Noget  med  det 
Gode,  og  Sir  Peter  og  Sir  Gawen  droge  derfor  til  Clyst  St. 

Mary  for  at  tale  Oprørerne  tilrette.  Da  man  kom  til  Stedet, 
var  imidlertid  Broen  spærret,  og  Sir  Peter  steg  derfor  af  He- 
sten og  begyndte  modigt  at  klavre  over  Forskandsningerne  for 
at  komme  til  at  tale  med  Urostifterne.  Han  var  paa  et  hængende 
Haar  nær  bleven  skudt,  da  en  af  Kanonererne,  som  formodentlig 
ikke  kj endte  ham,  netop  i  det  Samme  vilde  trække  af;  dog  blev 
han  itide  standset  af  en  af  sine  Kammerater.  Samtalen  kom 
virkelig  i  Stand,  men  førte  ikke  til  Noget,  da  Menighederne 
ikke  vilde  give  efter  i  Nogetsomhelst.  Den  følgende  Morgen 
red  derfor  Sir  Peter  til  Hoffet  for  at  faae  nærmere  Ordre  og 
mødte  paa  Veien  en  Lord  Kussell,  som  havde  faaet  en  heel  Deel  af 
det  inddragne  Klostergods  i  Devonshire  og  nu  var  paa  Veien  til 
Grevskabet  for  at  stille  Oprøret.  Da  han  af  Sir  Peter  havde 
faaet  Underretning  om  Sagernes  Stilling,  indsaae  han  nok, 
at  man  med  fredelige  Midler  ingen  Vei  kunde  komme,  og 
han  skrev  derfor  strax  til  Eegjeringen  efter  Penge  og  Folk. 
Sir  Peter  var  imidlertid  nær  kommen  i  Ulempe  for  Brand- 
stiftelsen, som  dog  var  skeet  mod  hans  -Onske;  thi  da  Kon- 
gen og  Kaadet  af  ham  fik  at  vide,  hvorledes  Sagerne  stode  i 
Exeter,  beskyldte  de  ham  for  at  være  Ophavsmand  til  Urolig- 
hederne, deels  fordi  han  var  Keformeert,  og  deels  fordi  hans 
Folk  havde  ophidset  Almuen  ved  at  stikke  Ild  paa  deres 
Hytter;  dog  lykkedes  det  ham  at  retfærdiggjøre  sig,  og  han 
fik  den  Hjælp  af  Penge  og  Folk  til  Lord  Russell,  hvortil  der 
var  høilig  Trang.  Ved  at  følge  Sir  Peters  kloge  Raad  lyk- 
kedes det  ogsaa  Lorden  i  kort  Tid  at  undertrykke  Opstanden, 
og  Alle  vendte  tilbage  til  deres  Hjem. 

Da  Kong  Edvard  VI  efter  faa  Aars  Eegjering  døde  (1553) 
blev  Jane  Grey*),  «Nidages-Dronningen»,  udraabt  til  Thron- 
følgerske  og  Proclamationen  derom  af  Statsraadet  sendt  til 
Lincolnshire,  hvor  Sir  Peter  boede.  Skjøndt  denne  vidste,  at 
der  vilde  følge  store  Eehgionsforandringer  med,  dersom  Prind- 
sesse  Mary,  Henrik  den  Ottendes  ældste  Datter,  blev  Dronning, 


*)  See  .Histor.  Archiv.  5te  Bind  (1871  I)  Pag.  208. 

Og  at  hun  afskyede  hans  reformeerte  Tro,  var  han  dog  for 
fast  i  sin  Hengivenhed  for  det  legitime  Kongehuus,  til  at  han 
af  personlige  Grunde  skulde  have  valgt  Jane  Grey.  Han 
brød  sig  derfor  heller  ikke  om  Dudley's  Proclamation ,  men 
udraabte  Mary  som  Dronning  paa  Omegnens  Markedspladser. 
Som  bekjendt  blev  denne  Dronning  faa  Dage  efter  anerkjendt  i 
hele  Riget.  Men  skjondt  det  skulde  synes,  at  Sir  Peter  i 
denne  Sag,  der  gik  imod  hans  Sympathier,  havde  handlet  med 
al  ønskelig  Hurtighed,  var  der  dog  Nogle,  som  bebreidede 
ham,  at  han  havde  været  lunken  i  sin  Iver,  og  da  disse  Ilde- 
sindede vare  meget  indflydelsesrige  Mænd,  fik  Sir  Peter  Føl- 
gerne af  deres  Uvillie  at  føle  paa  en  meget  ubehagelig  Maade. 
Dog  kom  hertil  ogsaa  en  anden  Omstændighed,  som  nu  skal 
fortælles. 

Dronning  Maria  var  næppe  kommen  paa  Thronen,  førend 
hun  sendte  et  Gesandtskab  til  Keiser  Karl  V  for  at  under- 
handle om  et  Ægteskab  mellem  hende  og  Carl' s  Søn  Philip 
af  Spanien  (den  Anden).  Denne  Konge  var  imidlertid  saa  for- 
hadt, at  en  Deel  engelske  Adelsmænd  sammensvore  sig  imod 
denne  Forbindelse,  mere  i  en  ængstelig  Forudfølelse,  end  fordi 
de  havde  nogen  bestemt  Grund  dertil.  Blandt  Andre  bleve  Sir 
Peter  og  Sir  Gawen  Carew  mistænkte,  og  der  udgik  Ordre  til  at 
fængsle  dem  tilligemed  flere  af  de  Sammensvorne.  Sir  Gawen 
blev  tilligemed  to  Andre  virkelig  fanget  og  ført  til  Tower  i 
London,  men  de  Anklagede  klarede  ved  Forhøret  saa  godt 
for  sig,  at  de  atter  bleve  løsladte  med  den  Erklæring,  at  man 
ansaae  dem  for  trofaste  Undersaatter.  Sir  Peter  slap  ikke 
saa  let,  hvoraf  det  kan  skjønnes,  at  han  dog  maaskee  har 
havt  mere  Andeel  i  Misfornøielsen  med  Dronningen,  end  hans 
Biograph  vil  in(^rømme.  Da  han  nemlig  af  en  høitstaaende 
Herre,  der  selv  vilde  komme  i  Forlegenhed,  hvis  Sir  Peter 
blev  fængslet,  var  bleven  advaret  om,  at  der  var  Fare  paa- 
færde,  forlod  han  om  Natten  sin  Borg  tilhest  under  Fore- 
givende af,  at  han  vilde  ride  til  Hoff"et  for  at  retfærdiggjøre 
sig.   Ikke  langt  fra  sit  Hjem  mødte  han  en  Tjener,  som  han 

havde  sendt  ud  for  om  mulig  at  bevæge  en  af  sine  Venner  i 
Omegnen  til  at  modtage  ham  og  skjule  ham  for  Dronningens 
Udsendinge;  men  da  han  af  Tjeneren  erfoer,  at  de  Paagjæl- 
dende  ikke  vare  tilbøielige  til  at  udsætte  sig  for  en  saadan 
Fare,  red  han  længere  bort  og  holdt  sig  skjult  saalænge, 
til  han  havde  faaet  bestilt  en  Baad  i  Weymouth  og  skaffet 
de  nødvendige  Penge  tilveie.  Da  dette  var  bragt  i  Orden, 
indskibede  han  sig,  men  var  saa  uheldig  at  falde  overbord, 
netop  som  han  steg  i  Baaden,  og  han  vilde  næppe  været 
sluppen  derfra  med  Livet,  dersom  Baadfereren  ikke  hurtigt 
havde  faaet  fat  i  ham.  Samme  Nat,  siger  Biographen,  drømte 
Lady  Carew,  at  hendes  Husbond  var  druknet,  hvorfor  hun 
blev  saare  glad,  da  hun  ved  at  forhøre  sig  i  Weymouth  erfoer, 
at  hendes  Mand  var  i  god  Behold  og  udenfor  sine  Fjenders 
Efterstræbelser. 

Det  kunde  dog  let  være  gaaet  galt  med  Flugten;  thi  da 
Fartøiet  var  kommet  omtrent  midt  i  Canalen,  reiste  der  sig 
en  saa  forfærdelig  Storm,  at  man  blev  nødsaget  til  atter  at 
løbe  tilbage  til  Weymouth.  Var  Sir  Peter  gaaet  i  Land,  vilde 
han  upaatvivlelig  være  bleven  grebet,  thi  hele  Landet  var 
paa  Jagt  efter  ham,  men  han  holdt  sig  under  Dækket  i  et 
Par  Dage  og  slap  med  gunstig  Vind  bort  til  Eouen.  Herfra 
red  han  strax  til  det  franske  Hof,  hvor  han  blev  meget  godt 
modtaget,  og  hvor  man  gjorde  ham  adskillige  glimrende  Til- 
bud, dersom  han  vilde  blive  og  tjene  Frankrig.  Den  gjæve 
Kidder  erklærede  imidlertid,  at  han  aldrig  vilde  tjene  mod  sit 
Land  og  dets  Herskerinde,  og  da  hans  Stilling  som  Følge  af  dette 
Afslag  herefter  ikke  kunde  være  behagelig  ved  det  franske 
Hof,  begav  han  sig  til  Venedig.  Men  næppe  var  han  an- 
kommen der,  førend  Dronning  Marias  Gesandt,  Peter  Avanne, 
forsøgte  Alt  for  at  faae  ham  i  sin  Magt  og  forelagde  Signo- 
ria'et  (Raadet)  en  Skrivelse,  i  hvilket  han  underrettede  det 
om,  at  en  Mand,  der  var  Forræder  mod  sin  Herskerinde,  var 
ankommen  til  den  ædle  Stad,  som  vel  gav  Fristed  for  alle 
Saadanne,  som  for  Nøds  og  Elendigheds  Skyld  flygtede  til  den. 

men  ikke  til  Personer,  der  havde  begaaet  Utroskab  og  For- 
ræderi mod  deres  Landsherre. 

Da  Sir  Peter  fik  Underretning  om  det  Uveir,  som  trak 
op  imod  ham,  henvendte  han  sig  til  Francesco  Foscarini,  en 
af  de  hjøieste  Statsembedsmænd,  hvis  Bekjendtskab  han  under 
Edvard  VFs  Regjering  havde  gjort  ved  det  engelske  Hof,  og 
forestillede  ham,  hvor  slet  hans  Sager  stode.  Men  efter  at 
have  hort  hans  Fremstilling  bad  Francesco  ham  om  at  være 
ved  godt  Mod,  ethi  jeg  vilselv",  sagde  han,  «gaae  til  Raadet 
og  erkyndige  mig  om,  hvorvidt  I  bliver  forfulgt,  og  er  dette 
Tilfældet,  saa  gaaer  jeg  i  Borgen  for  Eder.  Dog  maa  I  være 
forsigtig  og  ikke  gaae  ud,  naar  I  ikke  er  ledsaget  eller  godt 
bevæbnet.))  Francesco  holdt  sit  Løfte.  Han  fandt  Peter 
Avanne's  Skrivelse  til  Raadet,  men  talte  saa  kraftigt  mod 
den,  at  Gesandtens  Andragende  blev  afviist. 

Da  denne  Plan  var  slaaet  feil,  prøvede  Peter  Avanne  sin 
Lykke  paa  en  anden  Maade  og  leiede  nogle  Banditter,  som 
skulde  opspore  og  myrde  Sir  Peter.  En  Aften,  da  denne 
vilde  gaae  hjem  til  sin  Bolig,  ledsaget  af  et  lille  Følge,  havde 
Snigmorderne  posteret  sig  paa  et  Hjørne  med  ladte  Bøsser 
og  dragne  Kaarder.  Saasnart  Sir  Peter,  hvem  Mistanken 
gjorde  opmærksom,  saae  disse  Mennesker,  anede  han  strax 
Uraad  og  lod  sine  Folk  gaae  forbi  To  og  To.  Selv  gik  han  i 
Midten  med  en  af  dem  for  ikke  at  gjore  sig  kj endelig  ved  at 
gaae  alene.  Morderne,  som  ikke  kj  endte  Sir  Peter  —  det  var 
tilmed  mørkt  —  spurgte  hinanden :  Lequelle  (équello)  ?  Hvem  er 
det  af  dem  ?  Sir  Peters  Folk  havde  imidlertid  faaet  ladet  deres 
Pistoler  og  vendte  om  med  Spørgsmaalet,  hvad  man  ønskede? 
Da  Stimændene  saae  de  Bevæbnede  og  forstode,  at  den  Mand, 
de  søgte,  allerede  var  kommen  forbi,  trak  de  sig  bort.  Sir  Peter 
slap  saaledes  vel  derfra,  men  besluttede  dog  at  forlade  Venedig. 
Ved  sin  Ven  Francescos's  Hjælp  kom  han  til  Strasbourg,  hvor 
dengang  en  Dr.  Poynet,  tidligere  Biskop  af  Winchester,  til- 
ligemed Andre  for  Religionens  Skyld  fordrevne  Englændere 
befandt  sig.     Hos   denne  Mand   fandt   Sir  Peter   en   venlig 

Modtagelse  og  gjengjældte  denne  ved  at  frelse  sin  Værts  Penge 
og  Sølvtøi  under  en  stærk  Ildebrand,  der  ødelagde  hans  Huus. 
Det  var  med  Nød  og  næppe,  at  Sir  Peter  slap  derfra  med 
Livet. 

Imidlertid  havde  hans  Gemalinde  forsøgt,  hvad  hun  for- 
maaede  for  at  udvirke  Tilgivelse  for  sin  Mand;   men  da  hun 
ikke  havde  Held   med   sig   i  England  hos  Dronning  Maria, 
reiste  hun  til  Bryssel,  hvor  Dronningens  Gemal,  Kong  Philip 
dengang  befandt  sig.     Der  opnaaede  hun  endelig,  hvad  hun 
ønskede,    og  da  Sir  Peter  hørte  dette,   reiste  han  strax  fra 
Strasbourg  til  Antwerpen.    Her  hørte  han,  at  der  var  kommen 
et  Sendebud,    Lord  Paget,    i  en  Mission  fra  Dronningen  til 
Kongen,    og  da  Sir  Peter  vel  troede,    at  Lord  Paget  kunde 
være  ham  til  lijytte,    reiste  han  tilligemed  en  af  sine  Ulyk- 
kesfæller.  Sir  John  Cheeke,  til  Bryssel,  hvor  de  gjorde  Gesand- 
ten deres  skyldige  Opvartning,  hvad  denne  syntes  at  modtage 
meget  gunstigt.     Begge  Herrerne  besøgte  ham  derfor  hyppi- 
gere og  fandt  den  samme  venlige  Modtagelse,  saa  at  de  ikke 
godt  kunde  formode  nogen  Svig  under  Lordens  slebne  Ydre. 
Og  dog  havde   denne  truffet  Anstalter  til,    at   de   to  Flygt- 
ninge,  naar  de  reiste  tilbage  til  Antwerpen,  kunde  blive  op- 
snappede for  som  Forrædere  at  slæbes  til  England  i  Lænker. 
Da  nu  de  to  Herrer  havde  taget  Afsked  og  rede  hjem,  laa 
den  af  Gesandten  bestukne  Dommer  eller  Retsbetjent  i  Bag- 
hold,   styrtede   med  sine  Folk  løs  paa  dem,    bandt  dem  for 
-Øinene  og  forte  dem,  som  et  Par  Faar  føres  til  Slagterbæn- 
ken,   ned  til  Bredden,    hvor  en  stor  Fiskerbaad  laa  rede  til 
at  seile    med    dem  til  England.      Landets  Adelsmænd  bleve 
yderlig   opbragte   over  denne   uværdige  Fremgangsmaade  og 
krævede  Dommeren  til  Regnskab;  men  denne  forsikkrede  — 
for  at  Bestikkelsen  ikke  skulde  blive  opdaget  — ,  at  han  havde 
faaet  Ordren  til  at  fange  de  to  Herrer  af  Kongen  selv,  da  de 
vare  to  farlige  Forbrydere,   som   paany  havde  øvet  Forræderi 
mod  Konge  og  Dronning,    og  som  man  derfor  maatte  sikkre 
sig  snarest  mulig.    Da  denne  Historie  var  Løgn  fra  Ende  til 

anden,  blev  Kong  Philip  meget  fortrydelig  derover,  da  han 
hørte  den,  og  han  havde  gjerne  sat  de  to  Herrer  i  Frihed, 
dersom  de  ikke  allerede  tidligere  vare  blevne  bortslæbte. 

Bundne  og  lænkede  bleve  nu  Sir  Peter  og  hans  Ulykkes- 
fælle  kastede  ned  i  Baaden,  hver  i  sin  Ende.  Uden  at  vide, 
hvor  de  vare,  eller  hvorhen  de  bleve  førte,  saalidt  som  hvad 
der  vilde  blive  af  dem,  havde  de  kun  den  Trøst  at  kunne  tale 
med  hinanden.  Sir  John  Cheeke  var  en  lærd  Mand,  som 
ikke  var  synderlig  forsøgt  i  Ulykken,  og  hans  Angst  og  For- 
tvivlelse var  derfor  meget  stor;  Sir  Peter  derimod,  som  var 
vel  forsøgt  i  Farer  og  vanskelige  Omstændigheder,  indgjød 
ham  Mod  og  bad  ham  være  rolig  og  tilfreds. 

Da  de  vare  seilede  ind  i  Themsen  og  havde  lagt  til  ved 
Tower,  hørte  Sir  Peter  dette  Fængsels  Klokker  ringe  og  vidste 
nu,  hvor  han  var.  Skjøndt  Tanken  om  at  skulle  leve  indenfor 
Towers  skumle,  dødssvangre  Mure  ikke  var  meget  opmun- 
trende, glædede  Sir  Peter  sig  dog;  thi  han  havde  troet,  at 
man  vilde  have  kastet  ham  i  Søen.  Ufortøvet  bleve  de  to 
Fanger  førte  ind  i  Fængslet,  hvor  man  efter  allerede  mod- 
taget Befaling  skilte  dem  ad  og  gav  dem  hver  sin  Celle. 
Sir  Peter  blev  kastet  i  et  Hul,  hvor  der  hverken  var  Bord 
eller  Seng,  og  hvor  han  Ingen  maatte  modtage;  men  det 
lykkedes  dog  hans  Hustru  ved  energiske  Forestillinger  og  yd- 
myge Bønner  at  bringe  det  saa  vidt,  at  hendes  Gemal  fik  en 
bedre  Leilighed  og  endog  fik  Tilladelse  til  at  forsvare  sig  for 
Statsraadet.  Et  Par  Gange  mødte  han  for  denne  Forsamling 
og  klarede  sine  Sager  saa  godt,  at  der  slutteligt  intet  Andet 
var  at  bebreide  ham,  end  at  hans  Bedstefader,  Sir  Edmund, 
sidste  Baron  til  Carew,  skyldte  Kronen  en  Pengesum,  for 
hvilken  hans  Gods  endnu  heftede;  men  da  denne  Sag  ikke 
var  meget  vanskelig  at  faae  bragt  i  Orden,  blev  Sir  Peter 
snart  sat  i  Frihed.  Dronning  Maria  modtog  ham  senere 
meget  venligt  og  gjorde  ham  flere  gode  Tilbud;  men  Sir 
Peter  var  altfor  glad  ved  at  kunne  trække  sig  tilbage  i  Kolig- 
hed efter  Alt,  hvad  han  havde  udstaaet,   til   at  han  paany 


364  Sir  Peter  Carew. 

vilde  udsætte  sig  for  Hofgunstens  Luner,  og  saalænge  Marie 
levede,  holdt  han  sig  borte  fra  enhver  Deeltagelse  i  Begi- 
venhederne. 

Da  Dronning  Marie  døde  (1558),  og  hendes  Søster  Elisabeth 
var  bleven  udraabt  til  Thronfølgerske ,  begav  Sir  Peter  sig 
igjen  til  Hoffet  og  blev  modtaget  meget  naadigt  af  Dronningen, 
hvilket  ikke  er  saa  besynderligt,  da  han  jo  tildeels  for  hendes 
Skyld  havde  maattet  udstaae  alle  de  nysomtalte  Gjenvordig- 
heder.  Han  kunde  have  faaet  høie  Æresposter,  dersom  han 
havde  attraaet  det,  men  som  det  hedder  i  Ordsproget:  «Den 
som  ikke  aabner  Sækken,  naar  man  tilbyder  ham  en  Griis, 
drager  tomhændet  bort«  —  Sir  Peter  var  ikke  saa  bered- 
villig til  at  modtage,  som  Dronningen  til  at  give,  men  hvad 
han  fik,  gik  ligesaa  hurtigt,  som  det  kom.  I  Begyndelsen  af 
Elisabeths  Kegjering  boede  han  i  London,  men  da  Skotterne 
i  Aaret  1560  henvendte  sig  til  den  engelske  Dronning  med 
Bøn  om  Hjælp  mod  Franskmændene*),  der  spillede  Herrer  i 
Edinburgh,  sendtes  Hertugen  af  Norfolk  og  Lord  Grey  derop, 
og  da  disse  to  Herrer  ikke  udrettede  Synderligt  paa  Grund 
af  indbyrdes  Uvenskab,  befalede  Elisabeth  Sir  Peter  at  drage 
efter  dem  for  om  muligt  at  stifte  Forlig  imellem  dem.  Carew 
udførte  sit  Hverv  vel,  men  da  han  ikke  turde  meddele  nogen 
Skriver  de  hemmelige  Efterretninger,  han  i  den  Anledning 
havde  at  sende  Elisabeth,  skrev  han  selv  til  hende.  Det  var 
et  svært  Stykke  Aarbeide,  der  tog  den  gjæve  Herre  en  heel 
Nat,  men  endda  maae  hans  Bogstaver  have  været  vanskelige 
at  tyde,  thi  Dronningen,  der  forøvrigt  var  meget  tilfreds  med 
Udfaldet  af  hans  Sendelse,  forsikkrede  ham  siden  smilende, 
at  hun  havde  været  i  det  Mindste  ligesaa  længe  om  at  læse 
Brevet  som  Sir  Peter  om  at  skrive  det,  og  et  Spørgsmaal 
vilde  det  være,  hvem  Arbeidet  havde  været  surest.  Trækket 
er  ret  betegnende  baade  for  Tiden  og  Sir  Peter. 

*)  Maria  af  Guise,  Maria  Stuarts  Moder,  var  dengang  Regentinde  i 
Skotland  og  gjorde  ved  Frankrigs  Hjælp  Alt  for  at  udrydde  Refor- 
mationen, i  Spidsen  for  hvilken  den  strenge  Johan  Knox  stod. 

Efter  endnu  et  Par  Gange  at  have  ydet  Dronning  Elisa- 
beth nogle  Tjenester  trak  Sir  Peter  sig  tilbage  fra  det  offent- 
lige Liv  og  tog  Bolig  paa  Mohuns  Ottery.  I  sine  mange 
ledige  Timer  gjennemsaae  han  Archiverne  for  at  finde  Beviis- 
ligheder  for  sin  formeentlige  Eiendomsret  til  en  Deel  Godser  i 
Irland,  men  skjjøndt  han  fandt  flere  Papirer,  der  kunde  see  ud 
som  saadanne  Documenter,  kunde  han  dog  ingen  Brug  gjøre 
af  dem,  eftersom  han  ikke  kunde  læse  dem.  Han  talte  nu 
om  Sagen  til  sine  Venner  og  Bekjendte,  og  disse  raadede 
ham  til  at  henvende  sig  til  en  vis  Skriver  (Jurist),  der  for- 
stod at  læse  og  tyde  gamle  Documenter.  Sir  Peter  fulgte 
Kaadet  og  forelagde  Manden  et  Par  Stykker,  hvis  Indhold 
blev  dechiffreret  til  hans  fuldkomne  Tilfredshed,  saaledes,  at 
han  endog  gav  den  omtalte  Jurist  det  Hverv  at  gjennemsee 
hele  Archivet  paa  Mohuns  Ottery  for  at  finde  de  Documenter, 
der  godtgjorde  hans  Adkomstret  til  de  irske  Godser.  Et  Stam- 
træ skulde  ligeledes  opstilles  af  den  samme  Mand  og  ved 
Hjælp  af  de  samme  Papirer.  Da  Sir  Peter  havde  faaet  de 
Documenter,  han  antog  at  behøve,  begav  han  sig  til  Hoffet, 
hvor  han  forelagde  Dronningen  og  Statsraadet  sine  Beviser 
for  Adkomstretten  til  visse  Landstrækninger  i  Irland  og  an- 
modede om  Tilladelse  til  at  maatte  begive  sig  derover  for  at 
gjøre  sine  Fordringer  gjældende.  Eaadet  indrømmede  ham, 
hvad  han  forlangte,  og  skrev  endogsaa  til  den  irske  Lord- 
Statholder  og  hans  Embedsmænd,  at  de  skulde  gjøre,  hvad 
der  stod  i  deres  Magt  for  at  skaff'e  Sir  Peter  Carew  hans  Ret. 

Da  Alt  dette  var  gaaet  efter  ønske,  drog  Sir  Peter  hjem 
og  raadslog  med  den  ovenomtalte  Jurist  om,  hvad  der  nu 
var  at  gjøre.  Man  blev  enig  om,  at  det  var  bedst  at 
sende  en  Mand-  til  Dublin  for  at  undersøge,  hvorledes  det 
forholdt  sig  med  de  nuværende  Besidderes  Adkomstret  og 
andre  derhen  hørende  Spørgsmaal,  og  efter  længere  Vægring 
paatog  Juristen  sig  endelig  dette  Arbeide.  Da  han  var  kom- 
men til  Dublin,  forelagde  han  Autoriteterne  sine  Papirer  og 
fik  strax  Adgang  til  Statsarchiverne ;  han  fandt  ved  at  gjen- 

nemstøve  disse,  at  Sir  Peter  havde  Ket  til  adskillige  Godser 
saavel  i  Leinster  og  Munster  som  i  Provindsen  Meath,  medens 
han  forgjæves  søgte  Oplysninger  om,  hvorledes  de  vare  komne 
i  de  nuværende  Besidderes  Eie.  Han  skrev  da  til  Sir  Peter 
og  berettede  ham,  at  han  utvivlsomt  med  Held  vilde  kunne 
gjøre  sine  Arvefordringer  gjældende,  eftersom  den  eneste  lov- 
lige Ret  for  Eierne  til  at  beholde  Godserne,  nemlig  Hævd- 
retten, ikke  gjaldt  der  i  Landet.  Fuld  af  Glæde  ilede  Sir 
Peter  derover  og  opvakte  selvfølgelig  ligesaa  megen  Forun- 
dring som  Fortrydelse  ved  sine  Fordringer.  Man  vidste  nok 
i  Irland,  at  Carew'erne  eller  Caron'erne,  som  man  kaldte  dem, 
havde  eiet  store  Besiddelser  i  Landet,  og  at  der  endnu  fandtes 
mange  Folk  af  dette  Navn  paa  øen,  men  det  faldt  Ingen 
ind,  at  der  endnu,  efter  at  Familiens  Anseelse  i  Løbet  af  et 
Par  Aarhundreder  var  dalet  stærkt,  fandtes  En,  paa  hvem 
Arvefordringen  kunde  gaae  over.  Dog  tvivlede  Ingen  om 
hans  gode  Ret;  tvertimod  syntes  Folket  i  Almindelighed  at 
glæde  sig  derover.    Biographen  anfører  et  Exempel  herpaa: 

Da  Sir  Peter  en  Dag  red  gjennem  Dublins  Gader,  sad 
en  gammel  Kone  foran  sin  Husdør  i  Samtale  med  en  Slægt- 
ning. i<I  kjender  jo  nok  det  gamle  Ordsprog,«  sagde  hun  til 
denne,  «at  de  Døde  komme  ikke  igjen;  men  see  paa  ham 
der  —  hun  pegede  paa  Ridderen  — ,  hans  Stamfædre  vare 
store  Lorder  og  havde  vidtløftige  Besiddelser  her  i  Riget,  men 
da  man  i  to  eller  tre  Hundrede  Aar  Intet  har  hørt  til  dem, 
saa  troede  man,  at  de  Allesammen  vare  døde  og  Ingen  mere 
i  Live,  som  kunde  gjøre  Fordring  paa  Godserne.  Men  nu  er 
denne  Mand  ligesom  opstaaet  fra  de  Døde  og  mener  at  kunne 
jage  de  Andre  ud  af  Rederne,  hvori  de  troede  at  ligge  saa 
varmt!" 

Dette  gik  dog  ikke  saa  ganske  let  for  sig.  Et  Par  af 
de  største  Godser  fik  Sir  Peter  rigtignok  ad  juridisk  Vei 
og  opførte  sig  overmaade  høimodigt  overfor  de  stakkels  Be- 
siddere, ligesom  han  ogsaa  ved  at  oprette  Domstole  paa  sine 
Eiendomme  gjorde  Meget  for  at  hæmme  den  Usikkerhed,  som 

dengang  —  ikke  mindre  end  nu  desværre  —  fandtes  i  det 
ulykkelige  ørige;  men  flere  bleve  ham  haarde  Nådder  at 
knække,  navnlig  Sir  Edmund  Butler,  en  Broder  til  den  mæg- 
tige Greve  af  Ormond.  Hvad  denne  Herre  tillod  sig  ikke 
alene  overfor  Sir  Peter,  men  overfor  Eegjeringsmagten,  er 
altfor  cliarakteristisk  for  de  irske  Forhold  dengang,  til  at  det 
ikke  bør  fortælles  noget  vidtløftigere.  Skjøndt  Sir  Peter  ogsaa 
mod  ham  havde  været  meget  høflig  og  imødekommende,  og 
hele  deres  Mellemværende  kun  dreiede  sig  om  et  ubetydeligt 
Stykke  Land,  som  Sir  Peter  ikke  brød  sig  videre  om,  hadede 
Sir  Edmund  ham  dog  af  ganske  Hjerte  og  stræbte  ham  ligefrem 
efter  Livet,  hvor  han  kunde  komme  til  det.  Et  Baghold  ved 
Waterford  undgik  Carew  dog  ved  at  ride  en  anden  Vei;  men 
en  ny  Mordplan  ved  Dublin  blev  kun  tilintetgjort  ved  den 
tilfældige  Omstændighed,  at  Sir  Peter  blev  et  Par  Dage  længere 
i  Byen,  end  han  oprindelig  havde  bestemt,  hvorover  de  Sam- 
mensvorne bleve  bange  for,  at  deres  Plan  skulde  være  op- 
daget, og  droge  bort. 

Snart  efter  udbrød  imidlertid  den  Kevolution  eller  Kebel- 
lion,  som  man  kalder  Butler- Oprøret  (1572).  Dens  Hovedmand 
var  den  nævnte  Sir  Edmund  Butler,  som  trods  sin  ædle  Her- 
komst var  en  ægte  L-lænder  i  Dragt,  Opførsel  og  vilde  Sæder. 
Som  Paaskud  brugte  han,  at  Sir  Peter  havde  gjort  Fordring 
paa  en  Deel  af  hans  Gods,  hvad  der  jo  næppe  var  nogen 
Grund  til  at  gjøre  store  Ophævelser  over;  men  Sagen  var,  at 
der  alt  længe  havde  existeret  en  temmelig  vidtforgrenet  Sam- 
mensværgelse med  det  Formaal  at  modarbeide  Sir  Peters 
Foranstaltninger  til  Rettens  og  Ordenens  Haandhævelse  paa 
•Øen;  thi  det  var  ganske  naturligt,  at  saadanne  Folk  som  Sir 
Edmund  Butler  Dg  hans  Ligemænd  ikke  kunde  finde  Behag  i 
en  ordnet  og  lovbunden  Tilstand.  Oprøret  havde  god  Frem- 
gang, da  Sir  Edmund  ikke  paa  nogen  Maade  vilde  afstaae 
fra  sit  Forehavende  ved  Lord-Statholderens  Eaad  og  Forma- 
ninger; men  da  hverken  Breve,  Høflighed  eller  venlig  Tiltale 
frugiede  Noget,    bleve  Butler  og  hans  Fæller   erklærede   for 

Forrædere,  dersom  de  ikke  til  en  bestemt  Tid  udleverede  deres 
Vaaben.  Da  de  selvfølgelig  endnu  mindre  vilde  dette,  blev 
der  sendt  nogle  Compagnier  Soldater  til  Leighlin,  hvor  Sir 
Peter  opholdt  sig,  og  hvor  Oprørets  Hovedarnested  var.  Sir  Peter 
blev  General  for  disse  Tropper  og  sendte  en  Afdeling  Folk 
mod  det  nærliggende  Cloghgrennan  Castle,  hvor  Sir  Edmund 
havde  opkastet  stærke  Forskan dsninger,  og  hvis  Besætning 
han  havde  givet  Befaling  til  hverken  at  vige  eller  overgive  sig. 
Da  Speideren  kom  tilbage  med  denne  Underretning,  blev  det 
besluttet  at  drage  mod  Castellet  med  hele  Styrken;  Carew 
førte  selv  Commandoen. 

Cloghgrennan  Castle  var  en  firkantet,  temmelig  lille  Borg 
efter  den  Tids  Skik,  men  Sir  Edmund  havde  forskandset  den 
godt.  Alle  Vinduer  vare  tilstoppede,  og  der  var  kun  ladet 
smaae  Huller  aabne  i  hver  Etage,  ad  hvilke  Skydevaabnene 
kunde  stikkes  ud.  Sir  Peter  lod  nu  sine  Feltstykker  betjene 
af  meget  Mandskab  og  fyre  meget  hurtigt  paa  Skydehullerne, 
hvoraf  Følgen  blev,  at  flere  af  disse  snart  vare  skudte  sammen, 
Stykkerne  ødelagte  og  Mandskabet  bortskudt.  Nu  lod  Sir 
Peter  en  Deel  Folk  rykke  nærmere  ind  imod  Muren  for  at 
undergrave  denne,  men  da  de  Beleirede  bemærkede  dette,  for- 
langte de  at  komme  til  at  tale  med  Generalen.  Det  blev 
tilstaaet;  en  Parlementair  kom  ud,  men  man  kunde  ikke 
komme  til  Enighed.  Da  Sendebudet  imidlertid  atter  vilde 
begive  sig  ind  i  Castellet,  fulgte  en  af  Sir  Peters  Soldater 
saa  nær  efter  ham,  at  han  kunde  kaste  et  stort  Stykke  Træ 
mellemportene,  inden  disse  bleve  lukkede  efter  Manden;  Flere 
fulgte  efter,  og  Castellet  blev  saaledes  taget  med  Storm  i 
meget  kort  Tid.  Byttet  blev  givet  Soldaterne,  Castellet  og 
det  omliggende  Land  tog  Sir  Peter  i  Besiddelse  for  Dron- 
ningen. 

Da  dette  var  besørget,  fik  man  Underretning  om,  at  Sir 
Edmund  personhg  opholdt  sig  i  Grevskabet  Kennedy,  og  at 
de  fleste  af  hans  Fodsoldater  (gallowglass)  stode  nogle  faa 
Mile  fra  Staden  Kennedy.     Det  blev  derfor  besluttet  at  gaae 

mod  denne  for  at  tilintetgjøre  Oprøret  med  eet  Slag,  og 
Planen  blev  holdt  saa  hemmelig  som  muligt.  Følgen  var, 
at  af  200  Mand  undkom  kun  meget  faa.  Sir  Peter  udmær- 
kede sig  ved  sin  personlige  Tapperhed  i  Kampen  og  nedlagde 
med  egen  Haand  flere  Oprørere.  Efter  at  Fægtningen  var 
forbi,  tog  enhver  af  Sir  Peters  Soldater  en  ^xe  fra  de  faldne 
Gallowglasser  og  bar  den  som  Seierstegn  ind  i  Kilkenny. 
Her  var  Sir  Peter  ellers  nær  bleven  myrdet  af  en  af  Ormonds 
Tjenere,  der  lagde  an  paa  ham  fra  et  Vindue,  medens  han 
spadserede  i  Haven.  Skuddet  gik  imidlertid  ikke  af  hverken 
den  første  eller  den  anden  Dag ;  men  den  tredie  Dag  bemær- 
kede Grevens  Huuscapellan  Tjenerens  Plan  og  slog  Bøssen  til- 
side netop,  som  Skuddet  gik  af.  «Dog,»  siger  Biographen, 
« tilgav  Sir  Peter  desuagtet  sin  Fjende,  istedetfor  at  tage 
Hævn  over  ham.« 

Efter  Nederlaget  ved  Kilkenny,  der  var  saameget  føle- 
ligere for  Sir  Edmund,  som  han  havde  sat  sin  meste  Liid 
til  den  der  staaende  Styrke,  kunde  Oprøret  ikke  længere 
trives,  men  dog  vilde  den  haardnakkede  Mand  ikke  give  sig. 
Da  Statholderen  imidlertid  gjorde  formelig  Jagt  paa  ham  over 
hele  Provindsen  Leinster,  maatte  han  tilsidst  bede  om  Naade, 
og  hermed  endte  dette  Oprør,  der  kunde  være  blevet  meget 
farligt,  dersom  det  ikke  var  bleven  energisk  qvalt  i  sin 
Fødsel. 

Eygtet  om  Sir  Peters  Ædelmodighed,  Tapperhed  og  gode 
Hjerte  var  imidlertid  bleven  saaledes  udbredt  i  Landet,  at  en 
heel  Deel  af  de  Godsbesiddere,  hvis  Eiendomme  Kidderen 
gjorde  Fordring  paa,  af  sig  selv  kom  til  ham  og  tilbøde 
at  tage  de  Landstrækninger,  med  hvilke  de  sade  inde,  til  Lehn 
af  ham  imod  at -yde  ham  de  samme  Afgifter  og  Tjenester,  som 
der  var  bleven  ydet  hans  Forfædre.  Sir  Peter  blev  meget  glad 
herover,  men  da  han  ikke  kunde  gjøre  Saadant  uden  Dronning 
Elisabeths  Tilladelse,  svarede  han  foreløbig  Herrerne  venligt 
og  reiste  selv  til  London  for  at  fremlægge  Sagen  for  Hendes 
Majestæt.    Her  fandt  han  imidlertid  en  Modstand,   som  han 

ikke  havde  ventet,  thi  Dronningen,  som  troede,  at  Sir  Peter 
var  Ophavsmanden  til  Butler-Krigen  —  hvad  han  jo  paa  en 
vis  Maade  ogsaa,  skjøndt  meget  umiddelbart,  var  —  befandtes 
at  være  unaadig  stemt.  Dog  lykkedes  det  Kidderen  idet- 
mindste  at  vinde  Stemningen  saameget  for  sig,  at  man  lovede 
ham  at  undersøge  Sagen  i  Statsraadet,  hvorhos  det  blev  an- 
tydet som  hensigtsmæssigt,  at  alle  hans  Arvefordringer  bleve 
ordnede  ved  Forlig  og  ikke  ved  Proces.  Dette  skeete  det 
følgende  Aar  (1574)  paa  den  Maade,  at  Størstedelen  af  God- 
sernes Indehavere  toge  dem  til  Lehn  af  Sir  Peter  og  gave 
ham  tre  Tusinde  Køer  eller  tre  Tusinde  Mark  i  Erstatning 
for  den  forløbne  Tid.  Hermed  endte  denne  indviklede  Sag, 
som  vi  kun  ganske  kortelig  have  fremstillet,  men  som  formeent- 
lig  giver  et  klart  Billede  af  idetmindste  een  Side  af  Irlands 
ulykkelige  agrariske  (Jordeiendoms-)Forhold.  Hvor  Principet  om 
«Hævd»,  der  ellers  med  Lethed  klarer  saadanne  Spørgsmaal, 
ikke  har  retslig  Gyldighed,  maa  der  med  Nødvendighed  blive 
en  viid  Mark  aaben  for  Ulovligheder  og  Processer.  Saa- 
ledes  har  det  været,  og  saaledes  er  det  endnu:  Arve-  og 
Eiendomsforholdene  ere  usikkre  og  give  bestandig  Anledning 
til  Kiv  og  Trætte,  en  naturlig  Følge  af  Irlændernes  Uviden- 
hed, Heftighed  og  keltiske  Lighedsprinciper,  og  skjøndt  der 
er  gjort  Mangt  og  Meget  for  at  ophjælpe  Landet,  er  Irland 
dog  bestandig  en  ulykkelig  -0,  der  tynger  paa  det  engelske 
Samfund  som  en  Mare.  — 

Netop  som  Sir  Peter  vilde  reise  fra  England  til  sine 
irske  Godser  og  allerede  havde  truffet  en  Mængde  Forholds- 
regler, bortkaldte  Døden  ham.  Han  fik  en  Absces  i  Blæren 
som  Følge  af  en  undladt  eller  forhalet  Udtømmelse,  og  Syg- 
dommen tog  saa  hurtig  til,  at  han  maatt.^  underkaste  sig  en 
Operation.  Der  var  desuagtet  intet  Haab,  og  han  følte  sig 
Døden  nær.  Som  en  ægte  Riddersmand  hengav  han  sig 
taalmodig,  skjøndt  han  led  forfærdeligt,  i  den  Almægtiges 
Haand  og  udaandede  sit  sidste  Suk  i  Bøn  til  Gud  (27.  Novbr. 
1575).     Liget  blev  balsameret  og  bragt  til  Waterford,   hvor 

det  blev  bisat  med  stor  Høitidelighed.  Da  det  maaskee  kan 
være  oplysende  for  En  og  Anden  at  erfare,  hvorledes  det  gik 
til  ved  en  stor  Begravelse  i  hine  Tider,  skulle  vi  her  meddele 
Biographens  omstændelige  Beretning: 

Først  kom  Soldaterne,  Bøsseskytterne  og  Pikenererne,  to 
og  to  med  Spidsen  af  Vaabnene  nedefter;  Trompetere,  klædte 
i  Sort,  blæste  en  Liigmarsch;  efter  dem  kom  en  Mand  med 
Sir  Peters  Banner  og  derpaa  hans  Folk  to  og  to,  klædte  i 
Sort.  Efter  dem  fulgte  to  Mænd  med  hans  Hjelmbusk  og 
Standard  og  derpaa  kom  fire  Herrer  med  hele  hans  Rustning. 
Den  Ene  bar  hans  Hjelm,  den  Anden  hans  Skjold,  den  Tre- 
die  hans  Sværd,  den  Fjerde  Vaabenkjolen.  Derefter  kom 
Kisten  med  Vaabenskjoldet,  baaren  af  fire  sortklædte  Svende, 
saa  de  Sørgende  og  endelig  Lord-Statholderen  med  Sværdet, 
der  blev  baaren  foran  ham,  Statsraadsmedlemmerne,  Lord- 
Mayoren  og  hans  Embedsbrødre  tilligemed  det  øvrige  Følge. 

I  Midten  af  Kirken  blev  Kisten  sat  ned  foran  Prædike- 
stolen og  under  Prædikenen*)  omgivet  med  alle  Emblemerne. 
Da  Talen  var  endt,  blev  Kisten  baaret  til  Graven  ind  i  Cho- 
rets  Sydside  tæt  ved  Alteret,  den  Afdødes  Vaabenskjold  blev 
overrakt  Decanen  og  af  denne  stillet  til  Side.  Medens  Jor- 
den blev  kastet  paa  Kisten,  blæste  de  sex  Trompetere,  og  da 
disse  taug,  hvirvlede  Trommerne,  og  Soldaterne  affyrede  deres 
Geværer  fem  eller  sex  Gange,  hvorved  Kirken  blev  saa  fuld 
af  Krudtrøg,  at  man  næppe  kunde  kjende  hinanden.  Tilsidst 
affyredes  der  Kanonskud  paa  Kirkegaarden,  i  Staden  og  af 
Skibene  i  Havnen  og  ved  Kysten,  og  da  dette  var  forbi, 
vendte  Alle  i  den  samme  Orden  tilbage  til  Sørgehuset. 

Dagen  efter  blev  hans  Kenotaph  opstillet  i  Skikkelse  af 
en  med  Sort  overtrukket  Feltseng,  omgivet  af  et  Gitter,  der 
var  prydet  med  hans  Vaabenskjold  og  gule  Stjerter  fulde  af 


*)  Datidens  Liigprædikener  vare  hele  Biographier.  Den  Afdødes 
Famili%  Fortjenester,  Eiendomme  osv.  osv.  bleve  opregnede,  og 
adskillige  af  disse  Prædikener  afgive  ikke  faa  Momenter  til  Dati- 
dens Historie. 

sorte  Løver.  Ovenover  samme  blev  hans  Kustning  tilligemed 
Standard,  Skjold  og  Banner  ophængt  for,  som  den  gamle 
Biograph  siger,  «at  tjene  til  varigt  Minde  om  en  ædel  og  værdig 
Herre,  der  havde  givet  saa  mange  Beviser  paa  sin  oprigtige 
Trofasthed,  Ærlighed  og  Eetfærdighed  i  sin  hele  Vandel  og 
Opførsel,  som  ere  værd  at  indføre  i  Ærens  Bog».  Og  Lord- 
Statholderen  udtalte  ved  hans  Grav  følgende  Ord :  «Her  hviler 
nu  i  den  evige  Fred  en  saare  hæderlig  og  ædel  Eidder,  hvis 
Troskab  mod  hans  Fyrste,  hvis  Kjærlighed  til  Fædrelandet 
og  hvis  Tapperhed  i  Felten  aldrig  have  havt  nogen  Plet.  En 
bedre  Undersaat  end  ham  har  Dronningen  aldrig  eiet!" 

X...y 


Vesteryig-Klosterkirke  i  Thy. 

Omtrent  midtveis  mellem  den  Vig,  der  afslutter  Nissum-Bred- 
ning mod  Nord-Vest,  og  den  store  Ørum-Sø  ligger  Vestervig- 
Klosterkirke.  Beliggenheden  er  høi,  saa  man  har  en  viid 
Udsigt  over  Egnen,  der  ret  frembyder  alt  det  Eiendommelige 
ved  den  vesterjydske  Natur.  Mægtige  Høidedrag  og  Banker 
møde  -Øiet  i  Nord  og  -Ost,  snart  dækkede  med  frodigt  Korn 
eller  kraftigt  Kløver,  snart  kun  med  den  brune  Lyng.  Træer 
findes  her  ikke  i  aaben  Mark,  ja  ikke  engang  den  nøisomste 
Busk ;  Vestenvinden  er  en  streng  Herre,  den  taaler  ikke  saa- 
danne  Hindringer  paa  sin  Vei.  Vester  paa  bliver  Landet 
fladere  og  tillige  mere  og  mere  øde.  Det  hvide  Sand  kigger 
stedse  hyppigere  frem  gjennem  det  tynde  Lag  Muld,  sumpige 
Engstrøg  vexle  med  store  Strækninger,  tæt  oversaaede  med  Kul- 
iesteen, og  snart  seer  man  intet  Andet  end  Sandbjerge,  Klit- 
terne, hvis  stadig  vexlende  Former  tegne  sig  skarpt  mod 
Vesterhavets  dybe  Blaae. 

Den  Keisende,  der  nærmer  sig  Vestervig-Kirke,  vil  ikke 
see  noget  Eiendommeligt  ved  den  fremfor  saa  mange  andre 
af  vore  større  Landsbykirker;  thi  et  høit,  temmelig  smalt 
Taarn  og  et  stort  teglhængt  Tag  er  det  meest  iøinefaldende. 

Og  sikkert  nok,  Bygningens  nuværende  Ydre  taler  kun 
meget  utydeligt  om,  at  vi  have  et  af  vore  interessanteste 
Fortidsminder  for  os,  den  sidste,  mishandlede  Levning  af  det 
fordum  saa  rigfe  og  anseete  Vestervig-Kloster. 

Det  var  i  det  første  Tiaar  af  det  12te  Aarhundrede,  at 
Klosteret  blev  stiftet  som  Bolig  for  regelbundne  Chorherrer 
af  Augustiner- Ordenen  og  indviet  til  St.  Thøger.  Denne,  en 
Geistlig  fra  Thiiringen,  drog  som  Missionair  til  Norge  og 
blev  her  Capellan  hos  Olaf  den  Hellige.   Da  Kongen  var  falden 

1030  i  Slaget  ved  Stiklestad,  gik  Thøger  til  Danmark  og 
opførte  sig  i  den  afsidesliggende  Egn,  hvor  senere  Vestervig- 
Kloster  blev  bygget,  et  lille  Bedehuus  af  Eot  og  Grene. 
Snart  fik  ban  Ord  for  sin  store  Hellighed,  og  da  der  efter 
hans  Død  saaes  Lys  brænde  over  Graven,  blev  hansKanoni- 
sation  udvirket  i  Eom  1067  af  Præsten  Ulfrik.  Dette  vakte 
imidlertid  nogen  Modstand  hos  Svend  Estridsen  og  Børglums 
Bisp,  ja  Kongen  forlangte  endog,  at  Ildprøven  skulde  fore- 
tages med  den  Afdødes  Been.  Dette  skeete  —  Benene  sprang 
af  sig  selv  tilbage  fra  Ilden,  og  Ingen  vovede  længere  at  be- 
tvivle hans  Værdighed  til  at  optages  blandt  Kirkens  Helgene. 
Den  høitidelige  Skriinlæggelse  i  Klosterkirken  skal  dog  forst 
have  fundet  Sted  1197.  Paa  Hoichorets  Alter  blev  Helgen- 
skrinet henstillet,  og  rige  Gaver  strømmede  ind  for  at  vinde 
St.  Thøgers  Forbøn.  Hvor  rigt  dette  Helgenskriin  har  været 
udsmykket,  see  vi  deraf,  at  Knud  Gyldenstjerne  og  Ove  Lunge  i 
Aaretl535  gave  Qvittering  for  1084^/2  Lod  Sølv  tagne  af:  «St. 
Thøgers  Skriin,  to  Arme  (ReHquiegj emmer)  og  en  Monstrans.« 
Kannikkerne  paa  Vestervig  vare  just  ikke  bekj endte  for 
Lydighed  mod  deres  Foresatte  eller  for  et  christeligt  Liv.  Saa- 
ledes  vide  vi,  at  de  i  Aaretll88  udjoge  Provsten  af  Klosteret, 
fordi  han  foreholdt  dem  det  Forargelige  i  deres  ryggesløse 
Levnet,  og  et  Hundrede  Aar  senere  vedtoge  de  at  spise  Kjød 
til  Trods  for  et  af  Erkebisp  Absalon  givet  Forbud.  Klo- 
sterets gode  Dage  varede  ikke  længe;  thi  allerede  i  Midten 
af  det  14de  Aarhundrede  høre  vi  Tale  om  Indgreb  i  dets 
Rettigheder,  og  henimod  Eeformationen  mistede  det  efter- 
haanden  sin  Selvstændighed.  Christian  II  forlehnede  saa- 
ledes  Bisp  Andreas  Muus  af  Oslo  med  det  i  Aaret  1522. 
Den  sidste  Provst  paa  Vestervig,  Svend  Mogensen,  forestod 
Klosteret  till536,  da  det  blev  inddraget  under  Kronen;  men 
han  opholdt  sig  dog  paa  Stedet  som  Forstander  for  Jorde- 
godset, indtil  Erik  Rud  1547  blev  den  første  kongelige  Lehns- 
mand  her.  Hvad  Kannikkerne  angaaer,  da  havde  de  Tilladelse 
til  at  blive  boende,   saafremt  de  vilde  indordne  sig  under  de 

nye  kirkelige  Forhold.  Da  Lehnet  under  Frederik  III  blev 
inddraget  og  omdannet  til  Amt,  kjøbtes  Klosteret  med  til- 
hjørende  Gods  i  Marts  1661  af  Hollænderen  Jochum  Irgens, 
der  faa  Aar  efter  Kongens  Død  blev  optaget  i  Adelsstanden 
og  siden  skrev  sig  « Jochum  Irgens  von  Westervig«.  Denne 
Irgens  lod  de  gamle  Klosterbygninger  nedbryde  og  opførte  et 
pragtfuldt  Herresæde  paa  deres  Fundamenter.  I  Vinteren 
1703  brændte  Bygningen,  hvorved  tillige  Kirken  led  betydeligt, 
og  en  Mængde  Documenter,  Klosterets  Historie  vedrørende, 
gik  tabt.  Af  Gaarden  oprettedes  der  i  1731  et  Stamhuus 
for  den  Moldrupske  Familie,  og  Aaret  efter  opførte  Oberst 
Jens  Møldrup  en  ny  Hovedbygning  paa  den  gamles  Plads, 
men  heller  ikke  af  denne  er  der  længer  noget  Spor  tilbage.  I 
Aarene  1839-40  blev  den  nedrevet,  og  Jorderne  udskiftedes 
mellem  tvende  Parcelgaarde,  Vestervig  Over-  og  Nedergaard. 
Hvormeget  end  Klosterets  Kirke  har  lidt  i  Tidernes  Løb 
ved  Nedbrydning  af  det  Oprindelige,  Ildsvaade  og  Tilbygnin- 
ger, saa  kunne  vi  dog  endnu  af  det  Tiloversblevne  danne  os 
et  ret  fyldigt  Billede  af  denne  Bygnings  oprindelige  Udseende. 
Kirken,  der  dannede  den  nordre  Fløi  i  det  samlede  Bygnings- 
anlæg, var  opført  i  den  latinske  Korsform  som  en  treskibet 
Basilika,  hvis  Hovedskib  omtrent  var ,  dobbelt  saa  høit  og 
bredt  som  Sideskibene.  Den  romanske  Stiil  —  Eundbue- 
stilen  —  blev  gjennemført  i  klare,  alvorsfulde  Træk,  der  stode 
godt  i  Samklang  med  Bygningsemnet,  den  omhyggeligt  til- 
hugne Qvadersteen  af  Granit.  Hver  af  Hovedskibets  Sidemure 
hvilede  paa  fire  kraftige,  ved  Kundbuer  forbundne  Piller,  der 
afvexlende  vare  runde  og  fiirkantede,  og  idet  den  vestligste  af 
Buerne  støttede  sig  til  Hovedskibets  Gavlmuur  og  den  øst- 
ligste til  Hjørnepillen  mod  Tværskibet,  fremkom  saaledes  fem 
Arcader  ind  til  hver  af  Sideskibene.  Langhuset  adskiltes  mod 
-Øst  fra  Choret  ved  et  kraftigt  fremtrædende  Tværskib  af 
samme  Høide  og  Brede  som  Hovedskibet,  hvorved  Korsformen 
udtalte  sig  tydeligt  saavel  i  Kirkens  Plan,  som  i  dens  Ydre. 
Korsskjæringen  var  begrændset  af  fire  kraftige  Piller,  forbundne 

ved  Gjordbuer,  mod  Hovedskibet,  Korsfløiene  og  Høichoret. 
Dette  havde  samme  Længde  som  Brede  og  afsluttedes  sandsyn- 
ligviis  med  en  halvrund  Apsis  (Chorslutning)  i  Ost.  Da  Tværskibet 
og  Choret  vare  bestemte  for  Klosterets  Geistlige,  hvis  daglige 
Gudstjeneste  holdtes  i  Korsskjæringen,  maa  det  antages,  at 
denne  ved  en  Træ-  eller  Steenskranke  har  været  aflukket  mod 
Hovedskibet.  I  Nord  og  Syd  var  den  vel  paa  lignende  Maade 
afsondret  fra  Korsfløiene,  men  aaben  mod  Høichoret,  hvis 
Gulv  vel  var  hævet  nogle  faa  Trin  over  den  øvrige  Deel  af 
Bygningen.  Hvorvidt  Kirken  oprindelig  har  havt  Taarn  i 
Vest,  lader  sig  næppe  med  Sikkerhed  afgjøre;  dog  turde  det 
være  en  sandsynlig  Antagelse,  at  dette  ikke  har  været  Til- 
fældet, men  at  Kirken  mod  Vest  har  havt  en  lignende  simpel 
Gavlafslutning  som  f.  Ex.  Klosterkirkerne  i  Sorø  og  Ringsted 
og  som  disse  over  Korsskjæringen  et  Spiir  til  Anbringelse  af 
Klokkerne.  Et  fladt  Bjælkeloft,  maaskee  med  enkelte  Prydel- 
ser i  Farve,  strakte  sig  over  Hovedskibet,  og  paa  samme 
Maade  har  vel  ogsaa  den  øvrige  Bygning  været  dækket  med 
Undtagelse  af  Apsis,  over  hvilken  det  maa  formodes,  at  et 
Hvælv  i  Form  af  en  fjerdedeels  Kugle  har  været  spændt.  Af 
Indgange  har  Kirken  næppe  havt  flere  end  tre,  to  mod  Syd 
til  de  Geistliges  Behov  og  een  mod  Nord,  gjennem  hvilken 
Lægmænd  havde  Adgang.  Den  Alvor  og  Djærvhed,  der  maa 
have  udtalt  sig  gjennem  Bygningens  Forhold  og  Former,  er 
bleven  forhøiet  ved  det  rolige  Lys,  der  faldt  ind  gjennem  Hoved- 
skibets og  Tværskibets  høitsiddende,  temmelig  smalle  Vinduer. 

Af  Sideskibene  kan  det  søndre  næppe  have  havt  Vin- 
duer, da  det  formeentlig  maa  have  stødt  op  til  en  langs  med 
det  liggende  aaben  Buegang,  den  saakaldte  Korsgang,  der 
vendte  ind  mod  Klostergaarden. 

Noget  rigt  Formspil  i  de  architektoniske  Enkeltheder  fand- 
tes ikke  i  Vestervig-Kirke,  men  disse  vare  eiendommelige  og 
Udførelsen  omhyggelig.  Capitælerne  paa  de  runde  Piller  vare 
smykkede  med  kraftige  Bladformer  eller  Planteslyngninger, 
og  denAfvexling  i  den  plastiske  Decoration,  vi  saa  ofte  finde 

i  Bygninger  fra  den  romanske  Periode,  bar  ogsaa  været  til- 
stræbt ber.  Fodstykkerne  bavde,  ligesom  ogsaa  Kirkens  ud- 
vendige Sokkel,  i  Grundtrækkene  den  attiske  Profil,  et  Huulled 
mellem  tvende  Rundstave.  De  fiirkantede  Piller  vare  tarve- 
ligere udstyrede,  idet  de  foroven  kun  bleve  dækkede  med  en 
leddeelt  Plade  og  mod  Gulvet  bavde  en  skraat  afskaaren  Fod. 

Udvendig,  i  de  balvrunde  Buer  over  Dårene  var  der  ind- 
sat Kampesteensfyldinger ,  prydede  med  kirkelige  Billeder 
i  lavt  Relief.  I  Overeensstemmelse  med  dens  indre  Betyd- 
ning var  Cborslutningen  sikkert  den  Deel  af  Bygningen, 
der  i  sit  Ydre  bar  været  særlig  udmærket.  Ofte  finde  vi  paa 
samtidige  Mindesmærker  Apsis  afdeelt  i  eet  eller  tvende 
Stokværk,  ved  Lisener  eller  Halvsøiler,  foroven  samlede  ved 
runde  Buer,  og  Sandsynligbeden  taler  for,  at  en  lignende 
Anordning  bar  fundet  Sted  ber.  Bygningens  Dimensioner 
vare  ret  anseelige.  Den  samlede  indvendige  Længde  ud- 
gjorde omtrent  67  Alen,  Tværskibets  37  Alen.  Hovedskibet 
bavde  en  Høide  af  circa  18  Alen  til  en  Brede  af  IOV2  Alen. 
Af  det  Billede,  vi  ber  bave  søgt  at  give  af  Vestervig-Kirke, 
som  den  stod  ved  Midten  af  det  12te  Aarbundrede,  fremgaaer, 
at  vi  i  den  bavde  en  klart  udpræget,  romansk  Basilika,  saa- 
ledes  som  denne  udviklede  sig  i  Landene  Norden  for  Alperne. 
Grundtanken  i  Anlæget  finde  vi  vel  i  alle  vore  større  mid- 
delalderlige Kirkebygninger,  men  i  ingen  af  disse  see  vi  som 
her  den  runde,  fritstaaende  Pille  umiddelbart  optræde  som 
Støtte  for  Hovedskibets  Sidemure,  bvad  der  udelukkende  var 
Tilfældet  i  de  første  oldcbristelige  Basiliker,  hvor  Søller  fra 
Ruiner  af  Templer  og  Haller  maatte  gjøre  Tjeneste. 

Betragte  vi  nu  Kirken,  som  den  staaer  i  vore  Dage, 
føle  vi  ret  levende,  hvor  tung  en  Skjæbne  den  har  fristet. 
Dens  Ydre  røber  ikke,  at  vi  bave  en  treskibet  Bygning  for  os; 
thi  saavel  Hovedskibet  som  Sideskibene  ere  samlede  under  eet 
fælles  Tag.  Korsfløiene  ere  nedbrudte  og  Sideskibenes  Yder- 
mure fortsatte  ben  over  den  derved  opstaaede  Aabning.  Ogsaa 
Heichoret  er  forsvundet.    Da  dette  blev  tibntetgjort  —  man 

antager  kort  efter  Reformationen  — ,  sagte  man  blot  at  faae 
Aabningen  tillukket,  og  saaledes  opstod  den  hæslige  Muur- 
steensgavl,  der  nu  afslutter  Kirken  i  -Øst,  til  hvilken  et  lavt, 
charakteerløst  Sacristi  blev  knyttet  i  Aarene  1839-40,  strax 
efter  at  en  Magazinbygning ,  der  stødte  umiddelbart  op  til 
Gavlen,  var  bleven  nedbrudt.  Oppe  paa  Gavlen  seer  man  i 
Omrids  Gjordbuen,  som  oprindelig  dannede  Skjellet  mellem 
Korsskjæring  og  Hoichor,  og  ved  Udgravninger,  som  Medde- 
leren foretog  i  Sommeren  1868,  fandtes  Fundamenterne  for 
Chorets  Sidemure  fuldstændigt  bevarede.  Apsis  lod  sig  kun 
deelviis  paavise,  og  det  var  aiensynligt,  at  Opførelsen  af  den 
omtalte  Magazinbygning  havde  bevirket  Forstyrrelse  i  Grun- 
den. Som  ovenanført  har  Kirken  et  høit  Taarn  i  Vest,  men 
hvormeget  det  end  drager  Opmærksomheden  til  sig  ved  sin 
Størrelse,  har  det  dog  saare  ringe  Betydning  i  architektonisk 
Henseende.  Spidsbuen  afslutter  saavel  det  store  vestre  Vin- 
due som  Lydhullerne  i  Gavlen,  og  Muurstenen  er  atter  her 
Bygningsemnet  undtagen  i  de  nederste  otte  Alen  af  Muur- 
værket,  der  er  opført  af  Granit;  men  næppe  engang  dette 
Stykke,  som  endogsaa  nogle  Steder  har  Sokkelen  med  den 
attiske  Profil,  hører  til  den  oprindelige  Bygning,  hvad  der  senere 
skal  vises.  Ogsaa  i  Sideskibenes  Kampesteensmure  tyder  det 
mindre  omhyggelige  Muurværk  paa  en  langt  senere  Tid,  ligesom 
vi  hverken  mod  Nord  eller  Syd  finde   den  pofilerede  Sokkel. 

I  Aaret  1547,  medens  Svend  Mogensen  endnu  opholdt 
sig  paa  Vestervig,  blev  St.  Thøgers  Sognekirke,  der  laa  2-300 
Skridt  Nordvest  for  Klosteret,  nedbrudt  og  en  Deel  af  Qvader- 
stenene  efter  gamle  Beretninger  benyttede  til  tvende  Udbyg- 
ninger ved  Kirken,  «saa  at  den  nu  er  afdeelt  i  tvende  Ho- 
vedgange'). At -Klosterkirken  fra  dens  første  Tid  har  havt 
Sideskibe,  viser  noksom  hele  Anlæget,  og  vi  kunne  derfor  kun 
i  Efterretningen  see  et  Vidnesbyrd  om,  at  Sideskibene  ved 
denne  Tid  ere  blevne  ombyggede  og  udvidede. 

Trods  de  Misgreb,  der  ogsaa  i  Kirkens  Indre  have  fundet 
Sted,  staae  dog  endnu  Hovedskibets  Sidemure  med  de  kraftfulde 


380  Vestervig-Klosterkirke   i   Thy. 

Piller  og  rundbuede  Arcader  som  ærværdige  Minder  fra  Kir- 
kens tidligste  Dage,  men  de  føle  sig  som  Fremmede  trods 
den  Tvang,  man  har  udøvet  mod  dem.  At  Langhuset  er 
blevet  afkortet  i  Vest  —  omtrent  2  Alen  — ,  see  vi  strax 
derved,  at  Taarnets  indvendige  Muur  afskjærer  den  sidste 
Arcade  paa  Sydsiden  saaledes,  at  det  tiloversblevne  Buestykke 
ikke  er  stort  mere  end  en  fjerdedeels  Cirkel.  Mod  Nord  er 
Beviset  ikke  mindre  klart,  idet  man  her  ganske  har  borttaget 
den  afskaarne  Bue  og  istedetfor  denne  opfort  en  Halvbue  af 
Muursteen,  der  altsaa  er  bleven  betydeligt  lavere  end  de 
øvrige  Arcader.  Man  kan  derfor  næppe  med  nogen  Sandsyn- 
lighed antage,  at  det  udvendige  nederste  Parti  af  et  oprinde- 
ligt Taarn  skulde  være  blevet  staaende,  medens  det  Indven- 
dige fuldstændigt  blev  tilintetgjort,  og  hele  Taarnet  maa  der- 
for ifølge  sin  Charakteer  ansees  som  en  Tilbygning  fra  den 
seneste  gothiske  Tid*).  At  enkelte  gamle  Sokkelsteen  findes  her, 
beviser  i  og  for  sig  Intet,  thi  overalt  i  den  nærmeste  Egn  omkring 
Kirken  finde  vi  saadanne,  som  f.  Ex.  ved  Præstegaarden,  hvor 
store  Strækninger  af  den  sondre  Stuehuuslænge  hvile  paa  ganske 
lignende  Fodstykker.  Med  Langhuset  staaer  det  overhvælvede 
Taarnrum  i  umiddelbar  Forbindelse,  da  dets  østre  Væg  til 
en  Høide  af  16  Alen  er  gjennembrudt  og  Aabningen  af- 
sluttet ved  en  leddeelt  Spidsbue.  Hovedskibets  Bjælkeloft  har 
maattet  vige  Pladsen  for  tvende  Fag  qvadratiske  Krydshvæl- 
vinger, der  paa  den  meest  uorganiske  Maade  ere  forbundne 
med  Sidemurene.  Naar  denne  Forandring  er  skeet,  veed  man 
ikke,  men  dåden  vestligste  Hvælving  umiddelbart  og  ubeskaaren 
slutter  sig  til  Taarnmuren,  synes  det  givet,  at  den  maa  være 
foregaaet  senere  end  eller  samtidig  med  dennes  Opførelse.  Den 
qvadratiske  Hvælvingsform,  der  sjeldent  træffes  ud  over  Midten 
af  det  13de  Aarhundrede,  kunde  synes  at  staae  i  Strid  med 
denne    Slutning,    men   Fagene   vilde    blive   uforholdsmæssig 


")  Paa  Taarnets  største  Klokke  staaer  Aaret  1513.  Af  Lehnsregn- 
skaberne  for  V.  Kloster  sees,  at  Taarnets  Tag  er  bleven  udbedret 
og  et  Fløi  opsat  i  Aaret  1654—56. 

smalle,  dersom  man  havde  fulgt  Sidemurens  Arcadeinddeling, 
og  desuden  var  der  særlig  Grund  til  at  foretrække  den  samme 
Hvælvingsform,  som  maaskee  alt  tidligere  var  kommen  til 
Anvendelse  over  Korsskjæringen. 

Hovedskibets  Hvælvinger  bleve  Aarsagen  til,  at  Haikirkens 
Vinduer  tilmuredes,  idet  Fligene  skare  sig  ned  over  en  Deel 
af  dem.  Udvendig  fra  saae  man  altsaa  nu  kun  de  blindede 
Vinduer,  og  da  dette  syntes  stadende,  fortsattes  Hoved- 
skibets Tag  udover  Sideskibene ,  saaledes  som  vi  nu  see 
det  ved  Betragtningen  af  Kirkens  Ydre.  Over  Sideskibenes 
Hvælvinger  —  og  da  især  over  det  nordres  —  finde  vi  Vin- 
duerne saa  godt  bevarede,  som  vare  de  murede  i  den  nyeste 
Tid,  og  atter  her  møder  os  den  Simpelhed  i  Formerne,  vi 
overalt  træffe  i  Bygningens  oprindelige  Partier,  idet  Indfat- 
ningen kun  bestaaer  i  en  Smig,  hvis  rundbuede  Afslutning 
paa  det  Omhyggeligste  er  udført  i  Kilesteen.  Da  Sideskibene 
bleve  ombyggede,  indsattes  Krydshvælvinger,  hvis  Former  i 
Gjord-  og  Skjoldbuer  tydeligt  bære  Præg  af  deres  sildig- 
gothiske  Oprindelse.  Her  følger  vel  Fagene  Arcadeinddelin- 
gen,  men  Maaden,  hvorpaa  de  ere  forbundne  med  de  runde 
og  fiirkantede  Piller,  er  saa  ubehjælpsom,  at  man  faaer  Ind- 
trykket af,  at  Hvælvingen  aldrig  har  hørt  med  til  det  oprin- 
delige Anlæg.  Indfatningen  om  de  spidsbuede  Vinduer  er 
udført  i  Muursteen,  sikkert  blot  for  derved  lettere  at  bringe 
den  tilsigtede  Form  tilveie. 

Korsskjæringens  oprindelige  Charakteer  er  fuldstændig  for- 
vansket, og  kun  de  fire  kraftfulde  Korspiller  med  deres  halv- 
runde Gjordbuer  i  -Ost  og  Vest  ere  bevarede  fra  Kirkens 
ældste  Tid.  Da  Korsfløiene  vare  nedrevne,  og  de  store  Aab- 
ninger  mellem  disse  og  Korsskjæringen  paa  en  eller  anden 
Maade  maatte  udfyldes,  opførte  man  til  begge  Sider  Mure, 
forneden  gjennembrudte  af  tvende  spidsbuede  Arcader,  der 
adskiltes  ved  en  fiirkantet  Granitpille.  Da  man  ved  denne  Ind- 
deling øiensynligt  forsøgte  at  tilveiebringe  en  lignende  Cha- 
rakteer som  i  Hovedskibet,  ligger  det  nær  at  antage,  at  den 

Hvælvingsform,  der  maaskee  alt  tidligere  var  valgt  til  at  over- 
dække Korsskjæringen,  tillige  blev  Rettesnor  for  Hovedskibets 
Hvælv,  der  saaledes  fik  den  qvadrate  Form.  —  Samtidig 
hermed  forlængede  man  Sideskibsmurene  —  som  ovenanfart  — 
hen  over  de  ydre  Aabninger,  og  de  herved  indvundne  lang- 
strakte Eum,  der  overdækkedes  med  tvende  Krydshvælv  til 
hver  Side,  bleve  altsaa  umiddelbare  Fortsættelser  af  Side- 
skibene. Ikke  alene  Korspillerne  angive  os  Stedet,  hvorfra 
Fløiene  udgik,  men  selve  deres  Fortandinger  i  Hovedskibets 
Mure  sees  endnu  tydeligt  oppe  under  Taget. 

Da  Jordsmonnet  uden  for  Kirken  i  Tidernes  Løb  er 
voxet,  har  dette  foraarsaget,  at  man  ved  Omlægning  af  Gul- 
vet efterhånden  er  kommen  omtrent  13  Tommer  over  dets 
oprindelige  Plan,  hvorved  Halvdelen  af  Pillernes  smukke  Fod- 
stykker er  bleven  skjult.  I  en  Bygning  med  slankere  Former 
vilde  dette  næppe  forstyrre  Totalintrykket,  men  her,  hvor 
Forholdene  ikke  taale  at  miste  det  Eingeste  i  Høide,  virker 
det  i  høi  Grad  knugende. 

Vi  have  nu  seet,  hvorledes  ingen  Deel  af  dette  interessante 
Mindesmærke  er  bleven  skaanet  for  Mishandling,  men  vi  maae 
dog  glæde  os  ved,  at  næsten  alle  Forandringer  ere  foretagne 
paa  en  saa  raa  og  hensynsløs  Maade,  at  Grundtrækkene  i  det 
oprindelige  Physiognomi  skinne  klart  igjennem,  naar  man  ret 
søger  at  lære  den  gamle  Klosterkirke  at  kjende. 

Af  lukkede  Begravelser  i  Kirken  fandtes  indtil  1869 
tvende,  tilhørende  den  Moldrupske  Familie.  Den  ene  indtog 
det  søndre  Sideskibs  østhgste  Hvælvingsfag  og  den  anden 
Taarnrummets  nederste  Deel,  der  ved  en  Gitterdør  var  adskilt 
fra  Hovedskibet.  Med  Familiens  Tilladelse'  bleve  de  i  det 
ovennævnte  Aar  nedbrudte  og  Kisterne  hensatte  under  Taarn- 
gulvet.  Blandt  Gravstenene  skulle  vi  blot  nævne  de  ældste: 
Niels  Strangesens  og  hans  Hustru  Ingeborg's  fra  1424  og 
Peter  Friis's  fra  1483,  denne  i  det  nordre  Sideskib  og  hiin 
i  det  søndre,  begge  i  Kirkens  østligste  Deel. 

Saavel  udvendig  paa  Kirken,  som  i  dens  nærmeste  Om- 


Vestervig-Klosterkirke   i  Thy.  383 

egn,  finde  vi  ikke  faa  Brudstykker  og  Enkeltheder  fra  Byg- 
ningens ældste  Tid.  I  den  søndre  Sideskibsmuur,  kun  to 
Alen  fra  Jorden,  er  der  indsat  et  halvrundt  Kampesteens- 
Kelief,  som  oprindelig  har  havt  Plads  over  en  af  Kirkens 
Døre.  Det  fremstiller  Christus  thronende  i  Midten  af  en 
mandelformet  Glorie,  der  bæres  af  tvende  svævende  Engle 
med  udspredte  Vinger  og  i  folderige  Klædebon.  Det  saa- 
kaldte  « Vestervig-Kirkes  Vartegn«  er  en  fiirkantet  Kampe- 
steen —  omtrent  een  Alen  i  Qvadrat  —  indmuret  forneden  i 
Taarnets  Vestside.  Kelieflfet  herpaa  bestaaer  af  fire  Hoveder,  to 
foroven  og  to  forneden,  mellem  hvilke  phantastiske  Dyreformer  og 
Ornamenter  slynge  sig.  Almuen  sætter  denne  Steen  i  Forbindelse 
med  Sagnet  om  en  Munk  og  en  Nonne,  der  bleve  indmurede  for 
utugtigt  Forhold.  At  Kunstneren  i  disse  Fremstillinger  har  søgt 
at  bringe  en  skarp  Modsætning  tilveie,  er  klart,  idet  de  tvende 
øverste  Eelieflfer  fremstille  Menneskehoveder  med  maskeagtige 
Træk,  hvorimod  de  nederste  ere  phantastiske  og  hæslige  Ud- 
tryk for  det  Afskrækkende  hos  det  syndige  og  faldne  Men- 
neske. De  øverste  synes  derefter  at  betegne  det  Gode, 
Uskylden,  som  Modsætning  til  de  nederste.  Synden,  og  ikke 
uden  Betydning  er  det  maaskee,  at  de  slangeagtige  Dyre- 
skikkelser—  Fristelserne?  —  udgaae  fra  de  nederste  Hoveder 
og  slynge  sig  opefter.  Hvor  denne  Steen  oprindelig  har  siddet, 
lader  sig  næppe  længer  bestemme,  men  sandsynligt  turde 
det  være,  at  den  har  havt  sin  Plads  ved  een  af  Kirkens 
Døre  for  ved  sit  Billedsprog  at  stemme  den  Indtrædende 
til  Alvor.  —  I  Kirkegaardsmurens  nordøstre  Side  er  der  ind- 
sat en  halvrund  Dørsteen,  noget  større  end  den  ovenomtalte, 
paa  hvilken  Billedarbeidet  forestiller  et  Kors  i  mandelformet 
Glorie  mellem  Alpha  og  Omega,  og  ved  Siden  af  sidder  en 
Qvader,  der  i  lavt  Kelief  har  Lammet  med  Korset,  omsluttet 
af  en  halvrund  Bue.  Vi  finde  desuden  en  sindbilledlig  Frem- 
stilling i  en  liggende  Galt,  udhugget  paa  en  langagtig  Kam- 
pesteen, der  tidligere  stod  opstillet  i  en  Have  i  Vestervig, 
men  nu  er  ført  til  Museet  for  nordiske  Oldsager  i  Kjøben- 

havn.  Ved  en  Kilde  i  Kandrup  By  stod  endnu  1732  et 
Trækors,  helliget  St.  Thøger,  og  først  i  Begyndelsen  af  dette 
Aarhundrede  skal  det  være  ganske  tilintetgjort. 

Sagnet  vil,  at  Liden  Kirsten  og  Prinds  Buris  hvile  paa 
Vestervig-Kirkegaard,  hvor  en  Gravsteen,  faa  Alen  fra  Kir- 
kens nordvestre  Hjerne,  knyttes  til  deres  Navne.  Stenen,  der 
allerede  er  eiendommelig  ved  sin  Form,  idet  den  er  over  fem 
Alen  lang,  men  kun  atten  Tommer  bred,  viser  paa  Over- 
fladen i  lavt  Kelief  tvende  Stave  stillede  over  hinanden,  som 
foroven  afsluttes  med  et  Kors  og  forneden  have  halvrunde 
Fodstykker.  Langs  alle  Siderne  seer  man  endnu  Spor  af 
Indskrift,  men  saa  svage,  at  en  Udtydning  er  umulig.  Ind- 
hold og  Form  tyde  saaledes  hen  paa  en  Mindesteen  over 
Tvende,  og  da  Graven  blev  undersøgt  i  1610,  medens  Jør- 
gen Urne  var  Lehnsmand  paa  Vestervig,  fandtes  den  ogsaa 
deelt  i  tvende  Rum  og  et  Skelet  i  hvert  af  disse.  Kæmpe- 
viserne fortælle  os,  hvorledes  Liden  Kirsten  lod  sig  forlokke 
af  Prinds  Buris,  der  til  Straf  herfor  af  hendes  Broder,  Kong 
Valdemar,  blev  berøvet  sit  Syn  og  paa  anden  Maade  grusomt 
mishandlet.  Ikke  mindre  haardt  maatte  Liden  Kirsten  bøde 
for  sit  Feiltrin,  da  hun  af  Broderen  blev  tvunget  til  at 
synge  og  dandse  ved  Gjæstebudet,  indtil  hun  opgav  Aanden. 
Hendes  Liig  førtes  til  Vestervig,  hvorhen  Buris  fik  Tilladelse 
til  at  drage  fra  sit  Fængsel  paa  Sjøborg,  og  elleve  lange 
Aar  tilbragte  han  i  Lænker  ved  sin  Elskedes  Grav,  førend  han 
døde  og  efter  sin  indtrængende  Bøn  stedtes  til  Hvile  hos  hende. 

Henved  halvottende  Hundredaar  ere  nu  forløbne  siden 
Vestervig  Kloster  reistes.  Ulykker  af  enhver  Art  have  i  Ti- 
dernes Løb  ramt  det  og  vel  stærkest  saadanne,  som  havde 
deres  Eod  i  Mangel  paa  Kjærlighed  til  vore  Fortidsminder. 
Først  i  vort  Aarhundrede  er  -Øiet  blevet  opladt  for  den  rige 
Skat,  vi  i  dem  have  faaet  som  Arv,  og  mangt  et  Vidnesbyrd 
have  vi  allerede  om,  at  det  danske  Folk  ikke  alene  værner 
om  Arven,  men  stadigt  søger  at  forøge  den. 

J.  B.  LOFFLER. 


Militairoprøret  i  St.  Petersborg  1825*). 


I. 

De  hemmelige  Selskaber. 

JJa  Napoleon  fuldstændig  var  bukket  under  ved  Waterloo,  og 
Frankrig  anden  Gang  var  overvældet  af  de  Allieredes  Hær- 
masser, vilde  de  seirende  Fyrster  for  en  lang  Tid  sikkre  sig 
Ko  og  Fred.  De  vilde  nedmane  Revolutionens  Spøgelse  og 
sluttede  derfor  i  September  1815  den  hellige  Alliance  til 
gjensidig  Hjælp  og  Beskyttelse,  medens  de  samtidigt « anbefalede 
deres  Folk  med  den  ømmeste  Omsorg  daglig  at  bestyrke  sig  i  de 
Grundsætninger  og  i  Udøvelsen  af  de  Pligter,  som  den  guddom- 
melige Forløser  havde  lært  Menneskene«.  Det  er  bekjendt  nok, 
at  den  østerrigske  Minister,  Fyrst  Metternich,  var  Sjælen  i 
dette  Forbund ;  men  han  fandt  en  villig  Støtte  hos  den  rus- 
siske Keiser  Alexander,  som  mere  og  mere  hildedes  i  en 
religieus  Mysticisme,  der  svækkede  hans  Aand  og  overalt  lod 
ham  see  Sammensværgelser  og  Forræderi.  Det  var  jo  intet 
Under,  at  denne  Mand,  som  havde  besteget  Thronen  som  en 
Medskyldig  i  sin  Faders  Mord,  nu  mod  sit  Livs  Slutning 
overalt,  i  Statsraadet,  i  sine  Leire  og  i  sit  Sovekammer,  saae 

*)  Aus  den  Memoiren  eines  russischen  Dekabristen.  Lpz. 
1869.  K.  Mendelssohn-Bartholdy:  Geschichte  Griechenlands 
von  der  Eroberung  Konstantinopels  durch  die  Tiirken  im  Jahre 
1453  bis  auf  unsere  Tage.     I.     Lpz.     1870. 

G.  G.  Gervinus:     Geschichte   des   neunzehnten  Jahrhunderts 
seit  den  Wiener  Vertragen.     Sechster  Band.     Lpz.    1862. 
Historisk  Archiv.     1871.     I.  25 

dragne  Dolke  beredte  til  at  gjennembore  ham  selv.  Han 
støttede  derfor  med  al  Magt  østerrigs  og  Frankrigs  Optræden 
imod  de  italienske  og  spanske  Eevolutioner,  der  viste,  at 
Eevolutionens  Smitte  endog  havde  grebet  Fyrsternes  Støtte, 
de  staaende  Hære.  Han  havde  vel  ogsaa  en  Anelse  om,  at 
revolutionaire  Foreninger  ikke  vare  ganske  ukjendte  i  hans 
eget  Land,  blandt  hans  troe  Eussere;  men  han  kjendte  dog 
ikke  Ondets  Omfang. 

Hemmelige  politiske  Selskaber  havde  alt  været  kjendte 
i  Rusland  før  hans  Thronbestigelse.  De  skjulte  sig  imidlertid 
i  Reglen  bag  foregivne  religieuse -Oiemed ;  navnlig  vare  Frimu- 
rernes Selskaber  stærkt  udbredte.  Mange  intelligente  og 
begavede  Mænd ,  der  under  den  raadende  Enevælde  ikke 
kunde  finde  nogen  passende  Virksomhed  for  deres  Evner,  lode 
sig  optage  i  Frimurerlogerne,  hvis  ydre  Former  og  Hemme- 
lighedsfuldhed desuden  maatte  udøve  en  særlig  Tillokkelse 
paa  mangen  phantastisk  Aand,  som  bag  disse  Former  troede 
at  kunne  finde  Løsningen  paa  Livets  Gaader.  Lidt  efter  lidt 
kom  Frimurerne  i  Miscredit  som  Revolutionaire  og  Jakobinere, 
og  de  vare  i  Keiserinde  Catharina  II's  sidste  Dage  Gjenstand 
for  en  Deel  Forfølgelser,  som  dog  snart  tabte  sig;  hendes 
Efterfølger,  Paul  I,  begunstigede  og  fremmede  endogsaa  Fri- 
mureriet; i  dette  som  i  ethvert  andet  Punkt  fulgte  han  An- 
skuelser, der  vare  hans  Moders  stik  modsatte.  Ogsaa  Keiser 
Alexander  var  dem  ikke  ugunstig  stemt  førend  mod  Slut- 
ningen af  sin  Regjering.  I  April  1822  lod  han  udgaae  en 
Ukas,  som  lukkede  deres  Loger  og  befalede,  at  enhver  militair 
og  civil  Embedsmand  skriftligt  skulde  forpligte  sig  til  ikke  at 
lade  sig  optage  i  nogen  Loge  eller  hemmelig  Forening. 

Den  russiske  Nationalaand  havde  faaet  et  mægtigt  Op- 
sving ved  Napoleons  Angreb,  og  selv  den  russiske  Hær, 
som  nærmest  repræsenterer  den  russiske  Stat,  var  bleven 
greben  af  Vestens  Ideer.  For  at  forstaae  dette  maa  man 
erindre,  at  preussiske  og  russiske  Tropper  lige  til  Congressen 
i  Aachen  (1818)  holdt  Dele  af  Frankrig  besatte.    Medens  det 

preussiske  Officeerscorps  imidlertid  var  opfyldt  af  Had  til  alt 
Fransk,  følte  den  inderligste  Afsky  for  enhver  revolutionair 
Bevægelse  og  længtes  efter  Hjemmet,  var  Forholdet  aldeles 
omvendt  med  Russerne.  Kun  Faa  af  dem  vare  bekjendte 
med  de  vestlige  Landes  mildere  Sæder,  mere  humane  Livs- 
forhold og  storre  Cultur;  de  fleste  af  de  yngre  Officerer  havde 
hidtil  kun  levet  et  eensformigt  Garnisonsliv  i  smaae  russiske 
Garnisonsstæder  eller  hengivet  sig  til  vilde  bacchantiske  Ud- 
skeielser  i  St.  Petersborg.  Under  Frankrigs  milde  Himmel, 
blandt  alle  de  nye,  uvante  Forhold  frembød  der  sig  stadigt 
Leilighed  til  Sammenligning  med  Forholdene  i  Hjemmet,  og 
disse  Sammenligninger  faldt  ingenlunde  ud  til  Gunst  for  dette. 
Den  russiske  Hær  var  draget  ud  fra  det  fjerne  østen  for  at 
bekæmpe  det  franske  Folk;  men  netop  de  dygtigste  og  bedste 
Elementer  i  den,  navnlig  Gardeofficererne,  følte  sig  grebne  af 
den  nye  Tids  Aand.  Lighedens  og  Frihedens  Ideer  grebe 
dem  med  Begeistring;  de  fordybede  sig  med  Beundring  i  det 
franske  Folks  Historie,  og  det  Spørgsmaal  dukkede  op,  om 
ikke  ogsaa  den  frie  Forfatning  med  alle  dens  Goder  kunde 
erhverves  af  deres  Folk.  Selv  Keiser  Alexander  havde  jo 
engang  næret  lignende  Tanker  og  havde  endog  skjænket  Polen 
en  fri  Forfatning;  men  den  liberale  Bevægelse  i  Tydskland 
havde  snart  skræmmet  ham  tilbage,  og  han  saae  da  kun  Sam- 
fundets Frelse  i  Bevarelsen  af  den  fuldstændigste  Absolutisme. 
Nu  vendte  den  unge  Militairadel  tilbage  fra  sit  langvarige 
Ophold  i  Frankrig;  men  i  deres  Hjem  mødte  de  den  gamle, 
dem  nu  forhadte  Aand.  Man  knurrede  over  den  grændseløse 
Bestikkelighed  i  Forvaltningen,  over  det  haarde  og  vilkaarlige 
Politi,  og  man  savnede  enhver  Garanti  for  personlig  og  politisk 
Frihed.  Det.  Omslag,  som  var  skeet  hos  Keiseren,  lod 
ikke  haabe  nogen  Afhjælpning  af  disse  Onder  eller  noget 
liberalt  Fremskridt.  Der  dannede  sig  derfor  en  Række  hem- 
melige Selskaber,  hvis  Formaal  nærmest  var  Omdannelsen  af 
Rusland  til  et  constitutionelt  Monarki. 

25* 

Det  første  politiske  Selskab  blev  allerede  stiftet  1816  af 
Alexander  Murawjew,  som  var  Oberst  i  Gardens  Generalstab, 
af  Nikita  Murawjew,  Capitain  ved  samme  Stab,  og  Fyrst 
Sergius  Trubetzkoy,  Oberst  for  det  Preobraschenskiske  Livgarde- 
regiment. Det  næste  Aar  forenede  Oberst  Paul  Pestel  sig  med 
disse  og  fiere  andre  høie  Militaire ;  de  stiftede  det  første  hem- 
melige politiske  Selskab,  som  antog  Navnet  "Foreningen  for 
det  almindelige  Vel»  eller  « Fædrelandets  værdige  Sønner«.  Sta- 
tuterne  for  dette  Selskab  vare  forfattede  af  Pestel  og  deelte  Med- 
lemmerne i  tre  Klasser:  Brødre,  Mænd  og  Bojarer.  Selskabets 
Stiftere  kaldtes  Bojarer;  blandt  dem  bleve  Lederne  og  Secre- 
tairerne  valgte.  Ved  Indtrædelsen  i  Selskabet  var  der  fore- 
skrevet særlige  Formaliteter  og  Edsaflæggelser,  som  forpligtede 
de  underordnede  Medlemmer  til  blind  Lydighed  under  Trusel 
med  Tvang,  Dolk  og  Gift.  Foreninger  af  denne  Art  laae 
ligesom  i  Luften.  Saaledes  var  samtidigt  et  andet  Selskab 
«de  russiske  Riddere«  i  Begreb  med  at  stiftes.  Deeltagerne 
sluttede  sig  dog  til  den  første  Forening,  som  stadig  optog 
nye  Medlemmer,  deriblandt  endog  en  General,  Michail  von 
"Wisin.  Selskabet  undergik  nogen  Forandring;  man  strøg  de 
phantastiske  Paragrapher  om  Edsaflæggelse,  blind  Lydighed, 
Tvang,  Gift  og  Dolk;  det  blev  kaldet:  « Forening  for  det 
off"entlige  Vel«,  og  Medlemmerne  deel  tes  i  fire  Klasser.  Den 
første  Klasse  skulde  hemmeligt  have  Opsyn  med  Rigets  samt- 
lige Velgjørenhedsanstalter,  den  anden  skulde  sørge  for  den 
aandelige  og  sædelige  Opdragelse,  ved  sit  Exempel  medvirke 
til  Ungdommens  Underviisning  og  virke  paa  den  ved  Foredrag 
og  Skrifter.  Den  tredie  Klasse  skulde  have  Opsyn  med 
Retspleien,  medens  den  fjerde  Klasse  særligt  skulde  beskjæftige 
sig  med  den  politiske  -Økonomi,  søge  Midler  til  at  forøge 
Nationalrigdommen,  hæve  Folkeindustrien  og  Crediten,  agitere 
mod  Monopoler  o.  s.  v. 

Selskabets  Stiftere  og  første  Medlemmer  dannede  Central- 
foreningen. En  Præsident,  som  førte  Titlen  ('Forbundets  Over- 
hoved«, og  fire  Medlemmer  bleve  valgte  blandt  Centralfor- 

eningen.  De  dannede  Centralraadet  og  havde  den  udøvende 
Magt.  Centralraadet  og  Centralforeningen  udgjorde  tilsammen 
Centraldirectionen  og  havde  den  øverste  lovgivende  og  døm- 
mende Magt.  Selskabets  Anliggender  bleve  afgjorte  ved 
Stemmefleerhed;  ved  Indtrædelsen  maatte  de  nye  Medlemmer 
afgive  en  skriftlig  Forpligtelse ,  som  dog  dem  uafvidende 
blev  brændt.  Enhver  kunde  frit  udtræde  mod  den  Forplig- 
telse at  holde  Alt  hemmeligt.  Den  første  Deel  af  Selskabets 
Love  blev  efter  Bindets  Farve  kaldet  den  grønne  Bog.  Den 
anden  Deel  var  forfattet  af  Fyrst  Trubetzkoy,  men  blev  for- 
kastet af  Centraldirectionen  og  1822  brændt  mellem  andre  af 
Oberst  Alexander  Murawjews  Papirer.  Selskabet  bestod  af 
flere  Directioner,  saaledes  to  i  Moskau  og  to  i  St.  Petersborg; 
af  Directionerne  i  Syden  maa  især  mærkes  den  i  Tultschin; 
den  blev  nemlig  ledet  af  Oberst  Paul  Pestel,  den  Mand,  der 
kan  betragtes  som  Lederen  af  den  hele  senere  Bevægelse. 

Pestel  var  en  Søn  af  den  sibiriske  Generalgouverneur 
Pestel,  som  1822  blev  anklaget  for  Underslæb,  afsat  fra 
sit  Embede  og  senere  levede  i  trange  Kaar.  Han  var 
først  Officeer  i  Keisergarden  og  Adj  utant  hos  Grev  Witt- 
genstein -  Berleburg ,  den  commanderende  General  for  den 
anden  Armee  i  Syden ;  senere  blev  han  Oberst  for  In- 
fanteriregimentet Wjåtka.  Den  store  Undersøgelsescommis- 
sion  søgte  naturligviis  senere  at  fremstille  ham  i  det  sor- 
teste Lys.  Han  pønsede  paa  at  tilintetgjøre  den  hele  keiser- 
lige Familie,  hed  det;  han  var  en  Socialist,  der  tænkte  paa 
ved  en  Agerlov  at  give  Bønderne  Jordeiendomme.  Efter  sine 
egne  Bekjendelser  ønskede  han  at  blive  Ruslands  Washington, 
og  han  bøiede  sig  kun  nødigt  for  sine  Venners  constitutionelle 
Planer.  Efter  alle  sine  nærmere  Omgangsfællers  eenstemmige 
Mening  var  han  en  Mand  af  stor  Aand  og  Begavelse,  med 
en  Jerncharakteer  og  en  urokkelig  Overbeviisning  om  sine 
Hensigters  Reenhed  og  Nytte  for  Fædrelandet.  Det  var  ved 
disse  Egenskaber,  at  han  beherskede  alle  sine  Omgivelser  og 
senere  holdt  Liv  i  den  hensygnende  Bevægelse. 

I  den  ældre  Forenings  Forsamlinger  forhandlede  man  kun 
om  constitutionelle  Regjeringsformer  og  monarkiske  Indret- 
ninger, skjøndt  den  republikansksindede  Pestel,  som  ovenfor  an- 
givet, hørte  til  dets  Stiftere.  Det  var  et  andet,  noget  senere 
tiltraadt  Medlem,  Nowikow,  som  i  den  udvidede  Forening  for 
«det  offentlige  Vel»  først  fremsatte  Forslaget  om  at  grund- 
lægge en  Republik  og  samtidigt  meddeelte  et  Udkast  til  en 
saadan  Forfatning.  Paa  en  Forsamling  af  Centraldirectionen 
udtalte  Pestel  dernæst,  at  han  blandt  alle  Regjeringsformer 
gav  Republikken  Fortrinet.  I  den  derpaa  følgende  Discusion 
skal  der  efter  de  fleste  Tilstedeværendes  Paastand  ikke  være 
bleven  taget  nogen  endelig  Beslutning;  men  senere  blev  dog 
den  republikanske  Regjeringsform  antaget.  I  Beretningen  om 
Undersøgelsescommissionens  Virksomhed*)  vil  man  ogsaa  finde 
fremsat  den  Paastand,  at  der  i  denne  Forsamling  blev  dis- 
cuteret  om  Keisermord,  og  Beretningen  vil  heraf  forklare  de 
strenge  Straffedomme,  som  senere  fældedes  over  Deeltagerne; 
men  disse  Beskyldninger  ere  aldeles  ugrundede. 

Der  blev  stadigt  optaget  nye  Medlemmer  i  Selskabet; 
men  flere  af  Stifterne  begyndte  efterhaanden  at  tvivle  om 
Udførligheden  af  deres  Planer  og  afbrøde  deres  Forbindelse 
med  det  hemmelige  Selskab;  iblandt  disse  var  endog  en  af 
de  første  Stiftere,  Oberst  Alexander  Murawjew.  Uagtet  han 
ikke  senere  deeltog  i  de  hemmelige  Selskaber  eller  i  Oprørs- 
forsøget, og  hans  Forbrydelse  altsaa  kun  kunde  siges  at  have 
været  Deeltagelse  i  det  hemmelige  Selskab,  blev  han  dog  i 
1825  dømt  til  sex  Aars  Tvangsarbeide  og  derpaa  forviist  til 
Sibirien,  en  Dom,  som  Keiser  Nicolaus  formildede  til  Forviisning 
uden  Fortabelse  af  Rang  eller  Adel.  Der  indtraadte  efter- 
haanden ogsaa  flere  Menings forskjelligheder,  og  Pestel  fore- 
slog derfor  at  sammenkalde  et  Udvalg  fra  alle  Foreningens  for- 
skjelligeDirectioner;  disse  Udvalgte  skulde  træff'e  en  Afgj øreise 
om  Selskabets  Fremtid.      Denne  Forsamling  kom  da  ogsaa 


*)  Rapport  dn  comité  d'enqnéte.     Paris.    1827. 

virkelig  sammen  i  Moskau  i  Begyndelsen  af  1821.  Forhand- 
lingerne opklarede  imidlertid  saa  tydeligt  den  store  Menings- 
forskjel,  at  flere  Medlemmer  skriftlig  udmeldte  sig,  og  da 
Møderne  desuden  ikke  godt  længere  kunde  fortsættes  uden 
at  tildrage  sig  Politiets  Opmærksomhed,  udtalte  Udvalgets 
Formand,  Nicolay  Turgenjew  i  dets  Navn,  at  "Foreningen 
for  det  offentlige  Vel«  var  opløst.  I  St.  Petersborg  blev 
Selskabet  i  Virkeligheden  ogsaa  opløst;  men  Oberst  Pestel 
og  hans  tro  Ven  og  Beundrer,  General  -  Intendant  Jusch- 
newsky*),  erklærede  strax  ikke  at  ville  anerkjende  Foreningens 
Opløsning.  Deres  Plan  var  at  fjerne  alle  Vankelmodige  og 
Frygtsomme  ved  at  henvise  til  det  Farefulde  ved  Foretagendet, 
medens  de  vilde  gaae  bestemt  og  hensynsløst  frem  med  de 
Modige.  I  en  Forsamling  af  Directoriet  i  Tultschin  holdt 
Juschnewsky  ogsaa  en  Tale,  der  tilsigtede  at  bortskræmme 
de  Frygtsomme,  men  Talen  havde  en  ganske  uventet  Virk- 
ning. Der  udtraadte  ikke  blot  intet  Medlem,  men  Medlem- 
mernes Virksomhed  voxede  netop  fra  den  Tid.  De  ældre  af 
Pestel  forfattede  Statuter  med  deres  strenge  og  hemmelig- 
hedsfulde Forskrifter  traadte  atter  i  Kraft.  Medlemmerne 
deeltes  atter  i  tre  Klasser:  Brødre,  Mænd  og  Bojarer.  Til 
Selskabets  Ledere  valgtes  Pestel,  Juschnewsky  og  senere  til- 
lige Oberst  Murawjew-Apostol. 

Det  hemmelige  Selskab  i  Tultschin  antog  nu  Navnet 
"Sydens  Selskab"  og  udfoldede  en  usædvanlig  Virksomhed  og 
stor  Kraft.  I  Aaret  1823  kom  Medlemmerne  af  dets  Afde- 
linger sammen  i  Kiew,    hvor  man  vedtog  den  af  Pestel  for- 


*)  Han  blev  senere  dømt  til  Døden,  men  benaadet  med  livsvarigt  Tvangs- 
arbeide.  Han  levede  i  otte  Aar  i  meget  tarvelige  Kaar  i  Sibirien, 
da  hans  Formue  blev  beslaglagt,  til  Revisionen  af  hans  Intendan- 
turregnskaber blev  fuldendt.  Til  stor  Glæde  for  den  gamle,  grund- 
hæderlige  Mand  kom  Revisionen  dog  sluttelig  til  det  Resultat,  at 
hans  Bestyrelse  ikke  blot  ikke  havde  paaført  Staten  noget  Tab 
men  endog  ved  forstandige  og  hensigtsmæssige  Forholdsregler  skaffet 
den  betydelige  Fordele.     Han  døde  1839  i  Nærheden  af  Irkutsk. 

fattede  Lovbog.  Med  Hensyn  til  Keisermord  var  der  deelte 
Meninger.  løvrigt  var  det  allerede  i  Efteraaret  1823  Meningen 
at  prøve  et  Oprør  under  den  store  Maneuvre  ved  Leiren  i 
Egnen  om  Minsk.  Planen  maatte  imidlertid  opgives,  da 
Maneuvren  blev  udsat.  I  April  1824  vilde  man  under  en 
keiserlig  Revue  paany  slaae  løs.  Man  vilde  fra  Leiren  rykke 
frem  mod  Kiew  og  Moskau;  fra  denne  By  skulde  derpaa 
Murawjew-Apostol  rykke  frem  mod  St.  Petersborg.  Heller  ikke 
ved  denne  Revue  gik  det  imidlertid  efter  ønske,  og  ogsaa  denne 
Plan  blev  altsaa  til  Intet.  Naar  man  vil  spørge,  om  de  Sam- 
mensvorne havde  nogen  rimelig  Udsigt  til  et  heldigt  Udfald,  kan 
dette  næppe  ganske  benegtes,  naar  man  erindrer  de  russiske 
Soldaters  blinde  Lydighed  mod  deres  Officerer  og  erfarer,  at 
der  blandt  de  37  Personer  fra  « Sydens  Selskab«  som  senere 
bleve  dømte,  fandtes  en  General,  fem  Oberster,  der  hver 
commanderede  sit  Infanteri-Regiment,  flere  Oberstlieutnanter, 
Majorer  og  Capitainer,  to  commanderende  Kavallerioberster  og 
en  Batterichef  foruden  flere  Oberster  i  Generalstaben.  Ogsaa 
alle  de  øvrige  Domfældte  vare  paa  en  enkelt  Undtagelse  nær 
Officerer,  de  fleste  i  activ  Tjeneste;  kun  tre  afskedigede 
Oberster  findes  opførte  paa  Listen  over  de  Domfældte. 

I  St.  Petersborg  blev  det  hemmelige  Selskab  først  reor- 
ganiseret mod  Slutningen  af  Aaret  1822,  da  Gardecorpset 
vendte  tilbage  fra  Litthauen.  Det  kaldte  sig  nu  « Nordens 
Forbund«  og  deeltes  i  to  Afdelinger,  de  »Overbeviste«  og 
»Tilhængerne«.  Kun  de  Overbeviste  valgte  Medlemmerne  af 
Directoriet,  og  kun  dette  alene  kjendte  Midlerne  til  at  opnaae 
de  tilsigtede  -Øiemed  og  Tidspunktet,  da  man  vilde  forsøge 
paa  Udførelsen.  Selskabets  Overhoveder  vare  Capitain  i  Gene- 
ralstaben Nikita  Murawjew,  Lieutenant  i  det  finske  Livgarde- 
Regiment  Fyrst  Obolensky,  og  Conrad  Ryléjew,  som  tid- 
ligere havde  været  Underlieutenant  ved  det  ridende  Garde- 
Artilleri,  men  nu  var  Secretair  i  det  russisk  -  amerikanske 
Handelscompagni.  Af  disse  tre  Mænd  bleve  de  to  første  1826 
dømte  til  at  halshugges,  hvilken  Dom  for  Murawjews  Ved- 

kommende  blev  formildet  til  tyveaarigt  og  for  Obolensky  til 
livsvarigt  Tvangsarbeide.  Kyléjew  var  en  ædel,  begeistret  og 
poetisk  Natur.  I  sine  Fritimer  fungerede  han  som  Advocat 
og  Klager  for  Fattige  og  Undertrykte,  der  hyppigt  overfyldte 
hans  Forværelser.  Han  var  Sjælen  i  det  senere  ulykkelige 
Oprør,  skjøndt  han  forudsaae  det  uheldige  Udfald.  Han  vilde 
imidlertid  frivilligt  opoffre  sig,  da  han  var  overbeviist  om,  at 
hans  Exempel  vilde  finde  Efterfølgere,  naar  Begyndelsen  blot 
blev  gjort.  Han  tog  ogsaa,  saa  vidt  muligt,  al  Skylden  paa 
sig,  bad  personlig  Keiseren  og  Commissionen  om  ikke  at 
skaane  ham,  men  blot  lindre  hans  mindre  skyldige  Kamme- 
raters Skjæbne.  Den  første  Deel  af  hans  -Ønske  blev  villig 
opfyldt;  han  blev  dømt  til  Partering,  en  Straf,  som  ved  Kei- 
serens Naade  formildedes  til  Hængning. 

Der  opstod  efterhaanden  en  vis  Spænding  mellem  For- 
eningen i  Syden  og  Norden.  Baade  Førerne  i  St.  Petersborg 
og  Moskau  synes  at  have  næret  en  vis  Frygt  for  Pestels  Alt 
overveiende  Indflydelse  og  Kraft;  men  »Nordens  Forbund« 
vedblev  dog  at  bestaae,  og  i  Aaret  1824  kom  Pestel  til  St. 
Petersborg.  Han  beklagede  sig  bittert  over  den  nordlige 
Forenings  Uvirksomhed,  over  Mangel  paa  Enighed  og  Uover- 
eensstemmelsen  i  de  to  Foreningers  Love.  Han  fremsatte 
det  Forslag  at  sammensmelte  de  to  Foreninger,  at  vælge 
fælles  Ledere  og  Formænd  og  at  afgjøre  alle  Foreningsanlig- 
gender  efter  Stemmefleerhed.  Disse  Forslag  bleve  antagne, 
skjøndt  der  dog  vedblev  at  herske  nogen  Meningsforskjel 
mellem  de  to  Foreningers  Førere*). 


*)  Gervinus  søger  i  sit  ovenfor  anførte  Værk  p.  154 — 60  at  godtgjøre, 
at  der  ingen  hemmelige  Foreninger  mere  bestod,  i  det  Mindste  ikke 
i  St.  Petersborg.  Han  støtter  sig  især  paa  Statsraad  Turgenjews 
Vidnesbyrd ;  men  denne  taler  nærmest  om  den  ældre  Forening,  som 
jo  ogsaa  blev  opløst  1821.  Forøvrigt  hævder  St.Petersborger-Commis- 
sionen  bestemt  Foreningens  Existens  og  stemmer  paa  dette  Punkt 
overeens  med  de  Sammensvornes  egne  Angivelser.  Ovenstaaende 
Fremstilling  støtter  sig  i  det  Væsentlige  paa  de  Meddelelser,  som  findes 

Et  meget  vigtigt  Spargsmaal,  som  maatte  beskjæftige 
Pestel,  var  det  polske  og  panslaviske.  Russerne  og  Polak- 
kerne ere  forskjellige  i  Sprog,  Tro  og  Historie,  og  den  Tid 
ligger  endnu  fjern,  da  de  to  Nationer  ville  kunne  sammensmeltes. 
Pestels  Plan,  som  findes  fremstillet  i  hans  Lovbog,  gik  ud 
paa,  at  Polen  skulde  constitueres  som  særlig  Stat,  men  skilles 
fra  Litthauen  og  Ukraine;  disse  Provindser  skulde  derimod 
tilligemed  -Østerseprovindserne ,  Finland  og  Rusland  samles 
til  en  Forbundsstat  efter  de  nordamerikanske  Fristaters  Møn- 
ster. De  skulde  beholde  deres  indre  Selvstændighed,  men 
de  militaire  og  udenrigske  Anliggender  skulde  staae  under 
en  Centralregjering.  I  Aaret  1825  satte  Sydens  For- 
bund sig  i  Forbindelse  med  et  andet  Selskab,  «de  forenede 
Slaver«,  og  indledede  Underhandlinger  med  det « polske  patrio- 
tiske Selskab"  i  Warschau.  Det  førstnævnte  Selskab  var 
stiftet  i  1823  af  to  Artilleriofficerer,  Brødrene  Borissow,  og 
tilsigtede  alle  slaviske  Stammers  Forening  i  en  republikansk 
Forbundsstat.  Da  man  gjorde  dette  Selskab  bekjendt  med 
Pestels  Forfatningsplaner,  aflagde  Medlemmerne  heitideligt 
Eed  paa  samme.  Den  keiserlige  Undersøgelsescommission 
søger  at  fremstille  disse  forenede  Slaver  som  grusomme, 
blodtørstige  Cannibaler,  der  kun  tænkte  paa  en  radical  Om- 
væltning og  paa  Keisermord.    Der  er  intet  Sandt  heri;  da  man 


i  det  citerede  Skrift :  Memoiren  eiries  russischen  Dekabristen.  For- 
fatteren til  samme  var  baade  Medlem  at  det  hemmelige  Selskab  og 
activ  Deeltager  i  Oprøret,  og  der  er  ingensomhelst  Grund  til  ikke 
at  fæste  Lid  til  hans  Fremstilling,  som  er  nedskreven  paa  et  Tids- 
punkt, da  Ingen  mere  vilde  gjøre  noget  Ansvar  gjældende,  da  de 
fleste  Dommere  alt  vare  afdøde,  og  kun  fjorten  Domfældte  endnu 
vare  i  Live.  Naar  Gervinus  paa  det  anførte  Sted  ogsaa  vil 
gjøre  gjældende,  at  Sydens  Selskab  ikke  existerede,  og  beraaber 
sig  paa  Pestels  Udsagn  til  Turgenjew  om,  at  det  kun  bestod  af  en 
fem,  sex  Personer,  er  denne  Paastand  aldeles  uholdbar.  Om  dette 
Selskabs  uafbrudte  Existens  kan  der  aldeles  ikke  reises  nogen 
Tvivl;  Turgenjew  tilsigtede  ganske  naturligt  at  gjøre  Sammen- 
sværgelsens Omfang  saa  ringe  som  muligt  og  vilde  ikke  ved  sine 
Udsagn  forøge  nogen  Anklagets  Strafifeskyld. 

saaledes  gjorde  denne  Forening  bekjendt  med  Planerne  om  at 
myrde  Keiser  Alexander,  udbrød  Medlemmerne  eenstemmigt: 
« Det  er  mod  Gud  og  Eeligionen».  Omtrent  hele  dette  Selskab 
blev  senere  domfældt.  Det  talte  sex  og  tredive  Medlemmer; 
af  dem  bleve  otte  og  tyve  domfældte,  og  et  Medlem  dræbte 
sig  selv.  En  saa  stor  Strenghed  synes  ligesom  Beretningens 
Ord  at  vise,  at  man  har  havt  falske  og  overdrevne  Beret- 
ninger om  det. 

Baade  de  polske  og  de  russiske  hemmelige  Selskaber 
havde  anstillet  Efterforskninger  for  at  komme  paa  Spor  efter 
hverandre.  Forbindelserne  bleve  indledede  i  1825  ved  en 
Sammenkomst  i  Kiew  mellem  Pestel  og  den  unge  polske 
Fyrst  Anton  Jablonowsky,  som  var  forsynet  med  en  Instruc- 
tion fra  den  patriotiske  Forening  i  Warschau.  Pestel  for- 
klarede naie  sin  Forenings  øiemed;  han  maatte  nødvendigviis 
kjende  Polakkernes  Hensigter  og  Stilling  til  hans  Planer. 
Der  gaves  ingen  Mellemvei;  enten  maatte  Polen  erklære  sig 
for  eller  mod  den  russiske  Kevolution.  «Vi  kunne  tilkæmpe 
os  vor  Frihed  uden  Eders  Bistand,  mennaarlnu  forsømme  at 
gribe  den  Haand,  som  rækkes  Eder  til  en  Overeenskomst,  miste 
1  ethvert  Haab  om  nogensinde  igjen  at  kunne  constituere  Eder 
som  selvstændig  Nation«,  saaledes  lede  Pestels  egne,  næsten 
prophetiske  Ord.  Den  kloge,  vidtskuende  Russers  praktiske 
Planer  mødte  imidlertid  kun  Vanskeligheder,  Mistro  og  halv 
Imødekommen  hos  den  aristokratiske,  i  national  og  politisk  Hen- 
seende indskrænkede  Polak.  Med  Hensyn  til  den  republikanske 
Forfatning,  som  Pestel  ivrigt  forsvarede,  erklærede  Fyrst  Jablo- 
nowsky at  det  polske  Selskab  endnu  ikke  havde  truffet  nogen 
Afgjørelse  i  saa  Henseende,  men  selv  var  han  personligt  stemt  for 
den  constitutionel  -  monarkiske  Regjeringsform;  Spørgsmaalet 
vedkom  iøvrigt  kun  hans  polske  Landsmænd,  og  han  maatte 
principielt  modsætte  sig  enhver  Indblanding  af  de  russiske 
Sammensvorne  i  denne  Sag.  Med  Hensyn  til  de  nationale 
Grændser  erklærede  Fyrsten ,  at  det  patriotiske  Selskabs 
Hovedøiemed   var  Polens  Gjenoprettelbo   med   de  Grændser, 

som  Landet  havde  havt  før  Delingen  1793.  Pestels  Optræden 
ligeover  for  Fyrsten  var  i  begge  Henseender  ganske  den  kloge 
Politikers,  der  overseer  de  mindre  Uovereensstemmelser,  men 
holder  sig  til  Hovedsagen.  Det  nationale  Sporgsmaal  burde  efter 
hans  Opfattelse  ikke  volde  nogen  Vanskelighed;  det  burde  i 
sidste  Instans  overlades  til  den  litthauiske  Befolknings  egen  frie 
Afgjorelse,  om  den  vilde  slutte  sig  til  Polen  eller  til  Rusland. 
Ogsaa  Forfatningsspørgsmaalet  lod  han  staae  aabent,  og  spurgte 
endnu  kun,  hvad  Polakkerne  vilde  foretage  sig  med  den  i 
Warschau  residerende  Storfyrste  Constantin.  Jablonowsky 
lovede  kun,  at  intetsomhelst  Løfte  fra  Storfyrstens  Side  skulde 
standse  Sammensværgelsen.  Sammenkomsten  endte  uden 
positivt  Resultat ;  Pestel  erklærede,  at  han  følte  sig  skuffet  i  sine 
Forventninger.  Det  blev  dog  bestemt,  at  Forhandlingerne 
skulde  fortsættes,  og  en  ny  Sammenkomst  skulde  finde  Sted 
i  Kiew  det  næste  Aar  (1826). 

I  Aaret  1826  vilde  man  endelig  foretage  det  afgjørende 
Skridt.  Denne  Beslutning  havde  man  taget  ved  Overeenskomsten 
med  de  forenede  Slaver;  men  den  nærmere  Drøftelse  hvilede 
endnu  aldeles  uafgjort  hen,  da  Keiser  Alexander  i  September 
1825  fulgte  sin  syge  Gemalinde  til  hendes  Vinterophold  i 
Taganrog.  Opfyldt  med  dunkle,  uhyggelige  Anelser  tiltraadte 
han  denne  Reise;  sørgelige  Tildragelser  og  onde  Varsler  ned- 
trykte ham;  legemlige  Lidelser  plagede  ham;  men  meest 
pinte  det  ham  dog,  at  Revolutionens  Spøgelse,  som  han 
overalt  havde  søgt  at  nedmane,  nu  atter  truende  skulde  reise 
sig  paa  hans  Vei.  Allerede  før  sin  Afreise  fik  han  Angi- 
velser om,  at  der  i  hans  egen  Hær  fandtes  Sammensværgelser, 
som  truede  hans  Regjering  og  Liv.  Ved  sin  Ankomst  til 
Taganrog  fik  han  endnu  mere  foruroligende  detaillerede  Op- 
lysninger, som  maatte  tvinge  ham  til  kraftige  Forholdsregler. 
I  en  lidende  Sindstilstand  kom  han  tilbage  fra  en  Udflugt  til 
Krim,  og  blev  angreben  af  Galdefeber,  som  ved  Vintertid  pleier 
at  hjemsøge  Egnen  om  det  asowske  Hav.     I  sin  overtroiske 

Stemning  afviste  han  al  Lægebistand  og  døde  pludselig  den 
første  December. 

De  Sammensvorne  havde  under  hans  Reise  begyndt  at 
fatte  Mistanke  om,  at  deres  Planer  maatte  være  blevne  for- 
raadte  for  Regjeringen.  En  Oberst,  som  hørte  til  deres  For- 
bund, blev  saaledes  pludselig  afskediget.  Man  maatte  beslutte 
sig  til  at  lade  Oprøret  bryde  løs  før  den  berammede  Tid  og 
uden  nogen  nøie  Aftale  eller  fast  Plan.  Keiserens  pludselige 
Død  forandrede  nu  Sagernes  Tilstand,  og  den  Mellemregjering 
paa  over  tre  Uger,  som  indtraadte,  gav  dem  atter  Udsigt 
til  et  heldigt  Udfald. 

II. 

Mellemregjeringen. 

Ingen  af  den  i  Aaret  1801  myrdede  Keiser  Pauls  fire 
Sønner  synes  at  have  næret  nogen  stærk  Tilbøielighed  til  at 
bestige  hans  Throne.  Alexander  havde  allerede  i  sin  Ungdom 
af  og  til  i  sine  mørke  Øieblikke  dvælet  ved  Tanken  om  at 
frasige  sig  Thronen,  og  i  hans  sidste  Levetid  vare  disse  Tan- 
ker paany  dukkede  op  hos  ham.  Hans  ældste  Broder,  den 
retmæssige  Thronfølger,  Storfyrst  Constantin,  havde  en  endnu 
større  og  mere  afgjort  Utilbøielighed  til  at  bestige  Thronen. 
Denne  Fyrste  lignede  i  mange  Henseender  sin  ulykkelige 
Fader.  Han  besad  den  samme  rasende  Hidsighed,  samme 
Sjælshaardhed  og  samme  Særheder,  men  ikke  Faderens  Aand 
eller  Kundskaber;  han  var  en  Blanding  af  de  meest  mod- 
sigende Egenskaber.  Han  kunde  drive  Gjæk  med  sine  Sol- 
dater og  Recruter,  medens  han  paa  samme  Tid  plagede  dem 
med  sin  paa  een  Gang  barnagtige  og  barbariske  Støvlet- 
tjeneste.  Snart  kunde  han  vække  Beundring  ved  sine  Vittig- 
heder, som  vidnede  om  høi  Grad  af  Forstand  og  Menneske- 
kundskab, snart  Forundring  ved  sin  Aandsfraværelse  og  sine 
indskrænkede  Evner.  Man  kan  derfor  vel  forstaae,  at  hans 
Familie  med  Uro  imødesaae  den  Tid,  da  han  skulde  bestige 

Thronen;    den  frygtede,    at   samme   Skjæbne   skulde  ramme 
Sønnen    som  Faderen.     Heller   ikke   Constantin    var   fri   for 
lignende  mørke  Tanker.       Mere  end  een  Gang  yttrede  han 
Frygt  for  at  komme  til  at  miste  sit  Liv  ved  Strikken;  han 
havde,  som  han  ret  vittigt  udtrykte  sig,  en  altfor  kilden  Hals 
til  at  due  til  russisk  Keiser.    Hans  egen  Utilbøielighed  mødtes 
saaledes  i  Enighed  med  hans  Families  Planer.      Han  havde 
i  Aaret  1820  ladet  sig  skille  fra  sin  første  Hustru,  en  coburgsk 
Prindsesse,  og  som  Paaskud  til   at   fjerne  ham  fra  Thronen 
greb  man  hans  morganatiske  Ægteskab  med  den  polske  Grev- 
inde Johanna  Grudzinska,  der  af  sin  Svoger  Alexander  blev 
ophøiet  til  Fyrstinde  Lowitz.     En  keiserlig  Ukas   udelukkede 
udtrykkelig  Børn  af  et  ujevnbyrdigt  Ægteskab  fra  Thronfølgen, 
og  i  et  Brev  af  26de  Januar  1822   til  sin  Broder,  Keiseren, 
gav   Constantin    et   bestemt   og   uigjenkaldeligt   Afkald   paa 
Thronen    til  Fordeel   for  sin   Broder  Nicolaus.    Dette  mær- 
kelige Skridt   var   imidlertid  hverken  bekjendt  i  den  keiser- 
lige Familie  eller  blandt  Folket.      Keiser  Alexander  tøvede 
paa  sin  sædvanlige  ubestemte  Maade  mere  end  eet  Aar,   før 
han  meddeelte  sin  Broders  private  Brev  i  et  officielt  Docu- 
ment.    Først  i  Sommeren   1823  lod  han   et  saadant  affatte 
af  Erkebiskop  Philaret   og   gjemme  i  Domkirken  i  Moskau. 
Da  Erkebispen  gjorde  ham  opmærksom  paa  Sagens  Vigtighed 
og  det  Betænkelige  ved  at  holde  den  saa  fuldstændig  hem- 
melig, tillod  Czaren,  at  der  paa  tre  Steder  blev  nedlagt  Copier 
af  det  vigtige  Actstykke,  nemlig  i  Senatet,  i  Bigsraadet  og  i 
Synoden;  men  Alt  skeete  med  en  saa  dyb  Hemmelighedsfuld- 
hed, at  hverken  Moskaus  Gouverneur  eller   Constantin  selv, 
ja  ikke  engang  den  udvalgte  Storfyrst- Thronfølger  fik  Noget 
at  vide  derom;  Nicolaus  blev  kun  leilighedsviis  af  sin  Moder 
underrettet    om    sin  Broder  Constantins,    i  sig  selv   retslig 
ugyldige,  Familiebrev.    Engang  tidligere,  i  1819,  slog  Alex- 
ander i  en  Samtales  Løb  paa,    at   hans  yngre  Broder  vilde 
følge  ham  i  Regjeringen;    men  Nicolaus,   som  var  opdraget 
til  Militair  og  hidtil  slet  ikke  havde  tænkt  paa  Kegjeringen, 

blev  snarere  bestyrtet  end  glad  over  denne  Underretning;  thi 
han  troede  ikke  at  være  denne  store  Opgave  voxen.  Ved  disse 
Antydninger  var  det  senere  blevet.  Denne  Uklarhed  tiltalte 
ret  Alexanders  Sind.  Da  Fyrst  Galitzin  frimodigt  gjorde  ham 
Forestillinger  mod  at  raade  saaledes  over  et  Verdensriges 
Skjæbne,  svarede  Czaren:  «Lados  overlade  det  til  Guds 
Forsyn;  han  vil  bedre  vide  at  styre  Begivenhedernes  Gang 
end  vi  svage  Dødelige«. 

Da  Alexander  døde  i  Taganrog,  havde  Ingen  i  hans  hele 
Følge  nogen  Anelse  om  Constantins  Thron frasigelse,  og  det 
viste  sig  snart,  hvilken  Forvirring  den  afdøde  Keisers  slet 
anbragte  Tillid  til  Guds  Førelse  vilde  fremkalde.  Næppe  var 
Sørgebudskabet  kommet  tilWarschau,  før  Constantin  skyndte 
sig  med  at  hylde  Keiser  Nicolaus,  og  afsendte  sin  Broder 
Michael  til  St.  Petersborg  med  Breve  baade  til  Moderen 
og  til  Nicolaus;  i  disse  Breve  bekræftede  han  paany  sin 
Thronfrasigelse.  I  Vinterpaladset  i  St.  Petersborg  holdt  man 
den  niende  December  netop  en  Takkegudstjeneste  for  Alex- 
anders formentlige  Helbredelse,  da  Budskabet  om  hans  Død 
ankom.  Efterretningen  var  naaet  to  Dage  senere  til  St. 
Petersborg  end  til  Warschau,  men  i  Hovedstaden  var  man 
naturligviis  endnu  aldeles  ukjendt  med  Constantins  fornyede 
Afkald.  Storfyrst  Nicolaus  besluttede  sig  strax  til  at  aflægge 
Eed  til  Storfyrst  Constantin  i  Warschau,  og  han  modtog  selv 
Eedsaflæggelsen  af  de  indre  Slotsvagter  for  sin  fraværende 
Broder.  Fyrst  Galitzin  og  General  Grev  Miloradowitsch,  der 
Begge  kjendte  Alexanders  Testamente,  søgte  forgjeves  at  af- 
holde Nicolaus  fra  denne  HandUng.  Han  betragtede  sin 
Broders  Thronfrasigelse  som  en  reen  Privatsag.  Fyrst  Ga- 
litzin begav  sig  nu  til  Kigsraadet.  Dettes  Medlemmer  vidste 
allerede  fra  1823,  at  Alexanders  Testamente  blev  opbevaret  i 
Kaadets  Archiv.  Testamentet  havde  Keiserens  egenhændige 
Paaskrift:  «At  forvare  til  det  bliver  fordret  udleveret,  men  i 
Tilfælde  af  min  Død  at  bryde  før  enhver  anden  Handling«. 
Kaadets  Medlemmer,  der,  som  det  hed  sig,  «ikke  vare  andet 

end  Keiserens  Kaad»,  vilde  ikke  saaledes  paa  egen  Haand 
oifentliggjøre  det  og  paatage  sig  Ansvaret  for  en  saa  stor 
Statshandling.  Den  i  Senatet  liggende  Afskrift  lod  Justits- 
ministeren ligeledes  ligge  uaabnet,  og  det  blev  forbudt  Erke- 
biskopen  at  aabne  den  i  Synoden  opbevarede  Copi.  Selv  da 
Nicolaus  af  Rigsraadets  Medlemmer  blev  underrettet  om  den 
høitidelige  og  lovformelige  Thronfrasigelse  og  Alexanders 
Testamente,  blev  han  ved  sit  Forsæt:  "Den,  som  ikke  lyder 
mig  og  hylder  min  ældre  Broder,  er  min  og  Fædrelandets 
Fjende«,  erklærede  han  bestemt,  og  selve  Rigsraadets  Med- 
lemmer lode  sig  bevæge  til  at  aflægge  Constantin  Eden. 
Heller  ikke  i  Moskau  vovede  Erkebiskoppen  at  gjore  sin  Pligt, 
men  ventede  ængstelig  paa  Efterretningerne  fra  St.  Peters- 
borg. Den  ellevte  fik  han  blot  en  mundtlig  Ordre  om  at 
aflægge  Eden  til  Keiser  Constantin  uden  at  aabne  Original- 
documentet,  og  han  lystrede  uden  Indvending. 

Eden  blev  saaledes  overalt  i  hele  Riget  uden  nogen 
Modstand  aflagt  til  Keiser  Constantin;  men  Efterretningen 
om  Alexanders  Testamente  udbredte  sig  efterhaanden ;  alle- 
haande  falske  Rygter,  Formodninger  og  Forventninger  duk- 
kede lidt  efter  lidt  op;  en  usikker  Ængstelse  greb  Alle.  I 
St.  Petersborg  ledede  Nicolaus  stadigt  kun  midlertidigt  Re- 
gjeringen.  Han  var  nødt  til  at  aabne  alle  «til  Keiseren* 
indlobende  Papirer;  fra  Warschau  hørte  man  slet  Intet. 
Snart  derpaa  ankom  imidlertid  Storfyrst  Michael  med  sine 
Breve,  der  bekræftede  den  tidligere  Thronfrasigelse.  Men 
disse  Breve  vare  kun  private,  ikke  offentlige  Documenter; 
de  vare  desuden  skrevne,  fer  Hyldningen  i  St.  Petersborg  var 
bleven  bekjendt  for  Constantin.  Nicolaus  holdt  derfor  fast 
ved  sin  tidligere  Beslutning.  Hans  Handlemaade  lader  sig 
vanskelig  forklare  af  anden  Grund,  end  at  han  vilde  fore- 
bygge enhver  Anledning  til  Uroligheder  og  Utilfredshed;  han 
var  nemlig,  allerede  før  Efterretningen  om  Alexanders  Død 
ankom,  bekjendt  med  de  hemmelige  Selskabers  Bestaaen  og 
Formaal,  ja  kj endte  endogsaa  Navnene  paa  en  stor  Deel  af 


Militairoprøret  i  St.  Petersborg  1825.  401 

deres  Medlemmer.  Nicolaus  skrev  altsaa  tilbage  til  Constantin, 
at  han  vilde  underkaste  sig  sin  Broders  Villie,  naar  han 
endnu  engang  udtrykkelig  vilde  erklære  sig.  En  Coureer  blev 
sendt  afsted  med  denne  Skrivelse,  og  Storfyrst  Michael  maatte 
atter  paa  Keise.  Han  skulde  i  den  liflandske  Stad  Nennal 
vente  paa  den  nye  Keisers  Ankomst  eller  paa  en  nøie  Efter- 
retning om  hans  Thronfrasigelse. 

Paa  Veien  forfeilede  Michael  et  Bud  fra  Constantin,  som 
paa  Efterretningen  om  den  skeete  Hyldning  overbragte  et 
Svar  af  fjortende  December,  der  bekræftede  Thron frasigelsen. 
Storfyrst  Constantin,  den  i  hele  Eusland  hyldede  Keiser,  blev 
rolig  i  Warschau,  han  modtog  ingen  Lykønskning,  han  brød 
ikke  Seglet  for  nogen  Pakke  fra  Ministrene,  naar  den  keiser- 
lige Titel  var  føiet  til  hans  Navn.  I  St.  Petersborg  besluttede 
man  endnu  at  afvente  Courerens  Tilbagekomst,  De  Papirer, 
som  han  endelig  bragte  med  sig  den  fireogtyvende  December, 
afgjorde  al  Tvivl.  Det  blev  overdraget  Geheimeraad  Speransky 
at  gjøre  Udkast  til  et  Manifest,  som  skulde  offentliggjøres 
den  sexogtyvende  December,  hvorpaa  Eedsaflæggelsen  til  den 
nye  Keiser  skulde  gaae  for  sig. 

Samme  Dag,  som  den  omtalte  Coureer  ankom  fra  War- 
schau, var  der  ogsaa  indtruffet  en  Pakke  fra  Alexanders 
Generaladj utant.  Baron  Diebitsch,  til  Keiseren.  Den  havde 
til  Paaskrift:  «Til  Keiseren  egenhændig!  høist  vigtig!«  og 
indeholdt  de  Angivelser,  som  havde  forbittret  Alexanders 
sidste  Dage,  I  disse  Meddelelser  var  Tultschin  angivet  som 
Hovedsædet  for  Sammensværgelsen ;  i  Hovedstaden  var  Cheva- 
liergarden  betegnet  som'  mistænkelig,  og  nogle  Sammensvorne 
i  St.  Petersborg  vare  navngivne;  de  skulde  være  fraværende 
for  at  holde  en  Sammenkomst  med  Ligesindede,  Angivelsen 
blev  befundet  nøiagtig  i  dette  Punkt,  hvilket  syntes  at  vise, 
at  den  i  det  Hele  var  paalidelig. 

Samme  Dag,  den  fireogtyvende  December,  optraadte  og- 
saa Jakob  Eostofsoff,  en  ung  Adjutant  hos  General  Bystrøm, 
som  Angiver.    Man  fik  vel  ingen  nærmere  Enkeltheder,  men 

erfarede  dog  saameget,  at  der  ogsaa  var  andre  Oprørsksindede 
end  de  af  Diebitsch  nævnte,  og  at  Thronforandringen  skulde 
give  Anledning  til  Oprøret.  Nicolaus  blev  dybt  rystet  over 
de  gjentagne  Angivelser.  I  et  Brev,  der  er  dateret  den  fire- 
ogtyvende December,  skriver  han  saaledes:  « Endnu  holder 
jeg  mig  vel  opreist;  hvad  det  senere  skal  blive  til,  veed  jeg 
ikke.  Jeg  føler  mig  fuldstændig  sønderknust.  Gid  Gud  vilde 
staae  mig  bi  baade  aandeligt  og  legemligt.« 

I  Mellemtiden  havde  de  Sammensvorne  anstrengt  sig  for 
at  benytte  det  gunstige  -Oieblik  til  deres  Planers  Udførelse. 
Allerede  fra  den  niende  December  havde  de  begyndt  at  holde 
forskjellige  Sammenkomster  og  følte  sig  aldeles  ikke  hæmmede 
af  Regjeringen.  Alt,  hvad  denne  foretog  sig,  var  at  lade 
Byens  Gouverneur,  Grev  Miloradowitsch ,  anstille  Efterforsk- 
ninger. Man  havde  røbet  disse  Sammenkomster  for  ham; 
men  den  gamle,  tappre  General  var  en  godmodig,  umistænk- 
som Herre.  Han  svarede  kun:  «Det  er  Narrestreger;  lad  de 
unge  Mennesker  bare  i  Ro  læse  deres  slette  Vers  for  hverandre«. 

Den  fireogtyvende  December  kom  det  til  en  endelig  Af- 
tale hos  Fyrst  Eugéne  Obolensky,  Lieutenant  ved  det  finske 
Livgarderegiment.  De  i  St.  Petersborg  tilstedeværende  Hoved- 
mænd for  Sammensværgelsen  toge  Deel  i  Raadslagningen. 
De  Fleste  vege  rigtignok  tilbage  for  den  meest  yderligtgaaende 
Beslutning:  at  myrde  Keiseren,  og  een  af  de  Vildeste  i  Sammen- 
sværgelsen, en  afskediget  Gardelieutenant,  Michael  Kachowsky, 
udbrød  harmfuld:  «Med  disse  Philanthroper  er  der  intet  Ud- 
komme; man  skal  simpelthen  myrde,  og  kun  det.«  Man 
blev  dog  til  Slutningen  enig  om  at  betroe  Overcommandoen 
over  den  bevæbnede  Magt  til  Fyrst  Trubetzkoy,  Obersten  for 
det  Preobraschenskiske  Livgarderegiment,  saafremt  ingen  mere 
erfaren  Anfører  i  rette  Tid  skulde  indtræffe  fraMoskau.  Det 
var  Sammensværgelsens  Ulykke,  at  dens  Sjæl,  den  mægtige 
Pestel,  netop  skulde  være  fraværende  i  Syden.  Trubetzkoy 
kunde  hverken  i  Kraft  eller  Geniahtet  paa  nogen  Maade 
maal,e  sig  med  ham. 

De  Sammensvornes  Plan  gik  ud  paa  at  samle  saa  mange 
af  de  oprørske  Tropper  som  muligt  paa  Senatspladsen  og, 
under  Paaskud  af  at  forsvare  Constantins  Rettigheder, 
nægte  Nicolaus  Lydighed  og  Eedsaflæggelse.  Hvis  Udfaldet 
blev  heldigt,  skulde  Thronen  erklæres  for  ledig,  og  der  skulde 
indsættes  en  provisorisk  Eegjering  paa  fem  Medlemmer;  i 
samme  skulde  ogsaa  Geheimeraad  Speransky  optages.  Denne 
Mand  havde  i  Alexanders  første  Regjeringsaar  været  en  af 
hans  meest  indflydelsesrige  Raadgivere,  men  var  senere  bleven 
styrtet  og  forviist  fra  Hovedstaden.  Han  gjaldt  for  Liberal. 
Den  provisoriske  Regjering  skulde  ved  Hjælp  af  Rigsraadet  og 
Senatet  styre  Landet,  til  udvalgte  Mænd  fra  hele  Riget  havde 
gjort  Udkastet  til  den  nye  Forfatning.  Man  vidste  vel  ikke 
sikkert,  hvor  mange  Batailloner  eller  Compagnier  man  kunde 
gjøre  Regning  paa,  men  den  Forvirring,  som  den  nye  Eds- 
aflæggelse maatte  fremkalde  hos  den  simple  Mand,  turde  man 
ikke  lade  ubenyttet.  Hvis  man  kunde  raade  over  et  tilstræk- 
keligt Antal  Tropper,  skulde  Vinterpaladset,  de  vigtigste  Re- 
gjeringslocaler,  Banken  og  Posthuset  besættes  for  at  forebygge 
al  Uorden.  Hvis  Foretagendet  slog  feil,  tilsigtede  man  at 
trække  sig  tilbage  til  Militaircolonierne  ved  Nowgorod  for  at 
støtte  sig  til  dem.  Forholdsreglerne  vare  ikke  trufne  nøie 
og  bestemte;  men  paa  alle  Indvendinger  og  Bemærkninger 
svarede  man  kun:  «Man  kan  dog  ikke  holde  Prøve  paa  et 
saadant  Foretagende  som  til  en  Vagtparade«.  »Man  maa  dog 
gjøre  Noget;  Begyndelsen  ogExemplet  vil  nok  bære  Frugter«, 
vare  Conrad  Ryléjews  sidste  begeistrede  Ord,  og  alle  Tilstede- 
værende skiltes  med  det  Forsæt  at  tage  Deel  i  de  nu  endelig 
trufne  Beslutninger. 

HL 

Oprøret. 

Den  sexogtyvende  December  tidlig  om  Morgenen  havde 
den  nye  Keiser  samlet  Divisions-  og  Brigadegeneralerne  samt 

Obersterne  for  Garderegimenterne  i  Vinterpaladset.  Han  op- 
læste sit  Manifest  for  dem,  gjorde  dem  ansvarlige  for  Hoved- 
stadens Sikkerhed  og  befalede  dem  at  aflægge  deres  Troskabseed 
i  Generalstaben.  Derpaa  skulde  de  begive  sig  til  deres  Trop- 
per og  for  dem  oplæse  Alexanders  Testamente,  Constantins 
Thronfrasigelse  og  den  nye  Keisers  Manifest.  Naar  Tropperne 
vare  tagne  i  Eed,  skulde  Eegimentscheferne  aflægge  Beret- 
ninger om  det  Passerede.  I  Begyndelsen  tegnede  Alt  godt; 
lidt  efter  lidt  indløb  der  Beretninger  fra  de  forskjellige  Regi- 
menter om,  at  Tropperne  uden  nogen  Indvending  havde  aflagt 
den  befalede  Eed.  Ved  det  ridende  Gardeartilleri  havde  der 
dog  ladet  sig  hare  Stemmer,  som  negtede  at  aflægge  Eden. 
Storfyrst  Michael  var  netop  samme  Dags  Morgen  ankommen 
fra  Stationen  Nennal,  hvor  han  saa  længe  forgjæves  havde 
ventet  paa  Constantins  Ankomst;  han  maatte  nu  ufortøvet 
begive  sig  hen  til  Gardeartilleriets  Kaserne  for  at  bringe 
Orden  tilveie.  Umiddelbart  paa  hiint  første  Ulykkesbudskab 
fulgte  imidlertid  det  langt  forfærdeligere,  at  Regimentet  Mo- 
skau  i  fuldt  Oprør  marscherede  lige  løs  paa  Senatspladsen. 
Capitainerne  Tschepin  -  Rostowsky  og  Michael  Bestushew 
havde  negtet  at  aflægge  Eden  og  derved  fuldstændig  ophidset 
Mandskabet.  Nicolaus  var  paa  Grund  af  sin  militaire  Strenghed 
ikke  afholdt  af  den  menige  Mand.  Man  havde  uden  Van- 
skelighed faaet  den  lettroende  Mængde  indbildt,  at  Nicolaus  var 
en  Usurpator,  som  havde  ladet  sine  to  Brødre,  Constantin 
og  Michael,  kaste  i  Fængsel.  Man  havde  heller  ikke  ladet 
det  mangle  paa  Penge  og  Brændeviin.  Da  nu  Capitain  Alex- 
ander Bestushew  ved  Gardedragonerne  fremstillede  sig  for 
Regimentet  som  en  Udsending  fra  Warschau,  der  havde  Be- 
faling til  at  forhindre  Eedsaflæggelsen ,  og  da  dets  egne  Of- 
ficerer tildeels  foregik  dem  med  Exemplet,  var  Udfaldet  ikke 
vanskeligt  at  forudsee.  Fyrst  Tschepin  -  Rostowsky  saarede 
med  egen  Haand  haardt  sin  Brigadegeneral,  sin  Regiments- 
og  sin  Bataillonscommandeur,  greb  Fanen  og  førte  sit  Com- 
pagni  ud  af  Kasernen;  Michael  Bestushew  fulgte  ham  med 

sit  Og  nogle  Hobe  af  de  ivrige  Compagnier,  i  Alt  henved  et 
Tusinde  Mand. 

De  opmrske  Tropper  marscherede,  som  alt  er  sagt,  hen 
til  Senatspladsen,  hvor  de  opstillede  sig  omkring  Peter  den 
Stores  Mindesmærke  og  ventede  paa  yderligere  Hjælp;  men 
al  Eenhed  i  Befalingen  manglede;  thi  den  udvalgte  Dictator, 
Fyrst  Trubetzkoy  kom  ikke  tilsyne.  Hvorfor  han  ikke  til 
den  bestemte  Tid  var  paa  sin  Plads,  har  Ingen  erfaret; 
han  vidste  det  vel  næppe  selv,  men  han  havde  i  det  afgjø- 
rende  Oieblik  fuldstændig  tabt  Hovedet.  Til  enhver  anden 
Tid  havde  han  viist  sig  som  en  dygtig  og  energisk  Mand, 
paa  hvem  man  kunde  forlade  sig,  og  de  Sammensvorne  havde 
derfor  havt  al  Grund  til  at  betragte  Valget  som  heldigt. 

Paa  Grund  af  denne  Forvirring  fik  Keiser  Nicolaus  Tid 
til  at  samle  sine  troe  Tropper  omkring  Vinterpaladset  og 
Generalstabsbygningerne.  Det  Preobraschenskiske  Regiments 
Kaserne  var  nærmest  Vinterpaladset;  Keiseren  befalede  derfor 
at  hente  en  Bataillon  af  dette  Regiment  og  begav  sig  selv 
udenfor  Paladset.  En  nysgjerrig  Mængde  pressede  sig  sam- 
men foran  dette,  og  Nicolaus  gav  sig  til  at  oplæse  sit  Mani- 
fest for  denne  Mængde  for  at  fængsle  dens  Opmærksomhed 
til  Bataillonens  Ankomst.  Opfyldte  af  Hengivenhed  kastede  alle 
de  Forsamlede  sig  for  hans  Fødder;  han  kyssede  de  Nærmeste 
med  de  Ord:  "Dette  gjælder  Eder  Alle,  Børn!«  Efter  den 
officielle  Beretnings  Fremstilling  blev  den  dybe  Stilhed  en 
Tidlang  kun  afbrudt  ved  Lyden  af  Kyssene.  At  Mængdens 
Hengivenhed  dog  ikke  var  saa  aldeles  ublandet  og  begeistret, 
som  man  efter  denne  Fremstilling  skulde  formode,  vil  frem- 
gaae  af  det  Følgende. 

Endelig  rykkede  den  Preobraschenskiske  Bataillon  frem 
foran  Paladset.  Bataillonens  Holdning  var  saa  fast  og  rolig, 
at  den,  for  at  bruge  Keiserens  egen  Lignelse,  «stod  som  et  i 
Granit  udhugget  Billede  paa  Pligtfølelse » .  Man  har  imidlertid 
atter  her  Leilighed  til  at  bemærke ,  i  hvor  høi  Grad 
Dagens  Skjæbne  var  afhængig  af  en  Mængde  tilsyneladende 

Ubetydeligheder.  Kegimentets  Oberst  var  netop  Fyrst  Tru- 
betzkoy;  hvorledes  vilde  vel  Regimentet  have  handlet,  hvis 
Obersten  ikke  havde  tabt  Modet  og  gjemt  sig?  Bataillonen 
blev  af  Keiseren  opstillet  paa  Hjørnet  af  den  under  Opførelse 
værende  Generalstabsbygning.  Sex  Compagnier  fra  to  andre 
Regimenter  kom  ligeledes  til  og  fik  af  Keiseren  deres  Stil- 
linger anvist.  General  Alexis  Orlow  blev  sendt  afsted  for  at 
hente  Hestgarden ;  da  Garden  ankom ,  fik  to  Escadroner 
Befaling  til  at  indtage  en  Stilling  paa  Senatspladsen,  hvor  de 
kun  vare  i  halvhundrede  Skridts  Afstand  fra  Peter  den  Stores 
Statue.  Det  Moskauske  Regiment  stod  opstillet  i  Quarré  paa 
den  anden  Siden  af  Statuen,  og  da  nu  de  to  Escadroner 
sprængte  frem  for  at  indtage  deres  Stillinger,  lagde  den  ene 
Side  af  Quarréen  an  for  at  sende  dem  en  Salve.  Capitain 
Bestushew  stillede  sig  imidlertid  op  foran  Fronten  og  cora- 
manderede:  »Gevær  ved  Fod!»  Nogle  Kugler  peb  ham  dog 
om  ørene,  og  et  Par  Mand  af  Garden  styrtede  ned  af  deres 
Heste,  hvorpaa  Rytterne  gjorde  omkring  uden  at  føre  deres 
Angreb  til  Ende. 

Netop  som  disse  første  Geværskud  lød  fra  Senatspladsen, 
indfandt  Marinecapitain  Nicolai  Bestushew  sig  i  Marinesolda- 
ternes Kaserne.  Hele  deres  Bataillon  var  netop  samlet  i 
Gaarden  for  at  aflægge  Eden;  nogle  Officerer  havde  vægret 
sig  derved  og  vare  blevne  arresterede  af  deres  Brigadechef, 
da  Bestushew  viste  sig  i  Kaserneporten  og  høit  raabte :  « Børn ! 
Vore  blive  angrebne;  følger  mig!»  Hele  Bataillonen  fulgte 
ham;  i  sit  Hastværk  glemte  Bestushew  at  medtage  nogle 
Kanoner,  som  vare  opstillede  i  Kasernens  Arsenal;  men  iøv- 
rigt  haabede  Oprørerne  paa  Understøttelse  af  det  ridende 
Gardeartilleri,  som  skulde  medbringe  sit  Skyts.  Marine- 
bataillonen-'  naaede  uhindret  hen  til  Isakspladsen  og  opstillede 
sig  i  en  Angrebscolonne  bag  det  moskauske  Regiment. 

Kort  derpaa  fik  Oprørerne  yderligere  Hjælp.  Tre  Com- 
pagnier af  Livgrenadererne  bleve  af  nogle  yngre  Officerer 
ferte  fra  deres  Kaserne  til  Senatspladsen.    Disse  Compagnier 

rykkede  i  Stormskridt  frem  over  Newaen  og  ind  i  selve  Vin- 
terpaladsets indre  Gaard,  hvor  de  haabede  at  træffe  deres 
Kammerater.  Her  fandt  de  imidlertid  en  Gardesapeurbataillon 
opstillet.  Man  gjorde  flere  frugtesløse  Forsøg  paa  at  bringe 
Grenadererne  til  Lydighed  mod  den  nye  Keiser;  men  Solda- 
terne raabte  høit:  «Disse  høre  ikke  til  Vore«!,  gjorde  omkring 
og  ilede  til  Senatspladsen  for  at  slutte  sig  til  de  øvrige  Op- 
rørere. Underveis  mødte  Soldaterne  udenfor  Generalstabs- 
bygningen  selve  Keiseren,  som  spurgte  dem:  "Hvorhen?  Ere 
I  for  mig,  saa  sving  til  Høire;  i  modsat  Fald,  saa  sving  til 
Venstre!«  En  Stemme  svarede:  «Til  Venstre«!,  og  den  for- 
virrede Keiser  befalede  sine  Tropper  at  vige  til  Side  og  lade 
Grenadererne  komme  forbi.  I  fuldstændig  Uorden  ilede  nu 
alle  disse  Tropper  hen  til  Pladsen  foran  Isakskirken,  hvor  de 
bleve  optagne  i  det  moskauske  Eegiments  Quarré  for  at  op- 
stilles compagniviis. 

Det  afgjørende  Øieblik  nærmede  sig  mere  og  mere.  Over  to 
Tusinde  oprørske  Soldater  vare  nu  forsamlede  paa  Senats- 
pladsen. Bag  dem  pressede  tætte,  skrigende  og  larmende 
Skarer  af  den  lavere  Befolkning  sig  sammen.  Mange  iblandt 
disse  vare  bevæbnede  med  øxer  og  Hakker.  Det  havde 
været  en  let  Sag  at  vinde  dem  for  Oprørerne,  især  hvis  man 
havde  ladet  Soldaterne ■  fordrive  Politiet,  som  søgte  at  holde 
Mængden  tilbage.  Soldaternes  Virksomhed  indskrænkede  sig 
imidlertid  kun  til  med  Kolbestød  og  Bajonetten  at  jage  nogle 
svage  Angreb  af  Hestgarden  tilbage,  og  til  at  raabe  Hurra  for 
Keiser  Constantin;  da  nogle  Officerer  havde  udbragt  et  Leve 
for  Constitutionen,  spurgte  Soldaterne,  om  det  var  Constan- 
tins  Hustru;  Officererne  bekræftede  dette,  og  nu  raabte  Sol- 
daterne til  en.Afvexling:  «Leve  Constitutionen«.  De  oprørske 
Officerer  vare  imidlertid  aldeles  raadvilde.  Dictatoren  var 
stadig  fraværende;  de,  som  vare  udnævnte  til  hans  Medhjæl- 
pere, vare  heller  ikke  paa  de  anviste  Poster,  skjøndt  de  dog 
vare  tilstede  paa  Pladsen.  Man  tilbød  Oberst  Bulatow  Befa- 
lingen ;   han  afslog  den.    Man  tilbød  Nicolai  Bestushew  den ; 

men  han  vægrede  sig  af  den  Grund,  at  han  var  Marinecapitain 
og  ikke  forstod  sig  paa  Infanteritjenesten.  Endelig  paanedte 
man  Fyrst  Obolensky  Overbefalingen.  Han  var  ingen  Tac- 
tiker,  men  kjendt  og  elsket  af  Soldaterne.  Der  herskede  den 
fuldstændigste Uorden;  Alle  commanderede  og  skrege  i  Mun- 
den paa  hverandre;  Alle  ventede  paa  Hjælp,  og  idet  man 
oppebiede  denne,  indskrænkede  man  sig  til  at  afslaae  de 
fjendtlige  Angreb  uden  selv  at  gaae  angrebsviis  frem,  hvad 
der  vistnok  i  de  ferste  Timer  vilde  have  medfart  et  heldigt 
Resultat;  man  vægrede  sig  haardnakket  ved  at  overgive  sig 
og  tilbageviste  alle  Lofter  om  Benaadning. 

Lidt  efter  lidt  vare  de  forskjellige  Troppemasser,  som 
støttede  Keiseren,  ankomne  og  omringede  de  oprorske  Trop- 
per fra  alle  Kanter.  I  det  Preobraschenskiske  Regiments  Quarré 
saae  man  den  syvaarige  Thronfolger  (Ruslands  nuværende 
Keiser)  med  sin  Opdrager.  Der  var  desuden  opstillet  to  andre 
Regimenter,  hvoriblandt  Gardejægerne  og  nogle  enkelte  andre 
Batailloner.  Hestgarden  viste  sig  Keiseren  i  hol  Grad  hen- 
given; den  gjorde  fem  Angreb  mod  det  moskauske  Regiment, 
men  kunde  ikke  udrette  Noget,  da  Angrebet  ikke  kunde  skee 
med  den  behorige  Kraft  paa  Grund  af  det  glatte  Fore.  De 
øvrige  Troppers  Hengivenhed  for  Thronen  var  paa  denne  Dag 
ingenlunde  fuldstændig  eller  ubetinget;  de  vaklede  i  den  af- 
gjørende  Time.  Da  saaledes  den  anden  Bataillon  af  Garde- 
jægerne fik  Befaling  til  at  rykke  frem  og  alt  havde  sat  sig 
i  Bevægelse,  commanderede  en  af  de  Sammensvorne:  »Ven- 
stre om!-.,  og  to  hele  Compagnier  lystrede  denne  Ordre  og 
vare  ikke  at  bevæge  til  at  rykke  frem.  Et  andet  Regiment 
vilde  Oprørerne  vistnok  med  Lethed  have  kunnet  vinde  for 
deres  Sag,  da  de  hemmelige  Selskaber  talte  talrige  Medlem- 
mer i  dets  Rækker. 

Keiser  Nicolaus  viste  sig  paa  denne  skjæbnesvangre  Dag 
ingenlunde  som  en  af  Oldtidens  mægtige  Heroer,  saaledes 
som  den  officielle  Beretning  gjerne  vil  fremstille  ham.  Han 
havde  hemmehg  givet  Befaling  til  at  holde  Vognene  beredte 

til  den  keiserlige  Families  Flugt,  og  han  var  snarere  blød- 
hjertet og  resigneret  end  heroisk;  kort  før  han  forlod  Vinter- 
paladset,  betegnede  han  saaledes  sig  selv  som  «et  Offer«. 
«Bed  til  Gud  for  mig,  kjære  Maria!"  sagde  han  ved  Afskeden 
til  sin  Søster.  "Hav  Medlidenhed  med  din  ulykkelige  Broder, 
hvem  Guds  og  hans  to  Brødres  Villie  have  udseet  til  Ofter. 
Saalænge  jeg  har  kunnet  holde  den  Kalk  borte  fra  mig,  har 
jeg  bønfaldet  Forsynet  derom,  og  jeg  har  gjort,  hvad  mit 
Hjerte  og  min  Pligt  fordrede  af  mig.  Constantin,  min  Keiser, 
har  tilbagevist  denEed,  som  jeg  og  hele  Rusland  skyldte  ham. 
Jeg  var  lians  Undersaat  og  maatte  adlyde  ham.  Vor  afdøde 
Engel  maa  nu  være  tilfreds ;  hans  Villie  er  opfyldt,  saa  bittert 
og  skrækkeligt  det  ogsaa  er  for  mig.  Endnu  engang,  hav 
Medynk  med  din  ulykkelige  Broder  og  bed  til  Gud  for  ham, 
thi  han  trænger  til  denne  Trøst.«  En  saadan  Stemning  kan 
vel  være  meget  smuk  i  og  for  sig ,  men  den  var  ikke  skikket 
til  at  imponere  en  raa  Soldaterhob.  Keiseren  var  afgjort 
stemt  mod  enhver  Blodsudgydelse  og  havde  kun  nødigt  givet 
sit  Samtykke  til  Hestgardens  Angreb.  Da  disse  sloge  feil, 
raadede  flere  af  de  høitstaaende  Officerer  ham  til  at  bruge 
Kardætsker.  Det  ridende  Artilleri,  som  var  nær  forhaanden, 
turde  man  imidlertid  ikke  stole  paa,  og  der  blev  sendt  Bud 
efter  Fodartilleriet.  I  dette  Mellemrum  søgte  flere  Officerer 
forgjæves  at  bringe  de  oprørske  Tropper  tilbage  til  deres  Pligt. 
General  Suchasonet  sprængte  midt  ind  i  deres  Quarré  og 
bad  Soldaterne  gaae  fra  hverandre,  før  Kanonerne  bleve  af- 
fyrede; man  svarede  ham,  at  han  skulde  pakke  sig  bort  og 
lade  Kanonerne  fyre  af.  Storfyrst  Michael  red  ogsaa  modigt 
hen  til  Oprørernes  Quarré  og  søgte  at  overtale  Soldaterne  til 
Lydighed;  men  ban  var  selv  nær  bleven  et  Offer  for  dem; 
man  frygtede  for,  at  Storfyrsten  maaskee  kunde  have  Held 
med  sig  i  sine  Bestræbelser;  en  Pistol  blev  affyret  mod  ham, 
men  den  klikkede.  Byens  Gouverneur,  den  af  Soldaterne  høit 
elskede  General  Miloradowitsch  søgte  forgjæves  at  føre  Solda- 
terne  bort.     Fyrst  Obolensky  greb  hans  Hest  i  Tøilerne  for 

at  føre  den  ud  af  Quarréen,  og  stødte  en  Bajonet  i  Lysken 
paa  Hesten  for  at  redde  Kytterens  Liv;  men  i  samme  Oie- 
blik  traf  Lieutnant  Kachowskys  og  to  Soldaters  Kugler  døde- 
lig den  tappre  General,  som  havde  kæmpet  paa  saa  mangen 
en  Valplads  uden  nogensinde  at  blive  saaret.  Den  samme 
Skjæbne  havde  ogsaa  Oberst  Stiirler,  der  var  Chef  for  Liv- 
grenadeerregimentet  og  søgte  at  kalde  de  frafaldne  Compag- 
nier  tilbage  til  til  deres  Pligt,  Ogsaa  han  faldt  for  en  af 
Kachowskys  Kugler. 

Stemningen  iblandt  Nicolaus's  Tilhængere  blev  mere  og 
mere  trykket.  Enkelte  Soldater  gik  endogsaa  over  fra  de 
Keiserliges  Rækker  til  Oprørerne,  og  Folkesværmene  foran 
Vinterpaladset,  som  om  Morgenen  havde  været  saa  fulde  af 
Begeistring,  begyndte  endogsaa  at  kaste  med  Steen  paa 
Tropperne;  men  Politiet,  som  nu  følte  sig  sikkrere  i  sin 
Optræden  ved  saa  mange  Troppers  Tilstedeværelse,  drev  efter- 
haanden  Skarerne  bort,  medens  Keiseren  selv  i  rask  Trav 
red  frem  og  tilbage  foran  Vinterpaladset  og  snart  strengt 
befalede,  snart  venlig  bad  Folket  om  at  gaae  fra  hinanden 
og  ikke  længere  hindre  Troppernes  Bevægelse.  Ogsaa  Keise- 
rens Liv  svævede,  ham  selv  uafvidende,  i  Fare.  Paa  Admi- 
ralitetsboulevarden,  kun  tyve  Skridt  fra  Keiseren,  stod  den 
tidligere  nævnte  Oberst  Bulatow,  hvem  Oprørerne  forst  vilde 
gjøre  til  Dictator  i  Fyrst  Trubetzkoys  Sted.  Han  havde  tid- 
ligere vist  Mod  og  Bestemthed  nok.  I  det  store  Felttog  1812 
havde  han  med  sine  Folk  gjentagne  Gange  taget  fjendt- 
lige Batterier,  og  under  den  fjendtlige  Kugleregn  stedse  været 
flere  Skridt  foran  sit  Compagni.  Denne  Mand  stod  nu,  som 
sagt,  kun  tyve  Skridt  fra  Keiseren  med  to  ladte  Pistoler. 
Han  havde  det  faste  Forsæt  at  berøve  Nicolaus  Livet;  men 
det  var,  som  om  en  usynlig  Haand  holdt  ham  tilbage.  Da 
Keiseren  den  næste  Dag  personlig  forhørte  ham,  og  udtrykte 
sin  Forundring  over  at  finde  ham  blandt  Oprørernes  Tal, 
svarede  Bulatow,  at  han  tvertimod  var  forundret  over  at  see 
Keiseren  levende  foran  sig.      «Hvad  skal  det  sige?«    spurgte 


Militairoprøret  i  St.  Petersborg  1825.  411 

Keiseren.  «Igaar  stod  jeg  i  to  Timer,  kun  tyve  Skridt  fra 
deres  Majestæt,  med  ladte  Pistoler  og  med  det  faste  Forsæt 
at  berøve  Dem  Livet;  men  hvergang  jeg  lagde  Haanden  paa 
Pistolen,  svigtede  Modet  mig.»  Nogle  Uger  senere  ombragte 
Bulatow  sig  i  sit  Fængsel  ved  Hunger.  Han  udholdt  den 
skrækkeligste  Kamp  med  sig  selv,  idet  han  tilbageviste  alle 
Spiser,  medens  han  sønderbed  sine  Fingerspidser  under  Hun- 
gerens Qvaler.  Af  en  saadan  Mand  skulde  man  da  i  det 
Mindste  have  kunnet  vente,  at  han  vilde  have  udført  sit  Forsæt, 

Endelig  ankom  der  fire  Stykker  Skyts ;  men  nu  manglede 
Munitionen;  medens  man  sendte  Bud  efter  den,  bleve  Kano- 
nerne stillede  under  Dækning  af  en  Afdeling  af  Chevaliergarden 
under  Commando  af  Lieutenant  Annenkow.  Endnu  var  ikke 
enhver  Chance  for  Oprørerne  forbi;  Artilleriet  fraterniserede 
tildeels  med  dem;  Chevaliergarden,  den  keiserlige  Families 
nærmeste  Livgarde,  var  i  hoi  Grad  upaalidelig.  De  fleste 
Medlemmer  af  det  hemmelige  Selskab  havde  netop  tjent  i 
dette  Regiment,  og  Lieutenant  Annenkow  hørte  selv  til  Sel- 
skabet. Et  kraftigt  Angreb  fra  Oprørernes  Side  vilde,  trods 
Overmagten,  vistnok  endnu  være  lykkedes;  men  det  udeblev 
nu  som  tidligere.  St.  Petersborgs  Erkebisp,  Seraphim,  viste 
sig  imidlertid  i  fuldt  Ornat,  ledsaget  af  Erkebiskop  Eugenius 
fra  Kiew  og  flere  Geistlige.  Med  Korset  i  Haanden  besvoer 
han  i  den  christelige  Kjærligheds  Navn  Soldaterne  om  at 
vende  tilbage  til  deres  Caserner.  Han  lovede  i  Keiserens 
Navn  alle  Sammensvorne  ubetinget  Tilgivelse  med  Undtagelse 
af  Ophavsmændene  til  Oprøret.  Hans  Bønner  bleve  imidlertid 
fuldstændig  virkningsløse;  man  svarede  ham  kun:  «Gaa  hjem, 
Fader,  og  bed  for  os;  her  har  Du  Intet  at  bestille«. 

En  Vinterdag  i  det  kolde  Norden  varer  ikke  længe. 
Henimod  Klokken  tre  begyndte  det  at  blive  mørkt,  og  endnu 
vare  de  oprørske  Soldater  samlede  omkring  Peter  den  Stores 
Statue;  i  en  bidende  -Østenvind  og  under  en  ti  Gaders  Kulde 
stode  de  frysende  i  deres  tynde  Uniformer.  Ved  Mørkets 
Frembrud  kunde  man  vente,   at  Folket,   som  kun  med  Magt 

var  jaget  fra  hinanden,  i  forøget  Mængde  vilde  vende  tilbage 
og  understøtte  Oprørerne.  Endnu  kunde  Sagerne  altsaa  vende 
sig  mod  Nicolaus;  men  nu  trængte  energiske  Mænd  ind 
paa  ham  med  de  indstændigste  Bønner  om  at  gjøre  Ende 
paa  dette  farlige  Skuespil  og  ikke  give  Folket  Tid  til  Overlæg. 
«Sire»,  raabte  General  ToU,  «giv  Befaling  til  at  rense  Torvet 
med  Kardætsker  eller  frasiig  Dem  Thronen-).  Endnu  engang 
lod  Keiseren  Mængden  opfordre  til  at  gaae  fra  hinanden. 
Da  General  Suchosanet  meldte:  «De  Vanvittige  forlange  en 
Constitution » ,  trak  Keiseren  paa  Skulderen ,  gav  Befalingen, 
men  tog  den  strax  tilbage.  Endelig  lod  han  lade  med  Løst 
Krudt;  det  første  Kanonskud  lød;  men  Oprørerne  lode  sig 
ikke  skuffe,  og  da  den  anden  og  tredie  Kanon  udslyngede 
Kugler,  som  fløi  bort  over  deres  Hoveder  imod  Senatsbyg- 
ningens  Mure  og  hen  over  Newaen,  udbrøde  de  i  skingrende 
Hurraer.  Da  ladede  man  med  Kardætsker  og  sigtede  midt 
ind  i  JRegimentet  Moskaus  Quarré.  En  Kanoneer  vægrede  sig 
ved  at  lyde  og  korsede  sig.  Da  commanderede Keiseren  selv: 
"Fyr!",  Capitain  Bakunin  greb  Lunten  fra  Kanonerens  Haand, 
og  Kardætskerne  haglede  ned  over  de  tætte  Masser.  Virk- 
ningen var  forfærdelig,  og  Oprørerne  flygtede  til  alle  Kanter. 
De  tre  Sider  af  det  moskauske  Regiments  Quarré  under 
Capitain  Bestushew  kastede  sig  ned  til  Newaen  og  bleve  for- 
fulgte af  Kardætskerne.  Paa  Newaen  søgte  Bestuschew  at 
samle  de  flygtende  Soldater ;  da  drønede  Kanonskud  fra  Isaks- 
broen;  Kuglerne  knuste  Isen,  og  mange  Soldater  fandt  deres 
Grav  i  Bølgerne.  Uden  denne  Omstændighed  kunde  Bestu- 
shew endnu  have  bemægtiget  sig  Peter  -  Paulsfæstningen. 
Marinesoldaterne ,  Livgrenadererne  og  Resten  af  Regimentet 
Moskau  styrtede  ind  i  Galeigaden,  der  naaer  ud  til  Isaks- 
pladsen  gjennem  en  stor  Port,  som  deler  Senatsbygningen  i 
to  Halvdele.  Ogsaa  disse  Flygtninge  bleve  forfulgte  af  Kanon- 
skuddene, som  i  den  snevre  Gade  ramte  Skyldige  og  Uskyl- 
dige, Soldater  og  tilfældige  Tilskuere.  Vidunderlig  nok  blev 
ikke    en    eneste    af  Officererne    dræbt,    skjøndt    mange   fik 

deres  Kapper  og  Uniformer  gjennemborede  af  Kugler,  og  hele 
Rækker  af  Soldater  faldt  omkring  dem. 

Mørket  faldt  paa;  Stjernerne  tindrede  paa  den  klare 
Frosthimmel,  paa  alle  Pladser  lyste  Bivouakilden,  og  Patrouiller 
til  Hest  og  til  Fods  gjennemstreifede  alle  Gader.  Men  Øde 
og  Taushed  herskede  over  den  store  By.  Nicolaus  var  aner- 
kjendt  Czar  over  alle  Russere.  Han  kunde  nu,  for  at  bruge 
den  officielle  Beretnings  Ord,  med  Rette  kalde  sig  Hersker 
af  Guds  Naade;  thi  Guds  Haand  havde  synlig  vaaget  over 
ham.  Et  Verdensriges  Skjæbne  havde  i  Virkeligheden  vippet 
paa  en  Knivsod ;  havde  Pestel  været  i  Trubetzkoys  Sted,  vilde 
Czarens  mørkeste  Anelser  være  blevne  legemliggjorte,  og  den 
officielle  Beretning  vilde  ikke  have  fundet  nogen  Leilighed 
til  at  strømme  over  af  loyale,  historisk  -  philosophiske  Be- 
tragtninger. 


Vi  maae  i  et  Par  Ord  ogsaa  meddele,  hvorledes  det  gik 
med  Sydens  Forbund.  Da  det  nordiske  Forbund  besluttede 
at  slaae  løs,  søgte  Fyrst  Trubetzkoy  at  sætte  sig  i  Forbin- 
belse  med  de  Sammensvorne  i  Generalerne  Wittgensteins  og 
Sackens  Armeecorps.  Han  sendte  Hippolyte  Murawjew-Apo- 
stol  til  Broderen  Sergius  og  et  andet  Bud  til  Michael  Orlow 
i  Moskau;  det  sidste  Bud  skal  ikke  have  naaet  sit  Bestem- 
melsessted. Den  sex  og  tyvende  December  var  ogsaa  afgjø- 
rende  for  det  sydlige  Forbunds  Skjæbne.  Paa  den  Dag  blev 
nemlig  Oberst  Paul  Pestel,  den  hele  Sammensværgelses  Sjæl 
og  Præsident  for  Directoriet  i  Tultschin,  arresteret.  Han  fik 
Ordre  tii  at  mødfe  i  Stabens  Hovedqvarteer  for  at  give  Op- 
lysninger om  nogle  Tjenesteanliggender.  Han  havde  en  Anelse 
om  den  truende  Fare,  men  begav  sig  dog  paa  Veien;  ved 
Byen  Tultschins  Bom  blev  han  arresteret  af  Gensdarm  og 
ført  i  Fængsel.  To  Uger  senere  (tiende  Januar  1826)  bleve 
Brødrene  Sergius  og  Matthæus  Murawjew-Apostol  arresterede, 

men  den  følgende  Nat  befriede  af  Officererne  ved  det  Tscher- 
nigowske  Eegiment,  som  commanderedes  af  Sergius.  I  Spidsen 
for  nogle  Compagnier,  som  sluttede  sig  til  ham,  søgte  Ser- 
gius nu  at  slaae  sig  igjennem  til  Kiew  og  Shitorair  for 
der  ved  sine  Venner  at  faae  de  øvrige  Regimenter  revne  med 
til  et  Oprør;  men  paa  Veien  blev  han  angrebet  af  General 
Geismar  som  førte  en  overlegen  Styrke  med  Kanoner  imod 
Murawjew,  og  efter  en  tapper  Modstand  overvældede  ham  og 
hans  Folk.  Den  yngste  Broder,  Hippolyte,  faldt  i  Kampen; 
Sergius  blev  saaret  og  fanget  tilligemed  sin  anden  Broder, 
Matthæus,  der  forlænge  siden  havde  forudseet  hele  Foretagendets 
slette  Udfald.  Deres  gamle  Fader  saae  sig  med  eet  Slag 
berøvet  sine  tre  udmærkede  Sønner  og  klagede  i  et  Digt  over, 
at  for  ham  stod  der  kun  tilbage  at  dække  sit  graae  Hoved 
med  sine  Sønners  Aske. 

IV. 

De  Sammensvornes  endelige  Skjæbne. 

Sammensværgelsen  var  aldeles  tilintetgjort,  og  Rusland 
var  for  mange  Tider  bestemt  til  at  bøie  sig  for  en  enevældig 
Herskers  absolute  Magtbud.  Hans  Straffedomme  maatte, 
som  man  vel  kunde  vente,  falde  haardt  og  grusomt  paa  de 
Skyldige;  thi  Høimodighed  laa  ikke  i  Nicolaus's  Charakteer, 
og  han  kunde  aldrig  glemme,  at  han  et  øieblik  havde  rystet 
for  dem.  «Det  er  kun  en  Familiestrid,  i  hvilken  Europa  ikke 
har  Noget  at  blande  sig« ;  saaledes  udtalte  Nicolaus  sig 
om  Oprøret  til  det  diplomatiske  Corps.  Ved  Keiserens  Kro- 
ning i  Moskau  henvendte  Frankrigs  og  Englands  overordent- 
lige Gesandter,  Marschal  Mortier  og  Hertugen  af  Wellington, 
sig  til  ham  og  bade  ham  at  vise  Skaansel  mod  de  Sammen- 
svorne; Keiseren  svarede  Hertugen  af  Wellington:  »Jeg  vil 
sætte  Europa  i  Forbauselse  ved  min  Mildhed«.  Hvad  Nico- 
laus forstod  ved  Mildhed,  og  hvorledes  han  i  fuld  Overeens- 
stemmelse  med  den  hellige  Alliances  Grundsætninger  opfattede 

Begrebet  « faderlig  Skaansel»  mod  vildfarende  Undersaatter 
og  Børn,  ville  vi  endnu  til  Slutning  fortælle  i  al  Korthed. 

Efterhaanden  som  Deeltagerne  i  Sammensværgelsen  bleve 
arresterede,  bleve  de  førte  til  Vinterpaladset,  hvor  det  første 
Forhør  fandt  Sted.  De  Sammensvornes  Udsagn  bleve  ned- 
skrevne af  Keiserens  Generaladj utanter,  og  Keiseren  saae  og 
talte  med  enhver  iblandt  dem.  Disse  første  Forhør  i  Keise- 
rens Cabinet  kunde  naturligviis  ikke  trænge  ind  i  alle  Sam- 
mensværgelsens Enkeltheder;  men  de  skulde  skaffe  Keiseren 
Leilighed  til  at  tale  med  de  Anklagede  og  erfare  Navnene 
paa  endnu  ukjendte  Deeltagere.  Saasnart  en  saadan  Ulyk- 
kelig var  nævnt,  bleve  strax  Feltjægere,  Gensdarmer  eller  Ad- 
jutanter  sendte  afsted  for  at  fængsle  den  Anklagede.  Ved 
disse  eiendommelige  Forhør  fik  Keiseren  mangen  drøi  Sand- 
hed at  høre.  Da  saaledes  Marinecapitain  Bestushew  blev 
fremstillet  for  Keiseren,  modtog  Nicolaus  ham  meget  mildt 
og  sagde:  «Du  veed,  at  jeg  kan  tilgive  Dig,  og  hvis  jeg 
kunde  være  sikker  paa  for  Fremtiden  at  faae  en  tro  Tjener 
i  Dig,  vilde  jeg  være  tilbøielig  til  at  tilgive  Dig».  Bestushew 
svarede  ham  imidlertid  djærvt:  «Ja,  deres  Majestæt!  det  er 
netop  Ulykken,  at  De  staaer  over  Loven;  vi  vilde  ikke  ud- 
virke Andet,  end  at  Deres  Undersaatters  Skjæbne  for  Frem- 
tiden blot  skulde  være  afhængig  af  Loven,  ikke  af  Deres 
Luner«. 

St.  Petersborgs  Fængsler  fyldtes  lidt  efter  lidt  med  de 
Anklagede.  Forfatteren*)  af  det  anførte  Værk:  "Memoiren 
eines    russischen   Dekabristen«,    var   i   deres   Tal.     Da  han 


*)  Han  navngiver  sig  ikke ,  men  det  fremgaaer  af  Fortællingens 
Gang,  at  det  er  en  tydsk  Estlænder,  Baron  Kosen,  som  var  Lieute- 
nant  i  det  finske  Garderegiment.  Haa  spillede  en  ikke  uvæsentlig 
Rolle  under  Oprøret.  Da  hans  Bataillon  blev  tagen  i  Eed,  havde 
han  protesteret  herimod ,  og  da  senere  Bataillonen  blev  ført  frem 
mod  Oprørerne,  fik  han  det  til  at  gjøre  Holdt  paa  Isaksbroen, 
uden  at  de  øvrige  Officerers  Befalinger  kunde  drive  Soldaterne 
frem.      Han   var    i    deres    Tal,    som    vare    saa   uheldige    at   støde 

med  flere  Ulykkesfæller  skulde  indespærres  i  Peter  -  Pauls- 
fæstningens  Cassematter,  tildrog  der  sig  en  lille  Hændelse, 
som  kaster  et  betegnende  Lys  over  de  russiske  Samfunds- 
tilstande. I  samme  Værelse  som  Forfatteren  var  ogsaa  en 
ældre  Mand  i  Civilklædning  tilstede;  han  bar  St.  Annaordenen 
i  Brillanter  om  Halsen.  Fæstningscommandanten  vendte  sig 
mod  ham  og  udbrød  i  en  harmfuld  og  bedrøvet  Tone: 
(•Hvordan?  Er  Du  ogsaa  her  med  disse  Herrer  og  for  denne 
Sag?»  «Nei,  Deres  Excellence!  jeg  er  under  Krigsretstiltale 
for  at  have  solgt  Statens  Bygningstømmer  og  Skibsmaterialier«. 
«Naa,  Gud  skee  Lov!  min  kjære  Neveu«,  udbrød  Comman- 
danten  og  rystede  venskabeligt  den  Lykkeliges  Haand. 

Efter  at  Keiseren,  som  anført,  havde  forhørt  de  An- 
klagede, blev  der  nedsat  en  Commission.  Den  bestod,  paa 
en  enkelt  Undtagelse  nær,  af  lutter  høie  Officerer;  den  skulde 
dog  ikke  fungere  som  Krigsret;  men  denne  Art  af  Ketspleie, 
i  hvilken  kun  Officerer  toge  Deel,  og  hvor  de  samme  Personer 
paa  een  Gang  vare  Anklagere  og  Dommere,  var  dengang  brugelig 
i  Kusland,  saasnart  det  dreiede  sig  om  vigtigere  Tilfælde. 
Dommerne  vare  vel  i  mange  Henseender  agtværdige  Mænd, 
men  ingen  iblandt  dem  kunde  gjere  Fordring  paa  at  ansees 
for  en  dannet  og  upartisk  Dommer.  At  de  ikke  vare  deres 
Plads  voxne,  fremgik  idelig  under  Sagens  Gang.  Krigsmini- 
steren, Tatischtschew,  var  Com missionens  Præsident;  han 
blandede  sig  dog  kun  høist  sjeldent  i  selve  Undersøgelserne  *) ; 


Keiseren  for  Hovedet  ved  de  foreløbige  Forhør.  Følgen  heraf 
blev,  at  han  v«r  en  af  de  yderst  faa  Sammensvorne,  som  ikke  fik 
nogen  Formildelse  i  deres  Dom.  Han  blev  dømt  til  ti  Aars  Tvangs- 
arbejde i  Sibirien  og  derpaa  til  at  nedsætte  sig  der  som  Colonist. 
Dog  indtraadte  senere  nogen  Formildelse  i  hans  Straf;  han  blev 
1887  forsat  som  Menig  til  den  kaukasiske  Armee,  og  et  Par  Aar 
senere,  da  hans  Sundhed  var  aldeles  ødelagt,  fik  han  Tilladelse  til 
under  Politiets  Opsyn  at  vende  tilbage  til  sin  Hjemstavn. 
'j  Han  gjorde  kun  een  Gang  følgende  Bemærkning  til  de  Anklagede: 
•  Mine  Herrer!    De  har  stadigt  kun  læst  Tracy,  Benjamin  Constant 


Militairoprøret  i  St.  Petersborg  1825.  417 

men  desto  ivrigere  vare  andre  Medlemmer;  en  af  dem,  som 
da  ogsaa  senere  drev  det  til  at  blive  Fyrste  og  Krigsminister, 
stillede  endogsaa  det  Spargsmaal  til  en  Anklaget,  som  havde 
været  i  Moskau  med  Orlov  fra  Tjenesten,  hvad  han  vel  vilde 
have  gjort,  hvis  han  den  sex  og  tyvende  December  havde 
været  i  St.  Petersborg. 

Commissionen  holdt  daglige  Meder,  og  navnlig  bleve 
Sammensværgelsens  Farere  og  de  hemmelige  Selskabers  Stif- 
tere meget  ofte  forhørte.  Oberst  Pestel  maatte  give  saa  tidt 
Møde  og  blev  saa  plaget  med  Sporgsmaal,  at  han,  som 
tilmed  var  syg,  flere  Gange  mistede  Taalmodigheden  og  be- 
breidede  Commissionen  dens  Uduelighed.  Han  forlangte  et 
Stykke  Papiir  og  nedtegnede  selv  de  Spørgsmaal,  som  burde 
rettes  til  ham.  «Saadan,  mine  Herrer!  skulle  De  føre  Sagen 
logisk.  Paa  disse  Spørgsmaal  vil  De  faae  de  Svar,  hvorpaa 
det  kommer  an«. 

Efter  russisk  Viis  tog  Commissionen  sig  det  naturligviis 
ogsaa  temmelig  let  med  den  bestaaende  Lovgivning.  Allerede 
ved  det  første  Forhør  for  Keiseren  havde  en  af  de  Anklagede 
seet  sig  nødt  til  at  svare,  at  man  levede  dog  i  det  nittende 
Aarhundrede,  og  at  Keiser  Alexander  havde  afskaffet  Torturen. 
Flere  af  Fangerne,  som  ikke  vilde  give  tilstrækkelig  aaben- 
hjertige  Svar,  fik  svære  Lænker  om  Hænder  og  Fødder, 
maatte  sidde  i  mørkt  Fængsel  eller  kom  paa  formindsket 
Kost.  En  ganske  ung  Mand,  en  Søcadet  Diwow,  sad  ogsaa 
i  Fængslet  med  Lænker;  hans  Sind  blev  ophidset,  og  han 
fortalte  Commissionen  de  meest  vidunderlige  Ting,  der  kun 
vare  til  i  hans  egen  Indbildning,  men  dog  bleve  Gjenstand 
for  Comraissionens  nøie  Drøftelse.  De  spille  ogsaa  en  bety- 
delig Rolle  i  den  trykte  Beretning  og  bidrog  til  at  formilde 
den   stakkels   Mands   Dom.     De   Anklagedes   Udsagn   bleve 


og  Bentham ;  nu  kunne  De  see,  hvortil  det  har  ført  Dem.     Jeg  har 
i  min  hele  Levetid  kun  læst  den  hellige  Skrift,  og  her  kunne  De  see, 
hvad  jeg  har  fortjent«.     Med  disse  Ord  pegede  han  paa  sit  Bryst, 
som  funklede  med  to  Rækker  Ordensstjerner. 
Historisk  Arcliiv.     1871.     I.  27 

senere  af  Grev  Bludow  sammenføiede  til  et  Hele.  Han  ude- 
lukkede ofte  det  Vigtigste,  og  hvad  der  talte  for  den  Ankla- 
gede, indskjød  Angivelser,  ja  endog  private  Samtaler,  saaledes 
som  det  da  ogsaa  tilstrækkelig  tydeligt  fremgaaer  af  den 
officielle  Beretning. 

I  Midten  af  Mai  var  Com missionen  færdig  med  sine 
Arbeider.  Ved  det  sidste  Forhør  benyttede  Pestel,  Ryléjew, 
Murawjew-Apostol  og  Bestushew  Leiligheden  til  for  sidste 
Gang  skaanselslost  at  blotte  det  herskende  Systems  Uretfær- 
digheder og  Misbrug.  Fleertallet  af  de  Anklagede  tilbage- 
kaldte eller  forandrede  imidlertid  deres  Forklaringer,  dog  ikke 
af  Frygt  eller  Anger,  men  fordi  det  var  dem  klart,  at  Com- 
missionen  dog  vilde  vide  at  holde  Alt,  hvad  der  ikke  passede 
til  dens  Planer,  hemmeligt,  og  at  deres  Bekjendelser  følgelig 
kun  kunde  forhøie  deres  egen  Straf  og  maaskee  skade  andre 
Medskyldige. 

I  Begyndelsen  af  Juli  blev  Dommen  afsagt.  Dommerne 
havde  i  høi  Grad  ruttet  med  Livsstraffe,  evigt  og  langvarigt 
Tvangsarbeideo.s.v.  En  af  de  Skyldige  kunde  ved  Dommens 
Oplæsning  ikke  undertrykke  den  bidende  Bemærkning :  «Det  er 
en  net  Evighed;  jeg  er  allerede  over  halvtredssindstyve  Aar 
gammel").  Han  døde  dog  først  1847  i  Qviksølvgruberne  i 
Nertschinsk;  denne  Evighed  havde  altsaa  dog  varet  over  tyve 
Aar  for  den  Ulykkelige.  Dommene  indeholdt  adskillige,  næsten 
ubegribelige,  grove  Feil.  I  nogle  Domme  blev  det  saaledes 
fremhævet,  at  de  Skyldige  fuldstændig  havde  skiftet  Sindelag, 
og  dog  bleve  de  straffede  ligesaa  haardt  som  de,  der  havde 
viist  sig  forhærdede  i  deres  Anskuelser.  I  nogle  Domme 
hedder  det,  at  den  Anklagede  havde  opgivet  sine  Planer  om 
Keisermord,  og  dog  bliver  han  netop  fældet  paa  denne  Be- 
skyldning. En  bliver  forviist  til  Sibirien,  fordi  han  har  taget 
Deel  i  Opstanden,  og  hans  Brøde  er,  at  han  har  optaget  en 
Kammerat  i  det  hemmelige  Selskab.  Der  forekommer  end- 
ogsaa  Domfældelser  for  « forvovne  Udtalelser«  i  private  Sam- 
taler. 

De  strenge  Domme  bleve  noget  formildede  af  Nicolaus, 
og  kun  fem  af  Hovedmændene  maatte  bøde  med  Livet.  Dog 
gik  man  ved  disse  Naadeshandlinger  fuldkommen  vilkaarlig 
frem  og  greb  ligesom  paa  Maa  og  Faa  iblandt  de  Skyldige; 
Nogle  bleve  benaadede  paa  Grund  af  deres  aabne  Tilstaaelse 
eller  Anger,  Andre  paa  Grund  af  indflydelsesrige  Forbønner. 
Nicolaus  begik  imidlertid  ved  denne  Leilighed  en  Handling, 
der  fuldstændig  retfærdiggjorde  Bestusbews  ovenfor  anførte 
Ord  til  ham:  «Vi  ville  blot  være  afhængige  af  Loven  og  ikke 
af  Deres  Luner ».  En  Lieutenant  Zebrikow,  som  i  sit  Regiments 
Paasyn  var  gaaet  over  til  Oprørerne,  var  bleven  dømt  til  at 
miste  sin  Eang  og  til  at  degraderes  til  Soldat,  dog  med  Udsigt 
til  Avancement.  Denne  Straf  skærpede  Keiseren  egenmægtig; 
Zebrikow  mistede  tillige  sin  Adel  og  al  Udsigt  til  Avancement, 
og  denne  tyranniske  Handling  paraderer  blandt  Benaad- 
ningerne. 

De  fem  Dødsdømte  vare:  Obersterne  Pestel  og  Sergius 
Murawjew- Apostel,  Lieutenanterne  Kachowsky,  Eyléjew  og 
Bestushew^-Rjumin.  Den  fem  og  tyvende  Juli  1825  bleve  de 
førte  til  Galgen.  De  bare  deres  Skjæbne  med  mandigt  Mod. 
Pestel  bevarede  sin  usædvanlige  Aandskraft  til  det  sidste 
øieblik,  ikke  et  Træk  i  hans  Jernaasyn  viste  den  mindste 
Uro.  Bestushew-Rjumin,  hvis  Forbrydelse  hovedsagelig  bestod 
i,  at  han  havde  været  Mellemmanden  for  de  politiske  For- 
bindelser med  Polakkerne,  var  kun  to  og  tyve  Aar  gammel. 
I  en  saa  ung  Alder  maatte  han  fole  det  haardt  at  skilles  fra 
Livet,  som  han  næppe  havde  begyndt  at  leve;  men  hans  ædle 
Ven,  Murawjew-Apostol,  satte  ved  sin  rene,  faste  Tro  Mod  i 
ham  og  trøstede  ham  paa  den  tunge  Gang  lige  til  det  Sidste. 
Da  Strikkerne  våre  lagte  om  de  Dødsdømtes  Hals,  og  Bæn- 
ken, hvorpaa  de  stode,  blev  kastet  omkuld,  bleve  kun  Pestel 
og  Kachowsky  hængende;  de  tre  Andre  faldt  ned  igjen  og 
stødte  sig  paa  den  omkastede  Bænk.  «Ikke  engang  det  Arbeide 
forstaaer  man  sig  paa  hos  os«,  bemærkede  Murawjew  sukkende. 
Under  andre  Omstændigheder  vilde  man  vel  have  benaadet 

de  Skyldige ;  men  her  kunde  Sligt  ikke  ventes.  Under  navnløs 
Qval  gik  et  Par  lange  Minutter  hen,  før  Eebene  vare  bragte 
i  Orden  igjen  og  Bænken  reist  paany.  De  Dødsdømte  vel- 
signede i  Mellemtiden  endnu  engang  Fædrelandet  og  bade 
om  en  bedre  Fremtid  for  deres  Landsmænd  og  Brødre. 

Alene  Dommerne  i  St.  Petersborg  domfældte  hundrede 
og  en  og  tyve  Personer.  Af  disse  bleve  de  Fleste,  som  an- 
ført, dømte  til  Tvangsarbeide  i  Sibirien.  Deres  Uniformer 
bleve  afrevne  af  Bøddelen,  deres  Kaarder  brækkede  itu  over 
deres  Hoveder  og  derpaa  brændte  tilligemed  Uniformerne. 
Nogen  Tid  efter  Dommens  Afsigelse  maatte  de,  med  tunge 
Lænker  om  Benene,  tiltræde  den  uhyggelige  Eeise  til  det 
kolde,  øde,  næsten  Tusinde  Mile  fjerne  Forvisningssted.  Snart 
glemte  den  travle  Verden  de  Mennesker,  som  havde  sat  deres 
hele  Tilværelse  paa  Spil  for  deres  Lands  Lykke  og  Frihed. 

Vi  kunne  ikke  følge  de  enkelte  Deeltageres  videre  Skjæbne 
i  de  mange,  lange  Aar,  som  hengik,  medens  de  møisommeligt 
henslæbte  Livet  i  Bjergværkerne  eller  under  Tvangsar beidet. 
Lieutenant  Kosens  oftere  anførte  Værk  indeholder  en  heel 
Deel  interessante  Enkeltheder  om  de  fleste  Sammensvornes 
yderligere  Liv  og  Skjæbne.  Et  enkelt  Beviis  paa  russisk 
Centralisation  ville  vi  dog  anføre.  En  stor  Deel  af  de  til 
Tvangsarbeide  Dømte  bleve  1830  forflyttede  til  et  nyt  Fængsel, 
der  særlig  var  opført  for  deres  Skyld.  Bygningen  var  imid- 
lertid opført  saa  taabeligt,  at  Fangernes  Celler  næsten  vare 
bælgmørke;  thi  de  fik  kun  Lys  fra  et  lille  tilgittret  Vindue, 
som  var  anbragt  over  Fængselsdøren,  der  gik  ud  til  en  Corri- 
dor.  At  gjøre  nogen  Forandring  heri,  at  anbringe  Vinduer 
paa  fornuftige  Pladser,  derom  kunde  der  længe  ikke^  være 
nogen  Tale;  thi  Keiseren  havde  jo  selv  egenhændig  approberet 
Tegningen  til  Fængslet. 

Ved  at  læse  Rosens  Bog  kan  man  vel  ikke  undlade  at 
skjænke  de  stakkels  Fanger  sin  hele  Medfølelse  for  den  Sindsro 
og  Fatning,  hvormed  de  bare  deres  tunge  Lidelser,  især  naar 
man  betænker,  at  de  Fleste  af  dem  vare  fornemme  Herrer, 

som  tidligere  havde  tilbragt  et  Liv  fuldt  af  Nydelse  og  Vel- 
være; men  man  kan  paa  den  anden  Side  dog  ikke  tilbage- 
holde den  Tanke,  at  det  havde  været  bedre  for  dem,  om  de 
havde  havt  mindre  af  den  russiske  Nations  passive  Dyder  og 
mere  af  de  vestlige  Folkeslags  Energi  og  Kraft.  Vor  fuld- 
stændigste  Beundring  maae  vi  derimod  skjænke  deres  ædle 
og  opolfrende  Hustruer  og  Forlovede,  som  modig  fulgte  dem 
paa  den  lange,  besværlige  Keise  til  det  kolde,  øåe  Sibirien, 
trodsede  Besværligheder  af  enhver  Art  og  modstode  alle  Ee- 
gjeringens  Forsøg  paa  at  skræmme  dem  tilbage  fra  deres 
Forsæt.  De  maatte  give  Afkald  paa  deres  Adelskab,  paa  al 
rørlig  og  urørlig  Eiendom,  som  de  eiede  eller  maatte  komme  til 
at  arve.  Man  havde  i  Begyndelsen  truet  flere  af  dem  med,  at 
de  kun  maatte  boe  i  den  samme  Gaserne  som  Forbryderne 
ved  Bjergværkerne,  ja  endog  med,  at  de  kun  kunde  foretage  en 
Keise  paa  hundrede  Miil  tilfods  bundne  og  sammen  med  den 
almindelige  Fangetransport.  De  modstode  alle  disse  en  haard- 
hjertet  Kegjerings  Plagerier,  og  den  qvindelige  Udholdenhed 
seirede  over  Tyranniets  Smaalighed.  Disse  Qvinder,  som  fra 
deres  Barndom  kun  havde  spiist  paa  Guld  og  Sølv,  maatte 
længe  tage  tiltakke  med  en  Kost,  som  den  usleste  Daglønner 
i  deres  Hjem  knap  vilde  have  fundet  sig  i,  og  de  maatte 
selv  forrette  al  deres  Arbeide  i  Hjemmet.  Og  Lønnen  for  al 
deres  Nød  var,  at  de  to  Gange  om  Ugen  maatte  faae  en 
Times  Samtale  med  deres  Kjære  i  en  Officeers  Overværelse 
og  iøvrigt  om  muligt  sende  dem  et  trøstende  Smil,  naar 
Fangerne  om  Morgenen  og  Aftenen  i  Lænker  bleve  førte  afsted 
for  at  arbeide  i  underjordiske  Bjergværker  under  raae  Em- 
bedsmænds Opsyn.  Al  Ære  værd  ere  disse  russiske  Damer, 
som  under  saa  lange  og  tunge  Prøvelser  kunde  give  det 
høieste  Beviis  paa  qvindelig  Kjærlighed  og  Troskab,  men 
hvad  skal  man  dømme  om  den  Keisers  Hjerte,  som  i  ti  Aar 
lige  til  sin  Død  kunde  lade  en  af  disse  ædle  Qvinder  trygle 
om   Tilladelse   til   at   forlade    det   Land,    hvor   hun   i   tyve 

Aar  havde  deelt  sin  Mands  tunge  Kaar,   og  hvor  hun  havde 
lukket  hans  trætte  Øine? 


Efter  at  have  seet  saa  mange  ædle  Mennesker  gaae  saa 
aldeles  haablest  tilgrunde  kunde  mulig  en  og  anden  Læser 
spørge  sig  selv,  om  alle  disse  Lidelser  da  ikke  vare  til  nogen- 
somhelst  Nytte,  og  hvorfor  de  Sammensvornes  Planer  maatte 
slaae  saa  aldeles  feil.  Men  var  der  virkelig  udenfor  disses 
snevre  Kreds  en  alvorlig  Misfornøielse  tilstede?  Det  maa 
bestemt  benegtes.  Det  russiske  Folk  forholdt  sig  aldeles 
roligt  istedetfor  som  een  Mand  at  reise  sig  mod  den  despo- 
tiske Handling,  der  nedværdigede  det  til  en  Gjenstand,  hvor- 
over en  sygelig,  lunefuld  Hersker  vilkaarlig  kunde  raade,  og 
som  dernæst  de  to  ophoiede  Brødre  kunde  handle  med  efter 
deres  Godtbefindende.  Oprørerne  forstode  aldeles  ikke  deres 
Tid  og  Folk,  siden  de  kunde  troe,  at  det  Folk  var  modnet 
til  Frihed,  som  slavisk  kunde  krybe  for  Keiseren  og  føle  sig 
lykkeligt  ved  at  kysse  hans  Uniform  eller  Skoe.  De  Sammen- 
svorne havde  ligesaa  lidt  et  klart  Begreb  om  deres  Planers 
Udførlighed,  som  de  Soldater,  der  raabte  Leve  for  Constitu- 
tionen,  vidste,  hvad  de  raabte  for.  Selv  om  det  derfor  var 
lykkedes  dem  hiin  Decembermorgen  at  forjage  Nicolaus,  hvad 
de  vistnok  ved  at  optræde  med  Kraft  vilde  have  kunnet  op- 
naae,  vare  de  dog  ikke  komne  deres  Maal  eet  Skridt  nær- 
mere; de  manglede  et  Fodfæste  i  Folket,  og  de  \ilde  kun 
have  opnaaet  at  omstyrte  det  Bestaaende  uden  at  kunne 
sætte  noget  Bedre  i  Stedet. 

Der  var  dengang  kun  eet  Maal,  som  kunde  fængsle  det 
russiske  Folks  militaire  og  religieuse  Følelser.  Men  iblandt 
alle  de  Sammensvorne  var  der  kun  een  Mand,  som  havde  et 
aabent  Qie  herfor;  det  var  Pestel.  Da  man  udspurgte  ham 
om  den  fremtidige  provisoriske  Kegjering,  svarede  han,  at 
denne  skulde  have  havt  den  Opgave  at  fængsle  de  « ubesindige 
Hoveder"  ved  udenlandske  Krige.   Grækenlands  gamle  Kepu- 

blikker  skulde  oprettes  paany.  En  saadan  Erklæring  maa  have 
gjort  et  dybt  Indtryk  paa  Keiseren.  Den  viste  ham,  hvor 
feilagtig  hans  Broders  Politik  havde  været  ligeoverfor  Tyrkiet, 
og  i  hvor  høi  Grad  Eusland  her  var  gaaet  i  østerrigs 
Ledebaand.  Fra  nu  af  frigjorde  Rusland  sig  for  -Østerrigs 
Indflydelse.  Knap  to  Aar  efter  stod  Slaget  ved  Navarino, 
og  det  græske  Folk  befriedes  fra  Tyrkernes  Aag.  De  Sam- 
mensvorne havde  ikke  lidt  og  stridt  ganske  forpjæves. 

F.  c.  Granzow. 


G-iovanni  Pierluigi  Palestrina/) 


i  or  at  afværge  det  store  Frafald  fra  Moderkirken,  som  den 
tydske  Reformationsbevægelse  i  det  sextende  Aarhundrede 
truede  med  at  fremkalde,  sammentraadte  i  Aaret  1547  det 
store  Concilium  i  Trident,  som  skulde  drøfte  Spørgsmaalet 
om,  hvorvidt  Kirken  trængte  til  en  Eeformation,  og  hvorledes 
i  saa  Fald  en  saadan  lod  sig  udfare  ovenfra  nedad.  Dette 
Concil,  af  hvis  Baadslagninger  man  havde  ventet  sig  saa 
Meget,  lod  sig  dog  i  det  Hele  nøie  med  at  lade  Alt  i  Lære, 
Liv  og  Cultus  bestaae  ved  det  Gamle,  og  kun  paa  eet  Omraade, 
Kirkesangens,  syntes  man  i  Begyndelsen  at  ville  gaae  endnu 
mere  radicalt  tilværks  end  selve  Reformatorerne.  Medens 
nemlig  disse  ifølge  deres  Princip  om  den  Enkeltes  Ret  til 
umiddelbart,  uden  Mellemkomst,  at  træde  i  Forhold  til  det 
Guddommelige  ved  Gudstjenesten,  efter  apostolisk  Mønster,  atter 
lode  Psalmesangen  lyde  fra  Menighedens  Læber  og  saaledes 
altsaa  beholdt  Musikken  som  Led  i  Gudstjenesten,  saa  for- 
langte derimod  paa  Conciliet  en  stor  Deel  af  de  hellige  Fædre, 
at  Tonekunsten  skulde  banlyses  fra  Gudstjenesten,  dersom  den 
ikke  var  istand  til  at  undergaae  en  grundig  Forbedring  og 
skabe  sig  en  Form,  hvorunder  den  kunde  agtes  værdig  til 
Navnet  af  hellig  Tonekunst.  Herved  tænkte  man  natur- 
ligviis  ikke  paa  Menighedssangen,  men  paa  den  Sang,  der 
udførtes  af  Kirkens  Chorpersonale  i  Forening  med  Præsterne. 

*)  Efter  Winterfelds  Udtog  af  Baini's:  Memorie  storiche  della  vita 
e  delle  opere  di  Giovanni  Pierluigi  da  Palestrina.     Breslau  1832. 

For  at  man  skal  kunne  forstaae  den  daherskende  alminde- 
lige Misfornøielse  med  Kirkesangen,  som  ved  denne  Leilighed 
gav  sig  Udtryk  igjennem  de  hellige  Fædres  Mund,  maae  vi 
her  hidsætte  Følgende. 

Den  kirkelige  Tonekunst  havde  efterhaanden  antaget 
en  fra  dens  oprindelige  ædle  Simpelhed  meget  afvigende 
Form.  Man  udarbeidede  fleerstemmige,  indviklede  Cano- 
ner med  hyppige  og  kunstige  Imitationer  og  søgte  mere 
at  tiltale  ved  Stemmeføringens  sindrige  Constructioner  end 
at  bibringe  Tilhøreren  den  rette  Forstaaelse  af  det  hellige 
Ord.  Tonerne  og  deres  kunstige  Sammenføining  var  Ho- 
vedsagen; den  sindrige  Bygning  opførtes  ofte  uafhængig 
af  Ordene ;  disse  bleve  senere  lagte  under ,  eller  ogsaa 
blev  Texten  kun  antydet  ved  Begyndelsen  og  dens  fuld- 
stændige Underlæggelse  overladt  til  Sangerne.  Hvormeget 
man  har  arbeidet  alene  for  øiet,  vise  de  latterlige  Midler, 
som  man  opfandt  for  at  afhjælpe  Mangelen  paa  Udtryk  i 
Musikken.  Man  farvede  Noderne  sorte,  hvor  Talen  var  om 
Mørke,  Smerte  og  Sorg,  røde,  hvor  Texten  fordrede  Lys,  Sol  og 
Purpur,  blaae,  hvor  Himlen,  grønne,  hvor  Enge,  Marker  og 
Træer  omtaltes.  Man  lagde  paa  en  sindrig  Maade  forskjellige 
Texter  under  de  enkelte,  i  hinanden  sammenslyngede  Stemmer, 
saa  at  kun  -Øiet,  ikke  øret,  var  istand  til  at  opfatte  deres 
indbyrdes  Sammenhæng. 

Til  dette  Uvæsen  kom  endnu  en  anstødelig  Blanding  af 
det  Profane  og  det  Hellige  i  Kirkesangen  og  Orgelspillet. 
Siden  det  fjortende  Aarhundrede  havde  man  begyndt  at  be- 
handle de  gamle  Kirkeviser  harmonisk,  lagde  derpaa  Messe- 
sangenes Ord  under  som  Text  og  benævnede  de  saaledes  op- 
staaede  Compositioner  efter  deres  Themaer.  Men  man  blev 
ikke  staaende  derved.  Folkesangenes  mere  bevægelige  og 
livlige  Melodier  —  især  nederlandske,  tydske,  franske  og 
spanske  —  bleve  ligeledes  valgte  til  Themaer,  og  man  und- 
saae  sig  ikke  ved  at  benævne  disse  Messer  efter  hine:  «om 
den  røde   Næse«    (des  rouges  nez),    «kys  mig«    (baisez  moi) 

0.  S.  V.  Den  underlige  Contrast,  som  derved  opstod  mellem 
Navnet  og  Musikstykkets  Bestemmelse,  gav  Anledning  til 
alle  Slags  Indfald ;  saaledes  turde  Josquin  vove  ved  selve  The- 
maets  Toner  i  sin  Messe:  «la  sol  fa  re  mis  paa  en  drillende 
Maade  at  erindre  en  Hofmand  hos  Ludvig  XII  af  Frankrig 
om,  hvorledes  han  bestandig  undveg  de  indtrængende  Op- 
krævninger af  en  Tiende  med  et:  « laissez  faire  moi». 

Hvad  her  er  sagt  om  Kirkesangen,  gjaldt  ogsaa  om  Or- 
gelspillet, og  her  var  Fristelsen  til  at  vælge  profane  Compo- 
sitioner  saameget  større,  som  man  her  ikke  mærkede  nogen 
Contrast  mellem  Text  og  Musik.  Men  hvormeget  Gudstje- 
nestens Værdighed  nedbrødes  ved,  at  Kirkerne  gjenløde  af 
Melodier,  laante  fra  Drikkeviser  eller  Viser,  til  hvilke  man  paa 
anden  Tid  og  Sted  pleiede  at  dandse,  vil  Enhver  let  kunne  fatte. 

Allerede  siden  det  trettende  Aarhundrede  havde  der  i 
Kirken  reist  sig  dadlende  Eøster  imod  denne  Misbrug,  denne 
Blanding  af  det  Helhge  med  det  Vanhellige.  Conciliet  i  Trier 
(1227),  Vilhelm  Durandus  —  samtidig  med  Conciliet  i  Vi- 
enne  — ,  Pave  Johan  XXII  i  Avignon  (1322)  og  Conciliet  i 
Basel  vare  skredne  ind  derimod,  men  næsten  uden  mærkelig 
Virkning.  Det  blev  forbeholdt  den  triden tinske  Kirkeforsam- 
ling at  gaae  frem  med  større  Kraft  imod  hiint  Uvæsen. 

I  sit  22de  og  24de  Møde  besluttede  Kirkeforsamlingen 
en  grundig  Eenselse  af  den  kirkelige  Tonekunst.  Man  var 
enig  om,  at  den  skulde  banlyses  af  Kirken,  saafremt  der,  det 
være  sig  i  Sangen  eller  i  Orgelspillet,  viste  sig  nogen  Ind- 
blanding af  det  Profane  og  Urene,  for  at  Herrens  Huus  i 
Sandhed  kunde  være  og  kaldes  et  Bedehuus.  Ungdommens 
Underviisning  i  den  høitidelige  gregorianske  Kirkesang  (Gre- 
gor den  Store  590 — 604)  blev  udtrykkelig  befalet,  medens 
den  altfor  blødagtige  og  yppige  Musik  blev  forbudt.  Keiser 
Ferdinand  I,  der  var  en  stor  Ven  af  Tonekunsten,  lod  imid- 
lertid ved  sine  Gesandter  gjore  den  Modforestilling,  at  man 
ikke  fuldsta^ndig  turde  forkaste  Figuralmusikken,  fordi  den, 
anvendt  paa  rette  Maade,  kunde  være  et  virksomt  Middel  til 

at  stemme  Sindet  til  Andagt;  Conciliets  Fædre  gave  deres 
Bifald  hertil  og  besluttede  tillige  at  overlade  alle  Forbedringer 
i  det  Enkelte  til  Biskoppernes  og  Provindsialsynodernes  Af- 
gjørelse.  Hermed  endte  Forhandlingerne  om  Kirkemusikken 
den  24de  September  1562. 

Udførelsen  af  den  tridentinske  Beslutning  blev  skudt  ud 
til  ind  i  Aaret  1565,  fordi  Pave  Pius  IV  hidtil  havde  været 
optaget  af  andre,  mere  paatrængende  Sager.  Den  2den  Au- 
gust i  dette  Aar  udnævnte  han  da  en  Commission  af  otte 
Cardinaler,  som  med  hans  Samtykke  atter  overdroge  to  af 
deres  Midte  Kenselsen  af  den  kirkelige  Tonekunst.  Disse  to 
Tillidsmænd  vare  den  hellige  Carl  Borromeo  og  Vitelozzo 
Vitelozzi;  disse  forenede  sig  atter  med  otte,  til  den  Ende 
udvalgte  Medlemmer  af  det  pavelige  Capel  til  fælles  Kaad- 
slagning.  Man  kom  til  følgende  Afgjorelse:  1)  Messer  og 
Motetter  =^0  med  blandede  Texter  maatte  for  Fremtiden  ikke 
synges ;  2)  Messer  med  profane  Themaer  skulde  for  bestandig 
negtes  Udførelse;  3)  Sange  med  phantastisk  sammensatte, 
hverken  af  den  hellige  Skrift  eller  fra  ældre  kirkelige  Digtere 
laante  Texter  skulde  lægges  tilside. 

De  to  Cardinalers  Fordring,  at  de  hellige  Ord  heelt 
igjennem  tydelig  maatte  kunne  opfattes  under  Sangen,  vakte 
større  Vanskelighed.  Sangerne  bemærkede,  at  denne  Textens 
Forstaaelse  var  ikke  altid  til  at  opnaae,  og  da  Cardinalerne 
svarede  dem:  »jSIaar  den  dog  undertiden  var  opnaaelig,  hvorfor 
da  ikke  altid?»  fik  de  til  Svar:  « Den  harmoniske  Tonekunst's 
Væsen  bestod  i  Efterligninger  (Imitationer)  og  Fuger;  at  be- 
røve den  disse  var  det  Samme  som  at  tilintetgjøre  den.  Naar 
nu  Harmonien ,  som  var  Gudstjenestens  skjønneste  Prydelse, 
ikke  kunde  bestaae  uden  Fuger,  og  disse  undertiden  maatte 
utydeliggjøre  Ordet,  saa  turde  man  ikke  staae  for  strengt  paa 
dettes  Forstaaelse ». 


")  Fleerstemmige    aandelige    Sange ,    der    ere    noget    friere    end    den 
strenge  Choral. 

Da  først  erindrede  Cardinalerne  om  det  Exempel,  som 
Palestrina,  Capelmester  ved  Kirken  St.  Maria  Maggiore, 
havde  givet  i  en  af  ham  componeret  Messe  og  nogle  Motetter, 
som  faa  Aar  tidligere  vare  blevne  udførte  i  det  sixtinske  Capel 
i  Pavens  og  Cardinalernes  Nærværelse  og  havde  vundet  disses 
udeelte  Bifald.  Om  disse  først  nylig  udgivne  Værker  min- 
dede Cardinalerne  og  lode  Sangerne  vide,  at  her  fremtraadte 
de  hellige  Ord  lige  ufordunklede  saavel  i  den  kunstige  Sam- 
menslyngning af  Stemmerne,  som  i  den  simple,  harmoniske 
Sang.  Hertil  svarede  man,  at  korte  Stykker  af  den  Art 
kunde  ikke  være  afgjørende ;  ved  længere  Sange  —  som  Mes- 
ser, hvori  Gloria  og  Credo  i  Forening  forekom  —  var  den 
opstillede  Fordring  uopnaaelig,  naar  man  ikke  gav  den  nogen 
Indskrænkning.  Endelig  blev  man  enig  om  at  lade  det 
komme  an  paa  en  Prøve  og  at  overdrage  Palestrina  Com- 
positionen  af  en  Messe. 

Hvorledes  Palestrina,  langtfra  at  beskæmme  den  Tillid, 
man  saaledes  viste  hans  Dygtighed,  tvertimod  løste  den  ham 
stillede  Opgave  paa  en  saa  fyldestgjørende  Maade,  at  han 
med  eet  Slag  blev  Kirkemusikkens  Reformator  og  frelste 
Tonekunsten  fra  at  banlyses  fra  Gudstjenesten,  skulle  vi  vise 
i  det  Følgende,  efter  at  vi  først  have  forudskikket  de  faa 
Oplysninger,  som  vi  have  kunnet  indhente  om  denne  mærke- 
lige Mands  tidligere  Liv,  indtil  han  som  et  lysende  Meteor 
viser  sig  paa  Musikkens  Himmel. 

Giovanni  Pierluigi  efter  sit  Fødested,  en  lille  By  ved 
Foden  af  Apenninerne,  paa  Grændsen  af  det  gamle  Latium  — 
det  gamle  Præneste  —  sædvanlig  kaldet  Palestrina,  er  født  i 
Aaret  1524.  Hans  Forældre  kjende  vi  ikke,  og  om  hans  Broder 
Bernhardino  have  vi  kun  en  kort  Beretning,  som  ikke  giver  nogen 
videre  Oplysning  om  hans  Livsforhold.  Allerede  tidlig  viste 
Giovanni  Anlæg  for  Tonekunsten,  og  i  Aaret  1540,  da  han  var 
sexten  Aar  gammel,  begav  han  sig  til  Rom  for  der  at  søge 
sin  videre  Uddannelse.  Udøvelse  af  Tonekunsten  og  Under- 
viisning  deri  var  paa  hiin  Tid  i  Rom,   som  overalt  i  ItaUen, 


Giovanni  Pierluigi  Palestrina.  429 

i  Hænderne  paa  Spaniere,  Franskmænd  og  Nederlændere. 
Blandt  disse  Sidste  udmærkede  sig  Claudius  Goudimel,  som 
dengang  holdt  offentlig  Skole  i  Kom.  Til  ham  sluttede  Gio- 
vanni sig  og  lagde  her  den  første  Grund  til  den  senere 
herlige  Udvikling  af  sit  Talent. 

Allerede  i  Aaret  1551  finde  vi  ham  i  Virksomhed  som 
Capelmester  (magister  capellæ)  i  St.  Peterskirken  ved  det  af 
Pave  Julius  II  stiftede  Capel,  som  efter  sin  Stifter  kaldtes 
det  juliske.  Medens  han  beklædte  dette  Embede,  indgik  han 
Ægteskab  med  en  vis  Lucretia,  som  fødte  ham  fire  Sønner, 
Angelo,  Rudolph,  Sylla  og  Higyn,  af  hvilke  kun  den  Sidste 
overlevede  ham;  de  Ældre  bleve  derimod  bortrevne  i  deres 
blomstrende  Ungdom,  efter  at  de  allerede  havde  vakt  gode 
Forhaabninger  som  Tonekunstnere. 

Palestrinas  første  offentliggjorte  Værk,  indeholdende  fire 
Messer  for  fire  og  een  for  fem  Stemmer,  udgivet  i  Eom  1554 
hos  Brødrene  Dorici,  vandt  ham  Agtelse  og  Gunst  hos  Pave 
Julius  III,  hvem  det  var  tilegnet,  og  tillige  en  dengang  glim- 
rende, men  for  ham  siden  uheldsvanger  Udmærkelse.  Paven 
tilbød  ham  nemlig  Plads  imellem  sine  Sangere;  Palestrina 
fulgte  det  ærefulde  Kald,  nedlagde  sit  Capelmesterembede  ved 
det  juliske  Capel  og  blev  den  13de  Januar  1555  indsat  i  sin 
nye  Stilling.  To  Maaneder  efter  døde  Julius  III ;  hans  Efter- 
følger, Marcello  Ceroino,  var  Palestrinas  høie  Velynder,  og 
saaledes  syntes  der  at  aabne  sig  Udsigt  for  ham  til  frem- 
tidig ærefuld  Befording;  allerede  var  en  Bog  af  firstemmige 
Madrigaler,  som  han  just  dengang  havde  fuldendt,  bestemt 
til  at  skulle  overrækkes  den  nye  Pave,  da  denne  efter  kun 
21  Dages  Regjering  ligeledes  blev  bortreven  ved  Døden,  og 
den  ham  tiltænkte  Gave  maatte  udgives  uden  Tilegnelse. 

Men  et  endnu  haardere  Slag  forestod  Palestrina.  Paul  IV, 
Marcels  Efterfølger,  fandt  Anstød  i,  at  der  mellem  hans  San- 
gere var  Folk,  som  ikke  vare  af  geistlig  Stand,  ja  endog 
gifte.  Et  Breve  af  30te  Juli  1555  fjernede  derfor  Palestrina 
og  to  andre  gifte  Sangere  fra  Capellet  og  bevilgede  dem  kun 

en  tarvelig  Indtægt  af  sex  romerske  Dalere  om  Maaneden. 
Vor  Mester  vilde,  ubemidlet  som  han  var,  med  Kone  og  Barn 
have  seet  sig  overgiven  til  den  meest  trykkende  Trang,  hvis 
han  ikke  allerede  den  følgende  Maaned  havde  faaet  et  Tilbud 
om  at  overtage  det  netop  da  ledigblevne  Capelmesterembede 
ved  Laterankirken.  Han  modtog  med  Taknemmelighed  denne 
Kaldelse  og  beklædte  denne  iøvrigt  slet  linede  Stilling  i 
næsten  sex  Aar  (1555-1561).  I  dette  sidste  Aar  traadte  han 
i  Tjeneste  ved  Kirken  Sta.  Maria  Maggiore ;  derved  bleve  hans 
Indtægter  forhøiede,  og  han  blev  istand  til  med  mindre  tryk- 
kende Sorger  at  underholde  sin  imidlertid  forøgede  Familie. 

I  disse  sex  Aar  havde  Palestrina,  om  end  bestandig  virk- 
som, dog  ikke  udgivet  Noget  offentlig  i  Trykken.  Et  af  hans 
Værker,  ved  hvilket  Grunden  blev  lagt  til  hans  senere  store 
Berømmelse,  falder  dog  i  dette  Tidsrum.  Det  er  hans  Im- 
properia  o:  Herrens  Straffetaler;  det  blev  opført  første  Gang 
paa  Langfredag  i  Aaret  1560  og  vakte  almindelig  Opsigt; 
den  daregjerende  Pave,  Pius  IV,  forlangte  en  Afskrift  deraf 
for  det  pavelige  Capel,  og  dette  har  siden  den  Tid  stadig 
udført  det  paa  den  samme  Dag,  saalænge  dets  Virksomhed 
varede.  Med  dette  Værks  Tilblivelse  forholder  det  sig  paa 
følgende  Maade:  Til  den  romerske  Kirkes  Gudstjeneste  paa 
Langfredag  hører  ogsaa  en  Tilbedelse  af  Korset.  Dagen  forud 
ere  alle  Altere  blevne  berøvede  deres  Prydelser  og  alle  Bil- 
leder tilhyllede;  førend  nu  Præsten  paa  Langfredag  opløfter 
og  nyder  den  Dagen  forud  indviede  og  i  den  hellige  Grav 
nedlagte  Hostie,  bliver  kun  Korset  afsløret  som  Gjenstand 
for  Tilbedelse.  Parviis  nærme  de  Troende  sig  og  kaste  sig 
ned  for  det,  medens  Improperia  tone:  Herren  minder  det 
syndefulde  Folk  om,  hvad  han  i  den  hellige  Histories  Løb 
har  gjort  for  det,  og  om,  hvorledes  det  har  lønnet  ham  der- 
for.   Enkelte  Stemmer  begynde: 

»Hvad  har  jeg  gjort  Dig,  mit  Folk,  eller  hvormed  har 
jeg  bedrøvet  Dig?  Svar  mig!  Fra  Ægyptens  Land  har  jeg 
fert  Dig,  og  Du  har  givet  din  Frelser  et  Kors!« 

Vexlende  Chor  svare  i  det  latinske  og  græske  Sprog: 
(•Hellige  Gud!  Hellige  stærke  Gud!  Hellige,  evige  Gud! 
forbarm  dig  over  os!« 

De  enkelte  Stemmer  træde  atter  frem: 
«Hvad  skulde  jeg  gjøre  Dig  mere  og  har  ikke  gjort  det? 
Som  mit  udvalgte  Viinbjerg  har  jeg  plantet  Dig,  men  bittert 
har  Du  gjengjældt  mig;  med  Eddike  og  Galde  har  Du  stillet 
min  Torst,  med  Spydet  har  Du  gjennemboret  din  Frelsers 
Side!'. 

Atter  svare  de  vexlende  Chor  som  før,  og  saaledes  ved- 
bliver man,  indtil  ingen  Tilbedende  mere  nærmer  sig;  da 
slutter  endelig  en  Vexelsang  Høi tideligheden : 

O  Du  Kors,  kjært  fremfor  alle, 

O  Du  ædleste  blandt  Træer. 

Ingen  Skov  har  seet  din  Lige 

Saadan  Væxt  og  Blomst  og  Løv! 

Skjønne  Træ,  Du  Nagelbærer! 

Du,  som  bar  den  Byrde  kjær! 
Til  disse  simple  Ord  havde  Palestrina  knyttet  de  simp- 
leste og  meest  ukunstlede  Toneforbindelser.  Ligesom  alle 
Omgivelser  under  Høitiden  vare  berøvede  ethvert  Smykke, 
for  ved  deres  Sørgedragt  end  mere  at  stemme  Sindet  til  An- 
dagt, saaledes  forstod  Mesteren  ved  Bortfjernelse  af  alle  hidtil 
brugte  musikalske  Prydelser,  alene  ved  Harmoniernes  rene 
Simpelhed  og  Skjønhed  at  vække  dyb  Bevægelse,  ikke  alene 
hos  de  Kunstforstandige,  men  hos  alle  de  Tilstedeværende. 
Fra  nu  af  begynder  hans  eiendommelige  Virksomhed  paa  den 
hellige  Tonekunst's  Omraade,  og  fra  den  Opmærksomhed,  som 
dette  Værk  vakte,  skrev  sig  den  ovenfor  omtalte  Kaldelse, 
som  nogle  Aar  senere  udgik  til  Palestrina,  og  ved  hvilken 
han  blev  den  kirkelige  Musiks  Frelser  og  Keformator. 

To  Aar  efter,  at  Palestrina  havde  vakt  Pius  IV's  Opmærk- 
somhed ved  sine  Improperia,  af  hvilke  Paven  havde  udbedt 
sig  en  Afskrift  for  sit  Capel,  overrakte  han  atter  denne  Pave 
til  Brug    for   samme  Capel  to  Motetter    og  en  sexstemmig 

Messe,  og  det  følgende  Aar  tilegnede  han  Cardinal  Kudolph 
Pio  af  Carpi  den  første  Deel  af  sine  firstemmige  Motetter. 
Et  firstemmigt  «Crucifixus»  i  Min  Messe  skal  navnlig  have 
henrykt  Paven  og  Cardinalerne.  «Da  disse  Toner  for  første 
Gang  klang  i  det  Sixtinske  Capel«,  siger  Palestrinas  Biograph, 
Baini,  —  <'i  hiin  Helligdom,  som  Bygningskunsten  og  Male- 
riet kort  forud  havde  forherliget,  da  hævede  disse  Kunster 
sig  fra  deres  Sæder  og  de,  som  overfor  Improperia  ikke  havde 
aflagt  deres  gamle  Stolthed,  omfavnede  Tonekunsten  som 
deres  Søster,  og  den  Henrykkelse,  som  greb  de  Tilstede- 
værende, var  større  end  den,  som  man  engang  i  det  gamle 
Grækenlands  Dage  følte  ved  at  høre  de  berømteste  Tone- 
kunstnere og  Sangerdigtere » .  Et  ligesaa  eenstemmigt  og  for- 
tjent Bifald  vakte  hans  firstemmige  Motetter.  «De  ligne  i 
SkjønhedCrucifixus»,  siger  Baini,  «kun  ere  her  de  ueensartede 
Stemmer  sammenslyngede  med  en  ubeskrivelig  Ynde,  blandet 
med  Eenfold  og  Høihed«. 

Som  ovenfor  omtalt,  var  det  om  disse  Palestrinas  Vær- 
ker, at  de  tvende  Cardinaler  i  hiint  Udvalg  mindede  de  pave- 
lige Sangere,  og  dette  bevirkede,  at  Compositionen  af  en 
Messe  som  en  Prøve  blev  overdraget  til  Palestrina.  At  denne 
blev  den  Udkaarne,  lader  sig  endnu  lettere  forklare  af  Føl- 
gende. Vitelozzo:  den  ene  af  Cardinalerne  i  Udvalget,  var 
hans  ivrige  Beundrer  og  Ven,  og  den  anden,  Carl  Borromeo, 
var  Hovedpræst  ved  Kirken  Sta.  Maria  Maggiore,  hvor  Pale- 
strina var  Capelmester;  de  pavelige  Sangere  betragtede  ham 
som  deres  CoUega  og  haabede  i  Tilfælde  af  et  lykkeligt  Ud- 
fald at  faae  Deel  i  den  forventede  Ære;  paa  den  anden  Side 
turde  de  haabe,  hvis  hans  Forsøg  slog  feil,  ikke  derved  at 
lide  noget  Skaar  i  deres  Ære,  da  jo  Palestrina  for  -Oie blikket 
var  udelukket  af  deres  Samfund. 

Opgaven  lød  nu  saaledes:  ved  Siden  af  fuldttonende 
Harmonier,  en  kunstnerisk  Sammenbygning  af  Stemmerne 
og  Udeladelse  af  allerede  forkastede  Udskeielser  skulde  en 
værdig  og  andægtig  Stemning  og  fuldkommen  Forstaaelighed 

af  Texten  udmærke  den  forlangte  Messe.  Lykkedes  det  at 
tilfredsstille  disse  Fordringer,  skulde  der  ikke  indtræde  nogen 
Forandring  med  Hensyn  til  Tonekunstens  Stilling  ved  Guds- 
tjenesten. 

Palestrina  blev  underrettet  om  det  ham  tiltænkte  Hverv 
ved  Carl  Borromeo  i  egen  Person.  Han  udførte  ogsaa  Hver- 
vet, idet  han  skrev  tre  Messer,  hver  for  sex  Stemmer. 

Den  første  Messe,  for  to  Basstemmer,  to  Tenorstemmer, 
Alt  og  Sopran,  er  componeret  i  den  phrygiske  Toneart  og 
bærer  Præg  af  Alvor  og  Andagt.  Paa  Haandskriftet  fandt 
man  efter  Mesterens  Død  vedfmet  ved  Titlen :  « Illumina  oculos 
meos»  (Herre,  vær  Du  mine  Øines  Lys),  et  sikkert  Tegn  paa, 
at  han  har  paakaldt  den  Hoiestes  Bistand  til  sit  Værks 
Fuldførelse. 

Den  anden  Messe  er  mere  bevægelig  og  udtrykker  en 
barnlig  Tro  og  Tillid.  Foruden  Bassen  er  her  Alten  fordob- 
let, hvorved  den  vandt  i  Livlighed.  Begge  Messer  havde  dog 
endnu  en  Bismag  af  den  nederlandske  Stiil.  Men  et  Værk 
af  den  reneste  Begeistring  var  den  tredie  Messe.  Sangen  i 
de  enkelte  Stemmer  er  fuld  af  Liv  og  Andagt,  Harmo- 
nierne ere  gribende,  og  en  mangfoldig  Afvexling  findes  i 
Anordningen  af  Stemmerne,  som,  snart  forenede  i  tre-,  fire-, 
ja  femstemmige  Chor,  staae  vexlende  overfor  hinanden,  snart 
alle  i  Forening  med  Eftertryk  indpræge  de  betydningsfulde 
Ord  i  Texten. 

Disse  tre  Messer  bleve  udførte  den  28de  April  1565  af 
de  pavelige  Sangere  i  Overværelse  af  alle  otte  befuldmæg- 
tigede Cardinaler  i  Paladset  Vitellozi.  Den  tredie  vandt  Pri- 
sen fremfor  de  to  andre  og  tilkæmpede  Tonekunsten  en 
blivende  Plads  i  den  romerske  Kirkes  Gudstjeneste.  De  pave- 
lige Sangere  modtoge  den  trøstefulde  Besked,  at  den  kirkelige 
Musik  skulde  beholdes  som  før,  men  desuden  en  indtræn- 
gende Formaning  om  for  Fremtiden  kun  at  udføre  Sange, 
der  vare  Helligdommen  ligesaa  værdige  som  Palestrinas  tre 
Messer. 

Tirsdagen  den  19de  Juni  1565  blev  den  tredie  af  Pale- 
strinas  Messer  for  første  Gang  udført  i  Nærværelse  af  Paven, 
Cardinalerne  og  mange  anseete  Tilhørere.  Den  vandt  almin- 
deligt Bifald.  Pius  IV  skal  have  udraabt:  «Her  giver  en 
Johannes  i  det  jordiske  Jerusalem  os  en  Forsmag  paa  hiin 
nye  Sang,  som  den  hellige  Apostel  Johannes  engang  fornam 
i  det  himmelske  Jerusalem  under  prophetisk  Henrykkelse«. 
Hans  store  Glæde  over  dette  Værk  yttrede  sig  ogsaa  i  virk- 
somme Skridt  til  Mesterens  Belønning  og  Fornyelse  af  hans 
Sangerchor,  for  at  det  kunde  blive  dygtigere  til  i  Fremtiden 
at  lade  lignende  Sange  vederfares  Ket.  Fjorten  allerede 
aldrende  Sangere  bleve  afskedigede  med  Naadespenge,  og  det 
pavelige  Capels  Collegium  fik  Befaling  til  at  antage  yngre  og 
dygtigere  Kræfter  i  deres  Sted  efter  vel  bestaaet  Prøve. 
Palestrina  blev  udnævnt  til  Componist  ved  det  pavelige  Capel ; 
Capelmester  kunde  han  ikke  blive,  da  dette  Embede  kun 
kunde  beklædes  af  en  Prælat  af  Rang  —  hans  tidligere  Ind- 
tægt fik  derved  en  aarlig  Tilvæxt  af  36  romerske  Dalere,  og, 
da  dette  Æresembede  alene  var  oprettet  for  ham,  maatte  han 
derved  endmere  tildrage  sig  Samtidens  Opmærksomhed.  Car- 
dinal Pacheco  lod  ham  vide,  at  Kong  Philip  II  af  Spanien 
gjerne  saae,  at  hiin  Messe,  som  saa  seierrig  havde  hævdet 
Tonekunstens  Plads  i  Kirken,  blev  tilegnet  ham.  Palestrina 
raadførte  sig  i  den  Anledning  med  sin  Velynder,  Cardinal 
Vitellozzi,  og  blev  enig  med  ham  om,  at  det  vilde  være  det 
meest  Passende  at  tilegne  Kongen  et  heelt  Bind  Messer  og 
deriblandt  den  berømte.  Men  Æren  for  samme  maatte 
tilkomme  Rom,  og  den  maatte  udkomme  med  en  Titel,  som 
viste,  at  den  tidligere  var  tilegnet  en  af  de  derværende  Store, 
helst  en  Pave.  Saaledes  skeete  det,  at  Messen  blev  tilegnet 
Pave  Marcellus,  Palestrinas  store  Velynder,  hvem  han  jo 
allerede  vilde  have  viet  sit  andet  Værk,  hvis  ikke  hans  tid- 
lige Død  havde  forhindret  det.  Herfra  skriver  sig  Navnet: 
«missa  papæ  Marcelli»,  der  har  givet  Anledning  til  den  vild- 
farende Mening,  at  denne  Pave  allerede  ti  Aar  tidligere,  efter 

at  have  lært  Palestrinas  Virksomhed  at  kjende,  enten  som 
Fuldbyrder  af  Tridentinerconciliets  Beslutning  eller  af  egen 
Drift  skulde  have  foretaget  den  ovenfor  omtalte  Keform  i 
Kirkemusikken;  men  denne  Antagelse  vilde  deels  komme  i 
Strid  med  de  ovenfor  angivne  Tidsbestemmelser  —  Marcellus 
levede  syv  Aar  far  det  Møde,  paa  hvilket  Kirkemusikkens 
Keform  kom  paa  Bane  i  Conciliet  —  deels  være  urimelig, 
naar  man  betænker,  at  Marcellus's  Pontificat  kun  varede  21 
Dage,  der  vare  optagne  af  Festlighederne  ved  hans  Kroning, 
af  de  netop  da  indtræffende  Embedsfunctioner  i  den  stille 
Uge  og  Paaskefesten  og  af  hans  sidste  dødelige  Sygdom. 

I  Aaret  1565  udkom  den  omtalte  Messe  i  Rom  tilUge- 
med  fire  andre  fiirstemmige  og  to  femstemmige  Messer,  alle 
under  Eet  tilegnede  Philip  II.  Palestrina  componerede  endnu 
flere  Messer  i  de  følgende  Aar  og  tilegnede  dem  deels  denne 
Monark ,  deels  sine  andre  Velyndere  blandt  Cardinalerne 
i  Rom. 

I  Aaret  1572  skeete  der  en  gunstig  Forandring  i  Pale- 
strinas ydre  Forhold,  idet  han  atter  blev  kaldet  til  Capel- 
mester  ved  St.  Peterskirken  efter  den  tidligere  Capelmesters 
Død.  Det  var  dette  Embede,  som  han  engang  havde  opgivet 
for  at  indtræde  i  det  pavelige  Capel,  og  i  denne  Stilling  for- 
blev han  til  sin  Død. 

Fra  nu  af  udfolder  Palestrina  en  storartet  Virksomhed; 
i  Løbet  af  nogle  faa  Aar  udgiver  han  hele  tre  Bøger  af 
fem-,  sex-  og  ottestemmige  Motetter,  deriblandt  Sange  for 
to  Chor,  som  høre  til  hans  største  Mesterværker.  I  Aaret 
1575,  paa  Tiaarsdagen  efter  Kirkemusikkens  Reform  ved 
Palestrina,  droge  de  geistlige  Broderskaber  fra  hans  Fødeby, 
med  tre  Musikchor  til  Rom  for  at  bringe  ham  deres  Hyldest. 

Omtrent  paa  samme  Tid  aabnede  Nannino,  en  bekjendt 
Componist  og  Palestrinas  tidligere  Meddiscipel  hos  Goudimel, 
en  offentlig  Skole  for  Sang  og  Musik  i  Rom.  Palestrina 
ydede  ham  sin  Bistand  ved  dette  Foretagende  ved  at  lægge 

den  sidste  Haand  paa  de  Elevers  Uddannelse,  der  havde  mod- 
taget den  forberedende  Underviisning  hos  Nannino. 

I  Tidsrummet  fra  1575  til  1580  finde  vi  intet  Værk  af 
Palestrina  offentliggjort.  I  dette  sidste  Aar  ramte  der  ham 
et  haardt  Slag.  Hans  Hustru,  Lucrezia,  blev  syg  efter  at 
have  bivaanet  den  festlige  Procession,  hvormed  man  ledsagede 
den  hellige  Gregor  af  Nazianz'  Been  til  deres  Hvilested  i 
den  nye  Peterskirke,  og  trods  alle  anvendte  Lægemidler  og 
en  forbigaaende  tilsyneladende  Bedring  blev  hun  ham  berøvet 
ved  Døden.  Hvor  dybt  dette  Slag  har  bøiet  ham,  og  hvor- 
ledes hans  Kunst  i  Forening  med  den  hellige  Skrifts  Ord 
atter  har  hævet  ham,  lærer  os  den  det  følgende  Aar  udkomne 
Bog  af  fiirstemmige  Motetter,  som  er  tilegnet  Prinds  Jacob 
Buoncompagni,  en  Neveu  af  den  daregj erende  Pave  Gergor  XIH. 
Ved  hans  elskede  Hustrues  Grav,  saaledes  var  det  i  Begyn- 
delsen hans  Forsæt,  skulde  hans  Sang  lyde  for  sidste  Gang; 
med  den  Tanke  har  han  sunget  de  to  første  Vers  af  den 
137te  Psalme:  «Ved  Babylons  Floder,  der  sad  vi  og  græd, 
mens  Tanken  var  i  Zion.  Vore  Harper  hang  paa  Piletræerne, 
som  stode  derved«.  Det  smertefulde  Udtryk,  som  han  har 
laant  disse  Ord,  og  den  pludselige,  uventede  Afbrydelse  ved 
Slutningen  af  det  andet  Vers  tyde  umiskj endelig  derpaa.  Da 
fremstaaer  med  Længselen  efter  Døden,  som  atter  skulde 
forene  ham  med  den  salige  Hensovede,  tillige  Frygten  for 
evig  Skilsmisse  fra  hende  paa  Grund  af  hans  Synder;  levende 
udtaler  en  saadan  Stemning  sig  i  de  fire  følgende  Sange: 
« Herre,  naar  Du  vil  komme  at  dømme  Verden,  hvor  vil  jeg 
kunne  bestaae  for  Din  Vredes  Aasyn!  Jeg  skjælver  for  mine 
Synder!  Vee  mig,  o  Herre!  Min  Sjæl  er  bedrøvet  o.  s.  v.».  Da 
vaagner  Længsel  efter  hellig  Trøst  i  hans  Sjæl,  den  udtaler 
sig  i  de  første  Vers  af  den  42de  Psalme:  «Som  en  Hjort, 
der  sukker  efter  Bækkene,  saa  sukker  min  Sjæl  til  Dig,  o 
Gud!'),  og  at  han  endelig  har  fundet  denne  Trøst,  bevidner 
han  i  Ordene  af  den  120de,  123de  og  134te  Psalme:  «Til 
Herren  har  jeg  raabt  i  min  Trængsel,    og  han  svarede  mig; 

til  Dig  har  jeg  opløftet  mine  -Øine,  Du,  som  boer  i  Him- 
melen.   See,  lover  Herren,  I  Herrens  Tjenere  tilsammen!« 

I  det  samme  Aar  (1581)  udkom  ogsaa  hans  første  Bog 
kirkelige  Madrigaler  (opr.  Kjærlighedssange),  og  i  det  følgende 
Aar  (1582)  tilegnede  han  Pave  Gregor  XIII  den  Qerde  Bog 
af  sine  fir-  og  femstemmige  Motetter. 

Ved  disse  Værker,  hvorved  Tonekunsten  tildeels  umid- 
delbart beviste  sin  lægende  Kraft  paa  ham  og  ved  det  ven- 
lige Besøg  af  en  dengang  udmærket  nederlandsk  Mester, 
Rinaldo  del  Mell,  styrkedes  atter  hans  Aand  og  hans  Ska- 
berevne. Saaledes  tilegnede  han  i  Aaret  1584  Pave  Gregor 
XIII  et  Værk,  som  ved  den  nye  Behandlingsmaade  og  den 
dybe  Opfattelse  af  Opgaven  vandt  et  Bifald,  som  intet  tid- 
ligere af  hans  Værker.  Det  er  29  Motetter  tagne  af  Høi- 
sangen;  dog  omfatte  de  ikke  alle  otte  Capitler  af  samme, 
heller  ikke  følge  de  Ordenen  i  Høisangen,  idet  for  det  Meste 
saadanne  Vers  ere  udeladte,  som,  tagne  ud  af  Sammenhæn- 
gen, kunde  misforstaaes  eller  vække  Anstød.  I  Tilegnelsen 
aflægger  Palestrina  Regnskab  for  sit  tidligere  Liv  og  Færd. 
«Han  haro,  siger  han,  «i  sine  tidligere  Aar  forødt  sine  Toner 
paa  en  vanhellig  og  ureen  Kjærligheds  Sang,  men  har  følt 
Anger  og  Skam  derover.  Derfor  har  han  siden  viet  sig  til 
den  hellige  Tonekunst,  sunget  Christi  og  hans  jomfruelige 
Moders  Lov  og  endelig  udvalgt  sig  Salomons  Høisang,  som 
priser  Christi  Kjærlighed  til  sin  Brud,  Sjælen,  hvoraf  han  da 
har  taget  Anledning  til  at  stræbe  efter  mere  Liv  i  Udtrykket 
for  at  naae  sit  Forbillede«.  Og  han  har  naaet,  hvad  han 
søgte;  det  er,  som  om  hans  Smerte  over  Tabet  af  hans  el- 
skede Hustru  her  har  opløst  sig  i  en  reen  og  hellig  Længsel, 
som  om  Gjensynets  glade  Haab  klang  gjennem  Tonerne. 

Den  24de  April  1585  døde  Pave  Gregor,  og  Sixtus  V 
besteg  den  pavelige  Stol.  Uagtet  den  nye  Pave  skattede 
Palestrina  høit,  vandt  dog  det  første  Værk,  Palestrina  til- 
egnede ham,  ikke  hans  Bifald.  Det  var  en  femstemmig 
Messe  med  Titlen:    «Tu  es  pastor  ovium  —  Du  er  Faarenes 

Hyrde  1).  —  Da  den  blev  udført  for  Paven,  skal  han  have 
yttret:  »Palestrina  har  glemt  Pave  Marcellus'  Messe  og  hans 
Sange  af  Hmsangen».  Dommen  var  virkelig  begrundet.  Pale- 
strina havde  i  dette  Værk  benyttet  Themaer  fra  de  gamle 
Kirkesange  og  forsøgte  at  forene  disses  høitidehge  Alvor  med 
det  i  hans  sidste  Værker  fremherskende  Liv  i  Udtrykket. 
Men  Modsætningen  var  for  stor,  og  Forsøget  mislykkedes. 

Han  gjenoptog  det  dog  atter  kort  efter,  og  med  et  hel- 
digere Kesultat.  Til  den  forestaaende  Mariæ  Himmelfartsfest 
skrev  han  en  Messe  og  en  Motet  over  en  Melodi  til  den 
Kirkesang,  som  brugtes  ved  denne  Leilighed:  «Assumpta  est 
Maria  etc.:  Maria  er  opfaren  til  Himmelen,  Englene  glæde 
sigo.  s.  v.»  Denne  Melodi  bærer  allerede  i  sig  selv  et  festligt 
Præg,  der  er  Sving  i  den  og  Liv  i  Ehytmerne,  og  derved  lod 
den  sig  lettere  bringe  ind  under  den  mere  bevægelige  Stiil, 
som  Palestrina  med  saa  stort  Bifald  havde  benyttet  i  Høi- 
sangen.  I  fem  Dage  blev  Værket  trykt  uden  Angivelse  af 
Sted  og  Aarstal  og  opført  den  15de  August  1585  i  Kirken 
St.  Maria  Maggiore,  hvor  den  omtalte  Fest  pleiede  at  holdes. 
Virkningen  svarede  fuldstændig  til  Mesterens  ønske.  Sixtus 
V  yttrede  efter  Festens  Slutning:  « Denne  Morgens  Messe  er 
visselig  ny,  den  kan  kun  skrive  sig  fra  Palestrina.  Paa  den 
hellige  Treenigheds  Fest  have  vi  beklaget  os  over  hans  Musik; 
idag  har  han  fuldstændig  tilfredsstillet  os;  vi  haabe,  at  han 
oftere  paa  en  saa  behagelig  Maade  vil  oplive  vor  Andagt«. 

Sixtus  fattede  nu  endog  den  Tanke  at  overdrage  Pale- 
strina Capelmesterembedet  ved  det  pavelige  Capel,  som  hidtil 
kun  havde  kunnet  beklædes  af  en  Prælat;  men  hans  Plan 
strandede  paa  den  Fasthed,  hvormed  Capellets  Medlemmer 
gjorde  deres  Kettigheder  gjældende  som  en  geistlig  Corporation. 
Forgjæves  var  Pavens  Vrede,  forgjæves  afskedigede  han  fire 
Sangere  paa  Grund  af  uforsigtige  Yttringer;  men  da  han  var 
bleven  nølere  underrettet  om  Capellets  Kettigheder,  opgav 
han  sit  Forsæt  med  Hensyn  til  Palestrinas  Ophøielse. 

Det  følgende  Aar  gav  en  Yttring  af  den  kunstforstan- 
dige Pave  Palestrina  Anledning  til  Skabelsen  af  et  nyt  Me- 
sterværk. Siden  Leo  IX's  Dage  vare  hvert  Aar  i  den  stille 
Uge  Carpentras  «Lamentationes»  blevne  udførte  af  det  pave- 
lige Capel.  Saaledes  skeete  det  ogsaa  i  Aaret  1586,  da 
Sixtus  V  første  Gang  som  Pave  overværede  denne  Festlighed. 
Hine  hidtil  saa  berømte  Sange  syntes  ham  dog  kun  at  svare 
lidet  til  den  Deel  af  Gudstjenesten,  i  hvilken  de  indtoge  en 
saa  væsentlig  Plads,  og  han  havde  Ret.  Disse  Sanges  Ind- 
hold var  hentet  fra  Jeremias'  Klagesange,  i  hvilke  Jerusalems 
Elendighed,  som  dets  Synder  har  nedkaldt  over  det,  bUver 
skildret  med  levende  Farver:  Staden  ligger  øde,  som  før 
var  fuld  af  Folk;  Fyrstinden  blandt  Hedningerne  maa  nu 
tjene  disse,  uden  Trøst  fra  sine  Venner,  foragtet  af  sine  Nær- 
meste. Jerusalem,  Jerusalem!  Omvend  Dig  til  Herren,  Din 
Gud!  Disse  Prophetens  Klager  og  Formaninger  afbrydes  en- 
kelte Gange  af  Christi  Ord:  « Fader,  er  det  muligt,  da  gaa 
denne  Kalk  fra  mig! —  min  Sjæl  er  bedrøvet  indtil  Døden«. 
Til  denne  Text  var  sat  en  kunstlet  og  med  falske  Prydelser 
og  Effectmidler  overlæsset  Musik.  Sixtus  V  yttrede  derfor 
ønsket  om  næste  Aar  at  see  den  afløst  af  en  Composition, 
som  bedre  svarede  til  den  høitidelige  Text.  Næste  Aar  fore- 
drog det  pavelige  Capel  paa  Skjærtorsdag  den  første  Lamen- 
tation  til  Musik  af  Palestrina,  og  da  Paven  gav  den  sit  Bi- 
fald og  udtalte  sit  Haab  om  næste  Aar  at  kunne  glæde  sig 
over  de  to  Lamentationer,  som  endnu  manglede,  ansaae  Pale- 
strina det  for  sin  Pligt  at  imødekomme  en  saa  indtrængende 
Opfordring,  og  det  næste  Aar  (1588)  kunde  han  overrække 
Paven  et  heelt  Bind  firstemmige  Lamentationer,  som  bleve 
meget  gunstig  modtagne.  Carpentras  hidtil  høit  vurderede 
Composition  maatte  nu  vige  Pladsen  for  Palestrinas  simple, 
følelsesfulde  og  ophøiede  Musik.  Vel  led  denne  senere  for 
nogen  Tid  en  lignende  Skjæbne,  men  nu  ere  dog  de  to  af 
hans  Lamentationer  atter  indsatte  i  deres  gamle  Eet;   kun 

paa  Langfredag  bliver  en  Lamentation  af  AUegri  udført  af 
det  pavelige  Capel. 

Det  smukke  Forhold  mellem  den  aandrige  Velynder  og 
den  geniale  Tonekunstner  blev  desværre  opløst  allerede  i  det 
følgende  Aar  ved  den  store  Paves  Død.  Sixtus  V  hensov  den 
27de  August  1590;  hans  Efterfølger,  Urban  V,  regjerede  kun 
tretten  Dage,  og  den  5te  December  besteg  Gregor  XIV  den 
pavelige  Throne.  Ham  tilegnede  Palestrina  en  haandskreven 
Samling  af  7  sex-  og  8  ottestemmige  Motetter,  hvoriblandt 
foruden  et  fortræffeligt,  gjennemcomponeret  «Magnificat«  og- 
saa  findes  hans  berømte  ottestemmige  »Stabat  Mater«,  der 
ved  tydske  Udgaver  har  faaet  en  saa  uhyre  Udbredelse 
og  har  vakt  en  almindelig  Beundring  hos  de  forskjelligste 
Tilhørere  lige  til  vore  Dage.  Pave  Gregor,  som  allerede  tid- 
ligere havde  hørt  til  Palestrinas  Velyndere,  forhøiede  hans 
maanedlige  Indtægter  med  24  romerske  Dalere.  Af  Taknemme- 
lighed tilegnede  denne  ham  (1591)  en  ny  Samling  af  sexten 
«Magnificat»,  hvis  Udgivelse  Paven  dog  kun  overlevede  nogle 
faa  Dage;  han  døde  allerede  den  15de  October  samme  Aar. 
Ogsaa  i  dette  Værk  finde  vi  Palestrina  i  den  fulde  Besiddelse 
af  sin  skabende  Kraft:  en  inderlig  Forstaaelse  og  Gjengivelse 
af  det  hellige  Ord,  en  mangfoldig,  men  aldrig  overflødig 
Anvendelse  af  alle  Kunstens  Midler,  en  alvorlig  Stræben 
henimod  hans  høieste  Maal :  at  vække  Andagt  hos  sine 
Tilhørere. 

Endnu  i  hans  sidste  Leveaar  (1593)  komme  fire  bety- 
delige Værker  for  Lyset;  hans  femstemmige  Offertorier,  to 
Dele  firstemmige  Litanier,  den  sjette  Bog  fir-  og  femstem- 
mige Messer,  og  endelig  den  anden  Bog  kirkelige  Madrigaler. 
Som  Gjenstand  for  disse  Madrigaler,  der  vare  tilegnede  Chri- 
stina af  Lothringen,  gift  med  Ferdinand  I  af  Medicis,  Stor- 
hertug af  Toscana,  havde  Palestrina  valgt  en  Lovsang  i  30 
Stanzer  til  den  hellige  Jomfru.  Dette  Værk,  som  var  en  Lov- 
sang til  hans  himmelske  Talsmandinde,  som  hun  stod  for 
hans  troende  Tanke,  var  hans  Svanesang,  og  paa  Mariæ  Een- 

selses  Festdag  endte  han  sit  virksomme  Liv.  Den  26de  Jan. 
1594  blev  han  syg  af  heftige  Sting  i  Siden,  den  28de  i 
samme  Maaned  modtog  han  Absolutionens  Sacrament,  den 
følgende  Dag  nod  han  den  hellige  Nadvere  og  døde  ved 
Daggry  den  2den  Februar  i  sin  Ven  og  Skriftefader,  Philip 
Neris  Arme.  Endnu  den  31te  Januar  havde  han  indskjærpet 
sin  Søn  Higyn  at  udgive  hans  efterladte  haandskrevne  Vær- 
ker, hvortil  han  gav  ham  Anviisning  paa  den  nødvendige 
Pengesum. 

Allerede  om  Aftenen  paa  hans  Dødsdag  blev  hans  afsjælede 
Legeme  bragt  til  sit  Hvilested  i  Peterskirken.  Ikke  alene  Med- 
lemmerne af  det  pavelige  Capel,  men  ogsaa  alle  Roms  Musikere, 
ja  selv  mange  andre  Kunstnere  og  en  stor  Mængde  af  Folket 
fulgte  hans  Liig.  Ved  hans  Grav  blev  sunget  Eesponsoriet: 
Libera  me,  Domine  (Befri  mig  Herre).  Den  høitidelige  Sjæle- 
messe fandt  først  Sted  tolv  Dage  senere,  den  14de  Februar, 
i  Capellet  Sancta  Maria  del  soccorso;  hans  Liig  hviler  i  den 
hellige  Simons  Capel  i  en  simpel  Kiste,  der  paa  en  Blyplade 
bærer  Indskriften:  Johannes  Petroalysius  Prænestinus,  musicæ 
princeps. 

Syv  Dage  efter  Palestrinas  Død  feirede  Clemens  VIII  just 
sin  Kroningsdag,  og  da  efter  gammel  Skik  Sangerne  af  hans 
Capel  vare  tilstede  ved  hans  Taffel,  spurgte  Paven  efter  Pale- 
strinas efterladte  Værker  og  erfarede,  at  de  vare  i  hans  Søns 
og  Arvings,  Higyns,  Besiddelse.  Paven  yttrede  da  velvillig, 
at  han  selv  tænkte  paa  at  besørge  en  fuldstændig  Udgave  af 
samme.  Higyn  fik  denne  Pavens  Yttring  at  høre  og  benyt- 
tede strax  Leiligheden  til  at  skaffe  sig  en  Indtægt.  Han 
paaskyndede  den  allerede  begyndte  Trykning  af  den  syvende 
Bog  af  Faderens  Messer,  føiede  dertil  den  ovenomtalte  Messe : 
«Tu  es  pastor  ovium»  og  overrakte  Paven  det  fuldendte  Værk. 
I  Tilegnelsen  mindede  han,  uovereensstemmende  med  Sand- 
heden, om  sine  Midlers  Utilstrækkelighed  til  at  opfylde  sin 
Faders  sidste  Villie  angaaende  Udgivelsen  af  hans  efterladte 
Værker   og  udtalte  sin  Fortrøstning  til  Pavens  Gavmildhed, 

som  vilde  afhjælpe  denne  Mangel.  Clemens  erfarede  det 
Usande  i  Higyns  Foregivende;  han  faldt  i  Unaade  og  saavel 
fra  hans,  som  fra  Pavens  Side  udeblev  Udgivelsen. 

Den  havesyge  Sen  søgte  nu,  istedetfor  at  anvende  den 
efterladte  Sum  til  en  værdig  Udgivelse  af  Faderens  Værker, 
at  drage  den  meest  mulige  Fordeel  af  dem.  Resten  af  Haand- 
skrifterne  solgte  han  til  to  Venetianere,  som  derpaa  udgave 
fem  Bøger  Messer  i  Venedig.  Haandskrevne  Værker  af  Be- 
tydning findes  i  det  pavelige  Capels  Archiv,  i  Vaticanets, 
Lateran  Kirkens,  St.  Maria  Kirkens  Archiver  og  i  det  vati- 
canske  Bibliothek;  kun  maa  man  beklage,  at  Ligegyldighed 
eller  ond  ViUie  har  ladet  en  Deel  af  dette  kostbare  Efter- 
ladenskab gaae  tabt.  Omfanget  af  de  af  Higyn  solgte  Haand- 
skrifter  og  deres  senere  Skjæbne  er  forbleven  fuldkommen 
ukjendt. 

Sophus  Smith. 


Mamelukkerne  som  Ifapoleon  Ps  Grarde. 

JJet  arabiske  Ord  Mameluk,  i  Fleertallet  Memalik,  betegner 
en  Andens  Eiendom,  en  Slave;  i  Aaret  1230  lod  nemlig  Sul- 
tanen af  Ægypten  kjøbe  12,000  unge  Slaver  i  Kaukasus  for 
at  danne  en  Milits  af  dem.  I  Tidens  Løb  opstod  deraf  et 
privilegeret  Corps,  som  ofte  foreskrev  sine  Herskere  Love. 
Selim  I  udrev  1517  Ægypten  af  Mamelukkernes  Hænder  og 
bragte  Landet  i  den  tyrkiske  Sultans  Magt.  Mamelukkernes 
Navn,  Magt  og  Despotisme  var  næsten  glemt,  da  de  efter  to 
hundrede  Aars  Forløb  atter  gjenvandt  deres  Anseelse.  Deres 
Anførere  eller  Beyer,  fire  og  tyve  i  Tallet,  spillede  Herrer  i 
Landet  og  brøde  sig  kun  lidt  om  Sultanen.  Tilsyneladende 
vare  Beyerne  ligestillede,  men  den  iblandt  dem,  som  udmær- 
kede sig  ved  Talent  og  Tapperhed,  gjaldt  i  Almindelighed 
for  Ægyptens  Behersker. 

Da  Franskmændene  1798  kom  til  Ægypten,  havde  to 
Beyer,  Ibrahim  og  Murad,  deelt  Overherredømmet  imellem 
sig.  Det  var  dem,  som  førte  hine  vilde  Eytterskarer  imod 
Bonapartes  Armee;  men  hverken  deres  fortrinlige  Udrustning 
eller  deres  prægtige  Heste  kunde  hjælpe  dem  til  Seir  over 
deres  Modstandere.  Ved  ethvert  Sammenstød  bleve  de  over- 
vundne af  disses  overlegne  Taktik  og  DiscipUn.  Murat,  Le- 
dere og  Lasalle  opstillede  sig  med  deres  Ryttere  i  to  Linier. 
Saasnart  nu  Mamelukkerne  vare  lige  ved  at  overfløie  den 
første  Linie,    brød  den  anden  frem  tilhøire  og  tilvenstre  til 

Hjælp.  Mamelukkerne  holdt  hurtigt  an  og  samlede  sig  for 
at  omslutte  denne  forlængede  Linies  Flanke.  Nu  var  det 
gunstige  Øieblik  kommet  til  at  angribe  dem,  og  Mameluk- 
kerne bleve  stedse  slaaede.  I  Træfningen  ved  Chebreis  den 
13.  Juli  1798  fandt  mange  Mamelukker  Døden  foran  de  franske 
Quarréer,  og  efter  Slaget  ved  Sedyman  havde  den  frygtede 
Murad  Bey  kun  400  tilbage,  med  hvilke  han  flygtede  til 
Ørkenen. 

Fuldstændig  undertrykkede  bleve  Mamelukkerne  først  1811 
af  Mehemed  Ali,  senere  Vicekonge  af  Ægypten.  Han  indbød 
dem  nemlig  til  en  Fest  i  Citadellet  ved  Cairo,  lod  derpaa 
Portene  lukke  og  alle  Beyerne  dræbe.  En  Eneste,  ved  Navn 
Selim,  undkom  fra  Blodbadet.  Da  Selim  saae  sine  Kamme- 
rater falde  for  Soldaternes  Skud,  styrtede  han  sig  paa  sin 
Hest  ned  fra  Fæstningsvolden,  Dyret  fandt  sin  Død,  men  dets 
Herre  blev  i  Live,  dog  laa  han  længe  uden  Bevidsthed.  For- 
undret over  saa  megen  Bestemthed  og  Lykke  befalede  Mehemed 
Ali  at  skaane  hans  Liv.  Selim  Pascha,  fra  den  Tid  kaldet 
«den  sidste  Mameluk«,  faldt  den  17de  Februar  1855  i  Fægt- 
ningen ved  Eupatoria.  Et  Skud  igjennem  Munden  gjorde 
Ende  paa  hans  Liv. 

Slagmaleren  Charles  Vevnet,  som  døde  i  Strasbourg  i 
Aaret  1836,  holdt  meget  af  at  fremstille  paa  Lærredet  disse 
østerlandske  Kyttere  med  deres  prægtige  Heste.  Man  fandt 
iblandt  Mamelukkerne  endnu  mange,  som  bare  Hjelme  med 
bevægelige  Næseskjærme  og  Pantsere.  De  holdt  meget  af  og 
anvendte  mange  Penge  paa  pragtfuldt  Kidetøi  og  rigt  ud- 
styrede Vaaben.  En  Carabin  eller  Trombon,  Yatagan  og 
Sabel  samt  to  Pistoler  dannede  deres  Bevæbning.  Enhver 
Mameluk  eiede  flere  Heste  og  havde  to  eller  tre  Fellaher  til 
sin  Opvartning. 

Et  stort  Antal  Indfødte,  som  havde  ydet  Franskmændene 
Hjælp  under  Beleiringen  af  Saint  Jean  d'Acre,  fulgte  efter 
Toget  til  Syrien  med  Armeen  og  haabede  i  Ægypten  at 
finde  et  Tilflugtsted  mod  Djezzon  Paschas  Hævn.    Mange  af 

disse  saavelsom  Deser teurer  fra  Ibrahims  og  Murads  Rytteri 
anskede  at  træde  i  fransk  Tjeneste.  Af  disse  Folk  dannede 
Bonaparte  en  Escadron  og  kaldte  dem  Mamelukker. 

Efter  Ægyptens  Rømning  kom  disse  phantastisk  klædte 
Krigsfolk  med  Armeen  fra  Orienten  til  Frankrig  og  bleve 
indlemmede  i  Consulargarden.  Krige  og  Sygdomme  formind- 
skede betydeligt  Mamelukkernes  Antal;  da  dette  Corps  imid- 
lertid erindrede  Napoleon  om  hans  meest  glimrende  Aar,  og 
da  disse  Rytteres  østerlandske  Udrustning  gav  den  keiser- 
lige Garde  en  eiendommelig  Anseelse,  søgte  man  saavidt 
mulig  at  vedligeholde  dem  i  deres  fulde  Styrke.  Der  fandtes 
endnu  i  Keiserdømmets  sidste  Aar  iblandt  Mamelukkerne 
Ryttere,  som  stammede  fra  Ægypten,  Syrien,  Georgien  og 
Armenien.  Mamelukkernes  Escadron  hørte  stedse  til  Garde- 
jægerregimentet  til  Hest  og  holdt  sig  indtil  Napoleons  Af- 
sættelse i  x\aret  1814. 

Den  første  Commandant  over  Escadronen  hed  Delaitre; 
fra  1808  var  det  Kirman.    Hestenes  Antal  beløb  sig  til  120. 

1  Slutningen  af  November  1859  døde  i  Paris  Abdallah 
d'Asbonne,  som  var  den  Sidste,  der  havde  deeltaget  i  alle 
Napoleons  Krige.  Denne  Veteran  var  født  i  Bethlehem  i 
Aaret  1776  og  naaede  altsaa  en  Alder  af  83  Aar. 

Mamelukkerne  bare  sædvanlig  en  hvid  Turban  med  en 
rød  Knap;  over  Turbanen  ragede  en  Halvmaane  af  Mes- 
sing frem.  Ærmevesten  eller  Spenceren  var  grøn.  Vesten  over 
den  var  blaa  med  røde  Snorer,  Skjærfet,  hvori  der  stak  en 
Dolk,  var  af  rød  og  grøn  Uld,  Beenklæderne  vare  røde  og 
meget  vide,  Halvstøvlerne  gule;  om  Sommeren  havde  de 
hvide  Lærreds  Beenklæder.  En  krum  tyrkisk  Sabel  med 
Messingskjæde, -en  Carabin  og  to  Pistoler  dannede  deres  Be- 
væbning. En  ørn  af  Messing  prydede  en  lille  Patrontaske, 
som  hang  i  en  Rem  af  sort  Glandslæder.  I  Tidens  Løb  for- 
andredes Farven  paa  deres  Mundering  flere  Gange;  det  her 
givne  Billede  kan  saaledes  kun  gjælde  i  Almindelighed. 

Sadelen  var  betrukken  med  grønt  Tøi,  fortil  var  der  en 
høi  Knap,  bagtil  et  Rygstød;  Stigbøilerne  vare  af  Messing 
efter  tyrkisk  Mode. 

Mamelukkernes  Standart  var  en  sort  Hestehale  med  en 
forgyldt  Kugle  over;  til  Spillemænd  havde  de  en  Paukeslager 
og  tre  Trompetere,  som  vare  endnu  mere  phantastisk  klædte 
end  de  andre. 

Synet  af  disse  Ryttere  maatte  uvilkaarlig  minde  om 
Saladins  Krigere  og  om  de  spanske  Maurere.  Keiser  Napo- 
leon I  havde  i  sit  Følge  ogsaa  en  Mameluk  ved  Navn  Rustan. 
Han  sov  bestandig  udenfor  sin  Herskers  Værelse  og  udførte 
i  det  Hele  en  Kammertjeners  Arbeide.  Han  var  født  i  Eri- 
van  i  Armenien,  havde  gjort  alle  Napoleons  Felttog  med  og 
havde  flere  Gange  havt  Leilighed  til  at  udmærke  sig  ved 
Mod  og  Aandsnærværelse.  Napoleon  overøste  ham  med  Gaver 
og  Velgjerninger;  men  vi  maae  destoværre  fortælle  om  Rustan, 
at  han  var  en  af  de  Første,  som  1814  vendte  Keiseren  Ryg- 
gen i  Fontainebleau,  og  han  lod  sig  heller  ikke  see  under  de 
hundrede  Dage  i  Paris. 

Efter  Napoleons  Afreise  til  St.  Helena  tog  Rustan  til 
London  for  at  lade  sig  beundre;  men  Englænderne  behandlede 
ham  temmelig  koldt.  Efter  sin  Tilbagekomst  aabnede  han 
et  Caffehuus  i  Paris;  men  dermed  vilde  det  ikke  rigtig  gaae. 
Han  sank  siden  aldeles  i  Forglemmelse,  og  hans  sidste  Leve- 
tid saavelsom  hans  Dødsaar  er  ubekjendt. 

F.  G. 


Simon  Bolivar''). 

xLele  den  romanske  Folkestamme,  der  beboer  Landene  lige- 
fra  Mexico  til  Patagonien ,  betragter  Simon  Bolivar ,  det 
spanske  Sydamerikas  Befrier,  med  en  Ærbødighed,  der  nær- 
mer sig  Tilbedelse ;  i  hans  Ord  seer  man  den  reneste  Viisdom, 
hans  Handlinger  forstørres,  saa  de  næsten  faae  et  heroisk 
Udseende,  og  Generationernes  Taknemmelighed  vil  stedse 
følge  denne  udholdende  Fører,  der  satte  dem  istand  til  at 
afkaste  Spaniens  barbariske  Aag  og  som  frie  Mænd  at  tage 
Plads  i  Folkenes  Kække.  Selv  med  alle  sine  Ufuldkommen- 
heder —  som  hans  Fjender  uden  Tvivl  høilig  have  overdrevet 
—  maa  derfor  Bolivar  indtage  en  høi  Eang  blandt  hans  Folks 
Velgjørere.  Mod  og  militairt  Talent,  som  man  undertiden 
har  villet  frakjende  ham,  lagde  han  for  Dagen  i  de  store 
Slag  ved  Boyaca  og  Carabobo,  og  sin  udholdende  Fædrelands- 
kjærlighed  viste  han  ved  det  Taalmod,  hvormed  han  bar  en 
lang  Eække  Uheld  og  blev  ved  at  arbeide  for  sit  Land,  hvor 
vaklende  dets  Sag  end  stod.  Tilsidst  fik  han  Held  med  sig. 
Ethvert  Spor  af  det  spanske  Herredømme  blev  tilintetgjort 
i  Kepublikken  Columbia,  og  denne  Seir  i  det  Nordlige  blev 
efterfulgt  af  det  hele  spanske  Amerikas  fuldstændige  Fri- 
gj  øreise. 

Der  hersker  en  meget  almindelig  Vildfarelse  angaaende 
Følgerne  af  denne  mærkelige  Eevolution.   Det  antages  nemlig 

*)  Efter  Harpers  Magazine.     Marts  1870. 

hyppigt,  at  det  latinske  Amerika  siden  dets  Befrielse  alene 
har  kjendt  en  Eække  Borgerkrige,  at  Friheden  ikke  her  har 
medført  sine  almindelige  Goder,  at  Anarchi  og  Forstyrrelse 
have  hæmmet  de  sydamerikanske  Staters  Fremskridt  og  gjort 
dem  mindre  lykkelige,  end  da  de  stode  under  det  spanske 
Herredømme.  Dette  er  imidlertid  en  feilagtig  Betragtning. 
Siden  de  bleve  frie,  have  de  gjort  Fremskridt  baade  i  Kigdom 
og  Intelligens  med  en  Hurtighed,  der  gjor  de  latinske  Stater 
i  Europa  tilskamme.  Deres  Handel,  der  først  blev  skabt  ved 
Eevolutionen,  er  dobbelt  saa  stor  som  Spaniens  og  Italiens 
tilsammen.  Deres  Statsgjæld  er  ubetydelig  i  Sammenligning 
f.  Ex.  med  Englands  eller  Frankrigs.  I  intet  Land  i  Verden 
ere  Skatterne  saa  lave  og  Handelen  saa  fri  for  hæmmende 
Baand,  ligesom  Industrien  er  fri  for  de  tunge  Byrder,  der 
hvile  paa  den  i  Europa.  Deres  staaende  Armeer  ere  smaae, 
og  Statsudgifterne  derfor  ogsaa.  Een  Feil  begik  imidlertid 
det  latinske  Amerikas  Befriere,  idet  de  gjorde  den  romersk- 
katholske  Kirke  til  Statskirke  og  tillode  den  at  forfølge  Kjæt- 
tere  med  samme  Strenghed  som  i  det  spanske  Herredømmes 
Dage;  men  denne  Indskrænkning  i  Troesfriheden  forsvinder 
dog  efterhaanden.  I  den  blomstrende  By  Buenos  Ayres  her- 
sker der  fuldstændig  Tolerance,  og  de  saakaldte  Kjættere  have 
netop  bidraget  mægtigt  til  dens  Opkomst.  Overalt  i  Syd- 
amerika forøges  Skolers  og  CoUegiers  Antal,  ligesom  Pressen 
efterhaanden  gjør  Sit  til  at  fremme  Ko  og  Orden. 

Under  de  af  Bolivar  grundede  Institutioner  lever  der  en 
Mangfoldighed  af  Kacer  og  Nationer.  Af  en  Befolkning  paa 
16  Millioner,  der  er  tyndt  spredt  over  den  forhenværende 
spanske  Deel  af  Sydamerika,  er  næppe  en  Femtedeel  af  euro- 
pæisk Oprindelse.  Langs  Vestkysten  og  paa  Andesbjergenes 
Høisletter  leve  Inkaernes  kobberfarvede  Efterkommere  i  større 
Antal  end  deres  Overvindere  og  bevare  fremdeles  deres  Jævn- 
hed og  Lærvillighed.  I  det  Indre  af  Venezuela  bygge  de  vilde 
Indfødte  endnu  deres  Løvhytter  langs  Flodbredderne,  og  de 
frodige   Sletter   ved   Buenos   Ayres   beboes    endnu   af  store 

Stammer  af  Indianere,  der  i  Intelligens  næppe  staae  over  de 
Indfødte  i  Nyholland,  medens  de  patagoniske  Kæmper  frem- 
deles true  de  Eeisende  langs  deres  Kyster  med  Køller  og 
Pile  ganske  som  i  Drakes  og  Magelhans  Tider.  At  skabe 
oplyste  Kepublikanere  af  denne  ueensartede  Befolkning  vil 
blive  et  langt  og  miøisommeligt  Arbeide;  Regjeringerne  maae 
først  see  at  indprente  den  nogle  af  Civilisationens  første 
Elementer.  De  fleste  sydamerikanske  Staters  raske  Udvikling 
bliver  endnu  mere  forunderlig,  naar  man  betænker,  at  en  stor 
Deel  af  deres  Borgere  næppe  staaer  over  de  Vilde. 

Bolivar  blev  født  i  Aaret  1783.  Hans  Fader  døde  kort 
derefter,  og  den  vordende  Befrier  blev  opdraget  hos  sin  Mo- 
der, Senora  Palacio.  Hans  Familie  hørte  til  de  Rigeste  og 
meest  Anseete  blandt  de  Indfødte  i  Caraccas.  Han  var  Ar- 
ving til  store  Plantager,  der  vare  anlagte  paa  nogle  af  Pro- 
vindsens  rigeste  Landstrækninger,  til  Villaer  paa  Landet  og 
Huse  i  Byen  og  til  Tusinder  af  Slaver,  som  han  senere  var 
saa  human  at  skjænke  Friheden.  Der  blev  antaget  de  meest 
udmærkede  Lærere  til  at  undervise  den  unge  Creol,  og  da 
han  var  femten  Aar,  blev  han  sendt  til  Spanien  for  videre 
at  uddanne  sig,  navnlig  ved  Reiser.  Paa  Veien  dertil  stand- 
sede han  en  Tid  i  Vera  Cruz,  besøgte  Mexico  og  Cuba  og 
naaede  endelig  Madrid.  Ved  sin  Rigdom  og  anseete  Livs- 
stilling fik  han  her  Adgang  til  det  spanske  Hof,  i  hvis  Kredse 
han  fik  Leilighed  til  at  tilegne  sig  den  fine  Selskabstone. 
Han  gjennemreiste  derefter  Europa  og  tilbragte  en  Tid  i 
Paris,  der  netop  dengang  var  ved  at  hæve  sig  ud  af  Revolu- 
tionens Malstrøm.  Her  hørte  han  Forelæsninger,  overværede 
Debatter  og  blev  imponeret  af  den  unge  Seirherre  Napoleon, 
hvis  Berømmelse  han  senere  var  overmaade  ivrig  efter  at 
gjøre  større.  Han  besøgte  Rom,  de  latinske  Folkestammers 
Centrum,  og  der,  paastaaer  man,  opstod  første  Gang  Tanken 
om  at  blive  sit  Fædrelands  Befrier  hos  ham.  Han  beskjæf- 
tigede  sig  meest  med  Studeringer  og  Iagttagelser  og  kunde 

her  sammenligne  det  latinske  Europas  Intelligens  med  den 
aandelige  Trældom,  der  hvilede  over  hans  eget  Fjødeland. 

Men  blidere  FMelser  lode  ham  for  en  Tid  glemme  de 
patriotiske  Forsætter.  I  Bernardo  del  Toro's  Huus  i  Madrid, 
som  han  stadig  gjæstede,  forelskede  han  sig  i  Terese  del 
Toro,  Værtens  Datter,  en  smuk  Pige  paa  sexten  Aar.  Hun 
elskede  ham  igjen,  Forældrene  gave  deres  Samtykke,  det  unge 
Par  (Bolivar  var  kun  18  Aar)  giftede  sig,  og  fuld  af  Glæde 
drog  han  med  sin  unge  Brud  til  Caraccas  for  selv  at  overtage 
Bestyrelsen  af  sine  store  Eiendomme  og  blive  en  af  de  Ind- 
flydelsesrige blandt  den  creolske  Befolkning  i  Venezuela. 
Hans  aandelige  og  physiske  Kræfter  vare  nu  i  deres  fulde 
Blomstring.  Han  var  smuk,  havde  et  klart  og  gjennem- 
trængende  Blik,  en  høi  Pande  og  i  det  Hele  taget  et  ind- 
tagende Ydre,  om  end  hans  Ansigtsfarve  var  noget  bleg. 
Han  havde  en  virksom  Aand  og  havde  læst  Meget,  han  var 
en  udtryksfuld  Taler  og  skrev  med  Elegance  og  Lethed. 
Blandt  de  unge  Venezuelanere  var  der  næppe  Nogen,  der  i 
disse  forskjellige  Fuldkommenheder  kunde  kappes  med  ham. 
Fuld  af  Ungdommens  Glæder  og  Forhaabninger  vendte  Bolivar 
altsaa  hjem  til  sit  Fødeland;  men  snart  ramtes  han  af  en 
stor  Sorg:  hans  unge  Hustru  dede  og  lod  ham  tilbage 
barnløs.  En  dyb  Melancholi  bemægtigede  sig  ham  nu,  og 
først  ved  den  kraftige  Beslutning  at  anvende  sine  Evner  til  at 
hævne  den  Uret,  der  øvedes  mod  hans  Fædreland,  lykkedes 
det  ham  tildeels  at  beseire  den. 

Uagtet  alle  sine  store  Indkomster  og  sin  anseelige  Livs- 
stilling hørte  Bolivar  dog  til  en  ringeagtet  Kaste.  Han  var 
Creol*),  og  hvor  dygtig  eller  rig  en  Creol  end  var,  kunde 
han  dog  være  sikker  paa  at  blive  behandlet  med  Kingeagt  af 
de  raae  og  forarmede  Embedsmænd,  der  bleve  sendte  fra 
Spanien  for  at  regjere  Sydamerika,  hvor  de  berigede  sig  selv 


•)  Creoler  kaidos   Efterkommerne   af   den    indvandrede    spanske    Be- 
folkning. 

paa  de  undertrykte  Provindsers  Bekostning.  I  den  i  høi 
Grad  ødelæggende  Trældom,  hvori  Spanierne  nu  i  to  Aarhun- 
dreder  havde  holdt  deres  amerikanske  Besiddelser,  var  det 
eneste  gjennemgaaende  Princip  det  at  udsuge  al  Coloniens 
Kigdora  til  Bedste  for  Moderlandet.  Spanien  berøvede  Syd- 
amerika Producterne  fra  dets  Miner,  Høsten  paa  dets  rige 
Jordbund.  Det  var  ikke  tilladt  en  Coloni  at  handle  med  en 
anden;  ingen  udenlandsk  Handel  maatte  drives  undtagen  i 
de  spanske  Havne.  Den  hele  Handel  var  i  Hænderne  paa  et 
stort  monopoliseret  Selskab,  det  philippinske  Compagni,  hvis 
Medlemmer  kjøbte  Landenes  Producter  til  en  af  dem  selv 
fastsat  Priis  og  solgte  dem  europæiske  Varer  til  en  Betaling, 
der  var  tre  Gange  deres  Værdi.  En  bevæbnet  Krigsmagt 
holdt  Vagt  rundtom  Kysterne  af  de  spanske  Territorier  og 
straffede  grusomt  ethvert  Forsøg  paa  at  omgaae  det  fatale 
Monopol.  For  at  sikkre  de  spanske  Varer  en  rask  Afsætning 
blev  det  forbudt  Colonierne  at  drive  nogensomhelst  Fabrik- 
virksomhed. Værksteder  bleve  brudte  op,  og  de,  der  havde 
anlagt  dem,  straffede.  Det  var  ikke  Planteren  tilladt  at 
grave  en  Canal  for  ad  den  at  føre  sine  Producter  til  Havet; 
det  var  forbudt  Minearbeiderne  at  grave  en  Schakt,  Sømanden 
at  føre  et  Skib,  Mechanikeren  at  anlægge  et  Støberi,  Linned- 
handlerne at  væve  deres  Hør,  Hattemageren  at  forfærdige 
»Sombreros').  Det  blev  forbudt  Mérida  at  grundlægge  et 
Universitet,  og  Spanierne  sagde  endogsaa  foragteligt,  at  Creo- 
1erne  ikke  behøvede  Underviisning.  Den  romerske  Kirke  med 
dens  store  Slæng  af  Præster  og  Munke  qvalte  ethvert  aande- 
ligt  Fremskridt.  «Den  hellige  Inqvisition«  herskede  uind- 
skrænket. Der  var  fastsat  Dødsstraf  for  at  lære  Kobertsons 
»Amerikas  Historie«)  eller  for  at  tale  om  kjætterske  Bøger; 
Creolen  levede  i  tyk  Uvidenhed  og  havde  næppe  nogen  Anelse 
om,  at  der  var  en  oplyst  Verden  omkring  ham.  Endnu  mere 
saarende  var  den  politiske  Nedværdigelse,  i  hvilken  han  holdtes. 
Ethvert  Embede  af  Betydning  blev  besat  med  raae  og  ufor- 
skammede Spaniere,    der    brugte    alle    mulige  Midler    til  at 

presse  en  Formue  ud  af  det  underkuede  Folk.  De  spanske 
Embedsmænd  indtoge  den  hmeste  Kang  i  Samfundet,  og  den 
rige  creolske  Ungdom  var  daglig  udsat  for  at  blive  insulteret 
af  simple  Eventyrere  fra  Spanien,  der  vare  blevne  deres  Herrer 
paa  Grund  af  deres  Intriguer  ved  Hoffet  i  Madrid.  Kort 
sagt,  saaledes  som  Cubas  Stilling  har  været  i  den  senere  Tid, 
saaledes  var  det  hele  spanske  Amerika  stillet  i  Begyndelsen 
af  dette  Aarhundrede. 

Som  naturligt  var,  havde  Creolerne  længe  betragtet  de 
Kegjerende  med  Had  og  Forbittrelse.  De  gjorde  forskjellige 
Forsøg  paa  at  hævne  den  Uret,  de  led,  men  enhver  Opstand 
var  bleven  undertrykt  med  grusom  Strenghed.  Tilsidst  syntes 
en  lykkeligere  Tid  at  skulle  oprinde  for  dem.  Krigen  mellem 
England  og  Napoleon,  der  for  en  Deel  førtes  i  Spanien,  skilte 
Colonierne  fra  Moderlandet.  De  indfødte  Beboere  i  det 
spanske  Amerika,  hvem  Herrerne  i  Europa  næppe  havde  Tid 
at  tænke  paa,  dannede  da  forskjellige  Juntaer  eller  Congresser 
og  forsøgte  at  regjere  sig  selv.  De  spanske  Embedsmænd 
bleve  skubbede  tilside,  og  Creolerne  vandt  midlertidig  Frihed. 
Derefter  fulgte  Josephs  eller  Napoleons  Regjering  i  Spanien, 
den  spanske  Nations  Reisning  mod  Franskmændene  og  Halv- 
øens næsten  fuldstændige  Erobring  af  de  napoleonske  Mar- 
schaller.  Midt  under  de  nationale  Ulykker  holdt  den  spanske 
Eegjering  imidlertid  med  næsten  vanvittig  Halsstarrighed  fast 
ved  sin  coloniale  Regjeringsmaade  og  truede  enhver  Provinds, 
der  vovede  at  negte  sine  fremmede  Herskere  Lydighed,  med 
Krig  og  -Ødelæggelse.  Caraccas  og  Venezuela  bleve  fremdeles 
holdte  i  Ave;  den  spanske  Gouverneur,  Emparan,  udøvede 
endnu  sit  Herredømme  over  den  indfødte  Befolkning.  Han 
erklærede,  at  i  Caraccas*)  skulde  kun  de  Love  gjælde,  som 
han  gav. 


*)  De  nuværende  tre  Republikker,  Columbias  forenede  Stater,  Ecuador 
og  Venezuela,  udgjorde  dengang  et  Vicekongedømme  Ny-Grauada, 
hvis  østlige  Deel,  det  nuværende  Venezuela,  udgjorde  General- 
uapitanatet  Caraccas.  R.  A. 

Men  den  creolske  Ungdom  havde  nu  besluttet  at  gjøre 
Opstand,  og  et  hemmeligt  Samfund  blev  dannet  med  det 
Formaal  at  tiltvinge  sig  Frihed.  De  Sammensvorne  vare 
næsten  Alle  unge,  begavede,  rige  og  tappre.  De  vare  Blom- 
sten af  den  Kaste,  der  saalænge  havde  følt  den  Skam  og 
Fornærmelse,  det  var  at  regjeres  af  Fremmede.  Disse  unge 
Mænd  holdt  ofte  hemmelige  Møder;  blandt  dem  var  Montillas, 
Kibas,  hans  Fættere  John  og  Simon  Bolivar,  Toro  og  en  heel 
Mængde  yngre  Kammerater.  Den  19de  April  1810  fandt  den 
Keisning  Sted,  der  til  Slutning  afgjorde  Sydamerikas  Skjæbne. 
Det  var  Festdag,  og  en  stor  Menneskemasse  fyldte  Caraccas's 
Gader  og  Torve.  Soldaterne  vare  vundne  af  de  Sammen- 
svorne, Folket  var  gunstigt  stemt  for  dem,  og  en  Skare  af 
dem  omringede  Generalcapitain  Emparan,  da  han  kom  ud 
fra  Eaadet.  Don  Francisco  Salias  nærmede  sig  ham  og  sagde, 
at  han  havde  Noget  af  Vigtighed  at  betroe  ham;  Spanieren 
blev  forfærdet  over  de  unge  Mænds  truende  Blikke  og  over 
den  Menneskemasse,  der  trængte  paa;  han  blev  ført  tilbage 
til  Eaadssalen,  undertegnede  der  sin  Embedsnedlæggelse, 
hvorefter  han  blev  ført  ud  af  Landet.  Caraccas  var  fri,  og  de 
Sammensvorne  jublede  over  deres  hurtige  Seir.  De  forudsaae 
ikke  den  sørgelige  Fremtid,  der  ventede  dem,  endnu  mindre, 
at  der  forestod  Mange  af  dem  en  tidlig  Død. 

Intet  Blod  var  udgydt,  ingen  Hævndaad  var  udført,  og 
dog  var  Caraccas's  Frihed  vundet.  Der  blev  dannet  en  Junta, 
som  aabnede  et  Handelssamqvem  mellem  Venezuela  og  den 
øvrige  Verden.  Kopskatten  og  andre  Skatter  bleve  ophævede, 
Inqvisitionen  afskaffet;  der  blev  proclameret  Lighed  mellem 
Alle,  og  en  ny  Republik  syntes  saaledes  født  uden  Kamp  og 
Strid.  Hele  Sydamerika  med  Undtagelse  af  det  portugisiske 
Brasilien  fulgte  Caraccas's  Exempel ;  Granada,  Chili  og  Buenos 
Ayres  afkastede  det  spanske  Aag,  og  det  jublende  og  lykke- 
lige Folk  høitideligholdt  Seiren  den  19de  April  med  Baller 
og  Festligheder.  Bolivar  var  imidlertid  reist  til  England  for 
at  skaffe  sit  Fødeland  Understøttelse,    men  fandt  England  i 

Forbund  med  den  spanske  Junta,  saa  at  Sydamerikas  Folk 
alene  maatte  optage  Kampen  imod  Spaniens  Magt.  Frankrigs 
Flaade  og  Penge  havde  hjulpet  til  at  sikkre  de  forenede 
Stater  Friheden,  men  ingen  europæisk  Magt  gjorde  Mine  til 
at  blande  sig  i  Striden  mellem  Spanierne  og  Creolerne,  hvor- 
for Spanien  ogsaa  truede  hele  Sydamerikas  lange  Kyststræk- 
ning med  fuldstændig  ødelæggelse.  Alle  deres  Provindser 
paa  Fastlandet  vare  i  Oprør,  og  dog  forsagte  Spanierne  med 
ægte  donquixotisk  Fyrighed  at  sammenflikke  den  sønderrevne 
Stat,  at  kaste  sig  midt  ind  i  Fremskridtets  Kæmpebølger  for 
at  standse  dem.  Men  Spaniens  Fremfærd  mod  sine  Colonier 
har  stedse  vidnet  om  en  Blindhed,  der  stærkt  minder  om 
dets  berømte  Kidder.  Medens  det  mægtige  England,  belært 
af  Erfaring,  fremfor  Alt  søger  at  undgaae  Krig  med  sine 
Colonier,  har  Spanien,  skjøndt  svagt  næsten  til  Døden,  aldrig 
kunnet  lade  være  med  vedblivende  at  rette  afmægtige  Slag 
mod  sine  Qerne  Undersaatter.  Midt  under  de  ved  den  franske 
Invasion  foraarsagede  skrækkelige  Lidelser  fandt  det  baade 
Folk  og  Penge  at  øde,  hvorved  det  kun  opnaaede  at  ^øre  de 
romanske  Amerikanere  til  sine  uforsonlige  Fjender. 

Den  spanske  Junta  erklærede  Venezuelas  Patrioter  for 
Oprørere  og  beordrede  dets  Kyster  blokerede.  Soldaterne 
holdt  endnu  de  to  Havne  Maracaibo  og  Coro  (Venezuela) 
besatte  og  agtede  herfra  at  gjøre  et  Indfald  i  de  oprørske 
Districter  med  europæiske  Tropper.  Creolerne  vare  ikke 
desto  mindre  fulde  af  Glæde  og  Selvtillid.  Bolivar  vendte 
tilbage  fra  Europa  og  medbragte  den  gamle,  i  Caraccas  fødte 
Veteran,  Miranda,  der  havde  kæmpet  ved  Vashingtons  Side 
for  Nordamerikas  Frihed  og  med  Dumouriez  for  Frankrigs, 
og  som  nogle  Aar  tidligere  havde  staaet  i  Spidsen  for  en 
Bevægelse,  der  skulde  have  befriet  hans  Fødeland,  hvilket 
dog  mislykkedes.  Han  blev  udnævnt  til  Overgeneral  over  den 
nye  Republiks  Armeer.  Den  15de  Juli  1811  blev  Venezuela 
erklæret  for  frit  og  uafhængigt.  Med  stor  Pomp  høitideligholdt 
Creolerne  en  ny  Nations  Fødsel,  og  deres  Exempel  blev  efter- 

lignet  af  Staterne  paa  Vestkysten  og  ved  la  Platas  Munding, 
saa  at  det  hele  spanske  Amerika  nu  var  frit.  Bolivars  og 
hans  unge  Kammeraters  Begeistring  vækkede  hele  den  creolske 
Befolkning  til  Daad,  saa  at  den  med  Glæde  afkastede  Spani- 
ernes grusomme  Aag;  selv  de  skumle  Indianere  og  de  sløve 
og  ligegyldige  Lianeros  fra  Sletterne  forenede  sig  med  Bybe- 
folkningen for  at  kæmpe  mod  de  spanske  Vaaben. 

Byen  Caraccas,  hvorfra  Sydamerikas  Befrielse  udgik,  ligger 
i  en  Høide  af  nogle  Tusinde  Fod  over  Havet  og  har  et  Klima, 
der  ligner  et  bestandigt  Foraar.  Den  tropiske  Varme  mildnes 
af  Høilandsvindene,  medens  de  tropiske  Blomster  og  Frugter 
i  Mængde  omgive  den.  Nedenfor  Byen  strækker  der  sig  en 
uhyre  Slette  langs  Floden  Guayra,  besat  med  Plantager  og 
med  de  rige  Creolers  Villaer,  1810  havde  Byen  50,000  Ind- 
byggere. Dens  Gader  vare  brede  og  lige,  dens  Huse  ofte 
pragtfulde ;  dens  store  Kathedralkirke  og  de  andre  Kirker,  som 
mange  Generationer  af  fromme  Katholiker  havde  udstyret 
rigt,  besade  Skatte  i  Ædelstene,  Guld  og  Kunstværker.  I 
denne  smukke  By  var  det,  at  de  unge  Creoler,  støttede  af 
hele  Befolkningens  Sympathi,  grundlagde  Republikken .  Qvin- 
derne  ofifrede  deres  Juveler;  de  farvede  Racer  i  alle  Afskyg- 
ninger glædede  sig  over  Friheden,  og  hele  Sydamerika  saae 
op  til  Caraccas,  hvorfra  det  ventede  Hjælp  og  Eaad.  Imid- 
lertid vare  Patrioterne  omringede  af  mange  Farer.  De  havde 
gjennemført  Revolutionen  til  Trods  for  den  romersk-katholske 
Geistligheds  ivrige  Modstand.  Biskopper  og  Præster,  Munke 
og  Nonner  forbandede  dem  og  erklærede  dem  for  Ugudelige, 
fordi  de  havde  løsrevet  sig  fra  Ferdinand  VII,  læste  kj  ætterske 
Bøger  og  vare  fyldte  med  kjætterske  Ideer.  De  uvidende 
Præster  bleve  .forfærdede  over  Forandringerne  og  anvendte 
deres  næsten  grændseløse  Indflydelse  til  Fordeel  for  Spanien. 
Men  Hadet  til  Spanierne  viste  sig  at  være  større  end  den 
meest  blinde  Overtro,  hvorfor  Creolerne  trodsede  Præsterne, 
skjøndt  disse  uafladelig  prædikede,  at  Himlens  Straf  nok  vilde 
ramme  Reformatorerne.   Da  Folket  i  8  Maaneder  havde  nydt 


456  Simon  Bolivar, 

Friheden,  syntes  disse  Spaadomme  virkelig  at  skulle  gaae  i 
Opfyldelse,  idet  det  forfærdeligste  Jordskjælv,  man  endnu 
havde  oplevet,  hjemsøgte  Caraccas.  Jorden  bevægede  sig  i 
store  Bølger,  der  hørtes  en  dundrende  Lyd,  og  i  faa  Minutter 
blev  den  prægtige  By  næsten  jævnet  med  Jorden,  Der  hoi- 
tideligholdtes  netop  en  Fest  i  Kirkerne,  hvorfor  en  stor  Deel 
af  Folket  her  omkom  mellem  Kuinerne.  Paladser  og  Pak- 
huse styrtede  om  og  ødelagde  Alt,  hvad  der  var  i  dem.  Et 
nyt  Regiment  paa  800  Mand  dræbtes.  12,000  Døde  laae  under 
Ruinerne.  Næppe  havde  den  første  Forfærdelse  over  Jord- 
skjælvet  sat  sig,  førend  Dominicanernes  Prior  og  andre  høie 
Geistlige  med  høi  Røst  udtalte  over  de  rygende  Tomter  i 
den  faldne  By,  at  dens  skrækkelige  Skjæbne  var  Himlens 
retfærdige  Straf  for  Revolutionens  utilgivelige  Brøde.  Præ- 
sternes Denunciationer  qvalte  Fædrelandskjærligheden.  Over- 
troen kom  atter  paa  Høisædet,  og  de  creolske  Patrioter  hleve 
af  deres  Medborgere  betragtede  som  Aarsag  til  alle  Ulykkerne. 
Caraccas,  der  saa  nylig  havde  været  hele  det  latinske  Amerikas 
Stolthed  og  dets  Friheds  Vugge,  blev  nu  udpeget  til  Skræk 
og  Advarsel  for  Alle,  der  trodsede  Kirkens  Lærdomme  og 
Kongens  guddommelige  Autoritet. 

Med  Hovedstadens  ødelæggelse  faldt  Republikken.  Ny- 
Granadas  Vicekonge,  Monteverde,  en  raa  og  grusom  spansk 
Soldat,  førte  sin  Armee  fra  Coro  ind  i  Hjertet  af  Venezuela 
og  hærjede  Landet  med  skrækkelig  Haardhed.  Bolivar,  der 
havde  Commando  i  Porto  Cabello,  mistede  sin  vigtige  Post 
ved  Mangel  paa  Erfaring  eller  Forræderi,  og  Miranda,  der 
marscherede  mod  Spanierne,  blev  fuldstændig  slaaet.  Monte- 
verde drog  mod  Caraccas,  og  Creolerne  maatte  endnu  engang 
underkaste  sig  det  forhadte  spanske  Herredømme.  Der  blev 
indgaaet  et  Forlig,  ved  hvilket  de  lovede  Lydighed  mod  Fer- 
dinand Vn  paa  den  Betingelse,  at  deres  Frihed  og  Rettig- 
heder skulde  respecteres,  og  da  Monteverde  i  August  1812 
derefter  førte  sine  Tropper  ind  i  det  ødelagde  Caraccas,  for- 
svandt det  sidste  Spor  af  Frihed  i  Venezuela.    Miranda  blev 

greben  og  udleveret  til  Spanierne  og  åøåe  nogle  Åar  senere 
som  Fange  i  Cadix.  Bolivar  var  behjælpelig  med  at  faae 
ham  arresteret,  og  dersom  denne  forunderlige  Handling  ikke 
engang  vil  faae  en  fyldestgjørende  Forklaring,  maa  den  efter- 
lade en  uudslettelig  Plet  paa  Befrierens  Ære.  Det  spanske 
Herredømme  udøvedes  med  stor  Strenghed;  hele  Venezuela 
sukkede  under  nye  Skatter;  Creolerne  bleve  igjen  Gjenstand 
for  Eingeagt,  og  hele  det  beseirede  Land  gjenlød  overalt  af 
Spaniernes  Mord  og  Vold. 

I  dette  øieblik  fik  de  heroiske  Bestanddele  af  Bolivars 
Natur  Overhaand,  og  gjennem  Sorger,  Arbeide  og  uendeligt 
Besvær  naaede  han  at  blive  Venezuelas  og  derigjennem  Syd- 
amerikas Befrier.  Han  kunde  have  levet  som  den  Rigeste  og 
Mægtigste  blandt  Creolerne,  hvis  han  havde  underkastet  sig 
Spanierne.  Han  kunde  i  Luxus  og  Vellevnet  have  tilbragt 
de  lange  Aar,  han  under  store  Savn  offrede  sit  Fædreland, 
ja  han  kunde  have  vundet  Kongens  og  Hoffets  høieste  Yn- 
dest, hvis  han  havde  samtykket  i  at  blive  Slave.  I  Stedet 
derfor  foretrak  han  sine  Landsmænds  Kjærlighed,  der  førte 
ham  til  Landsforviisning  og  Fattigdom,  og  offrede  nu  Resten 
af  sit  Liv  for  Frihedens  Sag.  Han  forlod  sine  rige  Plantager 
ved  Guayra,  sine  smukke  Villaer  og  store  Besiddelser  og 
reiste  som  fattig  Flygtning  til  fremmede  Lande,  hvor  hans 
rastløse  Sjæl  stadig  udklækkede  Planer  til  Fædrelandets  Be- 
frielse. Hvor  ofte  det  end  mislykkedes  for  ham,  tabte  han 
aldrig  Modet,  men  med  en  Udholdenhed,  der  næppe  er  over- 
gaaet  af  Washington,  begyndte  han  forfra  efter  hvert  feil- 
slaaet  Forsøg.  Han  gjorde  fortvivlede  Streiftog  midt  ind 
mellem  Fjenderne,  naar  enhver  anden  Plan  syntes  haabløs; 
han  fremkaldte,  den  creolske  Befolknings  Iver  for  Sagen  ved 
sine  uophørlige  Opraab  og  ved  sit  eget  heltemodige  Exempel, 
og  selv  i  de  allermørkeste  Timer  undlod  han  aldrig  at  for- 
sikkre,  at  Maalet  tilsidst  vilde  naaes.  Paa  ham  hvilede  i 
mange  Aar  et  halvt  Continents  Skjæbne,  og  det  er  muligt, 
at  hvis  Bolivar   var   falden  i  Kampen,    vilde  Spaniens  Flag 

endnu  have  vaiet  over  Bredderne  af  det  caraibiske  Hav,  og 
Creolerne  have  deelt  deres  cubanske  Brødres  Lod. 

Vi  kunne  ikke  tillægge  Bolivar  en  aldeles  pletløs  Cha- 
rakteer.  Han  var  ikke  En  af  dem,  hvis  Fornuft  aldeles 
behersker  Lidenskaberne.  Han  var  næppe  en  Titus  i  Mild* 
hed,  en  Marcus  Aurelius  i  stoiske  Dyder  eller  en  Cæsar  i 
Veltalenhed  og  militair  Dygtighed.  Hans  Landsmænd  ville 
gjerne  sammenligne  ham  med  den  latinske  Folkestammes 
tidligere  Helte,  og  det  er  dem  en  Tilfredsstillelse  at  kunne 
hos  deres  kjære  Befrier  opdage  ethvert  Træk  af  den  Helte- 
aand,  der  gjorde  deres  Forfædres  Annaler  berømte  paa  den 
Tid,  da  latinske  Folk  regjerede  Europa,  og  da  deres  velkhn- 
gende  Sprog  var  Literaturens  og  Civilisationens  Fællessprog. 
Men  det  maa  tilstaaes,  at  Bolivar  ofte  var  Slave  af  lavere 
Indskydelser,  at  han  var  forfængelig,  herskesyg,  pralende, 
selvraadig  og  undertiden  grusom;  hans  virkelige  Storhed 
ligger  i  den  Kjendsgjerning,  at  han  med  en  aldrig  trættet 
Iver  og  Udholdenhed  kæmpede  for  at  befrie,  ikke  for  at 
underkue.  Hans  Geni  viste  sig  især  under  de  vanskeligste 
Forhold,  og  hans  Evner  modnedes  under  Prøvelser.  Med 
gavmild  Haand  skjænkede  han  Millioner  Frihedens  Velsig- 
nelser, og  med  alle  deres  store  Bedrifter  kunne  hverken  Cæsar 
eller  Napoleon  berømmes  for  Sligt. 

I  1813  undslap  Bolivar  fra  Caraccas  og  reiste  med  sin 
Fætter  Kibas  til  Carthagena  i  Ny-Granada,  der  endnu  var 
fri.  Her  lagde  han  Planen  til  den  første  af  de  mærkelige 
Expeditioner,  ved  hvilke  han,  om  end  med  forskjellige  Eesul- 
tater,  holdt  Spor  af  Liv  tilbage  i  den  næsten  hendøende 
Eevolution.  Han  samlede  om  sig  nogle  Hundrede  af  Flygt- 
ninge eller  Rekrutter,  og  skjøndt  Ny-Granadas  Tropper  under 
Castillo  ikke  vilde  have  med  ham  at  gjøre,  besluttede  han  at 
kaste  sig  midt  ind  blandt  sine  Fjender.  Dette  romantiske 
Forehavende  fulgtes  af  Held.  Hans  lille  Armee  drog  seirrig 
gjennem  Landet  fra  Carthagena  til  San  Christobal ;  ved  fyrige 
Proclamationer  opfordrede  han  sine  Landsmænd  til  at  reise 

sig,  Og  efterhaanden  som  han  hurtigt  avancerede  fra  By  til 
By,  flokkedes  Befolkningen  om  ham  og  sluttede  sig  til  ham, 
saa  han  snart  saae  sig  i  Spidsen  for  næsten  tre  Tusinde  Mand. 
Den  spanske  Anfører,  Monteverde,  rykkede  frem  for  at  møde 
ham,  men  blev  slaaet  af  den  tappre  Eibas  i  et  afgjørende 
Slag,  og  den  6te  August  1813  drog  Bolivar  ind  i  Caraccas 
som  Seirherre.  En  grændselos  Jubel  opfyldte  den  ødelagte 
By,  da  Befrieren  drog  igjennem  dens  Gader.  Jordskjælvets 
Rædsler  glemtes  over  Frihedens  Seir.  Med  deres  sædvanlige 
Lyst  til  Processioner  og  pragtfulde  Optog  gave  Borgerne  deres 
Helt  en  rørende  Ovation.  Han  blev  under  Klokkeringning, 
Kanontorden  og  ti  Tusinde  Stemmers  Jubelraab  fort  gjennem 
Hovedgaderne,  der  vare  bestrøede  med  de  sjeldneste  tropiske 
Blomster.  Foran  ham  gik  en  udvalgt  Flok  af  Caraccas's 
skjønneste  unge  Damer,  klædte  i  Hvidt,  Døttre  af  Byens 
meest  anseete  Patrioter,  og  paa  deres  eensfarvede  Klædning 
saaes  kun  den  nye  Nations  straalende  Farver.  Rundt  om 
ham  saae  man  en  Flok  blege  og  udtærede  Fanger,  der  netop 
vare  slupne  ud  af  Spaniernes  mørke  Fangehuller. 

Bolivar  antog  nu  Titlerne  Dictator  og  Befrier  og  regje- 
rede  med  despotisk  Magt.  Dog  viste  han  sig  i  sin  Regjering 
mild,  idet  hverken  Præster  eller  Spaniere  bleve  straffede  for 
politiske  Forbrydelser.  I  det  østre  Venezuela  havde  imid* 
lertid  en  ung  Student,  Marino,  faaet  Folket  til  at  reise  sig 
og  havde  opkastet  sig  til  Dictator  over  Cumana;  de  to  Dic- 
tatorer  regjerede  i  fuldkommen  Harmoni.  Anden  Gang  syntes 
Friheden  altsaa  sikkret,  men  den  skulde  atter  pludselig  falde. 
Spanien  sendte  friske  Tropper  ind  i  den  ulykkelige  Provinds, 
og  en  ernergisk  Castilianer,  Boves,  førte  dem  med  stor  Dyg- 
tighed og  Kraft.  Denne  berømte  royalistiske  Anfører  havde 
været  Smugler,  straffet  Forbryder  og  Bissekræmmer.  Han 
stillede  sig  i  Spidsen  for  Armeen  og  samlede  snart  blandt 
den  indfødte  Befolkning  en  vild  og  rovlysten  Bande,  bekjendt 
under  Navnet  «den  djævelske  Legion«.  Med  sorte  Flag 
vaiende  fra  Landsespidserne  huserede  dette  vilde  Cavalleri  i 

Venezuelas  skjønneste  Egne,  plyndrede  og  afbrændte  de  rige 
Planteres  Hjem,  massacrerede  Mænd,  Qvinder  og  Børn  og 
nedskjød  Fangerne  paa  selve  Valpladsen.  Krigen  mellem 
Spanierne  og  de  Indfødte  antog  nu  en  forfærdelig  Charakteer. 
Bolivar  truede  med  at  øve  Gjengjæld,  og  da  Boves  ved- 
blev med  sit  Myrderi,  lod  han  ombringe  otte  Hundrede  uskyl- 
dige Spaniere,  Kjøbmænd,  Borgere  eller  Soldater,  der  vare 
faldne  i  hans  Magt.  Men  hans  Tropper  bleve  overalt  slaaede 
af  hans  Fjenders  djævelske  Legioner,  og  de  to  Dictatorer, 
Bolivar  og  Marino,  flyede  slagne  fra  de  tabte  Byer.  Caraccas 
underkastede  sig  igjen  Spanierne,  og  de  Gader,  der  nylig 
havde  gjenlydt  af  de  Befriedes  Jubelraab,  bleve  nu  farvede 
af  Creolernes  Blod. 

Det  var  den  mørkeste  Periode  i  Sydamerikas  Historie. 
Krigen  i  Europa  ophørte  med  Waterlooslaget,  og  Ferdinand 
Vn  sad  igjen  fast  paa  Spaniens  Throne.  Alle  det  gamle 
Hofs  Udskeielser  og  Taabeligheder  bleve  igjen  fornyede.  In- 
qvisitionen  blev  gjenoplivet,  Jesuiterne  vendte  tilbage,  og 
Læren  om  passiv  Lydighed  mod  Kirke  og  Konge  blev  igjen 
indpodet  i  det  knurrende  Folk;  Ferdinand  havde  besluttet  al- 
drig at  tilstaae  Sydamerika  Frihed,  og  nu,  da  han  blev  ledet 
af  en  Sværm  Munke  og  Præster,  der  omgave  hans  Throne, 
forberedte  han  sig  til  at  begynde  en  Udryddelseskrig,  der 
ikke  skulde  lade  en  eneste  Patriot  tilbage  fra  Cuba  til  Pata- 
goniens Klipper.  I  Spanien,  der  var  svækket  ved  en  Række 
usle  Konger  og  fanatiske  Præster,  blev  der  udrustet  en  Armee 
paa  ti  Tusinde  Mand,  og  paa  dette  Korstog  mod  Amerika 
ødslede  den  ulykkehge  Halvø  næsten  sit  sidste  Blod  og  sine 
sidste  Penge.  Armeen  blev  stillet  under  Commando  af  Mo- 
rillo,  en  kjæk  og  haard  Soldat.  Spanierne  —  Inqvisitionens 
Børn  —  udførte  deres  babariske  Mission  med  Held.  Den 
store  og  kraftige  Provinds  Ny-Granada  blev  undertvungen, 
og  enhver  Fædrelandsven  af  nogen  Betydning  blev  henrettet 
uden  Forhør.  Generalen  sendte  derefter  det  Budskab  til 
Kongen,    at   han  havde    udslettet    ethvert  Spor    af  Oprøret. 

Morillo  marscherede  derefter  gjennem  Venezuela  og  lagde 
Garnison  i  alle  dets  Byer.  Caraccas,  der  engang  var  Fri- 
hedens Hjem,  blev  nu  den  spanske  Regjerings  Sæde.  Peru, 
Chili,  Buenos  Ayres  og  de  sydligste  Stater  bleve  enten  truede 
eller  heelt  undertvungne,  og  i  Aaret  1816  vaandede  hele 
Sydamerika  sig  under  et  Tyranni,  et  af  de  frygteligste.  Histo- 
rien kj ender.  Hele  Familer  bleve  massacrerede  paa  een  Gang; 
Qvinder  og  Barn  vare  i  særegen  Grad  Gjenstand  for  Hævnen; 
ingen  Fange  skaanedes,  og  da  Bolivar  siden  brød  ind  i  Vene- 
zuela, fandt  han  sin  Vei  besaaet  med  døde  Legemer  af  de 
ulykkelige  Fanger,  hvem  den  spanske  General  havde  ladet 
nedskyde  og  med  Forsæt  ladet  ligge  paa  Veien. 

Historien  fremviser  næppe  større  Afskyeligheder  end 
Spaniernes  vilde  Grusomhed  mod  deres  amerikanske  Under- 
saatter;  de  spanske  Kongers  og  Præsters  Skjændselsgjerninger 
have  gjort  Spaniens  Navn  til  en  sort  Plet  paa  den  europæiske 
Civihsation.  Medens  andre  Folkeslag,  hvis  Sæder  Tidens 
fremadskridende  Humanitet  har  mildnet,  stræbe  efter  at  berøve 
Krigen  al  unødvendig  Rædsel,  have  Spanierne  i  Mexico,  Syd- 
amerika og  Cuba  gjenoplivet  det  gamle  Barbari:  at  føre  Ud- 
ryddelseskrige. Kongerne  og  Præsterne  have  fordærvet  et  af 
Naturen  ridderhgt  Folks  Charakteer,  og  Inqvisitionens  Skjænd- 
selsgjerninger have  gjort  Folket  fortroligt  med  Grusomheder. 
Det  var  mod  Spaniernes  Udaad,  at  Raleigh  stred  med  Pen 
og  Sværd,  og  Albas  Barbari  tvang  Nederlænderne  til  Oprør. 
Selv  den  spanske  Literatur  er  i  sin  classiske  Blomstring 
gjennemtrængt  af  Inqvisitionens  Aand.  Mord,  Snigmord,  Op- 
brænden  af  Kjættere  og  anden  slig  Tøilesløshed  ere  YndUngs- 
emner  til  Intriguer  i  Lopez  de  Vegas  Comedier.  Hans  inter- 
essanteste Helte  ere  Snigmordere,  Røvere  eller  Forførere. 
Calderon  er  Inqvisitionens  Digter  og  prædiker  den  værste 
Intolerance;  ja  selv  Cervantes  skaaner  ikke  Kjætterne.  For 
Oprørerne  og  Repubhkanerné  i  Sydamerika  havde  det  spanske 
Hof  bestemt  ubetinget  Dødsstraf,  saa  at  de  meest  udmærkede 
patriotiske  Handlinger  ikke  fik  en  bedre  Behandling  end  den 

stakkels  Indianer  eller  den  vilde  Llanero.  Spanierne  begyndte 
en  uforsonlig  Krig.  Bolivar  forsøgte  forgjæves  at  formilde 
Angribernes  vilde  Natur,  tilbagegav  Fanger  og  tilbød  Udvex- 
ling;  de  svarede  ved  uden  Naade  at  skyde  mange  af  hans 
bedste  Officerer,  som  vare  faldne  i  deres  Hænder,  saa  han 
var  nødt  til  at  gjøre  Gjengjæld. 

Ingen  af  Europas  Stormagter  vovede  at  intervenere  til 
Bedste  for  Sydamerikas  Republikanere.  For  de  despotiske  og 
reactionaire  Regjeringer  var  selve  Navnet  Revolution  en  Veder- 
styggelighed, og  de  Forenede  Stater,  der  tjente  Sydamerika- 
nerne til  Model,  lode  sig  nøie  med  en  kold  Neutralitet.  De 
latinske  Racer  besade  dog  stedse  een  Ven;  eet  ædelmodigt 
Hjerte  sørgede  dog  endnu  over  sit  Fædrelands  Ulykker. 
Bolivar  var  nu  en  forarmet  og  tilsyneladende  afmægtig  Land- 
flygtig. Han  havde  mistet  sine  store  Eiendomme  og  sin  an- 
seete  Stilling,  og  dog  var  hans  Navn  berømt  lige  fra  Car- 
thagena  til  Buenos  Ayres.  Han  var  bleven  slaaet  i  en  Række 
af  modige  men  frugtesløse  Forsøg  paa  at  afryste  det  spanske 
Herredømme;  han  havde  altid  været  uheldig,  men  hans  Lands- 
mænd saae  ikke  destomindre  med  Haab  op  til  denne  ubøie- 
lige  Aand,  der  selv  under  den  dybeste  Ydmygelse  aldrig 
mistvivlede  om  den  endelige  Seir.  Understøttet  af  Brion,  en 
hollandsk  Kjobmand  fra  Curacao,  forberedte  Bolivar  en  sidste 
Expedition,  og  forsynet  med  en  lille  Flaade  trængte  han  ind 
til  den  store  Flod  Orinocco  og  angreb  Byen  Angostura.  Han 
kastede  sig  altsaa  anden  Gang  med  Fortvivlelsens  Tapperhed 
ind  i  Hjertet  af  den  spanske  Provinds. 

Scenen  for  Bolivars  sidste  Indfald  var  et  vildt  og  skræk- 
keligt -Øde.  Rundt  om  den  store  Flods  Munding  strække 
Urskovene  deres  Grene  ud  over  de  muddrede  Vande;  de 
mosgroede  Træers  mørkegrønne  Farve  oplives  af  en  utallig 
Mængde  Papegøiers  glimrende  Fjer,  af  Kakaduer  og  en  uende- 
lig Masse  af  røde  Aber,  hvis  Skrig  fylde  Luften.  Fra  Træer- 
nes Grene  langs  Bredden  hænge  Giftslanger  ned  over  de 
Reisendes  Hoveder,    og  Floden   er  fuld  af  Alligatorer,   der, 

naar  de  een  Gang  have  smagt  Menneskeblod,  stedse  lure  paa 
nyt  Bytte.  Efterhaanden  som  de  avancerede,  saae  de  overalt 
øde  Byer,  hvis  Befolkning  var  bleven  ihjelslaaet  af  Spanierne, 
samt  ødelagte  Plantager.  En  uhyggelig  Stilhed  omgav  dem, 
som  om  de  marscherede  ind  i  Dødens  Kige. 

Bolivar  opslog  nu  sit  Hovedqvarteer  i  Angostura.  Her 
forenede  sig  med  ham  en  stor  Skare  Lianeros,  Beboere  af  de 
uendelige  Sletter,  der  strække  sig  langs  Orinocco,  og  nogle 
Batailloner  udenlandske  Soldater,  især  Englændere,  der  vare 
avede  fra  de  napoleonske  Krige.  Den  spanske  General  Morillo 
trak  sig  tilbage  for  Bolivar,  der  var  uforsigtig  nok  til  at  for- 
følge ham.  Da  han  naaede  Høilandet,  vendte  Spanierne  derfor 
om  og  adsplittede  fuldstændigt  hans  Armee.  Bolivar  flyede  til- 
bage over  Orinocco ;  hans  Sag  syntes  tabt,  og  man  kunde  ikke 
undre  sig,  hvis  han  nu  i  Fortvivlelse  havde  opgivet  den. 
Men  midt  under  Ulykkerne  undfangede  hans  frugtbare  Aand 
en  ny  og  vovelig  Plan.  Han  besluttede  at  føre  sin  nedslaaede 
Armee  over  Andesbjergene  ind  i  Ny- Granada  og  her  angribe 
Spanierne  i  Centrum  af  deres  Magt. 

Det  var  Vinter  i  Sydamerika,  og  at  overskride  Andes- 
bjergene i  denne  umilde  Aarstid  var  et  Foretagende,  der  var 
en  Hannibal  værdigt.  Den  store  Slette,  der  strækker  sig  fra 
Orinocco  til  Bjergene,  var  fuld  af  Vand;  Bjergpasserne  vare 
dækkede  af  lis  og  Snee,  og  selv  den  meest  øvede  Bjerg- 
bestiger gyste  tilbage  ved  Tanken  om  at  klattre  op  ad  de 
glatte  Skraaninger  paa  en  Tid,  da  enhver  Afgrund  og  enhver 
Huulvei  var  dobbelt  farlig.  Men  Bolivar,  der  var  modig, 
førte  den  patriotiske  Armee.  Mange  Dage  vadede  de  gjen- 
nem  en  stor  Sump,  undertiden  synkende  i  Huller  og  ofte 
standsede  af  uveisomme  Strømme.  Vandet  var  fuldt  af  Myria- 
der af  de  under  Troperne  hjemmehørende  Krybdyr,  og  en  af 
deres  største  Fortrædeligheder  var  en  stor  Masse  smaae  Fiske, 
der  med  Kjæber  som  Haiens  hæftede  sig  fast  paa  Soldaternes 
ubeskyttede  Been.  Efter  Dagens  Marsch  vare  de  heldige, 
hvis  de  kunde  finde  en  tør  Plet  at  hvile  sig  paa,  fri  for  gif- 

tige  Snoge  og  andet  Kryb.  Den  engelske  Legion  smeltede 
sammen  paa  Grund  af  den  tropiske  Feber;  de  indfødte  Sol- 
dater knurrede,  men  Bolivar,  der  selv  var  ved  godt  Mod, 
forstod  ogsaa  at  indgyde  de  Andre  det.  Tilsidst  naaede  de 
de  første  Høider  og  følte  her  den  skarpe  Vinterblæst  fra 
Bjergene.  Foran  dem  stode  Andesbjergenes  iisbeklædte  Toppe, 
der  hævede  sig  høit  over  Grændsen  for  den  evige  Snee. 
Stride  Strømme  afbrøde  deres  Vei,  og  ofte  blev  Bolivar  seet 
svømmende  med  sin  Hest  over  en  saadan,  medens  der  bag- 
ved ham  sad  en  Qvinde  eller  Børn,  der  med  Armeen  vendte 
tilbage  til  deres  Hjem  i  Ny- Granada.  De  passerede  over 
dybe  Afgrunde  paa  skrøbelige,  flettede  Broer,  der  næsten  vare 
slidte  istykker,  og  klattrede  op  ad  steile  og  glatte  Bjergsider 
med  Fare  for  at  styrte  ned  og  knuses  i  umaadelige  Dybder. 
En  Nat  naaede  endelig  den  fortyndede  Armee  Passets  øverste 
Top  og  sank  om,  ude  af  Stand  til  at  gaae  videre.  Uden  Ild 
eller  Telte  krøb  Officerer  og  Menige  tæt  sammen  paa  den 
frosne  Jord  og  sov  eller  frøs  paa  Bjergtoppen.  Mange  døde 
denne  Nat.  Af  den  engelske  Bataillon  var  allerede  over 
Halvdelen  omkommen,  og  man  maa  næsten  forbauses  over,  at 
overhovedet  Nogen  af  dem  overlevede  denne  berømte  Over- 
gang over  Andesbjergene. 

Bolivar  marscherede  hurtigt  nedad  i  Haab  om  at  over- 
raske Fjenden,  men  den  spanske  Befalingsmand  i  Ny-Granada 
havde  opdaget  ham  og  ^rykkede  frem  for  at  ødelægge  ham, 
inden  hans  Tropper  endnu  havde  faaet  den  fornødne  Hvile. 
Spanierne  vare  vel  bevæbnede  og  tilUdsfulde,  Patrioterne  svage 
og  medtagne  af  Hunger  og  Kulde;  men  Længselen  efter  Fri- 
hed i  Forbindelse  med  Hævntørst  drev  dem  fremad.  De 
styrtede  med  Sabel  og  Bajonet  løs  paa  deres  Fjender  og 
beseirede  dem  under  et  forfærdeUgt  Myrderi.  Landet  befandt 
sig  snart  i  fuldt  Oprør;  hele  Ny-Granada  bød  sin  Befrier 
Velkommen  og  skyndte  sig  med  at  afkaste  det  spanske  Aag. 
Bolivars  svage  Armee  fik  snart  rigelige  Forstærkninger;  han 
forfulgte  med  sin  sædvanlige  Hurtighed  Spanierne  og  tvang 

dem  til  et  afgjerende  Slag.  Deres  Anfører  Barreira,  der  var 
sikker  paa  Seiren,  afventede  de  udasede  Patrioters  Angreb 
med  sit  udmærkede  Infanteri  opstillet  i  Slagorden  foran  Broen 
ved  Boyaca  {7de  Aug.  1819).  Et  eneste  Indhug  afgjorde 
Slaget  og  tillige  Sydamerikas  Skjæbne.  Bolivars  vilde  og  ud- 
tærede Skare  gik  les  med  Bajonetten  og  hævnede  Fædrelan- 
dets Lidelser  med  en  barbarisk  Grusomhed.  Barreira  og 
hans  Officerer  bleve  skudte,  og  Ny- Granada,  der  nylig  havde 
seet  sine  ædleste  og  meest  begavede  Sønners  Blod  flyde  for 
Bøddelens  Haand,  nød  nu  den  skrækkelige  Gjengjældelses 
Sødme. 

En  rørende  Historie  fortælles  om  to  Elskende  i  Ny- 
Granadas  Hovedstad  Santa  Fé  de  Bogota.  Donna  ApoUinaria, 
en  ung,  smuk  og  talentfuld  Dame  af  en  af  Byens  rigeste 
Familier,  var  forlovet  og  skulde  snart  have  Bryllup.  Hendes 
Sjæl  rummede  imidlertid  ogsaa  Følelser  af  en  anden  Art,  og 
i  den  Tanke,  at  ogsaa  hun  kunde  bidrage  Sit  til  Fædrelandets 
Befrielse,  indledte  hun  en  Correspondance  med  Bolivar,  der 
nærmede  sig  Byen,  og  sendte  ham  ved  hemmelige  Bud  en 
nøiagtig  Beretning  om  den  spanske  Garnisons  Størrelse  o.  s.  v. 
Hendes  musikalske  og  øvrige  selskabelige  Talenter  samlede 
hver  Aften  en  stor  Mængde  spanske  Officerer  om  hende,  og 
af  dem  fik  hun  de  Oplysninger,  hun  ønskede,  ved  sine  for- 
stilte ligegyldige  Spørgsmaal  om  Garnisonens  Bestemmelse 
og  Andet.  De  anede  kun  lidt,  at  deres  smukke  Værtinde 
var  det  virksomste  Drivhjul  i  en  Sammensværgelse,  der  banede 
Veien  for  den  forhadte  Bolivars  Triumph. 

Byens  spanske  Gouverneur,  Zamano,  var  en  af  de  meest 
Skinhellige  af  hele  Embedspersonalet.  Han  blev  fuldstæ.ndig 
ledet  af  Præster-  og  bar  Capucinernes  Dragt.  Hans  Grusom- 
hed fyldte  Bogota  med  Skræk,  og  Enhver,  der  blot  mistænktes 
for  at  sympathisere  med  den  nationale  Sag,  straifedes  med 
Døden.  Paa  den  smukke  Byes  Hovedtorv  havde  han  opreist 
en  Galge,  der  sjelden  var  tom,  og  i  den  smukkeste  Spadsere- 
gang, Alamedaen  eller  den  offentlige  Have,  mellem  hvis  Lunde 

Og  Blomsterbede  Bogotas  Borgere  havde  været  vante  til  at 
tilbringe  deres  Sommeraftener,  lyttende  til  Guitaren  eller  i 
livlige  Samtaler,  havde  Tyrannen  anbragt  en  Kække  Sæder, 
paa  hvilke  de  Dødsdømte  bleve  fastgjorte  og  skudte.  En  Tid- 
lang lykkedes  det  Donna  Apollinaria  at  undgaae  Opdagelse, 
men  ulykkeligviis  blev  engang  et  Sendebud,  der  skulde  bringe 
et  Brev  fra  hende  til  Bolivar,  f grebet,  og  da  det  blev  bragt 
for  Gouverneuren,  røbede  det  sin  Herskerindes  Navn.  Brevet 
blev  læst,  den  unge  Pige  og  hendes  Kjæreste  arresterede,  og 
Begge  vare  strax  blevne  henrettede,  hvis  ikke  Zamano  havde 
haabet  i  deres  Skræk  at  aftvinge  dem  en  fuldstændig  Aaben- 
barelse  af  alle  de  Sammensvornes  Navne.  De  bleve  i  Fængsel 
tolv  Timer,  og  ethvert  Middel  blev  benyttet  for  at  formaae 
Donnaen  til  at  forraade  sine  Deeltagere.  Der  blev  sendt  til 
hende  en  Munk,  der  truede  hende  med  evig  Straf  i  den  anden 
Verden,  hvis  hun  ikke  tilstod  Alt  for  ham.  Der  blev  budt 
hende  store  Belønninger;  baade  hendes  og  hendes  Kjærestes 
Liv  skulde  skaanes,  men  hun  negtede  standhaftigt  at  røbe 
sine  Venner. 

De  Elskende  bleve  næste  Dag  førte  ud,  bundne  tæt 
sammen,  og  tvungne  til  at  sætte  sig  paa  de  føromtalte  Sæder. 
En  Række  Soldater  stode  opstillede  foran  dem,  parate  til  at 
fyre,  da  der  ved  en  Munk  blev  gjort  den  sidste  Anstrengelse 
for  at  faae  hende  til  at  tilstaae.  Der  blev  atter  lovet  hende 
fuld  Tilgivelse,  men  hverken  Frygt  for  Døden  eller  Haab  om 
fremtidig  Løn  kunde  rokke  bende.  Hun  erklærede,  at  hun 
kun  med  Afsky  kunde  tænke  paa  at  redde  sit  eget  Liv  paa 
Bekostning  af  sine  Venners,  men  at  Bolivar  nu  nærmede  sig 
rask,  saa  at  de  Alle  snart  vilde  blive  kjendte.  Da  hun  saae 
sin  Forlovede  ifærd  med  at  tale,  maaskee  for  at  frelse  deres 
Liv,  bønfaldt  hun  ham  om,  hvis  han  nogensinde  havde  elsket 
hende,  da  at  opfylde  hendes  sidste  Bøn  og  ved  sit  Mod  til 
at  gaae  Døden  imøde  vise  sig  hende  værdig.  Munken  vendte 
sig  bort;  Soldaterne  belavede  sig  paa  at  give  Ild,  da  hun, 
maaskee    greben    af  en  pludsehg  Skræk,    udbrød:     »Have  I 

Hjerte,  Slagtere,  til  at  dræbe  en  Qvinde?«  Hun  dækkede  sit 
Ansigt  med  Mantillen,  og  da  hun  trak  den  tilside,  saae  man 
paa  hendes  indre  Dragt,  broderet  i  Guld:  «Viva  la  Patria». 
Zamano  gav  Signalet  fra  Balconen  paa  sit  Palads,  Soldaterne 
fyrede,  og  de  Elskende  styrtede  døde  om. 

Intet  kunde  være  mindre  ridderligt  end  Spaniernes  Op- 
førsel mod  Amerikas  Qvinder.  Samtidig  med,  at  de  erklærede 
sig  selv  for  besjælede  af  Kidderskabets  Aand,  overgik  de  Mid- 
delalderens Helte  i  Kaahed  og  Forbrydelse. 

Den  berjømte  Overgang  over  Andesbjergene  og  Seiren 
ved  Boyaca  hævede  paa  een  Gang  Bolivars  Ry  til  Skyerne, 
medens  han  nogle  Maaneder  tidligere  var  bleven  betragtet 
som  en  haabks  Eventyrer.  Hidtil  havde  han  blot  kjendt  en 
Række  Uheld.  Han  havde  bortbyttet  en  lykkelig  Ungdom 
for  en  Manddom  fuld  af  uophørlig  Modgang.  Hans  Skikkelse 
var  bleven  bøiet  af  en  for  tidlig  Alderdom;  hans  Haar  var 
graat,  og  hans  øine  havde  mistet  deres  Glands ;  hans  mandige 
Kraft  var  svækket,  og  engelske  Officerer,  som  havde  seet  ham 
arbeide  sig  frem  gjennem  Orinoccos  Sumpe  eller  flygte  slagen 
foran  Morillos  prægtige  Regimenter,  havde  erklæret  hans 
Planer  for  Galskab  og  ham  selv  for  en  forfængelig  og  svag 
Thronprætendent.  I  et  øieblik  ophørte  Bagvadskelsen,  og  han 
kom  ned  fra  Andesbjergene  som  Sydamerikas  Hannibal.  Seiren 
fulgte  ham  nu  overalt;  den  store  By  Bogota,  der  var  forladt 
af  Spanierne,  modtog  ham  med  aabne  Arme,  og  hans  modige 
Soldater  førte  snart  Frihedens  Banner  ligefra  Bjergene  til  det 
stille  Havs  Kyster.  Men  Bolivar  havde  stedse  havt  Blikket 
rettet  mod  sit  Fødeland,  og  mellem  Åndernes  Toppe  havde 
han  kæmpet  for  Caraccas's  Befrielse.  Med  en  stor  og  begei- 
stret  Armee  steg  han  nu  ned  paa  Venezuelas  Sletter  og  op- 
fordrede sine  Landsmænd  til  at  reise  sig.  Creolerne  og  In- 
dianerne adløde  endnu  engang  hans  Opraab.  Spanierne  fandt 
sig  paa  alle  Sider  omsluttede  af  uforsonlige  Fjender;  vi  for- 
bigaae  de  mindre  betydelige  Sammenstød;  men  den  24de 
Juni  1821  stod  endelig  Slaget  ved  Carabobo,  i  hvilket  Repu- 

blikanerne  angrebe  deres  vel  rustede  Undertrykkere.  Bolivar 
anførte  selv,  og,  støttet  af  sin  Fremmedlegions  Mod  og  Disci- 
plin, vandt  han  en  fuldstændig  Seir.  Spanierne  flygtede  i 
fuld  Forvirring.  Caraccas  modtog  igjen  sin  Befrier  med  Jubel, 
men  Krigen  vedblev  dog  til  November  1823,  da  Porto  Ca- 
bellos  Fald  medførte  det  spanske  Herredømmes  Tilintetgjø- 
relse.  Fra  Caraccas  tværs  over  Åndesbjergene  til  det  stille 
Hav  regjerede  nu  Bolivar  som  Befrier  og  Præsident. 

Han  styrede  Landene  med  fast  Haand,  og  hans  Lands- 
mænd havde  ubegrændset  Tillid  til  ham  som  deres  Velgjører, 
hvorfor  de  ogsaa  betragtede  ham  med  en  inderlig  Hengiven- 
hed. De  Blomster,  der  bleve  strøede  paa  hans  Vei,  og  de 
meest  høirøstede  Jubelraab  vare  Yttringer  af  et  taknemmeligt 
Folks  oprigtige  Kjærlighed.  Han  grundlagde  Stater  og  var 
en  frugtbar  og  heldig  Lovgiver.  Han  dannede  Republikken 
Columbia  ved  at  forene  Granada  med  Venezuela.  Han  var 
Bolivias  og  Perus  Solon;  hans  Love  vare  altid  liberale,  hans 
Foranstaltninger  kloge,  og  midt  i  hans  uophørlige  Arbeide 
som  Kriger  beskjæftigede  han  sig  med  den  store  Plan  at 
forene  hele  det  spanske  Amerika  til  een  eneste  RepubUk,  der 
skulde  strække  sig  fra  Mexico  til  Magelhansstrædet. 

Fordrevne  fra  det  Nordlige  klyngede  Spanierne  sig  nu 
med  Haardnakkethed  fast  til  deres  Besiddelser  i  Peru.  Her 
var  deres  store  Armee  stadig  seirrig,  og  de  ulykkelige  Peru- 
anere ,  der  sukkede  under  en  skrækkelig  Undertrykkelse, 
sendte  en  Deputation  til  Bolivar  og  bade  ham  om  Hjælp. 
Han  samtykkede  beredvilligt  og  førte  sine  tappre  Columbianere 
ned  for  at  befrie  deres  Brødre  mod  Syd.  Her  holdt  Spani- 
ernes overlegne  Antal  ham  mange  Maaneder  indespærret  i 
en  Havn  ved  Kysten,  medens  baade  Mænd,  Qvinder  og  Børn 
overalt  i  det  indre  Peru  bleve  mishandlede  af  deres  blodige 
Tyranner.  Bolivars  Sag  syntes  haabløs,  og  i  sin  Uvirksomhed 
blev  han  endogsaa  Gjenstand  for  sine  Fjenders  Spot.  Endnu 
engang  blev  hans  Tapperhed  og  Dygtighed  betvivlet,  og  Mis- 
undelsen,   der  var  vakt  ved  hans  tidligere  Triumpher,   søgte 

nu  at  saare  ham  paa  den  Maade,  der  maatte  smerte  ham 
meest.  Hans  Landsmænd  i  Caraccas  berøvede  ham  hans 
militaire  Overcommando,  og  denne  Kingeagt  blev  viist  ham, 
netop  som  han  var  kommen  op  fra  et  haardt  Anfald  af  Feber. 
Han  følte  Saaret  dybt ;  han  tilbød  at  nedlægge  sine  forskjellige 
Embeder,  men  med  en  sjelden  Udholdenhed  vedblev  han  lige- 
fuldt at  forberede  sin  Armee  til  Kampen  i  Peru. 

I  den  hede  Tid  i  December  og  Januar  befandt  Bolivar 
sig  endnu  i  den  usunde  Havneby,  omgivet  af  Fjender,  og 
Peru  syntes  fortabt.  Spanierne  regjerede  det  rige  Land  med 
Strenghed  og  udskreve  store  Contributioner  i  Lima  og  Callao. 
De  vigtigste  Embedsmænd  i  den  af  Patrioterne  indsatte  pro- 
visoriske Kegjering  sluttede  Fred  med  Spanien  og  svore  Fer- 
dinand VII  Troskab.  Landet  kom  i  Ko  igjen,  efterat  det 
spanske  Cavalleri  havde  splittet  Levningerne  af  Kevolutioni- 
sternes  Armeer  ad.  Men  da  Vinteren  kom,  og  de  kolde 
Julivinde  blæste  ned  fra  Ånderne,  foer  Bolivar  ud  fra  sit 
Skjul  og  styrtede  løs  paa  Spanierne.  Med  syv  Tusinde  Sol- 
dater mødte  han  den  spanske  Armee  paa  ni  Tusinde  paa  den 
store  Pampa  ved  Junin,  Nordost  for  Lima  (den  6te  Aug.  1824). 
Scenen  for  Kampen  mellem  Undertrykkerne  og  de  Under- 
trykte var  en  stor  Slette,  oversaaet  med  Laguner  og  fuld  af 
smaae,  adspredte  Krat;  over  den  hævede  sig  Åndernes  maje- 
stætiske Toppe,  hvorfra  Condoren  speidede  efter  Bytte,  der 
blev  den  rigelig  tildeel  paa  den  blodige  Valplads.  Spanierne 
kæmpede  med  Tapperhed,  Patrioterne  med  Fortvivlelse,  da  de 
vidste,  at  et  Nederlag  nu  vilde  knuse  deres  Forhaabninger 
for  stedse.  Bolivar,  der  som  sæd  ranlig  var  tilstede  paa  Val- 
pladsen selv,  var  fuld  af  Haab  og  støttedes  af  Sucre,  hans 
bedste  og  tappreste  Officeer.  Begge  Armeers  Cavalleri  gjorde 
uophørlige  Indhug  paa  den  skraanende  Slette  eller  fægtede 
fra  Krat  til  Krat;  Republikanernes  Infanteri  modstod  Spani- 
ernes, disse  trak  sig  i  Forvirring  tilbage  med  stort  Tab,  og 
Bolivar   var  igjen   bleven  en   stor  Provindses   Befrier.     Han 

havde  altsaa  ikke  forgjæves  overskredet  Bjergene  og  foretaget 
den  lange  Marsch  langt  bort  fra  sit  Hjem. 

En  følgende  Seir  endte  Krigen.  Bolivar  havde  forladt 
Armeen  for  med  de  peruanske  Patrioter  at  ordne  den  nye 
Nations  Eegjering,  hvorfor  hans  Ven  Sucre  kom  til  at  com- 
mandere  i  Slaget  ved  Ayacucho,  hvor  Republikanerne  vandt 
deres  berømteste  Seir,  og  Spanierne  led  det  sidste  Nederlag. 
En  smuk  Sommermorgen  den  9de  December  1824  beskinnede 
Solen  begge  Armeers  Leire  paa  en  stor  Slette,  da  Musikken 
kaldte  dem  til  den  afgjørende  Kamp.  Spanierne  vare  de 
Andre  overlegne  baade  i  Antal,  Disciplin  og  Artilleri,  og 
dog  dreve  de  tappre  Columbianere  og  Peruanere  dem  i  vild 
Uorden  over  Sletten.  Nederlaget  var  fuldstændigt.  Ved  Aya- 
cucho endte  det  Tyranni,  som  Spanien  i  tre  Aarhundreder 
havde  øvet  mod  Sydamerika,  og  Chili  og  Buenos  Ayres, 
Peru  og  Columbia  havde  Intet  mere  at  frygte  af  deres  forrige 
Herskeres  afmægtige  Harme.  Et  begeistret  Udbrud  af  de  befriede 
Nationers  Taknemmelighed  hilsede  Befrieren.  Han  blev  ført 
i  Triumph  fra  By  til  By;  han  blev  raadspurgt  som  et  Orakel 
og  nød  de  høieste  Æresbeviisninger.  Baade  Europa  og  Nord- 
amerika beundrede  ham;  Lafayette  skrev  en  Lykønskning  til 
ham,  og  hans  Navn  blev  overalt  sat  i  lige  Rang  med 
Washingtons. 

Paa  den  Høislette,  hvor  Potosis  Sølvminer  findes,  grund- 
lagde den  altid  virksomme  Bolivar  dernæst  den  Stat,  der 
foreviger  hans  Navn,  og  med  et  ømt  Farvel  til  Perus  tak- 
nemmelige Folk  reiste  han  derefter  hjem  til  sit  Fødeland. 
Hvor  mange  Aar  var  der  ikke  hengaaet,  rige  paa  Afvexlinger, 
siden  han  første  Gang  lagde  Planen  til  sit  Fædrelands  Be- 
frielse! Med  hvilken  sjelden  Kraft  og  Selvfornegtelse  havde 
han  ikke  gjennemført  sit  Livs  Maal!  Han  kom  tilbage  til 
Caraccas,  bedækket  med  Hæder,  og  med  et  Navn,  der  endnu 
ikke  var  plettet  af  en  Seirherres  almindelige  Feil.  Han  kunde 
med  Rette  rose  sig  af,  at  han  ikke  havde  beholdt  for  sig 
selv  en  eneste  Fodsbred  Land  af  de  store  Strækninger,    han 

havde  frarevet  Spanien,  og  at  han  havde  ladet  Perus  Skat- 
kammer ,  Potosis  Sølvminer ,  ur^ørt.  Cæsar  og  Napo- 
leon havde  begyndt  som  fattige  og  vare  blevne  rige  ved  deres 
Seirstog,  hvorimod  Bolivar  havde  opoffret  sine  store  Besid- 
delser for  Frihedens  Sag  og  vendte  tilbage  fra  sine  Tog, 
afhængig  af  sine  Landsmænds  Godgjorenhed.  Nu  kunde 
han  med  Stolthed  underrette  Verden  om,  at  Sydamerika  var 
frit.  Paa  den  latinske  Races  Vaabenskjold  var  der  endnu  kun 
een  Plet  tilbage,  og  derfor  var  det  BoUvars  sidste  ønske 
ogsaa  at  befrie  Cuba.  Dette  mislykkedes  for  ham,  og  hans 
Uheld  heri  synes  at  have  forvoldt  ham  stedsevarende  Sorg. 
England,  Frankrig  og  Nordamerika  negtede  at  tillade  Colum- 
bianerne  at  udfrie  deres  creolske  Brødre  paa  Cuba  fra  Spa- 
niens Tyranni,  og  den  ulykkelige  0  har  siden  den  Tid  været 
Slaveriets  stærkeste  Fæstning  i  den  nye  Verden,  et  Midt- 
punkt for  Slavehandelen. 

Saasnart  Columbianerne  vare  frie,  sørgede  de  strax  for 
Slaveriets  fuldstændige  Ophør.  Heldigt  vilde  det  have  været, 
om  det  havde  været  ligesaa  let  for  dem  at  dethronisere 
den  almægtige  Kirke.  —  I  1827  vendte  Bolivar  tilbage  til 
Venezuela.  Hans  virksomme  Aand  avlede  stedse  nye  Planer 
til  et  forenet  Sydamerika,  et  frit  Cuba  og  et  almindeligt  For- 
bund mellem  alle  den  latinske  Folkestammes  Nationer.  Men 
han  blev  snart  hæmmet  i  sin  Virksomhed  og  nedslaaet  over 
at  see  sig  omgivet  af  de  bittreste  Partistridigheder,  at  møde 
Modstand  mod  sine  Yndlingsideer ,  at  blive  tvungen  til  en 
Krig  med  Peru,  at  see  Venezuela  skille  sig  fra  sine  Sødskende- 
stater  og  at  finde  sine  egne  store  Tjenester  forglemte  af  sine 
Landsmænd.  Maaskee  har  han  for  ofte  selv  mindet  om  dem ; 
maaskee  var  han  undertiden  for  bydende  og  trak  for  store 
Vexler  paa  sin  fordums  Berømmelse.  Han  har  maaskee 
manglet  Ydmyghed,  men  hans  øiemeed  vare  altid  rene  og 
hæderlige. 

I  de  sidste  Aar  af  hans  Liv  fik  et  mod  ham  fjendthgt 
Parti  Overhaand  i  Venezuela,  og  med  en  skjændig  og  ufor- 

tjent  Haardhed  blev  Befrieren  forviist  fra  det  Land,  som  hans 
Bedrifter  havde  gjort  berømt.  Hans  Landsmænd  behandlede 
ham  aldeles  uværdigt.  Han  undlod  at  holde  sig  ved  Militair- 
magt  og  gik  i  Landflygtighed.  Deres  Utaknemmelighed 
knuste  hans  Sjæl;  han  var  i  Carthagena  for  at  indskibe  sig 
til  Europa,  da  hans  svage  Legeme,  der  var  medtaget  af  Ar- 
beide  og  Besvær,  af  Skuffelser  og  Sorg,  blev  angrebet  af  en 
smertelig  Sygdom.  Fra  Sottesengen  sendte  han  de  sidste 
Ord  til  sine  Landsmænd,  i  hvilke  han  paalagde  dem  at  forene 
sig,  stræbe  fremad  og  holde  Fred.  «For  mine  Fjender«, 
sagde  han,  «har  jeg  kun  Tilgivelse,  og  hvis  min  Deå  kan 
bidrage  til  Partivæsenets  Ophør  og-  til  Unionens  Befæstelse, 
gaaer  jeg  rolig  i  minGrav».  Han  tog  Pennen  fra  sin  Secre- 
tair,  og  med  svag  Haand  underskrev  han  sit  Navn.  Det  var 
hans  virksomme  Livs  sidste  Handling.  Snart  efter  døde  han, 
den  17de  December  1830.  Han  havde  været  nødt  til  at 
sælge  sit  Sølvtøi  for  at  afholde  sine  Omkostninger  under 
Forviisningen  og  efterlod  Intet  til  sine  Arvinger.  Han  havde 
opoffret  Ungdom,  Kigdom  og  politisk  Magt,  ja  selv  Livet  for 
det  latinske  Amerikas  Befrielse. 

s.  B-n. 

bkjøndt  Spanien  stedse  har  været  beboet  af  tappre,  kraftige 
og  frihedselskende  Folk,  er  der  dog  intet  Land,  der  i  gamle 
Dage  mere  har  været  Gjenstand  for  fremmede  Folks  Erobringer. 
Dette  bliver  saa  meget  mærkeligere,  naar  man  tager  Hensyn 
til  Spaniens  Beliggenhed,  da  det  ligesom  er  skudt  frem  i  det 
yderste  Vesten,  paa  de  tre  Sider  er  omgivet  af  Have  og  paa 
den  fjerde  synes  beskyttet  mod  fjendtlige  Indfald  ved  hoie 
Bjerge,  hvortil  kommer,  at  det  Indre  af  Landet  er  opfyldt  af 
mange  vilde  og  uveisomme  Bjergegne,  der  synes  at  maatte 
lægge  Erobrerne  mange  Hindringer  i  Veien. 

Ikke  destomindre  have  fra  de  ældste  Tider  mange  Qernt- 
boende  Folk  kæmpet  om  Besiddelsen  af  Spanien.  Phonicierne  og 
Grækerne  afløstes  af  Carthaginienserne,  der  igjen  maatte  vige 
for  Eomerne,  hvis  Herredømme  vel  først  blev  befæstet  efter 
lange,  blodige  og  haardnakkede  Kampe  med  de  stridbare  Ind- 
byggere, men  ogsaa  til  Gjengjæld  blev  saa  fast  begrundet, 
at  Spanien  og  Italien  i  det  andet  og  tredie  Aarhundrede  efter 
Christi  Fødsel  syntes  at  være  beboede  af  et  og  samme 
Folk.  I  den  Grad  havde  Spanien  antaget  romerske  Sæder 
og  Skikke,  og  -overalt  herskede  det  romerske  Sprog,  hvis 
ægte  Datter  det  nuværende  spanske   viser   sig   at  være  ved 


*)  Efter  Dozy:  Histoire  des  Musulmans  en  Espagne,  Leyde  1861. 
Aschbach;  Geschichte  der  Ommaijaden.  Conde:  Hist.  de  la 
domiuacioD  de  los  Arabos  en  Espana  o.  fl. 


474  Arabernes  Erobring  af  Spanien. 

første  øiekast.  Men  saa  fast  som  Roms  Magt  end  var, 
maatte  den  dog  i  den  store  Omvæltning  af  Folkene,  som  vi 
kalde  Folkevandringen,  bukke  under  for  Barbarerne.  Alaner, 
Vandaler  og  Svever  bemægtigede  sig  Landet  under  skræk- 
kelige ødelæggelser  for  kort  efter  at  vige  for  de  mægtige 
Vestgother,  der  nu  bleve  det  herskende  Folk  i  Spanien,  og  fra 
hvem  de  fornemme  Adelsslægter  i  Landet  endnu  den  Dag 
idag  nedstamme. 

Men  det  vestgothiske  Eige,  saa  mægtigt  det  end  syntes 
at  være,  led  dog  af  mange  Svagheder,  der  i  sig  bare  Spirerne 
til  dets  Opløsning.  Der  vedblev  at  bestaae  en  Spaltning 
mellem  den  gothiske  og  romerske  Befolkning,  som  trods  alle 
Kongernes  Bestræbelser  ikke  lod  sig  udjævne.  De  rige,  privi- 
legerede Stænder,  de  Fornemme  og  Geistligheden,  levede  i 
Overdaad  og  overgave  sig  til  en  toileslos  Luxus,  medens  de 
lavere  Stænder  vare  nedsunkne  i  den  dybeste  Elendighed,  og 
Slaveriet  endnu  fandtes  i  stort  Omfang.  Antallet  af  Slaver 
var  meget  betydeligt  i  Sammenligning  med  de  frie  Mænd. 

Et  Samfund,  der  led  af  saa  dybe  Saar,  gjorde  Ondet 
værre  ved  at  forøge  Mangelen  paa  Sammenhold,  da  det  bort- 
stødte  en  Stamme,  som  dengang  var  meget  talrig  i  Spanien, 
nemlig  Jøderne.  Kirken  var  i  Middelalderen  meget  tilbøielig 
til  at  skyde  Skylden  for  alt  Ondt  paa  dem ;  thi  Gud  var  for- 
tørnet over,  at  Frelserens  Fjender  ikke  bleve  straffede. 

Forfølgelserne  begyndte  616  under  Kong  Sesebuts  Eegje- 
ring.  En  Forordning  bød,  at  alle  Jøder  skulde  have  omvendt 
sig  inden  eet  Aar;  de,  der  ikke  vilde,  skulde  have  hundrede 
Pidskeslag  og  jages  ud  af  Landet,  og  deres  Eiendom  skulde 
inddrages.  Af  Frygt  skulle  flere  end  90,000  Jøder  have 
modtaget  Daaben,  og  det  var  endda  langt  den  mindste  Deel 
af  dem.  De  fleste  af  disse  saakaldte  Omvendte  vare  det 
naturligviis  kun  paa  Skrømt,  og  Biskopperne  synes  ogsaa  at 
have  indseet,  at  det  ikke  kunde  være  anderledes ;  thi  de  til- 
lode  dem  at  blive  i  deres  Fædres  Tro,  men  befalede  paa 
samme  Tid,  at  deres  Børn  skulde  opdrages  i  Christendommen. 

Enhver  Konge  blev  tillige  ved  sin  Regjeringstiltrædelse  for- 
pligtet til  at  overholde  de  Love,  der  vare  givne  mod  denne 
forhadte  Stamme. 

I  80  Aar  lede  Jøderne  i  Stilhed;  da  besluttede  de  at 
hævne  sig  paa  deres  Undertrykkere.  Omtrent  694  forberedte 
de  en  almindelig  Eeisning  i  Forening  med  deres  Troesfæller 
paa  den  anden  Side  af  Strædet,  hvor  flere  berbiske  Stammer 
bekjendte  sig  til  Jødedommen,  og  hvor  de  fra  Spanien  ud- 
jagne  Jøder  havde  fundet  et  Tilflugtssted.  Sandsynligviis 
skulde  Oprøret  bryde  ud  paa  flere  Steder  paa  een  Gang, 
saasnart  Jøderne  fra  Afrika  vare  landede  paa  Spaniens  Kyster. 
Men  Regjeringen  blev  itide  underrettet  om  Sammensvær- 
gelsen, og  Kong  Egica  tog  strax  de  nødvendige  Forholdsregler 
for  at  hindre  dens  Udbrud;  derpaa  sammenkaldte  han  en 
Kirkeforsamling  i  Toledo,  meddeelte  den  Jødernes  Planer  og 
bad  den  strengt  at  strafi"e  denne  forbandede  Stamme.  Da 
nogle  Israeliters  Forklaringer  havde  bragt  dot  udenfor  al 
Tvivl,  at  Sammensværgelsen  ikke  havde  havt  nogen  ringere 
Hensigt  end  at  gjøre  Spanien  til  en  jødisk  Stat,  kj endte  Bi- 
skoppernes Harme  ingen  Grændser;  de  dømte  alle  Jøder  til 
at  miste  deres  Eiendom  og  Frihed.  Kongen  skulde  give  dem 
som  Slaver  til  de  Christne,  endog  til  dem,  der  hidtil  selv 
havde  været  Jødernes  Slaver,  og  hvem  Kongen  nu  skulde 
give  Friheden.  Herrerne  skulde  forpligte  sig  til  ikke  at  taale, 
at  deres  nye  Slaver  holdt  Moselovens  Ceremonier;  de  skulde 
tage  deres  Børn  fra  dem,  naar  de  havde  naaet  deres  syvende 
Aar,  lade  dem  opdrage  i  Christendommen  og  ikke  tillade 
Ægteskab  mellem  Jøder  indbyrdes,  da  en  jødisk  Slave  kun 
maatte  ægte  en  christen  Slavinde  og  en  Jødinde  kun  ægte 
en  Christen  Slave. 

Dog  kan  man  ikke  antage,  at  disse  haarde  Bestemmelser 
ere  blevne  udførte  og  overholdte  i  hele  deres  Strenghed. 
Imidlertid  sukkede  de  spanske  Jøder  under  et  utaaleligt  Aag 
og  længtes  efter  Befrielsen,  efter  Erobrere,  der  vilde  gjengive 
dem  deres  Frihed  og  den  frie  Udøvelse  af  deres  Tro. 

Saaledes  vare  Jøderne,  Slaverne  og  de  fattige  Borgere 
uforsonlige  Fjender  af  dette  faldefærdige  Samfund.  Og  dog 
var  det  netop  dem,  man  i  Krig  var  nødt  til  at  bruge  som 
Landets  Forsvarere,  altsaa  Folk,  som  gjerne  vilde  gjore  fælles 
Sag  med  Fjenden.  Thi  der  var  ingen  fri  Borgerstand,  og  de 
Fornemme  vare  fordærvede  ved  Overdaad  og  Blodagtighed. 
Tilstanden  i  det  vestgothiske  Spanien  var  følgelig  meget  slet, 
og  Staten  havde  længe  baaret  Spiren  til  Opløsning  i  sig. 
Dens  Svaghed  var  saa  stor,  at  en  Hær  paa  12,000  Mand  var 
tilstrækkelig  til  at  omstyrte  den  i  et  -Øieblik,  rigtignok  ved 
Hjælp  af  Forræderi. 

Den  daværende  Konge,  Eoderik,  en  Søn  af  Hertug  Theo- 
dofred,  nedstammede  fra  en  tidligere  vestgothisk  Konge  Recce- 
svinth.  Han  havde  bemægtiget  sig  Thronen  ved  at  gjøre 
Oprør  mod  den  forrige  Konge  Witiga,  hvem  han  efter  Nogles 
Mening  skulde  have  ladet  rydde  af  Veien ;  vist  er  det,  at  han 
ved  Witigas  Død  blev  Enekonge  omtrent  710.  Næppe  et 
Aar  skulde  han  glæde  sig  over  sin  dyrekjøbte  Magt,  der  med 
Uret  var  vunden  gjennem  en  blodig  Borgerkrig. 

Witiga  havde  efterladt  sig  to  Sønner,  Eva  og  Sisebut, 
der  i  Forening  med  deres  Onkel,  Erkebiskop  Oppas  af  Sevilla, 
tænkte  paa  at  hævne  sig  og  styrte  Roderik.  Men  da  han 
havde  Overmagten,  indsaae  de,  at  de  ikke  vilde  naae  Maalet 
uden  fremmed  Hjælp.  Blandt  de  mægtigste  Mænd  i  Riget 
var  Grev  Julian,  Statholder  i  Ceuta  og  den  omliggende  Egn 
i  Nordafrika,  der  dengang  hørte  til  det  vestgothiske  Rige.  Han 
sluttede  sig  gjerne  til  dem,  da  han  ogsaa  ansaae  Roderiks 
Thronbestigelse  for  en  Anmasselse  og  desuden  efter  Sagnet 
havde  en  stor  personlig  Krænkelse  af  hævne. 

Et  meget  omtvistet  Sagn,  der  først  findes  omtalt  hos 
Forfattere  fra  en  langt  senere  Tid,  fortæller  nemlig,  at  den 
udsvævende  Roderik  skal  have  vanæret  Grev  Julians  skjønne 
Datter,  der  opholdt  sig  ved  Hoffet  i  Toledo  og  i  Sagnet  kal- 
des Florinda  eller  med  dot  mystiske  Navn  la  Cava  (et  arabisk 
Ord  for  meritrix).      Den  hævntørstende  Fader  skal  da  have 

sluttet  en  Overeenskomst  med  den  arabiske  Statholder  i  Nord- 
afrika, Musa,  Søn  af  Nosair,  have  aabnet  Ceutas  Porte  for 
ham  og  opmuntret  ham  til  at  erobre  Spanien.  Der  er  Grunde 
nok  til  at  forklare  denne  Erobring  uden  at  man  skulde  behøve 
dette  Sagn,  der  synes  at  være  en  arabisk  Opdigtelse  fra  en 
langt  senere  Tid.  Saadanne  Fabler  faldt  ret  i  Middelalderens 
Smag.  Der  fortælles  ligeledes,  at  Roderik  dumdristig  trængte 
ind  i  et  fortryllet  Slot  i  Toledo  for  at  see  nogle  hemmelig- 
hedsfulde Malerier  og  saae,  at  de  fremstillede  Maurer;  ved 
Siden  af  dem  laa  en  EuUe,  hvorpaa  der  var  skrevet:  «Ved 
dette  Folk  skal  Spanien  om  kort  Tid  blive  ødelagt". 

Musa,  der  havde  undertvunget  hele  Nordafrika  lige  indtil 
det  vestlige  Ocean,  tørstede  efter  nye  Erobringer  og  lyttede 
gjerne  til  Grev  Julians  og  de  andre  Misfornøiedes  Forestil- 
linger om  Spaniens  Skjønhed,  Rigdom  og  Frugtbarhed.  Han 
gik  dog  tilværks  med  den  største  Forsigtighed.  Da  han  ikke 
troede  Grev  Julian,  uagtet  denne  selv  var  gaaet  over  til 
Spanien  for  at  knytte  Forbindelser  med  flere  misfornøiede 
Stormænd,  vilde  han  selv  lade  Forholdene  undersøge.  Men 
først  maatte  han  have  Chalifen  Walids  Tilladelse,  inden  han 
turde  indlade  sig  paa  noget  videre  Foretagende.  Chalifen  fandt 
dog  Sagen  for  vanskelig  og  svarede  ham  paa  hans  Skrivelse: 
«Lad  Spanien  udspeide  og  undersøge  ved  lette  Tropper,  men 
vogt  Dig,  i  det  Mindste  for  øieblikket,  for  at  udsætte  en 
stor  Hær  for  de  Farer,  der  ere  forbundne  med  et  Tog  paa 
hiin  Side  af  Havet«. 

Da  Julian  imidlertid  var  vendt  tilbage  med  gode  Efter- 
retninger, sendte  Musa  en  af  sine  Undergivne,  Abu  Zora 
Tarif,  med  400  Mand  tilfods  og  100  arabiske  Ryttere  fra 
Tanger  over  til  Andalusien  paa  fire  store  Fartøier,  som  Julian 
havde  laant  ham.  Overfarten  var  heldig;  de  landede  paa 
Halvøen  Tarifa,  plyndrede  uden  Modstand  Egnen  omkring 
Algeciras,  streifede  vidt  omkring  for  at  undersøge  Landet  og 
vendte  efter  flere  Dages  Ophold  tilbage  til  Afrika  med  stort 
Bytte  og  mange  Fanger.     Dette  skeete  i  Juli  Maaned  710. 

Imidlertid  var  det  ikke  før  næste  Aar,  at  Musa  kunde 
samle  en  større  Hær,  hvormed  der  kunde  tænkes  paa  Spaniens 
Erobring.  Det  var  dog  kun  7,000  Mand,  næsten  alle  Berber, 
som  i  Foraaret  711  efterhaanden  førtes  over  Strædet  i  de 
fire  Skibe,  hvoraf  Tarif  havde  betjent  sig;  thi  Muselmændene 
havde  ingen  andre.  Anføreren  var  den  tappre  Tarik  Ben- 
Ziyad,  og  Julian  fulgte  med  ham.  Nogle  landede  ved  den 
saakaldte  grønne  0  eller  Gezirat  Alhadra,  nu  Algeciras,  An- 
dre paa  det  Sted,  der  efter  Anføreren  Tarif,  Meleks  Søn, 
skal  have  faaet  Navnet  Tarifa;  men  Hovedstyrken  under  Ta- 
rik landede  ved  det  Forbjerg,  ved  hvis  Fod  dengang  Byen 
Carteya  laa.  Forgjæves  søgte  1,700  Gother  at  forhindre  Tariks 
Landgang;  de  bleve  fordrevne,  og  Tarik  sendte  strax  en  Af- 
deling under  en  af  sine  faa  arabiske  Høvedsmænd,  der  fandtes 
ved  Hæren,  nemlig  Abdalmelik,  af  Stammen  Moafir  —  fra 
hvem  den  berømte  Almanzor  (jvf.  Hist.  Archiv  3  Bind  S.  31) 
nedstammede  i  syvende  Led  —  for  at  bemægtige  sig  Carteya. 
Det  lykkedes,  og  Tarif  samlede  nu  sine  lidet  talrige  Skarer 
ved  Foden  af  det  Forbjerg,  hvor  han  selv  var  landet  og  først 
havde  slaaet  sin  Leir,  Det  minder  endnu  den  Dag  idag 
derom  ved  sit  berømte  Navn  Gibraltar  (Gebel  al  Tarik,  Ta- 
riks Bjerg). 

øieblikket  var  gunstigt.  Kong  Koderik  var  netop  langt 
borte  i  det  nordlige  Spanien  for  at  dæmpe  en  Opstand  af 
Baskerne.  Da  modtog  han  pludselig  fra  Tadmir  eller  Theo- 
domir,  Statholder  i  Andalusien,  Efterretning  om  Indfaldet: 
«Herre»,  skrev  denne,  «her  er  kommet  Qendtlige  Folk,  jeg  veed 
ikke,  om  fra  Himlen  eller  fra  Jorden;  jeg  er  bleven  pludselig 
angreben  af  dem  og  har  gjort  Modstand  med  al  min  Magt 
for  at  forhindre  deres  Landgang,  men  jeg  er  bleven  nødt  til 
at  vige  for  Mængden  og  det  voldsomme  Anfald.  Trods  mine 
Anstrengelser  ere  de  nu  leirede  i  vort  Land.  Jeg  beder  Eder, 
Herre,  at  komme  os  til  Hjælp  i  vor  Nød  saa  hurtigt  som 
muligt  og  med  saa  meget  Folk,  som  der  kan  samles;  kom  i 
egen  Person,  Herre,  hvilket  vil  være  det  Bedste«. 

Strax  brød  Eoderik  op  og  samlede  alle  de  Tropper,  han 
kunde  drage  til  sig,  deriblandt  ogsaa  Witigas  Setnner  og  deres 
Parti.  De  fulgte  vel  Opfordringen  til  at  møde,  men  kun  for 
at  forraade  ham,  naar  det  kom  til  Slag,  og  Leiligheden  var 
gunstig.  Hensigten  var  dog  ikke  at  overlevere  deres  Fædre- 
land i  Berbernes  Hænder;  demeente,  at  Berberne  vilde  vende 
tilbage  til  Afrika,  naar  de  havde  faaet  Bytte  nok,  og  de  vilde 
kun  benytte  deres  Hjælp  til  at  styrte  Koderik  og  selv  be- 
mægtige sig  Thronen.  Saa  ringe  var  deres  Fremsynethed  og 
saa  stor  deres  Selviskhed. 

Snart  havde  Roderik  samlet  en  betydelig  Hær  og  for- 
enede sig  med  Levningerne  af  Theodomirs,  der  var  bleven 
formindsket  ved  uheldige  Træfninger  med  Maurerne;  han 
skal  da  have  staaet  i  Spidsen  for  90,000  Mand,  rigtignok 
for  største  Delen  sammenløbne,  uøvede  og  sletbevæbnede  Folk. 
Tarik  havde  imidlertid  ladet  sit  lette  afrikanske  Eytteri  streife 
omkring  og  udbrede  Skræk  overalt;  selv  var  han  rykket  frem 
til  den  Sø,  som  kaldes  Lago  de  la  Janda,  da  han  erfarede 
Koderiks  Nærmelse,  og  trak  skyndsomt  sine  Tropper  sammen. 
Han  havde  modtaget  nogle  Forstærkninger,  som  han  havde 
forlangt  af  Musa,  der  nu  endelig  havde  ladet  nogle  Skibe 
bygge,  og  saaledes  var  hans  Styrke  stegen  til  12,000  Mand. 
Den  var  vel  ringe  ligeoverfor  Eoderiks,  der,  som  en  arabisk 
Forfatter  udtrykker  sig,  « lignede  et  Hav,  der  er  sat  i  heftig 
Bevægelses  men  den  var  langt  mere  krigerisk  og  bedre  væbnet 
og  forøgedes  desuden  ved  Skarer  af  undertrykte  Jøder  og 
misfornøiede  Gother  under  Julians  Befaling,  saa  at  den  ved 
Slagets  Begyndelse  skal  være  stegen  til  25,000  Mand.  Hertil 
kom  Forriderne  i  Roderiks  Hær,  paa  hvem  Tarik  kun  altfor 
godt  kunde  stole. 

Det  er  intet  Under,  at  de  senere  arabiske  Forfattere,  hos 
hvem  vi  især  maae  søge  Efterretning  om  Slaget,  have  søgt 
at  forherlige  disse  for  deres  Folk  saa  hæderlige  Begivenheder. 
Den  østerlandske  Phantasi  har  blandet  meget  Romantisk  og 
Sagnagtigt  ind   i  Virkeligheden,    t.  Ex.  Fortællingen  om,    at 

Tarik  skulde  have  ladet  alle  sine  Skibe  opbrænde  for  ikke  at 
give  sine  Mænd  andet  Haab  eller  andet  Valg  end  Seir  eller 
Død!  Det  minder  ganske  om  det  nordiske  Sagn  om  den 
svenske  Prinds  Styrbjern,  der  i  samme  Hensigt  lod  sine  Skibe 
opbrænde  før  Slaget  ved  Fyrisaa!  Saaledes  mødes  endog 
nordiske  og  arabiske  Sagn.  Saa  glimrende  end  Tariks  fana- 
tiske Tro  og  sikkre  Haab  om  Seiren  derved  fremtræder,  saa 
forvoven  og  daarlig  vilde  dog  en  saadan  Fremgangsmaade  af 
en  Feltherre  være,  der  vilde  redde  sin  Hær.  I  Tilfælde  af 
Uheld  vilde  han  jo  ellers  have  kunnet  trække  sig  tilbage  til 
Gibraltar,  hvor  han  havde  et  fast  Punkt,  hvorfra  han  atter 
havde  kunnet  udskibe  sig  med  sin  Hær. 

Det  Sted,  hvor  det  blodige  Slag  holdtes,  der  skulde  af- 
gjore  det  gothiske  Riges  og  Folks  Skjæbne  for  Aarhundreder, 
er  sædvanlig  blevet  angivet  at  være  Jerry  de  la  Frontera  eller 
Bredderne  af  Floden  Guadalete.  Den  lærde  Gransker  i  Ara- 
bernes Historie  i  Spanien,  Dozy,  har  i  sine  Undersøgelser 
viist,  at  Slaget  har  været  holdt  paa  Bredderne  af  Wadi- 
Becca,  den  nuværende  lille  Flod  Salado,  der  falder  ud  i  At- 
lanterhavet ikke  langt  fra  Cap  Trafalgar  imellem  Vejer  de  la 
Frontera  og  Conil.  I  saa  Fald  er  det  ikke  underligt,  at  de 
spanske  Oldforskere  bleve  skuffede,  da  de  ventede  at  finde 
Levninger  af  Vaaben  o.  s.  v.  paa  Sletterne  ved  Guadalete  ved 
de  Udgravninger,  her  foretoges,  da  Jernveien  fra  Se\illa  til 
Puerto  de  Santa  Maria  for  15  Aar  siden  blev  anlagt. 

Med  Hensyn  til  Tiden,  Slaget  varede,  hersker  der  ogsaa 
stor  Uovereensstemmelse.  De  arabiske  Forfattere  udstrække 
den  med  sædvanlig  Overdrivelse  til  hele  otte  Dage  og  have 
sandsynligviis  regnet  de  foregaaende  Smaatræfninger  mellem 
Rytteriafdelinger  med  tilslaget;  Dozy  er  gaaet  til  den  mod- 
satte Yderlighed  og  lader  hele  Slaget  blive  afgjort  paa  den 
ene  Dag,  den  19de  Juli  711.  Vi  ville  imidlertid  følge  Spa- 
niens nyeste  Historieskriver,  Modesto  Lafuente. 

Araberne  —  fortæller  han  —  hvem  Propheten  havde  lovet 
hele  Jorden  til  Arvelod,  gik  til  Kampen  med  den  Begeistring, 

som  deres  Keligion  vakte  hos  dem  og  som  de  skyldte  alle 
deres  hidtil  vundne  Seire;  Spanierne  gik  til  Kampen  for  at 
forsvare  deres  Frihed  og  Liv,  deres  Fædreland  og  Tro.  Sar- 
racenerne  vare  langt  færre  i  Tal;  thi  der  var  fire  Christne 
for  hver  Muselman,  sige  deres  egne  Krøniker.  Men  de  spanske 
Gother  havde  tabt  deres  gamle  Kraft  og  Tapperhed  i  det  blød- 
agtige Liv,  som  en  lang  Fredstid  havde  havt  til  Følge;  Sar- 
racenerne  vare  krigsvante  og  kom  fra  hundrede  friske  Felttog. 
Det  ene  var  et  gammelt  og  svækket  Folk,  det  andet  et  ungt 
og  kraftigt.  De  Christne  vare  iførte  Pantsere,  og  nogle  vare 
væbnede  med  Landser  og  Sværd,  andre  med  Slynger,  øxer, 
Køller,  Leer  eller  hvad  der  først  var  faldet  dem  i  Hænderne. 
Muselmændene  med  deres  Turbaner  paa  Hovedet,  deres  Bue 
i  Haanden,  deres  korte  Sabel  bunden  til  Halsen,  deres  Landse 
ved  Siden,  deres  hvide  eller  farvede  Kapper  over  Skuldrene, 
fore  frem  paa  Gangere,  lette  som  Vinden.  I  Spidsen  for  de 
Christne  var  Kong  Eoderik  i  sin  pragtfulde  Krigsvogn,  der 
var  indlagt  med  Marmorplader;  han  bar  sin  Krone  paa  Hove- 
det og  sin  guldbroderede  Purpurkappe  over  Skuldrene. 

Slaget  begyndte  ved  Daggry.  De  Christne  og  Sarrace- 
nerne  anfaldt  hverandre  med  lige  Mod  og  Tapperhed;  « Jorden 
skjælvede  under  deres  Fødder« ,  sige  de  arabiske  Historie- 
skrivere, «og  Luften  gjenlød  af  Trommernes  og  Trompeternes 
Larm,  blandet  med  de  frygtelige  Krigsskrig  fra  begge  Hære. 
Kampen  fortsattes  hele  Dagen,  indtil  Natten  brød  frem  for 
at  sætte  en  Grændse  for  saa  store  Eædsler».  Næste  Dag  be- 
gyndte den  igj  en  ved  Daggry,  og  «dens  Ild  vedblev  at  brænde 
fra  Morgenrøde  til  Aftenmørke«.  Paa  den  tredie  Dag  be- 
gyndte den  lille  Maurerhær,  der  havde  lidt  store  Tab,  at 
vakle  og  formaaede  næsten  ikke  at  modstaae  de  overlegne 
Fjenders  Angreb.  Da  ilede  Tarik  Rækkerne  igjennem  tilhest 
og  opmuntrede  sine  Folk  med  følgende  Ord,  idet  han  løftede 
sig  høit  iveiret  i  Stigbøilerne :  «0  Moslem,  Seirherrer  over 
Almagreb*).    Hvorhen  ville  I,  hvor  tænke  I  at  søge  Eder  et 

*)  o:  Det  vestlige  Afrika,  omtrent  det  nuværende  Marokko. 
Uistoriak  Archiv.     1871.     1.  31 

Tilflugtssted?  Havet  er  bagved  Eder,  Fjenden  foran  Eder; 
der  er  ingen  Redning  uden  i  Eders  Tapperhed  og  Guds  Bi- 
stand. Ved  Allah!  Jeg  vil  angribe  deres  Konge  og  enten 
tage  hans  Liv,  eller  ogsaa  selv  falde  for  hans  Haand!«  I  det 
Samme  gav  han  sin  Hest  af  Sporerne  og  styrtede  fremad  for 
at  søge  Roderik;  han  blev  fulgt  af  hele  sin  Hær,  der  nu 
havde  faaet  nyt  Mod.  Var  det  alene  Tariks  Tale,  der  op- 
flammede Moslem,  da  de  allerede  vare  ifærd  med  at  vige, 
som  de  arabiske  Historieskrivere  fortælle,  eller  var  det  ikke 
snarere,  efter  de  christne  Skribenter,  det  Frafald,  der  nu  skeete 
af  Witizas  Sønner,  Erkebiskop  Oppas  og  deres  Tilhængere? 
Disse  Forrædere  fuldbyrdede  deres  Hævn,  da  de  midt  under 
Slaget  forlode  Roderik  og  gik  over  til  Araberne,  der  nu  som 
en  Hvirvelvind  kastede  sig  over  de  Christnes  forreste  Rækker. 
Ved  det  voldsomme  Anfald  kom  disse  i  Uorden;  ikke  des- 
mindre svigtede  Roderik  ikke;  snarere  voxede  hans  Mod,  og 
han  kæmpede  med  den  største  Tapperhed,  men  forgjæves.  I 
dette  ^ieblik  fuldbyrdedes  Spaniens  sørgelige  Skjæbne.  Den 
ulykkelige  Monark  faldt,  efter  Arabernes  Beretninger  saaret  i 
Stridens  Hede  af  Tariks  Landse,  og  Seirherrerne  sendte  hans 
Hoved  til  Musa  som  Beviis  paa  Seiren.  Hans  Endehgt  er 
imidlertid  tvivlsomt,  og  ligeoverfor  Arabernes  Fortælling,  der 
selvfølgelig  søge  at  forherlige  Tarik  og  hans  Bedrifter  saa- 
meget  som  muligt,  staaer  de  christne  Skribenters  Beretning 
om,  at  han  paa  Flugten  fra  Valpladsen  skal  have  fundet  sin 
Død  i  Guadaletes  Bølger.  Man  fandt  imidlertid  aldrig  hans 
Liig,  men  derimod  hans  Hest,  Kappe  og  Støvler  paa  Flod- 
bredden. 

Spanske  Romancer  fra  en  langt  senere  Tid  fortælle  om 
hans  Endeligt  endnu  lieelt  andre,  kun  lidet  troværdige  Ting, 
der  aabenbart  vise  sig  at  være  opdigtede. 

Saameget  er  vist,  at  Roderik  forsvandt,  og  at  de  Christne, 
der  pludselig  savnede  deres  Konge  og  Anfører,  tabte  Modet, 
ja  bleve  grebne  af  Skræk  og  opløste  sig  i  vild  Flugt.  Ara- 
berne og  Berberne   forfulgte  dem  og  anrettede  et  frygtehgt 

Blodbad  paa  de  spanske  Gother.  Der  omkom  saa  mange,  at 
«Gud  alene,  som  skabte  dem,  kunde  tælle  dem»,  siger  en 
arabisk  Forfatter.  Jorden  var  bedækket  med  Liig,  og  Flo- 
dens Bølger  farvedes  af  ædelt  Blod.  Lang  Tid  efter  saae  man 
paa  Markerne  spredte  Vaaben ,  sønderbrudte  Kustninger, 
mangeslags  Bytte  og  de  faldne  Gothers  blegede  Been. 

Hvormange  kløvede  Hjelme, 

Hvormange  ædle  Liig! 
Saaledes  endte  det  gothiske  Kige;  Ataulfs,  Keccareds  og 
WambasTbrone  styrtede  sammen,  ogGotherne  mistede  deres 
Frihed  og  deres  Love.  Et  Vindstød  fra  Afrika  havde  blæst 
et  tre  Aarhundreder  gammelt  Herredømme  overende;  Maho- 
mets  Banner  skulde  nu  vaie  over  den  christne  Kirke,  og  det 
skulde  koste  otte  hundrede  Aars  Kampe  at  faae  det  slaaet 
til  Jorden.  Kundt  om  i  Spanien  lød  der  et  Smertens  Klage- 
raab.  Endnu  fem  hundrede  Aar  efter  Ulykken  afmalede  Kong 
Alphons  den  Vise  « Spaniens  Veeklage«  (Llanto  de  Espana)  med 
følgende  veltalende  Træk  i  sin  Tids  Sprog,  som  vi  ville  gjen- 
give  saa  tro  som  muligt: 

«Da  Slaget  var  endt,  laa  der  mange  af  begge  Parter, 
der  vare  døde  en  ynkelig  Død.  Og  hele  Landet  blev  øde  for 
sine  Beboere,  badet  i  Taarer,  opfyldt  af  Skrig,  Værtinde  for 
de  Fremmede,  bedraget  af  sine  Borgere,  Enke  uden  sine 
Sønner,  forstyrret  af  Barbarerne,  svigtet  af  sin  Kraft,  ned- 
sunket i  Sorg  og  Smerte.  Glemte  ere  dets  Sange,  dets 
Sprog  er  blevet  vendt  til  et  fremmed;  det  er  mere  dødt  end 
levende  og  bærer  Sorg,  fordi  der  ikke  engang  er  Nogen  til- 
bage, som  vil  begræde  det.  Dets  Køst  lyder  som  fra  et  andet 
Aarhundrede,  og  Ordet  kommer  ligesom  frem  af  Jorden;  det 
siger  med  stor  Kummer:  I  Mennesker,  som  gaae  forbi  paa 
Veien,  bereder  Eders  Sind  og  seer,  at  der  er  ingen  Sorg  og 
Smerte,  der  kan  lignes  med  min.  Og  Spanien  græd  Kum- 
merens Taarer  og  hylede  af  Smerte.  Dets  Hæder  og  Stolt- 
hed var  blevet  vendt  til  Skam,  dets  Sønner  og  Tjenere  vare 
døde  for  det  skarpe  Sværd.   De,  som  før  vare  frie  Mænd,  ere 

nu  blevne  Slaver;  den  Tappre  og  Modige  faldt  i  Slaget.  Hvo 
vil  give  mig  Vand,  at  mit  Hoved  kan  blive  badet  dermed, 
og  mine  jØine  Kilder,  at  de  stedse  kunne  udstrømme  Taarer 
til  at  begræde  Spaniens  Undergang  og  Gothernes  Elendighed? 
Da  gik  vor  hellige  Eeligion  tilgrunde,  og  Kundskaben  til  vore 
heUige  Love  og  vor  hellige  Tro;  thi  Fjenderne  ødelagde  det 
hele  Land,  myrdede  Herrerne  og  de  hellige  Fædre,  lagde 
Husene  øde,  toge  og  plyndrede  Byerne".  Den  samme  jam- 
merfulde Tone  gaaer  igjennem  den  hele  Skildring,  som  med 
de  mørkeste  Farver  afmaler  Spaniens  Elendighed. 

Tarik  var  den  Mand,  der  forstod  at  bruge  sin  Seir.  Af 
hans  25,000  Mand  var  der  efter  Slaget  kun  9,000  tilbage,  iblandt 
hvilke  han  uddeelte  de  fire  Femtedele  af  det  rige  Bytte;  men 
snart  strømmede  en  Mængde  Berber  til,  da  Rygtet  om  den  store 
Seir  var  naaet  over  til  Afrika,  og  de  satte  over  til  Andalusien, 
saasnart  de  fandt  et  Fartøi.  Gotherne  kastede  sig  ind  i  Fæst- 
ningerne og  Bjergene  for  at  undgaae  disse  vilde  Barbarers 
Plyndringer.  Da  Tarik  saaledes  havde  faaet  betydelige  For- 
stærkninger, rykkede  han  dristig  fremad,  i  Stedet  for  at  vende 
tilbage  til  Afrika,  som  Musa  havde  befalet  ham.  Alle  de 
Misfornøiede  og  Undertrykte  lettede  Erobrerens  Fremgang. 
Slaverne  vilde  ikke  reise  sig  for  at  frelse  deres  Herrer  og 
Undertrykkere;  Jøderne  gjorde  allevegne  Opstand  og  sluttede 
sig  til  Erobrerne.  Disse  fulgte  Guadalqvivir  og  indesluttede 
Ecija,  der  blev  meget  tappert  forsvaret  af  Levningerne  af  den 
slagne  gothiske  Hær,  som  havde  samlet  sig  her;  men  det  Slag, 
som  de  leverede  Tarik  under  Stadens  Mure  og  som  var  deres 
sidste  Anstrengelse,  kunde  ikke  redde  dem,  skjøndt  de  til- 
føiede  Fjenden  store  Tab.  Byen  maatte  overgive  sig,  men 
beholdt  sine  Love  og  sit  Gods  mod  at  betale  en  aarlig  Skat. 

Musas  Misundelse  standsede  altsaa  ikke  Tarik  paa  hans 
seirrige  Tog,  skjøndt  denne  atter  modtog  Befaling  til  ikke 
at  rykke  videre  frem  i  det  Indre  af  Landet,  førend  Musa  var 
kommen  over  til  Spanien  med  en  Hær.  Det  gjaldt  jo  ogsaa 
at  forfølge  Seiren,  inden  Modet  atter  var  vaagnet  hos  Folket, 

der  var  nedslaaet  over  Nederlagene.  Tarik  gik  over  Guadal- 
qvivir,  og  grebne  af  Skræk  flygtede  Egnens  Indvaanere  ind  i 
de  uveisomme  Bjergstrøg  i  Sierra  Morena.  Der  fortælles,  at 
han  skal  have  søgt  at  forøge  Skrækken  ved  at  koge  de  Faldnes 
Kjød  i  Nærværelse  af  nogle  Fanger,  hvem  han  saa  gav  Lei- 
lighed  til  at  flygte  bort,  for  at  de  skulde  fortælle  deres  Lands- 
mænd om  Fjendernes  skrækkelige  Menneskeæderi  og  drive 
deres  Rædsel  til  Fortvivlelse. 

Efter  Grev  Julians  Eaad  rykkede  han  med  Hovedhæren 
lige  op  mod  Hovedstaden  Toledo,  for  at  de  uenige  Stormænd 
ikke  skulde  faae  Tid  til  at  vælge  en  ny  Konge  og  samle 
Folket.  Dog  undlod  han  ikke  at  sende  Afdelinger  mod  flere 
betydelige  Stæder,  som  Archidona,  Cordova  og  Elvira.  Archi- 
dona  blev  erobret  uden  Sværdslag,  da  Indbyggerne  vare  flyg- 
tede til  Bjergene.  Elvira,  det  senere  Granada,  blev  taget  med 
Storm,  og  der  blev  lagt  en  Besætning  deri,  som  bestod  deels 
af  Jøder,  deels  af  Sarracener.  En  anden  Hærafdeling,  der 
tildeels  havde  gjort  sig  bereden  ved  den  Mængde  Heste,  den 
havde  taget  i  Slaget  ved  Salado,  trængte  frem  mod  den 
gamle,  stærkt  befæstede  Stad  Cordova,  der  havde  besluttet  at 
forsvare  sig  til  det  Yderste  og  derfor  tilbageviste  enhver  Op- 
fordring til  Overgivelse.  Men  en  Slave,  der  var  Hyrde,  viste 
Afrikanerne  et  Sted,  hvor  man  let  kunde  komme  ind  i  Sta- 
den fra  Flodsiden.  I  en  mørk,  regnfuld  Nat  svømmede  1,000 
Ryttere,  der  havde  taget  ligesaamange  Fodfolk  op  bagved  sig 
paa  Hestene,  over  Floden,  bemægtigede  sig  Stadsmuren  og 
trængte  ind  i  Staden.  Den  gothiske  Befalingsmand  vilde  ikke 
give  sig,  men  kastede  sig  med  400  Mand  ind  i  en  Kirke  og 
forsvarede  sig  der  i  hele  tre  Maaneder ;  da  blev  Kirken  stukken 
i  Brand,  og  de  Tappre  omkom  ynkelig  i  Luerne.'  Paa  Grund 
af  Stadens  haardnakkede  Modstand  maatte  den  betale  en  svær 
Pengesum  og  stille  Gidsler  til  Pant  paa  sin  Underdanighed, 
for  at  undgaae,  at  dens  Indbyggere  skulde  blive  nedhuggede. 

I  alle  disse  Stæder  fandtes  mange  Jøder,  som  tidligere 
vare  blevne  tvungne  til  at  antage  Christendommen,    for   at 

undgaae  de  heftige  og  blodige  Forfølgelser  under  de  gothiske 
Konger.  Ved  Miiselmændenes  Ankomst  gik  de  atter  over 
til  deres  tidligere  Tro  og  viste  dem  saa  store  Tjenester,  at 
de  bleve  betragtede  som  deres  Forbundne.  Der  blev  derfor 
kun  lagt  meget  ringe  Besætning  i  de  Stæder,  hvor  der  fandtes 
mange  Jøder. 

Imidlertid  var  Tarik  ikke  uden  Besværlighed  rj'kket  over 
det  raae,  vilde  Sierra  Morena  frem  til  Tajofloden  og  havde 
vist  sig  under  Toledos  Mure.  Denne  Hovedstad  for  hele  Riget 
var  vel  stærkt  befæstet,  da  den  laa  paa  en  steil  Klippe,  der 
var  omslynget  af  Floden,  og  den  kunde  vel  have  gjort  en 
langvarig  Modstand;  men  Skrækken  for  Fjenderne,  der  med 
overordentlig  Hurtighed  viste  sig  allevegne,  havde  lammet  al 
Kraft  og  berøvet  Indbyggerne  al  Besindighed ;  desuden 
var  der  i  de  talrige  Jøder  mange  Forrædere  indenfor  Murene. 
Da  Tarik  nærmede  sig,  flygtede  de  Fleste  med  deres  Skatte 
og  Helligdomme  op  til  Bjergegnene  i  Norden,  og  der  blev 
kun  faa  anseete  eller  krigsvante  Mænd  tilbage  i  Staden  for 
at  forsvare  den.  Modløsheden  førte  snart  til  Underhandlinger 
om  Overgivelse,  der  kom  istand  paa  følgende  Vilkaar:  Alle 
Vaaben  og  Heste,  der  fandtes  i  Staden,  skulde  udleveres ;  det 
skulde  staae  Enhver  frit  for  at  forlade  Byen  mod  at  efterlade 
sine  Eiendomme,  hvorimod  de,  som  bleve,  skulde  forblive  i 
fredelig  og  ukrænket  Besiddelse  af  deres  Huse  og  Eien- 
domme; de  skulde  mod  en  billig  aarlig  Skat  have  fri  Ud- 
øvelse af  deres  Gudstjeneste  og  beholde  deres  Kirker,  men 
maatte  ikke  bygge  nye  uden  Eegjeringens  Tilladelse;  de  maatte 
ikke  holde  offentlige  Processioner;  de  skulde  beholde  deres 
Dommere,  men  disse  maatte  ikke  dømme  i  Sager  mellem 
Christen  og  Moslem;  de  maatte  endelig  ikke  hindre  Nogen  i 
at  gaae  over  til  Islam  eller  forfølge  og  straffe  ham  derfor. 

Toledo  aabnede  nu  sine  Porte,  men  paa  Grund  af  de 
mange  Jøder  blev  der  kun  lagt  faa  Arabere  i  Staden.  Tarik 
drog  op  i  den  prægtige  gothiske  Kongeborg  og  fandt  der  store 
Skatte  og  Kostbarheder.    Blandt  Andet  skal  han  i  en  afsides 

Sal  have  fundet  25  Guldkroner  med  indfattede  Ædelstene. 
Det  havde  nemlig  været  Skik  efter  hver  gothisk  Konges  Død 
at  hensætte  hans  Krone  i  denne  Sal,  efter  at  der  paa  den 
var  indgravet  hans  Navn,  Alder  og  Kegjeringsaar,  og  25  var 
netop  Tallet  paa  de  Konger,  der  havde  hersket  over  Spanien, 
siden  det  blev  erobret  af  Gotherne. 

En  ubeskrivelig  Forvirring  herskede  overalt  i  Landet. 
De  fornemme  Adelige  og  Geistlige  syntes  ganske  at  have  tabt 
Besindigheden  og  svigtede  fuldstændig  deres  Fædreland.  «Gud 
havde  opfyldt  de  Vantroes  Hjerter  med  Frygt«,  siger  en  ara- 
bisk Krønikeskriver,  og  det  gjaldt  virkelig  for  de  Fornemme 
kun  om  at  redde  sig  selv.  I  Cordova  havde  man  ingen  Ade- 
lige fundet;  de  havde  begivet  sig  til  Toledo;  i  Toledo  fandt 
man  heller  ingen;  de  vare  flygtede  til  Galicien.  Erkebispen 
selv  havde  forladt  Spanien  og  begivet  sig  til  Rom.  De,  der 
ikke  flygtede  bort,  søgte  hellere  at  slutte  en  Overeenskomst 
med  Seirherren  end  at  forsvare  deres  Fædreland.  Saaledes 
søgte  Witizas  Familie  at  drage  Fordeel  af  sit  Forræderi.  Den 
forlangte  og  erholdt  virkelig  Krongodserne,  hvoraf  Kongerne 
efter  de  gamle  Love  kun  havde  havt  Brugen,  og  som  ikke 
udgjorde  mindre  end  3,000  Avisgaarde.  Desuden  blev  Wi- 
tizas Broder  Oppas  udnævnt  til  Befalingsmand  i  Toledo. 

Efterretningerne  om  Tariks  glimrende  Fremgang  forøgede 
stedse  mere  Musas  Misundelse  og  Misfornøielse.  Han  havde 
aldrig  ventet,  at  et  simpelt  Plyndretog  skulde  være  blevet  en 
Erobring  af  hele  Landet.  Musa  vilde  naturligviis  nok,  at 
Spanien  skulde  erobres,  men  han  vilde  ikke,  at  det  skulde 
skee  ved  nogen  Anden  end  ham  selv;  han  misundte  Tarik 
Æren  og  Fordelen.  Heldigviis  var  der  endnu  Noget  at  gjøre 
paa  Halvøen.  .Tarik  havde  endnu  ikke  indtaget  alle  Byer, 
han  havde  endnu  ikke  bemægtiget  sig  alle -Landets  Rigdomme. 
Musa  besluttede  da  selv  at  begive  sig  til  Spanien,  og  i  Juni 
712,  et  Aar  efter  Tariks  Landing,  satte  han  over  Strædet 
med  18,000  Arabere,  for  største  Delen  Ryttere.  Han  tog 
Medina  -  Sidonia  og  Carmona,    og   mange  Spaniere   sluttede 

sig  til  ham.  De  vare  ikke  alene  villige  til  at  vise  ham  Vei 
overalt,  men  de  forraadte  deres  Landsmænd,  hvor  de  kunde. 
Saaledes  gik  det  med  Carmona.  De  lode,  som  om  de  flygtede 
for  Fjenden,  styrtede  frem  mod  Byens  Porte  og  bade  om 
Tilladelse  til  at  komme  ind;  da  de  havde  erholdt  den,  be- 
nyttede de  sig  deraf  til  i  Nattens  Mjørke  at  aabne  Portene  for 
Araberne.  Ved  lignende  skjændigt  Forræderi  faldt  Sevilla  i 
Musas  Hænder.  Det  var  den  største  og  folkerigeste  Stad  i 
Landet,  og  dens  Beleiring  varede  mere  end  en  Maaned;  da 
bragte  Forræderen  Oppas  den  til  at  overgive  sig.  Efter  at 
have  lagt  en  betydelig  Besætning  i  den  drog  Musa  videre 
frem  i  Andalusien,  og,  tildeels  ved  Oppas  Tilskyndelse,  over- 
gave Stæderne  sig  uden  Sværdslag  og  gave  ham  Gidsler. 

Musa,  der  allevegne  søgte  en  anden  Vei  end  den,  hvor- 
paa  Tarik  var  draget  frem,  gik  nu  mod  Vest  ind  i  Lusita- 
nien,  det  nuværende  Portugal,  hvilket  Gotherne  kaldte  Pro- 
vindsen Mérida,  men  Araberne  Algarbe.  Da  han  kom  til 
Mérida,  vakte  dens  Pragt  og  Herlighed  hans  Beundring.  Sto- 
lende paa  deres  hiøie  og  stærke,  med  Taarne  besatte  Mure 
afsloge  Indbyggerne  haanlig  alle  Musas  Opfordringer  om  at 
overgive  sig  og  gjorde  haardnakket  Modstand.  Ved  hyppige 
Udfald  gjorde  de  Fjenden  saa  stor  Skade,  at  Musa  raaatte 
sende  Bud  til  Afrika  efter  Forstærkninger.  Da  hans  Søn 
Abdelaziz  var  ankommen  med  7,000  Ryttere  og  nogle  Tusinde 
Bueskytter,  kunde  han  lægge  Baghold  for  de  Christne  og  til- 
føie  dem  saa  store  Tab,  at  de  ikke  længere  vovede  at  gjore 
Udfald.  Tilsidst  nødte  Hungersnøden  dem  til  at  overgive  sig 
den  1ste  Juli  713.  Betingelserne  vare  ikke  ubillige,  naar  man 
betænker  den  haardnakkede  Modstand:  Heste  og  Vaaben  bleve 
udleverede,  men  Indbyggerne  beholdt  deres  Gods;  dog  und- 
toges deres,  der  vare  flygtede  bort  til  Galicien  eller  faldne  ved 
Forsvaret,  tilligemed  Kirkeskattene  og  Klenodierne.  Som 
Gidsler  medtog  Musa  foruden  flere  Fornemme  den  skjønne 
Epilona,  Kong  Roderiks  Enke,  der  opholdt  sig  i  Staden. 

Musa  havde  netop  indtaget  Mérida,  da  han  fik  Efterret- 
ning om,  at  den  lavere  Befolkning  i  Sevilla  havde  gjort  Op- 
stand og  deels  dræbt,  deels  forjaget  den  mauriske  Besætning. 
Strax  sendte  han  sin  S«'n  Abdelaziz  med  en  stærk  Hær  af 
Byttere  mod  den  oprørske  Stad,  der  blev  tagen  med  Storm; 
Blodbadet  var  frygteligt;  endog  spæde  Børn  bleve  gjennem- 
borede  ved  deres  Mødres  Bryst,  og  ikke  faa  af  Hovedmændene 
for  Oprøret  bleve  naglede  til  Korset. 

Fra  Mérida  drog  Musa  op  mod  Toledo  for  at  støde 
sammen  med  Tariks  Hær.  Denne  var  imidlertid  rykket  op 
mod  Nord  for  at  forfølge  Gotherne  og  underkaste  sig  Landet. 
I  en  Stad,  som  Moslem  kaldte  Medina  Almeida  eller  « Bordets 
Stad«,  gjorde  han  mange  Kostbarheder  til  Bytte,  deriblandt 
det  saa  kaldte  Salomos  Bord.  Det  var  vistnok  det  samme 
Bord,  som  den  gothiske  Kong  Thorismund  engang  havde 
faaet  til  Belønning  for  Seiren  over  Attila.  Dette  pragt- 
fulde Stykke  var  indfattet  med  tre  Rader  Perler  og  havde 
365  Fødder  af  Guld,  vistnok  en  Antydning  af  Solaarets  Dage. 
Paa  Bordet  selv  var  der  anbragt  en  stor  Smaragd  af  uskat- 
teerlig  Værdi.  løvrigt  er  det  ikke  let  at  gjøre  sig  en  rigtig 
Forestilling  om  dette  Pragtstykke  efter  de  arabiske  Forfatteres 
temmelig  uklare  Beskrivelse.  Mange  af  de  andre  spanske, 
kunstneriske  Mindesmærker  bleve  Gjenstande  for  de  udannede 
Arabers  naive  Beundring;  saaledes  flere  Bygninger  og  de 
skjønne  Broer  over  Tajo  og  Guadiana. 

Tarik  var  vendt  tilbage  til  Toledo  for  at  drage  Musa 
imøde  og  overrække  ham  hans  Deel  af  det  rige  Bytte,  hvor- 
ved han  haabede  at  mildne  hans  Vrede.  I  Talavera  ved  Tajo 
mødtes  de  to  Feltherrer.  Saasnart  Tarik  kunde  øine  Musa, 
steg  han  af  Hesten  for  at  bringe  ham  sin  Hyldest,  men  Musa 
skal  have  været  saa  forbittret,  at  han  slog  ham  med  Pidsken 
og  udbrød:  « Hvorfor  er  Du  gaaet  frem  tvertiraod  mine  Be- 
falinger?« Forgjæves  søgte  Tarik  at  formilde  ham;  da  de 
vare  komne  til  Toledo,  overgav  han  ham  det  kostbare  Salomos 
Bord,  men  Musa  svarede  kun  med  at  afsætte  ham  fra  Befa- 

lingen  og  kaste  ham  i  Fængsel,  hvorpaa  han  skrev  til  Chalifen 
og  underrettede  ham  om  Tariks  Ulydighed  og  Straf. 

Musa  lod  nu  sin  Son  Abdelaziz  rykke  frem  fra  Sevilla 
mod  øst  i  den  Deel  af  Spanien,  som  nu  hedder  Murcia. 
Herhen  havde  den  duelige  Feltherre  Theodemir  reddet  sig 
efter  Slaget  ved  Salado  med  nogle  Levninger  af  sin  Hær,  og 
da  han  ikke  var  stærk  nok  til  at  mode  Maurerne  i  aaben 
Mark,  førte  han  længe  med  Held  den  lille  Krig,  hvortil  Lan- 
det ved  sine  mange  Bjergkløfter  og  snevre  Passer  fortrinlig 
egner  sig.  Da  han  endelig  tilsidst  blev  nødt  til  et  Slag  og 
tabte  det,  maatte  han  indeslutte  sig  i  Fæstningen  Auriola. 
For  at  lade  som  om  han  havde  en  større  Styrke  af  Mand- 
skab, maatte  Qvinderne  iføre  sig  Mandsdragt  og  vise  sig 
blandt  de  faa  Krigere  paa  Murene.  Listen  lykkedes,  saa  at 
Theodomir  fik  bedre  Vilkaar  end  de  andre  spanske  Stormænd. 
Han  blev  anerkjendt  som  Fyrste  over  syv  Stæder  i  Murcia, 
deriblandt  Auriola,  som  skulde  beholde  deres  egne  Love, 
Skattefrihed  og  fri  Religionsøvelse ,  men  heller  ikke  maatte 
beskytte  Maurernes  Fjender. 

Hele  Spanien  var  nu  erobret  paa  den  nordlige  Deel  nær. 
Musa  vilde  derfor  drage  op  mod  Nordvest  i  det  nuværende  Leon 
og  Galicien,  medens  Tarik,  som  han  igjen  havde  givet  Befa- 
lingen over  en  Hærafdeling,  skulde  vende  sig  mod  Nordost 
og  underkaste  sig  Egnene  ved  Ebro.  Efter  Arabernes  For- 
tælling skal  Chalifens  Befaling,  efter  Andre  Hærens  Misfor- 
nøielse  med  den  elskede  Hærførers  Mishandling  have  tvunget 
ham  til  at  gjenindsætte  Tarik  i  hans  Plads.  Da  Toget  gjaldt 
bjergrige  og  uveibare  Egne,  bleve  Tropperne  udrustede  saa 
let  som  muligt  og  befriede  for  al  Oppakning,  der  kunde  be- 
svære. Det  blev  under  Dødsstraf  forbudt  at  røve,  for  at  de 
Indfødte  ikke  skulde  blive  ophidsede  til  at  gjøre  fortvivlet 
Modstand. 

Begge  Hærførere  forlode  Toledo  og  droge  hver  i  sin  Eet- 
ning,  Tarik  mod  Nordost,  Musa  mod  Nordvest.  Den  sidste 
erobrede  det  nuværende  Leon  og  Galicien,  hvorpaa  han  langs- 

med  Duero  drog  henimod  Ebro  og  hjalp  Tarik  med  at  erobre 
Saragossa.  Denne  Stad,  saa  bekjendt  i  den  nyere  Tid  ved 
sin  haardnakkede  Modstand,  var  ogsaa  dengang  den  eneste, 
der  forsvarede  sig  med  Heltemod.  Da  den  tilsidst  blev  nødt 
til  at  overgive  sig,  maatte  den  for  at  undgaae  almindelig 
Plyndring  og  Myrden  betale«  den  saakaldte  Blodtribut  eller  en 
særlig  høi  Skat.  Tarik  underkastede  sig  derpaa  Asturien  og 
Egnen  langsmed  Pyrenæerne  indtil  Middelhavet,  hvor  han 
ogsaa  besatte  Barcellona  og  fuldendte  saaledes  Spaniens 
Erobring. 

Det  havde  været  Musas  Hensigt  at  erobre  Frankrig, 
Tydskland  og  det  græske  Keiserdømme  og  gjøre  Arabernes 
Eige  til  det  største  i  Verden,  ja  endog  større  end  det  romerske 
havde  været,  og  forene  sig  med  Araberne  i  Asien  nordenom 
Middelhavet,  der  saa  var  bleven  en  Indsø  i  det  uhyre  Rige; 
men  just  som  han  stod  i  Begreb  med  at  gaae  over  Pyre- 
næerne og  gjøre  Indfald  i  Gallien,  blev  han  kaldt  bort  fra 
sin  glimrende  Seirsbane  af  Chalifen  selv. 

Musas  og  Tariks  Venner  ved  Hoffet  havde  nemlig  ikke 
været  ledige,  men  havde  fremstillet  begge  Hærføreres  Sag 
saa  forskjelligt,  at  Walid  selv  ønskede  at  undersøge  den  og 
befalede  begge  at  møde  i  Damaskus.  Tarik  adlød  strax,  men 
det  varede  næsten  to  Aar,  inden  Musa  kom  til  Ende  med 
sit  pragtfulde  og  langsomme  Triumphtog  gjennem  Nordafrika 
til  Syrien.  Ikke  mindre  end  30,000  fangne  Gother,  deriblandt 
400  Grever  og  Hertuger  af  kongeligt  Blod,  ledsagede  ham. 
Han  haabede  at  overvinde  ethvert  ugunstigt  Indtryk,  som 
Tarik  og  hans  Venner  havde  gjort  paa  Chalifen,  ved  sine 
uhyre  Rigdomme  og  Skatte.  I  Spanien  havde  han  efterladt 
sin  Søn  Abdelaziz  som  Statholder. 

Da  han  endelig  ved  Nytaarstid  715  var  kommen  i  Nær- 
heden af  Damaskus,  sendte  Chalifens  Broder  Soliman  ham  et 
Brev,  hvori  han  bad  ham  om  ikke  at  drage  ind  i  Staden,  da 
hans  Broder  Walid  laa  dødssyg,    men    vente  indtil  han  var 

åøå;    thi  Soliman  vilde  gjerne  forherlige  sin  Thronbestigelse 
med  en  saa  prægtig  Triumph. 

Den  syge  Walid,  der  dode  kort  efter  i  Februar  715,  var 
imidlertid  meget  opbragt  over  Musas  Taven  og  Ulydighed  og 
bad  ham  og  Tarik  strax  at  made  for  sig;  de  kom  snart  i 
Ordvexling  og  anklagede  hinanden  for  Utroskab  og  Underslæb. 
Da  Musa  blandt  andre  Kostbarheder  lod  frembære  det  præg- 
tige Salomes  Bord  og  paastod  at  have  fundet  det,  paastod 
Tarik  det  Samme  og  beviste  sin  Paastand  ved  at  fremvise 
det  ene  Been,  som  han  i  sin  Tid  havde  afbrudt  og  som  fuld- 
kommen passede  til  Bordet  og  dets  Arbeide,  medens  det,  som 
Musa  havde  ladet  sætte  i  Stedet  for  det  manglende,  tydelig 
kunde  sees  at  være  forskjelligt  derfra.  Musas  Bedrageri  laa 
saaledes  klart  for  Dagen. 

Walid  døde  kort  efter,  men  Musa  blev  derved  kun  udsat 
for  større  Straf  af  hans  Efterfølger,  den  grusomme  Soliman, 
der  tilmed  var  forbittret  paa  ham,  fordi  han  ikke  havde 
forsinket  sit  Tog  efter  hans  -Onske.  Han  blev  anklaget  for 
store  Underslæb  og  mishandlet;  fra  et  mørkt  Fængsel  blev 
han  pludselig  ført  ud  i  en  brændende  Solhede,  pidsket  under 
Fodsaalcrne  og  dømt  til  at  betale  200,000  Guldstykker  eller 
sin  hele  Formue.  Den  mistænksomme  Tyran  lod  alle  hans 
Sønner  dræbe,  deriblandt  den  duelige  og  elskværdige  Ab- 
delaziz,  hvis  Hoved  blev  lagt  i  Kampher  og  fra  Spanien  sendt 
til  Chalifen.  Han  havde  den  Grusomhed  at  vise  det  til  den 
ulykkelige  Fader,  der  vendte  sit  Ansigt  bort  og  sagde:  «Ja, 
jeg  kjender  det;  Guds  Forbandelse  være  over  den,  der  lader 
den  snigmyrde,  som  er  bedre  end  han!»  Derpaa  gik  han 
strax  ud  af  Paladset  uden  at  sige  et  Ord  videre,  drog  til 
Waltichora  og  døde  der  i  Kummer  og  Armod  endnu  samme 
Aar,  som  hans  Børn  vare  blevne  myrdede,  nemlig  715. 

Tarik  døde  ligesom  Musa  i  Unaade  og  Forviisning.  Det 
synes  at  være  bestemt  for  Spaniens  Erobrere  at  blive  lønnede 
af  deres  Folk  med  Utaknemmelighed.      Hannibal  og  Scipio, 

Musa  Og  Tarik  fik  alle  en  Len,  der  kun  lidet  svarede  til 
deres  glimrende  Bedrifter. 

Men  Spaniens  Erobring  var  opnaaet,  og  det  med  for- 
holdsviis  ringe  Anstrengelser.  Tilsidst  havde  der  næsten 
ingen  Modstand  været;  der  var  ingen  Anfører,  ingen  Ledelse, 
ingen  Plan.  Der  var  tvertimod  al  Opfordring  til  at  opgive 
en  haabløs  Kamp  for  at  erholde  saa  gunstige  Betingelser  af 
Seirherrerne  som  muligt. 

Saaledes  skeete  den  største  Omvæltning,  som  den  spanske 
Halvø  nogensinde  har  været  underkastet.  I  -Øieblikket  var 
Erobringen  dog  ikke  nogen  meget  stor  Ulykke,  naar  vi  see 
Sagen  fra  et  almindeligt  Synspunkt.  Vel  led  Landet  ved 
Plyndring,  Mord  og  Brand  i  Overgangstiden,  men  den  dyg- 
tige arabiske  Kegjering  undertrykte  snart  disse  Uordener  og 
Grusomheder,  og  da  Roligheden  først  var  tilveiebragt,  blev 
den  undertrykte  Befolknings  Kaar  i  det  Mindste  ligesaa  taale- 
lige  som  under  Gotherne.  Erobrerne  lode  de  Overvundne 
beholde  deres  Love  og  Dommere,  gave  dem  Embedsmænd  og 
Skattekrævere  af  deres  eget  Folk,  og  om  de  end  toge  Kirkens 
og  den  bortflygtede  Adels  Godser  i  Besiddelse,  lode  de  dog 
Slaverne  boe  derpaa  mod  at  svare  en  vis  Deel  af  Afgrøden 
til  deres  Herrer.  Paa  mange  Steder,  f.  Ex.  i  Murcia  under 
Theodemir  og  i  Mérida,  havde  de  Christne  erholdt  meget 
gunstige  Vilkaar;  de  betalte  kun  en  Skat,  halvt  i  Penge,  halvt 
i  Naturfrembringelser.  I  Almindelighed  kan  man  sige,  at  de 
Christne  beholdt  de  fleste  af  deres  Eiendomme;  de  havde 
endog  Eet  til  at  sælge  og  afhænde  dem,  hvilket  de  ikke  havde 
havt  under  Gotherne. 

Hertil  kom,  at  Araberne  vare  meget  tolerante,  skjøndt 
de  selv  holdt  gtærkt  paa  deres  Tro.  Derfor  vare  Opstande 
hos  de  Christne  meget  sjeldne,  og  selv  kirkelige  Forfattere, 
der  som  Geistlige  havde  meest  Grund  til  at  klage,  yttre  ikke 
Had  mod  Araberne  som  Folk  af  en  anden  Tro,  men  som  et 
fremmed  Folk.  Da  Mahomet  havde  befalet,  at  Slaver  maatte 
løskjøbe  sig,   var  det  en  god  Gjerning  at  skjænke  dem  Fri- 

heden,  og  Trældommen  var  derfor  hverken  lang  eller  haard. 
De  bleve  paa  en  Maade  deres  Herrers  Forpagtere,  da  Her- 
rerne ansaae  det  for  ringe  selv  at  dyrke  Jorden,  og  fik  saa- 
ledes  en  Slags  uafhængig  Stilling.  En  Christens  Slave  behø- 
vede kun  at  flygte  hen  paa  en  Muselraans  Eiendom  og  bekjende: 
"Der  er  een  Gud  og  Mahomet  er  hans  Prophet»  for  at  blive 
fri.  At  Mange  benyttede  sig  heraf,  kan  man  ikke  forundre 
sig  over,  især  naar  man  betænker,  at  Christendommen  i  Spa- 
nien endnu  paa  Erobringens  Tid  ingenlunde  fuldstændigt 
havde  seiret  over  Hedenskabet,  og  at  Biskopperne  havde 
været  n^rdsagede  til  at  tage  strenge  Forholdsregler  mod  dem, 
der  tilbade  falske  Guder.  Af  Slaverne  vare  endnu  Mange 
Hedninger,  og  de  Andre  kj endte  kun  lidet  til  den  Tro,  hvis 
Navn  de  bare. 

I  visse  Henseender  kan  man  kalde  Erobringen  et  Gode 
for  Spanien.  Den  lod  en  Deel  af  de  Onder  forsvinde,  hvor- 
under Landet  havde  sukket  i  Aarhundreder.  Ved  Omvælt- 
ningen tilintetgjordes  Adelens  og  Geistlighedens  trykkende 
Forrettigheder,  og  de  inddragne  Godser  bleve  deelte  blandt 
et  langt  storre  Antal  Personer,  hvilket  tillige  blev  en  vigtig 
Grund  til  Agerdyrkningens  blomstrende  Tilstand  i  det  arabiske 
Spanien. 

Men  det  kan  heller  ikke  negtes,  at  Erobringen  paa  den 
anden  Side  medførte  store  Onder.  Religionsøvelsen  var  vel 
fri,  men  Kirken  var  det  ikke;  den  var  tvertimod  underkastet 
en  haard  og  skjændig  Trældom.  De  arabiske  Sultaner  og 
Chahfer  havde  nu  alene  Ret  til  at  sammenkalde  Kirkeforsam- 
linger og  besætte  Bispestolene,  og  de  misbrugte  denne  Ket 
paa  det  Skammeligste.  De  solgte  Bispestolene  til  den  Høistby- 
dende  og  beklædte  dem  saaledes  ofte  med  Vantroe  og  Kjæt- 
tere,  der  negtede  det  evige  Liv  og  solgte  deres  Hjord,  med 
Udsvævende,  der  paa  de  høie  Helligdage  deeltoge  i  de  arabiske 
Hoffolks  udskeiende  Fester.  Heller  ikke  holdt  Araberne  de 
indgaaede  Overeenskomster,  da  de  først  vare  blevne  sikkre 
paa  deres  Erobring;  de  toge  saaledes  undertiden  de  Christnes 

Kirker  for  at  /orvandle  dem  til  Moskeer;  de  paalagde  dem 
større  Skatter,  end  det  var  bestemt,  og  behandlede  dem,  der 
vare  gaaede  over  til  Islam,  med  stor  Eingeagt  og  Tilside- 
sættelse, haanende  dem  med  Slavenavnet.  De  mistænkte  dem, 
—  og  det  ofte  med  Grund  —  for  at  fortryde  deres  Overgang  og 
at  være  hemmelige  Christne.  Deres  Tilstand  var  utaalelig,  da 
den  mahomedanske  Lov  satte  Dødsstraf  for  Frafald  fra  Islam. 
I  deres  Nød  gjorde  de  ofte  Opstande,  hvori  de  Christne  bleve 
indviklede.  Efterhaanden  da  Arabernes  Herredømme,  der 
først  havde  været  saa  mildt  og  menneskeligt,  udartede  til 
fanatisk  Despotisme ,  bleve  Opstandene  meget  hyppige  og 
hørte  til  Dagens  Orden.  Allerede  i  det  niende  Aarhundrede 
synes  de  arabiske  Herskere  i  Spanien  at  have  fulgt  Chalifen* 
Omars  haarde  Ord:  «Vi  skulle  opæde  de  Christne,  og  vore 
Efterkommere  skulle  opæde  deres,  saalænge  Islam  bestaaer!« 

A.  Fabricius. 


Elisabeth  Charlotte,  Hertuginde  af  Orleans. 

Et  Livsbillede  fra  Ludvig  XlV's  Hof*). 


JNaar  man  gjennemvandrer  Versailles's  pragtfulde  Gallerier, 
standser  man  uvilkaarligt  foran  et  Maleri,  som  i  Legemsstør- 
relse fremstiller  en  ældre  Dame.  Navnet  «Palatinen»  vækker 
den  historisk  dannede  Tilskuers  hele  Opmærksomhed.  Hun 
er  ikke  smuk;  det  er  en  svær  og  corpulent  Skikkelse  med 
fyldigt  Ansigt  og  fyldige  Kinder.  I  hendes  Mine  er  der  en 
vis  Værdighed  og  i  hendes  Holdning  en  Stolthed,  der  lige- 
som lader  Beskueren  føle,  at  denne  Dame  ikke  vilde  give 
Noget  bort  af  den  Eang  og  den  Høihed,  der  tilkom  hende. 
Men  dette  Ansigt  tyder  ogsaa  paa  Klogskab  og  Viid;  der  er 
udbredt  en  livsglad  Munterhed  over  det,  og  det  taler  om 
Godmodighed  og  et  varmt  Hjerte. 

Denne  Dame  er  den  berømte  Palatine  eller  Pfalzgrevinde 
Elisabeth  Charlotte,  som  var  gift  med  Hertugen  af  Orleans, 
Ludvig  XIV's  Broder.  Hun  har  den  Ære  at  være  den  Orle- 
anske  Families  Stammemoder  og  har  indpodet  reent  og  kraf- 
tigt Blod  i  Bourbonnerues  hensygnende  Slægt.  Denne  Fyrst- 
inde har  levet  ved  Ludvig  XIV's  Hof  i  mere  end  50  Aar  og 
som  Monsieurs  Gemalinde  i  Thronens  umiddelbare  Nærhed. 


*)  Briefe  der  Herzogin  Elisabeth  Charlotte  von  Orleans.  Herausg. 
von  Dr.  Holland,  Stuttgart  1877.  —  Leben  und  Charakter  der 
Elisabeth  Charlotte,  Herzogin  von  Orleans,  von  Schiitz,  Leipzig 
1820.  —  St.  Beuve:  Causeries  de  lundi,  IX.  —  Saint  Simon: 
Memoires  I— XHI,  Paris  1856—63. 

Den  vidtløftige,  og  forgrenede  Correspondance,  som  hun  har  ført 
med  sin  Familie  i  Tydskland  i  de  mange  Aar,  hun  levede  i  Frank- 
rig, afgiver  vigtige  historiske  Kildeskrifter  til  at  belyse  Lud- 
vigs Hof  og  Historie  fra  en  anden  Side  end  den  sædvanlige. 
Hun  viser  os  Keversen  af  Medaillen.  Hertil  kommer  den 
sjeldne  og  enestaaende  Stilling,  som  hun  vedligeholdt  ved  Hoffet; 
thi  den  hele  tydske  Djærvhed,  Frimodighed,  Selvstændighed  og 
Originalitet  bevarede  hun  ubeskaaret,  som  kun  faa  udenlandske 
Fyrstedøttre,  der  acclimatiseres  ved  et  fremmed  Hof  have  gjort 
det.  Hun  er  Incarnationen  og  en  kraftig  Fremtoning  af  den 
tydske  Nationalaand  i  det  syttende  Aarhundrede  i  dens  afgjø- 
rende  Modsætning  til  den  franske.  Derfor  er  denne  Qvindes 
Liv  interessant  og  belærende. 

Hun  er  fodt  i  Heidelberg  i  Aaret  1652.  Hendes  Fader 
var  Karl  Ludvig,  Churfyrste  af  Pfalz,  der  indtager  en  anseet 
Plads  mellem  dette  Lands  Regenter,  et  Land,  som  siden  dette 
Aarhundredes  Begyndelse  ikke  existerer  mere,  men  er  ud- 
stykket mellem  Baden,  Baiern,  Preussen  og  Frankrig.  Hendes 
Bedstefader  var  den  bekjendte,  ulykkelige  Bøhmerkonge,  Fre- 
derik V  af  Pfalz.  Sørgelige  Familieforhold  bevirkede,  at  Eli- 
sabeth Charlotte  allerede  som  lille  Barn  blev  sendt  til  Han- 
nover for  at  opdrages  hos  sin  Tante,  Churfyrstinde  Sophie, 
hendes  Faders  Søfster.  Sophie  selv  og  en  Frøken  von  Offeln, 
den  senere  Fru  von  Harling,  opdroge  det  muntre,  hvlige  Barn, 
der  var  kraftigt  paa  Legeme  og  Sjæl.  Fyrstinden  erindrede 
sig  stedse  sin  Tante  og  sin  Opdragerinde  med  den  varmeste 
Hengivenhed.  I  sit  niende  Aar  vendte  hun  igjen  tilbage  til 
sit  Fædrenehjem.  Churfyrsten,  hendes  Fader,  havde  imidlertid 
skilt  sig  ved  sin  Gemalinde,  som  aldrig  havde  elsket  ham,  og 
indgaaet  et  morganatisk  Ægteskab  med  Louise  von  Degenfeld, 
med  hvem  han  levede  et  lykkeligt  Samliv  og  som  skjænkede 
ham  mange  Børn.  Denne  hans  anden  Gemalinde,  som  førte 
Titel  af  Raugrevinde,  blev  nu  en  anden  Moder  for  den  lille 
Charlotte.  Et  kjærligt  Forhold  mellem  hende  og  hendes 
Halvsødskende  vedligeholdt  sig  hele  hendes  Liv  igjennem,  og 

hendes  mange  efterladte  og  udgivne  Breve  til  flere  af  disse, 
som  hendes  Halvbroder  Carl  og  Halvsøstre  Louise  og  Amalie 
Elisabeth,  ere  de  klareste  Vidnesbyrd  om  et  inderligt  og  ædelt 
Venskab  mellem  hende  og  disse.  I  disse  Omgivelser,  i  Hei- 
delbergs romantisk  skjønne  Natur  følte  den  opvoxende  Pige 
sig  glad  og  tilfreds,  ja  hun  levede  sig  saaledes  ind  i  denne 
Natur,  i  dette  gammeldags  borgerlige,  sædelig  alvorlige  Hof, 
at  hun  senere  i  det  yppige  og  luxurieuse  Frankrig  altid  med 
Veemod  tænkte  tilbage  paa  denne  sin  Barndoms  og  første 
Ungdoms  lykkelige  Tid.  Her  var  ingen  stiv  Etiquette,  men 
overalt  tvangløs  Munterhed  og  Jovialitet;  sammenlignet  med 
denne  Naturlighed  og  Ligefremhed  forekom  Versailleshoffet 
hende  senere  med  al  sin  Pragt  og  Elegance  som  en  tom  og 
huul  Maskerade. 

Faderen  elskede  den  muntre ,  skjelmske  og  aand- 
rige  Datter.  Af  mangt  et  Træk  er  det  klart,  at  den  op- 
voxende Liselotte  besad  hele  hans  Fortrolighed,  medens  hendes 
eneste  virkelige  Broder  Carl  med  sit  skye  og  indesluttede 
Væsen  blev  fremmed  for  Faderen.  Denne  Broder  ægtede 
1671  den  danske  Kong  Frederik  Hl's  Datter  Vilhelmine  Erne- 
stine, en  mandhaftig  pragtelskende  Dame  ligesom  hendes  Moder, 
og  fulgte  senere  sin  Fader  i  Regjeringen.  Elisabeth  Charlotte 
var  nu  nitten  Aar  gammel,  og  flere  Friere  havde  alt  meldt 
sig,  men  den  unge  Prindsesse,  som  nødigt  vilde  forlade  det 
skjønne  Heidelberg,  havde  paa  en  naiv  Maade  givet  dem  en 
Kurv.  Tilsidst  meldte  sig  en  Frier,  som  man  maatte  tage 
Hensyn  til,  og  den  unge  Pfalzgrevinde  maatte  offre  sin  Ung- 
doms Lykke  for  politiske  Beregninger. 

Kong  Ludvig  XIV  forlangte  hende  til  Gemalinde  for  sin 
Broder  Philip,  Hertug  af  Orleans.  Ved  dette  Ægteskab  vilde 
den  ærgjerrige  Ludvig  bane  sig  Vei  til  en  tvetydig  Arveret 
til  Pfalz,  idet  Dynastiets  snart  forventede  Uddøen  skulde  tjene 
som  Middel  til  at  fortsætte  hans  begyndte  Reunioner.  Chur- 
fyrsten  lod  sig  lokke  ved  den  glimrende  Udsigt  til  Slægtskab 
med  Versailleshoffet,  som  dengang  straalede  i  hele  sin  Pragt 

Og  Glands,  og  gik  i  Fælden.  Som  en  kjærlig  Datter  bragte 
Elisabeth  Charlotte  sin  Faders  Egennytte  dette  Offer  og 
raabte  med  smertelig  Eesignation:  «Saa  skal  jeg  da  være 
det  politiske  Lam,  der  skal  offres  for  Stat  og  Land;  Gud 
give,  at  det  maa  blive  til  Held«!  Sjelden  har  en  politisk 
Beregning  slaaet  mere  feil  end  Carl  Ludvigs.  Den  Forbin- 
delse, som  han  troede,  skulde  bringe  Erstatning  for  de  i 
Trediveaarskrigen  lidte  Tab,  eller  skaffe  ham  en  Krone  af 
Austr asien  eller  noget  Lignende,  bragte  kun  den  frygteligste 
Elendighed  over  det  skjønne  Pfalz  og  ødelagde  for  lang  Tid 
dets  paany  opblomstrende  Velstand. 

I  Aaret  1671  reiste  hun  til  Frankrig  og  blev  ledsaget 
af  sin  Fader  til  Strasbourg.  Da  hun  bekj endte  sig  til  den 
reformeerte  Tro  og  den  franske  Konge  ikke  vilde  taale  nogen 
anderledes  troende  Prindsesse  ved  sit  Hof,  var  det  allerede  i 
Ægteskabscontracten  fastsat,  at  hun  efter  forudgaaet  Prøvelse 
skulde  optages  høitideligt  i  den  rettroende  Katholicismes 
Skjød.  Denne  Handling  skete  i  Metz  i  Nærværelse  af  tre 
Biskopper.  I  sit  Hjerte  blev  hun  dog  sin  gamle  Bekjendelse 
tro  og  havde  stadig  en  vis  Afsmag  for  Katholicismen.  Hun 
vedblev  at  læse  Bibelen  paa  Tydsk,  skjøndt  det  var  forbudt 
i  Frankrig  at  læse  den  i  Oversættelser,  et  Forbud,  som  imid- 
lertid ikke  afskrækkede  hende.  Hun  glemte  heller  ikke  sine 
kjære  lutherske  Psalmer,  hvormed  hun  opbyggede  sig,  naar 
hun  var  alene.  I  Versailles  traf  hun  et  Hof,  som  var  hendes 
Natur  og  Væsen  i  høi  Grad  fremmed.  Hendes  djærve  Jevn- 
hed  blev  kun  lidet  tiltalt  af  den  franske  Forfinelse,  og 
hendes  Sæders  rene  Kydskhed  stemmede  kun  hdet  med  den 
frivole  og  skamløse  Omgivelse.  Et  Misforhold  var  allerede 
tilstede  mellem  -hendes  Gemals  og  hendes  egen  Charakteer. 
Hertugen  af  Orleans  var  en  temmelig  ubetydelig  Natur,  og  hans 
Opdragelse  havde  ikke  forbedret  ham.  Man  havde  dannet  ham 
til  en  qvindagtig,  forfængelig  Gjæk,  for  at  han  ikke  skulde  blive 
den  regjerende  ældre  Broder  farlig.  Han  havde  et  slebent  og  fadt 
Væsen,  var  en  Slave  af  sine  Favoriter  og  sin  blodagtige  Natur, 

født  for  Seraillets  Intriguer,  og  han  holdt  hverken  af  Heste  eller 
Jagt,    men    destomere  af  Spil  og  Selskab,    af  at  spise  godt, 
dandse  og  pynte  sig.    Saaledes  var  den  Fyrstindes  Ægtefælle, 
som  ved   sin  kraftige   og  næsten  mandige  Charakteer,    ved 
sin  aandrige  friske  og  ufordærvede  Natur  søgte  sin  Lige  ved 
alle  Europas  daværende  Hoffer.   Midt  i  Hofluftens  forgiftende 
Atmosphære,  hvor  Ægteskabets  Baand  ikke  tyngede  eller  for- 
pligtede, opfyldte  hun  sin  Pligt  som  Hustru  med  Troskab  og 
Hengivenhed,    —    et   Særsyn  og   enestaaende   Exempel   ved 
Hoffet.    Hun  kom  den  ubetydelige  Hertug  af  Orleans  imøde 
med  Aabenhed  og  hjertelig  Kjærlighed,  men  hendes  Tilbøie- 
lighed   var   den   fine  Herre  for   «importun»;    han  vilde  kun 
betragte  Ægteskabet  som  en  conventionel  Form,    som   ikke 
forstyrrede  hans  Passioner.      Han   kunde   med  Eette  kaldes 
Versailleshoffets  «Maitre  de  plaisirs«  og  Ceremonimester.    Eli- 
sabeth Charlotte  fortæller  selv,  at  hendes  Gemal  i  egen  haie 
Person  malede  Sminke  paa  hendes  Kinder,  og,  naar  hun  skulde 
fremtræde  i  fuld  Stads,   med  egen  Haand    ordnede   hendes 
Pynt.     "Sædvanlig«,    siger  hun,    «var  han  smykket  med  alle 
mine  Kinge  og  Juveler;  thi  han  vilde  gjerne  glimre«. 

En  saadan  fransk  Petitmaitre  passede  kun  Kdt  til  den 
kraftige  pfalziske  Amazone.  Saaledes  levede  de  i  evig  Uenig- 
hed med  hinanden,  og  i  deres  Ægteskabs  femte  Aar,  strax 
efter  det  tredie  Barns  Fødsel  gjorde  Hertugen  «Lit  å  part». 
Hertuginden  siger,  at  hun  var  ret  glad  derover.  «Saasnart 
Hertugen«,  skriver  hun,  « havde  gjort  mig  dette  Forslag, 
svarede  jeg:  Oui,  de  bonne  coeur  Monsieur,  et  que  Vous  eon- 
tinuez  å  avoir  un  peu  de  bonté  pour  moi.  Dette  lovede  han 
mig  og  vi  vare  begge  meget  fornøiede  med  hinanden«.  Naar 
Saint  Simon  fortæller,  at  hun  ved  Kulde  og  Overlegenhed 
Qernede  Hertugen  fra  sig,  stemmer  dette  kun  lidet  med  hen- 
des egne  Udtalelser.  Hendes  Gemal  kaldte  hende  sædvanlig 
»Madame  Lucifer",  og  dette  Tilnavn  morede  hende  meget. 

Hertugen  blev  ganske  behersket  af  to  Yndhnge,  en 
Chevalier  de  Lorraine  og  Marquis  d'Effiat,  af  hvilke  den  Sidste 

blev  mistænkt  for  at  have  forgivet  Hertugens  første  Gemal- 
inde, den  yndige  engelske  Prindsesse  Henriette.  Disse  op- 
traadte  ogsaa  fjendtligt  mod  den  anden  Gemalinde,  thi  det 
gjaldt  Kampen  om  Hertugens  Gunst,  og  de  frygtede  at  blive 
fortrængte.  Disse  intriguante  Mennesker  vare  stadigt  om  Her- 
tugen og  opbøde  hele  deres  Snuhed  og  List  for  at  gjøre  hans 
Gemalinde  forhadt  for  ham  og  bragte  det  ogsaa  dertil,  at 
han  indskrænkede  hendes  Naalepenge  og  fratog  hende  hendes 
Børns  Opdragelse.  Først  langt  senere,  i  sit  Ægteskabs  sidste 
Tid  lykkedes  det  Hertuginden  at  erhverve  sig  sin  Mands  Vel- 
villie.  Han  indsaae  tilsidst,  hvor  dybt  han  havde  miskjendt 
den  vel  mandhaftige,  men  brave  og  ædle  Fyrstinde.  «I 
Grunden«,  skriver  hun,  «var  min  Gemal  en  god  Herre,  naar 
han  blot  ikke  havde  ladet  sig  regjere  af  sine  Favoriter.  Jeg 
har  lidt  meget  for  hans  Skyld,  men  jeg  tilgiver  ham;  thi 
jeg  veed,  at  det  ikke  kom  fra  Hjertet.  I  de  sidste  Aar  have 
vi  levet  i  den  bedste  Forstaaelse « . 

Hun  blev  Moder  til  tre  Børn.  Det  første,  født  1673,  en 
Søn,  døde  som  Barn,  efter  Hertugindens  Mening  et  Offer  for 
Pariserlægernes  Uvidenhed.  Det  andet,  født  1674,  var  ogsaa 
en  Søn,  som  fik  Titlen  af  Hertug  af  Chartres.  Denne,  den 
senere  saa  bekj endte  Regent  af  Frankrig,  havde  faaet  Mode- 
rens rigtbegavede  Natur  i  Arv,  men  blev  tidligt  berøvet  den 
moderlige  Omsorg  og  overgivet  i  slette  og  fordærvede  Men- 
neskers Hænder,  som  af  det  begavede,  af  Naturens  Hænder 
rigt  udrustede  Barn  dannede  en  af  de  største  Vellystninge, 
som  har  existeret.  Alligevel  finder  man  midt  i  Ødelæggelsen 
og  Fordærvelsen  den  medfødte  rige  Natur.  Endelig  nedkom 
hun  i  Aaret  1676  med  sit  tredie  og  sidste  Barn,  som  fik  sin 
Moders  Navn  i  Daaben.  Dette  Barn  blev  vel  ogsaa  forkjælet, 
som  Alle  ved  Hoffet,  dog  ikke  fordærvet;  thi  Moderen  lod  sig 
hende  ikke  frarive,  men  vaagede  over  hendes  Reenhed.  Begge 
Børn,  baade  Sønnen  og  Datteren,  vare  deres  Moder  hengivne  med 
en  Varme,  som  man  ved  Hoffet  fandt  ligesaa  «ridicul')  som 
Hertugindens  rene  Sæder,  Alvor  og  Aabenhjertighed.     Med 

naiv,  moderlig  Bekymring  omtaler  hun  for  sin  Halvsøster 
Louise,  hvorledes  den  og  den  Fyrste  har  søgt  sin  Gemalinde, 
saa  at  der  ingen  er  tilbage  for  hendes  Datter.  «Jeg  er 
ganske  persvaderet«,  tilfoier  hun,  «at  min  Datter  vil  blive  en 
gammel  Jomfru«.  Dog  fandt  denne  senere  en  Frier  i  Her- 
tugen af  Lothringen  og  blev  Moder  til  Frants  Stephan,  Maria 
Theresias  Gemal  og  Stifter  af  det  lothringske  Dynasti  paa 
den  østerrigske  Throne. 

I  Aaret  1690  døde  Hertugindens  Fader  og  fem  Aar  efter 
hendes  eneste  barnløse  Broder,  med  hvilken  Huset  Pfalz-Sim- 
mern  uddøde.  Saasnart  Efterretningen  om  den  Sidstes  Død  var 
kommen  til  Hoffet  i  Versailles,  fremtraadte  Ludvig  XIV  med 
sin  for  lang  Tid  siden  udklækkede  Plan  og  gjorde  Fordring 
paa  Pfalz  for  sin  Broder,  som  var  formælet  med  Churfyrstens 
eneste  Søster.  Elisabeth  Charlottes  Fader  havde  indsat  hende 
til  Universalarving  til  alle  Allodialgodser ;  men  Ludvig  for- 
langte ikke  alene  disse,  men  ogsaa  en  stor  Deel  af  Chur- 
landene  samt  Sæde  og  Stemme  paa  den  tydske  Rigsdag. 
Imod  denne  sidste  uberettigede  Fordring,  igjennem  hvilken 
Ludvigs  herskesyge  Hensigter  tydeligt  skinnede,  nedlagde 
den  tydske  Keiser  Leopold  1  med  det  tydske  Riges  samtlige 
Churfyrster  en  afgjort  Protest.  I  tre  Aar  varede  Underhand- 
lingerne herom.  Endelig  erklærede  Loven  Frankrigs  Forlan- 
gende for  fuldstændigt  uberettiget,  og  den  ærgjerrige  Ludvig, 
der  blev  understøttet  af  den  følesløse  og  voldsomme  Louvois, 
tøvede  nu  ikke  længere  med  at  gjøre  den  Stærkeres  Ret 
gjældende.  En  overlegen  Hærstyrke  brød  i  Aaret  1688  ind 
over  det  skjønne  Rhinpfalz.  De  forfærdelige  Grusomheder, 
som  Franskma^ndene  ligetil  Eyswickerfreden  1697  udøvede, 
ere  bekjendte  nok.  I  Ludvig  XlV's,  den  allerchristeligste 
Konges  Navn  bleve  de  churpfalziske  Stæder  Heildelberg  med 
sit  herlige  Slot,  Mannheim,  Ingelheim,  Bacharach  o.s.  v., 
plyndrede  med  den  meest  oprørende  Raahed  og  derpaa  af- 
brændte fra  Grunden  af.  Endog  Me  Rigsstæder,  Worms, 
Speyer,  Offenbach  og  mange  andre  Byer  blev  samme  skræk- 

kelige  Skjæbne  tildeel.  Frugtbare  Marker  bleve  forvandlede 
til  -Ørkener,  hele  Skove  af  Frugttræer  nedhuggede,  ja  Frug- 
terne af  Viingaardsmandens  møisommelige  Flid,  Viinhaverne 
bleve  udryddede  paa  Bjergene,  og  de  ulykkelige  Beboere 
af  dette  af  Naturen  velsignede  Land  givne  Hungersdøden 
til  Friis,  hvis  de  ikke  alt  vare  omkomne  ved  Ud  eller  Sværd. 
Men  i  Paris  blev  sungen  «Te  Deum«  i  alle  Kirker  efter  Heidel- 
bergs frygtelige  ødelæggelse,  og  en  Skuemønt  blev  slaaet  med 
den  Indskrift:  Eex  dixit  et  factum  est! 

Elisabeth  Charlotte,  som  med  hele  sin  varme  rhinske 
Naturs  Inderlighed  hængte  ved  sin  Fødeegn,  voldte  denne 
barbariske  Fremgangsmaade  usigelig  Kummer.  Hun,  som 
var  Krigens  uskyldige  Aarsag,  var  gaaet  i  Forbøn  hos  Kon- 
gen for  Heidelberg  og  Mannheim.  Forgæves!  Hendes  elskede 
Heidelberg,  hendes  Ungdomsglæders  og  Erindringers  Hjem 
gik  op  i  Flammer,  hendes  Frænder  og  Venner  maatte  forlade 
Landet  i  Fortvivlelse,  og  det  herlige  Fædreland  med  hendes 
gode,  fredelige  Landsmænd  blev  hjemsøgt  af  alle  Krigens 
frygtelige  Rædsler.  «I  hine  Aar»,  siger  hun,  «var  jeg  i  en 
Tilstand,  som  om  jeg  blev  forfulgt  af  en  ond  Aand.  Om 
Natten  laa  jeg  som  paa  glødende  Kul,  og  skrækkelige  Drømme 
ængstede  min  Sjæl;  jeg  saae  Heidelberg  og  Mannheim  i  lys 
Lue.  Da  foer  jeg  op  i  Søvne,  og  i  flere  Timer  kom  jeg  ikke 
til  Roi>.  Hun  taler  uden  Ophør  herom,  hendes  Hjerte  bløder; 
ja  mange  Aar  senere  fælder  hun  endnu  Taarer  derover.  Den 
Tanke,  at  hun  er  Aarsagen  til  al  denne  Ulykke,  er  især 
piinhg  for  hende.  «At  man  har  bedraget  de  stakkels  Pfalzere 
i  mit  Navn,  at  man  har  bragt  dem  til  en  lettere  Overgivelse 
ved  at  indbilde  dem,  at  de  vilde  komme  til  at  tilhøre  mig 
og  blive  lykkeligere  end  under  den  nuværende  Churfyrste,  at 
de  ere  blevne  bedragne  i  disse  Forhaabninger,  det  smerter 
mig,  den  Tanke  kan  jeg  ikke  udholde«.  Ophavsmanden  til 
disse  blodige  ødelæggelser,  ham,  som  havde  udstedt  den  Be- 
faling «de  bruler  le  Palatinat«,  kan  den  gode,  men  kraftige 
Charlotte  aldrig  tilgive.    Til  Louvois  nærer  hun  et  uslukkeligt, 

uforsonligt  Had.  Hun  troer,  at  han  brænder  ynkeligt  i  den 
anden  Verden,  fordi  han  døde  saa  pludseligt,  at  han  ikke  fik 
Tid  til  at  angre  sin  Ondskab.  Men  sit  Pfalz  forlader  hun 
derfor  ikke ;  nei !  som  et  Sonoffer  for  sin  uskyldige  Brode  imod 
det  helliger  hun  det  den  meest  ubegrændsede,  den  meest 
rorende  Kjærlighed,  som  nedenfor  nærmere  skal  omtales  ved 
Skildringen  af  hendes  Charakteer. 

Ludvig  XIV  var  stadig  sysselsat  med  at  hæve  sine  uægte 
Børn  i  Verdens  øine  ved  at  gifte  dem  ind  i  Fyrstefamilier, 
som  stode  i  et  nært,  ved  Slægtskab  begrundet.  Forhold  til 
Thronen.  Saaledes  steg  disse  Børns  Anseelse  Dag  for 
Dag.  Kongens  og  La  Valliéres  eneste  Datter  blev  gift  med 
Fyrsten  af  Conti.  En  anden  uægte  Datter  af  Kongen  og 
Mad.  Montespan  havde  ægtet  Louis  af  Bourbon,  Condé's  ældste 
Son.  Nu  tænkte  Ludvig  og  især  Mad.  de  Maintenon,  som 
derved  vilde  borttage  det  Anstødelige  ved  sin  Forbindelse 
med  Kongen,  paa  at  formæle  Frøken  de  Blois,  den  anden 
Datter  af  Kongen  og  Montespan ,  med  den  unge  Hertug  af 
Chartres,  Elisabeth  Charlottes  Søn,  den  senere  Regent,  som 
dengang  havde  fyldt  sit  syttende  Aar.  Han  var  Kongens 
eneste  Brodersøn  og  ved  sin  Fødsel  høiere  i  Eang  end  de 
andre  Prindser  af  Blodet.  De  to  foregaaende  Formælinger 
eller  Mesalliancer  havde  sat  hele  Verden  i  Forbauselse  og 
vakt  almindelig  Forargelse  og  Skandale.  Kongen  var  ikke 
udvidende  herom  og  kunde  deraf  slutte,  at  han  vanskelig 
vilde  kunne  sætte  det  sidste  Giftermaal  igjennem.  I  fire  Aar 
havde  han  baaret  Planen  hos  sig  og  søgt  i  Stilhed  og  lidt 
efter  lidt  at  forberede  den.  Han  vidste,  at  Hertuginden,  den 
unge  Philip  af  Orleans  Moder,  med  sin  nedarvede  og  ind- 
groede Afsky  for  Alt,  hvad  der  hed  Mesalliance,  vilde  være 
den  stærkeste  Hindring  for  Planens  Gjennemførelse. 

Den  mægtige  Ludvig  havde  derfor  maattet  beqvemme  sig 
til  at  gaae  Omveie;  først  havde  han  vundet  sin  Broders 
Stemme  ved  dennes  Creaturer  og  Favoriter,  derpaa  den  unge 
Hertugs  ved  hans  slette  Opdrager,  Dubois.      Nu  kunde  han 

først  tænke  paa  at  beile  til  Hertugindens  Bifald  eller  ogsaa 
i  værste  Tilfælde,  da  Faderen  og  Brudgommen  indvilligede, 
at  byde  hendes  Uvillie  derimod  Trods.  Ægteskabsprojectet 
blev  bragt  oifentlig  frem  i  Aaret  1692. 

En  Eftermiddag  blev  den  unge  Hertug  af  Chartres  stedet 
til  Audiens  hos  Kongen.  Han  fandt  denne  ene  med  Mon- 
sieur (Kongens  Broder)  i  hans  Cabinet.  Ludvig  begyndte 
at  forklare  den  unge  Mand,  at  hans  Vel  laa  ham  paa  Hjerte, 
og  at  den  rundtomkring  opblussende  Krig  (den  pfalziske  Krig) 
berøvede  ham  de  Prindsesser,  som  passede  sig  for  hans  Kang; 
han  kunde  ikke  stærkere  bevidne  ham  sin  Velvillie  end  ved 
at  tilbyde  ham  sin  Datter,  hvis  to  Søstre  havde  ægtet  Prindser 
af  Blodet,  idet  Prindsen  saaledes  paa  een  Gang  blev  hans 
Neveu  og  Svigersøn;  forresten  vilde  han  ikke  tvinge  ham, 
men  overlade  ham  fuld  Valgfrihed.  Denne  Tale,  fremført 
med  hele  den  frygtindgydende  Majestæt,  som  var  Kongen 
egen,  bragte  den  frygtsomme  Prinds  ud  af  Fatning.  Han 
troede  at  trække  sig  ud  fra  den  vanskelige  Situation,  idet 
han  stammede,  at  Kongen  var  hans  Herre,  men  at  han 
nedlagde  Afgjørelsen  i  sine  Forældres  Hænder.  «Deri  gjør 
De  vel»,  svarede  Kongen;  «men  naar  De  giver  Deres  Sam- 
tykke, vil  Deres  Fader  og  Moder  heller  ikke  sætte  sig  der- 
imod«. Derpaa  vendte  han  sig  til  Monsieur  med  de  Ord: 
«Er  det  ikke  sandt,  min  Broder«?  Denne  samtjdikede,  lige- 
som han  før  havde  gjort  under  fire  ^ine  med  Kongen,  hvor- 
paa  Ludvig  sendte  Bud  efter  Elisabeth  Charlotte  og  talte 
med  sin  Broder,  uden  at  synes  at  bemærke  Hertugen  af 
Chartres'  Nedslaaethed  og  Forvirring. 

Hertuginden  ankom.  Ved  hendes  Indtrædelse  erklærede 
Kongen  med  imponerende  og  stolt  Mine,  at  han  gjorde  Reg- 
ning paa,  at  hun  ikke  vilde  modsætte  sig  sin  Søns  Ægteskab 
med  Frøken  de  Blois,  et  Ægteskab,  som  han  ønskede  Uden- 
skabeligt,  og  tilføiede  kortehg  det  Samme,  han  før  havde  sagt 
til  Hertugen  af  Chartres.  Hertuginden,  der  havde  ventet  sin 
Søns  Indsigelse,  som  han  havde  lovet  hende,  fandt  sig  over- 

riimplet  og  mælede  ikke  et  Ord.  Hun  sendte  Monsieur  og 
Sønnen  to  vrede  øiekast,  erklærede,  at  naar  disse  onskede 
det,  havde  hun  Intet  at  sige,  gjorde  en  kort  Boining  og  bort- 
fjernede sig.  Sønnen,  som  vilde  følge  hende,  stødte  hun  fra 
sig  under  en  Strøm  af  Taarer. 

Saaledes  blev  denne  Formæling  dreven  igjennem  til  Her- 
tugindens dybeste  Kummer  og  Harme;  thi  hendes  Søns  Ge- 
malinde var  ikke  alene  en  Frilles  Datter,  men  ogsaa  en  ond, 
intriguant,  herskesyg  Qvinde,  som  søgte  paa  enhver  Maade  at 
beherske  sin  Gemal  og,  da  dette  ikke  vilde  lykkes,  arbeidede 
hun  senere  paa,  i  Forening  med  Mad.  Maintenon,  at  hæve 
sin  Broder,  Hertugen  af  Maine,  Maintenons  Yndling,  paa 
Thronen  og  til  Eegentskabet  efter  Ludvigs  Død,  istedenfor 
sin  Gemal.  Heraf  udspandt  sig  et  bittert  Fjendskab  mellem 
Hertugen  af  Orleans  og  Mad.  Maintenon.  Der  udviklede  sig 
endogsaa  en  Hofconspiration ,  hvis  egentlige  Sjæl  var  Mad. 
Maintenon,  for  at  Planen  ved  listige  Intriguer  kunde  føres 
igjennem.  I  disse  deeltog  ogsaa  Hertugen  af  Maines  Gemal- 
inde, en  født  Prindsesse  af  Conti,  en  aandrig  Dame,  med  stor 
Virksomhed.  Da  Hertugen  af  Orleans'  Gemalinde  engang 
blev  overfaldet  af  heftige  Coliksmerter,  udspredte  Mad.  Main- 
tenon det  Eygte,  at  hendes  Gemal  havde  villet  forgive  hende, 
og  da  senere  i  Aarene  1711  og  1712  Dauphinen,  Her- 
tugen af  Bourgogne,  hans  Gemalinde  og  ældste  Søn  dada 
hurtigt  efter  hverandre,  og  efter  Lægernes  Udsagn  af  Gift, 
erklærede  de  Maintenon  ligefrem  Hertugen  af  Orleans  for 
Morderen,  endogsaa  til  Kongen  selv.  Den  samme  Beskyld- 
ning gjentog  hun  senere  ved  hans  Svigersøns  Hertugen  af 
Berrys  Død,  og  for  at  motivere  disse  Beskyldninger  beraabte 
hun  sig  paa  hans  Beskjæftigelse  med  Chemien,  som  var  hans 
Yndlingsstudium.  Tilsidst  bragte  Mad.  de  Maintenon  og 
Hertugen  af  Maine  Sagen  saavidt,  at  Kongen  undertegnede 
det  bekjendte  Edict,  hvorved  Formj^nderskabet  over  Ludvigs 
umyndige  Efterfølger  blev  overgivet  i  Hertugen  af  Maines 
Hænder. 

Elisabeth  Charlotte  var  naturlig,  aabenhjertig,  lod  gjerne 
sine  Følelser  komme  frem,  endogsaa  der,  hvor  Takt  og  Eti- 
quette  lod  Andre  skjule  dem;  disse  Egenskaber  vare  allerede 
nok  til  at  fjerne  hende  fra  den  kolde  og  hemmelighedsfulde 
Mad.  Maintenon.  Men  denne  Kulde  udviklede  sig  hos  Her- 
tuginden til  et  Fjendskab,  som  i  de  mange  Aar,  hun  levede 
i  Mad.  de  Maintenons  Nærhed,  udviklede  sig  mere  og  mere 
og  tilsidst  gik  over  til  det  meest  brændende  og  uforsonlige 
Had.  Thi  Elisabeth  Charlotte  kunde  elske,  men  hun  kunde 
ogsaa  hade.  Allerede  den  Kolle,  som  Mad.  de  Maintenon 
spillede  i  de  ovenfor  berørte  Intriguer,  kunde  ikke  vække  blide 
Flolelser  hos  Hertuginden  mod  hende.  Hendes  Søns  bittreste 
Fjende  maatte  ogsaa  blive  hendes.  Hun ,  som  hadede 
Mesalliancer,  maatte  stødes  ved  den  Stilling,  som  Mad.  de 
Maintenon  indtog  hos  Ludvig  XIV,  en  Mand,  som  Hertug- 
inden skattede  og  agtede,  og  til  hvem  hun  stod  i  et  nært 
Slægt-  og  Venskabsforhold.  Maaskee  indblandede  sig  her  en 
lille  Portion  Skinsyge  hos  den  varmtfølende  Qvinde  og  hjalp 
til  at  skæ.rpe  det  iforveien  stærke  Had.  Elisabeth  Charlotte 
kastede  et  Had  paa  Mad.  Maintenon,  saa  voldsomt  og  saa 
bittert,  at  det  undertiden  faaer  et  næsten  comisk  Anstrøg. 
Hun  seer  i  Mad.  de  Maintenon  den  personificerede  Djævel  og 
onde  Aand  og  tillægger  hende  Planer,  der  ere  sortere  og  dybere 
end  selve  Helvede. 

Disse  Følelser  fremtræde  i  deres  meest  levende  Colorit 
ved  følgende  Begivenhed. 

I  Aaret  1701  døde  Monsieur,  Hertugindens  Gemal.  Her- 
tugen var  kommet  hende  nærmere  i  de  senere  Aar,  som 
ovenfor  er  omtalt,  og  Elisabeth  Charlotte  havde  destomere 
Grund  til  at  sørge  ved  hans  Død,  da  hendes  Stilling  ved 
Hoffet  nu  blev  vanskeligere,  end  den  allerede  før  havde  været. 
I  dette  vigtige  ^ieblik  maatte  Kongen  blive  hendes  eneste 
Støtte;  af  ham  havde  hun  Alt  at  vente  baade  for  sig  og  sin 
Søn.  Men  Veien  til  Ludvig  XIV  gik  gjennem  Mad.  de  Main- 
tenon, som  i  Aaret  1685  i  en  Alder  af  halvtredsinstyve  Aar 

havde  ægtet  Ludvig  og  nu  udøvede  en  almægtig  Indflydelse 
ved  Hoffet.  I  den  senere  Tid  havde  hendes  Forhold  til  denne 
Dame  og  som  Følge  heraf  til  Kongen  været  mere  spændt  end 
sædvanligt.  Her  var  intet  Andet  at  gjore  for  Hertuginden, 
hvis  hun  vilde  afvende  det  truende  Uveir  (man  havde  truet 
hende  med  Forviisning  til  et  Kloster),  end  at  gjøre  Vold  paa 
sig  selv,  sætte  sin  Stolthed  og  Værdighed  tilside  og  henvende 
sig  til  Mad.  de  Maintenon.  Denne  modtog  hende  med  Kulde, 
erklærede  hende,  at  Kongen  havde  beklaget  sig  over  hende, 
men  gav  hende  dog  at  forstaae,  at  han  vilde  glemme  Alt. 
Hertuginden  beraabte  sig  paa  sin  Uskyldighed.  Maintenon 
lod  hende  med  stor  Koldblodighed  tale  ud,  trak  derpaa  et 
Brev  op  af  sin  Lomme,  et  af  dem,  som  den  pfalziske  Fyrstinde 
daglig  skrev,  og  som  var  adresseret  til  Churfyrstinden  af  Han- 
nover, hendes  Tante,  og  begyndte  at  forelæse  Hertuginden  det.  I 
dette  Brev  havde  denne  i  fornærmelige  Udtryk  omtalt  Kongens  og 
Mad.  de  Maintenons  Forbindelse.  Det  var  en  piinlig  Situa- 
tion for  hende,  af  sin  Dødsfjende  saaledes  at  blive  greben 
paa  fersk  Gjerning.  Men  hvorledes  var  Mad.  de  Maintenon 
kommet  i  Besiddelse  af  dette  Brev?  Der  herskede  simpelthen 
den  forargelige  Skik,  at  Brevene  bleve  brækkede  paa  Post- 
huset og  læste;  ja  man  gjorde  Uddrag  deraf,  som  man  viste 
Kongen  og  undertiden  Mad.  de  Maintenon. 

Omsider  indtraadte  der  en  Forsoning,  som  dog  paa  Grund 
af  Charakterernes  og  Interessernes  Forskjellighed  ikke  kunde 
være  af  lang  Varighed.  Antipathien  vendte  snart  tilbage 
og  fik  Overhaand. 

Da  Hertuginden  var  bleven  Enke,  stod  hun  mere  alene 
end  tilforn.  De  forandrede  Forhold  ved  det  franske  Hof  vare 
hendes  hele  Væsen  imod  og  førte  hende  efterhaanden  bort 
fra  de  selskabelige  Forhold  til  en  stille  Ensomhed.  Bigotteri 
og  Hykleri  bleve  nu  de  raadende  Magter  ved  Hoffet ;  La  Val- 
liéres  og  Montespans  Pladser  indtog  nu  den  gamle  Mad. 
Maintenon,  der  i  sin  Angst  for  at  miste  sin  Gunst,  var 
opfyldt    af  Had    mod   Alle ,    som    forstode   at  gjennemskue 

hende.  Elisabeth  Charlotte  hørte  til  disse  og  blev  derfor 
idelig  forfulgt  af  Maintenon  og  hendes  Creaturer.  For 
at  undgaae  disse  Intriguer  trak  Hertuginden  sig  tilbage 
til  St.  Cloud,  som  dengang  tilhørte  Hertugen  af  Orleans, 
og  opholdt  sig  kun  om  Vinteren  i  Versailles.  St.  Cloud's 
yndige  Omgivelser  tiltalte  hende;  de  maleriske  Afvexlinger  af 
Høie  og  Dale  ved  Seinens  smilende  Bredder,  Naturens  eget 
Værk,  vare  ganske  anderledes  efter  hendes  Sind,  end  alle  de 
kunstige  og  stive  Anlæg  med  alle  deres  Vandspring  og  Statuer, 
som  le  Notre  havde  fremtryllet  paa  Versailles's  golde  og 
vandlåse  Flader.  Hun  elskede  den  frie  og  uforstyrrede  Na- 
tur, som  lignede  hendes  eget  aabne,  friske,  kraftige  og  djærve 
Væsen.  Derfor  behagede  ogsaa  Jagten  hende,  og  hun  var  en 
lidenskabelig  Jægerinde  selv  i  de  senere  Aar.  Hun  havde 
sine  egne  Jagtheste  og  Hunde  og  red  ligesaa  hurtigt  og 
sikkert  som  den  kraftigste  Jæger.  Hendes  Dristighed  og 
Jagtiver  bragte  hende  ofte  i  Fare,  og  hun  fortæller  selv,  at 
hun  hyppigt  er  faldet  af  Hesten,  dog  altid  sluppet  heldigt 
derfra  paa  een  Gang  nær,  da  hun  forvred  sin  Arm.  Men 
hun  elskede  ikke  blot  Naturen,  naar  hun  paa  sin  rappe  Gan- 
ger satte  efter  Hjorten,  Vildsvinet  eller  Ulven;  hun  elskede 
den  ogsaa,  naar  hun  paa  sine  lange  og  eensomme  Spadsere- 
toure  fordybede  sig  i  Fontainebleaus  Skove  eller  Versailles, 
skyggefulde  Gange.  Derfor  sagde  Kongen  ofte  til  hende:  «I1 
n'y  a  que  vous,  qui  jouissez  les  beautés  de  Versailles«. 

I  St.  Cloud  førte  Hertuginden  saaledes  et  stille  og  ens- 
formigt Liv.  Dog  blev  Tiden  hende  ikke  lang;  thi  hun  for- 
stod at  udfylde  den,  og  hun  manglede  ikke  Interesser.  Her 
underholdt  hun  sig  med  sine  fjerne  Paarørende  og  havde  ind- 
deelt  sin  Correspondance  saaledes,  at  hun  hver  Dag  i  Ugen 
skrev  til  bestemte  Personer.  Naar  hun  var  træt  af  at  skrive, 
og  det  skeete  ikke  let,  thi  hun  har  skrevet  Breve  i 
Tusindviis,  hvoraf  kun  en  lille  Deel  er  offentliggjort,  syslede 
hun  med  sine  Kunstsamlinger,  med  qvindelige  Arbeider  og 
med  tydsk  og  fransk  Lecture.      Hun  læste  flittigt  i  Bibelen 

Og  i  Fon  tenelles,  Fenelons  og  Luthers  Værker.  Hun  førte 
ogsaa  en  Dagbog,  hvoraf  desværre  Intet  er  blevet  bekjendt. 
Især  beskjæftigede  hun  sig  dog  med  sit  Ment-  og  Gemme- 
cabinet,  hvorover  den  lærde  Baudelot  førte  Opsyn,  og  hun  lagde 
sig  i  den  Grad  efter  Møntkundskab,  at  hun  endogsaa  med  Iver 
studerede  videnskabelige  Værker  derover. 

Medens  den  i  Hjertet  protestantisksindede  Hertuginde  saa- 
ledes  vendte  sig  med  Afsky  fra  et  fordærvet  og  skinhelligt 
katholsk  Hof,  bevarede  hun  dog  altid  Kjærlighed  og  Agtelse 
for  een  Mand  ved  dette  Hof,  og  denne  Mand  var  Ludvig  XIV. 
Ogsaa  hun  behagede  Kongen  ved  sin  Aabenhjertighed  og 
Naturlighed;  hendes  kjække  Svar  og  hendes  Munterhed  fik 
ham  ofte  til  at  lee  af  fuldt  Hjerte,  og  ved  det  stive  Taffel 
underholdt  han  sig  gjerne  med  hende,  medens  de  Tilstede- 
værende ikke  talte  et  Ord.  Den  kydske  pfalziske  Fyrstinde 
imponerede  ham;  han  havde  en  sky  Agtelse  for  den  Kene 
mellem  alle  de  Urene;  thi  Ludvig  var  ikke  utilgjængelig  for 
bedre  Følelser.  I  hans  glimrende  Tid  havde  hun  sagt  ham 
Sandheden  aabent  og  kjækt,  Noget,  som  undertiden  fandt  den 
stolte  Herres  Behag;  i  hans  Alderdom,  da  hans  store  Navn 
havde  mistet  sin  forrige  Glands,  blev  hun  ham  trofast  hen- 
given og  søgte  gjerne  den  af  sin  Lykke  og  sig  selv  forladte 
Monark.  Denne  trohjertede  Hengivenhed  for  den  synkende 
Majestæt  rørte  Ludvig,  og  endnu  paa  sin  Dødsseng  gav  han 
tilkjende,  at  han  forstod  at  skatte  sin  Svigerinde.  Hvad  var 
det  da,  der  drog  Hertuginden  til  Kongen?  Var  det  hans 
fine  og  høflige  Væsen  og  hans  behagelige  Conversation,  hvor- 
ved han  fængslede  alle  Qvinder  ved  sit  Hof?  Eller  var  det 
hans  store  Forstandsgaver  og  hans  naturlige  Retsindighed, 
der  stillede  ham  et  Trin  høiere  end  hans  Omgivelser?  Maaskee 
var  det  dog  meest  hans  medfødte  Høisind  og  Kongelighed, 
som  gjorde  Ludvig  til  en  heelstøbt  Figur  —  en  Skikkelse, 
som  selv  den  meest  dadelsyge  Eftertid  altid  vil  respectere  — 
maaskee  var  det  dog  meest  denne  medfødte  og  naturlige 
Adel,  som  anslog  beslægtede  Strenge  hos  Elisabeth  Charlotte. 

Da  han  som  en  ensom  Olding  nærmede  sig  sit  Endeligt, 
idet  det  ene  kraftige  Skud  af  hans  Stamme  brat  hensygnede 
og  døåe  efter  det  andet,  var  Hertuginden  ham  til  Trøst  og 
Adspredelse  og  tilbragte  Aftenen  hos  ham  i  de  Timer,  Eti- 
quetten  tillod  det.  Hun  fandt  Fornjøielse  i  hans  Selskab  og 
lagde  ingen  Skjul  derpaa.  Da  Kongens  Sundhed  begyndte 
at  aftage,  og  han  frygtede  sin  Død,  lader  Hertuginden  sin 
hele  Smerte  komme  tilsyne.  Hun  klager  over,  at  den  blotte 
Tanke,  at  Kongen  skranter,  gjør  hende  halv  syg,  hende,  hvis 
Søn  ved  Kongens  Død  vil  komme  nær  ved  Thronens  Trin. 
Ved  Kongens  paafølgende  Død,  som  indtraf  den  10de  Sep- 
tember 1715,  faa  Dage  før  hans  syv  og  halvfjerdsindstyvende 
Fødselsdag,  fælder  hun  bittre  og  sande  Sorgens  Taarer.  Hans 
Død  var  en  skjæbnesvanger  Begivenhed  for  hende;  thi  hun 
vidste  forud  og  havde  ogsaa  forudsagt  det,  at  nu  vilde  der 
blive  vendt  op  og  ned  paa  Alt. 

Det  er  charakteristisk  for  hende,  at  hun  efter  Ludvigs 
Død  aflagde  sin  gamle  Fjende,  som  nu  paa  een  Gang  styr- 
tede ned  fra  sin  politiske  Høide,  Mad.  de  Maintenon,  en 
Sørgevisit  i  St.  Cyr.  Men  Maintenon  modtog  hende  ogsaa 
dengang  med  al  sin  Stolthed  og  Overmod.  « Madame«,  sagde 
hun,  «que  venez  Vous  faire  ici?»  —  «Je  viens« ,  svarede 
Hertuginden,  « meler  mes  larmes  avec  celles  de  la  personne, 
que  le  roi,  que  je  regrette  tant,  a  le  plus  aimée;  c'est  Vous 
Madame!")  Derpaa  svarede  Maintenon,  som  endnu  ikke  havde 
glemt  sig  Nag,  hende  haanlig:  «0h!  pour  cela  oui,  il  m'a 
beaucoup  aimée,  mais  il  Vous  aimait  bien  aussi!»  Da  gav 
Hertuginden  hende  det  vel  fortjente  Svar:  «I1  m'a  fait  l'hon- 
neur  de  me  dire,  qu'il  conservait  toujours  de  Tamitié  pour 
moi,  quoiqu'on  avait  fait  tout  ce,  qu'on  avait  pu,  pour  m'en 
faire  hair».  Elisabeth  Charlottes  Følelser  for  Maintenon  havde 
altsaa  ingen  Grund  til  at  mildnes ;  hun  har  hende  ogsaa  stadig 
mistænkt  for  at  have  Deel  i  det  Onde,  som  skeer.  Snart 
seer  hun  en  Kornpugerske  i  hende,  snart  en  Giftblanderske, 
snart  en  Brandstifterske.      Hun  anvender  et  gammelt  tydsk 

Ordsprog  paa  hende:  «Hvor  Djævelen  ikke  selv  kan  gaae, 
sender  han  en  gammel  Kjælling«.  Med  dette  sidste  Tilnavn 
betegner  hun  hende  idelig  i  sine  Breve.  I  Anledning  af  Mad. 
Maintenons  Dad,  som  indtraf  i  Aaret  1719,  skriver  hun,  at 
den  nu  er  hende  aldeles  ligegyldig;  hvis  den  derimod  havde 
indtruffen  tyve  Aar  iforveien,  vilde  hun  have  glædet  sig  af 
Hjertet  derover.  Hun  beskylder  hende  endogsaa  for  at  have 
trukket  fire  Aar  fra  sin  Alder.  Mad.  Maintenon  angav  sin 
Alder  til  82  Aar,  men  Hertuginden  paastaaer,  at  den  var 
86  Aar. 

Dette  stærke,  fanatiske  og  uforsonlige  Had,  som  var 
fiemvoxet  af  de  Saar,  som  hendes  Modstanderske  og  Rivahnde 
havde  bibragt  hende  der,  hvor  hun  mindst  kunde  taale  at 
saares,  hører  med  til  hendes  Charakteertegning,  som  Skyggen 
hører  til  Maleriet,  for  at  de  lyse  Partier  kunne  tage  sig  be- 
dre ud.  Hun  er  ikke  ulig  et  Maleri  af  Rubens,  et  kraftigt 
Naturbillede;  her  er  Intet  kunstlet,  snirklet,  forskruet,  kun 
den  rene,  usminkede  Natur. 

Ved  Ludvig  XIV's  Død  var  hendes  Søn  bleven  Regent 
af  Frankrig ,  og  hun  kunde  ligesaagodt  have  spillet  en 
pohtisk  Rolle  som  mange  andre  Damer,  der  have  havt  min- 
dre Forstand  end  hun;  men  hun  blev  den  Samme,  som  hun 
altid  havde  været.  Hun  levede  det  samme  stille  og  tilbage- 
holdne Liv  som  før.  Hun  meente,  at  det  stakkels  Land 
havde  længe  nok  været  regjeret  af  Qvinder,  baade  gamle  og 
unge;  derfor  var  det  bedre,  at  Mændene  engang  kom  til  at 
herske.  Een  Ting  trøstede  hende  i  hendes  tiltagende  Alder: 
hendes  Børns  Pietet;  det  var  det  Eneste,  som  den  kjærlige 
Moder  havde  lært  dem.  Hertuginden  af  Lothringen  blev 
stedse  sin  Moder  hengiven  med  datterlig  Inderhghed,  og  Re- 
genten, som  manglede  Charakteer  og  sædelig  Holdning,  men 
ikke  Aand  og  Gemyt,  glemte  i  sine  ødelæggende  Nydelser 
aldrig  de  Pligter,  som  han  var  sin  Moder  skyldig.  Paa  hjer- 
telig og  fortrolig  Viis  omgikkes  han  hende,  især  da  hans 
udsvævende  Datter,  Hertuginden  af  Berry,  var  død;  ja  af  sin 

Moder  tog  han  imod  mangt  et  alvorligt  Ord,  som  ingen  An- 
den ustraffet  vilde  have  sagt  ham,  og  man  kan  sige,  at  det 
var  det  eneste  Forhold  i  hans  Liv,  som  fik  ham  til  at 
rødme  over  sig  selv  og  sine  Omgivelser.  Saaledes  levede  hun 
som  en  Eneboerske  midt  i  et  usædeligt  Hofs  vilde  Tummel, 
mere  betragtet  som  en  Abnormitet  end  forstaaet,  vurderet  og 
skattet.  I  denne  Ensomhed  var  hendes  eneste  Samqvem  med 
den  ydre  Verden  en  hyppig  Brevvexel  med  beslægtede  Na- 
turer. Derhen  flygtede  hendes  inderste  Selv,  som  blev  bort- 
skræmmet  af  hendes  Omgivelse,  i  sin  hele  levende  Friskhed. 
Saa  skrev  hun  til  sin  fortræffelige  Halvsøster,  Raugrevinde 
Louise,  til  sin  Tante  og  Opdragerinde,  Sophie  af  Hannover, 
som  hun  tilbad  med  sværmerisk  Kjærlighed,  til  sin  gamle 
hannoveranske  Gouvernante  Fru  von  Harhng  og  til  mange 
andre  høitstillede  Personer  paa  Min  Tid.  Der  gives  næppe 
en  Brevvexel,  hvori  en  jævn,  ganske  naiv  Personlighed  saa 
utvungen  giver  sig  hen,  som  her;  snart  i  muntert  Lune,  snart 
i  Spøg  over  sin  Forstemthed  udsnakker  hun  i  tvangløs  Non- 
chalance Alt,  hvad  der  falder  hende  ind  af  Historier,  Betragt- 
ninger, Erindringer,  og  den  kraftige,  djærve,  markerede  Stiil 
lægger  i  ethvert  af  sine  Træk  hendes  hele  originale  Væsens 
Eiendommelighed  for  Dagen.  Her  er  intet  Beregnet  og  Kunstlet; 
den  rhinlandske  Naturs  hele  utvungne  Livsmod  sprudler  frem 
i  sin  oprindelige  Fylde  og  Djærvhed. 

I  disse  Breve  skildrer  hun  os  med  stærke  skaanselløse 
Penselstrøg  den  hele  Afgrund  af  sædelig  Fordærvelse  i  hine 
Tider;  Laster,  paa  hvis  Mulighed  hun  først  har  tvivlet,  indtil 
man  har  overbeviist  hende  om  deres  Tilværelse,  skizzerer  hun 
i  faa  Træk  og  med  en  nederlandsk  Mesters  naturtro  Colorit.  Som 
en  velgjørende  Modsætning  til  dette  afskrækkende  Billede  af 
fordærvede  sociale  Tilstande  kommer  hendes  eget  Jeg  tilsyne, 
en  ædel  og  charakteristisk  Personlighed.  Dette  Indtryk  faaer 
man  af  hende  fra  hendes  Breve,  men  en  anden  fiin  og  skarp 
Iagttager  ved  Ludvigs  Hof,  Hertugen  af  Saint  Simon  giver 
hende    det  samme  Vidnesbyrd.     »Hertuginden   af  Orleans«, 

siger  han,  «var  en  Fyrstinde  fra  den  gamle  Tid,  som  holdt 
paa  sin  Dyd,  paa  sin  Kang  og  paa  sin  Høihed.  Hun  mang- 
lede ikke  Aand,  og  hvad  hun  saae,  det  saae  hun  godt.  Hun 
var  en  brav  og  trofast,  sikker  og  paalidelig  Veninde,  djærv 
og  aabenhjertig.  Hun  dannede  en  fuldstændig  Contrast  til 
Monsieurs  første  Gemalinde  (Henriette,  den  engelske  Kong  Carl 
I's  Datter)  i  sine  Manerer,  sine  Egenskaber,  Tanker,  kort  i 
Alt.  I  hele  sit  Liv  var  hun  en  Modsætning  til  Tingene  og 
Personerne  om  hende,  men  hun  var  original  og  ganske  sig 
selv». 

Hertugen  af  Saint  Simon  og  Hertuginden  af  Orleans  ere, 
trods  de  fremtrædende  Forskjelligheder,  ikke  hinanden  ulige. 
Begge  ere  hæderlige  Charakterer,  blive  let  opflammede  til 
Vrede  og  ere  da  lidenskabelige,  forudindtagne,  grumme  og 
uden  Medlidenhed  med  deres  Modstandere.  Dog  er  Hertugen 
Hertuginden  overlegen,  som  Manden  Qvinden,  hvor  det  kom- 
mer an  paa  at  prøve  Hjerter  og  Nyrer.  Han  leverer  Skil- 
dringer, tegnede  med  Flammetræk ;  Madame  er  ofte  lettroende 
trods  sit  opmærksomme  Oie.  Hun  er  ikke  altid  kritisk 
nok  i  sine  Meninger,  skjøndt  hun  seer  det,  som  hun  seer, 
godt  og  gjengiver  det  med  en  Styrke,  en  Kraft,  som,  hvor 
ufransk  Stilen  end  kan  være,  ikke  destomindre  borer  sig  dybt 
i  Hukommelsen.  Begge  disse  udmærkede  Iagttagere  belyse 
hinanden,  ja  corrigere  hinanden,  og  den  ligefremme  og  na- 
turlige Elisabeth  Charlotte  har  undertiden  den  historiske 
Paalidelighed  og  Sandhed  paa  sin  Side  fremfor  Saint  Simon, 
der  holder  af  paa  Tautus's  Maneer  at  tegne  Alt  tragiskt 
og  mørkt. 

Begge  kj endte  hinanden  godt  og  nærede  gj ensidig  Ag- 
telse for  hinanden.  De  havde  begge  den  samme  Grille 
og  mærkede  sig  det;  den  ene  stred  for  sin  Fyrstinderang, 
ængstelig  for  at  man  ikke  skulde  respectere  den  tilstrækkeligt, 
den  Anden  var  som  bekjendt  ikke  til  at  komme  nær  og  lige- 
saa  fanatisk  i  Hertug-  og  Paircapitlet.  «I  Frankrig  og 
England«,  siger  Madame,   «have  Hertugerne  og  Lorderne  en 

saadan  overvættes  Stolthed,  at  de  troe  at  staae  over  Alle. 
Hvis  man  lod  dem  raade,  vilde  de  sætte  sig  hoiere  end 
Prindserne  af  Blodet,  og  det  uagtet  de  Fleste  af  dem  'ikke 
ere  af  ægte  Adel.  Jeg  gav  engang  en  af  vore  Hertuger  en 
dygtig  Næse.  Da  han  ved  Taflet  satte  sig  over  Fyrsten  af 
Zweibriicken,  sagte  jeg  ganske  høit:  « Hvoraf  kommer  det, 
at  Hertugen  af  Saint  Simon  trænger  saa  nær  paa  Fyrsten  af 
Zweibriicken?  Har  han  Lyst  til  at  bede  ham  om  at  tage  en 
af  hans  Sønner  til  Page»?  Hele  Hoffet  brød  ud  i  en  høi 
Latter,  saa  at  Hertugen  maatte  trække  sig  tilbage. 

I  saadanne  Yttringer  erkjender  man  tydeligt  Hertugindens 
Naturel,  hvori  hun  lignede  sin  Fader,  der  ikke  satte  Priis 
paa  tomme  Ceremonier,  men  kom  i  Kog,  naar  man  angreb 
hans  Huus's  Værdighed.  Saint  Simon  nærede  dog  ingen  Ufor- 
sonlighed mod  Madame  for  denne  hlle  Krænkelse.  Han  taler 
med  Billighed  og  Sandhed  om  hende  som  en  Qvinde  med 
en  mandhaftig  Natur,  der  er  noget  beslægtet  med  hans  egen. 
Alt  det,  man  læser  i  hendes  talrige  Breve,  hvor  hun  maler 
sig  selv  for  Alles  ^^ine,  er  paa  en  Maade  kun  en  Commentar 
til  Saint  Simons  Bedømmelse  af  hende. 

Hos  denne  Qvinde  indtager  Kjærligheden  til  Fødelandet 
en  stor  Plads.  Hun  boede  i  Frankrig  over  et  halvt  Aar- 
hundrede  og  betraadte  i  denne  Tid  ikke  den  tydske  Jordbund, 
men  sjeldent  har  Mindet  om  og  Kjærligheden  til  Fædrelandet 
bevaret  sig  saa  frisk  hos  nogen  Fyrstinde,  som  er  bleven  om- 
plantet i  en  fremmed  Jordbund,  saa  levende  i  sine  meest 
ubetydelige  Enkeltheder  som  hos  hende.  Allerede  ovenfor  er 
berørt,  hvor  dyb  en  Smerte  der  betog  hende  ved  hendes  Fæ- 
drelands Hjemsøgelse  af  den  ulykkelige  pfalziske  Krig.  De 
hjemlige  Tilstande  svæve  hende  idelig  for  Sjælen,  og  Erin- 
dringen om  hendes  Barndoms  og  Ungdoms  Hjem  bliver  mere 
og  mere  levende  hos  hende,  jo  ældre  hun  bliver.  Hun  husker 
sit  gamle  Heidelberg  med  alle  dets  Stræder  og  Gader,  veed 
Besked  i  hver  Krog,  erindrer  sig  nøie  alle  Personer  og  spør- 
ger snart  efter  denne,  snart  efter  hiin,  som  hendes  Halvsøster, 

Kaugrevinden,  allerede  har  glemt.  Hun  gjør  i  Tankerne  den 
hele  Vei  fra  Heidelberg  til  Schwezingen,  som  hun  i  sin  Ung- 
dom'ofte  har  gjort  den,  og  husker  godt  de  slemme  Rhinsnegle 
i  Schwezingen;  ofte  ønsker  hun  at  kunne  spadsere  sig  en 
Tour  i  Schwezingens  Omegn;  «nu»,  siger  hun,  «vil  man 
snart  finde  gode  Jordbær  der  og  gode  Hindbær  i  Heidelberg«. 
«Hvormange  Gange«,  udraaber  hun,  « har  jeg  ikke  spist  Kirsebær 
i  Heidelbergs  Have  med  et  Stykke  Brod  i  Haanden.  Da  var 
jeg  gladere,  end  jeg  nuer».  Hendes  Forkjærlighed  for  Fædre- 
landet strækker  sig  til  Alt,  til  Leveviis,  endog  til  Spise  og 
Drikke.  Hun  holder  ikke  af  det  franske  Hofs  Delicatesser 
og  Lækkerier,  ikke  engang  af  Gaffe,  Thee  og  Ghocolade.  De 
tydske  Retter  smage  hende  langt  bedre,  og  hun  beklager  ofte, 
at  man  ikke  kan  faae  dem  i  Frankrig. 

Alle  Pfalzere,  som  kom  til  Paris,  fandt  i  hende  en  god 
Beskytterinde.  Hun  glemmer  aldrig  at  omtale,  naar  hun  har 
havt  mange  tydske  Besøg.  Endnu  i  hendes  sidste  Tid  skriver 
hun  paa  sin  morsomme  Maade:  «Jeg  holder  meget  af  at 
høre,  hvorledes  det  gaaer  til  i  Tydskland ;  jeg  ligner  de  gamle 
Kudske,  som  endnu  g  jerne  høre  Pidsken  knalde,  naar  de  ikke 
mere  kunne  kjøre«.  Hun  glædede  sig,  naar  «de  gode,  gamle 
Pfalzere«  holdt  af  hende  endnu;  et  pfalzisk  Ordsprog,  en 
pfalzisk  Folkesang  fik  hendes  Hjerte  til  at  slaae  hurtigere. 

Skjøndt  hun,  som  ovenfor  er  fortalt,  havde  maattet  af- 
sværge sin  fædrene  Tro,  blev  hun  dog  den  Religion  tro, 
som  havde  hersket  ved  hendes  Faders  Hof.  Den  katholske 
Religions  sneverhjertede  Aand  var  hende  fremmed,  og  i  fri- 
sindet religieus  Retning  staaer  hun  langt  over  sin  Tid.  De 
tre  christelige  Religioner,  meente  hun,  skulde  man  holde  for 
een  og  ikke  spørge,  hvad  man  troer  i  den  og  den,  men  om 
man  lever  efter  Evangeliet.  »For  mig«,  siger  hun,  « gives 
der  kun  een  god  og  rigtig  Religion  i  Verden,  og  den  kan 
findes  i  alle  Religioner  og  Sprog,  nemlig  ærlige  og  retsindige 
Menneskers  Religion«.  Den  sande  Anger  fandt  hun  ligesaa- 
godt  i  sit  Kammer  som  i  Rom.    « Den  ægte  Rehgion«,  skriver 

hun  til  sine  Søstre,  "er  den,  som  en  Christen  har  i  sit  Hjerte 
og  som  er  grundet  paa  Guds  Ord;  det  øvrige  har  kun  Præ- 
sterne lavet,  og  deri  har  Religionen  den  mindste  Andeel,  men 
Interesse  og  Politik  desto  mere ».  Hun  er  overbeviist  om,  at  alle 
Eeligioner  vilde  ligne  hinanden,  naar  Præsternes  Interesse 
ikke  stod  paa  Spil;  deres  Egennytte  og  Ambition,  mener  hun, 
overgaaer  Alt.  Det  Kunstlede  og  Forskruede  er  hendes  sunde 
Natur  imod;  derfor  er  TartufFc  hendes  Yndlingsstykke,  og  de 
protestantiske  Hængehoveder  ere  hende  ligesaa  forhadte  som 
de  bigotte  Katholiker.  Trindt  omgivet  af  Hykleri  og  religieus 
Forfølgelsessyge  bevarede  hun  sin  Tolerance.  Med  Smerte 
saae  hun  sine  Troesbrødres  Lidelser  i  Frankrig,  og  Skylden 
for  det  huguenottiske  Edicts  Ophævelse  tilskrev  hun,  vel  ikke 
ganske  med  Urette,  sin  Dødsfjende  Mad.  de  Maintenon. 
Under  hendes  Søns  Regentskab  har  hun  vidst  at  skaffe  Mange, 
som  bleve  forfulgte  formedelst  religieuse  Anskuelser,  Sikkerhed, 
og  de  Reformeerte,  som  for  deres  Troes  Skyld  sade  paa 
Galeierne,  fik  ved  hende  deres  Frihed. 

Hun  besad  af  Naturen  Medfølelse  og  Deeltagelse  for 
Andre,  Retsfølelse  og  Humanitet.  De  Breve,  hun  skrev  i 
den  strenge  Vinter  1709,  aande  Medlidenhed  med  Fattigfolk, 
«som  døde  af  Kulde  som  Fluer«.  Ingen  Fyrstinde  kunde 
mere  end  hun  have  Tanke  for  sine  Omgivelser  og  sit  Tjener- 
skab; «hun  vilde  hellere  undvære  den  nødvendige  Opvartning 
end  forlange  den,  naar  den  vilde  have  voldt  Andre  Besvær«. 
Hun  var,  hvad  man  kalder  et  godt  Herskab.  »Saint  Cloud, 
skriver  hun,  er  kun  en  Sommerbolig;  mange  af  mine  Folk 
have  Værelser  der  uden  Ovn;  de  kunne  ikke  tilbringe  Vin- 
teren der;  thi  jeg  vilde  være  Aarsag  til  deres  Død,  og  dertil 
er  jeg  ikke  haard  nok.  De  Lidende  opvække  altid  min  Med- 
lidenhed«. 

Hendes  Gjæld  og  Creditorer  foruroligede  h^nde  ikke  lidet, 
Noget,  som  de  Store  sjelden  pleie  at  tage  sig  nær,  og  hun 
var  ikke  rolig,  førend  hun  havde  givet  Enhver  Sit. 

Til  hendes  Adspredelser  hørte,  foruden  Jagten,  Comedien, 
for  hvilken  hun  nærede  en  stor  Passion.  Denne  Tilbøielig- 
hed  blev  hun  tro  lige  til  det  Sidste.  Hun  deelte  ikke  Bos- 
suets,  Bourdaloues  og  andre  dalevende  religieuse  Oraklers 
Mening  om  Comedien.  »Lad  Præsterne  forbyde  Comedien«, 
skriver  hun,  «saameget  de  vil;  jeg  hylder  ikke  deres  Mening. 
Hvis  de  saae  lidt  dybere,  vilde  de  begribe,  at  de  Penge,  Folk 
give  ud  for  at  gaae  paaComedie,  ikke  ere  daarligt  anvendte. 
Comedien  vækker  Munterhed,  Munterheden  frembringer  Sund- 
hed, Sundheden  giver  Kraft,  og  Kraften  frembringer  gode  Ar- 
beider ;  derfor  skal  man  snarere  opmuntre  end  forbyde  Come- 
dien » .  Hun  holdt  af  at  lee,  og  Moliéres  Stykker  morede  hende 
i  den  Grad,  at  man  undertiden  kunde  troe,  naar  man  læser 
hendes  Breve,  at  hun  har  villet  efterligne  hans  Skjemt,  selv 
i  dens  plumpe  og  for  en  QvindeS'Mund  upassende  Skikkelse. 
«Den  indbildte  Syges  «TartufFe»,  «Misanthropen>)  kunde  hun 
aldrig  blive  træt  af  at  see.  Ogsaa  Tragedien  tiltalte  hende, 
dog  vel  mindre  efter  hendes  medfødte  Natur  end  Comedien, 
og  hun  beundrede  Corneille.  Hun  fandt  ogsaa  Behag  i  Musi- 
ken,  men  den  maatte  være  efter  hendes  Smag;  den  italienske 
Musik  kunde  hun  ikke  fordrage ;  <>det  forekommer  mig«,  siger 
hun  engang,  «at  den  lyder,  som  naar  Kattene  mjaue  paa 
Taget  med  hinanden«.  Hun  følte  Sympathi  med  sunde  kraf- 
tige Naturer;  Versailles' Løver  og  øvrige  Hofverden  vare  hende 
modbydelige  Personer,  og  en  Mand  som  Hertugen  af  Kiche- 
lieu,  som  alle  Damer  forgudede,  afskyede  hun.  «Det  er  en 
lille  Skruptudse,  som  jeg  slet  ikke  finder  artig »,  siger  hun; 
«han  har  ingen  Courage,  er  impertinent,  utro,  indiscret». 
Hun  foragtede  Ceremonier,  Moder  og  Klæder.  Kong  Frede- 
rik I  af  Preussen,  der  var  ceremonisyg  og  holdt  af  glimrende 
Eepræsentation,  var  hende  en  latterlig  Figur;  derimod  havde 
hun  en  charakteristisk  Sympathi  for  Vilhelm  HI  af  England, 
en  ægte  Konge  blandt  Kongerne  paa  hiin  Tid.  Uden  at 
være  hovmodig,  besad  hun  alligevel  en  høi  Stolthed  over  sin 
tydske  Adels  rene  Stamtræ;   med  Uvillie  saae  hun  sin  egen 


Elisabeth  Charlotte,  Hertuginde  af  Orleans.  519 

Søn  ægte  Kongens  uægte  Datter.  « Mesalliancerne  choqiiere 
mig  altid  1),  sagde  hun;  « der  opstaaer  aldrig  noget  Godt  deraf«. 
Derfor  harmedes  hun,  naar  gamle  Greveslægter  lode  sig  ud- 
pynte med  Fyrstetitler,  og  et  Angreb  paa  Pfalsgrevernes  æld- 
gamle Værdighed  kunde  gjore  hende  haard  og  uretfærdig. 
«Jeg  bliver  saa  vred«,  skriver  hun,  «at  jeg  maagaae  ud  af 
mit  gode  Skind,  naar  en  Pfalzgreve  kommer  hertil  og  en 
lumpen  Hertug  vil  disputere  ham  hans  Eang«.  I  saadanne 
Yttringer  maae  vi  sande  Saint  Simons  Dom  om  hende  og 
finde  den  sund  og  træffende.  Hendes  Leveviis  var  saa  simpel 
og  regelmæssig  som  hendes  hele  Væsen;  en  Deel  af  Mor- 
genen tilbragte  hun  med  Bibellæsning;  saa  modtog  hun  Be- 
søg eller  gik  i  Kirke,  derpaa  spiste  hun.  Eftermiddagen 
anvendte  hun  paa  forskjellig  Maade,  og  Aftenen  tilbragte 
hun  i  sine  Damers  Selskab.  Hendes  skjønneste  Timer  vare 
de,  i  hvilke  kun  skrev;  hendes  hele  Munterhed  og  Viid 
dukkede  da  frem  igjen  og  udtalte  sig  paa  en  original, 
levende  Maade,  som  ganske  charakteriserer  hendes  plastiske 
Breve.  Denne  Gave  beholdt  hun  i  sin  Alderdom ,  thi 
selv,  naar  hun,  nær  ved  de  halvfjerds,  fortæller  sin  Sø- 
ster, hvorledes  hun  tager  af,  gjør  hun  det  paa  sin  pudsige 
Maade:  «Jeg  vil  tilsidst  udtørres  ganske  som  de  Skildpadder, 
jeg  havde  i  Heidelberg  i  mit  Værelse«. 

Har  hun  bevaret  sin  Hengivenhed  og  Forkj ærlighed  for 
sit  Fødeland  usvækket  i  halvtredsindstyve  Aars  Forviisning 
derfra,  saa  har  hun  bevaret  sin  levende  Familiefølelse  og 
Deeltagelse  for  alle  sine  Slægtninge  ligesaa  trofast.  Hun 
maatte  næsten  skjule  sin  Følelse;  thi  «man  forstaaer  ikke«, 
sagde  hun,  <å  dette  Land  at  holde  af  sine  Kjære«.  Hun 
kunde  ikke  forstaae,  hvorledes  Jacob  H  kunde  være  saa  lige- 
gyldig ved  sin  Datters  Død;  thi  «det  forekommer  mig«,  siger 
hun,  «at  man  ikke  kan  glemme  sine  Børn,  skjøndt  de  have 
voldt  En  Sorg«.  Hun  selv  elskede  sine  Børn  saa  ømt,  at 
endogsaa  hendes  Søns  udsvævende  Liv,  der  ikke  var  hende 
ubekjendt,    ikke  kunde  fordunkle  hans  bedre  Egenskaber  hos 

hende.  Hun  glæder  sig  over,  at  han  har  hende  kjær  og 
føier  trøstende  til:  «Han  er  en  god  Dreng  og  har  et  godt 
Gemyti*.  Alle  beslægtede  Fyrstefamilier  omfattede  hun  med 
den  største  Deeltagelse ;  Kong  Carl  XII  af  Sverige,  en  Sønne- 
søn af  den  zweibriickenske  Pfalzgreve  ønsker  hun  den  romeske 
Kongekrone,  fordi  han  er  af  hendes  Huus,  og  hans  Død  smer- 
tede hende;  «thi  han»,  siger  hun,  «gjør  Huset  Ære ».  Hendes 
Tantes,  Churfyrstinden  af  Hannovers  Død,  en  Dame,  som  hun 
elskede  som  en  Moder,  kan  hun  næsten  ikke  udholde.  Den 
"kjære  Churfyrstinde«  eller  «ma  tante » ,  som  hun  kalder 
hende,  var  saaledes  bleven  hende  til  Livsledsagerinde ,  at 
"hun  nu  syntes  at  være  ganske  alene  i  Verden.  Min  Graad 
kan  høre  op,  men  min  Sørgmodighed  og  Bedrøvelse  vil  al- 
drig ophøre«. 

Denne  Familiefølelse  udtaler  sig  smukkest  i  hendes  For- 
hold til  hendes  Halvsøstre.  Her  glemte  hun  ganske,  at 
hendes  Moder  var  bleven  fortrængt  af  Frøken  Degenfeld. 
Hun  underholdt  en  levende  og  regelmæssig  Brevvexel  med 
sine  Sødskende  og  skriver  endog  med  stive  Fingre,  fordi 
"hendes  Hofdame  orthographerer  meget  slet».  Paa  sin  Fader 
tænkte  hun  stedse  med  Hengivenhed;  det  volder  hende  stadigt 
Smerte,  at  hun  har  maattet  forlade  ham.  Hendes  Halvbroder 
Carl  Ludvig,  der  lignede  hendes  Fader  i  mange  Henseender, 
stod  i  særegen  Gunst  hos  hende. 

I  Misforholdet  mellem  hendes  Broder,  Churfyrsten,  og 
hendes  Halvsødskende  søgte  Elisabeth  Charlotte  at  mægle. 
Det  hjalp  ikke.  Moderen  og  Broderen  toge  det  imidlertid  ilde 
op,  da  hun  antog  sig  dem  og  tilbød  dem  Understøttelse  af  sin 
egen  Kasse.  Senere,  da  den  neuburgske  Linie  arvede  Pfalz, 
var  Prindsessen  utrættelig  i  at  forsvare  de  degenfeldske  Børns 
Rettigheder. 

Faa  forstode  og  skattede  denne  Qvinde.  Ved  Hoffet 
hed  hun  i  Almindelighed  «la  fiére  Palatines  thi  man  ud- 
lagde hendes  Tilbageholdenhed  og  Uvillie  over  Alt,  hvad  hun 
saae  omkring  sig,  som  Stolthed.      Hvad  Hoffet  ikke  gjorde. 

synes  Folket  i  Paris  at  have  gjort.  Vox  populi  vox  Dei:  Det 
anerkjendte  i  Hertuginden  af  Orleans  en  Fyrstinde,  smykket 
med  ædel  Tænkemaade  og  Ketsindighed,  en  Qvinde,  der  holdt 
sig  langt  fra  sine  slette  Omgivelser,  fra  at  give  slette  Eaad 
og  fra  al  egenkjærlig  Indflydelse.  Derfor  stod  hun  i  stor  Gunst 
hos  Pariserne  og  endog  i  høiere  Grad,  sagde  hun,  end  hun 
fortjente  det,  fordi  hun  blandede  sig  saa  lidt  i  deres  Inter- 
esser. Da  hun  i  det  Folkeopror,  som  var  fremkaldt  ved  den 
Law'ske  Katastrophe,  kjorte  gjennem  Gaderne  i  Paris,  hørte 
hun  kun  Velsignelser.  Hendes  Moderkjærlighed  bemærkede, 
at  man  skreg  hoit  mod  Law,  men  endnu  haiere  mod  Re- 
genten, hendes  Søn,  og  hun  beklagede  sig  over  Franskmæn- 
denes Utaknemmehghed  mod  ham. 

I  een  Henseende  offrede  Hertuginden  paa  Kegenttidens 
Alter  og  blev  sine  Eangsprinciper  utro.  Hun  havde  fattet 
stor  Godhed  for  en  uægte  Søn  af  Eegenten.  Moderen  var  en 
Operasangerinde  ved  Navn  Florence.  I  ham  saae  hun  sin 
høisalige  Gemal,  hvem  han  lignede  i  høi  Grad,  og  hun  tog 
sig  med  Varme  af  hans  Uddannelse,  ja,  hun  var  endog  i 
hele  sin  fyrstelige  Pomp  og  Pragt  tilstede  i  Sorbonne,  da 
han  skulde  disputere  der.  Han  hed  Abbé  de  Saint  Albin 
og  blev  senere  Erkebisp  af  Cambray.  Hvis  Hertuginden  ved 
dette  Skridt  lod  sig  lede  af  sit  Hjertes  Indskydelser  og  ved 
sin  Nærværelse  hædrede  det  illegitime  Barn  med  Anerkjen- 
delse,  var  der  dog  kun  faa  mørke  Sider  hos  hendes  Søn, 
som  hun  kunde  dække  med  sin  Kjærlighedskaabe.  Der  var 
Laster  hos  ham,  utilslørede,  som  de  vare,  der  maatte  bringe 
Rødme  i  Moderens  Kinder.  Regenten  er  aldrig  bleven 
skildret  bedre  end  af  sin  Moders  vante  aabenhjertige  og 
djærve  Pen.  Hun  viser  os  ham  i  hele  sin  Godmodighed 
sin  Videbegjærlighed  i  alle  Retninger,  sine  Talenter,  sin  Elsk- 
værdighed, sin  Overbærelse  mod  Alle,  selv  sine  Fjender,  men 
hun  fortier  ikke  den  ene  Hovedlast,  som  har  ødelagt  ham,  disse 
Udsvævelser,  hvortil  han  paa  en  bestemt  Time  hver  Aften 
overgav  sig,  og  i  hvilke  han  tilbragte  Natten  ligetil  Morgen- 

stunden.  « Ethvert  Kaad,  enhver  Forestilling  i  denne  Hen- 
seende ere  unyttige«,  skriver  hun;  « taler  man  til  ham  derom, 
faaer  man  det  Svar:  «Fra  den  tidlige  Morgen  til  Aften  er 
jeg  beskjæftiget  med  besværligt  og  trættende  Arbeide;  hvis 
jeg  ikke  efter  den  Tid  adspredte  mig,  vilde  jeg  ikke  kunne 
holde  det  ud;  jeg  vilde  døe  af  Melancholi. »  —  «Jeg  beder  til 
Gud  af  ganske  Hjerte,'  for  hans  Omvendelse«,  tilføier  hun; 
«han  har  ikke  andre  Feil  end  disse,  men  de  ere  store«.  Hun 
tegner  ham  som  frisindet  i  Kunst  og  Videnskab,  det  vil  sige, 
begjærlig  efter  og  indtaget  i  Alt,  hvad  han  saae  og  kjed  af 
det,  saasnart  han  eiede  det.  «Skjøndt  han  taler  om  lærde 
Gjenstande«,  skriver  hun,  « faaer  man  dog  en  Fornemmelse 
af,  at  de  istedetfor  at  interessere  ham,  kjede  ham.  Jeg  har 
ofte  skjændt  paa  ham  derfor;  han  har  svaret  mig,  at  det  var 
ikke  hans  Feil;  han  glædede  sig  ved  at  skaffe  sig  Oplysning 
om  Alt,  men  saasnart  han  kj endte  en  Ting,  interesserede  den 
ham  ikke  mere«. 

Hun  anfører  et  Beviis  paa  hans  gode  Natur,  <«som 
saaledes  har  rørt  mig«,  siger  hun,  «at  Taarerne  kom  mig  i 
linene.  Da  Grev  Horn,  som  var  bragt  til  Fortvivlelse  ved 
ulykkeligt  Spil,  havde  myrdet  en  Pariserbanquier  og  hvis  Be- 
naadelse  Regenten  i  sin  Harme  over  hans  Forbrydelse  havde 
negtet,  blev  henrettet,  hørte  man  en  Stemme  blandt  Folket: 
"Naar  man  foretager  sig  Noget  mod  Regentens  Person,  til- 
giver han  Alt,  men  foretager  man  sig  Noget  mod  os,  for- 
staaer  han  ikke  Spøg  og  giver  os  Retfærdighed«.  Regenten 
fortalte  sin  Moder  dette  Ord  rørt  og  bevæget,  og  hun  var 
lykkelig  derover.  Men  det  er  kun  enkelte  Solskinsøieblikke. 
Paa  Bunden  af  Hertugindens  Sjæl  laa  Modløshed  og  dyb 
Uvillie  over  de  Udsvævelser,  hvortil  hun  var  Vidne.  «Gud 
omvende  ham!«  siger  hun  atter  og  atter;  «det  er  den  eneste 
Naade  jeg  beder  ham  om«;  og  hun  lægger  til:  «Jeg  troer 
ikke,  at  der  er  hundrede  Personer  i  Paris,  som  have  den 
sande  christne  Tro!   Jeg  gyser  derover«. 

Elisabeth  Charlotte  var  ikke  nogen  Skjenhed  og  i  sine 
Breve  spøger  hun  ofte  over  sit  Ydre.  Hun  maler  sig  selv 
og  dypper  sin  Pensel  i  stærke  Farver.  «Jeg  maa  vel 
være  grim«,  siger  hun,  »jeg  har  smaae  -Øine,  en  kort,  tyk 
Næse,  store  Læber,  tykke  Kinder,  et  stort  Ansigt  og  er  en 
lille,  tyk  og  bred  Person«.  Et  andet  Sted  i  en  senere  Tid: 
«Min  Taille  er  monstreus  i  Tykkelse;  jeg  er  ligesaa  firkantet 
som  en  Tærning,  min  Hud  er  baade  guul  og  graa;  Munden 
er  bleven  storre  og  mere  rynket;  see  saaledes  seer  det  ud 
med  mit  smukke  Ydre!»  Hun  morede  sig  ved  saadanne 
Skildringer,  og  vi  maae  ikke  tage  hende  paa  Ordet  i  disse 
parodierede  Portraiteringer,  thi  hun  var  vel  ikke  nogen  Skjen- 
hed, men  langtfra  uskjøn  i  sin  runde  og  corpulente  Figur. 
Hun  kjender  ikke  til  Qvindens  sædvanlige  Skjodesynd,  Lyst 
til  at  behage  og  Coquetteri,  men  spøger  med  Lune  og  Hjer- 
teglæde over  sine  egne  ydre  Mangler.  Hun  besidder  det,  der 
kan  erstatte  Skjønhed.  «Det  er  ikke  af  Vigtighed,  at  man 
er  smuk'),  siger  hun,  «thi  et  kjønt  Ansigt  forandres  snart, 
men  en  god  Samvittighed  bliver  altid  god».  Hendes  aande- 
lige  Egenskaber,  som  man  ikke  kan  anslaae  ringe,  bedømmer 
hun  med  samme  Beskedenhed  som  det  Ydre.  Hun  til- 
lægger sig  kun  «sens  commun« ;  men  i  denne  naive  Yttring 
charakteriserer  hun  netop  sig  selv  paa  den  meest  træffende 
Maade. 

I  sin  Ungdom  havde  Hertuginden  med  sin  sunde  og 
kraftige  Constitution  aldrig  Udt  af  nogen  Svagelighed;  hun 
holdt  sig  karsk  ved  Bevægelse,  som  hun  søgte  ved  Jagt  og 
lange  Spadseretoure.  Med  Alderen  og  den  tiltagende  Corpulence 
udviklede  der  sig  en  Vattersot,  som  blev  Aarsagen  til  hendes 
Død;  og  dog  havde  maaskee  hendes  gode  Constitution  bevaret 
hende  endnu  længere,  naar  ikke  Pariserlægerne  havde  behandlet 
hendes  smaae  Upasseligheder  paa  en  forkeert  Maade. 

Skjøndt  syg  og  lidende  var  hun  dog  tilstede  ved  Lud- 
vig XV's  Kongekroning  i  Eheims;  «hun  ønskede  endnu  at 
see  det  kjære  Barn  i  sin  jordiske  Herlighed  for  da  med  Glæde 

at  gaae  over  til  den  uforgjængelige».  Hun  behøvede  ikke 
mange  Trøstegrunde  med  Hensyn  til  Døden;  hun  ønskede 
den  ikke,  men  hun  frygtede  den  heller  ikke. 

Den  8de  October  1722  endte  hun  roligt,  som  hun  havde 
levet,  sit  Liv  i  St.  Cloud  i  sit  77de  Aar,  faa  Dage  efter 
sin  trofaste  Veninde,  Mad.  de  Clerambaults  og  kun  et  Aar 
før  sin  Søns  Død.  Hendes  Liig  blev  efter  hendes  sidste 
Villie  uden  Pomp  og  Høitidelighed  ført  til  Saint  Denis. 
Massillon,  den  berømte  Orator,  der  havde  kjendt  og  skattet 
hende,  holdt  en  smuk  Sørgetale,  som  vi  have  endnu. 

Stillet  midt  i  et  fordærvet  og  lastefuldt  Hof,  hvor  Dyd 
og  Ærbarhed,  Qvindelighed  og  Trofasthed  havde  taget  Flug- 
ten, stod  Elisabeth  Charlotte  alene,  ganske  alene,  men  hun 
var  en  stærk  og  kraftig  Qvinde;  hun  var  mere,  hun  var  en 
trofast,  ædel  og  dydig  Qvinde.  Der  slog  et  Hjerte  i  hen- 
des Bryst. 

Christian  Stremme. 


Gjæsteri  og  Gjæstfrilied  i  Middelalderen.*) 


I. 

Indledende  Bemærkninger. 

Jjer  var  engang  en  Slotsherre.  Da  han  kjedede  sig  og  ikke 
vidste,  hvad  han  skulde  tage  sig  for,  saae  han  ud  af  sin  Borgs 
Vinduer  og  betragtede  Vandet  i  Gravene  og  nogle  skjønne 
Svaner,  som  seilede  der.  Han  kastede  Brød  og  Korn  ud  til 
dem,  og  da  han  morede  sig  ved  at  betragte  Fuglenes  Bevæ- 
gelser, kaldte  han  sine  Folk  til,  for  at  disse  ogsaa  kunde  tage 
Deel  i  Fornøielsen  og  nyde  det  sjeldne  Skuespil  i  Selskab 
med  ham. 

Dette  lille  Maleri  giver  os  et  ganske  godt  Billede  af 
Eensformigheden  og  Kjedsomheden  ved  det  daglige  Liv  i  en 
middelalderlig  Borg.  Men  det  er  ikke  alene  os,  som  leve  ji  en 
bevæget  Tid,  i  hvilken  forskjellige  Interesser  og  Midler  til  Un- 
derholdning næppe  unde  Tanke  og  Sind  et  6iebliks  Eo,  der 
føle  denne  Luftning  strømme  os  imøde  fra  Kidderborgen ; 
Mangfoldige  af  dem,  der  vare  nødte  til  at  leve  et  saadant 
Liv,  føldte  godt  det  Utaalelige  deri,  og  netop  denne  Utilfreds- 
hed med  Hjemmet  blev  en  af  de  væsentligste  Aarsager  til 
Middelalderens  Higen  efter  Eventyr.  Vi  have  til  Belysning 
heraf  en  fransk  Fortælling  fra  en  meget  tidlig  Tid.  Den 
lyder  saaledes: 

«Begon  de  Belin  havde  deeltaget  i  alle  Kong  Pipin  af 
Aqvitaniens  Felttog ;  han  havde  kæmpet  mod  de  Vantroe,  mod 


•)  Efter  Jakob  Falke. 

oprørske  Vasaller  og  var  paa  Grund  af  sine  Fortjenester  bleven 
Hertug  af  Guienne  og  Markgreve.  Han  havde  fort  et  daadrigt 
og  hæderfuldt  Liv,  han  var  riig,  havde  en  deilig  Hustru  og  to 
unge  Sønner.  Men  han  kjeder  sig,  og  Roligheden  bliver  ham 
utaalelig.  Hans  Hustru,  den  skjønne  Beatrix,  sidder  ved  hans 
Side;  han  smiler  søgmodigt  til  hendes  Kjærtegn;  Drengene 
lege  ved  hans  Fødder;  han  betragter  dem  taus  og  sukker. 
<iEige  Hertug«,  spørger  Beatrix,  »hvorfor  er  I  saa  sørgmodig. 
1  har  Guld  og  Røgelse  i  Eders  Kister,  Falke  paa  Stængerne, 
ædle  Heste  og  Muldyr,  og  Eders  Fjender  ere  beseirede.  Alle 
Eders  Vasaller  ere  beredte  til  at  rykke  i  Marken  paa  Eders 
Befaling«.  —  «Dame'),  svarer  Hertugen,  «I  taler  Sandhed, 
dog  ikke  i  eet  Punkt ».  —  «0g  det  er«?  —  I  syv  Aar  har 
Hertugen  ikke  seet  sin  Broder  og  Vaabenfælle;  han  er  sørg- 
modig og  syg  derover;  han  maa  til  ham.  Men  for  at  komme 
derhen,  maa  han  gjennem  en  Skov,  i  hvilken  der  huserer  et 
Vildsviin,  hvis  Størrelse  og  Vildhed  endnu  Ingen  har  seet 
Mage  til,  og  som  endnu  Ingen  har  kunnet  nedlægge.  «Hvad 
siger  I»?  raaber  Beatrix,  « Skoven  liger  i  Fromont  den  Mæg- 
tiges Land,  han,  af  hvis  Venner  I  har  fældet  saamange; 
gaae  ikke  paa  denne  Jagt;  mit  Hjerte  siger  mig,  at  I  ikke 
vil  vende  tilbage«.  Men  Hertugen  lader  sig  ikke  holde  til- 
bage. Han  giver  Befaling  til  Afreisen;  den  næste  Morgen 
omfavner  han  Hustru  og  Børn  og  drager  bort,  men  seer  aldrig 
sin  Borg  mere.  Han  fælder  Vildsvinet,  men  Fromonts  Folk 
overfalde  ham  i  Nattens  Mørke  og  dræbe  ham«.  — 

Riddersmanden  kunde  altsaa  nok  forskafte  sig  nogen  Af- 
vexling  i  Borglivets  Ensformighed  ved  at  drage  paa  Eventyr 
nær  eller  fjernt;  men  Damerne  maatte  blive  hjemme  og  havde 
ingen  anden  Omgang  end  deres  Børn,  Tjenerskabet  og  Bor- 
gens Besætning  —  raae  og  vilde  Krigsfolk,  der  i  Almindelighed 
vare  fødte  og  opdragne  bag  Murenes  Skydeskaar  —  og  som 
oftest  vare  de  da  indskrænkede  til,  ligesom  Fanger,  at  see 
ud  af  de  lange,  smalle  Vinduesaabninger.  Men  dette  var 
naturligviis  kun  at  skjærpe  Lysten    hos  dem  til  at  komme 

lidt  ud  i  den  skjønne  Verden,  som  laa  for  deres  Oine,  og 
dog  var  dette  deres  eneste  Adspredelse.  Som  Følge  deraf 
toge  de  deres  stadige  Ophold  ved  Vinduerne,  for  fra  dette 
Stade  at  betragte,  hvad  der  gik  for  sig  i  Dalen  eller  paa 
Landeveiene,  hvilket  vel  ikke  var  synderlig  Meget,  eller  syn- 
derlig Mærkeligt.  Paa  gamle  Borgruiner  findes  endnu  Steen- 
bænke i  umiddelbar  Nærhed  af  Vinduesaabningerne,  der  ere 
brudte  gjennem  de  tykke  Mure:  her  sad  Eiddertidens  Damer 
i  Puder  og  Tæpper  og  tittede  ud  i  Verden;  men  selv  denne 
sparsomme  Glæde  var  i  Grunden  et  Brud  paa  Anstanden,  thi 
de  gamle  Vedtægter  bed,  at  Qvinderne  ikke  uden  Nødven- 
dighed maatte  vise  sig  for  Offentligheden. 

Sætte  vi  os  nu  ret  ind  i  dette  ensformige  Borgliv,  som 
gjorde  alle  dem,  der  levede  under  dets  Tryk,  tilbøielige  til 
at  see  en  Begivenhed  i  de  mindste  Smaating  og  at  finde  en 
eller  anden  Adspredelse  i  disse,  saa  kunne  vi  forstaae,  hvor 
det  speidende  -Øie  straalede,  naar  det  i  det  Fjerne  opdagede 
En  eller  Anden,  som  nærmede  sig  —  en  Spillemand  eller  en 
Pilegrim,  der  bankede  paa  Borgporten  for  at  bede  om  et  Ly 
for  Natten.  Det  var  Gjæster,  ogGjæster  vare  en  Begivenhed, 
fordi  de  bragte  Nyt  fra  Yderverdenen  til  Borgens  stille  Haller. 
Der  var  Noget  at  høre,  at  fortælle  og  at  tale  om,  naar  Porten 
atter  havde  lukket  sig  efter  den  Bortdragende;  thi  saadanne 
vandrende  Folk  vare  jo  de  eneste  Nyhedsbringere ,  der 
fra  Sted  til  Sted  og  fra  Mund  til  Mund  førte  Beretninger 
om  Alt,  hvad  der  tildrog  sig  i  Landet,  om  Krige  og  Kro- 
ninger, om  Fester  og  Seire ;  og  i  de  store,  gjæstfrie  Huse,  hvis 
Ry  var  vidt  bekjendt  og  hvor  en  Mængde  Gjæster  samledes, 
optegnede  Krønikeskriverne  Datidens  Begivenheder,  som  de 
paa  denne  Maade  lærte  at  kjende. 

Det  er  derfor  let  at  forstaae,  at  en  Gjæst,  selv  om  han 
var  af  ringe  Stand,  maatte  være  velkommen  paa  en  Borg, 
hvad  der  ogsaa  i  det  gammelnordiske  Ordsprog  er  udtalt  ved 
de  Ord:  « Hundene  glædede  sig  ved  hans  Ankomst,  og  Døren 
aabnede  sig  af  sig  selv«.    Dog  maa  man  ikke  troe,  at  Gjæst- 

friheden  udsprang  af  saa  egenkjærlige  Bevæggrunde,  eller  lige- 
som fordrede  en  Slags  Gjengjæld  af  den  Fremmede.  Gjæstfri- 
heden  var  i  hine  Tider  ligesaameget  en  Dyd  som  en 
Nødvendighed.  Værtshuse  og  Hoteller  —  de  senere  Tiders 
AiFødninger  —  vare  dengang  saagodtsom  ubekjendte.  Viin- 
huse  fandtes  vel  i  Stæderne,  men  kun  i  ringe  Tal;  Skjænke- 
stuer  fandtes  ogsaa  i  Landsbyerne,  skjøndt  det  var  alminde- 
ligere, at  Enhver  udskjænkede  den  Viin,  som  var  voxet  paa 
hans  egne  Bjerge;  men  Logishuse,  hvori  man  kunde  opholde 
sig  Dag  og  Nat  og  for  Betaling  faae  Herberge,  vare  saa- 
godtsom ubekjendte  og,  hvor  de  fandtes,  gjennemgaaende 
yderst  slette.  Kun  den  haardeste  Nødvendighed  kunde  tvinge 
Folk  af  bedre  Stand  til  at  tage  Ophold  i  saadanne  Huller;  men 
paa  mange  Steder  afhjalp  Klostrene  tildeels  Manglen,  ja  de 
større  og  mere  velhavende  af  dem  havde  endogsaa  et  eget 
Hospitium,  en  stor  Hal  med  Bænke  rundt  om,  hvor  enhver 
Keisende  kunde  finde  et  beskyttende  Tag,  en  varmende  Ild  og 
de  nødvendige  Levnetsmidler. 

Gjæstfriheden  i  Middelalderen  blev  saaledes  en  Side  af 
Menneskekj  ærligheden,  og  den  Maade,  paa  hvUken  den  øvedes, 
gjorde  den  til  en  Dyd.  Den  findes  meget  tidligt  og  hos  saa- 
godtsom alle  Nationer,  men  tager  af  —  desværre  —  med 
Civilisationens  Stigen  og  synes  næsten  at  staae  i  omvendt 
Forhold  til  denne.  Germanerne  i  Oldtiden  vare  berømte  for 
deres  Gjæstfrihed,  der  endog  vakte  Komernes  Beundring.  Men 
naar  Germanen  beholder  sin  Gjæst  hos  sig,  indtil  alt  hans 
Forraad  er  fortæret,  og  derpaa  fører  ham  til  sin  Nabo,  der 
da  bærer  sig  ligesaadan  ad,  synes  Gjæstfriheden  at  udarte 
til  en  Lidenskab  paa  samme  Maade  som  Velgjørenheden  kan 
bhve  det.  Loven  bød,  at  Gjæsten  skulde  beskyttes,  og  In- 
gen turde  negte  en  Keisende  Tag  over  Hovedet  og  Plads  ved 
Arnen  eller  en  Drik  Vand;  men,  hvad  man  vilde  give 
mere  end  dette,  beroede  paa  Vedkommendes  Menneskekjær- 
lighed.     «Er  en  Gjæst  kommen  til  Dig »,  hedder  det  i  «chri- 

steligt  Skriftespeil«,  «ogDu  har  ikke  optaget  ham  i  dit  Huus 
eller  viist  ham  Barmhjertighed,  saaledes  som  Gud  befaler«  ? 

Endnu  strengere  vare  Fordringerne  i  det  skandinaviske 
Norden,  hvor  Mennesketomheden,  Landets  Vildhed  og  Klima- 
tets  Strenghed  i  en  endnu  hoiere  Grad  maatte  lægge  Be- 
boerne Gjæstfrihedens  Pligt  paa  Sinde.  Man  turde  ikke  vise 
nogen  Fremmed  bort  fra  Huset;  selv  om  man  holdt  ham  for 
Ens  Broders  Morder,  taug  Blodhævnen  under  Gjæstfrihedens 
beskyttende  Tag,  og  det  var  en  slem  Anklage  mod  en  Mand, 
at  beskylde  ham  for  Haardhed  og  Uvenlighed  mod  Gjæsterne, 
selv  naar  disses  Tal  blev  meget  stort.  Om  man  var  godt  eller 
slet  klædt,  gjorde  ingen  Forskjel;  for  enhver  Fremmed  var  der 
« aabent  Huus » ,  og  derfor  stod  Gaard-  eller  Huusdøren  altid  aaben.. 
Der  fortælles  om  en  islandsk  Qvinde,  at  hun  lod  sit  Huus  bygge 
ved  Landeveien  for  at  kunne  lade  alle  Forbigaaende  komme 
til  sit  stedse  dækkede  Bord;  man  skulde  forekomme  Betlerens 
Bøn  ved  frivilhg  Indbydelse;  thi  « Hjertet  bløder  paa  den, 
som  hvergang  maa  bede  om  et  Stykke  Brød«,  og  Gjæstfri- 
heden  var  i  det  Hele  Husets  høieste  Ære. 

Fra  denne  elskværdige  og  kjærnefulde  Simpelhed  sank 
Gjæstfriheden  i  Tidernes  Løb  efterhaanden  ned  til  at  blive  en 
Plage,  et  Besvær,  og  Etiquetten  paalagde  strengere  og  stren- 
gere Baand,  der  bleve  utaalelige  baade  for  Vært  og  Gjæst. 
Da  Ridderskabet  samlede  sig  i  Ordener  og  den  friske  Livs- 
poesi  blev  til  Eimeri  og  Ordskvalder,  var  der  ingen  Plads  for 
den  oprindelige  Gjæstfrihed  i  det  Mindste  i  de  høiere  Kredse 
af  Samfundet;  men  i  Middelstandens,  i  Borgernes  Huse  dreves 
den  endnu  efter  den  gamle  elskværdige  Kegel,  og  her  blev 
Gjæstevenskabets  Sandhed,  Trofasthed  og  Hjertelighed  bevaret 
langt  ned  i  Tiden,  ja  tildeels  indtil  vore  Dage,  medens  denne 
Dyd  allerede  ved  Middelalderens  Slutning  i  Slottet  og  paa 
Borgen  var  vanslægtet  aldeles  og  næsten  syntes  at  være  gaaet 
til  Grunde  i  Stivhed  og  Ceremoniel. 

Angaaende  alle  Enkeltheder  ved  Gjæsteforholdet  i  Mid- 
delalderen indeholde  Digtene  fra  hiin  Tid  mangfoldige  Oplys- 

ninger.  Skjøndt  man  kunde  yttre  grundet  Tvivl  om  Ægt- 
heden af  en  Deel  af  de  historiske  Data,  som  Digterne  omtale, 
er  en  saadan  Tvivl  unødvendig  overfor  de  Billeder  af  Livet, 
som  i  saa  stort  Overflod  gives  i  deres  Sange,  og  det  af  den 
Grund,  at  det  var  Digteren  umuligt  at  lade  sine  handlende 
Personer  optræde  under  andre  Samfundsforhold  end  dem,  han 
kjendte  og  hver  Dag  havde  for  -Øie.  Den  romantiske  Straale- 
glands,  som  omgiver  disse  Digtninger,  er  næppe  heller  meget 
afvigende  fra  Sandheden,  naar  vi  høre,  at  Provenfaleren  Peter 
Vidal  til  Ære  for  sin  Elskede  lod  sig  indsye  i  et  Ulveskind 
og  forfølge  af  Hunde,  eller  at  Ulrich  von  Lichtenstein ,  en 
steirisk  Kidder,  drak  sin  Elskedes  Vadskevand  og  sendte  hende 
sin  afhuggede  Lillefinger  i  et  rigt  prydet  Skriin  med  et  Digt 
—  for  saadanne  og  lignende  Nydelser  synes  den  poetiske 
Kjærlighedsromantik  at  blegne  som  Rosen  for  Valmuen,  og 
i  den  Retning  er  der  altsaa  ingen  Grund  til  at  tvivle  om  at 
Digterne  tale  Sandhed.  Da  nu  tilmed  de  reent  historiske 
Overleveringer  i  Henseende  til  Gjæsteforholdet  udtale  sig 
overeensstemmende  med  disse  Sange,  kunne  de  i  det  Hele 
forsaavidt  betragtes  som  temmelig  paalidelige  Kilder. 

Vi  skulle  nu  gaae  ind  paa  at  omtale  Enkelthederne  af 
Middelalderens  Gjæstfrihed,  der  frembyder  saa  mangfoldige 
skjønne  og  interessante  Sider  og  kaste  et  klart  Lys  over 
hele  Datidens  Liv  og  Sæder;  men  først  maa  vi  undersøge 
Skuepladsen  for  denne  Gjæstfrihed,  Middelalderens  Borge  og 
da  navnlig  Ridderborgen,  i  det  Mindste  forsaavidt  dens  Ind- 
retning vedkommer  vor  fredelige  Gjenstand. 

H. 

Ridderborgens  huslige  Indretning. 

Borgens  Fremkomst  og  Udvikhng  falder  sammen  med 
Ridderskabets.  Paa  Merovingernes  og  Carolingernes  Tid  (c. 
Aar  400  — 1000)  fandtes  der  endnu  kun  saa  ubetydelige 
Spor  af  den,  at  vi  ikke  behøve  at  dvæle  ved  disse,  saameget 

mindre  som  de  Smaafæstninger,  der  fandtes,  ikke  vare  Boliger 
men  kun  Fæstningsværker.  Ligesom  Kongen  havde  sit  Slot, 
havde  Adelsmanden  paa  sine  Godser  Gaarde,  der  bestode  af 
en  Række  lave  enetages  Huse,  som  ved  et  Pæleværk,  der 
løb  rundtom,  samledes  til  et  Hele,  men  aldeles  ikke  kunde 
betragtes  som  faste  Pladser.  De  enkelte  Bygninger  tjente 
hver  sit  øiemed:  en  af  dem  benyttede  Herren,  det  var  Hallen 
eller  Salen,  der  ogsaa  var  Modtagelses-  og  Forsamlingsværelse 
for  Gjæsterne;  en  anden  havde  Damerne,  en  tredie  Tjenerskabet, 
en  fjerde  blev  brugt  til  Kjøkken,  Kjælder  og  Forraadshuus, 
og  saa  fremdeles.  Ved  de  større  Gaarde,  hvor  Lehnsmændene 
indfandt  sig  i  betydeligt  Antal,  var  der  dog  ligesom  ved  en- 
kelte større  Klostre  et  særegent  Huus,  hvor  Gjæsterne  kunde 
finde  Nattely. 

Saalænge  Forholdene  i  Landet  vare  fredelige,  var  Tran- 
gen til  et  stærkere  Værn  ikke  følelig;  men  under  de  mange 
Uroligheder,  som  sønderreve  Frankrig  under  de  sidste  Carolin-. 
gers  Regjering,  blev  det  en  bydende  Nødvendighed  for  Lehns- 
adelen at  beskytte  sig  selv  og  Sine,  og  man  byggede  indenfor 
Pæleværket  Trætaarne,  der  stode  paa  en  opkastet  Jordvold, 
omgivne  af  Grave  og  forsynede  med  en  let  Vindebro.  En 
saadan  Fæstning  duede  naturligviis  ikke  meget,  og  denne  Byg- 
ningsmaade  gik  ogsaa  snart  af  Brug,  men  dens  Hovedform, 
Taarnet,  blev  dog  Grundlaget  for  de  senere  Tiders  Borge. 
Da  Normannerne  erobrede  store  Stykker  af  Frankrig  og 
aabenbart  optraadte  med  den  Hensigt  at  fastholde,  hvad 
de  havde  taget,  blev  det  en  ligefrem  Nødvendighed  for  dem 
at  beskytte  sig  selv  .mod  den  undertrykte  og  langt  talrigere 
Befolkning.  Fra  Hjemmet  kjendte  de  kun  lidt  til  Fæstnings- 
værker, og  i  Frankrig  fandt  de  kun  de  omtalte  Trætaarne 
og  maaskee  hist  og  her  nogle  romerske  Forsvars-  eller  Vagt- 
taarne,  hvis  Bygningsmaade  og  Indretning  de  kunde  see. 
Men  opfindsomme  og  lærnemme,  som  de  vare,  forbandt  de 
snart  begges  Bygningsmaade  med  hinanden  og  opbyggede 
som  Midt-  og  Hovedpunktet  for  den  faste  Plads  det  kolossale 

firkantede  Taarn  (Donjon),  der  var  en  heel  Borg  for  sig,  bereg- 
net ikke  alene  paa  at  kunne  yde  længere  Modstand,  men 
tillige  paa  at  være  Beboelsessted.  Den  sidste  Egenskab  ad- 
skilte Donjon'en  fra  den  romerske  Borg. 

Da  Donjon'en  fyldestgjorde  alle  Fordringer  til  en  befæstet 
Bolig,  var  det  intet  Under,  at  den  blev  Hovedtypen  for  Mid- 
delalderens Borge.  Dens  betydelige  Haide,  Murenes  kolossale 
Tykkelse,  den  smalle,  let  afspærrelige  Indgang,  som  sad  hmt 
oppe  paa  Muren  osv.,  Alt  dette  gjorde  denne  Fæstning  hen- 
sigtsmæssig og  let  at  forsvare  til  det  Yderste  med  en  Haand- 
fuld  Folk.  Men  ogsaa  som  Bolig  frembød  den  mange  For- 
dele. Der  var  Plads  til  fiere  Stokværk  indenfor  de  beskyt- 
tende Mure,  og  hvert  af  disse  havde  sin  særegne  Bestemmelse. 
Først  og  fremmest  var  der  den  store  Sal  eller  Hal,  hvor 
Lehnsmanden  modtog  sine  Gjæster,  og  hvor  Borgens  tjenst- 
gjørende  Mandskab  afgav  Meldinger.  Stundom  gjorde  For- 
•holdene  det  dog  nødvendigt,  at  dette  Kum  i  det  Mindste  i 
Sommertiden  anvendtes  til  almindeligt  Opholds-  og  Spise- 
værelse, ja  endog  til  Soveværelse,  og,  for  at  være  rigtig 
luftigt  og  høit,  indtog  det  derfor  ogsaa  to  Stokværk,  som  dog 
igjen  kunde  adskilles  ved  Bjælkelag  og  Gulv  i  Beleirings- 
tider,  naar  der  skulde  gives  Plads  til  større  Besætning  end 
den  almindelige.  Med  Undtagelse  af  den  fjerde  Etage,  der 
var  bestemt  til  Opholdssted  for  Borgherrens  Familie,  og  i 
hvilken  der  fandtes  forskjellige  Kum  —  Værelser  for  Qvin- 
derne  til  dagligt  Ophold,  Soveværelser,  maaskee  ogsaa  et 
Gjæsteværelse  —  bestod  hvert  Stokværk  kun  af  et  eneste 
stort  firkantet  Eum.  I  Kjælderen  fandtes  Forraadene  og 
Brønden,  der  i  mere  udviklede  Doujon'er  ved  en  muret  Schakt 
stod  i  Forbindelse  med  Bygningens  øverste  Etage,  saa  at 
Vandpumpningen  kunde  gaae  for  sig,  selv  om  Fjenden  skulde 
trænge  ind  i  underste  Etage.  Første  Etage  tjente  Mandskabet 
til  Opholdssted  under  sædvanlige  Omstændigheder,  og  i  denne 
vare  ogsaa  Sovestederne  anbragte  i  Nischer  umiddelbart  i 
Nærheden  af  Skydeskaarene.    Medens  Lyset  i  underste  Etage 

kun  kom  meget  sparsomt  ind  gjennem  smaae  Ridser  i  de 
tykke  Mure,  udvidedes  Vindusaabningerne  opefter,  hvor  Hen- 
synet til  Uigjennemtrængeligheden  ikke  var  det  overveiende, 
og  bagved  dem  fandtes  smuktprydede  Nischer  og  Bænke,  hvor 
Damerne  havde  deres  Opholdssted.  Tykke,  murede  Kaminrør 
løb  fra  nedenaf  op  langs  Donjon'ens  Sider  gjennem  alle  Stok- 
værk; i  de  mindre  Rum  fandtes  kun  eet  Ildsted,  i  de  store 
derimod  ofte  tvende. 

Efterhaanden  udvidedes  Donjon'en  imidlertid,  og  dens 
Bygningsmaade  blev  mere  sammensat,  alt  eftersom  det  ene 
eller  det  andet  af  dens  to  Hovedformaal  blev  det  overveiende. 
I  Frankrig  blev  Hovedsagen  den,  at  afgive  en  beqvem  Bolig 
for  Borgherren  og  hans  Familie,  og  lidt  efter  lidt  deelte  man 
de  store  enkelte  Rum  i  flere  mindre,  hvorved  man  ikke  alene  fik 
et  større  Antal  Værelser,  men  hvorved  det  ogsaa  blev  muligt 
for  de  Beleirede  at  gjøre  Erobringen  vanskeligere,  idet  man 
saagodtsom  Fod  for  Fod  kunde  forsvare  Adgangen,  saaledes 
at  den  indtrængende  Fjende  kun  besad  det  Rum,  i  hvilket 
han  netop  befandt  sig.  Tillige  bleve  Murene  udhulede  til 
hemmelige  Gange,  ad  hvilke  man  med  Lethed  fra  den  ene 
Etage  kunde  komme  op  eller  ned  til  den  anden  og,  naar  det 
var  hensigtsmæssigt,  falde  Fjenden  i  Ryggen  og  drive  ham 
ud  igjen.  Der  var  intet  bestemt  System  for  Anbringelsen  af 
disse  Løngange;  hver  Borg  havde  gjerne  sit,  hvis  væsentlige 
Betydning  navnlig  beroede  paa  Hemmeligholdelsen  af  det, 
da  Kundskaben  derom  i  Fjendens  Leir  naturligviis  kunde 
blive  ligesaa  fordærvelig  for  de  Beleirede,  som  den  ellers  var 
nyttig  for  dem.  Derfor  vidste  i  Reglen  kun  Borgherren  og 
hans  meest  betroede  og  paalidelige  Folk  Besked  med  disse 
Gange,  og  ingen  Gjæst  fik  Adgang  til  Donjon'en,  hvorimod 
der  indenfor  den  Ringmuur,  som  omsluttede  hele  Fæstnings- 
anlæget,  fandtes  mindre  Huse  til  forskjelligt  Brug  i  fredelige 
Tider,  og  i  hvilke  altsaa  ogsaa  Fremmede  kunde  optages. 

Skjøndt  man  i  England,  hvor  Normannernes  Indflydelse 
ligesom  i  Frankrig  var  oveiende  stor,  gav  Donjon'en  nogetnær 


534  Gjæsteri  og  Gjæstfrihed  i  Middelalderen. 

de  samme  Former,  som  i  Frankrig,  kun  at  Hensynet  til  For- 
svarsevnen  fyldestgjordes  ved  endnu  tykkere  Mure  og  ikke 
hvilede  paa  hiint  hemmelige  Løngangssystem,  gik  Udviklingen 
i  Tydskland  en  heel  anden  Vei.  Her  havde  intet  fremmed 
Folk  nedsat  sig  og  indført  nye  architektoniske  Principer,  og 
ligesaalidt  var  det  lykkedes  den  franske  Donjon  at  udbrede 
sig  paa  den  anden  Side  Ehinen.  Hvor  man  derfor  ikke  — 
saaledes  som  i  Sydtydskland  —  kunde  benytte  de  romerske 
Fæstningsværker  som  Forbilleder,  gik  Udviklingen  sin  egen 
Gang,  og  Fæstningerne  eller  Fæstningsværkerne  anlagdes  der- 
for altid  paa  Steder,  hvor  Forholdene  gjorde  dem  nødvendige, 
det  vil  sige  ved  fyrstelige  eller  lehnsherrelige  Gaarde,  og  Pa- 
ladser. Man  omgav  saadanne  med  Mure  og  Grave,  paa  de 
svageste  Steder  anbragte  man  Taarne;  men  det  er  en  Selv- 
følge, at  man  altid  valgte  Pladsen  for  saadanne  Anlæg  paa 
utilgjængelige  Steder,  hvor  Naturen  selv  hjalp  til  at  gjøre 
Stillingen  stærk,  og  derfor  træffer  man  intet  Sted  i  Verden 
saamange  « Klippereder »  eller  Ruiner  af  saadanne  som  paa 
de  Steder  i  Tydskland,  hvor  Eidderlivet  ret  blomstrede.  Navnlig 
findes  de  i  Hobetal  langs  Ehinens  Løb,  og  det  er  derfor  intet 
Under,  at  denne  Flod  fremfor  alle  andre  lige  indtil  vore  Dage 
har  beholdt  det  romantiske  Skjær,  som  omgav  den  i  Ridder- 
tidens skjønne  Dage.  Da  Pladsen  i  de  tydske  Borge  i  det 
Hele  vare  større  end  i  de  franske  Donjon'er,  kunde  der  ogsaa 
her  tænkes  noget  mere  paa  Rummelighed  og  Beqvemmelighed 
i  Beboelsesleilighederne,  men  den  store  Hal  eller  Sal  vedblev 
at  hævde  sin  Plads  som  almindeligt  Forsamlings-  og  Mod- 
tagelsesværelse, skjøndt  dens  Indretning  og  Beliggenhed  kunde 
være  meget  forskjellig.  Den  fattige  Riddersmand  havde  selv- 
følgelig ikke  Raad  til  at  bygge  sig  saadanne  store,  vidtløftige 
Borge,  som  dem,  i  hvilke  Fyrster  og  mægtige  Lehnsmænd 
holdt  et  glimrende  og  gjæstfrit  Hof;  Ridderborgen  indeholdt 
i  Almindelighed  saa  faa  Værelser  som  muligt,  ofte  kun  et 
eneste  stort  Rum,  der  var  baade  Daglig-  og  Spiseværelse; 
her  sov  Familien  og  stundom  Gjæsterne  med,  og  her  fandtes 

ofte  tillige  Kjøkkenet,  saa  at  Maden  tilberedtes  ved  den  samme 
Ild,  som  varmede  Kummet.  Saaledes  var  det  i  det  Mindste  i 
den  tidligere  Middelalder.  Senere  udvidedes  dog  ogsaa  Ridder- 
borgen, Udstyrelsen  blev  noget  rigere  baade  i  det  Udvendige 
og  Indvendige,  men  det  maa  dog  bemærkes,  at  de  velhavende 
Borgeres  Huse  i  denne  Retning  vare  langt  forud,  navnlig 
henimod  Middelalderens  Slutning,  da  Riddervæsenet  begyndte 
at  komme  i  Forfald  og  den  tiltagende  Handel  og  Industri 
hævede  Kjobstæderne  til  en  betydelig  Plads  i  Samfundet. 

Efter  at  vi  nu  saaledes  i  korte  Træk  have  skizzeret  den 
middelalderlige  Gjæstfriheds  Hjem,  som  vi  senere  under 
Fortællingens  Gang  ville  komme  til  at  betragte  paa  nærmere 
Hold  i  sine  enkelte  Dele,  ville  vi  gaae  over  til  at  fremstille 
selve  Gjæsteforholdet  og  da  begynde  med 

IH. 

Forberedelserne. 

Gjæsterne  i  Middelalderen  kom  budne  og  ubudne.  Nogle 
bleve  drevne  af  Trang  og  Nød  og  bade  kun  om  Herberge  for 
Natten  og  en  beskeden  Beværtning;  Andre  indfandt  sig  for 
at  hilse  paa  deres  Slægtninge,  Venner  eller  Vaabenfæller,  naar 
de  ikke  i  lang  Tid  havde  seet  dem;  en  Deel  kom  efter  Ind- 
bydelse til  en  eller  anden  Festlighed,  og  Nogle  endelig,  i  Sær- 
deleshed de  vandrende  Kunstnere,  Sangere,  Digtere,  Tasken- 
spillere, Linedandsere  og  Jongleurer  —  dengang  vare  de 
omtrent  lige  anseete  —  indfandt  sig  uindbudne  og  forlangte 
Gjæstfrihed. 

Naar  en  fornem  eller  velhavende  Herre  vilde  see  fjerne 
Slægtninge  og  Venner  hos  sig,  eller  naar  han  vilde  foran- 
stalte en  storartet  Fest,  bød  Skik  og  Brug,  at  han  sendte 
sine  Bud  rundt  om  i  Landet.  Budets  Værdighed  og  Anseelse 
rettede  sig  efter  Gjæstens;  Borgherrerne  brugte  deres  første 
Mænd,  Fyrsterne  endogsaa  Grever  som  Budbringere,  og  disse 
vare  derfor  altid  sikkre  paa  en  god  Modtagelse,   ja  behand- 

ledes  stundom  selv  som  kjære  Gjæster.  Da  Budskabet  var 
givet  dem  mundtligt,  overbragte  de  det  ogsaa  mundtligt,  enten 
staaende  eller  siddende,  alt  efter  Modtagerens  forekommende 
Høflighed,  vel  ogsaa  efter  Standsforskjelligheden  mellem  Budet 
og  den,  som  modtog  Budskabet.  En  høflig  Vært  reiste  sig 
fra  sit  Sæde  og  gik  Budet  imøde,  og  Damerne  indbøde  ofte 
den  gode  Budbringer  til  at  tage  Plads  ved  Siden  af  dem ; 
men  den,  som  vilde  gaae  for  at  have  god  Opdragelse,  frem- 
førte staaende  sit  Budskab  og  satte  sig  først  derefter  ned  for 
at  passiare  om  andre  Ting.  Eige  Gaver  lønnede  Budets 
Iver  og  høviske  Adfærd;  de  Fornemmere  af  dem  fik  Guld- 
armringe af  betydelig  Værdi  og  i  forskjelligt  Antal  —  fire  og 
tyve  blev  een  Gang  givet  —  de  Eingere  andre  Gaver,  men 
selv  den  simple  Herold  eller  Eiddersvend  blev  aldrig  sendt 
tomhændet  bort. 

Efter  at  Indbydelsen  var  udgaaet  —  lader  os  antage,  at 
den  gjaldt  en  stor  Fest  eller  et  længere  Ophold  —  var  det 
baade  Gjæst  og  Vært  magtpaaliggende  at  have  Alt  i  den  meest 
glimrende  Stand  til  Høitidsdagen,  navnlig  maatte  da  Gjæsten 
sørge  for,  at  han  selv  og  hans  Følge  mødte  i  det  prægtigst 
mulige  Optog.  Qvinderne  maatte  sye  nye  Klæder,  lægge  skjønne 
Border  omkring  og  brodere  dem  med  Perler  og  Ædelstene, 
Vaaben  og  Eustninger  bleve  pudsede,  Skjoldfarverne  opfriskede 
og  Hestenes  Skabrak  og  Seletøi  sat  i  smuk  Stand;  men  her- 
med var  ogsaa  Arbeidet  fra  Gjæstens  Side  saa  temmelig  be- 
sørget. Værten  slap  ikke  slet  saa  nemt.  For  det  Første 
maatte  han  ligesom  Gjæsten  have  smukke  Klæder  til  alle 
sine  Folk  fra  Overst  til  Nederst  efter  Eang  og  Dygtig- 
hed —  for  dette  sørgede  ligesom  ovenfor  Fruentimmerne  — 
men  dernæst  maatte  han  skaffe  Plads  til  alle  Gjæsterne, 
hvilket  ofte  kunde  være  vanskeligt  nok,  eftersom  de  stundom 
kom  i  Hundrede-  eller  Tusindviis,  og  derpaa  vare  Localite- 
terne  jo  ikke  indrettede.  Men  med  lidt  god  Villie  fra  Gjæ- 
sternes  Side  gik  det  —  man  var  vel  heller  ikke  dengang  saa 
nøieregnende  med  Natteleiet  —  og  ovenpaa  en  fornøielig  Dag 

SOV  man  ypperligt  Side  om  Side  i  de  store  Sale  med  en  Ma- 
drats under  sig  og  et  Tæppe  over  sig.  Adskillige  af  vore 
Læsere  have  formodentlig  leilighedsviis  havt  Anledning  til  at 
studere  denne  skjønne  middelalderlige  Skik  i  Praxis  paa  en 
eller  anden  gjæstfri  Herre-  eller  Præstegaard.  Dog  var  en 
saadan  Opredning  i  Hovedbygningens  Haller  ikke  altid  til- 
strækkelig, og  man  maatte  da  tage  sin  Tilflugt  til  improvi- 
serede Huse,  som  man  byggede  indenfor  Borgens  Enemærker, 
eller  man  opslog  Telte  i  det  Grønne.  Saadanne  Telte  vare 
forøvrigt  altid  nødvendige  ved  de  mange  Fornøielser  i  det  Frie, 
som  Middelalderen  havde  forud  for  vor  Tid,  og  de  manglede 
aldrig  ved  større  Sammenkomster. 

Der  er  endnu  bevaret  os  et  historisk  Vidnesbyrd  om  en 
saadan  Festlighed.  Don  tydske  Keiser  Frederik  I,  Kødskjæg, 
foranstaltede  i  Pintsen  1184  en  storartet  Fest  ved  Mainz,  til 
hvilken  han  havde  indbudt  Prælater  og  Fyrster,  Grever  og 
Adelsmænd  fra  hele  Europa.  Der  ankom  fyrretyve  Tusinde  Rid- 
dersmænd alene,  og  Antallet  af  Tilskuere,  som  strømmede  til 
fra  alle  Kanter,  var  umaadeligt.  Keiseren  beværtede  Alle. 
Men  indenfor  Mainz's  Mure  kunde  denne  talløse  Mængde  ikke 
rummes.  Da  blev  der  for  Keiseren  bygget  et  Lystslot  paa 
Sletten  ved  Rhinen;  ved  Siden  af  reiste  sig  Boliger  for  Fyr- 
ster, Prælater  og  Grever  —  lette  men  rigt  smykkede  Byg- 
ninger —  brogede  Telte  bleve  reiste  for  Folket,  og  saaledes  stod 
i  faa  Dage  en  ny,  munter,  levende  By  fremtryllet  ved  den 
skjønne  Rhin.  Ved  alle  større  Fester  brugte  man  en  lignende 
Fremgangsmaade ,  kun  i  en  mindre  Maalestok,  alt  eftersom 
Forholdene  udkrævede. 

Var  der  nu  sørget  for  Plads  og  Klæder  til  Personalet, 
maatte  Borg  og  Gaard  sættes  i  smuk  Stand  og  pyntes  paa 
det  Bedste.  Var  en  Konge  eller  Fyrste  indbudt  til  at  besøge 
en  By,  bleve  Portene,  gjennem  hvilke  han  holdt  sit  Indtog, 
saavelsom  Gader  og  Huse  prægtigt  smykkede.  Borgerne  op- 
stillede sig  i  deres  bedste  Dragter  for  at  tage  mod  Lands- 
herren; i  Vinduerne  sade  de  skjønne  Damer,  og  paa  Tagene 

havde  den  nysgjerrige  Mængde  taget  Plads.  Gaderne  vare 
smukt  feiede  og  bestrøede  med  Blomster  og  frisk  Græs,  eller, 
endnu  bedre,  belagte  med  fine  Tæpper,  paa  hvilke  den  heie 
Gjæsts  Fod  skulde  træde,  og  Husene  iførte  sig  en  lignende 
broget  Dragt.  Skjøndt  dette  nærmest  vedkommer  den  poli- 
tiske Gjæstfrihed,  gjordes  der  dog  i  de  fleste  andre  Tilfælde 
noget  Lignende.  Tæpperne  spillede  i  det  Hele  en  stor  Rolle  i 
Middelalderen,  navnlig  i  Husenes  Indre;  uden  saadanne  vilde 
Borgen  have  været  kold,  øde  og  uhyggelig,  og  derfor  sørgede 
man  bestandig,  saavel  under  almindelige  Omstændigheder, 
som  navnlig  ved  høitidelige  Leiligheder  for  at  have  et  saa  stort 
Antal  som  muligt  i  Behold.  Feiningen  og  Rensningen  af 
baade  indre  og  ydre  Localiteter  var  dog  den  første  Pligt,  naar 
man  ventede  en  kjær  og  anseet  Gjæst,  og  derefter  fulgte 
Udsmykningen.  I  det  Indre  af  Boligen  var  der  da  navnlig 
Meget  at  tage  Vare  paa.  Gulv-  og  Væggetæpper  bleve  om- 
hyggeligt rensede  eller  fornyede.  I  Stueetagen  og  i  de  Rum, 
der  hvilede  paa  Hvælvinger,  altsaa  navnlig  Festsalen  eller 
Hallen,  bedækkede  man  Gulvene  med  glatte  Stene,  Fhser 
eller  Leerplader,  der  vare  lagte  i  geometriske  Figurer.  I  de 
ældste  Tider,  da  den  eenetages  Bygning  endnu  var  fremher- 
skende, var  Stenen  det  sædvanlige  Gulvmateriale,  men  da 
man  begyndte  at  bygge  i  Veiret,  skilte  man  den  ene  Etage 
fra  den  anden  ved  Bræddelag  og  Bjælker,  saaledes  i  Don- 
jon'en.  Betænker  man  nu,  at  disse  Bygninger  vare  meget 
høie  og  havde  en  høi  Beliggenhed,  der  tillod  Blæsten  fra  alle 
Verdenshjørner  at  falde  an  imod  dem,  fremdeles,  at  Vinduerne 
vare  utætte  og  kun  bestode  af  olieret  Papiir,  Hornplader  eller 
gjennemsigtig  Hud,  men  yderst  sjelden  af  Glas  —  stundom 
vare  de  vel  til  at  lukke  med  Skodder  eller  Klapper,  men  saa 
sad  Alle  i  Mørke  —  saa  kan  man  nok  forstaae,  at  der  om 
Vinteren  ikke  kunde  være  megen  Varme  i  en  saadan  Bohg, 
tilmed  da  Kaminvarmen  under  stærk  Kulde  er  hoist  util- 
strækkelig, og  man  maatte  derfor  bedække  Gulve  og  Vægge 
med  Tæpper,    Straa   og   tørret    Siv.     Af  samme  Grund  vare 

Skamler  i  megen  Brug  dengang,  og  man  finder  næppe  en 
Stol,  et  Bord  eller  en  Bænk  fra  den  Tid,  uden  at  Fodskam- 
len følger  med.  Den  Skik,  at  anbringe  Fodbrædter  imellem 
Bordbenene,  skriver  sig  ligeledes  fra  hiin  Tid  og  har  holdt 
sig  lige  til  vore  Dage,  navnlig  paa  Landet,  hvor  man  har 
Leergulve. 

I  det  Hele  var  Anvendelsen  af  Græs  og  Blomster  meget 
fremherskende  i  Middelalderens  huslige  økonomi.  Brugte  man 
det  om  Vinteren  i  tørret  Tilstand  til  Varme,  saa  anvendtes 
det  om  Sommeren  i  grøn  Tilstand  til  Forfriskning  og  Kjøling, 
Baade  i  de  lavtliggende  Borge  og  i  de  sammenbyggede  Byer, 
hvor  den  hede  Luft  ikke  let  kunde  komme  bort  for  de  store 
langtfremspringende  Tage,  anvendtes  Grønt,  Siv,  Græs,  Blom- 
ster, fugtigt  Løv  osv.  i  stor  Mængde ;  Kaminerne  bleve 
tilstoppede  med  saadanne  Sager,  og  paa  Væggene  hængte 
man  friske  grønne  Grene.  Det  følger  af  sig  selv,  at 
denne  Blomsterbeklædning  maatte  fornyes,  naar  en  Gjæst 
ventedes;  kom  han  uventet,  skete  dette  i  ethvert  Tilfælde  i 
Spise-  og  Soveværelset.  Selv  Værtshuusholderne  anvendte 
Grønt  for  at  gjøre  Luften  i  Drikkestuerne  behagelig.  Et 
talende  Beviis  for  Blomsternes  udbredte  Anvendelse  i  Mid- 
delalderen findes  i  Hans  Sachs's  Digt:  «Evas  ulige  Børn», 
hvor  vore  første  Forældre,  efter  at  være  udjagne  af  Paradiset, 
i  deres  Glæde  over  af  en  Engel  at  erfare,  at  Vorherre  vil 
besøge  dem,  feie  hele  Huset  og  smykke  det  med  Græs  og 
Blomster.  Hvormeget  af  denne  Skik,  der  har  holdt  sig  til 
vore  Dage,  vide  vi  Alle.  Brugen  af  det  Grønne  udelukkede 
dog  ingenlunde  Tæpperne,  men  disse  anbragtes  enten  oven- 
paa  eller  underneden  dette,  hvorved  en  større  Lunhed  om 
Vinteren  og  Kjølighed  om  Sommeren  kunde  tilveiebringes. 

Tæpper  vare  forøvrigt  en  kostbar  Luxus,  da  de  som 
oftest  maatte  kjøbes  i  fremmede  Lande,  navnlig  Nederlandene, 
men  de  vare  ligefrem  nødvendige  og  bleve  ogsaa  benyttede 
efter  en  stor  Maalestok.  Om  deres  Godhed  kan  man  endnu 
gjøre  sig  et  Begreb  ved  at  betragte  de  Levninger,    som  ere 

bevarede  til  Nutiden.  Med  Undtagelse  af  selve  Gulvet  var 
et  veludstyret  Værelse  saagodtsom  overalt  bedækket  med  dem. 
De  hang  som  Tapeter  paa  Væggene,  bedækkede  Sæder,  Bænke, 
Borde  og  tjente  som  Rygstød,  hvor  saadanne  vare  nødvendige. 
Stundom  vare  de  ophængte  paa  Stænger  og  kunde  bevæges 
ved  Ringe;  under  denne  Form  brugtes  de  som  Portierer, 
Gardiner  og  Skillevægge  mellem  mindre  Afdelinger  i  Værel- 
serne, og  de  brogede  og  forskjelligartede  Mønstre,  der  vare 
indvævede  i  dem,  gave  hele  Værelset  et  livligt  Udseende. 
Med  jo  flere  Tæpper  man  kunde  pryde  Boligen  ved  Gjæstens 
Ankomst,  desto  bedre;  ogsaa  lagde  man  Puder  og  udstoppede 
Hynder  paa  Sæderne;  thi  at  hvile  blødt  og  godt  forsmaaede 
de  stærke  Riddere  ligesaalidt  som  de  skjønne  Damer.  Var 
det  i  den  kolde  Aarstid,  blev  et  stort  Baal  af  tørt  Træ,  som 
ikke  røg,  antændt  i  Kaminen,  nye  Lys  og  Kjerter  bleve  satte 
i  Lysekroner  og  Lampetter,  og  stundom  brugte  man  tillige 
at  parfumere  Værelserne,  Tæpperne  og  endogsaa  Gjæstens 
Seng  med  Røgelse. 

IV. 

Ankomst  og  Modtagelse. 

Var  Gjæsten  ikke  meldt  i  Forveien,  fandt  han  naturligviis 
Dør  og  Port  tillukket;  den  krigerske  Tilstand,  i  hvilken  man 
som  oftest  levede,  førte  denne  Forsigtighedsregel  med  sig  i 
det  Mindste  paa  mange  Steder ;  dog  var  det  ikke  overalt  Til- , 
fældet.  I  det  skandinaviske  Norden  holdt  man  i  Ordets 
egentlige  Forstand  «aabent  Huus»,  thi  hele  Dagen  igjennem 
stod  Gaard-  og  Huusdøren  aaben.  Den  Fremmede  skred  over 
Gaarden  hen  til  Huusdøren,  men  ikke  længere,  og  her  ven- 
tede han  en  nærmere  Indbydelse.  Værten  skulde  i  egen  Per- 
son bringe  ham  denne  og  gaae  ham  imøde,  medens  Tjeneren, 
der  i  Herrens  Navn  indbød  den  Fremmede,  vistes  tilbage. 
Derfor  gik  Fyrsten  saavelsom  Bonden  Gjæsten  imøde,  dog,  af 
Frygt  for  mulig  Blodhævn,  ikke  ubevæbnet ;  derimod  forlangte 

man  af  den  Fremmede,  at  han  skulde  stille  sine  Vaaben  fra 
sig  udenfor  D^ren.  Denne  Skik  faldt  imidlertid  bort  af  sig 
selv,  da  dens  Aarsag,  Blodhævnen,  ikke  mere  brugtes. 

Fandt  den  Fremmede  Døren  lukket,  gjorde  han  Larm. 
Huse,  Paladser  og  Borge  havde,  naar  de  ikke  vare  omgivne 
af  Grave,  gjerne  paa  Dmen  en  Ring  eller  en  Hammer,  med 
hvilken  man  bankede.  Fandtes  ingen  saadan,  bankede  man 
som  man  bedst  kunde,  og  var  Bygningen  omgiven  med  Grave, 
raaatte  den  Fremmede  raabe,  indtil  Dørvogteren  harte  hans 
Stemme;  Broen  blev  da  nedladt,  og  Gjæsten  red  uden  videre 
ind  i  Gaarden,  naar  ikke  særegne  Omstændigheder  fordrede 
overordentlige  Forholdsregler.  I  ethvert  større  Huus  fandtes 
gjerne  en  Portner,  der  lukkede  op,  viste  den  Fremmede  tilrette 
og  sørgede  for  hans  Hest,  indtil  han  kunde  faae  bedre  Be- 
tjening; dog  gjaldt  det  som  Tegn  paa  en  særUg  Gjæstfrihed, 
naar  Portvagten  var  fjernet;  saaledes  navnlig  i  Wales. 

Nogen  egentlig  Melding  behøvedes  i  Reglen  ikke.  Den 
Fremmedes  Raaben  eller  Banken,  Broens  Nedfiring  og  Portens 
Aabning  vare  som  oftest  tilstrækkelige  til  at  gjøre  Borgens 
Beboere  opmærksomme  paa,  at  der  kom  Nogen ;  Tjenerskabet 
ilede  da  til,  og  det  er  rimeligt,  at  Damerne,  der  fra  deres 
ovenomtalte  Udkig  ved  Vinduerne  med  Begjærlighed  speidede 
efter  noget  Nyt,  ogsaa  have  vidst  Besked  med  Ankomsten  — 
maaskee  førend  nogen  Anden  —  det  ensformige  Liv  førte 
Saadant  med  sig.  Kong  Artus's  Dronning  Ginevra  holder 
det  ikke  for  under  sin  Værdighed  fra  sit  Vindue  at  speide 
efter  Gjæster,  medens  derimod  andre  høitstaaende  Damer, 
der  i  en  fortrinlig  Grad  antoges  at  være  i  Besiddelse  af  den 
fineste  Levemaade,  ikke  alene  ikke  selv  gik  til  Vinduerne,  men 
endog  forbøde  deres  Terner  det. 

Naar  den  Fremmede  var  kommen  ind  i  Gaarden,  red  han 
hge  hen  til  Husets  Trappe  og  steg  af  Hesten  ved  den  dertil 
bestemte  Steen.  Var  der  Knapper  eller  Smaajunkere  tilstede, 
toge  disse  Tøilen,  holdt  Stigbøilerne  og  førte  Hesten  bort; 
men  fandtes  der  Ingen,  bandt  den  Reisende  selv  Hesten  ved 

en  Ringbolt  i  Muren.  Stundom  var  Husets  Bygning  saaledes,  at 
den  Fremmede  kunde  ride  lige  ind  i  Hallen  og  frem  for 
Husets  Herre,  selv  naar  denne  sad  ved  Taffelet.  For  Husets 
Damer  stededes  den  lieisende  ikke  strax,  dersom  de  ikke  vare 
nærværende  i  Hallen,  naar  han  kom;  havde  han  et  særegent 
Hverv  til  en  af  dem,  maatte  han  lade  sig  melde.  Efter- 
haanden  fordredes  dette  dog  ikke  saa  strengt,  men  navnlig 
i  den  tidligste  Tid  turde  denne  Høflighed  ikke  undlades. 

Var  den  Fremmede  ubekjendt,  maatte  han,  saasnart  han 
var  traadt  hen  for  Husets  Herre  eller  Herskerinde,  fremsige 
sit  Navn,  sin  Stand  og  sit  Ærinde.  I  Norden  spurgte  Værten 
strax  den  Indtrædende  om  hans  Navn,  Familie  og  om,  hvor 
han  havde  været  sidste  Nat;  men  i  Tydskland  og  Frankrig 
kunde  der  gaae  flere  Dage  hen  inden  et  saadant  Spørgsmaal 
blev  gjort.  At  der  paa  denne  Maade  ofte  kunde  komme 
noget  Gaadefuldt  og  Eomantisk  ind  i  Gjæsteforholdet,  er  en 
Selvfølge,  men  Nordboens  ligefremme  Spørgsmaal  var  dog 
det  Sikkerste  i  en  Tid,  da  Mangen  En  let  kunde  komme 
til  at  huse  sin  bittreste  Fjende  og  derfor  altid  maatte  være 
paa  sin  Post. 

Var  Gjæsten  indbudt  eller  forud  anmeldt,  lod  man  ham 
ikke  saaledes  komme  alene  og  uden  videre  Modtagelse  til 
Borgen,  navnlig  naar  han  var  af  høiere  Stand,  men  Værten, 
ja  selv  Værtinden  red  ham  ofte  imøde  et  langt  Stykke  Vel, 
og  kom  de  ikke  selv,  sendte  de  gjerne  Stedfortrædere.  Un- 
dertiden stode  Begge  udenfor  Borgporten  og  toge  imod  den 
Kommende,  men  havde  de  taget  imod  ham  langt  borte,  blev 
der  ofte  paa  Mødestedet  reist  Telte,  hvor  der  indtoges  For- 
friskninger, og  hvor  man  til  en  Indledning  paa  Festlighederne 
allerede  opforte  alleslags  Ridderspil  og  Lege  —  dog  var  dette 
naturligviis  kun  Tilfældet,  hvor  Gjæsten  var  af  høi  Rang  og 
var  værdig  til  fortrinlig  Ære.  Derpaa  førtes  Gjæsten  til 
Borgen,  og  ved  Værtens  eller  Værtindens  Haand  steg  han 
op  ad  Trappen  og  ind  i  Salen,  hvorefter  man  gav  ham  Lei- 
lighed  til  at  skille    sig   af   med  Reiseklæderne  og  gjøre  lidt 

Toilette  for  at  vise  sig  for  Damerne  i  en  dadelfri  Skikkelse. 
Var  det  Vinter,  forte  man  strax  den  Reisende  hen  til  Kamin- 
ilden og  lod  ham  tage  Plads  paa  Bænken  foran  denne,  eller 
man  lod  ham  lægge  sig  ovenpaa  den  uhyre  Ovn,  der  paa 
saadanne  Steder,  hvor  de  finere  Sæder  endnu  ikke  vare  trængte 
igjennem,  erstattede  Kaminen. 

Det  varme  Bad  var  en  saa  almindelig  Fornødenhed,  at 
ikke  blot  rige  Folk,  men  endogsaa  de  Ubemidlede  forfriskede 
sig  derved,  og  i  ethvert  nogenlunde  anseeligt  Huus  fandtes 
der  en  Badstue.  Havde  man  ingen  saadan,  besøgte  man  i 
det  Mindste  een  Gang  om  Ugen  de  offentlige  Badstuer  og 
lod  sig  bade,  gnide,  barbere  osv.  Det  er  let  at  forstaae, 
at  den  trætte  og  tilstovede  Eeisende  i  endnu  høiere  Grad 
maatte  trænge  til  denne  Behagelighed,  og  den  blev  ogsaa 
strax  budt  ham,  idet  man  stillede  et  Badekar  ind  i  det 
for  ham  bestemte  Værelse  og  lod  ham  faae  den  nødvendige 
Opvartning,  der  deels  udførtes  af  Mænd,  deels  ogsaa  —  lige- 
som paa  de  offentlige  Badstuer  —  af  Qvinder.  Sangene  fra 
hiin  Tid  indeholde  mange  Beskrivelser  af  slige  Badescener, 
hvor  den  trætte  Ridder  bliver  badet  af  skjønne  rigt  klædte 
Damer,  og  der  findes  endnu  et  Billede  fra  den  Tid,  paa  hvil- 
ket man  seer  Minnesangeren  Jacob  von  V^arte  i  et  blomster- 
bestrøet  Badekar,  betjent  af  fire  Qvinder.  Efter  Badet  iførtes 
Gjæsten  en  ny  Dragt,  der  som  oftest  var  en  Gave  fra  Værten, 
en  nødvendig  Gavmildhed,  efter  som  den  Reisendes  Klæder  paa 
Reisen  let  bleve  gnavede  itu  eller  tilsmudsede  med  Rust  eller 
Støv,  og  han  sjelden  havde  Leilighed  til  at  føre  synderlig 
Bagage  med  sig.  Havde  Herren  i  Huset  ingen  Klæder  at 
undvære,  hjalp  man  sig  endda,  og  den  Fremmede  fik  midler- 
tidig en  af  Damernes  Kjortler  at  laane,  hvilket  nok  kunde 
lade  sig  gjøre,  da  Snittet  var  saagodtsom  eens  med  Mands- 
dragtens. I  de  nordlige  Lande,  hvor  Klimatets  Haardhed  ofte 
medførte,  at  Klæderne  bleve  gjennemblødte  af  Regn  og  Snee 
eller  stivnedes  af  Frosten,  fik  den  Reisende  i  Almindelighed 
Værtens   eller   en   anden  af  Familens  Tøi  at  laane,  medens 

hans  eget  tørredes  ved  Ovnen  —  en  Skik,  som  endnu  har 
holdt  sig  mange  Steder  paa  Landet  og  som  St.  St.  Bhcher 
omtaler  i  « Himmelbjerget«  —  men  saadanne^  Klæder  maatte 
altid  leveres  tilbage  ved  Afreisen,  hvorimod  de  i  Vesterlan- 
dene  som  oftest  vare  at  betragte  som  Foræringer.  Derfor 
vakte  det  heller  intet  Anstad,  om  de  allerede  i  Forveien  havde 
været  brugte.  Naar  nu  Alt  dette  var  i  Orden,  førte  Værten 
sin  Gjæst  til  Damerne  og  Maaltidet,  men  forinden  vi  omtale 
dette,  skulle  vi  med  et  Par  Ord  skildre  Damernes  Forhold 
ved  Modtagelsen  af  høie  og  hædrede  Gjæster. 

I  den  ældste  Tid  red  Husets  Frue  kun  Gjæsterne  imade, 
naar  der  blandt  disse  fandtes  Damer,  og  hun  var  da  som 
oftest  ledsaget  af  et  stort  Antal  ædle  Fruer  og  Jomfruer,  alle 
iførte  skjønne  Klæder.  Naar  de  to  Tog  nærmede  sig  hinanden, 
stege  Damerne  ved  Herrernes  Hjælp  af  Hestene  og  omfavnede 
og  kyssede  hinanden,  hvorefter  man  i  Forening  red  tilbage 
til  Borgen,  naar  iøvrigt  ingen  Høitideligheder  fandt  Sted. 
Senere  i  Tiden  red  Damerne  dog  ogsaa  Herrer  imøde,  naar  disse 
skulde  hædres  paa  en  overordentlig  Maade,  og  Kysset  kunde 
ogsaa  her  anvendes,  naar  Damen  meente  at  være  den  Frem- 
mede særlig  takskyldig.  Saaledes  fortælles  der  om  Grevinden  af 
Montfort  (1342),  at  hun,  efter  i  lang  Tid  at  være  bleven  be- 
leiret  af  Franskmændene  og  endelig  befriet  af  den  engelske 
Feltherre  Gautier  af  Mauny,  ude  af  sig  selv  af  Glæde  ilede 
ud  af  Fæstningen  og  kyssede  Herr  Gautier  og  hans  Kamp- 
fæller den  Ene  efter  den  Anden  to  eller  tre  Gange  <'Som  en 
vakker  Dame«.  Forøvrigt  blev  Kysset  i  Tidens  Løb  mere 
og  mere  anvendt  som  Løn  for  en  eller  anden  tapper  Gjer- 
ning,  og  Kidderen  kunde  hgefrem  fordre  det  —  naturUgviis 
under  saadanne  Indskrænkninger,  som  Etiquetten  bod,  men 
det  tabte  derved  for  en  stor  Deel  sin  Betydning,  og  An- 
vendelsen af  det  blev  tilsidst  en  reen  Formsag.  Saaledes 
fortælles  der  af  Leo  af  Kosmital  i  hans  «Keise  i  England",  at 
Huusfruen  strax  ved  Gjæstens  Ankomst  med  alle  sine  Qvin- 
der  mødte  frem  til  Kysning,  men  betragtede  det  Hele  saa  lige- 

gyldigt,  som  om  man  kun  havde  rakt  hende  Haanden,  og 
hendes  Damer  vare  ikke  mere  begeistrede  end  hun  ved  at 
blive  kyssede,  den  Ene  efter  den  Anden.  Da  denne  Frem- 
gangsmaade  imidlertid  blev  noget  vidtløftig  og  generende, 
naar  den  Fremmede  kom  med  stort  Følge,  bleve  kun  Enkelte 
af  dette  stedede  til  Kys ;  de  Andre  maatte  nøies  med  flaand- 
tryk.  Istedetfor  Kysset  rakte  Værtinden  stundom  Gjæsten  et 
Velkomstbæger,  som  hun  først  havde  kredentset.  Var  Gjæsten 
ventet,  bragtes  Bægeret  ham  i  Døren;  kom  han  uventet,  blev 
det  rakt  ham,  saasnart  han  var  traadt  ind  i  Huset.  Modtog 
man  Gjæsten  i  det  Grønne,  blev  et  Bæger  Viin  ogsaa  rakt 
ham;  men  da  var  det  Knapper  eller  Junkere,  som  udførte 
denne  Ceremoni. 

Som  vi  ovenfor  omtalte,  var  det  Keglen,  at  Gjæsten  først 
efter  at  have  endt  sit  Toilette  blev  fremstillet  for  Husets 
Damer,  hos  hvem  han  da  maatte  meldes;  men  herfra  gaves  der 
naturligviis  en  Undtagelse  paa  de  smaae  Ridderborge,  hvor 
Damerne  ikke  havde  særskilte  Værelser,  saaledes  som  paa  den 
høiere  Adels  og  Fyrsternes  Gaarde,  hvor  i  det  Mindste  Hus- 
fruen havde  sit  eget  Gemak.  Dette  laa  enten  øverst  oppe 
i  Donjon'en  eller  dannede  en  særegen  lille  Bygning,  som  i 
det  Mindste  i  Frankrig  var  forbunden  med  Donjon'en,  Hus- 
herrens Bolig,  ved  en  svævende  Bro.  Af  Datidens  poetiske 
Frembringelser  fremgaae  disse  forskjeUige  Omstændigheder 
tilstrækkelig  tydeligt.  Dog  gjorde  det  nogen  Forskjel  i  Mod- 
tagelsen, naar  enten  Borgherren  var  fraværende,  eller  naar 
Borgfruen  var  Enke  eller  ugift  Arving.  I  de  to  sidste  Til- 
fælde var  der  naturligviis  en  viid  Mark  aaben  for  alleslags 
Elskovseventyr,  og  de  lykkelige  Troubadourers  mere  eller  mindre 
aabenhjertige  Fortællinger  om  saadanne  lade  ingen  Tvivl  til- 
bage om,  at  Forholdet  mellem  Huusfruen  og  den  elskede 
Gjæst  stundom  endogsaa  har  været  meget  intimt. 

Naar  de  officielle  Høfligheder  vare  blevne  udvexlede,  fik 
den  Fremmede,  naar  Huusfruen  ønskede  en  fortroligere  Sam- 
tale med  ham,  Adgang  til  hendes  Boudoir.    Dette  var  vistnok 

det  bedst  udstyrede  og  hyggeligste  Værelse  i  Huset.  Deels 
vare  Vinduerne,  som  i  den  øvrige  Bygning  tættedes  med 
Skodder,  her  tættede  med  Glas  —  simpelt  nok,  men  dog  al- 
tid en  kostbar  Luxus  —  deels  vare  Vægge  og  Gulv  bedæk- 
kede med  kostelige  Tæpper,  som  tillige  dannede  Portierer  og 
forhindrede  Lufttræk.  Hovedmeublet  i  Boudoiret  bestod  af  en 
mægtig  Himmelseng,  hvis  Omhæng  kunde  trækkes  saaledes  for, 
at  det  skjulte  Leiet  aldeles,  men  som  i  Almindelighed  var  optruk- 
ket, og  af  en  med  Hynder  og  Tæpper  belagt  Bænk,  som  havde 
Plads  ved  Sengens  Fodende  og  paa  hvilken  den  Fremmede  blev 
indbudt  til  at  tage  Sæde.  Sengen  selv  var  temmelig  lav, 
Sengklæderne  bestode  af  Madratser,  Tæpper  og  Hovedpuder; 
den  benyttedes  ligesaa  meget  til  Sæde  som  til  Leie  og  til- 
fredsstillede saaledes  baade  Fordringerne  til  en  Sopha  og  til 
en  Seng.  Sædvanlig  stod  den  i  Midten  af  Værelset  med 
Hovedenden  op  mod  Væggen,  men  senere  fandt  man  paa  at 
stille  den  hen  i  et  Hjørne,  dog  saaledes,  at  der  blev  en  Gang 
mellem  Væggen  og  Sengens  indvendige  Side.  Denne  Gang 
(ruelle)  kunde  afspærres  med  et  Tæppe,  og  i  dens  ene  Ende, 
ved  Siden  af  Sengens  Hovedgjærde  stod  en  magelig  Stol  med 
Eygstød  og  Arme.  Undertiden  opstilledes  tvende  Senge  i 
Sovekammeret;  de  vare  da  adskilte  ved  en  smal  Gang  og 
Forhæng.  Endvidere  havde  Boudoiret  sin  Kamin  med  til- 
hørende Bænk,  der  var  en  yndet  Conversationsplads,  et  Bord, 
Skabe  eller  Kister  og  en  høi  Opsats  eller  Reol,  paa  hvilken 
Brugs-  eller  Luxusgjenstande  vare  opstillede.  Som  Belys- 
ningsmiddel  brugte  man  Voxkjerter,  der  vare  anbragte  i  store 
Candelabrer  eller  smagfulde  Lampetter  paa  Væggene.  En 
behagelig  Blomsterduft  mødte  den  Fremmede,  naar  han  traadte 
ind  i  dette  Allerhelligste,  og  Silke,  Fløil,  Brokade  og  Atlask 
med  skjønne  Mønstre  straalede  ham  imøde  fra  Meubler  og 
Vægge. 

Naar  Gjæsten  var  indladt  i  Bordoiret,  fandt  han  sæd- 
vanligviis  Damen  siddende  paa  Sengen,  fra  hvilken  hun  enten 
reiste  sig  og  hilste  den  Indtrædende  med  et  Kys,  eller  ogsaa 

bød  hun  ham  til  Sæde  ved  sin  Side.  Derpaa  talte  man,  naar 
Gjæsten  var  en  Bekjendt,  lidt  sammen  i  Fortrolighed,  et  lille 
Maaltid  blev  fremsat  af  en  Pige,  og,  naar  det  var  ved  Aftens- 
tid, tog  man  et  Glas  til  at  sove  paa.  Efter  at  den  omtalte 
"ruelleo  var  bleven  Mode,  kunde  Husfruen,  uden  at  gjøre 
sig  skyldig  i  Brud  paa  Anstanden,  Morgen  og  Aften  modtage 
intime  Venner  og  Husets  Personale,  medens  hun  laa  i  Sen- 
gen —  den  Besøgende  satte  sig  da  paa  den  Stol,  som  stod 
ved  Siden  af  Hovedgjærdet.  Dog  hører  denne  Skik  egentlig 
ikke  mere  til  den  rette  høviske  Riddertid,  men  indførtes  først 
i  det  fjortende  og  femtende  Aarhundrede,  da  man  ved  yder- 
lig stiv  Etiquette  søgte  at  dække  Manglen  paa  sand  Blu- 
færdighed. 

Paa  de  fattige  Ridderes  Borge  gik  det  ikke  slet  saa  flint 
til.  Der  fandtes  kun  et  eneste  stort  Værelse,  som  tjente 
baade  til  at  spise,  sove,  conversere  og  opholde  sig  i.  Selv 
om  man  kunde  benytte  en  Vinduesfordybning  som  Toiletvæ- 
relse, er  det  dog  rimeligt,  at  baade  Husherren  og  navnhg 
Damerne  maatte  vænne  sig  til  at  see  Adskilligt  uden  at  rødme. 
Snerperi  kjendte  man  dengang  ikke  noget  til;  Forholdene 
medførte,  at  man  opførte  sig  temmelig  ugeneert,  og  de  Scener 
som  derved  stundom  kunne  fremkomme,  vare  yderst  comiske. 
Som  Exempler  skulle  vi  fortælle  to,  der  formeentlig  ville  give 
et  bedre  Indblik  i  Datidens  huslige  Forhold  end  mange  Sider 
Forklaringer. 

« En  fattig  Ridder,  der  havde  et  godt  Ry  paa  sig,  kom  som 
Gjæst  til  en  anden,  der  havde  hørt  Tale  om  ham  og  modtog 
ham  vel.  Værtens  Hustru  og  tre  skjønne  Døttre  maatte  kysse 
ham  til  Velkomst,  et  Maaltid  blev  sat  frem,  og  Ridderen  fik 
Plads  mellem  to  af  Døttrene.  Imidlertid  fyrede  man  stærkt  i 
Kaminen.  Der  blev  saa  hedt  i  Værelset,  at  Sveden  strøm- 
mede ned  ad  Alles  Ansigter,  og  Værten  lod  sig  af  Tjeneren 
aftage  sin  lange,  varme  Kjortel.  For  at  gjøre  Gjæsten  det 
rigtig  godt,  anmoder  han  denne  om  at  gjøre  det  Samme  og 
endelig  ikke  genere  sig,  men  den  Fremmede  vægrer  sig  stand- 

haftig.  Da  Værten  troer,  at  kun  Undseelighed  for  Damerne 
er  Grunden  til  Gjæstens  Vægring,  befaler  ban  en  af  sine 
Tjenere  pludselig  og  uformodet  at  trække  Kjolen  af  Eidderen. 
Det  skeer  —  men  ak!  den  fattige  Eidder  har  ingen  Under- 
klædning og  sidder  der  i  paradisisk  Nøgenhed  mellem  de  to 
skjønne  Jomfruer« ! 

Den  anden  Historie  lyder  saaledes:  «En  Herre,  der  var 
paa  Keise,  sendte  henimod  Aften  sin  Tjener  som  Bud  til  en 
Ridder  for  at  bede  om  Gjæstfrihed.  Budet  fandt  Gaarden 
aaben  og  spurgte  et  Barn  om,  hvor  Herren  var.  Barnet  viste 
ham  til  Badstuen.  Tjeneren  tænkte,  at  Herren  netop  badede 
sig,  og  saae  deri  en  god  Leilighed  for  sig  selv.  Nu  lakkede 
det  imidlertid  netop  dengang  ad  Vinteren,  og  Herren  havde 
ikke  villet  lade  Storstuen  varme  for  ikke  at  trække  Fluerne 
til,  medens  Fruen  og  Døttrene  benyttede  den  varme  Bad- 
stue som  Arbeidsværelse  saalænge;  Værten  selv  var  der  og- 
saa.  I  den  Hensigt  at  ville  bade  sig,  tog  Tjeneren  raskTøiet 
af  sig  udenfor  Døren,  greb  en  Badekost  og  vilde  gaae  nøgen 
ind.  Da  kommer  Gaardhunden  løbende,  angriber  ham,  og 
medens  han  værger  sig  med  Kosten,  gaaer  han  baglænds  ind 
ad  Døren  uden  først  at  have  kunnet  see  sig  for.  Damerne  skrige 
ved  det  uventede  Syn  og  bedække  Ansigtet  med  Hænderne, 
Hunden  larmer,  og  den  ulykkelige  Tjener,  der  pludsehg  op- 
dager sin  Feiltagelse,  iler  bestyrtet  ud,  kaster  sig  nøgen  paa 
Hesten  og  jager  derfra,  forfulgt  af  Husets  Hund.  I  vild  Galop 
iler  han  hen  ad  Veien,  forbi  sin  egen  Herre,  indtil  han  en- 
delig bliver  indhentet  og  efter  mange  Undskyldninger  faaer 
Tilgivelse  for  sin  Uforsigtighed. 

V. 

Maaltider  og  Gjæstebud. 

Det  er  allerede  i  det  Foregaaende  Løselig  omtalt,  at 
Gjæsten  efter  Omklædningen  blev  hentet  til  sin  Værts  Bord, 
ligesom    det    i    Historien    om    den    ulykkelige    Ridder,    der 

manglede  Underklædning,  er  berørt,  at  han  ved  Bordet  fik  Plads 
mellem  Husets  smukke  Døttre.  Maaltidet  var  en  meget 
væsentlig  Deel  af  Gjæstfriheden,  —  i  hvilken  Tidsalder  har  man 
vel  foragtet  at  leve  godt?  —  og  selv  om  Værten  var  fattig,  blev 
der  dog  sørget  fortrinsviis  for  at  berede  den  Fremmede  et 
godt  Maaltid;  det  var  da  som  nu  Husets  Ære  det  gjaldt. 
Var  Besøget  ganske  kortvarigt,  fik  den  Fremmede  dog  altid 
en  Kage  og  et  Bæger  Viin,  der  blev  ham  rakt  i  et  mere  eller 
mindre  kostbart  Bæger,  Alt  efter  Familiens  Evne.  Den  Fat- 
tige eller  lavere  Staaende  i  Samfundet  vovede  i  Reglen  ikke 
at  bede  den  Formuende  til  Gjæst  hos  sig,  men  naar  denne 
paa  sin  Vei  saae  ind  til  ham  og  venlig  tog  imod  et  Bæger 
Viin  og  et  Stykke  Brød ,  følte  han  sig  meget  smigret. 
Derimod  var  den  ringere  Mand  ofte  indbudt  til  Standsper- 
soners Taffel,  naar  han  i  en  særegen  Grad  havde  gjort  sig 
værdig  til  denne  Ære. 

Den  simplere  Gjæst  spiste  med  Tjenerskabet,  den  mere 
anseete  med  Herskabet,  og  Hæderspladsen  tilfaldt  da  altid  ham. 
Opvartning  og  Betjening  blev  ofte  besørget  af  Husets  Tjene- 
stefolk, men  skulde  den  Fremmede  æres  i  fortrinlig  Grad, 
besørgede  Husfruen  og  hendes  Døttre  denne;  var  Talen  om 
et  fortroligt  lille  Maaltid  i  Fruerburet,  forstod  dette  sig  af  sig 
selv.  De  romantiske  Digtninger  have  Meget  at  fortælle  om, 
hvorledes  den  gjæstfri  Vært  anmoder  sin  skjønne  Datter  om 
at  være  den  Fremmede  til  Behag,  at  tale  med  ham,  sørge 
for  hans  Beqvemmelighed  osv.,  og  andre  Steder  finder  man, 
at  Gjæsten  selv  beder  Herren  om  den  Gunst,  at  Datteren 
maa  spise  med  ham.  Det  forstaaer  sig  af  sig  selv,  at  Rid- 
dertidens store  Hovedmomenter:  Kjærlighed  og  Taknemme- 
lighed, ved  saadanne  Leiligheder  vare  meget  betydningsfulde 
Motiver  baade  for  den  ene  og  den  anden  Part. 

De  mindre,  snevrere  Familiemaaltider  adskilte  sig  i  An- 
retning og  Betjening  ikke  fra  de  store  Gjæstebud,  og  begge 
kunne  derfor  godt  omtales  under  Eet.  Stedet  for  Af- 
holdelsen af  Gjæstemaaltidet  var  sædvanlig  den  store  Sal  eller, 

naar  det  var  Sommer,  det  skyggefulde  Grønne,  eller  et  Telt. 
Til  de  større  Fester  blev  Salen  festlig  smykket  med  Grønt, 
Krandse,  Tæpper,  paa  Gulvet  strøedes  Blomster,  og  Bordet 
var  smykket  med  saadanne,  navnlig  Roser,  der  i  deres  sym- 
bolske Betydning  som  Taushedens  Blomster  i  en  særegen 
Grad  maatte  egne  sig  til  Anvendelse  ved  en  Leilighed,  hvor 
Tungen  blev  løst  og  mangt  et  Ord  sagt,  som  ikke  turde 
komme  videre.  Deraf  kommer  Talemaaden  «subrosa».  Rundt 
om  Bordet  stode  hyndebeklædte  Bænke,  og  for  Belysning  var 
der  sørget  ved  store  Lysekroner,  ved  Lampetter  paa  Væggene 
og  høie  Jerncandelabrer  paa  forskjellige  Steder  paa  Gulvet. 
Fra  gammel  Tid  af  var  det  Skik,  at  Tjenerne  maatte  staae 
ved  deres  Herres  Side  med  Voxkjerter  i  Hænderne,  og  der 
fortælles  om  en  fransk  Adelsmand,  at  han  havde  en  ond- 
skabsfuld Glæde  af  at  lade  det  smeltede  Vox  løbe  fra  Lyset 
ned  paa  Kjerteholderens  nøgne  Been. 

Opstillingen  af  Bordene  var  temmelig  forskjellig.  Taci- 
tus  fortæller,  at  Germanerne  sade  hver  ved  sit  Bord;  Gal- 
lerne indtoge  deres  Maaltider  siddende  paa  Jorden  ved  lave 
Borde,  men  i  de  carolingiske  Tider  sad  man  ved  Borde  af 
almindelig  Høide;  disse  kunde  være  firkantede  eller  halvrunde. 
I  sidste  Tilfælde  sade  Gjæsterne  ved  den  runde  Side,  medens 
Maden  blev  serveret  fra  den  lige;  Drikkevarerne  stode  paa 
særegne  Borde  ved  Siden  af.  Senere  vare  som  oftest  Bor- 
dene langagtig-firkantede,  medens  de  kun  undtagelsesviis  vare 
runde  eller  ringformige ;  Gjæsterne  sade  som  tidligere  ved 
den  ydre  Ring,  medens  Tjenerne  bevægede  sig  i  den  indre, 
og  det  er  muligt,  at  Navnet  «Ring»  kun  skyldes  den  Omstæn- 
dighed, at  Bordet  lignede  en  saadan,  fordi  det  stod  langs 
med  Salens  fire  Sider  og  kun  paa  eet  Sted  havde  en  Aab- 
ning,  gjennem  hvilken  Tjenerne  kunde  gaae  ud  og  ind.  Be- 
stod Opdækningen  af  smaae  Borde,  der  vare  stillede  paa  Rad, 
var  der  altid  tilstrækkelig  Plads  baade  inde  ved  Væggen  og 
paa  Siderne.  Hæderspladsen  var  paa  Midten  af  den  smalleste 
Bordfløi  og  dannedes  af  et  særegent  lille  Bord  og  en  Lænestol 

med  Himmel  over.  Forøvrigt  sade  Gjæsterne  paa  Bænke 
(deraf  Banquet)  med  eller  uden  Rygstød,  og  hvor  Huset  var 
rigt,  vare  Sæderne  belagte  med  Hynder  eller  Bolstre. 

Bordet  var  i  Keglen  belagt  med  en  hvid  Linneddug; 
dog  kunde  denne  ogsaa  være  farvet  og  mønstret,  ligesom  det 
undertiden  var  Skik  at  lægge  to  Duge  paa  Bordet,  af  hvilke 
da  den  ene  hang  ned  paa  Siderne  medens  den  anden  (øverste) 
kun  dækkede  selve  Pladen.  Ved  hver  Gjæsts  Plads  laae  et 
Brød,  en  Kniv  og  en  Serviet,  de  to  første  stundom  indeni 
denne:  men  udmærkede  Personer  fik  desforuden  et  Klæde  til 
Aftørring  af  Hænderne,  medens  Tjeneren  ellers  først  efter  Maal- 
tidet  rakte  Andre  et  saadant  tilligemed  Vand.  Rige  Folk 
havde  ofte  Silkeservietter,  der  paa  den  Tid,  da  Bjælder 
vare  i  Mode,  vare  forsynede  med  saadanne  i  Snipperne. 

Enhver  Gjæst  skulde  foruden  Kniv,  Serviet  og  Brød 
have  en  Tallerken,  en  Skee  og  et  Bæger;  Gafler  brugte  man 
i  Almindelighed  ikke  førend  i  det  sextende  Aarhundrede, 
ja  der  fortælles,  at  en  Grækerinde,  der  i  det  ellevte  Aar- 
hundrede blev  gift  med  en  Venetianer,  blev  anseet  for  at  være 
meget  forvænt,  fordi  hun  ikke  spiste  med  Fingrene,  men 
brugte  «Tveforke»  af  Guld.  Huusgeraadets  Kostbarhed  var 
naturligviis  meget  forskjellig,  men  i  det  Hele  taget  satte  man 
i  Middelalderen  stor  Priis  paa  at  have  pragtfulde  Skaale, 
Bægre,  Pokaler,  Fade,  Kander  osv.  Alle  disse  skjønne  Sager 
stilledes  dog  ikke  paa  Bordet,  men  en  Deel  af  dem  havde 
deres  Plads  enten  paa  Buffeter  ved  Væggene  eller  midt  i 
Værelset  paa  dertil  indrettede  Opsatser.  Det  er  utroligt, 
hvormegen  Flid  og  Kunstfærdighed  der  anvendtes  paa  saa- 
danne Ting,  en  Kunstfærdighed,  som  vor  Tid  næppe  vil  kunne 
overgaae,  men  de  vare  ogsaa  Husets  og  Spisesalens  skjenneste 
Prydelser,  og  ved  en  Leilighed  som  et  stort  Gjæstebud  er  det 
let  forstaaeligt,  at  Alt,  hvad  Huset  i  den  Retning  eiede,  blev 
fremsat  og  opstillet  paa  den  fordeelagtigste  Maade.  Tillige 
vare  flere  Retter  tillavede  saaledes,  at  de  kunde  afgive  et 
smukt  Skue;    saaledes    udfoldede    Harer,    Fasaner,    Paafugle, 

Svaner  deres  skjønneste  Fjerpragt,  naar  de  i  kogt  eller 
stegt  Tilstand  sattes  paa  Bordet;  stundom  forgyldte  man 
Eetterne  og  henstillede  dem  paa  de  meest  iainefaldende  Steder, 
og  de  vidunderligste  Figurer  og  Bygninger  bleve  dannede 
af  Kagedeig,  for  at  Gjæsternes  Øine  ogsaa  under  Maaltidet 
kunde  fryde  sig  ved  Synet  af  Borge,  Slotte  og  Taarne. 

Det  var  Skik  i  den  Tid,  vi  her  nærmest  behandle,  at 
Herrer  og  Damer  sade  vod  Siden  af  hinanden  under  Maal- 
tidet, men  denne  Skik  var  ikke  gammel.  I  de  ældste  Tider 
vare  Gjæstebudene  kun  for  Herrerne  alene;  mulig  deltog  Hus- 
fruen som  Værtinde,  men  aldrig  Dettrene.  Senere  spiste 
Herrer  og  Damer  i  samme  Sal,  men  de  sade  da  ved  hver 
sin  Væg  og  havde  hver  sine  Opvartere,  Herrerne  Ridder- 
drenge, Damerne  Jomfruer;  senere  blev  «Bunterad»  det 
Almindelige,  og  der  fortælles  udtrykkelig,  at  da  Keiser  Ru- 
dolph I  gjorde  sin  Datters  Bryllup  med  Bøhmerkongen  Ven- 
zel,  indrettede  han  det  saaledes,  at  hver  Kidder  kom  til  at 
sidde  mellem  to  Damer.  Efterhaanden  bleve  de  qvindelige 
Medlemmer  saa  nødvendige  ved  Gjæstebudene,  at  den,  der 
vilde  vise  en  Fremmed  Ære,  maatte  indbyde  Nabolagets 
Skjønne  til  Festligheden. 

Enhver  fik  sin  Plads  anviist,  og  det  gik  som  oftest 
strengt  til  med  Ranghensynet,  hvad  der  naturligviis  mangen 
Gang  maatte  fremkalde  Uenighed  og  Misundelse.  Pladsen 
anvistes  af  Huusherren  eller  Huushovmesteren  og  betegnedes 
ved  at  placere  Gjæstens  Banner  paa  det  Sted,  hvor  han 
skulde  sidde.  For  Damernes  Vedkommende  afgav  selvfølgelig 
ogsaa  Rangen  en  Rettesnor;  dog  fortæller  Ridder  Latour- 
Landry,  der  henimod  Slutningen  af  det  fjortende  Aarhundrede 
skrev  "Formaninger  til  min  Datter •>,  at  det  i  hans  Ungdom 
var  Skik  at  give  Damerne  Plads  efter  deres  Dyd.  Det  var 
unegtelig  en  meget  delicat  Ordningsmaade,  og  det  traf  efter 
Ridderens  Sigende  heller  ikke  saa  sjeldent,  at  rige  og  adelige 
Damer,  der  havde  sat  sig  ovenfor  Qvinder  af  mindre  For- 
nemhed, men  med  et  bedre  Rygte,  af  en  eller  anden  Ridder 

bleve  opfordrede  og  tvungne  til  at  vige  Pladsen.  Hvilke 
Scener  saadanne  Opfordringer  kunde  give  Anledning  til,  be- 
høver næppe  at  udmales  videre;  men  det  turde  dog  være,  at 
den  brave  Bidders  Iver  for  at  vise  sin  unge  Datter  den  qvin- 
delige  Dyds  Nødvendighed  og  store  Fordeel  har  faaet  ham  til 
at  betragte  den  svundne  Tid  i  et  noget  farvet  Lys,  hvortil  saa 
er  kommet  den  ufeilbarlige  Gammelmandsglæde  over  For- 
tiden, som  Horats  saa  træffende  har  betegnet  med  Ordene: 
«laudator  temporis  acti».  I  Almindelighed  rettede  Fruernes 
Rang  sig  efter  Mændenes,  og  navnlig  blev  der  taget  Hensyn 
til,  i  hvor  nær  en  Forbindelse  disse  stode  med  de  regj erende 
Personer.  Herved  kunde  det  skee,  at  en  Dame,  der  var  meget 
nær  beslægtet  med  Kongen,  men  hvis  Mand  ikke  var  det, 
kunde  komme  til  at  sidde  nedenfor  en  Dame,  der  stod  under 
hende  i  Fødsel,  men  hvis  Mand  havde  Fordelen  af  denne  — 
et  vigtigt  Moment  til  at  gjøre  Damerne  betænkelige  ved  at 
gifte  sig  under  deres  Stand — ,  dog  kunde  Kongen  eller  Fyr- 
sten ved  personlig  Indgriben  forandre  Damens  Plads,  men 
denne  Udmærkelse  synes  kun  at  have  gjældt  for  det  enkelte 
Tilfælde  uden  at  være  bindende  for  følgende  Gjæstebud.  I 
det  Hele  synes  Fyrstinderne  især  i  den  senere  Middelalder, 
da  Etiquetten  voxede  til  en  generende  Uting,  navnlig  i  Frankrig, 
ret  at  have  nydt  deres  Storhed  ved  Gilderne.  Saaledes  be- 
rettes der,  at  Dronningen  af  Frankrig  og  Dauphin'ens  Gemal- 
inde fik  deres  Mad  anrettet  i  tillukkede  Skaale  eller  Fade, 
medens  de  andre  Damer  ikke  fik  det;  at  hine  to  ved  Taffelet 
vadskede  sig  hver  i  to  Vadskebækkener,  medens  de  øvrige 
Damer  kun  fik  hver  eet,  og  saadanne  andre  Besynderligheder. 
I  England  spiste  Kongen  og  Dronningen  alene.  Man  veed, 
hvor  langt  ned  i  vor  Tid  Folk  have  betragtet  det  som  en 
ganske  særegen  Ære  at  see  «de  Kongelige«  spise;  i  Middel- 
alderen blev  denne  Lykke  næppe  anseet  for  synderlig  stor, 
eftersom  der  var  den  Uleilighed  forbunden  dermed,  at  selv 
Fruer  og  Jomfruer   tilligemed  de  tjenende  Cavelerer,  Alle  af 

høieste  Adel,  maatte  knæle,  medens  Dronningen  spiste,  hvad 
der  ofte  kunde  vare  tre  Timer! 

Opvartningen  og  Betjeningen  ved  Gjæstebudene  var  i 
Eeglen  mangfoldig  og  vel  besørget,  da  den  bidrog  til  at  hæve 
Husets  Glands.  Ogsaa  paa  dette  Omraade  gjorde  Samfundets 
Trappetrin  sig  gjældende,  thi  den  simple  Ridder  havde  til  sin 
Opvartning  kun  Riddersvende,  medens  Churfyrster  maatte 
opvarte  Keisere  og  Konger.  Forøvrigt  var  det  Sædvane,  at  unge 
Adelsmænd  lærte  Skik  og  Høviskhed  hos  fremmede  Herrer, 
og  de  maatte  da  ufravigehg  deltage  i  Opvartningen.  Saa- 
danne  halvvoxne  Drenge  vare  i  det  Hele  uadskillelige  fra 
enhver  Heltid elighed ,  ethvert  Optog  i  Middelalderen,  og  de 
spillede  stundom  en  vis  Rolle  i  Hoffernes  indre  Historie.  Det 
øvrige  Tjenerpersonale,  der  ikke  havde  nogen  Rang,  bestod  af 
Huushovmesteren,  Marschallerne,  Herolderne,  Kammertjenerne, 
Kjøkkenmesteren ,  Kokkene  og  Skjænkerne  —  Alle  klædte  i 
samme  Livree,  hvis  Farver  vare  tagne  efter  Herrens  Vaaben- 
skjold  og  ofte  kunde  være  meget  brogede.  Tillige  bar  Tje- 
nerne undertiden  en  Afbildning  af  selve  Vaabenskjoldet  paa 
Brystet. 

Førend  Maaltidet  begyndte,  maatte  Alt  være  bestemt 
aftalt  med  Tjenerskabet;  thi  det  var  ikke  overeensstemmende 
med  god  Tone,  at  Tjenerne  henvendte  sig  til  Værten  eller  Vært- 
inden om  Besked,  saalænge  Maaltidet  varede,  ligesaalidt  som 
disse  turde  hviske  Noget  til  Tjenerpersonalet.  Der  maatte 
ingen  Uordener  finde  Sted,  og  for  at  der  ikke  skulde  blive 
formegen  Støi  i  Salen,  var  der  ved  mange  Hoffer  en  særlig 
Embedsmand,  hvis  Hverv  det  var  at  paabyde  Stilhed  (silen- 
tiarius).  Han  sad  ved  en  Pille  og  slog  paa  denne  med  sin 
Stav,  naar  Gjæsterne  bleve  for  høirøstede. 

I  Almindelighed  var  det  Skik  at  bede  en  kort  Bøn,  fer- 
end  man  satte  sig  til  Maaltidet,  men  ved  store  Fester  faldt 
denne  Sædvane  bort,  og  Taflet  aabnedes  med  Musik,  medens 
Gjæsterne  under  denne  begav  sig  til  deres  af  Huushovmestren 
anviste  Pladser.   Trompeteren  gav  Signal  til  at  vadske  Hæn- 

derne:  « corner Teau »  heddet.  En  Deel  Pager  gik  rundt  med 
Kander  og  Bækkener,  og  efter  dem  fulgte  Junkere  med  linnede 
eller  Silkehaandklæder,  i  hvilke  man  tørrede  sig,  liggende  over 
Skulderen.  I  det  Hele  brugtes  Haandvadskningen  fer  og  efter 
Maaltidet  baade  af  Kongen  og  Borgermanden  og  var  saa- 
meget  mere  nødvendig,  som  man  dengang  endnu  ikke  brugte 
Gafler,  og  alle  faste  Spiser  førtes  til  Munden  med  Fingrene. 
Undertiden  blev,  navnlig  i  store  Huse,  Maden  ført  i  et  Slags 
Triumphtog  gjennem  Salen  til  Bordet,  hvor  den  skulde  staae. 
Ved  Kjøkkendøren  stode  Tjenerne  og  modtoge  Fadene,  som 
de  derefter  rakte  til  det  høiere  rangerende  Personale,  der 
ventede  i  Salen.  Hushovmesteren  med  sin  Stab  ledsagede 
Skaren,  og  Trompetere  gik  foran.  Stegene,  især  Fjerkræ,  bleve 
som  oftest  baarne  paa  Stegespiddene,  der  i  rige  Huse  ikke 
sjeldent  være  af  Sølv.  Opstod  der  Klammeri  i  Salen,  lode 
de  Stridende  Stegene  ligge  og  søgte  at  bemægtige  sig  Spid- 
dene for  at  betjene  sig  af  dem  som  Vaaben. 

Imidlertid  hændte  Saadant  sjeldent,  da  Taffelet  maaskee 
var  det  Sted,  hvor  man  holdt  strengest  over  Etiquettens  For- 
dringer og  tog  ethvert  Brud  paa  disse  meget  ilde  op.  Selv 
de  ubetydeligste  Smaating  kunde  være  nok  til  at  forspilde  en 
Cavaleers  gode  Navn  og  Rygte,  og  der  fortælles  i  den  Anled- 
ning en  Historie,  som  er  ret  charakteristisk.  En  tapper  ung 
Ridder,  der  havde  vundet  Prisen  ved  Tourneringen  og  havde 
faaet  Plads  umiddelbart  ved  Siden  af  Kongens  Datter,  for- 
skjertsede  fuldstændig  sin  Berømmelse  og  blev  alvorlig  til- 
rettevist, ja  endog  spottet  af  sin  høibaarne  Naboerske,  fordi 
han  selv  spiste  en  halv  uskrællet  Pære  og  rakte  Damen  den 
anden  Halvdeel  i  lignende  Tilstand !  Der  var  selvfølgelig  op- 
stillet mange  og  strenge  Regler  for  Gjæsternes  eller  i  det  Hele 
for  de  Spisendes  Adfærd  ved  Taflet,  mere  maaskee  til  Brug 
for  Borgere  og  simple  Folk,  der  gjerne  vilde  efterligne  de 
høviske  Sæder  blandt  de  Fornemme,  end  for  disse  selv,  der 
praktisk  vare  oplærte  i  den  fine  Tone  fra  Ungdommen  af.  Saa- 
ledes  maatte  man  holde  sine  Hænder  vderst  rene,  førend  man 

spiste,  Neglene  skulde  skjæres  forinden,  men  naar  man  var 
alene,  og  det  blev  anseet  for  et  stort  Beviis  for  Mangel  paa 
Opdragelse,  naar  man  foretog  denne  Operation  i  Andres  Nær- 
værelse. Af  andre  Eegler,  som  for  den  Sags  Skyld  meget 
godt  kunne  gjælde  endnu  den  Dag  i  Dag  skal  nævnes:  Man 
maatte  ikke  sætte  sig,  forend  Pladsen  var  En  anvlist  af  Vær- 
ten, og  fik  man  den  averste  og  fornemste  Plads,  burde  man 
kun  modtage  den  efter  nogen  Vægring.  Man  skulde  sidde 
lige  op  og  ikke  kaste  sig  tilbage  paa  Sædet  eller  til  Siden, 
saalidt  som  spadsere  bort  fra  sin  Plads.  Den,  som  sad  øverst, 
begyndte  først  at  spise,  derpaa  de  Andre;  men  var  der  ærbare 
Damer  tilstede,  skulde  disse  begynde  forst.  Man  maatte  ikke 
røre  ved  Brødet,  førend  den  første  Spise  var  bragt;  ikke 
heller  maatte  man  paa  een  Gang  tygge  med  begge  Kjæber 
eller  stange  Tænder  med  Kniven,  saalidt  som  hjælpe  Maden 
i  Skeen  med  Fingrene.  Man  maatte  ikke  tage  Salt  med 
Fingrene,  men  med  Kniven,  og  lægge  det  paa  en  lille  Taller- 
ken, som  man  selv  havde  dannet  af  Brød;  man  maatte  ikke 
skjære  Brødet  i  Stykker  ved  at  lægge  det  op  imod  Brystet, 
ikke  smadske  med  Munden,  ikke  pudse  Næse  i  Dugen,  ikke 
spænde  Bæltet  op  under  Maaltidet  osv.  —  Altsammen  Keg- 
ler, som  ingen  velopdragen  Person  kunde  eller  turde  sætte 
sig  ud  over. 

VI. 

Underholdning. 

Naar  det  rygtedes,  at  en  stor  Fest  skulde  afholdes, 
strømmede  de  saakaldte  «frie  Kunstnere«  til  fra  aUe  Kanter. 
Sædvanligviis  vare  de  velkomne,  thi  man  behøvede  deres 
Talenter  for  at  give  Festen  det  rette  Sving.  I  deres  brogede, 
af  Baand  og  udskaarne  Spidser  flagrende  Dragter  mødte  da 
Sangerne  med  deres  Harper,  Fioler,  Luther  og  Citharer, 
Digtere  og  Troubadourer  med  deres  bedste  og  nyeste  Sange, 
Jongleurer  med  deres   tamme  og   vilde   Dyr,    Linedandsere 

Og  Taskenspillere,  Dandsere,  Dandserinder  og  Skuespillere  — 
Alle  beredte  til  at  opfere  deres  Skuespil  og  udøve  deres 
Kunster.  Desuden  havde  enkelte  rige  Herrer  et  heelt  Hus- 
capel  af  Musici  med  forskjellige  Instrumenter;  ofte  holdt  de 
Hussanger  eller  Husdigter  (ministerialis),  Ministrel,  der  hørte 
til  Hofholdningen ;  i  tidligere  Tider,  navnlig  hos  Frankerne, 
traadte  Huscapellanen  ofte  i  Stedet  for  saadanne  Sangere  og 
var  da  tillige  Fortæller  eller  Forelæser. 

Alle  disse  ovennævnte  Folk  mødte  nu  altsaa  til  Festlig- 
heden og  fandt  som  oftest  allerede  ved  Maaltidet  Leilighed 
til  at  komme  frem  med,  hvad  de  formaaede.  Den  Skik,  at 
forlyste  sig  ved  Maaltidet  med  slige  Adspredelser,  skrev  sig 
fra  den  tidligste  Middelalder  og  er  rimeligviis  en  Arv  fra 
Romerne.  Carl  den  Store  horte  gjerne  Musikstykker  fore- 
drage, medens  han  spiste,  ogsaa  fornøiede  det  ham  at 
høre  sine  Forfædres  Bedrifter  oplæse ,  ligesom  han  med 
Glæde  hørte  Stykker  af  den  hellige  Augustins  Skrifter.  Ved 
Ludvig  den  Frommes  Hof  indfandt  sig  en  Mængde  Skuespil- 
lere, Mimer  og  Musikanter  og  udøvede  deres  Kunster,  men 
Kongen  selv  kunde  de  aldrig  bevæge  til  at  lee.  Alvorligere 
Folk  opbyggede  sig  i  deres  Familiekreds  ved  at  høre  Eventyr 
eller  historiske  Fortællinger;  til  sine  Tider  blev  ogsaa  en 
Sang  sungen  til  Citharens  eller  Luthens  Klang,  men  ved  Fe- 
sterne foretrak  man,  hvad  der  kunde  gjøre  brav  Spektakel  og 
fryde  Mængdens  øine,  og  Dandsere  og  Dandserinder,  ikke  at 
tale  om  Narre  og  Skuespillere,  vare  ved  saadanne  Leiligheder 
meget  søgte.  Dandserne  og  Dandserinderne  af  Profession 
vare  naturligviis  Gjøglere  mere  end  noget  Andet,  og 
den  Maade,  hvorpaa  de  drev  deres  "Kunst",  er  tilstrækkeligt 
Beviis  herpaa ,  thi  de  gik  omtrent  lige  saa  meget  paa 
Hænderne  som  paa  Fødderne.  Det  er  ret  mærkeligt,  at  Mid- 
delalderen —  hvad  man  kan  see  paa  Billeder  fra  hiin  Tid  — 
tænkte  sig  den  unge  Herodias  som  en  saadan  Markedsgjøg- 
lerske,  thi  hun  er  ikke  alene  klædt  som  en  saadan,  men 
fremstilles  ogsaa  som  dandsende  paa  Hænderne  med  Benene 

i  Veiret,  medens  de  henrykte  Forældre  og  Gjæster  give  deres 
Bifald  tilkjende  ved  at  hæve  Hænderne  i  Veiret. 

En  egen  Plads  indtog  i  Middelalderen  de  allegoriske  Skue- 
spil, ved  hvilke  vi  maaskee  ter  dvæle  lidt  længere.  Pladsen, 
paa  hvilken  disse  opførtes,  var  ved  Gjæstebudet  det  aabne  Rum 
mellem  Ærespladsen  og  de  Borde,  paa  hvilke  Mad-  og  Drikke- 
varer hensattes ,  førend  de  benyttedes ;  Alle  kunde  see, 
eftersom  Gjæsterne  sade  langs  Væggene  og  vendte  Ansigterne 
ind  imod  Midten  af  Salen.  Man  kaldte  saadanne  Skuespil, 
der  ofte  behøvede  et  betydeligt  og  temmelig  compliceret 
Maskineri,  «Entremets»  (Mellemretter),  fordide  opførtes,  naar 
en  Ret  var  spist,  og  forend  en  ny  kom  paa  Bordet.  Var 
Skuespillet  langt;  havde  Gjæsterne  den  Fordeel,  at  de  fik  Tid 
til  at  bhve  sultne  paa  ny,  og  paa  Tiden  kom  det  i  de  Dage 
ikke  saa  nøie  an  —  tvertimod,  Opgaven  var  at  trække  den 
saalangt  ud  som  muligt,  naar  man  blot  kunde  krydre  den 
med  afvexlende,  enten  legemlig  eller  aandelig  Underholdning. 
Da  Salen  oftest  laa  i  Stueetagen  i  Linie  med  Gaardspladsen, 
var  det  let  at  fore  Heste  og  andre  Dyr  ind  for  at  deltage  i 
saadanne  Entremets;  en  af  disse  bestod  saaledes  i,  at  en 
Jongleur  red  paa  en  Hest  over  en  udspændt  Line,  en  anden 
deri,  at  et  Par  Mand  red  omkring  paa  Oxer  og  stodte  i  Trom- 
peter, hvergang  en  ny  Ret  blev  sat  paa  Bordet  o.  s.  v. 

Den  største  og  prægtigste  Entremet,  som  Middelalderen 
har  at  opvise,  blev  givet  af  Hertug  Philip  den  Gode  af  Bur- 
gund  i  Lille  i  Aaret  1453.  I  en  stor  og  pragtfuld  Sal  var 
der  opreist  tre  Theatre,  som  spillede,  naar  Touren  kom  til 
dem,  og  alle  tre  havde  en  heel  Deel  Maskineri.  Den  første  Skue- 
plads havde  fire  Stykker:  en  Kirke  med  Klokke,  Orgel  og 
fire  Sangere;  Billedet  af  et  nøgent  Barn,  der  slog  Rosenvand 
af  en  Klippe;  et  Skib  med  Matroser,  som  klattrede  i  Toug- 
værket ;  en  Fontaine  i  Midten  af  en  Eng,  der  var  omgivet  af 
Khpper.  Det  andet  Theater  havde  ni  Stykker,  hvoraf  skal 
fremhæves:  en  Slags  Postei,  der  indesluttede  fire  og  tyve 
Musikanter,  et  Viinbjerg  med  en  Mand,  der  udskjænkede  sød 

Og  bitter  Liqueur,  en  ørken,  i  hvilken  en  Tiger  og  en  Slange 
kæmpede,  en  Vild  paa  en  Kameel,  en  Sø  med  Byer  ved  og 
et  Skib  paa  osv.  Det  tredie  Theater  havde  kun  tre  mindre 
Stykker.  Til  Hoire  stod  endnu  to  Soller;  paa  den  ene  var 
Billedet  af  en  Qvinde,  af  hvis  Bryster  Hypocras  sprudlede 
frem,  ved  den  anden  var  en  levende  Løve  fastbunden.  Des- 
uden blev  Maden  bragt  ind  i  Salen  ved  Hjælp  af  en  azurblaa, 
guldsmykket  Vogn,  der  sænkedes  ned  fra  Loftet.  Saasnart 
Gjæsterne  havde  taget  Opstilligen  i  øiesyn  og  sat  sig  ved 
Bordene,  lød  Klokken  fra  Theatret,  og  tre  Chordrenge  sang 
fra  den  ovenomtalte  Postei  en  dæmpet  Sang,  et  Slags  «Bene- 
dictus»;  derefter  kom  en  Hest  med  to  maskerede  Trompetere, 
fulgt  af  femten  Kiddersmænd,  klædte  i  Hertugens  Farver;  under 
Trompetskrald  marscherede  Toget  gjennem  Salen.  Derpaa 
lod  Orgelet  i  Kirken  sig  høre,  og  en  Musikant  fra  Posteien 
blæste  paa  Valdhorn,  hvorefter  en  stor  Automatmaskine  i 
Skikkelse  af  et  kolossalt  Vildsviin  kom  ind.  Paa  Vildsvinets 
Eyg  sad  et  Uhyre,  halvt  Menneske,  halvt  Grif,  og  dette  Uhyre 
bar  selv  en  Mand  paa  Skuldren.  Posteien  leverede  Musiken. 
Det  var  den  første  Entremet.  Derpaa  fulgte  en  Fremstilling 
af  Historien  om  det  gyldne  Skind  (med  Hentydninger  til 
Hertug  Philip  selv,  der  havde  stiftet  den  gyldne  Vlies's  Or- 
den*)); denne  Entremet  bestod  af  tre  Acter,  der  indeholdt 
alleslags  virkningsfulde  Scener,  som  Kampe  med  Drager,  ra- 
sende Tyre,  der  bleve  tæmmede  osv.,  Alt  under  Ledsagelse 
af  Musik,  og  først  herefter  fulgte  det  egentlige  Hovedstykke. 
Dette  blev  aabnet  af  en  Kæmpe,  ifort  en  Kjortel  af  graa  Silke, 
og  af  en  Tyrk,  der  førte  en  Elephant,  paa  hvis  Kyg  der  var 
et  Taarn,  som  indesluttede  en  Qvinde,  der  skulde  forestille 
Kirken.  Da  Toget  var  kommet  hen  foran  Hertugen,  sang 
de  Tre  en  Sang,  i  hvilken  de  anraabte  ham  og  alle  Kiddere 
af  den  gyldne  Vlies's  Orden  om  Beskyttelse**).   Derefter  kom 

*)  I    Aaret    1430   i    Anledning    af    sit    Giftermaal    med    Isabella    af 
Portugal,  Johan  I's  Datter. 
**;  Hovedformaalet  for  Ordenen  skulde  netop  være  Kirkens  Beskyttelse. 

en  Vaabendreng  ind  med  en  levende  Fasan,  paa  hvilken  Loftet 
om  at  gaae  mod  de  Vantroe  blev  aflagt,  thi  Damen  i  Taarnet 
forestillede  ikke  alene  Kirken,  men  ogsaa  det  netop  dengang 
(1453)  af  Tyrkerne  indesluttede  Constantinopel.  Hertugen 
aflagde  selv  Løftet,  og  næsten  alle  de  tilstedeværende  Herrer 
og  Riddere  gjorde  det  Samme.  Efter  at  dette  var  forbi,  trak 
endelig  et  stort  Tog  med  Musik  gjennem  Salen;  tolv  Damer, 
der  forestillede  tolv  Dyder,  ledsagede  hver  af  sin  Kidder; 
de  begyndte  en  Dands,  og  med  denne  sluttedes  Festen. 

Efter  Bordet  var  det  Skik  baade  i  Privathuse  og  ved 
Hoff"erne,  at  man  morede  sig  med  en  lille  Dands,  der  gjerne 
varede  en  Timestid,  og  naar  denne  var  forbi,  fornoiede  man 
sig,  som  man  kunde  bedst.  Nogle  satte  sig  til  Skak-  og 
Damspillene,  Andre  saae  paa  disse  Spil,  Nogle  underholdt  sig 
med  Musik  og  Sang,  Andre  fortalte  Dagens  Nyheder,  Keise- 
eventyr  og  saa  fremdeles;  Enkelte  lyttede  ogsaa  til  Forelæs- 
ningen af  gamle  Krøniker,  og  Ungdommen,  baade  Herrer  og 
Damer,  fornøiede  sig  ved  almindelig  Passiar  eller  søgte  en 
uforstyrret  tete  å  tete  med  den  Elskede  i  de  store  Vindues- 
fordybninger.  «Man  synger,  man  leer,  man  omfavner,  man 
kysser  hinanden«,  siger  en  gammel  Skribent  om  denne  Un- 
derholdning efter  Maaltidet ;  « de  Forelskede  vende  sig  til 
Damerne,  fortælle  deres  Eventyr  og  sværge  ved  Gud  og  deres 
Sjæle,  at  deres  Elskov  piner  og  plager  dem  saaledes,  at  de 
ikke  have  en  Times  Eo  om  Natten,  de  sukke  og  klage  paa 
det  Ynkeligste  —  men»,  føier  han  til,  « i  Grunden  troer  jeg,  at 
de  ere  nogle  store  Hyklere !»  Var  det  blevet  Aften  eller  Nat, 
fik  man  Aftensmad,  dersom  Middagsmaaltidet  havde  været 
tidligt;  i  modsat  Fald  nøledes  man  med  en  Aftendrik  og 
skiltes  derpaa. 

Det  var  imidlertid  ganske  naturligt,  at  det  indskrænkede 
Rum  i  Huse  og  Slotte  maatte  lægge  en  Hemsko  paa  den  al- 
mindelige Fornøielse  og  Frihed ;  derfor  holdt  man  heller  ikke 
meget  af  Vinteren,  der  forstyrrede  Selskabeligheden,  —  modsat 
vor  Tid,  da  Selskabeligheden  netop  florerer  ved  Vintertid  — 

Og  man  længtes  inderligt  efter  Foraaret.  Naar  derfor 
«den  skjønne  Mai«  kom  med  Varme  og  blaa  Himmel,  brød 
baade  Natur  og  Mennesker  ud  i  Jubelsange  og  ilede  til  Ha- 
verne, der  som  et  grønt  og  smilende  Bælte  laae  rundt  om- 
kring de  snevre  Stadsmure.  Her  tilbragte  man  nu  Dagen  og 
ofte  Natten  med  for  at  indsuge  den  søde,  friske  Luft,  som 
var  svanger  med  tusindartet  Blomsterduft.  Endnu  minder 
paa  mange  Steder  Navnet  «Eosengaarden'>  om  disse  Haver; 
men  Træer  og  Blomster  ere  borte,  og  Huse  og  Steenbro  dække 
Grunden.  Ogsaa  Eidderborgene  havde  udenfor  Ringmuren  saa- 
danne  Haver,  der  frembøde  Kjøling  og  Skygge,  og  Beret- 
ningerne fra  den  Tid  ere  fulde  af  romantiske  Beskrivelser 
over  slige  Trægaardes  Skjønhed. 

I  disse  Haver  havde  de  borgerlige  Samfund  og  de  en- 
kelte Familier  deres  Sommerfester;  her  digtede  og  sang  Minne- 
og  Mestersangerne,  og  alle  de  Lege  og  Fornøielser,  med  hvilke 
man  adspredte  sig  i  Værelserne,  førtes  med  ud  i  det  Frie  og 
afvexlede  med  andre,  som  kun  kunde  nydes  her.  Man  spillede 
Skak  og  Tavlebord  under  Rosenhækken,  man  leirede  sig  i 
Græsset,  som  ved  Kaminen,  og  lyttede  til  Sangere  og  Digtere ; 
man  passiarede  og  legede  Blindebuk  og  Boldt,  man  dandsede 
og  spadserede,  plukkede  Blomster  og  bandt  Krandse,  de  unge 
Herrer  søgte  de  skjønne  Damer  i  Selskab  eller  i  Ensomhed 
under  det  dunkle  Bladhæng,  man  jublede  og  sang,  spiste  og 
drak  —  kort  sagt,  man  morede  sig  og  frydede  sig  over,  at 
Vinterens  Lænker  vare  brudte  og  det  skjønne  Foraar  kommet 
i  al  sin  Herlighed. 

Paa  Malerier  og  broderede  Tæpper  fra  den  Tid  findes 
hyppigt  Fremstillinger  af  forskjellige  eiendommelige  Lege,  med 
hvilke  Selskabet  underholdt  sig.  Saaledes  seer  man  t.  Ex.  en 
Dame,  der  sidder  paa  en  Bænk  eller  en  grønklædt  Høi,  medens 
en  Herre  ligger  paa  Knæ  foran  hende  med  Hovedet  i  hendes 
Skjød  og  ^'inene  tildækkede  af  hendes  Hænder.  Enhver  Per- 
son af  Selskabet  nærmer  sig  den  Knælende  og  giver  ham  et 
Slag;   han  skal  gjætte,  hvem  det  er,  og  gjætter  han  rigtigt, 

træder  Vedkommende  i  hans  Sted.  Et  andet  Selskab  morer 
sig  med  at  opføre  en  Slags  spøgefuld  Tournering.  Paa  en 
ophoiet  Throne  sidder  Fru  Venus  i  egen  Person;  ved  hendes 
ene  Side  staaer  en  Ridder,  og  en  anden  bagved  hende  med 
Skjønhedsæblet.  Til  Skranken,  som  omgiver  Thronen,  ere 
Herrerne  bundne;  Damerne  løse  dem  og  parviis  gaae  Alle  til 
Tourneringspladsen ,  hvor  den  selsomme  Leg  gaaer  for  sig 
under  Kjærlighedsgudindens  Oine.  En  Herre  har  lagt  sig 
paa  alle  Fire,  og  paa  hans  Eyg  sidder  en  Dame;  tre  Kamp- 
dommere stille  sig  ved  Siden,  og  nu  begynder  Tourneringen. 
Den  Dame,  som  sidder  paa  Herrens  Ryg,  ^strækker  sit  høire 
Been  ret  ud,  en  Herre,  ligeledes  med  hævet  Been,  hopper 
imod  hende  og  søger  med  sin  Fod  at  ramme  hendes  for  at 
kaste  hende  af  Sadlen.  Lykkes  dette  ham,  har  han  seiret; 
men  falder  han  selv  ved  Damens  Stød,  maa  han  erklære  sig 
for  overvunden,  og  Seirherren  fører  derefter  den  overvundne 
Modstander  bort  i  sine  Arme  —  enten  det  nu  er  en  Herre 
eller  en  Dame;  men  de  Sidste  have  ventelig  som  oftest  været 
dem,  der  bleve  baarne.  Ofte  havde  man  foranstaltet  virkelige 
Tourneringer  med  Landsebrydning,  Steenkastning  osv.,  ved 
hvilke  der  blev  uddeelt  Belønninger;  fremdeles  afholdt  man 
Jagtpartier  især  med  Falke,  Spurve  og  Høge,  og  endelig  Hjorte- 
jagt. I  alle  disse  Jagter  kunde  ogsaa  Damerne  deeltage,  ja 
mangen  Gang  overgik  de  Mændene  i  Behændighed  og  Hur- 
tighed saavelsom  i  Evne  til  at  styre  Hesten,  naar  det  gjaldt 
om  at  holde  sig  i  Nærheden  af  den  flygtende  Hjort. 

Saaledes  gaves  der  mange  Slags  Underholdning,  med 
hvilke  man  fik  Dagen  til  at  gaae,  naar  man  havde  Gjæ- 
ster;  thi  fremfor  Alt  kom  det  an  paa  at  slaae  Tiden  ihjel 
paa  en  behagelig  Maade.  Vi  have  endnu  opbevaret  en  ori- 
ginal Beretning  om  det  daglige  Liv  paa  et  fransk  Slot  i  det 
Qortende  Aarhundrede  og  skulle  meddele  det  Væsenthgste 
af  den: 

«I  Nærheden  af  Rouen  levede  en  gammel  Helt,  Arnaud 
deTrie,  Admiral  af  Frankrig.   Han  var  mæt  og  træt  af  Alder 

Og  Saar  og  boede  nu  eensomt  paa  sit  Slot  midt  i  sine  store 
Besiddelser ;  —  da  længtes  han  efter  sin  fordums  Ven,  Capi- 
tain  Pero  Nino,  og  sendte  Bud  efter  ham.  Pero  Niiio  ind- 
fandt sig  hos  Admiralen  og  opholdt  sig  nogen  Tid  hos  ham. 
Den  skjønneste  Dame  i  Frankrig,  af  hoi  Fødsel  og  med  et 
ædelt  Hjerte,  var  Arnaud  de  Trie's  Hustru  og  ledede  med  en 
vidunderlig  Dygtighed  hans  store  og  rige  Huus.  Hendes  rigt 
udstyrede  Bolig  var  afsondret  fra  Gemalens,  men  mellem 
begge  fandtes  en  Vindebro;  hun  havde  ti  ædle  Jomfruer  om- 
kring sig,  og  desuden  et  stort  Antal  Kammerfruer  til  sin 
Opvartning.  Madame  og  hendes  Damer  gik  hver  Morgen, 
naar  de  vare  staaede  op,  med  deres  Bijnnebøger  og  Rosen- 
krandse  til  en  nærliggende  Lund,  hvor  de  i  Taushed  bade 
deres  Bonner;  derefter  plukkede  de  Violer  og  andre  Blomster 
og  vendte  tilbage  til  Capellet  for  at  høre  Messen.  Naar  de 
vare  komne  derfra,  bragte  man  dem  stegte  Høns,  Lærker 
og  andre  Fugle,  og  Viin  i  Sølvskaale.  Derefter  red  Madame 
og  hendes  Damer  ud  paa  de  skjønneste  Pasgjængere,  man 
kunde  see,  og  tilligemed  hende  Pero  Nino  og  de  Riddere  og 
Adelsmænd,  som  vare  nærværende;  da  morede  man  sig  i  det 
Frie,  bandt  Krandse  af  det  friske  Grønne,  og  Sange  af  alle 
Slags  forskjønnede  Udflugten.  Naar  Middagstimen  kom,  vendte 
man  tilbage  og  gik  til  Bordet,  hvor  den  aldrende  Borgherre 
ventede;  thi  han  var  selv  for  gammel  til  at  ride.  Han,  Fruen 
og  Pero  Niflo  satte  sig  tilbords,  og  Hushovmesteren  anviste 
hver  Ridder  sin  Plads.  Ved  Taflet  talte  og  passiarede  man 
af  Hjertenslyst  —  forudsat  at  man  kunde  gjøre  det  med  An- 
stand og  Beskedenhed  —  om  sine  Vaabenbedrifter  eller  om 
Kjærlighed,  Musik  forlystede  Gjæsternes  Øren,  og  naar  «bene- 
dicite«  var  udtalt  og  Bordene  borttagne,  fik  man  sig  en  lille 
Svingom.  Fruen  dandsede  med  Pero  Nino,  og  hendes  Damer 
hver  med  en  af  hans  Riddere.  Efter  Dandsen  gav  Madame  sin 
Cavaleer  et  Kys,  hvilket  Exempel  blev  efterfulgt  af  Damerne, 
man  spiste  noget  Sukkergodt,  og  Selskabet  adskiltes  for  at 
tage  en  lille  Middagsluur.    Efter  denne  drog  man  paa  Jagt, 

spillede  Fjerboldt,  lod  Hundene  svømme,  slog  paa  Tromme 
eller  glædede  sig  ved  lignende  uskyldige  Fornøielser,  og  naar 
man  var  træt,  steg  man  af  Hestene  paa  en  skjøn  Eng,  hvor 
man  nød  koldt  Kjøkken  og  Frugt.  Under  Jubel  og  Sang 
drog  hele  Selskabet  tilbage  til  Borgen,  hvor  man  efter  at 
have  spiist  til  Aften  spillede  Kegler  til  det  blev  mørkt;  der- 
paa  vendte  man  tilbage  til  Salen,  hvor  Musikken  ventede,  og 
Dandsen  begyndte  paany  og  varede  til  langt  ud  paa  Natten ». 
Efter  at  have  nydt  lidt  Frugt  og  et  Bæger  Viin  gik  man  til 
Ro  for  at  samle  Kræfter  til  den  følgende  Dags  ligesaa  an- 
strengende og  ligesaa  indholdsrige  Beskjæftigelse! 

vn. 

Natteleiet. 

Den  indskrænkede  Plads,  som  en  middelalderlig  Borg 
frembød,  maatte  naturligen  nødvendiggjøre  særegne  Disposi- 
tioner for  Natteleiet,  Af  enkelte  Værelser  fandtes  jo  kun 
meget  faa,  ofte  næppe  nok  til  Familiens  eget  Behov,  og  kun 
i  rige  Huse  kunde  der  være  Tale  om,  at  Gjæsten  fik  et  Væ- 
relse for  sig,  eller,  hvis  dette  ikke  kunde  lade  sig  gjøre,  en 
egen  Seng.  Ellers  laae  Gjæsterne  paa  Gulvet  i  Hallen,  hvor 
man  havde  spiist  og  drukket,  eller  man  kunde  benytte  Bæn- 
kene, som  da  bleve  stillede  i  den  nødvendige  Orden,  til  Sove- 
steder, men  hvor  de  Fremmedes  Tal  var  saa  stort,  at  ikke 
engang  Hallen  kunde  rumme  dem,  maatte  man  enten  tinge 
dem  i  Herberge  hos  Borgerne,  naar  en  By  fandtes  i  Nærheden, 
eller  man  maatte  bygge  særegne,  lettere  Smaahuse  indenfor 
Eingmuren.  Fruerhuset  kunde  dog  stundom  benyttes  som 
Gjæstehuus,  og  om  den  i  forrige  Afsnit  nævnte  Pero  Nino, 
der  var  Gjæst  hos  Admiral  Arnaud  de  Trie,  hedder  det  ud- 
trykkelig, at  han  og  hans  Folge  sov  i  Fruerhuset,  der  var 
forbunden  med  Hovedbygningen  ved  en  Vindebro  ~  en  Ordning, 
som  var  en  nødvendig  Følge  af  den  franske  Donjon's  hemme- 
lige Longangssystem. 

Den  mindre  bemidlede  Ridders  Borg  var  imidlertid  ikke 
indrettet  paa  at  modtage  Gjæster,  og  det  eneste  store  Væ- 
relse, man  havde,  og  som  benyttedes  til  Alt,  blev  ogsaa  be- 
nyttet til  Natteleie  for  Gjæsten.    Tjenestepigerne  og  en  Deel 
af  Barnene  sov  i  smaae  Kamre,  Tjenerne  hos  Hestene  i  Stal- 
den; men  den  mægtige  Ægteseng  havde  sin  Plads  i  det  store 
Dagligværelse;  de  mindre  Børn  sov  i  Vugger  enten  ved  Siden 
af  eller  ved  Fodenden,  og  naar  man  nu  skulde  skaffe  Plads 
til  Gjæsten,  var  dette  forbunden  med  en  Deel  Uleilighed.    I 
Frankrig  havde  man  paa  Herreborgene  uhyre  Senge,  der  vare 
tolv  Fod  brede,  og  i  hvilke  baade  Manden,  Hustruen,  Børnene, 
Hundene  og  —  Gjæsten  fik  Plads.    Man  afklædte  sig  imid- 
lertid næppe  ved  saadanne  Leiligheder,  endnu  mindre  kunde 
man  vel  sove  fuldkommen  nøgen,  saaledes  som  det  blev  Skik 
i  det  fjortende  og  femtende  Aarhundrede.   Dog  anvendte  man 
ikke  længe  dette  Familiesengsprincip,  og  der  findes  ingen  Efter- 
retninger om,    at   man   andre  Steder  har  hyldet  det;   men 
Sovestederne  vare  dog  i  det  Hele  meget  store,  i  Reglen  sex 
Fod  lange  og  sex  Fod  brede,  og  vor  Tids  smalle  Senge  brugtes 
kun,    naar  det  var  ligefrem  nødvendigt,    f.  Ex.  naar  Sengen 
skulde  staae  i  en  Msche,  hvor  Pladsen  kun  var  lille.   Havde 
man  en  saadan  Enkeltseng,  fik  Gjæsten  denne,   men  under- 
tiden hændte  det  ogsaa,  at  man,    naar  man   vilde   vise   en 
Fremmed  en  stor  Høflighed  og  havde  et  særegent  Soveværelse, 
overlod  ham  Herrens  og  Fruens  Seng  som  den  bedste,  medens 
disse    selv   sov  i  Salen   med  Børnene.      Havde  Huset   intet 
særligt  Sovekammer,  laae  Alle  i  det  store  Fællesværelse.   For 
Anstandens  Skyld   afdeelte    man    vel   undertiden    dette   ved 
Tæpper  og  havde  tætte  Omhæng  om  Sengen;  Damerne  havde 
gjerne  Smaakamre  ved  Siden,   i   hvilke    de  klædte  sig  af  og 
paa,  men  mangengang  manglede  begge  Dele,  og  man  kan  da 
uden  nærmere  Beskrivelse  tænke  sig  til,  med  hvilke  Ulemper 
et  saadant  Fællesskab  maatte  være  forbundet. 

Var  der  derimod  Plads  nok,  saaledes  at  Gjæsten  kunde 
faae  et  eget  Værelse,  saa  var  der  en  Deel  Ceremonier  at  iagt  - 

tage,  som  alle  gik  ud  paa  at  hædre  den  Fremmede  og  gjøre 
ham  det  saa  godt  som  muligt.  Man  ledsagede  ham  til  hans 
Værelse,  klædte  ham  af,  og  naar  han  var  kommen  i  Seng, 
bragte  skjønne  Damer  ham  Viin  og  Frugt  og  ønskede  ham  en 
rolig  Nat.  Undertiden  ledsagede  Værten  eller  Værtinden  selv 
Gjæsten  til  Døren  af  hans  Værelse,  hvor  Alt  i  Forveien  var 
ordnet.  Sengen  redt  og  opslaaet.  Lys  satte  i  Candelabrerne,  Ild 
tændt  i  Kaminen  og,  dog  sjeldent,  Gulvet  bestrøet  med  Blomster 
og  Græs.  Kun  Brudeleiet  blev  bestrøet  med  Roser,  men  ellers 
var  det  ikke  ualmindeligt,  at  Puder  og  Tæpper  var  parfur- 
merede  med  Rosen-  og  Lavendelvand. 

De  rige  Huse  satte  stor  Friis  paa  at  eie  kostbare  Senge- 
steder, og  man  anvendte  mange  Penge  paa  at  gjøre  dem  saa 
pragtfulde  som  muligt ,  ja  undertiden  var  Gjæstesengen 
med  sit  rigt  udskaarne  Træværk  og  sine  kostbare  Silketæpper 
Husets  prægtigste  Stykke.  I  Bunden  af  Sengen  laae  en  blød 
Fjerdyne,  ovenpaa  denne  et  med  fiint  Linned  overtrukket 
Silketæppe  og  under  Hovedet  fandtes  en  rund  Pølle  med  en 
fiin  linned  Hovedpude.  Til  Bedækning  tjente  enten  et  uldent 
Tæppe,  en  kostbar  Pelts  eller  en  Kappe.  Det  var  i  den  tid- 
ligere Middelalder  Skik  at  sove  med  Undertøiet  paa,  men 
senere,  i  det  fjortende  Aarhundrede ,  laae  man ,  som  oven- 
for berørt,  aldeles  nøgen  i  Sengen,  hvilket  fremgaaer  af  Bil- 
leder fra  den  Tid  —  i  det  Mindste  var  Overkroppen  ubedækket. 

Beretningerne  fra  hiin  Tid  ere  fulde  af  Exempler  paa, 
til  hvilken  Yderlighed  den  middelalderlige  Gjæstfrihed  drev 
sin  Hensynsfuldhed  over  for  Hædersgjæstens  Underholdning 
ogsaa  i  den  mørke  Deel  af  Døgnet,  men  de  fleste  af  dem 
ere  af  en  saa  delicat  Natur,  at  vi  troe  at  gjøre  bedst  i  at 
fortie  dem  for  vore  Læsere.  Den  Slaphed  i  Sæderne,  som 
gjorde  sig  gjældende  henimod  Middelalderens  Slutning,  for- 
klarer om  end  ikke  undskylder  disse  mærkelige  Phænomener, 
i  hvilke  ikke  alene  Utugten  er  sat  til  Høibords,  men  hvor 
endog  Ægteskabsbrudet  bliver  anseet  for  at  være  en  god  Gjer- 
ning,  naar  det  kan  tjene  til  Gjæstens  Underholdning. 

Men  naar  denne  om  Morgenen  vaagnede  og  var  bleven 
paaklædt,  gik  han  til  Messen,  enten  i  Slotscapellet  eller  i  den 
nærliggende  Kirke,  og  han  og  den  skjonne  Synderinde,  hvem 
hun  nu  var,  fik  da  formodentlig  med  det  Samme  Absolution, — 
Hvor  dog  den  katholske  Kirke  var  let  at  komme  ud  af  det 
med  i  de  Dage! 

VIII. 

Afskeden. 

Varigheden  af  et  Besøg  kunde  selvfolgelig  være  meget  for- 
skjellig  og  rettede  sig  efter  de  forskjellige  Anledninger,  i 
hvilke  Gjæsten  var  nærværende.  Der  var,  som  ovenfor  omtalt. 
Fester,  som  trak  ud  i  flere  Uger,  andre,  som  kun  varede  et 
Par  Dage,  og,  saasnart  Heitidelighederne  vare  forbi,  droge 
Gjæsterne  bort.  Venner  og  Bekjendte,  som  kom  uden  be- 
stemt Anledning,  bleve  ogsaa  kun  saalænge,  som  man  fandt 
Behag  i  hinanden ;  thi  her  gaves  ingen  Eegler  eller  Vedtæg- 
ter, hvorimod  den,  som  om  Aftenen  kom  og  bad  om  Nattely, 
strax  den  følgende  Morgen  atter  fjernede  sig,  naar  ikke  Vært 
og  Gjæst  syntes  saa  godt  om  hinanden,  at  ønsket  om  et 
nærmere  Bekjendtskab  udstrakte  Opholdets  Varighed  over  nogen 
Tid.  Naar  Jakob  Falke  siger,  at  man  i  Norden  ikke  gjerne  blev 
mere  end  tre  Dage  selv  hos  Bekjendte,  «thi  Gjæstevenskabet 
burde  ikke  misbruges",  maa  dette  beroe  paa  en  Misforstaaelse. 
Man  træffer  hyppigt  nok  i  Sagaerne  Beretninger  om,  at  frem- 
mede Kæmper  bleve  Vinteren  over  hos  Konger  og  Høvdinger, 
og  Bemærkningen  om  de  tre  Dage  hidrører  maaskee  derfra, 
at  de  store  Gilder  som  gjordes  for  Kongen,  naar  han  drog 
paa  Gjæsteri,  ifølge  Loven  netop  varede  saalænge. 

Fælles  for  Nordboer  og  Mellemeuropas  Folk  var  den  Skik 
at  give  Gaver  ved  Afreisen.  Skjænk  og  Gave  var  jo  det 
Middel,  som  sammenbandt  Høvedsmanden  og  hans  Føl- 
gesvende, og  Gjæstebudene  vare  navnlig  de  Steder,  hvor 
Kinge  og  andre  Klenodier  bleve  givne  med  gavmild  Haand. 

løvrigt  vare  Gaverne  mere  et  Bytte  end  et  Oifer,  thi  ofte 
søgte  den  Ene  at  overgaae  den  anden  i  kostbar  Skjænk,  og 
allehaande  skjønne  Sager,  som  Klæder,  Sølvtøi,  Heste  osv. 
bleve  udvexlede  til  gjensidig  Erindring.  Da  Kong  Albrecht  I 
havde  gjæstet  Philip  den  Smukke  af  Frankrig,  gav  han  ham 
to  hundrede  Jagthunde  tilligemed  disses  Dresseurer,  hvilken 
Gave  den  franske  Konge  gjengjældte  med  en  ligesaa  kostbar. 
Carl  VI  af  Frankrig  gav  Keiser  Venceslaus,  der  havde  gjæstet 
ham,  alt  det  Guld-  og  Sølvtøi,  som  var  bleven  brugt  ved 
Taffelet,  og  lod  desuden  hver  enkelt  af  hans  Følge  overrække 
kostbare  Klenodier,  medens  Keiserens  Gave  blev  anslaaet  til 
en  Værdi  af  to  hundrede  Tusinde  Gylden. 

Det  var  Værtens  Pligt  at  stille  Gjæsten  tilfreds  og  at 
efterkomme  hans  ønsker  og  Fordringer;  men  Gjæsten  maatte 
ikke  gjerne  lade  sig  mærke  med,  at  han  manglede  Noget,  og 
ved  Afskeden  burde  han  prise  og  takke  sin  Vært,  naar  han 
ellers  havde  nydt  Godt  af  ham.  Thi  det  var  Gjæstens  Pligt 
at  udbrede  Husets  Ky  til  fjerne  Steder,  og  fremfor  Alt  paalaa 
denne  Pligt  Digterne  og  Sangerne,  der  droge  fra  Sted  til  Sted, 
fra  Borg  til  Borg  og  alene  levede  af  Gjæstfriheden.  Deres 
Gjæld  kunde  de  kun  afbetale  ved  at  lovprise  Borgherrens 
og  Borgfruens  Gjæstevenlighed,  og  mangen  Fyrstes  Navn  er 
ved  disse  Folks  Sange  bleven  forplantet  med  Glands  til 
Efterverdenen;  men  det  forstaaer  sig,  havde  de  fundet  Vær- 
ten kneben,  eller  varo  de  dragne  bort  med  tomme  Hænder, 
kunde  Visen  nok  faae  en  anden  Lyd! 

Overfor  en  rig  Vært  havde  Gjæsten,  naar  han  var  ube- 
midlet, i  og  for  sig  ingen  Forpligtelse;  man  modtog  Gjæst- 
friheden, som  den  blev  givet,  uden  at  tænke  paa,  at  man 
derved  paadrog  sig  den  Pligt  at  indbyde  Vedkommende  igjen. 
Men  naar  Rang  og  Vilkaar  vare  lige,  gjorde  man  Gjengjæld. 
Var  f.  Ex.  en  betyd(dig  Person  Æresgjæst  paa  et  Sted,  hvor 
man  foranstaltede  Festligheder  for  ham,  gjengjældte  han  disse 
for  sin  egen  Regning.  Da  Hertug  Rudolph  af  Østerrig,  Kei- 
ser  Albrechts    Søn,    var   bleven    formælet   med   Phihp    den 

Smukkes  Datter,  og  Staden  Paris  havde  gjort  stor  Stads  af 
ham,  gav  han  fire  store  Gjæstebud,  til  hvilke  det  Bedste  og 
Kostbareste,  man  kunde  opdrive,  blev  anvendt.  Den  første 
Dag  indbød  han  Kongen  og  Hoffets  Herrer,  den  anden  Dron- 
ningen og  hendes  Damer;  den  tredie  Dag  beværtede  han 
Universitetet,  «de  ædle  Skolarer«,  ved  hvilken  Leilighed  han 
lod  uddele  Klæder  og  andre  Gaver,  og  den  fjerde  og  sidste 
Dag  indbød  han  Borgerskabets  høieste  og  ældste  Medlemmer 
til  Pesten. 

Selv  Fremmede,  der  ligefrem  kom  som  Reisende  og 
nøde  Gjæstfrihed,  gjengjældte  denne  paa  lignende  Maade, 
naar  de  havde  Raad  dertil,  og  indbøde  med  stor  Frihed 
Stedets  Beboere  til  deres  Festligheder.  Vi  have  ved  en  tid- 
ligere Leilighed  omtalt  Leo  af  Rosmital,  en  rig  bøhmisk 
Ridder,  der  drog  fra  Sted  til  Sted  og  fra  Land  til  Land  for 
at  lære  Folk  og  Skikke  at  kjende.  I  Briissel  indbød  han, 
efter  at  have  nydt  megen  Velvillie  hos  Philip  den  Gode  og 
Stormændene,  alle  disse  til  en  stor  Fest  og  lod  dem  til  deres 
store  Forundring  beværte  paa  Bøhmisk.  Ogsaa  de  fornemme 
Damer  kom  paa  hans  Indbydelse,  og  «de  morede  sig  meget 
godt  med  min  Herre«,  som  Ridderens  Ledsager,  Gabriel  Tetzel, 
fortæller.  Hertugen  betalte  Alt,  hvad  Ridderen  og  hans 
Følge  fortærede,  og  til  Gjengjeld  gav  denne  Hertugens  Søn, 
Carl  den  Dristige,  en  prægtig  Hest  —  unegtelig  med  den 
Bagtanke,  at  den  unge  Hertug  vilde  give  en  endnu  bedre  til 
Gjengjæld.  Carl  paaskjønnede  virkelig  den  smukke  Gave  saa- 
ledes  som  Leo  af  Rosmital  havde  haabet,  men  det  var  rigtig- 
nok en  af  Ridderens  Ledsagere,  som  fik  Hesten!  — 

Afskeden  selv  var  en  Deel  simplere  end  Modtagelsen. 
Sædvanlig  fandt  den  Sted  om  Morgenen  efter  Frokosten,  især 
naar  man  havde  en  Dagsreise  for  sig.  Gjæsten  reiste  sig 
da,  takkede  Husherren  og  Husfruen  for  Opholdet  og  tog  bort, 
ledsaget  af  hiin.  Gode  ^'nsker  fulgte  ham.  Stundom  med- 
gaves der  ham  en  lille  Erindring,  og  ikke  sjeldent  ledsagede 
Værten  sin  Gjæst  et  Stykke  paa  Vei   eller  medgav  ham  en 

Følgesvend.  Riddere  og  Damer,  der  vare  blevne  modtagne 
med  Kys,  toge  Afsked  paa  samme  Maade.  Taarefyldte  6ine 
saae  efter  den  bortdragende  Elskede,  Vinduet  i  Borgen  lukkedes 
op ;  endnu  et  Blik,  endnu  en  Hilsen  —  da  indhylles  den  Bort- 
dragende i  en  Stovsky,  Vinduet  lukkes,  og  Borgen  ligger 
atter  taus  og  alvorlig,  thi  Munterheden  og  Livet  er  veiret 
hen  med  den  bortdragende  Gjæst. 

JoHAX  Petersen. 

bom  mærkelige  Exempler  paa  Aandskraft  og  Ihærdighed  i 
at  forfølge  videnskabelige  eller  kunstneriske  Maal  skulle  vi 
meddele  et  Par  Smaanotitser,  som  vi  have  fundet  i  "Biogra- 
phische  Anecdoten«.    Frauenfeld  1867: 

Thomas  Carlyle,  den  bekj  endte  engelske  Historieskriver, 
havde  laant  en  lærd  Nabo  Manuscriptet  til  tredie  Bind  af 
sin  franske  Revolutionshistorie.  Da  Naboen  imidlertid  ikke 
havde  viist  den  tilstrækkelige  Paapassenhed  overfor  det  kostbare 
Laan,  var  Manuscriptet  faldet  paa  Gulvet,  hvor  Tjenestepigen  om 
Morgenen  fandt  det  og  i  sin  Enfoldighed  benyttede  det  til  at 
tænde  op  med  paa  Skorstenen.  Det  varede  ikke  længe,  inden 
Bogtrykkeren  forlangte  Manuscriptet,  og  Carlyle  sendte  Bud 
til  sin  Nabo  for  at  fordre  det  tilbage.  Denne  søgte  allevegne, 
men  fandt  det  naturligviis  ikke,  og  tilsidst  spurgte  han  Pigen, 
om  hun  ikke  havde  seet  det.  Til  sin  Forfærdelse  erfarer  han, 
at  det  kostbare  Værk  er  tilintet^ort.  Man  kan  lettere  tænke  sig 
end  beskrive  den  ulykkelige  Forfatters  Fortvivlelse  ved  at  erfare 
Manuscriptets  Skjæbne ;  han  var  i  en  grændseløs  Forlegenhed, 
da  han  ikke  engang  havde  et  Udtog  af  det  brændte  Manuscript  i 
Hænde,  Bogtrykkeren  trængte  paa,  og  der  var  ingen  anden  Udvei 
end  efter  Hukommelsen  at  skrive  Bindet  paany.  Men  Carlyle 
gjorde  det,  skjøndt  den  anden  Nedskrivning  af  Værket  var  ligesaa 
piinlig,  som  den  første  havde  været  fornøielig,  og  hans  uhyre 
Villiestyrke  har  derved  sat  sig  et  Minde,  som  vil  staae,  saalænge 
som  hans  Bog  lever.  —  Lorenzo  Ghiberti,  det  femtende  Aar- 
hundredes  berømteste  Billedhugger  og  Billedstøber,  arbeidede 

i  over  tyve  Aar  paa  at  fuldende  den  almindelig  beundrede 
Kirkedør  i  Florenz ,  om  hvilken  Michel  Angelo  engang 
sagde ,  at  den  var  værdig  til  at  smykke  Indgangen  til 
Paradiset.  —  Den  kæmpeflittige  Spanier  Lopez  de  Vega  havde 
i  sit  halvfjerdsindstyveaarige  Liv  skrevet  2,300  Theaterstykker 
med  21  Millioner  Vers,  og  Poeten  Hans  Sachs  digtede  i 
Løbet  af  sit  toogfirsindstyveaarige  Liv  1,773  Skuespil  og 
comiske  Stykker  og  4,275  Mestersange.  -  Elihu  Burrit,  den 
bekj endte  Smed  og  Fredsapostel,  tilskrev  ikke  saameget  sin 
naturlige  Begavelse  de  uhyre  Sprogkundskaber,  han  besad, 
som  en  hensigtsmæssig  Benyttelse  af  Tiden.  Medens  han 
tjente  sit  Brød  som  Smed  og  mindst  i  ti  Timer  om  Dagen 
svang  Hammeren,  lærte  han  sig  lidt  efter  lidt  ti  gamle  og 
nye  Sprog.  Skjondt  denne  uhyre  baade  legemlige  og  aande- 
lige  Anstrengelse  ofte  paadrog  ham  Hovedpine  og  andre  Be- 
sværligheder, skaanede  han  dog  ikke  sig  selv,  og  hans  Dagbog 
fra  1837  afgiver  et  mærkeligt  Beviis  herpaa.  Saaledes  skriver 
han:  Mandag  den  18de  Juni.  Hovedpine;  40  Sider  af  Cu\iers 
Theori  om  Jorden,  læst  64  Sider  Fransk,  smeddet  11  Timer. 
Tirsdag:  65  Linier  Hebraisk,  30  Sider  Fransk,  10  Sider  af 
Cuvier,  8  Linier  Syrisk,  10  Linier  Dansk,  10  Linier  Bøhmisk, 
9  Linier  Polsk,  lært  15  Stjernenavne  udenad  og  smeddet  10 
Timer.  Og  saa  fremdeles.  —  Virgil  skrev  11  Aar  paaÆneiden 
og  anvendte  en  uhyre  Tid  paa  at  affile  Versene,  men  var  endda 
ikke  tilfreds  med  sit  Værk;  adskillige  Historieskrivere  have 
omskrevet  enkelte  Capitler  4,  8  ja  18  Gange,  og  Malherbes, 
en  ældre  fransk  Digter,  pyntede  saalænge  paa  et  Trøstedigt 
til  en  Ven,  hvis  Hustru  var  død,  at  denne,  da  Versene  ende- 
lig ankom,  levede  meget  lykkeligt  med  sin  anden  Kone! 

